
| प्रातः स्मरणीय आचार्य हजारीप्रसाद द्विवेदी के समग्र साहित्य को एक 
| सूत्र में अनुस्युत करके हिन्दी-पाठकों को समपित करते हुए हमें अत्यधिक 
4 आनन्द का अनुभव हो रहा है । स्वर्गीय आचार्यजी के मन में अनेक परि- 
ह कल्पनाएँ तथा योजनाएं थीं जिन्हें कार्यान्वित करने के लिए वे निरन्तर 

क्रियाशील थे। परन्तु नियति-निर्णय से उन्हें अधूरी ही छोड़कर वे चले 
गये हैं। हजारीप्रसाद द्विवेदी ग्रन्यावली की प्रकाशन-योजना उसी 
सम्पूर्णता की श्रृंखला की पहली कड़ी है। 


आचार्यत्व की गरिमा से दीप्त आचार्य द्विवेदी का व्यक्तित्व और उनकी 
अपार सर्जनात्मक क्षमता किसी भी पाठक को चमत्कृत और अभिभूत 
करने के लिए पर्याप्त है । मनीषियों की दृष्टि में वे चिन्तन और भावना 
दोनों ही स्तरों पर महत्त्व-बिन्द्रु पर भासमान हैं। उनकी रचना-दृष्टि 
समय के आरपार देखने में समर्थं थी । इतिहास उनकी लेखनी का स्पर्श 
पाकर अपनी समस्त ASAT खो बैठा और सतत्‌ प्रवाहित जीवनधारा 
| साहित्य में हिल्लोलित हो उठी, जो तीनों कालों को जोड़ देती है । 
प आचाय द्विवेदी की बहुमुखी जीवन-साधना ने हिन्दी वाड्मय के एक पूरे 
| और विशाल युग को प्रभावित किया हे । वे संस्कृत, प्राकृत, ATH T 
| तथा हिन्दी और बांग्ला साहित्य के मर्मज्ञ विद्वान्‌ थे । साथ ही, अंग्रेजी 
| साहित्य का भी .व्यापक धरातल पर उन्होंने परिशीलन किया था और 
अंग्रेजी भाषा के माध्यम से ग्रीक साहित्य का भी रसास्वादन किया था । 
। अगाध पाण्डित्य में सहजता का मणिकांचन योग उन्हें सामान्य मानव 
| की भूमिका में प्रतिष्ठित कर देने की क्षमता प्रदान कर देता था और वे 
| अनायास ही जनहूदय से स्पन्दत और आन्दोलित हो उठते थे । उनका 
i= विद्वान सरलता से सजग हो उठता था । वे प्रत्येक मन में विराजमान 
| हो जाने की अपूर्व मेधा के धनी हो जाते थे। 


आचार्यजी की इन्हीं अद्वितीय प्रवृत्तियों को स्थायी रूप देने के लिए इस 
ग्रन्थावली की योजना बनायी गयी है। विषय और विधा दोनों दृष्टिः 
कोणों को साथ रखकर विभिन्न खण्डों का विभाजन किया गया है । कुल 


मिलाकर ये ग्यारह खण्ड हैं-- 

1. पहला खण्ड : उपन्यास-1 

2. दूसरा खण्ड : उपन्यास-2 

3. तीसरा खण्ड : हिन्दी साहित्य का इतिहास | 
4. चौथा खण्ड : प्रमुख सन्त कवि 

5. पाँचवाँ खण्ड : मध्यकालीन साधना L 
6. seat खण्ड : मध्यकालीन साहित्य 

7. सातवाँ खण्ड : लालित्य तत्त्व एवं साहित्य मर्म | 
8. 


आठवाँ खण्ड : कालिदास और रवीन्द्र 
9. वाँ खण्ड : निबन्ध-1 
10. दसवाँ खण्ड : निबन्ध-2 
11. ग्यारहवाँ खण्ड : विविध साहित्य 


ग्रन्यावली को क्रमबद्ध करने में अनेकों समस्याएँ आयी हैं। निबन्धों का | 
बिभाजन भी निबन्ध-संग्रह तथा 'तिथि-क्रम के आधार पर न करके 

विषय के अनुसार ही किया गया है। निबन्ध के अन्त में मूल निवन्थ- 

संग्रह का नाम दे दिया गया है | ग्रन्थावली अधिकाधिक उपयोगी हो सके, 

इस बात को ध्यान में रखकर ऐसा किया गया है। कबीर, सूर और 

तुलसी के अतिरिक्‍त कालिदास और रवीन्द्रनाथ ठाकुर से आचायेप्रवर 

प्रायः अभिभूत रहे हैं, अत: दोनों महाकवियों से सम्बद्ध सामग्री एक ही 

खण्ड में दे दी गयी है। अन्तिम खण्ड में विविध प्रकाशित एवं अप्रकाशित 

सामग्री संकलित है । आचाय द्विवेदी ने प्रारम्भ में काव्य रचनाएँ भी की 

थीं और अनेक अनुवाद भी । उन्हें यहाँ समाहित कर दिया गया है। 


इस विशाल योजना की परिपूर्णता में अनेक लोगों ने अपना अमूल्य 
सहयोग दिया है जिसके बिना निश्‍चय ही यह कार्य पूर्ण नहीं हो पाता । 
उन सबके प्रति हम हादिक धन्यवाद व्यक्त करते हैं । पं. राजाराम शास्त्री ने 
अप्रकाशित ज्योतिःशास्त्र एवं सा हित्य-शास्त्र सम्बन्धी रचनाओं के विषय 
में परामर्श दिया; और श्री महेशनारायण 'भारतीभक्त ने मुद्रणप्रति तैयार 
करके हमारे दायित्व को आसान बनाया। हम इन दोनों को साधुवाद 
अपित करते हैं। श्रीमती शीला सन्धू और राजकमल प्रकाशन से सम्बद्ध 


सभी व्यक्तियों ने जिस तत्परता और रुचि से इस योजना को सम्पूर्ण 
कराया है, वह प्रशंसनीय है। 


इन शब्दों के साथ आचार्य हजारीप्रसाद द्विवेदी का सम्पूर्ण रचना- 
ससार ग्रन्थावली के रूप में, हम बृहद्‌ हिन्दी विश्व परिवार को समपित 


करते हैं। इससे ज्ञानधारा एवं रसस िट में थोड़ा 
] I ड़ा भी विकास सम्भव हुआ 
तो हम अपने को कृतकार्यं मानेंगे । 


जगदीशनारायण द्विवेदी 
मुक्‌न्द द्विवेदी 

“भक्तों के साहित्य में जो अपूर्व तन्मयता दिखायी देती है वह किसी 
महान्‌ अज्ञात के चरणों में अहैतुक आत्मसमर्पण-के उल्लास से अनुप्राणित 
है। जब तक आत्मदान का अद्भुत उंल्लास जीवन में नहीं आता, तब 
तक कोई बड़ा साहित्य नहीं लिखा जा सकता । सूरदास, कबीरदास 
और तुलसीदास जैसे भक्‍त कवियों के साहित्य में जिस प्रकार के माधुयं, 
तेजस्विता और मंगल का साक्षात्कार होता है वे उसी महिमामयी 
दातृत्व-शक्ति की उपज हैं। जो जितना देता है उतना ही पा सकता है | 
यहीं जीवन में सत्य है, यही साहित्य में भी सत्य है, ऐस। मेरा दृढ़ 
बिश्वास है। पिछले पच्चीस-तीस वर्षों के साहित्यिक जीवन से मैं स्पष्ट 
अनुभव कर रहा हूँ कि उस दातृत्व-शक्ति के अभाव में हमारा साहित्य 
दुबल होता जा रहा है, मैं निराश होने को बुरा समझता हूँ; गलतियों 
और कमजोरियों को मनुष्य-जीवन का इतना बड़ा अभिशाप नहीं 
मानता कि उसकी चिन्ता में व्याकुल हो उठू, बल्कि कभी-कभी तो ऐसा 
लगता है कि त्रुटियाँ ओर विच्युतियां जीवन को शुद्ध और निर्मल बनाने 
में सहायक होती हैं, शते यह है कि हम इन्हें ही जीवन का अन्तिम. लक्ष्य 
न बना लें) परन्तु यह सोचकर मैं अवश्य विचलित हो जाता हूँ कि 


हमारे साहित्य में देने की लगन के स्थान पर पाने की स्पृहा अधिक | 


बलवती हो उठी है। सूरदास के उत्तराधिकारियों के लिए यह बहुत 
गौरव की बात नहीं कही जा सकती । 


--सुर-साहित्य 
ग्रन्यावली-4, पृष्ठ 24. 

भूमिका 


“सूर-सा हित्य' पुस्तक पढ़कर मैं बड़ा आनन्दित हुआ था; पर जब सुना कि पुस्तक 
| की भूमिका मुझे ही लिखनी पड़ेगी तो वही आनन्द उद्वेग के रूप में बदल गया । 
SEN का कारण वत।ऊँ। श्री हजारीप्रसाद द्विवेदी मेरे छोटे भाई के समान हैं। 
नित्य ही उनके साथ नाना विषयों पर मेरी बातचीत और आलाप-आलोचना होती 
रहती है । इसीलिए वे एक तरह से मेरे नितान्त 'अपने' हैं। उनके किसी मतामत 
की आलोचना करना मानो अपने ही वारे में अपने-आप लिखना है। इसीलिए यह 
काम मेरे लिए जरा मुश्किल है। 
एक और गुरुतर कारण से भी इस ग्रन्य की भूमिका लिखने में हिचक होती है, 
| उसे भी समझा देना जरूरी हे । 
: श्री हजारीप्रसादजी भक्ति-तत्त्व, प्रेम-तत्त्व, राधा-क्ृष्ण-मतवाद आदि के 
सम्बन्ध में जो कुछ भी उल्लेख योग्य, जहाँ कहीं से पा सके हैं, उसे इस ग्रन्थ में 
| संग्रह किया है और उस पर भली-भाँति विचार किया हैं; विचार का फलाफल 
| उन्होंने स्पष्ट भाषा में ही लिखा है । इसका फल यह हुआ कि पुस्तक आराम के 
| साथ, निर्चिन्त और अलस भाव से पढ़ने लायक नहीं हुई है । पद-पद पर चिन्ता 
| 
| 
1 


और विचार करने की जरूरत है | 
हमारे इस 'आराम-प्रिय आलसी देश में चिन्ता और विचार करने के लिए 
बहुत कम आदमी राजी होते हैं। इसीलिए हम लोग युग-युगान्तर से चिन्ता का 
{i भार शास्त्र और ऋषि-मुनियों पर, विचार का भार गुरु पर और आचार का भार 
| लोक-परम्परा पर लादते आये हैं। हमारी सनातन रीति वही रही है जिसे बंगाल 
| में कहा करते हैं--कर्त्ता (मालिक) की इच्छा ही कर्म्म है । eS 
| इसके बाद जब पर्चिम से ज्ञान-विज्ञान का यह तया युग आया तब भी हमने 
| अपनी सनातन रीति बदली नहीं, अर्थात्‌ जडता का आलस्य छोड़ा नहीं । बदला 
| हमने अपने HUT को। भारतीय शास्त्र, गुरु और लोकाचार के सिंहासन पर यूरोप | 
| के authority, मत और सिद्धान्त को बिठा दिया | अर्थात्‌ एक राजा गया, दुसरा 
| 
i 

आया; किन्तु शासन, शोषण, पीडन और चालन की विधि वही चलती रही। 
बीच-बीच में प्रायः देखा जाता है कि एकान्त स्त्रीपरायण व्यक्ति स्त्री के मरते 
ही और दूसरी स्त्री का पाणिग्रहण करके उसी की ताबेदारी में लग जाता है। जो 
इसका मर्म नहीं समझते वे विस्मित होते हैं। उन्हें समझना चाहिए कि स्त्रॅण का 
स्वभाव ही ऐसा होता है । पत्ती का अर्थं है 'स्वामिनी'। इसीलिए जब एक स्वामिनी 
चली गयी तो दूसरी को उसी शून्य सिहासन पर बैठना पड़ता है। इसीलिए इस 
युग में हमने शास्त्र, गुर और लोकाचार की दुहाई देना छोड़कर उसके स्थान पर 
अगर यूरोपियन authority की दुहाई देना शुरू किया है तो इसमें आश्‍चर्य की क्या 
बात है ! 
लेकिन आश्चर्य सचमुच तब होता है जब देखते हैं कि पुराने स्वामी तो हैं ही, 
नये स्वामी को भी हमने उन्हीं के बगल में बैठा लिया है। मानते-मानते, माना कि 
हमारा मन 'मानन/-परायण हो गया है; जहाँ एक जातीय प्रभु के अधीन थे वहाँ 
अगर एक और प्रभु की अधीनता स्वीकार कर ही ली तो कोई वात नहीं, उससे 
कुछ हमारा आता-जाता नहीं । पर दोनों जाति के प्रभुओं को एक ही सिहासन पर, 
एक के बगल में दूसरे को, बैठने के लिए कैसे हमने राजी कर लिया, यही आश्चय 
की बात है ! 
यह सर्ववादि-सम्मत है कि दो राजा का राज्य सुखकर नहीं होता | दो स्त्री 
के साथ गृहस्थी चलाना भी परम दुगंति है, यह भी सभी जानते हैं । किन्तु सनातन 
और नूतन दो प्रभुओं की ताबेदारी हम एक ही साथ कैसे चला रहे हैं ? प्राचीनतम 
सनातनी विधि के साथ नूतनतम वैज्ञानिकी अधुनातनी रीति को हमने 'वेमालूम' 
जोड़ दिया है । वृद्ध के साथ बालिका के विवाह में जैसा गोलमाल होता है वैसा इस 
क्षेत्र में बिल्कुल नहीं हुआ | इसमें जो एक बेडौल विसदृश व्यापार है, वह किसी 
को दिखा ही नहीं | ; l 
जो हो, बात यह है कि हमने सुदीर्घ काल तक समझने, सोचने और विचार 
करने का भार पुराने प्रभुओं को दे रखा था। और अब रिवाज हुआ है कि यह 
भारयूरोपियन प्रभुओं (authority) को देना चाहिए । किसी-किसी सज्जन ने 
अनुपम कौशल और अचिन्तनीय चातुरी के बल पर इन दोनों का समन्वय करके 
भावना, चिन्ता और विचार के भार को पुरातन और नूतन दोनों तरह के प्रभुओं 
के सिर समान भाव से लाद दिया हे । सीधी बात यह है कि इस तरह के लोग स्वयं 
चिरन्तन प्रथा से बड़े आराम से अलस भाव से अपनी बँधी-बंधायी बोलियों को 
रटते जा रहे हैं । 
 जबचारों ओर की अवस्था ऐसी है तब श्री हजारीप्रसाद द्विवेदी की 'सूर- 
साहित्य पुस्तक पढ़कर बड़ा विस्मय हुआ । इन्होंने तो पुराने या नये किसी 'कर्त्ता' 
(मालिक) को बिना विचारे प्रभु नहीं माना, अथच कहीं भी किसी के प्रति असंगत 
असम्मान भी नहीं दिखाया | उनके प्रत्येक मत को इन्होंने अपने विचार-बुद्धि की 
कसौटी पर भली-भांति घिसकर, परखकर, सावधानी के साथ ग्रहण या वर्जन किया 

सुर-साहित्य | 19: 


है । हमारे इस 'कर्त्ता-भजा” देश में यह क्या मामूली ढिठाई है ? फिर वे स्वयं 
माल-मसाला इकट्ठा करके भावना, चिन्ता और विचार करने में स्वयं प्रवृत्त होने 
को कह रहे हैं । हमारे इस आराम-प्रिय अलस देश में यह दारुण दुर्लक्षण है । अब 
अगर ऐसी पुस्तक के बारे में मैं एक अच्छी-सी भारी-भरकम भूमिका लिखू तो 
हमारे देश के जइता-विलासी पाठकों को फिर एक वार बैठकर सोचना-विचारना 
पड़ेगा | इतनी तकलीफ उठाने को सब लोग क्यों राजी होने लगे ? 

इसीलिए इस ग्रन्थ की भूमिका लिखने के लिए अनुरुद्ध होकर भी मैंने हफ्तों 
तक कार्य स्थगित रखा। मेरे संकोच का हेतु क्या था, यह बात अब सब लोग समझ 
सकेंगे | ; 

लेकिन भरोसा यह है कि एक श्रेणी के पाठक ऐसे हैं जरूर, यद्यपि उनकी 
संख्या बहुत कम है, जो सत्य के अनुसन्धान के लिए सब तरह के दुःख सहने को 
तैयार हैं। वे गतानुगतिक सभी प्रकार की जड़ता और आलस्य का त्याग करने के 
लिए कृत-संकल्प हैं । द्विवेदीजी ने इन्हीं संख्या-विरल पाठकों के लिए अपनी पुस्तक 
लिखी है 1 इसी लिए वे राधा-कृष्ण-मतवाद के क्रम-विकास की आलोचना इस तरह 
प्रगाढ भाव से कर सके हैं। उन्होंने नूतन और पुरातन सब प्रकार के मतामत को 
चुनौती दी है, साहस के साथ विचार किया है और नाना युक्तियों के साथ अपना 
सिद्धान्त उपस्थित किया है । 

प्रस्न-विचार के क्षेत्र में प्रधानतः दो तरह की विपत्तियाँ हैं। एक है अति 
प्राचीन करने की प्रवृत्ति और दूसरी है अत्यन्त नवीन करने की जिद। ये दोनों ही 
कोटिवाद (extremism) सत्य-अनुसन्धान के परम शत्रु हैं। 

प्राचीन काल में किसी भी मतवाद को प्रतिष्ठित करने के लिए किसी-न-किसी 
वैदिक या पौराणिक नाम के साथ उसे युक्त करने की चेष्टा की गयी है। ये मत- 
वाद मानो झोले हैं, जिन्हें टाँगने के लिए ये वैदिक या पौराणिक नाम afeat के 
समान हैं । कभी-कभी झोले को सुरक्षित रखने के लिए एकाधिक नामों की खूँटियाँ 
| तलाश की गयी हैं। इसका फल यह हुआ है कि परवर्ती काल में भिन्न-भिन्न 
| जातियों की dfeat झोलों के गड़बड़-झाले से एक ही जाति की-सी प्रतीत होने लगी 
i हैं। फिर ऐसा भी हुआ है कि एक ही खूंटी पर दो-तीन तरह के झोले लटका रखे 
| गये हैं, फिर उसी खूंटी की दुहाई देकर भिन्न जाति के झोलों को एक में ही चला 
F 
| 


दिया गया है । 
इसके बाद जब झोलों की पुरानी कहानी का विचार किया जाने लगता है, तो 
उस झोले की जगह हम उस Pal से काल-विचार शुरू करते हैं जिसमें वह लटकाया 
| गया था । हम प्रायः भूल जाते हैं कि इन झोलों को अति प्राचीन सिद्ध करने के 
| लिए ही इन खूँटियों की खोज हुई थी । ऐसे विचार का गोलमाल अधिकतर ह्मीं 
| 


Pe बंगाल में 'कर्त्ता-मजा' नामक एक सम्प्रदाय है । ये लोग विवेक, शास्त्र, आदि सबके ऊपर 
कर्ता (मालिक, गुरु) की वाणी ही मानते हैं । ये "कर्ता का ही भजत करते हैं । 

लोगों में होता है । 
लेकिन जो लोग बाहर से विचार करने आते हैं उनकी समस्या दूसरी ही होती 
है। ये लोग अगर निरपेक्ष होते तो कोई समस्या होती ही नहीं । पर असल बात यह 
है कि वे साम्राज्यवाद के चालक हैं और हम चालित। यह बात उनके लिए भूलना 
बडा कठिन है । इसीलिए ज्ञानतः और अज्ञानतः इस देश की महिमा को ad करने 
की ओर उनकी प्रवृत्ति होना स्वाभाविक ही है। 
इस देश के धामिक आन्दोलन को अगर अर्वाचीन सिद्ध किया जा सके तो 
सहज ही उसे ईसाई धर्म के निकट ऋणी सिद्ध किया जा सकता है। और ईसाई 
धर्म का जो कुछ गौरव है उसमें ये वाहरी विचारक समझते हैं कि उनका सम्पूर्ण 
दावा है। किन्तु वे भूल जाते हैं कि ईसाई धर्म के अनुर्वात्तियों के दल में कितने दिनों 
से उन्हें शरण मिली है ! किसी ऐद्वर्यवान्‌ के घर अगर किसी ने दयावश आश्रय 
पा लिया तो इसका अर्थ यह थोड़े ही है कि वह सारे ऐश्वर्य का दावेदार हो गया ? 
अगर ईसाई धर्म में कुछ महिमा है तो उस महिमा का दावा हम लोगों का है, 
क्योंकि ईसाई धर्म पूर्व का धर्म है, हमारे ही घर की चीज है । 
ईसाई धर्म को परवत्ती सिद्ध करने से ही यदि सारे भारतीय धर्म-मत को 
ईसाई धर्म का ऋणी सिद्ध किया जा सके तो इस एक ही कारण से सारा ईसाई 
धर्म ही बौद्ध धर्म का ऋणी है। यह ऋण तो अनेकां में सचमुच सही है। यह 
बात निरपेक्ष पण्डितगण धीरे-धीरे स्वीकार भी करने लगे हैं। 
भारतवर्ष का यह परम अपराध रहा है कि वह पर-मत-सहिष्णु और आश्रित- 
वत्सल रहा है। दुदिन मे, दुरवस्था की मार से जब एक दल के ईसाई भारत के 
दक्षिणी हिस्से में शरणापन्न हुए उस समय शरणागत-वत्सल भारत ने उन्हें बिना 
विचारे आश्रय दिया । उस दिन उसने सोचा भी नहीं था कि इन दुर्गत-आश्रितों के 
समधमीं इस मामूली से सुत्र से भारतवर्ष के सारे गौरवों का दावा पेश करने 
लगेंगे ! यह दाबा प्रतिष्ठित करने के लिए युक्त-अयुक्त सभी उपायों से भारत के 
सारे भाव-ऐस्वर्यं को ठेल-ठालकर उसे आश्रयदान के परवत्तीं काल का बना दिया 
जायगा ! 
इसीलिए हम देखते हैं कि भारतीय धर्म-मत के इतिवृत्त की आलोचना की 
एक विपद्‌ है। एक, सब-कुछ को अति प्राचीन सिद्ध करने की प्रवृत्ति और दूसरी, 
सबकुछ को अति अर्वाचीन सिद्ध करने की जिद | दोनों तरफ के इन दो पाषाण- 
संकटों के भीतर तरंग-संकुल खरस्रोत-धारा में से भी द्विवेदीजी जो नैया खेकर घाट 
पर भिड़ा सके हैं, यह उनके लिए कम प्रशंसा की बात नहीं है । 
किसी एक धर्म का मूल कहाँ है, इस बात के अनुसन्धान में सबसे बड़ी विपद्‌ 
किसी धर्म या मतवाद का 
कहाँ है, यह बात क्या आज 
क्यों माना 
कितने ऊपर क्षीण से क्षीणतर स्रोत और धाराएँ oe 


पकड्ते-पकडते किस एक आदि- 
g CC-0. In Public Domain. Gurukul Kangri Collection, Haridwar. 

बिन्दु पर उसका मूल मिलेगा, कौन वताःसर्कता है?“ 

धर्म का वहे मूल-विन्दू बताना और-भीं कठिन है । हमारे अपने भीतर के ही 
बहुत-से भाव हमारे अज्ञात चेतन-लोक में कितने दिनों से धीरे-धीरे उपचित होते- 
होते किसी एक विशेष दिन को प्रत्यक्ष-गोचर होते हैं, इस वात को क्या हमने कभी 
सोचकर देखा है ? जिस दिन उसे हम स्फुट देखते हैं, उसी दिन को उसका जन्म-दिन 
मान लेते हैं, किन्तु उसके पीछे जो सुदीर्घ इतिहास है वह हमारे अपने भीतर की 
चीज होने पर भी अपने ही निकट अगोचर है । लेकिन धर्म-मत तो एक समूचे देश 
की ऐसी असंख्य चिन्मय-धाराओं का प्रकाश है । फिर उसके आदि की वात निर्णय 
करके कौन वता सकता है ? मिट्टी के नीचे असंख्य अज्ञात धाराएँ अनेक दिशाओं 
में बहती रहती हैं, परन्तु तृपात्त मनुष्य प्रयोजनवश उनमें से किसी एक का कुएँ की 
खुदाई के द्वारा आविष्कार करता है। लेकिन वहीं तो उसका आदि नहीं है, वहाँ 
तो केवल उसका परिचय पाया गया यह बात भी वहुत-कुछ इसी तरह की है । 

इसी प्रकार मध्ययुग के व्यक्त लिगाचार तथा अव्यक्त लिगाचार बहुविध 
भक्ति-धाराएँ भारतवर्ष में भीतर-ही-भीतर दीर्घकाल से बहती आ रही थीं । बीच- 
बीच में उनका परिचय बिल्कुल मिलता ही नहीं सो वात नहीं है, फिर भी हमारी 
शिरा-उपशिराओं के रक्‍त-प्रवाह की तरह वे हमारे अलक्ष्य में ही बहती रहीं । जो 
हमारे लिए जीवन का भी जीवन हुआ करता है वही अत्यन्त अगोचर होता है | 
इसी समय हठात्‌ बाहर से मुसलमान धर्म का आगमन हुआ । इसका अर्थ यह था 
कि भारत के धर्म और आदश के सामने एक नयी चुनौती उपस्थित हुई । इसीलिए 
रघुनन्दन आदि निबन्धकारों ने स्मृतिशास्त्र से जो सर्वोत्तम था, उसे सबके सामने 
उपस्थित किया; पूर्णानन्द, सर्वानन्द, कृष्णानन्द आदि तान्त्रिक साधकों का दल 
नये सिरे से अपनी साधना का महत्त्व प्रमाणित करने लगा और भक्ति तथा भाव 
के साधकों का दल सगुण-निर्गुण नाना भाव से अपनी-अपनी श्रे ष्ठ सम्पद्‌ को सबके 
सामने उपस्थित करने लगा | अर्थात्‌ इतने दिनों तक जो धाराएँ अन्तःसलिला थीं, 
प्रयोजनवश कुआँ खोदकर उन्हें सवके सामने उपस्थित करना पड़ा । 

एक धर्म-मत का इतिहास dea के लिए यदि हम ग्रन्थ, शिलालेख आदि के 
लिए कोई स्पष्ट document (दलील) देखकर ही उसका आदिनिर्णय करने लगें 
तो यह बड़ी भारी भूल होगी । मनुष्य अपने जन्म-दिन को पैदा होता है, फिर क्रमशः 
बड़ा होता है। इसके बाद अगर किसी दिन कोई वैषयिक प्रयोजन उपस्थित हुआ 
तो शायद किसी दिन वही दलील पर दस्तखत भी कर देता है। ऐसे भी कितने ही 
हैं, जिन्होंते इस जीवन में कभी कहीं दस्तखत ही नहीं किये । इसीलिए यह तो नहीं 
कहा जा सकता कि इन आदमियों का जन्म ही नहीं हुआ या इन्होंने जीवन-यात्रा 
का निर्वाह ही नहीं किया । 

इस देश में ऐसे अनेकानेक मतवाद और साधन।एं हो चुकी हैं और आज भी हैं 
जिन्होंने कभी किसी दलील पर दस्तखत नहीं किये। किन्तु आध्यात्मिक गगन- 
बिहारी इन ज्योतिष्क-पिण्डों का परिचय वेधशाला के पण्डितों को नहीं मिला । 

इसीलिए इनका अस्तित्व अस्वीकार नहीं किया जा सकता | 
भारत के साधक नहीं जानते थे कि अपनी सत्ता और महिमा प्रमाणित करने 
के लिए समाचारपत्र, विज्ञापन और प्रोपेगण्डा प्रभूत्ति का ढोल पीटकर खासी 
अमेरिकन पद्धति से सारे संसार में 'बूमिग' (booming) करना होता है। इसी- 
लिए भारतवर्ष के साधकों की प्राणपण चेष्टा अपने-आपको छिपा रखने की थी । 
अपने को प्रचारित करने की चेष्टा से संसार-भर के लोगों को चकित कर देने की 
कोशिश उन्होंने कभी की ही नहीं । वृक्ष का जीवनधारी मूल मिट्टी के नीचे रहता 
है । जीवन का धर्म भी लोक-लोचन के अन्तरात्म में रहता R | जिसे जीवन की 
झंझट नहीं रहती उसी को booming करने में हिचक नहीं होती। भारत के 
साधक-गणों ने हमारी अन्तर-चारिणी धर्म-साधना को सबके सामने जाहिर करने 
की पाप-चेष्टा की, पतिब्रता कुलवधू को वेश्या बताने के साथ, तुलना की है । अपने 
मतामत को ये साधक कहीं भी विपुल करके दिखाना नहीं चाहते थे | वरन्‌ वे बीज 
और अंकुर की तरह जीवन्त धर्म को स्वल्पायतन देखकर ही उसके प्रति विश्वास 
रखते थे । इसीलिए उन्होंने कहा है--'स्वल्पमप्यस्य धर्मस्थ त्रायते महतो भयात्‌ U 
स्थूल विचार से और जड़ दृष्टि से देखने पर ये सब धर्म-मत पैदा ही नहीं हुए, 
क्योंकि अदालत-ग्राह्य किसी दलील को सर्वसाधारण के सामने दाखिल करने में 
उन्हें संकोच हुआ था । धर्म का विचार उसके अपने महत्त्व से, उसके अनुर्वात्तयों 
के त्याग और साधना से और उसकी अन्तरतम आध्यात्मिक प्राण-शकिति से 
होता है। 
जिन्होंने भारत की साधना और धर्म-मत की आलोचना की है, उनके मन ने 
बारम्बार भारतीय धर्म-मत और साधना का यह रहस्य अनुभव किया है। आज- 
कल चारों ओर का वातावरण बहिमुंखी है जहाँ की भाषा booming की भाषा 
है। पर ये साधनाएं हैं शान्त और अन्तर्मुखी । मौन ही इनका जीवन-लक्षण है, 


` इसीलिए आज दिन उसके साथ आधुनिक वातावरण का पद-पद पर विरोध होता 


है, पद-पद पर आघात होता है । आशा करता हूँ, श्री हजारीप्रसादजी के ग्रन्थ को 
पढ़ते-पढ़ते पाठक-वर्ग के अन्तर में बार-बार यह वेदना जाग उठेगी 1 
शान्ति-निकेतन क्षितिमोहन सेन 
शास्त्री, एम. ए. 
प्रिसिपल, विद्याभवन, विश्वभारती 


1. aa आचायं क्षितिमोहन सेन महाशय ने कृपापूवक यह भूमिका लिखकर 'सूर-सा हित्य' का 
जो गोरववर्धन किया है, उसके लिए लेखक अपनी आन्तरिक कृतज्ञता ज्ञापन करता है। 

निवेदन 


'सूर-साहित्य' मेरी पहली रचना हे | आज से कोई पच्चीस वर्ष पहले यह पुस्तक 
लिखी गयी थी । उस समय साहित्य-ल्षेत्र में कुछ नया देने की उमंग थी और ऐसा 
विश्वास था कि जो कुछ लिख रहा हूँ, सब प्रकार से नवीन और ग्राह्य है। इसी- 
लिए भाषा में जहाँ एक प्रकार का आत्मविश्वास का गुण था, वहीं थोड़ा-बहुत 
आक्रामक भाव भी आ गया था। आज यदि नये सिरे से इसी विषय पर लिखना 
पडे, तो इसकी भाषा और शैली में बहुत-कुछ परिवर्तन हो जायेगा | और यह 
पुस्तक कदाचित्‌ उपयोगी तो अधिक हो जायेगी, लेकिन इसमें जो थोड़ी-सी 
भास्वरता है वह क्षीण हो जायेगी । पुस्तक बहुत दिनों से नहीं मिल रही थी; और 
कई प्रेमी पाठक इसको फिर से प्रकाशित करने के लिए आग्रह कर रहे थे। मेरा 
अनुमान है कि इस पुस्तक की भाषा और शैली ही इन पाठकों को अधिक प्रिय है । 
j इसीलिए मैंने पुस्तक को उसी रूप में प्रकाशित करना ही उचित समझा, जिस रूप 
| में यह प्रथम बार प्रकाशित हुई थी । प्रथम संस्करण में जो छापे की गलतियाँ थीं, 
| 


उन्हें सुधारने के अतिरिक्त सिर्फ़ उन स्थानों को थोड़ा-सा परिर्वात्तत कर दिया 
गया है, जिनके वारे में मेरे विचार अब निश्चित रूप से बदल गये हैं। मुझे यह 
कहने में थोड़ी प्रसन्नता ही होती है कि ऐसे स्थल बहुत ही कम हैं । इस प्रकार यह 
पुस्तक प्रायः उसी रूप में प्रकाशित हो रही है जिस रूप में प्रथम बार छपी थी। 
जिन मित्रों ने बार-बार आग्रह करके इस पुस्तक को फिर से प्रकाशित कराने 
2 की प्रेरणा दी है, उनके प्रति मैं हादिक कृतज्ञता प्रकट करता 21 मैं सोचता था कि 
| “सूर-साहित्य' अगर STAT ही है तो उसका बिल्कुल कायाकल्प हो जाना चाहिए; 
क्योंकि इधर अनेक विद्वानों के परिश्रम के फलस्वरूप अनेक नयी जानकारी प्राप्त 
| हुई हैं और उनका समावेश किये बिना पुस्तक अधूरी ही मालूम होगी । परन्तु मुझे 
| यह देखकर आश्‍चर्य हुआ कि सूर-साहित्य के कई विशेषज्ञ मित्रों ने भी इसे ज्यों- 
| छापने का ही आग्रह किया। मेरा भी इसके मूल रूप पर थोड़ा मोह है 
इसलिए सहूदय पाठकों के सम्मुख अपनी इस बाल-कृति को पुन: उपस्थित करने 

का साहस कर रहा हूँ । 

प्रथम संस्करण की भूमिका श्रद्धेय आचार्य क्षितिमोहन सेन ने लिखी थी । वह 
भूमिका अपने-आपमें अत्यन्त महत्त्वपूर्ण कृति है, उसमें उनके अगाध पाण्डित्य और 
सहृदयता का मणि-कांचन योग तो है ही, मेरे प्रति जो स्नेह का भाव है वह भी 
उन्ही के योग्य है। एक लम्बी अवधि के बाद जब मैं उस भूमिका को पढ़ता हूँ तो 
मुझे अद्भुत आनन्द और गौरव का बोध होता है। में मन-ही-मन इस बात के लिए 
लज्जा अनुभव करता हूँ कि दीर्घकाल तक उनके सम्पर्के में रहकर भी मैं उनके स्नेह 
का उचित अधिकारी नहीं सिद्ध हो सका । लेकिन मैं अपने मन को समझा लेता 
हूँ कि स्नेह का मिलना भी कम सौभाग्य नहीं है । आज आचार्यपाद अत्यन्त वृद्ध हो 
गये हैं, और अस्वस्थ भी हैं। आज भी उनका स्नेह मुझे उसी तरह प्राप्त है । पुस्तक 
का पुनःमुदण देखकर उन्हें जितनी प्रसन्नता होगी, उतनी शायद दूसरे को न हो। 
इस अवसर पर उनके प्रति मैं अपनी सश्रद्ध प्रणति निवेदन करता हूं । 
पं. नाथूरामजी प्रेमी ने पुस्तक को फिर से प्रकाश में लाने में सर्वाधिक प्रेरणा 
दी है। यदि उनका आग्रह न होता तो कदाचि त्‌ पुस्तक छपती ही नहीं। मेरी 
आरम्भिक रचनाओं को उन्होंने ही प्रोत्साहन दिया था, और पुस्तक को भी विस्मृत 
के गड्ढे में गिरने से उन्होंने ही बचा लिया है । पुस्तक की छपाई का वे पूरा ध्यान 
रखते हैं और मैं निश्चित जानता हूँ कि उनके प्रति कृतज्ञता के दो शब्द लिख भी 
दूंगा, तो वे अवश्य काट देंगे इसलिए उनके प्रति कृतज्ञता-व्यंजक कुछ भी न लिख- 

कर चुपचाप अपनी हादिक श्रद्धा और प्रीति के भाव निवेदन करता हुं 
हे भारतीय साहित्य के सर्वाधिक महत्त्वपूर्ण रत्नों में हैं। जिस प्रसंग को 
उन्होने उठाया है, उसके बारे में सब-कुछ कह दिया है । अपने वक्तव्य विषय के साथ 
ऐसी तन्मयता संसार के कुछ थोडे कवियों में ही मिल सकती है । जिन दिनों मैंने 
इस पुस्तक को लिखा था उन दिनों इस महान्‌ भक्त की कविता का नशा था । ज्यों- 
ज्या अवस्था बढ़ती गयी है त्यों-त्यों अनेक प्रपंचो में उलझता गया gl जीवन में 
काव्य-चर्चा के बहाने जिन भक्त-रत्नो की रचनाओं में मन रमा रहता था, उनसे 
हूर हटता गया हूँ । पुरानी बातों को पढ़ता हूँ तो हृदय में एक प्रकार की पीड़ा का 
n हु । कहाँ से शुरू किया और कहाँ आ गिरा हूँ ! जो होना चाहा था, 
वह Ag a सका; जो सोचा.भी नहीं था, उसके चक्कर में फँस गया हं । भक्तों के 
nie में जो अपूर्व तन्मयता दिखायी देती है वह किसी महान्‌ अज्ञात के चरणों में 
अहेतुक आत्म-समर्षण के उल्लास से अनुप्राणित है । जब तक आत्मदान का अद्‌ भत 
उल्लास जीवन में नहीं आता, तब तक कोई बड़ा साहित्य नहीं लिखा जा सकता । 
सूरदास, कबीरदास और तुलसीदास जैसे भक्‍त कवियों के साहित्य में जिस प्रकार के 
अ तेजस्विता और मंगल का साक्षात्कार होता है वे उसी महिमामयी दातत्व- 
क्त की उपज हैं । जो जितना देता है उतना ही पा सकता है। यही जीवन में सत्य 


है, यही साहित्य में भी सत्य है, ऐसा मेरा दृढ़ विशवास है । पिछले पच्चीस-तीस 


वर्षों के साहित्यिक जीवन से मैं स्पष्ट अनुभव कर रहा हूँ कि उस दातृत्व-शक्ति के 

अभाव में हमारा साहित्य दुर्वल होता जा रहा है । मैं निराश होने को बुरा समझता 
हूँ; गलतियों और कमजोरियों को मनुष्य-जीवन का इतना बड़ा अ भिश्ाप नहीं 
मानता कि उसकी चिन्ता में व्याकुल हो उठू, बल्कि कभी-कभी तो ऐसा लगता है 
कि त्रुटियाँ और विच्युतियाँ जीवन को शुद्ध और निर्मल बनने में सहायक होती हैं, 
ad यह है कि हम इन्हें ही जीवन का अन्तिम लक्ष्य न बना लें । परन्तु यह सोचकर 
मैं अवदय विचलित हो जाता हूँ कि हमारे साहित्य में देने की लगन के स्थान पर 
पाने की स्पृहा अधिक बलवती हो उठी है । सूरदास के उत्तरा श्रिकारियों के लिए 
यह बहुत गौरव की बात नहीं कही जा सकती । हमारे साहित्य की महिमा सन्तों 
की अपूर्व दातृत्व-शक्ति में है। इन सन्तों ने अपने-आपको ही दे दिया है | मुझे 
ऐसा लगता है कि यदि किसी दिन हमारे नये साहित्य में ऐसी तेजस्विता आयेगी 
जो संसार को प्रकाश दे सके, तो वह इन्हीं सन्तों के आदर्श पर चलनेवाले साहित्यिकों 
के द्वारा ही सम्भव हो सकेगी । आज भी हमारे नये साहित्य में जहाँ कहीं तेज हैं 
ag आत्मदानी सन्तों के आदर्श पर चलनेवाले सा हित्य-सर्जेकों के तप का हो फल 
है । 

भवित-काल के साहित्यकारों के ज्योतिष्क-मण्डल को देखकर भरोसा होता 
है कि हम नये युग में भी नयी चेतना को जाग्रत करने योग्य साहित्य अवश्य उत्पन्न 
कर सकेंगे। अभी यदि उतनी उल्लसित होने योग्य अवस्था नहीं आ सकी है तो यह 
क्षणस्थायी शैथिल्य ही है। आज अपने-आपको देखकर मेरे चित्त में जो ग्लानि का 
भाव आया है, यह भी कोई बुरा लक्षण नहीं है, इस पुस्तक के प्रकाशित होने के 
बहाने आत्म-निरीक्षण का जो अवसर मिल गया वह भी किसी पुराकृत पुण्य का 
ही फल है। भक्तप्रवर सूरदास के चरणों में अपनी श्रद्धा निवेदन करते समय मुभे 
इस अवसर के मिलने क; सुख भी हो रहा है और कृतज्ञता के भाव भी उदय हो रहे 
हैं। 

आशा करनी चाहिए कि भवत कवियों का वार-वार स्मरण हमें उचित माग 
की ओर अग्रसर करेगा | 

राधा-कृष्ण का विकास 


ईसा से कम-से-कम चार सौ वर्ष पूर्व वासुदेव की पूजा चल पड़ी थी” । धीरे-धीरे 
वासुदेव और नारायण को एक ही समझा जाने लगा था। इतना निश्‍चित है कि 
ब्राह्मण-काल के अन्त में नारायण को परम-देवत माता जाने लगा था (शतपथ 
agm, 12-3-4)। ऋग्वेद में भी नारायण की प्रधानता का प्रमाण पाया जाता है 
(ae. 12-6-1) । तैत्तिरीय आरण्यक ( 10-11) में नारायण को परम-दैवत के 
रूप में माने जाने की वात पायी जाती है। महाभारत और पुराणों में नारायण 
और विष्णु को अभिन्त समझा गया है। परन्तु आरम्भ में नारायण और विष्णु का 
कोई सम्बन्ध नहीं दिखायी पड़ता । इसमें सन्देह नहीं कि विष्णु बैदिक युग के एक 
महत्त्वपूर्ण देवता थे (ऋ. 1-155-5, 1-154-5 इत्यादि) ब्राह्मण-काल में तो 


1. पाणिनि के एक सूत्र (4-1-98) से पता चलता है कि वासुदेव उस समय देवता समझे जाते 
थे। पाणिनि का काल कुछ निश्चित नहीं है, पर इतना निःसंकोच कहा जा सकता है कि 
यह काल ईसा से चार सौ वर्ष से कम पुराना नहीं है । परन्तु बौद्ध जातकों (घट-जातक) 
से यह बात प्रमाणित की जा सकती है कि वासुदेव की पूजा और भी पुरानी है । वृद्धदेव 
का पूर्वजन्म में वासुदेव होना सिद्ध करता है कि जातक युग में वासुदेव को महिमा प्रतिष्ठित 
हो चुकी थी । जैन शास्त्रों में भी महावीर स्वामी का पूर्व भव में वासुदेव होना बताया गया 
है । जैकोबी ने 'एनसाइक्लोपीडिया आफ रेलिजन्स एण्ड एथिक्स' के 'अवतार' शीर्षक लेख 

x में बताया है कि जैनों की सारी वंशावली हिन्दुओं के अनुकरण पर है । वासुदेव के आदर्श 
पर उन्होंने जो वंशावली कल्पना की है उसमें नौ वसुदेव, नौ वासुदेव, नो बलदेव ओर नो 
प्रति-वासुदेवों की कल्पना है । इन बातों से सिद्ध होता है कि उसे युग में वासुदेव खूब 
प्रतिष्ठित देवता हो चुके थे । सभी सम्प्रदायों के लोग अपने नेताओं को वासुदेव का अवतार 
सिद्ध करना चाहते थे । स्वयं द्वारकापति श्रीकृष्ण के यूर में ही पुण्डू-वंग-किरातों के राजा 

| पुण्डरीक ने अपने को वासुदेव FERC पुजवाना शुरू कर दिया था। कृष्ण ने इसे मारकर अपना 
| बासुदेवत्व स्थापित किया था । इन व॑ (तों से सिद्ध होता है कि वासुदेव की पूजा ईसा से बहुत 
| __ पुरानीहै। 


f | CC-0. In Public Domain. Gurukul Kangri Collection, Haridwar 

विष्णु सर्वोच्च देवता हो चुके थे” (ऐतरेय 1-1, शतपथ 14-1-1) । जान पड़ता 
है os युग में नारायण और विष्णु में कोई भेद नहीं समझा जाता था। , 
पुराणों से पता चलता है कि विष्णु का स्थान दवेतद्वीप था । 'कथा-सरित्सागर 
में इसी को स्वर्ग बताया गया है | भाण्डारकर का कहना है कि नारायण का इवेत- 
द्वीप वैसा ही है जैसा विष्णु का वैकुण्ठ, शिव का केलास या श्रीकृष्ण का गोलोक2 | 
महाभारत में लिखा है कि नारद मुनि ने इसी इवेतद्वीप से भवित का आनयन किया 
था । इस इवेतद्वीप को लेकर यूरोपियन पण्डितों ने बड़ी-बड़ी थियोरियाँ खड़ी की 
हैँ । किसी ने कहा है, यह अलेज्जेंड्रिया' है, दूसरे ने वैक्ट्रियाः बताया है, और तीसरे 
ने इसिकुल हृद ! समझ में नहीं आता कि इस श्वेतद्वीप के लिए इतना aidar 
क्यों खड़ा किया गया है। यह तो एक स्वर्ग की कल्पना मात्र @ | इसका जो वर्णन 
महाभारत में है उसके किसी अंश से यूरोप के किसी प्रदेश का मिलना असम्भव है। 
यूरोपियन पण्डित सफ़ेद होते हैं, इसलिए सफ़ेद द्वीप का नाम आते ही कह उठते हैं 
कि यह द्वीप निश्चय ही यूरोप होगा । कम-से-कम यूरोपियनों से उसका सम्बन्ध 
तो होगा ही । यह तो उसी प्रकार का कथन है जैसे 'टेम्स' नदी का 'तमसा' के 
धाथ नामसाम्य देख कोई कह उठे कि वाल्मीकि का आश्रम निश्चय ही टेम्स नदी 
के किनारे, अर्थात्‌ इंग्लैण्ड में था और चूंकि वहीं पर कवि ने प्रथम इलोक बनाया 
था इसलिए भारतीयों को कविता बनाने की शिक्षा निश्‍चय ही अंग्रेजों ने दी है ! 
इस प्रकार देखा जाता है कि नारायण ब्राह्मण-काल में परम-दैवत के रूप में 
स्वीकार कर लिये गये थे । जब सात्वतों के वासुदेव की पूजा प्रधान हो गयी तो 
पहाभारत के युग में वासुदेव और नारायण को एक ही देवता समझा जाने लगा। 


1. क्षीरसागर-शायी, शंबचक्रादिधारी विष्णु और वैदिक विष्णु एक नहीं हैं । प्रथमोक्त विष्णु 
किसी आर्येतर जाति के देवता ठ 


जो वाद को बैदिक विष्णु से मिलाकर एक कर दिये गये 

हैं । नारायण का सम्बन्ध जल से था, यह वात महाभारत से सिद्ध है (महा. वन पर्व, अ. 
188-9); पर शंख और सर्प आर्य उपादान नहीं है । (दे. 'भारती', जनवरी, 1934 में 
लेखक का लेख और उप पर अध्यापक क्षितिमोहन सेन की टिप्पणी) । 

2. वेष्णविउम, aaa एण्ड माइनर रेलिजस सिस्टम्स, पृ. 32 

3. ग्रियर्सन, जरनल आफ रायल एशियाटिक सोप्तायटी, 1907 

4. केनेडी, ज. रा. ए. सो., 1907 


5; श्रियः कास: कास्ता: परमपुरुषः कल्पतरवो । 


द्रुमा भूमिश्‍चिःत्तामणिगणमयी तोयममृतम्‌ ॥ 
कथा गाने नाट्यं गमनमपि वंशी प्रियसखी | 
चिदानंदं ज्योतिः परमपि तदास्वाद्यमपि च ॥ 
निमेपार्डाख्यो वा ब्रजति नहि यत्रापि समय: । 
स यत्र क्षीराब्धिः स्रवति सुरभिम्यश्च सुमहान्‌ ॥ 
भजे श्वेतद्वीपं तमहमिह गोलोकमिति यं | 
बिदन्तस्ते सन्तः क्षितिविरलचाराः कतिपये ।। 


i ion, पदि हिता, 56 

यहाँ तक आकर वासुदेव कृष्ण, विष्णु और नारायण एक हो चुके थे । पर गोपाल- 
कृष्ण का अब तक इनसे कोई सम्वन्ध नहीं था। इस प्रकार के किसी देवता का 
F नाम न तो महाभारत के नारायणीय मत में आता है और न पातंजल महाभाष्य 
में । नारायणीय में वासुदेव के अवतार का उल्लेख है | इसमें कंस-वध की भी चर्चा 
है। पर उसमें गोपाल-कृष्ण का नाम नहीं है। गोपाल-कृष्ण के द्वारा मारे गये 
राक्षसों का भी कोई उल्लेख नहीं मिलता । 

गोपाल-कृप्ण सम्वन्धी कथाओं का वर्णन हरिवंश और वायुपुराण में उपलब्ध 
होता है। भागवतपुराण में कंस-वध, पूतना तथा अन्य राक्षसों का वध आदि 
कथाओं का विस्तृत वर्णन है। इनमें कंसारि कृष्ण और गोपाल-कृष्ण को अभिन्न 
) समझा गया है। इन ग्रन्थों के बनने के समय निश्चय ही गोपाल-कृष्ण की कथा 
खूब प्रचलित हो गयी होगी । महाभारत के ही सभापर्व (अ. 41) में शिशुपाल 
के मुँह से ऐसी बातें कहलायी गयी हैं जिनमें कृष्ण की गोकुलवाली कथा का आभास 
पाया जाता है । भाण्डारकर कहते हैं कि ये बातें बाद की प्रक्षिप्त होंगी क्योंकि 
शान्तिपर्व में भीष्म के मुँह से जो कृष्णस्तुति करायी गयी है उसमें इन बातों की 
चर्चा नहीं है! । गीता में गोविन्द शब्द आया है। इसे कुछ विद्वान्‌ 'गोपेन्द्र' शत्द का 
प्राकृत रूप बताते हैं? पाणिनि (3-1-138) पर वात्तिक लिखकर कात्यायन ने 
इस शब्द को सिद्ध किया है | भाण्डारकर के मत से इस शब्द का सम्बन्ध ऋग्वेद 

के 'गोविन्द' (इन्द्र) से अधिक सम्भव हैः 
इन सारा बातों का निष्कर्ष निकालकर भाण्डारकर कहना चाहते हैं कि 
ईसवी सन्‌ के प्रारम्भ में कृष्ण के बाल्यकाल में गोकुलवास की कथा प्रचलित नहीं 
होगी | कृष्ण आभीर नामक एक घुमक्कड़ जाति के वाल-देवता हैं। इन आभीरों 
ने मधुपुर से लेकर आनतं और अनूप तक के प्रदेशों पर अधिकार कर लिया था। 
इन्हें महाभारत में डाकू और म्लेच्छ कहा गया है। इन्होंने अर्जुन पर, जवकि वे 
वष्णियों की स्त्रियों को लिये जा रहे थे, आक्रमण किया था | उस समय ये पचनद 
के पास रहते थे । विष्णु-पुराण और वराहमिहिर ने इन्हें अपरान्त (कोंकण) और 
सौराष्ट के आसपास रहनेवाले बताया है। वर्तमान अहीर इन्हीं आभीरों की 
सन्तान हैं। केनेडी के मत Ae श्रीकृष्ण जिस घुमक्कड़ जाति के बालदेवता हैं उनकी 
वर्तमान सन्तान हैं जाट और गूजर | काठियावाड़ में पायी गयी एक लिपि से जाना 


8 


1. वैष्णविज्म, शेविज्म एण्ड माइनर रेलिजस सिस्टम्स, पू. 36 
= 2. ग्रियर्सन ने इस शब्द को 'गोमेच्र' शब्द से निकला हुआ बताया है । (ज. रा. ए. सो., 
सन्‌ 1907) | कीथ इस विषय में ग्रियसंन से सहमत नहीं थे (ज. रा. ए. सो., सन्‌ 
1907) | 
3. वैष्णविज्म, शविज्म एण्ड माइनर रेलिजस सिस्टम्स, पु. 36 
| 4. वही, पृ. 36-37 
| 
| 5. ज. रा. ए. सो., सन्‌ 1907 
6. वही । 

जाता है कि शक. 102 में आभीर राज्य करने लगे थे। केनेडी ने बताया है कि 
पाँचवीं-छठी शताब्दी में आभीरों का राजा होना यह सिद्ध करता है कि वे बहुत 
पूर्व आ चुके होंगे। पर काठियावाड के लेख से पता चलता है कि ईसवी सन्‌ की 
दसरी शताब्दी में आभीर उच्च पदाधिकारी और शासक होते थे। निश्चय ही 
इनका आना बहुत पूर्व हुआ होगा । वायुपुराण में, जो कि बहुत पुराना पुराण माना 
जाता है, आभीर राजाओं की वंशावली का उल्लेख है । इन सारी बातों को देख- 
कर यह कहा जा सकता है कि आभीर ईसवी सन्‌ के पहले ही इस देश में आकर 
बस गये होंगे । 

आभीरों के बाल-देवता श्रीकृष्ण की कथा का सबसे पुराना उल्लेख हरिवंश 
में पाया जाता है | भाण्डारकर ने इस ग्रन्थ का काल सन्‌ ईसवी की तीसरी शताब्दी 
के बाद माना है। क्योंकि उसमें 'दीनार' शब्द (लैटिन--0९1271008) का 
उल्लेख है! । आधुनिक शोधों से जाना गया है कि 'दीनार' शब्द ईसवी सन्‌ के पूर्व 
में ही इस देश में पहुँच चुका था । इसलिए कहा जा सकता है कि हरिवंश का काल 
और भी पुराना मानने में 'दीनार' शब्द बाधक नहीं होगा। यदि ऐसा माना जा 
सके तो यह भी कहा जा सकता है कि आभीरों के बाल-देवता श्रीकृष्ण की कहानियों 
का उक्त ग्रन्थ में स्थान पाना निश्चय ही यह सिद्ध करता है कि उनका अस्तित्व 
सन्‌ ईसवी से पुराना है। l 

वेबर, ग्रियसंन$, HAST, भाण्डारकर$--सबका कहना है कि बालकृष्ण की 
कथा ईसामसीह की कथा का भारतीय रूप है | इस कथा को सीरिया से चलकर 
आयी हुई quans आभीर जाति ने भारतवर्ष में परिचित कराया"। भाण्डारकर 
के शब्दों में, “वे (आभीर) ही सम्भवतः बाल-देवता की जन्म-कथा और पूजा 
तथा उनके प्रख्यात पिता का उनके विषय में यह अज्ञान कि वह उनके पिता हैं, 
और निरपराधों के वध की कथा अपने साथ ले आये।” अन्तिम दो का सम्बन्ध 
इन कथाओं से है-1. नन्द का यह न जानना कि वे कृष्ण के पिता हैं; और 2. कंस 
द्वारा निरपराध बालकों का वध | कृष्ण की बाल-लीला में जैसे धेनुक का, जो गधे 
के रूप में था, मारना आभीर अपने साथ लाये थे । अन्य कथाएँ उनके भारत आने 
के बाद विकसित हुई । यह सम्भव है कि वे अपने साथ क्राइष्ट नाम भी ले आये 
हों और सम्भवतः यही नाम वासुदेव-कृष्ण के साथ भारतवर्ष में बाल-देवता के 
एकीकरण का कारण हुआ हो। गोआनीज और बंगाली प्रायः कृष्ण शब्द को 


1. वैष्णविउम शैविज्म., पू. 37 

2. इण्डियन एण्टिक्वेरी, जिल्द 3-4 में 'कृष्ण-जन्माष्टमी' वाला लेख । 

3. ज. रा. ए. सो., सन्‌ 1907 ई. में 'हिन्दुओं पर नेष्टोरियन ईसाइयों का ऋण' शीर्षक लेख । 

4. जः रा. ए: सो., सन्‌ 1907 में कृष्ण, ईसाइयत भोर गूजर' । 

5. वेष्णविउम शविज्म., पृ 38-39 

6. ज. रा. ए. सो., सन्‌ 1907 में कीय ने बालकृष्ण की कथा को ईसवी सन्‌ से पहले होना 
सम्भव बताया है | 5 

‘fence’, 'कुष्ट' या 'क्रिष्टो' के रूप में उच्चारण करते St” 

वेवर ने जिन युक्तियों के बल पर श्रीकृष्ण-जन्म की कथा को ईसामसीह की 
जन्म-कथा से मिलती हुई सिद्ध किया था, उनकी निस्सारता ऐतिहासिक प्रमाणों 
से सिद्ध हो चुकी है। वेवर का सारा तके कृष्ण-जन्माष्टमी के अनुष्ठानों और अजन्ता 
के चित्रों के ऊपर निर्भर है। कीथ ने प्रथम अंश को असंगत बताया हे । उन्होंने 
कहा है कि याद रखना चाहिए कि ये अनुष्ठान स्थ्रष्ट पूर्व हैं। केनेडी ने” यह तो 
स्वीकार किया है कि अजन्ता की गुफाओं में ईसाई प्रभाव है, पर वेबर के इस कथन 
को कि देवकी का वर्जिन रूप से चित्रण मिस्र से होकर आया होगा, उन्होंने ऐति- 
हासिक भूल माना है । उनका कहना है कि Modona laclans का परिचय मिस्र 
में पाँचवीं शताव्दी तक अज्ञात था*। 

यही नहीं, ईसा का वाजिन का स्तन्य-पान करना तो उन्होंने बारहवीं शताब्दी 
की कल्पना वतायी4 | वेबर जिस चित्र पर अधिक जोर देते हैं उसमें स्तन्य-पान की 
वात ही महत्त्वपूर्ण है; क्योंकि वेवर के मत से वह ईसा के स्तन्य-पान का अनुकरण 
है । यदि केनेडी की वात सच हैः तो ईसा के स्तन्य-पान की घटना अजन्ता-अंकन से 
कम-से-कम सात सौ वर्ष वाद की ठहरती है। फिर भी पण्डितों का एक दल बाल-कृष्ण 
को क्राइस्ट का रूपान्तर कहने में जरा भी नहीं हिचकता । 

हम ऊपर बता चुके हैं कि आभीरों का स्त्रीष्ट-पुर्वैकाल में भारतवर्ष में आना 
एकदम असम्भव नहीं है । मगर यह तो कोई जरूरी बात नहीं हैकि बाल-क्रृष्ण की 
कथा का पतंजलि या अन्य समकालीन ग्रन्थों और शिलालेखों में न पाया जाना यह 
भी सिद्ध कर दे कि ये आभीर सीरिया से ही चलकर आये थे। आभीर इसी देश 


1. भाण्डारकर का यह अनुमान निःसन्देह असंगत है । जिन्टोंते भाषाशास्त्र से कुछ परिचय 
प्राप्त किया होगा, वे आसानी से इसकी असंगति समझ सकते हैँ । भाण्डारेकर जैसे पण्डित 
ने कैसे इस प्रकार का अनुमान किया, यह सोचकर आश्चयं होता है । पर और भी आश्चर्य- 
जनक है इस पर यूरोपियन पण्डितों का आस्फ,लन । स्वर्गीय तिलक ने एक जगह AT 
शब्द का सम्बन्ध ग्रीक Aaa’ सें दिखाकर यह सिद्ध करना चाहा था कि वेदों में शुक्र ग्रह 
की चर्चा है । मैकडोनाल्ड और कीथ ने 'वैदिक इण्डेक्स' में कई जगह इस अनुमान को 'अति 
aqna (most impossible, most improbable) कहा है तथापि उन्हें सन्तोष नहीं हुआ 
और एक जगह एक और भी उद्गारपूर्ण टिप्पणी जड़ दी है-- 111१105 conjecture that 
the planetes are referred to here is absurd! (वैदिक इण्डेक्त, दूसरी जिल्द, पृ. 
132) परन्तु ये ही यूरोपियन पण्डित भाण्डारकर के इस अनुमान को इतना महत्त्व देते हैं! हम 
तिलक की वात के समर्थक नहीं हैं, परन्तु पूछना चाहते हैं कि तिलक क। अनुमान क्या इससे 
अधिक absurd है ? यूरोपियन पण्डितों से अधिक इस वात को कोई नहीं जानत। कि 
‘Christ? का मूल उच्चारण वही नहीं है जो आज अंग्रेज़ी में प्रचलित है और उस पर से 
बंगाली या गोआनीज उच्चारण 'किष्टो' या 'क्रिष्टो' होना एकदम असम्भव है | 

2. ज. रा. ए. सो., सन्‌ 1907 

3. वही । 

4. वही । 


5. वही । 

की पुरानी जाति हो सकती है। उनके अपने बाल-देवता भी हो सकते हैं । 
श्री कुमारस्वामी ने कहा है कि आभीर शब्द द्रविड़ भाषा nd है जिसका अर्थ हाता 
है 'गो-पाल'। यह कहा जा सकता है और कहा भी गया है कि आभीरों (अहीर, 
जाट और गूजरों) की मुखाकृति, शरीर-गठन आदि द्राविड़ नहीं बहिक सीथियन 
है । केनेडी इन्हें सीथियन मानते भी हैं। पर इससे उक्त अनुमान में कोई बाधा 
नहीं पड़ती । हो सकता है कि आभीर नाम की कोई द्रविड़ जाति, जिसका धर्म 
भक्तिःप्रधान और देवता बाल-कृष्ण हों, पहले से ही इस देश में रहती हो; बाद को 
ये सीथियन जातियाँ आकर इनका धर्म ग्रहण करके अपने को आभीर कहने लगी 
हों। आभीर शब्द का द्रविड़ होना और देवता का कृष्ण (काला) होना इस अनु- 
मान का सहायक होता बताया जा सकता है। यह बात ऐतिहासिकों के ऊहापोह 
का विषय बनी हुई है कि बाहर से आयी हुई कितनी ही जातियाँ ब्राह्मण-धर्म में 
शरण न पा सको थीं ।2 

मगर इस मत पर हमारा आग्रह नहीं है । कारण यह है कि यह सारा-क्रा-सारा 
अनुमान एकमात्र आभीर शब्द पर अवलम्बित है, जिसे किसी एक विद्वान ने द्रविड़- 
शब्द बताया है। मगर यह बात न भी हो तो यह Ha माना जा सकता है कि कृष्ण 
क्राइस्ट के रूप हैं ? यह तो मानी हुई बात है कि ईसा का जन्म एशिया के देश 
और जाति में हुआ था । क्या यह बात सम्भव नहीं है कि ईसा की जन्म-कथा इन्हीं 
सीथियन आभीरों के बाल-देवता की जन्म-कथा का अनुकरण हो ? क्या संसार की 
अन्य जातियों की कथाओं का प्रभाव भारतवर्ष की धामिक कथाओं पर ही पड़ता 
है, ईसाइयों पर नहीं ? क्या ईसाइयत के जन्म के पूर्वं ये आभीर और इनके बाल- 
दवता थे ही नहीं ? क्या एक ही सामान्य मूल से ईसा और कृष्ण के पृथक्‌ विकास 
की बात सोची ही नहीं जा सकती ? यह तो अब सबने स्वीकार कर लिया है कि 
युसुफ या जोजेफ शब्द 'बोधिसत्त्व' का ही रूपान्तर है। 

जिस प्रकार यह कहना अन्याय है कि कृष्ण क्राइस्ट के रूपान्तर हैं, उसी 
प्रकार यह कहना भी अनुचित है कि क्राइस्ट कृष्ण के रूपान्तर हैं । वेबर की युक्तियों 
की निस्सारता को जैकोबी ने सिद्ध कर दिया है le fada साहेब बता चुके हैं कि 
ईसवी सन्‌ की पहली शताब्दी में दो ईसाई सन्त भारत के उत्तर-पश्चिमी प्रदेशों 
में आ चुके थे ।* यह भी सिद्ध हो चुका है कि ईसा से बहुत पूर्वं आभीरों का आग- 
मन सम्भव है। ईसामसीह की मृत्यु के बाद उनकी जन्म-कथाएँ उनके शिष्य- 


Pe 


2. आर्यो में से भी कुछ जो दक्षिण में जा वसे थे, अपने को द्रविड कहने लगे थे । द्रविड़ ब्राह्मण 
ऐसे ही हैं । 


3. 'एनसाइक्लोपीडिया आफ रेलिजन एण्ड एथिक्स? के 'अवतार' (Incarnation) शीर्षक लेख . 


में। 
4. ज. रा. ए. सो., सन्‌ 1907 

प्रशिष्यों ने लिखी थीं। फिर क्या यह सम्भव नहीं कि सेंट लूक! लिखित सुसमाचारों 
में आभीरों के बाल-देवता का प्रभाव पड़ा हो जो भारतवर्ष में देवकी-पुत्र कृष्ण के 
रूप में प्रख्यात हो चुके थे ? यह वात निश्चित रूप से नहीं कही जा सकती; पर 
यूरोपियन पण्डितों के आरोप की अपेक्षा इस वात की सम्भावना अधिक है । क्योंकि 
कृष्ण अगर ईसा के रूपान्तर होते तो राधा और गोपियों की कथा, जो निश्‍चय ही 
आभीरों की देन है, उसमें नहीं आ सकती थी; क्योंकि मथुरा के वाल-कृष्ण से 
(देवकी-पुत् कृष्ण, वासुदेव या द्वारका के राजा कृष्ण नहीं) मनुष्य का कोई सम्बन्ध 
नहीं, वे विशुद्ध देवता हैं। दूसरी ओर क्राइस्ट या ईसामसीह मनुष्य और ईश्वर 
के मिले हुए रूप हैं । देवता में कल्पना की प्रधानता रहती है, मनुष्य में गौणता | 
कोई जाति जव किसी अन्य जाति के किसी मत या कल्पना को अपनाकर अपने 
नायक मनुष्य से सम्वन्ध करती हैं, तो उतना ही अंश ग्रहण करती है जितना उस 
मनुष्य की जीवन-घटनाओं के साथ अविरुद्ध भाव से घुल-मिल सके | ईसामसीह 
के लिए अगर कृष्ण की कथाओं को ग्रहण किया गया होगा तो उतना ही अंश जितना 
उनके ब्रह्मचारी जीवन का अविरोधी हो। पर वाल-कृष्ण के लिए तो यहीं तक 
सीमा नहीं रहेगी । जो हो, ये सारी वाते कुछ महत्त्व नहीं रखती | असल बात यह 
है कि ईसा और कृष्ण की कथाएँ भारतवर्ष में आकर बसी हुई आभीर जाति के 
एक ही भाण्डार से ग्रहण की गयी होंगी । 
यह बात सर्वसम्मत है कि कृष्ण का वर्तमान रूप नाना वैदिक-अरवैदिक, आर्य- 
अनार्य धाराओं के मिश्रण से बना है। केनेडी ने इसके तीन खण्ड किये हैँ 
1. द्वारका का राजा कृष्ण, जो अपने धूर्त कृत्यो के लिए महाभारत में बहुत 
विख्यात है; 2. निचली सिन्धु-उपत्यका का अनार्य वीर जो आधा देवता है, इसने 
राक्षस-पैशाच आदि निन्द्य विवाह किये थे; और 3. मथुरा का वाल-कृष्ण । जैकोबी 
ने बताया है कि पाणिनि से पूर्व वासुदेव देवता रूप में पूजे जाने लगे थे । छान्दो- 
ग्योपनिषद्‌ में घोर आंगिरस के शिष्य देवकीपुत्र की चर्चा पायी जाती है । इस 
ऋषि कृष्ण और देव वासुदेव के योग से एक श्रीकृष्ण ब्राह्मण युग के अन्त में 
प्रतिष्ठित हो चुके थे । इन्हीं में वाद को एक कृष्ण आ मिले--1. मथुरा के बाल- 
गोपाल, और 2. वृण्णियों के नायक राजपूत कुष्ण | इस प्रकार GOT का विकास 
हुआ है । साथ ही यह भी समझ रखना चाहिए कि इस कृष्ण में वैदिक देवता विष्णु 
और नारायण भी मिल गये थे ।* 
ईसवी सन्‌ के पूर्व ही वासुदेव भगवान्‌ या परम-दैवत के रूप में पूजित होने 
लगे थे। आर. गावे की गीता-सम्बन्धी शोधों के आधार पर डॉ. ग्रियसँत ने यह 


1. इसी सन्त के लिखे ईसा कें जीबन-चरित को पण्डितों ने इस प्रसंग में anan उद्धृत 
किया है । 

. ज: रा. ए: सोः, सन्‌ 1907 

. एनसाइक्लोपीडिया आफ रेलिजन एण्ड एथिम्स 

4. भाण्डारकर : वेष्णविज्म शैविउम | 

स्वीकार कर लिया था कि गीता का कुछ अंश स्परष्ट-पूर्व में रचित हो गया था। 
उससे श्रीकृष्ण का परम-दैवत और भक्ति-उपदेशक होना सिद्ध होता है । पर इस 
श्रीकृष्ण में आभीरों का बाल-देवता नहीं आ मिला था | वस्तुतः बाल-कृष्ण की 
कथाएं ईसा से पूर्व खूब प्रचलित हो गयी थीं । यही नहीं, गोपियों की लीला और 
राधा के साथ श्रीकृष्ण का सम्बन्ध भी इस युग में प्रचलित होना असम्भव नहीं । 
हम आगे इस बात की जाँच करेंगे। ; 
हरिवंश के बारे में पहले बताया जा चुका है कि इसका amegi होना असम्भव 
नहीं है । इसमें श्रीकृष्ण का गोपियों के साथ केलि-क्रीड़ा-वर्णन पाया जाता है । 
गाथा-सप्तशती में 'राधा' शब्द पाया जाता है । इसी ग्रन्थ के अनुसार इसकी रचना 
विक्रमादित्य के राज्य में हुई थी । यह मालवा का राजा विक्रमादित्य वही है जिसने 
विक्रम संवत चलाया था । यह बात अब ऐतिहासिकों को अमान्य नहीं रह गयी a 
कि विक्रम-संवत्‌ का प्रवर्तक सचमुच एक ऐतिहासिक व्यक्ति था । 'गाथा-सप्तशती' 
भे प्राचीनता के सब लक्षण हैं। उसकी प्राचीनता में सन्देह करने के लिए दो शब्द 
ही कुल जमा पाये गये हैं-राधिका और मंगलवार?। कहा जाता है कि वार- 
पद्धति का परिचय भारतीयों को पाँचवीं शताब्दी में हुआ था । गौरीशंकर हीराचन्द 
“ओझा ने इस कथन को अयथार्थ बताया है, क्योंकि उन्होंने एक ताम्र-पत्र पाया 
है जिसके अनुसार शक 52 में बृहस्पतिवार शब्द का उल्लेख है।१ वस्तुत: ATT 
गणना का प्रचलन तो ग्रीस में ईसा से बहुत पूर्व हो चुका था | टिबुलस नामक कवि 
ने ईसा से 26 वर्ष पहले वारों की चर्चा की है ४ इससे पुराना अस्पष्ट उल्लेख भी 
मिला है जो ईसा से 96 वर्ष पूर्वं का है ४ इससे इतना तो स्पष्ट ही है कि ईसा के 
पहले वारों का प्रचार भारतवर्ष में होना असम्भव नहीं है ।५ अगर यह बात स्वी- 
कार्य है, जो बहुत Gat प्रमाणों पर अवलम्बित है, तो 'गाथा-सप्तशती' में राधा 
का नाम आना सिद्ध कर सकता है कि बाल-कृष्ण की कथा ईसा से बहुत पूर्व फेल 
चुकी थी । 'पंचतन्त्र' में भी राधा का नाम आता है। पण्डितों ने इसका समय 
पाँचवीं शताब्दी में इसलिए भी फेंक दिया है कि इसमें राधा शब्द आता है ! 
अब तक जिन प्रमाणों की चर्चा की गयी है वे उस समय के पण्डितों की युक्तियों 


: एनसाइवलोपीडिया आफ रेलिजन एण्ड एथिक्स, जिल्द 2, पृ. 547 

. भारतीय लिपिमाला, पृ. 128 टि. में डी. आर. भाण्डारकर के मत की आलोचना देखिए। 
वही । 

- नॉटिकल एलमेतक, सन्‌ 1932 में एक्सप्लेनेशन्स का सप्ताह-दिन पर विचार | 

. 'एनसाइक्लोपीडिया आफ रेलिजन एण्ड एथिक्स? का 'सण्डे' प्रबन्ध | 

. इस बात में सच्देह होने का एक कारण है । भारतीय ज्योतिष-प्रन्थों में ada are रविवार 

से शुरू होते हैं। इससे यह अनुम।न किया जा सकता है कि वार-पद्धति भारतवर्ष में उस 

समय आयी होगी जब रविवार आदि-दिन माना जाने लगा होगा । पहले शनिवार ही 


सप्ताह क आदि-दिन था । रविवार का आदि-दिन के रूप में सबसे पुराना उल्लेख सन्‌ ई. 
से नब्बे वर्ष बाद का पारा जाता है । ; 


CE 

द्वारा समर्थित है जिन्हें भास के नाटकों का ज्ञान न था । सौभाग्यवश श्री गणपति 
शास्त्री ने हाल ही में भास के तेरह नाटकों का उद्धार किया है। इन नाटकों के 
उद्धार से बहुत-सी प्राचीन बातों का रूप ही बदल गया है। भास के नाटकों के 
काल के सम्बन्ध में पण्डितों में बड़ा मतभेद है। इन नाटकों के आविष्कारक श्री 
गणपति शास्त्री महाशय का मत है कि ये नाटक पाणिनि के भी पूर्ववर्ती हैं | 
अन्यान्य विद्वान्‌ इन्हें इतना पुराना तो नहीं मानते, परन्तु श्री के. पी. जायसवाल 
ने युक्तिपू्वंक सिद्ध करना चाहा है कि इन नाटकों के कर्त्ता भास कण्ववंशी राजा 
नारायण (53-71 ईसवी पूर्व) के सभाकवि थे । स्टेन कोनो इन्हें ईसवी सन्‌ की 
दूसरी शताब्दी से अधिक अर्वाचीन नहीं समझते और विटरनित्ज तीसरी शताब्दी 
के अन्त में या चौथी शताब्दी के शुरू में इनका लिखा जाना अनुमान करते हूँ? । 
इस बात में सभी एकमत हैं कि इन नाटकों की भाषा प्राचीन, अनलंकारिक और 
सादी है। अन्य प्रबलतर युक्तियों के अभाव में हमें fagat जायसवाल का मत मान्य 
जान पड़ता है। 

इन नाटकों में से कई श्री कृष्ण की जीवन-सम्बन्धी घटनाओं के आधार पर बने 
हैं। बाल-चरित, दूत-वाक्य और दूत-घटोत्कच में सर्वत्र श्रीकृष्ण परम-दैवत 
नारायण के रूप में अंगीकार किये गये हैं। इन नाटकों से इतना निश्चित है कि 
सन्‌ ईसवी के प्रारम्भ में श्रीकृष्ण की बाललीलाएँ अविकल उसी रूप में वर्तमान 
थीं, जिस रूप में वाद में भागवत आदि पुराणों में पायी जाती हैं। अर्थात्‌ क्राइस्ट 
के जन्म के बहुत पूर्व इस देश में बाल-गोपाल को लीलाएँ बहुत प्रचलित हो गयी 
थीं | एक उल्लेख-योग्य बात इस ग्रन्थ में यह भी है कि सारे नाटकों में 'राधा' का 
नाम कहीं नहीं आता । 

'नारदपंचरात्र' नामक पुस्तक में भी वाल-कृष्ण की महिमा गायी गयी है । इस 
पुस्तक का एक अंश है ज्ञानामृत-सार-संहिता । इसके अनुसार नारद कृष्ण-माहात्म्य 
सुनने के लिए कैलास पर शिव के पास जाते हैं, वहाँ उनके महल के सात फाटकों 
पर यमुना, कदम्ब पर श्रीकृष्ण, वस्त्र-हरण, नग्न गोमिकाएँ, आदि लीलाएँ चित्रित 
थीं | इस कथा के अनुसार चित्रित एक स्तम्भ जोधपुर के निकट माण्डोर ग्राम में पाया 
गया हैं ।2 भाण्डारकर के कथानुसार इसका काल ईसवी सन्‌ की चौथी शताब्दी के 
पहले नहीं हो सकता ।१ और उक्त संहिता तो उन्हें सोलहवीं शताब्दी की कृति जान 
पड़ती है;* यद्यपि इसके लिए कोई प्रबल प्रमाण नहीं दिया गया । पुस्तक चाहे 
जब की हो; पर चौथी शताब्दी में गोपियों के साथ कृष्ण की केलि-कथा खूब प्रचलित 
हो गयी थी, इसमें सन्देह नहीं । 


1. देखिए, विटरनित्ज्ञ का “सम प्राब्लम्स आफ इंडियन लिटरेचर' (कलकत्ता, 1925 ), पु. 


124 
2. 'आर्क्योलाजिकल सर्वे आफ इंडिया', वाषिक विवरण 1905-6, पु. 135 और आगे | 


3. वैष्णविज्म शेविज्म, पृ. 41-42 
4. वही, पु.42 - 

सवाल यह है कि भागवत धर्म में यह रस-रास कहाँ से आ गया 7 भाण्डारकर 
ने इसका विचित्र जवाब दिया है । उनके मत से आभीर जैसी घुमक्कड़ जाति में 
कोई सदाचार नहीं होगा । विलासी आयो से उनकी स्त्रियों का स्वतन्त्र सम्बन्ध 
होता रहा होगा, क्योंकि ये स्त्रियाँ खूब सुन्दरी होती होंगी ।! इसीलिए श्रीकृष्ण 
को भी असदाचारी बनना पड़ा ! हमारी समझ में इस जवाब से समाधान होने की 
बजाय मामला और उलझ जाता है । हम इस बात का जवाब कुछ अधिक जाँच के 
बाद देना अधिक उचित समझते हैं। 

जिस प्रकार वासुदेव और द्वारकावासी कृष्ण एक ऐतिहासिक व्यक्ति से उठकर 
परम-दैवत के आसन पर पहुँचे हैं, राधा में इस प्रकार के ऐतिहासिक व्यक्तित्व का 
कोई लक्षण नहीं पाया जाता; गोपियों में तो यह है ही नहीं। फिर मजे को बात 
यह है कि भागवत, हरिवंश और विष्णुपुराण आदि प्राचीन ग्रन्थ जो गोपाल-कृष्ण 
की कथाओं के उत्स हैं, उनमें भी राधा का नामोल्लेख नहीं पाया जाता | दूसरी 
ओर 'गाथा-सप्तशती' और 'पंचतन्त्र'' में इस शब्द का आना इस अनुमान को 
सम्भव कर देता है कि राधा का अस्तित्व ईसवी सन्‌ से पहले भी असम्भव नहीं 
है। यह भी देखा जाता है कि राधा की भवित का नया-रूप दक्षिण से आता है। इन 
सारी बातों को ध्यान में रखकर दो तरह के अनुमान किये जा सकते हैं--1. राधा 
आभीर जाति की प्रेम-देवी रही होगी, जिसका सम्बन्ध बाल-कृष्ण से रहा होगा*। 
आरम्भ में केवल बाल-कृष्ण का वासुदेव कृष्ण से एकीकरण हुआ होगा | इसीलिए 
आयं ग्रन्थों में राधा का नामोल्लेख नहीं है। पीछे से. जब बाल-कृष्ण की ही प्रधानता 
हो गयी होगी तो इस वालकं देवता की सारी बातें अहीरों से ले ली गयी होंगी । 
इस प्रकार राधा को प्रधानता हो गयी होगी । 2. दूसरा अनुमान यह किया जा 
सकता है कि राधा इसी देश की किसी आर्य-पूर्व जाति की प्रेम-देवी रही होगी । 
बाद में आर्या में इनकी प्रधानता हो गयी होगी और कृष्ण के साथ इनका सम्बन्ध 
जोड़ दिया गया होगा । eS 

'चौदहवीं शताब्दी के अन्त में: जब कि भागवत-सम्प्रदाय अपने नये रूप में 
विकसित हुआ था,5 राधा और कृष्ण इतिहास के व्यक्ति नहीं थे । वे सम्पूर्ण भाव- 
जगत्‌ की चीज हो गये थे । इस समय रामानुज ने और बाद को मध्व, रामानन्द, 
वल्लभ, चैतन्य आदि आचार्यों ने जिस धर्म का प्रचार किया वह भक्तिमूलक था | 


1. बेष्णविज़्म शेविज्म, पृ. 38 


2. यह वात सिद्ध हो चुकी है कि पंचतत्त का वर्तमान रूप अपेक्षाकृत नवीन है, पर इसका 
पुराना रूप ईसवी-पूर्व में निमित हुआ था । 


-3, पुराणों के अनुसार राधा कृष्ण से उमर में बड़ी थीं। वाल-कृष्ण की कल्पना के सिवा और 
किसी तरह इस बात को नहीं समझाया जा सकता। 


4: जयदेव (वारहवीं शताब्दी) के काल में राधा की प्रतिष्ठा परमा शक्ति के रूप में हो चुकी 


थी। पे देखकर सहज ही अनुमान होता है कि राधा बहुत पुसने काल से आदुत होंगी । 
5. न : 'एनसाइकलोपी(डया आफ रेलिजन एण्ड एथिवस', जि. 3, पृ. 544-5 र 

इस भक्तिवाद कौ लेकर पण्डितों में बड़ा विवाद है । सन्‌ 1907 में ग्रियर्सनः ने 
rp एक विस्तृत विवेचना के वाद यह निष्कर्ष निकाला कि सन्‌ ईसवी की तीसरी 
शताब्दी में सीरिया के नेस्टोरियन ईसाइयों का एक दल मालाबार के किनारे आ 
बसा था । सन्‌ 660 ई. तक इनका कोई नियमित मठ न था । चौदहवीं शताब्दी 
में इन्होंने बप्तिस्मा भी छोड दिया था । सेंट थामस पर्वत पर इनका जो तीर्थ था 
उसमें हिन्दू भी सम्मिलित होते थे। रामानुज का जन्म और शिक्षा-दीक्षा इसी 
पर्वत के समीपस्थ स्थानों पर हुई थी । इसलिए उनके ऊपर ईसाई भक्तिवाद का 
जबर्दस्त प्रभाव था | रामानन्द तो इस ईसाई प्रभाव के स्रोत को आकण्ठ पान कर 
= चुके थे । इसलिए सारा भक्तिवाद ईसाइयों की देन है। कीथ' ने ग्रियर्सन के इस 
मत को असंगत बताया । केनेडी नामक पण्डित? ने इसे सम्भव बताया | यह विवाद 
बहुत दिनों तक चलता रहा। सन्‌ 1909 में स्वयं ग्रियसेन को अपनी वात में 
कुछ सन्देह होने लगा था।* एच. जैकोबी ने ग्रियर्सन के आरोप को असंगत बताया हैं? 
और सुविख्यात पण्डित faeza" ने यह सिद्ध कर दिया है कि भक्ति कहीं 
बाहर से नहीं आयी बल्कि भारतीय मिट्टी में ही उसका बीज था। Ak. Wa? ने 
यह बात स्मरण रखने की चेतावनी दी है कि गीता में ऐसा कोई विचार नहीं है 
(भक्ति भी) जिसे भारतीयों के विपुल विचार-भाण्डार और उनकी विशेष प्रकार 
की मनोवृत्ति के द्वारा सन्तोषपूर्वक न समझाया जा सके । 
ग्रियर्सत ने ईसाई भक्तिवाद और शाण्डिल्य सूत्रों के सिद्धान्तं की तुलना की 
ft | उनका मत कुछ-कुछ इस प्रकार का जान पड़ता है कि पुराने जमाने में ईसाई 
प्रभाव की सम्भावना हो या न हो, बाद को उस पर कुछ ईसाई प्रभाव जरूर पड़ा 
है, और वह प्रभाव कृष्ण-भक्ति के ऊपर उतना नहीं है जितना राम-भक्ति के 
ऊपर । भक्तिवादियों में सबसे बड़े ईसाई तुलसीदास हैं और वृद्ध ज्ञानी कबीर भी 
इससे खूब प्रभावित हैं | कबीर का 'शब्द' पर जोर देना ग्रियसँन साहब को बाइबिल 
के शब्द-सिद्धान्त की याद दिलाये बिना नहीं रहता | वैष्णवों का महाप्रसाद-वितरण 
भी ईसाइयों के 'लव-फीस्ट' का अनुकरण है ! 8 


i 


1. ज. रा. ए. सो., सन्‌ 1907 

2. वही । 

3. वही | 

4. 'एनसाइक्लोपीडिया आफ रेलिजन एण्ड एथिक्स' में "भक्ति-मागे' । 

5. वही, 'अवेतार' (incarnation) शीर्षक प्रबन्ध | : | 

6. 'हिस्ट्री आफ इण्डियन लिटरेचर', प्रथम भाग । | 

7. 'एनसाइक्लोपीडिया आफ रेलिजन एण्ड एथिक्स में 'भगवद्गोता' प्रबन्ध । | 

8. इन बातों को ज. रा. ए: सो., सन्‌ 1907-8 के विविध वादःप्रलिवादों से लिया गया है। | 
सन 1909 में प्रकीशत 'एनस!इक्लोपीडिया आफ रे. एण्ड ए.' के 'भक्ति-मार्ग' शीर्षक 
प्रबन्ध के अन्त में तत्सम्बन्धी साहित्य की चर्चा करते समय ग्रियसंन ने लिखा है कि अपने | 
qima पर वे सांग्रह चिपटे हुए नहीं हैं । | FE: 

कीथः ने ग्रियर्सत की सभी बातों का जवाब दिया है । शब्द के विषय में 
उन्होंने कहा था कि यह वैदिक सिद्धान्त है और ग्रीस में Logus Doctrine ईसा 
से सैकड़ों वर्ष पहले से लेकर सैकड़ों वर्ष बाद तक प्रचलित था । 

इस प्रकार शताब्दियों की उलट-फेर के बाद प्रेम, ज्ञान, वात्सल्य, दास्य आदि 
विविध भावों के मधुर आलम्बनपूणं ब्रह्म श्रीकृष्ण रचित हुए। सब कुछ उनमें 
परिपूर्ण रूप में देखने की कोशिश की गयी । माधुर्य के अतिरिक्त उद्रेक से प्रेम 
और भक्ति का प्याला लबालब भर गया | इसी समय ब्रजभाषा का साहित्य बनना 
शुरू हुआ | 

इस स्थान पर ब्रजभाषा काव्य की युगल-मूत्ति का परिचय अपूर्ण ही रह 
जायगा यदि हम तन्त्रवाद और सहजवाद? का रहस्य न समझ लें । तन्त्र-ग्रन्थ के 
निष्णात पण्डितों ने बताया है कि तन्त्र में शक्ति का रस ग्रहण शिव या आत्मा 
करता है । आत्मा देश और काल से परे है--वह सीमाहीन अनन्त है। अनन्त के 
इसी रूप को देश-काल से सीमित शक्ति प्रकट करती है । सीमा-हीन और ससीम 
के इसी खेल का नाम जगत्‌ है । शक्ति के रस को हम सम्पूर्ण ग्रहण नहीं कर सकते, 
पर स्वभावतः आत्मा अपरिसीम है। शक्ति के एक देश के रस से उसे अनन्त रस 
का ज्ञान हो जाता है--वह अपना स्वरूप पहचानता है। उदाहरण के लिए पृथ्वी 
को लीजिए । हम पृथ्वी से उत्पन्न होनेवाले सभी फल-फूलों का रस नहीं ग्रहण 
कंर सकते | आमं-जामुन का आस्वादन करके हम पृथ्वी के नाना TAT का अनुमान 
करते हैं। इस ससीम रस के आस्वादन के द्वारा हम अपरिसीम रस को हृदयंगम 
करते हैं । स्त्री-रूप से हम महाशक्ति के एक रस का साक्षात्‌ करते हैं, माता-रूप 
से दूसरे का, भगिनी-रूप से तीसरे का । इस प्रकार कुछ संख्या-परिमित व्यक्तियों 
से महाशबिति के अनन्त रस का ज्ञान पाते हैं। "स्त्री! शब्द से wa नहीं होना 
चाहिए | लौकिक 'पुरुष' और 'स्त्री' शब्द से इसका मतलब नहीं है । लोक में जिस 
विशेष शरीर-संगठन को (स्त्री! कहते हैं उसमें भी Gea’ या ‘fea’ की सत्ता है 
और जिसे 'पुरुष' कहते हैं उसमें भी 'स्त्री' या 'शक्ति” की सत्ता है | अत्यन्त हीन 
कोटि के कुछ तान्त्रिक सम्प्रदायो में कलुष वृत्ति का आ जाना उसकी ऊंची फिलॉ- 
सफी को कलंकित नहीं कर सकता | ; 

इस तन्त्र-तत्त्ववाद का प्रवेश वैष्णव-सम्प्रदाय में भी हुआ है । इसके पूर्व ही 
सहज और शून्यवाद का प्रचार था । भारतीय साधना के इतिहास में इन दो शब्दों 
से अधिक रहस्यमय शब्द शायद नहीं है। बुद्धदेव से लेकर कबीर, दादू और रज्जब 
तक इनके अनेक अर्थ हुए हैं। सहज-मत के अनुसार मनुष्य अपने सहज स्वाभाविक 
रास्ते में ही भगवान्‌ को प्राप्त कर सकता हे । युगल-मूत्ति को पूर्णता तक पहुँचाने 
में इस मतवाद का बड़ा हाथ हे । सहज-मत तन्त्रवाद के साथ कहाँ तक अग्रसर 


4. ज. रा. ए. सो., सन्‌ 1907 


2, सहजवाद से यहाँ हमार मतलब उत्तरकालीन वैष्णव सहजवाद से है। . 

हुआ था, इस वात का अनुमान बंगाल के सहजीया वैष्णव सम्प्रदाय की एक शाखा 

के सिद्धान्तो से किया जा सकता है। इस मत के अनुसार चौरासी योजन का व्रज- 

मण्डल और कुछ नहीं, स्त्री का चौरासी अंगुल (3- हाथ) का शरीर ही है, जिसमें 
खास ब्रज की पंचक्रोशी पंचांगुल विस्तृत अंग विशेष हैं। 

किन्तु हम पाठकों को आगाह कर देना चाहते हैं कि इस प्रकार की कुछ बातों 

से वे सहज-सम्प्रदाय के उच्चतम सिद्धान्तों को समझने में भूल न करें | जो तत्त्व- 

बाद साधारण लोक-धर्म बन जाता है, उसमें इस प्रकार की अभद्रता आ ही जाती 

है । सहजवादियों का मतवाद कितना ऊंचा है इस बात का अन्दाजा आप इसी से 

लगा सकते हैं कि कविकुलगुरु रवीन्द्र ने संसार के विद्वत्समाज के सामने अपने 

हिवटं-लेक्चरों में इन्हीं सहजवादियों को आगे किया था । बाउल, जिनके अमर 

गानों से बाँग्ला वाङ्मय धन्य हो गया है सहजवादी हैं । कविवर रवीन्द्रनाथ की 

कविता और चिन्ताधारा बाउलों से अत्यधिक प्रभावित है। अपने हिवर्ट-लेक्चरों 

में कबि ने परिशिष्ट-रूप में अध्यापक क्षितिमोहन सेन का बाउल-सम्बन्धी प्रबन्ध 

| भी जोड़ दिया था | कबीर और दादू सहजवादी थे । वल्लभाचार्य और सूरदास में 

सहज-मतवाद का अस्तित्व है | 

कहने का तात्पर्य यह है कि ब्रजभाषा-काव्य के प्रारम्भ-काल में राधा और 

कृष्ण इतिहास या तत्त्ववाद की चीज़ नहीं रह गये थे । वे सम्पूर्णतः भाव-जगत्‌ की 

चीज़ हो गये थे। भक्ति, प्रेम और माधुर्य की, नाना सम्पदाओं से विचित्र, यह 

युगल-मूत्ति ईश्वर का रूप तो थी; पर उस Seat में वैदिक देवताओं का संभ्रम 

नहीं था, ग्रीक अपोलो की भीति नहीं थी, इस्लामी खुदा की तटस्थता नहीं थी, 

दार्शनिक ईइवर की अद्भुतता तो एकदम नहीं थी; था एक सहज, सरल, घरेलू 

i सम्बन्ध | तन्त्रवाद के ससीम रस से सीमा-हीन की उपलब्धि के सिद्धान्त ने 

| तात्कालिक जन-समुदाय को, सखा रूप से, प्रिय रूप से, स्वामी रूप से, कृष्ण की 

उपासना के प्रति अग्रसर कर दिया था। भागवत सम्प्रदाय के देव देवकी-पुत्र 

वासुदेव कृष्ण इसके उपास्य अंश थे और आभीरों के बालक-देवता इसके प्रेय रूप 

थे। इन दोनों रूपों में आरोपित सहजवाद, तन्त्रवांद और वौद्ध-विनय 

(discipline) ने एक इतःपूर्वं अननुभूत, अज्ञात भाव-देव की सृष्टिकी जो 

ब्रजभाषा-काव्य का उपास्य हुआ । यहीं पर कुछ CARL हम एक बार उस युग कें 

मनुष्यों के मतोभावों को पहचानने का यत्त करेंगे ताकि काव्यःघारा का यथार्थ 


अनुशीलन सरल हो | 

भागवत आदि पुराणों में गोपाल-कृष्ण की जो कथा पायी जाती है, उसमें गोपियों 
के साथ रास-लीला का वर्णन एक महत्त्वपूर्ण स्थान रखता है। इन गोपियों का 
विवाह अन्य गोपों के साथ हो चुका था। कृष्ण के साथ इनका प्रेम परकी या-प्रेम 
के रूप में ही हो सकता है। बंगाल के चैतन्य सम्प्रदाय में परकीया-प्रेम को बहुत 
महत्त्वपूर्ण स्थान दिया गया हे' । इसे प्रेम की चरम-सीमा बताया गया है। अनेक 
पण्डितों, मनीषियों और भक्तों ने इस परकीया-प्रेम की फिलॉसफी को बहुत ऊँचा 
उठा दिया है। हम आगे इस वात पर कुछ विचार करेंगे | यहाँ यह कह रखना 
उचित होगा कि वल्लभ-सम्प्रदाय में गोपियों को परकीया नहीं समझा गया है| 
भागवत का एक अद्भुत अर्थ करके यह सिद्ध किया गया है कि गोपियाँ कृष्ण को 
विवाहिता पत्तियाँ थीं। कथा की संगति इस प्रकार लगायी है-भागवत में यह 
कथा आती है कि ब्रह्मा ने श्रीकृष्ण की परीक्षा के लिए एक बार सारी गायों और 
गोपालों को चुराकर छिपा दिया । इस पर श्रीकृष्ण ने उतनी ही गायों और 
गोपालों का रूप धारण कर लिया । किसी को पता ही नहीं चला कि उनके घर 
का कोई खो गया है । इसी वर्ष सभी गोपियों का विवाह हुआ | साल-भर के बाद 
ब्रह्मा ने सभी गोपों और गोपालों को लौटा दिया । इस प्रकार गोपाल फिर अपने- 
अपने घर आ गये | उन्हें बिल्कुल पता नहीं था कि कोई गोपी उनकी स्त्री है । 
इस प्रकार गोपियों का वास्तविक विवाह श्रीकृष्ण से ही हुआ। 

इस कथा से पता चलता है कि गोपियों को परकीया मानने में जो सामाजिक 
अड्चन पड़ती थी उसका इस कथा के द्वारा निराकरण किया गया है । वस्तुतः 
भारतवर्ष में परकीया-प्रेम बहुत पुराने जमाने से एक खास सम्प्रदाय का धर्म-सा 


1. मणीद्धमोहत वोस : पोस्ट चैतन्य सहजीया कल्ट ('डॉक्ट्रित ऑफ परकीया aa’ अध्याय) | 
श्री जीव गोस्वामिपाद ने भागवत-सभ्दभं में स्वकीया भाव की श्रेष्ठता प्रतिपादित: करने का 
प्रयत्न किया है, पर चैतत्य-चरितामृत में परकीया-भाव को ही श्रेष्ठ कहा है । 

2. सूरदास ने राधिका और कृष्ण का विवाह कराया है : 

वाजहि जे वाजन सकल नभ सूर पुहुप अंजलि बरसहों | 

afe रहे व्योम विमान मनिगन जै aaa करि हरसहीं ॥। 

सुरदासहि भयो आनंद पुजी मंन की साधा। 

श्रीलाल गिरिधर नवल दुलहै दुर्लाहन श्री राधा i 


“हः X X x 


बारने तोरने बेधाये हरि कीन्हों उछाह | 

ब्रज की सव रीति भई वरसाने ब्याह ॥ 
X x X 

ERSE दुलहिन वृषभानु सुता अंग - अंग भ्राज। 

= ; GS प्रभु ee देखो श्री ब्रजराज॥ 

at । कहा जाता है कि ऋग्वेद (10-129-25) से इस परकीया-प्रेम का समर्थन 
होता है । अथर्ववेद (9-5-27-28) में इसका स्पष्ट वर्णन पाया जाना बताया 
गया है । छान्दोग्य उपनिषद्‌ (2-13-1) के ataa परिहरेत्‌ मन्त्रांश का अर्थ 
आचार्य शंकर ने इस प्रकार किया है--जो वामदेव सामन्‌ को जानता है उसे मैथुन 
की विधि का कोई बन्धन नहीं है । उसका मन्त्र है--“किसी स्त्री को मत छोड़ो ॥ 
अवद्य ही इस मतवाद को वैदिक युग में बहुत अच्छा नहीं समझा जाता होगा । पर 
इसमें सन्देह नहीं कि इस प्रकार का एक सम्प्रदाय था । कहते हैं कि 'कथावत्यु- 
जातक' (23-2) और 'मज्झिम निकाय' (जिल्द 1, पृ० 155) से भी इस प्रकार 
की बातें सिद्ध होती हैं । इसमें सन्देह नहीं कि स्वयं बुद्धदेव के युग में यह प्रथा खूब 
प्रचलित थी । उन्हें कई जगह इसकी निन्दा करनी पड़ी है! । 

सन्‌ ईसवी के आरम्भ में भारतवर्ष में एक विचित्र धामिक स्थिति थी । हिन्दू 
धर्म सिर उठा रहा था, बौद्ध धर्म गिर रहा था। बाहर से आयी हुई अनेक जातियों 
के विविध विचार समाज में प्रविष्ट होकर नाना सम्प्रदायों और मतवादों के उद्भव 
के कारण हो रहे थे । पतनशील वौद्धवर्म फिर से उठने की चेष्टा में था । उनके धर्म 
के प्रति नाना कारणों से लोगों की श्रद्धा उठती जा रही थी। संघ में भिक्षु-भिक्षुणियों 
का अवाध व्यभिचार जारी था । अलंकार ग्रन्थो में भिक्षुणियों को दूती-कार्य दिया 
जाना? इस बात का सबूत है कि उस जमाने में ये भिक्षुणियाँ केवल संघ को ही नष्ट 
नहीं कर रही थीं, बल्कि सद्गृहस्थो को भी चौपट कर रही थीं। इन कारणों से 
साधारण जन-समाज इनसे GA गया था । अब बुद्धदेव की महीयसी करुणा में वह 
जादू न था कि लोग उसकी तरफ आकृष्ट हों । फलतः इनको तत्त्र-मन्त्र का आश्रय 
लेकर जनता को वश में करने की चेष्टा करनी पड़ी। 

तन्त्र-शास्त्र एक तरफ जितना ऊंचा है, दूसरी तरफ उतना ही कुत्सित । हम 
इसके महत्त्वपूर्ण अंग पर आगे विचार करेंगे। यहाँ दिखाना चाहते हैं कि इस मत- 
वाद के कारण परकीया-प्रेम के आदर्श पर कैसा प्रभाव पड़ा था । यह्‌ बात d- 
विदित है कि तार्त्रिक अनुष्ठान में स्त्री एक प्रधान उपादान है। कहा गया है कि 
तन्त्र-मतवाद के उद्भव का कारण है आद भ्रष्ट वौद्ध-संघ । भिक्षु और भिक्षुणियों 
के अबाध व्यभिचार से जब लोग संघ की ओर से उदासीन हो रहे थे, उस समय 
इस व्यभिचार को धामिक और दार्शनिक रूप दिया गया । वास्तव में यह बात 
गलत है। संसार के सभी धर्मों में किसी-त-किसी रू! में तन्त्रवाद का अस्तित्व 
है ४४ तन्त्रवाद के मूल सिद्धान्त उतने ही पुराने हैं जितनी स्वयं मनुष्य-जाति | यह्‌ 


1. दि कलकत्ता रिव्यू 'जूत 1927, ए. 362-3 और म. मो, बोध : “पोस्ट चैतन्य सहजीया कल्ट', 
. पृ. 101 और आगे | ; 
2. za: सखी नटी दासी धात्रेयी प्रतिविशिनी । 

S - 

बालाः प्रब्रजिताः कारुः शिल्पित्यादा: स्वय तथा ॥ 157 ॥ =. 
५ : --'साहित्य-दर्पण', तृतीय परिच्छेद 
3. मणीन्द्रमोहन बोस : 'पोस्ट चैतस्य सहजीया Te’, पृ. 120 और आगे । 

हो सकता है कि उस युग में बौद्ध-संघों के कारण इस मतवाद का जोर बढ़ गया हो; 
पर इसके लिए यह नहीं कहा जा सकता कि इसका उद्भव भी उसी से हुआ है । 
जो हो, ईसवी सन्‌ के आस-पास पंच मकार का खूब प्रचार पाया जाता है। 
उस समय जनता पर इसका बड़ा प्रभाव AT | शाक्तों का एक सम्प्रदाय, जो अपेक्षा- 
कृत अधिक दार्शनिक था, पराशक्ति की उपासना स्त्रीरूप से करता था। इस 
सम्प्रदाय का प्रत्येक धामिक अनुयायी त्रिपुरसुन्दरी (जो इस पराशक्ति का नाम 
) के साथ था । इस प्रकार इस सम्प्रदाय के अनुयायी Saaz की पुरुष-रूप में नहीं 
बल्कि स्त्री-रूप में पूजा करते थे ।' तन्त्रवाद का यह ऊंचा अंग तात्कालिक पण्डितों 
का चित्त आकृष्ट कर रहा था। इसका प्रभाव भागवत-सम्प्रदाय पर भी पड़ा। 


भागवत सम्प्रदाय में बालकृष्ण का प्रवेश हो चुका था। राधा और गोपियों के रूप में 


तन्त्रशास्त्र का उक्त अंग भी इसमें सुलभ हो गया | यह बात वैष्णव-मतों के विद्यार्थी 
से छिपी नहीं है कि उत्तर-काल में राधा का स्थान कृष्ण से भी बढ़कर बताया जाने 
लगा था 1? 

तन्त्रवाद का दार्शनिक और आध्यात्मिक पहलू बहुत ऊँचा था; परन्तु यह मत 
अपेक्षाकृत असंस्कृत लोगों में बहुत विकृत हो गया था । वैष्णवों ने राधा और कृष्ण 
के रूप में शक्ति-उपासना को ग्रहण करके उसे एक शुद्ध मर्यादा के भीतर कर 
दिया | तन्त्र-साधना में स्त्री अनुष्ठान का एंक साधन-भर थी, वैष्णव मत में वह 
परम-पुरुष को पूर्ण करनेवाली समझी जाने लगी | तन्त्र की परकीया एक यान्त्रिक- 
साधना थी, किन्तु वैष्णव परकीया प्रेम का साधन थी । राधा के बिना कृष्ण अपूर्ण 
थे। यह एक ऐसी बात है जो तन्त्रवाद से बैष्णव-भाव को पृथक्‌ कर देती है। चैतन्य- 
देव के वैष्णव-सम्प्रदाय में परकीया-प्रेम को बहुत ऊंचा स्थान दिया गया है, परन्तु 
समाज में इसका निषेध किया गया है ।* भक्त स्वयं अपने को परकीया समभेगा 
और कृष्ण की प्राप्ति के लिए अपने को उत्सर्ग कर देगा । वह किसी परकीया स्त्री 
से प्रेम नहीं करेगा afew स्वयं अपने को परकीया कर देगा । स्वकीया से परकीया 


1. 'वैष्णविज्म, wast एण्ड माइनर रेलिजस सिस्टम्स', पृ. 1461 

2. उत्तर वैष्णव सम्प्रदाय में कृष्ण को राधा की लीला का आश्रय बताया गया है । श्रीकृष्ण 
का जो अंश सबसे अधिक महत्त्वपूर्ण है वह्‌ है आनन्द । अद्वौत मत से तो जीव भी सत्‌-चित्‌ 
नोर आनन्दस्वरूप है; पर ईत मत में जीव में अन्तिम गुण नहीं माना गया है। राधा को 
श्रीकृष्ण की आह्वादिनी शक्ति कहकर जहाँ उनका अभेद प्रतिपादन किया गया है वहीं यह 
भी बताया गया है कि राधा के बिना कृष्ण अपूर्ण है । राधा एक शक्ति (energy) है, कृष्ण 
उसकी लीला के आश्रय | (देखिए, 'पोस्ट चैतन्य सहजीया Hee’, पू. 230-235) | 


; 3. उज्ज्वल नीलमणि, कृष्णवल्लभा 51 इस ग्रन्थ के प्रथम अध्याय के सोलह॒वें श्लोक पर की 


टीका में लिखा है--“श्रीराधाजी कृष्ण की स्वरूपाह्लादिनी शक्ति हैं इसलिए बे वस्तुत 
स्वकीया ही हैं, परकीया नहीं ।” इस तकं को समझने के लिए यह जान लेना चाहिए कि 
श्रीकृष्ण सत्‌-चित्‌-आनन्दखूप हैं, इसमें राधा आह्लादिनि शक्ति या आनन्द शक्ति हैं। इसलिए 
कुष्ण के आनन्द-रूप की अपनी शक्ति अर्थात्‌ स्वकीया ठह्रतो हैं। इस प्रकार गोड़ीय वेष्णव- 
में भी राधा केवल प्रेम के लिए परकीया हैँ । परमार्थतः स्वकीया ही हैँ। -> 

की स्थान ऊँचा है, क्योंकि उसमें प्रेम का वेग अधिक रहता है । चैतन्य देव भावमत्त 
होकर जब नाच उठते थे तो प्राय: यह श्‍लोक गाया करते थे: 
प्रियः सोऽयं कृष्णः सहचरि कुरुक्षेत्रमिलित- 
स्तथाऽहं सा राधा तदिदमुभयोः संगमसुखम्‌ | 
तथाप्यन्तः खेलन्मधुरमुरलीपञ्चमजुपे, 
मनो मे कालिन्दी पुलिनविपिनाय स्पृहयति ॥ 
सूरदास के इस पद के साथ तुलना कीजिए, यह भी कुरुक्षेत्र के प्रसंग का ही 
हैः 
हरिजू वै सुख बहुरि कहाँ ! 
यदपि नैन निरखत वह मूरति फिरि मन जात तहाँ। 
मुख मुरली सिर मोर पखौआ गर घुंघचिन को हार । 
आगे aq tq तन मण्डित चितवन तिरछी चाल | 
रात दिवस अँग-अँग अपने हित हसि मिलि खेलत ara | 
सूर देखि वा प्रभुता उनकी कहि नहि आवे बात | 
ऊपर के इलोक के सम्बन्ध में चेतन्यचरितामृत में एक कहानी इस प्रकार है। 
महाप्रभु चैतन्यदेव पुरी गये थे, वहाँ जगन्नाथजी को देखकर उनके मन में आया 
कि 'प्रभो, अगर ब्रज में होते तो क्या ही अच्छा होता !' उसी समय वे भावमत्त 
होकर शीला भट्टारिका का कहा जानेवाला यह इलोक गाने लगे--'यः कौमारहरः” 
इत्यादिः । श्री रूपगोस्वामी सदा महाप्रभु के साथ रहा करते थे। वे प्रमु के प्रत्येक 
भाव को समझते थे। इस बार भी थे। वे संस्कृत के बड़े अच्छे कवि थे । महाप्रभु 
का भाव समझकर उसी इलोक के भाव पर इस इलोक की रचना की | इलोक देख- 
कर महाप्रभु परम आनन्दित हुए । 
चैतन्यदेव स्वयं राधा-भाव से श्रीकृष्ण को प्रेम करते थे। जो लोग उन्हें 
श्रीकृष्ण का अवतार समझते हैं, उनका कथन है कि श्रीकृष्ण राधा-प्रेम को स्वयं 
अनुभव करने के लिए चैतन्य के रूप में अवतीर्ण हुए थे। भावुक भक्त राधा के रूप 
में जिस विरह का अनुभव करता था वह पत्थर को भी गला सकता है: 


-> एक कहानी इस प्रसंग में कही जाती है । एक राजा की लड़की किसी राजपुत्र से प्रेम 
करने लगी । दोनों नदी किनारे एक कंज में जाया करते थे । राजा को जब यह बात मालूम 
हुई तो दोनों की शादी करा दी, परन्तु विवाहित जीवन में उन्हें वह प्रेम फीका जान पड़ने 
लगा। कहा जाता है कि काव्य-प्रकाश का एक श्लोक इसी कहानी के आधार पर है। इस 
कहानी से परकीया-प्रेम की उच्चता सिद्ध की जातो है । 

i यः कौमारहरः स एव हि वरस्ता एव चेत्रक्षपास्ते 
चोन्मीलित-मालती-सुरभयः प्रोढ़ाः कदम्बानिलाः । 
सा चैवास्मि तथापि तत्र सुरत-व्यापारलीलाविधो 
रेवारोधसि वेतसीतरुतले चेतः समुत्कण्ठते ॥ 
-- पोस्ट चैतन्य सहुजीया कल्ट', पृ. 50-51 

कहा करों काहाँ पाओं ब्रजेन्द्रनन्दन | 
काहाँ मोर प्राननाथ मुरली वदन, 
काहारे? कहिव केशवा जाने मोर दुख, 
ब्रजेन्द्रनन्दन बिनु फाटे मोर TH? | 
--'चैतन्यचरितामृत', 2-2 
ये वा तुमि सखीगन विषादे बाउल? मन 
का'रे पूछ के कहे उपाय; 
काहा करों काहाँ जाँओं काहाँ गेले कृष्णपाओं 
कृष्ण विनु प्राना मोर जाय ४ | 
-_'चैतन्यचरितामृत', 2-17 Tr 


भक्ति-तत्त्व 


यह है चैतन्य महाप्रभु का विरह | भक्ति-शास्त्र'को चँतन्यदेव और उनके अनु- 
यायियों ने एक पूर्ण बैज्ञानिक विवेचन का रूप दिया है। बंगाल के इस भक्तिवाद 
से वल्लभाचार्य के भक्तिवाद का बड़ा मेल है। अन्तर यह है कि वल्लभाचार्य ने 
अनुष्ठान को प्रधान स्थान दिया है, चैतन्यदेव ने प्रेम को। चैतन्य सम्प्रदाय में वैधी- 
भक्ति’ (जो शास्त्रों के विधि-निषेध का अनुसरण करती है), रागानुगा" (प्रेम की 


1. किसको -- किससे कहूँ | 
2. छातौ । . 
3. बावला-पागल | 
4. सूरदास के इस पद्य से तुलना कीजिए 
हरि बिछुरत फाट्यो न feat । 
भयो कठोर TA ते भारी यहाँ रहे अब कहा कियो । 
atfe हलाहल सुनि मेरी सजनी औषधि ही न पियो । ae 
aa aft गई संभार न तनकी कूड़ो दाँव दियो । 
___ अव का करों कौन विधि मिलिहो परवस प्रान लियो । 
fafa दिन रटत सूर के प्रभु बिन कैसे परत जियो । : 
5. यत्न रागानवाप्तत्वात्‌ प्रवृ त्तरुपजायते | Soi 
शासनेनैव शास्त्रस्य सा वेधी भक्तिरुच्यते । --'भक्तिरसामृतसिध्‌', 1-2-5 
स्वरसिकी रागः परमात्रिष्टता भवेत्‌ । 
तन्मयी वा भवेद्भवितः asa रागात्मिकोदिता ॥ वही, 1-2-131 

अनुयायिनी) भक्ति से नीचे हे । देधी-भकक्‍्ति वह धारा है जो अपने दोनों किनारों 
से बॅंधी रहती हे पर रागानुरगा वह वाढ़ है जो किनारों का बन्धन तो मानती ही 
नहीं, सामने जो कुछ पड़ जाय उसे भी बहा ले जाती है 17 
ब्रज के लोगों की प्रीति रागात्मिका थीं, वह विधि-निषेध के परे थी। इस 
कलि-काल में ब्रज के लोगों जैसी भक्ति और उनका-सा प्रेम सम्भव नहीं, इसीलिए 
रागात्मिका भक्ति भी सम्भव नहीं है। इस भक्ति का रसास्वादन करने के लिए 
भक्तों.ने एक सरल उपाय बताया È l वह उपाय यह है कि उस भक्ति को पाने के 
लिए उन्हीं ब्रजवासियों का अनुकरण किया जाय।? नन्द रूप से, यशोदा रूप से, 
गोपी-गोपाल रूप से यह भक्ति की जा सकती है 13 
रागात्मिका भक्ति का अनुकरण होने के कारण इसे रागानुगा भक्ति कहा गया है। 
पिता-माता, गोपाल-वाल और गोपियाँ सभी श्रीकृष्ण की प्रवाहशील भवित में बह 
गये थे। बंगाल के वैष्णव-सम्प्रदाय में चेतन्यदेव के वाद से यही भक्ति प्रमुख हो 
गयी थी । भक्ति के इस रूप को उपलब्ध करना कुछ सहज वात नहीं है । नाना 
सीढ़ियों को पार करता हुआ भक्‍त इस अन्तिम सीढ़ी पर आता है ।* प्रत्येक साधक 
को पहले वैधी भक्ति का आश्रय लेना पड़ता है। प्रारम्भ में वह तटस्थ या प्रवर्त्त 
दशा में होता है, फिर साधक और बाद में सिद्ध । 
ठीक रागात्मिका भक्ति की ही भाँति रागानुगा भक्ति भी दो प्रकार की है-- 
कामरूपा और सम्बन्धरूपा | विषय-सम्भोग-तृष्णा को 'काम' कहते हैं । इन्द्रियार्थ 
ही बद्ध जीव का विषय है। इसीलिए पण्डित लोग इसे काम कहा करते हैं। जिस 
जगह परम तत्त्वरूप भगवान्‌ विषय रूप में वरण किये जाते हैं, उस जगह विषय- 
सम्भोग-तृष्णा को 'प्रेम' कहा जाता है। 'काम' और “प्रेम” में स्वरूपगत भेद नहीं 


1. 'चैतन्यचंद्रोदय' के ये एलोक -- 
शास्त्रीयः खलु मार्गः प्ूथगनुरागस्य मार्गोऽन्यः । 
प्रथमोऽहंति सनियमतामनियमतामन्तिमो भेजे ॥॥ 19 ॥ 
वन्यासु तरणिसरणिर्जवेन गम्यं नयत्यनियतापि | 
न सहज-कुटिलेपु पुनर्नदी प्रवाहेष्वनियतापि ॥ 20॥ 
तृतीय अंक 
2. रागात्मिकंकनिष्ठा ये ब्रजवासीजनादयः | 
तेषां भावाप्तये लुब्धो भवेदत्राधिकारवान्‌ ॥ 
“भम्तिरसतरं गिणी' 
3. तत्तद्भावादिमाधुर्ये श्रुते धीरं दपेक्षते | 
नात्र शास्त्रं न युक्ति च तल्लाभोत्पत्तिलक्षणम्‌ 1 
4. सतां प्रसंगान्मम वीर्यसंविदो 
भवर्ति हृत्कर्णरसायनाः कथाः | 
तज्जोषणा दाश्वपवर्ग ACH नि 
श्रद्धारतिर्भ क्तिरनुक्रमिष्यति ॥। 
“भागवत', 3-20-22 

है, केवल विषयमात्र का भेद है। नित्य सिद्ध जीव-स्वरूप ब्रजगोपियों के प्रेम को 
ही ब्रजतत्त्व में 'काम' कहा गया है, क्योंकि उनमें विषयान्तर का अभाव है--इनके 
'काम' और 'प्रेम' मे भेद नहीं है । गोपियों की रागात्मिका भक्ति काम-रूपा थी । 
उनकी भक्ति के अनुकरणकारी भक्तों की रागानुगा भक्ति को भी कामरूपा कहते 
हैं। कामरूपा रागानुगा भक्ति में कृष्ण-सुख के सिवा अन्य किसी सुख का अन्वेषण 
या उद्यम नहीं रहता | 

“प्रभु-दास-सम्बन्ध, सखा-सम्वन्ध, पिता-पुत्र-सम्बन्ध और दाम्पत्य-सम्बन्ध, 
इस तरह चार मुख्य सम्बन्ध-गत रागात्मिका भक्ति 'सम्बन्ध-रूपाभक्ति' कहलाती 
है। इस प्रकार की सम्बन्ध-रूपा भक्ति के अनुकरण करनेवालों में भी तत्तद्‌भाव 
दुष्ट होते हैं ।” 

“बेची भक्ति में शास्त्र और युक्ति-गत विधि ही एकमात्र कारण है । रागा- 
नुगा भक्ति में श्रीकृष्ण और कृष्ण-भक्त की करुणा ही एकमात्र कारण है । कोई- 
कोई आचार्य वैधी भक्ति को प्रेम-भक्ति का मर्यादास्वरूप समझकर उसे मर्यादा- 
मार्ग कहते हैं । रागानुगा भक्ति को प्रेम-भक्ति की पुष्टि-कारिणी समझकर पुष्टि- 
मार्गे नाम दिया है। (महाप्रभु वल्लभाचार्य के सम्प्रदाय में ये ही शब्द प्रचलित 
हैं । वल्लभसम्प्रदाय को पुष्टिमार्ग इसीलिए कहते हैं ।) वैधी भक्ति सर्वदा ऐ३्वर्य- 
ज्ञान से युक्त रहती है, रागानुगा सदा उससे रहित 1 रामानन्द और तुलसीदास 
प्रथम मागं के यात्री थे, वल्लभ और सूरदास दूसरे के । 

वैष्णव-भक्तों ने भक्ति के इतने भेद-उपभेद किये हैं कि उनका संक्षेप करना 
असम्भव है । इस स्थान पर मुख्य प्रेम-रस के भेदों का विवरण दिया जा रहा है। 
कारण यह है कि यही विषय हमारे आलोच्य विषय से अधिक सम्बद्ध है। 

प्रेम-मक्ति की दो अवस्थाएँ होती हैं-भाव और प्रेम। प्रेम अगर सूर्य है तो भाव 
उसकी किरण 12 आलंकारिकों के यहाँ देवादि-विषयक रति को ही भाव कहते हैं.।3 
पर वैष्णवों का भाव उससे कुछ भिन्न है। जहाँ आलंकारिक कृष्णसम्बन्धी रति को 
केवल 'भाव' कहेंगे, रस नहीं, वहाँ भकितिशास्त्री उसे ‘ca’ भी कह सकते हैं । भाव 
शुद्ध रति है । आलंकारिकों की रति से यह रति भिन्न प्रकार की है । स्त्री-पुत्रादि 
के प्रति जो रति है यह बद्ध जीव की जड़-विषया रति है; पर श्रीकृष्ण के प्रति भक्त 


की “रति' चिद्विषया होती है । यही दोनों में भेद है।* 
मावक के नौ लक्षण बताये गये हैं--शान्ति, अव्यर्थकालत्व, विरक्ति, मान- 


, “श्रीश्रीचेतन्यशिक्षामृत', पृ. 205-8 
2. शुद्वसत्त्वविशेषात्मा प्रेमा सूर्याशुसाम्यभाक्‌ | 


रुचिभिश्चित्तभास्तस्य कृदसो भाव उच्यते ॥ 
भः रः 


pà 


3. रतिदेवादि-विषयो भावः प्रोक्तः । 
'काव्यप्रकाश' 


4. 'श्रीश्रीचैतन्यशिक्षामृत', पृ. 210-11 

शून्यता, आशावन्ध, समुत्कण्ठा, सवेदा नाम-रुचि, कृष्ण-कथा में आसक्ति और 
ब्रजभूमि में प्रेम । भागवत में गोपियों की भावावस्था का वर्णन है--वे कहीं रोती 
है, कहीं हसती हैं, कहीं नाचती हैं, कहीं गाती हैं और कभी चप हो रहती हैं 11 

यही भाव (या रति) जव सान्द्र (गाढ़) हो उठता है तब उसे प्रेम कहते हैं 12 
रति में प्रिय के प्रति ममता उत्पन्न होती है, प्रेम में वह ममता अनन्यता के रूप में 
दिखायी देती है। प्रेम की अवस्था में प्रेमी अहनिश भगवान्‌ के प्रेम में मत्त रहता 
है । श्रीकृष्ण ही उसके सुनने, देखने और चिन्तन करने के विषय हो जाते हैं ४ प्रेम 
भी दो प्रकार का होता है--भावोत्थ प्रेम और प्रसादोत्थ प्रेम । इनके भी अनेक 
भेदोपभेद बताये गये हैं। पर वस्तुतः प्रेम का भेद नहीं किया जा सकता | सूरदास 
कहते हैं कि प्रेम प्रेम से ही उत्पन्न होता है, प्रेम से ही भवसागर पार किया जा 
सकता है, प्रेम से ही संसार बँधा हुआ है, प्रेम से ही परमार्थ सम्भव है, एक प्रेम का 
निश्चय ही जीवन्मुक्तिरूपी रसीला फल है, और तो और प्रेम के द्वारा ही गोपाल 
को--जो अन्तिम साध्य है---पाया जा सकता है।* प्रेमोदय होने पर जीवन सार्थक 
हो जाता है। नन्ददास कहते हैं: ऊंचे कर्म से स्वर्ग मिलता है, नीच कर्म से 
भोग, परन्तु प्रेम के बिना सव लोग विषय-वासना के रोग में पच-पच के मरते हैँ ।5 
ऐसा है यह भगवत्प्रेम | भक्ति-शास्त्रयों ने प्रेमोदय के क्रम का भी निश्‍चय किया 
है। 

ऐसे मनुष्य बहुत कम हैं जिनको भगवत्प्रसाद से एकाएक प्रेम की प्राप्ति हो 


1. क्त्रचिद्वदन्त्यच्युतचिन्तया क्वचित्‌ हसन्ति नादन्ति वदन्त्यलौकिकः 
नृत्यम्ति गायन्त्यनुशीलथन्त्यजं भवन्ति तूष्णीं परमेत्य निवं,ताः ॥ 
भा. 11-3-33 
2. भावः स एव सान्द्रात्मा बुध: प्रेमा निगद्यते । 
भः र. 
3. सुनत न काहू की कही, कहत न अपनी बात । 
'नारायन' वा रूप में, मगन tea दिन-रात i 
धरत कहूँ पग परत कहुँ, सुरत नहीं इक ठौर । 
'नारायन' प्रीतम बिना, दीखत ate कछु और ॥ 
लतन तरे set कबहुँ, Fag जमुनातीर । 
'नारायन' नयननि बसी, मूरति स्याम सरीर ॥ 
कल्याण, श्रीकृष्णांक, पृ. 404 
4. प्रेम प्रेम सों होय, प्रेम सों पारहि जये । 
प्रेम बेंध्यो संसार, प्रेम परमारथ Gru 
एकं निश्चय प्रेम को, जीवन-मुम्ति रसाल | 
साँचो निश्चय प्रेम को, जिहि ते मिलें गोपाल ॥ 
भेवर गीत 
5. ऊंच कर्म ते स्वर्ग है, नीच कमं ते भोग 1 
प्रेम बिना सब पचि मरे, विषय-वासना-रोग ॥ 
भंवर गीत 

जाय | साधारणतः प्रेमोदय निम्नलिखित क्रम से होता है : 

|. श्रद्धा, 2. साधु-संग, 3 भजन-क्रिया, 4. अनर्थनिवुत्ति, 5. निष्ठा, 
6. रुचि, 7. आसक्ति, 8. भाव, 9. प्रेम । : 

प्रेमारुरुक्षु भकत इस प्रकार भावुक की दशा से होता हुआ, प्रेमी की दशा में 
पहुँचता है । यह प्रेम शान्त, दास्य, सख्य ओर वात्सल्य-रूप से चार प्रकार का 
होता है । अपने-अपने स्वभाव के अनुसार भकत को इस चार प्रकार के प्रेम का अधि- 
कार है । अन्तिम और सर्वश्रेष्ठ रस है मधुर । इस रस में राधिका या चन्द्रावली 
के रूप से भक्‍त श्रीकृष्ण को प्रेम करता है। इनमें भी भगवान्‌ की आह्लमादिनी 
शक्ति होने के कारण राधिका श्रेष्ठ हैं । अधिकार-भेद से भक्‍त राधिका या 

चन्द्रावली की सखियों के भावानुसार कृष्ण-संग प्राप्त करेगा । ये सखियाँ पाँच 

प्रकार की होती हें- सखी, नित्य-सखी, प्राणा-सखी, प्रिय-सखी और परमप्रेम 
सखी! | इनके काम राधा या चन्द्रावली का पक्ष-समर्थन, प्रिय-समागम-करण, 
हास-परिहास आदि हें | 

श्रीकृष्ण श्रृंगार-रस के सर्वस्व हैं । श्री राधिका की कृपा के सिवा उस रस में 
श्रीकृष्ण-प्राप्ति असम्म व है । इस जड़ जगत्‌ में प्रात्याहिक क्रिया के साधन-रूप 
में जड़ देह में वास करता हुआ भी भक्‍त भावना-दशा में सिद्ध रूप में वास करता 
है l सखियों के नाम, रूप, वय, वेश, सम्बन्ध, यूथ, आज्ञा, सेवा, पराकाष्ठा, पाल्य- 
दासी और निवास को अपने में चिन्ता करते हुए भक्तों के मन में ललिता आदि 
सखियों का अमिमान पैदा होता है और वे उस रूप की अनुभूति की ओर अग्र सर 
होते हैं । आगे चलकर वे विशुद्ध माधुर्यं रस के अधिकारी होते हैं। 

भक्तों के रस में और काव्य-रस में भेद यह है कि भक्ति का रस चिन्मुख होता 
है, आलंकारिकों का रस जड़ोन्मुख भी । भेद की कुछ और भी बाते हैं । इस रस- 
व्यापार में पाँच भाव होते हैं : 

1. स्थायी भाव, 2. विभाव, 3. अनुभाव, 4. सात्त्विक भाव, 5. संचारी या 
व्यभिचारी भाव। 

इनकी परिभाषाएँ आलंकारिकों जैसी ही हैं। स्थायीभाव-नाम-प्राप्त रति 
विभव, अनुभाव और सात्त्विक तथा व्यभिचारी भावों से स्वाद्य होकर भिन्न-भिन्न 


1. तत्रापि सर्वथा AS राधा चन्द्रावलीत्युभे । 
तयोरप्यूभयोर्मध्ये राधिका सवंथाऽधिका ॥ 
महाभावस्वरूपेयं गुणरतिगरीयसी । 
ह्लादिनी या महाशक्तिः सर्वं शक््तिवरीयसी U 
यस्याः सर्वोत्तमे यू थेसर्वंसद्गुणमण्डिताः | 
समन्ता माधवाकर्षी विभ्रमाः सन्ति सुश्रुवः ॥ 
तास्तु वृन्दात्रनैशवर्याः सख्यः पञ्चविध। मताः । ` 
सख्यश्च नित्यसख्यश्च प्राणसख्यश्च कश्चन। ` 
प्रियसख्यश्च परमभ्रेमसख्यश्च विश्रुताः । 

पाँच स्वभावों को ग्रहण करती है : 

1. शान्त स्वभाव, 2. दास्य स्वभाव, 3. सख्य स्वभाव, 4. वात्सल्य स्वभाव और 
5. मधुर स्वभाव | 

इन पाँच स्वभावों के अनुसार ही रति भी पाँच प्रकार की है : 

1. शान्ति रति, 2. दास्य या प्रीति रति, 3. सख्य या प्रेय रति, 4. वात्सल्यं 

या अनुकम्पा रति, 5. कान्त या मधुरा रति। 

भक्ति-शास्त्रियों ने इस रति को श्यृंगार और शान्त के अतिरिक्त अन्य सात 
रसों के अनुसार भी विभक्त किया है। आलम्वन, उद्दीपन आदि विभाव तथा तेतीस 
व्यभिचारी भाव आदि aig बहुत-कुछ वैसी ही हैं जैसी आलंकारिकों की । 
इसीलिए यहाँ उनका विस्तार नहीं किया है । जब संसार से विरत होकर चित्तवृत्तियाँ 
भगवान्‌ मुकुन्द के ज्योति-स्वरूष में लीन हो जाती हैं तो उसे शान्त रस कहते हैं । 
सनन्दन आदि महात्मा इसी रस के रसिया हैं । इस रस की अवस्था में वर्तमान भक्‍त 
की निष्ठा के सम्बन्ध में 'भक्ति-रसामृत सिन्धु' कहता है-''कब हम पर्वत-कन्दरा 
के किसी विशाल वृक्ष के कोटर में बैठकर, कौपीन धारण करके, फल-मूल भोजन 
करके; वारम्वार हृदय में उस मुकुन्द नामक चिदानन्द ज्योति का ध्यान करते हुए 
रात क्षण-भर की नाई काट देगे! ” ब्रह्म-संहिता में कहा है--“प्रेम के अंजन से 
विच्छुरित (अनुरंजित) भक्ति-नेत्र से जिन अचिन्त्य-गुण-प्रकाद श्यामसुन्दर आदि- 
पुरुष गोविन्द को सन्त लोग सदा हूदय-देश में देखते हैं, मैं उन्हीं का भजन करता 

प्रीति या दास्य रस में दो भाव रहते हैं, सम्श्रम का और गौरव का । इसमें 
भक्त अपने को सर्वात्मना श्रीकृष्ण का दास समझता है। पर इस अनुभूति में 
भगवान्‌ का माधुर्य-रूप ही प्रबल होता है । ऐश्वर्य-रूप उसके द्वारा अभिभूत हो 
जाता है | भक्ति-शास्त्र में दास चार प्रकार के बताये गये हैं--अधिकृत (ब्रह्मा, इन्द्र 
आदि), आश्रित (कालिय नाग, agaa आदि), पारिषद (उद्धव, दारुक आदि), 
और अनुग (सुचन्द, मण्डन आदि) 

सख्य रस में भक्त कृष्ण के प्रिय वयस्यों का अभिमानी होकर भजन करता है । 
श्रीकृष्ण के ये मित्र उनकी नाना भाँति की सहायता करते हैं; उनका वेश सजा 
देते हैं, पुष्प-चयन करते हैं, विरहावस्था में उनका मन बहलाते हैं, प्रेम-कलह में 
श्रीकृष्ण का पक्ष लेकर राधिका या चन्द्रावली की सखियों को पराजित करने की 
चेष्टा करते हैं । ये भी चार प्रकार के हें --सुहृद्‌, सखा, प्रिय सखा और प्रिय नर्म- 


1. कदा शैतद्रोण्यां पृथू लविटपिक्रोडवसतिवं सानः कौपीनं रचितफलकन्दाशनरुचिः 
हृदि ध्यायं ध्यायं मुहुरिह मुकुन्दाभिधमहः; Sars ज्योतिः क्षणमिव हि नेष्यामि रजनी. 1 


2. प्रेमाञ्जनच्छुरितभक्तिविलोचतेन 
सन्तः सदैव हृदयेऽपि विलोकयन्ति । 


यं श्यामसुन्दरम चिन्त्यगूणप्रकाशं 
गोविन्दमादिपुरुषं तमहं भजामि ॥ 

सखा | सुहृद्गण श्रीकृष्ण से बड़े थे। उनके प्रेम में वात्सल्य की मात्रा है। ये 
अस्त्रादि से राक्षस-वध करते और कृष्ण की रक्षा करते थे। 'सखा' गण में 
दास्यमिश्चित प्रेम था, ये कृष्ण से उम्र में छोटे थे । प्रिय सखा केलि आदि के द्वारा 
श्रीकृष्ण का मनोविनोद करते थे । प्रिय नर्मसखा भगवान्‌ के आभ्यन्तरिक रहस्य 
के साथी हैं, अतएव इनका स्थान सबसे श्रेष्ठ है । 

कृष्ण के माता-पिता आदि गुरुजन वत्सल-रूप से उनसे प्रेम करते थे । इस रस 
के आलम्बन कृष्ण बालरूप, मधुर-भाषी, आज्ञाकारी, सरल मर्यादा-निर्वाहक और 
चपल हैं | इस भाव से भजन करनेवाले भक्‍त वत्सल-प्रेमी कहे जाते हैं । सूरदास के 
भजनों में इस वात्सल्य रस का सबसे सुन्दर परिपाक हुआ है |! 

मधुर रस भक्ति-शास्त्र का सबसे श्रेष्ठ और अन्तिम रस है। इसी की प्राप्ति 
के लिए भक्त की सारी साधना है। इस रस के आलम्बन हैं निखिल माधुर्य-स्वरूप 
श्रीकृष्ण राधिका और चन्द्रावली दो प्रधान नायिकाएँ हैं जिनकी सैकड़ों सखियाँ 
हैं। इन सखियों के अलग-अलग यूथ हैं। प्रत्येक यूथ की एक-एक यूथेश्वरी है। 
विशाखा, ललिता, श्यामा, शेव्या, पद्मा, भद्रिका, तारा, विचित्रा, खंजनाक्षी, 
मनोरमा, मंगला, विमला, लीला, कृष्णा, सारी, विशारदा, तारावली, चकोराक्षी, 
शांकरी, कुंकुत्रा आदि ब्रजांगनाएँ एक-एक यूथ की अधीश्वरी हैं। मधुर रस के 
उपासक भक्त की चरम-साधना है इन्हीं सखियों के यूथ में सम्मिलित होकर परम 
'पुरुष के साथ अनन्त, अविश्रान्त लीला | 

राधा और चन्द्रावली सुष्ठ्कान्त स्वरूपा हें । सोलह WUT से ये देदीप्यमान 
हैं, इनके सुरूप और शोभा के सामने अलंकार फीके हैं । सुकुंचित केश, चंचल मुख- 
कमल, दीर्घ नेत्र, विशाल वक्षःस्थल, क्षीण कटि, आयत्त स्कन्ध-देश, उदर पर 
त्रिवली, पदनख की ज्योति से दिशाएं उद्‌भासित, सुवृत्त वाहु, पल्लवाभ करतल -- 
रूप और श्री का समुद्र । 

श्रीराधिका के असंख्य गुण हैं, जिनमें 25 मुख्य हैं: 

1. वे चारुदशंना हैं, 2. वे किशोरी हैं, 3. उनके अपांग (कटाक्ष) चंचल 
हैं, 4. वे शुचिस्मिता हैं, उनकी हँसी पवित्र है, 5. सोभाग्ययुक्ता हैं, 6. उनकी 
सुगन्धि माधव को उन्मादित कर देती है, 7. वे अद्भुत संगीतज्ञा हैं, 8. रम्य- 
वचन बोलती हैं, 9. नर्म (स्निग्ध परिहास) में पण्डिता हैं, 10. विनीता, 
11. करुणामयी, 12. विदग्धा (रसमयी), 13. चतुरा,. 14. लज्जाशीला, 

` 15. सुमर्यादा, 16. धैय-शालिनी, 17. गाम्भीर्यशालिनी, 18. सुविलासवती, 


1. हरि बिछरत फाट्यो न हियो । 
: . भयो कठोर बज् ते भारी रहिके पापी कहा कियो । 
घोलि हलाहल सुनि मेरी सजनी तिहि अवसर wre न पियो । 
मन बुधि गई सम्हार न तन की पूरौ दाव अक्रूर दियो । 
अब का करौं कौन बिधि मिलिहों परबस प्रान लियो । 
निसिदिन रटत सुर के प्रभु विन कैसे परत जियो | 

19. परम उत्क्रपमयी, 20. गोकुल-प्रेम-चसति, 21. जगत्‌ श्रेणी लसदयद्या, 
22. गुरुओ पर परम स्नेह रखनेवाली, 23. सखियों की प्रणयाधीना, 24. कृष्ण- 
प्रियाओं में मुख्य और 25. केवल सदा उनकी आज्ञा के वशवर्ती हैं । 
इस प्रकार राधा-भाव से भजन करता हुआ भक्‍त आनन्दघन एक-रस परब्रह्म 

श्रीकृष्ण को पाता है । राधा के प्रसाद से ही कृष्ण को महाभाव की अनुभूति होती 
है। राधा के विना पूर्ण पुरुष अपूर्ण हैं। इस महाभाव की अनुभूति के लिए--अपने 
'रसो वे स: स्वरूप की पूर्णता के लिए भगवान्‌ ब्रजसुन्दरी के साथ अनन्त-लीला 
में व्य'प्त रहते हैं श्रीकृष्ण की प्राप्ति का श्रेष्ठ उपाय है, राधा-भाव से मधुर रस 
की भक्ति । फिर एक वार यह जान रखना चाहिए कि लौकिक माधुर्य से इस 
माधुर्य में भेद है। लोक में मधुर रस विपर्यस्त होकर सबके नीचे रहता है। उसके 
ऊपर है वात्सल्य, उसके ऊपर सख्य, फिर दास्य और अन्त में सवके ऊपर रहता है 
शान्त रस] पर यहाँ व्रजेश्वर के प्रेम में ठीक उल्टी बात है | चित्‌ जगत्‌ के अत्यन्त 
निम्न भाग में श,न्त-स्वरूप हरधाम या निर्गुण ब्रह्मलोक है, उसके ऊपर दास्य रस 
या बैकुण्ठ तत्त्व है, उसके ऊपर सख्य या गोलोकस्थ सख्य रस है और सबके ऊपर 
है मधुर रस, जहाँ परम पुरुष ब्रजांगना AT के साथ क्रीड़ा करते हैं । अद्भुत है यह 
भागवत रस | व्यासदेवजी कहते हैं :* 

निगम - कल्पतरोर्गलितं ध्रुवं शुकमुखादमृतद्रवसंयुतम्‌ । 

पिवत भागवतं रसमालयं मुहुरहो रसिका भुवि भावुकाः ॥ 


A Mo, > 
f £ | è व z \ 
NR ss > टता f को साधना 


5७०... ---ओरतीात्कालिक समाज 


1. टीका-युग.और उसकी प्रधान समस्या 
ईसा की पन्द्रहवीं शताब्दी के अन्त में किसी समय सूरदास ने जन्म ग्रहण किया था 
और सोलहवीं शताब्दी के मध्यभाग तक ये जीवित रहे । इनका काल ईसा की 
सोलहवीं शताब्दी रखा जा सकता है । इतिहास की दृष्टि में यह काल भारतीय 
संस्कृति के पराजय का काल है। विदेशी शक्तियाँ भारतवर्ष के इस कोने से उस 


1. 'श्रीचँतन्यचरितामृत', पृ. 428 
2. भागवत, 10-1-2 न 

कोने तक अपना आतंक विस्तार कर चुकी थीं । युद्ध-विग्रह में, वाणिज्य-व्यवसायं 
में, भीतरी और बाहरी राज्य-व्यवस्थाओं में-सर्वत्र विदेशियों और विधर्मियों 
का हाथ था । इस देश के रहनेवालों ने अनिच्छापूर्वक, विवश होकर यह शासन- 
व्यवस्था स्वीकार कर ली थी । बीच-बीच में सिर उठाने की कोशिश अगर कहीं 
हुई भी, तो तत्काल ही at चूर्ण कर दिया गया। सचमुच यह युग इस दृष्टि से 
देखने से अत्यन्त अन्धकारमय दिखायी देता है। भारतवर्षं की असफलता की करुण 
कहानी से इस युग के इतिहास का अध्याय-का-अध्याय भरा पड़ा है ! 

परन्तु इन सारी विघ्न-बाधाओं के होते हुए भी भारतवर्ष अपने आत्म-रूप में 
निस्तेज नहीं हुआ था । “यह्‌ बात माननी ही होगी कि राष्ट्रीय साधना भारतवर्ष 
की साधना नहीं है । एक बार बड़े-बड़े राजा भौर सम्राट्‌ हमारे देश में दिखायी 
पड़े थे। किन्तु इनकी महिमा इन्हीं में स्वतन्त्र है। देश के सर्वसाधारण ने उस 
महिमा की सृष्टि भी नहीं की, वहन या भोग भी नहीं किया । व्यक्ति-विशेष की 
शक्ति में ही उसका उद्भव और विलय gar किन्तु भारतवर्ष की एक अपनी 
साधना है, वह है उसके अन्तर की चीज़ | सब प्रकार के राष्ट्रीय विपर्यय के भीतर 
से उसकी धारा बहतीर ही है t सूरदास के युग में भी यह धारा सूख नहीं गयी थी, 
बल्कि और भी स्पष्ट होकर दिखायी पड़ी थी । पन्द्रहवीं और सोलहवीं शताब्दी 
भारतवर्ष की राजनीतिक हार का युग भले ही हो, वर्त्तमान भारत इन शताब्दियों 
का ही परिणाम है। इन दो सौ वर्षों को एक बार इतिहास से निकाल दीजिए, 
फिर देखिये हम कहाँ के रह जाते हैं! वर्तमान भारत जिन महापुरुषों की देन है, 
वे--रामानन्द, वल्लभ, चैतन्य, कबीर, सूरदास, दादू, मीराबाई, तुलसीदास, 
नरसी मेहता, तुकाराम--सब-के-सब इन्हीं दो शताब्दियों की उपज हैं। इन दो 
शताब्दियों को छोड़ दिया जाय तो हिन्दी साहित्य में तो कुछ रह ही नहीं जाता । 
यह एक अद्भुत विरोधाभास है, पर है सच | देखा जाय, यह बात कँसे सम्भव 
हुई । 

हिन्दूधमं के शास्त्र संस्कृत-भाषा में लिखे गये हैं। पन्द्रहवीं और सोलहवीं 
शताब्दी को शास्त्रों के भाष्य या टीका का युग कह सकते हैं मुसलमानों के आगमन 
के पहले भी सैकड़ों जातियाँ इस देश में आकर हिन्दूधर्मं का कवच पहन चुकी थीं । 
नयी-नयी जातियों के आने से नयी-नयी समस्याएँ खड़ी होती गयीं और हिन्दू 
शास्त्रकारों ने नयी-नयी स्मृतियां और नये-नये पुराण रचकर इन समस्याओं को 
हल करने की चेष्टा की थी। उस समय तक हिन्दू-जाति के अन्दर एक क्षीण 
जीवनी-शाक्ति वर्त्तमान थी इस जीवनी-शवित के कारण ही वह नयी व्यवस्थाएँ 
बना सकी थी, परन्तु मुसलमानों के आने से वह शक्ति स्तम्भित-सी हो गयी । अब 
तक जो जातियाँ आयी थीं उनकी अपनी कोई जबर्दस्त संस्कृति न थी; पर मुसल- 
मानों की संस्कृति केवल सशक्त और संयत ही नहीं थी, उसमें भारतीय संस्कृति 


1. रवीन्द्रनाथ ठाकुर 

के विरोधी उपादान भी थे । ast विकट समस्या थी । 

हिन्दू-जाति में--जहाँ तक शास्त्रों का सम्बन्ध था--मोलिकता बच नहीं रही 
AT । पर परम्परा की एकान्तप्रेमी सभ्यता होने के कारण वह शास्त्रों को फेंक भी 
नहीं सकती थी । इस विकट युग में कुछ शास्त्रकारों ने पुरानी स्मृतियों और पुराने 
पुराणों के स्तूपीमृत संग्रह से काल-धर्म की उपयोगिनी विधि-व्यवस्थाओं की खोज 
शुरू की । स्मृतियों पर नयी टीकाएँ लिखी गयीं, नये-नये व्यवस्था-श,स्त्र रचे गये 
और नये-नये पुराण ग्रन्थ भी बनाये गये । मनु के टीकाकार मेघतिथि और कुल्लूक 
भट्ट, मिताक्षरा टीका लिखनेवाले विज्ञानेदवर, चतुर्वर्ग चिन्तामणिकार हेमाद्रि, 
बंगाल के रघुनन्दन, काशी के कमलाकर आदि बड़े-बड़े आचार्यों ने इस काम में 
हाथ लगाया । 

केवल स्मृति और पुराण ही तक यह बात सीमित नहीं रही । वेदान्त, न्याय, 
व्याकरण, मीमांसा, ज्योतिष, वैद्यक आदि सभी शास्त्रों में मौलिकता का कोई 
fag नहीं मिलता । केवल टीका ही इस युग का कत्तंव्य कार्य था। वेदों का 
सर्वोत्तम भाष्य, जिसे सायणाचार्य ने लिखा, इसी युग की उपज है । सारांश यह्‌ 
कि शास्त्रों की दृष्टि से इस युग को टीका-युग कहा जा सकता है । 

रघुनन्दन को लीजिए या हेमाद्रि को, निर्णय-सिन्धु को देखिए या मिताक्षरा 
को, सर्वत्र एक विशाल प्रयत्न दृष्टिगोचर होगा । राशि-राशि स्मृतियों और पुराणों 
के उद्धरण दे-देकर व्याख्याकारों ने हिन्दू-संस्क्रति के वास्तविक रूप को बचा रखने 
की कोशिश की । इस प्रयत्न को देखकर उस युग की विकट समस्या का अनुमान 
होता है । सभी विद्वान्‌ मानो हिन्दू-शास्त्रों की सारी शक्ति समेटकर विदेशी शक्ति 
का सामना करने को तत्पर हैं। सवाल यह है कि वह विकट समस्या क्या थी ? 
और सूरदास के अध्ययन से उस विकट समस्या पर कुछ प्रकाश पड़ता है या नहीं ? 
क्या सूरदास स्वयं एक ऐसी शक्ति थे, जो भारतीय संस्कृति की रक्षा का प्रयत्न 
कर रहे थे? 

इन प्रश्नों का उत्तर जितना ही कठिन है उतना ही सरल भी है। सूरदास 
शायद ही कहीं ऐसी बात कह गये हों, जो उस युग की तात्कालिक परिस्थिति पर 
प्रकाश डाले। कारण यह है कि वे किसी युग-विक्षेष के आदमी नहीं थे । परन्तु 
सामाजिक परिस्थिति कुछ इस प्रकार जटिल और विषम हो उठी थी कि कहीं- 
कहीं सूरदास के पदों में उनकी ओर एक अस्पष्ट इंगित मिलता है | इस बात को 
समझने के लिए उस युग की साधना का एक संक्षिप्त नापजोख आवश्यक है। 

इतिहास का विद्यार्थी, हमारे प्रश्नों के उत्तर में, Get ही कह उठेगा कि उस 
विकट समस्या को तो एक वाक्य में ही बताया जा सकता है। मुसलमान बादशाह 
मन्दिरों और मूत्तियों को तोडते जा रहे थे और हिन्दू-तीर्थो को वरबाद कर रहे 
थे, नाना उचित-अनुचित उपायों से भोली-भाली हिन्दू जनता को मुसलमान 
बनाया जा रहा था, आये-दिन हिन्दू भले-घरों की बहू-बेटियों का सतीत्व नष्ट 
किया जा रहा था | इससे बढ़कर और विकट समस्या क्या हो संकती है ? सचमुच 

` इतिहास मुसलमानों की इसी ज्यादती को बताकर चुप हो जाता है । परन्तु ये बातें 

शास्त्रीय समस्या का रूप नहीं धारण कर सकतीं | इससे बढ़कर उपहासास्पद वात 
ओर क्या हो सकती है कि मुसलमान तो गदा के आघात से सोमनाथ की मूत्त को चूर्ण- © 
विचूर्ण करते रहें और हिन्दू इस आक्रमण से रक्षा पाने के लिए 'मिताक्षरा' लिखा 
करें ! नहीं, यह उत्तर हमारे प्रश्‍न का उचित उत्तर नहीं हुआ। हम यह स्वीकार 
करते हैं कि मुसलमानों ने कभी-कभी अनुचित शारीरिक बल का प्रदर्शन किया 
था; पर उसके लिए हिन्दुओं ने शारीरिक बल से ही--भले ही वह अल्प या 
असंहत हो- आत्मरक्षा की चेष्टा की थी। वस्तुतः शास्त्रीय समस्या का कारण कुछ 
और ही था। 

बौद्धधर्म का इसके बहुत पहले लोप हो चुका था । लोप का यह अर्थ नहीं है 
कि वह एकदम कहीं उड़कर अन्यत्र चला गया था । असल में वह पुनरुज्जीवित 
हिन्दू धर्म में ही घुलमिल गया था । हिन्दू-सभ्यता अब पुरानी वैदिक सभ्यता नहीं 
रह गयी थी । उसमें नांना भाँति के अवैदिक उपादान आ मिले थे । बौद्धधर्म का 
दुःखवाद, वै राग्य, मूरत्ति-पूजा इत्यादि बातें हिन्दूधर्म की अपनी चीज हो गयी थीं । 
अध्यापक क्षितिमोहन सेन ने सिद्ध किया है कि बौद्ध धर्म की ये बाते पहले से ही 
आर्येतर जातियों में विद्यमान थीं । आर्य-सभ्यता का प्रधान केन्द्र था यज्ञभूमि और 
द्रविड़ सभ्यता का तीर्थ । उत्तरकाल में यज्ञों का स्थान तीर्थो ने ले लिया था। 
मुसलमानों के आगमन के पहले हिन्दू-सभ्यता प्रधानतः तीर्थो, ब्रतों, अनुष्ठानों 
और विविध प्रतीकों की पूजा पर ही केन्द्रित थी। धर्म आन्तरवस्तु न होकर 
बाहरी दिखावे का रूप धारण करता जा रहा था | बौद्धों का प्रवत्तित वैराग्य इस 
युग में अति विकृत रूप में देखा गया । लाख-लाख की संख्या में काज-कर्महीन 
अलस साधुओं का दल व्यर्थ वैराग्य की आँच से हिन्दू-संस्कृति को झुलसा रहा 
था। प्रतीक-पूजन का सात्त्विक अंश लुप्त होकर विकृत रूप को स्थान दे चुका था । 

इस समय पूर्वं और उत्तर भारत में सबसे प्रबल सम्प्रदाय नाथपन्थी योगियों 
का था । जनता का सारा ध्यान इन अशास्त्रीय योगियों की ओर आकृष्ट AT ये 
लोग महायान बौद्धधर्म के उत्तराधिकारी थे। इन योगियों के परिवत्तित रूप में. 
तथागत के स्थान पर शिव का अधिकार हो गया था सही, पर मूलतः ये बौद्ध थे। 
गोरखनाथ, मीननाथ आदि बड़े-बड़े साधकों ने इस साधना को खूब समृद्ध किया। 
कंबीर, नानक, दादू आदि सन्तों की वाणियों पर इनका यथेष्ट प्रभाव है। इसी 

रह धर्म और निरंजतमतबाद की छाप भी परवर्ती साधकों पर है!। वे लोग निर्गुण 

ब्रह्म के उपांसक थे। 
३ ` इसी समय एक और धारा पश्चिम से आयी। यह बा-शरा (शास्त्रीय) 
मुसलमानों की साधना-धारा नहीं थी बल्कि बे-शरा (अशास्त्रीय) सूफियों की 
साधना थी । शास्त्रीय मुसलमान हिन्दूधमे के मर्मस्थान पर आघात नहीं कर सकते 


A. अध्यापक क्षितिमोहन सेन कृत “मारतीय' मध्ययुगेर साधना! 
कप: 

थे । वे केवल उसके शरीर को नोंच-खसोटकर दु:ख-भर पहुँचा सकते थे। पर इन 
सूफियों ने भारत के हृदय पर प्रभाव जमाया । कारण यह था कि इनका मत भार- 
तीय साधना-पद्धति का अविरोधी था । पर अविरोधी होने से क्या होगा, उसका 
सामंजस्य आचारप्रधान टीकायुग के धर्म से न हो सका । भारतवर्ष की वह धारा, 
जो आचारप्रधान वर्णाश्रम धर्म के विधानों के नीचे गुप्त रूप से बह रही थी, एका- 
एक इस सधर्मी को पाकर विशाल वेग से जाग पड़ी। निरंजन, नाथ आदि मार्गों 
की साधना पहले से ही निर्गण ब्रह्म की ओर प्रवृत्त थी । इन दो धाराओं के संयोग 
से एक अभिनव साधना ने जन्म लिया । कबीर, दादू आदि इसी मार्ग के यात्री हैं । 

यह वात स्मरण रखने की है कि तो सुफी मतवाद और न यह अभिनव 
निर्गुण उपासना-पद्धति ही उस विपुल वैराग्य के भार को कम कर सकी जो बौद्ध- 
संघ के अनुकरण पर प्रतिष्ठित था। देश में पहली बार वर्णाश्रम व्यवस्था को इस 
विकट परिस्थिति का सामना करना पड़ रहा था | अब तक वर्णाश्रम व्यवस्था का 
कोई प्रतिद्वन्द्वी नहीं था । आचारश्रप्ट व्यक्ति समाज से अलग कर दिये जाते थे 
और वे एक नयी जाति की रचना कर लेते थे । इस प्रकार सैकड़ों जातियों, उप- 
जातियों की सृष्टि होते रहने पर भी वर्णाश्चम-व्यवस्था एक तरह पर चलती ही 
जा रही थी । इसमें अगर कभी विद्रोह हुआ था तो यह वैराग्यप्रधान साधुपन्थों के 
द्वारा । परन्तु अबकी बार समस्या बड़ी टेढ़ी हो चली। सामने ही एक विराट्‌ 
शक्तिशाली प्रतिद्वन्द्वी समाज था, घर में ही बैराग्यप्रधान साधुओं का भारी विद्रोह 
था; ये दो बातें ही वर्णाश्नम-व्यवस्था को हिला देने के लिए काफी थीं । परन्तु 
तीसरी शक्ति तो और भी विचित्र और अद्‌भुत थी । निम्न श्रेणी के साधक अपनी 
महिमाशालिनी प्रतिभा और साधना के बल पर ब्राह्मण से लेकर शूद्र तक के गुरु 
बन रहे थे और सो भी न तो समाज से निकलकर और न वैराग्य की धूनी रमाकर। 
इस विकट परिस्थिति को सँभालना शास्त्र के लिए असम्भव हो उठा था । टीका- 
कारों ने बहुत प्रयत्न किया, पर व्यर्थ । 

इसी समय दक्षिण से एक नयी धारा आयी । यह धारा थी भक्ति की । कबीर्‌ 
आदि सन्तों ने जिस साधना का उपदेश किया था वह भारतवर्ष की अपनी ही चीज 
थी, सरल और सहज थी, परन्तु तात्कालिक जनसमुदाय अपने पुराने संस्कारों के 
कारण इसे तत्काल ग्रहण नहीं कर सका । कबीरदास ने स्थान-स्थान पर जन-मत 
को काफी आघात भी पहुँचाया है, जो उस युग की संस्क्रारजन्य जडता को देखकर 
उन्हें करना पड़ा था । पर दक्षिण भारत से आयी हुई भक्ति-धारा साधारण जनता 
के लिए बहुत दूर की चीज नहीं जान पड़ी । इस साधना का केन्द्र-बिन्दु था प्रेम । 
राम और कृष्ण का आश्रय लेकर इस भक्ति की साधना ने उस युग को एक नया 
प्रकाश दिया । | 

विदेशी संस्कृति से आत्मारक्षा के लिए अब प्रधानतः दो शक्तियाँ काम करने: 
लगीं । पहली कबीर आदि की निर्गुण-साधना और दूसरी सूरदास आदि की सगुण- 
साधना । पहली शक्ति शास्त्रकारों के लिए स्वयं एक समस्या थी। इस धारा ने 

सूफी सन्तों के मतवाद को भारतीय रूप में ही प्रकट नहीं किया, उन्हें भारतीय 
संस्कृति से प्रभावित भी किया। यह हिन्दू प्रभावापन्न मुसलमान साधकों का दल अपने 
समाज के शास्त्रकारों के निकट ठीक उसी प्रकार उपस्थित हुआ, जिस प्रकार कबीर = 
आदि के समान साधक हिन्दू शास्त्रकारों के निकट हुए थे । किसी-किसी मुसलमान 
साधक को अपने को शास्त्रसम्मत सिद्ध करने का प्रयत्न करना पड़ा था | 
भक्त-साधकों की दूसरी धारा शास्त्र और परिस्थिति का सामंजस्य करती 
हुई आगे बढ़ी । इन्होंने शास्त्र के उन अंशों को, जो भक्ति-सिद्धान्त के अविरोधी 
थे, ज्यों-क्रा-त्यों मान लिया परन्तु अन्य अंशों की उपेक्षा की । हमारा यह अध्ययग 
केवल सूरदास से सम्बन्ध रखता है । अतः हम यहाँ न तो पहली धारा के साधकों 
की ही चर्चा करेंगे और न दूसरी धारा के अन्य भक्तों की । अपनी बात की जाँच ह 
के लिए हम सूरदास और उनके समसामयिक भक्तों के ग्रन्थों से ही यथासाध्य 
उद्धरण देने का प्रयत्न करेंगे । 
सूरदास आदि भक्त-कवियों में कहीं विरोध की ध्वनि नहीं है, वे अगर किसी 
बात को अनुचित समझेगे तो अत्यन्त मृदु भाषा में उसकी उपेक्षा पर जोर देंगे । 
यह उपेक्षा भी वे सीधे नहीं कहेंगे कहेंगे कवि की भाषा में, लक्षणा और व्यंजता 
का आवरण डालकर | इनकी तुलना उपनिषद्‌ के ऋषियों से की जा सकती है, 
जो यज्ञ-याग के विरोधी नहीं, उपेक्षक थे | सूरदास का 'सूरसागर' प्रेम का काव्य 
है। इस प्रेम की लीला का वर्णन करते-करते प्रसंगबश वे कहीं-कहीं योग, तीर्थ 
आदि पर कुछ कह्‌ गये हैं। उस छोटे-से कथन से, उस युग की परिस्थिति पर, 
कभी-कभी एक हल्का-सा प्रकाश पड़ जाता है। 


2. सूरदास को दृष्टि में उस युग के साधक 

सूरदास के युग में सबसे प्रबल मतवाद था नाथपन्थी योगियों का। गोपियों के 
मुख से सूरदास ने इस मत के विषय में बहुत-कुछ कहलाया है। 'सूरसागर' 
पढ़कर इन योगियों के विषय में बहुत-सी बातें जानी जा सकती हैं। ये आसन, 
ध्यान, आराधना आदिं के द्वारा साधना करते थे; मुद्रा, भस्म, विषाण, मृगचर्म 
आदि धारण करते थे । ये आसन बाँधकर, आँख मूँदकर ध्यान किया करते थे? 
और गोरखनाथ का नाम लेकर अलख जगाया करते थे---इनका उपदेश भी सूर- 
सागर में दिया हुआ है । ये कहा करते थे, भगवान्‌ शून्य, सहज में वास करते हैं। 


1. आसन, ध्यात, वायु आराधन, अलि मन चित तुम ताए | 
अतिहि विचित्र सुबुद्धि सुलच्छन, गुनी जोग मति गाए। 
मुद्रा, भस्म, विषान, त्वचा-मृग, ब्रज जुवतिनि नहि arcu 
--सूरसागर, 4123 
2. आये हैं ब्रज के हित ऊधौ, जुबतिनि कौ लै जोग । 
आसन, ध्यान, नैन मूँदे सखि, कैसे कढ़ै वियोग ॥ 
—सुरसाग॑र, 4208 

इंगला, पिंगला और सुप॒म्ता नाडियो में होता हुआ जीवात्मा ब्रह्मसायुज्य को पाता 
है ।? ये सर्वजगत्‌ को ब्रह्ममय देखने का उपदेश करते थे । व्रह्म अलख है, निरंजन 
है। इनकी साधना में पद्मासन जमाकर, आँख मूँदकर ध्यान देने पर जोर दिया 
जाता था । ऐसा करने पर इन लोगों के कथनानुसार अन्तर्ज्योति का साक्षात्कार 
होता था । यही अन्तर्ज्योति अच्युत, अविगत और अविनाशी है । 
महायान बौद्धधर्म में धीरे-धीरे सहजयान की प्रधानता स्थापित हो गयी थी | 
कहते हैं, यही सहजयान योग से मिलकर नाथपन्य के रूप में आविर्भूत हुआ । इन 
मतों में सहज, शून्य, निरंजन आदि बातें ज्यों-की-त्यों रह गयीं । परिस्थिति के 
अनुसार इनके अर्थो में हेर-फेर जरूर होता रहा, पर इनकी धारा नहीं टूटी । 
सहजयान की साधना-प्रणाली— जैसे चित्त स्थिर करना, प्राणायाम, बिन्दुधारण 
प्रभृति बातें--ज्यों-की-त्यों रह गयीं। कबीरदास आदि सन्तों ने इन शब्दों को 
ग्रहण किया था। सूरदास इन सारी योग-क्रियाओं और कृच्छ साधनाओं को 
अनावश्यक समझते हैं । प्रेम के सामने ये कोई चीज नहीं । यद्यपि ये इनको विमार्ग 
ले जाने का साधन नहीं समझते, Tet इसे बहुत ऊंचा और साधारण जनों के 
लिए अगम्य समझते हैं, परन्तु उनका यह मत मानना पड़ता है कि भक्तिरूपी 
सहज पन्थ के रहते यह्‌ योग का मार्ग, सव तरह से उच्च होते हुए भी, व्यर्थ का 
भार है ।१ 
इसके बाद निर्गण-उपासना की वाते हैं। निर्गण-उपासना से सूरदास का 
मतलब शायद कबीरदास आदि की साधना से है। सूरदास इसको भी सगुण- 
उपासना के सामने फीका समझते हैं। इस निर्गृण-उपासना के साधकों का कहना 
था कि त्रिगुणा त्मक भेष त्याग करके पूर्ण ब्रह्म का ध्यान करो । भगवान्‌ का न तो 
नाम है, न रूप उनका कुल भी नहीं, वर्ण भी नहीं । न कोई पिता-माता है, न 
कोई स्त्री है । वे त्रिगुणातीत हैं। यह संसार मिथ्या है । ईश्वर को सुख भी नहीं 


WP / 


1. सूरसागर, 4712 
2. मधूकर, हम अजान मति भोरी। 

यह्‌ मत जाइ Tet उपदेसौ, नागरि नवल किसोरी। 

eat कौ मृग कोने देख्यौ, किन afat गहि डोरी । 

कहि at मधूप वारि तँ माखन, कौने भरी कमोरी | 

बिनुहीं भीत चित्र किन कोन्हो, किन नभ घाल्यौ झोरी । 

कहो कौन पै कढत कनूका, जिन हठि भूसी पछोरी । 

निरगुन ज्ञान तुम्हारी Sal, हम अबला मंति थोरी । 

aiid सुर स्याम मुख valg, अखियाँ तृषित चकोरी ।। 

--सुरसागर, 417 

3. wat gate न जोग सिखैयै । = $ 

जिहि उपदेस मिलै हरि erat, सो ब्रतनेम aaa U 


णसुरसागर: 4310 

होता भोर दुःख भी नहीं ।' आत्मा ही ब्रह्म है, वह घट-घट व्यापक है । भगवान्‌ 
अविगत्‌ हैं, अविनाशी हैं, पूर्ण हैं--इस निर्गण-ज्ञान के बिना मुक्ति नहीं मिलती ।2 

इस मत से सगुण-उपासना की सरलता और उसका उत्कर्ष भी सूरसागर में 
अनेक स्थानों पर कहा गया है।* भगवान्‌ के सगुण रूप के होते हुए निर्गुण- 
उपासना का आश्रय ६रदास को पसन्द न 

ये दो मतवाद ही उस समय जोरों पर थे । स्वयं सूरदास इनसे प्रभावित हुए 
थे । योग-मागे में कृच्छ साधना पर अधिक जोर दिया जाता था और निर्गण-मार्ग 
में ज्ञान पर ओर भी कितने ही पन्थ उस समय वर्तमान À पर उन सभी पन्थों 
को दो श्रेणियों में विभक्त किया जा सकता है: कृच्छ-साधना-प्रधान और ज्ञान- 
प्रधान । कृच्छ-साधना और ज्ञान-मार्ग की चर्चा करते समय सूरदास उन सभी 
मतों की आलोचना कर जाते हैं जो उस समय प्रचलित थे। जहाँ-तहाँ अन्य 
सम्प्रदायों के नाम भी सूरसागर में मिल जाते हैं, जैसे मुड़िया या मुण्डित संन्यासी ।* 
ये भी ज्ञान-प्रधान साधक थे | सूरदास इनकी साधना को भी प्रेम के समकक्ष नहीं 
रखना चाहते | 

जनसाधारण में उस समय व्रत, पूजा, उपवास, तीर्थ आदि की महिमा खूब 
प्रतिष्ठित थी । सूरदास इन सारी वातों को व्यर्थ समझते a इस बात में वे 
निर्गुण ज्ञान-मागियों से प्रभावित हुए जान पड़ते हैं । योग, यज्ञ आदि अनुष्ठान 
भी उन्हें पसन्द नहीं 16 


1. गोपी सुनहु हरि संदेस । 

कह्यौ पूरन ब्रह्म ध्यावहु, fart मिथ्या भेष i 

x x x 

ज्ञान बिनु नर मुक्ति नाहि, यह वियय संसार । 

रूप रेख, न नाम जल थल बरन अवरन सार! 

मातु पितु कोउ नाहि नारी, जगत मिथ्या लाइ । 

सूर सुख दुख नाहि जाके, भजौ ami जाई ॥ --सूरसागर, 4303 
2. सूरसागर, 4713 
3. (ऊधौ) प्रेम भक्ति रहित निरस जोग कहा गायो । 

निरगुन अविनासो मत, कहा आनि भाव्यो | 


सूरदास जीवन धत कान्ह, कहाँ राख्यो ॥ -सूरसांगर, 4215 
4. ऊधौ, तुम हौ निकट के वासी । 

यह निरगुन लै तिनहि सुनावहु, जे मुंडिया वर्स कासी ॥ --सूरसागर, 4286 
5. गनिका किये कौत ब्रत संजम, सुक-हित नाम पढ़ावै। 

मनसा करि सुमिर्यी गज वपुर ग्राह प्रथम गति पावे ॥ --सूरसागर, 122 


ki काहे को अश्वमेध जग कीजै गया-श्राद्ध कासी केदार । 


रामकृष्ण अभिधाम न पटतर जो तन गरे हेम हृतमार ॥ 
_ _ प्राग कल्म माथे करवत दे, चन्दा तरनि ग्रहन लछवार | 
सूरदास भगवन्त भजन बिनु, यम के दूत कोन टारै मार ॥ 

पर इस वात का मतलव यह नहीं कि सूरदास स्मार्त्तं पन्थ के विरोधी हैं । वे 
भक्ति को सर्वोपरि समझते हैं । अगर भक्ति है तो तीर्थ-ब्रत की जरूरत नहीं, अगर 
भक्ति नहीं है तो तीर्थ-ब्रत से कुछ बड़ी चीज की प्राप्ति नहीं होगी । 

भगवान्‌ की दृष्टि में जाति-पांति, कुल-शील आदि कोई चीज नहीं है 11 
योगी और अयोगी उनकी दृष्टि में समान हैं। केवल प्रेम चाहिए, प्रेम से ही वे 
मिलते हैं 1४ इस प्रेम के अभाव में संसार का प्राणी व्यर्थ ही माया के चक्र में पड़- 
कर चौरासी लाख योनियों में भ्रमा करता है । यही सूरदास का अपना मत है । 


3. मध्य युग के ईसाई मरमी और सुरदास 
डाक्टर ग्रियर्सन ने एकाधिक वार सूरदास, नन्ददास, मीराबाई, तुलसीदास 
आदि भक्त कवियों पर ईसाई प्रभाव की चर्चा की है। उन्होंने इन्हें मध्य युग के 
ईसाई मरमियों Bernerd of Clairvaux, Thomas-a-K empis, Ekhert 
और St. Therisa) आदि के समान बताया है । अतएव सूरदास के विद्यार्थी 
को एक बार मध्य युग के ईसाई मरमी सन्तों की खोज करना आवश्यक हो गया 
है । हम यहाँ इन दो-दो श्रेणी के मरमी भक्तों के दृष्टिकोणों को, जिन्हें एक श्रेणी 
का मान लिया गया है, स्पष्ट करना चाहते हैं । 

ईसवी सन्‌ की बारहवीं शताब्दी के बाद फ्रांस के ईसाई मरमी सन्तों की 
साधना में विश्वात्मबोध का प्राबल्य दिखायी पड़ा।.उस समय “चर्च को इस 
समस्या का सामना करना पड़ा था कि इन मरमियों के विश्‍वास (faith) और 
गम्भीर प्रेम (warm love) की भावना को कते उत्तेजित किया जाय ।” 
क्योंकि भक्ति के लिए त्रेत भावना--ईइवर, ईश्वर का पुत्र और जीव--नितान्त 
आवश्यक थी । इसी समय सेण्ट बनंडं, ह्यूगो और रिचार्ड जैसे महिमाशाली 
सन्तों का आविर्भाव हुआ, जिन्होंने शास्त्र-परम्परा के साथ मर्म-भाव का सामं- 
जस्य किया । उन्होंने इस बात पर जोर दिया कि आत्मज्ञान ही परमात्म-वोध 
का साधन है और आत्म-पवित्रीकरण (self purification) तत्त्व-ज्ञान से कहीं 
ऊंचा है। तेरहवीं शताव्दी में यूरोपियन चर्च में प्रधानतः दो धाराएँ हो गयी थीं। 
एक श्रेणी के सन्तों की घोषणा थी कि “आत्मा किसी नियम की पाबन्द नहीं हैं । 
इन लोगों ने खुल्लमखुल्ला स्रष्टा और सृष्ट के भेद को मिटा देना चाहा ।” इसी 
नाजुक परिस्थिति में प्रभाव-सम्पन्न मरमी सन्त wae का आविर्भाव हुआ । 


1. राम भक्तवत्सल निज बानी । 
जाति, गोत, कुल, नाम, गनत नहि, रंक होय क॑ रानों ॥ 
ST -र्‍सूरसागर, 12 
2. प्रेम प्रेम सो होई प्रेम सो पारहि जंये । 
प्रेम बध्यो संसार प्रेम परमारथ पेये ॥ 
एकै निश्चय प्रेम को जीवन्मुक्ति रसाल | 
=~ साँचो निश्चय प्रेम को जिहि ते मिलै गुपाल ॥ 

इन्होंने बडी जोरदार भाषा में वाइबिल के ‘Devine spark at the apex of 
the soul’ को व्याख्या करके परमात्मा को इतने निकट बताया कि आत्मा सदा 
सर्वदा ईश्वर के साथ है। 
इन तथा अन्य ईसाई सन्तों की साधना को थोड़े में इस प्रकार कहा जा सकता 
है---1. आत्मसमर्पण (self surrender), 2. अपने में प्रभु के जीवन की अनुभूति 
(The feeling of Lord’s life within us), 3. तीन दिशाएँ : पवित्रीकरण, 
उज्ज्वलीकरण और योग या एकात्म भाव, 4. प्रतीक भावना, 5. अन्तर्दू ष्टि और 
पाप-बोध की कोमलता । 
पहली बात है conversion अर्थात्‌ चैतन्य का अकस्मात्‌ उदय और धर्म- 
जीवन के लिए व्याकुलता । इसके बाद आता है pergative stage अर्थात्‌ 
संसार से वैराग्य, पाप-बोध, दीनता और आत्म-त्याग 1? इन दो दशाओं को पार 


1, तुलना कीजिए-- 

जनम सिरानो ऐसे ऐसे । 

के घर-घर भरमत जदुपति बिन क॑ सोवत क॑ वैसे ॥ 
कै कहुँ खान-पान-रमनादिक कै कहुँ बाद अनैसे । 
के कहुँ रंक कहूँ ईश्वरता नट-वाजीगर जैसे ॥ 
चेत्यो नाहि गयो टरि अवसर मीन बिना जल जैसे । 
यह गति भई सूर की ऐसी स्याम मिलै at कैसे ॥ 

x x x 

अब gi नाच्यो बहुत गुपाल । 

काम क्रोध को पहिरि चोलना कण्ठ विषय को माल | 
महा मोह के नूपुर बाजत निन्दा शब्द रसाल। 


x x x 
कोटिक कला काछि दिखराई जल थल सुधि aig काल | 
सूरदास की सर्वं अविद्या दूरि करहु नंदलाल । 

2. वैराग्य 
सबमि सनेहो छाँडि दयो । 
हा जदुनाथ जरा तन ग्रास्यो प्रतिभौ उतरि गयो । 


x x x 
सोइ धन धाम नाम सोई कुल यह वपु जिहि बिढ़यो । 
अब adel को वदन स्वान लौं चितवत दूरि भयो । 
दारा सुत हित चित सज्जन सब काहु न सोचि लयो । 
संसृति दोष विचारि सूर धनि जे हरि सरन गयो। 
पापवो ध-- 

` प्रभु, हों सब पतितन कौ टीकौ । 
ac पतित सव ala चारिके हाँ तो जनमत ही की । 
वधिक अजामिल गनिका तारी और पूतना ही कौ । 
मोंहि झाँडि तुम और उधारे fae शूल किम जी को । 
कोऊ न समरथ सेव करन कौ खैचि कहत हों लीको । 
म्रियत लाज सूर पतितन में कहत सबन में नीको । नं 

करने के बाद भक्‍त illuminative stage पर आता है जवकि संसार की प्रत्येक 
वस्तु उसे भगवान्‌ की प्राप्ति के लिए उद्वेलित कर देती है इस समय तक भक्त 
साधक vision या अन्तदृ ष्टि का अधिकारी होता है। सबसे अन्तिम अवस्था है 
unitive stage, जहाँ जीवात्मा की परमात्मा के साथ अविच्छेद्य एकता स्थापित 
होती है। 
सूरदास के पदों के साथ उपरिलिखित सिद्धान्तों को मिलाकर देखने से सबसे 
पहली वात जो मन में आती है, वह यह हैं कि हिन्दी के भक्त-कवियों पर ईसाई 
मर्म-भाव की छाप पड़ी है। 'हिन्दी के भक्त-कवियों पर' इसलिए कहते हैं कि 
सूरदास में तो यह भावना फिर भी कम है, मगर तुलसीदास, मीराबाई आदि 
भक्तों में इसी भाव की प्रधानता है । इसीलिए डॉक्टर ग्रियर्सत ने तुलसीदास को 
“अपनी भावनाओं में सबसे बड़ा ईसाई' बताया है । परन्तु ग्रियर्सन साहब का कहना 
क्या सचमुच ठीक है ? क्या सचमुच ही भक्‍त कवियों पर ईसाई मर्म-भाव का 
गहरा प्रभाव पड़ा है ? ऊपर से देखने से तो ऐसा ही जान पड़ता है। 
लेकिन इस प्रश्‍न को इतनी दूर से देखना अनुचित होगा । वह केवल हिन्दी 
के भक्त-कवियों के प्रति अन्याय करना न होगा, मध्ययुग के ईसाई मरमियों के 


> दीनता 
कृपा अब कीजिए बलि जाउं । 
नाहिन मेरे अनत कहें अब पद अम्बुज बिन ठाउें। 
हौँ अशुची अकृती अपराधी सनमुख होत लजाउं । 
तुम कृपालु करुनानिधि केसव अधम-उधारन-त.उ । 
काके द्वार जाइ हो ठाढ़ो देखत काहि ges 
असरनसरन विरद व्यापक et कामी कुटिल gars । 
HAT परम मलीन दुष्ट हाँ सेत्यों तौ न बिकाउें । 
सूर पतितपावन पद-अम्बुज पारस क्यों परसाउँ । 
आत्म-त्याग-- 
हमें नेंद-तंदन मोल लिये । 
यम की फाँति काटि मुकराए अभय अजाद किये। 
मूड़ मुंडाय कण्ठ बनमाला मुद्रा चक्र दिये। 
माथे तिलक स्रवन तुलसी दल मेटे अंग बिये। 
सब कोउ कहत गुलाम स्याम को सुनत सिरात हिये । 
. देखियत चहु दिसि ते घन घोरे । 
मानो मत्त मदन के हृथियनि वल करि बन्धन तोरे । 
स्याम सुभग तनु चुअत गण्ड मद बरसत थोरे-थोरे । 
wed न पौन महीवत हू पे मुरत न अंकुस मोरे । 
बिनु बेला बल निकसि नयन जल कुच कचु कि बेंद बोरे । 
मनो निकसि बगपांति दाँत उर-अवधि-सरोवर फोरे । 
तब तेहि समय आनि ऐरावत ब्रजपति सों कर जोरे। 
अब सुनि सूर्‌ कान्ह केहरि बिन गरत गात जैसे ओरे । 

प्रति भी अन्याय करना होगा । हम इस विषय की गहराई तक पैठने की कोशिश 
करेंगे । 

यद्यपि ईसाई धर्म भक्ति-प्रधान धर्म है तथापि मूल fea संस्कारों का वह्‌ परि- 
त्याग नहीं कर सका है । सेमेटिक विशवास के अनुसार खुदा afesa या स्वर्ग 
नामक एक कल्पित देव-लोक में रहते हैं। उनके हाथों से खिसककर जो यन्त्र 
गिर पड़ा था, वह पापमय हो गया था। वही यन्त्र है संसार। इस पाप-भूमि 
पर मनुष्य वास करता है, वह स्वयं पापमय है। प्रभु ईसा मसीह ने अवतार 
धारण कर इस स्वर्ग तथा पापभूमि के अन्तर को मिटाने का प्रयत्न किया था । 
इस व्यवधान में वे ही मध्यस्थ हैं। चूँकि उन्हें स्वर्ग से उतरना पड़ा था; 
इसलिए मर्त्यलोक में क्रश से विद्ध होना पड़ा था । वही क्रश बे भक्तों के लिए 
रख गये हैं । इसीलिए स्वर्ग का अधिकारी वह है जो इस क्रश या दुःख को 
वरण कर सके | ईश्वर के लिए आत्म-त्याग करना आनन्द के लिए नहीं, दुःख 
के लिए है। वह आत्म-त्याग नहीं, आत्म-वलिदान. है । इसीलिए ईश्वर के 
सान्निध्य के लिए अपने में निरन्तर पाप-वोध, निरन्तर दुःख-बोध को जाग्रत 
कर रखना नितान्त आवश्यक है । जिससे पाप-व्रोघ. की भावना जाग्रत न हो. वह 
साधना साधना ही नहीं है । जब तक मनुष्य पापात्मा होकर दुःख-वरण नहीं 
करेगा तब तक वह मुक्ति कैसी ! व 

साधना के एक सिरे पर है यह दुःख, पाप, अपूर्णता और दूसरे सिरे पर है 
उपनिषदों का आनन्द, अमृत तथा पूर्णता। 'आनन्दादेव भूतानि जायन्ते', 'आनंन्द- 
रूपममृते यद्विभाति’ । पहला है मध्य युग के ईसाई मर्मभाव का उत्स और दूसरा 
वैष्णव-भक्‍त कवि का उद्गम स्थान । दोनों के मूल में आकाश-पाताल. का अन्तर 
है । एक का रास्ता है 'दुःख', दूसरे का 'लीला'; एक के प्रेम का कारण है पाप- 
बोध, दूसरे का आनन्दकेलि; एक का लक्ष्य है स्वर्ग और मत्यं के व्यवधान को भर 
देना, और दूसरे का ब्रह्माण्ड में व्याप्त, अव्यवहित, पूर्ण, एक-रस ब्रह्म को उसकी 
लीला की संकीर्णता में उपलब्ध करना । दोनों एकदम अलग चीज है। | 

कहा जा सकता है कि AAT हुआ अगर दोनों के दो मूल उत्स हैं, इसमें तो 
कोई सन्देह. नहीं कि परिणत-अवस्था में दोनों एक-रूप हो गये हैं । वही पाप-बोध, 
दैन्य, आत्मदान दोनों ही स्थात पर दिखायी देते हैं।' मगर यह बात नहीं हे । हम 


आगे इसी बात पर विचार करेंगे । 
ईसाई भक्तिवाद का दैन्य या पाप-बोध 'नहीं की ओर का है। मनुष्यं s 
स्वभावतः ही पापात्मा है, परन्तु सूरदास आदि स्वभावतः अपने को पापात्मा नहीं ङ 


समझते | यही कारण है कि सूरदास या तुलसीदास जब अपने को पतित कहते हैं 
तो उसमे दास्य की गन्ध निकलती है जो चैतन्य महाप्रभु के शब्दों में 'तृणादपि 
सुनीचेन' होकर रहने की भावना का फल है। सूरदास जब कहते हैं कि 

ऐसो कब करिहौ गोपाल । 

मनसा-नाथ मनोरथ-दाता. हो . प्रभु दीनदयाल | 

चरननि चित्त निरन्तर अनुरत रसना-चरित रसाल ॥ 

लोचन सजल प्रेम-पुलकित तन कर कंजनि दल माल ॥ 

vat रहत लिखत ga-ga जम अपने भायो भाल | 

सूर सुजस रागी न Sta मन सुनि यातना कराल ॥ 
तो पाप की कराल यातना से उद्धार पाने केलिए नहीं। अगर उनका मन 
अनुरागी हो जायगा ती उन्हें यमराज के लेखों और दण्डों की बिलकुल परवा 
नहीं । पर ईसाई भक्‍त ईश्वर की ओर इसलिए झुका है कि वह पापमय है और 
SISE का क्रूश उसे पाप से मुक्‍त कर देगा | दूसरा अन्तर जो इन दोनों भावनाओं 
में है वह यह है कि सूरदास आदि भक्त-क्रवियों का पाप बाह्य या आगन्तुक वस्तु 
है, परन्तु ईसाई भक्तों का पाप आन्तर और स्वाभाविक वस्तु है। तीसरा अन्तर 
यह है कि सूरदास या तुलसीदास की पाप-भावना वैयक्तिक है और ईसाई भक्तिवाद 
इस वैयक्तिता के एकदम विरुद्ध है। 

ईसाई मर्म-भावना के साधकों में से कुछ ऐसे अवश्य हैं जिनके साथ इन भक्त- 
कवियों की तुलना की जा सके। ईसाई धर्म के ईश्वर के दो रूपों, ससीम और असीम 
को लेकर इन्होंने ठीक वैसी ही सृष्टि की है जैसी वैष्णव कवियों ने । ईश्वर, इनके 
अनुसार, शक्ति में अनन्त है, किन्तु प्रेम में सान्त । इस प्रकार के भक्तों में Jaccub 
Bohme आदि का नाम लिया जा सकता है। 
आगे चलकर यह स्पष्ट होगा कि ब्रजभापा के कवि नितान्त प्रत्यक्ष, ठोस रूप 

के उपासक हैं ।! मगर ब्रजभाषा की कविता भगवान्‌ के असीम अरूप की कल्पना 
को पूर्व से ही स्वीकार कर अग्रसर होती है एक वार वह स्वीकार कर लेती है कि 
श्रीकृष्ण परब्रह्म हैं--अनादि, अनन्त, अखण्ड, अछेद, अभेद; और राधिका उनकी 
ह्लादिनी चिन्मयी शक्ति हैं-आश्रित, आसक्त, सापेक्षः। इसी सापेक्ष और निरपेक्ष 
के द्वन्द्व को ब्रज का कवि अपनी कला से अभिव्यक्त करने जा रहा है | इतना स्वीकार 
कर लेने के बाद वह लेखनी उठाता है और फिर भूल जाता है कि उसने किस पूर्व- 
स्वीकृत रूपक की नींव पर अपना भक्ति और प्रेम का प्रासाद खड़ा किया था। ईसाई 
मरमी कभी इस बात को नहीं भूलता | इसीलिए ईसाई साधक भक्त के सिंहासन 
पर आकर रुक जाता है और वैष्णव भक्त और भी ऊपर उठकर कवि के आसन 
पर बैठ जाता है। वहाँ वह समर्थ और सुन्दर के भेद-माव एकदम भूल जाता है । 


4. उस युग का समाज और सूरदास की साधना 

सूरसागर के पढ़ने से उस युग के समाज का एक चित्र, जो सर्वांगपूर्ण तो नहीं 
कहा जा सकता पर पर्याप्त जरूर है, आँखों के सामने fas आता हैं। देखा जाय 
सूरदास की साधना से उसका क्या सम्वन्ध था । यह कह रखना उचित होगा कि 


. 1. परिशिष्ट क 
2. भूमिका 

हमारा मतलब यहाँ साधना के आलम्बन, या तद्द्वारा प्रभावित समाज से ही है । 
वैसे सूरदास के विद्यार्थी को यह पता लगाना भी बहुत मुश्किल नहीं है कि उस 
जमाने के परचूनी की दूकान पर क्या-क्या चीजें सुलभ थीं! या उस युग की स्त्रियाँ 
किस तरह बाल सँवारती थीं, कौन-कोन-से गहने पहनती थीं। हम यह मानते हैं 
कि इन चीज़ों का भी ऐतिहासिक मूल्य है, परन्तु हमारे अध्ययन का साधना से 
अधिक सम्बन्ध है। अवसर मिलने पर इन विषयों की चर्चा भी की जायगी, पर 
यहाँ नहीं । 

यह ध्यान देने की बात है कि दक्षिण से जो भक्ति की धारा उत्तर भारत में 
आयी थी, वह सर्वत्र एक ही समान नहीं बनी रही। बंगाल में उसने एक रूप धारण 
किया, गुजरात में दूसरा और युक्‍्तप्रान्त में तीसरा। इसका कारण यह है कि मूल 
धारा जिस प्रदेश में पहुँची, वहाँ की सामाजिक परिस्थिति के अनुसार विशेष रूप 
में परिवत्तित हो गयी इस प्रकार सूरदास में वह धारा एक रूप में दुष्ट हुई, 
तुकाराम में दूसरे में । इसी समय पश्चिम के सूफी-मत की एक साधना-पद्धति भी 
इसी देश में आयी थी और वह इस देश के कबीर आदि में एक स्वतन्त्र रूप धारण 
कर गयी | कबीर और सूरदास आदि का साधना-प्रदेश करीव-करीव एक ही था । 
इन दोनों सन्तों ने दो मार्ग लिये, परन्तु दोनों का ही आधार एक ही प्रकार की 
सामाजिक परिस्थिति थी । इसलिए इन दोनों सन्तों में जो बातें एक ही-सी हैं 
उनमे उस युग के समाज का चित्र स्पष्ट हो सकता है । 

ऊपर के कथन को समझने में भूल हो सकती है। कहा जा सकता है कि सूरदास 
या कबीरदास की साधना का विशिष्ट रूप किसी सामाजिक परिस्थिति का परिणाम 
नहीं है, वह व्यक्तिगत चीज़ है और व्यक्ति-विशेष की शिक्षा का फल है । समाज 
से उसका कोई सम्बन्ध नहीं । परन्तु इतना तो मानना ही पड़ेगा कि ये लोग अपने 
आस-पास की परिस्थिति से प्रभावित हुए थे । सूरदास का भक्ति-सिद्धान्त 


1. पाठकों के कुतूहल-निवारण के लिए यहाँ हम बता देना चाहते हैं कि उस युग में बनिया 
लोग ‘ait, नारियल, दाख, सुपारी”, “हींग, मिर्च, पीपर, अजवाइन”, 'कूट, काइफर, सोंठि; 
चिरेता, कटजीरा', 'आल, मजीठ, लाख, सेंदुर', 'वाइविरंग, बहेरा, ar’ इत्यादि चीजे वेचा 
करते थे! 

कहो कान्ह कहा TAS हमसों | 
जा कारन जुबती सव अटकीं सो वूझत हैं तुम सों | 
लौंग नारियल दाख सुपारी कहा लादे हम आवँ । 
दंग मिरच पीपर अजवाइन ये सव वनिज कहावँ । 
कूट काइफर सोंठ fara करजीरा कहुँ देखत | 
आल मजीठ लाख ast कहुँ ऐसे हि विधि अवरेखत | 
वाइविरंग बहेरा हरे कहुँ बेल गोंद व्यापारी | 
सूर स्याम लरिकाई भूली जोबन भये मुरारी U 
इतिहास के विद्वान्‌ पता लगायें कि सूरदास यूरोपियन व्यापारियों द्वारा आनीत मसालों से 
परिचित थे या नहीं ! 

वल्लभाचार्य का उपदेश-सम्भूत माना जा सकता है; पर यह भी क्या सत्य नहीं है 
कि एक विशेष परिस्थिति ने उन्हें वल्लभाचार्य की ओर प्रवृत्त किया था ? इस 
दृष्टि से देखने पर जान पड़ता है कि उस युग के भारतीय समाज के सामने कोई 
aga ऊंचा आदर्श नहीं था। लोग खाते-पीते थे, रोगी या निरोग होते थे, सोते- 
जागते थे और चार दिन तक हसकर या रोकर मर जाते थे। जो धार्मिक प्रवृत्ति 
के थे, वे दस-बीस मन्दिर वनवा देते थे; यज्ञ-याग करके हजार-पाँच सौ ब्राह्मणों 
और साधुओं को भोजन खिला देते थे । ऊँचे वर्ग के लोग अपनी झूठी शान मे मत्त 
रहते थे। इनका प्रधान कर्तव्य था,--जो उस युग में धनी आदमी की शोभा समझा 
जाता at—faarfaar । कवि लोग इस विलासिता की प्रशंसा करते थे, भाट लोग 
उनका यही यश गाते थे और समाज की निचली श्रेणी के आदमी अपने रक्‍त तथा 
मांस को गलाकर इनकी विलासिता की आग को सदा प्रज्वलित रखने के लिए ईधन 
एकत्र कर देते थे। प्रत्येक गुह्‌ कलह का अखाड़ा था, क्योंकि सम्मिलित परिवार-प्रथा 
तब भी चल रही थी । उस समय जो जब तक कमा सकता था, चैन करता था। वृद्ध 
और झिथिलेन्द्रिय होने पर उसी के लड़के-वाले उसका निरादर करने लगते थे । 
ऊपर हमने जो बातें कही हैं, वे अनुमान से ही कही गयी हैं। इस अनुमान के लिए 
सूरदास और कबीरदास में बहुत काफी मसाला है | हम उनके कथनों को ज्यों-का- 
त्यों नहीं स्वीकार करना चाहते । कारण यह है कि वे समाज की स्थिति स्पष्ट करने 
के लिए कुछ नहीं कहते | उनके कहने का प्रधान लक्ष्य या तो उसकी अस्थिरता 
दिखाकर वै राग्य-भावना को उत्तेजित करना है या सुधार की प्रवृत्ति को जगाना । 
दोनों ही उद्देश्यों को सामने रखकर समाज के केवल असत्‌ अंश पर ही जोर दिया 
जा सकता है। भवत और सन्त कवियों ने वस्तुतः वैसा ही किया है। 
सूरदास ने एक पद में तात्कालिक मनुष्य-जीवन का एक पूरा चित्र खींचा है | 
है यह तो केवल उसकी विलासमय दशा का, परन्तु अगर सूरदास की मनोभावना 
का परिचय रखते हुए इसका उपयोग किया जाय तो उस समाज का कुछ 
अनुमान किया भी जा सकता है। इस पद में माता के गभं में आने से लेकर मृत्यु 
तक का जो वर्णन किया गया है, वह जीवन की विफलता की एक मनोरंजक कहानी 
है। नीचे वह पद दिया गया है: 
चौपरि जगत मढ़े जुग बीते । 
गुन पाँसे, क्रम अंक, चारि गति सारि, न कबहुँ जीते ॥ 
चारि पसार दिसानि, मनोरथ घर, फिरि फिरि गिनि आने । 
काम-क्रोध-मद-संग मूढ़ मन, खेलत हार न AMI 


मातु गर्भ थिति पाइ पिता दस मास उदर से SILI 
जनम छठी छक और बधाई दुई छक दुई पुनि TRU 
मुण्डन करनवेध ब्रत-वन्ध विवाह गवन गृहवासी । 
आलिंगन चुंबन परिरंभन नखछत चारु परसपर हासी ॥ 

केतिकी करुना बेलि चमेली सुमन सुगन्ध सिचाये। 
रचहि तल्प निशि-भोग चतुर सम बहुत एकादस पाये ॥ 
उर-परसत सब अंग विलोकत क्रीड़त ga-ga जीके | 
चोली चीर अलक भूषण फिरि साजत पिय भव नीके ॥ 


नख-सिख साजि सिंगार सकल त्रिय सुन्दर वदन निहारत। 
विविध विलास सकल कौतुक रस छ दस अंक भरि डारत॥ 
जोबन-मद जन-मद मादक मद धन-मद विध-मद भारी। 
काम-विवस पर-नारि भजत दुइ पंचसरहि फिरि मारी ॥ 


पौरि पगारि महल मंदिर रचि राजत रंग अटारी। 
भीतर भवन विचित्र विराजत पंच दुवादस द्वारी ॥ 
कृषी वणिज व्यवहार ग्रामपति हय वाँधत दर हाथी। 
करि अभिमान हरीसों aya संग नहीं कोउ साथी॥ 


रतन रजत कंचन मुकुता मनि मानिक संचित कसि-कसि । 
छह सुनि गुनत छहो रस विलसत कहत अठारह हँसि हेसि ॥ 
परिवा तो पंचमी दसमि कहुँ पोत टका नित कीन्हा। 
पंचा तीनि परे नीकी विधि विप्रनि भोजन दीन्हा i 


स्वजन समधि परिवार दास-दासी जन सब हितकारी। 
दाव घाव गति देखि करत रति पंजा पारत न्यारी॥ 
संध्या तिमिर इन्दु दुविधा दुई ठोक निगम-पथ चालत। 
स्वन gua सिला तुलसीदल पूजित gaafe पालत॥ 


qq वरष दस वरष और जुग छक Aag खिलवारी। 
सिसु गइ जीति किसोर काल हति मन काँची करि डारि॥ 
पुनि पौछक औरो छक पंजा साजि सारि संख फोरयो। 
तितने aw बहुरि फिरि खेलौ तरुण विरध जुग जोर्‍्यो॥ 
आमावस पूतो संक्रान्ति ग्रहन द्विज कर भव मेलत। 
एकादसी द्वादसी संजम कछू देत छक खेलत॥ 


न मंगल बुध गुरु सुक्र भान ससि सान्ति करत ग्रह नीके । 
राहु केतु चन्द्रमा सुसंयत छतन परत हित जीके॥ - 
सैन उठान अमर्दे विना जन उपवासन तन साध । 
दुई चौदसी जनम निसा सिव पाँच चारि मन बाँबे ॥ 

द्वारावती गोमती पुष्कर तीर्थ प्रयाग अन्हाये। 
गई न मन की कठिन मलिनता कहा भयो भ्रमि आये N 
बारह वन ब्रज के परिदक्षिण पंच grea पेलत। 
जप-तप संजम नेम धरम व्रत करि-करि कष्ट सकेलत॥ 


सुधि-वुधि सुमति सुरजि गई दसनिधि जूरा जुग विधि aia , 
धरत चरन निरलरत लकुट ले चलन नवल कड काँपत। 
कास The कर तन गिरिधर बुक तदा विछूरत भाखत ॥ 
सुत वनिता हित पाँचों Ag नातो सब ही टूटे। 
दाव कुदाव परे दुइ daa जोरा दुइ जुग Pèi 
वाल, किसोर तरुन जर जुग सो सुपक सारि ढिग ढारी। 
सूर एक यौ नाम बिना नर फिरि-फिरि बाजी हारी ॥ 


सूरदास ने मनुष्य की इस विकलता का कारण भजन का अभाव बताया है। 
अगर भजन हो तो यह सारी विफलता, एक महती सफलता के रूप में परिवत्तित 
हो जाय । सूरदास ने वस्तुतः अपने काल की सारी विलासिता का सुन्दर उपयोग 
किया है और कोई भी सहूदय इस वात को अस्वीकार नटीं करेगा कि सचमुच 
उन्होंने भजन के पारस-पत्यर से स्पर्श HUH विलासिता-रूप कुधातु को सोना 
बना दिया है । उस युग के मनुष्य की विफलता की प्रथम सीढ़ी है --“'आलिगन- 
चुंबन परिरंभन, नव-छत चारु परस्पर हाँसी ।” और सूरदास से अधिक किस कवि 
ने इनका सफल वर्णन किया है ? 
अब हम टीका-युग की प्रधान समस्या के साथ सूरदास का सम्वन्ध समझ 
सकते हैं । टीका-युग के पण्डित मनुष्य की दुर्बलता को दवाने के लिए कठोर-से- 
कठोर विधि-व्यवस्था का आयोजन कर रहे थे; उन्होंने देखा, वे असफल रहे । 
टीका-युग के पण्डितों में एक बड़ी विशेषता यह थी कि वे हिन्दू-जाति की रक्षा के 
लिए कोई नया पन्थ नहीं चलाना चाहते थे । शास्त्रों की आड़ में वे अपना मत- 
प्रचार करना नहीं जानते थे सूरदास ने भी ऐसा नहीं किया । सूरदास चाहते तो 
आसानी से कोई सम्प्रदाय खड़ा कर सकते थे । उने कहीं कम प्रभावशाली महा- 
त्माओं ने अलग-अलग सम्प्रदाय निकाले । परन्तु सूरदास ने ऐसा नहीं किया । 
हापुरुषों की विशेषता यह है कि वे मनुष्य की दुर्बलताओं को पहचानते हैं और 
इन्हीं दुर्बलताओं को, उसकी रक्षा के लिए, उपयुक्त प्रहरी बना देते हैं। सूरदास 
ऐसे ही महापुरुष थे । वे अपने प्रयत्न में सफल हुए । 
ये दुर्बलताएंँ हैं क्या चीज ? नरक-भय, अभिशाप, दण्ड आदि के नाम पर, 
मानव-जाति के कल्याणकामी शास्त्रकारों ने विधि-निषेध की सीमाएँ निर्धारित 
कर दी हैं। परन्तु जिस प्रकार हवा बांधने से नहीं रकती, उसी प्रकार मनुष्य की 
प्रकृति भी बन्धन से नहीं बँधती। एक तरफ बांधने से ag दूसरी ओर निकल 

पड़ती है---भयानक वेग से । यह दूसरी ओर निकली हुई प्रवृत्तियाँ मनुष्य की 

दुर्बलताएं हैं । जिन दिनों टीका-युग के विद्वान्‌ 'तथा fe’ और 'अपि च' की धूँआ- 

धार वर्षा के साथ शास्त्रों का आदेश मानव-समाज पर लाद रहे थे, उन्हीं दिनों : 
जोवन-मद जन-मद मादक-मद धन-मद विध-मद भारी। 
काम-विवस पर-नारि भजत दुइ पंचसरहि फिरि मारी ॥ 

सूरदास आदि सन्त कवियों ने इसी विरुद्धगामी प्रवृत्ति को भगवान्‌ की ओर 

फेर देने की चेष्टा की और आइचर्यजनक सफलता पायी । प्रमाण चाहते हों तो 

सूरदास यहाँ हैं, तुलसीदास यहाँ हैं, रसखानि यहाँ हैं, घनआनन्द यहाँ हैं, कितना 

गिनावें ! 

कवि-कुलगुरु रवीन्द्रनाथ ने 'सूरदासेर प्रार्थना' नामक एक लम्बी कविता 
लिखी है । दृश्य उस समय का है जब एक रमणी पर आसक्त हो चुकने के वाद 
सूरदास को आत्म-ज्ञान हुआ था। हाथ में छुरी लेकर वे उस रमणी से अपनी आँखों 
को फोड़ देने का अनुरोध कर रहे हैं । उसकी अन्तिम पंक्तियों में वे कहते हैं : 

“तो फिर वही हो देवि, विमुख न होओ; इसमें दोष ही क्या है ? हृदयाकाश 
में जगी रहने दो न, अपनी देह-हीन ज्योति ! वासना-मलिन आँखों का कलंक 
उस पर छाया नहीं डालेगा, अन्ध-हृदय चिर दिन तक नील-उत्पल पाता रहेगा । 

“तुम में देखूंगा अपने देवता को, देखूंगा अपने हरि को, तुम्हारे आलोक में 
जगा gm इस अनन्त विभावरी (रात्रि) में ।” 

सचमुच सूरदास को सहज साधना ने अपने लौकिक प्रेम में भगवान्‌ की मूत्त 
देखी है-शुद्ध, निर्मल, निष्कलंक | धन्य हो सूरदास, धन्य है तुम्हारी साधना । 
रवीन्द्रनाथ के साथ ही हम भी पूछते हैं : 

सत्य करे कहो मोरे हे वैष्णव कवि, 
कोथा तुमि पेये fea एइ प्रेमच्छवि ? 
कोथा तुमि शिखेछिले एइ प्रेम-गान 
बिरहतापित हेरि काहार नयान 
राधिकार अश्रु आँखि पड़े छिलो मने ? 
बिजन वसन्त राते मिलन-शयने 

के तोमारे बेंधे छिल दुठि बाहु डोरे, 
आपनार SAT अगाध सागरे 
रेखेछिल मग्न करि ? एतो प्रेम-कथा, 
राधिकार चित्त दीर्ण तीब्र व्याकुलता 
चुरि करि लइयाछ कार मुख, कार 
आँखि हते? आज तार नाहि अधिकार 
से संगीते ? तारि नारि हृदय संचित 
तार भाषा हते तारे करिबे बंचित 
चिर दिन ? 


CC-0. In Public Domain. Gurukul Kangri Collection, Haridwar 


के ०७०4. + 


के शक कल के की करता 


Digitized by Arya Samaj Foundation Chennai and eGangotri 


सुर-सा हित्य / 69 


[सच वताओ हे वैष्णव कवि, तुमने यह प्रेम-चित्र कहाँ पाया था ? यह विरह- 
तप्त गान तुमने कहाँ सीखा था? किसकी आँखें देखकर राधिका की आँसू-भरी 
आँखें याद आ गयी थीं ? निर्जन वसन्त-रात्रि की मिलन-शैया पर किसने तुम्हें 
भुज-पाशों से ata रखा था; और अपने हृदय के अगाध समुद्र में मग्न कर रखा 
था ? इतनी प्रेम-कथा, राधिका की चित्त विदीर्ण कर देनेवाली तीव्र व्याकुलता 
तुमने किसके मुँह और किसकी आँखों से चुरा ली थी ? आज क्या इस संगीत पर 
उसका (कुछ भी) अधिकार नहीं हे ? क्या तुम उसी के नारी-हृदय की संचित 
भाषा से उसी को सदा के लिए वंचित कर दोगे? | 

सूरदास आदि भक्त-क्रवियों ने अपने लौकिक प्रेम का सर्वस्व भगवान्‌ को 
समपित किया । जो लोग इस रहस्य को नहीं जानते कि “हम जो चीज देवता को 
दे सकते हैं वही अपने प्रिय को देते हैं--और जो प्रियजन को दे सकते हैं वही 
देवता को देते हैं! ओर हम पायेंगे कहाँ ? देवता को हम प्रिय कर देते हैं, प्रिय 
को देवता ! ”/--- 

देवतारे? याहा दिते पारि, दिइ ताइ 
प्रिय जने, प्रिय जने याहा दिते पाइ 
ताइ दिइ देवतारे, आर पावो कोथा ? 
देवतारे प्रिय करि, प्रियेरे देवता ! 
वे सूरदास की कविताओं से नाक-भों सिकोड़ते हैं । उपाय क्या है ? 


5. हिन्दी साहित्य और वैष्णव धर्म 
मध्ययुग में भक्ति की एक नयी धारा भारतीय महाद्वीप के इस छोर से उस छोर 
तक बह गयी और देखते-देखते इस विशाल देश को इस नये रूप में बदल fear 
भाषाशास्त्र के प्रकाण्ड पण्डित डॉक्टर ग्रियर्सन मध्ययुग के इस आन्दोलन के सम्बन्ध 
में कहते हैं : “बिजली की चमक कें समान अचानक इस समस्त (अर्थात्‌ पुराने 
धामिक मतों के) अन्धकार के ऊपर एक नयी वात दिखायी at कोई हिन्दू नहीं 
जानता कि यह बात कहाँ से आयी, कोई भी इसके प्रादुर्भाव का काल निश्चित 
नहीं कर सकता; किन्तु वे सभी शास्त्रीय ग्रन्थ जो इस (भक्ति) के सम्बन्ध में 
लिखे गये हैं, और जिनका काल निश्चयपूर्वक बताया जा सकता है, ईसाई सन्‌ के 
बहुत बाद लिखे गये हैं।” इसीलिए डॉक्टर साहब इस नयी बात का अनुभव कर 
सके हैं। आपका कहना है कि यह बात मद्रास प्रान्त में आकर बस गये नेस्टोरियन 
सम्प्रदाय के ईसाइयों से ग्रहण की गयी है 12 

यही विद्वान्‌ एक दूसरी जगह लिखते हैं--“कोई भी मनुष्य, जिसे पन्द्रहवीं 


1. श्री रवीन्द्रनाथ ठाकुर की 'वैष्णव कविता' नामक कविता से । 
2. ग्रियसंन, Modern Hinduism and its debt to the Nestorians, ‘Journal of 
the Royal Asiatic Society’ (J. R. A. S.), P. 313, 1907. 

और बाद की शताब्दियों का भारतीय साहित्य पढ़ने का अवसर मिला है, उस 
भारी व्यवधान (gap) को लक्ष्य किये बिना नहीं रह सकता जो प्राचीन और नयी 
(धामिक भावनाओं ) में विद्यमान है । हम अपने को एक ऐसे धामिक आन्दोलन 
के सामने पाते हैं, जो उन सब आन्दोलनों से कहीं अधिक विशाल है, जिन्हें भारत- 
वर्ष ने कभी देखा है-यहाँ तक कि वह बौद्ध धर्म के आन्दोलन से भी अधिक विश/ल 
है, क्योंकि इसका प्रभाव आज भी ada है। धर्म ज्ञान का विषय नहीं, 'रस' 
(emotion) का विषय हो गया था। इस समय से हम साधना और प्रेमोल्लास 
(mysticism and rapture) के देश में आते हैं और ऐसी आत्माओं का 
साक्षात्कार करते हैं जो काशी के दिग्गज पण्डितों की जाति की नहीं हैं, बल्कि 
जिनका सम्बन्ध मध्ययुग के यूरोपियन मरमी (mystic), ade ऑफ क्लेयरवॉक्स 
(Bernerd of Clairvaux) , थामस-ए-केम्पिस (Thomas-a-K empis) , एखर्ट 
(Ekhert) और सेंट थेरिसा (9. Therisa) से है।”? डॉक्टर ग्रियसँन के इन दो 
उद्धरणों से यह स्पष्ट ही प्रकट हो जाता है कि भारतीय मध्ययुग का भकित-आन्दोलन 
संसार के इतिहास में वेजोड़ है । जैसा कि डॉक्टर साहब ने बताया है, इस युग का 
धर्म, ज्ञान का विषय नहीं, रस का विषय है। दूसरे शब्दों में हम कह सकते हैं कि 
इस युग के धर्म और कला को अलग-अलग रखकर विचार नहीं किया जा सकता । 
क्या वास्तु-शिल्प, क्या चित्रकला, क्या काव्य, क्या नृत्य और क्या संगीत--स बंत्र 
एक ही बात दिखायी देती है; और वह यह कि समस्त भारतीय अन्तरीप एक 
सिरे से दूसरे सिरे तक भक्ति---विशेषकर वैष्णव-भक्ति---की शक्तिशाली तरंग 
से आक्रान्तहो उठा था। इस बात का महत्त्व तब और भी बढ़ जाता है जब हम 
देखते हैं कि इसी युग में भारतवर्ष बिदेशी धर्म और विजातीय संस्कृति का करुणा- 
जनक शिकार बना हुआ था | = 
ग्रियर्सत ही को नहीं, उनके पूर्ववर्ती अनेक पण्डितों को भी यह सन्देह हो चुका 
हे कि भक्ति-आन्दोलन ईसायत की देन है । वेवर और लासेन ने भी यह सन्देह 
किया था | डॉक्टर साहब की शंकाओं का समाधान हमने इसी पुस्तक में अन्यत्र 
किया है । Mada साहब के सामने ही संस्कृत-भाषा के प्रकाण्ड पण्डित श्रीयुत 
(अब डॉक्टर) कोथ ते उनकी प्रायः समस्त युक्तियों का खण्डन कर दिया था ॥ 
परन्तु जब हम मध्ययुग के उस रहस्मय युग में एकाएक भक्ति-आन्दोलन के प्रबल 
स्रोत का अनुमान करते हैं, तो इन विदेशी पण्डितों के इस विश्वास को आइचर्य- 
जनक नहीं कह सकते कि भारतीय साध ना में भक्ति बाहरी उपादान है | उनका यह 


[[1. ग्रियसंन : भक्तिमार्ग. एस्साइक्जोपीडिया ऑफ रिलीजन एण्ड एथिक्स, वॉ. 2, 1909. 
` 2. इन सब बातों की विस्तृत आलोचना के लिए निम्नलिखित कई प्रबन्ध द्रष्टव्य हैं-- 
(1) Modern Hinduism and its debt to the Nestorians. (Grierson) 
(2) The Child Krishna, Christianity and the Gujars....J. R. A.S. 
1907). - 
(3) उवत TIA का प्रबन्ध, A. B. Keith, J. R. A. S. 1890 

खम स्वाभाविक है । असल बात यह है कि जिस प्रकार मनुष्य के दुर्बल और रोगा- 
क्रान्त होने पर उसकी जीवनी-शक्ति एकाएक प्रबल वेग से जाग पड़ती है, ठीक 
उसी प्रकार भारतीय संस्कृति के रोगाक्रान्त होने पर उसकी जीवनी-दाक्ति, अर्थात्‌ 
भक्ति-साधना, वेग के साथ जाग पड़ी थी। हम इस प्रश्‍न के ऊपर फिर विस्तृत 
विवेचन करेंगे । 

हिन्दी-साहित्य पर बैप्णव प्रभाव का अध्ययन एक विशाल कार्य है । मध्ययुग 
का हिन्दी-साहित्य कुछ थोड़े से अपवादों को छोड़कर समस्त वैप्णव-साहित्य ही 
है । मिश्रवन्धुओं ने जिन नौ महाकवियों को हिन्दी का 'नवरत्न' माना है, जिनकी 
संख्या बाद में दस करनी पड़ी है, उनमें से सात तो नख से सिख तक वैष्णव हैं। 
तीन--चन्द, कबीर और भूषण--ओर चाहे कुछ भी हों, अ-वैष्णव नहीं हैं। 
“मिश्रवन्धु-विनोद' के प्रथम दो भागों में जिन कवियों की चर्चा है, उनमें पचासी 
फीसदी पुरे वैष्णव हैं ।' शेष में बहुत ही कम अवैष्णव हैं । साहित्य की धर्म के साथ 
इस प्रकार की अद्भुत एकात्मता संसार के इतिहास में विरल नहीं है । परन्तु कुछ 
ऐसी बातें हैं जिनके कारण वैष्णव-साहित्य और वैष्णव-साधना की एकता संसार 
के इतिहास में एक नयी बात है । वह वात क्या है, यह समझने के लिए हमें इस 
युग तक के साहित्यिक और धामिक विकास की एक साधारण जानकारी आव- 
व्यक है। 

भारतीय नाट्यशास्त्र के आरम्भ में ही एक ऐसी कथा आती है जो विद्वानों 
को चक्कर में डाल देती है । इस कथा के अनुसार देवताओं की प्रार्थना पर ब्रह्मा 
ने 'नाट्यवेद' नामक पाँचवें वेद की रचना की थी। साधारणतया हिन्दू आचार्य 
किसी नये शास्त्र की नींव डालते समय उसका सम्वन्ध किसी-न-किसी प्रकार वेदों 
से जरूर स्थापित करते हैं। नाट्यशास्त्र की रचना के समय भी यह बात अवश्य 
प्रस्तुत हुई होगी | परन्तु जब कोई सीधा सम्वन्ध मिलना असम्भव हो गया होगा 
तब उक्त कथा के बल पर एक पाँचवे वेद की कल्पना आवश्यक समझी गयी 
होगी । मामला पेचीदा इसलिए हो जाता है कि वस्तुत: वेदों में ऐसे कथोपकथनों 
की कमी नहीं है जिन्हें आसानी के साथ नाटकों का मूल रूप कह सकते थे; फिर 
नाट्य-वेद की कल्पना शास्त्रकार ने क्यों की ? प्रभावशाली विचार के लगभग 
सभी यूरोपियन पण्डितों ने इस पर अपनी-अपनी रायें दी हैं।* फलतः 'मुण्डे-मुण्डे 


1. यह वर्गीकरण इस प्रकार है-- 
वैष्णव कवि 84.79, सन्त (अर्थात्‌ शास्त्र की परवा किये विना भक्ति करनेवाले) 
3.59, मुसलमान 2.75, जैन 2-74, अन्यान्य 6.13 प्रतिशत । 
यह सूची अपुर्ण हो सकती है; क्योंकि कितने ही कवियों के विषय में ठीक-ठीक नहीं 
जाना जा सका कि उनकी कविता का विषय क्या है यह ध्यान देने को बात है कि 
मुसलमान कवियों में से अधिकांश वैष्णवभावापन्न हैं और जैनों में भी कुछ वैष्णव ढंग के 
कवि हैं । 
2. इन मतों के लिए ए. वी. कीथ का 'इंडियन ड्रामा' देखिए । 

मतिभिन्ना' तो हो गयी, परन्तु कोई उचित समाधान नहीं हो पाया । 

हमारी समझ में इस मामले का इतना पेचीदा हो जाना एक कल्पित किन्तु 
भ्रमात्मक सिद्धान्त को स्वीकार कर लेने पर निर्भर है। यूरोपियन पण्डित यह्‌ 
मानकर ही कलम उठाते हें कि भारतवर्ष में जो कुछ है वह वेदों से ही शुरू होता 
है। हमें श्री मनमोहन घोष! का यह मत ठीक जान पड़ता है कि नाटक इस देश में 
आर्यो के आगमन के पूर्व ही वत्तंमान थे । परन्तु उनमें पात्रों की बातचीत नहीं रहा 
करती थी, वे अभिनय-प्रधान हुआ करते थे। इन अभिनयों का काम था 'रस' का 
उद्रेक । आर्य-संसर्ग के बाद अभिनय के साथ-साथ कथोपकथन भी मिल गया । 
परन्तु नाटक का प्रधान उपकरण अभिनय रहता था और लक्ष्य 'रसनिप्पत्ति'। 
प्राचीन संस्कृत-नाटकों में 'लज्जां नाटर्यात', 'वृक्षसेचनं नाटयति' आदि प्रयोग इस 
अनुमान की पुष्टि करते हैं। कालिदास के अभिज्ञ न शाकुन्तल के प्रसिद्ध टीकाकार 
राघवभट्ट ने वृक्षतेचन, भ्रमर-वाधा-निवारण आदि अभिनयों की भंगी का भी निर्देश 
किया है ।? 

रस नाटक का ही विषय था, इस बात का और भी स्पष्ट प्रमाण है आलं- 
कारिकों की रस-सूत्र की व्याख्या । वस्तुतः मम्मट* ने जिन आलंकारिकों का मत 
भारतीय नाट्यसूत्र के सिलसिले में उद्धृत किया है, वे सभी-लोल्लट, शंकुक, भट्ट- 
नायक और अभिनवगुप्त--नाट्यशास्त्र के ही व्याख्याता हैं और दर्शक के मन 
में रसोद्रेक की बात ही कहते आये हैं | नाटक में रस की भाँति ही अलंकार स्फुट 
काव्य का विषय समझा जाता था । यह ध्यान देने योग्य बात है कि अलंकार- 
सम्प्रदाय के प्राचीनतम आचार्यो--दण्डी और भामह--ने अलंकार को ही प्रधान 
माना है । रस की चर्चा तो बहुत गोण है । उनकी पुस्तकों से यह अनुमान करता 
बिल्कुल कठिन नहीं है कि वे रस को काव्य--अर्थात्‌ स्फुट इलोक--का विषय 
ही नहीं समझते l 

आठवीं शताब्दी के आस-पास अलंकार-शास्त्र में ध्वनिसम्प्रदाय जोर पकडता 
दिखायी देता है 1° ध्वनि या व्यंग्य को काव्य की आत्मा मानकर और ध्वनि में भी 


1. 'अभिनय-दर्पण' की प्रस्तावना XXIU-XXVI 

2. देखिए, अभिज्ञान शाकुन्तलम्‌, राघवभट्ट की टीका (निर्णयसागर)--वृक्षसेचन (पृ. 27), 
भ्रमरवाधा (पृ. 34), श्हंगारलज्जा (पृ. 40), विषाद (पृ. 49), मुखोननयनपरिहार 
(१. 109), कुसुमावचय (प्र. 115), प्रसाधन (पृ. 129, 132), गतिभंग (पृ. 139), 
अवतरण (पृ. 189), रथाधिरोहण (पृ. 222) । 

3. 'काव्यप्रकाश', चतुर्थ उल्लास | 

4. इसीलिए रुय्यक “अलंकार सवंस्व', पृ. 7, में कहते हैं--“तदेवं अलंकार एव काव्ये प्रधान- 
मिति प्रायशानां मतम्‌ ।” 

5. शब्द की तीन शक्तियाँ होती हैं--(1) अभिधा अर्थात्‌ कोशव्याकरणसम्मत शब्द का 
सांकेतिक अर्थ बतानेवाली शक्ति, (2) लक्षणा अर्थात्‌ संकेतार्थ से सम्बद्ध अन्य लक्षित-अर्थ 
को बतानेवाली शक्ति, और (3) व्यंजना अर्थात्‌ अभिधेय और लक्ष्य के अतिरिक्त उनसे 
सम्बद्ध या असम्वद्ध अन्य अर्थो को व्यंग्य करनेवाली (Suggestive) शक्ति । सर्वप्रथम-> 

रॅस-ध्वनि को सर्वोत्तम स्थान देकर इस सम्प्रदाय ने अलंकारशास्त्र को अभिनव 
जीवन दिया और एक बड़ा कार्य यह किया कि रस और अलंकार दोनों को नाटक 
और स्फुट काव्य में समान रूप से उपयोगी वताया। व्वनि-सम्प्रदाय ने अलंका र- 
प्रधान काव्य को 'अवर' या अश्रेष्ठ कोटि में रखा । यद्यपि साहित्य-दर्पणकार ने 
रस को काव्य की आत्मा बताया, परन्तु असल में वे ध्वनि को ही काव्यात्मा समझते 
रहे । मुख्य वात तो यह है कि पन्द्रहवीं शताब्दी तक ध्वनि-सम्प्रदाय का ही बोल- 
वाला रहा । 'साहित्य-दर्पण' में शायद सबसे प्रथम इस शास्त्र में नायिका-मेद का 
प्रवेश हुआ । यद्यपि ध्वनि-सम्प्रदाय के आचार्यो ने ‘ca’ को काव्य का सवंश्रेष्ठ 
उपादान मान लिया था, परन्तु रस को इतना अधिक स्थान नहीं दिया गया कि 
उसमें नायिका-भेद भी मिला दिया जाय। ‘ca’ रूपक्र-विवेचना का प्रधान विषय 
समझा जाता था और उसी में नायिकाओं का वर्गीकरण भी सम्मिलित रहता था । 
यह ध्यान देने की वात है कि पन्द्रहवीं शताब्दी में ही नायिका-भेद और अलंकार 
एक साथ विविक्त हुए । यह शताब्दी वस्तुतः देशी भाषाओं के साहित्य की उन्नति 
की शताब्दी है । 

'साहित्य-दर्पण' के बाद एक ऐसे मत का प्रादुर्भाव दिखायी देता है जो रस के 
अतिरिक्त अन्य किसी बात को काव्य-विवेचना का विषय समझता ही नहीं, या 
समझकर भी उसे गौण स्थान देता है। इसी तरह एक दूसरा सम्प्रदाय ऐसा दिखायी 
देता है जो अलंकार के अतिरिक्त अन्य किसी विषय की परवा नहीं करता । कभी- 
कभी ऐसा होता है कि एक ही आचार्य इन दोनों विषयों पर अलग-अलग ग्रन्थ 
लिखता है। परन्तु इस बात का अच्छा अध्ययन करना हो तो संस्कृत को छोड़कर 
देशी भाषाओं के उदीयमान साहित्य की ओर देखना होगा । यहाँ वह अद्भुत बात 
दिखायी देती है जो हज़ारों वर्ष के भारतीय इतिहास में बेजोड़ कही जा सकती है। 
संसार की बात तो हम नहीं जानते,---वह बहुत बड़ा है--पर हमारी जानी हुई 
दुनिया में यह वात अद्वितीय है। यहाँ हम देखते हैं कि रस--विशेषकर रसों के 
राजा श्गृंगार--के आलम्त्रनों और उट्दीपनों का वर्गीकरण हो रहा है और उनके 
उदाहरणों के बहाने भगवान्‌ की लीला गायी जा रही है । “आगे के सुकवि रीझिहें 
तौ कबिताई न तौ राधिका-गुविन्द सुमिरन कौ बहानो है ।” अर्थात्‌ कविता करने 
के बहाने परम-आराध्य का भजन या परम-आराध्य-भजन के बहाने कविता ! 


-> ध्वन्यालोक' में व्यंग्य अर्थे (ध्वनि) की प्रधानता की युक्तिपूर्वक प्रतिष्ठा की गयी है । 
ध्वन्यालोककार AMT इस मत को वयाकरणों के स्फोटवाद से उद्भूत बताते हैं। 
परस्तु 'स्फोट' से इसका सम्बन्ध केवल इसलिए बताया गया है कि इस मत को नवीन कहू 
कर उड़ा न दिया जा सके । जो हो, इसमें कोई सन्देह नहीं कि ध्वनि का जो सर्वाङ्गपूर्ण 
विवेचन इस ग्रन्य में किया गया है ag इस बात का प्रमाण है कि इसके बहुत पूवं ही इस 
HA का अस्तित्व था | स्वयं आनन्दवर्धन ही कहते हैं : 

“'कोव्यस्यात्माध्वनिरिति बुधेयं: समाम्नातपूर्वः" 
—-'ऽवन्यालोक', 1-1 

ललित कला के सुकुमार प्राण 'रस' के साथ धामिक और दार्शनिक साधना के परम 
लक्ष्य का इस प्रकार एकीकरण अन्यत्र दुर्लभ है। इस युग की देशी भाषाओं के 
साहित्य का संसार की साहित्यिक साधना में यही महान्‌ दान (contribution) 
है। 

बंगाल में सर्वप्रथम रूपगोस्वामी ने “उज्ज्वल नीलमणि' नामक संस्कृत-ग्रन्थ 
में इस प्रकार से रस का विवेचन किया । रूपगोस्वामी चैतन्य महाप्रभु के भक्तों में 
से थे । इनका समय पन्द्रहवीं शताब्दी का अन्त और सोलहवीं शताब्दी का प्रारम्भ 
था । यही पुस्तक संस्कृत में प्रथम वार भवित और अलंकार-शास्त्र को एक रूप 
देकर लिखी गयी । इसके बहुत पहले जयदेव, विद्यापति और चण्डीदास ने क्रमश 
संस्कृत, मैथिली और बंगला में राधा-कृष्ण की लीलाओं का गान किया । परन्तु 
रसझास्त्र के नाम पर नायक-नायिकाओं का प्रथम वर्गीकरण यही था, जिसमें 
उदाहरण के लिए राधा-माधव की लीलाओं का वर्णन रखा गया । इस ग्रन्थ में 
उज्ज्वल या मधुररस को, जिसे ग्रन्थकार भक्ति-रस भी कहता है (मधुराख्यो 
भक्तिरसः 1-3), मनुष्य का परम प्राप्तव्य बताया गया है। मधुर रस के आलम्बन 
श्रीकृष्ण ही हो सकते हैं, दूसरा नदीं । गौड़ीय वेष्णवो के मत में पाँच रस होते हैं-- 
शान्त, हास्य या प्रीति, सख्य या प्रेम, वात्सल्य और माधुर्य । इसी माधुर्य को 
उज्ज्वल रस कहते हैं । इसे ग्रन्थकार 'भविति-रस-राट्‌' या भक्ति-रसों का राजा 
बताता है । इसके बाद बंगाल में नायिकाओं और नायकों के वर्गीकरण के अनुसार 
पद लिखने की चाल-सी चल पड़ी | परन्तु इस प्रकार की रस-व्याख्या से ही यह 
स्पष्ट हो जाता है कि इस सम्प्रदाय का मुख्य विषय कविता नटीं, भक्ति था । 
हिन्दी में जो रस-ग्रत्थ लिखे गये उनमें भवित और कवित्व समान भाव से TA हुए 
थे । कहीं-कहीं तो कवित्व ही प्रधान है, भक्ति गौण | हम यहाँ सूरदास, तुलसीदास 
जैसे कवियों की बात नहीं कर रहे हैं; केशव, मतिराम और देव जैसे रस-ग्रन्थकारों 
की बात कर रहे हैं । 

यहाँ यह बात ध्यान देने योग्य है कि जिन दिनों उज्ज्वल नीलमणि की रचना 
हुई उसके कुछ पहले ही हिन्दी में इस प्रकार के ग्रन्थ उपलब्ध थे । उज्ज्वल नील- 
मणि ने भक्ति-रस की जो सर्वागपूर्ण व्याख्या की है--वह& सर्वाश में नहीं, तो 
अधिकांश में नवीन है | ऐसा एकाएक नहीं हो सकता । इसके पूर्व इसकी पर्याप्त 
चर्चा रही होगी। इसी तरह हिन्दी के जिस ग्रन्थ की हम चर्चा करने जा रहे हैं, 


. बह पहला प्रयत्न नहीं जान पड़ता साधारण धारणा यह्‌ है कि केशवदास ही हिन्दी 


के प्रथम रसाचार्य हैं । परन्तु बात असल में यह्‌ नहीं है कृपाराम नामक एक अन्य 


कवि ने सन 1541 ई. में ही रस पर एक सुन्दर ग्रन्थ लिखा था 17 इस ग्रन्थ का 


' नाम 'हिततरंगिणी' है। “इसमें रसों का विषय बहुत ही विस्तारपूर्वक और मनोहर 


he 


1. aera कवि सिंगार रस, छन्द बढ़े विस्तार । 
मैं aca दोहानि faa, याते सुधर विचार । 

न्दों द्वारा कहा गया है। इस कवि की भाषा सुष्ठु ब्रजभाषा है । इन्होंने लिखा हे 
कि अन्य कवि बड़े छन्दों में श्रृंगार रस का वर्णन करते हैं, परन्तु मैंने दोहों में इस- 
लिए लिखा है कि उसमें थोड़े ही अक्षरों में बहुत अर्थ आ जाता है।' इस कथन से 
प्रकट होता है कि उस समय बहुत-रो कवि थे, परन्तु दुर्भाग्यवश उनके ग्रन्थ अब नहीं 
मिलते 1? इसी ग्रन्थ में पहले-पहल राधा-करृप्ण की प्रेम-लीला को उदाहरण-रूप में 
लिखते पाया जाता है: 
आजु सकारे हौं गई, नन्दलाल हित ताल । 
कुमुद कुमुदिनी के भटू, निरखे और हाल॥ 

यहाँ यह कहने की कोई आवश्यकता नहीं कि हिन्दी में राधा-माधव की प्रेम 
गाथाओं का प्रचार भक्‍त कवियों के कण्ठ से इसके बहुत पहले हो चुका था । इस 
श्रेणी के कवि भक्ति के आवेश में ही कविता (गान कहना अधिक ठीक होगा) 
लिखा करते थे, परन्तु कृपाराम की श्रेणी के आचार्य कविता करने बैठते थे और 
उस पर भक्ति का पुट डाल देते थे । यह बात ध्यान देने की है कि इस श्रेणी के 
आचार्यो का वर्गीकरण गौड़ीय वैष्णव की श्रेणी का नहीं है । इसलिए यह नहीं 
कहा जा सकता कि यह प्रभाव गोड़ीय वैष्णवों का है। फिर यह वांत हिन्दी में 
आशी कहाँ से ? एक बात ध्यान देने की है, वह यह कि पन्द्रहवीं शताब्दी के पहले 
यह धारा हिन्दी-साहित्य में एकदम अपरिचित है । रसाचार्यो की वात छोड़ भी दी 
जाय तो भी भक्त-क्रवियों के गान भी पन्द्रहवीं शतःब्दी के पहले दृष्टिगोचर नहीं 
होते | 

एक ओर तो इन कवियों और रसाचार्यों पर गोडीय प्रभाव का कोई चिह्न 
नहीं दिखायी देता, दूसरी ओर इस प्रकार के प्रेम-गानों के सभी पुराने रचयिता-- 
जयदेव, विद्यापति, चण्डीदास हिन्दी के किसी भी वैष्णव कबि से पूर्ववर्ती और पूर्वी 
प्रदेश के ठहरते हैं। राधा-कृष्ण की श्वृंगार-लीला का अगर कोई सीधा सम्बन्ध 
कहीं से मिलता है तो इन्हीं पूर्ववर्ती भक्तों से । महाप्रमु चैतन्यदेव--जो जयदेव, 
विद्यापति और चण्डीदास इन तीनों कवियों के काव्य-रसिक थे-वृन्दावन आये थे 
और उन्होंने ही उपे नया रूप दिया था । उनके अनेक शिष्य वहाँ आजीवन के लिए 
रह गये थे और उस सम्प्रदाय के कितने ही भक्‍त परवर्ती हिन्दी-साहित्य के प्रसिद्ध 
कवि भी हुए । इस प्रकार पूर्वी प्रदेशों से इस धारा का साक्ष।त्‌ सम्बन्ध भी दिखायी 
देता है । इन दो परस्पर-विरोधी बातों का समाध।न क्या है ? 

यूरोपियन पण्डितों का रास्ता सीवा है। वैष्णव भक्त भी भगवान्‌ को 'पतित- 
पावन' कहते हैं, 'करुणासिन्धु' कहते हैं, ओर ईसाई भक्‍त भी ऐसा ही कहते हैं। 


1. मिश्रबश्धु विनोद, 2. 276 (तृतीय संस्करण, लखनऊ, 1986 वि.) 

2. FARIA के अतिरिक्त गोप (1615), करनेस, और मोहनलाल मिश्च ने रीति-ग्रन्य लिखे 
थे। ये तीनों ही केशवदास के पूर्ववर्ती थे (देखें पं. रामचन्द्र शुक्ल की हिन्दी-शब्दसागर 
की भूमिका, J. 121-22), परन्तु हम नहीं जानते कि इन्होंने अपने ग्रन्थों में राधा-माधव 
कॅ लीलाओं को उद्धूत किया है या नहीं । 2 

इसीलिए भक्ति ईसाइयत की देन है ! कुछ कहते हैं, यह मद्रास में बसे हुए नेस्टो- 
रियन ईसाइयों की देन है। कुछ कहते हैं, बैक्ट्रिया या इसिकुल ga से आयी है? 
और कुछ कहते हैं यह सूफियों' की मध्यस्थता में आयी है । ऐसे लोगों की दृष्टि में 
संसार में जो कुछ अच्छा है वह यूरोप और ईसाई धर्म में ही है, इसलिए हिन्दुओं 
ने भक्ति को भी निश्चय ही वहीं से उधार लिया होगा ! “खुल जाओ सुमसुम 
और लो, वह्‌ दरवाजा खुल गया ! 

इस स्थान पर यह कह देना उचित होगा कि हिन्दी-साहित्य में भक्तिधारा को 
बहाने का श्रेय निश्‍चय ही दो प्रसिद्ध आचायों को प्राप्त है। रामभक्त की धारा 
के प्रवर्तक आचार्य रामानन्द हैं। इस धारा को दो भागों में विभक्त पाया जाता है । 
प्रथम में वे सन्त हैं जो शास्त्रों और रूढ़ियों के क़ायल नहीं हैं। इन्हें निर्गुणवादी 
भक्त भी कह सकते हैं । कबीर, दादू, नानक, रैदास आदि भक्त इसी श्रेणी के हैं । 
दूसरी श्रेणी में तुलसीदास-जैसे मह।त्मा हैं जो भक्तिवाद और शास्त्रों के सामंजस्य 
के अनुसार साधन-मार्ग का निर्देश करते हैं । कृष्ण-भक्ति की धारा के प्रधान प्रवर्तक 
महाप्रभु वल्लभाचार्य Fl परन्तु केवल इतना कह देने से हम सन्तुष्ट नहीं हो 
सकते । कोई भी मतवाद जब किसी नवीन भूमि में प्रवेश करता है तो वहाँ की 
रीति-नीति, आचार-विचार से मिलकर एक नया रूप धारण करता है । महाराष्ट्र 
की भक्ति दूसरी चीज है, उत्तर प्रदेश की दूसरी और बंगाल की कुछ और । इनके 
मूल सिद्धान्त एक ही हो सकते हैं, परन्तु इनके आकार-प्रकार सर्वथा अलग हैं। 
रामानन्द-प्रवत्तित रामधारा कबीर में एक रूप धारण करती है और तुलसीदास में 
दूसरा | जब व्यक्ति-विशेष के कारण साधना का रूप बदल सकता है, तो देश- 
विशेष के साथ क्यों नहीं बदलेगा ? जो लोग कुछ दाक्षिणात्य आचार्यों के दार्शनिक 
और धामिक मतों का अध्ययन करके ही तुलसीदास और सूरदास के रहस्यों का 
उद्घाटन करते हैं, वे लोकमत के साथ अविचार करते हैं । जिस भक्ति-साधना ने 
देव, मतिराम और पद्माकर को पैदा किया, वह किसी आचार्य की ही साधना नहीं 
थी । आचार्य-विशेष की दीक्षा तो उस पर केवल रंग चढ़ा गयी, मूल कंकाल कुछ 
और ही था। 

हमारा विश्वास है कि ग्यारहवीं से पन्द्रहवीं शताब्दी तक उत्तर-भारत के जन- 
साधारण में एक साधना विकसित होती जा रही थी । पन्द्रहवीं शताब्दी में वह 
एकाएक फूट उठी । ग्रियर्सत साहब का यह कहना बिल्कुल ठीक है कि “अचानक 
बिजली के समान यह बात भारतीय अन्तरीप के इस छोर से उस छोर तक चमक 
गयी ।” परन्तु इसके लिए चार सो वर्ष से मेघ पुंजीभूत हो रहे थे। और केवल 
बिजली ही नहीं चमकी, पन्द्रहवीं शताब्दी में भक्ति की जो वर्षा आरम्भ हुई, वह 
चार सौ वर्ष तक बरसती ही रही--जरा भी नहीं रुकी । 


1. Modern Hinduism and its debt to the Nestorians (J. R. A. S., 1907) 
2. Krishna, Christianity and Gujars. (J. R. A. S., 1907) 


8. वही । 

इन चार शताब्दियों में जन-साधारण क्या सोच रहा था, यह जानने के पहले 
भक्ति-आन्दोलन की कुछ मुख्य बातों को ध्यान में रखना होगा । ये बातें इस प्रकार 
हेः 

1. प्रेम ही परम पुरुषार्थ है, मोक्ष नहीं--प्रेमा पुमर्थो महान्‌ । 

2. भगवान्‌ के प्रति प्रेम कौलीन्य से बड़ी चीज है । 

3. भक्त भगवान्‌ से भी बड़ा है। 

4. भक्ति के विना शास्त्र-ज्ञान और पाण्डित्य व्यर्थ हैं । 

5. नाम रूप से भी बढ़कर I 

संक्षेप में कहा जा सकता है कि यह मत ब्राह्मण-धर्म का विरोधी तो नहीं था, 
परन्तु उसका सम्पूर्ण अनुगामी भी नहीं AT | महायान-मत से इसका अन्तर यही था 
कि वह ब्राह्मण-धर्म का पूर्ण विरोधी था और यह उसका अंग होकर भी स्वाधीन 
था। 

इन चार शताब्दियों में भारतीय धर्म-मत की कया अवस्था थी, यह बात हिन्दू 
धर्म के संस्कृत-ग्रन्थों से aga कम समझ पड़ती है । जैसा कि पहले ही बताया जा 
चुका है, संस्कृत-ग्रन्थों की दृष्टि से यह युग टीकायुग कहा जा सकता हे । कोई 
अच्छा ग्रन्थ अगर इस ज़माने में लिखा गया तो वह टीकाएँ ही थीं । धर्मशास्त्रों में 
व्यवस्था-मूलक अनेक ग्रन्थ लिखे गये जो निश्‍चय ही टीका श्रेणी में आते हैं । इन 
टीकाओं और निवन्धों से उस युग की भयानक सतर्कता का अनुमान सहज ही 
किया जा सकता है । जान पड़ता है शास्त्रीय आदेशों के पालन में ज्यों-ज्यों शिथि- 
लता आती जा रही थी त्यों-त्यों ब्राह्मण आचार्य अधिक सतर्क भाव ग्रहण करते जा 
रहे थे । इन अनुपस्थिति-मुलक (negative) TAT के बल पर यही अनुमान 
होता है कि शास्त्रों की व्यवस्थाओं से लोकमत वेपरवा होता जा रहा था। उस 
युग के ग्राम-गीत और प्रवाद यादि उपलब्ध होते तो हम यह आसानी से जान सकते 
कि जन-साधारण का मत उस समय क्या था । परन्तु अभी तक, दुर्भाग्यवश, इस 
दिशा में कुछ सन्तोषजनक कार्य नहीं हुआ है । 

जो हो, हिन्दी-साहित्य की शैशवावस्था में ही हमें एक महात्मा के दर्शन होते 
हैं जो एक विशेष धर्म मत के अन्यतम प्रतिष्ठाता हैं । ये हैं गोरखनाथ । आप नाथ 
सम्प्रदाय के आचार्य Al यह सम्प्रदाय महायान बौद्धधर्म का उत्तराधिकारी था । 

तन्त्र और योग की क्रियाएँ इस मत के प्रधान अंग हैं। कबीरदास पर गोरखनाथ 

की निर्गुण साधना का प्रभाव स्पष्ट ही लक्षित होता है । हिन्दी-साहित्य के 
निर्गुण अंग पर इस सम्प्रदाय का पर्याप्त प्रभाव है। परन्तु हम आज उस दिशा 
की ओर अग्रसर होना नहीं चाहते । गोरखनाथ का उल्लेख हमने इसलिए किया 
कि उनका हिन्दी के शैशव-काल में दिखायी देना एक विशेष अर्थ रखता है । नाथ 
सम्प्रदाय का सीधा सम्बन्ध महायान बौद्धधर्म से है । यह सम्प्रदाय बंगाल से लेकर 
उत्तरप्रदेश तक बहुत प्रभावशाली हो गया था। हिन्दी-साहित्य के गोरखनाथ 
एक ओर उस युग की हिन्दीभाषी जनता का सम्बन्ध महायान बौद्धों से जोडते 

हैं और दूसरी ओर बंगाल से भी सीधा सम्बन्ध स्थापित करते हैं। यहाँ हम उस 
युग के समाज का सम्बन्ध देश और काल से स्थापित होते देखते हैं सच पूछिए तो 
उत्तर-क्रालीन वैष्णव धर्म-मत पर महायान बौद्ध धर्म का प्रभाव बहुत अधिक है । 
जिस प्रकार पुत्र का सम्बन्ध पिता की अपेक्षा माता से अधिक रहता है और जिस 
प्रकार माता के रक्त-मांस का अधिक भागधेय होकर भी पुत्र पिता के नाम से ही 
प्रसिद्ध होता है, वैसे ही हिन्दी-वैष्णव-धर्म का सम्बन्ध महायान से अधिक होते हुए 
भी वह वल्लभाचार्य के नाम से ही पुकारा गया । 
महायान बोद्ध धर्म की शाखा आचार्यो की दृष्टि में कितनी भी शून्यवादी क्यों 
न रही हो, उस धर्म के अनुयायी अधिकांश जन-साधारण में सैकड़ों देव-देवियों की 
पूजा चल पड़ी थी । उनके देव-देवियों--प्रज्ञापारमिता, अवलोकितेइवर, मंजुश्री- 
की मूत्तियाँ बहुत कुछ वासुदेव और लक्ष्मी की मूत्तियों के समान हैं 1? प्रसिद्ध डॉक्टर 
कर्न ने बताया है कि वैष्णव भक्तिवाद इन महायानों की भक्ति का ही विकसित 
रूप है ।? यहाँ तक कि नाम-संकीर्तत भी जिसे ग्रियर्सन साहब” ईसाई धर्म का 
प्रभाव बताते हैं, महायान धर्मवालों की चीज़ है । आचार्य क्षितिमोहन सेन ने चीन 
और भारत के संकीर्तनों का साम्य देखकर यह निष्कर्ष निकाला है कि महायान- 
मत ही संकीर्तेन-प्रथा का मूल उत्स है । बंगाल के इतिहास से यह बात अलग नहीं 
की जा सकती कि बौद्ध धर्म के हास होते ही महायान-मत के नाना पन्थ वैष्णवों में 
शामिल हो गये । इस प्रकार आउल-वाउल आदि अनेक सहजिया पन्थ जिनकी 
साधना प्रेम-मूलक थी और जो परकीया प्रेम को सहज-साधना का प्रधान उपाय 
समझते थे, सोलहवीं शताब्दी में नित्यानन्द के वैष्णव झण्डे के नीचे एकत्र हुए । 
इन्हीं नित्यानन्द को महाप्रभु चैतन्य ने अपने सम्प्रदाय में निमन्त्रित किया और यहीं 
से गोड़ीय वैष्णव धर्म ने अभिनव रूप धारण किया ।* यह धर्ममत समस्त बंगाल 
और उड़ीसा में तथा अंशत: असम में पहुँचा । उड़ीसा के धर्माचायों में चैतन्य और 
नागार्जुन दोनों के मतों के समन्वय से एक विशाल वैष्णव-बौद्ध साहित्य निमित 
हुआ | 
` नित्यानन्द के साथ जो शक्ति चैतन्य सम्प्रदाय में प्रविष्ट हुई वह नयी नहीं 
थी । उसके पीछे भी तीन-चार सौ वर्ष का इतिहास था । सौभाग्यवश बंगाल और 
उड़ीसा में इस प्रकार की कुछ पुस्तक और लोकगीत उपलब्ध हुए हैं जिनसे उस 
अन्धतिमिरावृत युग की धामिक साधना पर प्रकाश पड़ता है । श्री दिनेशचन्द्र सेन 
महाशय की धारणा है कि बारहवीं से चौदहवीं शताब्दी तक बंगाल और उड़ीसा 
में एक अत्यन्त शोचनीय नैतिक दुर्गति का आविर्भाव हुआ था। उस युग के ता म्रशासनों 
पर हर-पारवेती की वन्दना में उनका हाव-भाव तथा परस्पर आलिंगन आदि का 


1. D. C. Sen, Bengali Language and Literature, p. 401 ff. 
2. Kern, Manual of Buddhism, p. 124 


3. Grierson, Modern Hinduism and its debt to the Nestorians (J. R, A, 


5., 1907) र 
4, D. 0, Sen; Bengali Language and Literature, p. 403. 

रुचि-गहित वर्णन पाया जाता है । पुरी और कोणार्क के मन्दिरों पर अइलील चित्र 
अंकित हैं । बंगीय साहित्य-परिषद्‌ में उस युग की बनी हर-पार्वंती की एक बीभत्स 
प्रस्तर-मृत्ति रखी है । इन प्रमाणों के वल पर यह समझना कठिन नहीं 2 कि उस 
युग की रुचि किस ओर थी। वैष्णव भक्तों में जयदेव ने सर्वप्रथम पुरी कें 
मन्दिर में उस रुचि-गहित विलास-प्रथा को आधार मानकर प्रेम-गान लिखे । ये 
गान विशुद्ध प्रेम के आवेश में ही लिखे गये थे, परन्तु कवि अपने युग की सामाजिक 
रुचि से बँवा था । परम्परा से तो जयदेव परकीया-भाव के साधक ही समझे जाते 
हैं, परन्तु 'गीत गोविन्द' में इसका कोई प्रमाण नहीं है । हम आगे चलकर देखेंगे कि 
ब्रजभाषा के कवियों पर जयदेव का प्रभाव था | 

एक दूसरा और नया प्रमाण आविष्कृत हुआ है जिससे वैष्णव कवियों की प्रेम- 
साधना का रहस्य प्रकट होता है । रंगपुर, दिनाजपुर आदि उत्तर-बंग के जिलों में, 
जो हिमालय की तलहटी में वसे हुए हैं, वारहवीं-तेरहबीं शताब्दी के कुछ प्रचलित 
गीत पाये गये हैं । ये गान दो तरह के होते हैं, असल धमाली और शुक्ल धमाली | 
असल धमाली गान इतने अश्लील होते हैं कि वे गाँवों के वाहर ही गाये जाते हैं। 
इन्हे कृष्ण-धमाली भी कह सकते हैं। “ यह कृप्ण-धमाली गाने ही किसी समय बंग 
देश के जनसाधारण की राधा-कृष्ण की प्रेम-कथा सुनने की तृषा मिटा देते थे । 
इसमें कोई सन्देह नहीं कि प्राचीन राजवंशी जाति और योगी जाति के लोग आज 
तक बंगाल के नाना स्थानों में इसकी यत्नपूर्वक रक्षा करते आये हैं |”? शुक्ल 
धमाली को संशोधन करने के लिए galas वैष्णब-कबि चण्डीदास ने p- 
AAT नामक ग्रन्थ लिखा था । यह संशोधित संस्करण भी कम अइलील नहीं है, 
इसी से दीनेश बाबू अनुमान करना चाहते हैं कि वह कृष्ण-धमाली कितनी गहित 
रही होगी | इस पुस्तक के अनुसन्धान से हमें यह अनुमान करना सहज हो जाता है 
कि किस परिस्थिति में बैष्णव-प्रेम को श्यंगारिक रूप धारण करना पड़ा था । 

गोरखनाथ के प्रसंग में हम उस युग के पूर्वीय अंचल में उत्तर भारत के योग 
का उल्लेख कर चुके हैं LAS वात और भी मनोरंजक है कि इन पूर्वीय वैष्णवों के 
प्रेम-गानों का प्रभाव ब्रजभाषा के झँशव-काल में ही पड़ा। केवल नाभादास या गुरु 
नानक ने जयदेव का नाम लिया हो, सो वात नहीं, सूरदास के भजनों में जयदेव के 
पदों का अनुवाद भी है ।* पण्डित रामचन्द्र शुक्ल ने ठीक ही कहा है कि “सुरसागर 


1. दीनेशचन्द्र सेन, वंग भाषा ओर साहित्य, प्र. 195-196 

2. वही, पृ. 196 

3. जयदेव ओर सूरदास के इन Tal की तुलना कीजिए : 
HARSHA वनभुवः श्यामास्तमालद्रमैनेक्तं 
भौरुरयं त्वमेव तदिदं राधे गृहं प्रापय । 
इत्यं नंदनिदेशतश्चलितयोः प्रत्यध्वकुळ्जद्रमं 
रग्धामाधवयोजंयन्ति यमुनाकूले रहः केलयः U 

--जयदेव 

किसी चली आती हुई गीत-काव्य-परम्परा का, चाहे वह मौखिक ही रही हो, पूर्ण 
विकास-सा प्रतीत होता है।” अर्थात्‌ सूरदास के बहुत पहले ही (और इसलिए 
वल्लभाचायं के भी बहुत पहले) वैष्णव प्रेम-धारा ने इस प्रदेश में अपनी जड़ जमा 
ली थी । यहाँ यह बात ध्यान में रखने योग्य है कि बारहवीं से लेकर पन्द्रहवीं 
शताब्दी तक जिस प्रकार का बौद्ध तन्त्रवाद बंगाल और उड़ीसा के पूर्वी प्रान्तों में 
प्रबल रहा, वैसा इस प्रदेश में नहीं था। मध्य-युग में बंगाल का प्रान्त तन्त्र का 
अखाड़ा समझा जाता था। परन्तु वैष्णव प्रेमवाद में कुछ ऐसा रस था जो अवेष्णवों 
को भी आकृष्ट करता रहा | इसके सबसे ज्वलन्त उदाहरण हैं विद्यापति। आप स्वयं 
शैव थे परन्तु प्रेम-साधन की ओर इतने आकृष्ट हुए कि शायद ही कोई वैष्णव 
क्रवि बंगाल में इतने दिनों तक इतना समादृत रहा हो । 

बंगाल के बाहर का प्रान्त इस प्रेम से प्रभावित तो हुआ था, पर वह प्रभाव 
केवल आइडिया का प्रभाव था।? वास्तव में बंगाल की भूमि में परकीया-भाव को 
ऊंचा रूप देने का उपकरण पहले से ही वत्तमान था, ब्रजभाषा-प्रान्तों में यह बात 
नहीं थी । अर्थात्‌ राधा और कृष्ण-सम्वन्धी प्रेम के गान तो इस प्रदेश में चल पड़े, 
परन्तु राधा कृष्ण की रानी ही समझी गयीं । सूरदास ने राधा और कृष्ण का 


-> गगन घहराइ ALT घटा कारी । 

पोन झकझोर चपला चमकि चहूं ओर 

सुवन तन fad नेंद डरत भारी ॥ 

कह्यो वृषभानु की Hate सों बोलि के 

राधिका कान्ह घर लिये जा री ॥ 

दोउ घर जाहु संग नफ भयो श्याम रंग 

कवर कर गह्यो वृषभानु वारी । 

गये वन ओर नवल नंदकिसोर्‌ 

नवल राधा नये कुंज भारी | 

अंग पुलकित भये मदन तिन तन जये 

सूर प्रभु स्याम स्यामा विहारी Ut 

-र्‍सूरसागर 1302 
1. यह सम्देह करने करने की वात नहीं है कि मध्ययुग में यह बात फैलकर कैसे इतनी दूर 

तक आ सकी थी । जायसी के 'पद्मावत' की रचना के सो वर्ष के भीतर ही उसका बंगला में 
अनुवाद हो गया था । यह अनुवाद आराकात के एक मुसलमान बादशाह ने करवाया था | 
दादू के जीवन-काल में ही उनका प्रभाव बंगाल में फैल गया ari श्री क्षितिमोहुन सेन ने 
बंगाल के बाउलों के गान सुनकर ही पहले-पहूल समझा कि दाटू जन्म के मुसलमान थे 
और उनका नाम दाऊद था । चैतन्यदेव के अतन्तर ही गोड़ीय वैष्णव धर्म राजस्थान तक 
फैल गया । मीराबाई के जीवन-काल में ही उनके गान पूर्वीय प्रान्तों में गाये जाने लगे थे । 
बंगाल के गोपीचन्द का गान सौ वर्ष के भीतर-ही-भीतर सुदूर पंजाब तक गाया जाने लगा 
था और अव भी गाया जाता है । इन बातों के लिए श्री क्षितिमोहन सेन का “मध्ययुग में 
राजस्थान और बंगाल का आध्यात्मिक सम्वन्ध' (गौ. ही. ओझा अभिनन्दन ग्रन्थ) 


देखिए । 

विवाह बड़ी धूमधाम से कराया है । महाप्रभु वल्लभाचार्य ने इस आन्दोलन को 
और जोर दे दिया । 

अब हम अलंकार-सम्प्रदाय की बातों पर विचार करेंगे | बंगाल में चैतन्य-युग 
के बाद ही वैष्णव आलंकारिकों का विकास हुआ है । हम अन्यत्र लिख चुके हैं कि 
इन आलंकारिकों का कोई भी प्रभाव हिन्दी-श्रालंकारिकों पर नहीं पड़ा | सच पूछा 
जाय तो 'रस-ग्रन्थों' की रचना हिन्दी में पहले ही होने लगी थी। ब्रजभाषा में 
गोपियों और कृष्ण की नाना लीलाओं का वर्णन पहले से ही होता आ रहा था। 
हिन्दी-रसाचार्यो ने उदाहरण के लिए इन लीलाओं को ठीक उसी तरह उद्धृत किया 
जिस प्रकार मम्मट आदि ने कालिदास के शिव-पार्वती-परिणय सम्बन्धी इलोकों 
को उद्धृत किया था । एक नवीनता यह आ गयी कि मम्मट आदि अन्य कवियों की 
रचना उद्धत करते थे, पर ये अपनी ही रचना उद्धृत करने लगे। विश्वनाथ कुछ 
दूर तक इस प्रथा के लिए उत्तरदायी हो सकते हैं। बाद में वर्गीकरण करके कविता 
करना एक सरल उपाय समझा गया और हिन्दी में रस-ग्रन्थों की वाढ आ गयी । 
हमारा खयाल है कि पण्डितराज जगन्नाथ इस बात में ब्रजभाषावालों से प्रभावित 
हुए थे । 

ऊपर हमने जो कुछ कहा है, उसका सारांश यह है कि वैष्णव-धर्मं शास्त्रीय 
धर्म की अपेक्षा लोक-धर्म अधिक है । हिन्दी-साहित्य के लोक-गीतों में इसका प्रवेश 
वल्लभाचार्य के बहुत पहले हो गया था । इन्हीं गीतों का विकसित और सुसंस्कृत 
रूप सूरसागर के अन्तर्गत विद्यमान है। अन्य सभी अशास्त्रीय या लोकधर्मो,--बोद्ध, 
जैन-यहाँ तक कि उपनिषदों के धर्म, की भाँति इसकी जन्मभूमि भी विहार, बंगाल 
और उड़ीसा के प्रान्त हैं। वल्लभाचार्य या चैतन्यदेव प्रभृति ने इस लोक-धर्म को 
शास्त्र-सम्मत रूप दिया | ज्योंही उसने एक बार शास्त्र का सहारा पाया त्योंही 
विद्युत्‌ की भाँति इस छोर से उस छोर तक फैल गया, क्योंकि असल में उसके लिए 
क्षेत्र बहुत पहले से ही तैयार था । जब शास्त्र-सम्मत होकर इसने अपना पूरा प्रभाव 
विस्तार किया तो आलंकारिको और रसाचार्यों ने भी उसको अपने शास्त्र का 
आलम्बन बनाया । असल में यह कहीं बाहर से आयी हुई चीज़ नहीं है। भारतीय 
साधना की जीवन-शक्ति के रूप में यह धारा नाना रूपों में प्रकट हुई थी । मध्ययुग 
के वैष्णव-धर्म ने इसे जो रूप दिया वह महायान-भक्ति का विकसित और माजित 
रूप था। इस भक्ति-साहित्य ने संसार के साहित्य में एक नयी वस्तु दान की और 
वह यह कि आध्यात्मिक तथा कला-सम्बन्धी सभी साधनाओं का लक्ष्य विचित्र 
रूप से एक है; जो ज्ञान का विषय है, वही भक्ति का और वही रस का । 

प्रेम-तत्त्व 


1. जयदेव, विद्यापति और चण्डीदास की राधा 


सूरदास की कविता का मर्म समझने के लिए उनके पूर्ववर्ती तीन कवियों की रच- 
नाओं से तुलना करेगे । इस तुलना का लक्ष्य किसी कवि का उत्कर्ष-अपकर्ष दिखाना 
नहीं है; केवल सूरदास का विशेष दृष्टिकोण स्पष्ट करने-भर से ही यहाँ मतलब 
है। जिन तीन कवियों की चर्चा की जायगी, वे हैं--जयदेव, विद्यापति और 
चण्डीदास । ये तीनों ही राधा-कृष्ण के प्रेम में मत्त मधुर रस के उपासक थे । तीनों 
ही परकीया-भाव से राधा की वर्णना करते हैं, तीनों ने ही जिस भाषा का आश्रय 
लेकर कविता की है उस भाषा के साहित्य को धन्य कर दिया है । संस्कृत-वाङ्मय 
को जयदेव पर अभिमान है, मैथिली को विद्यापति पर नाज है और बंगला-साहित्य 
चण्डीदास पर लट्टू है। Aaaa इन तीनों कवियों की कविताओं को सुनकर 
प्रेम-गद्गद हो उठते थे । इसलिए इन सुकवियों की कविता के साथ हिन्दी के 
भक्तिरस की तुलना अनुचित नहीं होगी । 

सबसे पहले इन कवियों की वणित राधा को लिया जाय । परम्परा के अनुसार 
जयदेव राधा की परकीया-भाव से उपासना करते थे, पर उनकी पुस्तक 'गीत- 
गोविन्द! में इस बात का पोषक प्रमाण नहीं पाया जाता । यहाँ हम देखते हैं कि प्रेम 
का अबाध वेग है, जिसमें लोक-लाज का कोई स्थान नहीं है। वसन्त-काल में 
वांसन्ती कुसुमसम सुकुमार अवयवों से सुसज्जिता होकर प्रेम-विह्लला राधिका 
कृष्ण को पागल की भाँति खोजती फिरती हैं। सखियों से कृष्ण के मिला देने का 
अनुरोध करते समय वे एक वार कह जरूर जाती हैं कि gA उस कृष्ण से मिला 
दो जो प्रथम समागम से लज्जिता मुझको शत-शत चाटु वाक्यों से प्रसन्न करेंगे-- 
प्रथमसमागमलज्जितया पट्‌ चाटुशतैरनुकूलम्‌',-पर इस प्रथम समागम की लज्जा 
में नवोढ़ा की लज्जा नहीं है। जयदेव की राधा शुरू में ही कुछ प्रगल्भा-सी जान 
पड़ती हैं । वह जानती हैं कि श्रीकृष्ण बहु-वल्लभ हैं, स्वच्छन्द भाव से अन्यान्य ब्रज- 
सुन्दरियों के साथ रमण कर रहे हैं, तथापि उन्हें कृष्ण चाहिए ही, बिना कृष्ण के 
जीना असम्भव है । उस 'प्रचुर-पुरन्दर-धनुरनुरंजित-मेदुर-मदिर-सुवेशम्‌' के बिना 
विश्वब्रह्माण्ड फीका है; भले ही वह शठ हों, भले ही वह 'गोप-कदम्बनितम्बवती- 
मुख-चुम्बनलम्भित-लोभ' हों--पर वह मिलें जरूर | 

पर विद्यापति की राधा विलाम-कलामयी हैं, किशोरी हें ॥ यौवन का ईषद्‌ 
उद्भेद हुआ है, रूप-लावण्य की दीप्ति से दीप्त हैं । वयःसन्धि की अवस्था है, शैशव 
और यौवन दोनों मिल गये हैं, आँखों ने कान का रास्ता ले लिया है, वचन में 
चातुरी आ गयी है, हँसी की रेखा अधरों पर खेलने लगी है-पृथ्वी पर आसमान 
का चाद प्रकाशित हो उठा है: 

शैशव यौवन gg मिलि गेल, 
श्रवन क पथ दुहुँ लोचन AAI 
वचन क चातुरी लहु-लहु हास, 
धरनीए चाँद करत प्रकाश ! 


अपूर्व है वह रूप-माधुरी ! 


यही नहीं : 


छने छने नयन-कोन अनुसरइ। 
छने छने वसन धूलि तनु भरइ I 
छने छने दसन-छटाछुट हास । 
छने छने अधर आगे करु वास ॥ 


जाहाँ जाहाँ पदयुग धरइ, 
ताहीं ताहीं सरोरुह भरइ। 
जाहाँ जाहाँ झलकत अंग, 
azt ताहाँ विजुरी तरंग। 


किस विधा।ता ने रचनः की है इस बाला की: 


सुधामुखि के विहि निरमिल वाला । 
अपरुप रूप मनोभव-मंगल 


त्रिभुवन-विजयी माला। 


सुन्दर वदन चारु अरु लोचन 


काजरे रंजित भेला । 


कनक कमल माझे काल भुजंगिनि 


शिरियुत खंजन खेला। 


सुर-साहित्य / 83 


सचमुच विद्यापति की राधा एक अपूर्व सृष्टि हे! विधाता ने केवल रूप ही 
नहीं दिया है, इस रूप के अनुरूप ही हृदय है | वैसी लीला, वैसा ही विश्रम ! कृष्ण 
उस रूप-माधुरी को निहारते ही रह जाते हैं, आशा नहीं पुजती ! आधा आँचल 
खिसका है, आधे मुंह तक हँसी आकर रुक गयी है, आधी आँखों तक आनन्द-तरंग 
आकर रुद्ध हो गयी है, adana उरोज पर दृष्टि बँध गयी है, आधा ही आँचल 
भरा हुआ है, फिर प्रेम की ज्वाला से प्रेमी क्यों न दग्ध हो जाय ? मोतियों की 
भाँति झलकती हुई दसन-पंक्ति पर प्रवाल-अधर मिल गये हैं और इस रूप और विभ्रम 
-की अवतार किशोरी मुदु भाषा में बातें कर रही है-इसे देखकर श्रीकृष्ण की आशा 


कैसे पूजे ? -- 


आध आँचर afa आध वदन हाँसि आध हि नयन तरंग । 


:आध उरज हेरि आध आचर भरि तन धरि दगधे अनंग । 
दसन मुकुता पाति अधर मिलायत मुदु-मृदु कहत हि भाषा । 
विद्यापति कह्‌ अतए से दुख रह हेरि-हेरि ना पुरल आशा । 
विद्यापति की यह्‌ राधा नवीन प्रेमोल्लास में विह्वल हैं--कृष्ण इस रूप पर 

मुग्ध हैं । राधा और कृष्ण के संयोग-चित्र को विद्यापति ने बहुत ही सुन्दर अंकित 
किया है । राधिका का विरह भी हृदय-स्पर्शी है, पर विरह के बाद का मिलन तो 
aga है राधिका का सारा हृदय-सोन्दर्य उसमें फूट पड़ा है: 

कि कहब रे सखि आनन्द ओर, 

चिर दिने माधव मन्दिर मोर ! 

बहुत दिनों पर माधव राधिका के मन्दिर में आये हैं । आह, उस आनन्द को 

राधिका कैसे बतावें ! — 

दारुन वसन्त जत दुख देल, 

हरिमुख हेरइते सब दुख गेल, 

पाप सुधाकर जत दुख देल, 

पिया मुख दरसने तत सुख भेल। 

ade आछिल मोर हृदयक साध 

से सब पूरल हरि परसाद | 

रभस आलिगने पुलकित भेल, 

अधरक पाने विरह दूर गेल ॥ 

महाप्रभु चैतन्य इस पद को पढ़-पढ़कर व्याकुल हो उठते थे : 
व्याकुल होड्या प्रभु भूमि ते पडिला ! 
चण्डीदास की राधा ऐसी नहीं हैं । उनका हृदय प्रेम से पूर्ण है शयाम का नाम 

सुनते ही वे पागल हो जाती हैं। यह्‌ मधुर नाम कान में प्रवेश करके उनके मर्म को 
स्पशं करता है, नाम जपते-जपते वह कृष्ण को पाने के लिए व्याकुल हो जाती हैं : 


सइ, केवा शुनाइल WA नाम 
कानेर भितर दिया मरमे पशिल गो 
आकुल करिल मोर प्रान । 
ना जानि कतेक मधु श्याम नामे आछे गो 
वदन छाडिते नाहि पारे । 
जपिते-जपिते नाम अवश करिल गो 
केमने पाइब सइ MÌ | 


चण्दीदास की राधा का प्रेम अनुपम है, स्वर्गीय है, इस राधा में जयदेव की 
प्रगहभा विलासवती राधा की छाया भी नहीं है, विद्यापति की रूप-मधुरा किशोरी 
का निद्यान भी नहीं है; यह विशुद्ध प्रेम की मूर्ति हे । चण्डीदास कहते हैं कि हमने 
ऐसी प्रीति न कहीं देखी है, न सुनी है । दोनों के प्राण प्राणों से बें धे हैं, विच्छेद की 
भावना से दोनों ही रो रहे हैं, क्षण-भर न देखने से मरण हो जाता है: 
एमन पिरीति कमभू देखि नाइ शुनि, 
प्राने परान बाँधा आपत्ति आपनि। 

ee कोडे gg कांदे विच्छेद भाविया 
तिल आध ना देखिले जाय जे मरिया!। 
राधा ने कृष्ण को संकेत किया है-मिलने का । अनेक पुण्यफलों का उदय 
हुआ, प्रीतम मिलने के लिए संकेत-स्थल पर आ गया। इस समय घोर अन्धकार था, 
भयानक मेघ-वर्षण हो रहा था, फिर भी न जाने कैसे बन्धु (मित्र) आ ही गया। 
पर हाय, राधा स्वाधीन तो नहीं है, घर में गुरुजन हैं, दारुण ननद है, प्रिय से कैसे 
मिलन हो ! आँगन में बन्धु (प्रिय) भीग रहा है, देखकर छाती फटी जाती है, पर 
बाहर कैसे आवे? हाय-हाय ! ata करके प्रिय को कितनी यातनाएँ दी हैं । 
राधिका बन्धु की प्रीति और उसका दुःख देखकर व्याकुल होकर कहती हैं--ऐसा 
मन में आता है कि सिर पर कलंक की डाली लेकर घर में आग लगा दूँ। वह हमारा 
प्रेमी अपने दुःख को सुख समझता है, केवल हमारे दुःख से दुःखी है : 
सई, कि आर afaa तोरे । 
अनेक पुन्यफले, से हेन बंधुया, आसिया मिलल मोरे। 
ए घोर रजनी, मेघ घटा बंधू BAA आइल वाटे, 
आँगिनार माझे, बंधूया तितिछे, देखिया परान फाटे | 
घरे गुरुजन ननदी दारुन, विलम्बे वाहिर होइ नु, 
आहा मरि-मरि, संकेत करि, कत ना यातना दिनु । 
बंधूर पिरीति आरति देखिया मोर मन हेन करे, 
कलंकेर डालि माथाय करिया, आनल भेजाई घरे। 
आपनार दुख सुख करि माने आमार दुखे ते दुखी 
चण्डीदास कहे, कानुर पिरीत शुनिया जगत्‌ सुखी। 
नाना विघ्न-बाधाओं के भीतर से चण्डीदास की प्रेमोन्मादिनी राधा चमक पड़ी 
हैं । वे विलास की प्रतिमा नहीं हैं, भक्ति की मूर्ति हैं कृष्ण की रूप-माधुरी के 
ध्यान में उनका दिन कट जाता है । मेधों में प्रियतम का रंग देखकर वे व्याकुल 
हो जाती हैं, कोकिल में प्रिय का स्वर-साम्य देखकर वे अपने को भूल जाती हैं। 
विरह हो या मिलन, सर्वत्र उनमें आत्म-दान की व्याकुलता दिखायी देती है: 
सती वा असती, तोमाते विदित भालो मन्द नाहि जानि। 
कहे चण्दीदास, पाप-पुन्य सम तोमार चरन खानि। 
राधिका की एक ही कामना है, एक ही साध--हे मेरे बन्धु, और मैं क्या 
कहूँ, जन्म हो या मरण, जन्म-जन्म में तुम्हीं मेरे प्राणनाथ हो। तुम्हारे चरणों ने 


1. रीझे परसपर बर नारि। 
कंठ भुज भुज घरे दोऊ, सकत नहीं निवारि । 
गौर स्याम कपोल सुललित अधर अरित सार । 
परसपर दोऊ पिय रु प्णारी रीझि लेत उगार । 
प्रान इक द्वै देह कीन्हे भक्ति-प्रीति-प्रकास । 
सुर'-स्वामी स्वामिनी मिलि करत रंग विलास ॥ 

मेरे प्राणों में प्रेम की फाँस बाँध दी है, सब ania करके एकचित्त होकर मैं 
तुम्हारी दासी हो गयी हूँ : 

बंधू कि आर afaa आमि | 

मरने-जीवने, जनमे-जनमे, प्राणनाथ हइओ तुमि । 

तोमार चरने आमार पराने वाँबिल प्रेमेर फाँसि । 

सव समपिया एक मन हइया निश्चय हइलाम दासी | 

हे मेरे बन्धु, तुम मेरे प्राण हो देह, मन आदि; कुल, शील, जाति मान--- 

सर्वस्व तुम्हें सौंप दिया है हे काले, तुम अखिलेशवर हो, तुम योगियों के आराध्य 
-धन हो । हम गोप-ग्वालिनी तुम्हारा भजन-पूजन क्या जानें ! प्रीति-रस में तन- 
मन ढालकर तुम्हारे चरणों में अर्पण कर दिया है--लुम्हीं मेरे पति हो, तुम्हीं मेरी 
गति हो, मेरे मन को और कुछ नहीं भाता । मुझे लोग कलंकिनी कहते हैं, इसका 


_ मुझे जरा भी दुःख नहीं है। तुम्हारे लिए गले में कलंक का हार पहनने में भी सुख 


है। सती हूँ या असती, तुमसे कुछ छिपा नहीं है। मुझे भले-बुरे काज्ञान नहीं; 
जानती हूँ केवल तुम्हारा चरण | वहाँ पाप-पुण्य समान है : 
बंधू तुमि से आमार प्रान। 
देह, मन आदि, तोमारो aay, कुल शील जाति मान। 
अखिलेर नाथ तुमि हे कालिया, योगीर आराध्य धन | 
गोप गोपालिनी हाम अति हीना, ना जानि भजन पूजन। 
पिरीति रसे ते, ढालि तनु मन, दियाछि तोमार पाय। 
तुमि मोर पति, तुमि मोर गति, मन नाहि आन भाय | 
कलंकी बलिया डाके सब लोके ताहाते नाहिक दुख | 
तोमार लागिया, HART हार गलाय परिते सुख । 
स॒ती वा असती, तोमाते विदित, भालो मन्द नाहि जानि। 
कहे चण्डीदास पाप-पुन्य सम, तोहारि चरण खानि। 
केवल राधा ही नहीं, कृष्ण भी प्रेम की मूत्त हैं। प्रिय के संकेत पर वे आग में 
कूद सकते हैं, समुद्र में झाप दे सकते हैं। भयानक काल-रात्रि और निविड़ मेघ- 
बर्षेण उस प्रेममयी के सामने कुछ भी नहीं है। जहाँ इस प्रकार का प्रेम हो वहाँ 
मान केसा ? कृष्ण के लिए संसार राधामय है। घर में, वन में, शयन में, भोजन 
में-जहाँ देखो तहाँ राधा ही राधा : 
` गृह माझे राधा, कानने ते राधा, सकले राधारे देखि । 
शयने भोजने गमने राधिका, राधिका सदाइ मति। 
राधा के लिए भी : 
इयाम सुन्दर शरन आमार श्याम श्याम सदा सार 
इयाम से जीवन स्याम प्रान मन शयाम से गलार हार | 
इयाम धन-वल, श्याम जाति कुल, व्याम से सुखेर निधि 
इयाम हेन धन अमूल्य रतन, भाग्ये मिलाइल विधि | 

सचमुच भाग्य से ऐसा धन मिलता है । ऐसे प्रियतम के ऊपर अभिमान HA 
हो ? मान करके राधा अगर बैठ भी गयीं तो कृष्ण का आकर फिर जाना असह्य 
हो उठता है। हाय, वह नयनों का तारा हमारी ही गलती से चला गया ! मैंने 
अपना सिर अपने हाथों काट दिया । हाय-हाय, मैंने मान क्यों किया था ! हे सखि, 
भला वह (निराश) नटवर नागर किधर चला गया ? जिस कान्ह के लिए तप 
और व्रत करती रहती हूँ वही मेरा अमूल्य धन मेरे पैरों पर लोट रहा था, पर हाय, 
मैंने पैरों से Sa दिया ! — 
आपन शिर हम आपन हाते काटिनू काहे करिनू हेन मान। 
श्याम सुनागर नटवर शेखर काहाँ सखि करिल पयान। 
तप वरत कत करि दिन यामिनी जो कानूको नहीं पाय । 
हेन अमूल्य धन मझू पदे गड़ायल कोपे मुजि ठेलिनु पाय । 
अपूर्वं तन्मयता है इस राधिका में ! कृष्ण के विरह में वह योगिनी हो जाती 
है । हाय, केसी है यह व्यथा ! एकान्त में बैठी रहती है, किसी की बात नहीं सुनती, 
सदा Hal की ओर टकटकी लगाये रहती है, खाना-पीना छोड़ दिया है--एकदम 
योगिनी हो गयी है: 
आलो राधार कि हलो अन्तरे व्यथा । 
बसिया बिरले थाकइ एकले ना शुने काहारो कथा | 
सदाइ SAM चाहे मेघ पाने ना चले नयनेर तारा | 
विरति आहारे रांगावास परे येन योगिनीर पारा? । 
बिद्यापति और चण्डीदास की राधिका की तुलना कवि-कुल-गुरु रवीन्द्रनाथ 
ने इस प्रकार की है--“विद्यापति की राधिका में प्रेम की अपेक्षा विलास अधिक 
है, इसमें गम्भीरता का अटल स्थैर्यं नहीं है। है केवल नवानुराग की उद्श्रान्त 
लीला और चांचल्य। विद्यापति की राधा नवीना हैं, नवस्फुटा हैं । हृदय की सारी 
नवीन वासनाएँ पंख फैलाकर उड़ना चाहती हैं, पर अभी रास्ता नहीं मालूम। 


1. तुलनीय-- 
क्यों राधा नहि बोलति है ! 
काहे धरति परी व्याकुल हृ, काहे नैन न खोलति है ? 
कनक-त्रेलि-सी क्यों मुरझाती क्यों बनमाँहि अकेली है ? 
कहाँ गये मनमोहन तजि क॑ काहे विरह दहेली है ? 
स्याम-नाम aaa धुनि सुनि के सखियन कंठ लगावति हैं । 
“सूर'-स्याम आये यह कहि-कहि ऐसे मन ह्रपावति हैं । 
और-- 9 
राधे कत निकुंजि ठाढ़ी रोवति । 
दूइं जोति मुखारबिन्द की चकित ag दिसि जोवति। 
द्रुम साखा अवलम्ब वेलि गहि नख सों भूमि खनोवति । 
मुकूलित कच तन धन की ओट ह्वै अंसुवनि चीर निचोवति । 
सूरदास प्रभु तजी गर्व ते भये प्रेम गति गोवति । 

कुतूहल और अनभिज्ञतावश वह जरा अग्रसर होती हैं, फिर सिकुड़े आँचल की ओट 
में अपने एकान्त कोमल घोंसले में फिर आती हैं । कुछ व्याकुल भी हैं, कुछ आशा- 
निराशा का आन्दोलन भी है, किन्तु चण्डीदास की राधा में जैसे 'नयन चकोर मोर 
पिते करे उतरोल, निमिखे निमिख नाहि सय' है, विद्यापति में उस प्रकार का 
उतरोल (उत्तरल=चंचल) भाव नहीं है, कुछ-कुछ उतावलापन अवश्य है। नवीना 
का नया प्रेम जिस प्रकार मुग्ध, मिश्रित, विचित्र कौतुक-कुतूहल-पूर्ण हुआ करता 
है, उससे इसमें कुछ भी कमी नहीं है। चण्डीदास गम्भीर और व्याकुल हैं, विद्या- 
पति नवीन और मधुर 1” दीनेश बाबू कहते हैं कि “विद्यापति-वणित राधिका कई 
चित्रपटों की समष्टि है । जयदेव की राधा की भाँति इसमें शरीर का भाग अधिक 
है, हृदय का कम । किन्तु विरह में पहुँचकर कवि ने भक्ति और विरह का गान 
गाया है। उसके फ्रेम में बँधी हुई विलास-कलामयी राधा का चित्रपट सहसा सजीव 
हो उठा हैः""विद्यापति की राधिका बड़ी सरला है, बड़ी अनभिज्ञा ।'*' चण्दीदास 
की राधिका--प्रथम ही उन्मादिनी वेश में आती हैं; प्रेम के मलय-समीर में उनका 
विकास हुआ है। इसके बाद प्रेम की विह्वलता, कितना कातर अश्र -सम्पात, 
कितना दुःख-निवेदत, कितनी कातरोक्ति ! प्रेम के दुःख का परिशोध है अभि- 
मान, किन्तु वह तो केवल आत्मवंचना है। चण्डीदास की राधा में मान करने की 
क्षमता भी नहीं है। दसों इन्द्रिय तो मुग्ध हैं, मन मान करे कैसे ? यह अपूर्व 
तन्मयता है ।” धन्य हो चण्डीदास ! तुम्हारी कविता धन्य है, तुम्हारी राधा धन्य 
हैं, तुम्हारे कृष्ण धन्य हें और धन्य हें हम लोग जो तुम्हारे साहित्य-पीयुष का पान 
कर सकते हैं | 


2. सूरदास की राधा 
जयदेव कहते हैं कि “यदि हरि-स्मरण में मन सरस हो, यदि विलास-कला में 
कुतूहल हो, तो जयदेव की मधुर, कोमल, कान्त पदावली को सुनो” : 


यदि हरिस्मरणे सरसं मनो यदि विलासकलासु कुतूहलम्‌ । 
मधुरकोमलकान्तपदावलीं श्रृणु तदा जयदेवसरस्वतीम्‌ । 


और कोई भी रसिक जिसने इस सरस्वती का रसास्वादन किया है, जयदेव की 
बात में रक्ती-भर भी सन्देह नहीं करेगा । जयदेव की राधा विलास-कला के कुतूहल 
को निःसन्देह दूर कर सकती हैं | विद्यापति की नवीन प्रेम-भरी कविता भी आपके 
इस कुतूहल को दूर कर सकती है। उसके गज-गमन से, उसके अपांग-वीक्षण से, 
उसके इन्द्रजाली पुष्पवाणों से, उसके चम्पे के फूलों की रस्सी जैसे बाहु-पाश से, 
उसके सुमधुर वैन से, उसके शरद्चन्द्राभ मुख-मण्डल से, जगत्पति का मनोमयूर 
नाच उठता है। उस अकाम की कामना पूरी हो जाती है: 


गेलि कामिनी गजहु गामिनी बिहसि पलटि निहारि। 
इन्द्रजालक कुसुम सायक कुहक भेलि वर नारि। 

जोरि भुज जुग मोरि वेढल ततहि वयन सुछन्द । 
दाम चम्पके काम पूजल जैसे शारद चन्द । 
पर चण्डीदास की राधा में ये सब बातें बहुत कम हैं। उस मक्खन की पुतली 

को गलते देर नहीं । कान्ह ही उसके प्राण हैं, कान्ह ही जाति, कान्ह ही जीवन। 
कान्ह उसकी दोनों आँखों की तारा हैं । वह प्राण से भी अधिक हृदय की पुतली हैं 
जिसके खो जाने की आशंका उन्हें क्षण-क्षण पर व्याकुल कर देती है : 

कानू से जीवन जाति प्रान धन, ए दुटि आँखिर तारा । 

परान अधिक हियार पुतली निमिखे-निमिखे हारा । 

विद्यापति की राधा ईषदुदिभन्नयौवना हैं, जयदेव की पूर्ण विलासवती, 

प्रगल्भा और चण्डीदास की राधा उन्मादमयी, मोम की पुतली । ते तीनों ही धन्य 
हैं; पर और भी धन्य है ag वाल-किशोरी, वह “लाल की वतरस लालच से मुरली 
gaT धरनेवाली, वह 'आँख-मिचौनी में बड़री अँखियान के कारण बदनाम” aT 
साने की छबीली वृषभानु-लली । वह बालिका है, वह किशोरी है, वह ग्वालिनी 
है, वह ब्रजरानी है। शोभा उस पर सौ जान से निसार है, We उसका गुलाम 
है, त्रेलोक्यनाथ उसकी आँखों की कोर के मुहताज हैं, फिर भी वह तद्गत-प्राणा 
है । विरह में वह करुणा की मूत्ति है, मिलन में लीला का अवतार । प्रेमी के सामने 
वह सरल है; गाती है, नाचती है, हिण्डोले पर झूलती है--अपने को एकदम भूल 
जाती है। प्रेम की गम्भीरता आनन्द-कल्लोल से भर जाती है, पर विरह में वह 
गम्भीर है और गोपियों की तरह उसमें उतावलापन नहीं रहता । वह सच्ची 
प्रेमिका है। सूरदास की राधा तीन लोक से न्यारी सृष्टि है-अपूर्व, अद्भुत, 
विचित्र । सुनिए, उसकी सौन्दर्य-कथा : 

सुनि मोहन, तेरी प्राण पिया को वरणों नन्दकुमार | 

जो तुम आदि अन्त मेरो गुन मानहु यह उपकार | 

चंद्रमुखी भौंहें कलंक बिच चन्दन तिलक लिलार। 

मनु बेनी भुवंगिनी परसत स्रवत सुधा की धार । 

नैन मीन सरवर आनन में चंचल करत बिहार | 

मानो HARA चारा कौं रबकत बारंबार । 

बेसरि बनी सुभग नासा पर मुक्ता परम सुढार । 

मनु तिल-फूल अधर बिबाधर og बिच बूँद तुषार । 

सुठि सुठान ठोढ़ी अति सुंदर सुंदरता को सार | 

चितवत चुअत सुधा-रस मानो रहि गइ बूँद मॅझार । 

कंठसिरी उर पदिक बिराजत गज-मोतिन के हार । 

दहिनावतं देत मनु ध्रुव को मिलि नछत्र की मार । 

कुच-युग कुंभ dfs रोमावलि नाभि सु हृद आकार । 

जनि जल सोखि लयो सो सबिता जोबन गज मतबार। 

रत्न-जटित गजरा बाजूबंद सोभा भुजनि अपार | 

Hal सुभग फूल फूले मनु मदन बिटप की डार | 
छीन लंक कटि किकिनि को धुनि वाजत अति झनकार | 
मौर बाँधि वैठ्यो जनु दूलह मन्मथ आसन तार | 
जुगल जंघ जेहरि जराव की राजति परम उदार। 
राजहंस गति चलति कृसोदरि अति नितम्ब के भार | 
छिटकि रह्यो लहँँगा रंग तनसुख सारी तन सुकुमार | 
सूर सुअंग सुगन्ध समूहनि भँवर करति गुंजार | 
सूरदास की राधा केवल विलासिनी नहीं हैं । श्रीकृष्ण के साथ उनका केवल 
युवाकाल का सम्बन्ध नहीं है, वे परकीया नायिका भी नहीं हैं। बहुत छोटी TH 
से वे श्रीकृष्ण के साथ गुड़ियों के खेल खेल चुकी हैं, घण्टों अपने घर न जाकर नन्द 
बाबा के घर में आँख-मिचौनी खेलकर समय काट चुकी हैं उस बारी वय में ही 
एक गाढ़ प्रेम का आभास पाया जाता है जो खेल में, हँसी में, मान में, अपमान में, 
रोदन में विचित्र भाव से विकसित हो उठा है । पहले ही दिन जब बालक कृष्ण खेलने 
के लिए ब्रज की गलियों में निकलते हैं, इस अल्पवयस्का सखी को देखकर रीझ जाते 
हैं, नैन नैनों से मिल जाते हैं, ठगौरी पड़ जाती है--वह स्वर्गीय प्रेम है, वासना से 
रहित, निर्मल, विशुद्ध : 
खेलन हरि निकसे ब्रज खोरी | 
कटि कछनी पीतांबर ate हाथ लिये भौंरा चक डोरी । 
मोर मुकूट कुंडल स्रवतन बर दसन दमक दामिनि छबि थोरी । 
गये स्याम रवि-तनया के तट अंग लसति चन्दन की खोरी । 
aaa ही देखी तहेँ राधा नयन बिसाल भाल दिये रोरी। 
नील बसन फरिया कटि पहिरे बेनी पीठ रुलति झकझो री । 
संग लरिकनी चलि इत आवति दिन थोरी अति छबि तन गोरी | 
सूर स्याम देखत ही रीमे नैन नैन मिलि परी ठगोरी। 
यह पहला दर्शन था । श्याम ने इ्यामा को देखा | कैसा सुन्दर था वह रूप ! 
गारा शरीर, नीला वस्त्र और पीठ पर वेणी | अल्पवयस, आँखें विशाल और माथे 
पर रोरी । श्याम की आँखें श्यामा की आँखों में अटक गयीं । यह उलझन युवा- 
अवस्था की नहीं थी जिसमें वाक्य रुद्ध हो जाते हैं; यह बाल्यकाल की स्वर्गीय 
उलझन थी, जिसमें न झिझक है, न संकोच | इयाम ने कहा -क्योंजी, तुम हमारे 
साथ खेलने क्यों नहीं चलतीं, हम तुम्हारा कुछ चुरा लेंगे ? --'तुम्ह्रो कहा चोरि 
हम Aè खेलन चलौ संग मिलि जोरी।' और फिर: 
प्रथम.सनेह दुहुन मन जान्यो । | 
सैन सैन कीनी सब बातें गुप्त प्रीति सिसुता प्रगटान्यी । 
श्याम ने कहा--सखी, हमारे.घर आकर मुझे खेलने को बुला लेना । तुम्हें 
बषभानु बाबा की सौगन्ध, सुबह-शाम एक बार जरूर आना--'तुर्माह ate वृष- 
भानु बबा की प्रात-साँझ एक फेर ।' हाँ जी, तुम बड़ी सीधी जान पड़ती हो, इस- 

लिए तुम्हारे साथ रहने को जी चाहता है---'सूधी निपट देखियत तुमको तात 
करियत साथ।' मगर ऐ सूरदास, इनको निपट सीधा न जानना, ये केवल 
बनवारी नहीं हैं, याम और श्यामा दोनों ही नागर और नागरी हैं, सुनते रहो 
इनकी मिलन कथा---'सू श्याम नागर उत राधा नागरि दोउ मिलि गाथ ।' 
फिर धीरे-धीरे यह प्रेम गाढ़ से गाढ़तर हो जाता है । आँखों को विश्राम नहीं, 
सैन पर सैन चलते हैं, तिल-मात्र का वियोग भी असह्य हो उठता है। इयाम के 
प्रथम इशारे के मादक दर्शन से राधिका के कनक-कपोल ब्रीडा के आवेग से रक्तिम 
हो उठते हैं। यह प्रथम संकोच का उदय हुआ है | इसके पहले बहुत-से गुड़ियों के खेल 
खेले जा चुके हैं; परन्तु यह रक्तिमा तो आज ही की है । कितनी स्वर्गीय है यह : 
कनक वदन सुढार सुन्दरी सकुचि मुख FATE | 
स्याम प्यारी नैन राचे अति विसाल चलाइ | 
सूर प्रभु के बचन सुनि सुनि रही Hale लजाइ । 
घर में अब अच्छा नहीं लगता, चित्त सव समय गोष्ठ में ही आवद्ध है, खान- 
पान भूल गया है, कभी हसती हैं, कभी रोती हैं, माँ-वाप का भय भी लगा है, अब 
दोहनी लेकर गोष्ठ में जाने की बड़ी उत्कण्ठा है : 
नागरि मन गई अरुझाइ। 
अति विरह तनु भई व्याकुल घर न नेकु सुहाइ | 
स्याम सुंदर मदनमोहन मोहिनी-सी लाइ | 
चित्त चंचल कुँवरि राधा खान-पान भूलाइ | 
कबहुँ विलपति कबहुँ विहँसति सकुचि रहति लजाइ। 
मातु पितु को त्रास मानति मन बिना भइ बाइ | 
जननि सों दोहनी माँगति बेगि दै री माइ । 
सूर प्रभु कों खरिक fafai गये मोहि बुलाइ । 
इधर श्याम भी दोहनी के लिए व्याकुल हैं। श्याम और श्यामा दोनों ही 
खरिक में दोहनी लिये पहुंच गये | नन्द ने कहा--दोनों यहीं खेलो, दूर न जाना । 
फिर क्या था, 'जो रोगी को भावे, सो वेदा बतावे।' राधिका ने कहा, 'सुनी तुमने 
नंद बाबा की बात? खबरदार, मुझे छोड़के जाना मत, जरा भी ae कि पकड़ 
लाऊंगी | अच्छा हुआ जो हमको सौंप गये । अब तुम्हें मैं छोड़ने की नहीं । तुम्हारी 
बाँह पकड़के तुम्हारी रखवाली करूंगी, नहीं तो अम्मा खीझेंगी ।' इयाम ने कहा 
--राधा, मेरी बाँह छोड़ दे ! ' यह बाल-केलि है । दोनों को पता नहीं कि वे किस 
ओर बहे जा रहे हैं । परन्तु, सूरदास से यह बात छिपी नहीं है कि यह भी प्रेम की 
घातें है प्रेम, जो भविष्य में सान्द्र माधुयं में परिणत होगा : 
नन्द बबा की बात सुनौ हरि। 
मोहिं छाँडिक कबहुँ जाहुगे ल्याऊंगी तुमको धरि । 
भली भई तुम्हें सौंपि गये मोंहि जान न दैहों तुमको । 
ate तुम्हारी नेक न छड़िहों महरि खीझि हैं हमको । 

मेरी बाँहि छाँडि दै राधा कर न उपरफट बातें । 
सुर स्याम नागर नागरि सों करत प्रेम की ATS । 
धन्य हो सूरदास ! तुम्हारी भविष्यद्वाणी सच निकली। उस मेघ-मेदुर सन्ध्या 
को नन्द ने राधिका से कहा--बेटी, शयाम को घर ले जा। दोनों ने सघन कुंज का 
रास्ता लिया : 
गगन घहराइ जुरी घटा कारी । 
पौन झकझोर, चपला चमकि चहूं ओर, सुवन तन चितै नन्द डरत भारी | 
कह्यो बुषभानु की कूंबरि सों बोलिक राधिका कान्ह घर लिए जा री। 
दोऊ घर जाहु संग गगन भयो स्याम रंग कुंवर कर गह्यो वृषभानु बारी । 
गये बन घन ओर नवल नन्दकिशोर नवल राधा नये कुंज भारी । 
भंग पुलकित भये मदन तिन तन जए सूर प्रभु स्याम स्यामा बिहारी? ॥ 
इस प्रकार 'नवल गुपाल नवेली राधा नये प्रेम-रस पागे' और इस नये प्रेम की 
धारा-सार वर्षा से सूरसागर उद्वेलित हो उठा है: 
कबहुँक बैठि अंस भुज धरिके पीक कपोलनि दागे । 
अति रस-रासि लुटावत लूटत लालच लगे सभागे ॥ 


x x x 
अपनी भुजा स्याम भुज ऊपरि स्याम भुजा अपने उर धरिया । 
यों लपटाइ रहे उर-उर ज्यों मरकत मणि कंचन में जरिया ॥ 
x x x 
चूमत अंग परसपर जनु जुग चंद करत हित वार । 
रसन दसन भरि चापि चतुर अति करत रंग विस्तार ॥। 
यहीं सूरदास विद्यापति और चण्डीदास की समान भूमि पर आते हैं । विद्या- 
पति की राधा और चण्डीदास की राधा इसके पहले नहीं दिखायी देतीं। बाल-केलि 
की वर्णना में सूरदास अकेले S—unique | पर इस समान भूमि पर भी सूरदास 
की अपनी विशेषता है। राधा और कृष्ण का मिलन एकदम अनूठा है। इसमें 
चिन्ता नहीं, आशंका नहीं, भीति नहीं। चण्डीदास की राधा मिलन में भी विरह के 
त्रास से भीत हो उठती हैं, पद-पद पर विरह का भय, कलंक का भय, जुदाई की 
जलन ! यही भय बराबर मन में लगा रहता है कि न जाने कान्ह का प्रेम कब 
तिल-भर के लिए भी छूट जायगा : 
एइ भय उठे मने एइ भय उठे | 
ना जानि कानूर प्रेम तिले जानि छुटे ॥ 
प्रेमी को देखकर अभी-अभी हृदय जुड़ा जाता है, पर दूसरे ही क्षण काँप उठता 


1. ori .. 
मेघैमेंदुरमम्बरं वनभुवः श्यामास्तमालद्रुर्मरनंकतं 
भीरुरयं त्वमेव तदिमं राधे गृहं प्रापय । 
इत्यं नन्दनिदेशतश्चलितयोः प्रत्यध्वकुंजदर मं 
राधा-माधवयोर्जयन्ति यमुनाकूले रहः केलयः ।। --जयदेव 


CC-0. In Public Domain. Gurukul Kangri Collection, Haridwar 


|... - है ३७ SS 


Digitized by Arya Samaj Foundation Chennai and eGangotri 


सूर-साहित्य / 93 


है उसकी अमंगल की आशंका से । ऐ सखियो, इयाम अंग के शीतल पवन-स्पर्श से 
मेरा हृदय शीतल हो गया, तुम लोग यमुना-जल में स्नान करो ताकि उस पुण्य-फल 
से मेरे प्यारे का सारा अमंगल दूर हो जाय : 
सई जुड़ाइल मोर हिया, 
व्याम ANT शीतल पवन ताहार परशा पाइया | 
तोरा afana करह सिनान आनि यमुना ATT | 
आमार बन्धुर यत अमंगल सकल ASF ZI 
उधर विद्यापति की राधा प्रिय-मिलन का वर्णन करते-करते आनन्द-गद्गद 
हो उठती हैं, वह पिया की पिरीति कह भी नहीं सकतीं । अफसोस, ब्रह्मा ने उन्हें 
लाखों मुंह नहीं दिये । कसी है वह प्रीति ? “पिया ने मुझे हाथ पकड़कर गोदं में 
बैठाया और मेरे शरीर में सुगन्ध और चन्दन का लेप किया । अपने हृदय की 
मालती-माला उतारकर यत्नपूर्वक मेरे कण्ठ में पहना दी । अनुपम रूप से मेरे लम्बे 
केश बाँध दिये, उसमें चम्पे के फूलों की रस्सी लपेट दी । मधुर-मधुर दृष्टि से मुंह 
निहारने लगा, आनन्द-वाष्प से उसकी आँखें भर आयीं ।” विद्यापति कहते हैं कि 
यह प्रसंग चलाते समय राधिका रात के रस-रंग में भूल गयी : 
पियाक पिरीति हम कहइ नइ पार, 
लाख बयान विहि ना देह्य हमार | 
करे धरि पिया मोर बइठावल कोर, 
सुगन्धि चन्दने तनु लेपक मोर। 
आपन मालति माला हियासे उतारि, | 
कंठे पहिरावल यतने हमारि। | 
फूयल कबरी बान्धई अनुपाम, द 
ताहे बेढयल चम्पक दाम । 
मधुर-मधुर fafs हेरय बयान, 
आनन्द जले परिपूरल नयान । 
भनय विद्यापति इह परसंग, 
धनि भूलल कह इते रजनी क रंग ॥ 
मगर समग्र सूर-साहित्य में एक स्थान पर भी शायद राधिका का इस प्रकार 
का उच्छ्वसित रूप नहीं मिलेगा । प्रेम की उस आकण्ठपूर्ण कलशी में कभी भी 
छलक नहीं आयी । क्षण-भर के लिए विद्यापति की समान भूमि पर आकर सूरदास 
फिर अपने स्वाभाविक मार्गे पर आ जाते हैं । वही दिन-भर कृष्ण के साथ हास- 
विलास, मुरली की चोरी, माखन की बँटाई और आँखों की लड़ाई। यशोदा 
राधिका का वेश संवार देती हैं, कृष्ण के साथ खेलने की आज्ञा देती हैं, युगल-मूत्ति 
का सारा दिन हेँसी-खुशी में कट जाता है। न अमंगल की आशंका है, न प्रेम का 
उच्छ्वास, यह सृष्टि अद्भुत है । राधिका देर से घर पहुंचती हैं, माता को नये प्रेम 
का सन्देह होता है; माता डाँटती है : 

काहे को तुम जहँ तेह डोलति हमको अतिहि लजावति। 
अपने कुल की खबरि करौ धों aga नहीं जिय आवति। 
मगर प्रेम गाढ़ से गाढतर होता जाता है। पनघट पर ठठोली होती है, रास्ते 
में छेडछाड, पर कहीं भी यह प्रेम उच्छ्वास के रूप में फूट नहीं पड़ता । मानो इन 
सारी लीलाओं में कोई विचित्रता नहीं, मानो ये इतनी स्वाभाविक बातें हैं कि कभी 
किसी से कहने की कोई आवश्यकता नहीं। बिना किसी हिचकिचाहट के जोर देकर 
कहा जा सकता है कि इस प्रकार का अपने-आपमें भरपूर प्रेम सूरदास की ही 
लेखनी की करामात है। प्रेम के सवा लाख गानों का समुद्र एक बार भी उद्वेलित 
नहीं हुआ, कहीं भी निर्मर्याद नहीं हुआ ! चाँद के संयोग में वह उफन उठता है, पर 
उद्वेलित नहीं होता; विरह में वह तरंग-लोल हो जाता है, पर मर्यादा नहीं त्यागता | 
विरह के दो-चार पदों को देकर हम इस बात की यथार्थता की जाँच करेंगे । 
'सूरसागर' पर एक सरसरी निगाह दौड़ाने पर भी यह स्पष्ट हो जायंगा कि 
सूरदास की राधिका न तो विलासिनी हैं और न ग्वालिन । इन दोनों रूपों का एक 
विचित्र सामंजस्य ही मानो सूरदास का अभीष्ट प्रतिपाद्य है। राधा जब कृष्ण के 
साथ खेलती हैं, हसती हैं, रोती हैं, छेड़छाड़ करती हैं तो एक शुद्ध प्रेममयी के रूप 
में दिखायी देती हैं। यद्यपि सूरदास इस बाल-लीला के भावी रूप की ओर इशारा 
कर देने में कभी नहीं चूकते । कृष्ण माता से कहते हैं--“माँ, राधिका बड़ी चोर 
है, हमारी मुरली चुरा ले जायगी, इसे सम्हालके रख ।” यशोदा कह उठती हैँ-- 
“मेरे लाल के प्राण खिलौना ऐसो को ले जेहें री ।” इसी तरह राधिका अपनी माँ 
से कहती हैं--''माँ, भारी दुष्ट है वह कान्ह, सारा दही ढरका देता है, मैं उस 
रास्ते नहीं जाऊंगी ।” माँ बोल उठती हैं--“क्या हुआ, दही की क्या कमी है, तू 
उदास न हो ।” पर सूरदास दोनों ही जगह अपने पाठकों को आगाह्‌ कर देते हैं कि 
इनकी बात सुनते रहो, ये दोनों ही नागर हैं ! राधा मान करती हैं। हजार मनाने 
पर नहीं मानती । दूतियाँ थक जाती हैं, कृष्ण मूच्छित हो जाते हैं, पर यह मान 
उनके मान का नहीं रहता । चण्डीदास की राधिका इसके बहुत पहले पानी-पानी 
हो गयी होतीं--कह उठतीं, छि-छि, इस दारुण मान के लिए मैंने प्यारे को खो 
दिया था, श्यामसुन्दर के मनोहर रूप को देखकर जी में जी आया ! 
छि छि दारुण मानेर लागिया बंधूने हाराये छिलाम 
श्यामसुन्दर रूप मनोहर देखिया परान पेलाम | 
विद्यापति की राधा कृष्ण को देखते ही गद्गद हो उठतीं : 
ge मुंह हेरइत gg भेल धन्य । 
परन्तु सूरदास की राधा मानिनी हैं--दारुण मानिनी । इस मानिनी ने ज्यों ही 
सुना कि कृष्ण दरवाजे पर से लौटे जा रहे हैं, बस सारा मान भंग हो गया। परन्तु मान 
“मंग होते ही दोडके मिल नहीं गयीं। प्रिय को प्रसच्त करना ही है तो जरा अच्छी तरह 
सजकर क्यों न चला जाय । इतनी देर तक उन्होंने प्रतीक्षा की है, जरा और कर 
लेंगे । राधिका श्रृंगार करने लगती हैं और सखी से सन्देशा कह देती हैं : 

ताहि कह्यो सुख दै चलि हरि को हौं आवति हौं पाछे। 
भौर फिर वह श्रृंगार किया---जिसका नाम ! 
रत्न-जटित गजरा बाजूबँद शोभा AHA अपार 
Hal सुभग फूल फूले मनों मदन विटप की डार । 
छिटकि रह्यो लहँगा रँग ता सँग तन सुखवत सुकुमार 
सूर सुअंग सुगंध समूहनि भॅवर करत गुंजार | 
मगर इस मान की सारी दृढ़ता इस विश्वास पर निर्मर है कि कृष्ण उनके! 
और उन्हीं के हैं । यही मानिनी कृष्ण के मथुरा-गमन के बाद : 
आजु रैनि नहि नींद परी । 
जागत गनत गगन के तारे रसना रटत गोबिंद हरी । 
ag चितवन ag रथ की वैठन जव अक्रूर की बाँह गही । 
चितवत रही ठगी-सी ठाढ़ी कहि न सकति कछु काम-दही | 
इतनो मन व्याकुल भयो सजनी आरज पंथहु ते बिडरी । 
सूरदास प्रमु जहाँ सिधारे कितिक दूर मथुरा नगरी। 
सूरदास की राधा का हूदय-सौन्दर्य देखना हो तो उद्धव का प्रसंग देखिए । 
गोपियों ने क्या-क्या नहीं कहा ? कृष्ण को भी कहा, उद्धव को भी कहा । Aare 
ait की तो दुर्गति ही कर डाली । पर हाय, राधिका ने क्या कहा ? उस बरसाने 
की चोरटी ने कुछ भी नहीं कहा--कुछ भी नहीं। उद्धव के रथ को देखकर गोपियों 
ने समझा था, श्यामसुन्दर आ गये । एक दोड़ी-दौड़ी राधिका के पास भी पहुंची । 
राधा ने सुना पर दौड़ी नहीं गयीं--चुप-सी रह गयीं । उद्धव जब लौटकर मथुरा 
गये तो उन्होंने समाचार कहते समय कह दिया कि मेरा रथ देखकर गोपियाँ दौड़ीं; 
सवके आगे थीं राधा : 
एक सखी उनमें जो राधा जब हौं इहें ते गयौ । 
तब ब्रजराज, सहित गोपी गन आगे हू जो लयौ। 
पर यह उनकी भूल थी । बाद में उन्होंने कहा कि राधिका दरवाजे पर खड़ी 
थीं । जो मानिनी अपने मान में इतनी दृढ़ रही वह दो कदम भी आगे न बढ़ सकी | 
हाय : 
चलत चरन गहि रही गई गिरि, स्वेद सलिल भयभीनी 
छूटी बट मुज फूटी बलया टूटी लर फटी कंचुक झीनी । 


जब सेदेसा कहन सुंदरि गवन मो तन कीन। 
खसी मुद्रा चरन अरुझी गिरी भुवि बलहीन । 
कंठ बचन न बोलि आवै हृदय परिहस भीन। 
नैन जल भरि रोइ दीनो ग्रसित आपद दीन। 
उठी बहुरि सँभारि भट ज्यों परम साहस कीन। 
सूर, प्रभु कल्याण ऐसे जिवहि आसा लीन। 


CC-0. In Public Domain. Gurukul Kangri Collection, Haridwar 


I OOOO ee eee 


Digitized by Arya Samaj Foundation Chennai and eGangotri 


96 / हजारीप्रसाद द्विवेदी ग्रन्यावली-4 


यह है वह प्रेम-सागर जिसमें कभी चंचलता नहीं आयी जिन आँखों को देख- 
कर कितनी ही बार नट-नागर मूच्छित हो पड़े थे--'कहुं मुरली कहुँ लकुट पर्‌यौ 
अरु कहुँ पट कहूँ चन्द्रिका गौर fra दशा को देखकर चकित सूर ने पूछा था-- 
“राधे तेरेनैन किधौं री बान?” उन्हीं आँखों को उद्धव ने किस रूप में देखा ?-- 
'देखी मैं लोचन चुअत अचेत।' 
“उमॅगि चले दोऊ नैन faama 
‘aq धट घटत न एक ayy’ 
'नैननि होड़ बदी बरसा सों।' 
और : 
तुम्हरे बिरह व्रजनाथ राधिका नैनिन नदी बढ़ी। 
लीने जात निमेष कूद दोउ एते मान ati 
परन्तु इस व्याकुल विरहिणी का कोई भी सन्देशा उद्धव न कह सके । प्रियतम 
के मित्र से आखिर राधा कया कहतीं ! यह बात नहीं है कि राधिका के पास कोई 
सन्देशा नहीं था। उद्धव की जगह अगर अन्य कोई पथिक होता तो वे सन्देशा दे 
सकती थीं : 
सुरति करि gi की रोइ feat 
पंथी एक देखि मारग में राधा बोलि लियौ । 
परन्तु सन्देशा कहते समय : 
गद्गद कंठ feat भरि आयौ बचन welt न दियौ । 
` यह्‌ पंथी उद्धव नहीं था । सम्भालकर राधा ने जो सन्देशा दिया, उससे : 
अपि stat रोदित्यपि गलति वःत्रस्य हृदयम्‌ ! 
क्य था वह सन्देश ? यही कि, 
इतनी बिनती सुनहु हमारी वारक हू पतिया लिखि दीजे । 
चरन-कमल दरसन तव नौका करुना-सिंधु जगत जस लीजै | 
यह्‌ केलि-कलावती का सन्देशा नहीं है, यह विलासिनी का अनुरोध नहीं है, यह 
एकान्त आश्रित भक्‍त की करुण पुकार है । हाय, इस सन्देशे में कितनी करुणा है, 
कितनी विवशता है ! 
सूरदास प्रमु आस मिलन की एक बार आवन ब्रज कीजै। 
पर उद्धव तो प्रिय के अपने मित्र थे। कालिदास ने कहा है कि स्वजन के 
सामने दुःख दरवाजा तोडके निकल पड़ता है : 
स्वजनस्य हि दुःखमग्रतो विवृतद्वारमिवोपजायते । 
फिर ऐसी अवस्था में सन्देश क्या ? 
गोपियों ने कृष्ण को दोष देना शुरू किया। प्रेम की साक्षात्‌ मृत्ति वह ब्रज- 
सुन्दरी बोल उठी : ; | 
सखी री, हरिहि दोष जनि देहु । 
ताते मन इतनो दुख पावत मेरोइ कपट सनेहु । 

क्योंकि : 
तदपि सखी asara विना उर फाटि न हो बड़ बेह | 
इस चित्र का और भी अधिक स्पष्टीकरण कुरुक्षेत्र के मिलन में हुआ है । सखी ने 
राधिका को श्रीकृष्ण के आने का समाचार सुनाया। सुनकर राधिका की आँखों में आँसू 
भर आये | श्याम यद्यपि निकट आ गये हैं, फिर भी कौन जाने उनसे कब मिलन होगा : 
राधा नैन नीर भरि आए। 
कब धों मिलें श्यामसुन्दर सखि जदपि निकट हैं आए | 
इयामसुन्दर निकट तो आ गये हैं, पर मिलन तो उनकी इच्छा पर अवलम्बित 
है । कौन जाने उन्हें हमारे प्रेम की आवश्यकता ही न हो ! उन्होंने अब तक छोड़ 
दिया था, राधिका ने उनसे फरियाद नहीं की, तो आज भी नहीं करेंगी। राधिका 
का प्रेम उन्हें पूर्णता तक पहुँचाने के लिए है, वोझ होने के लिए नहीं । यदि उन्हें 
जरूरत होगी, वे खुद आयेंगे। पर राधिका अपने एकान्त-रक्षित प्रेम-निधि को 
सहज ही नहीं खोल देंगी । वे आवें, अगर उनमें कोई अपूर्णता रह गयी हो; वे न 
आवें, अगर वे अपने को पूर्ण समझते हों; राधिका का तो एक ही काम है प्रेम करना, 
विरह की आग में जलना और मिलन की आशा में जीना । वे स्वयं नहीं जायेंगी । 
राधा आगे नहीं गयीं । महाराज श्रीकृष्णचन्द्र आज अपनी पट्टमहिषी रुक्मिणी 
के साथ पधारे हैं। ये गोपाल नहीं, नटवर नहीं, बनमाली नहीं, मुरलीधर भी नहीं 
हैँ। पौर-युवति का कर्तव्य है, आचार-लाजा से महाराज की मंगल अभ्यर्थना 
करना | राधा भी युवतियों में खड़ी हो गयीं । 
रुक्मिणी श्रीकृष्ण से पूछती हैं : 
“` ` पिय, इनमें को बृषभानु-किसोरी ? 
नेंकु हमें दिखरावहु अपनी वालापन की जोरी। 
परम चतुर जिन कीन्हें मोहन अल्प वैस ही थोरी | 
जाके गुन गनि गुथति माल Hag उरते नहि छोरी । 
इस पर श्रीकृष्ण ने युवति-वृन्द में खड़ी राधिका को दिखाया : 
देखो Fatt बृन्द में ठाढ़ी नील बसन तनु गोरी । 
सूरदास मेरो मन वाकी चितवन देखि ह्र्‍योरी । 
सचमुच वह चितवन ऐसी ही रही होगी । दो कदम आगे ही अपने एकान्त 
जीवन का परम आराध्य खड़ा था, पर उसके मिलने की होंस मन ही में दुबककर 
रह गयी थी। वही कृष्ण हैं जिनके साथ गुड़ियों के खेल खेले थे, पनघट पर छेड़- 
खातियाँ हुई थीं, दान देने-लेने के बतरस में आँखों की तनातनी हुआ करती थी, 
मुरली के लिए हाथापाई हो जाती थी, यमुना का तट और कदम्व-कुंज रसमय हो 
उठते थे, वृन्दावन रास के उमंग में गहगहा उठता था-जो सबसे निकट थे वही 
आज कितनी दूर हैं ! आज कृष्ण महाराज हैं, उनके साथ में लाव-लरकर का अन्त 
नहीं, हाथी-घोड़ों की भीड़ लगी है, बड़ी-बड़ी रानियाँ उनका मनोरंजन कर रही 
हैं, जो सहज थे आज वे दुर्गम हैं। प्रेमिका की करुण चितवन को श्रीकृष्ण जैसा 

प्रेमी समझ सकता था और समझ सकता था 'सूर' जैसा सम्यग्दूष्टिसम्पन्त पारखी। 
अन्त में महाराज श्रीकृष्ण रथ से उतरे । राधिका के भाग्य जगे । बहुत दिनों 
का खोया रत्न मिला | मगर बाधा नहीं गयी : 
सूर देखि वा प्रभूता उनकी कहि नहि आवै बात। 
श्रीकृष्ण ने इसे समझा, रुक्मिणी ने इसका अनुभव किया । पतिपरायण TF- 
महिषी राधिका की बगल में बैठ गयीं-रानी की तरह नहीं, बहन की तरह । फिर 
अपने घर लिवा गयीं, नाना भाँति का आतिथ्य किया । अब सूरदास के प्रभु उस 
महल में पधारे जहाँ दोनों ठकुरानियाँ बैठी थीं : 
रुकमिनि राधा ऐसे भेंटी । 
जैसे बहुत दिनन की fase एक बाप की बेटी । 
एक सुभाउ एक बय दोऊ दोऊ हरि कों प्यारी । 
एक प्रान मन एक दुहुन को तन करि दीसत न्यारी | 
निज मन्दिर लै गई रुकमिनी पहुनाई-बिधि ठानी । 
सूरदास प्रभु तहँ पग धारे Ts दोऊ ठकुरानी। 
और फिर: 
राधा माधव भेंट भई । 
दोनों एक-दूसरे की चिन्ता में तन्मय हो गये, तद्रूप हो गये । जैसे भ्रमरी की 
अनवरत चिन्ता करनेवाला कीट भी भ्रमरी हो जाता है। राधा माधव बन गयीं और 
माधव राधा | माधव राधा के रंग में रंग गये, राधा माधव के और हसकर माधव 
बोले-हममें तुममें अन्तर क्या है ? 
राधा माधव भेंट AS | 
राधा माधव माधव राधा कीट-भू ग-गति | जु गई । 
माधव राधा के रंग UWA राधा माधव रंग रई। 
माधो राधा प्रीति निरन्तर रसना करि सो कहिं न गई। 
बिहँसि कह्यो हम तुम नहि अन्तर यह कहि कै उन ब्रज Toe | 
सूरदास प्रभु राधा-माधव ब्रज विहार नित नई-नई 17 
भगवान्‌ तो बोले; पर, हाय, राधा ने क्या कहा ? बरसाने की उस मुखर बाला 
के मुंह में शब्द नहीं थे प्रियतम के जाने पर पछताकर रह गयीं : 


1, तुलनीय-- 
शतेक वरप परे बंधुआ मिलल धरे राधिकार अन्तरे उल्लास । 
हारानिधि पाइनू वलि, लइया हृदये तुलि, राखिते ना सहे अवकाश । 
x x x 
मिलल gg तनु कि वा अपरूप । 
चकोर पाइल चाँद, Maar पिरीति फाँद, कमलिनी पावल मधुप । 
रस भरे दुहु तनु, थर-थर कॉपइ, झापइ दुहें दोहा आवेशे भोर । 
मिलने आजि, निभायल अनल, पावल विरहुक ओर ॥ ---चण्डी दास 

करत कछु नाहीं आजु बनी | 

हरि आए at रही ठगी-सी जैसे चित्र धनी ॥ 

आसन हरपि हृदय नहि दीन्हो कमल कुटी अपनी | 

न्योछावर उर अरघ न नैननि जल-धारा जु बनी ॥ 

कंचुकि तें कुच-कलस प्रकटि @ टूटि न तरक तनी । 

अब उपजी अति लाज मर्नाह मन समुझत निज करनी ॥ 

मुख देखत न्यारी-सी रहि गई विनु बुधि मति सजनी। 

तदपि सुर मेरी यह जडता मंगल माहि गनी ॥ 

यह हैँ सूरदास की राधा ! भारतवर्ष के किसी कवि ने राधा का वर्णन इस 

पूर्णता के साथ नहीं किया | वाल-प्रेम की चंचल लीलाओं की इस प्रकार की परि- 
णति सचमुच आइचर्यजनक है । संयोग की रस-वर्षा के समय जिस तरल प्रेम की 
नदी वह रही थी, वियोग की आँच से वही प्रेम सान्द्र-गाढ़ हो उठा। सूरदास की 
यह सृष्टि अद्वितीय है । विश्वसाहित्य में ऐसी प्रेमिका नहीं हे--नहीं है । 


3. सुरदास की यशोदा 


'सूरसागर' की तुलना महाभारत से की जा सकती है। महाभारत कहानियों, 
घटनाओं, व्याख्यानों और उपदेशों का विशाल समुद्र है । ग्रन्थकार को किसी भी 
बात को कहने के लिए कोई जल्दी नहीं है। एक ही बात अगर दस बार भी कह 
दी गयी तो उसे क्षोभ नहीं होता | उसे बिल्कुल परवा नहीं है कि मूल कथा का 
qa कहाँ छिन्न होता है और फिर कहाँ युक्त होता हे । पर इन सारी कहानियों, l 
घटनाओं आदि के कारण महाभारत इतना सजीव काव्य हो गया है कि उसका | 
सामान्य से सामान्य कोटि का पाठक विभिन्न चरित्रों की विशेषताओं को बता | 
सकता है । एक बालक भी एक घटना का आभास पाकर कह सकता है कि इस 
विषय पर भीम, भीष्म, युधिष्ठिर, अर्जुन, दुर्योधन, शकुनि और द्रौपदी आदि के 
क्या मत होंगे । चरित्रों की इस विपिनस्थली का एक भी चरित्र दूसरे के साथ एक- 
रूप नहीं दीखता---९0110106 नहीं करता | ठीक यही बात 'सूरसागर' के सम्बन्ध 
में कही जा सकती है । सूरदास को समय की कमी नहीं हे, वे एक की जगह दस 
पद गा सकते हैं, उन्हें कुछ भी त्वरा नहीं और कुछ भी हिचक नहीं । फल यह हुआ 
है कि उनकी राधा, उनके कृष्ण, उनकी यशोदा, उनके नन्द और उनके उद्धव 
अपना-अपना विचित्र व्यक्तित्व रखते हैं। गोपियों के अलग-अलग नाम लेकर 
उन्होंने नहीं कहा, पर अगर परिश्रम किया जाय तो 'सूरसागर' के पदों का इस 
प्रकार वर्गीकरण किया जा सकता है कि इन गोपियों में दस-बीस प्रकृति की गोपियाँ 
मिल सकती हैं। ऐसा जान पड़ता है कि ग्रन्यकार ने अपने मन में अलग-अलग 
व्यक्तित्व की गोपियाँ कल्पित की हैं; पर जान-बूझकर उनका अलग-अलग नाम 
नहीं दिया | 
“सुरसागर में गोपियों का इतना विस्तृत वर्णन है कि उसे स्त्री-चरित्र का 

काव्य कहें तो अनुचित न होगा । उसमें मातृ-रूप का अभूतपूर्व चित्र उतरा है। 
प्रेमिका का, कामिनी का, पत्नी का, लड़की का, रानी का, ग्वालिन का और IT 
स्त्री का इतना सुन्दर रूप शायदे ही किसी एक काव्य में स्पष्ट हुआ हो। कहा 
जाता है कि सूरदास बाल-लीला वर्णन करने में अद्वितीय हैं; मैं कहूँगा, सूरदास 
मातृ-हूदय का चित्र खींचने में अपना सानी नहीं रखते । कहा गया है कि सूरदास 
प्रेम के स्वरूप के अपुर्व पारखी थे; मैं कहता हूँ, प्रेमिका के हृदय-सौन्दर्य का तटस्थ 
भाव से चित्रण करने में सूरदास के साथ संसार के कुछ ही कवियों की गणना हो 
सकती है । 

'सूरसागर' के दो चित्र संसार के साहित्य में बेजोड़ हैं-यशोदा और 
राधिका | यशोदा के वात्सल्य में वह सब-कुछ है जो “माता” शब्द को इतना 
महिमाशाली बनाये है। राधिका के चित्र में 'प्रेम' का अथ से इति तक सर्वस्व 
निहित है । अभागा है वह्‌ मनुष्य जिसने हिन्दी समझने की शक्ति रखकर Mq- 
हृदय के उस स्वर्गीय प्रेम को नहीं देखा : 

मेरे कंबर कान्ह विनु सब कछु वैसेहि धर्‌यौ रहै । 
को उठि प्रात होत लै माखन को कर नेति गहै ॥ 
सूने भवन जसोदा सुत के गुन गुनि सूल सहै। 
दिन उठि घर घेरत ही ग्वारनि उरहन कोउ न कहै | 
जो ब्रज मैं आनन्द हुतो, मुनि मनसा हू न गहै । 
सूरदास स्वामी बिनु गोकुल कोड़ी हू न लहै | 

x x x 
है कोउ ऐसी भाँति fears । 

` किकिनि सब्द चलत धुनि रुनुझुनु ठुमुकि-ठुमुकि गृह आवे । 

कछुक बिलास बदन की सोभा अरुन कोटि गति पावै । 
कंचन मुकुट कठ मुकुतावलि मोर पंख छवि छावे । 
धूसर धूरि अंग AT लीने ग्वाल बाल संग लावै । 
सूरदास प्रभु कहति जसोदा भाग बड़े तें पावे । 

x X x 
जद्यपि मन समुझावत लोग | 
सूल होत नवनीत देखि मेरे मोहन के मुख जोग । 
प्रात-काल उठि माखन रोटी को बिन मांगे देहे । 
अब उहि मेरे कवर कान्ह को छिन-छिन अंकम लेहै। 
कहियो पथिक जाइ घर आवहु राम कृष्ण दोउ भैया | 
सूर स्याम कत होत दुखारी जिनके मों सी मैया । 

x x x 
मेरे कान्ह कमल-दल-लोचन। 
अव की बेर बहुरि फिरि आवहु कहा लगे जिय सोचन। 


CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


सुर-साहित्य / 101 


यह लालसा होति जिय मेरे बैठी देखत रेहों 
गाइ चरावन्ह कान्ह कूंवर सों Hag भूलि न कैहाँ । 
करत AAA न वरजों HAZ अरु माखन की चोरी 
अपने fara नैन भरि देखौं हरि हलधर की जोरी । 
दिवस चारि मिलि जाहु साँवरे कहियौ यहै संदेसो, 
अब की वेर आनि सुख दीजै, सूर मिटाय अंदेसौ । 
इत्यादि | 
इन छन्दों को चुनकर नहीं लिखा गया है । 'सुरसागर' इस प्रकार के रत्नों से 
आपाद-मस्तक लदा है। यशोदा के बहाने सूरदास ने मातृ-हृदय का ऐसा स्वाभा- 
विक, सरल और हृदयग्राही चित्र खींचा है कि आदचर्य होता है। 'माता” संसार 
का एक ऐसा पवित्र रहस्य है जिसे कवि के अतिरिक्‍त और किसी को व्याख्या करने 
का अधिकार नहीं । सूरदास जहाँ पुत्रवती-जननी के प्रेम-पेलब हृदय को छूने में 
समर्थ हुए हैं वहाँ वियोगिनी माता के करुण-विगलित हृदय को भी उसी सतर्कता 
से छू सके हैं। पुत्र-बियोगिनी यशोदा वह माता है जो प्रेम की असीम उपलब्धि से 
परिपूर्ण है, वह प्रेम वियोग के रूप में परिवत्तित होकर कभी पूर्णता के किसी अंश 
को क्षुण्ण नहीं कर सका है । 
हमने ऊपर जो कुछ कहा है, वह्‌ शायद स्पष्ट नहीं हुआ | कुछ उदाहरण देकर 
उसे स्पष्ट किया जाय। 
यह संसार ससीम और असीम की लीलाभूमि है । हम अनन्त प्रवाह में बहते 
आ युग-युगान्तर से, कहीं विराम नहीं, कहीं थकान नहीं । कितने प्रेमी 
हृदयों को हम छोड़ आये हैं, कितने को छोड़ जायेंगे, इसकी इयत्ता नहीं । इस वियोग 
की विराट्‌ धारा का स्रोत वियुक्त प्रेमी के प्रति एकदम उदासीन है । वैष्णव कवियों 
ने इस सत्य की उपलब्धि की है श्रीकृष्ण की लीला में। श्रीकृष्ण परिपुर्ण हैं, अनन्त हैं, 
उदासीन हैं। यशोदा और राधिका, इस अनन्त वियोगरूपी दीर्घवृत्त के दो नाभि-केन्द्र 
हैं । ये सान्त हैं, अपूर्ण हैं और आसक्त हैं । वैष्णव मरमी कवि (mystic) अत्यन्त 
सहज भाव से इस अपरिपूर्णता की अनुभूति को प्रेम से भरता है । यही वैष्णव प्रेम 
का माहात्म्य है सफल मरमी कलाकार वह है जिसने अपरिपूर्ण को प्रेम के द्वारा 
परिपूर्ण किया है और पूर्ण को उसके अभाव का अनुभवी । यशोदा का चित्रण करते 
समय सूरदास ने इस सहज परिपूर्णता को कभी क्षुण्ण होने नहीं दिया। यशोदा श्रीकृष्ण 
की उपस्थिति में परिपूर्ण प्रेममयी हैं। वे उन माताओं में नहीं हैं जो सन्तान की 
मंगल-आशा से सदा AAT आँखों से आकाश की ओर ताका करती हैं, 'हे देव- 
गण, जिसे पाया है उसे कहीं खो न दूँ । यह प्रेम-पूर्ण चित्र ठीक राधिका के समान 
ही उतरा है । सूरदास की राधिका, चण्डीदास की राधिका की भाँति, मिलन में 
वियोग की कल्पना से कहीं भी सिहर नहीं उठतीं। यशोदा भी ठीक उसी तरह 
स्नेह-पात्र की उपस्थिति में उसकी वृथा अमंगल आशंका से उद्विग्न नहीं हो उठतीं। 
सूरदास की राधिका और यशोदा दोनों ही मिलन के साथ सोलह आना प्रेयसी 

और सोलह आना माता हैं वियोग के समय दोनों ही सोलह आना वियोगिनी । 
दोनों के प्रेम-समुद्र में कहीं भी उफान नहीं आया । जो यशोदा पुत्र की उपस्थिमि 
में कहती हैं : 
लाला हौं वारी तेरे मुख पर । 
कुटिल अलक मोहन मन विहँसनि भृकुटी विकट ललित नैननि पर । 
anata दूध दॅतुलिया fagafa मनौ सीप घर feat बारिज पर । 
लघु-लघु सिर लट घूँघरवारी लटकन-लटकि रह्यौ माथे पर । 
यह उपमा कापै कहि आवै, कछुक कहौं सकुचित हों जिय पर । 
नवतनचंद्ररेखमधि राजत, सुरगुरु सुक्र उदोत परसपर | 
लोचन लोल कपोल ललित अति नासिक को मुकता रद छद पर। 
सुर कहा Alsat करिये अपने लाल ललित लर ऊपर | 
बही यशोदा उसी लाल को अनुपस्थिति में अत्यन्त व्याकुल हो उठती हैं : 
जद्यपि मन समुझावत लोग | 
सूल होत नवनीत देखि मेरे मोहन के मुख जोग । 
प्रात-काल उठि माखन रोटी को बिन मांगे देहे । 
अब उहि मेरे कुंवर कान्ह को छिन-छिन अंकम ae | 
कहियो पथिक जाइ घर आवहु राम कृष्ण दोउ भैया । 
सूर स्याम कत होत दुखारी जिनके मों सी मैया । 
इन दो पदों में आनन्दमयी और वियोगिनी यशोदा के दो चित्र एक ही प्रेम 
के दो परिणाम हैं यह वह प्रेम नहीं है जो मिलन को वियोग और वियोग को 
मिलन की रागिनी से भर देता है; जिस प्रेम में चेतना सदा जाग्रत रहकर प्रेमी 
को सचेत करती रहती है; बल्कि यह वह प्रेम है जो प्रेमी को मिलन के आनन्द 
से अज्ञान कर देता है और विरह के ताप से भी अज्ञान कर देता है, जो मिलन को 
केवल मिलन--ठोस मिलन---ओर विरह को केवल विरह के रूप में देखता है। 
सूरदास की यशोदा और राधा इसी प्रेम की उपासिका हैं। 'सूरसागर' के पदों में 
जो कहीं-कहीं मिलन में व्याकुलता का आभास मिल जाया करता है, जिसे हम 
अगले प्रकरण में स्पष्ट करने की कोशिश करेंगे, वह भक्त कवि की अपनी आत्मा 
की व्याकुलता है | राधिका या यशोदा में उसका आरोप अनजान में हो गया है | 


A 


4. 'छबीले, मुरली नेंकु बजाउ' 


समस्त सूरसागर में सूरदास की व्याकुल आत्मा नाना मिसों से कातर चीत्कार 
कर उठती है--'छबीले, मुरली AH बजाउ ! ' श्रीकृष्ण ग्वाल-बालों के साथ दिन- 
रात मुरली बजाया करते हैँ, पर उनकी प्यास नहीं बुझती। कृष्ण उनके अति 
निकट रहते हैं, मुरली की आवाज़ उनके लिए अपरिचित नहीं है, तथापि वे व्याकुल 
भाव से कह उठते हैं--मानो इस व्याकुलता के पीछे अन्ध-कबि को व्याकुल आत्मा 
पुकार उठती हो: 

छबीले, मुरली AH वजाउ | 
afa-afa जात सखा यह कहि-कहि अधर सुधा-रस प्याउ | 
दुर्लभ जनम लहूव बृन्दावन दुर्लभ प्रेमतरंग | 
ना जानिये बहुरि कब g है स्याम तिहारो संग | 
इस गान में ग्वाल-वालों को उपलक्षण भर करके सूरदास की आत्मा अपनी 
व्याकुलता प्रकट कर रही है। पनघट पर सखियों ने मुरली के विषय में जो कुछ 
कहा है, वह चाहे निन्दा हो या स्तुति, ईर्ष्या हो या प्रेम-सर्वत्र उसके पीछे एक 
अव्यक्त ध्वनि निकला करती है--'छबीले, मुरली नेंकु बजाउ'। मुरली के प्रति 
गोपियों की ईर्ष्या वैष्णव-साहित्य की एक अति परिचित घटना है, पर सूरदास ने 
इस ईर्ष्या के पीछे अपना व्याकुल व्यक्तित्व इस प्रकार बैठा दिया है जो बार-बार 
निकल पड़ता है; सखियाँ जव कहती हैं: 
बाँसुरी विधिहू ते परवीन । 
कहिये काहि आहिको tar feat जगत आधीन । 
चारि बदन उपदेस विधाता थापी थिर चिर नीति। 
आठ बदन गरजति गरबीली क्यों चलि है यह रीति । 
विपुल विभूति लही चतुरानन एक कमल करि थान | 
हरिकर कमल जुगल पर बैठी बाढ़यौ यह अभिमान । 
x X x 
अधर सुधा पी कुल-ब्रत टार्‍यो नहीं सिखा नहि ताग | 
तदपि सूर या नंद-सुवन कौ याही सों अनुराग । 
तो इन सारी बातों के पीछे से एक व्याकुल उत्सुकता चीत्कार कर उठती है-'छबीले, 
मुरली नेंकु बजाउ' । राधिका के बतरस में, गोपियों की तनातनी में, पनघट की 
छेडछाड मे, दानलीला के सवाल-जवाब में, एक अति झीनी झनकार उठा करती 
है--'छवीले, मुरली नेकु बजाउ'। रास-लीला की वह आनन्द-केलि, जिसकी 
तुलना संसार में नहीं है, केवल एक मेरु-दण्ड के चारों ओर चक्कर लगा रही है-- 
'छबीले, मुरली AH बजाउ'। 
ब्रजभाषा का कवि, तत्रापि सूरदास, ठोस रूप का उपासक है, इस रूपावरण 
के पीछे कहीं भी तुरीय-अरूप-सत्ता की ओर इशारा नहीं किया गया है, तथापि 
भक्त-कवि की व्याकुलता उसके पीछे किसी-न-किसी रूप में रह गयी है | ईसाई 
मरमियों के साथ सूरदास की तुलना करते समय हमने इस बात पर प्रकाश डालने 
की चेष्टा की है। इस स्थान पर हम यही कहना चाहते हैं कि अपने समस्त मिलन 
और वियोग के गानों में सूरदास की व्याकुलता छिपी पड़ी है। राधिका के अति 
निकटवर्ती श्रीकृष्ण कभी भी वृन्दावन में घरेलू आदमी से ऊपर नहीं गये। राधिका 
के साथ वे सवेदा समान-भूमि पर ही क्रीड़ा कोतुक में मग्न रहे, परन्तु फिर भी 
भक्त-कवि ते इस सामीप्य में एक सुदूर का सुर भर दिया है। यह बात शायद अन- 
जान में हो गयी है, पर जो बात अनजान में हो जाती है, वही निस्चित रूप से 

मनुष्य के मस्तिष्क की प्रधान चिन्ता होती है। हजार दबाने पर भी वह नहीं 
दबती | महाप्रभु वल्लभाचार्य के चेताने के बाद से सूरदास की तन्त्री में कहीं भी 
व्याकुलता फूट नहीं पड़ने पायी, पर प्रेम-मुखर कल कल्लोलोंसे छुट्टी पाते ही 
सूरदास अनजान में अपनी व्याकुलता को कह जाते हैं : 
जद्यपि राधिका हरि संग | 
हाव भाव कटाच्छ लोचन करत नाना रंग | 
हृदय व्याकुल चीर नाहीं वदन कमल विलास | 
तुषा में जलनाम सुनि ज्यों अधिक अधिकहि प्यास । 
स्याम रूप अपार इत उत लोभ पट विस्तार । 
सूर मिलि नहि लहत कोऊ दुहुँनि बल अधिकार | 
x x x 
राधेहि मिलेहुँ प्रतीति न आवति। 
जदपि नाथ-विधु-बदन विलोकति दरसन कौ सुख पावति | 
भरि-भरि लोचन रूप-परम-निधि उर में आनि दुरावति । 
चितवति चकित रहति चित अंतर नैन निमेष न लावति। 
सपनो आहि कि सत्य ईस यह्‌ बुद्धि वितर्क वनावति । 
कबहुँक करति बिचार कौन हौं को हरिके हिय भावति । 
सूर प्रेम की बात अटपटी मन तरंग उपजावति । 
इन भजनों के पीछे कवि का एक अपना व्यक्तित्व है, जो मानो राधिका के 
मुँह से आप बोल रहा है | मानो वह आधुनिक कवि! के कण्ठ में कण्ठ मिलाकर 
कहना चाहता है: 
आमि चंचल हे, 
आमि सुदूरेर पियासी । 
दिन चले याय आमि आनमने 
तारि आशा चेये थाकि वातायने 
ओगो प्राने मने आमिये ताहार 
परश पावार प्रयासी, 
आमि सुदूरेर पियासी । 
ओगो सुदूर विपुल सुदूर तुमि ये 
बाजाओ व्याकुल बाँशरी । 
मोर डाना नाइ आछि एक ठाँइ 
से कथा ये याइ पाशरि। | 


अर्थात्‌ “अजी, मैं चंचल हूँ, मैं सुदूर का प्यासा हूँ। दिन बीत जाता है और 
मैं अनमने भाव से उसकी आशा में खिड़की पर बैठा रहता हूँ । अजी, मैं प्राण और 


1, रवौद्रताथ ठाकुर । 

मन से उसी के स्पर्श पाने का प्रयासी हूँ । हे सुदूर, हे विपुल सुदूर, तुम तो व्याकुल 
वंशी बजाया करते हो, मेरे पंख नहीं हैं, एक जगह पड़ा हुआ हूँ, यह बात तो मैं 
भूल जाता हूँ ।” 
सूरदास की आत्मा सचमुच इन गानों के भीतर से, रह-रहकर, अत्यन्त 
व्याकुल भाव से कह उठती है --'छवीले, मुरली नेंकु वजाउ'। 'सूरसागर' की 
आनन्द-केलि का केन्द्र-स्थल है--रास-लीला। गोपियों के पहुँचने पर श्रीकृष्ण 
उन्हें लौट जाने का उपदेश करते हैं : 
'भली यह तुम करी नाहीं अजहुं घर फिरि जाहु 
सुर प्रभु क्यों निडरि आईं नहीं तुम्हरे azı 
यह सुनते ही गोपियों के बहाने सारा 'सूरसागर' अत्यन्त कातर व्याकुलता 
से चिल्ला उठता है: 
wala, मुरली aH वजाउ | 
बड़ा ही मर्मस्पर्शी है यह दृश्य, जहाँ गोपियों का रुदन जल नदी सम बहि 
चल्यौ उरज बिच मनों गिरि फोरि सरिता पनारी' 1 गोपियों की विवश व्याकुलता 
का अनुमान करना भी कठिन है। हाय, 'सूर सैन दै सरवस लूट्यौ मुरली लै-लै 
नाम बुलावत' । एक ही प्रार्थना है : 
प्रीति वचन नौका करि राखौ अंकम भरि वैठावहु । 
सूर स्याम तुम बिन गति नाहीं युवतिन पार लगावहु | 
और इसके बाद की सारी प्रार्थनाओं को एक वाक्य में प्रतिफलित किया जा 
सकता है: 
Bale, मुरली नेंकु बजाउ | 
xX X xX 
अगर हमसे कोई पूछे कि 'सूरसागर' का केन्द्रीय वक्तव्य (central theme) 
क्या है तो बिना किसी हिचकिचाहट के चिल्ला उठेंगे : 
छबीले, मुरली AH बजाउ | 
क्योंकि हमारा विश्वास है कि यह व्याकुल सुर इतने रंगों में अनुरंजित होकर 
जो 'सूरसागर' में आया है, वह आकस्मिक नहीं है । उसमें कवि का आवरण परि- 
धान करके बैठा हुआ भक्‍त गायक अपनी ममंवेदना गा रहा है : 
दुर्लभ जनम दुलंभ वृन्दावन दुर्लभ प्रेमतरंग । 
ना जानिये बहुरि कब @ है स्याम तिहारो संग । 
अतएव : 
छबीले, मुरली TH बजाउ । 


5. सुरदास और नन्ददास की गोपियाँ 


वैष्णव कवियों, विशेषकर भक्तों की कविता की आलोचना करना आग से 
खिलवाड़ करना है । सूरदास या नन्ददास कबिता नहीं करते थे, भजन गाते थे । 

वे साहित्य की सृष्टि करने के उद्देश्य से नहीं गाते थे; गाते थे साधना के लिए | 
साधना भी ब्रजतत्त्व की, जहाँ लौकिक रस बिल्कुल विपर्यस्त हो जाते हैं । ब्रजतत्त्व 
में जो काम है, वही प्रेम है (भक्ति-प्रकरण देखिए) ; जो प्रेम है, वही राग है; जो 
राग है वही भक्ति है। इस AACA की आलोचना करने का अधिकार सबको नहीं 
है। हम लोग दुनियावी प्रेम और काम के समुद्र में आजीवन निमज्जित रहते हैं 
और मौके-बेमौके इन वैष्णव कवियों की प्रेम-लीला का गान सुनकर उन पर वरस 
पड़ते हैं । आज इस बीसवीं शताब्दी के विस्‍लेष-युग में, जब कि कोई भी साधना 
स्थायी रूप से अग्रसर नहीं हो पाती (परिशिष्ट देखिए), हमने काम और प्रेम की 
परिभाषा की है और बड़े-बड़े तत्त्व खोज निकाले हैं.! ब्रजतत्त्व का मर्मज्ञ भक्‍त 
विश्वास करता है कि वहाँ काम और प्रेम दो चीज़ नहीं हैं। इस युग के साहित्य- 
शूर इसे सच समझें या झूठ, वह यही समझकर भजन करता है । उसी प्रेम-तत्त्व 
की आलोचना में प्रवृत्त होते समय हम गोलोकवासी वैष्णव भक्त से प्रार्थना करते 
हैं कि 'हे वैष्णव कवि, तुम्हारी प्रेम-लीला का वास्तविक रहस्य न समझते हुए भी 
इतना हम जानते हैं कि वह हमारी काम और प्रेम की कल्पनाओं से परे है । उस 


मूल प्रेम-तत्त्व के सम्बन्ध में हम एकदम मौन रहेंगे। देखेंगे केवल उस प्रेम की 


दिशा-वह किधर से आया था । किधर गया था, यह प्रश्‍न हमारी आलोचना की 
अपेक्षा नहीं रखता ag निश्चय ही राधिका-रानी और ब्रजराज की ओर चला 
गया था ।' 
सूरदास और नन्ददास, दोनों ही एक ही सम्प्रदाय के साधक थे, दोनों ने ही 
भक्तजनों के हृदय पर आसन पाया है और दोनों का समय करीब-करीब एक ही 
है । इन दोनों महात्माओं ने ्रमर-गीत तथा उद्धव और गोपियों के संवाद लिखे 
हैं। इन संवादों में ज्ञान की अपेक्षा प्रेम का मार्ग सहज और महान्‌ बताया गया 
है । योग और निर्गुण उपासना की जगह सगुण उपासना की महिमा प्रतिष्ठित 
की गयी है । दोनों संवादों के पात्र, कथा, विषय और प्रणाली एक ही हैं। दोनों 
संवादों का उद्देश्य भी एक ही है। अतः, यह देखना शायद अनुचित न होगा कि 
इन संवादों के वर्णित प्रेम-मार्गो में कुछ विशेषता है या नहीं । 
तन्ददास की गोपियाँ सूरदास की गोपियों से अधिक ताकिक हैं । निर्गुण उपा- 
सना का प्रसंग हो या योग का, वे उद्धव की युक्तियों का इस खूबी से खण्डन कर 
देती हैं कि सिखाये-पढ़ाये उद्धव निरुपाय होकर दूसरा विषय छेड़ देते हैं। उद्धव 
कहते हैं : 
जो उनके गुन gia बेद क्यों नेत बखाने । 
तिर्गुन सगुन आतमा रचि ऊपर सुख साने । 
बेद पुराननि खोजि के पायौ किनहुं न एक। 
गुन ही के जो होहि गुन कहो अकास किहि टेक । 
सुनो ब्रजनागरी । 

गोपियाँ जवाब देती हैं : 
जो उनके गुन नाहि और गुन भये कहाँ ते ? 
वीज विना तरु जमैं मोहि तुम कहो कहाँ ते? 
वा गुन की पट-छाँहरी माया ada बीच। 
गुन ते गुन at भये अमल वारि जल कीच। 
सखा सुनु स्याम के : 
उद्धव रास्ता न देखकर दूसरा तर्क उठते हैं : 
माया के गुन और और हरि के गुन जानौ। 
उन गुन को इन माँहि आनि काहे को सानौ । 
जाके गुन अरु रूप कौ जान न पायौ भेद। 
ad fata रूप को वदत उपनिषद बेद। 
उद्धव पहले कह गये थे कि उनके तो गुण ही नहीं हैं, अगर होते तो वेद नेति- 
नेति क्यों कहते ? अब कहते हैं हरि के गुण कुछ और हैं, माया के और | माया के 
गुणों को हरि में आरोप करना अच्छा नहीं। असल में हरि के गुण-रूप का भेद 
समझकर ही वेद-उपनिषद्‌ उन्हें निर्गुण कहते हैं। 
गोपियों ने इसका भी जवाब दिया : 
बेदह हरि के रूप स्वास मुख से जो frat 
कर्मेक्रिया आसक्त सरवै पिछली सुधि बिसरै। 
कर्म मध्य ढूंढ सवे fag न पायौ देख। 
कर्मरहित हो पाइये तातें प्रेम विसेख। 
सखा सुनु स्याम के । 
इस प्रकार तकं में नन्ददास की गोपियाँ सदा उद्धव से वीस रहती हैं । परन्तु 
सूरदास की गोपियाँ तर्क जानती ही नहीं । वे स्वीकार कर लेती हैं कि योग और 
निर्गुण मार्ग बहुत अच्छा है, पर अबला ग्वालिनें, योग Ha करेंगी ? नन्दनन्दन के 
साथ जिन्होंने प्रत्यक्ष केलि की है उन्हें निर्गुण मानने की जरूरत क्या है? तर्क वे 
बिल्कुल नहीं जानती : 
ऊधोजी हमहि न जोग fa । 
जेहि उपदेस मिलें हरि हमको सो ब्रत नेम बतैये । 
मुक्ति रहौ घर बैठि आपने निर्गुण सुनि दुख पैये । 
fate सिर केस कुसुम भरि गंदे कसे भस्म चढ़ैये। 
जानि-जानि सब मगन भये हैं आपुन आपु लर्खये । 
सूरदास प्रमु सुनहु नवौं विधि बहुरि कि इहि ब्रज ऐये। 
ee x x 
ऊधौ मन न भए दस-बीस । 
एक gat सो गयौ स्याम संग को अवराधै ईस? 
इंद्री सिथिल भई केसौ बिनु ज्यों देही बिन सीस । 

आसा लागि रहत तनु स्वासा जीवहि कोटि बरीस। 
तुम तौ सखा स्यामसुंदर के सकल जोग के ईस । 
सूर हमारे नंद-नेंदन बिनु और नहीं जगदीस । 
x x x 
राखो सब यह जोग अटपटो ऊधो पाइँ परों । 
कहाँ रस रीति कहाँ तन सोधन सुनि-सुनि लाज मरों । 
सूरदास की गोपियों का एक ही तकं है-ऊधो, योग की बात न सिखाओ। 
कुछ ऐसी बात बताओ जिससे प्यारे मिलें ! इस सादगी के सामने बड़े-बड़े तर्क- 
चूडामणि मौन हो जा सकते हैं, उद्धव तो फिर भी भक्त थे ! स्वयं प्रेम की महिमा 
के कायल थे ! उद्धव जहाँ कुछ ज्ञान-कथा शुरू करते हैं, वहीं सरल प्रेम का ऐसा 
महासागर उमड़ पड़ता है कि जो कुछ कहा वह न जाने कहाँ बह जाता है। नाना 
रूप में एक ही बात सुनायी पड़ती है--योग और निर्गुण की बात मत कहो, श्याम 
से मिला दो ! नन्ददास के उद्धव को तर्क में परास्त होना पड़ता है, सूरदास के 
उद्धव अपना तर्कं समझा ही नहीं पाते, उन्हें विजयी होने का मौका ही नहीं 
faan नन्ददास की गोपियाँ युक्ति से प्रेम की महिमा स्थापित करती हें 
सूरदास की गोपियों के पास विरह का ऐसा खजाना है कि उसी को बाँटने से 
फुरसत नहीं मिलती, युक्ति और तर्कं कौन करे ? 
इस प्रसंग में कुब्जा के प्रति उपालम्भ भी ध्यान देने योग्य है। नन्ददास की 
गोपियाँ कुब्जा की खूब खबर लेती हैं। सूरदास की गोपियाँ भी निःश्वास फेंककर 
एक बार कुब्जा का नाम लेती हैं और भाग्य को दोष देकर रह जाती हैं । नन्ददास की 
गोपियाँ कुब्जा का नाम स्मरण करते ही आपे से बाहर हो जाती हैं: 
कोउ कहैं रे मधुप तुम्हें लज्जा नाहि आवै | 
सखा तुम्हारो स्याम कूबरी-नाथ कहावे। 
यह नीची पदवी हुती गोपीनाथ कहाय। 
अब जदुकुल पावन भयो दासी जूठन खाय। 
मरत कह बोल के। 
>< x Xx 
कोउ कहे हो मधुप स्याम जोगी तुम चेला । 
कुबजा तीरथ जाय कियो इंद्रित को मेला । 
मधुबन सुधि बिसराय क॑ आये गोकुल माहि। 
इहाँ सबै प्रेमी बसे तुमरो गाहक नाहि । 
__ पधारो रावरे। 
x x x 
कोउ कहे रे मधुप होइ तुम सो जो संगी । 
क्यों न होय तन स्याम सकल बातन चौरंगी। 

गोकुल में जोरी कोऊ पाई नाहि तुम्हारि | 
मदन त्रिभंगी आपु ही करी त्रिमंगी नारि। 
रूप गुन सील को । 
और इतना कह ATA के बाद : 
ता पाछे इक बार ही रुदित सकल ब्रजनारि। 
हा करुनामय नाथ हा केसव कृष्ण मुरारि! 
फाटि हियरौ चल्यौ ! 
नन्ददास की ये गोपियाँ दुनिया को जानती हैं। वे प्रत्येक बात की छानबीन 
कर सकती हैं। कितनी करुणाजनक कल्पना है यह ! प्रेम-मूत्ति गोपियों को 
छोड़कर करुणा-निधान भगवान्‌ कुव्जा से प्रेम करने लगे ! यह सोचना भी 
भयानक है--फाटि हियरौ चल्यौ ! उद्धव ने ठीक ही समझा : 
ये सब प्रेमासक्त हैं कुल-लज्जा करि लोप | 
धन्य ए गोपिका । 
परन्तु सूरदास की गोपियाँ इतना सोच नहीं सकतीं । अपनी व्यथा के अपार 
समुद्र में आप ही डूबती-उतराती ये ब्रजबालाएँ दूर तक की बात सोचने की फुरसत 
नहीं पातीं । कहीं कुब्जा याद आ गयी तो उसका नाम लेकर एक बार लम्बी साँस 
छोड़कर फिर अपना ही चर्खा शुरू कर दिया-हाय ऊधो, नन्दनन्दन को भूलने 
की बात कह्‌ रहे हो ? तुम्हारी वात समझ में नहीं आती : 
ऊधो, कहा हमारी चूक | 
वे गुन ये औगुन सुनि हरि के, हृदय उठत है हुक । 
बिन ही काज छाँडि गए मधुबन, हम घटि कहा करी । 
तन-मन-धन आतमा निवेदन, सोउ न चितहि धरी । 
रीझे जाइ सुन्दरी कुविजहि इहि दुख आवत हाँसी । 
जद्यपि कूर कुरूप कुदरसन त्यपि हम ब्रजबासी | 
एते ऊपर प्रान रहत घट कहो कान सौं कहिए । 
पूरब कर्मे लिखे बिधि अच्छर सूर सबै सो सहिए । 


x x x 
| मधुप विराने लोग बटाऊ | 
| दिन दस रहे आपने स्वारथ तजि फिरि मिले न काऊ। 


प्रीतम हरि हमको सिधि पठई आयौ जोग अगाऊ । 
हम कौं जोग भोग कुबिजा कों उहि कुल यहै सुभाऊ। 
जान्यौ प्रेम नन्द-नन्दन को कीजै कौन उपाऊ। 
सूर स्याम कों सरवस दीन्हो प्रान रहौ कै जाऊ । 
x > 3 
हम ब्रजबाल गोपाल उपासी। 
्रह्म-ग्यान . सुनि आवै _हाँसी। 


कमी सा आजकल ०१७७ 

ब्रज में जोगकथा ले आयौ। 

मन कुबिजा कूवरहि दुरायौ। 
इस प्रकार दोनों महात्माओं के प्रेम में एक स्पष्ट अन्तर दिखायी देता है। 
नन्ददास का प्रेम मस्तिष्क की ओर से आता है, सूरदास का हृदय की ओर से। 
नन्ददास युक्ति और तर्कं को शुरू में ही नहीं भूल जाते, सूरदास के यहाँ भूलने 
न भूलने का सवाल ही नहीं है। वहाँ युक्ति और तर्क हैं ही नहीं। नन्ददास की 
गोपियाँ प्रेम में बावरी हैं, तर्क में नहीं, उपालम्भ करने में भी नहीं, परन्तु सूरदास 

की गोपियाँ सब तरह से भोरी हैं। 


सूरदास की विशेषता 


1. गौड़ीय वैष्णव आलंकारिकों की गोपियाँ और सूरदास 

गौड़ीय वैष्णवों के साथ सूरदास का क्या सम्बन्ध था, इस बात की चर्चा हम आगे 
करेंगे। यहाँ गौड़ीय वैष्णवों की नायिकाओं के साथ सूरदास की गोपियों की 
तुलना HLA | हमारा लक्ष्य सर्वदा सूरदास का विशेष दृष्टिकोण स्पष्ट करने की 
ओर होगा | 

गौड़ीय वैष्णवों के अनुसार ब्रज में दो तरह की नायिकाएँ थीं । कुछ स्वकीया 
और कुछ परकीया । भागवत में कथा आती है कि कुछ गोपियाँ श्रीकृष्ण को पति- 
रूप में पाने के लिए कात्यायनी का ब्रत करती थीं । इनसे गान्धर्व विधि से श्रीकृष्ण 
ने विवाह किया था । ये स्वकीया थीं, बाकी परकीया ।7 राधा दूसरी श्रेणी में 
आती हैं 1 पर सूरदास राधिका को परकीया नहीं समझते । राधिका से श्रीकृष्ण का 
विवाह बड़ी धूमधाम के साथ होता है ।2 यही नहीं, राधिका भी और गोपियों की 
तरह श्रीकृष्ण को पति-रूप में पाने के लिए ब्रत करती हें ।१ 


-1, उज्ज्बलनीलमणिकिरण, पृ. 2-3 
2. सनकादिक नारदमुनि सिव विरंचि जात । 

देव दुंदुभी मृदंग बाजे बर निसात ॥ 

बारने तोरन dang हरि कीन्ह उछाह | 

ब्रज की सव रीति भई बरसानै ब्याह । इत्यादि 
3. सिव सौं विनय करति कुम।रि । 

जोरि कर मुख करति अस्तुति बड़े प्रभु त्रिपुरारि । 

वैष्णव आलंकारिकों ने 363 प्रकार की नायिकाओं के उदाहरण के लिए 
सैकड़ों नाम गिनाये हैं । 'सूरसागर' में इन गोपियों के नामों का कोई उल्लेख नहीं 
देख पड़ता । कुछ मुख्य नाम जैसे राधा, ललिता आदि जरूर आते हैं, पर अधिकांश 
गोपियाँ विना नाम की ही हैं। 'उज्ज्वलनीलमणि' में गोपियों के स्वभाव और 
वस्त्राभूषण आदि के वारे में विस्तृत वर्णन है । उक्त ग्रन्थ का एक संक्षिप्त संस्करण 
'उज्ज्वलनीलमणिकिरण' नाम से विश्वनाथ चक्रवर्ती ने सोलहवीं शताब्दी में किया 
था। इस संक्षिप्त ग्रन्थ के अनुसार गोपियों के स्वभाव इस प्रकार हैं : 

“कुछ गोपियाँ प्रखर स्वभाव की थीं । जैसे इयामला, मंगला आदि । श्रीराधा 
और पाली प्रभृति कुछ गोपियाँ मध्या और चन्द्रावली आदि कुछ मृदु-स्वभावा 
थीं । इनमें भी स्वपक्षा, सुहृत्पक्षा, तटस्थपक्षा और प्रतिपक्षा--ये चार भेद हैं । 
इनमें भी कुछ वामा हैं और कुछ दक्षिणा | श्रीराधिका की स्वपक्षा थीं ललिता और 
विशाखा, सुहुत्पक्षा-श्यामला, तटस्थपक्षा-भद्रा और प्रतिपक्षा-चन्द्रावली थीं । 
श्रीमती राधा वामामध्या थीं, कभी नील वस्त्र धारण करती थीं, कभी लाल | 
ललिता प्रखरा और मयूर-पुच्छ जैसा वस्त्र धारण करती थीं । विशाखा थीं वामा 
मध्या और तारावलि-खचित वस्त्र पहनती थीं । इन्दुरेखा वामा प्रखरा ओर अरुण- 
वस्त्रा थीं । रंगदेवी और सुदेवी वामा मध्या और रक्त-वस्त्रा थीं। ये सभी गोरी 
थीं । चम्पकलता वामा मध्या और नील-वस्त्रा, चित्रा दक्षिणा मृद्वी नील-वसना, 
तुंगविधा दक्षिणा प्रवरा और शुक्लवस्त्रा, इ्यामदा वामा दाक्षिण्ययुक्ता प्रखरा,और 
रक्तवस्त्रा, भद्रा दक्षिणा मृद्वी और चित्र-वसना, चन्द्रावली दक्षिणा मृद्वी और 
नीलवसना थीं। इनकी सखी पद्मा, दक्षिणा और प्रखरा, शैव्या दक्षिणा और मृद्वी 
थीं । ये सभी रक्त-वस्त्र धारण करती थीं 12 

इसमें तो कोई सन्देह ही नहीं कि सूरदास ने इतने नामों को नहीं गिनाया; पर 
जिन्हें गिनाया है उनमें राधा का वस्त्र इ 1 विवृति से मिलता है ।* 

सूरदास ने कभी-कभी दो-एक सखियों के नाम गिनाये* हैं, पर उनमें 


> सीत भीत न करति सुंदरि कस भई सुकुमारि । 
wal रितु तप करंति नीके गेह नेह विसारि । 
ध्यान धरि कर जोरि लोचन मूँदि इक-इक जाम । 
बिनय अंचल छोरि रवि at करति हैं सव बाम । 
हमहि होहु कृपालु दिनमनि तुम fated संसार । 
काम अति तनु दहत दीजे सूर हरि भरतार । 
1. उ. नी. म. Er., पू. 6-7 
2. देखिए 
“नील लहेंगा लाल चोली कसि उबटि केसरि सुरंगनो”--2280 
“देखो जुवतिवृन्द में ठाढ़ी नील बसन तनु गोरी 116 
“नील बसन फरिया कटि पहिरे बेनी पीठ रुचिर झकझोरी ।”-_462 
3, दे.. पद सं, 1073 (वा. राधाकृष्णजी फा संस्करण) 

प्रतिपक्षता या तटस्थ-पक्षता का कोई लक्षण नहीं मिलता । दान-लीला के प्रसंग में 
चन्द्रावली, ललिता और विशाखा का नाम आया है सही, पर चन्द्रावली वहाँ 
ललिता की भाँति ही एक सखी है । दान-लीला की गोपियों में प्रश्‍नोत्तर करते समय 
नाम लेकर केवल राधा का वर्णन आया है। वहाँ राधा मध्या नायिका नहीं हैं। 
इनकी मुखरता दान-लीला के सँकड़ों पदों में फूट पड़ी है। पर यही राधा अन्यत्र 
मुग्धा की भाँति दिखायी पड़ती हैं । वस्तुतः सूरदास ने आलंकारिकों के वर्गीकरण 
की ओर बिल्कुल ध्यान नहीं दिया । 
राधा की सखियों में ललिता का चित्र सबसे अधिक स्पष्ट है । विशाखा भी 
ललिता की भाँति ही चित्रित की गयी हैं। वैष्णव आलंकारिकों ने टूती-कर्म के 
विषय में भी विचार किया है । 'उज्ञ्वलनीलमणि' के अनुसार कृष्ण की तीन प्रधान 
दूतियाँ हैं-वीरा, वृन्दा और वंशी ।! पर सूरदास ने विशाखा से दौत्य-कर्म कराया 
है।? आलंकारिकों के अनुसार ललिता का स्वभाव प्रखर है पर सूरदास की ललिता 
धीर है कृष्ण के पास जाकर बड़े कौशल से वह सन्देश पहुँचाती हे । पहले कृष्ण 
के मन में उत्सुकता प्रकट करती है, फिर लालसा, और बाद को प्रयत्न : 
ललिता मुख चितवत मुसकाने | 
आपु हँसी पिय मुख अवलोकत दुहुन मनहि मन जाने । 
x x x 
तब बोली वह चतुर नागरी अचरज-कथा FATS 
सुर स्याम जो चलो तुरत ही नैनन जाइ दिखाऊ 1—1679 
ललिता ने इसके बाद एक अनुपम बाग दिखाने की बात कही : 
अदभूत एक अनूपम बाग | 
जुगल कमल पर गजवर क्रीडत तापर सिंह करत अनुराग । 
हरि पर सरवर सर पर गिरिवर गिरि पर फूले कंज पराग। 
रुचिर कपोत बसे ता ऊपर ता ऊपर अश्रित फल लाग | 
फल पर पुहुप पुहुप पर पल्लव ता पर सुक पिक मृग-मद-काग । 
खंजन धनुष चन्द्रमा ऊपर ता ऊपर इक मनिधर नाग | 
अंग-अंग प्रति और-और छवि उपमा ताकों करत न त्याग | 
सूरदास प्रमु पियो सुधारस मानौ अधरनि के बड़ भाग ।--1680 
इस प्रकार सूरदास की ललिता आलंकारिकों की ललिता नहीं है। राधिका 
का स्वभाव भी एक-सा नहीं है । कभी वे मुखर हैं और कभी शान्त, कभी प्रौढ़ा हैं 
और कभी मुग्धा । निम्नलिखित विभिन्न चित्रों से यह वात स्पष्ट हो जायेगी: 
स्याम सखि नीके देखे नाहि। 
चितवत ही लोचन भरि आए बार-बार पछिताहि । 


1. उज्ञ्वलनीलमणिकिंरण, पृ. 6-7 
2. दे., 1677-18 

ae करि इक टक मैं राखति नैकहि मैं अकुलाहि 
निमिष मनौ छवि पर रखवारे ag अतिहि डराहि। 
कहा करें इनको कहा दूषन इन अपनी सी कीन्हीं | 
सुर स्याम छवि पर मन अटक्यो उन सब सोभा लीन्हीं ।--- 14 18 
>< x 
चितवन रोकेंह न रही । 
स्यामसुंदर fag सनमुख सरित उमंगि बही | 
प्रेम-सलिल प्रवाह भोंरनि मिलि कबहुँ न थाह लही । 
लोभ लहरि कटाच्छ घूँघट-पट-करार TET | 
थके पल-पथ नाव धीरज परत नहिन गही । 
x x x 
घट मेरो जब ही भरि eet लकुटी हौं तब देहों । 
कहा भयौ जो नंद बड़े वृषभानु-आन न Stet | 
समसरि मिलकरि Bat 1--843 
>< x xX 
तुम्हारोई चित्र बनाउ feat 
तब कौ इंदु सम्हारि तुरत ही मनसिजसाज लियौ | 
ब्रत गहि जुग अंगुरी के वीचहि उन भरि पानि पियौ ।--3474 
'उज्ज्वलनीलमणि' के अनुसार राधा सदा व्यक्त-यौवता किशोरी थीं, ; 
चन्द्रावली और पद्मा पूर्ण-यौवना। सूरदास की राधा कई अवस्थाओं में पायी जाती 
हैं। उनका बाल-रूप भी वणित है, किशोरी और तरुणी-रूप भी; मगर सूरदास की 
इन स्वभाव और उम्र-सम्बन्धी विविधताओं का अर्थ चित्र की अनेकता नहीं है । 
उन्होंने राधा का एक सम्पूर्ण चित्र दिया हे । अवस्था और परिस्थिति के अनुसार 
उसमें परिवर्त्तन दिखायी जरूर देता है, पर यह परिवर्तन चित्र को अधिक सजीव 
और आकर्षक बना देता है । 


आलंकारिकों ने तीन प्रकार की रति मानी है-साधारणी, समंजसा और 
समर्था । साधारणी रति कुब्जा आदि में, समंजसा मथुरा की रानियों में और समर्था 
ब्रज-बालाओं में। समर्था रति में भी कई सीढ़ियां हैं। प्रथम दशा में रति बीज की नाई, 
प्रेम ईख की नाई, स्नेह रस की तरह, मान गुड़ की तरह, प्रणय खाँड़ की तरह, 
राग THU (चीनी) की तरह, अनुराग मिश्री की तरह और अन्त में महाभाव 
सितोपल की भाँति दृष्ट होता है।* सूरदास की राधा रुक्मिणी के साथ एक आसन 
पर दो बहनों की भाँति बैठती हैं, दोनों ही श्रीकृष्ण की परम प्यारी हैं। आलं- 
कारिकों के अनुसार महाभाव केवल राधा में ही सम्भव हे । महाभाव वह्‌ है जहाँ 


x 


1. उ. नी. म. कि., पृ. 10-12 
2. वही, पृ. 13-14 

प्रिय-मिलन के सुख के समान कोटि ब्रह्माण्ड का सुख भी नहीं होता और उसके विरह 
के दुःख के समान कोटि नरक का दुःख भी नहीं होता। इसके भी दो भेद हैं---मोदन 
और मादन। मोदन की अवस्था में पट्टमहिषी-गण द्वारा आलिगित होने पर भी 
श्रीकृष्ण राधा का स्मरण कर मूच्छित हो जते हैं। मादन महाभाव में राधिका को 
श्रीकृष्ण की मुरली और वनमाला से भी ईर्ष्या होती है। यह मादन महाभाव 
राधिका में ही सम्भव है। पर सूरदास गोपियों में भी इस अवस्था का वर्णन करते 
हैं। 

भागवतामृत के अनुसार श्रीकृष्ण द्वारिका में पूर्ण, मथुरा में पूर्णतर और ब्रज 
में पूर्ण तम रहते हैं ।। सूरदास इस मत पर विश्वास करते-से जान पड़ते हैं । सूर- 
सागर में ब्रज-लीलाओं की अधिकता है, मथुरा की कम और द्वारिका की और भी 
कम हैं |? ब्रज में श्रीकृष्ण ग्यारह वर्ष तक ही रहे | इसी अवस्था में उन्होंने तीन 
तरह की लीलाएँ कीं । बाल्य, पौगण्ड और केशोर । सूरदास से अधिक स्पष्ट रूप 
से इन लीलाओं का वर्णन किसी ने नहीं किया । सूरदास की कविता से साफ प्रकट 
होता है कि ब्रज-लीला के समय भगवान्‌ की अवस्था दस वर्ष के आस-पास थी : 

बहुत होहुगे दसे बरस के बात कहत हो बने बनाई ।--- 1142 


x x x 
सूरदास अब बड़े भये हौ जोबन दान सुहाई ।--1139 
x x x 
तरुनाई तन आवन दीजे कत जिय होत बिहाल । 
x x x 
माँगत ऐसे दान कन्हाई | 
अब समुझीं हम बात तुम्हारी प्रकट भई कछु धौं तरुनाई I— 1134 
x x x 


मतलब यह है कि सूरदास वैष्णव आलंकारिकों के पथ का अनुकरण नहीं 
करते | कहा जा सकता है कि ऊपर जिन ग्रन्थों के उद्ध रणों से सूरदास को कविता 
की तुलना की गयी है वे सभी सूरदास के परवर्त्ती हैं या समकालीन | इसलिए 
उनका 'सूरसागर' में कोई प्रभाव विद्यमांन न रहना स्वाभाविक ही हे । परन्तु यह 
स्मरण रखना चाहिए कि ये बातें वैष्णवों में बहुत पहले से प्रचलित थीं उक्त 
ग्रन्थों के प्रणेताओं ने उत्तका संग्रह भर किया है । इस बात को ध्यान में रखने पर 
सूरदास की स्वतन्त्र सृजन-शक्ति का महत्त्व समझ पड़ता है । ; 


2. सुरदास को कविता का विषय 
सूरदास भक्त थे। 'सूरसागर' का कोई भी पाठक कह सकता है कि सूरदास 


1, उ. नी. म. कि., पू. 14-17 

उस श्रेणी के भक्‍त नहीं थे जैसे तुलसीदास । तुलसीदास की कोई भी रचना पढ़ने 
पर उनके दास्य-भाव की प्रधानता स्पष्ट ही दिखायी पड़ती है, परन्तु सूरदास में यह 
भाव नहीं के बराबर है । सूरदास की भक्ति में वात्सल्य-भाव और सख्य-भाव की 
प्रधानता है | माधुर्य-रस के प्रवाह में शायद कभी भी वे गौड़ीय वैष्णवों जैसा नहीं 
बहे। राधा-भाव के भजन 'सूरसागर' में कम नहीं हैं, पर सूरदास सर्वत्र उन स्थानों 
पर तटस्थ की भाँति रहते हैं । कहीं भी राधा में आत्म-भाव या सखी-भाव नहीं 
रखते । आरम्भ में सूरदास, जान पड़ता हे, सख्य या वात्सल्य की अपेक्षा दास्य की 
ओर अधिक भुके थे । 'सुरदास की विनयपत्रिका' के नाम से जो संग्रह प्रकाशित 
हुआ है, उसमें सूरदास दास्य-रस के ही भक्‍त जान पड़ते हैं। इस अनुमान का सम- 
थेन गोकुलनाथजी की चौरासी वेष्णवों की वार्ता से भी होता है। उक्त ग्रन्थ के 
अनुसार एक वार महाप्रभु वल्लभाचार्य ब्रज मे आकर कुछ दिनों तक गऊघाट पर ` 
टिके रहे । वहीं सूरदासजी का स्थान था । उनकी भक्ति और गान की मिठास के 
कारण बहुत लोग सूरदास के सेवक हो गये थे। महाप्रभु के आने की खबर जब 
सूरदास को मिली तो दर्शनार्थ उनके पास गये उस समय महाप्रभु ठाकुरजी को 
भोग समर्पण करके स्वयं भी भोजन कर गादी पर विराज रहे थे । सूरदास को देख- 
कर आपने कुछ भगवद्‌-भजन करने का आदेश किया | सूरदास ने. आज्ञा पाकर यह 
पद गाया : 
हरि हौं सब पतितन कौ नायक। 
को करि ah वरावरि मेरी और नहीं कोउ लायक | 
x x x 
ऐसी कितिक गिनाउँ प्रानपति सुमरन है भयौ आडो | 
अब की बार faan लेउ प्रभु सुर पतित कौ टाँड़ौ। 
तथा: 
प्रभु हौं सब पतितन को टीकौ | 
और पतित सब दयौस चारि के हौं तो जनमत ही कौ । 
afas अजामिल गनिका तारी और पूतना ही कौ । 
मोहि छाँडि तुम और उधारे मिटै सूल क्यों जी कौ । 
कोउ न समरथ अघ करिबे को खचि कहत हौं लीकौ । 
i मरियत लाज सूर पतितन में मोह ते को नीकौ । 
यह सुन प्रभु ने कहा -“सुर |@ के असो घिघियात काहे कौं है, कछू भगवत्‌- 
लीला वर्णन करि |” इस पर सूरदास ने अपना अज्ञान बताया तब महाप्रभु ने उन्हें 
स्नान करके उनके पास आकर समझ लेने की आज्ञा दी। यथावत्‌ कर लौट आने 
पर महाप्रभु ने पहले सूरदास को नाम सुनाया, फिर समर्पण कराया और बाद में 
भागवत दशम स्कन्ध की अनुक्रमणिका कही। इसके बाद सूरदास को ज्ञानोदय हुआ 
और सारी भागवत की लीला का स्फुरण हुआ और उन्होंने यह पद गाया : 
चकई री चलि चरनसरोवर जहाँ न प्रेमवियोग । 

यह पद उन्होंने आचायकृत दशम स्कन्ध की सुबोधिनी के मंगलाचरण की 

कारिका के अनुरूप बनाया | वह कारिका इस प्रकार है : 
नमामि हृदये शेषे लीलाक्षीराब्धिशायिनम्‌ । 
लक्ष्मीसहस्रलीलाभिः सेव्यमानं कलानिधिम्‌ । 

सूरदास के पद को सुनकर आचार्य सन्तुष्ट हुए। बाद को सूरदास ने यह पद 
सुनाया : 

ब्रज भयौ महर के पूत जब यह बात सुनी । इत्यादि । 

इस परम्परा की सचाई पर अविद्वास करने का कोई कारण नहीं है। इसलिए 
यह मान लिया जा सकता है कि महाप्रभु के संसर्ग में आने के बाद सूरदास ने अपना 
पुराना रास्ता छोड़ दिया और अपने गानों का मुख्य विषय भगवत्‌-लीला को ही 
बना लिया । 

'सूरसागर' और कुछ नहीं, शुरू से अन्त तक भगवत्‌-लीला का वर्णन है । इसी 
लीला के अन्तराल से सूरदास का युग देखना पड़ता है जो सम्पूर्ण न होते हुए भी 
अस्पष्ट नहीं है । यत्र-तत्र उससे उस युग की रहन-सहन, पहनावा, बोल-चाल, 
धर्म-विश्वास आदि पर प्रकाश पड़ता है। पर सूरदास ने भूलकर भी इन विषयों 
पर प्रत्यक्ष रूप से कुछ नहीं लिखा | 


कवि सूरदास की बहिरंग-परीक्षा 


1. आधुनिक और मध्य-युग का साहित्य 
एक बार हम भक्त सूरदास को जहाँ-का-तहाँ छोड़ देना चाहते हैं। केवल कवि 
सूरदास की चर्चा--सो भी बहिरंग कौ चर्चा--अनुचित जरूर है, पर इस बीसवीं 
शताब्दी के लेखक को इस अनौचित्य की सीमा के भीतर प्रवेश करना आवश्यक हो 
गया है । सूर-साहित्य की बहिरंग-परीक्षा में ही इस अनुचित प्रवेश के कारण पर 
प्रकाश पड़ेगा । 

एक युग था जब साहित्य की रचना ऊंचे आदर्श पर की जाती थी । काव्य हो 
या नाटक, उसका नायक 'प्रख्यातवंशो UST: धीरोदात्तः प्रतापवान्‌' हुआ करता 
था | उसके वर्ण्य-विषय का यह आवश्यक कत्तव्य समझा जाता था कि बह मनुष्य 
के किसी स्थायी भाव--रति, उत्साह आदि को जाग्रत करे। पर आज वह युग 
नहीं रह गया है। आज शिक्षा का विस्तार हुआ है, जीवन की समस्याएं शतमुखी 

होकर परिदृष्ट हुई हैं - साहित्य सस्ता हो गया है, साहित्यकार चंचल | उस ग्रुग 
का कवि एक ऊंचे आदर्श की कल्पना करता था और पाठक के चित्त को अपनी 
इन्द्रजाली भाषा के द्वारा ऊपर उठाता था। वह उसी ऊपर के कल्पना-लोक में 
मानव-चित्त की सारी अनुभूतियाँ प्रतिफलित करता था जिसका फल यह होता था 
कि सहृदय का चित्त उससे आनन्द तो ले सकता था पर नाना समस्याओं के वोझ 
से क्लान्त नहीं हो उठता था । कालिदास के 'मेघदूत' में ऐसी कोई वात नहीं है जो 
साधारण विरही नित्य-प्रति अनुभव न करता हो, परन्तु फिर भी उसमें एक ऐसा 
गुण है जो सहस्राधिक वर्ष से मनुष्य के चित्त को उद्भ्रान्त किये है। यह गुण है 
उसका नित्य जीवन के ऊपर के कल्पना-लोक में अवस्थान | अति प्रकृत यक्ष के मुँह 
से, मेघों के द्वारा जो सन्देशा, अलकापुरी में (जहाँ चिर यौवन नित्य वर्त्तमान 
रहता है), भेजा गया है वह सम्पूर्ण भावजगत्‌ की चीज़ हो गयी है। आज इतना 
ऊंचा जाना वेकार समझा जाता है। हमारे सामने ही, नाना भाँति की समस्याएं 
पड़ी हुई हैं जो प्रेम और विरह को नाना भावों से विचित्र बना सकती हैं, तो हम 
दूर क्यों जाये ? एक अशिक्षित मजदूर की विरह-कथा क्या किसी यक्ष की विरह- 
कथा से कम महत्त्व रखती है? और फिर प्रेम और विरह की वही एक- 
घृष्ट (monotonous) पुरानी बातें बार-बार दुहराने की आवश्यकता ही क्या 
है ? मनुष्य की अन्तर्वृत्ति आज की भौतिक सभ्यता की जटिलता के कारण 
नाना समस्याओं की क्रीड़ा-भूमि हो गयी है। मजूरों और पूंजीपतियों के नाना 
मनोभाव इससे पहले इस रूप में दृष्टिगोचर नहीं हुए थे; स्त्री और पति के प्रेम 
में वह पुरानी एकरसता अब नहीं रह गयी है, उसकी भी नाना दिशाएं हैं, नाना 
समस्याएं हैं; फिर इन बातों को साहित्य में क्यों न स्थान दिया जाय ? आज स्त्री 
और पुरुष में प्रतिद्वर्द्रिता है, स्वामी और मृत्य में प्रतिद्वन्द्रिता है, शासक और 
शासित में प्रतिद्वर्द्रिता है, न्यायाधीश और अपराधी में प्रतिद्वन्विता है, साधु और 
चोर में प्रतिद्वन्द्रिता है--संसार प्रतिद्वन्द्रियों का अखाड़ा हो गया है! साहित्य इन 
समस्याओं को कैसे भुला दे ? 

ठीक ही है । साहित्य जिस वेग से उन्नत हो रहा है, उसे देखते हुए यह आशा 
करना व्यर्थ है कि वह मध्य-युग के या आदियुग- के परिकल्पित आदर्शो की संकीर्ण 
सीमा में बैठा रहेगा | वस्तुतः आज यही हो रहा है | संसार के किसी भी बड़े कवि 
या नाटककार की रचना को पढ़ जाइए, उसमें एक ही प्रयत्न नाना रूपों में चित्रित 
मिलेगा--वत्तेमान समस्याओं का समाधान। परन्तु ये वर्तमान समस्याएं हैं क्या ? 
एक शब्द में कहना हो तो कहेंगे-अप्रेम | 

जिस साहित्य की नींव AIH पर हो वह्‌ ऊँचा हो सकता है, गम्भीर तत्त्वपूर्ण 
भी हो सकता है; पर स्थायी नहीं होगा। मध्य-युग के भक्त कवियों में इस प्रकार की 
समस्याओं के समाधान को कोई ऐसी प्रवृत्ति नहीं है--समस्याएँ भी इतनी अधिक 
नहीं थीं--परन्तु वह एक सुदृढ़ नींव पर स्थापित है, यह सुदु ढ़ नींव है प्रेम । 

ऊपर की बात हम जितनी जल्दी कह्‌ गये हैं, शायद उतनी जल्दी में कहना 

अनुचित हुआ है । क्या सचमुच मध्य-युग के सामने कोई समस्या नहीं थी ? इसी 
अध्ययन के पिछले अध्यायों का हवाला देकर बताया जा सकता है कि उस समय 
भी समाज को एक विकट समस्या का समाधान करना पड़ रहा था । सूरदास आदि 
भक्तों ने अपने ढंग से उसके समाधान का प्रयत्न भी किया था । और फिर हमसे पूछा 
जा सकता है---आज के इस विराट्‌ साहित्यिक प्रयत्न में क्या सचमुच कोई स्थायित्व 
का चिह्न नहों है ? क्या सचमुच फील्डिग, स्मोलेट, बालज़ाक, दोदे, जोला, अनातोले 
फ्रान्स, गेटे, तुर्गनेव, टाल्सटाय, ads शा, गाल्सवर्दी, मेटरलिक, रवीन्द्रनाथ 
और प्रेमचन्द, एक अस्थिर साहित्य की सृष्टि कर रहे हैं या कर गये हैं ? इन बड़े- 
बड़े साहित्म-महारथियों में अनेक के ग्रन्थ-रत्नों को मौलिक या अनूदित रूप में 


देखने का सौभाग्य इन पंक्तियों के लेखक को नहीं प्राप्त हुआ । जो कुछ देखा है, . 


या देखनेवालों के मुंह से सुना हैं, वह निश्‍चय ही अपूर्व है कितने ही साहित्यिकों 
के ग्रन्थ-रत्नों को निश्चय ही यह कृतज्ञ संसार चिरकाल रक्षित रखेगा | 
फिर सूरदास आदि मध्य-युग के कवियों और इन आधुनिक साहित्यिकों में 
भेद क्या रहा ? सूरदास भी अपने युग की समस्याओं का समाधान कर गये हैं 
मेटरलिक या गाल्सवर्दी भी वही कर रहे या कर गये हैं। सूरदास के युग में भी 
कितने ही कवि ऐसे हो गये हैं जो संसार में नाम-शेष होकर भी नहीं रह सके और 
इस युग में ऐसे कवि-रत्त हैं जो चिरकाल के लिए अपनी कीत्ति छोड़ जायेंगे। फिर 
कौन-सी ऐसी विभाजक रेखा है जो मध्य-युग के कवियों की विशेषता का निर्देश 
करेगी ? 
सच पूछिए तो भेद है; और इसी भेद के अनुसन्धान के लिए हम सूरदास को 
केवल कवि के रूप में देखना चाहते हैं। बह भेद है, आकृति और प्रकृति का, भाषा 
और भाव का, रूप और रस का, शरीर और आत्मा का। आधुनिक साहित्य- 
निर्माता के ग्रन्थ में बिना किसी अपवाद के आप एक गुण पायेंगे । पन्ने के बाद 
पन्ना पढ़ते जाइए, आपका मस्तिष्क नहीं ऊवेगा । प्रत्येक पन्ने में कुछ ज्ञान-विज्ञान 
की, कुछ तत्त्व-अतत्त्व की बातें इस सुन्दरता के साथ लिखी मिलेंगी कि आप मन्त्र- 
- मुग्ध की भांति आगे बढ़ते जायेंगे । दूसरी ओर, मध्य-युग के या आदि-युग के 
किसी महाकाव्य को लीजिए--उदाहरण के लिए वाल्मीकीय रामायण। जगह- 
जगह पर फीके शलोक ही नहीं मिलेंगे, अध्याय का अध्याय अनावश्यक बोझ-सा 


. जान पड़ेगा । फिर भी उस युग के महाकाव्य में सब मिलाकर कुछ मिलेगा, परन्तु 


इस युग का ग्रन्थ समाप्त होने के बाद आपको जहाँ-का-तहाँ छोड़ देगा। उस युग 
का काव्य महानद के समान है, उसके दस-वीस-पचास तरंग निरर्थक या शिथिल 


- भी हों तो कोई हर्ज नहीं, बीच-बीच में शैवाल-पुंज के कारण आविलता भी आ 


गयी हो तो कुछ बात नहीं--अन्त में वह रस के महासमुद्र की ओर ले जायेगा ही । 
दूसरी ओर इस युग के काव्य का प्रत्येक पन्ता एक-एक मणि है । एक के बाद दूसरे 
रत्न की आभा पर मुग्ध होते जाइए परन्तु यहीं तक, इसके आगे नहीं । वर्तमान 
युग का समस्या-नाटक आपकी आँख में उंगली घुसेड़कर कानून की दुर्बलता, न्याय 

की अन्याय-परायणता, प्रेम की अप्रियता, विवाह की विच्छिन्नता, धर्म की 
अधामिकता, घृणा का प्रेम दिखा देगा और वस । आप जिस दुनिया में हैं वह 
दुनिया और भी नग्न होकर आपके सामने आ जायेगी । 

मध्य-युग का कवि भी कम-वेशी दुनिया को उसके वास्तविक रूप में दिखायेगा । 
सूरदास, तुलसीदास, कबीरदास, सबने दुनिया के उस मायावी अंग की ओर 
अंगुलि-निर्देश किया है। परन्तु उस युग की कविता में--हम केवल कविता की 
बात कह रहे हैं, भक्ति-भरे पदों की नहीं--यह समस्या नितान्त गोण स्थान 
अधिकार करती है । वही मुख्य होकर नहीं आती । आप अगर न भी जानें कि 
किन सांसारिक अड़चनों की ओर इशारा किया गया है तो भी रस-बोध में रत्ती 
भर भी कमी नहीं आयेगी । परन्तु आज का कोई नाटक या काव्य या. उपन्यास 
जिसमें आधुनिक समस्याओं पर प्रकाश डाला गया है, 
सोचते रहेंगे, 'वाकई हम लोग इस प्रकार की पेचीदी जिन्दगी बसर कर रहे हैं 
और हमारा ध्यान भी कभी इधर नहीं जाता ।' देखना है कि इसका कारण क्या 
है । क्यों मध्य-युग का कवि अपने पारिपाश्विक जगत्‌ से इतना ऊँचा उठ जाता है । 
सूरदास को लेकर ही अध्ययन आरम्भ किया जाय। 

इस प्रश्न के उठते ही सवसे पहली बात जो Atal के सामने आती है वह 
साहित्य के आकार की । इस युग का साहित्यिक साहित्य को एक विशुद्ध आधुनिक 
वेश में सजाता है । इसकी भूमिका पाठक की कल्पना-भूमि के साथ एक ही तल में 
रहेगी । जितनी ही यह उस तल में रहेगी, इस साहित्य के लिए उतनो ही अधिक 
सुविधा होगी । परन्तु मध्य-युग का कवि अपनी भूमिका पाठक की भूमिका से कहीं 
ऊँची---अवश्य ही, समानान्तर---रखेगा । 

असीम और निरपेक्ष कृष्ण के साथ ससीम और सापेक्ष गोपियों की प्रेम-लीला 
ऊपर से कितनी ही मोहक हो, है एक अतुलनीय tragedy | उस विरह का कोई 
कूल-किनारा नहीं, कोई हद्दो-हिसाब नहीं । वैष्णव कवि अपने साहित्यिक आकार 
के लिए इस सनातन-कथा को चुनेगा और फिर संसार का सारा हाव-भाव, लीला- 
विभ्रम इस महासागर में लीन कर देगा। उद्धव-संवाद के बहाने 'सूरसागर' की 
स्थिर गम्भीर वारि-राशि में संसार की सारी व्याकुलता ओर सारी विरह-वेदना 
प्रतिबिम्बित हुई है। गोपियों की प्रेम-लीला मर्त्यलोक के मनुष्य की पहुँच से 
कितनी ही ऊंची क्यों न हो, है उसके समानान्तर्‌। इस आकार-निर्वाचन में 
वैष्णव कवि की समता संसार के शायद ही कुछ कवि कर सकें | यहीं मध्य-युग 
का कवि आधुनिक युग के कवि से अलग हो जाता है। 

साहित्य-सूष्टि को मूल शक्ति का नाम संइलेषणी है, विश्लेषणी नहीं | स्थायी 
साहित्य की रचना के लिए आवश्यक है एक अत्यन्त दृढ़ समुन्नत भूमि। बह एक 
तरफ जहाँ मानव-चित्र के अति निकट नहीं होना चाहिए, वहीं दूसरी ओर उसमें 
सामयिकता की ऐसी निकटता भी नहीं होनी चाहिए जो चित्त को तत्तद समस्याओं 
में उलझा दे । वत्तंमान साहित्य इस रास्ते पर नहीं चल रहा है | उसमें विश्लेष की 

प्रधानता है, संश्लेष या संघात की नहीं; वह किसी दृढ़ समुन्नत भित्ति पर अव- 
स्थित नहीं है, अथच उसमें सामयिकता की मात्रा पर्याप्त है। इस alte से जहाँ 
मध्य-युग का साहित्य आकार में इससे भेद रखता है, वहाँ प्रकार में भी । इस युग 
के साहित्य में विश्लेष इतने वेग से दिखायी नहीं पड़ा ae ठीक है कि आदि-युग 
के काव्य की अपेक्षा मध्य-युग का काव्य अधिक विइलेष-प्रबण है पर उतना तो 
एकदम नहीं जितना आज का । 
सूरसागर के प्रत्येक पद को उसी में स्वतन्त्र समझा जा सकता है तथापि सारा 
सूरसागर 'सागर' है। उसकी एक-एक तरंग जिस प्रकार विश्लिष्ट भाव से पूर्ण है 
उसी तरह संदिलष्ट भाव से भी । सूरदास की यह विशेषता है । वे विश्लेष में भी 
अनुपम हैं, संघात में भी । 
इसके बाद ही मध्य-युग और वत्तंमान युग की विभाजक दूसरी रेखा दिखायी 
पड़ती है। वह है भाषा और भाव की । अधुनातन साहित्य वस्तुवाद का पुजारी 
है। वह सब ओर से natural या real (स्वाभाविक या वास्तव) होना चाहता 
है । और क्षेत्रों में नाना क्षेत्रों का विवाद रह सकता है; पर भाषा और भाव में वह्‌ 
निश्चय ही real होगा । एक मज़दूर की बातों में वह केवल मजदूर की प्रकृति, 
पहुंच ओर रचना भर को ही ध्यान में नहीं रखेगा, उसका उच्चारण, उसकी 
व्याकरण-सम्बन्धी गलतियों और मुहावरों की भूल भी ज्यों-की-त्यों रख देगा । मध्य- 
युग के संस्कृत नाटकों में यह प्रवृत्ति दिखायी पड़ी थी, पर वह एक सीमा तक 
आकर रुक गयी । आज का साहित्य रुकने का नाम नहीं जानता, उसे केवल आगे 
बढ़ना मालूम है-निरन्तर आगे बढ़ना । 
संस्कृत भाषा का एक शब्द है 'भाव'; अर्थ g, ‘that, what 15--जो है ! ' 
यही ‘that, what is’ आज के साहित्य की प्रधान बात है। परन्तु “भाव कहाँ 
का ? भारतीय पण्डितों का कहना है-- 'भीतर का'। ऊपरी आवरण चाहे जैसा 
हो, देखो उससे भीतर की वह चीज स्पष्ट हुई है या नहीं, 'जो g —-what is ! 
गोपियों की भाषा गोपियों के अनुरूप है या नहीं--इससे कुछ आता-जाता नहीं । 
योग-मार्ग के उपदेशक उद्धव की भाषा में दार्शनिक गम्भीरता है या नहीं--इस 
चिन्ता की आवश्यकता नहीं | केवल देखो, उन्होंने हृदय के जिस 'भाव' ('जो-है') 
को छूना चाहा था उसे छू पाया है या नहीं । अगर छू पाया है, काम हो चुका-- 
“भाव अनूठो चाहिए भाषा कोऊ होय ! ' सूरदास की भाषा का लक्ष्य उसी भाव 
को छूना है, वह आलंकारिक भी है, सादी भी है, चित्रमय भी है, पर है aaa भाव 
की अनुगामिनी | वह्‌ real और unreal से बहुत ऊपर है। 
सौ बात की एक बात यह कि मध्य-युग की कविता रूप और रस को अपने- 
अपने स्थान पर अच्छी तरह सजाती है। रस की सृष्टि करते समय वह रूप को 
अग्रसर नहीं कर देती और रूप की रचना के समय वह उसे नीरस नहीं होने देती । 
उसका रूप रस का आश्रय है, रस रूप का पूरक । 
इतना सुन लेते के बाद हमारे पाठक शायद हमको यह्‌ अधिकार देंगे कि हम 

मैध्य-युग की कविता की आत्मा की ओर इशारा करें । यह आत्मा है प्रेम । बीसवीं 
शताब्दी की प्रतिद्वन्द्रिता की समस्याएँ सौ-पचास वर्ष में या तो लुप्त हो जायेंगी 
या दूसरा रूप धारण कर लेंगी। पर श्रीकृष्ण और राधिका की सुदृढ़ समुन्नत भूमि 
पर प्रतिष्ठित ये प्रेम और विरह के गान अनन्त काल तक यों ही बने रहेंगे। न 
इनमें जीर्णता आयेगी, न मृत्यु । इनकी आत्मा है जो, 

सत्त्वोद्रेका दखण्डस्वप्रकाशानन्दचिन्मयः 

वेद्यान्त रस्पर्श शून्यो ब्रह्मास्वादसहो दरः । 

लोकोत्तरचमत्कारप्राणः कद्चित्प्रमातृभिः 

स्वाकारवदभिन्नत्वेनायमास्वाद्यते रस: | 
2. सूरदास का साहित्य, उनकी जीवनी और प्रभाव 
अठारहवीं शताब्दी के अन्तिम भाग में एक फ्रेंच पण्डित ने सूरदास के कुछ भजनों 
का फ्रेंच भाषा में अनुवाद किया था। ये भजन उसने किसी ग्रामीण भिखारी के 
मुँह से सुने थे। इसके वाद पचास साल तक यूरोप में किसी ने इनके पदों का कुछ 
परिचय प्राप्त किया या नहीं, नहीं मालूम । उस समय के कुछ अनधिकारी पाद- 
रियों ने कृष्णायत सम्प्रदायों और कृष्ण-भक्तों के विरुद्ध एक विषैला वातावरण 
तैयार कर रखा था। पी. ज्योरग्री (P. Georgri) नामक एक ऐसे ही पादरी ने 
प्रचार किया था कि कृष्ण वस्तुतः प्रभु (क्राइष्ट) का नामान्तर है जिसे अति दुष्ट 
वंचकों (हिन्दुओं ) ने बड़ी धूर्तता और नीचता के साथ इस पवित्र चरित्र को गँदला 
कर दिया है ! (Cunningly and impiously polluted by most 
wicked imposters) जहाँ इस प्रकार का विकृत वायुमण्डल हो वहाँ से कुछ 
आझा करना व्यर्थ है। 

परन्तु यह अवस्था बहुत दिनों तक नहीं रही। एफ. एस. ग्राउज (F. S. 

Growse) नामक प्रसिद्ध पण्डित ने सन्‌ 1883 में 'चौरासी वैष्णवों की वार्त्ता” 
का कुछ अंश अंग्रेजी में अनूदित किया । इससे यूरोप के पण्डितों का ध्यान सूर- 
साहित्य की ओर आकृष्ट हुआ । विल्सन की प्रसिद्ध पुस्तक The Religious 
Sects of the Hindus में भी कुछ अंश अनूदित होकर प्रकाशित हुआ था । 
परन्तु सूरदास का वास्तविक परिचय कराया हिन्दी-साहित्य के अति परिचित 
पण्डित ग्रियर्सत ने। सन्‌ 1889 में कलकत्ता से इनकी पुस्तव The Modern 
Vernacular Literature of Hindustan (हिन्दुस्तान की वर्त्तमान देशी 
भाषाओं का साहित्य) प्रकाशित हुई उसी साल के 'जर्नल ऑफ दि रॉयल एशिया- 
टिक सोसायटी बंगाल' में आपने हिन्दी कवियों की एक नामावली भी प्रकाशित 
करायी । सन्‌ 1907 के एक लेख में ग्रियसँन साहब ने अपनी पुस्तक की तारीखों 
की अप्रामाणिकता स्वीकार की है । (The dates in this are frequently taken 
from the native sources and are not always to be relied upon.) 


यूरोप के पण्डितों ने इस भक्त-कवि की महिमा को हृदयंगम किया होया 

नहीं, भारतवर्ष के पण्डितों ने बहुत पुराने ज़माने से अपना हृदय खोलकर इनके 
चरणों में अपनी श्रद्धांजलि अर्पण की है। पुराने ज़माने की 'चौरासी वैष्णवों की 
aay 'भक्‍तमाल' आदि पुस्तकों से लेकर इस युग के नाना पण्डितों की आलोच- 
नाओं में इस महाकवि के प्रति असंकोच आदर-भाव प्रदर्शित किया गया है । इस 
युग में सूरदास के प्रति जो श्रद्धांजलि दी गयी उसमें सर्वश्रेष्ठ, और शायद सर्वप्रथम 
भी, है भारतेन्दु हरिइचन्द्र की । इसके बाद अन्य अनेक पण्डितों ने इस साहित्य का 
रसास्वादन किया और कराया है | साहित्य की छानबीन भी हुई है और फलस्वरूप 
सूरदास की वास्तविक जीवनी और उनकी लिखी पुस्तकों की वास्तविक तालिका 
भी तैयार करने की कोशिश की गयी है। पता चला है कि उनके बनाये ग्रन्थों के 
नाम हैं--'सूरसागर', 'सूरसारावली', 'साहित्य-लहरी', “भागवत दशम स्कन्ध की 
टीका , SATAY और 'नलदमयन्ती' । 'सूरसारावली' 'सुरसागर' का ही संक्षिप्त 
संस्करण है । 'साहित्य-लह्री' उनके दृष्टकूटों में कुछ और जोड़कर रची गयी है। 
नाग-लीला और पद-संग्रह सूरसागर के ही भाग हें । अन्तिम तीन ग्रन्थों ('टीका', 
Aen और 'नल-दमयन्ती') के वारे में पण्डितों को सन्देह है कि ये सूरदास के 
रचित हैं या नहीं । अर्थात्‌ 'सूरसागर' ही उनका ग्रन्थ है ! 

वास्तविक जीवनी ? पण्डितों ने अथक परिश्रम के बाद उनकी निकटतम 
वास्तविक जीवनी खोज निकाली है। और वास्तविक ग्रन्थ तालिका? वह भी 
तैयार कर ली गयी है ! कहा जाता है, 'सूरसागर' में सवा लाख पद हैं; पर 
पण्डितों ने देखा है, दस हजार भी नहीं हैं। कहा जाता है सूरदास ने अपनी प्रेमिका 


A: 


- से आँखें फूड़वा ली थीं, पण्डित-मण्डली को इसका कोई प्रमाण नहीं मिला । कहा 


जाता है सूरदास को भगवान्‌ ने कुएं में से निकाला ari पण्डित लोग इन बच्चों 
की-सी बातों पर हसकर रह गये हैं और फिर भी वास्तविक जीवनी तैयार है । 
पण्डित-मण्डली मुझे क्षमा करे--मैं उसके परिश्रम और उसकी ईमानदारी 
का आदर करता हँ--सू रदास की वास्तविक जीवनी वह नहीं है जो ऐतिहासिक 
प्रमाणों के बल पर तैयार की गयी है । उनका वास्तविक साहित्य वह नहीं है जो 
पुरानी कीट-क्लिष्ट पोथियों में लिखा गया है । कोटि-कोटि भारतवासी के हृदय 
पर वह साहित्य लिखा हुआ है । वही उनका वास्तविक साहित्य हे । उसमें सचमुच 
सवा लाख पद हैं--सवा लाख, असंख्य ! और उनकी वास्तविक जांवनी इस प्रकार 


है: 

उस दिन यमुना के किनारे अंचानक एक प्रौढ़ युवक दिखायी दिया । संसार 
में बह उसी रूप में आया था । उसका रंग गौर, मुँह सुन्दर, बातें मीठी और रूप 
लुभावना Af 1 वह साधु था। 

युवक साधु की ओर देखकर उसकी ओर आकृष्ट हुए बिना नहीं रहा जाता था। 
पौर-युवतियाँ इस साधु के चरणों में अपनी भक्ति भेंट करने के लिए उतावली हो 
उठीं । साधु निर्मम, निःस्पृह भाव से सबकी ओर देखता, आशीर्वाद देता और फिर 
भगवान्‌ का ताम जपने लगता । 

एक दिन साधु ध्यानावस्थ होकर बैठा था । पौर-युवतियों का दल आज भी 
अपने पति-पुत्र की मंगलकामना से साधु को प्रणाम कर रहा था । साधु आज चंचल 
था । उसने जोर से आँखें मूंद लीं । इसी समय उसे ऐसा जान पड़ा कि वह जिसका 
ध्यान कर रहा था वह हृदय से निकल भागा | भगवान्‌ को हृदय में न पाकर साधु 
व्याकुल हो उठा । इधर-उधर खोजने के लिए आँखें खोलीं और लो, उसके भगवान्‌ 
एक अपूर्व, अभिनव वेश में सामने ही खड़े मिले ! इस बार उन्होंने मोहिनी aia 
धारण की थी । सामने एक स्त्री थी | साधु तरुण, इस भगवान्‌ के मनोहर रूप पर 
मुग्ध हो गया और चल पड़ा समाधि छोड़कर उसके पीछे-पीछे ! 

इसी समय उसने देखा भगवान्‌ फिर एक वार हृदय में आ गये हैं, वह लौट 
पड़ा ! पर कहाँ, भगवान्‌ तो फिर उसी मोहिनी में समा गये ! अन्त में अनुसरण 
ही श्रे ष्ठ-पन्थ जान पड़ा। उस युवती ने समझा, आज भाग्य जगा जो महात्मा हमारे 
घर पधारे। 

युवती ने पूछा, “क्या सेवा करूं?” 

महात्मा ने कहा, “दो तीक्षण काँटे ले आओ ।” 

युवती ने तत्काल आज्ञा-पालन की । साधु वोला : 

“देवि, तुम्हें क्या मालूम है मैंने इन पापी आँखों को बन्द करके तुम्हें देखा 
है । मेरी विभोर वासना तुम्हारे इसी मुख की ओर दौड़ पड़ी थी । उस समय तुम्हारे 
विमल हृदयरूपी आईने में मेरे कलुप-नि:इवास की कुछ छाया पड़ी थी । लज्जा ने 
सहसा आकर वस्त्र को भाँति रंगीन आवरण से तुम्हारे मुख को इन लुब्ध नयनों से 
बचाने के लिए ढक लिया था। वह मेरी मोहमयी चंचल लालसा काले भौरे की 
भाँति तुम्हारे दृष्टि-पथ के चारों ओर क्या गुनगुना रही थी ?” 
युवती कुछ समझ नहीं पायी । आश्चर्य से उस तरुण साधु की ओर ताकती रह 
गयी । 

साधु ने कहा, “लो,” इन तीक्ष्ण काँटों से मेरी काली आँखें फोड़ दो faa 
आँखों की प्यास तुम्हारे लिए है, वे तुम्हारे ही हों ।” 

उस समय सन्ध्या-सूर्यं आकाश के प्रान्त भाग में जा चुका था। युवती के 
ब्रीड़ा-रक्त कपोलों पर सन्ध्या की लाली पड़कर उसे और भी गाढ़ कर रही थी । 
साधु एक बार फिर चंचल हो उठा : 

“ज़रा? ठहरो | समझ नहीं रहा हूं । ज़रा सोच लेने दो । संसार को लुप्त कर 
देनेवाला यह चिर अन्धकार क्या सदा यों ही रहेगा ? क्रमशः धीरे-धीरे उसमे 
तुम्हारी यह मधुर मूर्ति, पवित्र मुख और स्निग्ध आनत आँखें कया फूट नहीं 
पड़ेगी ? इस समय जैसे देवी की प्रतिमा की भाँति खड़ी हो; स्थिर, गम्भीर, करुण 
नयनों से मेरे हृदय की ओर देख रही हो, वातायन से सन्घ्या-किरण आकर तुम्हारे 

1. श्री रवीन्द्रनाथ की 'सूरदासेर प्राथंना' कविता से । 


2. वही । 
3, वही । 

ललाट-देश पर पड़ी हैं । मेघो का आलोक तुम्हारे निविड़कृष्ण केश-पाश पर विश्राम 
कर रहा है--तुम्हारी यह श्रान्तिरूपिणी gia, अति अपूर्व साज से सज्जित होकर 
मेरी अनन्त रात्रि में अनल रेखा के रूप में फूट उठेगी । तुम्हें घेरकर यह सन्ध्या 
चिरकाल तक जगी रहेगी और अपने आप तुम्हारे चारों ओर एक नया संसार 
उपस्थित होगा | यह वातायन (खिड़की), वह चम्पा-वृक्ष, वह दूर की सरयू 
(यमुना ? ) की रेखा इस रात्रि-दिवसहीन अन्ध हृदय में चिरकाल तक देखी जायेगी। 
उस नये संसार में काल-स्रोत न होगा, परिवर्त्तन भी न होगा । आज का यह दिन 
अनन्त होकर चिरकाल के लिए जगा रहेगा TAA देखंगा अपने देवता को, अपने 
हरि को । तुम्हारे आलोक में अपनी अनन्त विभावरी (रात्रि) में जगा रहूँगा ।” 

इसके बाद युवती ने साधु की इच्छा पूरी की । उस पारस-मणि के स्पशं करते 
ही--अवद्य काँटों से-युवक कवि हो गया; कवि, भक्त । चक्षुष्मान्‌ अन्धा हो 
गया; अन्धा, प्रज्ञाचक्षु । 

इधर गोलोक में पहली वार राधिका का हृदय प्रिय के लिए उत्कण्ठित हुआ । 
राधिका ने श्रीकृष्ण सै पूछा, “प्राणनाथ, यह उत्कण्ठा कैसी ? ” 

प्राणनाथ ने उत्तर दिया, “प्रिये, वियोग अवश्यम्भावी है।'” 

प्रिया को भरी आँखों ने पूछा, “उपाय ?” 

प्रिय ने बंसी उठाकर दिखाया--“'वह देखो, उस अन्ध गायक को। उसके 
गानों में राधिका को उतरना पड़ेगा, कृष्ण को उतरना पड़ेगा, गोपियों को उतरना 
पड़ेगा । गोलोक कुछ दिन के लिए बन्द करना पड़ेगा । इस समय एकमात्र उपाय 
यह है कि भू-लोक को गोलोक कर दिया जाय।” 

‘hed हैं उस दिन से राधिका ने भारतवर्ष के घरों में आश्रय लिया और कृष्ण 
ने सवेत्र । वह अन्ध गायक न वृद्ध हुआ, न मरा उसने जो कुछ गाया, वह उसके 
लाख-लाख गानों के रूप में फैल गया | लोग हँसते थे उसके गानों में, रोते थे उसके 
गानों में और सोते-जागते थे उसके गानों में । 


3. सुरसागर की भाषा के दो गुण 


सूरदास तीन हैं-कवि और भक्त, केवल भक्त और कथा-गायक | जहाँ प्रेम का 
प्रसंग आता है, वहाँ सूरदास कवि और भक्त हैं; जहाँ आत्म-निवेदन का वेग तीव्र 
रहता है वहाँ वे भक्त हैं; और ब्रज की प्रेम-लीला के बाह्र वे सर्वत्र कथा-गायक 
हैं । तीसरे सूरदास में कवि सूरदास का कोई fag नहीं दिखायी देता, पर भक्त _ 
सूरदास उसमें अनमने भाव से बैठे रहते हैं। इस तृतीय श्रेणी के सूरदास मानो 
अपने स्थान से च्युत हो गये हैं, अपने क्षेत्र से निर्वासित हो गये हैं। मानो ब्रज के 
बाहर की लीलाओं को गाते समय वे कहते कुछ और रहते हैं, सोचते कुछ और । इन 
गानों के पीछे से एक अस्पष्ट ध्वनि-सी निकलती रहती है, 'गा लो भाई, यह भी 
भगवान की लीला है, अच्छा नहीं लगता तो क्या है, घी का लड्डू टेढ़ा भला | 
इसीलिए तीसरी श्रेणी के सूरदास की भाषा फीको-सी मालूम होती है। वह 

व्याकरण की दृष्टि से उतनी ही शुद्ध हो सकती है जितनी पहली या दूसरी श्रेणी 
की, परन्तु उसमें वह प्रवाह कहाँ ! अव हम पहली और दूसरी श्रेणी की कविताओं 
की भाषा पर विचार करें। 

“सूरसागर' की भाषा पर लिखते समय क्या लिखा जाय ? क्या यही कि सूर- 
दास ने 'देख्यो' लिखा है या 'देख्यो' ?.या सूरदास की भाषा के अध्ययन से 
सौरसेनी और महाराष्ट्री प्राकृत भाषाओं की पुरानी वास-भूमि पर कोई प्रकाश 
पड़ता है या नहीं ? अब तक विद्वानों का विचार रहा है कि महाराष्ट्री प्राकृत 

हाराष्ट्र प्रान्त की भाषा थी । अब अध्यापक मनमोहन घोष के रिसर्चो ने सिद्ध 
किया है कि वस्तुत: महाराष्ट्री मध्यदेश की ही भाषा थी । उनका विइवास है कि 
सूरदास आदि पुराने ब्रजभाषी कवियों की भाषा इस विषय पर और प्रकाश डाल 
सकती हे । हम इन प्रइनों की गुरुता समझते हैं, परन्तु इस परिमित क्षेत्र में हम 
इधर-उधर दौड़ना अच्छा नहीं समझते । इसके लिए पर्याप्त समय की भी आवद्य- 
कता है । तो 'सूरसागर' की भाषा पर क्या विचार लिखा जाय ? सच पूछा जाय 
तो जब तक 'सूरसागर' का कोई सुसम्पादित प्रामणिक संस्करण प्रकाशित नहीं 
हो जाता, तब तक उसके भाषाशास्त्रीय अंग पर विचार करना पानी पर लकीर 
खींचना है। जिन प्रतियों को लेकर यह अध्ययन आरम्भ किया गया है, वे इतनी 
अशुद्ध हैं कि जिसका कोई ह॒द्दो-हिसाव नहीं । इसलिए हम 'सूरसागर' की भाषा के 
काव्यांग पर ही विचार करना चाहते हैं । 

गद्य और पद्य में यह अन्तर है कि गद्य का लेखक स्वतन्त्र रहता है, पद्य का 
परतन्त्र । गद्य-लेखक चाहे जितने शब्दों को और चाहे जितनी मात्राओं को काम 
में ला सकता है, पर पद्य का लेखक कुछ अक्षरों और मात्राओं से अधिक या कम 
का व्यवहार नहीं कर सकता । गद्य का लेखक दुनियावी प्रयोजनों को लक्ष्य करके 
लिखता है, उसका पराजय उस स्थान पर है जहाँ वह उस प्रयोजन को प्रकट करने 
के लिए कम शब्दों का प्रयोग करके अस्पष्ट कर दे या अधिक शब्दों का प्रयोग 
करके निरर्थक | पद्य का लेखक यदि दुनियावी प्रयोजन को ही लक्ष्य में रखता है 
(जैसे वैद्यक और ज्योतिष आदि के इलोक रचयिता), तो वह एक व्यर्थ का बन्धन 
स्वीकार करता है । परन्तु अगर वह दुनियावी प्रयोजनों से ऊपर उठ जाय तो कवि 
हो जाता है। इसलिए कवि सीमाबद्ध होकर भी प्रयोजन की सीमा से कहीं दूर 
निकल जाता है । ` 

मतलब यह कि जिसको लेकर दुनिया का कारवार चल रहा है वह अकवि 
का लक्ष्य है, कवि का लक्ष्य उससे कहीं ऊपर है। औरों के लिए जो चीज़ नितान्त 
निष्प्रयोजन है, कवि उसी मामूली-सी चीज़ से एक असीम वस्तु की ओर संकेत 
करता है । अगर देखा जाय तो कुत्ते की पूँछ उसका सबसे अधिक अनावश्यक अंग 
है, परन्तु कृतज्ञता के आनन्द में विभोर कुत्ते में का 'कवि-पुरुष' अपना असीम 
आनन्द इसी निष्प्रयोजन अंग को हिलाकर प्रकट करता है। आँखों का काम 
देखना । ढुनियावी प्रयोजन के लिए पुतलियों को आँखों के कोने में आने की विल्कुल 

जरूरत नहीं । पर इसी अनावश्यक क्रिया--'कटाक्ष-पात'--से कवि एक was 
मनोगोचर प्रेम को प्रकट करता है। कहने का मतलब यह है कि कवि परतन्त्र 
जरूर है पर इस परतन्त्रता का वह इतना अच्छा प्रयोग करता है कि संसार का 
अद्वितीय आदर-भाजन हो गया है । कवि की भाषा का उत्कर्ष देखना हो तो देखना 
चाहिए कि वह कितने कम शब्दों में, कितनी छोटी सीमा में बैठकर, किस असीम 
की ओर इशारा कर सका है । 'काव्य-प्रकाश' के शब्दों में उसके वाच्यार्थ से व्यंग्यार्थ 
कितना अतिशायी हुआ है। 
काव्य की भाषा का दूसरा महत्त्वपूर्ण अंग है उसका चित्रमय होना । साधारण 
मनुष्य जिस बात को नाना भाव-भंगियों, व्याख्याओ और संकेतों का सहारा लेकर 
भी स्पष्ट नहीं कर पाता, कवि उसे बड़ी आसानी से एक साधारण-सी भंगी में 
प्रकट कर देता है । सूरदास में ये दोनों- गुण विद्यमान हैं। दूसरे गुण में तो सूरदास 
की समता संसार के कुछ ही कवि कर सकते हैं | 
पहली बात के लिए 'सूरसागर' का एक पद उदाहरणाथ लिया जाय। 

श्रीकृष्ण ने किसी गोपी के घर माखन चुराकर खाया है, वह उलाहना देने यशोदा 
के घर आयी है। कहती है---यशोदा, तेरे लल्ला ने मेरा माखन खा लिया है। 
दोपहर को घर सूना जानकर ढूँढता-ढाँढ़ता मेरे घर आया । किवाड़ खोलकर सींके 
के पास खाट पर चढ़ गया, कुछ खाया, कुछ ढरकाया, कुछ दोस्तों को खिलाया । 
यह तो अच्छी बात नहीं है । एक ही दिन की बात रहती तो कोई बात नहीं थी, 
रोज ही गोरस का नुकसान होता है। अद्भुत है तुम्हारा यह ढोटा। अनोखा 
तुमने पूत जनमाया है ! 

तेरो लाल मेरो माखन खायो । 

दुपहर दिवस जानि घर सूनो ढूंढि ढंढोरि आप ही आयो । 

खोलि किवार पैठि मन्दिर में दूध दही सब सखनि खवायो । 

सीके काढि खाट चढ़ि मोहन कछु खायौ कछु लै ढरकायौ । 

दिन प्रति हानि होत गोरस की यह ढोटा कौने ढंग ढायौ । 

सुर स्याम कों हटकि न राखे, तूं ही पूत अनोखो जायौ। 


सारा पद सीधा-सा उलाहना है, पर यह्‌ प्रतिवेशिनी का द्वेषपूर्ण उलाहना ' 


नहीं है, यह प्रेम-परायणा का उलाहना है, जिसमें हृदय का स्पर्श है । उलाहना देते 
समय उलाहना देनेवाली की आँखों की एक स्निग्ध हँसी का चित्र खिच जाता है। 
वह अपना क्रोध प्रकट करने नहीं आयी है, अपना प्यार जताने आयी है । यह प्यार 
केवल एक शब्द से ध्वनित होता है, 'पूत अनोखौ जायौ' ! पद के सारे शब्द प्रेम 
के विपरीत दिशा की ओर संकेत करते हैं; पर यह एक शब्द उन सबके भाव को 
बदल देने की आइचर्यजनक शक्ति रखता है । साधारण आदमी के उलाहने में अन्य 
शाब्द नितान्त आवश्यक हैं, अनावश्यक है केवल यह्‌ 'अनोखौ' शब्द ! पर सूरदास 
के लिए इस अनावश्यक शब्द में ही सब-कुछ है । इसी शब्द के आ जाने से गोपी के 
सारे HAGA! AA बदल जाता है । ag मानो कह र ही हैं, कितना अच्छा तुम्हारा 

लाल है जो रोज ही हमारे घर के दही को धन्य कर जाता है ! 
मगर यहाँ तो फिर भी सूरदास ने एक शब्द का प्रयोग किया हूँ । प्राय: वे 
कुछ भी नहीं कहते, केवल कुछ शब्दों को इस भाँति रख देते हैं कि वाच्यार्थ कहीं 
का कहीं पड़ा रह जाता है और व्यंग्यार्थ न जाने कितनी दूर निकल जाता है । 
ब्रज घर-घर यह वात चलावत | 
जसुमति कौ सुत करत अचगरी जमुना जल कोउ भरन न पावत | 
स्याम-बरन नटवर वपु काळे मुरली राग मलार बजावत | 
कुंडल छवि रवि किरनहुँ ते दुति मुकुट इंद्रधनुहू ते भावत । 
मानत काहु न करत अचगरी, गागर धरि जल भुंइ ढरकावत | 
सूर स्थाम कों मात-पिता दोउ ऐसे ढॅग आपुनहि पढ़ावत | 
इस पद में शिकायत के अतिरिक्त और कुछ भी नहीं है। पर कहने की भंगी 
ऐसी है कि सारे निन्दावाद का अर्थ हो जाता हैं, प्रेम की चंचलता--'स्याम वरन 
नटवर वपु काछे मुरली राग मलार वजावत। कुंडल छबि रवि किरनहुँ तें दृति 
मुकुट इंद्रधनुहू ते भावत |’ 
चित्रमय भाषा के लिए तो सूरसागर की एक-एक पंक्ति उदाहरण है: 
बिहरत हैं जमुना जल स्याम । 
राजत हैं दोउ वाँहाजोरी दंपति अरु ब्रज-वाम । 
X X x 
नटवर वेष धरे ब्रज आवत | 
मोर मुकुट मकराकृत कुंडल कुटिल अलक मुख पर ofa छावत | 
और भी अच्छे उदाहरण हैं: 
उमँगि चले दोउ नैन बिसाल | 
सुनि-सुनि यह संदेस स्याम-घन, सुमिरि तुम्हारे गुन गोपाल । 
आनन अरु उरजनि के अन्तर जलधारा वाढी तेहि काल । 
मनु जुग जलज सुमेरु-सृग ते जाइ मिले सम ससिहि सनाल । 
> x x 
देखी मे लोचन चुअत अचेत। | 
द्वार खड़ी इकटक मग जोवत ऊरध स्वास न लेत | 
ठुमुक ठुमुक धरनी धर रेंगत जननी देखि fears । इत्यादि । 


4. सूरदास को विशेषताएं 


आरम्भ से ही हमारी इच्छा रही है कि इस अध्ययन में सूरदास के विशेष दष्टिकोण 
को स्पष्ट किया जाय | अध्ययन के अन्त में हम एक बार फिरकर देखना चाहते 
हैं कि सूरदास की विशेषताएँ क्या-क्या हैं । इस प्रसंग में एक बात यहाँ कह रखना 
अच्छा होगा। पिछले प्रकरणों में यह कहने का अवसर ही नहीं मिला था कि 
सूरदास वैण्णवपद-रचयिता की दृष्टि से समस्त उत्तर-पर्चिम भारत के अगुआ हैं : 

1. सूरदास ने जिस प्रकार के पद लिखे हैं वे हिन्दी-जगत्‌ में बहुत नवीन न 
होते हुए भी एक विशेष नवीनता रखते हें । नाथ और सहज-पन्थ के सिद्धान्तो के 
पुराने पद उपलब्ध हुए हैं। श्री हरप्रसाद शास्त्री प्रभृति बंगाली पण्डितों ने इन पदों 
को पुरानी बंगला में लिखित बताया हे । श्री राहुल सांकृत्यायन इन्हें मगही हिन्दी 
में लिखित बताते हैं। जो कुछ भी हो, ये पूर्व-भारत से सम्बन्ध रखते हैं, इसमें 
सन्देह नहीं । इन पदों में संसार की अस्थिरता दिल्लाकर वैराग्य-भावना पर जोर 
दिया गया है। हिन्दी-सन्त कबीर और नानकजी के आदि-ग्रन्थ में रामानन्द का 
एक पद भी संगृहीत है । इसके अतिरिक्‍त अन्य अनेक पुराने भक्तों के पद भी उसमें 
आये हैं परन्तु अब तक इस प्रकार के पदों का प्रयोग निर्गुण उपासक ही करते आ 
रहे थे । 

सगुण लीला के वर्णनार्थ किस कवि ने इस प्रकार के पदों का प्रथम प्रयोग 
किया यह विवादास्पद है । अंग्रेज पण्डित इस बात का श्रेय मैथिल कवि विद्यापति 
को देते हैं । विद्यापति के ही समसामयिक कवि चण्डीदास ने भी इस प्रकार के पदों 
का व्यवहार किया है। पर इसकी प्राचीनता और भी पुरानी सिद्ध होती है। 
संस्कृत कवि जयदेव के 'गीत गोविन्द' के सम्बन्ध में कुछ विद्वानों का कहना हे कि 
वह पहले उस युग के अपश्र श में लिखा गया था और पीछे से संस्कृत कर दिया 
गया । यह वात ठीक हो या नहीं, इतना निश्चित है कि जयदेव से भी पूर्ववर्ती 
कवि उमापति ने वेष्णव लीला-गान करते समय इस प्रकार के पदों का प्रयोग किया 
था । मेरा जहाँ तक जाना हुआ है, उत्तर-पश्चिम भारत में कृष्ण-लीला वर्णन करने 
के लिए सूरदास ने ही पहले-पहल इनका प्रयोग किया । जो पद निर्गुण उपासना 
को वहन करते आ रहे थे, उसे सगुण-रस से सरस करना सूरदास का ही काम 
था। 

2. सूरदास की दूसरी विशेषता है उनकी बाल-लीला का वर्णन । हिन्दी के 
कितने ही लब्धप्रतिष्ठ समालोचकों को सन्देह है कि संसार के दूसरे कवि ने इस 
प्रकार की लीला का वर्णन क्रिया है या नहीं । इन पंक्तियों का लेखक संसार की 
बात तो नहीं जानता--वह बहुत बड़ा है--पर इस बात में तो उसे भी सन्देह ही 
है कि भारतवर्ष -उत्तर-भारतवर्ष--के किसी वैष्णव कवि ने इतनी सफलता से 
इस पूर्णता के साथ बाल-लीला का चित्रण किया होगा । 

3. परन्तु हम बाल-लीला से भी बढ़कर जो गुण सूरदास में पाते हैं वह है उनका 
मातृ-हृदय-चित्रण | माता के कोमल हृदय में पैठने की अद्भुत शक्ति है इस अन्धे 
में । द 
4. और मातृ-हृदय के चित्रण में सूरदास को जो सफलता मिली है वह उनकी 
“प्रेम की विराट्‌ कल्पना” के कारण है । सूरदास ने एक अलौकिक प्रेम की कल्पना 
की है जो मिलन में सोलह आना मिलन और वियोग में सोलह आना वियोग के 
रूप में देखा जाता है। यह एक ही प्रेम यशोदा में एक रूप धारण कर गया हे 
राधिका में दूसरा, ग्वालबालों में तीसरा, रुक्मिणी में चौथा और गोषियों में और- 

और । यह प्रेम प्रकृति से मृदु है, पर है सारवान्‌, यह कांचन पद्मधर्मी है । कालि- 
दास के शब्दों में -- Aa वपु: कांचनपद्मर्वाम यत्‌ मुदु प्रकृत्या च ससारमेव च । 

5. यह बात पहले ही दिखायी गयी हे कि सूरदास वैष्णव आलंकारिकों के 
बन्धन में नहीं वँधे । वे भागवत के सोलह आना अनुयायी भी नहीं हुए । उनका 
अपना विशेष व्यक्तित्व सर्वत्र दिखायी देता है | 

6. वल्लभाचार्य के शिष्य होकर भी सूरदास अन्य भक्तों की नाई बार-बार 
गुरु का नाम लेकर जमुहाई नहीं लेते रहे । महाप्रभु वल्लभाचार्य ने उन्हें लीला- 
गान करने का उपदेश दिया और उन्होंने सच्चे शिष्य की भाँति इस उपदेश को 
आजीवन के लिए सिर-माथे उठा लिया । 

कथा! है कि जब श्री सूरदासजी ने 'जान्यौ कि भगवदिच्छा ते अवसान समै 2’, 
तो पारसोली गये । वहाँ यह जानकर कि 'पुस्टी मारग कौ जिहाज जात है जा को 
जो लेनो होय सो लेउ', भक्तगण उनके निकट एकत्र हुए। 'तब चतुर्भुजदास ने 
कह्यौ जो सूरदासजी ने बहुत भगवद्‌ जस वर्णन कीथौ पर श्री आचार्येजी भहाप्रभून 
कौ जस वर्णन नाहीं कीयौ। तव यह वचन सुनि के सूरदास बोले जो मैं तो सब 
श्री आचार्य जू महाप्रमू को ही जस वर्णन कीयौ है । देखूँ तौ न्यारौ करूँ, परि तेरे 
साथ कहत हो या भाति कहि के सूरदासजू ने एक पद कह्यो । सो पद-- (राग 
विहागरो) 

भरौसो दृढ़ इन चरनन केरौ। 

श्री वल्लभ नख चंद्र छटा fag सब जगि माँझि अँधे रौ । 
साधन और नहीं या कलि में जा सों होत निबेरौ 

सूर कहा कहि दुबिध आँवरो बिना मोल को चेरौ। 

सचमुच सूरदास ने कुछ भी गुरु के उपदेश से न्यारा करके नहीं देखा । 

7. यह दिखाने के लिए पिछले प्रकरणों में कुछ प्रयत्न किया गया है कि 
सूरदास की दीनता, आत्म-समर्पण, वै राग्य-भावना और पाप-बोध के साथ ईसाई 
मरमी सन्तों की इन भावनाओं की तुलना असंगत है । दोनों दो चीज हैं। 

8. सबसे बड़ी विशेषता सूरदास की यह है कि उन्होंने एक इतःपुर्व काव्य में 
अप्रयुक्त भाषा को इतना सुन्दर, मधुर और आकर्षक बना दिया कि लगभग चार 
सौ वर्षों तक उत्तर-पश्चिम भारत की कविता का सारा राग-विराग, प्रेम-प्रतीति, 
भजन-भाव उसी भाषा के द्वारा अभिव्यक्त हुआ । 

9. अन्तिम विशेषता, जिसे सूरदास, कबीरदास और तुलसीदास ने आत्म- 
सात्‌ किया है, अनोखी-सी है । यह विशेषता है सामान्य होना । ये महात्मा 
भारतीय जनता में ऐसे घुल-मिल गये हैं जैसे कभी अलग व्यक्तित्व 


हों! 


ठात्मा-गण 
ही न रखते 


1, चौरासी वैष्णवों की वार्ता । 

1. ब्रज-भाषा-साहित्य में ईश्वर 


यह युग faery का युग है । बहुत-से लोग यह सुनकर कह उठेंगे कि 'हगिज़ नहीं, 
यह युग सामूहिक समुत्थान का है ।' वस्तुत: वर्त्तमान युग का समूह संघात-विश्लेष 
से भी गया गुजरा है । एक युग था जब एक देश की चिन्ताधारा और साधना- 
पद्धति अनायास ही दूसरे देश की अपनी चीज हो जाती थी। उन दिनों न तो 
प्रोपेगेण्डा ही था और न इसके साधन ही । फिर भी लोग सहज भाव से दूसरों की 
विशेषता ग्रहण कर लेते थे पर आज राष्ट्रीयता की लहर इतनी तेज है कि हम 
किसी भी विदेशी वस्तु को बिना सन्देह और शंका की दृष्टि से देखे नहीं रहते । 
देश की चहारदीवारी पार करके यह संकीर्णता 'काल' में पहुँच चुकी है | एक 
स्वदेश-प्रेमी अंग्रेज़ भारतीय चित्रकला की सुन्दरता पर तब तक मुग्ध होना नहीं 
चाहता, जब तक उसमें ग्रीक या रोमन प्रभाव का प्रमाण न मिल जाय । यहाँ तक 
तो खैर है, पर मामला और भी पेचीदा हो जाता है जब हम ग्रीस या इजिप्ट की j 
कला में उसी प्रकार की नैतिकता, जैसी इस युग में है, नहीं पाकर नाक-भों 
सिकोड़ने लगते हें । एक अंग्रेज पण्डित ने ग्रीक-कलाकारों के बारे में कहा था कि 
“ग्रीक-चित्त किसी प्रकार की सृष्टि से तृप्त नहीं होता था, जब तक कि उसे मनुष्य 
के आकार या भावों में से होकर न गुजरना पडे । प्राचीन कवियों ने जड प्रकृति 
bia की वास्तविक रूप में कभी व्याख्या नहीं की । उन्होंने खेतों में या मेंघपुंजों में 
रच pen __ आध्यात्मिकता का आरोप कभी नहीं किया 1” पर इसीलिए अगर कोई ग्रीक-काव्य 
में रस न पाये तो उपायक्याहे? ग्रीक-कवियों के सम्बन्ध में इस अंग्रेज पण्डित 
ने जो कुछ कहा है, वही बात ब्रजभाषा के कवियों के बारे में कही जा सकती है। 
उसमें इतना और जोड़ दिया जा सकता है कि ब्रजभाषा-कवि की सम्पूर्ण तृप्ति | 
तब होगी जब वह इस मानव-भावना को कृष्ण या राधा में पर्यवसित कर दे। = 
ब्रजभाषा का कवि एक विचित्र रहस्यमय व्यक्ति है। ag अपने मनोभावों | 

को राधा और कृष्ण या गोपी और गोपाल के रूप में इस प्रकार प्रकट करेगा, 
मानो वह इस व्यापार में एक तटस्थ साक्षी के अतिरिक्‍त कुछ नहीं है। उसकी 
साधना में व्यक्ति का कुछ महत्त्व नहीं है, पर संसार के अन्य कवियों के नियम के 
प्रतिकूल अपनी प्रत्येक कविता में अपना नाम इस सावधानी और सतर्कता से 
रख देगा मानो उसके व्यक्तित्व का न होना किसी भारी अपूर्णता का द्योतक है । 
उसके कृष्ण जिस प्रकार अनादि अनन्त होकर भी व्यक्तित्व की अवहेलना नहीं 
करते, वह भी उसी प्रकार पूर्व तटस्थ होकर भी अपने व्यक्तित्व का मोह नहीं त्याग 
सकता । ब्रजभाषा केकवि के इस मनोभाव को समझने के लिए संस्कृत वा झ्मय 
के अलंकार-शास्त्र पर एक सरसरी निगाह दौड़ाये विना काम नहीं चलेगा | 

संस्कृत-अलंकार-शा।स्त्र की प्रारम्भ में दो शाखाएँ थीं। एक में तो नाटक के 
रस और उसके आलम्वन, नायक-नायिकाओं की विवेचना और दूसरे में संस्कृत 
के फुटकर इलोकों के अलंकारों की समीक्षा हुआ करती थी। बाद को ये दोनों 
धाराएँ एक में मिल गयीं । इसी समय ध्वनि-सम्प्रदाय का प्रादुर्भाव हुआ । ध्वनि 
या व्यंग्य-अर्थ को समझने के लिए शब्द की तीन शक्तियों को समझना आवश्यक 
है। ये तीन शक्तियाँ हैं-अभिधा, लक्षणा और व्यंजना। पहली से शब्द का 
प्रचलित अर्थ जाना जाता है, दूसरी से उससे सम्बद्ध अन्य अर्थ और तीसरी शक्ति, 
इन दोनों से भिन्न अर्थ ध्वनित करती है । उदाहरणार्थ, अगर गुरु किसी विद्यार्थी 
से कहता है कि सूर्य अस्त हो गया', तो इसका अभिधेय अर्थ वही होता है जो इस 
वाक्य के शब्दों का कोश-व्याकरण-सम्मत अर्थ है, पर व्यंग्य अर्थ या ध्वनि यह है 
कि 'पाठ बन्द HU, सन्ध्या-वन्दन का समय हो गया; कहना नहीं होगा कि यह 
अर्थ बिल्कुल निराला है। 'सूर्य अस्त हो गया' वाकय के किसी अंश से इसका 
सम्बन्ध नहीं है । 

ध्वनि-सम्प्रदाय के आचार्य अभिनवगुप्तपाद इस मत की पुष्टि के लिए शास्त्र- 
प्रमाण खोजने लगे; क्योंकि उस युग में कुछ आप्त-प्रमाण दिये बिना किसी मत- 
वाद की प्रतिष्ठा नहीं की जा सकती थी। फलतः वैयाकरणों के स्फोटवाद का 
सहारा लेना पड़ा | स्फोटवाद का आश्रय पाकर ध्वनि-सम्प्रदाय गठित हो उठा, 
परन्तु रस को सम्पुर्णत: ध्वनि के अन्तर्गत करना अभी बाकी था । भरत के नाट्य- 
शास्त्र के रस-सूत्र का आधार पाकर अभिनवगुप्त ने इस काम को भी योग्यता के 
साथ कर डाला । हम अधिक सूक्ष्म विषयों की अवतारणा नहीं करना चाहते, पर 
ब्रजभाषा के कवि की तटस्थ-वृत्ति का सूत्र इसी रस-सूत्र की व्याख्या में पाया 
जाता है । अतः उसकी सामान्य चर्चा कर देना अनुचित और अस्थान-प्रयुक्त नहीं 
समझना चाहिए। 

अभिनवगुप्त से पूर्ववर्त्ती एक भट्टनायक नामक आचार्य ने रस-सूत्र की व्याख्या 
करते समय बताया था कि नाटकीय रस की अनुभूति दर्शक को साधारणीकरण 
व्यापार के द्वारा होती है। दर्शक, राम से रामत्व और सीता से सीतात्व दूर कर 
उन्हें साधारण स्त्री-पुरुष के रूप में ही देखता है; यहाँ तक कि वह अपने से मैं-पन 

को अलग कर एकदम साधारण रूप में हो जाता है । ऐसा अगर न होता तो सामा- 
जिकों के सामने राम-सीता का प्रेमालाप सुना सकना असम्भव था । उसमें लज्जा 
आदि विविध बाधाएँ उपस्थित होतीं । अभिनवगुप्त ने इस मत में संशोधन किया । 
वे कहते हैं कि दर्शक के हृदय में जो पूर्व अनुभूति विद्यमान रहती है, वस्तुतः वही 
रसबोध का कारण है। साधारणीकरण व्यापार केवल उस अनुभूति का रास्ता 
साफ कर देता है । पण्डितराज के शब्दों में चित्‌ शक्ति भग्नावरण हो जाती है । 
उत्तरकालिक आलंकारिकों में से अधिकांश ने इस साधारणीकरण व्यापार की 
उपयोगिता स्वीकार की है। ब्रजभाषा के कवियों ने तो इसमें किसी दिन सन्देह ही 
नहीं किया । 

इस प्रकार जिस समय ब्रजभाषा कविता का बोल्य-जीवन प्रारम्भ हो रहा 
था उस समय भारतीय काव्य में व्यक्तित्व की महत्ता घट चुकी थी, साधारणी- 
करण व्यांपार ने आसन जमा लिया था | कवि का impersonal रूप अधिकाधिक 
विकसित हो रहा था । ब्रजभाषा की कविता के दुर्भाग्य से उस समय विदेशी शासन 
का प्राबल्य था, इसलिए श्वृंगार-साहित्य की यह तटस्थता जो स्वतन्त्रता के युग में 
भूषण हो सकती थी, इस युग में दूषण हो गयी । आज के सुधारकों को पानी पी- 
पीकर ब्रजभाषा-साहित्य को कोसने का अवसर मिल गया। तज्ञो से छिपा नहीं 
है कि भारत के सुवर्ण-युग का संस्कृत-साहित्य श्वृंगार के रंग में ब्रजभाषा से कम 
नहीं रंगा है; बल्कि कुछ अधिक । ब्रजभाषा में तो ये बातें वहीं से रफ्तनी की 
गयीं । 

जमंनी के सुविख्यात चित्रकार Von Uhde ने जब ईसा मसीह के चित्रों को 
आधुनिक परिच्छद में सजाना शुरू किया था, तो कहते हैं यूरोप में बड़ा आन्दोलन 
उठ खड़ा हुआ था । पूछा गया था---“किसी धामिक कथा को क्या आप आधुनिक 
परिच्छद में सजा सकते हैं ? सेंट जोसेफ को मोटे लबादे में और वर्जिन के सिर 
को तुर्की शाल से सुसज्जित रूप में देखने की क्या कल्पना की जा सकती है ? ” 
फिर भी प्राचीन चित्रकारों ने बाइबिल के समस्त उपाख्यानो के चित्र को अपने 
युग की पोशाक में ही अंकित किया । 

ब्रजभाषा के कवियों ने भी युगल-मूत्ति को अपने युग की भाव-भाषा में अंकित 
किया है | इस बात के लिए आप उनको दोषी नहीं ठहरा सकते। आज ज्ञान का 
प्रकाश सुदूर अतीत तक पहुँच सका है । आप खूब निपुण भाव से रामायण के युग 
के राम को अंकित कीजिए, पर भूल न जाइए कि आपकी यह कला विइ्लेष-युग 
की कला है, इसमें ज्ञान की उज्ज्वलता है पर साधना की गम्भीरता नहीं | भारत- 
वर्ष में जो साधना शतान्दियों-पर-शतान्दियों की संघट्टना से अजन्ता और ताज- 
महल की रचना कर सकी है, वही साधना साहित्य के रूप में भी गठित हो उठी 
है । इस गठन में अपने युग की छाप है। इस छाप के लिए आप किसी को दोषी 
नहीं ठहरा सकते । 

हमने एक बार कहा था कि ब्रजभाषा का श्टंगार-साहित्य निरपेक्ष साहित्य 

है । अर्थात्‌ ब्रजभापा का कवि कविता लिखकर निठिचिन्त हो जाता 21 उसे इस 
वात के सोचने की आवद्यकता प्रतीत नहीं होती कि समाज इस कविता से वनेगा 
या विगड़ेगा । यद्यपि वह आज के कवियों की भाँति चिल्लाता नहीं कि “कला 
कला के लिए है', पर वह अपने को बहुत-कुछ इस सिद्धान्त का पोषक ही प्रकट 
करता है। केशवदास ने जिस दिन चन्द्रवदनियों के वावा कहने पर अपने सफेद 
वालों को कोसा था, उस दिन उन्हें स्वप्न में भी यह खयाल नहीं था कि किसी 
मृगलोचनी के लोचन इस कविता पर पड़ेंगे | निरपेक्ष भाव से यह साहित्य राधिका 
और कृष्ण को अपना प्रेम समर्पण करता है । 

आज के युग में और उस युग में बड़ा अन्तर है । उस युग का कवि एक qd- 
निर्णीत नियम को श्रद्धापूर्वक स्वीकार कर अपनी रचना करता है। वह अपनी 
प्रतिभा के दर्पण में अपने-आपको नूतन रूप में देखने की चेष्टा नहीं करता। 
प्राचीनता का सदा सनातन सत्य के रूप में स्वीकार करके वह अपना संसार आरम्भ 
करता हैं। आज का कवि अपने को नित्य नूतन रूप में प्रकट करने के लिए व्याकुल 
है। वह एक संकीर्ण सीमा तैयार करता है, दूसरे ही क्षण उसे तोड़कर दूसरी सीमा 
की रचना में व्यस्त हो जाता है । सीना की इप्त अनवरत भ'जन-लीला को वह नित्य 
नूतन समझने लगता है । यही कारण है कि वर्तमान युग के अस्त-व्यस्त काव्य- 
समूह में एक अनवरत धारा का अभाव हे । इमे एक धारा कहना ही अनुचित है । 
एक पण्डित का कथन है कि “विश्लेष का यह युग नाना विक्षोभ और समस्याओं 
से होकर गुजर रहा है। सब मिलकर एक बड़ी चीज़ को गढ़ लेना या समन्वय की 
चेष्टा इस युग में नहीं देख पड़ती ।' "युरोप में वत्तंमान कला के बहुमुखी सौन्दर्य 
को देखकर निश्चय ही विस्मित होना पड़ता है; पर यह कहना कठिन है कि अतीत 
और वत्तं मान, सनातन और सामाजिक के भीतर समन्वय की एक चेष्टा न देखकर 
चित्त में क्षोभ नहीं होता ।” ब्रजभाषा के कवियों ने इस समन्वय के महत्त्व को 
समझा था | आप सू रदास से पद्माकर तक का ब्रज-साहित्य देख जाइए, उसमें एक 
योग-पूत्र पायेंगे, एक मयादा की प्रतिष्ठा देखेंगे । इस योग-सूत्र का प्रधान आलम्बन 
है, युगल-मूत्ति | 

वर्तमान युग की कविता की सबसे बड़ी समस्या है, इस योग-सुत्र का अभाव | 
इस यन्त्र-युग में एक दशाब्दी पहले की चिन्ताधारा के साथ आज की चिन्तावारा 
का योग-निर्वाह करने-कराने की फुरसत किसी को नहीं । इसका भयानक परिणाम 
यह्‌ हुआ कि सौ-सवा सौ वर्ष तक किसी एक चिन्ताधारा को जीवित देखकर 
वर्तमान समालोचक HIT उठता है। उसमें एकघृष्टता की गन्ध आने लगती है। 
वह न ग्रीक कविता की प्रशंसा कर पाता है और न ब्रज-साहित्य की माधुरी पर 
मुग्ध हो सकता है। मगर मजा यह है कि वह्‌ कभी-कभी इस प्रकार के साहित्य में 
वर्तमान युग की फिलासफी का ऐसा प्रकाश पाता है कि आकाश-पाताल एक कर 
देता है। ब्रजभाषा के En साहित्य में श्रीकृण और राधा-रानी की अनन्त 
माधुर्य-लीला तो है, पर उसमें किसी आध्यात्मिक तत्त्व का निर्णय नहीं किया गया 

है। जो आलोचक उसमें आध्यात्मिकता पाते हैं उनकी बात हमारी समझ में नहीं 
आती । जो खोजते हैं, उनकी चेष्टा का सफल होना असम्भव जान पड़ता है । फिर 
भी ब्रजभाषा का घोर शृंगारी कवि यह कभी नहीं भूलता कि उनकी वणित लौकिक 
लीला किसी अति-प्राकृत की लीला है । ब्रजभाषा की कविता में यही विशेषता 
है जो उसे संसार के साहित्य से अलग कर देती है । बंगाल के वैष्णव कवियों में यह 
भाव है और आइचर्य यह है कि इस प्रकार के साहित्य की भाषा को बंगाल में भी 
‘qa बूलि' या ब्रजभाषा कहते हैं। मानो इस मधुर और विचित्र साहित्य का 
'त्रजभाषा-साहित्य' के अतिरिक्‍त और कुछ नाम ही नहीं दिया जा सकता । 
अति-प्राक्ृत में प्राकृत सौन्दर्य, सीमाहीन में ससीम माधुर्य और अन्तहीन में 
सान्त भाव देखना ही इस कवि की साधना है। इसको वह्‌ अपने-आप अनायास 
कर जाता है ।' क्योंकि वह उसी रंग में रंग गया है। 
भाषा कविता का वाहन है। ब्रज के कवि ने इस भाषा को ऐसा माँजा है कि 
वह जो कुछ भी कहता है, उसमें न जाने कहाँ से युगल-मूत्ति का शुभागमन हो जाता 
है | मध्ययुग में संगीत के उत्कर्ष के समय मुसलमान उस्तादों ने जो गान बनाये 
उनमें राधा-माधव जरूर आ जाते हैं। 
इस प्रकार की भाषा सुष्ट हो गयी कि लोग उसका अर्थ समझने की कोशिश 
किये बिता भी भूमने लगते हैं पर जिन लोगों ने उस भाषा के “जादू भरे उद्यान' 
में पैर रखने की कोशिश कभी भूलकर भी नहीं की वे कृष्ण और राधा की इस प्रेम- 
मुखर भाषा में ईश्वर की दुर्दशा का आभास पाने लगते हैं । उपाय कया है ! 
ब्रजभाषा की कविता में कुछ विदेशी बिलासिता का अस्तित्व भी है। बहुत 
सम्भव है, उसकी आमदनी मुसलमानी संसर्गे से हुई हो, पर इस प्रकार की विला- 
सिता में कवि राधा-कृष्ण को कभी नहीं घसीटता । ऐसी विलासिता हमारे आलोच्य 
बिषय के परे है । हम उसकी चर्चा यहाँ नहीं करेगे । 
यहाँ इस प्रकार की भी विलासिता राधा-कृष्ण और गोपियों के नाम पर आ 
घुसी है कि उसे अनुचित कहने को जी चाहता है। प्रस्तुत प्रबन्ध श्यृंगार-रस के 
नाम पर की गयी अश्लील कविताओं की वकालत करने के लिए नहीं लिखा जा 
रहा है । आलोच्य विषय केवल ब्रजभाषा-काव्य का ईश्वर है। इसलिए ही हम 
इस प्रकरण की अवतारणा कर WE । 
ब्रजभाषा के युग में, हमने अब तक देखा है कि इस प्रकार की प्रवृत्ति आ गयी 
थी कि कबिगण तटस्थ रूप से अपनी सारी हँसी-खेल, क्रीडा-कोतूहल युगल-सू्ति में 
पर्यवसित कर दें । कवियों ने इस प्रकार के भाव-चित्रण में अद्‌भुत सफलता पायी, 
रसिकों ने इस कविता का काफी सम्मान किया । ऐसा साहसी व्यक्ति शायद ही 
हो जो सूरदास या नन्ददास के ऊपर [जिन्हें ग्रियसँन ने मध्ययुगीन मरमियों 
(mystics) के Bernerd of Clairvaux कहा है] भ्रष्टाचार फैलाने का अभि- 
योग लगावे । परन्तु सूरदास की कविता में राधा और कृष्ण की प्रेम-लीला का 
साम्राज्य है। नन्ददास भी इस प्रेम-लीला की मस्ती में ही विभोर रहे। इधर 


CC-0. In Public Domain. Gurukul Kangri Collection, Haridwar 


gitized by A rya Samaj Foundation Chennai and eGangotri 0010000000 


सूर-साहित्य / 135 


गृहस्थ-श्यृंगा री कवियों की तो गिनती ही नहीं । 

यह सारी कविता स्पष्ट है । सौन्दर्यं को ठोस रूप में उपलब्ध करने का परि- 
णाम यह हुआ है कि उसमें किसी रहस्य-भावना या आध्यात्मिक रूपक का प्रभाव 

at है शेली या वर्ड सवर्थ के समान विशुद्ध प्रकृति का प्रेम ब्रजभाषा के कवियों 

में ढूँढने पर भी नहीं मिलेगा; मिलेगी ससीम की लीला--मिलेगी सान्त की 
क्रीड़ा । तन्त्र-साधना के उस आदर्श ने जिसमें सीमा को असीम की उपलब्धि का 
कारण बताया गया है, व्रजभापा के कवियों को बड़ी दूर तक प्रभावित किया था । 
उसी माधुर्य के फलस्वरूप विष्णु का आसन कृष्ण के नीचे हो गया । गोलोक में 
सिवा कृष्ण के पुरुष का अस्तित्व जाता रहा । कृष्ण के प्रेमी राधिका की सखी हो 
गये | उस सख्य-भाव से वह युग प्लावित हो उठा था। 

श्रीकृष्ण के सम्बन्ध में की गयी अनेक TT कविताओं में गोलोक की भावना 
ने यथेष्ट पुष्टि प्रदान की है । श्रीकृष्ण ही एकमात्र पुरुष हैं, बाकी सब राधारानी 
की सेविकाएँ, सखियाँ; फिर संकोच काहे का, व्यवधान केसा ? एक दूसरे प्रकार 
के भक्त थे जो अपने को श्रीकृष्ण का सखा समझते थे । इन्हें भी अपने रसीले मित्र 
की रहस्यमयी कथाओं को खुलकर गाने का अधिकार था । यह सब होते हुए भी 
ब्रजभाषा का कवि केवल तटस्थ साक्षी है। सखियाँ आकर कृष्ण और राधा के 
मिलन-विरह को नाना भाव-भंगी से प्रकट कर जाती हैं और श्रीकृष्ण के सखा या 
“राधा ठकुराइन' की सखी हमारे कवि, कठपुतली के नाच के सूत्रधार की भाँति, 
केवल सूत्र खींचा करते हैं। अपना नाम शायद वे साक्षी रूप में रख देते हैं। इस 
प्रकार के सापेक्ष-निरपेक्ष द्वन्द् से कवि एक विचित्र सौन्दर्य की सृष्टि तन्मय भाव 
से करता जाता है। भक्ति के प्रवाह में बहते समय भी वह तटस्थ है और श्रृंगार 
के सरोवर में स्नान करते समय भी तटस्थ है। इस मनोभाव को आप विचित्र 
कहना चाहें, कहें, पर है यह अनुपम | 

इसी मनो भाव के साथ कवियों ने ब्रजभापा-साहित्य की सृष्टि की है । अब अगर 
इस विविध-विचित्रता-युक्त मनोभाव को बिना समझे कोई इस काब्य-कानन में 
प्रवेश करेगा तो वह्‌ बार-बार प्रश्‍न करेगा कि जिन्हें परम ब्रह्म समझा जाता है 
उनके नाम के साथ क्या कारण है कि हिन्दी के कवि धृष्टता के साथ इस तरह का 
दुर्व्यवहार बराबर करते रहे हें ? समाज के इस नैतिक पतन का कया कारण है ? 
इस तरह के साहित्य के प्रचार से समाज का उत्थान होना कैसे सम्भव है? हमारे 
जातीय या धामिक विकास में किन कारणों से यह घृणित प्रवृत्ति आ गयी ? और 
. यदि आ भी गयी तो क्या कारण है कि इसके मूलोच्छेदन की चेष्टा समाज ने नहीं 
गि ? ये और इसी प्रकार के सैकड़ों प्रश्‍न उठेंगे। वह आश्‍चर्य से समाज की इस 
-नहीं, भक्ति-प्रवणता को देखेगा । 

पर उस युग का समाज-यह समाज अब भी लुप्त नहीं हो गया है-सौभाग्य- 
वश, कवियों के अनकूल था । श्रीकृष्ण के ज्ञ।न-भक्ति-कम के पूर्णरूप में उसने उस 
माधुर्य को हृदयंगम करने में किसी प्रकार की बाधा का अनुभव नहीं किया जिसे 

तात्कालिक कवियों ने समाज को दान किया था । श्रीकृष्ण के उस रस-मय विचित्र 
रूप पर उस समाज की प्रेम-भक्ति केन्द्रित हो गयी थी । कृष्ण और राधा उनकी 
अपनी चीज़ हो गये थे, और हें । कृष्ण उनके साथ गाय दुहा करते थे, विरहा गाया 
करते थे, होली खेला करते थे, भूले में साथ ही झूला करते थे और उसके सभी 
प्रीति-स्निग्ध कार्यो को अपनी मधुर वंशी से प्लावित कर देते थे। राधा भी दूर 
नहीं थीं । नवोढ़ा के वासक-शयनों पर वे फूल चुन दिया करती थीं, आगमिष्यत- 
पतिका के साथ वे प्रतीक्षा-पथ पर आँखे बिछा देती थीं, विरहिणी के साथ वे आँसू 
की धारा से दित और रात एक कर देती थीं, कुमारी की मदिर आँखों में नटनागर 
की 'कलाबाजी-सी करति' आँखों को मिला देती थीं, सखियों के मिलन-मधुर हास्य 
में वे अमृत ढाल देती थीं--फिर भी राधा और कृष्ण परम-शकित और परम-पुरुष 
थे ! इतने नजदीक अथच इतने विराट्‌ | जब तक समाज की इस मनोवृत्ति को 
आप नहीं समझेंगे, आप उसी तरह चकित भाव से पूछ बेठेंगे--'ओऔओर यदि (यह 
घृणित प्रवृत्ति) आ भी गयी, तो क्या कारण है कि समाज ने इसके मूलोच्छेद की 
चेष्टा नहीं की ? ' समाज आपके प्रश्‍न को सुनकर भीत-भाव से पूछ वैठेगा--'कौन- 
सी घृणित प्रवृत्ति ? कँसा मूलोच्छेद ? 

असल बात यह है कि उन्नीसवीं शताब्दी के बाद से हमारे नवविचार-परायण 
पण्डितों के हृदय में जहाँ तर्कं की आग जल उठी है, वहाँ श्रद्धा भस्म हो गयी है। 
'आर्ट ओ आहिताग्नि' ग्रन्थ के प्रणेता श्री यामिनीकान्त सेन ने गेटे से एक अंश 
उद्धृत किया है, जिसमें कहा गया है कि “आज का तरुण युवक कहता है--मैं 
किसी कला-सम्प्रदाय का शिष्य नहीं हूँ । इस युग में कोई ऐसा जीवित मास्टर नहीं 
है जिससे मैंने कुछ सीखा ही । मृत व्यक्तियों से तो मैंने कभी कुछ सीखा ही नहीं । 
इस युग का तारुण्य श्रद्धाच्युत हो गया है।' आज हप्र बीसवीं सदी के भारतीय 
तरुण गेटे के कथन के उदाहरण हैं। अश्रद्धा-भाव से हम किसी साहित्य का ज्ञान- 
सम्पादन करते हैं, समीक्षा करते हैं, बुरा या भला होने का फतवा देते हैं और 
कल्पना कर लेते हैं कि उक्त साहित्य का उपजीव्य समाज हमारे ही जैसा तर्क- 
परायण और अश्रद्धावान्‌ था। 

आगे हम ब्रजभाषा-साहित्य के ईश्वर का जो विचार करेंगे उसके लिए उसी 
ईदवर की एक बात कह्‌ देना चाहते हैं: 

हे परंतप ! इस धर्म पर श्रद्धा नहीं रखनेवाले पुरुष मुझे न पाकर फिर से 

इस मरणधर्मा संसार-मार्ग में लौट आते हैं।” . --गीता, 9-3 


2. ब्रजभाषा के कवि और युगल-मूत्ति 
टेरि कहौं सिगरे ब्रज लोगनि, 
काल्हि कोऊ कितनो aghe 
माई री वा मुख की मुसुकानि, - 
सम्हारि न जैहैँ न जैहेँ न जेहैं। - रसखान 

कवि ठाकुर प्रीति करी है गुपाल सों, 
टेरि कहौं सुनो ऊचे गले । 
aq नीकी लगी सो करी हमने, 
तुम्हें नीकी लगे न लगे तो भले। 

ठाकुर 
यही हैं ब्रजभापा के मधुर कृष्ण ! जरूरत समझो, ईश्वर कहो; न समझो, 
मनुष्य कहो । कवि का इसमे कुछ वनता-विगड़ता नहीं। अपने प्रशस्त प्रेम के 
विपुलायत राजमार्ग पर वह fades, निर्मम और शान्त भाव से अग्रसर हो रहा 
है । तन्मयता के मधुर गीत को मानव-चरित्र की ससीम मर्यादा में प्रतिवद्ध रखकर 
ह अनन्त की ओर छूट चला है। उसके भगवान्‌ तटस्थ की भांति कहीं बैठे नहीं 
हैं । उसी के साथ प्रेम के नाना कल-कल्लोलों से उसके मनोमन्दिर को मुखरित 
करके उसी के साथ खेल रहे हैं । संसार में जिस प्रकार स्त्री अपने लौकिक प्रेम को 
पति के साथ केन्द्रित करके बाकी जगत्‌ का अपने शुद्ध प्रेम से सिंचन करती है--- 
उसी प्रकार यह कवि अपना लौकिक प्रेम मनमोहन पर केन्द्रित करके शेष संसार 
को अपने प्रेम से प्लावित कर रहा है। उसके मोहन प्राकृत ही हैं, कुछ अति-प्राकृत 
नहीं । प्रेम लौकिक ही है, अलौकिक नहीं । पर लौकिक प्रेम के विशुद्ध स्वरूप में 
अति-प्राकृत के अलौकिक प्रेम की सत्ता रहती है। संसार में हम अनन्त सत्य को 
ग्रहण नहीं कर सकते | सान्त का यथार्थ ज्ञान हमें अनन्त सत्य की ओर उन्मुख कर 
देता है। अगर हमारी शक्ति अल्प है तो हमारा सान्त भी छोटा होना चाहिए । 
जितना ही वह्‌ छोटा होगा, उतनी ही अधिक पूर्णता के साथ हम उसका ज्ञान प्राप्त 
करेंगे | हमारा ज्ञान जितना पूर्ण. होगा, जितना यथार्थ होगा, उतना ही हम अनन्त 
सत्य का अनुभव कर सकेंगे | ब्रजभाषा का कवि इस रहस्य को समझता है । उसने 
अपने प्रेम का दायरा संकीर्ण कर लिया है । यह संकीर्णता विशालता की उपलब्धि 
के लिए है। नदी में जल अगर कम हो तो उसके दोनों कूलों का सटा-सा रहना 
उसके प्रवाह को अधिक निर्वाध और प्रखर कर देता है। संकीर्णता से गम्भीरता 

आती है, गम्भीरता से शाइवत रस। 
ब्रजभाषा के कवियों के इस रहस्य को अगर नहीं समझेंगे तो आपका मन 
नाना प्रश्नों की कुहेलिका में मार्ग भूल जायेगा । ब्रज-गोप-गो पिकाओं की विरह- 
लीला, मिलन-वैभव, रहस्य-केलि और उपालम्भ में वह उस प्रेम के रूप का यथार्थ 
परिचय पाता है जो सहजगम्य है और जिससे सीमाहीन माधुर्य का साक्षात्कार 
होता है । इसकी परिधि संकीर्ण है, होने दो; लौकिक है, कुछ चिन्ता नहीं । मगर 
देखो उसमें यथार्थता है या नहीं । अगर क्षुद्र की ही सत्य उपलब्धि हो सकी है तो 
काम हो चुका है। ज़रूरत नहीं कि विशाल विषयों का जाल बिछाकर बैठें और 

हाथ कुछ भी न लगे। 


feat क्या है? संयम का लक्ष्य ? उपासना का उपजीव्य न का आश्रय? 
O ? ज्ञा 
| T 1 आश्रय ? 

ईइवर क्या नहीं है? AMT का वह प्रेम जिसे नैतिकता के लक्षणों में 
नहीं ले आया जा सकता; देव, बिहारी, मतिराम की वे वाते, जिन्हें अश्‍लील कहने 
का प्रयत्न किया गया है? ब्रज-वालाओं के मादक विरह का आश्रय, राधा का प्रेमी, 
सूरदास का व्याम क्या है ? नेति, नेति, नेति ! 

ह क्या वात हे जिसके होने यान होने से ईश्वर का होना या न होना, 
सम्मानित या अपमानित होना निर्भर है ? किस रास्ते से ईश्वर के मन्दिर तक 
जाया जा सकता है ? किससे नहीं ? ब्रजभाषा का कवि इन प्रइनों की निस्सारता 
को समझता है। उसे खूब मालूम है--'बेदम-से बेद-मत-वारे मतवारे परे ! ' उसे 
सीधा सहज मार्ग मालूम है-_ प्रेम ! 

तत्त्ववाद के इस विकट युग में प्रेम की बड़ी खींचातानी हुई है । ब्रजभाषी कवि 
इन दुरूहताओं को नहीं जानता | उसका प्रेम स्फटिक की भाँति उज्ज्वल है, उसी 
की तरह ठोस । अध्यात्मवाद को विकट गुत्थियों को सुलझाने का प्रयत्न उसने 
किसी दिन नहीं किया । उसकी प्रेम-धारा विशाल नद नहीं है, संकीर्ण नाला है, 
पर गम्भीर तेजपूर्ण | उसे इसका अभिमान है। वह अपने मार्ग में निर्भीक भाव से 
प्रेम की मशाल लिये बढ़ रहा है : 

कवि ठाकुर प्रीति करी है गुपाल सों, 
टेरि कहीं सुनो ऊचे गले | 

कितनी दृढ़ है यह निष्ठा ! मानो वह वर्त्तमान युग के कवि के कण्ठ-में-कण्ठ 
मिलाकर कहना चाहता है | 

वैराग्य-साधना में मुक्ति है; हम इस मुक्ति को नहीं चाहते | असंख्य बन्धनों 
में रहकर महा आनन्दमय मुक्ति का स्वाद लेंगे । इस पृथ्वी की मिट्टी के पात्र को 
ARENT भरकर (हमारी यह्‌ महा आनन्दमय मुक्ति) तुम्हारे नाना वर्ण और 
गन्ध को अविरत ढाला करेगी, समस्त संसार को प्रदीप की नाई लाख-लाख वत्ति- 
काओं में जलकर प्रकाशित कर देगी 1” 

--रवीन्द्रनाथ ठाकुर : 'नैवेद्य' 

“बराग्य.के विपुल भार से जर्जर इस देश के अन्तस्तल में सहज प्रेम की निष्ठा 
को प्रज्वलित किया है, इन ब्रजभापा के कवियों ने। केसा वैराग्य, कैसा योग ? 
शत-शत गोपियों के कल-कण्ठ से योग-साधना के विरुद्ध अधिकारपूर्ण बाते भारत- 
वर्ष में अगर सुनने को मिली हैं तो युगल-मूर्त्ति के प्रेम में मतवाले इन कवियों की 
कृपा से । कहाँ है विरह का यह उमड़ता हुआ स्रोत अन्यत्र ? इस विशाल विरह- 
वेदना पर दात-शत 'मेघदूत' न्यौछावर हैं, हज़ार-हज़ार ताजमहल निसार हैं । इसी 
aya समुद्र को ईश्वर का अपमान कहते हैं आप ? कहिए । पर भूल न जाइए कि 
मध्ययुग का ईश्वर आज का ईश्वर नहीं है। एक तरफ हैं सहस्राधिक सम्प्रदायों के 
साधुओं के उपास्य नीरस, निष्काम, निर्गुण ईश्‍वर और दूसरी तरफ है यह प्रेम का 
उदगम, माधुर्ये की सरिता, भक्ति का समुद्र, सौन्दर्यं का सर्वस्व, राधा माधव की 
युगल-मूत्ति । आपको पसन्द हो तो पहले को लेकर वैराग्य-साधना कीजिए। 

श्रजभाषा के कवियों और रसिकों को वह पसन्द नहीं । योग की साधना व्यर्थ हे 
उनके लिए । वे साफ कहते हैं: 
जिन जान्यो जोग तौ जोग लै जरि मरौ ! --देव 
उद्धव को गोपियों ने जो सन्देशा दिया है, वह इतना साफ है कि उसमें 
आध्यात्मिक गूढ़ताओं का ढूंढना बेकार है। मगर उस विशाल प्रेम-वेदना के 
अध्यात्महीन होने से अध्यात्म का जगत्‌ इतना निकट आ जाता है कि आइचर्य 
होता है । 'मेघदूत' के अमर संगीत का सौन्दर्य क्या हे ? विराट्‌ मानव का सनातन 
विरह | युग-युगान्तर का पुंजीभूत विरह प्रतिनिधि कवि के कण्ठ में शादवत रूप 
धारण कर गया ! ताजमहल का सौन्दर्य कहाँ है? पत्थरों में? होगा; पर 
वास्तविक सौन्दर्य उसका है, उस शाइवत विरह में । प्रेमी हृदय के उच्छवास ही 
पाषाण से फूटकर सौन्दर्य का रूप धारण कर सके हैं । और ब्रज की इन गोपियों के 
मादक विरह का सौन्दर्य कहाँ है? गोपियों में ? उद्धव में ? नहीं । उसका सौन्दर्य 
उसी मधुर कल्पना में है जिसने वासुदेव-देवकी-पुत्र कृष्ण को आनन्दक्रन्द मनमोहन 
के रूप में उपस्थित किया है, जिसने प्रेम की साक्षात्‌ मूक्ति इन आभीर-कन्याओं 
की सृष्टि की है । कितनी विराट्‌ कल्पना है, पर कितनी कोमल | — 
जाहि अनादि अनन्त अखण्ड 
अछेद अभेद सु वेद aaa 
ताहि अहीर की छोहरियाँ 
छछिया भरि छाँछ पे नाच नचाव ! 
इते AETAT कहना चाहते हैँ ? एक यूरोपियन कला के मर्मज्ञ का कहना 
है कि “यूरोप का आधुनिक अध्यात्म-साहित्य, काव्य या आर्ट में कहीं भी एक 
परिपूर्ण सामंजस्य के साथ आत्मा का सहज सम्पर्के नहीं स्थापित कर सका है । 
अतीरिद्रय-जगत्‌ की ओर जरूरत से ज्यादा खिंचाव होने के क।रण वहाँ इन्द्रिय- 
जगत्‌ की ओर विशिष्ट प्रवृत्ति सम्भव नहीं हो सकी है 1” एबमस्तु । अगर यूरोप के 
अध्यात्मवाद की सचमुच यह्‌ दशा है--हमें ठीक पता नहों-- तो कृपा करके इस 
अध्यात्मवाद से ब्रज के अध्यात्मवाद की-अगर नितान्त प्रयोजनीय नहीं समझते हों 
तो-तुनना न कीजिए । कहाँ रूखा अध्यात्मवाद और कहाँ यह प्रेमप्ल' बित्त माधुर्य : 
कहँ ag laag चाहि कठोरा । 
कह्‌ स्प्रामल मृदु गात किसोरा l 
र मनमोहन. के इस मिलन-विरह में कहीं भी तुरीय-अवस्था की ओर इशारा 
नहीं किया गया । Sous इसका माधुर्य अनुपम है, अवर्णनीय है । इसमें ईइबर की 
धर-पकड़ अगर त भी की जाय तो कोई हानि नहीं । रस का परिपाक उसी मधुरता 
के साथ होगा : 
मनमोहन के बिछुरे सजनी, aig तो नहीं 


दिन द्व 
सखि वे, तुम वे, हम बे त 


ही रहीं, पै कछू के कछू मन ह्लं गये हैं । 
“पप्माकर 

। अगर AT का कवि इसी भाव को बार-बार दुहराता हुआ जीवन काट दे और 
| मनमोहन के केवल इसी अंश का पर्याप्त और यथार्थ ज्ञान प्राप्त कर ले, तो वह 
अपनी साधना को सफल समझ लेगा | यह क्या साधारण बात है! सब है, मगर T 
कुछ खो-सा गया है--'पर्यत्सुकीभवति यत्‌ सुखितोऽपि जन्तुः ।' यह ठीक है कि 
|) इसका दायरा संकोणं है, पर क्या हुआ इससे ? बह विराट्‌ की उपलब्धि के लिए 
तो मर नहीं रहा है, उसकी साधना तो सरस-उपलब्धि की है ! वह उसे मिल गयी। 
उसका मधुर, उसका मोहन मिल गया, तत्त्ववाद जाय भाड़ में। इसकी उसे बिल्कुल 


परवा नहीं । 
ब्रजभाषा के कवियों का ईश्वर मधुर और सुन्दर तो है ही, लौकिक fafa- 
| निषेध के परे भी है । वह विधि का विधाता है, पर है घरेलू मित्र । श्रीकृष्ण के इन ~ 


Bh दोनों रूपों का सामंजस्य ही ब्रजभाषा काव्य की विशेषता है, वही 'माडनं-माइण्ड 
से अगम्य भी है विधि के विधाता मानव की लीला ब्रजभाषा का कवि सहज ही 
| कह जायगा और अगर आपने कृष्ण के इस सामंजस्य को नहीं समझा है, तो घृणा 
तक करने लगेंगे । आप चकित की भाँति ताकते रहेंगे और युगल-मूत्ति की पद- 
धूलि का मतवाला भिखारी सूरदास गा उठेगा : 
ऐसे जनि बोलहु नदलाला । 
छाँडि देहु अँचरा मेरो नीकं जानत और-सी बाला | 
बार-बार मैं तुमहि कहति हों परिहौ बहुरि जंजाला | 
जोबन रूप देखि ललचाने अबहीं ते ये ख्याला । 
तरुनाई तन आवन दीजे कत जिय होत बिहाला । | 
सूर स्याम उर तें कर टारहु टूटे मोतिन माला | | 
क्या कहते हैं आप ? “सूरदास के समान भकत के हृदय में ऐसी गन्दगी और 
विलासिता कहाँ से आ गयी ?” आनन्दकन्द श्रीकृष्ण और श्रीपति राधा-रानी के 
रहस्यमय केलि से। भक्‍त की उस साधना को संसार में लोग जब तक नहीं समझें गे. 
तब तक इस तरह के प्रश्‍न करेंगे । समझ लेने पर स्वयं अपने-आपसे ही पुळेंगे--- 
कैसी गन्दगी ? कैसी विलासिता ? 
भगवान्‌ बुद्धदेव ने पूछने पर एक वार बताया था कि तथागत का धर्मे उनकी 
मृत्यु के हजार वर्ष बाद तक रहेगा, इसके बाद विकृत हो जायेगा । हुआ भी ऐसा 
ही। वह युग ही ऐसा था जो अविचलित चित्त से एक साधना को अनायास ही वर्षों | 
तक वहन कर सकता था । पर बीसवीं शताव्दी के बुद्ध महात्मा गाँधी से पूछिए कि 
आपका धर्म कितने दिनों तक रह सकेगा ! विश्वास के साथ वे सौ वर्ष भी नहीं 
कह सकेंगे | स्वामी दयानन्द को मरे सौ वर्ष भी नहीं हुए कि उनके महान्‌ आदर्श 
पर स्थापित विधवाश्रम क्या-से-क्या हो गये ! यही है हमारा नैतिक-समुत्यान का 
युग ! और वीसवीं शताब्दी की इसी प्रबुद्ध नीतिमत्ता का मुकुट पहनकर हम घुणा- 
भरी आँखों से ग्रीक कलाकारों को डाँट देते हैँ--“बर्ब र ग्रीक ! अपने उपास्यों की 
ag नग्न प्रतिमा ! देवी-देवताओं का यह जघन्य अंकन ! ! ” इजिप्शियनों की 

चित्रकला देखकर गरज उठते हैं---“असभ्य इजिप्ट ! राज-हरम्यं में नग्न परिचारि- 
काएँ, और उनका चित्रण ! ! ” फारस के कवि पर आँखें तरेरकर कहते हैं-- 
“विलासपंक में निमज्जित कवि, और सुराही तेरी आराध्य देवी है ! ” संस्क्रत के 
कवियों पर बरस पड़ते हैं--“देव-वाणी के पवित्र मन्दिर को अश्लील पंक से पंकिल 
करनेवाले कवि, यही तेरी कला है ! धिक ! ! ” ब्रजभाषा के कवियों पर टूट पड़ते 
हैं---“भ्रष्टाचार के प्रसारक कवि, अपने उपास्यदेव के नाम पर तूने यह गन्दगी 
फैला रखी है ! धिक्कार है ! ” और फिर अपनी प्रवुद्ध नैतिकता की मशाल लेकर 
आगे बढ़ जाते हैं, मानो अतीत ओर भविष्य के निविड़ अन्धकार को दूर करने के 
सिवा इस युग के जीवन का और कोई लक्ष्य ही नहीं है । 
यह वात विज्ञ-मण्डली को बताने की जरूरत नहीं कि श्रद्धा और प्रेम निकृष्ट- 
से-निकृष्ट आचरण में उत्कर्ष दिखा देता है । अश्रद्धा और घृणा से उत्तम-से-उत्तम 
वस्तुएँ घृणित हो जाती हैं। सभी धर्मो में आप कुछ-न-कुछ ऐसी बातें देखेंगे जिन्हें 
देखकर आपको आइचर्य होगा कि धर्म के नाम पर यह क्या अनर्थ है? पर उस 
धर्म के अनुयायी की सश्रद्ध दृष्टि से उसी वात को देखिए। आप जान सकेंगे कि 
यह अनर्थ नहीं है। ब्रजभाषा कवियों के कृष्ण भी ऐसे ही हैं । आप जिसे गन्दगी 
कहकर घृणा से आँख फेर लेते हैं, उसी में वह युग प्रेम का स्रोत बहता देखता है 
और सिर आँखों चढ़ा लेता है। राधा और मोहन के नेह में भी सन्देह ? ब्रज का 
कवि आपकी इस बात को समझ ही नहीं सकेगा । वह चकित की भाँति पूछेगा-- 
युगल-मूत्ति का नेह भी किसी को अच्छा नहीं लगता ! आप अगर कहें ‘Zi’ तो वह 
विस्मित हो जायगा। कह उठेगा--धूल डाल दो उसकी आँख में, जो इसमें कलुष- 
प्रवृत्ति देखता है । एक मुट्ठी नहीं, हज़ार मुट्ठी--दस हजार मुट्ठी ! 
राधा-मोहनलाल को, जिन्हें न भावत नेह। 
परियौ मुठी हजार दस, तिनकी आँखिन खेह 11 
--मतिराम 
क्या कहेंगे आप इस ईश्वर को ? इस भावना को ? इस विश्वास को? 
पागलपन ? छीछालेदर ? ना; कृपा करके यह न कहिए | उस रहस्यमय ईश्वर 
को समझने की कोशिश कीजिए। कवि की आँखों से ही एक बार उसके मदनमोहन 
को देखिए। उस 'आँखिन में राखिबे जोग? को सम-व्यथित्व (sympathy) के 
साथ देखिए l देखिएगा, वासुदेव और आभीरों के वाल-देवता के इस संयुक्त 
संस्करण के चारों ओर ठोस प्रेम की कितनी जमावट आ जमी है । अति-प्राकृत का 
रूप कितना प्राकृत हो गया है । देखिएगा, 'राधारानी' वे 


i i के विशुद्ध काल्पनिक रूप के 
चारों ओर कितना सरस प्रेम, सहज सौन्दर्य घनीभूत हो उठा है, शन्य को जकड़कर 


किस मधुर स्नेह का स्तूप तैयार हो गया है। गोपियो को देखिएगा--प्रे j 
minen है गा---प्रेम की असंख्य 
यह ईश्‍वर उस कवि का सखा है। अपनी विरह 


-वेदना को उसके चरणों में 
क्र २ 
समापित करके वह॒ धन्य हो जाता है, अपनी पुलक-व्यथा को उसे भेंट कर वह्‌ कृतार्थं 

हो जाता है। वह गाय होकर भी रह सकेगा, यदि उस 'साँवरे मीत' का दर्शन हो 
सके; वह पक्षी बनना भी अच्छा समभेगा, यदि प्रिय का केलि-कदम्ब उसका 
बसेरा हो सके; वह पत्थर भी बन सकेगा, यदि उस लीलामय की उँगलियों का 
स्पशं कर सके ! कया कहेंगे आप इस तन्मयता को ? बाल-गोपाल की कारी 
कमरिया पर वह ‘fag पुर कौ राज' वार सकता है, नन्द की गायों की चरवाही 
करने का अवसर मिल जाय तो आठों सिद्धि और adi निधि को वह अनायास ही 
SHU सकता है, कोटि-कोटि कलधौत के धाम वह उन करीर के ATT पर न्यौछा- 
वर कर सकता है। यह है उसकी गहन साधना ! पर यही स्वर्ग और अपवर्ग को 
SHU देनेवाला कवि आपको आचर्य में डालकर गा उठता है : 
रोकत हौ बन में 'रसखानि' चलावत हाथ घने दुख Fat) 
जै हैं जो भूषन काहू तिया के तो मोल छला के लला न विकेहो । 
x x x 
हाँसी में हार हरौ 'रसखानि' सु जो कहूँ TH तगा टुटि ë 
एक ही मोती के मोल लला, सिगरे ब्रज हाटक-हाट fang | 
यही है ब्रज के कवि की मधुर और विषम साधना । आप कहेंगे इस साधना में 
अइलीलता है । जरूर है । लोक-धर्म बन जाने पर कौन-सी ऐसी साधना है, जिसमें 
कलुषवृत्त पुरुष न आ घुसे हों ? परन्तु सारी ब्रजभाषा की कविता में आप मुश्किल 
से ऐसी एक-आध अश्लील कविता पायेंगे जिसमें युगल-मुत्ति की मर्यादा के प्रति 
श्रद्धा का भाव न हो कवि सव कह जायगा, मगर एक मर्यादा के प्रति श्रद्धा 
रखकर | यह क्या मामूली साधना है ? प्रेम के उच्चतम स्तर से लेकर निम्ततम 
स्तर तक मर्यादा के प्रति एकनिष्ठा, सो भी कितने दिनों तक ? सौ-पचास वर्ष 
नहीं, कम-से-कम एक सहस्राब्दी तक ! 
संसार का यह एक विचित्र रहस्य है कि प्रेम की आँखों से देखने से जो बात 
जितनी ही आकर्षक होती है, घृणा की नजरों से देखने पर वह उतनी ही गहित। 
प्रायः देखा गया है कि' धा मिक आक्षेप करनेवाले उन्हीं बातों में अधिक दोष देखते 
हैं, feat उस धर्म के अनुयायी अधिक प्रेम करते हैं। ईसा के मेष-पाल रूप में 
करुणा का जो स्रोत फूट पड़ा है, ईसाई धर्म के आलोचकों को उसी में भेड़िया- 
धसान दिखायी देता है । बुद्धदेव ने संसार की क्षणभंगुरता पर बड़ा जोर दिया था | 
सहस्र-सहस्न बौद्ध-भिक्षु संसार की इस क्षणिकता को शाञ्वत के रूप में परिणत 
करने के लिए गृह-त्यागी हो गये; पर वोद्ध-दर्शन के विरोधियों ने इस पर सहज 
पिल पड़ने की कृपा ही नहीं की, बल्कि इसके अतिरिक्त उनकी राय में बौद्ध धर्म 
का और कोई अस्तित्व ही नहीं रह गया। विरोधी-दशंनों में बौद्ध क्षणिकवाद के 
अतिरिक्त और कुछ है ही नहीं । हिन्दुओं ने मूत्तिपूजा के प्रति अपनी इतनी प्रगाढ़ 
श्रद्धा व्यक्त की थी कि धन-रत्त-सर्वस्व उस पर चढ़ा दिया था। आक्रमणकारी 
मुसलमानों को यही बात सबसे अधिक खटकी। आज अगर कोई हिन्दू धर्म का 
उपहास करना चाहे, तो उसे इन_कवियों की कृतियों में काफी मसाला मिलेगा। 

आज से कम-पे-कम ढाई हज़ार ववी पेहूले--देव-देव वासुदेव का आविर्भाव 
हुआ था । तब से अब तक संतार के विविध उत्यान-पतनों के बीच से गुजरते हुए 
श्रीकृष्ण ने नाना भावों से विचित्र आकार ग्रहण किया है। ज्ञान की सर्वोत्तम 
प्रतिभा गीता का प्रवचन कराके उन्हें जहाँ विशुद्ध ज्ञान के सिंहासन पर बैठाया 
गया है, वहीं गोपियों के प्रेम की आश्रय-भूमि वनाकर उन्हें प्रेम-राज्य का सर्वस्व 
स्वीकार कर लिया गया है 1 बुद्धि और भाव--171011९८८ और emotion—# 
अवतार, ढाई हजार वर्ष की विपुल साधना के साध्य को अगर लोग उपहास की 
फूंक से उड़ा देना चाहते हैं तो उचित तो नहीं कर रहे हैं, और चाहे जो करते हों । 
इस ढाई हज़ार वर्ष तक की एकान्त निष्ठा को छीछालेदर कहते हैं ? किमाइ्चर्य- 
मत: परम्‌ । 

आज हम कविता में विशुद्ध प्रकृति-प्रेमी हो गये हैं और धर्म में विशुद्ध Seat 
प्रेमी । यह प्रेम हम प्रेम के लिए नहीं कर रहे हैं, नैतिकता के लिए कर रहे हैं। 
शिलर (Schiller) कहते हैं--1115 kind of pleasure at the sight of 
nature is not an asthetic pleasure but a moral one, for it is arri- 
ved at by means of an idea. Whence comes this different sense? 
How is it that we who in every thing related to nature are infe- 
riors to the ancients, should pay such homage to her, should 
cling so heartily to her and be able to embrace the inanimate 
world with such warmth of feeling? It is not our greater confor- 
mity to nature but on the contrary, the opposition to her... 
which is inherent in our conditions and customs that impels us 
to find some satisfaction in the physical world. [प्रकृति में इस श्रेणी 
का आनन्द हम सोन्दर्य-बोध की ओर से नहीं पाते; पाते हैं नैतिकता की ओर से । 
क्योंकि यह एक विशेष धारणा से प्राप्त हुआ है। किस प्रकार प्राचीन लोगों की ओर 
हमारी धारणाओं में अन्तर आ उपस्थित हुआ ? जहाँ तक प्रकृति से सम्बन्ध है 
हम उनसे निम्ततर ही हैं । फिर भी हम प्रकृति को अपना अर्घ्यं चढ़ा रहे हैं, अनु- 
भूति से जड़-जगत्‌ को आलिगन करने जा रहे हैं। इसका मतलब क्या है? 
यह प्रकृति के साथ हमारे वृहत्तर योग से नहीं हुआ है, afer उलटे, इसलिए हो 
सका है कि आचार-व्यवहार में हम प्रकृति के विरोधी हो गये हैं और आज उसी 
भौतिक-जगत्‌ के भीतर कुछ सन्तुष्टि खोजने की चेष्टा हो रही है।] 
म ser ee म सत्त 

5 7 करते समय हमें ईव्वर-प्रेम के इस 

आधुनिक दृष्टिकोण का सहारा नहीं लेना चाहिए। 


००० 

सूरकाव्य : प्रेरणा और सोत 


सूरदास के वारे में इन दिनों काफी लिखा जा रहा है। उनकी भाषा से लेकर भक्ति 
तक सभी पक्षों पर और ऐसे भी पक्षों पर जिनसे सूरदास का बहुत दूर का ही 
सम्बन्ध है, बहुत लिखा गया है और लिखा जा रहा है। ऐसी स्थिति में कोई नयी 
बात कहना बहुत ही मुश्किल काम हे । परन्तु कुछ-न-क्ुछ कहने का प्रयत्न करना 
ही पड़ेगा । पुरानी जानकारी को भी नये सिरे से सजाने में कुछ नवीनता आ जाती 
है, ऐसा कहा जाता है। पर इसमें नये सिरे से सजाने की कला आनी चाहिए, जो 
मुझे कम ही आती है । पर प्रयत्न तो करना ही चाहिए, वही कर रहा हुं । 

सूरदास महाप्रभु वल्लभाचार्यजी के शिष्य थे और लगभग समवयस्क थे। 
वार्त्ता-साहित्य से पता चलता है कि वे काफी बड़ी उम्र में अपने महान्‌ गुरु के 
सम्पर्क में आये थे। इसके पहले भी वे भक्ति-परक गीतों की रचना करते थे। 
उनके शिष्य भी थे । महाप्रभु वल्लभाचार्य के सम्पक में आने का परिणाम यह हुआ 
कि पहले के दैन्य-परक भजनों का लिखा जाना बन्द हो गया और गुरु के आदेश 
और उपदेश को शिरसा स्वीकार कर उन्होंने लीला-गान शुरू किया । ‘Ta हों सब 
पतितन कौ टीको' जैसे दैन्य-परक पदों की रचना बन्द हो गयी और भगवान्‌ 
श्रीकृष्ण की विविध लीलाओं की पदरचना की बाढ़ आ गयी । 'सूरसागर' इन्हीं 
और भगवान्‌ के अन्य अवतारों की लीला-विषयक पदों का भण्डार है । उनके दैन्य- 
परक और विनयमूलक कुछ पद इसमें अब भी सुरक्षित हैं और जो अनुमानतः पहले 
की रचनाओं के चुने हुए पदों का संकलन है । मुख्य वर्ण्य विषय श्रीकृष्ण, श्रीराधा 
तथा अन्य गोपियों की प्रेम-लीलाएँ हैं । सूरदास का मन इन्हीं में रमता है । इन्हीं 
लीला-पदों में उनका कवि-हूदय अपनत्व अनुभव करता है। महान्‌ गुरु के सम्पर्क 
में आने का सबसे बड़ा सुखद परिणाम यह हुआ कि उन्हें अपने 'स्वभाव' का पता 
चल गया । कहते हैं कि महाप्रभु वल्लभाचायं ने उन्हें अपनी भागवत पर लिखी 
सुबोधिनी टीका के आरम्भिक अंश का ही उपदेश दिया था । बाद में सूरदास ने बहुत 
कुछ सीखा-सुना होगा, लेकिन उनके 'स्वभाव' उद्रेक के लिए उतना ही पर्याप्त 

हुआ विद्वानों ने 'सूरसागर' के पदों में महाप्रभु वल्लभाचार्य के दार्शनिक सिद्धान्तों 
को खोजने का भी प्रयत्न किया हे। पर सही वात यह है कि लीला-विषयक मूल 
सिद्धान्त के अतिरिक्त 'सूरसागर' में अन्य दार्शनिक सिद्धान्तों की बहुत स्पष्ट चर्चा 
नहीं है । लगता है दार्शनिक तत्त्ववाद में उन्हें विशेष रुचि नहीं थी । लीला-विषयक 
सिद्धान्त उनके कवि-हृदय के अनुकूल भी था और पर्याप्त भी था। महाप्रभु के 
निकट आ जाने के पहले ही वे अन्धे हो चुके थे। सम्प्रदाय के विद्वान्‌ तो उन्हें 
जन्मान्ध ही मानते हैं। इसलिए स्वयं ग्रन्थों का अध्ययन करने का उनका रास्ता 
बन्द ही था। स्वाभाविक ही है कि वे अन्तदृ ष्टि का अधिक आश्रय ले सके थे। 
बाह्य-साधन अर्थात्‌ शास्त्रों का अध्ययन उनके लिए केवल दूसरों से सुनकर ही 
आश्रय बन सकता था | उधर उनका मन रमा नहीं । 
इस कहानी का एक अर्थ यह भी हो सकता है कि महाप्रभु के सम्प्रदाय में 
उनके उन्हीं पदों को सुरक्षित किया गया जो लीला-विषयक थे, क्योंकि सम्प्रदाय 
में उन्हें ही मान्यता दी गयी । जो पद आत्म-देन्य के थे उन्हें छोड़ दिया गया; 
क्योंकि महाप्रभु वल्लभाचार्य उनके प्रति वितृष्णा प्रकट कर चुके थे। नतीजा यह 
हुआ कि उनके आत्म-परक पद उपेक्षित हो गये। शायद परवर्ती जीवन में सूरदास 
को भी उन पदों से वितृष्णा हो गयी हो। जो पद फिर भी वच रहे हैं, वह्‌ हमारे 
लिए थोड़े ही सहायक सिद्ध होते हैं। 
उन दिनों संस्कृत में लिखनेवाले महन्‌ प्रतिभाशाली आचार्य भाष्य और टीका 
लिखने में व्यस्त थे। दसवीं शताब्दी के बाद टीका-युग ही शक्तिशाली हो चुका 
था । विद्वानों और प्रवीण विचारकों के मन में यह बात घर कर गयी थी कि जो 
कुछ अच्छा या नया कहना था, उसे पहले के ऋषियों और आचार्यो ने कह दिया 
है । इस घोर कलिकाल में पुरानी बातों की अपने ढंग से नयी व्याख्या-भर की जा ? 
सकती है । श्रुति-सम्मत होना बड़ी बात है । कुछ भी ऐसा नहीं कहना या मानना | 
चाहिए जो श्रुति-सम्मत न हो और प्राचीन या आप्त समझे जानेवाले ऋषि-मुनियों 
के प्रतिपादित सिद्धान्त के प्रतिकूल पड़ता हो । दर्शन हो या धर्मशास्त्र, ज्योतिष हो 
या आयुर्वेद, सवका श्रुति-सम्मत या आप्त-अनुमोदित होना आवद्यक माना जाने 
लगा | नयी बात कही ही नहीं गयी, ऐसा नहीं था; पर सबको श्रुति-सम्मत वताना 
आवश्यक हो गया था । उन दिनों सबसे बड़ा दोष वेद-बाह्य होना था । 
इसकी प्रतिक्रिया भी बड़ी तीव्र थी। बहुत-से सम्प्रदाय तब भी थे जिनमें 
श्रुतियों की खिल्ली उड़ायी गयी थी । वह अवान्तर प्रसंग होगा । धीरे-धीरे प्रत्येक 
सम्प्रदाय अपने को श्रुति-सम्मत सिद्ध करते पर ही अधिक बल देने लगा । भक्ति- 
सम्प्रदायों में यह वात और भी प्रबल रूप में प्रकट हुई । महान्‌ शंकराचार्य ने अपने 
शक्तिशाली भाष्यों में अद्वैतवाद--जिसे थोड़ा हीन साबित करने के लिए 'माया- 
ara’ भी कहा जाने लगा था--की स्थापना की । यह बात उन्होंने ग्यारह उप- 
निषदों, ब्रह्मसूत्र और भगवद्गीता के भाष्यों में सिद्ध की । वैष्णव मत पर इसकी 
तीब्र प्रतिक्रिया हुई । भक्ति के लिए अद्वेतवाद बहुत अच्छा आधार नहीं माना जा 

सकता था। आवश्यक हो गया कि शांकर-अद्वेतवाद या मायावाद का प्रत्याख्यान 
उन्हीं ग्रन्थों के भाष्य या टीका द्वारा किया जाये जिन पर स्वयं शंकराचार्य ने भाष्य 
लिखे थे । इन ग्रन्थों को तीन प्रस्थान या 'प्रस्थानत्रयी' कहते थे । इन तीन प्रस्थानों 
का अर्थात्‌ (1) ग्यारह उपनिषद्‌, (2) ब्रह्मसूत्र और (3) श्रीमद्भगवद्गीता 
का समर्थन पाये बिना कोई सम्प्रदाय मान्य नहीं होता था । कभी किसी एक या दो 
प्रस्थानों की टीका से भी काम चल जाता था, पर तीनों पर भाष्य, टीका या तिलक 
अत्युत्तम माना जाता था । कहते हैं कि श्री महाप्रमु चैतन्यदेव के 'अचिन्त्य भेद।भेद' 
का समर्थक कोई भाष्य नहीं था और इसी लिए उस सम्प्रदाय को जब शास्त्र-सम्मत 
मतों में स्थान नहीं दिया जाने लगा तो बलदेव विद्याभूषण ने रातों-रात वेदान्तसुत्र 
पर भाष्य लिख डाला और इस प्रकार शास्त्र-सम्मत सम्प्रदायों में स्थान बनाया । 
इन टीकाओं या तिलकों का प्रतीक तिलक धारण करना हर सम्प्रदाय के लिए 
आवश्यक AL | 

महाप्रभु चैतन्यदेव अत्यन्त प्रेमिक स्वभाव के भगवद्भक्त थे । उनके सम्प्रदाय 
यानी शिष्य-प्रशिष्यों में “भागवत महापुराण' का बड़ा मान था। उन लोगों ने 
भागवत को ही एकमात्र शास्त्र स्वीकार किया था और भगवान्‌ के प्रति अहैतुक 
प्रेम को सबसे बड़ा पुरुषार्थ माना था---शास्त्र भागवतं पुराणाममलं प्रेमापुमर्थो 
महान्‌ ।' इसलिए ही कदाचित्‌ आरम्भ में उन्होंने प्रस्थानत्रयी का भाष्य नहीं 
लिखा । यद्यपि प्रस्थानत्रयी की महिमा उन लोगों को भी मान्य थी । 

परन्तु महाप्रभु वल्लभाचार्य ने शुरू से प्रस्थानत्रयी का भाष्य लिखा | इतना 
उन्होंने और किया कि श्रीमद्‌भागवत को एक प्रस्थान मानकर प्रस्थानों की संख्या 
चार कर दी और 'प्रस्थान चतुष्ट्य' नाम दिया । अपने तत्वार्थदीप निबन्ब में 
प्रमाण-रूप में चारों प्रस्थानों की बात कही है : 

वेदाः श्रीकृष्णवाक्यानि व्याससुत्राणि चैव हि। 
समाधिभाषा व्यासस्य प्रमाणं तच्चतुष्टयम्‌ i (1-7) 

उपनिषद्‌ वेद ही हैं । सो, प्रमाण चतुष्टय हुए: (1) वेद, (2) श्रीकृष्ण वाक्य 
अर्थात्‌ भगवद्गीता, (3) व्याससूत्र अर्थात्‌ ब्रह्मसूत्र, और (4) व्यास की समाधि- 
भाषा अर्थात्‌ श्रीमद्‌भागवत । इनमें भागवत को प्रमाण-रूप में स्वीकार किया गया 
है । मध्यकाल में यह सर्वाधिक प्रभावशाली ग्रन्थ रहा है। यह भक्ति का अपूर्व 
ग्रन्थ है जो कोई भी इसका लेखक रहा हो, निःसन्देश वह महाविद्वान्‌ होने के 
साथ महाकवि भी था । उपनिषद्‌ के तत्त्वज्ञान और तत्काल-प्रचलित सभी आर्ष 
शास्त्रों के सुविचारित मत इस ग्रन्थ में सहज कवित्व के साथ इस प्रकार घुल- 
मिलकर प्रकट हुए हैं कि इसे 'समाधिभाषा' या 'रिवील्ड पोयद्री' कहना बिल्कुल 
` उचित है। ब्रह्मसूत्र और भागवत दोनों ही व्यास-रचित माने जाते हैं, लेकिन सूत्रों 
में जहाँ तके-सम्मत तत्त्व-जिज्ञासा का समाधान है वहाँ भागवत भावनाओं को 
प्रभावित करनेवाला और फिर भी बौद्धिक समाधान को भी प्रस्तुत करनेवाला 
अपूर्व काव्य-ग्रन्थ है । वह्‌ बौद्धिक समाधान-मात्र नहीं है, बुद्धि को भी अभिभूत 


CC-0. In Public Domain. Gurukul Kangri Collection, Haridwar 


~ 
न 


i 

i 

|] ? 
1E 

l 

i 

| 


Digitized by Arya Samaj Foundation Chennai and eGangotri 


150 / हजारीप्रसाद द्विवेदी ग्रन्यावली-4 


करके अन्तरतर को उल्लसित करनेवाला समाधि-काव्य है। समाधान केवल प्रतीति 
उत्पन्न कराता है और समाधि अनुभूति प्रदान करती है। एक बुद्धि का विषय है, 
दूसरा बोध का । ऐसे महान्‌ ग्रन्थ को व्यास की समाधि-भाषा कहना सर्वथा उचित 
ही है। महाप्रभु वल्लभाचार्य ने केवल यही नहीं कहा कि यह एक (अतिरिक्‍त) प्रस्थान 
है, बल्कि यह भी कहा कि केवल एक, दो या तीन प्रस्थानों को ही प्रमाण मानना 
पर्याप्त नहीं है । किसी मत की ग्राहकता के लिए यह आवश्यक है कि वह चारों का 
अविरोधी हो, क्योंकि एक में यदि सन्देह रह जाय तो वह दूसरों के द्वारा ही दूर 
होता है। इसमें भी चारों उत्तरोत्तर अधिक प्रामाणिक हैं । 

“वेद, गीता, ब्रह्मसूत्र और भागवत इन चारों प्रमाणों में प्रत्येक उत्तरवर्ती 
(परवर्ती) प्रमाण पूर्ववर्ती प्रमाणों में उत्पन्न होनेवाले सन्देह का निराकरण करने- 
वाला है । जो मत इन चार प्रमाणों के अविरुद्ध है, वही ग्राह्य है। जो इनके विप- 
रीत है, वह अमान्य है 1” 

उत्तरं पूर्वं संदेहवारकं परिकीतितम्‌ । 

अविरुद्धं यत्वस्य प्रमाणं तच्च नान्यथा | 

एतद्विरुद्धं यत्सर्वं न तन्मान्यं कथंचन ।। (1-8) 
इसका मतलब यह्‌ है कि श्रीमद्‌ वल्लभाचार्य के मत से भागवत केवल एक चौथा 
प्रस्थान ही नहीं है, बल्कि सबके सन्देहों का निराकरण करनेवाला व सर्वोत्तम 
प्रमाण है | 
, इतनी बड़ी बात कहने का अधिकार उन्हें था । उनकी सुबोधिनी टीका से 
स्पष्ट है कि भागवत को परम प्रमाण मानने का साहस, विद्या और निष्ठा उनमें 
भरपूर मात्रा में थी । ऐसे ही महान्‌ गुरु के प्रेरणादायक सान्निध्य में आकर सूरदास 
ने लीला-गान को अपनाया था । स्पष्ट है कि गुरु के महान्‌ सन्देश को वहन करने 
और लोक-गोचर करने की अद्भुत शक्ति सूरदास में भी भरपूर मात्रा में थी । 

यहाँ एक बात भागवत के प्रसंग में और कह लेनी चाहिए । लीलाकथा को ही, 

“चौरासी वेष्णवन की वार्त्ता' के अनुसार, महाप्रभु वल्लभाचार्य ने सूरदास को 
भागवत के सारममं के रूप में बताया था। निःसन्देह भागवत की अपूर्वता, प्रथम 
तीन प्रस्थानों की अपेक्षा में, लीला-रस के आस्वादन पर बल देने में है : 

संसार सिन्धुमतिदुस्तरमुतितीर्षोः 

नान्यः प्लवो भगवतः पुरुषो त्तमस्य | 

लीलाकथारस निषेवणमन्तरेण 

पुंसो भवेद्धिविधदुः खदवादितस्य ।। 
[अति दुस्तर संसार-सिन्धु को पार करने के इच्छुक, विविध दुःखदायी दावाग्नि से 
पीड़ित मनुष्य के लिए भगवान्‌ पुरुषोत्तम (श्रीकृष्ण) की लीला-कथाओं से भिन्त 
कोई दूसरी नाव नहीं है ।] 

यह भागवत का विशिष्ट सन्देश है। लीला-कथा ऊपर-ऊपर से देखने पर 

प्राकृत जन के चरित के समान लगती है, पर भागवत में बताया गया है कि वस्तुतः 

वे वैसी नहीं हैं, उनका अर्थ गहराई में है। इसीलिए इस लीला-कथात्मक काव्य 
को व्यास की समाधि-भाषा कहा गया है। समाधि-भापा ऊपर-ऊपर से विसंगत 
दिखने पर भी गम्भीर अर्थ देती है । 

बौद्ध सिद्धों की सन्ध्या-भापा का नाम निश्चय ही आपने सुना होगा | महा- 
महोपाध्याय पं. हरप्रसाद शास्त्री तक ने इस शब्द को समझने में गलती की थी । 
वे बता गये हैं कि जिस भाषा का स्वरूप सन्व्याकाल-जैसा ही थोड़ा-थोड़ा प्रकाश, 
थोड़ा-थोड़ा अन्धकार से झिलमिल रहता है, वैसा ही रूप इस भाषा का हे । कुछ: 
कुछ स्पष्ट, कुछ-कुछ अस्पष्टता से आवृत । पण्डितों को इस अर्थ से सन्तोष नहीं 
हुआ था; महामहोपाव्य।य पं. विधुशेखर शास्त्री ने बताया था कि यह शब्द 
'सन्धाय' (अभिप्रेत्य) शब्द से निकला हुआ है । मुझे भी यह दूसरा अर्थ कभी ठीक 
लगा था; पर अब लगता है कि 'सन्धा-भाषा' वस्तुतः 'समाधि-भाषा' का ही 
अपश्र श रूप है, अर्थात्‌ भागवत जिस प्रकार ऊपर-ऊपर से दिखनेवाले अर्थ से 
भिन्न अतिविझिष्ट अर्थ को प्रकाशित करता है, उसी प्रकार सिद्धों की यह्‌ 'सन्ध्या- 
भाषा” भी है । ऊपर-ऊपर से विसंगत किन्तु महान्‌ रहस्यपरक अर्थ की प्रकाशिका 
समाधि-भाषा ही 'सन्धा-भाषा' है। 

सो, भागवत व्यास की समाधि-भाषा है। 'सूरसागर' में ऐसा नहीं है, लेकिन 
सूरदास जानते हैं कि वे भागवत में वणित लीलाओं का ही अपने ढंग से गान कर 
रहे हैं। वे यह भी जानते हैं कि भागवत की लीलाओं का गम्भीर अर्थ है । इस- 
लिए प्रायः अपने लीलागान के अन्त में वे पाठकों को सावधान कर देते हैं कि 
सूरदास के स्वामी इ्यासुन्दर की इन लीलाओं को, (जो 'समाधि-भाषा' में कही 
गयी लीलाओं का अनुकथन मात्र हैं), वे प्राकृत जन का आचरण न समझे | ये 
वस्तुतः पुरुषोत्तम की अलौकिक लीलाएंँ हैं। बे कवि हैं, समाधि-मापा की सम- 
कक्षता का भ्रम उनके मन में नहीं है, पर वे यह भी नहीं चाहते कि लोग इस 
लीला-गान को कोरी कवि-कल्पना मान लें। इसीलिए वे बार-बार अपने पाठकों 
को आगाह करते रहते हैं। आधुनिक समालोचक, जो इस पृष्ठभूमि को नहीं 
जानता, इन बार-बार सावधान करनेवाली वातों से झुँझलाता है । कभी-कभी बहू 
इसे रसभंग का हेतु भी मान लेता है; क्योंकि अगर इस तथ्य को न समझा जाय 
तो ये सावधान-वाणियाँ कवि-कर्म की परिपन्थी ही लगेंगी। भागवत में ऐसी 
सावधान-वाणियाँ क्वचित्‌-कदाचित्‌ ही मिलती हैं। वह समाधि-भाषा है । 'सूर- 
सागर में ये बार-बार मिलती हैं, क्योंकि कवि अपनी रचना को समाधि-भाषा नहीं 
मानता और उसे बराबर लगता रहता है कि उसकी रचना को प्राकृत जन-सुलम 
माने जाने की आशंका है । वह इसीलिए सावधान करना आवश्यक समझता है । 
'सूरसागर' भागवत से केवल इसी बात में नहीं, अनेक बातों में भिन्न है । महाप्रभु 
बल्लभाचार्यं और अन्य आचार्यो ने भागवत के सिद्धान्त और उसकी वणित 
लीलाओं का बहुत सूक्ष्म विश्लेषण किया था । उतने सुक्ष्म विश्लेषण 'सूरसागर' में 
नहीं मिलेंगे। कुछ बातें उसमें ऐसी भी हैं जिनका मूल भागवत में खोजना कठिन 

है । इसका क्या कारण हो सकता है ? यह विचारणीय है । 

असल में 'सूरसागर' शास्त्रीय वैष्णव भक्ति-शास्त्र से प्रेरणा अवश्य लेता है; 
पर शास्त्रीय की अपेक्षा लोक-धर्म के अधिक निकट है। उसकी भाषा, छन्द, पात्र 
और विचार-सरणि शास्त्रीय विश्लेषण की अपेक्षा लोक-व्यवहार के बहुत निकट- 
पर्यवेक्षण से अधिक प्रभावित हैं। हिन्दीप्रदेश के लोक-गीतों में वैष्णव भक्ति, 
तत्रापि श्रीकृष्णलीला का प्रवेश, महाप्रभु वल्लभाचार्य से बहुत पहले हो चुका था । 
वर्षों पहले आचार्य रामचन्द्र शुक्ल ने अनुमान किया था कि 'सूरसागर' के पद 
किसी पुरानी लोक-परम्परा के गीतों का माजित रूप हैं। एकाएक ऐसी व्यवस्थित 
और माजित भाषा का प्रादुर्भाव नहीं हो सकता । इसका यह मतलब नहीं है कि 
ये गान सूरदास के रचे नहीं हैं। इसका मतलव यह है कि इस प्रकार की प्रेम- 
गीतियाँ, जिनमें कुछ प्रेम और विरह की अनुभूतियों का मामिक चित्रण था, 
पहले से ही लोक में प्रचलित थीं । महाप्रभु वल्लभाचार्य-जैसे मनीषियों के सम्पर्क 
में आकर भक्त कवियों ने उन्हें व्यवस्थित भक्ति-परक गानों का रूप दिया । अब 
हमारे पास ऐसी बहुत सामग्री है जिसके आधार पर इस वात की प्रामाणिकता 
विश्वसनीय हो रही है। महायान वोद्ध-मार्ग यद्यपि लुप्त हो गया था, पर उसके 
भक्ति-सिद्धान्त की छाप लोक-जीवन पर थी । वल्लभाचार्य और चँतन्यदेव-जैसे 
महापण्डित साधकों के शास्त्रीय मत का सहारा पाते ही वह नये तेज से दीप्त हो 
उठा । उसका मूल स्वरूप लोकधर्म का बना रहा । 'सूरसागर' की लीला-गान की 
प्रेरणा अवश्य 'श्रीमद्‌भागवत' से मिली, पर बहुत-सी बातें, उस समय उत्तर भारत 
के लोकधर्मं की बनी रहीं और ऐसी बहुत-सी बातें जो परवर्ती वैष्णव आचार्यों 
की उद्भावनाएँ थीं ओर जिनका मूल श्रीमद्‌भागवत से बाहर था, इसमें छूट गयीं। 
उन्हें लेने का प्रयास भी नहीं हुआ | 

श्री वल्लभाचार्य ने अनेक शास्त्र-वाक्यों के प्रमाण के आधार पर यह सिद्ध 
किया है कि माया और अविद्या दोनों ही भगवान्‌ की शक्ति होने पर भी भिन्त- 
भिन्न हैं। अद्वैतवादियों के हिसाब से उनमें अभिन्नता है। श्रीमद्‌भागवत के 
अनुसार यह ठीक है, क्योंकि दशमस्कन्ध के उनतालीसवें अध्याय में भगवान्‌ को 
अपनी जिन शक्तियों से निषेवित कहा गया है उनमें अविद्या और माया इन दो 
शक्तियों को अलग बताया गया है: : 

श्रिया पुष्ट्या गिरा कान्त्या कीर्त्या तुष्ट्येलयोजया । 
विद्याङ्विद्ययया शक्त्या मायया च निषेवितम्‌ । (भा. 101 39 1 5) 

संसार अविद्या-जन्य है और प्रपंच माया-जन्य। इसलिए संसार भ्रम है, परन्तु 
प्रपंच सत्य । संसार से मुक्ति की इच्छा करनी चाहिए । जीव में अहंता, ममता 
आदि विकार होते हैं जिससे वह अविद्या (गलत जानकारी) के कारण मोह-ग्रस्त 
हो जाता है । संसार सिन्धु से पार होने के लिए, जैसा कि पहले ही बताया गया 
है, भगवान्‌ के लीलाकथा-रस का आस्वादन एकमात्र साधन है, पर प्रपंच माया- 
जत्य है और सत्य है । वह रहेगा | उसका विलोप सम्भव नहीं है। संसार और 


CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


सुरदास : स्फुट रचनाएं / 153 


प्रपंच का यह सूक्ष्म भेद वल्लभाचार्य के तत्त्व-दर्शन को अद्वेत-वेदान्तियो के दर्शन 
से भिन्न करता है । वे लोग प्रपंच को भी मिथ्या मानते हैं । पर सूरदास इस प्रकार 
के किसी भेद की चर्चा, मेरी जानकारी में, नहीं करते | वे भवसागर--जो संसार 
का ही समुद्र-परक रूपक है--की चर्चा तो करते हैं और उतनी दूर तक वल्लभा- 
चार्यं के तत्त्व-दर्शन के अनुकूल ही है; पर प्रपंच की कोई नामतः चर्चा नहीं करते । 
लोकधर्म में संसार और प्रपंच के सूक्ष्म भेद का कोई अस्तित्व नहीं था । वहाँ भव- 
सागर एक स्पष्ट धारणा है और वह भगव।न्‌ से भिन्न मोह पैदा करनेवाला जगत्‌, 
यम-यातना और मनुष्य का स्वयं उत्पन्न किया हुआ अहंता-ममता का जंजाल, 
एक ही है । सूरदास इस बात में भी लोक-विश्वास के अधिक निकट हैं । वे भव- 
सागर को प्रपंच से अलग नहीं समझते | अनेक प्रकार की नरक-यातनाओं में उनका 
विश्वास है । परन्तु भगवान्‌ की लीला के गान को यम-यातना और नरक-भोग के 
मूल्य पर काम्य मानते हैं । उनके लिए तो भगवान्‌ से उद्धार पाने का एक ही साधन 
है--शुद्ध मन से भगवान्‌ का स्मरण : 

गनिका किये कोन ब्रत संयम शुकहित नाम पढ़ावै । 

मनसा करि सुमिरो गज वपुरो ग्राह परम गति पावै । 

यज्ञ, याग, तीर्थ, ब्रत सव ठीक है, पर भजन के सामने उनका कितना मूल्य 

है ! यम-यातना से उद्धार पाने का एक ही उपाय है -भगवन्त-भजन : 

काहे को ALANA यज्ञ कीजे, गयाश्राद्ध, काशी-केदार 

प्राग कल्प माथे करवत दे, चन्दा तरनि ग्रहन लछवार 

सूरदास भगवन्त-भजन विनु, यम के दूत कौन काटे पार । 
सूरदास की यमऱयातना भी भव-सागर का ही परिणाम है । परन्तु भगवत्‌-लीला- 
प्रेम की महिमा के आगे वे यम-यातना की विकरालता को उपेक्षणीय बतलाते हैं : 

ऐसो कब करिहो गोपाल । 

मनसा नाथ मनोरथ दाता हो प्रमु दीनदयाल । 

चरनति चित्तनिरन्तर अनुरत रसना चरित रसाल | 

लोचन सजल प्रेम पुलकित तन कर्‌ कंजन दल माल | 

tal रहत लिखत छन-छन यम अपनो भायो भाल। 

सूर सुजस-रागी न डरत मन सुनि यातना कराल॥ 

सूरदास के पहले भी और वाद में भी ब्रज-कषेत्र में देवीपुजा, मन्त्र-तन्त्र और 

टोना-टोटका का प्रभाव था । ऐसा अनुमान किया जा सकता है कि शाक्त-मत की 
अनेक देवियों और देवताओं को वैष्णव मत में स्थान मिला । वैष्णव सम्प्रदायो 
में, विशेषकर गौड़ीय सम्प्रदाय में, गोपियों और उनकी यूथेश्‍वरियों का विस्तार- 
पूर्वक वर्णन किया गया है । महाप्रभु वल्लभाचार्य ने गोपियों की उन्नीस श्रेणियाँ 
बतायी हैं-- सात्त्विक स्वभाव की, राजस स्वभाव की, तामस स्वभाव की । तीन 
श्रेणियों में प्रत्येक के प्रधान के साथ गौण गुणों के मिश्रण से प्रत्येक के छ:-छ: भेद 
होते हैं । इस प्रकार अठारह प्रकार के स्वभाववाली गोपियाँ हुई । इनके अतिरिक्त 

निर्गुण स्वभाव का एक ही भेद है । इस प्रकार कुल उन्नीस श्रेणियाँ हैं । 'सूरसागर' 
में इस प्रकार के पद का कोई सन्धान नहीं मिलता । यह और बात है कि लीला-गान 
के प्रसंग में उन्होंने जिन गोपियों की चर्चा की है, उनमें से किसी-किसी को इन 
भेदो के अन्तर्गत मान लिया जाय | 
कुछ नाम सूरदास में भी मिल जाते हैं, पर बहुत थोड़े । ये नाम हैं : चन्द्रावली, 
ललिता, ('सूरसागर-3525), सीला (3528), चन्द्रावली, संझावली, ललिता, 
द्रप्रभा (3520), ललिता, विशाखा (3451, 3455) और, 

इन्दा, विन्दा, राधिका स्यामा कामा नारि । 

ललिता औ चन्द्रावली सखिन मव्य सुकुमारि। 
एक पद में तो कई सखियों के नाम गिनाये गये हैं स्यामा, कामा, चतुरा, नवला, 
प्रमदा, सुमदा, सुषमा, सीला, अवधा, नन्दा, वृन्दा, कमला, यमुना, तारा, विमला, 
चन्द्रा, चन्द्रावली, अमला, अम्वा, जुहिला, चम्पा, ज्ञाना, माना, प्रेमा, रूपा, क्षमा, 
हंसा (2626) इत्यादि | इनमें बहुत-से नाम पुराणों में मिल जाते हैं। कुछ की 
पहचान गौड़ीय वैष्णव! की लम्बी सूचीं में मिल जाती है। परन्तु बहुत-से नाम 
नये हैं और निश्चय ही सूरदास ने अपने इर्द-गिर्द के लोक-जीवन से लिये हैं । जो 
बात यहाँ विशेष रूप से उल्लेख्य है वह यह है कि सूरदास के बहुत पहले तन्त्र- 
शास्त्रों (शाक्त आगमों) में विशेष रूप से सम्मानित देवियाँ वेष्णव-साधना में 
विशेष रूप और स्वभाव लेकर गृहीत हो गयी थीं । 'पद्मपुराण', जो निश्‍चय ही 
वल्लभाचार्य से बहुत पहले अपना वर्त्तमान रूप ग्रहण कर चुका था और जिसके 
इलोकों को अपनी बात के समर्थन के लिए उन्होंने प्रमाण रूप से बहुशः उद्धृत किया 
है, इन शाक्तागमों की वहु-सम्म।नित देवियों को वैष्णव-आगमों में सम्मिलित कर 
चुका था । 'सूरसागर' में राधा की जिस सखी को बहुत बार और बड़े अन्तरंग 
गौरव के साथ स्वीकार किया गया है, वे हैं ललिता । ललिता शाक्त आगमों में बहुत 
सम्मानित देवी हैं । शिव की जो लीला-शक्ति विश्व की सुन्दर रूप में रचना करती 
है उसी का नाम ललिता हे | 'ललिता सहस्ननाम' में इनकी स्तुति में कहा गया है : 

“लीला ते लोक-रचना सखा ते चिन्मयः शिवः ।' 
सो, यह महिमामयी ललितादेवी राधा की अत्यन्त अन्तरंग सखी कही गयी हैं । 
'सूरसागर' में वे कृष्ण को राधा से मिलाने में सहायक बतायी गयी हैं। बिचित्र 
बात यह है कि उनको देखकर ही श्रीकृष्ण बहुत-कुछ समझ जाते हैं। 

ललिता मुख चितवत मुसकाने | 

आपु हँसी पिय मुख पहूचानत दुहुन मर्नाह मन जाने । 


इस प्रकार 'दुहँत मनहि मन जाने' का रहस्य शाक्त आगमों और 'पद्मपुराण' 
की गवाही पर जाना जा सकता है। वहाँ बताया गया है कि ललिता और श्रीकृष्ण 


1. सूरदास के सम-सामयिक गौड़ीय भक्तों कें वर्गीकरण के बारे में कुछ विस्तृत विवरण आगे 
दिया गया है ! 

वस्तुतः अभिन्न हें--“ललिता पुरुषाकारा कृष्णविग्रहा' अर्थात्‌ ललिता ही पुरुष- 
रूप में श्रीकृष्ण का शरीर धारण करती हे | 

इस प्रसंग में 'पद्मपुराण' में नारद और अर्जुन के उपाख्यांन स्मरणीय हैं । ये 
उपाख्यान किसी लोक-कथा के शास्त्रीय रूप जान पड़ते हैं और किसी पुराने युग 
की याद दिलाने लगते हैं, जब शाक्त विश्वास वेष्णव-रूप में आत्मप्रकांदा करने 
लगे थे । 'पद्मपुराण' के पातालखण्ड के 75वें अध्याय में बताया गया है कि नारद 
ब्रह्मा के आदेश से वृन्दावन का रहस्य जानने के लिए महाविष्णु के पास गये । वहाँ 
उन्होंने अमृतसरोवर में नारद को स्नान कराया। स्नान करते ही नारद सुन्दरी 
स्त्री के रूप में हो गये | वहाँ उन्हें बहुत-सी और सुन्दरियाँ भी दिखीं । एक ने उन्हें 
श्रीकृष्ण के पास पहुँचाया । उन्होंने अपना परिचय देते हुए अपने को तुर्यातीता 
निष्कला' ललितादेवी बताया। श्रीकृष्ण का थालिगन पाकर स्त्री-वेशी नारद को 
परम सुख प्राप्त हुआ। यहाँ ललिता और श्रीकृष्ण में तथा ललिता और राधा में 
अभेद बताया गया है-- तीनों एक ही हैं। ललिता जो त्रिपुरसुन्दरी से अभिन्न हैं 

हाँ पूर्ण रूप से राधा के साथ एक हो गयी हैं । इसी प्रकार अर्जुन को भी एक वार 

श्रीकृष्ण के दिव्य लीला-वपु को देखने की आकांक्षा हुई । श्रीकृष्ण ने उन्हें महा- 
त्रिपुरसुन्दरी का कृपा-प्रसाद पाने को सलाह दी। वे ही अनुग्रह करें तो यह 
अभिलाषा पूरी हो सकती है। गोपी हुए बिना यह सुख नहीं मिल सकता और 
महात्रिपुरसुन्दरी की कृपा के बिना गोपी-रूप पाना सम्भव नहीं है (“पद्मपुराण', 
पातालखण्ड 74, 18-20) । फिर अर्जुन महात्रिपुरसुन्दरी के पांदुकातल की शरण 
गये जहाँ उन्हें कुलकुण्ड में स्नान कराया गया और बाला मन्त्र का उपदेश दिया 
गया | फिर वे उनको गोलोक के भी ऊपर स्थित वृन्दावन में ले गयीं और राधा-मन्त्र 
का उपदेश देकर श्रीकृष्ण के सामने ले गयीं । तब कहीं जाकर अर्जुन को श्रीकृष्ण 
का 'रहोरमण' रूप दिखायी दिया । (बही) 

इन उपाख्यानों से लोक में अत्यन्त प्रचलित शाक्त देवियों का वैष्णव रूप 
प्राप्त होने का अनुमान होता है। परन्तु पुराण में उनका यह रूप प्राप्त करने के 
बावजूद लोक में शक्त देवियों के मूल रूप किसी-न-किसी रूप में जीवित थे। 
उनकी प्रतिष्ठा सूरदास ने देखी होगी । 'सूरसागर' में सभी गोपियों को और स्वयं 
राधा को भी वर-रूप में श्रीकृष्ण को प्राप्त करने के उद्देश्य से देवी और शिव की 
आराधना करते दिखाया गया है। उन्हें ब्रत, संयम, नियम आदि का पालन करते भी 
दिखाया गया है। ये सारे प्रसंग लोक से ग्रहण किये जान पडते हैं। कहने का मतलव 
यह है कि सूरदास लीला-गान के समय शास्त्र की अपेक्षा लोक-जीवन पर अधिक 
आश्रित हैं । 

श्री प्रभुदयाल मीतलजी ने “ब्रज का सांस्कृतिक इतिहास” नामक पुस्तक में 
दिखाया है कि “गणगौर की पूजा आज की कुमारी कन्याएं धूमधाम से करती हैं । 
ब्रज की कुमारियां चैत्र कृष्ण 1 (एक) को अपने-अपने घरों में मिट्टी अथवा लकड़ी 
की गौर-प्रतिमाएँ स्थापित कर प्रतिदिन उनकी पूजा करती हैं। प्रात:काल होते 

ही वे पूजा के लिए दूब और पुष्पों को लाने के लिए सामूहिक रूप में अपने घरों 
से निकल पड़ती हैं। उस समय वे 'गणगौर' के गीत गाती जाती हैं। सायंकाल वे 
गौर माता की आरती करती हुई फिर गीत गाती हैं। उस समय जो गीत गाये 
जाते हैं, उनकी प्रथम पंक्तियाँ इस प्रकार हैं: 
- गौर, ए गनगौर माता, खोलो fears, बाहर ठाड़ी तिहारी पूजनहारी । 
. गढ़ि लाई म्हारी गौर, छोटो सो खेलना | 

गणगौ र-पूजा का अन्तिम दिवस चैत्र शुक्ल 3 है। उस दिन सभी कुमारियाँ अपनी- 
अपनी गौर प्रतिमाओं को, सामूहिक रूप से गीत गाती हुई, किसी जलाशय पर ले 
जाती हैं और वहाँ उनका विसर्जन कर देती हैं। उसी दिन गणगौर का मेला भी 
होता है जिसमें कुमारी कन्याओं के साथ-ही-साथ सौभाग्यवती नारियाँ भी खूब 
सजधज कर भाग लेती हैं 1” 

इसी प्रकार 'देवी-पूजन' चैत्र शुक्ल 1 से 8 तक ब्रज के विभिन्न स्थानों में देवी- 
पूजा के लोकोत्सव होते हैं। चैत्र शुक्ल पक्ष का आरम्भ होते ही ब्रज के सैकड़ों 
नर-नारी विविध देवियों की जात (यात्रा) को जाते हैं। उस समय वे स्त्री-वच्चों 
सहित पीले वस्त्र धारण कर घरों से निकलते हैं और देवी के गीत गाते हुए बड़ी 
श्रद्धापूर्वक यात्रा करते हैं। AA शुक्ल 8 देवीपूजा का खास दिन है। उन दिनों 
जिन देवियों को यात्रा की जाती है, उनमें ब्रज की नरी-संमरी, साचौली, करौली 
की कैलादेवी और नगरकोट की ज्वालाजी विशेष प्रसिद्ध हैं । इन देवियों के स्थानों 
में बड़े-बड़े मेले लगते हैं, जिनमें खाद्य पदार्थ और दैनिक उपयोग के सामान की 
दुकानों के अतिरिक्त, सबके मनोरंजन के लिए खेल-तमाशों की भी पूरी व्यवस्था 
होती है । इन स्थानों में आठ दिनों तक बड़ी भीड़-भाड़ और धूम-धाम रहती है। 
यात्रा से वापिस आने पर अनेक श्रद्धालु देवी-भक्त 'देवी का जागरण' करते हैं। 
उस समय रात-भर जागकर देवी के गीत गाये जाते हैं । 

लांगुरिया देवी की 'जात' को जानेवाले यात्रीगण जो गीत गाते हैं, उनमें 
'लांगुर' या 'लांगुरिया' नाम का प्रायः उल्लेख किया जाता है। 'लांगुरिया' देवी 
का लाडिला बेटा माना गया है; जिसके प्रति भक्ति-भावना प्रकट करना देवी की 
प्रसन्नता के लिए आवश्यक समझा जाता है। यह बड़ी विचित्र वात है कि 'लांगुरिया' 
के प्रति यात्रियों की भावना वात्सल्य के साथ-ही-साथ श्ुंगाररस से पूर्ण होती है । 
श्रद्धापूर्वक देवी-पूजन को जानेवाले नर-नारी 'लांगुरिया' के नाम से रसिकतापूर्ण 
ही नहीं, वरन्‌ अइलील गीतों का भी निःसंकोच गायन करते हैं। इस प्रकार के 
गीत देवी की प्रसन्नता के आवश्यक साधन माने जाते हैं । ग्रामीण जनता का 
विश्वास है कि इस प्रकार के गीत गाये बिना न तो देवी प्रसन्न होती हैं और न 
“जात' (यात्रा) ही सफल होती है। इस विचित्र विश्वास के कारण यात्रा के 
लिए जानेवाली लोक-मण्डलियों में रसिकतापूर्णं व्यंग-विनोद एवं आमोद-प्रमोद 
का वातावरण बना रहता है । इस प्रकार के गीतों का एक कारण यह भी हो सकता 
है कि होली के वाद गाये जाने से उन पर होली के व्यंग-विनोद की छाया छायी 

ती है। यहाँ 'लांगुरिया' के गीतों की कुछ आरम्भिक पंक्तियाँ दी जाती हैं 
जिनमें उनकी रसिकतामयी भावना स्पष्ट रूप से व्यक्‍त होती है : 
1. मैं मरूँगी जहर-विष खाय रे लांगुरिया, मति फॅसि azat 


काऊ और | 
2. करि लीजो तू दूसरी व्याह रे लांगुरिया, मेरे भरोसे मत रहिओ। 
नसे में लांगुर आवेगो, Ay ड्यौ ड़ी-ड्यौड़ी रहियो | 


अनोखी मालिन भैना, करे तो डरपै काहे कूं । 
तेरे हाथ की मुदरी लांगुर दई है गढ़ाई॥ 
5. कोरी चँदरिया में दागु न लगइयो रे लांगुरिया । 
ह्‌ लांगुर था लांगुरिया नटखट प्रेमी है जो ब्रजभाषा-काव्य में बहुत परिचित 
है । भक्त-काव्यों में तो यह 'लंगर' श्रीकृष्ण का ही वाचक हो गया है, पर लोक- 
जीवन में.'लांगुर' के साथ सम्बन्ध भी याद रखा गया है। विहारी ने जव कहा 
था: 


> WwW 


लरिका लैवे के मिसनु लंगर मो ढिग आय | 
गयो अचानक आंगुरी छातिन छल छुवाय ॥ 
तो लोक-जीवन से इस लंगर का सम्बन्ध स्पष्ट ही बना हुआ था । सुरदास लंगर, 
लंगराई, लंगरी आदि शब्दों का प्रयोग लोक-जीवन में व्याप्त लंगर या लांगुरिया 
के चुहल के अर्थ में ही करते हैं : 
कान्ह अब लंगराई हों जानी | 
माँगत दान दही कौ अव लौं अब कछु औरो ठानी । 
x x x 
छाँड़ि देहु अंचरा फटिजेहें तुम को हम पहिचानी ॥ 
--सू. सा., 2092 
ब्रज में पराइ नारि रोकि राखी वनवारि, 
जान नहि देत हो जू कौन ऐसी लँगरी । 
माँगत जोबनदान, भले हो जू भले कान्ह, 
मानत नहि कंस आन, वसि ब्रज नगरी ॥--इत्यादि। 
--वही, 2096 
कई बार तो माता गोरी के लाडले पुत लांगुरिया के व्यवहार की शिकायत के ढंग 
पर ही गोपियाँ माता यशोदा से शिकायत करती हैं 
चलीं महरि प॑ सुंदरी उरहत लै हरि कौ। 
aadi बोलि बॅधाइए लंगर यह लरिकौ ॥ 
-—सू. सा. 2104 
गोपियाँ भी 'लंगरिनि' हैं । यशोदा उनकी शिकायत सुनकर डाँटती हैं 

मेरौ हरि we दसहि बरस को, तुम जोबन मदमाती। 
लाज नहीं आवति इन लंगरिनि, कैसे धों कहि आवति बानी । 
—aét, 2106 
सूरदास ने गोप-कुमारियों से ऐसा ब्रत भी कराया है और लंगर नन्दलाल को 
उस उत्सव से जोड़ भी दिया है। 'पाइअ ae भहप्णओ' में 'लंगिमा' देसी शब्द 
मिलता है जिसका अर्थ है जवानी । इससे जान पड़ता है कि 'जवान' के लिए 'लंग' 
शब्द का प्रयोग हुआ करता होगा । बाद में यह शब्द नन्दलाल के लिए प्रयुक्त 
होने लगा | इसे लकुलीश के साथ सम्बद्ध बताने का कोई आधार नहीं दिखता । 
“सूरसागर' में गोपियों का इतना अधिक विस्तारित वर्णन है कि इसे स्त्री- 
चरित्र का विशाल काव्य कहा जाय तो अनुचित नहीं होगा | माता के वात्सल्य में 
वह बेजोड तो है ही, प्रेमिका का, पत्नी का, कुमारी का, रानी का, गोपबधू का, 
परिहास-पेशला का, चुहल करनेवाली का, विरहिणी का, वासकसज्जा का, प्रोषित- 
पतिका का भी वह अद्भुत, स्वाभाविक और सरस चित्रण करता है । पर ये सब 
किसी नायिका-भेद के ग्रन्थ या ग्रन्थों पर आधारित नहीं हैं । सब कुछ लोक-जीवन 
के निपुण निरीक्षण पर आधारित है । सूरदास का लोक-जीवन का अद्‌भुत ज्ञान 
अपने ढंग का अनोखा और अद्वितीय है । 
शाक्त-साधना के अनेक प्रतीक वैष्णव-साधना में आ गये थे । लोक-जीवन में 
भी वे विद्यमान थे। आज भी हैं। डा. सत्येन्द्र ने ब्रज के लोक-जीवन में देवियों 
की पूजा, मन्त्र-तन्त्र और शाक्त-प्रतीकों को आधुनिक काल में भी व्यापक रूप से 
प्रचलित पाया है । एकाध उदाहरण दिये जा सकते हैं । 
कदम्व-वृक्ष श्रीकृष्ण और गोपियों की प्रेम-लीला में बहुत महत्त्वपूर्ण स्थान 
रखता है। सूरदास ने तो कदम्ब-तरु के साथ श्रीकृष्ण और गोपियों की अनेक T 
लीलाओं को जोड़ रखा है | सुधारवादियों में रोष संचार करनेवाली वस्त्र-हरण- । 
लीला भी कदम्ब-तरु के साथ जुड़ी हुई है। श्रीकृष्णचरित को 'अइलील' कहनेवाले 
उन्नीसवीं और बीसवीं शताब्दी के सुधारवादी लोगों के बारे में ऐसी कहानियाँ d 
प्रचलित हैं कि जिसके घर में या उसके आस-पास यह 'अदलील' वृक्ष पाया जाता हे 
था उसके यहाँ वे लोग सामाजिक सद्भाव की रक्षा करने भी नहीं जाया करते i 
थे। इस प्रकार कदम्ब-वृक्ष श्रीकृष्ण-लीला का प्रतीक ही बन गया है। पर यह i 
वस्तुतः शाक्त आगमों का प्रतीक है | बहुत पुराने ग्रन्थ 'महानिर्वाणतन्त्र' में आदि- | 
शक्ति या ललिता को 'कदम्बवनसंचारा' और 'कदम्बवनवासिनी' कहा गया है | ~ 
यह प्रतीक झाकत आगमों से उठकर ललितादेवी के साथ-साथ वैष्णव-साधना का | 
__ अंग बन गया है । भागवत और पद्मपुराण आदि ग्रन्थों में इसने श्रीकृष्ण-लीला का 
अविच्छेद्य रूप धारण किया हैं और सूरदास के हाथों तो इसने और भी प्रेम-उद्रेचक 
रूप ग्रहण किया है। यह एक उदाहरण है जो शाक्त आगमों के वैष्णव रूपान्तर 
को इतना अधिक महत्त्व देता है कि बाद में लोग यह बात भूल ही गये कि यह पुष्प : 
और इसका वृक्ष किसी समय शाक्त-साधना का उतना ही प्रतीक था जितना आज 

उसे श्रीकृष्ण-लीला का बनना पड़ा है। इस कदम्ब ने ब्रज-लीला को अत्यन्त 
मोहक रूप दिया है । श।क्त-साधना में वह महाबिन्दु का प्रतीक था । कोई आश्चर्य 
नहीं कि उसने श्रीकृष्ण की वन-माला में महत्त्वपूर्ण स्थान प्राप्त किया | कहने का 
उद्देश्य इतना ही है कि बहुत प्राचीन काल से ही शाक्त-साधना के प्रतीक वैष्णव- 
साधना में स्थान पा चुके थे और लोक में भी बहुत-कुछ मूल रूप में विद्यमान थे। 
सूरदास बहुत महान्‌ कवि थे । परन्तु अगर आप कवि की महानता की खोज 
उसकी भाषा, छन्द, काव्य-पद्धति, विषयवस्तु आदि की नवीनता द्वारा निश्चित 
करने के अभ्यस्त हैं तो आपको बहुत अधिक उत्साहजनक कुछ नहीं मिलेगा | 
लोगों ने सूर-पूर्व और सूर-समकालीन ब्रजभाषा का अध्ययन किया है जिससे देखा 
गया है कि भाषा बहुत पहले से काव्य में व्यवहृत होने लगी थी। डा. शिवप्रसाद 
सिह ने सूर-पूर्व व्रज भाषा के अनेक मनोज्ञ सन्धान बताये हैं। अकबर के दरबारी 
ब्रजभाषा कवियों की उत्तम रचनाएँ प्रकाश में आ चुकी हैं | स्वयं सूरदास के गुरु- 
भाइयों परमानन्ददास, कुम्भनदास, कृष्णदास की उसी शैली की, उसी विषय की 
उत्तम रचनाएं प्राप्त हुई हैं। सम-सामयिक तानसेन द्वारा रचित अनेक उत्तम गीत 
प्रकाशित हुए हैं । इन सबसे भाषा, विषय, उपस्थापन-पद्धति का जो सन्धान मिला 
ह्‌ सूरदास की इन्हीं बातों से आइचर्यजनक रूप से मिलती-जुलती है । ध्रुवपद 
या टेक देकर पद-रचना बौद्ध, सिद्धों, नाथों तथा निर्गुणमार्गी उन सन्तों में भी 
मिलती है और जयदेव आदि संस्कृत-कवियों में भी । विद्यापति और चण्डीदास 
आदि पूर्ववर्ती कवियों की रचनाओं में भी यह बात पायी जाती है। सो, भाषा, 
भाव, विषयवस्तु, उपस्थापन-शैली, जिनका सूरदास ने प्रयोग किया है, वही हैं जो 
उनसे पहले भी प्रचलित थीं । फिर नवीनता कया है ? 
लोक-जीवन ही 'सूरसागर' की लीलाओं की मुख्य सामग्री है। बिसातिन, दही 
बेचनेवाली, नट-बाजीगर, मेला, पनघट आदि के प्रसंग में सूरदास की वाणी सहस्र 
सुरों में मुखरित हो जाती है । टोना-टोटका, मन्त्र-जन्त्र, झाइ-फूंक आदि के लोक- 
प्रचलित विश्वासों के माध्यम से रस का महास्रोत उमड़ पड़ा है। इनका सन्धान 
किसी प्रस्थानत्रयी या प्रस्थान-चतुष्टय में खोजना बेकार है 1 साँप के विष उतारने- 
वाले गारुडी गाँवों में आज भी बहुत हैं, सूरदास के समय में और भी अधिक रहे 
होंगे | उनको उपलक्ष्य करके मोहन-मधुर रस की अवतारणा सूरदास की ही करा- 
मात है। उस प्रसंग में इस गारुडी लीला की अद्भत सरसता का निर्माण किया 
गया है---राधा को कारे साँप ने Sa लिया। Sa क्या लिया, कीरति मैया को 
ऐसा ही बताया गया । सरलहूदया माँ ने इयाम गारुडी की बातों में विश्वास कर 
लिया : 
मैया एक मन्त्र मोहि आवै । 
विषहर खाइ मरै जो कोई मो सों मरन न पावै । 
माँ को गारुड़ी की ही खोज थी : 
सूर स्याम मेरो वड़ो गारुडी राधा ज्यावाहु जाइ | 

| 
सो, श्याम गारुडी ने साँप का तो क्या, अपना ही विष झाडा : 
| कछु पढ़ि-पढ़ि करि अंग परसि करि 
| विष अपनो लियो झारि । 
i | सूरदास प्रभु बड़े गारुडी 
| l सिर पर mg मारि। 
इस प्रकार की लोक-विश्वासों पर आधारित सरस लीलाओं का भाण्डार है 
“सूरसागर' | इसका मूल प्रेरणा-स्रोत है महाप्रभु वल्लभाचार्य का लीलागत उपदेश 
और प्रचुर उपादान जुटाया गया लोक-जीवन से । 
माँ यशोदा, नन्दवबा, कीरति मैया, राधा और उनकी सखियाँ, ग्वालवाल की 
विभिन्न परिस्थितियों और उनसे उत्पन्न मनोभावों का ऐसा सहज मनोहर चित्रण 
अद्वितीय है, पर सब कुछ लिया गया है सुनिरीक्षित लोक-जीवन से। गृहस्थ के 
- जीवन के सारे आनन्द, औत्सुक्य, चिन्ता, प्यार, प्रेम, विरह, सुख-दुख इतनी सचाई 
. के साथ चित्रित होकर भी अन्ततः भगवान्‌ की मधुर लीलाओं में पर्यवसित हुए | 
oF हैं। अद्भुत है लोकतत्त्व की लोकोत्तर परिणति । | 


i 
i 
| 
i 
। 
। 
| 


[भारतीय भाषा केन्द्र, जवाहरलाल नेहरू विश्वविद्यालय, 
दिल्ली में पठित भाषण, 28 मार्च, 1978] 


यह अन्ध गायक कौन था ? 


यह अन्धा मनुष्य जो महाप्रभु वल्लभाचार्य की शरण में गया था, जो अपने को 

_ सब पतितन कौ टीको', 'जनमत ही कौ पातकी' बताकर व्याकुल वेदना से 'घिघिया' 
` उठा था (स्वयं महाप्रभु ने ही इस शब्द का प्रयोग किया था) और अपने को भगवत्‌- 
के विषय में अनजान बताया था, वह कौन था ? वह किन अवस्थाओं में 
हुआ था; कहाँ-कहाँ भटकता हुआ गऊघाट पहुँचा था; कितना अपमान, | 

की दुर्वार लालसा ने उस भरमते-भटकते को विवश किया होगा--हमें बिल्कुल 
नहीं मालूम | अलौकिक चमत्कारों के विश्वासी हमारे इस देश के लोगों ने मान 
लिया कि ag तो जन्मान्ध होकर दिव्यदृष्टि-सम्पन्त था, या फिर उसने अपनी 
आँखों को कुमार्ग में प्रवृत्त होते देख स्वयं फोड़ लिया था, या पूर्वजन्म के अभिशाप 
और वरदान की आँखमिचौनी के कारण इस जन्म में अन्धा होकर भी दिव्यदृष्टि 
पाकर नित्य-लीलाविहार का साक्षी बना रहा, इत्यादि-इत्यादि । उसे कभी कोई 
कष्ट नहीं हुआ, दुःख नहीं हुआ, जलती रेत में पटकी हुई मछली की भाँति कभी 
छटपटाया नहीं, हाहाकार की झंझा उसके हृदय को कभी भी विकल वेदना से 
झटका नहीं दे गयी--सब प्रकार से सन्तुष्ट, सव प्रकार से विगतशंक, दिव्यदुष्टि- 
सम्पन्न लोकोत्तर पुरुष ! परन्तु भरमा वह अवश्य था। सारे कष्टों की कहानी 
अब मालूम नहीं, पर उसे भटकना अवश्य पड़ा था : 
माधौ जू, मन माया वस कीन्ह । 
लाभ-हानि कछु समुझत नाहीं, ज्यों पतंग तन दीन्हौ। 
गृह दीपक, धन तेल, तूल तिय, सुत ज्वाला अति घोर। 
मैं मति-हीन मरम नहि जान्यौ, teat अधिक करि दौर । 
विवस भयौ नलिनी के सुक sat, विन गुन मोहि wat! 
मैं अज्ञान कछू नहि समुझ्यौ, परि दुख-पुंज wat 
agaa दिवस भये या जग में, भ्रमत फिर॒यौ मति-हीन | 
सूर स्यामसुन्दर जौ सेवै क्यों होवै गनि दीन। 
सू. सा., पद 46 
'सूरसागर' को सरसरी निगाह से देख जानेवाला भी यह अनुभव करता है 
कि इसका लेखक असामान्य संवेदनशील और व्युत्पन्न कवि था । प्रेम का वह्‌ निपुण 
चितेरा था, भाषा का वह बादशाह था, अलंकार उसकी उक्तियों के पीछे-पीछे 
दौड़ते थे, रूप को, वर्ण को, प्रभा को, आभिजात्य को, विलासिता और विदग्धता 
को अनायास रूपायित करनेवाला वह महान्‌ सोन्दर्यशिल्पी ar प्रेम के सारे चुहल 
उसके परिचित थे--फिर वह माता का हो, प्रिया का हो, सुहृद्‌ जनों का हो--- 
और जमकर उन्हें अभिव्यक्ति देने की अपार शक्ति से वह सम्पन्न था । उन्मत्त 
यौवन की विलासकला का भी चितेरा था और अवसन्न विरहावस्था का भी 
निपुण गायक था । निस्सन्देह उसने सबकुछ लीलाधाम भगवान्‌ श्रीकृष्ण को 
समर्पित कर दिया था, पर यह अद्भुत समर्पण जानकार का सुचिन्तित समर्पण 
था, किसी अनजान भोलेनाथ का अटपटा आत्मार्पण नहीं था । प्रेम उसके हृदय में 
हिलोरे ले रहा था, विरह की व्याकुलता से वह बेचैन हो उठा था, पर यह सब 
सावधानी से उसने अपने आराध्य को समर्पित कर दिया था । उसकी प्रत्येक शिरा 
से यह गुरूप्रदत्त मन्त्र निरन्तर मुखर होता रहा कि 'त्वदीयं वस्तु गोविन्द तुम्य- 
मेव समर्पये' । वह जन्मान्ध नहीं था। वह ऐसा था जिसे कालिदास 'सचेता' कह 
गये हैं, जिसका मन प्रत्येक व्यक्ति का सुख देखकर सुखी और दुख देखकर तदाकार 

हो जाता हे । वह यशोदा के साथ, प्रेमपरवशा और विरहिणी गोपियों के साथ, 
नन्दबबा के साथ, ग्वालबालों के साथ, ज्ञानब्रती उद्धव के साथ 
तद्भावभावित हो जाता था । 
वह सही अर्थो में सहृदय था; सहृदय जो सबकी अनुभूतियों के समय की 
हृदयगत अवस्था के साथ अपना हृदय एकमेक कर देता है---'समाना हृदयानिवः' | 
उसने पारिवारिक जीवन को सम्पूर्णता में देखा था, पुत्र-जन्म के समय की आनन्दा- 
भिव्यक्ति का वह प्रत्यक्ष साक्षी था, गोपवधुओं का, दूर्वा, दधि, रोचना, अक्षत 
आदि के साथ बधावा का उल्लास वह अपनी प्रत्येक शिरा से अनुभव कर सकता 
था; बच्चे का तेल, उबटन, काजल लगाना, अंगूठा चूसना, तोतली बोली वोलना उसे 
बहुत प्रिय था; बच्चे के मणिमाला और चौतनी धारणकर डिठौना, आँजन लगाकर 
किलकने पर वह भाव-विह्वल हो जाता था। यह उन प्रवीण गोपवधुओं के उल्लास 
के साथ स्वयं थिरक उठता था जो गाँव के नाते चाची, दादी, बुआ, भाभी की 
समशीला थीं। उसे कर्णवेध-संस्कार का पता था, यज्ञोपवीत-संस्कार की बहुत 
अच्छी जानकारी थी और विवाह के उल्लास का तो कहना ही क्या ? उसे वधू के 
गौरी-पूजन के साथ चूपके-से अभिलषित वर माँग लेने की गोपनीय मानसिक 
अवस्था का, दुलहिन का दुलहे को नजर-भर देख लेने की दबी हुई पर उत्कट 
अभिलाषा का रहस्य मालूम था, उसे वर-वधू का जूआ खेलना, वधू की सहेलियों 
का गाली गाना, दहेज और लेनदेन के रिवाज़ का बहुत अच्छा ज्ञान था | वह लड़के 
और लड़कियों की बाल-क्रीडाएं--आँखमुदौवल, लुका-चोरी, गुल्ली-डण्डा, भौंरा- 
चक-डोरी, चौगान सब जानता था और जानता था इनके अन्तराल में पनपनेवाली 
अविज्ञात प्रेम-लीला FY | द 
पहला केवल खेल ही था : 
खेलन हरि निकसे ब्रज खोरी | 
कटि कछनी पीतांबर ओढे, हाथ लिये भौंरा चक-डोरी । 
मोर-मुकुट कुंडल स्रवनन बर दसन दमक दामिनि छबि धोरी। 
गये स्याम रवि तनया के तट अंग लसति चन्दन की खोरी | 
atar ही देखी ag राधा नयन विशाल भाल दिये रोरी । 
नील बसन फरिया कटि पहिरे बेनी पीठ रुलति झकझोरी | 
संग लरिकनी चलि इत आवति दिन थोरी अति छबि तन गोरी । 
सूर स्याम देखत ही रीभे नैन-नैन मिलि परी ठगोरी | 
; --सूर-साहित्य, पृ. 111 
वह पनघट और नदीतीर की छेड़खानी का बहुत अच्छा जानकार था, उसे गो- 
चारण और वंशी-वादन के समय रहस्यमय प्रेम के घातप्रतिघातों का भी पता था । 
वह प्रिया की आँखों की अपार उत्सुकता देख सकता था, क्षणभर भी न मिलने से 
उत्पन्न व्याकुल छटपटाहट की तो उसे जरूरत से कुछ ज्यादा ही जानकारी थी। 
ag सचमुच ही महान्‌ रसिक था । उसमें सब कुछ लीला-निकेतन को न्यौछावर 

कर देने की अपार शक्ति भी थी । वह कभी यशोदा के माध्यम से अपनी व्याकुल 
वेदना प्रकट कर दिया करता है : 


या फिर, 


और कभी राधिका के हृदय में पैठकर अपनी व्याकुल वेदना व्यक्त कर दिया 
करता था: 


इतना विशाल लोकाचार का ज्ञान, इतनी मर्मभेदी प्रेम-कथाएँ, इतनी मोहक 
चितवनों का इन्द्र, इतना अद्भुत आत्म-निवेदन क्या सुनी-सुनायी बात है ? कविवर 
रवीन्द्रनाथ ने बंगाल के किसी पुराने वैष्णव कवि से जो बात पूछी थी, वह पूछने 
का लोभ क्या सूरदास के पाठकों को नहीं होता ? 

“सच बताओ हे वैष्णव कवि, तुमने यह प्रेमचित्र कहाँ पाया था ? यह विरह- 
| तप्त गान तुमने कहाँ सीखा था ? किसकी आँखें देखकर राधिका की आँखें याद 


ae चितवन वह रथ की बैठन जब अक्रर की बाँह गही । 


सूरदास : स्फुट रचनाएं | 163 


लाला हौं वारी तेरे मुख पर | 

कुटिल अलक मोहन मन बिहँसनि भृकुटी विकट ललित नैननि पर | 

दमकति दूध दॅतुलिया विहॅसति मनौ सीप घर कियौ वारिज पर | 

लघ-लघ्‌ सिर लट घँँवरवारी लटकनि लटक Call माथनि पर । 

यह उपमा कापे कहि आवे, कछक कहौं सकुचति हौं जिय पर 1 

नवतनचंद्ररेखिपधि राजत, सुरगुरु सुक्र उदोत परसपर | 

लोचन लोल कपोल ललित अति नासिक को मुकता रद छद पर । 

सूर कहा न्यौछावर करिये अपने लाल ललित लर ऊपर | 
--सूर-साहित्य, पृ. 128 


मेरे कान्ह कमल-दल-लोचन । 

अबकि वेर बहुरि फिर आवह कहा लगे जिय सोचन। 
यह लालसा होति जिय मेरे बैठी सोचत रहा, 

गाइ चरावन कान्ह HAL सों FAR भूलि न कहों । 
करत अन्याव न बरजौं कबहुँ अरु माखन की चोरी | 
अपने जियत नैन भरि देखौं हरि हलधर की जोरी। 
दिवस चारि मिलि जाहु साँवरे कहियौ यहै daat 


अबकी बेर आनि सुख दीजै, सूर मिटाय अंदेसो | 
-—सूर-साहित्य, पृ. 126 


आजु रैनि नहि नींद परी । 
जागत गनत गगन के तारे रसना रटत गोबिंद हरी | 


चितवत रही ठगी-सी ठाढ़ी कहि न सकत कळु काम-दही । 

इतनो मन व्याकुल भयौ सजनी आरज पंथहु ते विडरी । 

सूरदास प्रभु जहां सिधारे कितिक दूर मथुरा नगरी | 
--सूर-साहित्य, पृ. 118 

आ गयी थीं ? निर्जन वसन्त-रात्रि की मिलन-शैया पर किसने तुम्हें भुज-पाशों से 
बाँध रखा था; और अपने हृदय के अगाध समुद्र में मग्न रखा था ? इतनी प्रेम- 
कथा, राधिका की चित्त विदीर्ण कर देनेवाली तीव्र व्याकुलता तुमने किसके मुँह 
और किसकी आँखों से चुरा ली थी ? आज कया इस संगीत पर उसका (कभी कुछ 
भी) अधिकार नहीं है ? कया तुम उसी के नारी-हूदय की संचित भाषा से उसी 
को सदा के लिए वंचित कर दोगे?” 
-सूर-साहित्य, पृ. 79 
पर किसी ने यह प्रश्‍न नहीं पूछा । सबने यह मानकर सन्तोष कर लिया कि 
सूरदास तो बस दिव्यदृष्टि-सम्पन्त लोकोत्तर प्रतिभा के धनी थे । उन्हें अपनी अस- 
हायावस्था का कभी अहसास ही नहीं हुआ । इतना रूप, इतना रंग, इतने हाव- 
भाव, इतने कटाक्ष, इतने गतिशील अनुभाव, इतनी मोहक भाषा, ऐसा तन्मय 
भाव, इतनी चुहल, इतनी व्याजोक्तियाँ क्या बात-की-बात हैं? अन्तरतर की 
निजी वेदना, आँखों का अभावजन्य दुःख, देखने की अपार लालसा और न देख 
सकने के क्षोभ का विकट इन्द्र क्या कभी इस अनोखे भक्‍त कवि के भावुक चित्त में 
टीस नहीं उत्पन्न करता ? मेरा मन कहता है कि अवश्य यह हृदयद्रावी विडम्बना 
सूरदास को व्याकुल कर जाती होगी। निरुपाय वे नहीं बने। सारी पीड़ा को 
हॅसते-हेसते झेल गये । यह क्या समपित चित्त के लिए कम सन्तोष का विषय था 
कि आँखों को भगवान्‌ ने अपने चरणों के नीचे डाल दिया ! दूसरे रूप को देखने 
का मागे ही बन्द कर दिया। लाज-संकोच तो आँखों के कारण ही पैदा होता है। 
वह रास्ता भगवान्‌ ने बन्द कर दिया और अव हालत यह है कि कुछ भी माँगने में 
संकोच नहीं । ढीठ तो उन्होंने ही बना दिया : 
तुमहीं मौकों ढीठ कियौ । 
नैन सदा चरननि तर राखे मुख देखत न बियौ। 
प्रभु मेरी तुम सकुच मिटाई, जोइ सोइ माँगत पेलि । 
Hitt चरन सरन वृ दावन, जहाँ करत नित केलि । 
-सूर-साहित्य, पृ. 79 
ROTA और श्यामा का अद्भुत रास-वर्णन करना है । रूप का, रंग का, ताल 
का, लय का, शोभा और चारुता का, गतिशील चांचल्य का, नयनाभिराम 
चित्रण ! क्या यह सब आँखों के बिना हो सकता है ? शोभा के समुद्र में ज्वार 
आया हुआ है : 
नृत्यत स्याम नाना रंग | 
मुकुटलटकनि, भृकुटि-मटकनि, धरे नटवर अंग। 
चलत गति कटि कुनित किकनि, fee झनकार । 
मनौ हंस रसाल बानी, अरस-परस बिहार ॥ 
लसति कर पहुँची उपाजे, मुद्रिका अति जोति। 
भाव at भुज फिरत जबहीं, तबाह सोभा होति ॥ 

कबहुँ नृत्यत नारि-गति पर कबहुँ नृत्यत आपु । 
सुर के प्रभु रसिक के मनि, रच्यौ रास प्रतापु ॥ 
-सुरसागर्‌, 1074 
गति सुधंग नृत्यति ब्रज-नारि | 
हाव भाव नैननि सँननि दै, रिझवति गिरिवर धारि। 
पग-पग पटकि भुजनि लटकावति, फूंदा करनि अनूप। 
चंचल चलत झूमका अंचल, अद्भूत है वह रूप॥ 
दुरि निरखत am, रूप परसपर दोउ मनहीं-मन रीझत | 
हॅसि-हॅसि वदन वचन रस वरषत, अंग स्वेद जल भीजत ॥ 
बेनी छूटि at बगरानी, मुकुट लटकि लटकानौ। 
फूल aad सिर ते भये न्यारे, सुभग स्वाति-सुत मानौ ॥ 
गान करति नागरि, रीझे पिय, लीन्हीं अंकम लाइ। 
रस-बस g लपटाइ रहे दोउ, सूर सखी वलि जाइ॥ 
--सूरसागर, 1675 
सूरदास सह सोचकर एक क्षण के लिए शिथिल हो जते हैं। 'हाय प्रमु, कैसे 
वर्णन करूँ ? कर भी दूँ तो कौन मानेगा ? जिसे आँख ही नहीं उसके वर्णन का 
क्या विश्वास ? दयानिधान, वर्णन तो करूंगा ही; पर यह बार-बार माँगना चाहता 
हूँ कि फिर नरदेह दो, फिर मनुष्य के रूप में जन्म दो---ऐसे मनुष्य के रूप में जिसके 
दो नयन बने रहें ! ' 
नयन-वंचित सूर की यह बड़ी ही कातर प्रार्थना है । मनुष्य का जन्म पाकर 
भी आँखों का अभाव ! इस विकट विडम्बना से उवार देना प्रभु ! 
रास-रस रीति नहि बरनि आवै। 
कहाँ वैसी बुद्धि, कहाँ वह मन लहों, कहाँ यह चित्त जिय श्रम मुलावै । 
जौ कहां, कौन मानै, जो निगम-अगम-क्ृपा विनु नहीं या रसहि पावे 1 
भाव सौं भजे, बिनु भाव में यह्‌ नहीं भाव ही माहि व्यानहि वसावे । 
ae निज मंत्र, यह्‌ ज्ञान यह्‌ व्यान है, दरस-दंपति भजन-सार गाऊं | 
ae माँगौं बार-बार प्रमु सूर के, नैन दोउ रहें, नर-देह पाऊं। 
--सूरसागर, 1624 
चकितकारी रूप का, चटकोली वर्णच्छटा का, जगमगाते आभूषणों का, रंग- 
विरंगे रत्नजटित लहँगों का, लह्राती किनारीवाली साड़ियों का और उनके भीतर 
झाँकनेवाली कसी चटकदार अंगियों का बखान करना है और आँखें नदारद ! हाय 
रे विडम्बना ! 
सूरदास यहीं थोड़ा रुककर तुरन्त सम्हल जाते हैं और फिर रूप और शोभा 
के गतिमान संचरण में अपने को निमग्न कर देते हैं। कसक रह-रहकर उठती 
अवश्य है । कभी-कभी किसी गोपी के माध्यम से क्षण-भर को हृदय के भीतर छिपी 
दारुण वेदना ऊपर आ ही जाती है ! 

सुन री सखी बचन इक मोसों । 
रोम-रोम प्रति लोचन चाहति g साबित हैं तो सौं। 
मैं विधना सों कहौं कछू नहि, नित प्रति निमि कों कोसों । 
येऊ जे नीके g रहते निरखति रहती हौं ati 
--सूरसागर, 2447 
इस पद में भी सूरदास की अपनी क्षीण दृष्टि की व्यथा ही सुनायी देती हे । 
कई पदों में सूर की यह व्याकुलता फूट पड़ी है। ऐसा जान पड़ता है कि 
सूरदास के दैन्य-भाववाले पद ही सुरक्षित रह पाये । एक पद ऐसा मिलता है जिससे 
लगता है कि उनकी आँखें धीरे-धीरे खरात हुई थीं। इस पद में उन्होंने बताया है 
कि उनकी एक ही आँख बची है और उसमें भी पूरी ज्योति नहीं है : 
अब हों माया हाथ बिकानौ। 
qaa Wal पसू Sal रजु-बस, भज्यौ न श्रीपति रानौ। 
हिसा-मद-ममता-रस भूल्यो, आसा ही लपटानौ ॥ 
याही करत अधीन भयौ हौं, निद्रा अति न अघानौ। 
अपने ही अज्ञान तिमिर मैं, बिसरयो परम ठिकानो | 
सूरदास की एक आँखि है, ताहू मैं कछु कानौ । 
-+सूरसागर, 47 
ऐसा लगता है कि यह पद महाप्रभु वल्नभाचार्य से मिलते के पहले का लिखा 
हुआ है। इसमें वत्तेमान काल की क्रिया का प्रयोग है । मह,प्रभु ने उन्हें 'आँधरा' 
ही देखा था, उसे पूर्व उनकी आँखें किसी कारणवश नष्ट हो रही थीं, पुरी तरह 
नहीं गयी थीं और तव भी उनका नाम 'सूरदास' ही था। जल्दी ही उनकी यह 
दूसरी आँख भी नहीं रही । शायद उसी समय उन्होंने यह पद लिखा हो कि प्रिय 
तो निस्सन्देह महादानी है, पर क्या उन्हीं पर करते हो जिनमे पहले की कुछ 
पहचान हो, बिचारे सूरदास का कौन निहोरा है, उसके तो आँख भी नहीं है: 
कहावत ऐसे त्यागी दानि । 
चारि पदारथ दिये सुदामहि अरु गुरु के सुत आनि। 
रावन के दस मस्तक छेदे, सर गहि सारंग-पानि। 
लंक्रा दई विभीषण जन कों, पुरवली पहिचानि। 
fax सुदामा कियौ अजाची, प्रीति पुरातन जानि। 
सूरदास सों कहा निहोरो नैननि हूँ की हानि) --सूरंसागर, 135 
पता नहीं यह नाम माता-पिता का दिया हुआ था या लोक-प्रदत्त था । लेकिन 
जिस बहादुरी से कवि ने अपनी समूची दुर्बलता और साधनहीनता को दबाया और 
c पूरे रे वाक-काय और मन को बलपूर्वक भगवद्भक्ति की ओर मोड़ दिया था वह्‌ 
उन्हें 'सूर' (शूर) नाम का सच्चा अधिकारी सिद्ध करता है। उनके पूर्ववर्ती भक्‍त 
कवियों ने भक्‍त का एक आदर्श 'सूर' या शुर को माना था । कबीर ने तो 'सूरातन' 
(Pa) की महिमा का नाना भाव से बखान किया है। वही सच्चा सुर है जो 


CC-0. In Public Domain. Gurukul Kangri Collection, Haridwar 
i = कक 2०2 re Se ret eee 


Te wl v - >> A >>: ANOS 


सुरदास : स्फुट रचनाए / 167 


इन्द्रियों से जूझता हुआ मन को काबू में करके परमप्रेमिक भगवान्‌ को सर्वस्व 
उलीचकर दे देता है : 
पूर्ण षड्या न छूटियो सुणि रे जीव aaa । 
कबीर मरि मैदान में करि इंद्रयाँ सूँ झू 
कबीर सोई सूरिवाँ मन सूँ मोडे झूझ । 
पंच पयादा पाडले दूरि करै सव दूज ॥ 
कत्रीर मेटे संसा को नहीं, हरि रंग लाता हेत । 
काम क्रोध सूँ झूझणा, चौड़े AAT Aa 
कायर बहुत पसावहीं, बहकि न ATE | 
काम परा ही जाणियँ, किसके मुख पै नर ॥ ce 
सूरदास निस्सन्देह ऐसे ही 'सूर' थे। अपने अन्तर्जगत्‌ के द्वन्द्रों से जज्ञकर ही वे 
विजयी हुए थे। अपने परम आराव्य को उन्होंने सच्चे सुर (शूर) की ही भाँति 
वरण किया था । कबीर ने भक्‍त के लिए जिस प्रकार के सूर को आदर्श माना था 
वेवेसेहीथे: 
अब तो gaai ही att, मुडि चाल्याँ घर दूर । 
सिर साहिब को सौंपता सोच न कीजे सूर! 
अनुमान किया जा सकता है कि कबीर आदि महान्‌ सन्तो के प्रभाव से जन-साधारण 
में उत्कृष्ट और जितेन्द्रिय भक्त के लिए उसी प्रकार 'सुर' शब्द प्रचलित हो गया 
होगा जिस प्रकार परवर्ती काल में वशी और ज्ञानी व्यक्ति को 'स्वामी' कहना रूढ़ 
हो गया। ‘qe कदाचित्‌ लोक-प्रदत्त नाम ही हो। दास वैष्णव भाव का 
सुचक है । 
ऐसा लगता है कि विरक्त होने से पहले वे समृद्ध गृहस्थ-जीवन बिता चुके 
थे । उस जीवन के अनुभव वे भूले नहीं थे । 'सूरसागर' के आरम्भिक पदों से भी 
ध्वनित होता है कि कुछ समय तो वे सुखी गृहस्थी थे । उनके भी 'सुत-संतान स्वजन 
वनिता रति धन समान उनई' थी (पद 50) । तुलसीदास की तरह 'कूकर ट्कर 
लागि ललाई' वाली स्थिति नहीं थी । पर न जाने क्या ऐसा घटित हुआ, बीच में 
कौन-सी ऐसी दुर्भाग्य की आंधी आयी कि वे विरक्त हो गये । वे आँख रहते ही-- 
कम-से-कम एक आँख रहते ही--सब-कुछ छोड़-छाड़कर निकल पड़े । वे कभी- 
कभी इस सोच में पड़ अवश्य जाते रहे होंगे कि क्या-क्रा-क्या हो गया, क्या योजना 
बनायी और क्या बन गया। 
द्वै मैं एको तौ न भई। 
ना हरि weal, न गृह सुख पायौ, बृथा बिहाइ गई। 
ठानी हुती और कछु मन मैं, और आनि ठई। 
अविगत-गति कछु समुझ परत नहि, जो कछ करत दई । 
सुत-सनेह्‌-तिय सकल कुटेंब मिलि, निसि-दिन होत खई । 
पद-नख-चंद चकोर विमुख मन, खात अगार AE | 


a. 

बिषय-बिकार-दवानल उपजी, मोह-वयारि लई । 
श्रमत-श्रमत बहुतै दुख पायौ, अजहूँ न a गई | 
होत कहा अबके पछिताएँ, बहुत बेर बितई। 
सूरदास सेये न कृपानिधि, जो सुख सकल मई | 
लगता है किसी महामारी से सारा परिवार नष्ट हो गया | आँखों पर उसी 
ने अपना दुष्प्रभाव छोड़ा होगा । बहुत बड़ा आघात लगा होगा इस महान्‌ भावुक 
कवि को । सारा खेल बिगड़ गया था । सिवा भगवान्‌ की शरण के कोई रास्ता नहीं 
था । वही शरण उन्होंने गही : 
कौन सुने यह बात हमारी ? 
समरथ और न देखौं तुम विनु, stat faar कहां बनवारी ? 
तुम अविगत, अनाथ के स्वामी, दीन-दयाल, निकुंज-बिहारी | 
सदा सहाइ करी दासनि की, जो उर धरी सोइ प्रतिपारी। 
अब किहि सरन जाउँ जादौपति, राखु ag बलि, त्रास निवारी । 
सूरदास चरननि की बलि-बलि, कौन खता तें कृपा विसारी । 
--सूरसागर, 160 
जैसे राखौं तैसे tat । 
जानत हो दुख-सुख सब जन कै, मुख करि कहा कहौं ? 
कबहुंक भोजन लहों कृपानिधि, कबहुँक भूख सहाँ । 
कबहुँक ASl तुरंग, महा गज, FAH भार FET | 
कमल-नयन घनस्याम मनोहर, अनुचर भयो रहों । 
सूरदास-प्रभु भक्त कृपानिधि, तुम्हरे चरन Tat । 
--सूरसागर, 161 
परन्तु पूर्वेजीवन के समृद्ध अनुभव बने रहे लोक-जीवन को उन्होंने सरस 
जीवन्त रूप में देखा था। नानाप्रकार के व्यंजन, अनेक प्रकार के आभूषण, अनेक 
प्रकार के व्रत-उपवास, तीज-त्यौहार, खेल-कूद, मेला-बाजार, होली-दीवाली, चारण 
भाट, पण्डा-पुरोहित, बिसातिन-पनिहारिन, शादी-ब्याह सब उनके देखे और जाने 
हुए थे। लोक-जीवन को गोपी-गोपाल-लीला के बहाने उन्होंने अत्यन्त जीवन्त रूप 
में उजागर किया। संगीत की वारीकियों के वे समझदार थे, नृत्य की चटुल 
भंगिमाओं का प्रत्यक्ष-दृष्ट चित्र-सा ata सकते थे। हास-परिहास और वोली- 
ठिठोली के भी वे उस्ताद लगते हैं । अनेक प्रकार के उन अन्धविइवासों को, जो उन 
दिनों लोक-जीवन का नियमन करते थे, वे सरस-मनोहर बनाकर प्रस्तुत करने की 
असाधारण क्षमता रखते थे। मध्यकालीन ब्रज के लोक-जीवन को, उसके सारे 
गुण-दोषों के साथ, उन्होंने प्राणवन्त बना दिया है। यह निपुण निरीक्षण का ही 
नहीँ स्वयं भोगे हुए सत्य का प्रत्यक्ष रूप है समुचा लोक-जीवन गोपियों और 
ग्वालों के साथ सरस रूप में प्रत्यक्ष हो उठा है। सूरदास विरक्त होकर भी अपनी 
समृद्ध अनुभूतियों को भुले नहीं थे । उन्होंने उसे भगवान्‌ श्रीकृष्ण को समपित 

कर दिया, प्राण ढालकर, समूचा आपा निचोड़कर, उन्होंने परमाराध्य को सौंप 
दिया । सूर के श्रीकृष्ण लोक-जीवन में घुलमिल कर तद्रूप वन गये । 
सूरदास ने सारी व्याकुलता, अशेष उल्लास और समूची अनुभूति ब्रजराज 
श्रीकृष्ण को समपित कर दी । लोक-जीवन का जो कुछ सुन्दर है, जो कुछ उदात्त 
है, जो कुछ महनीय है, वह श्रीकृष्ण को समपित होकर धन्य हो उठा | परन्तु यह 
क्षेत्र सीमित था । 'सूरसागर' में जहाँ पशुपालक समाज का सादा जीवन जीवन्त 
हो उठा है, वहीं क्रुषक-जीवन की गतिविधियों का बहुत कम--नहीं के बरावर 
चित्रण है। युद्ध की तो थोड़ी चर्चा आ जाती है । किसी-किसी रूपक में उस 
समय के सरकारी कारिन्दों की--पटवारी, लिखहार, मुसाहिब, अमीन, मुहरिर 
आदि की--चर्चा है जो अवश्य ही कृपि-जीवन से सम्बद्ध थे, परन्तु खेती के वारे में 
विशेष कुछ नहीं है । वैमे उन्हें वस्त्रों की असाधारण जानकारी थी-तिपार का लहेँगा, 
पचरंग साड़ी, कटावदार और जड़ाऊ अँगिया, कुसुम्भी सारी, झूमक सारी, सेत- 
पीत चूनरी, पाटाम्वर, नीलाम्बर और पांग, अँगरखा आदि विविध वस्त्रों का 
केवल उल्लेख ही नहीं है, वरन्‌ इस प्रकार काव्य में उन्हें Tar गया है कि विविध 
रंगों का अद्भुत सामंजस्य पारी को चकित कर देता है। फिर तेल, उवटन, 
बिन्दी, महावर, गहने आदि, जो प्रधानतः कृषि-जीवी समाज में बहुत समादृत थे, 
खूब मनोरम होकर उभरे हें । लेकिन प्रधान रूप से गोपालक समाज के जीवन को 
ही उजागर किया गया है; हल, बैल, कुदालवाली जीवनचर्या छूट ही गयी है । यही 
स्वाभाविक था। 
सचमुच अद्भुत शक्ति-सम्पन्त था वह अन्ध गायक जिसने अपने-आप को ही 
उलीचकर ब्रजराज को दे दिया था। कुछ भी उसने बचाकर रख नहीं लिया-- 
महादानी । 
[भारतीय भापा केन्द्र, जवाहरलाल नेहरू विश्वविद्यालय 
दिल्ली में पठित भाषण, 29 माच, 1978] 


भावैकरसं मनःस्थितम्‌ 


लीला-गान के प्रसंग में किसी नवीनता का सन्धान आवश्यक नहीं है । भारतीय 
कवियों ने ज्ञात और अति-परिचित कथानक के द्वारा ही काव्य, नाटक आदि में रस- 
सृष्टि की है। रस किसी भावी घटना के लिए औत्सुक्य की अपेक्षा नहीं रखता । 
ज्ञात कथानक में भावी घटना के लिए औत्सुक्य की सम्भावना होती ही नहीं । फिर 

भी भारतीय साहित्य का अधिकांश महाभारत और रामायण की ज्ञात कथाओं पर 
आधारित है । कहा जाता है कि भारत का पुराना (और aga हद तक नया भी) 
साहित्य का अघिकांशतः 'महाभारत' और 'रामायण' की कथा पर ही लिखा गया 
है। उत्तर-मध्यकाज्ञ में 'भागवत' ने यह प्रेरणा दी है। यहाँ घटना के लिए 
पाठक या दशक सास रोके नहीं वेठा रहता | वह तो मालूम होती हे । ज्ञात घट- 
नाओं और ततोऽधिक ज्ञात पात्रों के अनुभाव और संचारी भाव के वैचित्र्य, पद- 
संघटना से उत्पादित ब्वनि-योजना, छन्दों की गतिशीलता से उत्पन्न लय संगति 
और शब्द और अर्थ की परस्पर स्पर्द्धी चारुता के विन्यास से कवि उस 'रस' की 
ATA करता है जो इन बातों की सम्मिलित संघटना का स्फुरित रूप है । वह कहा 
नहीं जाता, अनुभव किया जाता है। वह सूच्य नहीं, संवेद्य होता है। कवि की विशेषता 
नयी घटनाओं की कल्पना में नहीं, पुराने ज्ञात तथ्यों की उस नयी उपस्थापना में 
होती है जो 'रस' की अभिव्यक्ति कर सके । सूरदास ने 'भागवत' की अत्यन्त परि- 
चित कथा के उन प्रसंगों को चुना है जो सहृदय के हृदय को छती हैं। 'सूरसागर 
कोई सुनियोजित कथा नहीं है; यद्यपि उसकी संघटना महाकाब्यात्मक है, पर उसके 
प्रेरक भाव गीतिकाव्यात्मक हैं । श्रीकृष्ण की लीलाओं को आधार बनाकर महा- 
काव्य लिखने के प्रयास भी किये गये हैं; पर बहुत सफल नहीं हुए हें । गोपियाँ, 
यशोदा और राधा--ये चरित्र ही गीतिकाव्यात्मक हैं । भगवान्‌ के मधुर रूप और 
उनकी मधुर लीलाओं का वर्णन वे अत्यन्त सहजभाव से करते हैं। यह माधुरी 
चार श्रेणी की बतायी गयी है : ऐ३वर्य-माधुरी, क्रीड़ा-माधुरी, वेणु-माधुरी और 
विग्रह-माधुरी अर्थात्‌ रूप-माधुरी । 

ऐड्वर्य-माधुरी में भगवान्‌ के प्रभु रूप अर्थात्‌ सबकुछ करने के अपार ऐश्वर्य 
की माधुरी का वर्णन होता है। यह भी सूरदास को प्रिय है, पर मन उनका बाकी 
तीन माधुरियों में ही रमता है । उनके वर्णन के साधन हैं : शब्दों की निपुण योजना, 
छन्द का उच्छल वेग, मतोभावों का जीवन्त उपस्थापन और सम्पूर्ण रूप से आत्म- 
faga भाव | 

संसार के थोड़े ही कवि इस दिशा में सूरदास की तुलना में रखे जा सकते हैं । 
रूप का, रंग का, आकृति का, ऐसा सुखद रूप काव्य की दुनिया में कम ही उपलब्ध 
होता है। दृग्‌बिम्बों के निर्माण में सूरदास वेजोड हैं। परन्तु रूप या विग्रह में वे 
केवल श्रीकृष्ण तक ही सीमित नहीं रहतें। राधा का, गोपियों का, ग्वाल बालों का, 
कुंजों का, ऋतुप्रवत्तक चिह्लों का उन्होंने जमके वर्णन किया है। पर इससे भी 
अधिक उनका मन श्रुतिबिम्बों के निर्माण में लगता है। बहाना है वेणुनिनाद--- 
मुरली की चमत्कारी ध्वनि ! 

बेधक है मुरली की यह तान। वेध डालती है मन और प्राण को | फिर भी 
राधा सुनना चाहती है। बजाने दे प्यारी सखी, सुन नहीं रही है उसमें राधा-राधा 
कीही रट है: 


~ 

भुरली स्याम वजावन दै री । 
स्रवननि सुधा पिवति काहे नहि इहि तू जनि वरजँ री | 
gafa नहीं वह कहति कहा है राधा-राधा नाम | 
तुम जानति हरि भूलि गये मोहि तुम एके पतिव।म । 
सो, मुरली में राधा का नाम ही व्याकुल स्वर में वजता रहता है : 
जब-जब मुरली कान्ह बजावत 
तब-तब राधा नाम उचारत वारंबार रिझावत | 
तुम रमनी वह रमन तुम्हारे वैसे हि मोहि जनावत। 
मुरली भई सोत जो मेरी तेरो टहल करावत। 
वह दासी तुम हरि अर्धागिनि यह मेरो मन आवत | 
सूर प्रगट ताही सों कहि कहि तुम को स्याम बुलावत ॥ 
और सूरदास का हृदय इस कलध्वनि को सुनने के लिए व्याकुल हो उठता है । 
श्रीकृष्ण के सखाओं के माध्यम से वे स्वयं चीत्कार कर उठते हैं : 
छबीले मुरली FH AMT | 
बलि बलि जात सखा यह कहि कहि अधर सुधारस ATS | 
दुरलभ जनम लहव वृन्दावन दुर्लभ प्रेम तरंग। 
ना जानिए बहुरि कव | है स्याम तिहारो संग । 
शब्दों की अपूर्व बिन्यास-चातुरी के साथ चित्त का परिपूर्ण समर्पण किस सहज 
मंगिमा में अभिव्यक्त हुआ है ! भक्‍त का कातर हृदय कितने प्रभावशाली ढंग से 
अभिव्यक्त हो गथा है ! यही कातर अभिलाषा 'सुरसागर्‌' का मुख्य केन्द्रबिन्दु है । 
रूपमाधुरी में सूरदास का मन बहुत रमता है। अपार रूप-समुद्र का क्या दो 
आँखों से पार पाया जा सकता है ? उन्हीं की कृपा प्राप्त हो तभी यह सम्भव है 
ह्वै लोचन तुम्हरे दव मेरे । 
तुम प्रति अंग बिलोकन कीन्हें, मैं भई मगन एक अँग हेर । 
अपनो-अपनो भाग सखी री, तुम तन्मय मैं करूं TAT 
स्यांम रूप अवगाह्‌ सिंधु ते, पार होत चढ़ि डोंगनि केरे । 
सूरदास तैसे ये लोचन कृपा जहाज विना क्यों पेरे । 
आँखें बार-बार देखती हैं । पलक झाँपते ही शोभा और की और हो जाती है; 
भाव नवीन हो जाते हैं--'क्षणे-क्षणे यन्नवतामुपं तिः” 
पुनि लोचन ठहराइ निहारति निमिष मेलि वह छवि अनुमानों । 
और भाव और कुछ सोभा कहो सखी कँसे उर आनों । 
faq fog अंग छबि अगनित पुनि cal फिरि के हठ ठानौं । 
सूरदास स्वामी की महिमा कैसे रसना एक बखानों । 
ब्रज-ललनाएँ थकित हो जाती हैं वनमाला धारण किये जब इयामसुन्दर वन 
से लौटते हैं तो वे तन-मन निछाबर कर देती हैं: 

राजत री वनमाल गरे हरि आवत बन तें । 
| सूरदास प्रभु की छवि,ब्रजललना निरखि 
| थकित तन मन निछावर करे आनन्द बहुतन तें ॥ 
| उस नटवर वेश की बलिहारी जिसकी शोभा के सामने कामदेव भी विवश हो 
| जाता है: 
| नटवर वेष धरे नंदनन्दन निरखि विवस भयो काम 
i उर वनमाल चरन पंकज लों नील जलद तनु स्याम । 
| अद्भुत है वह रूप, अद्भुत है उसकी शोभा--सुखद, शामक मदनमोहन : 
| फिरत वननि वृन्दावन बंसीबट, संकेतबट, 
| नागर कटि काछे खोरि केसरि की किए | 1 
| पीतवसन चंदन तिलक मोर मुकुट कुंडल झलक 
| स्याम धनु तुरंग छलक, यह छवि तन लिये । 
i तनु त्रिमंग सुभग अंग निरखि लाजत रति अनंग 
ग्वाल बाल लिये संग प्रमुदित सब हिये । 
सूर स्याम अति सुजान मुरली धुनि करत गान । 
कहते हैं आध्यात्मिक ऊंचाई का अन्दाजा श्रृतिबिम्बों से लगता है। अत्यन्त 
निचले स्तर के विलासी कवि गन्ध-बिम्बों की प्रचुरता की ओर जाते हैं। फिर 
स्पश-बिम्बों का स्तर थोड़ी और ऊंचाई की अपेक्षा रखता है । चाक्षुष-बिम्ब उससे 
भी अधिक ऊंचाई की अपेक्षा रखता है। श्रुति-बिम्बों की ओर कुकनेवाले कवि अधिक 
आध्यात्मिक होते हैं। पर मानस-विम्ब तो बहुत विरले कवियों के बस की बात 
होती है। 
भक्ति-सम्प्रदाय में 'भावैकरस' (भाव ही एकमात्र रसवाले) चित्त की महिमा - 
बहुत पुरानी बात है । कालिदास ने पार्वती के मुख से ब्रह्मचारी वेशधारी शिव के 
प्रति कहलवाया है कि तुम अच्छा समझो या बुरा, मेरा मन तो 'भाबैकरस' हो 
गया है--'ममात्र भावैकरसं मनः स्थितम्‌' | भक्त जनों में यह भावेकरस चित्त 
नाना प्रकार से प्रकट हुआ है । पर इसका अत्यन्त निखरा हुआ रूप उत्तर मध्य- 
काल के भक्ति-साहित्य में दिखायी देता है । भक्त चाहे निर्गुणमार्गी हो या सगुण- 
मार्गी, रामाश्रयी हो या कृष्णाश्रयी, भाव की साधना सर्वत्र दिखायी देती है । 
निर्गुणमार्गी भक्तों ने भी परमप्रेयान्‌ के प्रति अपना प्रेम अत्यन्त शक्तिशाली भाषा 
में अभिव्यक्त किया है । निर्गुणमार्गी भक्‍त भी कान्ताभाव की प्रेम-साधना में उसी 
प्रकार रमे हैं जिस प्रकार सगुणमार्गी भक्‍त । फिर भी दोनों में अन्तर भी है । 
इस अन्तर को समझ लेना आवश्यक है। निर्गुणमार्गी भक्तों की वाणियों से 
भी स्पष्ट है कि भगवान्‌ के प्रति सच्चे प्रेम से सच्ची व्याकुलता उत्पन्न होती है। 
जिसे सच्ची व्याकुलता प्राप्त है, वह विधि-निषेध के बन्धन में नहीं बँधा रहता | 
लोक-लाज और शास्त्र के प्रति निष्ठा भी उसे अपने मार्ग से विचलित नहीं कर 
सकती | सहज साधक के लिए यह्‌ प्रेम ही बड़ी चीज है । किसी प्रकार का ऊपरी 

दिखावा, मानसिक संकोच, प्रयत्न में झिझक और उपलब्धि में हिचक इस सच्चे 
प्रेमिक को परिपूर्ण आत्मसमर्पण के मार्ग से विचलित नहीं कर सकते | वह सती भी 
क्या जो लाज से चिता पर न चढ़ सके: 
बिरहिनी थी तो क्यों रही, जली न पिव के नालि। 
रहु-रहु मुगुध गहेलड़ी, प्रेम न at मारि ॥--कबीर 
जिसके चित्त में प्रेमोदयजन्य व्याकुलता आ जाती है उसका होना सार्थक हो 
जाता है । मनुष्य का होना, उसकी सत्ता, यही तो भाव है--भाव अर्थात्‌ होना । 
भावों के आधार पर ही मनुष्य जीता है । भाव की चरितार्थता, जैसा कि पहले ही 
बताया गया है, किसी के लिए होने में है। जो 'होना' केवल होने के लिए है, 
केवल सत्ता-मात्र है, जो दलित द्राक्षा की तरह निचोड़कर अपने-आपको किसी के 
चरणों में पूर्ण रूप से समपित कर देने के लिए व्याकुल नहीं है, उसका होना व्यर्थ 
ही है । उससे तो न होना अच्छा : 
कै विरहिनि क॑ मीच दे, कै आपा दिखराइ। 
आठ पहर का दाझणाँ, AT सहा न जाइ ॥--कवीर 
सगुणमार्गी भक्तों ने इस प्रेम-साधना को एक दूसरा ही रूप दिया है । मूल 
तत्त्व यहाँ भी वही हे--भगवांन्‌ की लीला। भगवान्‌ केवल सत्तामय या केवल 
चिन्मय नहीं है । चिन्मय रूप उसका एक अंग है । इसी चिन्मय रूप को ब्रह्म कहते 
हैं । इसके अतिरिक्त भगवान्‌ का एक और रूप है जो उसका ऐइ्वर्यमय रूप है । 
इस ऐड्वर्यमय रूप को तत्त्ववेत्ता लोग परमात्मा कहते हैं। परन्तु भगवान्‌ का जो 
पूर्ण रूप है वह प्रेममय है । यही भगवान्‌ पृथ्वी पर अवतार ग्रहण किया करता है । 
“श्रीमद्भगवद्गीता' में साधुओं की रक्षा, दुष्टों का विनाश और धर्म की स्थापना 
को अवतार के हेतु कहा गया है । जो लोग भगवान्‌ के अवतार में विश्वास करते हैं 
(और सगुणमार्गी भक्‍त ऐसे ही लोगों में होते हैं), उनका दृढ़ विश्वास होता है कि 
इन तीन उद्देश्यों से भगवान्‌ प्रत्येक युग में सम्भूत होते हैं। 'सम्भूत' शब्द का 
तात्पर्य यह है कि उनका सन्मय, चिन्मय और आनन्दमय रूप ठोस इन्द्रिय-ग्राह्य 
रूप को ग्रहण करता है । मध्यकाल में इन तीन उद्देश्यों के अतिरिक्‍त एक और 
उद्देश्य भी स्वीकार किया गया था । वह है अपनी लीला-क्रीत्ति का विस्तार करके 
भक्तों पर अनुग्रह करने की इच्छा--'स्व-लीला कीत्ति विस्ताराद्‌ भक्तेष्वनुजि- 
घुक्षया'--अर्थात्‌ भगवान्‌ अपनी लीला और कीत्ति का विस्तार करके भक्तों पर 
अनुग्रह करते हैं । इसीलिए इस प्रकार के अवतारों को लीला-वपु कहते हैं । लीला 
का कोई और प्रयोजन नहीं; लीला ही उसका प्रयोजन है। इसी लीला के द्वारा 
भगवान्‌ भक्तों पर अनुग्रह किया करते हैं। 
बताया गया है कि नियमित साधना और गुरु की कृपा से साधक जब अपनी 
प्रकृति पहचान लेता है, तब वह सहज ही अपने भाव (एक भाव) को पकड़ने 
लगता है । वस्तु-जगत्‌ में यदि उन भावों को स्थूल विषयेच्छा के साथ मिलाया 
जाय, तो कदाचित्‌ वे अच्छे नहीं माने जायेंगे । किन्तु भाव-जगत्‌ में इस पर कोई 

प्रतिबन्ध नहीं होता । सांसारिक विधि-निषेध बाह्य-जगत्‌ को दृष्टि में रखकर 
बनाये गये हें । इन विधि-निषेधों की व्यवस्था करनेवाले धर्मशास्त्र वस्तु-जगत्‌ की 
उपरली सतह की व्यवस्था को ही दृष्टि में रखकर नियमों का प्रवत्तंन करते रहते 
हैं । परन्तु गहराई में जाने पर उनके ऊपर विधि-निषेधों और उनके ऊपर आधा- 
रित नैतिकता का कोई विशेष मूल्य नहीं है । जड़ वस्तुएँ काल और देश दोनों की 
सीमाओं से बँधी रहती हैं । उनका संग्रह करने से उनके जीर्ण और नष्ट होने का 
भय बना रहता है और स्थान की कमी भी मालूम पड़ती है। परन्तु भाव-जगत्‌ की 
वस्तुएँ इस प्रकार की सीमाओं से बँची नहीं होतीं । इसीलिए उनमें नैतिकता का 


` वह मानदण्ड निर्णायक नहीं हो सकता है जो वस्तु-जगत्‌ में प्रचलित है। साधक 


की प्रकृति यदि ऐसी हुई, जो वस्तु-जगत्‌ में घृणित और निषिद्ध मालूम पड़ती है, 
तो भी उसे अपने को छिपाना नहीं चाहिए; क्योंकि इस जगत्‌ की सबसे बड़ी 
विपत्ति अपने को छिपाने में अथवा गलत समझने में ही है। इसलिए सावधानी से 
साधक का अपनी यथार्थ प्रकृति को पहचान लेना बहुत आवश्यक है । दुराव-छिपाव 
इस क्षेत्र में अनावश्यक भी है और भयानक भी । आचार्यो ने बताया है कि भाव ही 
जब गाढ़ बन जाता है, तब रस बन जाता है--'भाव: स एव सान्द्रात्मा रसत्वम- 
धिगच्छति' | 
भाव के गाढ़ होने का अपना क्रम है। सबसे पहले साधक को निरन्तर अपने 
यथार्थं भावों के अनुकूल वस्तुओं की कामना करनी होती है । ये वस्तुएँ इस भाव- 
जगत्‌ में अनायास उपलब्ध हो जाती हैं। कुछ दिनों तक इस प्रकार अनायास 
उपलब्ध हो जानेवाले पदार्थो से उत्पन्न सुख फीका पड़ जाता है । भक्ति-शास्त्र के 
आचार्यो ने बताया है कि इस प्रकार के आनन्द के फीका पड़ने का हेतु जीवात्मा की 
अपूर्णता है । उसे केवल आनन्द और सुख के साधन ही नहीं चाहिए, इन gat 
की प्राप्ति का साक्षी-साथी भी चाहिए | 
वस्तुतः स्वभाव अर्थात्‌ अपने निजी भाव की जानकारी हुए बिना अपने निजी 
अभाव का भी ज्ञान नहीं होता । अगर किसी का दास्य-भाव ही निजी भाव है तो 
उसे मालिक का अभाव अनुभूत होगा । यदि वह मातृभाव वाला है तो उसे दिशु- 
पुत्र या पुत्री का अभाव खलेगा | इस अभाव की पुत्ति भगवान्‌ कर देते हें । पूर्ति हो 
जाने के बाद वे ही 'विभाव' कहलाते हैं। यह विभाव-पुरुष ही साथी बनता है। 
प्रिया-भाववाले के लिए वह प्रिय रूप में, मातृ-भाववाले के लिए वह पुत्र या पुत्री 
रूप में आ जाता है और लीला अन्तजंगत्‌ में ही शुरू हो जाती है। जिस दिन 
साधक इस साथी की खोज करने लगता है, उस दिन उसे अपनी यथार्थ प्रकृति का 
दूसरा परिचय मिलता है । साथी ऐसा होना चाहिए जो उसका निकटतम प्रिय हो। 
वह साथी भी भाव-जगत्‌ में मिल सकता है । वह प्रिया-रूप में, मित्र-रूप में, माता- 
पिता के रूप में, पुत्र के रूप में या प्रेमी के रूप में कल्पित होता है । यह्‌ जो निकट- 
तम साथी है, वही उसका परम प्राप्तव्य है । अपने स्वभाव के अनुसार इन अनेक 


प्रकार के साथियों में से किसी एक की अभिलाषा की जाती है। अभिलषित साथी 

ही वस्तुतः भगवान्‌ है। भाव-जगत्‌ में उसके आ जाने के वाद ही साधना परिपूर्ण 
होती है। इस भाव-साधना का भक्तों में बड़ा विस्तार है । व्यौरे में ऐसी अनेक 
बातें मिलती हैं जो ऊपर से परस्पर विरुद्ध-सी लग सकती हैं; पर विरोध वास्त- 
विक नहीं होता । भावों की कोई संख्या नहीं नियत की जा सकती और मनुष्य- 
स्वभाव को देखते हुए यह भी नहीं कहा जा सकता कि रुचि और संस्कार को ही 
'इदमित्थं' कहकर गिन लिया जा सकता है । भक्तों की रुचि और संस्कार के अनु- 
सार भाव अनन्त हो सकते हैं। कोई भक्त इस पक्ष पर जोर देता है, कोई उस 
पक्ष पर । फिर सम्प्रदाय में शिप्य-गण उमे ग्रहण करते हैं । जव कोई तेजस्वी शिष्य 
होता है, तब वह अपनी अनुभूति के अनुसार किसी नवीन पक्ष पर बल देता है और 
साधना और साहित्य आगे बढ़ता है । अनेक वैष्णव सम्प्रदाय भाव की अनन्त सत्ता 
का विश्लेषण और प्रचार कर गये हैं । परन्तु मूल बात सर्वत्र एक है। 
गोड़ीय वैष्णवों ने भाव-साधना का aga व्यवस्थित साहित्य बनाया था । 
अन्यान्य भाव-साधकों को भी इस साहित्य ने प्रभावित किया था । इधर राम-भक्ति 
की मधुर साधना का भी विपुल साहित्य उपलब्ध हुआ है। डॉ. भगवतीप्रसाद 
सिंह ने राम-भक्ति शाखा के रसिक सम्प्रदाय का परिचयात्मक विवरण प्रस्तुत 
किया है। उससे इस शाखा के विशाल साहित्य का जो रूप उद्घाटित हुआ है, वह 
चकित कर देनेवाला है। रसिक शाखा के रामभक्त भी पाँच भक्ति-रसों को 
स्वीकार करते हैं। वे मानते हैं कि भगवान्‌ का सम्पूर्ण विग्रह ही रसमय है । किसी- 
किसी महात्मा ने बारह रसों की भी कल्पना की है। इसी प्रकार अन्य वैष्णव- 
सम्प्रदायों में भाव-साधना का विस्तृत साहित्य है। सारी बातों को यहाँ बताना 
सम्भव भी नहीं है, आवश्यक भी नहीं । व्यवस्थित और प्रेरक होने के कारण संक्षेप 
में गौड़ीय वैष्णवों के ग्रन्थों से कुछ सामग्री प्रस्तुत की जा रही है । 
बैष्णव-शास्त्रों में इस साथी के प्राप्त होने के बाद की व्यवस्था को ही 

रागानुगा भक्ति कहा गया है। यह वैधी भक्ति से भिन्त प्रकार की होती है । जो 
नियम कर्तंव्यबुद्धि से स्थिर किये जाते हैं, उसे विधि कहते हैं । उसके निर्णय करने 
में शास्त्रकार बाह्य जगत्‌ को दृष्टि में रखते हैं । भक्ति की उस अवस्था को, जिसमें 
बाह्य वस्तु-जगत्‌ के नियमों के अनुकूल चलते रहने की प्रकृति बनी रहती है, बैधी 
भक्ति कहते हैं। इसमें स्वभाव की चिन्ता कम होती है और समाज के नियामक 
शास्त्रकारों की व्यवस्था की चिन्ता अधिक | स्वभाव से जो रुचि उत्पन्न होती है, 
उसे स्वाभाविक रुचि कहते हैं और स्वाभाविक रुचि से जो मनोवृत्ति उत्तेजित 
होती है, उसे राग कहते हैं। कहने का अर्थं यह्‌ हुआ कि इष्ट वस्तु के प्रति जो 
स्वाभाविक तन्मयता है वही राग है और राग जिसके प्रति धावित होता है वही 
इष्ट होता है। साधना की प्रथम अवस्था में भाव-जगत्‌ में भी अनेक वस्तुएं इष्ट 
होती हैं; परन्तु द्वितीय अवस्था में एकमात्र इष्ट वह साथी हो जाता है जिसके 
बिना समस्त इष्ट समझी गयी वस्तुओं का आनन्द फीका पड़ जाता है । इस दूसरी 
अवस्था में आनन्द-उपभोग का जो साथी है वही प्रधान इष्ट हो जाता है। भगवान्‌ 

| 5 और बद्ध जीव में एक स्वभावगत पार्थक्य यह है कि भगवान्‌ में वैराग्य की प्रधानता 
| होती है और जीव में विषयाशक्ति की । जड़ देह और जड़ विषयों के प्रति भी राग 
| होता है । जब तक यह राग जडोन्मुख होता है तव तक वह विषय-वासना कहलाता 
है । परन्तु ज्यों ही वह चिन्मुख होकर एकमात्र भगवान्‌ को ही साथी मान लेता है, 
| | त्यों ही उसका यह राग प्रेम में बदलने लगता है । जड़-जगत्‌ में विधि और राग में 
विरोध है, किन्तु चेतन-जगत्‌ में अर्थात्‌ भाव-जगत्‌ में इनमें कोई विरोध नहीं । जब 
साधक भाव-जगत्‌ में अपने परम इष्ट को प्राप्त कर लेता है, तब उसका भाव 
। धीरे-धीरे भाव-जगत्‌ की ही अन्यान्य वस्तुओं से हटकर अपने-अपको परिपूर्ण 
| करनेवाले चिद्घन-आनन्द-सन्दोह भगवान्‌ में स्थिर हो जाता है । इसी स्थिर होने 
| की प्रक्रिया को शास्त्रकारों ने सान्द्र (गाढ़) होना कहा है। इसी अवस्था में उस । 
रस का परिपाक होता है, जिसका साधक भी प्रेम है और साध्य भी । 
ऐसे कम भक्त हैं जिन्हें गुरु की कृपा से, जन्म-जन्मान्तर के पुण्य-संस्कार से 
i या भगवान्‌ की असीम अनुकम्पा से एकाएक प्रेम की प्राप्ति हो जाय | साधारणतः 
भगवत्‌प्रेम के उदय होने के समय इस प्रकार का क्रम देखा हे--श्रद्धा, साधु-संग, 
भजन-क्रिया, अनर्थ निवृत्ति, निष्ठा, रुचि, आसक्ति भाव और प्रेम । जब प्रेमोदय 
हो जाता है, तब भक्त के चित्त के सभी विकल्प नष्ट हो जाते हैं और तीसरी बार 
निश्चित रूप से अपने स्वभाव को पहचान लेता है। शास्त्रकारों ने इन पाँच भावों 
के नाम इस प्रकार दिये हैं : शान्त, दास्य, सख्य, वात्सल्य और मधुर । इन पाँच 
स्वभाव के भक्तों की रति भी भिन्न-भिन्न प्रकार की होती है । यह रति ही स्थायी 
भाव है । इसके प्राप्त हो जाने के बाद अन्य किसी भी भाव के आने न आने का प्रश्‍न 
ही नहीं रहता है। इस रति का नाम भिन्न-भिन्न स्वभाव के भक्तों में क्रमशः 
शान्ति, रीति, प्रेम, अनुकम्पा और कान्ता या मधुरा पड़ता है । साहित्यशास्त्र में i 
जो रस माने जाते हैं वे जडोन्मुख होने के कारण यहाँ रस-रूप में गृहीत नहीं होते । 
किन्तु जड़-जगत्‌ में जो स्थान श्वृंगार का हे, वही चिद्‌-जगत्‌ या भाव-जगत्‌ में 
मधुर रस का है। 
किन्तु यह नहीं समझना चाहिए कि रति के अतिरिक्त अन्य स्थायी भावों की 
साधना भाव-जगत्‌ में होती ही नहीं । वैष्णव-शा स्त्रियों ने अन्यान्य भावों को इसी 
का साधक बताया है। परन्तु यह भी सत्य है कि दूसरे भावों के माध्यम से भाव- 
जगत्‌ की साधना चलती है । 
प्रेमारुरक्षु भक्‍त इस प्रकार भावुक की दशा से होता हुआ, प्रेमी की दशा में 
पहुँचता है । यह प्रेम शान्त, दास्य, सख्य और वात्सल्य-रूप से चार प्रकार का 
होता है । अपने-अपने स्वभाव के अनुसार भक्त को इन चार प्रकार के प्रेम का 
अधिक्रार है । अन्तिम और सर्वश्रेष्ठ रस है मधुर । इस रस में राधिका या चन्द्रा- 
वली के रूप से भक्‍त श्रीकृष्ण से प्रेम करता है । इनमें भी भगवान्‌ की आह्लादिनी 
शक्ति होने के कारण राधिका श्रेष्ठ है । पर ब्रह्म की सत्‌, चित्‌ और आनन्द इन 
तीन विभूतियों में सत्‌ समस्त प्रकृति में, सत्‌ और चित्‌ सभी जीवों में पाया जाता 

है । उसका परम वैशिष्ट्य आनन्द तत्त्व में है । श्री राधा इसी आनन्द सुख की TRT- 
शक्ति हैं । परमानन्द की प्राप्ति में इनका अनुग्रह होना ही चाहिए-- ऐसा भक्तों 
का विश्वास है । 
श्रीकृष्ण श्यृंगाररस के सर्वस्व हैं। श्रीराधिका की कृपा के विना उस रस में 
श्रीकृष्ण-प्राप्ति असम्भव है । इस जड़-जगत्‌ में दैनन्दिन क्रिया के साधन STH 
जड़-देह में वास करता हुआ भी भक्त भावना-दशा में सिद्ध रूप में वास करता 
है । सखियों के नाम, रूप, वय, वेदा, सम्वन्ध, यूथ, आज्ञा, सेवा, पराकाष्ठा, पाल्य- 
दासी और निवास को अपने में चिन्ता करते हुए भक्तों के मन में ललिता आदि 
सखियों का अभिमान पैदा होता है और वे उस रूप की अनुभूति की ओर अग्रसर 
होते हैं । आगे चलकर वे बिशुद्ध माधुर्य रस के अधिकारी होते हैं। भक्तों के रस 
में और काव्य-रस में भेद यह है कि भक्ति का रस चिन्मुख होता है, अर्थात्‌ वह 
चित्‌-घन-विग्रह श्रीकृष्ण को आश्रय करके प्रकट होता है; किन्तु आलंकारिकों के 
रस जड़ोन्मुख । भेद की कुछ और भी बातें हैं। इस रस-व्यापार में पाँच भाव होते 
हैं--स्थायी भाव, विभाव, अनुभाव, सात्विक भाव, संचारी या व्यभिचारी भाव | 
स्थायी भाव नाम प्राप्त रति, विभाव, अनुभाव, सात्त्विक तथा व्यभिचारी भावों 
से स्वाद्य होकर भिन्न-भिन्न पाँच स्वभावों को ग्रहण करती है, जिन्हें क्रमशः 
शान्त, दास्य, सख्य, वात्सल्य और मधुर स्वभाव कहते हैं। जब संसार से विरत 
होकर चित्तवृत्तियाँ भगवान्‌ मुकुन्द के ज्योति-स्वरूप में लीन हो जाती हैं, तव उस 
समय भक्त शान्त रस का अनुभव करता है । सतक, सनन्दन आदि भक्त इसी रस 
के रसिक हैं। केवल प्रेम ही रस के मूल में काम करता है । 'भक्ति-रसामृत-सिन्धु' 
में कहा है कि कब वह दिन आयेगा, जब पर्वत की कन्दरा के किसी विशाल वृक्ष 
के कोटर में बैठकर कौपीन धारण करके, कन्द-मूल खाकर वारम्वार मुकुन्द नामक 
उस चिदानन्द ज्योति का ध्यान करते हुए क्षण-भर की तरह रात काट देंगे । सूरदास 
के गीतों में इस प्रकार की अभिलाषा के बहुत पद हैं| वे ब्रजभूमि को परम काम्य 
मानते हैं और उसमें रहने की व्यग्र आकुलता प्रकट करते हैं। स्वयं श्रीकृष्ण से 
उन्होंने कहलवाया है : 
wat मोंहि ब्रज बिसरत नाहीं । 
वृन्दावन गोकुल वन उपवन सघन कुंज की SET ॥ 
प्रात समय माता जसुमति और नन्द देखि सुख पावत । 
माखन रोटी दह्यो सजायौ अति हित साथ खवावत ॥ 
गोपी ग्वाल बाल सँग खेलत सब दिन हंसत सिरात | 
सूरदास धनि धनि ब्रजवासी जिन at हित जदुतात ॥ 
प्रीति या दास्य-रस में दो भाव रहते हैं, सम्श्रम का और गौरव का। इसमें भकत 
सर्वात्मना अपने को श्रीकृष्ण का दास समझता है । इस माधुर्य में भगवान्‌ का प्रबल 
रूप ही प्रधान होता है। शास्त्र में दास चार प्रकार के बताये गये हैं : 1. अधिकृत- 
इस श्रेणी में ब्रह्मा, इन्द्र आदि हैं, 2. आश्रित--इस श्रेणी में कालिनाम, बहुलाइव 

आदि भक्त आते हैं, 3. पारिषद्‌--इस श्रेणी में उद्धव, दासक आदि आते हैं, 
4. अनुग--इस श्रेणी में सुचन्द, मण्डन आदि भक्त आते हैं । 

सख्य-रस में वे भक्त आते हैं, जो उनके सखा थे | भक्‍त इन सखाओं का अभि- 
भान करके भी भजन कर सकता है। श्रीकृष्ण के सखा कई प्रकार के थे कुछ उनकी 
गैया चरा देते थे, कुछ चरवा लेते थे, कुछ उनका वेश सजाने के लिए पुष्प-चयन 
कर देते थे, कुछ सजा देते थे, कुछ विरहावस्था में उनका मनोविनोद कर देते थे 
और कुछ राधिका और चन्द्रावली-जैसी सखियों के मान करने पर उनकी सखियों 
को तर्क में परास्त करके मिलन की भूमिका प्रस्तुत करते थे । शास्त्र में इनको चार 
| श्रेणियों में बाँट लिया गया है: 1. सुहृद्‌--जो उम्र में बड़े थे और श्रीकृष्ण के 
| प्रति वात्सल्य-भाव रखते थे, 2. सखा--जिनमें दास्य-मिश्चित प्रेम था और जो 
उम्र में छोटे थे, 3. प्रिय सखा--जो श्रीकृष्ण के साथ कबड्डी और गुल्ली-डण्डा 
खेला करते थे और अन्य केलियों के द्वारा उनका मनोविनोद करते थे, 4. प्रिय मर्म 
| सखा --जो भगवान्‌ के आभ्यन्तरिक मर्म के साथी थे | इनमें चौथी श्रेणी के भक्तों 
का स्थान AAAS है । 

श्रीकृष्ण के बाल-रूप को माता-पिता की भाँति वत्सल भाव से प्रेम करनेवाले 
भक्त वात्सल्यप्रेमी कहे जाते हैं। इस रस के आलम्बन श्रीकृष्ण बाल-रूप, मधुर- 
भाषी, आज्ञाकारी, सरल तथा मर्यादा-निर्वाहक हैं। इसके बाद मधुर रस है जो 
भक्तिशास्त्र की सवेश्रेष्ठ साधना है। इस रस के आलम्बन हैं निखिल माधुर्य और 
श्री के स्वरूप भगवान्‌ इयामसुन्दर | राधिका और चन्द्रावली दो प्रधान नायिकाएँ 
हैं जिनकी सैकड़ों सखियाँ हैं। प्रत्येक अलग यूथ है और प्रत्येक यूथ की यूथेशवरी 
है । विशाला, ललिता, श्यामा, शेला, पद्मा, भद्रिका, तारा, विचित्रा, खंजनाक्षी, 
मनोरमा, मंगला, विचला, लीला, कृष्णा आदि सखियाँ यूथेश्‍वरी हैं। राधा और 
चन्द्रावली सुष्ठुकान्त-स्वरूपा हैं | सोलहों शृंगार से वे देदीप्यमान हैं। उनके रूप 
ओर शोभा की जगमगाहट के सामने अष्टमांगलिक अलंकारों के बाकी द्वादश 
आभरण फीके पड़ जाते हैं। संकुचित केश, चंचल मुख-कमल, दी नेत्र, विशाल 
वक्षःस्थल, क्षीण कटि, आयत स्कन्ध, तरंगित त्रिवली, उद्भासित निर्मल नख- 
ज्योति, सुवृत्त बाहु, पद्‌माभ करतल--शोभा और श्री का लहराता हुआ समुद्र | 
फिर्‌ राधिका का तो क्या कहना ? पच्चीस गुण उनमें पाये जाते हैं--वे चारु दर्शना 
हैं; किशोरी हैं; चंचल अपांगा, शुचिस्मिता, सौभाग्ययुक्ता, सुगन्धि से श्रीकृष्ण को 
उन्मादित करनेवाली, संगीतज्ञा, रम्यवचना, नर्म-मर्मज्ञा, विनीता, करुणामयी, 
विदग्धा, चतुरा, लज्जाशीला, सुमर्यादा, धैयंशालिनी, गाम्भीर्यशालिनी, सुविलास- 
वती, परम उत्कर्षमयी, गोकुल के प्रेम में ही जीनेवाली परम यशस्विनी, ग्रुरुओं 
पर परम स्नेह रखनेवाली, सखियों की प्रणयाधीना, कृष्ण-प्रियाओं में मुख्य हैं और 
श्रीकृष्ण सदा उनकी आज्ञा के वशवर्ती हैं। 

भगवान्‌ की इस लीला को आश्रित करके मध्यकालीन भक्तों में सरस 
प्रेमोन्माद का नशा छा गया था । भगवान्‌ श्रीकृष्ण रसरूप हैं। यह भी माना गया 

कि वही एकमात्र पुरुष हैं और वाकी सव लोग स्त्रीभाव से ही उनका भजन कर 
सकते हें । स्त्री-भाव अर्थात्‌ निषेध-व्यापारमूला शक्ति का भाव, जो अपने-आपको 
भगवान्‌ श्रीकृष्ण के सुख के लिए ही सम्पूर्ण भाव से अपित कर देता है । फिर 
राधिका को ही उपास्य समझकर उन्हीं के सुख में अपना सुख मानने का अद्भुत 
ब्रत भी एक श्रेणी के भक्तों में है। सब मिलाकर मधुर-रस की साधना ने उत्तर- 
कालीन भक्ति-रस की साधना में बहुत ही मनोरम और हृदयंगम धर्म का रूप 
दिया । यहाँ भक्त भगवान्‌ के लिए और भगवान्‌ भक्त को पाने के लिए व्यग्र हैं, 
दोनों, दोनों के बिना अपूर्ण हैं। 
सूरदास में चारों रतियों का परिपाक हुआ है । भक्तिशास्त्रियों के मत से यह 
विलक्षण रस है। मधुसूदन सरस्वती ने कहा है कि “श्ंगा[रमिश्रिता-भक्ति कामजा 
भक्ति कही जाती है और सम्त्रन्धजा दो प्रकार से पूर्वोक्त रसता को प्राप्त होती 
है--एक वत्सलभक्ति और दूसरी प्रेयोभक्ति। भयजन्य भक्ति-प्रीति भयानक 
रस में रहती है। जब ये चारों रतियाँ एक साथ ही व्यक्‍त हों तब तो प्रपाणक 
रसन्यास से एक परम विलक्षण रस की अनुभूति होती है । एक, दो आदि cat की 
अभिव्यक्ति से सहानुभूति में भी भेद होता है। इसलिए रति चतुष्टय में कहीं भी 
अभ्यास करे, ब्रजदेवियों में स्पष्ट ही चारों रतियाँ देखी गयी हैं। उनके चित्त का 
आलम्बन लेने से अपना चित्त भी वैसा ही हो जाता है: 
श्वंगारमिश्रिता भक्तिः कामजाभक्तिरिष्यते । 
सम्त्रन्धजा रतिर्याति पूर्वोक्तां रसतां द्वयोः ॥। 
एको वत्सल भक्त्याख्यः प्रेयो भक्तिस्तथाऽपरा | 
भयजा रतिरध्यास्ते रसं प्रीति भयानकम्‌ ॥ 
एकदैव यदि व्यक्तमिदं रति चतुष्टयम्‌ । 
तदा तु पानक रस न्यायेन परमो रस: ॥ 
एकद्वयादिरसव्यक्तिभेदाद्रसभिदा भवेत्‌ | 
तस्मात्‌ क्वचित्त दभ्यासं कुर्याद्रतिचतुष्टये ॥ 
ब्रजदेवीषु च स्पष्टं दृष्टं रति चतुष्टयम्‌ | 
तच्चित्तालम्बनत्वेन स्वचित्त तादृशं भवेत्‌ ॥ 
--'श्रीभगवद्‌भक्ति रसायन', द्वि. स., इलो. 67 से 71 
लीलागान में सूरदास का प्रिय विषय था प्रेम । माता का प्रेम, पुत्र का प्रेम, 
गोप-गोपियों का प्रेम, प्रिय और प्रिया का प्रेम, पति और पत्नी का प्रेम--इन 
बातों से 'सूरसागर' भरा है। सूरदास के प्रेम में उस प्रकार का प्रेम बहुत कम है 
जो प्रिय की संयोगावस्था में उसकी विरहाशंका से उत्कण्ठित और वियोगावस्था 
में मिलन-लालसा से भरा रहता है यशोदा कभी उस माता की तरह साश्रु नयनों 
से देवताओं की ओर नहीं ताकतीं जो सदा आँचल पसारकर वर माँगा करती है 
कि हे भगवान्‌ ! जिसे पाया है वह खो न जाय ।' इसी प्रकार राधिका ने कृष्ण के 
ब्रजवास के समय कभी--मान और अभिमान के समय भी--कातर नयनों से नहीं 

देखा | सूरदास का प्रेम संयोग के समय सोलह आना संयोगमय है; क्योंकि उनका 
हृदय बालक का था जो अपने प्रिय के क्षणिक वियोग में भी अधीर हो जाता है 
और क्षणिक सम्मिलन में ही सब-क्रुछ भूलकर किलकारियाँ मारने लगता है । 
राधा प्रेम में व्याकुल हैं, पर उपाय सूझते ही एकदम स्वस्थ हो जाती हैं: 
नागर मनहि गई अरुझाइ | 
अति बिरह तन भई बावरि घर न नेकु सुहाइ | 
स्याम सुन्दर मदन मोहन मोहिनी-सी लाइ । 
चित्त चंचल कुंवरि राधा खान-पान भुलाइ | 
कबहुँ विलपति कबहुँ विहँसति agfa बहुरि लजाइ | 
मातु पितु को भास मानति मन विना भई वाइ । 
जननि सों दोहनी माँगति बेगि दै री are | 
सूर को प्रभु खरिक मिलिहैं, नन्द मोहि बुलाइ ॥ 
बाल-स्वभाव के वर्णन में सूरदास बेजोड़ समभे जाते हैं। वे स्वयं वयःप्राप्त 
बालक थे । बाल-स्वभाव के चित्रण में वे एक तरह का अपनापा अनुभव करते जान 
पड़ते हैं और ठीक उसी प्रकार मातृ-हृदय का मर्म भी समझ लेते हैं । केवल कृष्ण 
का बाल-स्वभाव ही उन्होंने नहीं वर्णन किया, राधिका की बाल-केलि को भी 
समान रूप से आकर्षक बनाया है। सच पूछा जाय तो राधिका और कृष्ण का 
सारा प्रेम-व्यापार, जो 'सूरसागर” में वणित है, बालकों का प्रेम-व्यापार है । वही 
aza, वही लापरवाही, वही मस्ती, वही मौज । न तो इस प्रेम में कोई पारिवारिक 
रस-बोध ही है और न आयुष्मिक सम्बन्ध ही। सारी लीला साफ, सीधी और 
सहज है। जैसा कि उनके गुरु वल्लभाचार्य ने बताया है कि 'लीला का कोई प्रयो- 
जन नहीं; क्योंकि लीला ही स्वयं प्रयोजन है ।' 
अद्भुत सहज भाव है इस लोकोत्तर कही जानेवाली लीला में । प्रेम-क्रीड़ा के 
पकड़े जाने पर भी दोनों की चतुरता उबार लेती है : 
नीबी ललित गही यदुराई । 
जबहि सरोज धरो श्री फल पर तव थसुमति गइ आई। 
तत्क्षण रुदन करत मनमोहन मन में बुधि उपजाई | 
देखो ढीठि देति नहि माता राखी गेंद चुराई। 
काहे को झकझोरत Ala चलहु न देउँ बताई | 
देखि विनोद बालसुत को तब महरि चली मुसुकाई। ` 
सूरदास के प्रभु की लीला को जानै इहि भाई । 
सूरदास इस लीला को ही चरम साध्य मानते हैं। 
प्रेम के इस साफ और माजित रूप का चित्रण भारतीय साहित्य में किसी और = 
कवि ने नहीं किया । यह सूरदास की अपनी विशेषता है वियोग के समय राधिका ¥ 
का जो चित्र सूरदास ने चित्रित किया है, वह भी इस प्रेम के योग्य ही है। 
इयामसुन्दर के मिलन-समय की मुखरा, लीलावती, चंचला और हँसोड़ राधिका 

वियोग के समय मौन, शान्त और गम्भीर हो जाती है। उद्धव से अन्यान्य गोपियाँ 
काफी बकझक करती हैं, पर राधिका वहाँ जाती भी नहीं। उद्धव ने श्रीकृष्ण से 
उनकी जिस मूत्ति का वर्णन किया है, उससे पत्थर भी पिघल सकता है। उन्होंने 
राधिका की आँखों को निरन्तर बहते देखा था, कपोल-देश वारिधारा से आद्रे था, 
मुखमण्डल पीत हो गया था, आँखें धँस गयी थीं, शरीर कंकाल-शेष रह गया था । 
वे दरवाजे से आगे न बढ़ सकी थीं । प्रिय के प्रिय-वयस्य ने जव सन्देश माँगा तो वे 
yiga होकर गिर पड़ीं। प्रेम का बही रूप, जिसने संयोगावस्या में कभी विरहा- 
शंका का अनुमान नहीं किया, वियोग में इस मूर्ति को धारण कर सकता है : 

देखी मैं लोचन Aad अचेत | 

मनहु कमल ससि त्रास ईस को, मुक्ता गनि-गनि देत ॥ 

कहुँ कंकन कहुँ गिरी मुद्रिका, कहूँ ठाड़ कहुँ नेत | 

चेतति नहीं चित्र की पुतरी, समुझाई सौचेत ॥ 

द्वार खरी इकटक मग जोवति, ऊर्धं उसाँसनि लेत। 

सूरदास कछु सुधि नहि तन की, बँवी तिहारे हेत ॥ 
इसी प्रकार : 

तुम्हरे बिरह ब्रजनाथ राधिका नैननि नदी बढ़ी। 

लीने जात निमेष कूल दोउ, एते मान चढ़ी । 

चलि न सकत गोलक नीका लीं, सींव फलक बल बो रति । 

ऊर्ध्वं उसाँस समीर तरंगनि, तेज तिलक तरु तोरति। 

कज्जल कीच कुत्रील किए तट, अम्बर अधर कपोल । 

रहे पथिक जु जहाँ सो तहाँ थकि, हस्त चरन मुख बोल । 

नाहीं और उपाय रमापति, विनु दरसन क्यों जीजै । 

आँसू-सलिल बूड़त सब गोकुल, सूर स्वकर गहि लीजै ॥ 

असल में सूरदास की राधिका शुरू से आखिर तक सरल बालिका हैं। उनके 

प्रेम में चण्डीदास की राधा की तरह पद-पद पर सास-ननद का डर भी नहीं है 
और विद्यापति की किशोरी राधिका के समान रुदन में हास और हास में रुदन की 
चातुरी भी नहीं है। इस प्रेम में किसी प्रकार की जटिलता नहीं है। घर में, वन 
में, घाट पर, कदम्व-तले, faster पर--जहाँ कहीं भी इसका प्रकाश हुआ है वहीं 
वह अपने-आपमें ही पूर्ण है, मानो वह किसी की अपेक्षा नहीं रखता और न कोई 
उसकी खबर रखता है : 

देख्यो हरि मथति ग्वालि दघि भेद सों ठाढ़ी । 

यौवन मदमाती इतराती बेनी ढुरत कटि पर छबि वाढी । 

दिन थोरी भोरी अति कोरी देखत ही जु स्याम भये चाढ़ी । 

कर्षति है दुहुं करन मथ।नी शोभार।शि भुजा गहि गाढ़ी । 

इत उत अंग मुरति झकझोरति अंगिया वनी कुचन सो माढ़ी । 

सूरदास प्रभु रीझि थकित भये मनहुँ काम सांचे भरि काढी ॥ 

सूरदास जब अपने विषय का वर्णन शुरू करते हैं तो मानो अलंकारशास्त्र 
हाथ जोड़कर उनके पीछे दौड़ा करता है। उपमाओं की बाढ़ आ जाती है, रूपकों 
की वर्षा होने लगती है। संगीत के प्रवाह में कवि स्वयं बह जाता है । वह अपने 
को भूल जाता है : 
नैन मीन मकराकृत कुण्डल भुजबल सुभग भुजंग | 
मुकुतमाल मिलि मानो सुरसरि द्वे सरिता लिये संग | 
मोर मुकुट मणिगण आभूषण, कटि किकिनि नव चन्द । 
मनु asta वारिधि में fafaa राका उड्गनवृन्द | 
वदन चन्द्र-मंडल की शोभा अवलोकनि सुख देत | 
जनु जलनिधि मधि प्रगट कियो शशि श्री अरु सुधा समेत। 
रतन जटित पग सुभग पाँवरी, नूपुर ध्वनि कल परम रसाल। 
मानहुँ चरन कमलदल लोभी निकर्टाह बैठे बाल मराल | 
aig Sarg जोरि जमुहानी ऐंडानी कमनीय कामिनी । 
मुज छूटे छबि यों लागी मनो टूट भई द्वे टूक दामिनी | 
काव्य में इस तन्मयता के साथ शास्त्रीय पद्धति का निर्वाह विरल है । पद- 
पद पर मिलनेवाले अलंकारों को देखकर भी कोई अनुमान नहीं कर सकता कि 
कवि जान-वूझकर अलंकारों का उपयोग कर रहा है। पन्ने पर पन्ने पढ़ते जाइए, 
केवल उपमाओं-रूपकों की घटा, अन्योक्तियों का ठाट, लक्षणा और व्यंजना का 
चमत्कार--यहाँ तक कि एक ही चीज दो-दो, चार-चार, दस-दस बार तक दुह- 
रायी जा रही है, फिर भी स्वाभाविक और सहज प्रभाव कहीं भी आहत नहीं 
हुआ | जिसने 'सूरसागर' नहीं पढ़ा उसे यह्‌ बात सुनकर अजीब-सी लगेगी | शायद 
वह विश्‍वास ही न कर सके, पर बात सही है। काव्य-गुणों की इस विशाल वन- 
स्थली में एक अपना सहज सौन्दर्य है। वह उस रमणीय उद्यान के समान नहीं 
जिसका सौन्दर्य पद-पद पर माली के कृतित्व की याद दिलाया करता है; afer 
उस अकृत्रिम वन-भूमि के समान है जिसका रचयिता रचना में ही घुल-मिल 
गया है । 
सूरदास सुधारक नहीं थे, ज्ञानमार्गी भी नहीं थे। किसी को कुछ सिखाने का 
भान उन्होंने कभी किया ही नहीं । वे कहीं भी सम्प्रदाय, मतवाद या व्यक्ति-विशेष 
के प्रति कटु नहीं हुए यह भी उनके सरल हृदय का निदर्शक है । लेकिन वे कबीर- 
दास की तरह ऐसे समाज से नहीं आये थे जो पद-पद पर लांछित और अपमानित 
होता था और जहाँ का गृहस्थ-जीवन वैराग्य-जीवन की अपेक्षा ज्यादा कठोर और 
तपोमय था । सूरदास जिस समाज में पले थे, उसका गृहस्थ-जीवन विलासिता का 
जीवन था, मिथ्याचार और फरेब का जीवन था और 'योवन-मद, जन-मद, धन- 
मद, विध-मद भारी' का जीवन था। इसलिए इस समाज से वैराग्य ग्रहण करना 
उनका मत था । वे तुलसीदास की भाँति दृढ़चेता सेनानायक नहीं थे जो समाज 
की कुरीतियों से कुशलतापूर्वक बाहर निकलकर उस परगो लाबारी आरम्भ कर 

दें । नन्ददास की तरह पर-पक्ष की युक्तियों को तर्कबल पर निरास करना भी वे 
नहीं जानते थे । वे केवल श्रद्धालु और विश्वासी भक्त थे जो झगड़ों में पड़ने के ही 
at । 
भक्तों में मशहूर है कि सूरदास उद्धव के अवतार थे। यह उने भक्‍त और 
कवि जीवन की सर्वोत्तम आलोचना है। 'वृहद्भागवतामृत' के अनुसार उद्धव 
भगवान्‌ के महाशिष्य, महाभृत्य और महाप्रियकर À वे सदा श्रीकृष्ण के साथ 
हते थे । शयन के समय, भोजन के समय, राज-कार्य के समय--कभी भी भगव:न्‌ 
का साथ नहीं छोड़ते थे, यहाँ तक कि अन्तःपुर में भी साथ रहते थे। केवल एक 
वार उन्होंने भगवान्‌ का साथ छोड़ा था और वह उस समय जब भगवान्‌ ने ब्रज 
में गोपियों की खबर लेने को भेजा था। इस बार उन्हें भगवत्संग से दूना आनन्द 
मिला था । उनके तीन काम थे, भगवान्‌ की पद-सेवा, उनसे परिहास करना और 
क्रीड़ा में साथ रहना । पहले काम में वे इतने तन्मय रहते थे कि अबोध लोगों को 
यह श्रम हो जाता था कि वे पागल हो गये हैं सूरदास के जीवन का यही परिचय 
है। उद्धव के सभी गुण उनमें वर्तमान थे। अपने काव्य में एक ही जगह उन्होंने 
भगवान्‌ का साथ छोड़ा है, MAGMA में । और इस बात में कोई सन्देह ही नहीं 
कि इस अवसर पर सूरदास को भी टूना रस मिला था | इसी तरह इस कथन का 
यह भी अर्थ है कि सूरदास की भक्ति में दास्य (प्रीति-रीति) सख्य और मधुर, 
इन तीनों भावों का सम्मिश्रण है। उद्धव ने ब्रज से लौटकर बताया था : 
माधव जू सुनौ ब्रज को प्रेम । 
सोधि मैं षट मास देख्यौ, गोपिकनि को नेम । 
हृदय तें नहि टरत टारे, स्याम राम समेत। 
आँसु सलिल प्रवाह मानो, अर्य नैननि देत ॥ 
चवर अंचल कुच कलस, वर पानि पद्म चढ़ाइ | 
सुमिरि तुम्हरि प्रगट लीला, कर्म उठतीं गाइ I 
देह गेह सनेह ata, कमल लोचन ध्यान। 
सूर उनकौ प्रेम देखें, फीको लागत ज्ञान॥ 
इसी प्रकार--- 
मो मन उनहीं को जु भयौ। 
पर्यौ प्रभु उनके प्रेम कोस मैं, gag बिसरि गयो। 
gaat सपथ करि गयौ मोहन, बेगि कह्यो हो आवन। 
तिनहि देखि बैसोइ मैं हु रह्यो, लग्यो safe मिलि maa 
समुझि पी षट मास वितीते, कहाँ eat हो आयो। 
सूर अनकहि दै गोपिनि सों, स्वन मूंदि उठि धायो॥ 

महात्मा सूरदास महान्‌ भक्‍त भी थे और अत्यन्त उच्च कोटि के कवि भी। 
भगवान्‌ की लीलाकथाएं मध्ययुग के सभी भक्तों को प्रिय रही हैं; क्योंकि ऐसा 
विश्वास किया जाने लगा था कि घोर कलिकाल में भयंकर भवसागर को पार 
करने की एकमात्र नाव हे भगवान्‌ श्रीकृष्ण की लीलाकथाओं का रसास्वादन । 
'भागवत' में कहा गया है : 
` संसारसिधुमतिदृस्तरमुत्तितीर्षो- 
नान्यः प्लवो भगवतः पुरुषो त्तमस्य । 
लीलाकथा रस निषेवणमन्तरेण 
पुंसो भवेद्‌ विविधदुःखदवादितस्य ॥ 
सूरदास ने अपने महान्‌ गुरु श्री वल्लभाचार्य से लीलागान करने का ही आदेश 
पाया | भगवान्‌ की लीलाओं की कोई इयत्ता नहीं है। भिन्न-भिन्न भक्त अपनी 
रुचि और संस्कार के अनुरूप लीलाओं का चयन करते हैं और उन्हीं के अनुकीर्तन 
में मग्न रहते हैं । मध्यकालीन कृष्णभक्त कवियों ने ब्रज की गोपियों को सर्वोत्तम 
भक्त माना था । इन गोपियों में अनेक प्रकार की भगवद्विषयक रीति थी, पर 
उनके समान भक्त कोई नहीं हुआ : 
एवं भक्तिः सकल भुवने नेक्षिता वा श्रुता वा | 
कि areata: किमिह तपसा गोपिकाभ्यो नमोस्तु 1 
ऐसी भक्ति त्रिभुवन में न देखी गयी, न सुनी गयी । शास्त्रों को पढ़ने और कठोर 
तप करने से क्या लाभ, इन्हीं गोपियों को प्रणाम करो ! 
बैसे तो भक्तजन पाँच प्रकार की रतियों में विश्वास करते हैं, पर उनमें एक 
वैराग्यव,नज्ञानी जनों की है। गोपियों में चार ही रतियाँ मिलती हैं । एक तो 
कामजा रति जो भगवान्‌ को अपने परमप्रेमिक के रूप में देखने से उनके प्रति आत्म- 
निवेदन के रूप में प्रकट होती है। सूरदास का मन इसमें भी खूब रमा है। एक 
और प्रकार की प्रीति 'सम्बन्धजा' होती है जो भगवान्‌ के प्रति दो प्रकार के 
सम्बन्धों से परिपुष्ट होती है । एक सम्बन्ध है पाल्य-पालक भाव जो वत्सला रति 
कहलाती है । दूसरा सम्बन्ध है स्वामी-सेवक का जिसे दास्य भक्ति कहते हैं । 
सूरदास में दोनों ही मिल जाती हैं। पर मन उनका रमता है वात्सल्य भक्ति में। 
इन तीन रतियों के अतिरिक्त एक और भी रति है जिसमें प्रीति-जन्य भय मिला 
रहता है । कहीं किसी आचरण से भगवान्‌ नाराज न हो जायें, है वह भी प्रेम 
ही । कभी-कभी सूरदास इसमें भी रमे हैं। इन्हीं को रति चतुष्टय कहा जाता है। 
सरदास प्रथम दो प्रकार की रतियों के बेजोड़ चितेरे हैं। वात्सल्य के चित्रण में 
तो उनके साथ ज्ञात जगत्‌ के किसी भी कवि का नाम लेना कठिन है । उनकी 
वर्णित बाललीला में माता और शिशु की प्रायः सभी चेष्टाओं का अत्यन्त मोहक 

और फिर भी पुर्णत: मनोवैज्ञानिक चित्रण है । जन्म से ही शिशु की विविध 
चेष्टाओं का ऐसा यथार्थ-ललित चित्रण है कि उनकी पर्यत्रेक्षण शक्ति को देखकर 
संसार के सभी सहृदय आइचर्यचकित रह जाते हैं। केवल विविध चेष्टाओं का 
वर्णन ही उसका उद्देश्य नहीं है, उद्देश्य है निखिलात्मा प्रेममय श्रीकृष्ण के प्रति 
भक्ति की अभिव्यक्ति । इसीलिए, इनमें यथार्थं चित्रण के साथ एक विशेष प्रकार 
का लुभावना आत्मसमर्पण भी है। यही इन रचनाओं को कविजनोचित ललित 
वर्णन से अधिक मोहक वना देता है । पूरे 'सूरस,गर' में, जो वस्तुतः सूरदास की 
रचनाओं का एक अंश मात्र है, लगभग नवाँ हिस्सा बाललीला के पद हैं। माता 
तोदा की सारी आशा, आकांक्षा, आनन्द और सुख बालक कृष्ण पर केन्द्रित हैं 
जसुमति मन अभिलाष करे । 
कब मोरे लाल घुटुरुवनि रेंगै, कब धरनी TT SH धरै । 
कव द्वै दाँत दूध के देखो, कब तोतरे मुख बैन झरे | 
wate arate वावा कहि बोले, कब मैया कहि मोहि ररे | 
कव मेरो अँचरा गहि मोहन, जोइ सोइ मोसों झगरै | 
कव धों तनक तनक कछु AS, अपने करु सों मुखहि भरे | 
कब हँसि वात कहैंगो Atal, जा छवि तें दुख दूरि हरै । 
मातृहूदय की पुरी अभिलाषा, आकांक्षा और उल्लास, कम्पन आदि कितने सहज 
ढंग से कह दिये गये हैं ! यह माता यशोदा की ही नहीं, सभी माताओं की बात 
है। 
ये सारी आकांक्षाएँ पूरी होती हैं। अनेकानेक लीलाओं के अत्यन्त हृदयग्राही 
चित्रण भक्त-चित्त के अपार औत्सुक्य को उकसाते रहते हैं। कभी कृष्ण घुटुरुओं 
के बल चलते दिखाये गये हैं : 
सोभित कर नवनीत लिये । 
घुटुरनि चलत रेनु तन मंडित मुख दधि लेप किये । 
और फिर-- 
किलकत कान्ह घुटुरुवनि आवत। 
मनिमय_कनक नंद के आँगन विव पकरिबै धावत ॥ 
कबहुँ निरखि हरि आपु छाँह कौं कर सों पकरन चाहत | 
किलकि हंसत राजत द्वै देतियां पुनि पुनि तिहि अवगाहत ॥ 
फिर चलना.सीखते हैं और अरबरा के गिरते रहते हैं 
सिखवति चलन जसोदा मैया । 
अरबराइ कर पानि गहावत डगमगाइ धरनि धरै Far । 
और फिर आँगन में नाचने लगते हैं, यशोदा मैया छिपकर देखती हैं और 
आनन्द-निमग्न होती हैं। इन लीलाओं के भीतर सर ने मातृहूदय के साथ ही 
शिशु-हृदय का भी यथार्थ-ललित रूप इस खबी के साथ उभारा है कि लगता है 
जीवन्त गतिशील चित्र आँखों के सामने साकार हो उठे हैं। प्रत्येक लीला पाठक 

के अन्तरतर को प्रभावित करती है और भक्त-हृदय को अपूर्व उल्लास से भर 
देती है। 

बाललीला में सूरदास पूरी तरह रम जाते हैं। वे अपने पाठकों को सावधान 
करना भी प्राय: भूल जाते हैं कि यह प्राकृत जन की लीला नहीं है । अन्य अनेक 
अवसरों पर वे यह कहना नहीं भूलते कि इसे मामूली लीला न समझा जाये । पर 
बाललीला के प्रसंग में वे इतने तन्मय हो जाते हैं कि वह सावधानी एकदम तिरो- 
हित हो जाती है A प्रसंगों में वे लोकोत्तरता की याद भी दिला देते हैं 
पर बहुत कम । शिशु कृष्ण अपना अँगूठा पी रहे हैं; इस अवसर पर सूर अपने 
पाठक को उनकी लोकोत्तरता की ओर ले जाते हैं: 

कर पग गहि अँगुठा मुख मेलत | 
प्रभु NS पालने अकेले, हरपि हरषि अपने रंग खेलत | 

यहाँ प्रभु अकेले हैं, माता यशोदा उन्हें पालने में पौढ़ाकर कहीं चली गयी हैं । यहाँ 
सूरदास को उनकी लोकोत्तरता के प्रति सचेत करने का अवसर मिलता है : 

सिव सोचत, विधि बुद्धि विचारत, वट बाढ्यो सागर-जल झेलत | 

बिडरि aa घन प्रलय जातिकै दिगपति दिग दंतीनि सकेलत | 

मुनि मन भीत भये, भव कंपित सेष सकुचि सहसौ फन मेलत | 

उन ब्रज वासिन बात न जानी समु सूर सकट पग SAT | 
कभी महाप्रलय के समय वट पत्र पर पौढ़े हुए 'करारविन्देन पदारविन्दं मुखार- 
विन्दे विविवेशयन्तं’ बालमुकुन्द की याद आ जाने से जानकार देवताओं में भय 
समा गया । वही दृश्य फिर तो नहीं आ गया, पर ब्रजवासी निश्चिन्त हैं । 

इसी तरह कृष्ण के माटी खाने पर माता जब डाँटती हैं और सहज भाव से 
वे अपना मुंह खोल देते हैं तो अचानक माता को उनका अनन्त रूप दिख जाता 
है । वे चकित हो जाती हैं। 

परन्तु बाललीला में साध।रणतः सूरदास बालक की सहज लीला का ही चित्रण 
करते हैं और अपनी अपूर्वं कविता-शक्ति से, बिना कहे ही, भगवान्‌ के मधुर रूप 
के प्रति भकत और सहृदय को आकर्षित कर देते हैं। अत्यन्त गहराई से यह लीला 
उठी है। केवल निरीक्षण, पर्यवेक्षण इसके साधन नहीं हैं। यह लीला भवत-हूदय 
की अन्तरतर की उल्लासमुखर वाणी है। 


[14 मई, 1978] 

वैष्णवदर्शन कई हैं । उनकी अधिकांश बातें एक-जैसी अवश्य हैं, पर बहुत-सी बातों 
में मतभेद भी है। इन मतभेदों के कारण ही इनक्रे अलग-अलग नाम हैं । विशिष्टा- 
दैतवाद, द्वैतवाद, शुद्धा द्वैतवाद, नित्यमेदाभेदवाद आदि नाम ही इनकी मान्यताओं 
के सूक्ष्म अन्तर Bl THE कर देते हैं एक वात में उन्हें समान माना जा सकता है | 
ये सभी शंकराचार्य के अद्वतवाद के विरुद्ध हैं। शंकराचार्य के मत कोये लोग 
“मायावाद' कहते हैं साथ ही भक्ति, शरणागति आदि के विषय में वे एकमत हैं । 
सूरदास के प्रसंग में वैष्णवदर्शन, महाप्रमु वल्लभाचार्यजी द्वारा प्रवत्तित पुष्टिमार्ग 
और शुद्धाद्वैतद्शन है । सूरदास महाप्रभु के प्रधान शिष्प्रों में अन्यतम थे । काफी 
उमर बीत जाने के बाद वे उनके (वल्लभाचार्यजी के) शिष्य हुए थे । शिष्य होने 
के पहले वे शायद विनय-परक और दैन्यसूचक पद लिखा करते थे । वार्त्ता-साहित्य 
से पता चलता है कि महाप्रमु वल्लभाचार्यंजी के सम्पर्क में आने के बाद वे लीला- 
पदों की रचना में लग गये । “प्रभु मैं सब पतितन कौ टीको' जैसे दैव्यसूचक पदों का 
लिखा जाना बन्द हो गया । उनके पहले लिखे पदों में कुछ लीलागान के पद थे या 
नहीं, इस सम्वन्ध में कोई जानकारी नहीं मिलती । 

सूरदास का मन लीलागान में ही रमता है, दार्शनिक विवेचन में नहीं । 'सूर- 
ame में जो पद संकलित हुए हैं, वे उनकी सारी रचनाओं का एक अंश-मात्र हैं । 
इस संकलन का मुख्य वण्यं-विषय लीलागान है। मुख्य प्रसंग श्रीकृष्ण क्री बाललीलाएँ, 
माता यशोदा और नन्दबबा का वात्सल्य-भाव, श्रीकृष्ण की श्रीराधा तथा अन्य 
गोपियों के साथ प्रेमलीलाएँ, रासलीला आदि हैं । सूरदास का मन इन्हीं लीलाओं 
में रमा है । और अवतारों की लीलाएँ वे गा अवद्य जाते हैं, पर मन तो कृष्ण-लीला 
के रस में ही आनन्द पाता है। महान्‌ गुरु के सान्तिध्य में आने का बड़ा सुखद परि- 
णाम यह हुआ कि उन्हें स्व-माव--निजी भाव---का पता चल गया। उन्होंने 
सीखा-सुना तो और भी होगा, पर पहले ही दिन गुरु ने 'सुबोधिती टीका' का जो 
आरम्भिक अंश पढ़ाया वही उनके जीवन का प्रधान सम्बल वन गया । विद्वानों ने 
महाप्रभु के दार्शनिक सिद्धान्तों को उनके गानों में खोजने का प्रयास किया है; पर 
सही बात यही है कि उन्होंने लीला-विषयक सिद्धान्त को ही जीवन का सम्बल बनाया 
और पुष्टिमार्ग का यह सिद्धान्त कि भगवान्‌ के अनुग्रह से ही जीव का भक्ति-भाव 
पुष्ट होता है, अपना प्रधान विशवास बना लिया । 

विद्वानों ने सूरदास के पदों में महाप्रभु वल्लभाचार्य के सिद्धान्त खोजे हैं। 
परन्तु कई बार जिन्हें दार्शनिक विचार कहा जाता है वे वस्तुत: धामिक मान्यता 
और आध्यात्मिक विश्वास होते हैं A मध्यकाल के सभी भक्तों में समान रूप से 
पाये जाते हैं । अपनी रुचि और प्रकृति के अनुसार भक्तगण किसी बिशेष पक्ष पर 
बल अवश्य देते हैं । उन्हें ठीक-ठीक दर्शन नहीं कहा जा सकता | कुछ भक्त कभी- 

कभी तत्त्व-जिज्ञासा की भी पद्धति अपनाते हैं, पर बहुत कम । सूरदास “भ्रमर- 
गीत' के प्रसंग में अवश्य ही कुछ प्रचलित मतों को उद्धव के मुख से कहलाकर 
उनका मृदु प्रत्याख्यान गोपियों से करा देते हैं पर अन्यत्र वे इस पद्धति की उपेक्षा 
ही करते हैं। अन्यान्य प्रसंगों में वे शास्त्रीय की अपेक्षा लोकानुभव को ही सरस भाषा 
में कविजनोचित सम्प्रेषण द्वारा सहृदय-हृदय-गम्य बना देते हैं । 

उन दिनों की प्रवृत्ति को देखते हुए कहा जा सकता है कि प्रस्थानों में श्रेष्ठ 
प्रस्थान 'भागवत' है । यह सूरदास को पूर्णतः मान्य थी। विद्वानों और प्रवीण 
विचारकों के मन में यह बात उन दिनों घर कर गयी थी कि जो कुछ अच्छा या 
नया कहना था उसे पहले के ऋषियों और आचार्यो ने कह दिया है। इस घोर 
कलिकाल में अब पुरानी बातों की अपने ढंग से व्याख्या-भर की जा सकती है, श्रुति- T 
सम्मत होना बड़ी बात है । कुछ भी ऐसा नहीं कहना या मानना चाहिए जो श्रुति- 
सम्मत या प्राचीन आप्त समभे जानेवाले ऋषि-मुनियों के प्रतिपादित सिद्धान्त के 
प्रतिकूल पड़ता हो। दर्शन हो या धर्मशास्त्र, ज्योतिष हो या आयुर्वेद--सवका 
श्रुति-सम्मत या आप्त जनानुमोदित होना आवश्यक माना जाने लगा । नयी वात 
कही ही नहीं गयी, ऐसा नहीं था । पर सब-कुछ को श्रूति-सम्मत बताना आवश्यक 
हो गया था । उन दिनों सबसे बड़ा दोष वेद-वाह्य होना ari किसी को अत्यन्त 
गहित कहना हो तो उसे वेद-बाह् कह दिया जाता था । इसकी प्रतिक्रिया भी 
बड़ी तीब्र थी । बहुत-से सम्प्रदाय तब भी थे जिनमें श्रुतियों की खिल्ली उड़ायी 
गयी थी । धीरे-धीरे प्रत्येक सम्प्रदाय अपने को श्रुति-सम्मत सिद्ध करने पर ही 
अधिक बल देने लगा । भक्ति-सम्प्रदायों में यह वात और भी प्रबल रूप में प्रकट 
हुई। महान्‌ शंकराचार्य ने अपने शक्तिशाली भाष्यों में अद्वैतवाद--जिसे थोड़ा हीन 
साबित करने के लिए 'मायावाद' भी कहा जाने लगा था--की स्थापना की । यह T 
बात उन्होंने ग्यारह उपनिषदों, ब्रह्मसूत्र ओर भगवद्‌गीता के भाष्यों में सिद्ध को । 
वैष्णव मत में इसकी तीब्र प्रतिक्रिया हुई । भक्ति के लिए agaaa बहुत अच्छा 
आधार नहीं माना जा सकता था । इसलिए आवश्‍यक हो गया कि शांकर अद्वैत- 
वाद या मायावाद का प्रत्याख्यान उन्हीं ग्रन्थों के भाष्य या टीका द्वारा किया जाय 
जिन पर स्वयं शंकराचार्य ने भाष्य लिखे थे। इन ग्रन्थों को तीन प्रस्थान या 'प्रस्थान- 
त्रयी! कहते थे । इन तीत प्रस्थानों का अर्थात्‌ (1) ग्यारह उपनिषद्‌, (2) ब्रह्म- 
सूत्र और (3) श्रीमद्‌ भगवद्गीता का समर्थन पाये बिना कोई सम्प्रदाय मान्य 
नहीं होता था । कभी किसी एक या दो प्रस्थानों को टीका से भी काम चल जाता 
था; पर तीनों पर भाष्य, टीका या तिलक अत्युत्तम माना जाता था। 

महाप्रभु वल्लभाचार्य ते भी श्रीमद्‌भागवत को एक प्रस्थान मानकर प्रस्थानों 
की संख्या चार कर दी और प्रस्थान चतुष्टय नाम दिया । उन्होंने अपने तत्वार्थ 
दीप निबन्ध में प्रमाणरूप में चारों प्रस्थानों की बात कही है : 

वेदा: श्रीकृष्णवाक्यानि व्याससूत्राणि चैवहि। 
समाधिभापा व्यासस्य प्रमाणं तच्चतुष्टयं।। (1-7) 

उपनिषद्‌ वेद ही है । सो, प्रमाण चतुष्टय हुए: (1) वेद, (2) श्रीकृष्णवाक्य 
अर्थात्‌ भगवद्गीता, (3) व्याससूत्र अर्थात्‌ ब्रह्मसूत्र और (4) व्यास की amfa- 
भाषा अर्थात्‌ श्रीमद्‌भागवत । इनमें भागवत को प्रमाण-रूप में स्वीकार किया 
गया हे । यह मध्यकाल में सर्वाधिक प्रभावशाली ग्रन्थ रहा है । यह भक्ति का अपुर्व 
ग्रन्थ हे । उपनिषद्‌ के तत्त्वज्ञान और तत्काल प्रचलित सभी आर्ष शास्त्रों के सुवि- 
चारित मत इस ग्रन्थ में सहज कवित्व के साथ इस प्रकार घुल-मिलकर प्रकट हुए 
हैं कि इसे समाधि-भाषा कहना उचित है। ब्रह्मसूत्र और भागवत दोनों ही व्यास- 
रचित माने जाते हैं; लेकिन सूत्रों में जहाँ तर्क-सम्मत तत्त्व-जिज्ञासा का समाधान 
है वहाँ 'भागवत' भावनाओं को प्रभावित करनेवाला और फिर भी बौद्धिक समाधान 
को भी प्रस्तुत करनेवाला अपूर्व काव्य-ग्रन्थ है। वह बौद्धिक समाधान नहीं है, बुद्धि 
को भी अभिभूत करके अन्तरतर को उल्लसित करनेवाला समाधि-काव्य है । समा- 
धान केवल प्रतीति उत्पन्न कराता हे और समाधि अनुभूति प्रदान करती है । एक 
बुद्धि का विषय है, दूसरा बोध का । 
ऐसे महान्‌ ग्रन्थ को व्यास की समाधि-भाषा कहना सर्वथा उचित है। उसे 
तीन के अतिरिक्त चौथा प्रस्थान मानना भी उचित ही है । महाप्रभु वल्लभाचार्य ने 
केवल यही नहीं कहा कि यह एक अतिरिक्त प्रस्थान है बल्कि यह भी कहा कि केवल 
एक, दो या तीन प्रस्थानों को प्रमाण मानना पर्याप्त नहीं है किसी मत की ग्राह- 
कता के लिए आवश्यक है कि वह चारों का अविरोधी हो; क्योंकि एक में यदि सन्देह 
रह जाय तो वह दूसरों के द्वारा ही दूर होता है । इनमें भी चारों उत्तरोत्तर अधिक 
प्रामाणिक हैं। इसका मतलब यह है कि श्रीमद्‌ वल्लभाचार्य के मत से 'भागवत' 
केवल एक चौथा प्रस्थान ही नहीं है बल्कि सबके सन्देहों को निराकरण करनेवाला 
सर्वोत्तम प्रमाण है | यह बात वल्लभाचार्य और चैतन्य मत की विशेषता है । अन्य 
वैष्णव दर्शनों में 'भागवत' को इतनी दृढ़ता से स्वीकार नहीं किया गया है । 'सूर- 
ame भी 'भागवत' का ही अनुकथन है। फिर भी सूरदास अपनी रचना को 
समाधिभाषा नहीं समझते | समाधिभाषा तो 'भागवत' ही है। महान्‌ शक्ति को 
वहन करने और लोक-गोचर करने की अद्भुत शक्ति सूरदास में भी भरपुर मात्रा 
मेंथी। 
यहाँ एक बात “भागवत' के सम्बन्ध में और कह लेनी चाहिए । लीलाकथा को 

ही, 'चौ रासी वैष्णवन की वार्त्ता के अनुसार, महाप्रभु वल्लभाचार्य ने सूरदास को 
'भागवत' के सारमर्म के रूप में बताया था। निःसन्देह 'भागवत' की अपूर्वता, 
प्रथम तीन प्रस्थानों की अपेक्षा, लीला-रस के आस्वादन पर बल देने में है : 

संसारसिंधुमतिदुस्तरमुत्तितीर्षोः 

नान्यः प्लवो भगवतः पुरुषोत्तमस्य | 

लीलाकथारसनिषेवणमन्तरेण 

पुंसो भवेद्विविधदुःखदवार्दितस्य ।। 
[अति दुस्तर संसार-सिन्धु को पार करने के इच्छुक, विविध दुःखदायी aafia 

से पीडित मनुष्य के लिए भगवान्‌ पुरुषोत्तम (श्रीकृष्ण) की लीला-कथाओं के 
रसास्वादन से भिन्न कोई दूसरी नाव नहीं है 1] 
यह “भागवत' का विशिष्ट सन्देश है । लीला-कथाएँ ऊपर-ऊपर से देखने पर 
| प्राकृत जनके चरित के समान लगती हैं, पर 'भागवत' में बताया गया है कि 
। वस्तुतः वे वैसी नहीं हैं--उनका अर्थ गहराई में है। इसीलिए इस लीला-कथात्मक 
काव्य को व्यास की समाधिभाषा कहा गया है। समाघिभाषा ऊपर-ऊपर से 
विसंगत दिखने पर भी गम्भीर अर्थ देती है । 
सूरदास ने 'भागवत' के इस सन्देश को पूरी तरह स्वीकार किया था, पर 
| उन्होंने अपनी रचना को 'भागवत' की भाँति समाधिभाषा नहीं समझा । इसीलिए 
| वे अपने पाठकों को आगाह करते रहते हैं कि सूर के प्रभु की इस लीला को प्राकृत 
जन का आचरण न समझें । 'सूरसागर' 'भागवत' से अनेक वातों में भिन्न है। महा- 
| प्रभु वल्लभाचार्य तथा अन्य आचार्यो ने 'भागवत' के सिद्धान्त और उसमें afa 
| लीलाओं का बहुत सूक्ष्म विश्लेषण किया था । उतने सूक्ष्म विश्लेषण 'सूरसागर' में 
नहीं मिलेंगे । कुछ बातें उनमें ऐसी भी हैं जिनका मूल 'भागवत' में खोजना कठिन 
है। वस्तुतः उन्हें लोक-जीवन में खोजना चाहिए । किस प्रकार शाक्त-साधना की 
बहुत-सारी बातें वैष्णव रूप ग्रहण कर चुकी थीं, यह मैंने अन्यत्र दिखाया है। 
असल में 'सूरसागर' शास्त्रीय वैण्णव-भक्ति-शास्त्र से प्रेरणा अवश्य लेता है, 
पर वह शास्त्रीय की अपेक्षा लोकधर्म के अधिक निकट है। उसकी भाषा, छन्द, 
पात्र और विचार-सरणि शास्त्रीय विदलेषण की अपेक्षा लोक-व्यवहारं के बहुत | 
| निकट-पर्यवेक्षण से अधिक प्रभावित हैं । हिन्दीप्रदेश के लोकगीतों में वैष्णव | 
i भक्ति--तत्रापि श्रीकृष्ण-लीला--का प्रवेश, महाप्रभु वल्लभाचार्य के बहुत पहले | 
हो चुका था । 'सूरसागर' को लीलागान की प्रेरणा अवश्य 'श्रीमद्‌भागवत' से i 
मिली; पर बहुत-सी बातें उस समय उत्तर भारत के लोकधर्म की बनी रहीं और 
ऐसी बहुत-सी बातें, जो परवर्ती वैष्णव आचार्यों की उद्‌भावनाएँ थीं और जिनका 
मूल "श्रीमद्‌भागवत' से बाहर था, इसमें छूट गयीं । उन्हें लेने का प्रयास भी नहीं 
हुआ। 
श्री वल्लभाचार्य ने अनेक शास्त्र-वाक्यों के प्रमाण के आधार पर यह सिद्ध 
किया है कि माया और अविद्या दोनों ही भगवान्‌ की शक्ति होने पर भी भिन्न- 
भिन्न हैं। अद्वैतवादियों के हिसाब से उनमें अभिन्तता है । “श्रीमद्‌भागवत' के अनुसार 
यह ठीक है; क्योंकि दशमस्कन्ध के उनतालीसवें अध्याय में भगवान्‌ को अपनी 
जिन शक्तियों से निषेवित कहा गया है उनमें अविद्या और माया, इन दो शक्तियों 
को अलग बताया गया है । संसार अविद्या-जन्य है और प्रपंच माया-जन्य। इसलिए 
संसार भ्रम है, परन्तु प्रपंच सत्य। संसार से मुक्ति की इच्छा करनी चाहिए। 
जीव में अहंता, ममता आदि विकार होते हैं जिससे वह अविद्या (गलत जानकारी) 
के कारण मोहग्रस्त हो जाता है। संसार-सिन्धु से पार होने के लिए, जैसा कि पहले 
ही बताया जा चुका है, भगवान्‌ के लीला-कथा-रस का आस्वादन एकमात्र साधने 

है। पर प्रपंच माया-जन्य है और सत्य है । वह रहेगा, उसका विलोप सम्भव नहीं 
-है। संसार और प्रपंच का यह सूक्ष्म भेद वल्लभाचार्य के तत्त्व दर्शन को aga 
वेदान्तियों के दर्शन से भिन्न करता है । वे लोग प्रपंच को भी मिथ्या मानते हैं । 
'सूरसागर' में, जहाँ तक मैं देख सका हूँ, इस प्रकार के किसी भेद की चर्चा 
नहीं है । अन्य सन्तों और भक्तों की भाँति वे भी भवसागर और प्रपंच को समान 
भाव से तिरस्करणीय समझते थे; क्योंकि लोकधर्म में संसार ओर प्रपंच के इस 
सूक्ष्म भेद का कोई अस्तित्व नहीं था । वहाँ भवसागर एक स्पष्ट धारणा है और 
वह भगवान्‌ से भिन्न मोह पैदा करनेवाला जगत्‌ भी तथा यम-यातना और मनुष्य 
का स्वयं उत्पन्न किया हुआ अहंता-ममता का जंजाल भी, एक ही है | सूरदास इस 
बात में लोक-विश्वास के अधिक निकट हैं। वे भवसागर को प्रपंच से अलग नहीं 
समझते। अनेक प्रकार की नरक-यातनाओं में उनका विश्वास है । परन्तु वे भगवान्‌ 
की लीला के गान को यमयातना और नरकभोग के मूल्य पर भी काम्य मानते हैं । 
उनके लिए तो भगवान्‌ से उद्ध।र पाने का एक ही साधन है-- शुद्ध मन से भगवान्‌ 
का स्मरण : 
गनिका किये कौन ब्रत संयम शुक हित नाम पढावे | 
मनसा करि सुमिरो गज बपुरौ ग्राह परम गति पारव । 
यज्ञ, याग, तीर्थ, ब्रत सब ठीक है; पर भजन के सामने उनका कितना मूल्य 
है ? यमयातना से उद्धार पाने का एक ही उपाय है--भगवन्त भजन : 
काहे को अस्वमेध जग कीजै, गया श्राद्ध काशी केदार । 
राम-कृष्ण अभिधाम न TEAL जो तन गारे हेम हतमार | 
प्राग कल्प माथे करवत दे चन्दा तरनि ग्रहन लछवार , 
सूरदास भगवन्त-भजन बिनु, यम के दूत कौन टारै मार ॥ 
सूरदास की यमयातना भी भवसागर का ही परिणाम है। परन्तु भगवत्‌-लीला-प्रेम 
की महिमा के आगे वे यमयातना की विकरालता को उपेक्षणीय बताते हैं: 
ऐसो कब करिहो गोपाल । 
मनसानाथ मनोरथ-दाता हो प्रभु दीनदयाल। 
चरननि चित्त निरन्तर अनुरत रसना चरित रसाल | 
लोचन सजल प्रेम पुलकित तन कर कंजन दल माल। 
tal रहत लिखत छन-छन यम अपनो भायो भाल। 
सुर सुजस रागी न डरत मन सुनि यातना कराल ॥ 
वैष्णव शास्त्रों में भगवान्‌ की ऐश्वर्यमाघुरी, विग्रहमाधुरी और वेणुमाधुरी 
की विशेष चर्चा है । सूरदास विग्रह अर्थात्‌ रूपमाधुरी में तथा वेणुमाधुरी में विशेष 
रस पाते हैं । रूप भी स्थिर और गतिशील दो प्रकार से आराध्य होता है । रास- 
लीला में गतिशील रूप का वर्णेन है। निस्सन्देह सूरदास उसमें विशेष रूप से रमे 
हैं। रूप चाक्षुष विषय है जबकि वेणुनिनाद श्रौत विषय । कहा जाता है कि उत्तम 
कवि श्रौत और दृश्य-बिम्बों में अधिक रमता है, स्पर्श और गन्ध बिम्बों में बहुत 

कम । सूरदास मुरली निनाद पर बेहद मुग्ध होते हैं। इस रस को उन्होंने AT 
सागर, में बहुत प्रकार से उजागर किया है। वे शास्त्रों से प्रभावित अवश्य थे, पर 
रूप-बिम्ब और श्रौत-बिम्ब की सामग्री उन्हें लोकजीवन से मिली थी । वे दार्शनिक 
विचारों में नहीं, दृश्य तथा श्रव्य-बिम्बों में ही अधिक रमे हैं । 
सूरदास ने सब विद्याओं, दर्शनों और दान-पुण्य तथा तपस्याओं का फल 
भगवान्‌ के लीलागान को ही माना । कल्पना द्वारा रचित पूर्वपक्ष और अपरपक्ष 
का विन्यास करके खण्डन-मण्डन द्वारा निरूपित दार्शनिक सिद्धान्तों की स्थापना 
के पचड़े में वे नहीं पड़े वे कवि थे और कबिजनोचित ढंग से ही उन्होंने भगवत्‌- 
लीला को अद्भुत प्रभावशाली तथा भक्तिरस को अनायास लोक-ग्राह्य बनाया | 
“्रीमद्भागवत' में, मानो ऐसे ही कवियों को ध्यान में रखकर कहा गया था : 
इदं हि पुंसस्तपसः श्रुतस्य वा स्विष्टस्य सूक्तस्य च बुद्धदत्तयी | 
अविच्युतोर्थःकविभिनिरूपितः यदुत्तमझ्लोके गुणानुवत्तंनम्‌ ॥ 
-_भाग., 1/5/22 


[आकाशवाणी के वाराणसी केन्द्र से प्रसारित, 1978] 

'कबीर' लिखते समय नाना साधनाओं की चर्चा प्रसंगवश आ गयी 21 उनके उसी 
पहलू का परिचय विशेष रूप से कराया गया है जिसे कबीरदास ने अधिक लक्ष्य 
किया था । पाठक पुस्तक में यथास्थान पढ़ेंगे कि कवीरदास वहुत-कुछ को अस्वीकार 
करने का अपार साहस लेकर अवतीर्ण हुए थे। उन्होंने तत्काल प्रचलित नाना 
साधन-मार्गो पर उग्र आक्रमण किया है । कबीरदास के इस विशेष दृष्टिकोण को 
स्पष्ट रूप से हृदयंगम कराने के लिए मैने उसकी ओर पाठक की सहानुभूति पैदा 
करने की चेष्टा की है। इसीलिए कहीं-कहीं पुस्तक में ऐसा लग सकता है कि 
लेखक भी व्यक्तिगत भाव से किसी साधन-मार्ग का विरोधी है । परन्तु बात ऐसी 
नहीं है। जहाँ कहीं भी अवसर मिला है वहीं लेखक ने इस भ्रम को दूर करने का 
प्रयास किया है, पर फिर भी यदि कहीं भ्रम का अवकाश रह गया हो तो वह इस 
वक्तव्य से दूर हो जाना चाहिए | कबीरदास ने तत्कालीन नाथपन्थी योगियों की 
साधन-क्रिया पर भी आक्षेप किया है, यथास्थान उसकी चर्चा की गयी है। 
पुस्तक के अधिकांश स्थलों में 'योगी' शब्द से इन्हीं नाथपन्थी योगियों से तात्पर्य 
है। समाधि के विरुद्ध जहाँ कहीं कबीरदास ने कहा है वहाँ 'जड़-समाधि' अर्थ 
समझना चाहिए | यथा प्रसंग पुस्तक में इसकी चर्चा आ गयी है । वैसे, कबीरदास 
जिस सहज-समाधि की बात कहते हैं वह योगमार्ग से असम्मत नहीं है । यहाँ यह 
भी कह रखना जरूरी है कि पुस्तक में भिन्न-भिन्न साधन-मार्गो के ऐतिहासिक 
विकास की ओर ही अधिक ध्यान दिया गया है । 

पुस्तक के अन्त में उपयोगी समझकर 'कबीर-वाणी' नाम से कुछ चुने हुए पद्य 
संग्रह किये गये हैं। उनके शुरू के सौ पद श्री आचार्य क्षितिमोहन सेन के संग्रह के 
हैँ । इन्हीं को कविवर रवीन्द्रनाथ ठाकुर ने अंग्रेजी में अनूदित किया था । आचार्य 
सेन ने इन पद्यों को लेने की अनुमति देकर हमें अनुगृहीत किया है । 

पुस्तक के इस संस्करण (1971) में यथासम्भव संशोधन किया गया है । 
पुस्तक लम्बी प्रतीक्षा के उपरान्त पाठकों के समक्ष आ रही है। श्रीमती शीला 

सन्धू, प्रबन्ध निदेशिका, राजकमल प्रकाशन प्रा. लि., दिल्ली, को पुस्तक का नया 
रूप देकर शीघ्र प्रकाशित करने का श्रेय प्राप्त है । अनेक लेखकों और प्रकाशकों 
के अमूल्य ग्रन्थों की सहायता न मिली होती तो पुस्तक लिखी ही न गयी होती । 
जिन लोगों के मत का कहीं-कहीं विरोध करना पड़ा है उनके प्रति मेरी गम्भीर 
श्रद्धा है। वस्तुतः जिनके ऊपर श्रद्धा है उन्हीं के मतों की मैंने समीक्षा की है । 
इनमें कई मेरे गुरुतुल्य हैं । सब लोगों के प्रति मैं अपनी कृतज्ञता प्रकट करता हूँ । 


रवीन्द्रपुरी, न्यू कालोनी, हजारीप्रसाद द्विवेदी 
वाराणसी 

[जिन पुस्तकों का पूरा नाम और विवरण ग्रन्थ में ही दिया हुआ हे, उनका उल्लेख 
यहाँ नहीं किया गया है । ] 

कबीरदास का लालन-पालन जुलाहा परिवार में हुआ था, इसलिए उनके मत का 

हत्त्वपूर्ण अंश यदि इस जाति के परम्परागत विइवासों से प्रभावित रहा हो तो इसमें 
आइचर्य की कोई वात नहीं है । यद्यपि 'जुलाहा' शब्द फ़ारसी भाषा का? है, तथापि 
इस जाति की उत्पत्ति के विषय में संस्कृत पुराणों में कुछ-न-कुछ चर्चा मिलती ही 
है । ब्रह्मवैवर्तं पुराण के ब्रह्मखण्ड के दसवें अध्याय में बताया गया है कि म्लेच्छ से 
कुविन्दकन्या में 'जोला' या जुलाहा जाति की उत्पत्ति हुई है।' अर्थात्‌ म्लेच्छ पिता 
और कुविन्द माता से जो सन्तति हुई वही जुलाहा कहलायी | पुराणकार ने म्लेच्छ 
और कुविन्द के सम्बन्ध में कोई सन्देह नहीं रहने दिया है । विश्वकर्मा ने शुद्रा के 
गर्भ से नौ शिल्पकार पुत्र उत्पन्न किये थे: माली, लुहार, waar, कुविन्द, 
कुम्हार, BAT, बढ़ई, चित्रकार और सुनार* | इस प्रकार कुविन्द एक शिल्पी या 
कलाकार है और उसका कार्य वस्त्र बुनना है। क्षत्रिय पिता और शुद्रा माता के 
संयोग से म्लेच्छ की उत्पत्ति हुई। यह्‌ उत्पत्ति जिस समय हुई उस समय माता 
ऋतुदोष से अपवित्र थी और पिता के मन में पाप-भावना थी । इसलिए इस संयोग 
से बलवान, दुरन्त और पापपरायण म्लेच्छ जातियों का प्रादुर्भाव हुआ । ये जातियाँ 


1. प्रसिद्ध विद्वान्‌ रायकृष्णदासजी ने अपने एक पत्र में मुझे बताया है कि 'जुलाहा' शब्द 
संस्कृत 'चोज़वाय' से बना है। परन्तु मुझे संस्कृत-साहित्य में 'चोजवाय' शब्द का कहो 
प्रयोग नहीं मिला । 

2. म्लेच्छात्‌ कुविन्दकन्यायां जोल। जातिवंभूव हू । 
जोलात्‌ parami शराकः परिकीतितः ॥। 

3. विश्‍वकर्मा च शूद्रायां वीर्याधानं चकार ह्‌ । 
ततो बभूवः पुत्रास्ते नवते शिल्पकारिणः ॥ 
मालाकारः कर्मकारः शंखकारः कुविन्दकः । 
कुम्भकारः कांसकरः षडेते शिल्पिनां वराः ॥ 
सूत्रधारश्चित्रकारः स्वणंकारस्तथव च। 
पतितास्ते ब्रह्मशापाद्‌ अजात्या वर्णसंकराः ॥ 

क्रूर, निर्भय, gid और विधर्मी हुई ।! इस प्रकार हिन्दू-पुराणों के मत से जुलाहा 
जाति का प्रादुर्भाव मुसलमान पिता और कुविन्द माता के आकस्मिक संयोग से 
हुआ । इस देश में इस प्रकार के आकस्मिक संयोग से नयी जाति का पैदा हो जाना 
अपरिचित घटना नहीं है। आज जो सहस्नों की संख्या में जातियाँ वर्त्तमान हैं, 
वस्तुतः उनमें कई इसी प्रकार बन गयी हैं; परन्तु जुलाहों के सम्बन्ध में पुराणों की 
यह व्यवस्था कई कारणों से मानने योग्य नहीं मालूम होती । 

हिन्दू-पुराणों और धर्म ग्रन्थों की यह प्रवृत्ति रही है कि किसी जाति की उत्पत्ति 
के लिए निम्नलिखित पाँच कारणों में से किसी एक को मान लेना : 

(1) वर्णो के अनुलोम विवाह से, 

(2) वर्णो के प्रतिलोम विवाह से, 

(3) वर्णों की संस्कार-श्रष्टता के क।रण, 

(4) वर्णो से वहिष्कृत सभुदाय से, और 

(5) भिन्न संकर जातियों के अन्तविवाह से । 

इन पाँच कारणों के अतिरिक्‍त कोई छठा कारण हिन्दू-पुराणों और स्मृतियों 
में नहीं बताया गया । जब किसी नयी जाति का आविर्भाव, भारतीय भूमि पर हुआ 
है तभी कोई-न-कोई ऐसा ही मिश्रण सोच लिया गया है। यह धारणा केवल 
श।स्त्रीय विवेचनांओं तक ही सीमित नहीं रही है, साधारण जनता में भी बद्ध-मुल 
हो गयी है। 

इस प्रकार की कल्पनाएँ जाति की सामाजिक मर्यादाओं का नियमन भी करती 
हैं । स्मृतियों और पुराणों की कथाओं पर से यह अन्दाजा भी लगाया जा सकता 
है कि जिस समय ये कथाएँ लिखी गयी थीं उस समय किसी जाति की सामाजिक 
मर्यादा क्या और केसी थी | यह ध्यान देने की वात है कि कई जातियों के सम्बन्ध 
मे संस्कृत-ग्रन्थों में जो कथाएँ कही गयी हैं उन्हें वे जातियाँ स्वयं नहीं मानतीं । प्राय: 
आर्येतर जातियाँ अपनी उत्पत्ति और मर्यादा के विषय में कोई-न-कोई पौराणिक 
कथा बताया करती हैं। इन कथाओं में साधारणतः उनका श्रेष्ठत्व प्रतिपादित 
किया होता है और कभी-कभी यह भी बताया गया है कि वर्त्तमान काल में उनकी 
सामाजिक मर्यादा किस अभिशापवश या किस धोखे के कारण हीन हो गयी है ।2 
उदाहरणार्थ, पटवेगर नामक कपड़ा बुननेवाली जाति अपनी उत्पत्ति शिव की 
जिह्वा से बताती है और यह दावा करती है कि मानव-जाति की लज्जा बचाने 
के लिए शिवजी ने इन्हें वस्त्र बुनने का सबसे पवित्र कार्य सौंपा है। इनके आदि- 
पुरुषों को उपवीत और वेद प्राप्त हुए À | 


1. क्षत्रवीर्येण णूद्रायामृतुदोषेण पापतः । 
बलवत्यो दुरनत्ताश्च वभूवुर्म्लेच्छजातयः N 
aterm: क्रूराश्च निर्भया रणदुर्जयाः । 
शोचाचारविहीनश्च दुर्धर्षा धर्मवजिताः 1 
2, माइसोर ट्राइब्स एण्ड कास्ट्स, जि. 4, पृ. 176-7, 'जातिभेद' से उद्धृत । 

आधुनिक काल में मनुष्य-गणना के समय जुलाहा जाति के सम्बन्ध में जो तथ्य 

प्राप्त हुए हैं, उन पर से पुराण-समथित आकस्मिक संयोगवाली बात का समर्थन 
हीं होता । जुलाहे मुसलमान हैं, पर इनसे अन्य मुसलमानों का मौलिक भेद है। 

सन्‌ 1901 की मनुष्य-गणना के आधार पर रिजली साहब ने 'पीपुल्स ऑफ इण्डिया” 
नामक एक ग्रन्थ लिखा था । इस ग्रन्थ में उन्होंने तीन मुसलमान जातियों की तुलना 
की थी । वे तीन हैं : सैयद, पठान और जुलाहे | इनमें पठान तो भारतवर्ष में सर्वत्र 
फैले हुए हैं पर उनकी संख्या कहीं भी बहुत अधिक नहीं है। जान पड़ता है कि बाहर 
से आकर वे नान स्थानों पर अपनी सुविधा के अनुसार वस गये । पर जुलाहे पंजाब, 
उत्तर प्रदेश, विहार और बंगाल में ही पाये जाते हैं। ये जहाँ हैं वहाँ थोक-के-थोक 
हैं। एक पूरा-का-पूरा yan इनके द्वारा अध्युषित है। पंजाब में इनकी संख्या 
6,95,119, उत्तर प्रदेश में 9,23,032 और बंगाल-विहार में 92,4 2,049 
थी । पंजाब में इनकी वस्ती कश्मीर रियासत की दक्षिण सीमा से शुरू होकर कुछ 
दूर तक पंजाब के उत्तरी किनारे पर फैली हुई है । उत्तर प्रदेश जहाँ पर राजपुताना 
और मध्यभारत की सीमाओं से मिलता है वहाँ से लेकर वनारस और गोरखपुर 
कमिइनरी की पूर्वी सीमा तक एक मेखला की भाँति के Yavs में इनकी दूसरी 
बस्ती है। बिहार के उत्तरी अंश में और नेपाल की दक्षिण-पूर्व सीमा तक इनकी 
घनी बस्ती है । फिर दक्षिण बिहार में भी इनकी एक छोटी-सी बस्ती हे । दक्षिणी 
बंगाल में बदेवान से ढाका कमिइनरी तक ये बसे हुए हैं । इस प्रकार उत्तरी पंजाब 
से लेकर ढाका कमिइनरी तक अर्ध॑चन्द्राकृति भूभाग में ये फैले हुए हैं । इन प्रदेशों 
में कभी नाथपन्थी योगियों का बड़ा जवरदस्त प्रभाव था । रिजली साहब का अनु- 
मान है कि यह जुलाहा जाति किसी निम्त स्तर की भारतीय जाति का मुसलमानी 
रूप है । सामाजिक परिस्थिति इनकी अच्छी नहीं रही और नवागत धर्म में कुछ 
अच्छा स्थान पा जाने की आशा से इन्होंने समूह-रूप में धर्मान्तर ग्रहण किया 
होगा | यही कारण है कि ये सैयद और पठानों की भाँति सारे भारतवर्ष में फैले हुए 
नहीं हैं बल्कि अपने मूल निवासस्थान में ही पाये जाते हैं 11 

जिन दिनों कबीरदास इस जुलाहा-जाति को अलंकृत कर रहे थे उन दिनों, 
ऐसा जान पड़ता है कि इस जाति ने अभी एकाध पुरत से ही मुसलमानी धर्म ग्रहण 
किया था । कबीरदास की वाणी को समझने के लिए यह निहायत जरूरी है कि हम 
इस बात की जानकारी प्राप्त कर लें कि उन दिनों इस जाति के वचे-खुचे पुराने 
संस्कार कया थे । 

सन्‌ 1901 की मनुष्य-गणना के आधार पर सर आर्थन्टेल वेन्स ने G7७॥- 
driss der Indo-orischen philologie and Altertumskunde’ सीरीज 
में भारतीय जातियों के सम्बन्ध में जो अध्ययन उपस्थित किया उसमें वाईस प्रकार 
की वयनजीवी (कपड़ा बुनकर जीविका चलनेवाली ) जातियों का उल्लेख है । इनकी 


1; ‘toga ऑफ इण्डिया, पृ. 123 

संख्या एक करोड़ से ऊपर है । सारे भारतवर्ष में इन सभी जातियों की सामाजिक 
मर्यादा एक ही-सी नहीं है । निचले बंगाल के ताँती इनमें सवसे अधिक ऊंची सामा- 
जिक मर्यादा के अधिकारी बताये गये हैं। अधिक धनी और सम्भ्रान्त होने पर ये 
लोग कायस्थों के साथ विवाह-सम्बन्ध भी कर लेते हैं। इसी प्रकार गुजरात और 
मध्य भारत की खत्री पटवे जाति की सामाजिक मर्यादा भी अच्छी बतायी जाती 
है । पर साधारणतः वयनजीवी जातियाँ निम्न श्रेणी की मानी जाती हैं । पण्डितों 
का अनुमान है कि इन बाईस प्रकार की वयनजीवी ज।तियों में से अधिकांश मूल 
द्रविड़ अधिवासियों में से बनी होंगी । उड़ीसा और मध्यप्रदेश की पहाड़ियों में कुछ 
कोल या द्रविड़ श्रेणियों का जुलाहा होना अब भी जारी है । पाँका और गाँडा ऐसी 
ही जातियाँ हैं । इनमें पाँका जाति के अधिकांश व्यक्ति कवीरपन्थी हो रहे हैं। 

उत्तर भारत के वयनजीवियों में कोरी मुख्य हैं । बेन्स जुलाहों को कोरियों की 
समशील (corresponding) जाति ही मानते हैं। कुछ एक पण्डितों ने यह भी 
अनुमान किया है कि मुसलमानी धर्म ग्रहण करनेवाले कोरी ही जुलाहे हैं। यह 
उल्लेख किया जा सकता है कि कबीरदास जहाँ अपने को बार-बार जुलाहा कहते 
हैं? वहाँ कभी-कभी अपने को कोरी भी कह गये हैं।2 ऐसा जान पड़ता है कि यद्यपि 
कबीरदास के युग में जुलाहों ने मुसलमानी धर्म ग्रहण कर लिया था पर साधारण 
जनता में तब भी कोरी नाम से परिचित थे । कबीरदास ने बुनाई के रूपकों और 
उलटबांसियों में कई जगह 'जुलाहों' के स्थान पर 'कोरी' नाम लिया है। आजकल 
कोरियों में से बहुतों ने कबीरपन्थ स्वीकार कर लिया है पर बहुत-से हिन्दू विचारों 
के कट्टर अनुयायी भी हैं। आजकल इनमें उच्च श्रेणी के हिन्दुओं की आचारनिष्ठा 
के अनुकरण की प्रवृत्ति जोरों पर पायी जाती है । फिर यह सब होते हुए भी प्रस्तुत 
लेखक यह नहीं मानता कि कोरियों का ही मुसलमान संस्करण जुलाहा है । अब तक 
उपर्थक्त अनुमान का पोषक न तो कोई सामाजिक कारण बताया गया है, न वैज्ञा- 
निक नाप-जोख | इसलिए कोरियों और जुलाहों को एक श्रेणी की दो जातियाँ 
मान लेने का कोई प्रमाण नहीं है। 

कबीरदास की वाणियों से जान पड़ता है कि मुसलमान होने के बाद न तो 
जुलाहा जाति अपने पूर्वसंस्कार से एकदम मुक्‍त हो सकी थी और न उसकी सामा- 
जिक मर्यादा बहुत ऊंची हो सकी थी । यह दूसरी बात विचारणीय है। रिजली के 
जो अनुमान ऊपर दिये गये हें उनमें एक यह है कि सामाजिक मर्यादा की उन्नति 
के लिए इस जाति ने समूह-रूप में धर्मान्तर ग्रहण किया होगा। समुह-रूप में 


'धर्मान्तर ग्रहण करने के विषय में कोई सन्देह नहीं है, पर साधारणतः इस देश के 


1. (1) जाति जुलाहा मति कौ धीर । हरपि हरषि गुन रमै कबीर । 


(2) तू ब्राह्मन मैं काशी का जुलाहा । क. H., पद 270 इत्यादि । 
2. परिहरि काम राम कह बीरे सुनि सिख बन्धू मोरी । 
हुरि को ata अभै-पद-दाता कहै कबीरा कोरी ॥ --क. ग्रॅ., पद 346 

निचली जाति के लोग उस कारण से धर्मान्तर ग्रहण करते नहीं देखे जाते । नीची- 
से-नीची श्रेणी का हिन्दू अपने को विधर्मी से उत्तम जाति का समझता है और 
कबीर की गवाही पर तो हम निश्चित रूप से कह सकते हैं कि न तो लोक की दृष्टि 
में और न अपने-आपकी ही दृष्टि में जुलाहा जाति उच्चतर सामाजिक मर्यादा पा 
सकी थी । आज जुलाहों के सम्बन्ध में जो लोकोक्तियाँ और किस्से-कहानियाँ आदि 
प्रचलित हैं, वे यह सिद्ध करती हैं कि सव मिलकर यह जाति आज भी साधारण 
जनता की दृष्टि में ऊँची नहीं उठ सकी । स्वयं रिजली साहब ने भी अपनी पुस्तक 
में ऐसी लोकोक्तियों का मनोरंजन संग्रह किया है । कवीरदास ने जुलाहों की जाति 
को कमीनी जाति कहा है! और यह भी बताया है कि उन दिनों भी यह जाति जन- 
साधारण में उपहास और मजाक की पात्र थी । साधारणतः मूर्खता-सम्ब्रन्धी कहा- 
नियों का एक बहुत बड़ा अंश सारे भारतवर्ष में जुलाहों से भी वना है। 

अब प्रश्‍न यह हे कि इतना बड़ा जनसमूह एक ही साथ मुसलमान क्यों हो 
गया ? सामाजिक मर्यादा की उन्नतिवाली वात तो कबीर की अपनी गवाही से ही 
परास्त हो जाती है। इस प्रश्‍न को जरा विचारपूर्वक जाँच करने की चेष्टा की 
जाय । एक विचित्र वात यह हे कि अधिकांश वयनजीवी जातियों में यह एक उल्लेख- 
योग्य विशेषता पायी जाती है कि वे अपने-आपको उसी सामाजिक स्तर में रखने 
को प्रस्तुत नहीं हैं जिसमें साधारणतः उन्हें रखा गया है । ये लोग अपनी उत्पत्ति 
और इतिहास अलग से बताया करते हें और अपनी वंशगत श्रेष्ठता का दावा करते 
हैं । कभी-कभी वे अपने को ब्राह्मण भी कहते हैं। इस प्रकार तमिल और तंजोर 
प्रान्त की पटलूनकर जाति (जो गुजरात-काठियावाड़ की आदिम अधिवासी होने 
के कारण 'सौराष्ट्रक' भी कहलाती है) अपने को ब्राह्मण कहती है और उपवीत 
धारण करती तथा आयंगर आदि पदवियों का व्यवहार करती है 12 पटवेगर जाति 
की चर्चा पहले ही हो गयी है। दाक्षिणात्य के साले भी अपने को ब्राह्मण कहने 
और शास्त्री आदि पदवियाँ धारण करने लगे हैं ब्राह्मणों की भांति इनकी शाखाएँ 
और गोत्र भी हैं । शायद ही किसी अन्य जाति में अपनी वर्तमान सामाजिक मर्यादा 
के विषय में ऐसा तीव्र असन्तोष हो जैसा कि वयनजीवी जातियों में पाया जाता 
है । ऐसा जान पड़ता है, किसी काल में यह पेशा उत्तम गिना जाता था और किसी 
अज्ञात कारण से इस पेशे के लोग अपनी ऊंची मर्यादा से अध:पतित हुए हैं और 
इनके ae उनकी पुरानी महिमा के जो संस्मरण बचे रहे हैं वे ही उन्हे असन्तुष्ट 
बनाये हुए हैं। आ इस देश में ब्राह्मण-श्रे प्ठता प्रतिष्ठित होने के पूर्व इन 
वयनजीवी जातियों में से कई जैन-बौद्धदि ब्राह्मणेतर धर्मो में उन्नत स्थान की 


1. सरग्गलोक में क्या दुख पड्या तुम आई कलिमाहीं । 
जाति जुलाहा नाम कवीरा अजहु पतीजो नाहीं ॥ 
तहाँ जाहु जहाँ पाट-पटभ्वर अगर Faq घसि लीना 1 
नाइ हमारे कहा करोगी हम तौ जाति कमीना ॥ 


¬ क. ग्र पद 270 
माइसोर द्राइब्स एण्ड कास्ट्स, जि. 4, पृ. 474 ~ "जातिभेद सेः 

अधिकारिणी रहीं होंगी । 
बंगाल-बिहार की ‘aura’ जाति ताँतियों की ही एक शाखा है। इनके विषय 
में हाल ही में एक अत्यन्त मनोरंजक तथ्य का रहस्योद्घाटन हुआ है । ब्रह्मवैवर्तत 
पुराण के अनुसार 'शराक' जाति की उत्पत्ति जुलाहा पिता कुविन्द (ताँती) माता 
से हुई है 1 परन्तु आधुनिक खोजों में पता चला है कि ये शराक असल में श्रावकों 
के अर्थात्‌ जैनियों के भग्नावशेष हैं जो अवस्था-दुविपाक से समाज के निचले स्तर 
में डाल दिये गये हैं । अव भी इनके सामाजिक आचारों में बहुत-कुछ जैन आचार 
रह ही गये हैं । अब फिर से जैन मुनियों ने इनकी ओर ध्यान देना शुरू किया है । 
| सराक (शराक-=श्रावक) जाति के इस रहस्योद्घाटन पर से यह अनुमान 
| पुष्ट होता है कि अन्यान्य वयनजीवियों की वर्तमान अवस्था का कारण उनका 
ik ब्राह्मणेतर विश्वास का आश्रय होना चाहिए | शायद इन्होंने शुरू-शुरू में ब्राह्मण 
11 . धर्म का जबरदस्त विरोध किया होगा । विरोध की मात्रा का कुछ अनुमान तो 
| l कबीर के पदों से ही हो जाता हे । 
लेकिन इन वयनजीवी जातियों में सबसे मनोरंजक बंगाल के 'जुगी' या 'योगी' 
हैं। सन्‌ 1921 की मनुष्य-गणना के अनुसार अकेले बंगाल में इन जुगी या योगी 
लोगों की संख्या 2,65,9 10 थी । ये सारे बंगाल में फैले हुए हैं और कपड़ा बुनने 
का काम करते हैं | हिन्दू समाज में इनका स्थान क्या है, यह्‌ इस एक बात से अनु- 
मान किया जा सकता है कि 1921 ई. की मनुष्य-गणना के समय जब एक जुगी 
परिवार ने अपने को स्थानीय प्रचलन के अनुसार 'जुगी' न लिखकर 'योगी' लिखना 
चाहा तथा अपनी स्त्रियों के नाम के सामने 'देवी' जुड़वाने की इच्छा प्रकट की, तो 
| गणना-लेखक ब्राह्मण-कर्मचारी ने कहा था कि मैं अपना हाथ कटा देना अच्छा 
| समझूँगा, पर 'जुगी' को 'योगी' और इनकी स्त्रियों को 'देवी' नहीं लिख सकूँगा ! 
आजकल इन योगियों की दृढ़ संघटित सभा है जो योगियों के सम्बन्ध में अच्छी 
जानकारी संग्रह कर रही है। ये लोग अपने को “योगी ब्राह्मण” भी कहने लगे हैं । 
इस प्रकार की योगी जातियाँ बिहार में भी पायी जाती हैं और उत्तर प्रदेश में भी 
किसी जमाने में थीं। आचार्य क्षितिमोहन सेन महाशय ने अपने “भारतवर्ष में 
जाति-भेद' नामक ग्रन्थ में (पृ. 144) लिखा है कि, “बंगाल के युगी (जुगी) या 
नाथ लोग पहले तो वेदस्मृति-शासित हिन्दू ही नहीं थे । ताथ-धर्म एक स्वतन्त्र और 
पुराना धर्म है। मध्ययुग में इनमें से अधिकांश बाध्य होकर मुसलमान हो गये थे। 
ये ही जुलाहे हुए ये स्वयं अपना पौरोहित्य किया करते थे । बाद में उन लोगों ने, 
जो पुरोहित का काम करते थे, जनेऊ पहनना शुरू किया । इससे समाज में एक 
जबरदस्त आन्दोलन हुआ | टिपरा जिले के कृष्णचन्द्र दलाल ने जनेऊ पहनने का 
आन्दोलन किया था ।** “अब इनमें कितने ही बाहर जाकर 'पण्डित', 'शर्मा' और 
“उपाध्याय” बनकर बाकायदा ब्राह्मण बन गये हैं। ऐसी कई घटनाएं मैं व्यक्तिगत 


1, जोलात्‌ कुविन्दकत्याया शराकः परिकीतिंतः । ट्रे. वै. पुराण, 101 121 

रूप से जानता हूँ 1” 

कलकत्ता विश्वविद्यालय ने 'गोपीचन्देर गान' नामक एक महत्त्वपूर्ण पुस्तक 
प्रकाशित की है । इसके दूसरे भाग की भूमिका में (पृ. 36-7) सम्पादक ने लिखा 
है कि, “योगियों का पूर्व प्रभाव अब कुछ भी नहीं रह गया है। ये लोग क्रमशः 
विशुद्ध हिन्दुत्व की ओर भुके आ रहे हैं और जीविका चलाने के लिए उन्होंने 
कपड़ा JAAT, चूना बेचना! और अन्यान्य व्यवसाय आरम्भ किये हैं । इनकी उत्पत्ति 
के सम्बन्ध में नाना भांति की किवदन्तियाँ प्रचलित हैं | शायद ये नाना जाति के 
मिश्रण से बने हुए किसी धर्म-सम्प्रदाय के भग्नावशेष हैं । आज भी रंगपुर जिले के 
योगियों के परम उपास्य देवता “धर्म ही हैं । इनके स्मरणीय महापुरुष हैं गोरखनाथ, 
धीरनाथ, छायानाथ और रघुनाथ आदि। ये कात्तिक और वँशाख मास में भीख 
माँगकर चावल संग्रह करते और उससे धर्म देवता की पूजा करते हें । इस पूजा 
में हंस और कबूतर वगैरह उत्सर्ग तो किये जाते हैं पर मारे नहीं जाते।""''धर्म' 
की कोई मूर्ति नहीं बनायी जाती। इनके गुरु और पुरोहित ब्राह्माण नहीं होते बल्कि 
इनकी अपनी ही जाति के आदमी होते हैं । पुरोहित को अधिकारी” कहते हैं। 
स्त्रियों को पूजा के लिए अधिकारी की मध्यस्थता जरूरी नहीं होती। जन्म के 
बाद और कर्म के समय बालकों का कान चीर देना निहायत जरूरी समझा जाता 
है । तीन वर्ष की उमर में ही गुरु-मन्त्र ग्रहण करना आवश्यक होता है अन्यथा शिशु 
का पंक्ति-भोजन का अधिकार जाता रहता है । मृत-देह को 'योड़आसन' या योगा- 
सन में समाधि दी जाती है । यह भी सुना गया है कि कहीं-कहीं धर्म-ठाकुर को चूने 
का उपहार दिया जाता है । चूना बेचना और भीख माँगना रंगपुर के योगियों का 
प्रधान व्यवसाय है । किन्तु ढाका और टिपरा जिले में कपड़ा बुनना ही प्रधान 
व्यवसाय है ।''* 

ऐसा जान पड़ता है कि मुसलमानों के आने के पहले इस देश में एक ऐसी श्रेणी 
वर्त्तमान थी जो ब्राह्मणों से असन्तुष्ट थी और वर्णाश्रम.के नियमों की कायल नहीं 
थी । ताथपन्थी योगी ऐसे ही थे। रमाई-पण्डित के 'शून्यपुराण' से जान पड़ता है 
कि एक प्रकार के तान्त्रित बौद्ध उन दिनों मुसलमानों को धर्म-ठाकुर का अवतार 
समझने लगे थे । उन्हें यह आशा हो चली थी कि अब पुन: एक बार बौद्ध धर्म का 
उद्धार होगा | शायद उन्होंने हिन्दू-विरोधी सभी मतों को बौद्ध ही मान लिया था । 
जो हो, इस विषय में कोई सन्देह नहीं कि उन दिनों नाथ-मतावलम्बी गृहस्थ 
योगियों की एक बहुत बड़ी जाति थी, जो न हिन्दू थी और न मुसलमान । इस 
प्रसंग में श्री रायकृष्णदासजी से मुझे यह महत्त्वपूर्ण सूचना प्राप्त हुई है कि 
बनारस के अलईपुरा के जुलाहे अपने को 'गिरस्त' (गृहस्थ) कहते हैं। यह शब्द 
बताता है कि कोई अगृहस्थ या योगी जुलाहा जाति भी रही होगी। बंगाल की 
युगी जाति इसी सम्प्रदायमूलक जाति का भग्नावशेष है। कई बातें ऐसी हैं जो यह 
सोचने को प्रवृत्त करती हैं कि कबीरदास जिस जुलाहा-वंश में पालित हुए थे वह 

« इसी प्रकार के नाथ-मतावलम्बी गृहस्थ योगियों का मुसलमानी रूप था। i 


CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


206 / हजारोप्रसाद द्विवेदी ग्रन्यावली-4 


सबसे पहले लगनेवाली बात यह है कि कबीरदास ने अपने को जुलाहा तो कई 
बार कहा है, पर मुसलमान एक बार भी नहीं कहा। वे बराबर अपने को 'ना-हिन्दू 
ना-मुसलमान' कहते रहे । आध्यात्मिक पक्ष में निस्सन्देह यह बहुत ऊँचा भाव है, 
पर कबीरदास ने कुछ इस ढंग से अपने को उभय-विशेष बताया है कि कभी-कभी 
यह सन्देह होता है कि वे आध्यात्मिक सत्य के अतिरिक्त एक सामाजिक तथ्य की 
ओर भी इशारा कर रहे हैं। उन दिनों वयनजीवी नाथ-मतावलम्बी गृहस्थ योगियों 
की जाति सचमुच ही 'ना-हिन्दू ना-मुसलमान' थी । कबीरदास ने कम-से-कम एक 
पद में स्पष्ट रूप से स्वीकार किया है कि हिन्दू और हैं, मुसलमान और हैं और 
योगी और हैं, क्योंकि योगी या जोगी 'गोरख-गोरख' करता है, हिन्दू 'राम-राम' 
उच्चारता है और मुसलमान 'खुदा-खुदा' कहा करता है ।1 

यह स्पष्ट रूप से विचार कर लेना चाहिए कि यहाँ हिन्दू, जोगी और मुसल- 
मान से कबीरदास का FAT मतलब रहा होगा | जहाँ-जहाँ कबीरदास ने हिन्दू शब्द 
का व्यवहार किया है वहाँ-वहाँ निम्नलिखित तीन शब्दों में से तीनों, दो या एक 
का मतलब रहता है । ये तीन बातें हैं--वेद, ब्राह्मण और पौराणिक मत। इन 
तीनों को माननेवाले को ही कबीरदास 'हिन्दू' कहते हैं। मुसलमान शब्द की व्याख्या 
करने की जरूरत नहीं । इस शब्द से कबीरदास हू-ब-हू वही अर्थ लेते हैं जो सदा 
से लिया जाता रहा है। 'हिन्दू' शब्द का व्यवहार आजकल उन सभी धर्म-मतों के 
लिए होने लगा है जो भारतवर्ष में उत्पन्न हुए हैं और जिनके अनुयायी अपने को 
अहिन्दू नहीं कहते | कबीरदास इस शब्द का यह अर्थ नहीं लेते जान पडते | 

'योगी? शब्द और भी अस्पष्ट है । योग-क्रिया करनेवाले को योगी कहते हैं । 
इनके विषय में हम आगे विस्तारपूर्वक चर्चा करने का अवसर पायेंगे । हिन्दू लोग 
ब्राह्मण को श्रेष्ठ और पूज्य मानते हैं। संन्यासी और योगी भी उनके लिए पूज्य 
हैं । किन्तु आश्रम-भ्रष्ट योगी और संन्यासी हिन्दू समाज में बहुत निकृष्ट समभे 
जाते हैं । यदि कोई संन्यासी फिर से गृहस्थाश्रम में प्रविष्ट हो जाय तो उसकी 
arafa अस्पृश्य हो जाती है । इस देश के हर हिस्से में भ्रष्ट संन्यासियों से वनी हुई 
जातियाँ पायी जाती हैं | उत्तर भारत की गोसाईं, वैरागी, अतीत, साधु, जोगी 
और फकीर जातियाँ तथा दक्षिण भारत की आण्डी, दासरी और पानिसवन 
जातियाँ ऐसी ही हैं । जब तक संन्यासी अपने संन्यासाश्रम में होता हे वह हिन्दू का 
पूज्य है, पर घरबारी होकर वह उसकी आँखों में गिरकर भ्रष्ट हो जाता है । घर- 
बारी संन्यासियों की सन्तति से जो जातियाँ बनती हैं वे समाज के निचले स्तर में 
चली जाती हैं । इसलिए साधक योगी और गृहस्थ जाति के योगी में बड़ा भेदं है । 
योगी जाति अर्थात्‌ आश्रम-भ्रष्ट योगियों की सन्तति न तो किसी आश्रम-व्यवस्था 


1. जोगी गोरख गोरख करै । हिन्दू राम-नाम उच्चर । 
मुसलमान कहै एक खुदाई । कबीर को स्वामी घटि घटि रह्यो समाइ ॥। 


¬ कः ग्रं., पद 300 | 

के अन्तर्गत आती है और न वर्ण-व्यवस्था के। आजकल इन जातियों में से कई 
अपने को 'ब्राह्मण' कहने लगी हैं । कइयों ने तो अपना दावा ब्राह्मणत्व के भी ऊपर 
उठा दिया है । अतीत के लोग अपने को ब्रह्मा के मस्तक से उत्पन्न कहते हैं और 
इस पर से यह तर्क और उपस्थित करते हैं कि वे ब्राह्मण से ऊचे हैं, क्योंकि ब्राह्मण 
तो ब्रह्मा के मुख से ही उत्पन्न हैं और हम मस्तक से ! मस्तक निस्सन्देह मुख से 
ऊंचा है । वस्तुतः ये जातियाँ एक जमाने में आश्रम-भ्रष्ट होने के कारण वर्णाश्रम- 
व्यवस्था के बाहर पड़ती थीं । सर्वग्रासी हिन्दू जाति ने उन्हें अब सम्पूर्ण रूप से 
आत्मसात्‌ कर लिया है । 
परन्तु इन आश्रम-अ्रष्ट जातियों में से अधिकांश अब भी भेष धारण करती 
हैं, भिक्षा पर निर्वाह करती हैं और अनेकानेक सामाजिक कृत्यो में गृहस्थ-धर्म की 
विधि के बदले संन्यासियों में विहित विधि का अनुष्ठान करती हैं। बहुतों का 
मृतक-संस्कार नहीं होता और संन्यासियों की भाँति समाधि दी जाती है। ऊपर 
हमने देखा है कि बंगाल में योगियों को कहीं तो समाधि दी जाती है (अर्थात्‌ शव 
को गाड़ दिया जाता है) और कहीं-कहीं उनका अग्नि-संस्कार भी किया जाता है 
(अर्थात्‌ गृहस्थ हिन्दुओं की भाँति शव को जलाया जाता है) । मेरे एक मित्र पूर्वी 
बंगाल के निवासी हैं। उन्होंने बताया है कि त्रिपुरा जिले के योगियों को पहले 
अग्निदाह करते हैं और फिर समाधि भी दे देते हैं अर्थात्‌ मिट्टी में गाड़ भी देते हैं । 
कबीरदास के विषय में प्रसिद्ध है कि उनकी मृत्यु के बाद कुछ फूल बच रहे थे 
जिनमें से आधे को हिन्दुओं ने जलाया और आधे को मुसलमानों ने गाड़ दिया । 
कई पण्डितों ने इस बात को करामाती किंवदन्ती कहकर उड़ा दिया है, पर मेरा 
अनुमान हे कि सचमुच ही कबीरदास को (त्रिपुरा जिले के वर्त्तमान योगियों की 
भांति) समाधि भी दी गयी होगी और उनका अग्नि-संस्कार भी किया गया होगा। 
यदि.यह अनुमान सत्य है तो दृढ़ता के साथ ही कहा जा सकता है कि कबीरदास 
जिस जुलाहा जाति में पालित हुए थे वह एकाध पुरत पहले के योगी जैसी किसी 
आश्रम-त्रप्ट जाति से मुसलमान हुई थी या अभी होने की राह में थी । 
जोगी जाति का सम्बन्ध नाथपन्थ से है । जान पड़ता है, कबीर के वंश में भी 
यह नाथपन्थी संस्कार पूरी मात्रा में थे । यदि नाथपन्थी सिद्धान्तों की जानकारी न 
हो, तो कबीर की वाणियों को समझ सकना भी मुश्किल है। 
आज से कई सौ वर्ष पहले की जोगी जाति का जो विवरण उपलब्ध हुआ है 
उससे भी जान पड़ता है कि वे उन दिनों वेद-स्मृति-शासित हिन्दू समाज से बाहर 
थे और कपड़ा बुनने और बेचने का व्यवसाय किया करते थे। श्री अब्दुलकरीम 
साहब ने आज से लगभग पाँच-छ: सो वर्ष पहले की लिखी बतायी जानेवाली 
“गोरक्ष-विजय' नाम की प्राचीन बंगला पुस्तक का सम्पादन किया है। यह पुस्तक 
शेख फैजुल्लाह नामक एक मुसलमान बंगाली कवि की लिखी हुई है । इसमें कदली- 
देश के प्रसंग में एक जोगिन (अर्थात्‌ जोगी जाति की स्त्री ) के दारा गोरखनाथ को 
"मुलावा देने के प्रसंग में इस प्रकार कहूलवाया गया है, “तुम जोगी हो, जोगी के 

घर जाओगे और अन्न-जल पाकर तृप्त होगे, इसमें भला सोचना-विचारना क्या 
हे? तुम जिस जाति और गोत्र के हो मैं भी उसी जाति-गोत्र की हूँ, फिर मेरे यहाँ 
चलने में दोष क्या है ? तुम वलिष्ठ और युवक योगी हो, मैं जवान जोगिन हूँ । 
फिर क्यों न हम अपना व्यवहार शुरू कर दें, क्यों हम किसी की परवा करने जायें ? 
मैं रात-दिन तुम्हारी सेवा करूंगी और अपना-पराया कुछ भी भेद न रखूंगी । मैं 
चिकना सूत कात दूंगी, तुम उसकी महीन धोती बुनोगे और हाट में बेचने ले 
जाओगे। इस प्रकार सम्पत्ति दिन-दिन बढ़ती रहेगी और तुम्हारी झोली और कन्था 
में अँठाये नहीं अंटेगी ।”1 इससे सिद्ध होता है कि आज से पाँच-छः सौ वर्ष पहले 
भारतवर्ष की पूर्वी सीमा पर जो जोगी थे, वे घरबारी हो चुके थे और सूत कातने 
और वस्त्र बुनने का कार्य करने लगे थे और अपनी पृथक्‌ जाति और गोत्र में 
विश्वास करने लगे थे। इसी पुस्तक से यह भी सिद्ध किया जा सकता है कि मृत्यु 
के बाद उनका अग्नि-संस्कार नहीं होता था बल्कि समाधि दी जाती थी । 
ऐसा जान पड़ता है कि ये पौराणिक धर्म के अनुकूल नहीं थे । इनमें भिन्त- 
भिन्न जाति के आश्रम-भ्रष्ट लोगों की सन्तति मिली हुई थी । ऊपर जिस जोगिन 
की चर्चा है उसने अपने को ब्राह्मण जोगिन और निरामिषाहारी बताया था 
(पु. 64 )। इस प्रकार यद्यपि इनकी एक पृथक्‌ जाति हो गयी थी तथापि ये लोग 
वर्णाश्नम-व्यवस्था और अस्पुश्य-विचार के विरोधी थे। न तो ये भगवान्‌ के अवतार 
में विश्वास करते थे और न त्रिदेव के ही कायल थे । इनके बाह्य मृतकादि संस्कार 
भी हिन्दुओं की अपेक्षा मुसलमानों से अधिक मिलते थे। इस प्रकार उन्हें मुसल- 
मानी धर्म में आत्म-साधम्यं ज्यादा मिला और इनका एक अंश धीरे-धीरे मुसल- 
मान होता रहा । यह क्रिया अब भी जारी है। आजकल यद्यपि योगियों का मुसल- 
मान होता कम हो गया है, क्योंकि अब उनकी संघटित सभाएँ और उन्हें ऐतिहासिक 
जाति होने का गौरव प्राप्त है, पर कुछ दिन पहले तक ये निरन्तर धीरे-धीरे मुसल- 
मान होते जा रहे थे। 


1, युगी द्वारे युगी याइवा, अन्न-जले तिप्ति पाडवा 
ताते आर किवा आछे कथा! 

तुमि-ओमि ज्ञाति जन, एक गोत्रे उतपन' 
ताते fee दोष नाहि आर। 

गभुर युगिया तुमि, जोयान योगिनी आमि 
ये थाके करियु वेवहार ॥ 

aay ये रात्रदिन, ना जानिए भिन्न-भिन्न 
येइ आशा आछए तोमार । 

काटिमु चिकन सुति, तुमिह बुनिवा धूति 
हाटे ते faa ये वेचिबार ॥ 

दिने दिने वेशी gaa, सम्पति बाडिया area; 
झुलि काथा सब ated छाडि ॥। 

--'गोरक्षविजय' (कलकत्ता, सन्‌(1324), पृ. 657 

यह आइचर्य की बात ही कही जानी चाहिए कि योगियों और नाथपन्थियों के 
मध्ययुगीन आचार-विचार पर प्रकाश डालनेवाली जितनी भी पोथियाँ अब तक 
आविष्कृत हुई हैं, उनमें की अधिकांश मुसलमान कवियों की लिखी हुई हैं । “अली 
राजा का 'ज्ञानसागर', सैयद सुलतान का 'ज्ञानप्रदीप' और 'ज्ञानचोतीसा', मुहम्मद 
शफी का at कन्दिल', मुरशिद का 'बारामास्या' (बारहमासा), 'योग कलन्दर' 
और 'सत्यज्ञान प्रदीप' के समान कोई ग्रन्थ हिन्दू कवियों ने लिखा हो, ऐसा हमारा 
जाना हुआ नहीं है ॥1 अनुमान है कि ये कविगण कबीरदास की भाँति ही इसी 
प्रकार की किसी जाति के धर्मान्तरित वंश में उत्पन्न हुए थे। हम और भी आगे 
बढ़कर कहना चाहते हैं कि कबीर, दादू, रज्जब, कुतुबन, जायसी, नूरमुहम्मद, 
फाजिलशाह आदि हिन्दी के कवियों की रचनाएँ इसी रोशनी में faafaa होनी: 
चाहिए। इन सभी कवियों की रचनाओं की चर्चा किसी-न-किसी बहाने आ ही 
जाती है। 

ऊपर की विवेचना का निष्कर्ष यह हुआ कि : 

1. आज की वयनजीवी जातियों में से अधिकांश किसी समय ब्राह्मण-श्रेष्ठता 
को स्वीकार नहीं करती थीं । 

2. जोगी नामक आश्रम-भ्रष्ट घरवारियों की एक जाति सारे उत्तर और 
पूर्वी भारत में फैली थी । ये नाथपन्थी थे, कपड़ा बुनकर और सूत कातकर या 
गोरखनाथ और भरथरी के नाम पर भीख माँगकर जीविका चलाया करते थे। 

3. इनमें निराकार भाव की उपासना प्रचलित थी, जातिभेद और ब्राह्मण- 
श्रेष्ठता के प्रति इनकी कोई सहानुभूति नहीं थी और न अवतारवाद में ही कोई 
आस्था थी । 

4. आसपास के बृहत्तर हिन्दू-समाज की दृष्टि में ये नीच और अस्पृश्य थे । 

5. मुसलमानों के आने के बाद ये धीरे-धीरे मुसलमान होते रहे | 

6. पंजाब, उत्तर प्रदेश, विहार और बंगाल में इनकी कई बस्तियों ने सामू- 
हिक रूप से मुसलमानी धर्म ग्रहण किया था । 

7. कबीरदास इन्हीं नव-धर्मान्तरित लोगों में पालित हुए थे। 

इनमें जो तीसरा निष्कर्ष है वह बहुत महत्त्वपूर्ण है। हमने इस अध्याय में 
उसके विषय में अधिक प्रमाण नहीं उपस्थित किये हैं। अगले अध्याय में हम जो 
कुछ कहने जा रहे हैं उसमे तृतीय निष्कर्ष का पूणे समर्थन हो जायगा । 

परन्तु आगे हम जो कुछ कहने जा रहे हैं उसके लिए पद-पद पर प्रमाण की 
जरूरत होगी | कबीरदास के नाम पर जो वाणियाँ मिलती हैं उनका कोई हिसाब 
नहीं है। कबीरपन्थी लोगों का विश्वास है कि सद्गुरु की वाणी अनन्त है और 
सद्गुरु अर्थात्‌ कबीरदास--यह्‌ मान लेना हमारे वश के बाहर है। यह तो सभी 
मानते हैं कि कब्रीरदास ने 'मसि कागद छूआ नहीं' था । इनके समस्त उपदेश 


1,'गोरक्षविजय', पृ. 18 

मौखिक ही हुआ करते थे। शिष्यों ने ही उन्हें लिखा होगा इसमें भी कोई सन्देह 
नहीं । खोज में अब तक कबीरदास के नाम पर छह दर्जन के आसपास पुस्तकें मिली 
हैं 11 इनमें से कई तो निस्सन्देह उनकी लिखी हुई नहीं हैं और कई अन्य पुस्तकों के 


` भीतर आ जाती हैं। बीज में रमँनी, शब्द, ज्ञान चौतीसा, विप्रवतीसी, कहरा , 


बसन्त, चाचर, वेली, विरहली, हिडोला और साखी ये ग्यारह अंग हैं । इनमें से एक- 
एक विभाग को अलग करके कभी-कभी नयी और स्वतन्त्र पुस्तक बना दी गयी है । 
अलग किये हुए विभागों में यथेष्ट वृद्धि की जा रही है । फिर, 'पिय पहचानिवे को 
अंग', 'सत्संग को अंग' आदि अंग नामक पुस्तकें वस्तुत: साखी के ही उपविभाग हैं । 
प्रो. रामकुमार वर्मा ने इन पुस्तकों में किये गये कुछ प्रक्षेपों का एक मनोरंजक 
लेखा दिया है। सन्‌ 1906-9 की खोज-रिपोर्ट में 'अनुरागसागर' की एक प्रेति 
पायी गयी थी, जो सन्‌ 1862 की लिखी थी । उसमें पद्यों की संख्या 1 590 थी। 
पर सन्‌ 1906-11 में इसी पुस्तक की इससे 16 वर्ष पुरानी ए क और प्रति मिली। 
इस पुरानी प्रति में पद्यों की संख्या 1504 थी । अर्थात्‌ सोलह वर्ष के अल्प काल में 
'अनुरागसागर' में 86 पद्यों की वृद्धि हो गयी । हम आगे चलकर देखेंगे कि कबीर 
साहब के नाम पर मुहम्मद, गोरखनाथ, नानक आदि के साथ जो गोष्ठियाँ चलती 
हैं उनके वक्तब्य-विषय बाद की साम्प्रदायिक कल्पनाओं के आधार पर बना लिये 


1. स्व. रामदास गौड़ ने अपनी पुस्तक 'हिन्दुत्व' में 71 पुस्तकों की एक लम्त्री सूची दी है 
(पृ. 734) और प्रो. रामकुमार वर्मा ने अपने 'हिम्दी साहित्य के आलोचनात्मक इतिहा स' 
में खोज की रिपोर्टों के आधार पर 61 पुस्तकों की सूची दी है। गोड़जी की सूची में निर्भय- 
ara, हिडोला और अलिफनामा (एक जगह आरिफन/मा) ये दो-दो वार आये हैं। इस 
प्रकार उनकी सूची में वस्तुतः 68 ही wa हैं। दोनों सूचियों के सामान्य नाम ये हैं- 
अठपहरा, अनुरागसागर, अमर-मूल, अर्जनामा, अलिफनामा, अक्षर खण्ड की रमैनी, अक्षर 
भेद की रमैनी, आरती, उग्रगीता, उग्रतान, मूल-सिद्धाम्त, कबीर और धर्मदास की गोष्ठी 
क. की बानी, क. अष्टक, क. गौरव गोष्ठी, क. जी की साखी, क. प९्‌चय की साखी, कर्म 
काण्ड रमैनी (गोड़-कर्म-खण्ड.), काया-पंजी, चौका पर की रमैनी, चौतीसा, छप्पय, जन्म- 
बोध, तीसा यन्त्र, नाम मंहातम की साखी, निर्भय ज्ञान, पिय पहूचानिबे को अंग, पुकार, 
बारामासी (गोड़-ारहमासा), बीजक, ब्रह्मनिरूपण, भक्ति का अंग, CHAT, रामरक्षा, 
रामसार, रेखता, विचारमाला, विवेकसार, शब्द अलहटुक, शब्दे वंशावली, सम्त कबीर, 
बन्दी छोर, सतनामा, साधो को अंग, स्वास गुंजार, हिडोरा, हंसमुवतावली, ज्ञानगूदड़ी, 
ज्ञानसरोदय, ज्ञानसागर, ज्ञानसम्बोध और ज्ञानस्तोत्र | 

इनके सिवा प्रो. वर्मा की सूची में ये नाम और हैं: बलख की पज, भाषौ खण्ड, 
चौतीसा, मुहम्मद बोध, मंगल शब्द, शब्द-राग-काफी और राग फगुआ, शब्द-राग गौरी 
और राग भैरव, सुरति सम्वाद, ज्ञान चौतीसा । 

गौड़जी की सूची के अधिक नाम ये हैं : पदे, दोहे, सुखनिधान, कवीरपंजी, बलबक 
की रमैनी, रामानन्द गोष्ठी, आनन्दसागर मंगल, अनाथ मंगल, मुहम्मद की बानी, मखहोम, 
वसन्त होली, AAA, खसरा, चांचरा, आगम और शब्द पारखा तथा ज्ञानवत्तीसी 1 

मैं अपनी नयी पुस्तक 'कबीरपन्थी साहित्य' में इन पुस्तकों की जाँच करूंगा । इनमें ड 
से अधिकश पुंस्तकं निश्चित रूप से दूसरों की लिखी हुई हैं । z 

हैं | कई ग्रन्थों में सम्प्रदाय और भेव की महिमा बखानी गयी है ।7 यह बात सम्पूर्ण 
अविश्वसनीय जान पड़ती है। कबीरदास ने आजीवन सम्प्रदायवाद, वाह्याचार 
और बाहरी भेषभाव पर कठो रतम आघात किया था। वही कबीर अचानक भेष- 
भाव और छापा-तिलक की महिमा वखानने लगेंगे, यह वात कुछ जँचती नहीं 
मालूम देती । इसी लिए कबीरदास के नाम पर प्रचलित इन ग्रन्थों की प्रामाणिकता 
सन्देह का ही विषय है । श्री विश्वनाथर्सिहजू देव ने अपनी टीका के अन्त में कबीर- 
दास का कहा जानेवाला एक पद उद्धत किया है जिसमें कहा गया है कि 'बीजक' 
का मत ही ग्राह्य है 1? यह पद स्वयं सन्देहात्मक है; क्योंकि इसको सचमुच कबीर 
की वाणी मानने के पहले यह मान लेना होगा कि कबीर की जीवितावस्था में ही 


1, माला-तिलेक निन्दा करें, ते परगट जमदूत । 

कहे कबीर विचारिके तेई राक्षस भूत i 

द्वादश तिलक बनावई, अंग-अंग अस्थान । 

कहे कबीर विराजही, उज्ज्वल हंस समान U 

-प्कॅवीर मंसूर में 'गुरु-महिमा' से उद्धृत, पृ, 1363 

2. सायर बीजक को पद-- 

सन्तौ बीजक मत परमाना | 

क॑यक खोजी खोजि थके कोई विरला जन पहिचाना ॥ 

चारिउ जुम और निगम चतुर्भुज गावे ग्रन्थ अपारा । 

विष्णु विरंचि रुद्र ऋषि गावे शेष न पारव पारा ॥ 

कोई निगुण सगुण sacra कोई ज्योति वतार्व । 

नाम धनी को सब ठह्रावे रूप को नहीं ward ॥ 

कोउ सूच्छम कोउ थून कहावे कोउ अक्षर निज सांचा । 

सतगुरु कहाँ विरले पहिचानै भूले फिरै असाँचा ॥ 

लोभ के भक्ति at नहि कामा साहब परम सयाना। 

अगम अगोचर धाम धनी को सबै कहे ai ज(ना॥ 

देखे न पंथ मिले नहि पंथी gza ठौर-ठिकाना । 

कोउ sata ware कीन्हा ज्योति एक परमाना i 

कोउ कहैं रूपरेख नहि वाके धरत कौन को ध्याना । 

रोम रोम में परगट कर्ता काहे भरम भुलाना ॥ 

पक्ष-अपक्ष सवे पचिहारे करता कोई न विचारा । 

ati रूप है सांचा साहब नहि कोई विस्तारा ॥ 

ag परचे परतीति दृढ़ावै साचे को विसराबँ। 

कलपत कोटि WA जुग वागे दर्शन wag न पावै ॥ 

परम दयालु परम पुरुषोत्तम ताहि चीन्ह नर कोई। 

तत्पर हाल निहाल करत है रीझत है निज सोई॥ 

बधिक कर्म करि भक्ति दृढ़ावे नाना मय कौ ज्ञानी । 

वीजक-मतु कोइ विरला जाने भूलि फिरे अभिमानी ॥ 

कह कबीर कर्ता में सब है कर्ता सकल समाना । 

भेद विना सब भरम परे कोउ वूझत सन्त सुजाना ॥- fava, पृ. 657 8 

बहुत-से जाली ग्रन्थ बन गये होंगे और जाल का जंगल इतना बढ़ गया होगा कि 
उसके निराकरण के लिए कबीरदास को स्वयं उद्योगी होकर वह पद लिखना पड़ा। 
जो हो, यह पद है महत्त्वपूर्ण । क्योंकि इससे कबीरदास का अपना मत प्रकट होता 
हो या नहीं; पर इतना निश्चित रूप से प्रकट हो जाता है कि काफी प्राचीन काल से 
कबीर के नाम पर चलनेवाले ग्रन्थ सन्देह की दृष्टि से देखे जाते रहे हैं। महाराज 
विइवनार्थासहजू के अनुसार स्वयं 'वीजक' के विषय में परम्परा है कि भगवानदास 
नामक किसी शिष्य ने कबीरदास की जीवितावस्था में ही 'बीजक' का अपहरण 
किया था । ले भागने के कारण ही भगवानदास 'भग्गुदास' बन गया। कहते हैं, इस 
शिष्य ने 'बीजक' को विकृत भी किया था । कहा गया है कि स्वयं कबीरदास ने ही 
'बधेल-वंश-विस्तार' में भग्गूदास की इस करतूत की चर्चा की है । परन्तु कबीर- 
दास के नाम पर पाये जानेवाले इस कथन की भाषा और युक्ति सभी वतलाते हैं 
कि यह बाद की साम्प्रदायिक होड़ के कारण लिखा गया है । सोभाग्यवश महात्मा 
भगवानदास की शिष्य-परम्परा अब भी जीवित है और छपरा (विहार) जिले का 
धनौती मठ उसका मुख्य स्थान है। इन लोगों ने अपना 'बीजक' प्रकाशित भी 
कराया है। जो हो, मेरी धारणा है कि 'बीजक' में कुछ अंश अवश्य बाद के हैं । 
Her, बिरहुली आदि में बिहारी भाषा के बहुत प्रयोग हैं। कहा जाता है कि 
“बीजक' बहुत दिनों तक छपरा जिले के धनौती मठ में पड़ा रहा | बाद में उसे 
प्रचारित किया गया । अपनी नयी पुस्तक 'कबी रपन्थी-साहित्य' में मैंने इस पर 
विचार किया है। 

जो हो, बीजक कबीरदास के मतों का पुराना और प्रामाणिक संग्रह है, इसमें 
सन्देह नहीं | एक ध्यान देने योग्य वात इसमें यह है कि बीजक में 84 रमैनियाँ g 
रमैनियाँ चौपाई छन्द में लिखी गयी हें । इनमें कुछ रमैनियाँ ऐसी हैं जिनके अन्त 
में एक-एक साखी उद्धृत की गयी है। साखी उद्धृत करने का अर्थ यह होता है 
कि कोई दूसरा आदमी मानो इन रमैनियों को लिख रहा है और इस रमैनी-रूप 
व्याख्या के प्रमाण में कबीर की साखी या गवाही पेश कर रहा है । गुरु को 'साक्षी' 
(या साखी) करके किसी बात को कहने की प्रथा बहुत पुरानी है । जालन्धरनाथ के 
शिष्य HOTS (कानपा ) ने कहा है: 'साखि करब जालंधरि पाए, अस्तु बहुत थोड़ी- 
सी रमैनियाँ (नं. 3, 28, 32, 42, 56, 62, 70, 80) ऐसी हैं जिनके अन्त 
में साखियाँ नहीं हैं । परन्तु इस प्रकार साखी उद्धत करने का क्या अर्थ हो सकता 
है ? इस पुस्तक में मैंने बीजक को निस्संकोच प्रमाण-रूप में व्यवहूत किया है, पर 


1. भागूदास की खवरि जनाई। ले चरणामृत साधु पियाई । 
कोऊ आप कह वह कालिजर गयऊ | बीजक ग्रन्थ चोराइ ले गयऊ ॥ 
सदगुरु कह वह निगुरा पंथी । काय भयो लै बीजक ग्रन्थी । 
चोरी करि वह चोर कहाई। काह भयो बड़ भक्त कहाई Ul 
बीजमूल हुम प्रगट चिन्हाई । बीज न drat दुर्मति लाई ॥ इत्यादि 
* ; --विश्व., पृ. 24 

स्वयं 'बीजक' ही इस वात का प्रमाण है कि arfaat को सबसे अधिक प्रामाणिक 
समझना चाहिए, क्योंकि स्वयं 'बीजक' ने ही रमैनियों की प्रामाणिकता के लिए 
साखियों का हवाला दिया है । इसीलिए कबीरदास के सिद्धान्तो की जानकारी का 
सबसे उत्तम साधन साखियाँ हैं ॥7 

साखियों की ही भाँति 'बीजक' के शब्द भी बहुत प्रामाणिक हैं 'वीजक' में इन 
शब्दों की प्रामाणिकता दिखाने के लिए कभी भी साखियाँ नहीं उद्धृत की गयीं। 
इसका अर्थ यह हुआ कि 'बीजक' में शब्द और साखियाँ सबसे अधिक प्रामाणिक 
हैं । वे अपने लिए किसी अन्य प्रमाण की आवश्यकता नहीं रखतीं । इस पुस्तक में 
मैंने इसीलिए पदों का प्रमाण-रूप में यथेच्छ व्यवहार किया है | 

परन्तु मैं यह नहीं मानता कि 'वीजक' के बाहर कवीरदासने कुछ कहा ही 
नहीं | कवीरपन्थियों में कवीरदास के स्वयंवेद के चार भेद बताये गये हैं --( 1) 
कूट-वाणी, (2) टकसार, (3 ) मूल-ज्ञन और (4) वीजक-वाणी । इनमें कूट-वाणी 
को महात्मा धर्मदास ने प्रचारित किया था । बाकी के बारे में कहा जाता है कि उन्हें 
क्रमश: कर्नाटक के चतुर्भुजदास, दरभंगा के राय वकेजी और शाममल्ला द्वीप और 
मानपुर के ही रामी राँसजी प्रचारित करेंगे। सो इन अपार वाणियों का पार पाना 
कठिन है । और उनकी नित्य-स्फीयमान काया का लेखा-जोखा भी दुष्कर है । पर 
इतना निश्चित है कि बीजक के बाहर भी कबीरदास की कुछ वाणियाँ जरूर रही 
होंगी । 

इधर बाबू व्यामसुन्दरदासजी ने काशी नागरी प्रचारिणी सभा से 'कवीर- 
ग्रन्यावली' नामक एक महत्त्वपूर्ण पुस्तक प्रकाशित करायी है । कहा गया है कि 
इसका आधार एक बहुत पुरानी प्रति है जोसं. 1561 में लिखी गयी थी। 
परम्परा से प्रसिद्ध है कि कबीरदास का आविर्भाव सिकन्दर लोदी के जमाने में 
हुआ था । उन्होंने स्वामी रामानन्द से बचपन में ही दीक्षा ली थी और मरती 
बार मगहर फो चले गये थे। मगहर में उनके तिरोहित होने का काल सं. 1575 
की अगहन सुदी एकादशी कहा जाता है। सभी बातों का विचार करके बाबू 
श्यामसुन्दरदास को यही सम्भव जान पड़ा है कि कवीरदासजी का जन्म सं. 1456 
में और मृत्यु सं. 1575 में हुई होगी। अर्थात्‌ 'कबीर-ग्रन्थावली' का प्रकाशन जिस 
प्रति के आधार पर हुआ है वह्‌ कबीरदास की मृत्यु के 14 वर्ष पहले की लिखी 
हुई है । यदि यह पुस्तक सत्य हे तो पुस्तक की प्रामाणिकता बहुत बढ़ जाती है। 
यद्यपि 14 वर्ष की अवधि कम नहीं होती और कबीरदास ने निश्चय ही इन चौदह 
वर्षो में और बहु त-सी वाणियाँ कही होंगी जो इस संग्रह्‌ में नहीं आ सकी होंगी और 
इसीलिए इस पुस्तक को एकमात्र प्रामाणिक ग्रन्थ नहीं स्वीकार किया जा सकता, 
तथापि इसमें जितने पद हैं वे निश्चय ही प्रामाणिक होंगे । 


1. साखी आँखी ज्ञान की, समुझि देखु मन माहि । 
विन साखी संसार कौ, झगरा ged नाहि ॥-साखी, 369 


CC-0. In Public Domain. Gurukul Kangri Collection, Haridwar 


214 | हजारीप्रसाद द्विवेदी ग्रन्यावली-4 


पर इस बात को मान लेने में एक वाधा है । नागरी प्रचारिणी सभा की 
प्रकाशित पुस्तकों में उक्त प्रति के अन्तिम पृष्ठ का फोटो दिया गया है। उसमें 
जो संवत्‌ लिखा हुआ है वह बाद की लिखावट जान पड़ती है । इस बार 'इतिश्री 
कबीर जी की वाणी संपूरण समाप्तः ॥'''' इत्यादि लिखकर फिर से अपेक्षाकृत 
मोटी लिखावट में “संपूर्ण सं. 1561' इत्यादि लिखना क्या सन्देहास्पद नहीं है ? 
पहली बार का 'संपुरण' और दूसरी बार का 'संपूर्ण' काफी संकेतपूर्ण हैं । एक ही 
शब्द के दो रूप--हिज्जे और आकार-प्रकार में स्पष्ट ही बता रहे हैं कि ये एक 
हाथ से लिखे नहीं हैं। ऐसा जान पड़ता है कि अन्तिम डेढ़ पंक्ति किसी बुद्धिमान्‌ 
की कृति है। इसीलिए मुझे इस पुस्तक के सं. 1561 में लिखित होने में काफी 
सन्देह है, पर इसकी प्राचीनता में कोई सन्देह नहीं है यह पुस्तक 1561 संवत्‌ 
के बहुत बाद की लिखी हुई होने पर भी काफी प्राचीन जान पड़ती है । फिर यह 
प्रति जितनी सुसम्पादित है वैसी और कोई पुस्तक नहीं । इसीलिए मैने इस पुस्तक 
में इस प्रति को प्रमाण-रूप से बरावर व्यवहृत किया है । वस्तुतः यह पुस्तक परवत्तीं 
काल की लिखी हुई है । सम्भवतः इसका लेखन-क्राल अठारहवीं शताब्दी का आदि 
या मध्य भाग है | 
'कबीर-ग्रन्थावली' के सम्पादक ने परिशिष्ट में ग्रन्थसाहव में आये हुए कबीर 
'के पदों का संग्रह करके बड़ा महत्त्वपूर्ण कार्य किया है । मैंने यथावसर इन पदों को 
भी प्रमाण-रूप में स्वीकार करने में संकोच नहीं किया । इधर डॉ. रामकुमार 
“वर्मा ने ग्रन्थसाहव के पदों का संग्रह ‘ara कबीर” नाम से प्रकाशित कराया है । 
कबीरदास की वाणियों के अनेक संग्रह प्रकाशित हुए हैं, पर उनमें सबसे अच्छा 
सुसम्पादित संस्करण अयोव्यासिह उपाध्याय 'हरिओऔध' की “कबीर रचनावली' है। 
“यह भी काशी नागरी प्रचारिणी सभा का ही प्रकाशन है। प्रयाग के वेलवेडियर | 
प्रेस ने भी कबी रदास की शब्दावली छापी है । इस शब्दावली का द्वितीय संस्करण 
मेरे पास है । यह संस्करण पहले संस्करण से बहुत-कुछ भिन्न है । इन दोनों संग्रहों 
का भी मैंने यथावसर उपयोग किया है, पर महत्त्वपूर्ण सिद्धान्तों के निर्णय के 
प्रसंग में यथासम्भव मूल ग्रन्थों के उपयोग करने की चेष्टा की है । 
श्री क्षितिमोहन सेन द्वारा सम्पादित 'कबीर के पद” एक नये ढंग का प्रयास 
'है। वे "भक्तों के मुख से” सुनकर संग्रह किये गये हैं। अपनी प्रामाणिकता के लिए 
उन्होंने किसी पोथी की मुखापेक्षिता नहीं रखी । परम्परा से एक मुँह से दूसरे मुंह 
तक आते रहने के कारण इन पदों की भाषा जरूर बदल गयी होगी, पर इसके 
अन्तरनिहित भावों की प्रामाणिकता विश्वसनीय हो सकती है । फिर भी कोई विशेष 
स्वार्थ के पोषक महात्माओं की ओर से इस पुस्तक के गम्भीर विचारों को उड़ा 
देने की चेष्टा की गयी है । कहा गया है कि इसमें पाये जानेवाले उच्च भाव किसी 
प्राचीन पोथी में नहीं मिलते । इस विशेष स्वार्थ के पोषक लोग भारतीय मनीषां 
की न तो कोई प्रतिष्ठा देखना चाहते हैं, न आदर पाना बर्दाइत कर पाते हैं । मैंने 
जात-बूझकर उक्त संग्रह का उपयोग नहीं किया । ऐसा मैंने इसीलिए किया है कि 

भारतीय मनीषा को जो लोग अस्वीकार करना चाहते हैं वे सीवे ही ऐसा करें 
प्राचीन और नवीन पोथियों का झमेला खड़ा करके अपने उद्देश्य और पाठक की 
निर्णयात्मिका बुद्धि के बीच पर्दा खड़ा करने का प्रयास न करे | परन्तु मैं यहाँ 
अत्यन्त कृतज्ञ-भाव से निवेदन करना चाहता हूँ कि यद्यपि आचार्य सेन की पुस्तक 
के पाठ इस पुस्तक में नहीं लिये, पर उनके उपदेशों का यथेच्छ उपयोग किया गया 
है । उनके साथ मेरा सम्बन्ध कुछ इतना गम्भीर है कि इस स्थान पर कृतज्ञता प्रकट 
करने में भी संकोच होता है । सच वात तो यह है कि यदि saa प्रेरणा न मिलती 
तो मैं यह पुस्तक लिख ही न पाता । उनके दृष्टिकोण में और मेरे इस पुस्तक में 
aaga दृष्टिकोण में थोड़ा मौलिक अन्तर है । वे सन्तों की वाणियों को म्यूजियम 
के प्रदर्शन की वस्तु मानते और यह वात ठीक भी है । जिसे आजकल 'एकेडेमिक' 
आलोचना कहते हैं वह वात कुछ म्यूजियम की रुचि को ही उत्तेजना देती है। 
आचार्य सेन सन्तों की जीवन्त वाणी को जलती हुई मशाल कहते हैं और उनका 
दृढ़ विश्वास है कि ये वाणियाँ यथासमय भारतवर्ष की और संसार की समस्याओं 
को सुलझायेंगी । ऐसी प्राणमयी वाणी को म्यूजियम में सजाके नहीं रखा जा सकता। 
मुझे स्वर्गीय कविवर रवीन्द्रनाथ ठाकुर से भी इस पुस्तक के लिखने में बहुत प्रेरणा 
मिली है और उनकी कविताओं और लेखों को पढ़कर कबीर के भावों को समझने 
में बड़ी सहायता मिली है। मेरा यह परम दुर्भाग्य है कि पुस्तक प्रेस में जाने के 
पहले ही वे इहलोक त्याग कर गये । परन्तु परम सौभाग्य यह है कि वे अपना 
आशीर्वाद छोड़ गये हैं जो आजीवन मुझे बल देता रहेगा । 
श्री युगलानन्दजी की 'सत्य कबीर की साखी' का भी मैंने इस ग्रन्थ में उपयोग 
किया है जिसका सम्पादन सं. 1600 और सं. 1892 की प्रतियों के आधार पर 
किया हुआ बताया गया है। परन्तु सव मिलकर कबीर के अध्ययन करने लायक 
पर्याप्त सामग्री मुझे मिली नहीं है, यह मानसिक क्षोभ मैं पाठकों की सेवा में 
_ उपस्थित कर देना चाहता हूं । मुझे नाथ, निरंजन, महिमा आदि सम्प्रदायों और 
आसाम से लेकर काठियावाड़ तक फैले हुए विविध निर्गुणिया समाजों का कोई 
प्रामाणिक विवरण प्राप्त नहीं हुआ है इन सभी अभावों और त्रुटियों को शिरसा 
स्वीकार करके ही मैंने कार्यं आरम्भ किया । 


अवधूत कोन है ? 


हमने ऊपर देखा है कि कबीरदास जिस वंश में पालित हुए थे, उसमें योग-मत का 
काफी प्रचार था। पर इसका अर्थ यह नहीं समझना चाहिए कि स्वयं कबीरदास 

योगमत के उपासक थे। उनका पालन-पोषण योगमत के वातावरण में हुआ था, 
इसीलिए उनकी युक्तियों में, भाषा पर तथा तर्कशेली में उस मत का प्रभाव रह 
गया है। जब तक हम ठीक-ठीक न समझ लें कि वह मत क्या था, तव तक उसके 
प्रभाव को भी हम ठीक-ठीक नहीं समझ सकते । इसलिए इस मत की चर्चा कर 
लेना बहुत आवश्यक है | 
कबीरदास के पदों में जितने सम्बोधन हैं उन सवका एक-न-एक खास प्रयोजन 
है। जब उन्होंने 'अवधू' या 'अवधूत' को पुकारा है तो यथासम्भव अवधूत की ही 
भाषा में उसी के क्रिया-कलाप की आलोचना की है। इस प्रसंग में उनकी युक्ति | 
और तकंशली पूर्णरूप से अवधूत जैसी रहती है। जब वे पण्डित या पाँडे को 
सम्बोधित करते हैं तो वहाँ भी उनका उद्देश्य पण्डित की ही भाषा में पण्डित की 
ही युक्तियों के बल पर उसके मत का निरास करना होता है । इसी तरह मुल्ला, 
काजी आदि सम्बोधनों को भी समझना चाहिए। जब वे अपने-आपको या सन्तों 
को सम्बोधित करके बोलते हैं तब वे अपना मत प्रकट करते जान पड़ते हैं । वे 
अपने मत के माननेवाले को ही 'सन्त' या 'साधु' कहते हैं। साधारणतः वे ATS’ 
सम्बोधन के द्वारा साधारण जनता से वात करते हैं और जब कभी वे 'जोगिया' 
को पुकार उठते हैं तो स्पष्ट ही जान पड़ता है कि इस भले आदमी के सम्बन्ध में 
उनकी धारणा कुछ बहुत अच्छी नहीं थी । यह दावा किया गया है कि गुरु-परम्परा 
की जानकारी रखनेवाले लोग कबीरदास के आत्म-सम्वो धन में एक निश्चित संकेत 
की बात बताया करते हैं । इस प्रकार 'हंस कबीर” से मुक्तात्मा, ‘Hels कबीर' से 
लोकविशेष-निवासी ईश्वर का उपासक और 'कबीरा' या 'कवीरन' से कभी-क्रभी 
अज्ञानी तथा वंचक गुरुओं का संकेत होता है (विचार., प्र. 40) । 
यद्यपि कबीरदास अवधू मत को मानते नहीं, तथापि अवधूत के प्रति उनकी 

अवज्ञा नहीं है, उसे वे काफी सम्मान के साथ ही पुकारते हैं। वे कभी कुछ उपदेश 
दे देते हैं, कभी कुछ बूझने को ललकारते हैं, कभी उसकी सावना-पद्धति की व्यर्थता 
दिखा देते हैं और कभी-कभी तो कुछ ऐसी शते रख देते हैं जिनको अगर अवधूत 
समझ सके तो वह कबीरदास का गुरु तक बन सकता है। प्रायः ही ये उससे सन्ध्या- 
भाषा या उलटवाँसियों में बात करते हैं। कहते हैं, 'भई अवधू, वही योगी मेरा 
गुरु हो सकता है जो इस बात का फंसला कर दे : एक वृक्ष है जो बिना जड़ के ही 
खड़ा हुआ है। उसमें बिना फूल के ही फल लग गये हैं, न उसके शाखा है न पत्र, 
और फिर भी आठों दिशाओं के आकाश को उसने आच्छन्न कर रखा है! इस 
विचित्र वृक्ष के ऊपर एक पक्षी है जो बिना पैर के ही नृत्य कर रहा है, बिना हाथों 
के ही ताल दे रहा है, बिना जीभ के ही गान गा रहा है! मजा यह है कि गाने- 
वाले की कोई रूपरेखा तो नहीं है, पर सतगुरु अगर चाहें तो उसे दिखा सकते हैं! 
यह्‌ पक्षी मीन का मार्ग खोज रहा है। बहुत विचार करके कबीरदास कहते हैँ कि 

परमेश्वर अपरम्पार है, उसकी इस मूत्त की बलिहारी है 17 

अव अवधूत कौन है जो कबीरदास का गुरु तक वन सकता है और इस विचित्र 
पहेली का ही क्या अर्थ है? महाराज श्री विश्वनाथर्सिह जू देव A (faza. प्र. 255) 
इसी पद की व्याख्या करते समय बताया है कि “वधू जाके न होइ सो अवधू Fela, 
अर्थात्‌ अवधू वधू-हीन जीव है ! किन्तु स्वयं कबीरदास ऐसा नहीं मानते । वे 
अवधू योगी को जग से न्यारा मानते हैं । बह मुद्रा, निरति, सुरति और सोंगी 
धारण करता है, नाद से धारा को खण्डित नहीं करता, गगन-मण्डल में वसता है 
और दुनिया की ओर देखता भी नहीं । वह चैतन्य की चौकी पर विराजता है, 
आकाश पर चढ़ा हुआ भी आसन नहीं छोड़ता, महामधुर रस का पान करता रहता 
है । यद्यपि प्रकट रूप में वह कन्था में लिपटा रहता है, पर वस्तुतः हृदय के दर्पण 
में कुछ देखता रहता है । निश्चल बैठा हुआ नासिका में 21 हजार 6 सौ धागों को 
पिरोया करता है। वह ब्रह्म-अग्नि में काया को जलाता है, त्रिकुटी से संगम में 
जागता है, सहज और शून्य की लौ लगाये रहता है।? इस प्रकार यह विचित्र 
योगेश्वर अवधूत शुरू से आखिर तक विचित्र पहेली है । 

आखिर यह्‌ विचित्र जीव कोन है ? सचमुच यह तीन लोक से न्यारा है। 
निश्‍चय ही वधू-हीन लोग ऐसे अजीव जीव नहीं होते । 

भारतीय साहित्य में यह्‌ 'अवधू' शब्द कई सम्प्रदायो के सिद्ध आचार्यो के अर्थ 
में व्यवहूत हुआ हे । साधारणतः जागतिक gat से अतीत, मानापमान-विवजित, 
पहुँचे हुए योगी को अवधूत कहा जाता है । यह शब्द मुख्यतया तान्त्रिकों, सहज- 
यानियों और योगियों का है । सहजयान और व्रयान नामक बौद्ध तान्त्रिक मतों में 
'अवधूती वृत्ति' नामक एक विशेष प्रकार की यौगिक वृत्ति का उल्लेख मिलता है 1° 


1. अवघू, सो योगी गुरु मेरा, जो या पद को करे मिवेरा । 

तरवर एक पेड़ बिन ठाढ़ो, विन फूलाँ फल लागा । 

aana we नहि वाक, अष्ट गगन मूख वागा 1 

पैर बिन निरति करां बिन वाजे, जिभ्या होणा गावं । 

गावणहार के रूप न रेखा, सतगुरु होइ लखावे I 

Gat का खोज मीन का मारग कहे कबीर विचारी । 

अपरंपार वार परसोत्तम वा मूरति की बलिहारी ॥--क. ग्रं.. पद 165 
2. अवधू जोगी जगर्थ न्यारा । 

मुदा विरति सुरति करि सींगो नाद न खंड धारा ॥ 

बसे गगन में दुरी न देखे चेतनि चौकी dar 

चढ़ि अकास आसण नहि eis पीवे महारस मीठा ॥ 

परगट कन्या Hie जोगा दिल मैं दरपन . जोव । 

सहस इकीस छस धागा निहचल नारक A ॥ 

ब्रह्म-अगिनि में काया जार त्निकुटी संगम जागे । 

कहै कवीर सोई जोगेश्वर सहज सुरनि cal लागै ॥--क. ग्रं.. पद 60 
3. चर्यापद, 27-2; 17-1 देखिए; पृ. 124 का दोहा भी देखिए 1 

आठवीं शताब्दी के बाद से नालन्दा, विक्रमशिला, ओदन्तपुरी आदि 
विद्यायतनों में जो बौद्धधर्म प्रचलित हुआ वह एक नवीन ढंग का तान्त्रिक और योग- 
क्रियामूलक धर्म था । इस नवीन तान्त्रिक मत में तीन प्रधान मतों का सन्धान पाया 
गया है--सहजयान, TATA और कालचक्रयान । इन मतों की अधिकांश पुस्तकं 
आज तिब्बती अनुवाद के रूप में ही सुरक्षित हैं। स्व. म. म. पं. हरप्रसाद शास्त्री 
ने 'चर्याचर्येविनिश्चय', 'दोहाकोष', 'अद्वयवज्त्रसंग्रह' और 'गुह्य-समाजतन्त्र' आदि 
पुस्तके प्रकाशित की हैं। सहजयान और वज्त्रयान में बहुत-कुछ समानता है । 
शास्त्रीजी ने जो चर्यापद प्रकाशित कराये हैं उनमें आर्यदेव, भूसुक, कान्ह, सरह, 
लुई आदि आचार्यो के पद हैं, जिन्हें तिव्वती साहित्य में सिद्धाचार्य कहा गया है। 
ये आचार्यगण सहजावस्था की वात करते हैं। सहज।वस्था को प्राप्त करने पर ही 
साधक अवधूत होता है कान्ह सहज-रूप पद्मवनों में प्रवेश करके मधुपान से मत्त 
होने की बात करते हैं: और जोर देकर कहते हैं कि पंच स्कन्धों या संस्कारों के 
ने की कुछ चिन्ता मत करो यदि तुम्हारा चित्त 'सहज-शून्य' से परिपूर्ण हो 
गया है ।? इसी प्रकार भूसुकपाद सहजानन्द-लील। से ही मिलन का रहस्य समझ 
सकने की घोषणा करते हैं और सरहपाद कहते हैं कि ऐ नाविक, चित्त स्थिर कर 
सकने के किनारे अपनी नैया चलाये जा, रस्सी से खींचता चल, दूसरा उपाय नहीं 
है ।/ यह सहजावस्था बहुत-कुछ वैसी है जैसी परवर्ती काल के नाथपन्थियों में 
प्रसिद्ध थी और जिसकी चर्चा करने का अवसर हमें आगे मिलेगा । ये लोग बाह्य 
अनुष्ठानों में एकदम विश्वास नहीं करते थे; ब्राह्मण, याज्ञिक, त्रिदण्डी, जटाधारी 
और क्षपणक आदि सभी का उपहास करते थे। और किसी प्रकार की पूजा-अर्चा 
में विश्वास नहीं क रते थे । भला ध्यान-धारणा से, पूजोपचार से और शास्त्रपाठ से 
कहीं मुक्ति होती है ? 
मोक्ख कि लब्भइ ज्ञान पविठ्ठा | 
किन्तह्‌ किज्जइ किन्तह णिवेज्जं 
किन्तह किज्जइ किन्तह AA | 
इसीलिए सरहपाद ने अपने चित्त को सम्त्रोधन करके कहा है कि 'ऐ मेरे चित्त, 


1. कान्ह विलसअ आसवं माता | 

सहज नलिनिवन qafa निवाता ।-चर्या. 9-4 
2. चिअ सहज-सुन्न-सम्पुर्ता | e 

काँध जिओएँ मा होहि विसन्ना ॥--चर्या. 42-2 
3. भूसुक भनइ मड वूझि अकेले । 

सहजानंद महासुख लीलें ॥--चर्या. 27-10 
4. चीअ थिर करि धरहु रे नाइ। 

आन उपाये पार ण जाइ ॥ 

नौबा ही नौका ata गुणे । 

भेलि मेलि सहुजे जाउं ण अणे ॥- चर्या, 38-4-6 

हाँ चलकर विश्राम करो जहां सूर्य और चन्द्र की भी गति नहीं, जहाँ मन और 
पवन भी संचरित नहीं होते; जहाँ आदि भी नहीं, अन्त भी नहीं; मध्य भी नहीं 
जन्म भी नहीं, मरण भी नहीं; अपना भी नहीं, पराया भी नहीं--जो महासुख है, 
जो सहजावस्था हे' : 
जहि मन पवन न संचरइ रवि शशि नाह पवेश । 
तहि वट faa विशाम करु सरहें कहिअ JAT l 
आइ न अन्त न ASA TZ, णउ भव, WI णिब्वाण। 
Ug सो परम मसासुह्‌, णउ पर TT अप्पाण॥ 
यद्यपि हम आगे चलकर देखेंगे कि इन सिद्धों की वाणियों से कबीरदास की 
वाणियों का सम्बन्ध है, तथापि आगे जो कुछ विवेचना की जा रही है उसके वल 
पर मेरा अनुमान है कि कबीर पर इन सिद्धों का प्रभाव नाथपन्थियों की मध्यस्थता 
में ही पड़ा है वस्तुतः जव कबीरदास अवधूत को पुकारते हैं तो इन सिद्धाचायॉ 
के अवधूत से उनका सीधा अभिप्राय नहीं होता। | 
निर्वाण-तन्त्र (चतुर्दश-पटल) में कहा गया है कि अवधूत वह है जो सब 
पंचतत्त्व सेवन करता हुआ विराचारी होकर रहता है, संन्यास की सभी विधियों 
का यथोक्त पालन करता है, दण्डियों की भांति अमावस्या के दिन मुण्डन न कराके 
लम्बे केश और जटा आदि धारण करता है, अस्थिमाला और रुद्राक्ष को धारण 
करता है, दिगम्बर होकर या कौपीन-मात्र धारण करके रहता है और शरीर में 
रक्तचन्दन और भस्म का लेप करता है 17 
तन्त्र-ग्रन्थों में चार प्रकार के अवधूतों की चर्चा है--ब्रह्मावधूत, शेवावधूत, 
भक्तावधूत और हंसावधूत। हंसाववूतो में जो पूर्ण होते हैं वे परमहंस और जो 
अपूर्णं होते हैं वे परिव्राजक कहलाते हैं (प्राणतोपिणी) । परन्तु कबीरदास ने न 
तो इतने तरह के अवधूतों की कहीं कोई चर्चा ही की है और न ऊपर निर्वाण-तन्त्र 
के बताये हुए अवधूत से उनके अवधूत की कोई समता ही दिखायी है। ‘Sar’ की 
बात कबीरदास कहते जरूर हैं पर वे हंस और अवधूत को शायद ही कहीं एक 


समझते हों । वे बराबर हंस या पक्षी शुद्ध और मुक्‍त (क ते हूँ। 
LE - 3 
1. शृणु देवि, प्रवक्ष्यामि अवधूतो यथा भवेत! eg. ये ee 
वीरस्य मूर्ति जानीयात्‌ सदा तत्त्वपरायणः ।। 4 Ra F i 
azi कथितं सवं संन्यासधारणं पूरम्‌ । र उ ल 
तद्रूपं सर्वकर्माणि प्रकुर्यात्‌ वीखल्लभम्‌ ॥ ` न A 5 Pot Si 


दंडिनो मुण्डनं च क 
तथा नैव प्रकुर्यात्त वीरस्य मुण्डनं प्रिये ॥ ~ 
असंस्कृतं केशजालं मुक्तालंवि कचोच्चयम | 

अस्थिमाला विभूषा वा रुद्राक्षानपि धारयेत्‌ ॥ 
दिगम्बरो वा वीरेन्द्रश्चाथवा कोपिनी भवेत्‌ | 
रक्तचन्दनसिक्तांगं कुर्याद्‌ भस्मांग-भूषणम्‌ ॥। 

प॑रवर्त्ती साम्प्रदायिक टीकाकारों ने कबीरदास के 'हंसों' का धर्मदास आदि शिष्य 
अर्थ किया है और किसी-किसी टीकाकार ने इस शब्द का arg’ या ‘fag’ अर्थ 
किया है, पर ऐसे स्थलों पर उनका तात्पर्य ज्ञानमार्गी कुटीच र-बहूदक-हंस-परमहंस 
इन भेदों से है, तान्त्रिक या शेव 'हंसावधूत' से नहीं। कबीरदास ने पंचमकारसेवी 
अवधूत को कोई चर्चा नहीं की । 
पंचमकार में मदिरा भी है। इस मदिरा-सेवन का उल्लेख कबीर में मिलता 
जरूर है!, पर उसका कारण और है जो आगे चलकर स्पष्ट हो जायगा 1 रक्त- 
चन्दन और अस्थिमालाधारी अवधूत को तो कवीरदास जानते ही नहीं। वस्तुतः 
शाक्त या तान्त्रिक अवधूत की चर्चा कबीर को अभिप्रेत नहीं थी । शाक्तों या 
'साकत' लोगों के सम्बन्ध में कबीरदास ने कभी सम्मान नहीं प्रकट किया |? 
वस्तुतः ऊपर जिस 'जगथें न्यारे' अवधूत की चर्चा है वह गोरखपन्थी सिद्ध- 
योगी है । कई जगह तो कबीर ने स्पष्ट ही गोरखनाथ को अदधूत कहा है ।* ऊपर 
जिस विलक्षण योगेश्वर अवधूत की चर्चा की गयी है उसके लक्षण गोरखपन्थी कन- 
फटे योगियों के विषय में ही पूरे उतरते हैं। यही लोग कान में छिद्र करके वह 
कुण्डल धारण करते हैं जिसे मुद्रा या 'दर्शन' कहते हैं, यही दो-तीन अंगुल की काली 
सींग की छोटी-सी सीटी गले में धारण करते हैं जिसे 'नाद' (श्वृंगीनाद) कहते हैं 
और जो सेली नामक काले ऊनी धागों से Tar होता है । इनके हाथ में नारियल 
का एक खप्पर होता है ये लोग गेरुआ वस्त्र और जटा धारण करते हैं, शरीर पर 
AAT और ललाट पर त्रिपुण्ड धारण करते हैं, इन्हीं योगियों को लक्ष्य करके कबी र- 
दास ने जो कुछ कहा है उसका भाव यह है कि असली योगी वह नहीं है जो इन 
बाह्य वेषों को धारण करता है, असली तो वह है जो इन बाह्य agi की कोई 
परवा नहीं करता, जो मन ही में मुद्रा और खप्पर धारण करता है, मन ही में 
आसन लगाता है, मन ही में सींगी बजाता है, जो भीतर से योगरस में परिपक्व 
हो गया है ।* 
गोरखनाथ के मत में योगी के चिह्न मुद्रा, नाद, विभूति और आदेश बताये 


1. अवधू मेरा मन मतिवारा । 
उनमत्ति चढण मगन रस पीवै त्रिभुवन भया उजियारा ॥ 
गुड़ करि ज्ञान ध्थान करि महुवा भव भाटी करि भारा | 
सुपमनि नारी सहजि ama da पीवनहारा ॥--क. ग्रं., पद 72 
2. साकत मरै सन्त-जन जीवै, भरि भरि राम-रसावन पीवै ॥--क. ग्रं., पद 42 
तथा--बैस्नो की छतरी भली, न साकत का बड़गाँव। 
ओऔर--साकत ब्राह्मण मति मिलै, deat मिलै चण्डाल । इत्यादि 
, रामगुत बेलड़ी रे अवधू गोरखनाथ योगी 1--क. ग्रं., पद 163 
4. सो जोगी जाक मन मैं मुद्रा । राति दिवस ना करई निद्रा ॥ 
मन मैं आसण मन मैं रहणा। मत का जप-तप मनसूँ कहणा N 
मन मैं खपरा मन मैं सींगी | are बेन ast रंगी ut 


पंचपरजारि भसमकरि भूका | कहै कबीर सौ aga लंका । क. ग्रं. पद 206 

गये हैं । मुद्रा का बड़ा माहात्म्य है | सिद्ध-सिद्धान्त-पद्ध ति में कहा गया हे कि 'मुद' 
धातु मोदार्थक और 'रा' धातु दानार्थक है। ये दोनों जीवात्मा और परमात्मा के 
वाचक हैं । इन दोनों की एकता विधान करनेवाली यह मुद्रा है, जिसके दर्शन से 
देवगण प्रसन्न होते हैं और असुरगण भाग जाते हैं। यह साक्षात्‌ कल्याणदायिनी 
हे। इस मुद्रा को कान फाड़कर पहनाया जाता है। इसीलिए इस पवित्र मुद्रा के 
कारण क्षुरिका या क्षुरी भी महत्त्वपूर्ण हो जाती है। इसीलिए क्षुरिका की महिमा 
वर्णन के लिए क्षुरिकोपनिपद्‌ रचित हुई है और उस उपनिषद्‌ में बताया गया है 
कि एक वार क्षुरिका के स्पर्श से मनुष्य योगी हो जाता है और जन्म-मरण के 
बन्धन से मुक्‍त हो जाता है।? नाद को ही अनाहद या श्वृंगी नाम से कहा गया है । 

आदेश आत्मा, परमात्मा, और जीवात्मा (?) इन तीनों की सम्भूति या मिलने 

को कहते हैं ।2 इस प्रकार योगियों के सभी चिल्ल असल में आध्यात्मिक वृत्तियों के 

प्रतीक मात्र हैं । परन्तु अवधूत के लिए सव नियम अवश्य पालनीय नहीं हैं । वह 

कहीं भोगी होकर, कहीं त्यागी होकर, कहीं नग्न रहकर, कहीं पिशाच-सा बना 

हुआ, कहीं राजा होकर, कहीं आचारपरायण बनकर, सर्वमय होता हुआ भी 

सर्वविवजित होकर रह सकता है।१ इसी भाव को बताने के लिए भर्तृ हरि ने कहा 

है कि इस अवधूत मुनि की बाह्य feat प्रशमित हो गयी हैं। वह न दुःख को 

दुःख समझता है, न सुख को सुव । वह कहीं भूमि पर सो सकता है कहीं पलंग पर, 

कहीं कन्था धारण कर लेता है कहीं दिव्य वसन, कहीं शाकाहार पर ही दिन गुजार 

देता है और कहीं मधुर भोजन पाने पर उसे भी पा लेता है ।4 किन्तु कबीरदास 
इस प्रकार योग में भोग को पसन्द नहीं करते । न तो वे बाहरी भेषभाव को पसन्द 

करते हैं और न सर्वमय होकर सर्वविवजित बने रहने के आचार को। योगी तो 

वह है जो न भीख मांगे, न भूखा सोये, न झोली-पत्र और वटुआ रखे, न अनहद 
नाद के बजाने से विरत हो, पाँच जने की जमात (गृहस्थी) का पालन भी करे 
और संसार से मुक्ति पाने की साधना भी जाने | जो ऐसा नहीं, वह अवधूत योगी 
कबीर का आदर्श नहीं हो सकता ।5 


1. गोरक्ष-सिद्धान्त-संग्रह, ए. 9 
2. वही, पृ. 9 
3. क्वचिद्‌भोगी क्वचित्त्यागी क्वचिद्नग्नः पिशाचवत्‌ । 
कवचिद्राजा क्वचिच्चारी सोऽवधूतो विधीयते ॥ गो. सि. सं., पृ. 10 
4. क्वचिद्भूमौ शय्या क्‍्वचिदपि च पर्यङ्कशयनः 
क्वचित्कंथाधारी क्वचिदपि च माल्यांवरधरः । 
क्त्रचिच्छाकाहारी क्वचिदपि च दिव्योदनरुचि: 
मुनिः शांतारंभो, गणयति न दुःखं न च सुखम्‌ 1--“वैराग्यशतक' 
5. बावा जागा एक अकेला, जाके तीरथ ब्रत न मेला । 
झोली va विभूति न बटवा, अनहुद वेन बजावे | 
माँगि न खाइ न भूखा ald, घर-अंगना फिर ad ॥ ES 

यद्यपि इन योगियों के सम्प्रदाय के सिद्धों को ही कबीरदास अवधूत कहते हैं 
तथापि वे साधारण योगी और अवधूत के फर्क को बराबर याद रखते हैं । साधारण 
योगी के प्रति उनके मन में वैसा आदर का भाव नहीं है जैसा अवधूत के बारे में है । 
कभी-कभी उन्होने स्पष्ट भाषा में योगी को और अवधूत को भिन्न रूप से याद 
किया है। (तु. क. ग्रं., परिशिष्ट, पद 126, पृ. 301) 

इस प्रकार कबीरदास का अवधूत नाथपन्थी सिद्ध योगी है । 


नाथपन्थिय्रों के सिद्धान्त और 
कबीर का मत 


oy 

अब देखना चाहिए कि इस नाथपन्थी अवधूत का मत क्या था और कबीरदास पर 
उसका कुछ प्रभाव पड़ा था या नहीं । 

गोरखनाथ के योगमार्ग में गुरु की बड़ी महिमा गायी गयी है। गुरु ही समस्त 
श्रेयो का मूल है और एकमात्र अवधूत ही गुरु पद का अधिकारी हो सकता है--वह- 
अवधूत, जिसके वाक्य-वाक्य में वेद निवास करते हैं, पद-पद में तीर्थ बसते हैं, प्रत्येक 
दृष्टि में कैवल्य या मोक्ष विराजमान होता है, जिसके एक हाथ में त्याग है और 
दूसरे हाथ में भोग और फिर भी जो त्याग और भोग दोनों में अलिप्त है ओर 
जैसा कि 'सूतसंहिता' में कहा गया है, वह वर्णाश्रम से परे है और समस्त गुरुओं 
का साक्षात्‌ गुरु है, न उसमे कोई बड़ा है और न बराबर ।१ इस प्रकार के पक्षपात- 
विनिर्मुक्त योगेश्वर को ही 'नाथ-पद' की प्राप्ति होती है। 


0 + Se ed CS Tse 


| 
| 
| 
| 


-> पाँच जनाँ की जमाति चलावे, तास गुरु मैं चेला । 

कहै कबीर उनि देस सिधाये, बहुरि न इहि जग मेला ॥--क. ग्रं., पद 207 
1. वचने वचने वेदास्तीर्थानि च पदे पदे। 

दृष्टौ दृष्टौ च mated सोऽवधूतः श्रियेऽस्तु नः ॥ 

एकहस्ते धतस्त्यागोवोगश्चैककरे स्वयम्‌ । 

अलिप्तस्त्यागयोगाभ्यां सोऽ्वधूतः श्रियेऽस्तु नः ॥ गो. सि. सं., पृ. 1 
2. अतिवर्णाश्रमी साक्षात्‌ गुरुणां गुरुरुच्यते | 

न तत्सोऽधिको वास्मिन्‌ लोकरेऽस्त्येव न संशयः । -- अष्ट., प. 459 

'पक्षपातरहित AT से मतलब ब्राह्मणत्व आदि आश्रमाभिमात से रहित होने 
से है । गीता में भगवान्‌ ने कहा है कि मैंने गुण-कर्म विभाग से वर्णो की सृष्टि की 
है। इस पर से गोरखपन्थी लोगों का कहना है कि सभी वर्ण गुणमूलक हुए और 
गुणमूलक अभिमान के रहते हुए ब्रह्म-प्राप्ति असम्भव है। आश्रमों को भी ये लोग 
गुणमूलक ही मानते हैं। इसीलिए आश्रमाभिमान को भी मुक्ति में बाधक मानते 
हैं । इस प्रकार गुणमय वर्ण और गुणमय आश्रम का अभिमान रखनेवाले को गुरु 
नहीं बनाया जा सकता | ऐसे के साथ गुरु-शिष्य सम्बन्ध उसी प्रकार निष्फल है 
जिस प्रकार दो स्त्रियों के सम्बन्ध से पुत्र-प्राप्ति की आशा ! (गो. सि. सं., 2-3) 

इस अवधूत का परम पुरुषार्थ मुक्ति ही है, पर यह द्वैत और अद्वैत के द्वन्द्व 
से अतीत है । अवधूत गीता में कहा गया है कि कुछ लोग अद्वेत को चाहते हैं, कुछ 
लोग द्वैत को, पर इन दोनों से परे--द्वैताद्वैत-विलक्षण-तत्त्व कोई नहीं जानता । 
यह सम-तत्त्व कहलाता है । यदि सर्वगत देव स्थिर, पूर्ण और निरन्तर है तो क्या 
वह दवैताद्त-विकल्पना महामोह नहीं है ? कबीरदास ने कुछ इसी भाव से मिलता- 
जुलता पद कह है ।? प्रसिद्ध है कि एक वार काशी के पण्डितों में द्वैत और अद्वैत 
तत्त्व का शास्त्रार्थं बहुत दिनों तक चलता रहा । जब किसी शिष्य ने कबीर साहब 
का मत पूछा तो उन्होंने जवाब में शिष्य से ही कई प्रश्‍न किये। शिष्य ने जो कुछ 
उत्तर दिया उसका सार-मर्म यह था कि विवदमान पण्डितों में इस विषय में कोई 
मतभेद नहीं है कि भगवान्‌, रूप, रस, गन्ध एवं स्पर्श से परे हैं, गुणों और क्रियाओं 
के अतीत हैं, वाक्य और मन के अगोचर हैं। कबीरदास ने हसकर जवाब दिया कि 
भला उन लड़नेवाले पण्डितों से पूछो कि भगवान्‌ रूप से निकल गया, रस से अतीत 
हो गया, गुणों के ऊपर उठ गथा, क्रियाओं की पहुँच के बाहर हो रहा, वह अन्त में 
आकर संख्या में अटक जायेगा ? जो सबसे परे है वह क्या संख्या के परे नहीं हो 
सकता ? यह्‌ कबीर का द्वँताद्वैत-विलक्षण समतत्त्ववाद है । नाथपन्थी लोग जोर देकर 
इस द्वेताट्वैत-विलक्षण समतत्त्ववाद का समर्थन करते हैं । इस विषय में कबीरदास 
का उनसे सीवा सम्बन्ध है । जिक स्त्रयं-ज्योति सच्चिदानन्द मूत्ति की उपासना ये 
योगेश्वर लोग करते हैं वह ब्रह्मा भी नहीं है, विष्णु भी नहीं है, इन्द्र भी नहीं है, 
और पृथ्वी-जल-वायु-अर्नि-आकाश भी नहीं है। वह वेद और यज्ञ भी नहीं, सूर्य 
और चन्द्र भी नहीं, विधि और कल्प भी नहीं--वह इन सबसे विलक्षण स्वयं -ज्योतरि 


1. agi केचिदच्छन्ति द्वैतमिच्छन्ति चापरे । 

समतत्त्वं न जानाति दवँताद्वतविलक्षणम्‌ ॥ 

यदि सर्वगतो देवः स्थिरः पूर्णो निरन्तरः । 

अहो माया महामोहो Pare तविकल्पना ॥--गो. सि. सं., पृ. 11 में उद्धत * 
2. गोरख-राम एको नहि seat ना वह वेद विचारा । = 

हरिहर ब्रह्मा ना शिव-सक्‍ती ना ag तिरथ-अचारा । 

माय-बाप-गुरु जाके नाहीं सो धों दूजा कि अकेला । 

कहहि कबीर जो अव की दूझे सोइ गुरू हम चेला ॥--त्रोजक, शब्द 43 

सत्य रूप है।! वह कबीरदास के राम की भांति ही सबसे न्यारा निरंजन है । ब्रह्मा 
भी अंजन है, विष्णु भी अंजन है, शिव भी, गोपी भी, पुराण भी, विद्या भी, पूजा 
भी, देवता भी, दान भी, वेश भी, पुण्य भी, तप भी, तीर्थ भी । एकमात्र निरंजन 
राम है जो सबसे विलक्षण है, सबसे अतीत । कबीरदास के मत से ‘ara’ बह है 
जो समस्त त्रिभुवन का एकमात्र यती--परब्रह्म है ।3 यह कथन सिद्ध जालन्धर के 
वाक्य में कहे हुए उस वचन से मिलता है जिसमें ‘ara’ की द्वेताद्वत-विलक्षण, 
समस्त यतियों में श्रेष्ठ, शंकर-स्वरूप कहकर स्तुति की गयी है ।4 

यह मत वेदान्तियों, सांख्यों, मीमांसकों, atai और जैनों के मत से अपना 
वैशिष्ट्य प्रतिपादित करता है। ये लोग श्रुति को साधिका नहीं मानते । (गो. 
सि. सं., पृ. 22-28; 75-76) | इनके मत से वेद दो प्रकार के हैं स्थूल और 
सूक्ष्म । स्थूल वेद यज्ञ-याग का विधान करते हैं, योगियों को इससे कोई वास्ता 
नहीं (पृ. 26) | उनका मतलब समस्त वेदों के मूलभूत ओंकारमात्र से है। 
क्योंकि ओंकार ही वेद का सार है। कबीरपन्थ में भी स्थूल और सूक्ष्म वेद की 
कल्पना की गयी है जिसकी चर्चा आगे की जायगी। 'ज्ञानचौतीसा' के आदि में 
कबीरदास ने मानो इसी मत का समर्थन करते हुएं कहा है कि जो ओंकार या प्रणव 
को जानता है वह उस पराशक्ति को जानता है जो लिखकर मिटा सकती है । 
अर्थात्‌ जो सब-कुछ करने में समर्थ है और इसके वाद ही शायद ओंकार पर बहुत 
अधिक जोर देनेवाले इन योगियों को लक्ष्य करके कहा है कि ओंकार की बात तो 


1. न ब्रह्मा विष्णुरुद्रौ न सुरपतिसुरा नैव पृथ्वी न चायो, 

नैवस्तिर्नापि वायुर्न च गगनतलं नो दिशो नैव कालः । 

नो वेदा नैव यज्ञा न च रविशशिनौ नो दिशौ नैव कालः । 

स्वज्योतिः सत्यमेकं जयति तव पदं सच्चिदानन्दमूर्ते ।।--'सिद्धसिद्धान्तपद्ध ति' 
2. राम निरंजन न्यारे रे, अंजत सकल पसारा रे। 

अंजन उत्पत्ति ओ ओंकार, अंजन माँड्या सब विस्तार | 

अंजन ब्रह्मा-शंकर-इंद्र, अंजन गोपीसँगि गोविद ॥ 

अंजन वाणी अंजन वेद, अंजन कीया नाना भेद। 

अंजन विद्या-पाठ पुराण, अंजन फोकट wate गियान i 

अंजन पाती अंजन देव, अंजन की करे अंजन सेव । 

अंजन नाच अंजन गावै, अंजन भेष अनंत दिखावे ॥ 

अंजन कहाँ कहाँ लग केता, दान-पंनि-तप-तीरथ जेता । 

कहै कवीर कोई विरला जाग | अंजन छाँड़ि निरंजन लागे ॥--क. ग्रं., पद 336 
3. सिध सोई जो art इती । नाथ सोई जो त्रिभुवन जती ।--क. ग्रं., पद 327 
4. बन्दे तन्ताथतेजो भुवनतिमिरहं भानुतेजस्कर वा, 

सत्कर्तृ व्यापकं त्वा पवनगतिकरं व्योमवन्निभर AT 

मुद्रानादव्रिशूलैविमलरुचिधरं खर्परं भस्ममिश्रं, 

fa वाऽव तरू्पं दयत उत परं, यौगितं शंकर वा ॥ 

सभी किया करते हैं पर इसे समझ सकनेवाले विरले ही हैं 17 

“गोरक्ष सिद्धान्त-संग्रह' में पुस्तकी विद्या की बड़ी खिल्ली उड़ायी है। इसमें 
कवेशय गीता की एक कहानी उद्धृत की गयी है । दुर्वासा मुनि सव शास्त्र पढ़कर 
महादेव की सभा में गये । वहाँ पर उनके अध्यात्मज्ञान के अभाव को देखकर नारद 
ने उन्हें “भारवाही गर्दभ' कहा । अमर्षी दुर्वासा ने सारी पुस्तकें समुद्र में फेंक दीं 
और शिव से अध्यात्म विद्या की भिक्षा माँगी । कबी रदास ने भी पोथी पढ़-पढ़कर 
मरनेवाले और फिर भी राम को न जान सकनेवाले ज्ञान-मुढों की कुछ ऐसी ही 
खिल्ली उड़ायी है 1° कवीरदास का स्वर बिल्कुल इन योगियों से मिलता-जुलता 
है । योगियों के पूर्ववर्ती सहजयानी साधकों में भी यह वात पायी जाती है और 
और भी टटोला जाय तो यह परम्परा बहुत पुरानी प्रतीत होगी । जो लोग कवीर- 
दास की इस प्रकार की उक्तियों को विदेशी साथकों से प्रभावित बताते हैं वे न 
जाने क्‍या सोचते रहते हैं । कबीर ने जब कहा था कि पोथी पढ़-पढ़कर सारा संसार 
मर गया मगर पण्डित कोई नहीं हुआ, केवल प्रियतम को मिलानेवाला, एक ही 
अक्षर पढ़नेवाला पण्डित हो जाता है; १ तो वे गोरखपन्थी योगमार्गियों के ही स्वर 
में बोल रहे थे--घर-घर में पुस्तक के बोझ ढोनेवाले विद्यमान हैं, नगर-नगर में 
पण्डितों की मण्डली मौजूद है, वन-वन में तपस्वियों के झुण्ड वत्तंमान हैं, किन्तु 
परब्रह्म को जाननेवाला और उसे पाने का उद्योग करनेवाला कोई नहीं ।५ इस 
प्रसंग में कबीरदास ने जो नारदादि मुनियों का हवाला दिया है वह क्या कवेशय 
गीता की उस कहानी के ही आधार पर ? (तुल. : क. ग्रं.. पद 39) । 

“सभी सम्प्रदाय कहते हैं कि ग्रन्थ हजारों की संख्या में हैं। मैं कहता हूँ कि 


1. वो sare आदि जो जाने । लिखिके मेट ताहि सो मानै । 

वो अकार कहै सब कोई । जिन्हि यह लखा सो विरले होई ॥ 

--ज्ञानचौतीसा', 1-2 

2. तू राम न जपहि अभागा । 

वेद पुरान पढ़त अस पांडे खरचंदन जैसे भारा । 

राम-नाम-तत समझत नाहीं अंति पड़े मुखि छारा ॥ 

नारद कहै, व्यास यों ard सुखदेव पूछो जाई । 

क. ग्रं., पद 39 

3. पोथी पढ़ि-पढ़ि जग-मुवा, पंडित भया न कोइ । 

एकं आखर पीव का, पढ़े सु पंडित होइ 1 

ऊ. ग्रे., पद 1-94, पृ. 30 

4. गृहे गृहे पुस्तकभारमाराः पुरे पुरे पंडितयूथयूथः । 

वने वने तापसवृन्दवृन्दाः न ब्रह्मवेत्ता, न च कर्म त्ता । 

अनेकशतसं ष्याभिस्तर्क व्याकरणादिभि' । 

पतितः शास्त्रजलेपु प्रज्ञया ते विमोहिताः ॥। 

अनिर्वाच््रपदं वक्तुं न शक्यते सुरैरपि । 

स्वात्मप्रकाशरूपं तत्‌ कि शास्त्रे प्रकाश्यते ॥। 

गो. सि. सं. (पृ. 30) में उद्धृत 

यदि मेरी बात मानो तो सभी को कुएं में फेक दो भला जो लोग आधुनिक समय 
में स्वयं मुक्‍त नहीं हो सके, वे दूसरे को मुक्ति का उपदेश दे सकते हैं, यह कँसे 
मान लिया जाय ? जो व्यक्ति लोगों को अचरज में डाल देने के लिए, या अभि- 
maaa या जीविका के लिए, या व्यसन के लिए, या अन्य किसी अभिलषित बस्तु 
की प्राप्ति के लिए ग्रन्थ लिखा करता है बह धर्मार्थी पुरुषों के आगे कैसे शोभनीय 
हो सकता है ? ” (गो. सि. सं., पृ. 77) इसीलिए योग-वीज में कहा है कि “सैकड़ों 
तर्क-व्याकरणादि ग्रन्थों से वृद्ध होकर ये ज्ञानमूढ़ लोग शास्त्रों के जाल में बुरी 
तरह फंस गये हैं। जिस अनिर्वाच्य पद को देवता भी नहीं बता सकते, उसे ये शास्त्र 
क्या वतायेंगे ? ' और कबीरदास ने मानो इसी पर मुहर लगाते हुए कहा है कि हे 
भगवान्‌, तुम जैसे हो वैसा तुम्हें कोई नहीं जानता । लोग दूसरा ही कहते रहते हैं। 
चारों बेद के चार मतों में सारा संसार भूला पड़ा है और इस प्रकार श्रुति और 
स्मृति इन दोनों के विशवास से जकड़ा हुआ संसार आशा-पाश में व्यर्थ ही उलझा 
हुआ है । जब ब्रह्मादि देवता और सनकादि भक्त भी इस जाल में उलभे हुए हैं तो 
मुझ वेचारे की क्या हस्ती है ! 1 | 
अद्वेत-मत से नाथ-मत का उत्कर्ष दिखाने के लिए एक कहानी कही गयी है । i 
शंकराचार्य अपने चार शिष्यो सहित नदी-तीर पर बैठे थे । वहाँ कापालिक रूप 
में भैरव ने कहा कि आप तो संन्यासी हैं, आप मित्र और शत्रु को समान दृष्टि से 
देखनेवाले हैं, सो कृपया मुझे अपना सिर काट लेने दीजिए ताकि मैं उसमे भैरवी 
की पूजा कर सक | शंकराचार्य जरा सोच में पड़ गये । यदि दे देते हैं तो पराजय 
होती है; यदि नहीं देते हैं तो शत्रु-मित्र में तुल्यदृष्टिता सिद्ध नहीं होती । शंकर 
को इस प्रकार शिथिल देखकर उनके एक शिष्य पद्माचार्य ने नृसिहदेव का स्मरण 
किया और नृसिहदेव ने भी तत्काल उग्र भैरव पर आक्रमण किया । तब उग्र भैरव 
ने कापालिक वेश परित्याग कर अपना असली स्वरूप प्रकट किया और प्रसन्न 
होकर मेघ गम्भीर ध्वनि में कहा कि, 'अहो अद्वेतवाद आज पराजित हुआ ! मैंने 
चालाक मल्ल की भाँति अपने शरीर की हानि करके भी प्रतिद्वन्द्वी को चित कर 
दिया। तुम्हारा सिद्धान्त पराजित हुआ । आओ, युद्ध करो।' शंकराचाय इस 
ललकार का मुकाबला नहीं कर सके, क्योंकि संन्यासी लोग प्रारब्ध कर्म में 
विश्‍वास करते हैं; अर्थात्‌ ये मानते हैं कि ज्ञान-प्राप्ति हो जाने पर संचित और 
क्रियमाण कर्म तो जले हुए बीज की तरह बेकार हो जाते हैं, पर जिस कर्म का फल 
मनुष्य भोग रहा है बह प्रारब्ध कर्म तब भी बना रहता है। परन्तु अवधूत लोग 


me eo ळे -- 


1. जस तू तस तोहि कोई न जान, लोग कहैं सव आनहि आन । 
चारि वेद ag मत का विचार, इहि भ्रमि भूमि भूलि पर्यौ संसार | 
सुरति सुमृतिं ga विसवास, वाझि पर अस आसपास । 
ब्रह्मादिक सनकादिक सुरनर, मैं बपुरी धूं कामें काकर 
जिसि gre तारौ aret तिरई, कह कबीर नांतर बाँधे मरई॥ 
-+क ग्रं., पद 47 

सभी कर्मों को योग-वल से भस्म कर देते हैं चाहे वह प्रारब्ध हो या संचित हो या 
क्रियमाण हो । सो, प्रारब्ध कर्मो ने शंक्रराचार्य को जड़ बना दिया। फिर FIT- 
लिक ने योग-माया का आवाहन किया और उसने आकर शंकर के चारों शिष्यों के 
सिर उतार लिये और उन्हें जलाकर भस्म कर दिया। अव जाकर आचार्य शंकर 
को ज्ञान हुआ कि वास्तविक शक्ति उनके अद्वैत ज्ञान में नहीं, बल्कि कापालिकों 
के योग-मार्ग में है । इसके पूर्व शंकराचार्य ने दक्षिण दिशा में विष्णु-सेवन और 
कर्मोपासना का अनुष्ठान किया था, पूर्व में जाकर वैद्यनाथधाम में शिव-भक्ति की 
साधना की थी और फिर भी पश्चिम में जब शक्तिरहित हो गये थे ती भय से 
व्याकुल होकर 'सोन्दर्यलहरी' आदि शक्ति-स्तोत्र लिखे थे। आखिरकार जब वे 
उत्तर में आये तो आइचर्य के साथ देखा कि सारी उत्तर दिशा महासिद्धों से भरी 
है | यहाँ आचार्य की मुलाकात तारानाथ से हुई । उन्होंने पूछा कि 'क्यों जी, तुम्हें 
तीर्थाटन ही करना है या कुछ अध्यात्म-साधना भी ?' शंकर कुछ मतलब नहीं 
समझ सके | उनकी जिज्ञासा देखकर सिद्ध तारानाथ ने नाथपन्थ के अनुसार योग 
का उपदेश दिया । अब शंकराचार्य को वास्तविक ज्ञान हुआ और उन्होंने TA- 
सूचिकोपनिषद्‌र लिखी और 'सिद्धान्तविन्दु नामक योगियों का एक ग्रन्थ भी 
लिखा। यहाँ यह भूल नहीं जाना चाहिए कि कापालिक वस्तुत: नाथपन्थी हैं, 
क्योंकि शावरतन्त्र में जिन 12 आचार्यो को और उनके 12 शिष्यों को कापालिक 
कहा गया है वे वस्तुतः नाथपन्थी ही हैं।2 
बारह आचार्यो और वारह शिष्यों के इन नामों में से कुछ की ऐतिहासिकता 
सन्दिग्ध होने पर भी नागार्जुन, मीननाय, गोरक्ष और चर्पट आदि सचमुच ऐति- 
हासिक हैं। म. म. हरप्रसांद शास्त्री ने जव वौद्ध सहजयान के सिद्धाचार्यो के प्रति 
विद्वानों का ध्यान आक्रृष्ट किया तो जाना गया कि बहुत-से सिद्धगण ओर नाथ- 
पन्थ के आचार्य एक ही हैं। आगे चलकर जब इस विषय की और भी चर्चा हुई 
तो जाना गया कि ये नाम सिर्फ सिद्धों और नाथपन्थियों में ही समान नहीं हैं, 
बलिक, निरंजन-पन्वियों, तान्त्रिकों और कापालिकों में भी समान रूप से प्रचलित . 
हैं । इस सूची में निर्गुण-मत के सन्तों का नाम भी जोड़ दिया जा सकता है । इस 


1. vagal यी वज््मूचिहोपनिपद्‌ का कर्त्ता कौन है, यह विवादास्पद प्रश्‍न है । 1921 ई. में 
हडसन ने इसे नेयाल में पाया या । वहाँ इस ग्रन्थ के रचयिता अश्वघोष बताये गये, बाद में 
इसको एफ प्रति नासिक में पायी गयी जो शंकराचार्य की लिखी वतायी गयी । यह उपनिषदों 
में गिनी जाती है और, निर्णयसागर प्रेस ने 108 उपनिषदों का जो संग्रह छापा है, उसमें 
छपी है । इस पुस्तक में जातिभेद पर तीब्र आक्रमण किया गया है । इसके हिन्दी अनुवाद 
के लिए "भारतवर्ष में जातिभेद', पृ. 48-50 देखिए । $ 

2. वारह आचार्य ये हैं : आदिनाथ, अनादिनाथ, काल, अतिकाल, कराल, विकराल, महाकाल, 
कालभैरव, बटुक, भूतनाथ, वीरनाथ और श्रीकण्ठ । are शिष्य ये हैं: नागार्जुन, जड- 
भरत, हरिश्चन्द्र, सत्यनाय, मीननाथ, गोरक्षनाथ, चर्पट, अबद्ध, वैराग्य, कन्याधारी, जालन्धर 
और मलयार्जुन (गो. सि., 13-19) । 

' प्रकार इस विषय का अध्ययन केवल महत्त्वपूर्ण ही नहीं, काफी मनोरंजक भी सिद्ध 
हुआ है। दुर्भाग्यवश इस तरफ पण्डितों को जितना ध्यान देना चाहिए, उतना 
अभी तक नहीं दिया गया है । सुप्रसिद्ध विद्वान्‌ म. म. पं. गोपीनाथ कविराज का 

i कहना है कि हठयोगियों अर्थात्‌ मत्स्येन्द्रनाथ, गोरखनाथ आदि नाथपन्थियों, 
| aaa और सहजयानी बोद्धों, त्रिपुरा सम्प्रदाय के तान्त्रिकों, नववेष्णवों का 
नियमित और वैज्ञानिक अध्ययन ऐसी बहुत-सी बातों का रहस्योद्घाटन करेगा जो 
इन सबमें समान रूप से विद्यमान हैं। महायान बौद्धधर्म और तन्त्रमत का सम्बन्ध 
बहुत ही महत्त्वपूर्ण है और इस सम्बन्ध में सावधानतापूर्ण और गम्भीर अध्ययन 
a की जरूरत है | 

3 नाथपन्थ के आदि-प्रवत्तक आदिनाथ अर्थात्‌ स्वयं शिव माने जते हैं। 
| मत्स्येन्द्र इन्हीं के शिष्य बताये जाते हैं। इन्हीं मत्स्येन्द्रनाथ के कई शिष्य बड़े 
पण्डित और सिद्ध हुए, जिनके प्रभाव से यह मत सारे भारतवर्ष में प्रतिष्ठित हो 
f गया । इन शिष्यों में सबसे प्रधान गोरखनाथ या गोरक्ष थे ! सुप्रसिद्ध तिब्बती 
í ऐतिहासिक तारानाथ (सिद्ध तारानाथ, जिनके शंकराचार्य के साक्षात्कार की 
किवदन्ती का ऊपर उल्लेख हो चुका है) का कथन है कि गोरखनाथ पहले बौद्ध 
थे और बाद में शैव हो गये थे। इसीलिए तिब्बत के लामा लोग गोरखनाथ को 
बड़ी घृणा की दृष्टि से देखते हैं । गोरखनाथ ने ही योग-मार्ग के अभिनव रूप हठ- 
योग को प्रतिष्ठित कराया । प्रसिद्ध महाराष्ट्र भक्त ज्ञाननाथ ने अपने को गोरख- 
नाथ को शिष्य-परम्परा में माना है उनके कथनानुसार यह परम्परा इस प्रकार 
है: आदिनाथ, मत्स्येन्धनाथ गोरखनाथ, गाहिनी (गैनी) नाथ, निवृत्तिनाथ, 
ज्ञाननाथ | ज्ञाननाथ तेरहवीं शताब्दी में वर्त्तमान थे। इसलिए गोरखनाथ 1 1वीं- 
12वीं शताब्दी में हुए होंगे । इस प्रसंग में 'गोरक्ष-सिद्धान्त-संग्रह' (पृ. 40) में 
बतायी हुई इस गुरु-परम्परा का भी स्मरण कर लिया जा सकता है: श्रीगुरु 
आदिनाथ, मत्स्थेन्द्रनाथ--सत्पुत्र उदयनाथ-दण्डनाथ-सत्यनाथ-सन्तोषनाथ-कूर्म- 
नाथ-भवनाथ | उनके गोरक्षनाथ ईरवर-सन्तान थे। शायद मत्स्येन्द्रनाथ के पुत्र- 
क्रम से उदयनाथादि उत्तराधिकारी थे और शिष्य थे गोरखनाथ । इनके कई शिष्य 
बताये जाते हैं, जिनमें वलनाथ, हालीकपाव, सलीपाव, आदि मुख्य थे । बंगाल के 
राजा गोपीचन्द की माता मयनामती भी इन्हीं की रिष्या थी । हालीकपाव या 
हाड़िफा हाड़ी नामक अन्त्यज जाति में उत्पन्न हुए थे। वे पहले बौद्ध थे, बाद में 
नाथमार्गी हो गये थे। इन्हीं का एक और नाम जालन्धरनाथ बताया जाता है । 
गोपीचन्द जालन्धरनाथ के शिष्य थे। राजा भरथरी या भतृ हरि भी इन्हीं के 

. शिष्य थे (तु.--क. ग्रं.. पद 299, पृ. 189) 1 
इन योगियों की अद्भुत और आरचर्यजनक करामातों की सैकड़ों 
सारे देश में फैली हुई हैं । जान पड़ता है कि आगे चलकर इन योगियों और निर्गुण- 
मतवादी सन्तों में लोक पर प्रभुत्व प्राप्त करने की होड़-सी मची हुई थी । कबीर- 
दास और गोरखनाथ के करामाती दाँव-पेंचों की कहानियाँ काफी प्रसिद्ध हैं। 


CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


कबीर / 229 


बंगाल के दिनाजपुर आदि जिलों में गोरक्षमत के अनुवर्ती कहे जानेवाले योगियों 
के 'धमाली' नाम से प्रचलित वहुतेरे अत्यन्त अइलील गानों का पता लगा है। 
योगियों के साथ इन अइलील गानों का सम्बन्ध HA हुआ, यह अनुसन्धान करने 
योग्य प्रइन है । अपनी “हिन्दी साहित्य की भूमिका” में, मैंने इस प्रसंग में एक वात 
की ओर सुधीवृन्द का ध्यान आकृष्ट करना चाहा था। पूर्वी उत्तर प्रदेश और 
बिहार में होली के अवसर पर जो अश्‍लील और अश्राव्य गान गाये जाते हैं, उन्हें 
'जोगीड़ा' कहते हैं। साधारणतः इस गान के गानेवाले किसी लड़के को स्त्री रूप में 
सजाकर नाच भी कराते हैं और बीच-बीच में 'जोगीजी धीरे-धीरे” की आवाज 
देते रहते हैं। 'जोगीड़ा' गा लेने के बाद 'कबीर' गाते हैं जो अश्लीलता में जोगीड़ों 
के भी कान काटनेवाले होते हैं । कया इन 'जोगीड़ों' और 'कबीर' के साथ योगियों 
और कवीरपन्थियों की प्रतिद्वन्द्रिता की कोई पुरानी स्मृति जुड़ी हुई है या ये 
अइलील गान भी किसी समय उलटवाँसियों की भाँति अप्रस्तुत अन्तनिहित सत्य 
की ओर इशारा करनेवाले माने जाते थे ? 

इस प्रसंग में मेरे मित्र श्री ललितकिशोरसिंहजी 'नटवर' ने एक महत्त्वपूर्ण 
वात की ओर मेरा ध्यान आकृष्ट किया है। (हिन्दी साहित्य की भूमिका' में 
(पृ. 43-44) मैंने गोरखपन्थियों के पदों से मिलते हुए दादू के पदों का हवाला 
दिया था। 'नटवर' जी ने बताया है कि ये पद बिहार में 'जोगीड़ों' के रूप में 
प्रचलित हैं । उन्होंने इन पदों को पटना में गाये जाते सुना है। अनुसन्थित्सु पाठकों 
को इस दिशा में खोज करनी चाहिए । 


४४25: 
नाथपन्थ में स्मार्तं आचारों को कोई महत्त्व नहीं दिया जाता । यह वात उसे स्मार्त्त 
हिन्दू-धर्म से एकदम विरुद्ध खड़ा कर देती है । 

“लोग आचार-आचार कहा करते हैं। भला यह आचार अत्याचार होकर 
कँसे निभाता है ? भोजन में जो घी देते हो तो वह भी चर्म-मात्र से ही आता है । 
चलते समय जो पैर में जूता देते हो, वह भी तो चमड़े का ही है। शयन में जो स्त्री- 
संग होता है उसकी तो बातें ही जाने दो **। सूर्यादि ग्रहण के अवसर पर मिट्टी के 
बर्तन और जल आदि को अशुचि समझकर छोड़ देते हो किन्तु धान्य घृतादि को 
क्यों नहीं फेंक देते । बात यह्‌ है कि जलाशय में जल तो बहुत मिल जाता है और 
कुम्हारो के घर मिट्टी के aria भी थोड़े ही दामों में मिल जाते हैं, तो फिर क्यों न 
इनको अपवित्र मानकर आचारवान्‌ बन लिया जाय ! पर घी और धान्य वगैरा 
खरीदने में तो बहुत पैसे लगते हैं, फिर इन्हें कैसे अपवित्र मानते ? कहाँ तक ऐसी 
बातें लिखी जायें । सही वात तो यह है कि आचार वस्तु ही कल्पित है। बुद्धिमान 
लोग इसे बिल्कुल नहीं मानते पर यह न समझना चाहिए कि हमारे मत में 
आचार विल्कुल नहीं है है, मगर विचारपूर्वक । और लोग जैसा आचार पालन 
करते हैं वैसा तो हम करते नहीं, पर जो कुछ करते हैं वह्‌ गौण मानकर । उसी को 

मुख्य मानकर नहीं ।” (गो. सि., पु. 60-61) । वया ये युक्तियाँ कबीरदास की 
युक्तियों की भाँति ही चकनाचूर कर देनेवाली नहीं हैं? फिर बड़े नामी-गरामी 
पण्डित किस मुँह से कहा करते हैं कि भारतवर्ष में कबीरदास के पहले ऐसी 
युक्तियाँ अपरिचित थीं और कबीरदास में जो इस प्रकार की युक्तियाँ मिलती हैं 
वे विदेशी प्रभाव के कारण ? 

संक्षेप में कहा जाय तो ये लोग आचार का खण्डन करते हैं; द्वैतवाद, agad- 
वाद और स्मात्त आदि मतों में दोष मिलते हैं, गार्हस्थ्य-वर्जन और कर्म-त्याग पर 
जोर देते हैं, शिव-शक्ति में अभेद साबित करते हैं, रुद्रादि देवताओं में भगवद्‌बुद्धि 
नहीं रखते, पौराणिक कहानियों की खिल्ली उड़ाते हैं और यह मानते हैं कि शक्ति 
सृष्टि करती है, शिव पालन करते हैं, काल संहार करते हैं, और नाथ मुक्ति देते हैं। 
नाथ ही एकमात्र शुद्ध आत्मा हैं, बाकी सभी बद्ध जीव हैं,--शिव भी, विष्णु भी, 
ब्रह्मा भी (पृ. 70) ¡ न तो ये लोग द्वेतवादियों के “क्रिया ब्रह्म' में विश्वास करते 
हैं और न अद्वेतवादियों के 'निष्क्रिय ब्रह्म' में । द्वेतवादियो के स्थान हैं कैलास और 
वेकुण्ठ आदि, अद्वेतवादियों का माया सबल ब्रह्मा-स्थान है, योगियों का निर्गुण स्थान 
है; परन्तु बन्धमुक्ति-रहित परमसिद्धान्तवादी अवधूत लोग निर्गुण और सगुण से 
परे उभयातीत स्थान को ही मानते हैं। क्योंकि नाथ निर्गुण और सगुण दोनों से 
अतीत परात्पर हैं (पृ. 71) । पाठक इस वात को स्मरण रखें। कबीर-मत के 
विकास को समझने में यह बहुत आवश्यक होगी । 

अद्वेत के भी ऊपर विराजमान निराकार साकार से अतीत, परमशून्य निरंजन- 
स्वरूप नाथसे शुरू में निराकार ज्योतिनाथ हुए, उसने साकारनाथ, उनकी 
इच्छा से सदाशिव भैरव और उनसे शक्ति भैरवी उत्पन्न हुई । सदाशिव भैरव से 
ही विष्णु उत्पन्न हुए, उनमे ब्रह्मा और उनसे यह सारी सृष्टि उत्पन्न हुई । नाथ 
से दो प्रकार की सृष्टि उत्पन्न हुई--नादरूपा और विन्दुरूपा । हम आगे नाद 
और बिन्दु का दार्शनिक अर्थ समझने का प्रयत्न कर रहे हैं। वहाँ वह सैद्धान्तिक 
अर्थ है। यहाँ एक बार व्यावहारिक अर्थ भी समझ लिया जाय। नादरूपा सृष्टि 
झिष्य-क्रम से और बिन्दुरूपा पुत्र-पौत्रादि क्रम से चलती है । नाद से नवनाथ हुए 
और बिन्दु से सदाशिव भैरव | झब्द-सृष्टि में पहले सूक्ष्मरूपिणी सृष्टि उत्पन्न हुई, 
फिर स्थूलरूपिणी। सूक्ष्मरूपिणी सृष्टि है प्रणव, महागायत्री, योगशास्त्र; और 
स्थूलरूपिणी है ब्रह्मगायत्री और वेदत्रयी । योगशास्त्र से तन्त्रशास्त्र हुआ और 
वेद से स्मृत्यादि शास्त्र हुए (गो. fa., पृ. 72) । 

इसका मतलब यह हुआ कि इन योगियों के मत से योगशास्त्र और तन्त्रशास्त्र 
का सीधा सम्बन्ध है । 'शारदातिलक'? नामक प्रसिद्ध तन्त्रग्रन्थ में सृष्टि-तत्त्व को जिस 
प्रकार समझाया गया है, वह काफी साफ और ऊपर के इस वक्तव्य को समझने में 


1. देखिए, 'शारदांतिलक' में ज्ञानेद्धलाल मजूमदार का Notes on the First Chapter — 


(Introduction). 

सहायक है । 'शारदातिलक' में सृष्टि-तत्त्व को समज्ञाते समय कहा गया है कि शिव 
के दो रूप हैं : निर्गुण और सगुण । जब शिव का प्रक्ृति से योग होता है तो सगुण 
शिव आविर्भूत होते हैं। सगुण शिव से शक्ति उत्पन्न होती है और शक्ति से नांद 
(पर) और उससे बिन्दु (पर ) की उत्पत्ति होती है। इस प्रकार सगुणशिव--शक्ति, 
परनाद--प रबिन्दु यह क्रम होता है । यहाँ तक नाद और बिन्दु अव्यक्त रहते हैं, यहीं 
से वे व्यक्त होकर प्रकट होते हैं। ऐसी अवस्था में परविन्दु से तीन प्रकार की अभि- 
व्यक्ति होती है : अपर बिन्दु, बीज और अपर नाद । इन्हीं तीनों से यथाक्रम रुद्र, 
विष्णु और ब्रह्मा उत्पन्न होते हैं और फिर सृष्टि का पहिया अविश्वान्त घूमता है | 
इसका ध्यान रखना चाहिए कि प्रकृति अर्थात्‌ शक्ति यहाँ सांख्यवादियों के 
समान जड़ नहीं है। सीधी भाषा में यों समझाया गया है कि निर्गुण शिव विशुद्ध 
चैतन्य है और सगुण शिव उपावियुक्त | उपाधियुक्त चैतन्य से उपाधियुकत शक्ति 
उत्पन्न होती है । इन दोनों के संयोग से विश्व में जो एक विक्षोभ होता है बही जाद 
है और उस विक्षोभ का क्रियाशील होना ही बिन्दु है । इस नाद और बिन्दु से सम्पूर्ण 
विशव में व्याप्त विशेषताहीन नाद और विन्दु का ही ग्रहण होना चाहिए--इसी 
बात को समझाने के लिए इन्हें परनाद और परविन्दु कहा जाता है। कभी-कभी 
लोग परमनाद और बिन्दु भी कह देते हैं । इन्हीं से अपर या विशेषतायुक्त नाद, 
वीज और बिन्दु उत्पन्न होते हैं जो क्रमशः इच्छा, ज्ञान और क्रिया के प्रतीक हैं। 
अर्थात्‌ अपरनाद इच्छा है, वीज ज्ञान है और अपर बिन्दु क्रिया है। इन्हीं से क्रमशः 
विष्णु, ब्रह्मा और रुद्र की उत्पत्ति होती है । यह जो (पर) बिन्दु से (अपर) नाद और 
(अपर) fare उत्पन्न हुआ यही उस भूलभुलैयावाले प्रस्न के मूल में है कि पहले नाद 
प्रकट हुआ कि बिन्दु ? इस प्रकार तन्त्र का निर्गुण शिव कवी र-पन्थ के सत्यपुरुष के 
बरावर है, सगुण शिव निरंजन पुरुप है और शक्ति आद्यादाक्ति है । नाद ही स्वयंवेद्य 
यानी कबीरदास की वाणियों के 'निर्मल aa’ के समान है और बिन्दू उसकी क्रिया । 
हम आगे चलकर कबीरदास के सृष्टि-तत्त्व को अच्छी तरह समझने का अवसर 
पायेंगे। यहाँ योगियों ओर तान्त्रिकों के नाद और बिन्दु, निर्गुण और सगुण तथा 
शक्ति और शिव के रहस्य को हमें अच्छी तरंह मन में रख लेने की जरूरत है । 
आगे हम कबीर के सृष्टि-तत्त्व को इनकी सहायता से आसानी से समझ सकेंगे । 
यहाँ इसलिए भी इनकी चर्चा कर रखी गयी कि जव तक हम कबीरदास के सृष्टि- 
तत्त्व को समझने का अवसर न पा सकें, तव तक बीच में अगर कदाचित्‌ कबीर 
साहब निम्नलिखित प्रश्‍न कर बैठ तो हमें सोचने-विचारने की सामग्री मिली RE IE 
प्रथमे गगन कि पुहुमी प्रथमे 
प्रथमे पवन कि पाँणी। 
प्रथमे चन्द कि सूर प्रथमे प्रभु 
प्रथमे कोन विनाणी। 
प्रथमे प्राण कि प्यंड प्रथमे प्रमु, 
प्रथमे रकत कि रेतं। 

प्रथमे पुरुष की नारि प्रथमे प्रभु 
प्रथमे बीज कि i 
प्रथमे दिवस कि रेणि प्रथमे प्रभु 
प्रथमे पाप कि पुन्यं। 
कहे कबीर जहाँ बसहु निरंजन, 
तहाँ कछु आहि कि सुन्यं। 


हठयोग की साधना 


TATA की साधना-पद्धति का नाम हठयोग है। कबीरदास को समझने के लिए 
इस साधना-पद्धति की जानकारी होनी चाहिए । इनके सिद्धान्तानुसार महाकुण्ड- 
लिती नामक एक शक्ति है जो सम्पूर्ण सृष्टि में परिव्याप्त है। व्यष्टि (व्यक्ति) 
में व्यक्‍त होने पर इसी शक्ति को कुण्डलिनी कहते हैं । कुण्डलिनी और प्राण-शक्ति 
को लेकर ही जीव मा।तृ-कुक्षि में प्रवेश करता है। सभी जीव साधारणतः तीन 
अवस्था में रहते हैं : जाग्रत, सुषुप्ति और स्वप्न | अर्थात्‌ या तो वे जागते रहते हैं 
या सोते रहते हैं या सपना देखते होते हैं। इन तीनों ही अवस्थाओं में कुण्डलिनी 
शक्ति निश्चेष्ट रहती है। इस समय इसके द्वारा शरीर धारण का कार्य होता है | 
इस कुण्डलिनी को ठीक-ठीक समझने के लिए शरीर की बनावट की कल्पना करनी 
चाहिए । पीठ में स्थित मेरुदण्ड जहाँ सीधे जाकर पायु और उपस्थ के मध्यभाग 
में लगता है वहाँ एक स्वयम्भू लिग है जो एक त्रिकोण में अवस्थित है । इसे अग्नि- 
चक्र कहते हैं। इसी त्रिकोण या अग्निचक्र में स्थित स्वयम्भू लिग को साढ़े तीन बलयों 
या वृत्तं में लपेटकर सपिणी की भाँति कुण्डलिनी अवस्थित है। इसके ऊपर चार 
दलों का एक कमल है जिसे मूलाधार चक्र कहते हैं। फिर उसके ऊपर नाभि के पास 
स्वाधिष्ठान चक्र ठरे जो छह दलों के कमल के आकार का है। इस चक्र के ऊपर मणि- 
पुर चक्र है और इसके भी ऊपर हृदय के पास अनाहत चक्र । ये दोनों क्रमशः दस 
और बारह दलों के TAH के आकार के हैं । इसके भी ऊपर कण्ठ के पास विशुद्धाख्य 
चक्र है जिसका आकार सोलह दल के पद्म के समान है । और भी ऊपर जाकर है 
भूमध्य में आज्ञा नामक चक्र है जिसके सिर्फ दो ही दल हैं । ये ही पट्चक् हैं। इत | : 
चक्रों के भेद करने के बाद मस्तक में का शून्य चक्र मिलता है जहाँ जीवात्मा को 
पहुँचा देना योगी का चरम लक्ष्य है। इस स्थान पर जिस कमल की कल्पना की d 
गयी है उसमें सहस्तदल हैं, इसलिए इसे सहस्रारचक्र भी कहते हैं। शून्यचक्रही ._ 

गगन-मण्डल है। इसी को कैलास भी कहते हैं u कबीरदास ने कभी-कभी जब इसी 
शरीर में कैलास के उपस्थित करने की वात कही है तो उनका मतलब सहस्रार- 
चक्र से ही रहता है। बताया गया है कि सन्तमत में सहस्नारचक्र के भी ऊपर एक 
अष्टम चक्र--सुरतिकमल--की कल्पना की गयी है। कहते हैं कि सहस्रार तक पहुँचे 
हुए योगी का चित्त व्युत्यान-काल में अर्थात्‌ समाधि टूटने के बाद फिर वासना का 
शिकार हो जाता है, पर सुरतिकाल में विलास करनेवाले सन्त का चित्त ऐसे खतरे 
से निश्चिन्त रहता है (विचार., पृ. 154-5 )। कभी-कभी साधना-ग्रन्थो में कुण्डली- 
योग को हठयोग से भिन्न माना गया है। पर अधिकांश नाथ-सम्प्रदाय के ग्रन्थ 
कुण्डलिनी की चर्चा अवश्य करते हैं । 

अब मेरुदण्ड में प्राणवायु को वहन करनेवाली कई नाड़ियाँ हैं जिनमें से कुछ 
का आभास हम साँस लेते समय पाते हैं। जो नाड़ी वायीं ओर है उसे इड़ा और 
जो दाहिनी ओर है उसे पिगला कहते हैं मौजी कबीर ने अनुप्रास मिलाने के लिए 
इनकी जोड़ी का नाम 'इंगला-पिगला' बना लिया था। ये दोनों ही बारी-बारी से 
चलती रहती हैं । इन दोनों के वीच सुषुम्ना नाड़ी है। इसी से होकर कुण्डलिनी 
शक्त ऊपर की ओर प्रवाहित होती है। असल में सुपुम्ना के भीतर ही कई सूक्ष्म 
नाड़ियाँ हैं। सुषुम्ना के भीतर वज्रा, उसके भीतर चित्रिणी और उसके भी भीतर 
ब्रह्मा-नाड़ी है जो कुण्डलिनी शक्ति का असल मार्ग है । इस प्रकार सुषुम्ना वस्तुतः 
तीन नाड़ियों का एकीभाव है। हिसाब से इड़ा, पिगला और ये तीन नाड़ियाँ मिलकर 
पाँच होती हैं । इसीलिए इनको “पंचस्रोत:' या 'पाँच धाराएं' कहने की भी प्रथा है 
(हठ., 3-52) । परन्तु व्यवहारतः इड़ा-पिगला-सुषुम्ना इन तीनों नाड़ियों की ही 
चर्चा आती है | इन्हीं तीन नाड्यों को सिद्धाचार्यों ने 'ललना[-रसना-अवधूती' कहा 
है (वो. गा. दो., पृ. 9) | अवधूती अर्थात्‌ सुषुम्ना । क्योंकि, जैसा कि, 'हठयोग- 
प्रदीपिका” में कहा है, वैते तो शरीर में 72 हजार arfeat हैं; पर एकमात्र सुषुम्ना 
ही शाम्भवी शक्ति है, बाकी नाड़ियाँ बेकार ही हैं।: कबीरदास के विद्याथिथों को 
अच्छी तरह याद रखना चाहिए कि इड़ा या इंगला ही 'गंगा' है, पिगला ही agar’ 
है और सुषुम्ना ही 'सरस्वती' है। इन तीनों का जहाँ संगम हुआ है, वहीं त्रिवेणी 
या प्रयाग है । कबी रदास कभी-कभी 'शिवसंहिता' आदि हठयोग के ग्रन्थों की भाँति 
इसी त्रिवेणी में स्नान करने का विधान करते हैं। कबीर की उलटवाँसियों और 
योगात्मक रूपकों की कुंजी के समान इन सांकेतिक शब्दों को नहीं भूलना चाहिए । 

साधक नाना प्रकार की साधनाओं के द्वारा कुण्डलिनी शक्ति को ऊपर की 
At al SATS उद्बुद्ध करता है | साधारण मनुष्यों में ag कुण्डलिनी अधोमुख 


1. अत ऊर्ध्वं दिव्यरूपं सहस्रारं सरोरुहम्‌ । 

ब्रह्माण्डव्यस्तदेहस्थं वाह्ये तिष्ठति संदा । 

Sarat नाम तस्यैव महेशो यत्र तिष्ठति ॥--शिवसंहिता 5, 151-2 
2. द्वासप्ततिसह्राणि नाडीद्वाराशि पंजरे । 

सुपुम्ता शांभवी शक्तिः शेषास्त्वेष निरथंका: 1--हुठ. 5-18 

रहती है, इसलिए वह काम-क्रोव का क्रीतदास बना रहता हे कुण्डलिनी जब 
उदबुद्ध होकर ऊपर की ओर उठती है तो उसमे स्फोट होता है जिसे 'नाद' कहते 
हैं। नाद से प्रकाश होता है और प्रकाश का ही व्यक्‍त रूप महाविन्दु है। यह विन्दु 
तीन प्रकार का होता है : इच्छा, ज्ञान और क्रिप्रा। पारिभाषिक तौर पर योगी 
लोग इन्हीं को कभी सूर्य, चन्द्र और अग्नि कहते हैं और कभी ब्रह्मा, विष्णु और 
शिव भी कहते हैं । अब, यह जो ना fe वह असल में अखिल ब्रह्माण्ड में 
व्याप्त अनाहत नाद या Aaga नाद का व्यष्टि में व्यक्त रूप है। अर्थात जो नाद 
अनाहत भाव से सारे विश्व में व्याप्त है उसी का प्रकाश जब व्यक्ति में होता है तो 
उसे नाद कहते हैं । बद्ध जीव श्‍इवास-प्रश्‍वास के अधीन होकर (इन इवासों की संख्या 
दिन-रात के चौबीस घण्टो में 21,600 होती है) निरन्तर esr और पिंगलाः के 
मार्ग में चल रहा है । सुपम्ना का पथ प्राय: बन्द है। यही कारण है कि बद्ध जीव 
के इन्द्रिय और मन की वृत्ति बहिर्मुख है। जो अखण्ड नाद जगत्‌ के अन्तस्तल में 
और निखिल ब्रह्माण्ड में निरन्तर ध्वनित हो रहा है उसे वह नहीं सुन पाता। परन्तु 
जब क्रिया-विशेष से सुप॒म्ना-पथ उन्मुक्त हो जाता है और कुण्डलिनी शक्ति जाग 
उठती है, तो प्रiण स्थिर होकर शून्य पथ से निरन्तर उस अनाहत ध्वनि या अना- 
हत नाद को सुनने लगता है। अनुभवी लोगों ने बताया है कि पहले तो शरीर के 
भीतर समुद्रगर्जन, मेघगर्जन और भेरी, झरझर आदि का-सा शब्द सुनायी देता है, 
फिर मदेल, शंख, घण्टा की हल्की-सी आवाज सुनायी देती है और अन्त में किकिणी, 
वंशी, भ्रमर और वीणा के गुंजार-सी मधुर ध्वनि सुनायी देने लगती है। जिस 
प्रकार मकरन्द-पान में मत्त भौंरा गन्ध की ओर ताकता भी नहीं, उसी प्रकार 
रोगी का नादासक्त चित्त नाद में ही रम जाता है, az दुनिया के किसी और विषय 
की परवा भी नहीं करता । 
परन्तु ज्यों-ज्यों मन विशुद्ध और स्थिर होता जाता है, त्यों-त्यों इन शब्दों का 
सुनायी देना बन्द हो जाता है; क्योंकि चिदात्मक आत्मा उस समय अपने स्वरूप में स्थिर 
हो जाता है और फिर बाह्य प्रकृति से उसका कोई सरोकार नहीं रहता । यह नाद 
मूलतः एक होकर भी औपाधिक सम्बन्ध के कारण, अर्थात्‌ भिन्न-भिन्न उपावियों 
से युक्त होने के कारण सात स्वरों में विभक्त है । शास्त्र में जिसे प्रणव या ओंकार 


1. इड़ा गंगा पुरा प्रोक्ता पिगला चार्कपुल्निका । 
मध्या सरस्वती प्रोक्ता तासां संगोऽति दुर्लभः । 
ब्रह्मारंध्रमुखे तासां संगमः ETZANA: । 

तस्मिन्‌ स्नाते स्तातङानां मुक्ति: स्यादविरोधतः U शिव. 7-131 
ee आदौ जलघि-जीमूत-भेरी-झझंर-संभव: । 
मध्ये मर्दल-शंखोत्याः घंटाकोहलजास्तथा ॥। 
अन्ते तु किकिणी-वंश-वीण। श्रमरनिस्वनः | 
इति नानाविधाः शब्दाः श्रूयन्ते देहमध्यगा: N 
मकरन्दं पिवन्‌ भूगो गंधं नापेक्षते यथा । 
नादासक्तं तथा चित्तं विषयान्त हि कांक्षति॥ 

कहते हैं, वही उपाधिरहित शब्द-तत्त्व है। किसी-किसी साधक ने तथा वैयाकरणों 
ने इसी को 'स्फोट' कहा है । यह स्फोट अखण्ड सत्ता-रूप ब्रह्मतत्त्व का वाचक है । 
स्फोट को ही छब्दब्रह्म और सत्ता को ही ब्रह्म कहा गया है। यह ध्यान में रखने की 
वात है कि स्फोट वाचक शब्द है और सत्ता वाच्य । इस प्रकार वाच्य (ब्रह्मसत्य) 
को प्रकाशित करनेवाला वाचक (स्फोट या नाद) भी ब्रह्म ही है । इसका मतलब 
यह हुआ कि ब्रह्म ही ब्रह्मा का प्रकाशक है। इस सम्बन्ध को लेकर भी सन्तों ने कितने 
ही गूढ़ रूपकों की रचना की है। यह शब्द मूलाधार से उठता है और सहस्रार में 
जाकर लय हो जाता है। हठयोग की प्रक्रिया को समझने के पहले यह सव जान 
लेना आवश्यक है । 

लेकिन हठयोग असल में लक्ष्य नहीं है । इसे राजयोग का सोपान ही बताया 
गया है, यद्यपि west हठयोगी इसके सिवा अन्य किसी योगी की वात सुनना ही 
नहीं चाहता | शुरू-शुरू में हठयोग का उद्देश्य शरीर-शुद्धि और मन का सम्मार्जन 
ही समझा गया था, पर नाथपन्थ में काया-साधन से ही मुक्ति मानी जाने लगी। 
देह-शुद्धि के लिए हठयोगी क्रियाओं का विशाल ठाठ है; धौति है. बस्ति है, नेति 
है, त्राटक है, नौलि है, कपालभाति है। इन्हें पटकर्म कहते हैं। फिर आसनों, 
मुद्राओं, प्राणायामों, ध्यानों और समाधि का विराट आडम्बर है। और AA तो 
सभी सिद्धि के सोपान हैं, पर सिद्धासन के समान आसन नहीं है, खेचरीमुद्रा के 
समान मुद्रा नहीं है, केवल के समान प्राणायाम नहीं है और नाद के समान समाधि 
नहीं हे ।! सिद्धासन में नाभि के नीचे मेढ॒स्थान पर बायीं एड़ी और ऊपर दाहिनि 
एड़ी रखनी पड़ती है, ठुड्डी स्थिर होती है और साधक स्थिर होकर भ्र मव्य में 
ध्यान लगाता है (हठ., 1-37 )। प्राणायाम तीन प्रकार का होता हे : रेचक (साँस 
का छोड़ना), पूरक (साँस का भरना) और कुम्भक (साँस का रोकना) | असल 
प्राणायाम कुम्भक ही है और यह दो प्रकार का होता है : जब रेचक और पुरक की 
सहायता ली जाती है तब इसे 'सहित' कहते हैं पर जब उन दोनों की सहायता के 
बिना ही यह्‌ प्राणायाम सिद्ध हो जाता है तो इसे 'केवल' कहते हैं । इसी की सहा- 
यता से कुण्डलिनी शक्ति उद्बुद्ध होती है । 

कबीरदास की उलटवाँसियों के विद्यार्थी के कुछ काम की चीज खेचरी मुद्रा 
है । इसमें योगी जीभ को उलटकर कपाल-कुहर में प्रविष्ट करता है और उसकी 
दृष्टि wat में निबद्ध होती है (हठ., 3-32) । बड़ी साधना और आयास के 
बाद यह मुद्रा प्राप्त होती है, पर एक बार यदि आधे क्षण के लिए भी यह प्राप्त 
हो गयी अर्थात्‌ योगी अपनी जीभ को ऊपर की ओर उलटकर कपाल कुहर में 
स्थिर कर सका तो समस्त विषों और व्याधियों से मुक्त हो जाता है। इसी मुद्रा 


1. नासनं सिद्धसदृशं न॑ कुम्भः केवलोपमः । 
न खेचरी-समा मुद्रा न नादसदृशो लयः ॥--हठ., 1-45 

का विशेष रूप व्योमचक्र भी कहलाता है। ब्रह्मरन्ध्र! के सहस्रार पद्म के मूल में 
जो योनि नामक त्रिकोणाकार शक्ति का केन्द्र है वही चन्द्रमा का स्थान है। इसमें 
से सदा अमृत झरता रहता है। खेचरी मुद्रा में योगी की ऊर्ध्वगा जिह्वा उसी 
अमृत रस का पान करती रहती है। यही अमृत सोमरस है। इसका पान कर 
सकनेवाला योगी अमर हो जाता है और सच पूछिए तो बही योगी कुलीन कह. 
लाता है जो नित्य 'गोमांस' का सेवन करता रहता है और ऊपर से अमर-वारुणी 
नामक मदिरा का पान करता रहता है ! और योगी तो कुलघातक है, क्योंकि 'गो' 
का अर्थ जिह्वा है और उसे उलटकर तालु-देश में ले जाने को ही 'गोमांस-भक्षण' 
कहते हैं । निस्सन्देह यह महापातक को नाश करनेवाला है । ऊपर जिस चन्द्रमा 
से निर्करित सोमरस की चर्चा की गयी है, वही अमर-वारुणी है।* इन दो कृत्यों 
को करनेवाला योगी कुलीन नहीं तो क्या है ? सो कबीरदास ने इसी गोमांस के 
भक्षण न करनेवाले योगियों की खबर ली थी* और इसी रस को पान करने के 
लिए अवधू को ललकारा था* और स्वयं भी शायद मनोन्मनी अवस्था में रहकर 
भव की भट्टी में ज्ञान के गुड़ और ध्यान के महुए से इसी महारस को चुआकर पिया 
था । गुरुप्रसाद से उन्हें यह्‌ अमृत-फल का रस मिल गया था । वस्तुतः, जैसा कि 
हठयोगप्रदीपिका” में कहा गया है, एक ही सृष्टिमय बीज बीज है, एक ही खेचरी- 
मुद्रा मुद्रा है, एक ही निरालम्ब देव देव है और एक ही मनोन्मनी अवस्था अवस्था 


1. ब्रह्मरन्ध्रे हि aan सहस्रार व्यवस्थितम्‌ । 
तत्र कंदे हि या योनिः तस्याः चन्द्रो व्यवस्थितः ॥ 
त्रिकोणाकृतिस्तस्याः सुधा क्षरति सन्ततम्‌ ।--शिव., 5-103 
2. गोमांसं भक्षयेन्नित्यं पिबेदमरवारुणीम्‌ । 
कुलीनं तमहं मन्ये इतरे कुलघातकः 1 
'गो'शब्देनोदिता जिह्वा तत्प्रवेशो हि तालुनि l 
गोमांस-भक्षणं तत्तु महापातक नाशनम्‌ ॥ 
जिह्वा-प्रदेश-संभूताः बह्निनोत्पादितः खलु । 
aanrada यः सारः A स्यादमरवारुणी ॥--हठ., 3-46-8 
3. fat अमावस नितं ग्रहन होइ राहु ग्रास तन छीजै । 
सुरही भच्छन करत वेदमुख घन वरिस तन छीजै ॥--वीजक, शब्द 82 
4. अवधू, गगनमंडल घर कीजै । 
aga झरै सदा सुख उपजे, वंकनालि रस पीजे । 
मूल बाँधि सर-गगन-समाना सुपमन यों तन लागी ॥ 
काम-क्रो दोउ भया पलीता तहाँ जोगणी जागी । 
मनवाँ जाइ दरीबै बैठा मगन भया रसि लागा । y 
कहै कबीर जिय संसा नाहीं सबद अनाहुद वागा ॥--क. ग्रं., पद 70 j 
5. अवधू, मेरा मन मतवारा । 
gafa चड्या गगन रस पीव त्रिभुवन भया नेल \ 
गुड़करि ग्यांत ग्यान करि महुआ AA पीवनहारा ॥ इत्यादिक. ग्रं., पद 72 

है 17 इस मनोन्मनी अवस्था में वायु भीतर संचरित हुआ रहता है, मन स्थिर हो 
गया होता है और सही बात तो यह है कि मन के सुस्थिर होने को ही मनोन्मनी 
अवस्था (कबीरदास के शब्दों में 'उन्मुनि रहनी') कहते हैं l? 
राजयोग, समाधि, उन्मनी, मनोन्मनी, अमरत्व, लय, तत्त्व, शून्य, अशून्य, 
परमपद, अमनस्क, अद्वैत, निरालम्त्र, निरंजन, जीवन्मुक्ति, सहजा और तुर्या : ये 
सव एक ही समाधि के वाचक शब्द हैं (ह्‌. 4-3-4) । यह वह अवस्था है जब 
मन और प्राण एकीभूत हो जाते हैं और जव चंचल मन स्थिर और वशवर्ती हो 
जाता है । इन्द्रियों का स्वामी मन है, मन का मारुत, मारुत का लय (लौ) और 
लय का नाद। सो यह (लौ) मोक्ष है। मन और प्राण के लौ लगने पर कोई 
एक अभूतपूर्व आनन्द मिलता है (हठ. 4, 29-30)1 इसीलिए 'हठयोगप्रदीपिका” 
में कहा है कि आत्मा को शून्य में करके और शून्य को आत्मा में करके योगी 
निर्चिन्त हो जाय । शून्य अर्थात्‌ समाधि--जवकि आत्मा छह चक्रों को भेदकर 
ZAR या शून्य-चक्र में अवस्थित होता है । ऐसी अवस्था में उनके भीतर भी शून्य 
है, बाहर भी शून्य, आसमान में जैसे कोई सूना घड़ा रखा हो ! परन्तु असल में 
वह भीतर से पूर्ण होता है, बाहर से भी पूर्ण होता है--समुद्र में जैसे भरा घड़ा 
डुवाकर रखा गया हो ! 
अन्तः शून्यो बहिः शून्यः 
शून्य कुम्भ इवाम्बरे | 
अन्तः पूर्णो बहिः पूर्णो 
पूर्णः कुम्भ इवार्णवे ॥--हठ., 5-55 
कबीरदास ने मानो इसी भाव का अनुवाद करते हुए कहा है: 
जल में कुंभ कुंभ में जल है, 
वाहर-भीतर पानी। 
फूटा कुंभ जल जलहि समाना 
यह तथ कहो गियानी ॥। 
आदे गगना अन्तै गगना 
मध्ये गगना भाई। 
कहै कबीर करम किस लाग 
झूठी एक उपाई॥--क. ग्रं., पद 44 
ऊपर जो गंगा-यमुना-सरस्वती-त्रिवेणी-कॅलास-सूर्य -चन्द्र-गो मांस भक्षण- 


1. एकं सृष्टिमयं वीजं, एक मुद्रा च खेचरी । 
एको देवो निरालंबः, एकावस्था मनोन्मनी ॥--हठ., 3-53 
2. मास्ते मध्य-संचारे 
मनः स्थेर्यं प्रजायते । 
यो मनः सुस्थिरीभावः 
सँवावस्था मनोन्मनी ॥--हठ. 2-42 

वारुणी-पान-सोमरस आदि पारिभाषिक शब्द आये हैं, वे विशेष रूप से स्मरणीय 
हैं; क्योंकि आगे इनकी चर्चा अनेक अवसरों पर विशेष आवश्यक होगी । 


निरंजन कोन है ? 


ध्ययुग के योग, मन्त्र और भक्ति के साहित्य में 'निरंजन' शब्द का बारम्बार 
उल्लेख मिलता है। नाथपन्थ में भी 'निरंजन' शब्द खूब परिचित है। साधारण 
रूप में 'निरंजन' शब्द निर्गुण ब्रह्म का और विशेष रूप में शिव का वाचक है। 
बाथपन्थ की भाँति एक और प्राचीन पन्थ भी था, जो निरंजन-पद को परमपद 
मानता था | जिस प्रकार नाथपन्थी नाथ को परमाराध्य मानते थे, उसी प्रकार ये 
लोग 'निरंजन' को। आजकल निरंजनी साधुओं का एक सम्प्रदाय राजपूताने में 
वत्तेमान हे । कहते हैं, इस सम्प्रदाय के प्रवर्तक स्वामी निरानन्द निरंजन भगवान्‌ 
(निर्गुण) के उपासक थे । पर आजकल के निरंजन-मत के अनुयायी बहुत-कुछ 
रामानन्दी वैरागियों के समान राम-सीता के उपासक हैं; शालिग्राम-शिला और 
गोमती-चक्र को मान्य समझते हैं (*भारतवर्षीय उपासक सम्प्रदाय”, द्वितीय भाग, 
पृ. 189) । श्री क्षितिमोहन सेन ने लिखा है कि उड़ीसा में अब भी वह निरंजन- 
पन्थ जी रहा है जिसने निर्गुण साधना को प्रभावित किया था । यहीं से इस पन्थ की 
झिक्षाएँ मध्यदेश और पूर्वी प्रान्तों में पहुँची थीं। पर्चिमी भारत में भी इसका 
प्रभाव अभी तक विद्यमान है ('मिडिएवल मिस्टिसिज्म', पृ. 707 )। हाल की खोजों 
से पता चला है कि बंगाल के पश्चिमी हिस्सों तथा बिहार के पूर्वी जिलों में आज 
भी एक धर्ममत है जिसके देवता निरंजन या धर्मराज हैं। मैंने अपनी नयी पुस्तक 
'कबीरपन्थ' में दिखाया है कि एक समय यह धर्मसम्प्रदाय झारखण्ड और Val तक 
प्रचलित था । बाद में चलकर यह मत कबीर-सम्प्रदाय में अन्तर्भुक्त हो गया और 
उसकी सारी पौराणिक कथाएँ कबीर-मत में गृहीत हो गयीं, परन्लु उनका स्वर 
बदल गया | बंगाल में धर्म-पूजा-विधान का एक काफी बड़ा साहित्य उपलब्ध हुआ 
है । शुरू-शुरू में धर्म-ठाकुर या निरंजन देवता को बौद्धधर्म के त्रिरत्न में से एक 
रत्न (=धर्म) का अवशेष समझा गया था, पर अब इस मत में सन्देह भी किया 
जाने लगा है (दे. सुकुमार सेन और पंचानन मण्डल सम्पादित 'रूपारामेर धर्म- 
मंगल! की भूमिका) । कबीरपन्थ के अध्ययन से निरंजन का सम्बन्ध बुद्ध से = ; 
ऐसा भी अनुमान होता है (दे. “विद्व-भारती पत्रिका', खण्ड 5, अंक 3 में मेरा | 
लेख) । नाथपन्य में निरंजन की महिमा खूब गायी गयी है | हठयोगी जब नादानु- 

सन्धान का सफल अभ्यासी हो जाता है तो उसके समस्त पाप क्षीण हो जाते हैं 
उसके चित्त और मारुत निरंजन में लीन हो जाते हैं 17 यह योगी का परम साध्य है 
क्योंकि जब तक ज्ञान निरंजन के साक्षात्कार तक नहीं उठता तभी तक इस संसार 
के विविध जीवों और नाना पदार्थों में भेद-दृष्टि बनी हुई है 2 एक विशेष पद तक 
पहुँचने पर निरंजन का साक्षात्कार होता है । ऐसी हालत में वह समस्त उपाधियों 
या विशेषताओं में हीन हो जाता है और तभी वह अपने को अखण्ड ज्ञान-रूपी 
निरंजन कह सकता है 13 'गोरक्ष-सिद्धान्त-संग्रह (पृ. 33 ) में पद्मपुराण की कपिल- 
गीता से एक वचन उद्धृत किया गया है, जिसमें कहा गया है कि बिन्दु-संयुकत 
ओंकार का योगी लोग नित्य ध्यान करते हैं । इसके भीतर जो तत्त्व है उसे सद्गुरु 
ही बता सकते हैं, दूसरा कोई नहीं । ओंकार में पाँच खण्ड होते हैं-- ( 1) तारक, 
(2) दण्ड, (3) कुण्डली, (4) अर्द्धचन्द्र, और (5) farsi इन पाँचों में पाँच 
देवताओं का निवास है। तारक में ब्रह्मा, दण्ड में विष्णु, कुण्डली में रुद्र, अद्धंचन्द्र 
मे ईश्वर और सबसे ऊपरवाले बिन्दु में सदाशिव का वास है। इसके भी ऊपर 
निरंजन हैं, जो सृष्टि, स्थिति और प्रलय के कारण हैं । यही परम तत्त्व है जो ag- 
गुरु की कृपा के बिना समझ में नहीं आ सकता, क्योंकि, यदि सद्गुरु की करपा न हो 
तो विषय-त्याग दुर्लभ है, तत्त्व-दर्शन दुर्लभ है, सहजावस्था दुर्लभ है ।४ इससे स्पष्ट 
है कि निरंजन का साक्षात्कार ही परम पद है । स्वयं कब्रीरदास की उक्तियों में से 
ऐसी ढूंढी जा सकती हैं जिनमें उन्होंने निरंजन को परमाराध्य समझा है । पर आगे 
चलकर कबीर-पन्थ में निरंजन की बड़ी दुर्गति है। निरंजन वहाँ पक्का शैतान बना 
दिया गया है । इस शब्द का ऐसा विकास कुतूहलजनक है । कबीरदास के नाम पर 
जो दर्जनों ग्रन्थ प्रचलित हैं, उनमें निरंजन की इस दुर्दशा के समर्थक पद प्रचुर मात्रा 
HEI 
'कवीर मन्सूर' में बताया गया है कि सत्यपुरुष समस्त जगत्‌ का उत्पन्नकत्तो 


1. सदा नादानुसन्धानात्‌ क्षीयन्ते पापसंचय: । 
निरंजने विलीयेते निश्चितं चित्त-मारुतों ga. 4-10 
2. यावन्नोत्पद्यते ज्ञानं साक्षात्कारे निरंजने । 
तावत्सर्वाणि भूतानि दृश्यते विविधानि च ॥ शिव. 2-48 
3. निखिलोपाधिहीनो वै यदा भवति पुरुपः । 
तदा विवक्षतेऽखण्ड-ज्ञान-ल्पी निरंजनः 1 शिव. 1-68 
4. ईश्वर उवाच- ओंकारं बिन्दुसंयुक्तं नित्यं ध्यायन्ति योगिनः । 
तस्मिन्मध्ये स्थितं तत्त्वं प्रदर्शयति सद्गुरुः N 
तारकं च भवेद्‌ ब्रह्मा दण्डक॑ विष्णुरुच्यते । 
कुण्डल्यां हि तथा स्द्रोऽद्धचन्द्रे स॒ ईश्वरः ॥ 
निरंजनस्तदतीत उत्पत्तिस्थितिकारणम्‌ । 
: दुर्ललो विषयत्यागो दुर्लभं तत्त्वदर्ञनम्‌ ॥। 
दुर्लभा सहजावस्था सद्गुरोः करुणां बिना ॥ 
` --कपिलगीता (पद्मपुराणान्तर्गत) 

है। वह कभी गर्भ में नहीं आता--सवसे अतीत, सबसे परे, सबसे ऊपर । कबीर 
साहब उसी सत्यपुरुष के अनागत-वक्ता (भविष्यवक्ता) हैं। इनमें सब गुण वे ही 
हैं जो उस सत्यपुरुष में हें । वस्तुतः वे उससे अभिन्न हैं और संसार के त्राणकर्त्ता 
हैं । यही कबीर साहब सत्ययुग में Gala’ नाम से, त्रेता युग में 'मुनीन्द्र' नाम से, 
| द्वापर में 'करुणामय स्वामी' नाम से और कलिकाल में 'कबीर' नाम से अवतीर्ण 
| हुए हैं। 
his | तो, सत्यपुरुष ने स्वयं ही जो अपना स्वरूप उत्पन्न किया वह कबीर साहब 
हैं । इन्हीं कबीर साहब के द्वारा ब्रह्म-सृष्टि (जिसकी चर्चा आगे आ रही है) को 
l सूक्ष्म वेद दिया गया । वह वेद निर्दोष और निष्कलंक था, पर दुर्भाग्यवश सदा ऐसा 
नहीं रह सका | कारण यह है : सत्यपुरुष ने सृष्टि के लिए छह पुत्र उत्पन्न किये 
थे-- (1) सहज, (2) अंकुर, (3) इच्छा, (4) सुहंग ( ==सोऽहं) , (5) अचिन्त 
(=अचितन्त्य), और (6) अक्षर । ये छहों बड़े तेजस्वी और तपस्वी हुए । सारा 
जगत्‌ उस समय जल से परिपूर्ण था और उसमें सत्यपुरुष ने अपनी सातवीं सन्तान, 
एक अण्डे को छोड़ दिया । यह अण्डा अक्षर-पुरुष के पास, जो उस समय तपोमग्न 
था, आकर फूटा और उसमें से दुर्दमनीय कालपुरुष निरंजन tar हुआ, जिसे पिता 
ने पहले से ही असंख्य युगपर्यन्त अखण्ड राजभोग की अनुज्ञा दे दी थी । इसी अण्डे 
| को मन्वादि शास्त्रों में 'हिरण्य-गर्भ' कहा गया है । यह कालपुरुष बड़ा प्रचण्ड, 
| अभिमानी और प्रतापी हुआ । इसी के नाम नाना शास्त्रों में नाना भाव से आये 
हैं कुछ नाम ये हैं: काल, केल, अंकार, ओंकार, निरंकार, निर्गुण, ब्रह्म, ब्रह्मा, 
धर्मराय, खुदा, अल्लाह, करीम, अद्वेत केशव, नारायण, हरि, विश्वम्भर, वासुदेव, 
जगदीश, जगन्नाथ, परमेश्‍वर, ईश, विश्वनाथ, खालिक, रव रव्विल, आलामी, 
हक़ इत्यादि | 
पिता (सत्यपुरुष) की आज्ञा से इसी निरंजन ने इस सृष्टि का जाल पसारा | 
इस सारी सृष्टि को बनाने के मसाले को एक HAST ने बड़ी सावधानी से अपने 
पेट में छिपा रखा था। कूर्मजी का आकार कछुए का है और वे सृष्टि के 
आधार हैं । इनका आकार भी निरंजन से दूना है । खैर, निरंजन तो सृष्टि करने 
का निश्‍चय कर चुका था । वह कूर्मजी से मसाले के लिए लड़ पड़ा। कूर्मजी ऐसे 
दुर्दान्त को सृष्टि का मसाला क्यों देने लगे ? लड़ाई हो गयी । चालाक निरंजन ने 
कूर्मजी के तीन सिर चबा डाले और फिर तो रास्ता साफ हो गया । BAST के पेट 
में पड़ी हुई सामग्री दिख गयी । निरंजन ने उसे चुरा लिया और इस भवजाल को 
खड़ा करने में समर्थ हो TAT | बेचारे कूर्मजी को सत्यपुरुष की आज्ञा बाद में मालूम 
हुई और वे चुप हो रहे। 
अब सृष्टि को पैदा करने के लिए कालपुरुष (निरंजन) ने आद्याशक्ति या 
माया को उत्पन्न किया और उसके संयोग से सत्त्व-प्रधान ब्रह्मा, रजोगुण-प्रधान 
विष्णु और तमोगुण-प्रधान शिव की सृष्टि की । satel ये तीन देवता उत्पन्न हुए, 
वह अन्तर्धान होकर अपने लोक में चला TAT | जाती बार माया से कहता गया कि 

इन पुत्रों को मेरा पता मत बताना | सो, इन्होंने बाद में जब आद्याशक्ति या माया 
से पूछा कि तू कौन है, तेरा पति कौन है, हम लोग कौन हैं और हमारे पिता कौन 
हैं, तो माया ने जवाब दे दिया कि वही उनक्री पिता है; वही माता और वही पत्नी 
भी ! तीनों देवता इस उत्तर से सन्तुष्ट नहीं हुए। बताया गया है कि स्वयं 
कबीरदास ने पहली रमैनी में इस तत्त्व की ओर इशारा कर दिया है: 
तब बरम्हा पूछा महतारी । को तोर पुरुष कवन ते नारी ॥ 
इस पर माया ने उत्तर दिया : 
हम तुम तुम हम और न कोई । Tale पुरुष हमहीं तोर जोई | 
---बीजक', प्रथम रमैनी 
इधर जव निरंजन अपने लोक में जाकर समाधिस्थ हुआ था तो उसने सूक्ष्म 
वेद को हृदय में धारण कर लिया था । उसकी सूक्ष्म वाते तो भीतर ही रह गयीं, 
पर जो स्थूल अंश था वह उसकी नाक से साँस के साथ ही गिर गया । यही 'त्वचा- 
ज्ञान' वाला प्रचलित वेद है । इसमें रस नहीं, केवल छिलका-भर ही है, इसीलिए 
कबी रपन्थी लोग इसे 'त्वचा-ज्ञान' कहते हैं यह स्थूल अंश ही आजकल वेद के नाम 
पर चल रहा है। जब ब्राह्मण लोग भक्ति-गद्गद स्वर में कहते हैं कि उस परम- 
पुरुष को नमस्कार है जिसके निःश्वास ही वेद हैं और इन वेदों से ही जिसने इस 
जगत्‌ का निर्माण किया है! तो वे असल में इस धूर्त्तं निरंजन की स्तुति करते हैं। 
बेचारे जानते भी नहीं कि कितने धोखे में हैँ! 
सूक्ष्म वेद के यों जो चार वेद-पुत्र हुए सो 'दोषी तथा पाखण्डी निरंजन के 
संसर्ग' से हुए और इसीलिए इनमें कलुष का रह जाना कुछ आइचर्य की बात 
नहीं । निरंजन खूब जानता है कि एक वार यदि लोगों को सूक्ष्म वेद का ज्ञान हो 
जाय तो कोई उसे पूछेगा भी नहीं, इसीलिए वह बड़ी होशियारी से संसार को 
अपने जाल में फंसाये हुए है । किन्तु कबीरदास जब इस संसार में भलेमानुसों के 
उद्धार के लिए प्रकट हुए, तो उन्होंने चारों सूक्ष्म वेदों को फिर से पृथ्वी-वासियों के 
निकट प्रकट कर दिया | इस प्रकार कबीर साहब की : 
1. कूट-वाणी ही सूक्ष्म ऋग्वेद है, 
2. टकसार-वाणी ही सूक्ष्म यजुवद है, 
3. मूकज्ञान-वाणी ही सूक्ष्म सामवेद है, और 
4. बीजक-वाणी ही सूक्ष्म अथर्ववेद है । 
और आजकल जो वेद के नाम पर पुस्तक चल रही हैं वे ओ३म्‌ से निकली 
हैं। ओ३म्‌ की माता कुण्डलिनी है, कुण्डलिनी महामाया है, महामाया नागिन है 
और इसीलिए ये स्थूल वेद जहरीली नायिन के जहर से आपाद-मस्तक सिक्त हैं ! 
कहते हैं, इसी महामाया नागिन को लक्ष्य करके कबीर साहब ने कहा है: 


1. यस्य निःश्वसितं वेदा यो वेदेभ्यो$खिलं जगत्‌ । 
निर्ममे तमहं वन्दे ज्ञानरूपं जनार्दनम्‌ ॥ . 

अन्तरजोत सबद एक नारी । हरि ब्रह्मा ताके त्रिपुरारी ॥ 
--“'बीजक', प्रथम रमैनी 
इस प्रकार आद्या, ब्रह्मा, विष्णु और शिव ने चार खान ओर चौरासी लाख 
योनियों की सृष्टि की है । आद्या ने अण्डज, ब्रह्मा ने पिण्डज, विष्णु ने अहमज 
(ऊष्मज)ओर शिव ने स्थावर सृष्टि की फिर इनकी शक्तियाँ वनीं, नरक बने, स्वर्ग 
बने और तीनों लोक इन्हीं की पूजा में व्यस्त हो रहे । गोया ये ही परम दैवत हों ! 
क्वचित्‌ कोई अगर निरंजन को जान गया तो वह अपने को धन्य समझने लगा; 
परन्तु निरंजन भी तो अत्यन्त निचला स्तर है। यह निरंजन बरावर महात्माओं के 
मार्ग में विघ्न खड़ा करता रहता है, बराबर ज्ञानप्राप्ति से उन्हें बंचित करने की 
चेष्टा कर रहा है । अब तक कई वार तो कबीर साहब से ही उसकी मुठभेड़ हो चुकी 
है। यद्यपि यह माया का स्वामी है, पर निष्कलुष तो नहीं है । वेद बेचारे करें तो 
क्या ? उन्हें निरंजन के ऊपर के किसी की खबर भी तो हो ! लेकिन इस व्यापार 
का सबसे मनोरंजक अंश यह्‌ है कि जिस प्रकार निरंजन ने सत्यपुरुष का नाम लोप: 
करके अपनी ही पूजा चलानी चाही थी, उसी प्रकार उसके गुरुमार पुत्रों ने अर्थात्‌ 
ब्रह्मा, विष्णु और शिव ने निरंजन का नाम भी लोप कर देना चाहा। उन्होंने 
संसार में अपनी ही पूजा फैलायी | सचमुच ही निरंजन का नाम मद्धिम पड़ गया । 
हम लोग जिस कर्मलोक पृथ्वी पर निवास कर रहे हैं, उसके नीचे सात पाताल 
या नरक हैं। सबसे नीचे जो है उसका नाम पाताल है। उसके ऊपर क्रमशः तलातल, 
रसातल, महातल, सुतल, वितल, अतल--ये लोक हैं । इनके ऊपर हमारी पृथ्वी 
है। (1) इसके ऊपर देवताओं और सिद्धो की पुरी है-- साधारणतः इसे स्वर्ग 
कहा जाता है | फिर निम्नलिखित नवलोक एक के ऊपर दूसरे क्रम से विराजित 
हैं। (2) दह्य अंश का स्थान, जहाँ सालोक्य मुक्ति होती है, (3) विष्णु का 
वैकुण्ठ, जहाँ सामीप्य मुक्ति मिलती है, (4) निरंजन का झाँझरी-द्वीप, जहाँ 
सारूप्य मुक्ति मिलती है, (5) अक्षर का आरण्य-द्वीप, जहाँ सायुज्य मुक्ति की 
व्यवस्था है, (6) अचिन्त का अचिन्त्य-द्वीप, (7) सोऽहं का सुहंग-द्वीप, (8) इच्छा- 
पुरुष का इच्छा-द्वीप, (9) अंकुर-पुरुष का अंकुर-द्वीप,और (10) सहज-पुरुष 
का सहज-द्वीप। इन सबके ऊपर सत्यपुरुष का सत्यलोक है, जो परम धाम है, जहाँ 
से समय-समय पर सत्यपुरुष की अनुज्ञा पाकर सद्गुरु कबीर अवतीणे हुआ करते 
हैं। देवताओं और सिद्धों के स्थान के ऊपर की नौ पुरियों को मुसलमानी शास्त्र 
के साथ सामंजस्य लगाकर क्रमशः (1) नासूत, (2) मलकूत, (3) जबरूत, 
(4) aga, (5) हाहूत, (6) बाहूत, (7) aga, (8) राहत, (9) sga 
कहा गया है 1! 


1. जुलमत नासूत मलकूत में फिरिस्ते नूर बल्लाल जबरूत में जी । 
लाहूत में नूर जम्माल पहिचानिय हक्‍क कक्कान हाहूत में जी I 
बका बाहूत साहुत मुसिद पार हैं ae wa राहूत में जी । 
कहत कव्त्रीर अविगति आहुत में खुद्द खाविन्द आहूत में जी ॥--विश्व., पृ. 243 

यहाँ यह उल्लेख-पोग्य है कि कुछ सूफियों के अनुसार साधक को चार लोकों 
को पार करना होता है। ये चार लोक 'आलम' नाम से प्रसिद्ध हैं । न।सूत (मानव), 
मलकूत (अदृश्य लोक), जवरूत (उच्चतम लोक) और लाहूत (परम लोक) : 
ये चार आलम हैं। पर कुछ दूसरे सूफी पाँच मानते हैं। ये लोग इस सूची में 'सम 
लोक' या 'आलमे मिशाल' को और जोड देते हैं। दारा शिक्रोह ने अपनी प्रसिद्ध 
पुस्तक 'मजमुल बहरईन' (दो समुद्रो का संगम) नमक ग्रन्थ में उपर्युक्त चार आलमों 
के साथ वेदान्तियों की चार अवस्थाओं -जाग्रत, स्वप्न, सुषुप्ति और तुरीय की 
समानता बतायी है।' यह ठीक समझ में नहीं आया कि कवीर-पन्थ के नौ लोक 
इन्हीं चार आलमों का विस्तार हैं या किसी सूफी सम्प्रदाय में सचमुच ही नौ लोकों 
की कल्पना है । महाराज विशवनाथर्सिहजू देव ने 'हाहुत” को इस्लाम-सम्मत पाँचवाँ 
स्थान बताया है, जहाँ केवल मुहम्मद साहब की ही गति थी ।2 हम नहीं कह सकते 
कि उनका वक्तव्य किसी शास्त्रीय ग्रन्थ के आधार पर है या नहीं, पर उन्होंने 
qarg अता' नामक किसी मुसलिम कवि की एक कविता प्रमाण-स्वरूप उद्धृत 
की है, जो काफी मनोरंजक है।१ इनके परिचय में उन्होंने इतना ही कहा है, 
“पीरान पीर साहब के पास पहुँचे हैं, ऐसे जे हैं सलेल के मालिक पनाह अता 
तिनकौ कवित्त 1” : 

इस सारे भवजाल को जिसने सिर पर धारण किया है, वह शेषनाग है जो 
स्वयं शूकर पर ATES है। शूकर भी एक गौ पर चढ़े हैं और गौजी भी कूर्मजी 
पर । यही वह कूर्मजी हैं जिनको श्रीसत्पुरुष ने सृष्टि बनाने की सामग्री दी थी 
और वे उसे बड़ी सावधानी से सँभाल रहे थे ! इन्हीं की तीन गर्दनें काटकर 
निरंजन ने सृष्टि की सामग्री प्राप्त की थी । निरंजन के साथ कबीरदास के जो झगड़े 
होते रहे हैं, उनकी बात यहाँ नहीं उठायी जा रही है; क्योंकि उससे अनावश्यक 
विस्तार होगा, पर इतना पाठक को हमेशा याद रखना चाहिए कि कबीर साहब 
ने सदा ज्ञानियों और भक्तों को निरंजन के जाल से छुड़ाने का प्रयत्न किया है। 
इस कलिकाल में ही अब तक वे लगभग एक दर्जन वार आ चुके हैं । इसी निरंजन 
के धोखे से बचने के लिए कबीरदास के मुख से यह कहलवाया गया है : 


1. MAJAMUL BAHARAIN Ep. M. Mahfuzal Hugo, B.A.S. Calcutta, 
1929, p. IL 
2. fana., पृ. 262 
3. देह नासूत सुरे मलकूत ओर जीव जबरूत की रूह बखाने । 
अरबी में निराकार कहै जेहि लाहुतै मानिर्क मंजिल ठान । 
आगे हाहत-लाहूत है जाहूत खुद खाविन्द लाहुत मैं जानै । 
सोई श्रीराम पनाह सर्वे जग-ताह पनाह अता यह गाने । 
तजे कर्म नासूत लहि निरखे तब मलकूत । 
तहाँ न मरे न वीछुरै जात न ag जमदूत ॥ 


CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


244 | हजारीप्रसाद द्विवेदी ग्रस्थावली-4 


| ह 
| अवधू निरंजन जाल पसारा | 
| | स्वर्ग-पाताल-जीव-मृत मण्डल तीन लोक विस्तारा। 
|| ब्रह्मा-विस्नु-सिव प्रकट कियो है ताहि दियो सिर भारा ॥ 
| 
t 
f 


ata ठाँव तीरथ-ब्रत थाप्यौ ठगने को संसारा । 

। माया मोह कठिन विस्तारा आपु भयौ करतारा N 
aa सतगुरु सब्द को चीन्हत नाहीं Fal होय उबारा | 
i | bi | | जारि-भूंजि कोइला करि डारै फिर फिर लै अवतारा ॥ 


| अमरलोक जहाँ पुरुष विराजै तिनका Har द्वारा। 
|| जिन साहब से भये निरंजन सो तो पुरुष है न्यारा ॥ 
कठिन काल ते बाँचा चाही गहो सब्द टकसारा। 
ee कबीर अमर करि राखौ मानो सब्द हमारा I 


>> 


$) — शब्द, पृ. 34 
| it i कबीरदास ने कितनी ही बार कहा है कि जो कुछ पिण्ड में है, वही ब्रह्माण्ड 
| | में है। पिण्ड में ब्रह्माण्ड और ब्रह्माण्ड में पिण्ड है । ऊपर जो ब्रह्माण्ड का विचार 


किया गया है तदनुसार पृथ्वी के ऊपर के दस मुकामों की स्थिति इस प्रकार 


| 
हुई : | 
संख्या मुकामों के नाम हिन्दू-समशील नामः मुसलमानी समशील नाम | 
1 सत्यलोक गो-लोक 
2 सहज-द्वीप (द्वितीय) सत्यलोक आहूत 
3 अंकुर-द्वीप विष्णुलोक uga i 
4 इच्छा-द्वीप शिवलोक aga 
5 सोऽहं-द्वीप शक्तिलोक बाहूत 
6 afaa द्वीप कौमारलोक alga 
7 अरण्य-द्वीप (प्रथम) सत्यलोक लाहूत 
8 झाँझ री-द्वीप तपःलोक जबरूत 
9 बैकुण्ठ जनलोक मलकूत 
10 aai मुवःलोक नासूत l 
पृथ्वी भूलोक आलमे-फानी 


1. तु. श्रीसोमित्ररवाच-- 
महर्लोकः क्षितेरूध्वंमेकको टिप्रमाणतः | 
कोटिद्दयेन विख्यातो जनलोको व्यवस्थित: ul 
चतुष्कोटिप्रमाणं तु तपो लोको विराजित: । 
उपरिष्टात्ततः सत्यमष्टको टिप्रमाणतः ।। 
आयुःप्रमाणं कौमारं कोटिपोडशसम्भवम्‌ | 
तदूर्ध्वोपरिसंख्यातमुमालोकं सुनिष्ठितम्‌ ॥ 

पृथ्वी के नीचे सात नरक-लोक हैँ । इन सबकी कल्पना पदतल-एड़ी-गिट्र- 
पिण्डली-जानु-जंघा और तड़ागी में की गयी है, अर्थात्‌ मानव-देह (पिण्ड) में 
आधार-चक्र के नीचे सातों नरक हैं। आधार-चक्र पृथ्वी का समकक्ष है । उसके 
ऊपर 11 अन्य चक्रों की कल्पना की गयी है। अब तक हम योगियों के सात चक्र 
ही जानते आये हैं । इन सात चक्रों में कई नये जोड़कर दो उद्देश्य सिद्ध किये गये 
हैं । एक तो पिण्ड और ब्रह्माण्ड की समशीलता की रक्षा और दूसरा योगियों से 
कबीर-पद का अतिशय उत्कर्ष साधन । ये चक्र इस प्रकार हैं: 


13 अक्षर-भगवान्‌ 6 अनाहूत चक्र 
12 ब्रह्मरन्श्र-देह 5 मनोमहाराज चक्र 
11 अलख-निरंजन 4 मनःपोरुष चक्र 
10 पूर्णगिरि 3 कुण्डलिनी देवता 
9 आज्ञा चक्र 2 स्वाधिष्ठान चक्र 
8 बलवान्‌ चक्र 1 आधार चक्र 


7 विशुद्ध-शक्ति चक्र 

इन समस्त में अतीत सत्यपुरुष का स्थान है । मध्ययुग में इन चक्रों को बढ़ा- 
कर दिखाने की प्रवृत्ति दिखायी देती है । प्रायः प्रत्येक सिद्धपुरुष के सम्प्रदाय में 
यह प्रवृत्ति लक्ष्य की जा सकती है । इन चक्रों को भेद करना परम सिद्धि का प्रमाण | 
माना जाता था । फिर भी सामान्य रूप में यह कहा जा सकता है कि स्वयं सिद्ध- i 
पुरुष लोग चक्रभेद की अपेक्षा भक्ति को ही श्रेष्ठ समझते थे। कबीर की ही भाँति aa 
गुरु नानकदेवने भी कहा था कि, “जो ब्रह्माण्डे सोई पिण्डे, जो खोजे सो पावे ।” 
जिस प्रकार ब्रह्माण्ड के तीन स्तर हैं: अधोलोक, मध्यलोक ओर ऊर्ध्वलोक, उसी 
प्रकार पिण्ड के भी | इनकी जैसी सुन्दर विवेचना श्री सन्त पूर्णसिहजी ने की है, 
वह केवल सिख सम्प्रदाय केही नहीं, कबीरदास के लोकसंस्थान और पिण्ड- 
ब्रह्म।ण्डैक्य को समझने में भी बड़ी सहायक है। उसके आवश्यक अंझों को हम 
संग्रह कर रहे हैं । 

सप्त अधोलोकों का व्यौरा तो वही है जो हम पहले दे चुके हैं, अर्थात्‌ एड़ी 
से लेकर तड़ागी तक के सात अंगों में सात नरकों की कल्पना की गयी है । मध्य- 
लोक में सात लोक हैं जो मानव-देह के सात चक्रों में प्रतीक-रूप से स्थिर हैं: 
(1) चतुर्दल मूलाधार चक्र में भूलोक; (2) षटदल स्वाधिष्ठान चक्र में मुवलोक; 


> शिवलोकः तदूर्ध्वं तु प्रकृत्या च समागतम्‌ । 
caged सर्वतत्त्वानां कार्यंकारणमानिनाम्‌ ॥ 
निलयं परमं दिव्यं महावैष्णवसंज्ञकम्‌ । 
waged तु परं दिव्यं सत्यमन्यद व्यवस्थितम्‌ ॥ 
न्यासिनां योगिनां स्थानं भगवद्भावितात्मनाम्‌ । 
महाशंभूर्मोद्‌तेऽत्न सर्वं शक्तिसमन्वितः ॥ 


तदूरध्व ठु स्वयं भ।तं गोलोकं प्रकृतेः परम्‌ ।--विश्व,, पृ. 240 में सदाशिवसंहिता के वचन 

(3) दशदल मणिपूर चक्र में स्वर्लोक [इसी से थोड़ा हटकर अष्टदल चक्र है 
जिस पर मन भरमा करता है।]; (4) द्वादश दलवाले अनाहत चक्र में महर्लोक; 
(5) षोडशदल विशुद्ध चक्र में जनलोक; (6) द्विदल आज्ञाचक्र में तपलोक; और 
(7) आनिक दल सहस्रार-चक्र में सत्यलोक | परन्तु यह स्मरण रखना चाहिए 
कि यह पहला सहस्रार-चक्र है। साधारण योगियों की यहीं तक गति होती है । 

इसके बाद इस पिण्ड में ब्रह्माण्ड की ही भाँति ऊर्ध्वलोक है : (1) ब्रह्माण्डी 
मत का स्थान--जो षट्दल कमल के आकार का है और जहाँ त्रैलोक्यपति महान्‌ 
देव का वासस्थान है; (2) शिव शक्ति-समवाय-स्थान जिसे प्रथम शून्य, मध्यञून्य 
या महाशून्य पद कहते हैं; (3) निरालम्ब पुरी--अन्तःशुन्य पद; (4) शब्द- 
ब्रह्मस्थान--प्रणव तथा विन्दुपदाध।र; (5) निजपद ५-32 दल का इवेत कमल 
या भँवर गुफा; (6) गुरुपद--निरंकार देश; (7) दूसरा सहस्रार-चक्र या 
पुर्ण पद। 

यह जो द्वितीय सहस्रार पद है वह भी अन्तिम पद नहीं है । बहुत-से योगी तो 
प्रथम सहस्रार को ही परमपद मान लेते हैं, पर जो गोरखनाथ जैसे सिद्ध हैं वे 
दूसरे सहस्र तक पहुँच जाते हैं। पर यह भी सव-कुछ नहीं है ! नानकदेव इसके 
भी ऊपर कई स्थानों को पार कर महामहिमावती विहंगमपुरी में जा सके थे, जो 
देश-काल के परिच्छेद से शून्य पारावार रहित अकथ (अवाच) पद हे । विशेष 
विस्तार के लिए 'प्राण.', प्रस्तावना, पृ. 75-84 देखना चाहिए । 

अस्तु, यह तो अवान्तर वात हुई । प्रासंगिक यह है कि कबीरदास ने पृथ्वी के 
ऊपर दस मुकाम माने हैं, वे दस मुकाम जिस प्रकार ब्रह्माण्ड में हैं उसी प्रकार पिण्ड 
में भी ! * स्वयं कबीर साहब ने इनका साक्षात्कार किया था, इसका प्रमाण उनकी 
वाणियों में है : 

चला जब लोक को शोक सब छाँडि क॑ हंस को रूप सद्गुरु वनाई | 

भूगज्यों कीट को पलटि भूगी किया आप सम रंग दे-ले उड़ाई ॥ 

छोड़ मासूत-मलकूत को पहुँचियाँ विष्णु की ठाकुरी देख जाई। 

"इन्द्र कुबेर जहाँ रंभा निरत है देव तेतीस कोटि रहाई॥ 11 
छोड़ि वैकुंठ को हंस आगे चला शून्य में ज्योति जहाँ जगमगाई। 
ज्योति-परकाश में निरख निःतत्त्व को आप निर्भय हो भय मिटाई ॥ 
अखिल fata जेहि वेद अस्तुति करै तीनहूँ देव को है पिताई। 
भगवान तिनके परे सेत मुरति धरे भाग को आन तिन को रहाई। 21 


1. खेल ब्रह्माण्ड का पिंड में देखिया जगत की भर्मना दूरि भागी। 
बाहर-भीतरा एक आकाशवत सुषुमता डोरि ae उलटि लागी U 
पवन को gafe करि सुन्त में घर किया धरिया में अधर भरपूर देखा । 
कहुँ कब्बीर गुरु पुर की मेहर सों तिरकुटी मढ़ दीदार पेखा॥ d = 

र --शब्द,, पृ. 105 | 

चार YARI पंर खण्ड सोरह Fe अण्ड को घोर ह्यति रहाई। 
अण्ड के परे स्थान अचिन्त को निरखिया जब उहाँ जाई॥ 

हस ओ द्वादशै रूह संग में करत कल्लोल अनहद बजाई। 
तासु के बदन की कौन महिमा कहां भासती देह अति नूर लाई॥ 3 ॥ 
महल कंचन-बने मनिस तामें जड़े वेठ तहँ कलस आखंड छार्ज | 
afaa के परे स्थात सोहंग का हंस छत्तीस तहवाँ विराजै i 
नूर का महल Al नूरक भूम्य है तहाँ आनन्द सों द्वंद्व भाजै । 
करत कल्लोल az भाँति के संग यक हंस सोहंग के जो समाज ॥ 41 
हंस जब जात पट्चक्र को वेधिक सात मुक्काम में नजर फेरा। 
सोहंग के परे सुरति इच्छा कही सहस वामन जहे हंस हेरा ll 
रूप की राशि ते रूप उनको वना नहीं उपमा इन्द्रजी निवेरा । 
सुरति से. भेंटि -के शब्द को टेकि चढ़ि देखि मुक्काम अंकूर केरा || 5 ॥ 
शून्य के बीच में विमल बैठक जहाँ सहज स्थान है गैबकेरा। 
नवो मुक्क्राम यह हंस जब पहुँचिया पलक विलम्ब Ai कियो डेरा ॥ 
तहाँ से डोरि क्रम तार ज्यों लागिया ताहि चढ़ि हंस गो दे दरेरा। 
भये आनन्द से Hea सव घोड़िया पहुँचिया जहाँ सतलोक मेरा ।॥ 6 ॥ 
हंसनी हंस सब गाय बज्जाय के साजि के कलश वहि लैन आये । 
युगन युग वीछुरे मिले तुम आइक प्रेम करि अंग सों अंग लाये ॥ 
पुरुष ने दर्शन जब दीन्हिया हंस कौ तपनि बहु जनम की तब नसाये। 
पलटि के रूप जब एक के कीन्हिया मनहुँ तब भानु पोडस उगाये ॥ 71 
get के दीप पीयूष भोजन करे शब्द की देह जब हंस पाई। 
पुहुप के सेहरा हंस और हंसिनी सच्चिदानन्द सिर छत्र छाई॥ 
दिपें बहु दामिनी दमक ag भाँति की जहाँ घन ब्द को घुमड़ लाई 
लगे जहाँ वरषने गरज घन घेरि के उठा ae शब्द धुनि अति सोहाई॥ 8 ॥ 
सुने सोइ हंस तहेँ यूथ के यूथ g एक ही नूर इक रंग रागै। 
करत बीहार मनभामिनी मुक्ति में कर्म और भर्म सब दूरि भागे ॥ 
रंक और भूप कोई परखि आवे नहीं करत कल्लोल बहु भाँति at | 
काम ओ क्रोध मद लोभ अभिमान एक छाँडि पाखण्ड सत शब्द लाग ॥ 9 ॥ 
पुरुष के वदन की कौन महिमा कहाँ जगत में ऊपमा कछु न पाई । 

चन्द्र ओ सूरगण ज्योति लागे नहीं एक ही नक्खय परकाश NS | 
पान परवान जिन वंश का पाइया पहुँचिया पुरुष के लोक जाई॥ | 
कहै कब्बीर यहि भाँति सो पाइहौं सत्य की राह सो प्रगट गाई ॥ 10 ॥ 

--विश्व., पृ. 239-40; क. मन., प. 576 

ध्यान से देखा जाय तो नाथपन्थी योगियों के सूक्ष्म वेद ` (दे. ऊपर, पु 


241), हताहेतविलक्षण (दे. ऊपर, पृ. 223-24), निरंजनपद (दे. ऊपर, 


238), TATA (दे. ऊपर, 'हठयोग की साधना अध्याय) आदि के भीतर ही ऐसी 

उद्भट कल्पना के बीज वर्त्तमान थे । यह सारा बखेड़ा असल में एक बड़ी पुरानी 
परम्परा का विकास मालूम पड़ता है । कबीरदास के नाम पर चलनेवाले बहुत-से 
पद इस कल्पना के पोषक बताये जा सकते हैं। हमने पहले ही एक वाणी में लक्ष्य 
किया है (ऊपर, पृ. 243-44) कि निरंजन एक महाठग है और उसने सारे जगत्‌ 
को धोख्षा देने के लिए यह जाल पसार रखा है 1 स्वयं 'बीजक' में इस आशय के पद 
ढूँढे जा सकते हैं, जिनमें बताया गया है कि अलख निरंजन के बांधने से सारा जगत्‌ 
Jar हुआ है u उसी ने नाना प्रकार के चक्र बनाये हैं जिनमें संसार चक्र मार रहा 
है, उसी ने वेदों और शास्त्रों का, तीर्यो और ब्रतों का, दान और पुण्य का 
चक्क्रा चलाया है । 'बीजक' की इक्क्रीसवीं LAAT के अन्त में एक साखी उद्धृत की. 


गयी है, “मैं ही सिरजाता हूं, मैं ही मारता हूं, मैं ही जलाता हूँ (या जीर्ण करता - 


हूँ), मैं ही खाता हूं, मैं ही जल और स्थल में रमा हुआ हूँ -मेरा ही नाम निरंजन 
है ।? इन सबसे यह साबित होता है कि निरंजन कोई सचमुच ही वैसा पदार्थ है 
जैसा हम देख आये हैं। शास्त्रीय विचार के टीकाकार श्री विचारदास ने इस जगह 
निरंजन का अर्थ 'यम किया है। परन्तु एक बार यदि हम चित्त से निरंजन की 
ऊपर बतायी कल्पना हटा दें तो कम-से-कम 'बीजक' के इन पदों से निरंजन का 
अर्थ सर्वशक्तिमान निर्दोष ब्रह्म किया जा सकता है। उसे शैतान समझने की 
बिल्कुल जरूरत नहीं । 

फिर बीजक के 1143 शब्द के अनुसार भी आदिपुरुष-निरंजन-त्रिदेव आदि 
की परम्परा का समर्थन होता है और यह भी समर्थित होता है कि कबीरदास सच- 
मुच ही इस विपत्ति-सागर से मनुष्यों का उद्धार करने का दावा करते थे ।* परन्तु 


1. अलख निरंजन लखइ न कोई । जेहि dà dar सब लोई । 

fafa झूठे dar सो अथाना । झूठा वचन सांचि करि माना । 

am qa कीन बेवहारा | करम विवरजित बसँ निनारा । 

पट आश्रम पट दरसन कीन्हा | घटरस वस्तु खोट सव चीन्हा । 

चारि बिरछि छव साख बखानै । विद्या अगिनित गर्ने न जाने । 

amt आगम करे विचारा। ते नहि तूझे वार न पारा। 

जप-तीरथ-त्रत कीज पूजा । दान-पुन्न कीजै बहु दूजा। 

साखी: मंदिल तो है नेह का मति कोइ पठे घाय । 

जो कोइ 4S धाइसे बिता सिर सेती जाय ।।--रमैनी 22 

2. मैं सिरजों मैं ang, मैं जारों में aia 

जल-थल में मै रमि रह्यो, मोर निरंजन ata ।।--रमँनी 21 की साखी 
3. 'सार' शब्द से वाँचिहो मानहु इतवारा हो | 

आदि पुरुष इक वृच्छ है निरंजन डारा हो । 

तिरि देवा साखा भये पत्ता संसारा हो । 

ब्रम्हा वेद सही कियो सिव जोग पसारा हो । 

feg मयो उतपति किया उरले व्यवहारा हो । 

तीन लोक दसहे दिसा जम रोकिन द्वारा हो । 

प्राचीन पोथियों में पाये गये पदों को पढ़ने से ऐसा लगता है कि निरंजनवाली 
पौराणिक कल्पना चाहे जितनी प्राचीन परम्परा का विकसित रूप क्यों न हो, 
कवी रदास उसे ज्यों-का-त्यों नहीं मानते थे। वे ब्रह्म या निरंजन को शैतान तो 
मानते ही नहीं थे, उल्टे उसे परम काम्य समझते थे । वस्तुतः जसा कि इस अध्याय 
के आरम्भ में ही बताया जा चुका है, निरंजन या धर्मराय को परम दैवत समझने- 
वाला सम्प्रदाय बाद में जिस समय कवीरपन्थ में अन्तर्भुक्त हुआ था, उसी समय 
निरंजन की महिमा घटाने का प्रयत्न किया गया होगा | यह तो हम पहले ही देख 
चुके हैं कि कबीरदास द्वैताद्वैत-विलक्षणवाद में योगियों से प्रभावित थे (ऊपर, पृ. 
223-24), फिर यह भी निश्चित है कि वे उस परम सहजावस्था को महान्‌ पद 
समझते थे जहाँ अल्लाह या राम की गम नहीं होती ।? कई पदों से स्पष्ट है कि 
काल से उनका मतलव निरंजन से नहीं है और ब्रह्म न तो उनकी दृष्टि में ठग ही 
है और न ब्रह्मज्ञान हेय ही ।2 

कबीर-ग्रन्थावली में एक ऐसा पद है जिससे पता चलता है कि भिन्न-भिन्न 
चक्रों में देवताओं के निवास का जो विवरण कबीरदास ने किया है, वह अपेक्षाकृत 
सहज है और सर्वाश में ऊपर बतायी हुई व्यवस्था के अनुकूल नहीं है । पट्दल- 
कमल में काम का अभाव बताया गया है और शायद “मन के मोहन बीठुला' या 
विठ्ठल भगवान्‌ का वह निवासस्थान है । अष्टदल कमल में श्रीरंग केलि करते हैं, 
पर द्वादशदल-विहारी भगत्रान्‌ के रूप का स्पष्ट उल्लेख नहीं किया गया । यह 
जरूर बताया गया है कि त्रिवेणी-स्नान के (देखिए ऊपर, पृ. 233) बाद सनकादिक 
का साथ हो जाता है, अर्थात्‌ शायद बैकुण्ठ-विहा री विष्णु का स्थान नजदीक आ 
जाता है। फिर गगन-गुफा में अनन्ततार का दर्शन बताया गया है और पोडशदल 


=> कीर भये सब जीयरा लिए विय के चारा हो ।” 

जोति-सखूपो हाकिमा जिन अमल पसारा हो । 

करम की बंसी लायके पकर॒यो जग सारा हो । 

अकल मिटावौं तासुकौ पठवों भव पारा हो । 

mele कबीर निरभय करौ परखो टकसारा हो ॥ --'वीजक', शब्द 114 
1. सुर नर मुनि अरु ओलिया, ए सव वेलँ तीर्‌ । 

अलह राम की गम नहीं, तहँ घर किया कबीर ॥--स. क. सा., पृ. 64 
2. wa मै Treat रे पाइबौ ब्रह्म गियान । 

सहज wad gant रहिवौ, कोटि कलप विश्राम । 

x x x 

आपे में तब आपा निरख्या अपन पै आपा बझ्या । 

आपे कहत सुनत पुनि अपना अपन पै आपा अड्या । 

अपन परचे लागी तारी अपन पै आपसमांनां । 

कह कवीर जे आप fat fife गया आवन-जांनां ॥--क, ग्रं., पद 6 

कमल में बनवारी के मिल जाने की वात है ।ः ऐसा जान पड़ता है कि कबीरदास 
का मतलब इस पद में उस सहज-समाधि से है जिसमें पद-पद पर भगवान्‌ का 
दर्शन होता है और इस पद में आये हुए faga, श्रीरंग, बनवारी आदि पद परि- 
भाषित नहीं बल्कि सीधे-सादे ढंग से भगवान्‌ के वाचक हैं। सच पूछा जाय तो 
कबीरदास योगमार्ग की क्लिष्ट साधनाओं को भी बाह्याचार ही समझते रहे। 
उनके जैसा उन्मुक्त विचार का मनुष्य किसी प्रकार की रूढ़ियों का कायल नहीं 
हो सकता था । बारम्बार वे जिस सहज-समाधि की घोषणा कर गये हैं उसमें नाना 
प्रकार के प्राणायाम, आसन, समाधि और मुद्राएँ परम-तत्त्व की उपलब्धि के साधन 
हैं, साध्प्र नहीं । सहज-समाधि से ही अगर वह उद्देश्य सिद्ध हो जाता है तो काया 
को क्लेद देने से क्या लाभ है? ata मूंदे बिना, मुद्रा धारे बिना, आसन लगाये 
"बिना, खुली आँखों से परमाराध्य का मनोहर रूप देख सकना ही सहज-समाधि 
है। ऐसे साधक का हिलना-डुलना सब-कुछ परिक्रमा है, सोना-बैठना ही दण्डवत 
"है, बोलना ही नाम-जप है, खाना-पीना ही पूजा है। एक वार इस सहज-समाधि 
'में जो साधक रम गया वह उस अनहद नाद को निरन्तर सुनता रहेगा, जिसके 
-सुनने मात्र से रोम थकित हो जाते हैं, समस्त इन्द्रिय इलथवन्ध हो जाते हैं, मन 
आनन्द से परिपूर्ण हो जाता है । उसी में समस्त कुशलों का कुशल है, जिसमें 


1. मन के मोहुन बीठुला यहु मन लागो तोहि रे। 
चरनकेंवल मन माँनियाँ ओर न भावे मोहि रे। 
षद्दल-कंवल-निवासियाँ चहुं को फेरि मिलाइ रे। 
ag के बीच समाधियाँ qe काल न व्यापे आइ TI 
अष्टकेंबल-दल भीतराँ dat श्रीरंग केलि कराइ रे। 
सदगरु मिलै तो पाइये नहीं तौ जन्म अकारण जाइ रे । 
कदली-कुसुमदल भीतराँ dat दस अंगूल का वीच रे। 
तहाँ दुआदस खोजिले जनम होत नहि मींच रे। 
बंक नालिके अन्तर पछिम दिसा की ami 
नीझर छरै रस पीजिये तहाँ भंवर-गुफा के बांट रे। 
त्रिवेणी मनाइ न्हेवाइये सुरति मिले जो हाथि रे। 
जहाँ न फिर मघ जोइये सनकादिक 'मिलिहै साथि रे । 
गगन गरजि मघ जोइये तहाँ दीसे तार अनन्त रे । 
बिजरी चमकि घन बरपिहँ dat भीजत हैं सब सन्त रे । 
घोडण-कॅवल जब चेतिया तब मिलि गये श्रीबतवारि रे । 
जरा-मरण-भ्रम भाजिय पुनरपि जनम निवारि रे। 
गुरु गमितं पाईये झंखि मरे जनि कोइ रे! ; 
तहीं कबीरा रमि रह्या सहज समाधी सोइ रे ॥|-क. ग्रं., पद 4 
साधो सहज समाधि भली । - 
गरुप्रताप जा दिन तै उपजी दिन दिन अधिक चली | 
जहाँ जहाँ डोलों सोइ परिकरमा जो कछु करौं सो सेवा 
जब सोवों तब करों दण्डवत पूजों ओर न देवा। 

हज-समाधि प्राप्त हो जाती है।यह उपाधिमय शरीर सहज-समाधिमय बेन 
जाता है, दुःख के दुर्ग में सुख का विश्रामागार बन जाता हे, शत्रु मित्र हो जाते 
हैं, शाक्त वैष्णव बन जाते हैं। एक वार यदि साधक आत्माराम बन सके--आप- 
ही-आप में रम सके, तो फिर कोई विध्न संता नहीं सकता, मन सनातन हो जाता 
है, जन्म-मरण का ज्ञ।न हस्तामलक की भाँति सहज हो जाता है। वैसी हालत में 
न तो साधक से को? उद्विग्न होता है और न किसी और से साधक ही eT पाता 
gE 

अनुमानतः कवी रदास के समय का एक अपेक्षाकृत सहज मंतवादं वाद में 

चलकर जटिल हो गया है। स्पष्ट है, कबीरदास निर्गुण या निरंजन ब्रेह्म को 
aaa जैसा नहीं समझते Al परन्तु यह वात भी सन्देह के परे है कि गोरखनाथ 
के योगमार्ग में वेदान्त, वेद, aga और निर्गुण ब्रह्म को द्वैताद्वैत-विलक्षण ओर 
सगुण-निर्गुण से अतीत परम तत्त्व की अपेक्षा छोटा समझा गया है और कबीरदास 
में यह भाव ज्यों-का-त्यों रह जाता है । वस्तुतः कवीर के मत से भगवान्‌ के तिर्गण 
होने का अर्थ सगुणनिर्गुणातीत होना होता है और यह दोनों बातें अर्थात भगवान 
को निर्गुण, निरंजन और गुणातीत कहना असंगत नहीं है । यह जानी हुई बात है 
कि भगवान्‌ अलौकिक गुणों के आश्रय हैं और इसीलिए लोक में जो वात परस्पर 
विरोधी दिखती है, वह भगवान्‌ में संगत हुआ करती है । 


-> कहों सो नाम सुनों सो सुमिरन खाँव-पियों सो पूजा । 
गिरह-उजाड़ एकसम लेखों भाव न राखो दूजा । 
आँख न मूंदों कान न खूथों तनिक कष्ठ नहि धारों । 
खुले नेन पहिचानों हंसि हॅसि सुन्दर रूप निहारों । 
सबद निरंतर से मन लागा मलिन वासता त्यागी । 
ऊठत-बैठत tag न छूटे ऐसी तारी लागी। 
कह्‌ कबीरा यह उनमुनि रहती सो परगट करि भाई । 
दुख-सुख से कोई परे परम पद तेही रहा समाई। शब्दा. 

1. अब हम सकल कुसल करि माँनाँ । 
स्वाति भई तब गोव्यंद atati 
तन में होती कोटि उपाधि | उलटि भई सुख सहज समाधि ॥ 
oma safe भया है राम | दुख विसरा सुख किया विश्राम ॥ 
बेरी उलटि भये हैं मीता । सापत उलटि सजन भये चीता ॥ 
आपा जानि उलटि ले आप | तो नहीं व्याप fet ताप ॥ 
अब मन उलटि सनातन हुवा । तब हम जानां जीवत मवा ॥ 
कह्‌ कबीर सुख सहज समाऊे । आप न डरौं न और डराऊं ।। 


2 ड भी निरंजन शब्द का थोड़ा विचार किया गया है । देखिए, क. ग्रं., पद 219, 237 
र 238 1 

'आदिमंगल' नाम से निम्नलिखित पद्य कबीरदास के नाम पर चलते हैं । ये पद्य 
विश्वनाथ्सिहजू की टीका के आरम्भ में दिये हैं तथा 'कबीर मन्सूर' और 'सत्य 
कबीर की साखी में भी संगृहीत हैं। इस 'आदिमंगल' से निरंजनवाली कथा का 
समर्थन किया जाता है । यहाँ विश्व. का पाठ दिया जा रहा है। यह ध्यान देने की 
बात है कि इस आदिमंगल की शैली प्रइनोत्तर की है और स्पष्ट ही जान पड़ता है 


कि इसे कबीरदास स्वयं नहीं लिख रहे हैं 


अथ आदिमंगल 


दोहा-प्रथमै समरथ आप रहे, दूजा रहा न FEI 
दूजा केहि विधि ऊपजा, पूछत हैं गुरु सोइ॥ 
तब सतगुरु मुख बोलिया, सुक्रत सुनो सुजान । 
आदि अन्त की area, तोसों कहौं बखान॥ | 
प्रथम सुरति समरथ कियौ, घट में सहज TAT | 
ताते जामन दीनिया, सात करी विस्तार ॥ 
दूजे घट इच्छा भई, चित्त मन सातों कीन्ह। 
सात रूप निरमाइया, अविगत काहे न चीन्ह॥ 
® तब समरथ के श्रवण ते, मूल सुरति भई सार। 
शब्द कला ताते भई, पाँच ब्रह्म अनुहार ॥ 
पाँचौ पाँचै अण्ड धरि, एक एकमा कीन्ह। 
दुइ इच्छा तहेँ गुप्त है, सो सुक्रत चित चीन्ह॥ 
योगमया यकु कारणे, ऊजे अक्षर कीन्ह। 
या अविगति समरथ करी, ताहि गुप्त करि ates ।। 
इवासा सोहं ऊपजे, कीन अभी बंधान। 
आठ अंस निरमाइया, चीन्हौ संत सुजान॥ 
तेज अंड अचिन्त्य का, दीन्हों सफल पसार। 
अंड सिखा पर बैठिके, अधर दीप निरवार i 
ये अचिन्त के प्रेम ते, उपजी अक्षर सार। 
चार अंस निरमाइया, चारि वेद विस्तार ॥ 
तब अक्षर का दीनिया, E l 
बे समरथ अविगति करी, मरम कोइ नहीं जान ॥। 
जब अक्षर कै नींद गइ, दबी सुरति निरवान। 
इयाम वर्ण इक अंड है, सो जल में उतरान॥ 

अक्षर घट में ऊपजे, व्याकुल संशय Ya! 
किन अंडा निरमाइया, कहा अंड का मूल ॥ 
तेहि अंड के ara पर, लगी शब्द की छाप । 
अक्षर दृष्टि से फूटिया, दस द्वारे कढ़ि बाप ॥ 
तेहिते ज्योति निरंजनौ, प्रकटे रूप-निधान । 
काल anaa बीरमा, तीनि लोक परधान Il 
aa तीनों देव भे, ब्रह्मा-विस्नु महेश। 
चारि खानि तीन सिरजिया, माया के आदेश ॥ 
चारि बेद पट शास्त्रऊ, और दस-अष्ट पुरान । 
आसा दै जग वाँधिया, तीनों लोक भुलान॥ 
लख चौरासी धारमाँ, तहाँ जीव दिय वास। 
चौदह यम रखवारिया, चारि वेद विश्‍वास ॥ 
आपु आपु सुख सब रमैं, एक अंड Harte! 
उतपति परलय दु:ख-सुख, फिरिआवहिफिरिजाहि॥ 
तोहि Wey हम आइया, सत्य शाब्द के हेतु। 
आदि-अन्त की उतपती, सो gaat कहि eau 
सात सुरति सव मूल है, प्रलयहु इनकी माँहि। 
इनही माँ से ऊपजे, इनकी माँह समाहि॥ 
सोई ख्याल समरत्य कर,-रहे सो AST छपाइ। 
सोई संधि लै आइया, सोवत जगहि जगाइ॥ 
सात सुरति के वाहिरे, सोरह संख के पार। 
Te समरथ को बैठका, gat केर अधार॥ 
घर घर हम सबसों कही, शब्द न सुने हमार । 
ते भवसागर gadi, लख चौरासी acu 
मंगल-उतपति आदि का, सुनियो संत सुजान। 
कह कबीर गुरु जाग्रत, समरथ का फुरमान॥ 

ae 4 feria को देखकर आईये नहीं करना चाहिए । 
ज को जलवायु में ही कुछ ऐसा गुण है कि यहाँ के साधक और पण्डित समस्त 

प्रचलित पौराणिक परम्परा को स्वीकार करते हैं, अपने विशेष मत की पुष्टि के 
लिए उससे संगति बैठाते हैं और अपने उपास्य देव को सबके सिर पर बैठा देते हैं। 
विष्णु को भजनेवाले शिव को विष्णु का दास बनाते हैं और शिव को भजनेवाले 
विष्णु को शिव का भक्‍त और फिर शक्ति के उपासक शिव की छाती पर काली 
का कराल ताण्डव देखकर भाव-विह्वल हो उठते हैं ! यह चिर-परिचित घटना g | 
| निरंजन बेचारे को जरा कड़ा दण्ड मिला है। वह ईश्वर से शैतान हो गया है-- 
| अवश्य ही कबीरदास के हाथों नहीं, बल्कि उनके चेलों की कृपा से ! परन्तु इस 
प्रकार की मनोरंजक परिणति तक कई अन्य छाब्दों को भी जाना पडा है। दुर्गतों 
की जमात में निरंजन अकेला नहीं है । 

सबसे अधिक मनोरंजक है शून्य और सहज, नाद और बिन्दु तथा खसम और 
ne घरनी । शून्य और सहज तो भारतीय साहित्य के अत्यधिक मनोरंजक शब्दों में से 
हैं। बौद्ध महायान सम्प्रदाय के दार्शनिकों की दो शाखाएँ हैं। एक मानती है कि 
ae संसार में सब-कुछ शून्य है, किसी की कोई सत्ता नहीं और दूसरी शाखावाले मानते 
हैं कि जगत्‌ के सभी पदार्थ वाहरी तौर पर असत्‌ होने पर भी चित्‌ के निकट सत्‌ 
हैं । असत्‌ अर्थात्‌ सत्ता-रहित या ‘ata एक्जिस्टेट' और सत्‌ अर्थात्‌ सत्तवान्‌ या 
'एक्जिस्टेंट' | इन दोनों शाखाओं में से पहली को शुन्यवाद कहते हैं और दूसरी को 
| विज्ञानवाद । नागार्जुन ने शून्य की व्याख्या करते हुए कहा है कि इसे शून्य भी नहीं 
कह सकते, अशून्य भी नहीं कह सकते और दोनों (=शून्याशून्य) भी नहीं कह 
सकते | फिर यह भी नहीं कह सकते कि यह शून्य भी नहीं है और अशून्य भी नहीं 
है । इसीं भाव की प्राप्ति के लिए 'झून्य' का व्यवहार होता है।? इस प्रकार यह 
सिद्धान्त बहुत कुछ अनिर्वचनीयतावाद का रूप ग्रहण कर लेता है। हमने ऊपर 
देखा है (पृ. 232) करि नाथपन्यी लोग अपने सबसे ऊपरी सहस्रार चक्र को 'शून्य- 
चक्र' कहते हैं । उनके मत से जब जीवात्मा नाना प्रकार की यौगिक क्रियाओं द्वारा 
इस चक्र में पहुँचता है तो वह समस्त seal से ऊपर उठता है और 'केवल' रूप में 
विराजता है । यही शून्यावस्था है जिसमें आत्मा को और किसी प्रकार की अनुभूति 
नहीं होती, न सुख की, न दुःख की; न राग की, न द्वेष की; न हर्ष की, न अमर्ष 
की | इन समस्त द्वन्द्रों से रहित केवलावस्था को झून्यावस्था कहना अनुचित नहीं 
है । पर स्पष्ट ही यह अर्थ बोद्ध अर्थ से कुछ दूर हट गया है मजेदार बात यह है 
कि योगी लोग इस केवल 'शून्यावस्था' को 'शून्याशून्य-अवस्था' भी कहते हैं और 
इस प्रकार शब्दों में नागार्जुन के बताये हुए परम लक्ष्य को ज्यों-करा-त्यों स्वीकार 

करते हुए भी अर्थ में एकदम भिन्न हो गये हैं। 
यह जो केवलावस्था है वह और भी पुराने काल से सम्बद्ध है । सहजयानी सिद्ध 
लोग इसी केवलावस्था को बार-बार शून्य पद से पुकारते हैं (चर्या., 13-1, 17-2, 


| 

। 

1. शूल्य॑मिति ने वक्तव्यं अशून्यमिति वा भवेत्‌ । i 
-- उभयं aia नैव प्रज्षप्त्यथ ठु कथ्यते ॥ 

28-5, 31-1 इत्यादि) । इन सहजयानी सिद्धों ने प्रायः 'शून्य' और 'सहज' शब्द 
का व्यवहार एक साथ किया है । यह परम्परा, अर्थात्‌ 'शुन्य' और 'सहज' का साथ 
व्यवहार करना, नाथपन्थी योगियों में ज्यों-की-त्यों चली आयी है और कबीरदास 
आदि सन्तों ने भी इस परम्परा को लुप्त होने नहीं दिया है । कबी रदास प्राय: AZT- 
शून्य' का एक ही साथ प्रयोग करते हैं और कितनी ही जगह उन्होंने एक ही अर्थ 
में भी प्रयोग किया है । हम पहले ही देख आये हैं कि सहजावस्था जो नाथपन्थियों 
की चरम साधना है, इस शून्यावस्था से भिन्न नहीं है । यही बात सहजयानी fazi 
के विषय में भी कही जा सकती है | इस मत में चार प्रकार के आनन्द माने गये हैं 
“:प्रथमानन्द, परमानन्द, विरमानन्द और सहजानन्द | परन्तु योगियों के 'सहजा- 
नन्द' से सहजयानियों के 'सहजानन्द' का तात्त्विक भेद है। योगी को जहाँ इस 
अवस्था में आत्मोपलब्धि होती है, वह आत्माराम हो जाता है अर्थात्‌ अपने में आप 
ही रमने लगता है, वहाँ सहजयानी को इस अवस्था में इन्द्रिय-बोध के लोप हो जाने 
का तो अनुभव होता ही है, अपने-आपको जानने की स्थिति भी लुप्त हो जाती है । 
वहाँ वह केवल एक ऐसी अवस्था में पहुँच जाता है, जिसे किसी शब्द से कहकर नहीं 
समझाया जा सकता, जो अनुभवैकगम्य है । सरहपाद यही बात वताने के लिए कह 
गये हैं : 

afaa जत्य विलअ गउ, णटिठउ अप्प सहावा | 

सो हले सहज न तनु फुड, पुच्छहि गुरु पावा ॥ 


कबीरदास के आविर्भाव के अव्यवहित पूर्वकाल में एक ऐसी भी अवस्था बीती 
है जब सहजयानी सिद्ध लोग शून्य को धनात्मक बताने के लिए एक अन्य शब्द का 
व्यवहार करने लगे थे। यह शब्द है 'सुखराज' या 'महासुख'। इतना वे भी मानते थे 
कि सर्वज्ञ भगवान्‌ बुद्धदेव ने इस शब्द का कभी प्रयोग नहीं किया और भाव की 
प्रज्ञप्ति के लिए भी कुछ नहीं कहा । वस्तुतः 'सुखराज' अर्थात्‌ धनात्मक 'सुख' की 
कल्पना बौद्ध धर्म में बहुत परवत्तीं घटना है । परन्तु साथ ही इस मत के माननेवाले 
बुद्धदेव के मौन का अपने पक्ष की पुष्टि में ही उपयोग करते थे । उनका कहना था 
कि यद्यपि भगवान्‌ बुद्ध सर्वज्ञ थे तथापि वे इस महासुखराज के विषय में मौन रह 
गये, वह इसलिए कि यह वाणी से परे था, 'जय हो इस कारणरहित सुखराज की, 
जो जगत्‌ के नाशवान्‌ चंचल पदार्थों में एकमात्र स्थिर वस्तु है और सर्वज्ञ को भी 
इसकी व्याख्या करते समय वचन-दरिद्र हो जाना पड़ा था | — 


जयति सुखराज एष कारणरहितः सदोदितो जगतां। 
यस्य च निगदन-समये वचनदरिद्रो बभूव सर्वज्ञः॥ 
सो यह सुखराज ही सार है, यही शून्यावस्था है; क्योंकि इसका न आदि है, 
न अन्त है, न मध्य है । न इसमें अपना ज्ञान रहता है, न पराये का। न यह जन्म 
है, as न भव, न निर्वाण । इसी अपूर्व महासुखराज को सरहपाद ने इस प्रकार 
कहा है : 

आइ ण अन्त ण मज्झ णउ णउ भव णउ णिव्वाण | 
Ug सो परम महासुह णड पर णड AMT 

ू जज. डि. ले., पृ. 13 
किस प्रकार यह सहज मत बाद में चलकर सहजिया वैष्णव सम्प्रदाय में बदल 
गया, यह साधना के इतिहास में बड़ी मनोरंजक कहानी है, पर हम उधर नहीं जा 

सकते, क्योंकि ag कबीरदास के बाद की घटना है | 
कबीरदास ने 'झून्य' और 'सहज' से जिस प्रकार की समाधि की बात कही है 
वह योगियों की सहजावस्था से भिन्न है । वे उस सन्त को अपना सारा जप-तप 
दलाली में भेंट कर देने को तैयार थे जो उन्हें सहज सुख के योग्य बना दे, जो उन्हें 
एक बूंद की राम-रस चखा दे । यह राम ही उनकी सहजावस्था का सुख है ।? इस 
“राम-रस' का आस्वादन उन्होंने सहज-शून्य में किया था । इसी 'राम-रस' से शिव 
सनकादिक मत्त हो गये थे । इडा और पिंगला की भठ्टी बनायी, उसमें ब्र ह्म-अग्नि 
जला दी, सूर्य और चन्द्र से दसों दरवाजे बन्द कर दिये और उल्टी गंगा बहाकर 
पानी को व्यवस्था की, तब जाकर पाँचों प्राणों को साथ लेकर 'राम-रस' चुआया 
गया और कबीरदास ने छककर यान किया । सद्गुरु न मिले होते तो वह विचित्र 
रस सम्भव न होता ।2 खैर, कबीरदास भाग्यशाली थे, उन्हें राम-रस का चस्का 
लग गया और वे दिन-रात इस महारस में बुद्द बने रहे । इस प्रकार कबीरदास हद्द 
छोड़कर बेहद में पहुँच सके थे और वहाँ 'शुन्य' सरोवर में आघ्राण मज्जन करके 
ऐसे महल में विश्राम कर सके थे जहाँ मुनिजन भी नहीं पहुँच पाते ।१ सहजावस्था 
भी कबीरदास के मत से वह है जहाँ भकत सइज ही भगवान्‌ को पा सके । पुत्र-कलत्र 
और वित्त का त्याग करना कृच्छता है, कोई एक ऐसा योग है जिसमें ये चीजें स्वयं 
छूट जाती हैं। कबीरदास ने इसी अनासक्ति योग को अपनाया था और उन्हें अपने 


1. है कोउ सन्त सहज सुख उपज जाकों जप-तप देउ दलाली । 

एक बूँद भरि देइ राम-रस, ज्यूं भरि देइ कलाली | इत्यादि । 

-- ह. ग्रं., पद 155 

2. बोलो भाई राम की दुहाई । 

इह रस सिवे-सनकादिक माते पीवत अजहू न अघाई | 

इला प्यंगुला भाटी कीन्हीं, ब्रह्म अगनि परजारी। 

ससिहर सूर द्वार दस मूंदे लागी जोग जुग तारी । 

मन मतिवाला पीवै राम-रस दूजा कछ ना सुहाई । 

उलटी गंगा नीर वहि आया अंमृत धार चुआई। 

पंच जने सो संग करि लीन्हें चलत खुमारी लागी । 

प्रेम-पियालै पीवन लागे सोवत नागिनि जागी। 

सहज सुनि मैं जिन रस चाख्या सतगुरुयै सुधि पाई। 

दास कवीरा इहि रस माता Fag उछकि न जाई ॥--क. ग्रं., पद 74 
3. हृद छाँडि बेहद गया, किया सन्ति असनान। 

मुनिजन महल न पावई, तहाँ किया विश्राम ॥--क. ग्रॅ, 5-11, धुः 13 

पुत्र और कलत्र की ममता और अर्थ-क्राम की चिन्ता सहज ही चली गयी थी--वे 
‘THAR होकर राम से सहज ही मिल सके थे: 
सहजे सहजे सब गए, सुत बित कामिणि-क्राम | 
एकमेक g मिलि रह्यो, दास कबीरा राम॥ 
सहज सहज सव कोई कहै, सहज TAS कोइ । 
जिन्ह सहजे हरिजी मिलें, सहज कहीजै सोइ ॥ 
— क. ग्रं. 21,3-4, पृ. 42 
किन्तु हमने ऊपर देखा है कि कबी रपन्थी लोगों ने इस 'सहज' शब्द का भी 
लोक-विशेष के अर्थ में ही प्रयोग किया है । कबीरदास ने यद्यपि यहाँ सहज ही 
हरि को पा लिया था, पर कबीर के झिष्यों को यह पसन्द नहीं था कि उन्हें सहज 
ही छोड़ दिया जाय। सो सहज शून्य की नैरात्म्य, कैवल्य, महासुख, राम रस 
निर्झर से होती हुई सहज लोक तक पहुँचने की यात्रा बड़ी ही मनोरंजक है । फिर 
भी इतना तो सन्तोष किया ही जा सकता है कि उस परिणति के पदचात्‌ भी 
सहजलोक में वास करनेवाला सहज पुरुष निरंजन-जैसा ठग और धोखेबाज नहीं 
बताया गया है और वह सत्यलोक-रूप परमपद से बस एक ही सीढ़ी नीचे है। 
'खसम' शब्द और भी मनोरंजक है । सिद्धो के गानों और दोहों में यह कई 
जगह आया है। सरोजव्त्र की निम्नलिखित चौपाई में यह दो बार आया है । एक 
जगह केवल 'खसम' है और दूसरी जगह 'खसम-सहावे' या 'खसम-स्वभावेन' के 
रूप में है: 
` सव्ब रूअ तहि खसम करिज्जइ। 
खसम सहावें मण वि धरिज्जइ ।। 
दुर्भाग्यवश इस चौपाई पर अद्दयवज््र की टीका खण्डित मिली है। आखिरी 
पंक्ति का अर्थ उन्हें 'मनश्च खसमस्वभावेन धायेते' अर्थात्‌ 'मन भी खमस स्वभाव 
से धारण किया जाता है' इस प्रकार किया है। परन्तु इसके बाद की चौपाई की 
टीका में जो कुछ लिखा है, उससे कोई सन्देह नहीं रह जाता कि 'खसम' वस्तुतः 
सहजयानी लोगों की सहजावस्था या शून्यावस्था का वाचक शब्द है । 'खमस' का 
शब्दार्थं भी 'शून्य के समान' या “आकाश के समान' (नाथपन्थियों के शब्द 'झुन्यो- 
पम' और 'गगनोपम' से तुलना कीजिए ) है। agama लिखते हैं कि, “तथा 
सोऽपि खसमस्वरूपं मनः तस्मिन्मनः क्रियते । एवं य: करोति स उत्तमः पुरुषः 
सहजस्वभावे रम्यते क्रीडत इति यावत्‌।” अर्थात्‌ आकाश के समान व्यापक 
मन में जो साधक अपने मन को लीन कर देता है वह उत्तम पुरुष निइचय ही 
स्वभाव से क्रीड़ा करता है ।--'सहजम्नाय-पं जिका”, पृ. 110-111 
इसी तरह शबरपाद के निम्नलिखित पद में 'खसमे-समतुला' शब्द आया है : 
हेरिषे मेरि तइला वाड़ी-खसमे समतुला 
. षुकड़ए सेरे कपासु फुटिला। 
टीकाकार ने यहाँ 'खसमे समतुला' का अर्थ 'प्रभास्वरतुल्यमूता' अर्थात्‌ अत्यन्त 

| ||| | उज्ज्वल' किया है। जान पड़ता है कि सहजयानी लोगों में इस शब्द का प्रयोग 
hal शून्यावस्था और नैरात्म्य-भाव के लिए किया जाता था । इस भाव के व्यंजक 
|! A जितने भी पुराने शब्द योगियों और ता्त्रिकों के साहित्य में बच रहे हैं उनका अर्थ 
| थोड़ा बदल गया है । नैरात्म्य का स्थान 'भावाभावविनिर्मक्तावस्था' ने ले लिया 
| है, अर्थात्‌ बौद्ध लोग जहाँ इन शब्दों से आत्मा के लुप्त होने का भाव लिया 
करते थे (नैरात्म्य), वहाँ योगी और तान्त्रिक लोग एक ऐसी अवस्था का अर्थ 
PER समझने लगे जिसमें साधक को न भाव का अनुभव होता है, न अभाव का--न तो 
वह è को महसूस करता है और न 'ना' को (भाव-अभावविनिर्मक्त-अवस्था) । 
यही योगियों की दुर्लभा सहजावस्था है । ध्यान देने की बात है कि इस अवस्था के 
। लिए योगियों ने 'खसम' शब्द के तुल्यार्थ 'गगनोपम' शब्द का व्यवहार किया है । 
Me 'अवधूत-गीता' में अवधूत की इस गगनोपमावस्था का विस्तारपूर्वक वर्णन है। 
E गगनोपमावस्था (या ख-सम अवस्था) जहाँ द्वैत और aga, नित्य और अनित्य, सत्य 
HLH और असत्य, देवता और देवलोक आदि कुछ भी प्रतीत नहीं होते, जो मायाप्रपंच के 
ऊपर है, जो दम्भादि व्यापार के अतीत है, जो सत्य और असत्य के परे है, जो ज्ञान- 
रूपी अमृतपान का परिणाम है : 
अद्वेतरूपमखिलं हि कथं वदामि 
नित्यं ह्यनित्यमखिलं हि कथं वदामि। 
सत्यं ह्यसत्यमखिलं ही कथं वदामि | 
ज्ञानामृतं समरसं गगनोपमोऽहम्‌ ॥ 
ब्रह्मादयः सुरगणः कथमत्र सन्ति 
स्वर्गादयो वसतयः कथमत्र सन्ति। 
यद्येकरूपममलं परमार्थतत्त्वं 
ज्ञानामृतं समरसं गगनोपमोऽहम्‌ | 
माया-प्रपञ्च रचना न च मे विकारः 
कौटिल्यदम्भ-रचना न च मे विकारः। 
सत्यानृतेति रचना न च मे विकारः 
ज्ञानामृतं समरसं गगनोपमोऽहम्‌ । 
न शून्यरूपं न विशून्यरूपं 
न शुद्ध रूपं न विशुद्धरूपं। 
रूपं विरूपं न भवामि किचिद्‌ के 
स्वरूप रूपं परमार्थतत्त्वम्‌ ॥ 


जब यह शब्द कबीरदास तक पहुँचा तब तक इससे मिलता-जुलता एक अरबी शब्द 
खसम (=T) भारतवषं की सीमा में पहुंच चुका था | कबीरदास को यह शब्द 
दो मूलों से प्राप्त हुआ। हठयोगियों के माध्यम से यह आत्मा के शून्यचक्र में 9 
पहुंचकर समभाव की अवस्था को प्राप्त होने के अर्थ में op और मुसलमानी | 
माध्यम से पति के अर्थ में। हमने पहले ही देखा कि कबीरदास योगियों के _ 

कृच्छाचार द्वारा प्राप्त समाधि को बहुत ऊँची अवस्था नहीं मानते थे । मेरुदण्ड 
पर gaar डालकर समाधि लगाने को वे कच्चा योग ही समझते थे: 

मेरुदण्ड पर डारि दुलेचा जोगी तारी लावें। 

सो सुमेर की खाक उडंगी कच्चा योग WATT ॥ 

'बीजक' के 654 पद में यह बताया गया है कि योगियों का महाकाल को 
धोखा देने की धुन में लगे रहना कितना हास्यास्पद है । भला हृदय में भगवद्‌ भक्ति 
नहोतोशरीरकी साधता कहाँ तक साथ दे सकती है ? जो रस बचने में है ह 
नही, उसे टोंटी के रास्ते गिराने का प्रयत्न हास्यास्पद नहीं तो क्या है ।-- 

जरि गौ कन्था धज गौ टूटी । भजि गौ डंडे खपर गौ फूटी । 
कहहिं कवीर इ कलि है खोटी । जो रहे करवा सौ निकरे टोंटी ! ! 

इसीलिए कबीरदास ने शून्य समाधिवाली गगनोपमावस्था या खसमभाव को 
क्षणिक आनन्द ही माना है, बड़ी चीज सहज समाधि है, जिसके लिए न डण्डे की 
जरूरत है, न कन्या की, न मुद्रा आवश्यक है, न आसन (ऊपर पृ. 250-51, टि.) 
यही कारण है कि खसम का अर्थ सव समय उन्होंने "निकृष्ट पति' समझा | इन्द्रिय 
वधुओं का खसम के साथ 'सूतने' अर्थात्‌ यौगिक क्रियाओं द्वारा मुग्ध वने रहने को 
उन्होंने कुछ इसी अर्थ में प्रयोग किया है। फिर खसम वह पति है aed 
पत्नी को वश न कर सके और इन्द्रियों के दास मन को भी, इसीलिए कबीरदास ने 
कभी-कभी खसम कहा है । कम-से-कम कबीरदास के नाम पर चलनेंवाले बहुत-से 
परवर्ती भजनों में इसका इस दूसरे अर्थ में ही प्रयोग अधिक है। टीकाकारों और 
भक्तों ने अपनी उर्वर कल्पना के बल पर इस राब्द का अर्थ कभी जीव, कभी मन 
और कभी परमात्मा भी किया है । 

मेरा अनुमान है कि कबीरदास 'खसम' शब्द की पुरानी परम्परा से जरूर 
वाकिफ थे और उन्होंने जान-वूझकर खसमावस्था की तुलना निकृष्ट पति से की है। 
उद्देश्य योगियों की कच्चाई बताना था । तिहत्तरवीं रमैनी में यह शब्द इस प्रकारं 
आया है: 

जाइन मरै सुषैदी सौरी, खसम न Ales धरनि भँ बोरी । 
साँझ-सकारा दियना वारे, खसम छोडि सुमिरै लगवारै ॥ 

ठीक इसी प्रकार की युक्तियाँ सिद्धों की वाणियों में से खोजी जा सकती हैं। 
सिद्ध लोग 'घरणि' या घरनी का अर्थ तीन वृत्तियों में से कोई एक समझते हैं 
यद्यपि इन तीन वृत्तियों के नाम उस जमाने की नीच समझी जानेवाली जातियों के 
नाम पर हैं, पर वे बौद्ध तान्त्रिक साधना की बहुत ऊँची अवस्थाओं की द्योतिका हैं। 
सहजमत की तीन वृत्तियाँ (या मार्ग) ये हैं : (1) अवधूती, (2) चाण्डाली, (3) 
डोम्बी या बंगाली । अवधूती में द्वैत-ज्ञान बना रहता है, चाण्डाली में द्वैत-ज्ञान के 
बने रहने को कह भी सकते हैं, नहीं भी कह सकते; पर डोम्बी या बंगाली में विशुद्ध 
अद्वत-ज्ञान ही विराजा करता है। एक का रास्ता इड़ा मागे से है; दूसरी का पिंगला 
मार्ग से और तीसरी का सुषुम्ना से। भूसुकपाद ने इसीलिए अपने को सम्बोधित 

करके कहा है कि 'ऐ भुसुक, तूने चण्डालिनी घरनी को तो अपना लिया, अव आज 
बंगालिन घरनी भी बना ले और इस प्रकार सर्वद्वन्द्रविनिर्मुक्त खसम-भाव को प्राप्त 
हो 
आजि भूसु बंगाली भइली, णिअ घरणी चाण्डाली लइली । 
इस प्रकार इस साहित्य में 'घरणी' शब्द प्रायः ही तीन वृत्तियों के अर्थ में संकेतित 
हैं । इस अर्थ के प्रकाश में कबीरदास की ऊपरवाली रमैनी का विचार किया जाय 
तो अर्थ बहुत साफ हो जाता है। खसम-भाव को पह्चाननेवाली वृत्ति सुषुम्ना 
वाहिनी है, अन्य मार्ग जो द्वेतज्ञानमूलक हैं, उन्हें यह वृत्ति पहचानती नहीं । 
इसी प्रकार निम्नलिखित साखी में भी खसम-भाव की अपेक्षा भक्तिप्रतिपाद्य 
भगवद्भाव को श्रेष्ठ बताया है : 
भोरे भूलि खसम कै, कबहुँ न किया विचार । 
सतगुरुसाहिब बताइया पुरवला भरतार ॥ 
परन्तु ऐसा जान पड़ता है कि या तो कभी-कभी कबीरदास स्वयं खसम शब्द 
परम्परासमथित अर्थ में प्रयोग नहीं करते थे या फिर ऐसे पद कबीरदास के नाम 
पर बाद में चल पड़े होंगे। 'बीजक' में ही खसम शब्द का ऐसा प्रयोग पाया जाता 
है, जिसका बहुत खींच-तान करने पर भी 'खसमावस्था' अर्थ नहीं किया जा 
सकता | उदाहरणार्थ, 
भाई, मैं दूनों कुल उजियारी 
बारह खसम नैहर खायो, सोरह खायो ससुरारी । इत्यादि 
— शब्द, 62 
हमने यह पहले ही देखा है कि कबीरदासजी ने शून्य-सहज में 'राम-रस' पाने 
का अनुभव किया था । अपने-आपको खसमावस्था या गगनोपम भाव के ऊपर 
उठाकर प्रेम-प्रवण 'हरिरस' की ओर उन्मुख करने के लिए वे जो कुछ कहते हैं 
उससे तो खसम शब्द का पुराना अर्थ ही समर्थित होता है : 
धीरो मेरे मनवाँ तोहि धरि टाँगौं, ते तो कियो मेरे खसमसूँ खांगों । 
प्रेम की जेवरिया तेरे गले बांधू, तहाँ लै जाऊं जहाँ मेरे माधौ॥ 
काया नगरी पसि किया मैं बासा, हरि-रस छाँडि विषै-रसि माता । 
कहै कबीर तन-मन का ओरा, भाव-भगति हरसूँ गॅँठ-जोरा। 
इस प्रकार 'सहूज' और 'शून्य' की भाँति 'खसम' और 'घरनी' की परिणति 
भी साधना-साहित्य की एक मनोरंजक घटना है । 


1. पं. चन्द्रवली पाण्डेय ते साप्ताहिक 'आज' में एक लेख 'खसम की खोज” नाम से लिखा 
था । इसमें उन्होंने दिखाना चाहा है कि खसम शब्द का अर्थ कबीरदास की वाणियों में 
“निकृष्ट पति! नहीं होता बल्कि पति, स्वामी आदि साधारण अथं में ही होता है। 
पाण्डेयजी नहीं मानते कि कबीरदास के इस शब्द के प्रयोग में कोई जटिलता है | 
पाण्डेयजी के लेख में जानने योग्य बाते हैं, पर मुझे अपना मत परिवत्तंन करने की कोई 
आवश्यकता नहीं मालूम हुई। i i 


CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


योगपरक रूपक और उलटवाँसियाँ 


कवीरदास के नाम पर वहुत-पे योगपरक रूपक और उलटवाँसियों का पाया जाना 
बड़े भारी भ्रम और विवाद का विषय वन गया है । ऐतिहासिक दृष्टि से न देख 
सकने के कारण अनेक पण्डित इसके वास्तविक रहस्य को नहीं समझ सके | कबी र- 
दास जिस वंश में उत्पन्न हुए थे उसमें योग-चर्चा अत्यन्त मामूली धर्म-चर्चा के 
समान थी । वाहर भी योगियों का बहुत जबर्दस्त प्रभाव था। इन योगियों की 
अद्भुत क्रियाएँ साधारण जनता के लिए आइचर्य और श्रद्धा का विषय थीं । परन्तु 
इन योगियों का किसी भी विषय में साधारण जनता से साम्य नहीं था । बल्कि ये 
लोग गर्वपूर्वक घोषणा करते फिरते थे कि वे तीन लोक से न्यारे हैं। सारी दुनिया 
भ्रम में उल्टी बही जा रही है, सही रास्ते पर वे ही लोग हैं, जो हठयोग के सिद्धान्तों 
और व्यवहारों को मानते हैं । 'गोरक्ष-सिद्धान्त-संग्रह' में कहा गया है : 

“एक योग-सम्प्रदाय के सिवा अन्य सभी मतों की वात उल्टी है । नाथ का अंश 
नाद है, नाद का अंश प्राण और उधर शक्ति का अंश बिन्दु है और बिन्दु का अंश 
शरीर। इसमे स्पष्ट है कि नाद और प्राण बिन्दु और शरीर से अधिक महत्त्वपूर्ण 
हैं, अर्थात्‌ पुत्र-क्रम की अपेक्षा झिष्य-क्रम अधिक मान्य है । दुनिया के लोग ठीक 
इसके उल्टे चलते हैं । उनकी दृष्टि में पुत्र-क्रम ही अधिक मान्य है और झिष्य-क्रम 
अल्प-मान्य | परन्तु नाथपन्थी लोग शिष्य-क्रम को प्रधान मानते हैं, और यही ठीक 

है। दुनिया का क्रम है: धर्म-अर्थ-काम-मोक्ष; ब्रह्माचर्य-गार्हस्थ्य-वानप्रस्थ- 
संन्यास; श्ंगार-हास्य-करुण-रोद्र-बीभत्स-भयानक-अद्भुत-दान्त; पृथ्वी-जल- 
तेज-वायु-आकाश; ब्रह्मा-विष्णु-शिव इत्यादि अर्थात्‌ सव उल्टा ! ! क्योंकि जो 
श्रेष्ठ है उसको पहले स्थान देना चाहिए, अपेक्षाकृत कम श्रेष्ठ को बाद में । इस 
प्रकार वास्तविक क्रम बिलकुल उल्टा होगा; यथा मोक्ष-धर्म-अर्थ-क्राम; संन्यास 
वानप्रस्थ-गा हैस्थ्य-ब्रह्मचयं ; शान्त-करुण-अद्‌ भुत-वी र-रोद्र-हास्य-भयानक-बी भत्स- 
श्हृंगार इत्यादि | यही योग-सम्प्रदाय की रीति है, यही तन्त्र-सम्प्रदाय की” (पृ. 58- 
59) इस साम्प्रदायिक वृत्ति का परिणाम यह्‌ हुआ कि योगी और तान्त्रिक लोग 
दुनिया से उल्टी बात कहने के अभ्यस्त हो गये | विरोधाभास यह है कि ऐसा कहने से 
उनकी प्रतिष्ठा बढ़ती ही गयी, घटी बिल्कुल ही नहीं । और ये लोग अधिकाधिक 
उत्साह से SH की चोट सीधी बात को भी उल्टी करके, जटिल करके, घक्कामार 
बनाकर कहते गये | तुम कहते हो, सूर्य प्रकाश और जीवन देता है ? बिल्कुल गलत 
है, वही तो मृत्यु का कारण है । चन्द्रमा से जो कुछ अमृत झरा करता है बह सूर्य 
ही चट कर जाता है--उसका मुंह बन्द कर देना योगी का परम कर्त्तव्य हैं | 


1. यत्‌ किचित्ख़वते चन्द्रादमृतं दिव्यरूपिणः 1 
तत्सर्व ग्रसते सूर्यः तेन पिण्डो जरायुतः ॥ हठ., 3-76 

|!| || क्योंकि जो आकाश में तप रहा है वह वास्तव में सूर्य नहीं है, असल में सूथ नाभि 
Hi H के ऊपर रहता है और चन्द्रमा तालु के नीचे (हठ., 3-78) । तुम कहते हो गोमांस 
| । |! || भक्षण महापाप है ? वारुणी पीना निषिद्ध है ? भोले हो तुम । यही तो कुलीन का 
ie लक्षण है, क्योंकि 'गो' जिह्वा का नाम है और SA तालू में उलटकर ब्रह्म रन्ध्र की 
| ERIR ओर ले जाना ही 'गोमांस-भक्षण' है । तालु के नीचे जो चन्द्र है उससे जो सोमरस 
| | i || नामक अमृत झरा करता है वही अमर वारुणी है। इसका पाना तो बड़े पुण्य का 
फल है ! (हठ., 3-46, 48) । तुम कहते हो बाल-विधवा सम्मान और पूजा की 
वस्तु है सारे समाज को उसके सम्मान की और रक्षा की जिम्मेदारी लेनी चाहिए? 
एकदम उल्टी बात है । क्योंकि गंगा और यमुना की मध्यवर्ती पवित्र भूमि में 
वास करनेवाली एक तपस्विनी बाल-विधवा है, उसका बलात्कारपूर्वक ग्रहण करना 
हो तो विष्णु के परमपद को प्राप्त करने का सही रास्ता है! कारण स्पष्ट है। गंगा 
इडा है, यंमुना पिगला। इनं दोनों की मध्यवत्तिनी नाड़ी सुषुम्ना में कुण्डलिनी 
| नामक बालरण्डा को जबदेस्ती ऊपर उठा ले जाना ही तो मनुष्य का परम लक्ष्य 
1 । SU तुम कहते हो कि पंचम-वर्णी अवधूत बनकर मन्त्र-तन्त्र करने से सिद्धि मिलेगी 
| Aga बात है यह । अपनी घरनी को लेकर जव तक केलि नहीं करते तंब तक 
"बोधि-प्राप्ति की आशा वेकार है । इसी तरुणी घरनी के बिना जप-होम सब व्यर्थ 
हैं! क्योंकि घरनी तो असल में महामुद्रा हैं, उसके बिना निर्वाण-पद Ha मिल 
सकता हे ।* 
योगियों, सहजयानियों और तात्त्रिकों के ग्रन्थों से ऐसी उलटवाँसियों का 
-संग्रह किया जाये तो एक विराट पोथा तैयार हो :सकता हे । परन्तु हमें अधिक 
-संग्रह करने की जरूरत नहीं । इस प्रकरण में जो प्रसंग उपस्थित किया जा रहा है 
“उसी को सुनकर धैर्य सम्हाल रखना आसान काम नहीं है । 
सहजयानियों में इस प्रकार की उल्टी बानियों का नाम 'सन्ध्या-भाषा' प्रचे- 
-लित था। म. म. हरप्रसाद शास्त्री के मत से 'सन्ध्या-भाषा' से मतलब ऐसी भाषा 
-से है जिसका कुछ अंश समझ में आये और कुछ अस्पष्ट लगे, पर ज्ञ,न के दीपक से 
- जिसका सब स्पष्ट हो जाय । इस व्याख्या में 'सन्ध्या' शब्द का अर्थ 'साँझ' मान 
-लिया गया है और यह भाषा अन्धकार और प्रकाश के बीच की--सन्ध्या की भाँति 

“4. गंगायमुनयोर्मध्ये बालरण्डा तपस्विनी । 
, -बलात्कारेण गृह्णीयात्‌ तद्विष्णो: परमं पदम्‌ ॥ 
-. इडा भगवती गंगा पिंगला यमुना नदी । 
_ इडापिंगलयोर्मध्ये वालरण्डा तु कुण्डली ॥ हठ., 3-101, 2 
` 2, एक्क न किज्जइ मन्त न तन्त | णिअ घरणी लेइ केलि करन्त ॥ 
णिअ घर घरणी जाव ण भज्जइ। ताव कि पंचवण्ण विहरिज्जइ ॥। 
एष जप-होमे मण्डल-कम्मे । अनुदिन अच्छसि काहिउ घम्मे । 
तो विण तरुणि निरन्तर नेहे वोहि कि लागइ एण बि देहे । om 
--कृष्णाचार्य का दोहा; वौद्ध,, पृ, 131-2 ओर इसकी संस्कृत टीका। 

ही कुछ स्पष्ट और अस्पष्ट बतायी गयी है। किन्तु ऐसे वहुत-से fazia हैं जो उक्त 
भाषा का यह अर्थ स्वीकार नहीं करना चाहते | एक पण्डित ने अनुमान भिड़ाया है 
कि इस शब्द का अर्थ सन्धि-देश की भाषा हे । सन्धि-देश भी, इस पण्डित के ag- 
मान के अनुसार, वह प्रदेश है जहाँ बिहार की पूर्वी सीमा और बंगाल की पश्चिमी 
सीमा मिलती हैं । यह अनुमान स्पष्ट ही वे-बुनियाद है, क्योंकि इसमें मान लिया 
गया है कि बंगाल और विहार के आधुनिक विभाग सदा से इसी भाँति चले आ रहे 
हैं। म. म. पं. विधुशेखर भट्टाचार्य का मत है कि यह शब्द मूलतः 'सन्धा भाषा 
है, 'सन्ध्या-भाषा' नहीं । अर्थ अभिसन्धि-सहित या अभिप्राययुक्त भाषा है। आप 
'सन्धा' शब्द को संस्कृत 'सन्धाय' (after) का अपभ्रष्ट रूप मानते हँ । 
बौद्ध-शास्त्र के किसी-किसी वचन ने सहजयान और वस्त्रयान में यह रूप धारण 
किया है । असल में, जैसा कि भट्टाचार्य महाशय ने सिद्ध कर दिया है, वेदों और 
उपनिषदों में से भी ऐसे उदाहरण खोज निकाले जा सकते हैं कि जिनमें सन्धा 
भाषा जैसी भाषा के प्रयोग मिल जाते हैं। परन्तु बौद्ध धर्म की अन्तिम यात्रा के 
समय यह शब्द और वह शैली अत्यधिक प्रचलित हो गयी थी और साधारण जनता 
पर इसका प्रभाव भी बहुत अधिक ar 
हमने ऊपर जिस योग-सिद्धान्त की चर्चा की है उससे ही स्पष्ट है कि योगियों 
के पारिभाषिक शब्दों में उल्टी बानी को प्रभावशाली और अद्भुत बना देने की 
शक्ति है । हठयोग-प्रदी पिका, शिव-संहिता और घेरण्ड-संहिता आदि ग्रन्थों में उप- 
मान रूप में निम्नलिखित विषयों के लिए निम्नलिखित संकेत कहें गये हैं । कबीर- 
दास तथा अन्य परवर्ती सन्तों की उलटवाँसियों और योगश।स्त्रीय रूपकों को 
समझने में ये उपमान (या संकेत) काम के सिद्ध हुए हैं । नीचे उनका संग्रह किया 
जा रहा है : 
चित्त--भ्रमर (हठ., 4-89), अग्नि (हठ., 4-97) 
मन --मत्त गजेन्द्र (हठ., 4-90), खग (हठ., 4-91) पारद (हठ., 4-95) 
अन्तःकरण-- ( हठ,, 4-98) 
अन्तरंग (अन्तःकरण)---भुजंगम (हठ., 4-96), हरिण (हठ., 93) 
वायु--सिह, गज, व्याघ्र, (हठ., 3-15) 
ब्रह्मनाड़ी---बिल (हठ., 3-88) 
नाद--शिकारी ( हठ., 4-92), गन्धक (हठ., 4-94), काष्ठ (हठ., 4-97) 
उन्मनी--कल्पलता र 
इड़ा--सूर्य-अंग (हठ., 3-15), वरुणा (शिव., 5-100), गंगा (हठ., 
3-102) 
पिंगला--चन्द्र-अंग ` (हठ., 3-15), यमुना (हठ., 3-102), असी 
(शिव., 5-123) ; 
सुषुम्ना--शून्य पदवी (शून्य-मार्ग), राजपथ, ब्रह्मरन्थ्र, महापथ, इमशान, 
शाम्भवी, मध्यमार्ग (हठ., 3-4), ब्रह्मनाडी (g 3-68), 

सरस्वती (दिव,, 4-123) 
कुण्डलिनी--कुटिलांगी, भुजंगी, शक्ति, ईश्वरी, कुण्डली, अरुन्धती (हठ 
3-97), बालरण्डा (हठ., 3-101) 
qanuna (नाभि के ऊपर )--सूर्य (शिव., 5-106) 
ब्रह्मरन्ध्र (तालु के नीचे)--चन्द्र (शिव., 5-103) 
चन्द्र का रस -सोम-रस, अमर-वारुणी (शिव., तथा हठ., 3, 46-48) 
त्रह्मरन्ध्र-त्रिवेणी (शिव., 5-132), शून्य, कमल, कूप, गगन इत्यादि । 
परन्तु रूपकों और उलटवाँसियों को समझने के लिए केवल ऊपर बताये हुए 
शब्द ही पर्याप्त नहीं हैं वस्तु धर्म के साथ जिस किसी भी उपमान का साधर्म्य हो 
सकता है उसे ही अतिशयोक्ति-अलंकार की शेली पर उस वस्तु का वाचक मान 
लिया गया है। उदाहरणार्थ, चित्त चञ्चल है, इसलिए हरिण-मच्छ आदि कई 
चाञ्चल्य-धर्मी उपमानों को चित्त का वाचक मान लिया गया है । इसी तरह संसार 
में विषयी asa जते हैं, इसीलिए वह सागर का समान-धर्मा है, जिसमें एक 
बार पड़ जानेवालों को मार्ग नहीं मिलता फिर बह गहन वन के समान भी है, 
हाँ पद-पद पर हिस्न जन्तुओं के समान कुवृत्तियों का भय है । इस प्रकार संसार 
के लिए 'सागर' और ‘aa’ पर्यायवाची हो गये हैं । 
योगियों के उक्त शब्दों के साथ कबीरदास के अपने शब्द भी मिले हुए हैं। 
“बिलैया', gar, 'पूत','बाँझ माता' आदि शब्द योगियों के साहित्य में नहीं मिलते। 
कम-से-कम मुझे देखने को नहीं मिले । इन स्थानों पर उद्देश्य माया और जीव से 
होता है । इस प्रकार श्री विचारदासजी ने अपनी विद्वत्तापूर्ण पुस्तक में इन शब्दों 
को संकेतित माना है । 
मन -मच्छ, माछ, मीन, जुलाहा, साउज, सियार, रोझ, हस्ती, मतंग, 
निरंजन आदि। 
जीवात्मा--पुत्र, पारथ, जुलाहा, दुलहा, सिह, मूसा, भौंरा, योगी आदि। 
माया--माता, नारी, छेरी, Tar, बिलैया । 
संस।र- सागर, वन, सीकस | 
नरातन--यौवन, दिवस, दिन । 
इन्द्रिय सखी, सहेलरी इत्यादि । 


— विचार., पृ. 40 
श्री विचारदासजी का दावा है कि ये शब्द सम्प्रदाय में स्वीकृत हें । परन्तु 


उन्होंने भी यह दावा नहीं किया कि ये ही सब कुछ हैं। इनके अतिरिक्त और भी 


बहुत-से शब्द हैं जिनकी चर्चा उन्होंने विस्तार-भय से नहीं की है। परन्तु 


1. खोज की जाय तो कबीरदास के पदों में इन शब्दों से मिलते-जुलते संकेतित बहुत-से शब्द 
ढूँढ़े जा सकते हैं । उदाहरणाथं, विहंगम (क. ग्रं., पद 6); मृग (पद 9); बिल (पद 9) 
गंगा-यमुना (पद 14 और 18); वेलि (पृ. 26, साखी 58, 3-4); सूर्यं (पद 6, 18, 
173); चन्द्र (पद 6,:18, 173); त्रिवेणी (पद 4, 18) इत्यादि भूरिशः पाये जा सकते हैँ । 

यह वात अच्छी तरह से समझ लेनी चाहिए कि अतिशयोक्ति अलंकार की शैली 
पर कहें जाने पर भी वे स्वयं अतिशयोक्ति अलंकार नहीं हैं। इनमें कुछ का तो 
तत्तत्‌ शास्त्र में संकेतितार्थ निश्चित ही है। अर्थात्‌ वहाँ उपमेयोपमान भाव की 
कल्पना ही नहीं की गयी | उदाहरणार्थ, जव इड़ा और पिंगला को गंगा और यमुना 
कहा गया है तो प्रस्तुत गंगा-यमुना में (उपमान में), अप्रस्तुत इड़ा-पिंगला के (उप- 
मेय के) अर्थ का 'निगिरण-पुर्वक अध्यवसान' नहीं है, जबकि ऐसा होना ही अति 
शयोक्ति अलंकार का बीज है,--बल्कि वहाँ गंगा शब्द का संकेतितार्थ ही इडा है 
और पिंगला शब्द का संकेतितार्थ ही यमुना है। इस प्रकार जितनी उलटवाँसियाँ हैं 
उनमें साधारण तौर से विपरीत भाव दिखाने पर भी योग-शास्त्रीय परिमापाओू 
का ही व्यवहार है । परन्तु यही वात रूपकों के बारे में ठीक नहीं है (“रूपक' से 
यहाँ अलंकार रूपक का विशिष्ट अर्थ a लेकर सामान्य अर्थ ही लेना चाहिए) | 
अधिकांश रूपकों में प्रस्तुत अर्थ का निगिरण सचमुच ही हुआ है जिसका परिणाम 
यह हुआ कि टीकाकारों की कल्पना को यथेष्ट स्वाधीनता मिल गयी है । एक ही 
पद में आये हुए एक ही शब्द को भिन्न-भिन्न टीकाकारों ने भिन्न-भिन्न अर्थो में 
ग्रहण किया है । इस तरह ऊपर श्री विचारदास द्वारा बताये संकेतों को साम्प्रदायिक 
संकेत मान भी लें तो इनके अतिरिक्त बहुतेरे शब्द रह जाते हैं जिनके लिए अलग- 
अलग कल्पना की गुंजाइश रह जाती है । 2 

परम्परा निस्सन्देह किसी तत्त्व के समझने का उत्तम साधन है, पर परम्परा 
का ऐतिहासिक विकास और भी अधिक महत्त्वपूर्ण साधन है । सहजयानी सिद्धों 
नाथपन्थी योगियों और निर्गुण मत के सन्तों के सांकेतिक शब्दों की तुलना करने 
पर हम निस्सन्देह इस परिणाम पर पहुंचते हैं कि दूसरी श्रेणी के संकेतितार्थों में- 
अर्थात जहाँ प्रस्तुतार्थ का अप्रस्तुतार्थ द्वारा निगिरण हो गया होता है, वहाँ धर्म ही 
संकेत का कारण हे, धर्मी नहीं । दूसरे शब्दों में कहा जाय तो जब ये सिद्ध, योगी 
और सन्त लोग मन को मच्छ या हरिण कहते हैं तब 'मन' से संकेतित चांचल्य-धर्म 
होता है, चांचल्यधर्मी हरिण नहीं ag हरिण किसी अन्य साधम्यंवश किसी अन्य 
वस्तु का द्योतक भी हो सकता है । 'हरिण' या 'मच्छ' शब्द से साधर्म्य के प्रसंगवदा 
कई पदार्थ ग्रहण किये जा सकते हैं। उदाहरणार्थ हरिण का भीतियुक्‍त स्वभाव 
कभी कमजोर साधक का द्योतक हो सकता है । 

अधिक निश्चित उदाहरण के लिए भूसुकपाद का यह पद लिया जाय: 

अपणा माँमे हरिणा वैरी | खनह्‌ न BISA भूकुअहेरी ॥ 

तिण न छुअइ हरिण frag न पाणी । हरिणा हरिणीर निलअ न जाणी । 

(हरिण=चित्त, आखेटिक =स्वयं भूसुकपाद [साधक ], हरिणी = ज्ञान- 
मुद्रा 1) 

इसमें 'हरिण' 'हरिणी' शब्द, जो भिन्न-भिन्न अर्थो में प्रयुक्त हुए हैं वे दो भिन्त 

धर्मों के कारण, यह बात टीकाकार ने साफ-साफ स्वीकार की है |? धर्म भी एक 
अर्थगत है; दूसरा शब्दगत। चित्त को हरिण इसीलिए कहा गया है कि वह 
चांचल्यधर्मी है और ज्ञानमुद्रा को हरिणी इसीलिए कहा गया है कि वह विषपान 
और भवग्रह आदि को हरण करती है और भूसुकेपाद अपने को आखेटिक इसीलिए 
कहते हैं कि उनमें गुरु के वचनरूपी बाणों से चित्त-चांचल्य को वेध सकने योग्य 
आखेटकत्व धर्म विद्यमान है । 

इसी प्रकार कृष्णाचार्य का पद है : 

मारिअ सासु aia घरे शाली। 
१ mA मारिअ कान्ह भइल कपाली ॥। 

[सास =स्वास, ननँद >> इन्द्रिय, मार काया, कपाली = स्वयं कृष्णाचार्य 
(=साधक)।] í 

इन शब्दों में साधर्म्य की प्रधानता ही संकेत का कारण समझी गयी है । उदा- 
हरणों की संख्या और भी बढ़ायी जा सकती है । स्वयं कबीरदास ने भी कभी 
जीवात्मा को दूल्हा कहा है और कभी मन को ही इस शब्द से स्मरण किया गय़ा 
'है। कभी उनके राम भी इस दूल्हापद को सुशोभित करते हैं । अगर सर्वत्र 'दुलहा' 
में एक ही धर्म का आरोप होता तो ऐसा होना सम्भव नहीं था । 

“निरंजन शब्द के बारे में जी साम्प्रदायिक विचार बाद में प्रतिष्ठित हुआ 
था, उसे देखते हुए निरंजन को मन का वाचक समझ लेना कुछ आइचर्य की बात 
नहीं है । हम पहले ही देख चुके हैं किन तो परम्परा ही और न कबीरदास की 
पुरानी बानियाँ ही निरंजन को मन (या भगवान्‌ के अतिरिक्‍त और कोई वस्तु) 
समझने का समर्थन करती हैं | कबीरदास ने तो स्पष्ट रूप में 'निरंजन' से निरुपाधि 
निर्गुण गोविन्द को सम्बोधित किया है -- गोविन्द जिसका कोई रूप नहीं, रेख नहीं, 
मुद्रा नहीं, माया नहीं, जो मुद्रा भी नहीं, पहाड़ भी नहीं--सबसे विलक्षण, सबसे 
अतीत? | कबीरदास संसार को ही अंजन समझते हैं; उत्पत्ति भी, परिवर्त्तन भी, 
आवागमन भी, योग भी--सब कुछ अंजन है, सब-कुछ कलुष है। निरंजन या 


1. अपणेत्यादि | अतएव स्वयं कृतविद्यामात्सयंदोषेण चांचल्यतया पुनः स एवं चित्तहरिणः 
सवपां वद्धवरी । क्षणमपि चित्तहरिणं विहाय भूसुकपाद आखे टिक: सद्गुरु-वचेन-वाणेनैनं 
प्रहरति | विषपानं भवग्रहान्‌ हरति खण्डयति | हरिणीति सन्ध्याभाषया सव ज्ञानमुद्रा 
नैरात्मा । -प्चर्या., J. 12:13 

2. चर्या., 11-5; J. 21-22 

3. गोव्वंदे, तूं निरंजन, तूं निरंजन तूं निरंजन राया । 
तेरे रूप नाहीं, रेख नाहीं, मुद्रा नाहीं माया॥ 
समन्द नाहीं, सिखर नाहीं धरती नाहीं गगनां । 
रवि-ससि दोउं एकं नाहीं, बहत नाहीं पवनां ॥ 
नाद नाहीं, व्यंद नाहीं, काल नाहीं काया । 
जलते जल व्यंब न होते तब तूंहि राम राया॥ इत्यादि 

ट -ण्के, ग्रं, पद 219 

निष्कलुप अकेले राम हैं जो सव घट में समाये हुए हैं। एक अन्य पद में तो निरंजन 
से मन लगाने का उपदेश देकर उन्होंने मानो साफ घोषणा कर दी है कि निरंजन 
कोई और है, मन कुछ और! | फिर भी यह अस्वीकार नहीं किया जा सकता कि 
कबीर के उत्साही चेलों ने 'निरंजन' को जिस सीमा तक घसीटा उसके आधार पर 
सम्प्रदाय में 'निरंजन का अर्थ मन हो जाना बहुत अन्याय नहीं है 

इतनी नीरस चर्चा के बाद हम कबीरदास की बहुतेरी उलटवाँसियों और 
अधिकांश योगपरक रूपकों के समझने योग्य अवस्था में आ गये हैं । जहाँ शास्त्रीय 
संकेतों का ग्रहण किया गया है (अर्थात्‌ गंगा, यमुना, सरस्वती, त्रिवेणी, वाराणसी, 
सूर्य, चन्द्र, सोमरस, वारुणी, मदिरा, गोमांस, aaa, भुजंगी, नागिन, बिल, 
अमृत, श्मशान, बेलि, लता, शून्य, गगन आदि), वहाँ तो विशेष सुविधा है। ह 
आँख मूँदकर असली रहस्य को समझ सकते हैं । इस प्रकार, पूत के (जीव के) 
पहले बाँझ माता का (माया का) जन्म, वाँत्री का (ब्रह्मनाड़ी का) भुजंग को ग्रास 
कर्‌'जाना (क. ग्रं.. पद 162); किसी विचित्र बेलि का (उन्मनी का) लहलहाना 
और (विषय-वारि से) सींचने पर कुम्हला जाना और आकाश (शून्य-चक्र) में 
फल देना (क. ग्रं., पृ. 86, साखी 58-3); चन्द्र (तालु के नीचे) और सूर्य के 
(नाभि के ऊपर) खम्भों में बंकसाल की (कुण्डलिनी की) डोरी वाँधकर झूलती 
हुई सखियों की (इन्द्रियों की) क्रीड़ा से टुलहिन का (मन का) आकपित होना; 
नीचे से ऊपर को बहती हुई गंगा-यमुना (इड़ा-पिगला--मूलकमल [नाभिकमल | 
के घाट पर और संगम त्रिवेणी के पास है) और उनमें पट्चक्र की गगरी का भरा 
जाना (क. ग्रं., पद 18), धागे के (व्यान के) टूटने से गगन का (शुन्य समाधि 
का) विनष्ट होना और शबद का गायब हो जाना (क. ग्रं., पद 32); जहाँ सूर्य 
और चन्द्र का प्रकाश नहीं जाता वहाँ (अर्थात सहस्नार-चक्र में) आनन्द-रूप का 
दर्शन पाना, (क. ग्रं.. पद 31) ; शून्य मे अनाहत तूयं का बजना (क. ग्रं., पद 7) ; 
डाइन का (माया का) कुत्ते पर (मन पर) डोरा डालना, पांच कुटुम्बियों का 
(तत्त्वों का); शब्द का AMAT, रोझ, मृग या शशक का (मन का) पारधी को 
(जीव को) घेर लेना (क. ग्रं., पद 9) आदि बातें अत्यन्त सरल हो जाती हैं । 

परन्तु बहुत-सी बातें फिर सी अनुमान-सापेक्ष रह जाती हैं, क्योंकि उनका 
संकेत निश्चित नहीं है और कौन-सा धर्म उनमें आरोपित करना उचित है, यह 


1. अंजन अलय निरंजन सार । यहै चीन्हि नर करहु विचार । 
अंजन उतपति वरतनि लोई। बिना निरंजन मुक्ति न होई ॥ 
- ` अंजन आवे अंजन जाइ । निरंजन सब घटि रह्यो समाइ । 
जोग-ध्यांत-तप सबै विकार । कहैं कबीर मेरे राम आधार ॥ 
; क. ग्रं.. पद 337 
2. ना हज जाऊं ना तीरय-पूजा । एक पिछाण्यां तो क्या दूजा ॥ २ 
कहै कबीर भरम सव भागा । एक निरंजन सूं मन लागा ॥ 
; क. ग्रं., पद 338 


CC-0. In Public Domain. Gurukul Kangri Collection, Haridwar 


| Digitized by Arya Samaj Foundation Chennai and eGangotri 


268 | हजारीप्रसाद द्विवेदी ग्रन्यावली-4 


| सम्पूर्णतया श्रोता पर निर्भर करता है । बहुत वार केवल संख्यावाचक विशेषण ही 
अर्थावगम का कारण होता है। पाँच कुटुम्ब (क. ग्रं., पद 9) में 'पाँच' शब्द 
का आना ही सूचित करता है कि या तो ये पाँच इन्द्रियाँ हैं या पाँच तत्त्व । प्रसंगानु- 
| सार यह निश्चित करने में विशेष कठिनाई नहीं पड़ती fe तत्त्व ही हैं। ऊपर 
| जो योगशास्त्रीय सिद्धान्त बताये गये हैं, और, और भी आगे चलकर जो भक्ति- 
| सम्बन्धी सिद्धान्त कहे जायेंगे, उन्हें ध्यान में रखकर अर्थ करनेवाला कल्पनाशील 
{|| श्रोता कोई भी सिद्धान्त-सम्मत अर्थ उनमें से. निकाल सकता है । एक पद 'बीजक' 
से उद्धत किया जा रहा है। यह पद 'कबीर-ग्रन्थावली' में भी थोड़े पाठान्तर के 
साथ है । प्रधान पाठ-भेद यह है कि जहाँ 'बीजक' में 'सन्तो' सम्बोधन है, वहाँ 
'कबीर-ग्रन्थावली' में 'अवधूत' | कहना नहीं होगा कि इस सम्वोधन-भेद से अर्थ में 
बड़ा अन्तर आ जाता है। पहले लक्ष्य कर चुके हैं कि कबीरदास सन्तों को सम्बोधन 
rt करके अपना मत व्यक्‍त करते हे, पर अवधूत को सम्बोधन करके उसके मत का 
खण्डन करते हैं । मुझे 'कबीर-ग्रंथावली' वाला पाठ (क. ग्रं., पृ. 141-142)ठीक 
H जँचता है। अप्रासंगिक होने पर भी यहाँ स्मरण करा दिया जा सकता है कि 'बीजक' 
का पाठ भी आँख मूंदकर नहीं ग्रहण करना चाहिए । पद इस प्रकार है : 
सन्तो, जागत नींद न कीजे | 
काल न खाय, कल्प नहि ब्यापै, देह जरा नहि छीजे ।। 
safe गंग समुद्रहि सोखै ओ' सूर गरासै । 
नवग्रह मारि रोगिया बैठे जल में बिब प्रकासै ।। 
बिनु चरनन को दस दिसि धावे, बिन लोचन जग सूझै । 
ससा सो safe सिह को ग्रास, ई अचरज कोउ gA ॥ 
ala घडा नहीं जल Sa, ad सों घट भरिया ॥ | 
जेहि कारण नर भिन्न भिन्न, करु गुरुप्रसाद तें तरिया ॥ 
पैठि गुफा में सब पग देखे, बाहर कछुक न सूझै। 
उलटा बान पारिधिहि लागे, सूरा होय सो बूझे ॥ 
गायन कहै, कबहुँ नाहि गावै, अनबोला नित गावै । 
नटवर बाजी पेखनी Ya, अनहद हेतु बढ़ावै॥। 
कथनी-वदनी निजुके जोहैं, ई सब अकथ कहानी | 
धरती safe आकासहि वेधे, ई पुरुषहि की बानी ॥ 
faai पियाला अंमृत अचवे, नदी नीर भरि राखे । 
कहै कबीर सो जुग जुग जीवे, राम-सुधारस चाख ॥ 
--'बीजक', शब्द 2 


1. 'कबीर-ग्रन्यावली' का पाठ इस प्रकार है : 
तेद न कीजे i 

aag, जागत नींद न कीजे । द 2 
काल न खाइ कल्प नहीं व्याप, देही जुरा न छीजै। | 


शेष ही... OR 

इस पद के सांकेतिक छाब्दों का क्या अभिप्राय है, इस बात को भिन्त-भिन्न 


टीकाकारों के अर्थ पर से तुलना करना मनोरंजक सिद्ध होगा : 


सांकेतिक शब्द अभिप्राय 
विश्वनाथ विचारदास | शास्त्रीय परम्परा 
1. उल्टी गंगा |संसारमुखी रागरूपी | ब्रह्माण्ड में चढायी ZST 
गंगा का ब्रह्म-मुखी | हुई इवास 
होना 
2. समुद्र संसार सन्ताप संसार (भव) 
3. शशि एक जीवात्मा को ड्डा इडायानाभिके 
मानना ऊर्ध्वं भाग का सूर्य 
4. सूर्य नाना निरंजनादि पिंगला पिंगला या तालु के 
Sacral मानिवेको अधोभाग का चन्द्र 
ज्ञान 
5. नवग्रह वैशेषिक के नौ पदार्थ] नवद्वार x 
6. जल राग ब्रह्माण्ड x 
7. बिम्ब शुद्ध साहब का अंश | ब्रह्मज्योति x 
8. रोगिया ग्रह-ग्रस्त संसारी योगी x 
9. शश अहब्रह्म विचार मन संसारी 
10. सिंह q (मूढ़) जीवात्मा मन 
11. औओंधा घड़ा । साहब की ओर पीठ | बहिरंग-वृत्ति जीवात्मा 
किया हुआ मनुष्य 
12. सुधा घड़ा | साहब की ओर मुख | अन्तरंग-वृत्ति | जगत्‌-मुख शरीर 
किया हुआ मनुष्य उद्बुद्ध कुण्डलीक 
शरीर 
13. गुफा शरीर गगन-गुफा 2 
14. उलटा बाण क्‍ (जो जगत्‌ श्वास प्राणवायु 
ब्रह्म-मुख, ईरवर-मुख 
और जीवात्मा सुख है) 
15. पारधी पाथिव परम पुरुष | (वीर) मन मन 
16. नटवर बाजी निर्गुण ब्रह्म को देखना| (नटवर बाज) >< 
नटकी बाजी के समान| =अनाहत नाद 
धोका है 
17. धरती जड़ माया पिण्डाण्ड मूलाधार 
18. आकाश ब्रह्म ब्रह्माण्ड शून्यत्रक्र 
19. प्याला स्थूल-सूक्ष्मादि | अन्यान्य साधना इन्द्रिय 
a TEE पंच शरीर 
20. अमृत साहब के प्रति प्रेम निजानन्द रूप अमृत|  अमरवारुणी 
Ne 1. नदी जगत्‌ आत्माकार वृत्ति नाड़ी 
22. नीर राग इवास 
' राम-सुधारस राग-प्रेम आनन्दामृत सहजामृत 

इनकी तुलना करने से स्पष्ट ही जान पड़ेगा कि टीकाकारों ने काफी स्वाधीन 
कल्पना से काम लिया है। ऊपर की दो टीकाओं में से विचारदासजी की टीका 
विश्वनाथसिहजी की अपेक्षा परम्परा के अधिक नजदीक है । वस्तुतः जिन शब्दों 
का संकेतितार्थ शास्त्रीय परम्परा से समथित है उनके ही विषय में निश्चित रूप से 
कहा जा सकता है; बाकी जितने भी संकेत-शब्द हैं उनका तद्गत धर्म के अनुसार 
ऐसा कोई भी अर्थ किया जा सकता है (और किया भी गया है) जो प्रसंग के 
अनुकूल हो और कबीरदास के सिद्धान्त के विरुद्ध न हो। इसका मतलब यह हुआ 
कि यदि कबीरदास के सिद्धान्त का ज्ञान करना है तो योगरूपक और उलटवाँसियाँ 
बहुत कम सहायता कर सकती हैं, क्योंकि वे अपनी व्याख्या के लिए स्वयं सिद्धान्तों 
की अपेक्षा रखती हैं। ऊपर के टीकाकारों में श्रीविश्वनार्थासहजूदेव साकेतवासी 
राम को ही कबीर का प्रतिपाद्य समझते हैं जवकि श्रीविचारदासजी निर्गुण निरा- 
कार ब्रह्म को | दोनों विचार कबीर के नहीं हो सकते। फिर भी अपने-अपने सिद्धान्त 
की पुष्टि के लिए दोनों ने अपने मनोऽनुकूल अर्थ लगा लिये हैं। इसी लिए यह 
दृढ़तापूर्वंक कहा जा सकता है कि कबीरदास के सिद्धान्तों की जानकारी के लिए 
उनकी सीधी-सादी वाणियाँ और पद ही सहायक हो सकते हैं किसी भी योगपरक 
रूपक और उलटवाँसी का अर्थ करते समय दो बातों का ध्यान रखना परमावश्यक 
है--(1) शास्त्रीय परम्परा, और (2) कबीरदास का व्यक्तिगत मत । पहले 
विषय की चर्चा हमने पिछले अध्यायो में कर ली है, जो थोड़ा बाकी है उसकी अगले 
अध्याय में कर लेंगे । परन्तु दूसरी बात का कहना जरा कठिन है । शास्त्रीय परम्परा 
वंशगत प्रभाव और परिपाश्विक अवस्थाओं की छलनी से छानकर ही हम कबीर- 


> पृ. 268 का शेष 
उलटी गंगा समूद्रहि ata ससिहर सूर गरासँ। 
नवग्रिह मारि रोगिया 48 जलमै व्यंब प्रकास । 
डाल weld मूल न सूझ मूल मह्यां फल पावा । 
बाँवई safe शरप कौं लागी धरणि महारस खावा । 
af गुफा में सव जम देख्या, वाहरि कछू न सूझे । 
उलट धनकि पारधी मानयौ यहु अचरज कोई बूझै । 
औंधा घड़ान जल मैं डूबे सुधा सू भर भरिया। 
जाकौं यहु जर घिगकरि art ता प्रसादि निस्तरिया । 
अम्बर बरसे धरती भीजै, यहु जाणे सब कोई। 
धरती बरसे, अम्बर भीजै qA विरला कोई ॥। 
गाँवणहारा कदै न गावै अणबोल्या नित गार्द | 
नटवर पेखि पेखतां, पेखै अनहद बॅन बजाव | 
कहणी-रहणी निज तन जाणे यहु सव अकथ कहाणी | 
धरती उलटि अकार्साह ग्रास यहु पुरुषा की बाणी । 
ara पियालँ aya सोंख्या नदी-तीर भरि राख्या॥ 
कहै कबीर ते विरला जोगी धरणि महारस चाब्या। _ 
“क, ग्रं.. पद 162 

दास के व्यक्तित्व का कुछ अनुमान लगा सकेंगे । अगले अध्यायों में उस तरफ 
हमारा प्रयत्न रहेगा । 
योगशास्त्रीय मतों का यह जो ऊपर ब्यौरा दिया गया है, उसकी सहायता से 
ही हम कबीर के योगपरक STH और उलटवाँसियों का अर्थ समझ सकते हैं । तब 
प्रश्‍न हो सकता हे कि कया कवीरदास वटी मानते थे जो हठयोगी लोग माना करते 
थे ? ऊपर हमने कई बार कहा है कि कबीरदास योगियों के द्वारा प्रभावित तो 
बहुत हैं, पर वे स्वयं वटी नहीं हैं जो योगी हैं। हम यहाँ फिर एक बार कहते हैं कि 
कवी रदास यौगिक क्रियाओं को भी वाह्याचार ही मानते थे। वे उन सारी क्रियाओं 
को सहजावस्था की प्राप्ति का कारण नहीं मानते थे। उनके मत से उन क्रियाओं के 
द्वारा प्राप्त शून्यभाव (या ख-सम भाव) शराबी के नशे की भाँति अस्थायी है । 
योग-द्वारा प्राप्त सम-भाव है तो ठीक, पर शाइवत नहीं है। शाइवत है सहज 
समाधि, सहज भजन | अनहदनाद वजता ठीक है, पर वही परम सत्य नहीं है, चरम 
वह है जो उसे बजाता है जो तोड़ भी सकता है और जोड़ भी सकता है, जो बना 
भी सकता है और बिगाड़ भी सकता है। वह पड्‌-दर्शन का विषय नहीं है और न 
छियानबे पाखण्डों की पहुँच के भीतर है और न जप-तप-पूजा-अर्चा का ही विषय 
है। शास्त्र लिख-लिखकर लोगों ने लोगों को धोखा ही दिया है। कबीरदास का 
कहना है कि योगी हो या जंगम, सब झूठी आशा ले-लेकर ही अपनी साधना कर रहे 
हैं। जो चरम सत्य और परम तत्त्व है वह भक्ति से ही मिल सकता है।2 कैसा 
विपरीत है यह तमाशा ! अनहदनाद की दुराशा में फॅसकर ये योगी वहाँ चले गये 
जहाँ शून्य है, जहाँ कुछ भी नहीं है! निरालम्ब शून्य में भटकनेवाले इस जीव 
(योगी) ने किसी ऐसे लाज बचावनहारे की परवा तक न की, उसका हाथ भी 
छोड़ दिया और खुद aera हो गया! संसार संशय का शिकार है, काल-अहेरी 
सबको मार रहा है। भलेमानसो, राम का सुमिरन करो । काल ने चुटिया पकड़ 
रखी है, कौन जाने कहाँ और कव दे मारेगा ! — 


1, बार्ज wa नाद-धुनि हुई , जो बजाव सो औरे कोई। 
बाजी नाचे कौतिग देखा , जो tard सो किनहुँ न Tarn 
क. ग्रं., पृ. 230-31 
2. भाई रे विरले दोस्त कबीर के, यहु तत वार-वार कासों कहिये N 
भांगण - घडण - संभारण - संम्रथ ज्यू राखे त्यूं रहिये ॥ 
आलम-दुनी aå फिरि खोजी हरि-बिन सकल अजानां । 
छह्‌-दरसन-छयानवे-पाखण्ड आकुल किनहें न जानां ॥ 
जप-तप-संजम-पूजा-अस्चा जोतिग जग बौरानां। 
कागद लिखि लिखि जगत भुलाना मन ही मन न समानां ॥। 
कहै कवीर जोगी अरु जंगम {ए सब झूठी आसा । 
Terme रटो चात्निग ज्यों fret भगति निवासा ॥--क. ग्रं. पद 34 
CC-0. In Public Domain. Gurukul Kangri Collection, Haridwar 

अनहद-अनुभव की करि (ATAT | 
देखो यह विपरीत तमासा! 
इहै तमासा ag (रे) भाई। 
जहवाँ सुन्न azi चलि जाई! 
सुन्नहि बाँध सन्नाह गयऊ। 
हाथा छोडि बेहाथा भयऊ॥ 
संसय सावज सव संसारा। 
काल-अहेरी साँझ-सकारा ।। 
सुमिरन करह राम का, काल गहे कर केस। 
ना जानौं कब मारिहै, का घर का परदेस ।। 
---बीजक', रमैनी 19 
* * * 
यह अनहद को बजानेवाले, शरणागत-रक्षक काल-अहेरी का नियामक 
अपरम्पार महिमाशाली राम कौन है ? ' 


ब्रहम और माया 


सभी परम्पराएँ इस बात का समर्थन करती हैं कि कबीरदास का रामानन्द के साथ 
सम्बन्ध था | कबीरदास ने स्वयं स्वीकार किया है कि रामानन्द ने उन्हें चेताया था; 
पर क्या चेताया था और स्वयं क्या चेते हुए थे इस विषय में नाना मुनियों के नाना 
मत हैं । पं. रामचन्द्र शुक्ल ने लिखा है कि “तत्त्व-दृष्टि से रामानुजाचार्यजी के 
मतांवलम्बी होते पर भी अपनी उपासना इन्होंने अलग की । इन्होंने उप.सना के 
लिए बैक्रुण्ठ-निवासी विष्णु का स्वरूप न लेकर लोक में लीला-विस्तार करनेवाले 
उनके अवतार राम का आश्रय लिया | इनके इष्टदेव राम हुए और मूल-मन्त्र 
राम-ताम । कर्म के क्षेत्र में शास्त्र-मर्यादा इन्हें मान्य थी, पर उपासना के क्षेत्र 
में किसी प्रकार का लौकिक प्रतिबन्ध ये नहीं मानते थे सब जाति के लोगों को 
एकत्र कर र/म-भक्ति का उपदेश ये देने लगे और राम-नाम की महिमा सुनाने 
लगे ।** “इनकी उपासना दास्य-भाव की थी''' (इन्होंने) ब्रह्म-सूत्र पर आनन्दः 
भाष्य, श्रीमद्‌भगवद्गीता-भाष्य, वैष्णव-मतांतर-भास्कर, श्री रामार्चेना-पद्धति 
आदि कई ग्रन्थों की रचना की, जिनमें से अब बहुतों का पता नहीं लगता। ” (शुक्ल, 


q. 122-24) । खेद है कि शुक्लजी ने यह नहीं लिखा है कि ऊपर बतायी हुई ही... = 

पुस्तकों में जो लापता हैं वह कौन-कौन हैं और जो बची हैं वे कौन हैं तथा अपना 
उक्त मत Brat ने किन पुस्तकों के आधार पर स्थिर किया है। उन्होंने 
“श्रीरामानन्ददिग्विजय' और 'वैष्णवमतान्तर-भास्कर' से दो इलोक अपनी पुस्तक 
में उद्धृत किये हैं और इसलिए यह अनुमान किया जा सकता है कि इस मत को 
शुक्लजी ने इन्हीं दो पुस्तकों के आधार पर स्थापित किया होगा । मुझे ये पुस्तकें 
देखने को नहीं मिली हैं पर कुछ पण्डितों का दावा है कि रामानन्दजी और चाहे 
जिस दृष्टि से रामानुज के मतावलम्वी क्यों न रहे हों, तत्त्वदृष्टि से वे उनके मताव- 
लम्बी ही नहीं थे । कुछ दूसरे पण्डित ठीक इनके विरुद्ध मत का प्रतिपादन करते 
हैं, वे तत्त्वदृष्टि से तो रामानन्द को रामानुज का अनुयायी मानते हैं, पर उपासना- 

पद्धति में एकदम अलग । इसमें कोई सन्देह नहीं कि सारी परम्पराएँ रामानन्द का 

रामानुज-सम्प्रदाय से सम्बन्ध बताती हैं, पर साथ ही कुछ ऐसी दलीलें भी उप- 

स्थित की गयी हैं जिनते इस अनुमान की पुष्टि होती है कि दोनों आचार्यो का 

सम्बन्ध दूर का ही था । कहा गया है कि रामानन्द के afaa सम्प्रदाय में राम 

और सीता को जिस प्रकार एकमात्र परमाराध्य माना जाता है, उस प्रकार रामानुज 

के प्रवत्तित श्रीवेष्णव सम्प्रदाय में नहीं | श्रीवेष्णव लोग सभी अवतारों की उपासना 

करते हैं। फिर रामानन्दी लोगों में जो मन्त्र प्रचलित है, वह भी रामानुज-सम्प्रदाय 

के मन्त्र से भिन्न है । उनका तिलक भी यद्यपि रामानुजी मत के तिलक से मिलता- 

जुलता है फर भी g-a-g वही नहीं है, थोड़ा भिन्त है। स्वयं रामानन्दजी त्रिदण्डी 

संन्यासी नहीं थे, यह भी सिद्ध किया गया है । फिर और भी एक विचारणीय बात 

है । रामानन्दी सम्प्रदाय का नाम हु-ब-ह वही नहीं है जो रामानुजीय सम्प्रदाय 
का । इस प्रकार नीचे लिखी तालिका से स्पष्ट हो जायगा कि दोतों सम्प्रदायों में 

सभी महत्त्वपूर्ण ar में भेद है: 


रामानुजीय रामानन्दोय 
सम्प्रदाय श्रीवेष्णव सम्प्रदाय श्रीसम्प्रदाय 
मन्त्र ओ३म नमो नारायणाय आओ रामाय नमः 
भाष्य श्री-भाष्य आनन्द-भाष्य 


फिर भी परम्परा से रामानन्द का सम्बन्ध रामानुजीय सम्प्रदाय से सिद्ध है । 
इसका समाधान इस प्रकार किया है : अनुमान कर लिया गया है कि तमिल देश में 
बहुत पुराने जमाने से कोई राम-सम्प्रदाय चला आ रहा था, जो कभी श्रीरवैष्णवों 
में अन्तर्भुक्त हो गया था । रामानन्द उसी सम्प्रदाय के आचार्य थे। कहा गया कि 
ऐसा मान लेने से सभी बातों की सन्तोषजनक मीमांसा हो जाती है ।! पहले एक 
संशय खड़ा करके फिर उसका समाधान करने का प्रयत्न भारतीय साधना और 
साहित्य के इतिहास में यह अकेला नहीं है। 

इधर पं. वैष्णवदासजी द्विवेदी न्यायरत्न, वेदान्ततीर्थ ने 'कल्याण' में एक लेख 


1. FREY, प्र. 324-6 

| लिखा है । उसमें रामानन्दाचार्य के आनन्द-भाष्य के आधार पर बताया गया है कि 

आचार्य ने (रामानन्द ने) विशिष्टाद्वैत मत को ही ब्रह्म-सूत्र-सम्मत बताया है। 

अर्थात्‌ तत्त्व-दृष्टि से वे रामानुज के मत को ही मानते थे । इस प्रकार ''रामानन्दा- 

|! | चार्य ने अनन्य भक्ति को ही मोक्ष का अव्यवहितोपाय माना है, प्रपत्ति को मोक्ष 

| का हेतु माना है, कर्म को भक्ति का अंग माना है, जगत्‌ का अभिन्न निमित्तो- 

पादानकारण ब्रह्म को माना है। जीवों का परस्पर भेद और नानात्व माना है। 

तथैव जीवों का स्वरूपतः अणुत्व, कत्त्‌ त्व, भोवतृत्व और ज्ञातृत्व और नियत्व 

इत्यादि माना है। जीवों का ब्रह्म से भेद माना है। विद्योपकारिका वर्णाश्नम- 

व्यवस्था को स्वीकार किया है। विवर्तवाद का? बारम्बार प्रत्याख्यान किया है । 

'नारदपांचरात्र' को बहुधा प्रमाण-रूप से स्वीकार किया है । 'निविशेष-ब्रह्म' का 

a अनेक स्थलों पर निरास करके 'सविशेष-ब्रह्म' का प्रतिपादन किया है 1 'सत्ख्याति- 

| वाद” को स्वीकार किया है और वेदों का अपोरुषेयत्व माना है ॥/* इस मत के लिए 

Af आनन्द-भाष्य के उद्धरण उदधृत किये गये हैं, किन्तु आनन्द-भाष्य की प्र।माणिकता 

| के बारे में इधर काफी सन्देह प्रकट किया गया है । 

परन्तु एक दूसरी दलील जो HHS ने पेश की है, काफी वजनदार है | कहा 

जाता है कि रामानन्द ही पहले-पहल 'अध्यात्म-रामायण' और 'अगस्त्य-सुतीक्ष्ण- 

संवाद' अपने साथ ले आये थे और इस बात में तो कोई सन्देह ही नहीं कि उनके 

| सम्प्रदाय में इन ग्रन्थों का आज भी बहुत समादर है | प्रसिद्ध राम-भक्त गोसाई 

तुलसीदासजी के “रामचरित-मानस' पर 'अध्यात्म-रामायण' का प्रभाव सबको 

| मालूम है। आज भी रामानन्दी वैष्णव इन ग्रन्थों को सम्प्रदायमान्य ग्रन्थ मानते 

l हैं, और यह आइचर्य की बात है कि ये ग्रन्थ विशिष्टाह्वत की अपेक्षा शांकर मत की 

| ओर अधिक झुके हैं (तु. 'अध्यात्म-रामायण', 1,32-5 1) । म. म. पं. गिरिधर 
शर्माजी ने सप्रमाण सिद्ध किया है कि गोस्वामीजी ने रामायण में aga मत को ही | 
मान्य समझा है ('तुलसी-ग्रन्थावली', नि. 63-130) । इस प्रकार यह अनुमान | 
असंगत नहीं Saat कि रामानन्दजी के मत में भवित ही aaa बड़ी चीज थी, 
तत्त्ववाद नहीं । उनके शिष्यों में और सम्प्रदाय में अद्वैत-वेदान्त का पूर्ण समादर 


1. 'परिणामवाद' अर्थात्‌ अव्यक्त प्रकृति से उत्तरोत्तर विकार या परिणाम द्वारा सृष्टि का 
विकास अपने-आप होता है, ऐसा सांख्य-शास्त्र का मत है । 'आरम्भवाद', अर्थात्‌ ईश्वर की 
इच्छा से परमाणु द्वारा सृष्टि होती है', ऐसा न्यायशास्त्र का मत है । इन दोनों के विरुद्ध 
अद्वौत-वेदान्ती 'विवत्तंवाद' को मानते हैं--अर्थात्‌ जगत्‌ ब्रह्म का विवत्तं या कल्पित रूप है, 
ऐसा मानते हैं। सीपी को यदि कोई भ्रमवश चाँदी समझ ले तो चाँदी को सीपी का विवर्त 
कहा जायगा | रामनुजीय मत में “परिणामवाद' को माना जाता है। दूध का विकृत रूप दही 
है । वह अन्य वस्तु तो हो जाता है, पर यह नहीं कहा जा सकता कि वह दूध से भिन्त ही 
है । परिणामवाद ओर विवत्त॑वाद को “सत्कार्य वाद' या 'सत्ब्यातिवाद' कहते हैं और आरम्भ- 
वाद को 'असत्कार्यवाद' | माध्यवेदान्ती भी नैयायिकों की भांति 'असत्कार्यंवादी' हैं । 

2. वही । 
3. ‘fega, पृ. 684-87 

है, तथापि वे स्वयं विशिष्ट।द्वैतवाद के प्रचारक थे। इसी तरह उनके दिष्यों में 
केवल एक बात को छोड़कर अन्य बातों में काफी स्वतन्त्रता का परिचय पाया जाता 
है । वह बात है भक्ति--अनन्य भक्ति । उनके कितने ही शिष्य उनकी भाँति aot- 
श्रम-व्यवस्था को नहीं मानते, जीवों का ब्रह्म से भेद नहीं मानते और कितने ही यह 
तक नहीं मानना चाहते कि दिव्य गुणों से भगवान्‌ का सगुणत्व भी सिद्ध होता है 
और सम्पूर्ण वेदान्त-शास्त्र सगुण ब्रह्म का ही प्रतिपादक है (1, 1-2)। केवल एक 
ही बात उनके सर्व शिष्यो में समान भाव से समादुत है : अनन्य भक्ति ही मोक्ष 
का अव्यवहित उपाय है । प्रपत्ति या शरणागति ही मोक्ष का परम साधन है । 

ऐसी हालत में यह प्रश्‍न बहुत कुछ गौण हो जाता है कि कबीर ने जो कुछ 
रामानन्द से चेता था वह रामानन्द के चेते हुए ज्ञान का कौन-सा रूप है । रामानन्द 
के प्रधान उपदेश अनन्य भक्ति को कबीर ने शिरसा स्वीकार कर लिया था | बाकी 
तत्त्वज्ञान को उन्होने अपने संस्कारों, रुचि और शिक्षा के अनुसार एकदम नवीन 
रूप दे दिया थ!। अव तक हम उनके संस्क्रारों की चर्चा करते आये हैं जिनका प्रभाव 
उनके पदों और साखियों में है और खूब सम्भव है, जिनका ज्ञान उन्हें रामानन्दजी 
के सत्संग से प्राप्त हुआ था। यही ज्ञान कवीरदास को अक्खड़ सिद्धों और यो गियों की 
परम्परा से अलग कर देता है | कबीर के विद्यार्थी के लिए इसका बहुत महत्त्व है । 

यह स्मरण रखना चाहिए कि जब हम शंकर, रामानुज और रामानन्द के 
वेदान्तमत की चर्चा करते हैं तो हमारा मतलब एक पूरे तत्त्ववाद (फिलासॉफिकल 
सिस्टम) से होता है; किन्तु कबीर की वाणियाँ वह चीज नहीं हैं । वेदान्त-मत को 
पाँच मोटे विभागों में ate लिया जा सकता है : धर्मविज्ञान (थियॉलॉजी ) , सृष्टि- 
तत्त्व (कास्मोलाँजी), अन्तःकरणविज्ञान (साइकोलाजी), मोक्षविज्ञान 
(लिबरेशन) और जन्मान्तर-व्यवस्था । इनमें प्रथम और अन्तिम के विषय में तो 
कबीरदास ने स्पष्ट भाषा में अपना मत व्यक्त किया है, पर बाकी तीन के विषय 
में उनका मत अनुमान-सापेक्ष ही है। 

वेदान्तशास्त्र के अनुसार मनुष्य का सबसे बड़ा लक्ष्य या पुरुषार्थ मोक्ष है-- 
मोक्ष अर्थात्‌ छुटकारा | यह संसार FAST है और मोक्ष ब्रह्म-स्वरूप ही है । अन्य 
दर्शनों की भाँति वेदान्त इसे प्राप्य नहीं मानता । कहा गया है कि मनुष्य अब जान 
जायेगा कि वह क्या है और उसके आत्मा का बड़े आत्मा से--अर्थात्‌ परम्परा से 
क्या सम्वन्ध है तो वह्‌ छूट जायगा । क्योंकि वह जो छूट नहीं रहा है, उसका 
कारण अज्ञान है या फिर गलत ज्ञान है | इसीलिए सही ज्ञान ही छुटकारा है 1 इस 
सही ज्ञान को 'विद्या' कहते हैं । इसलिए 'विद्या' का एकमात्र विषय है ‘area’ या 
ब्रह्म' का ज्ञन | यही कारण है कि इस विद्या को 'आत्मविद्या', 'आत्मविज्ञान', 
“ब्रह्मविद्या और 'ब्रह्मज्ञान' शब्द से पुकारते है । 

यह्‌ जो ब्रह्म की जानकारी है वह दो प्रकार की होती है। एक को ऊंची जान- 
कारी या 'परा विद्या' कहते हैं और दूसरी को घटिया जक पया 'अपरा विद्या'। 
पहले प्रकार की जानकारी (परा विद्या) ही ठीक-ठीक समझने (सम्यग्दशंन) में 

सहायक है, इसका एकमात्र फल मोक्ष है। दूसरी जानकारी (अपरा विद्या) का 
लक्ष्य ब्रह्मोपासना है । इससे कर्म-समृद्धि होती है, सुख और कल्याण (अभ्युदय) 
प्राप्त होते हैं और धीरे-धीरे मुक्ति भी मिल सकती है (क्रममुक्ति )। पहली विद्या 
का विषय परंब्रह्म है, दूसरी का अपरंब्रह्म । 

श्रुतियों के परिशीलन से स्पष्ट ही जान पड़ता है कि ऋषियों के मस्तिष्क में 
ब्रह्म के दो स्वरूप थे : एक गुण, विश्‍लेषण, आकार और उपाधि से परे--निर्गुण, 
निविशेष, निराकार और निरुपाधि; और दूसरा इन सब बातों से युक्‍त अर्थात्‌ 
सगुण, सविशेष, साकार और सोपाधि | पहला परंब्रह्म है और दूसरा अपरंब्रह्म | 
आपात दृष्टि से ऐसा जान पड़ता है कि यह बात एकदम असंगत है कि एक ही वस्तु 
एक ही साथ सगुण भी हो और निर्गुण भी, साकार भी हो और निराकार भी, 
सविशेष भी हो और निविशेष भी, सोपाधि भी हो और निरुपाधि भी | इसके उत्तर 
में वेदान्ती लोग कहते हैं कि ब्रह्म अपने-आपमें तो निर्गुण, निराकार, निविशेष और 
निरुपाधि ही है, परन्तु अविद्या या गलतफहमी के कारण, या उपासना के लिए हम 
उसमें उपाधियों या सीमाओं का आरोप करते हैं | वस्तुतः सोपाधिक ब्रह्म ञ्रममात्र 
है, ठीक उसी तरह तो नहीं जिस तरह सीपी को चाँदी समझना समझनेवाले का 
अ्रम-मात्र है, असल में वह आर्यश्रम है; फिर भी गलती से यदि कोई सीपी को चाँदी 
समझ ले तो भी सीपी सीपी ही रहेगी, चाँदी नहीं हो जायगी। इसी प्रकार निर्गुण 
और निरुपावि ब्रह्म को जब हम गलती से सगुण और सोपाधि मान लेते हैं तब भी 
वस्तुतः हमीं श्रम में होते हैं, ब्रह्म तो निर्गुण का निर्गुण और निरुपाधि का निरुपाधि 
ही बना रहता है। इसीलिए जो 'परं निर्गुण' ब्रह्म है, उसे श्रुतियाँ बार-बार इस प्रकार 
प्रकट करती हैं: “वह्‌ मोटा भी नहीं, पतला भी नहीं; छोटा भी नहीं, बड़ा भी नहीं; 
लोहित भी नहीं, स्नेह भी नहीं; छायायुक्त भी नहीं, अन्धकार भी नहीं; वायु भी नहीं, 
आकाश भी नहीं'"*” इत्यादि (बृहदारण्यक 3-8-8) ; या “यह भी नहीं, वह भी 
नहीं, नेति-नेति” (वही 2-3-6) ; या “वह शब्द-रहित, स्पशे-रहित, रूपरहित, 
व्ययरहित, रसरहित, गन्धर्‌हित है” (कठ. 3-15), इत्यादि । किन्तु ये सभी बातें 
अतद्व्यावृत्ति रूप से कही गयी हैं, अर्थात्‌ इस प्रकार के कथन का अर्थ यह है कि 
'परंब्रह्म' समस्त ज्ञात वस्तुओं, गुणों और विशेषणों से विलक्षण है। कबीरदास ने 
इस शैली का आश्रय करके भगवान्‌ के विषय में अनेक पद गाये हैं ॥7 

भावरूप से कहने के लिए वेदान्ती लोग दो-तीन शब्दों का व्यवहार करते हैं । 
सर्वाधिक प्रचलित शब्द हैं, सत्‌ और चित्‌ । इन दो शब्दों से वेदान्ती बताना चाहते 


1. तुल.--राम्कं नांइ नींसान बाबा । ताका मरम न जाने कोई । 
भूख-त्रिपा-गुण वाकं नाहीं । घट-घट अन्तरि सोई ॥ 
वेद-विवजित भेद-विवजित पापरुपुन्यं | 
ग्यांन-विवरजित ध्यान-विवजित विवजित आस्थूल gA ॥। 
भेष-विवजित भीख-विवजित विवजित उचंभक रूपं । 
we कबीर तिहुं-लोक-विवजित ऐसा तत्त अनूपं ॥--क. ग्रं., पद 210 

हैं कि 'ब्रह्म है' (सत्‌) और वह 'चैतन्यस्वरूप' (चित्‌) है । जिस प्रकार नमक के 
ढेले में बाहर से भीतर तक सर्वत्र नमकीनी ही नमकीनी है, उसी प्रकार ब्रह्म भी 
शुरू से आखिर तक केवल चैतन्य ही चैतन्य 21 इन दो भावरूपों के अतिरिक्‍त 
एक और भावरूप भी परवर्त्ती वेदान्त-ग्रन्थो में महत्त्वपूर्ण स्थान अधिकार कर सका 
है । वह हे आनन्द। अर्थात्‌ ब्रह्म आनन्दस्वरूप है । किसी-किसी पण्डित ने कहा है 
कि शुरू के ग्रन्थों में इस बात को इतना महत्त्वपुर्ण नहीं समझा गया है । शायद 
इसलिए कि वह दुःखाभाव का ही रूप है; क्योंकि श्रुति में ही कहा गया है कि 
व्यावहारिक रूप में ब्रह्म-भिन्न सव-कुछ दुःखरूप है (वृह. 3-4-2)। इसका मतलब 
यह हुआ कि जो कुछ हम देख रहे हैं, ब्रह्म उससे भिन्न है और जो कुछ हम देख रहे 
हैं वह दुःखरूप है इसलिए ब्रह्म दुःखाभाव रूप है। 

लेकिन श्रुति में ब्रह्म को और भी दो प्रकार से कहा गया है : (1) “वह aa- 
कुछ करनेवाला है, सव कामनाओं से भरा-पूरा है; सव रसों का आश्रय है, सर्व- 
गन्धमय è” "इत्यादि (छान्दोग्य 3-14); फिर “अग्नि उसका सिर है, सूर्य- 
चन्द्र आँखें हैं, दिशाएँ कान हैं”'""इत्यादि। (मुण्डक 2-1-4) | इन वाक्यों में 
स्पष्ट ही ब्रह्म में सीमाओं का और गुणों का आरोप किया गया है। यह इसलिए 
कि यहाँ लक्ष्य ज्ञान नहीं, उपासना है । ब्रह्म का इस प्रकार सोपाधिक सविशेषक 
और सगुणरूप विचार करनेवाले का उद्देश्य ज्ञान नहीं होता, उपासना हुआ करती 
है। ऐसा करने से मोक्ष या निःश्रेयस की सिद्धि नहीं होती, अभ्युदय या कल्याण की 
प्राप्ति होती है। इससे स्वर्ग मिलता है, अपवर्ग नहीं। परन्तु जो साधक उत्तम ज्ञान 
के अधिकारी नहीं हैं, वे इस मार्ग से चलकर भी धीरे-धीरे मुक्ति पा लेते हैं। 
(2) कभी-कभी ब्रह्म को श्रुति में 'छोटे-से-छोटा', 'अंगुष्ठमात्रपुरुष', 'हृदयकमल- 
वासी' और 'वामन' आदि भी कहा गया है । ऐसे स्थलों पर अभिप्राय जीवात्मा से 
होता है । 

यह जो गुणमय अपरंब्रह्म है, उसी पर से वेदान्त-शास्त्र का ईश्वर सम्बन्धी 
बिचार विकसित हुआ है । इस गुणमय ईइवर से ही संसार का कारवार चलता है। 
यही जीव को उसके कर्मो के शुभाशुभ फल का दाता है । मायावादी वेदान्ती कहते 
हें कि मायोपाधिक चैतन्य ही परमेश्‍वर है | इसे और माया को ठीक-ठीक समझने 
के लिए थोड़ा और भी अवान्तर प्रसंग उठाना पड़ेगा | 

साधारणतः समस्त भारतीय मनीषियों ने इस गुणमय जगत्‌ पर विचार करके 
यह निष्कर्ष निकाला है कि इसमें दो अत्यन्त स्पष्ट तत्त्व हैं : एक शाश्वत है, दूसरा 
परिवर्तनशील; एक सदा एक-रस है, दूसरा नाशवान्‌; एक चेतन है, दूसरा जड़ । 
मतभेद तब शुरू होता है जब उनके सम्बन्धों पर विचार किया जाता है। एक 
तरह के पण्डित हैं जो इन दोनों तत्त्वों को स्वतन्त्र मानते हैं, इन दोनों का सम्बन्ध 
केवल योग्यता का सम्वन्ध है, परन्तु दूसरे आचाये हैं जो मानते हैं कि वस्तुतः इन 
दोनों की सत्ता नहीं है, दूसरा पहले की ही शक्ति है। पहले को आत्मा कहते हैं, 
सांख्यवादी उसे 'पुरुष' कहते हैं और दूसरे तत्त्व को 'प्रकृति' या 'माया' कहते हैं । 

नियोजित होकर ही प्रकृति इस सचराचर सृष्टि को प्रसव करती है (गीता, 9-10 )। 
वेद-बाह्य बौद्धादि सम्प्रदाय के लोग यह मानते हैं कि यह चेतन सत्ता साधना के 
द्वारा जब प्रकृति के बन्धनों से मुक्त होती है तो उसी प्रकार लुप्त हो जाती है जिस 
प्रकार दीपक की लौ; परन्तु इस बात में वे भी विश्वास करते हैं कि शरीर और 
इन्द्रियादि की अपेक्षा वह वस्तु अधिक स्थायी है । वह सैकड़ों जन्म ग्रहण करने के 
बाद सैकड़ों शरीरों और इन्द्रियों से युक्‍त हो लेने के बाद 'निर्वाण' की अवस्था को 
अर्थात्‌ बुझ जाने की अवस्था को प्राप्त होती है । 

सांख्यदा।स्त्रियों क्रे मत से पुरुष अनेक हैं और प्रकृति उन्हें अपने मायाजाल में 
| बाँधती है। पुरुष विशुद्ध चेतन-स्वरूप, उदासीन और ज्ञाता है जव तक उसे अपने 
h इस स्वरूप का ज्ञान नहीं हो जाता, तभी तक वह प्रकृति के जाल में फंसा रहता 
| है । यह दृश्यमान जगत्‌ वस्तुतः प्रकृति का ही विकास है । प्रकृति सत्त्व, रज और 
| | W तम इन तीनों गुणों की साम्यावस्था का नाम है। सारे दृश्यमान जगत्‌ को सांख्यवादी 
bg प्रधानतः चार भागों में वाटते हैं: (1 ) प्रकृति, (2) प्रकृति-विकृति, (3) विकृति, 
(4) न-प्रकृति-न-विकृति | चौथा ged’ है जो प्रकृति ही है ओर न उनका 
विकार ही (सांख्यकारिका 3) । बाकी तीन में safe’ तो अनांदि ही है । प्रकृति 
से 'महान्‌' या 'बुद्धितत्त्व' उत्पन्न होता है, उससे 'अहंकार' और उससे पाँच 
'तन्मात्र' (अर्थात्‌ शब्द-तन्मात्र, स्पर्शे-तन्मात्र, रूप-तन्मात्र, रस-तन्मात्र, गन्ध- 
तन्मात्र) उत्पन्न हुए हैं। एक तरफ तो महान्‌ या वुद्धितत्त्व मूल प्रकृति का शिकार 
है और दूसरी तरफ अहंकार की प्रकृति भी है। इसी प्रकार अहंकार और पंच- 
तन्मात्र भी एक तरफ तो क्रमशः 'महान्‌' और अहंकार के विकार हैं और दूसरी 
तरफ क्रमशः पंच-तन्मात्र और प॑ंचमहाभूतादिकों की प्रकृति भी है। यही कारण है 
कि सांख्यशास्त्री इन्हें प्रकृति-विकृति कहते हैं । इस तरह महान्‌, अहंकार और 
पंच-तन्मात्र ये सात तत्त्व प्रकृत-विकृत हुए । इनमें पाँच ज्ञ,नेर्द्रियाँ (कान, त्वचा, 
आँख, रसना, नाक) और पाँच कर्मेन्द्रियाँ (हाथ, पाँव, जीभ, पायु, उपस्थ) हें । 
इन दस इन्द्रियों, मन और पाँच महाभूतों (अर्थात्‌ पृथ्वी, जल, तेज, वायु और 
आकाश) को विकृति कहते हैं। इन्हीं पचीस तत्त्वों से सारी सूष्टि बनी हे । किन्तु 
वेदान्ती लोग प्रकृति और उनके विकार-स्वरूप 23 पदार्थो की स्वतन्त्र सत्ता नहीं 
मानते। उनका मत है कि वस्तुतः एक परब्रह्म ही वास्तविक सत्ता है। हम 

अज्ञानवश इस नाम-रूपात्मक जगत्‌ को वास्तविक समझने लगते हैं । 

. जो हो, इस विषय में भारतीय दार्शनिकों में प्रायः कोई मतभेद नहीं कि 
आत्मा नामक एक स्थायी वस्तु है जो बाहरी दृश्यमान जगत्‌ के विविध परिवत्तंतों 
के भीतर से गुजरता हुआ सदा एक-रस रहता है । ये सभी पण्डित स्वीकार करते 
हैं कि जब तक ज्ञान नहीं हो जाता, तब तक यह्‌ आत्मा जन्म-कर्म के बन्धन से मुक्त 
नहीं हो सकता । अब प्रश्‍न यह है कि यदि पुरुष या आत्मा उदासीन है या दुःख- 
सुख से परे है और चित्स्वरूप है, तो जन्म और कर्म के बन्धन में पड़ता कैसे है और 


| गीता में भगवान्‌ ने प्रकृति को अपने ही अधीन बताया है और कहा है कि मेरे द्वारा 
bi fi 

मृत्यु के बाद एक जन्म का कर्म-फल दूसरे जन्म में ढोकर ले क्योंकर जाता है ? जो 
निर्गुण है, उसे आधार बनाकर पाप और पुण्य के फल कैसे दूसरे जन्म में पहुँच जाते 
हैं । क्योंकि यह तो सभी मानते हैं कि कर्म-फल जड़ हैं, अत: उनमें इच्छा नहीं होती, 
इसलिए यह तो साफ प्रकट है कि इच्छापुर्वक आत्मा का पीछा नहीं कर सकते । 
फिर यह कैसे सम्भव है कि इस जन्म का कर्म-फल दूसरे जन्म में मिलता ही हो ? 
सीधा जवाब यह है कि feat इस व्यवस्था को इस ढंग से चला रहा है, परन्तु यह 
उत्तर gaad दार्शनिकों को पसन्द नहीं है । वे उसका और कोई कारण बताते 
हैं। देखा जाय, यह वात HA सम्भव होती है ? 

इस प्रश्‍न का उत्तर देने के लिए शास्त्रकारों ने लिग-शरीर की बात बतायी 
है । यह तो निश्चित है कि आत्मा एक शरीर से दूसरे में संक्रमित होता है । गीता 
में भगवान्‌ ने कहा है कि जिस प्रकार मनुष्य पुराने वस्त्र को छोड़कर नया धारण 
करता है, उसी प्रकार आत्मा जीर्ण शरीर को त्यागकर नवीन शारीर धारण करता 
है (गीता 2-22) । इसी प्रकार वृहदारण्यक उपनिषद्‌ में बताया गया है कि जोक 
जिस प्रकार एक तृण से दूसरे पर जाते समय पहले अपने शरीर का अगला हिस्सा 
रखती है और फिर बाकी हिस्से को खींच लेती है, उसी प्रकार आत्मा पुराने श री र 
को छोड़कर नये शरीर में प्रवेश करता है (वृह॒दारण्यक 4-43) । इसमें केवल 
इतना ही जाना जा सकता है कि आत्मा स्वयं ही दूसरे शरीर में प्रवेश करता है, 
पर उदाहरण से सिद्ध,न्त निकालना ठीक नहीं, क्योंकि उदाहरण केवल क्रिया के 
एक अंश के लिए ही प्रयुक्त होता है। उपनिषदों में बार-बार कहा गया है कि 
आत्मा के साथ सूक्ष्म या लिग-शरीर भी जाता है। वृहदारण्यक में बताया गया है 
कि यह आत्मा विज्ञान, मन, प्राण, श्रोत्र, पृथ्वी, जल, वायु, आकाश, तेजस्‌, अति- 
तेजस्‌, काम, अकाम, क्रोध, अक्रोध, धर्म और अधर्म इत्यादि सब-कुछ लेकर निर्गत 
होता है । यह जैसा करता है, वैसा ही फल पाता है (वृहदाण्यक 4-4-5 )। इसका 
अर्थ यह हुआ कि आत्मा के साथ-ही-साथ समस्त धर्माधर्म तथा तन्मात्रगत बचे 
होते हैं। सांख्यकारिका (40) में करीव-करीब इन सभी बातों को एक शब्द में 
“लिंग-शरीर' कहा गया है। बताया है कि प्रकृति के विकार-स्वरूप तेईस तत्त्वों में 
अन्तिम पाँच तो अत्यन्त स्थूल हैं, बाकी अठारहो तत्त्व मृत्यु के समय पुरुष के साथ- 
ही-साथ निकल जाते हैं । जब तक पुरुष ज्ञान प्राप्त किये बिना मरता है, तब तक ये 
तत्त्व उसके साथ-साथ लगे होते हैं । अब, यह तो स्पष्ट ही है कि इन अठारह तत्त्वों 
में से प्रथम तेरह अर्थात्‌ बुद्धि, अहंकार, मन और दसों इन्द्रिय तो प्रकृति के गुण- 
मात्र है/उनकी स्थिति के लिए किसी ठोस आधार की जरूरत है। वे बिना आधार 
रह ही नहीं सकते । वस्तुतः पंचतन्मात्रो को मृत्यु के समय आत्मा का अनुसरण 
करते जो बताया गया है, वह इसीलिए कि वे तन्मात्र उक्त तेरह तत्त्वों को वहन 
करने का सामर्थ्यं रखते हैं--ये अपेक्षाकृत ठोस हैं । जब तक मनुष्य जीता होता है, 
तब तक तो उसका स्थूल शरीर इन गुणों का आश्रय होता है, पर जब वह मर जाता 
है तब पंचतन्मात्र ही इन गुणों के वाहक होते हैं (सांख्यकारिका 41) । उपनिषदों 

में इसी बात को और ढंग से कहा गया है । इनके अनुसार प्रकृति या माया कोई 
स्वतन्त्र वस्तु नहीं है, केवल ब्रह्म या आत्मा का ही नाम रूपात्मक स्वरूप है। 
बदलनेवाली वस्तु नाम और रूप है और स्थिर शाश्वत वस्तु आत्मा है, ठीक उसी 
प्रकार जिस प्रकार हार, अंगूठी, कंकण आदि में बदलनेवाली वस्तु नाम और रूप 
है, पर स्थिर वस्तु सोना है। नाम-रूप का आवरण सर्वत्र एक-सा ही नहीं है। कहीं 
वह गाढ़ा है, कहीं पतला । इसके भी नाना स्तर हैं। जड़ है, चेतन है; फिर चेतन 
की भी लाखों योनियां हैं। इन सब योनियों में मनुष्य-योनि श्रेष्ठ है। आत्मा के 
दो आवरण हैं। पहला आवरण तो शुक्र-शोणित-निमित शरीर है । इसी को उपनि- 
Gal में अन्नमय-कोष कहा गया है। दूसरा आवरण अधिक सूक्ष्म है। उसमें क्रमशः 
प्राणमय, मनोमय, ज्ञानमय और आनन्दमय कोष हैं (तैत्तिरीय 2,1,5,3,2,6)। 
|| इसका अर्थ यह है कि स्थूल शरीर की अपेक्षा प्राण सूक्ष्म है, उनकी अपेक्षा मन, 
उनकी अपेक्षा दुद्धि और इन सबकी अपेक्षा सूक्ष्म आत्मा है। भगवान्‌ ने गीता में 
W | कहा है £# इन्द्रियगण पर (सूक्ष्म) हैं, पर इनसे भी सूक्ष्म मन हैं और उससे भी 
\' 


n 


{| सूक्ष्म बुद्धि हे और इस बुद्धि से भी सूक्ष्म जो कुछ है, बही वह (आत्मा) है (गीता 
i 3,42) स्थूल अन्तमय कोष को छोड़कर बाकी जो सव कोष हैं उन्हें, इन्द्रियों 


| और पंचतन्मात्रों को वेदान्ती लोग सूक्ष्म या लिग-शरीर कहा करते हैं । जब 

i मनुष्य के बाद स्थूल देह से आत्मा का विच्छेद हो जता है, तव भी लिग-शरीर से 

| उसका छुटकारा नहीं होता। गीता में कहा गया है कि आत्मा उसी प्रकार प्रकृतिस्थ 
मन और पाँच ज्ञानेन्द्रियों को खींचकर अपने साथ ले जाता हे, जिस प्रकार वायु 
पुष्पादि आश्रय से गन्ध को (गीता 15, 7-8 )। इस प्रकार शास्त्कारों का सिद्धान्त 
है कि मृत्यु के बाद आत्मा के साथ-ही-साथ एक लिग-शरीर जाता है, जो समस्त 
कर्मफलात्मक संस्कारों क्रो साथ ले जाता है। इस लिग-शरीर में जिन अठारह 
तत्त्वों का समावेश है, उनमें बुद्धि-तत्त्व ही प्रधान है । वेदान्ती लोग जिसे HA’ 
कहते हैं, उसी को सांख्यवादी बुद्धि का 'व्यापार', 'धर्म' या ‘fame कहते हैं। 

-इसी को सांख्यक्रारिका में 'भाव' कहा गया है। जिस प्रकार फूल में गन्ध और 
कपड़े में रंग लगा रहता है, उसी प्रकार यह 'भाव' लिग-शरीर में लगा रहता है 
(सांख्यकारिका 40) 


यह कह सकना कठिन है कि यह जगत्‌ कब उत्पन्न हुआ था अर्थात्‌ इस नाम- 


1. वेदान्त में कई प्रकार से यह बात बतायी गयी है। कहीं इसके ये सत्रह अवयव बताये गये 

हैं : पाँच ज्ञानेद्धियाँ, पाँच कर्मेन्द्रियाँ, बुद्धि, मन ओर पाँच प्राण (वेदान्त-सार 13) 1 फिर 

आठ पुरियों का उल्लेख है । यह्‌ पुर्यष्टक ही लिंग-शरीर बताया गया है) आठ पुरियाँ ये 

हैं (1) पाँच ज्ञातेन्द्रिय, (2) पाँच कर्मेन्द्रिय, (3) मन, बुद्धि, अहंकार, चित्त, (4) प्राण, 

(5) पाँच भूत-सूक्ष्म या तन्मात्र, (6) अविद्या, (7) काम, (8) कर्म (सुरेश्वराचार्य का 

“पंचीकरण वात्तिक' 32-37) । इसका और अन्य विधानों का सामंजस्य रामतीथं-लिखित 
वेदान्तसार (13) की विद्वल्मनोरंजनी टीका में देखना चाहिए । 

रूपात्मक जड़-जगत्‌ की स्थिति कब से है । यह अनादि है, इसलिए यह कर्म-प्रवाह 
भी अनादि है । वृहदा रण्यक उपनिपद्‌ में नाम और रूप के साथ कर्म की भी गणना 
है (बृहदारण्यक 1, 6-1) । वेदान्ती लोग यद्यपि इसे सांख्यवादियों की भाँति 
स्वतन्त्र तत्त्व नहीं मानते, तथापि कर्म-प्रवाह को तो अनादि मानते ही हैं । आत्मा 
को जब अपनी और प्रकृति या माया की वास्तविक सत्ता का ज्ञान हो जाता है, तभी 
वह कर्म-वन्ध से मुक्‍त हो जाता है । भगवान्‌ ने गीता में कहा है कि ज्ञान की अग्नि 
समस्त कर्मो को भस्मसात्‌ कर देती है और ज्ञ,न से बढ़कर कोई वस्तु पवित्र नहीं 
है (गीता 4-37-28) | उपनिषदों में ब्रह्म को सत्य-स्वरूप और आनन्द-स्वरूप 
कहा गया है । (तैत्तिरीय 3, 1; बृहदारण्यक 3-6-22) । ऐसा मानने के कारण 
समूचा हिन्दू-साहित्य ज्ञान को एक विशेष दृष्टिकोण से देखता है। वह यह नहीं 
मानता कि ज्ञान की प्राप्ति में मनुष्य नित्य अग्रसर होता जा रहा है, उसकी दृष्ट में 
चरम ज्ञान अपने-आपमें ही है । यद्यपि ज्ञान अनन्त है, पर उनका अपना वास्तविक 
रूप भी वैसा ही है। इसलिए चरम और अनन्त ज्ञान को पांना असम्भव तो है ही 
नहीं , उसके साध्य के भीतर ही है । हिन्दू-साहित्य में इसीलिए नित्य नवीन ज्ञान के 
अनुसन्धान के प्रति एक प्रकार की उदासीनता का भाव है | वह उस विद्या को विद्या 
ही नहीं मानता जो मुक्ति का कारण न हो,1 जो मनुष्य को कर्म-बन्धन से छुटकारा 
न दिला दे । इस बात ने भी सारे हिन्दू-साहित्य को प्रभावित किया है । 

शास्त्रकारों ने कर्म को समझने के लिए कई प्रकार के भेद किये हैं । 'मनुस्मृति' 
में कहा गया है कि कायिक, वाचिक और मानसिक--ये तीन प्रकार के कर्म हैं और 
उनकी गति भी उत्तम, मध्यम और अधम भेद से तीन प्रकार की होती हैं (मनु. 
12-3) । शातातप ने सैकड़ों प्रकार के पापों, उनके फलस्वरूप प्राप्त होनेवाले रोगों 
का उल्लेख किया है और उनके प्रायश्चित्त का भी विधान किया है। पुराणों में 
कर्मविपाक के विषय मे बहुत-क्रुछ कहा गया है । गरुडपुराण में विस्तृत रूप से अनेक 
कर्म और तज्जन्य प्राप्त फलों का उल्लेख है । शास्त्रों में साधारणतः तीन प्रकार के 
कर्म बताये गये हैं : संचित, प्रारब्ध और क्रियमाण | मनुष्य ने जो कुछ कर्म किया 
है, उसे 'संचित कर्म' कहते हैं। जिस पुराने कमं के फल को वह भोग रहा है उसे 
“प्रारब्ध HH कहते हैं । जो कुछ वह नये सिरे से करने जा रहा है, उसे 'क्रियमाण 
कर्म! कहते हैं ज्ञान होने पर संचित कर्म तो नष्ट हो जते हैं, पर प्रारब्ध कर्म को 
भोगना ही पड़ता है। ज्ञान की अग्नि से संचित कर्म जलकर दग्ध बीज की तरह 
निष्फल हो जाते हैं और ज्ञानी प्रारब्ध कर्मो के संस्कारवश उसी प्रकार शरीर धारण 
किये रहता है, जैसे कुम्हार का चलाया हुआ चक्र दण्ड उठा लेने पर भी वेगवश कुछ 
देर चलता रहता है (सांख्यकारिका 67) । इन बातों में स्वर्ग और नरक के विचार 
भी सम्मिलित हैं। कर्मबन्ध के दार्शनिक रूप के साथ स्वर्गे-नरक के पौराणिक 
विचारों का सामंजस्य भी किया गया है। साधारणतः पुण्य कर्म से आत्मा का कुछ 


1, सा विद्या या विमुक्तये । 


CC-0. In Public Domain. Gurukul Kangri Collection, Haridwar 


| 


| 


Digitized by Arya Samaj Foundation Chennai and eGangotri 
282 | हजारीप्रसाद द्विवेदी ग्रन्यावली-4 


दिन तक स्वर्ग में रहना और फिर पुष्य क्षीण होने पर मर्त्यलोक में आ जाना (गीता 
9, 20-21) और इसी तरह पाप-भोग के लिए कुछ दिन नरक में जाना और भोग 
लेने के बाद फिर मर्त्यलोक में आ जाने की बात भी कही गयी है । सांख्यकारिका 
में बताया गया है (सां. 41) कि धर्म (पुण्य) के हारा ऊध्वंगमन, अधर्म (पाप) 
के द्वारा अधोगमन होता है । ज्ञान से मोक्ष ओर अज्ञान से बन्धन होता है | महा- 
भारत में एक विचित्र बात बतायी गयी है (स्वर्गारोहण पर्व 3, 14) fa at 
आदमी अधिक पुण्यशाली होता है, वह्‌ पहले अपने स्वल्प पापों को भोगने के लिए 
नरक में जाता है और फिर स्वर्ग में; और जो आदमी अधिक पापी होता है, वह इसी 
प्रकार अपने स्वल्प पुण्यों को भोगने के लिए पहले स्वर्ग में जाता है और फिर नरक 
में । कुछ विद्वानों का विचार है कि स्वर्ग-नरक-विचार और मोक्ष-विचार, ये दोनों 
दो जाति के भारतीय मनीषियों की चिन्ता के परिचायक हैं । पहले विचार वैदिक 
ऋषियों के हैं और दूसरे वेद-वाह्य आर्येतर मुनियों के । उपनिषद्‌ काल में ये दोनों 
विचार मिलने शुरू हुए और काव्य-काल में पूर्ण रूप से मिलकर एक जटिल पर- 
लोक-व्यवस्था में परिणत हो गये । 

यह त्रिगुणात्मिका प्रकृति ही माया है। पर जो माया चैतन्य-रूप ब्रह्म को 
ईश्वर-रूप में प्रकट करती है वह सत्त्व-गुण-प्रधान है, अर्थात्‌ उसमें रजोगुण और 
तमोगुण का प्राय: अभाव है । कुछ वेदान्ती आचार्य प्रकृति को दो प्रकार की मानते 
हैं: विशुद्ध सत्त्वप्रधान और अविशुद्ध सत्त्वप्रधान । पहली को 'माया' कहते हैं, 
दूसरी को 'अविद्या'। पहली ईश्वर की उपाधि है, दूसरी जीव की (पंचदशी 1, 
15-16) । इसलिए कहा जा सकता है कि माया ही संसार को चल रही है, क्योंकि 
मायोपाधिक चैतन्य ही ईश्वर है । इसी भाव को लक्ष्य करके कबीरदास ने कहा था 
कि यह रघुनाथ की माया ही है जो शिकार खेलने निकली है और साम्प्रदायिक 
जालों में फंसाकर मुनि, पीर, जैन, जोगी, जंगम, ब्राह्मण और संन्यासी को मार 
रही है।* स्पष्ट ही प्रतीत होता है कि कबीरदास का यहाँ 'रघुनाथ' से तात्पर्य 
बेदान्तियों के परब्रह्म से है । परन्तु कबीरदास के पदों से जान पड़ता है कि उन्होंने 
'माया' को 'अविद्या' से अलग करके नहीं देखा । वेदान्त-ग्रन्थों में माया और अविद्या 
की एकात्मकता के पोषक वाक्य बहुत-से मिल सकते हैं। सो माया ही कबीरदास 


1. तू माया रघुनाथ की खेलणा चलो अहेड़े । 
चतुर चिकारे चुणि चुणि मारे कोई न छोड्या नेड़े । 
मुनिवर पीर दिगम्बर मारे जतन करंता जोगी । 
जंगल-महि के जंगम मारे तूंर फिरै बलवन्ती । 
बेद पढ़ता ब्राह्मण मारा सेवा करंता स्वामी। 
अरथ करंता विसर पछाड़या तूंर फिर मैमंती ॥ 
साषित के तूं हरता-करता हरिभगतन की चेरी ॥ 
दास कबीर राम क॑ सरने ज्यूं लागी A तोरी ॥ 
--क. ग्र, पद 187 

के मत से जीत्रों को भरमा रही है। बदी उन्हें भी भुलवाने पहुँची थी । कबीर ने 
होशियारी से जवाब दिया था कि 'माया बहन, तू यहाँ से चली जा, कबीर फंपने- 
वाला जीव नहीं है । तुझे तो पाट-पटम्बर चाहिए और बेचारा कबीर कमीनी जाति 
का जुलाहा है।' माया सहज ही छोड़ने की नहीं । उसने जवाब दिया, “भई, मैं तो 
अपना काम करती ही जाऊंगी । अपने साहब को मुझे लेखा तो देना ही पड़ेगा ।' 
कबीर बोले, 'माया रानी, पत्थर नहीं भीज सकता | कबीर नहीं डिगेगा। जिस 
मच्छ की तू मच्छी है वह मेरा रखवाला है। जरा भी तेरी ओर नजर डालूँ तो वह 
नाराज हो जाय । तू और जगह जा ॥7 

और भी आगे बढ़कर कवी र-पन्थ में एक और अध्याय जोड़ा गया था | निरंजन- 
विषयक विचार हम देख चुके हैं । माया इसी निरंजन की शक्ति है । ब्रह्माण्ड में जो 
माया है, पिण्ड में वही कुण्डलिनी है । कुण्डलिनी का ही नाम माया है, आद्याशक्ति 
है, नागिन है, ठगिनिया हैं, और भी कई नाम हैं। इसी नागिन का फुफकार प्रणव 
है । इसी तरह ब्रह्माण्ड में जो वस्तु निरंजन है, वही पिण्ड में मन है । इसी को 
'नाग' कहते हैं । इसी aia’ और 'नागिन' ने मिलकर यह सारा प्रपंच खड़ा किया 
है । इसी नागिन की जहरीली फुफकार जो प्रणव है उसकी उपासना में दुनिया 
भटक रही है। इन्हें जो मार सकता है वही विजयी होता है (कबीर मन्सुर, 
पृ. 625) । 

जैसा कि ऊपर कहा गया है, यह कवीर-पन्थ का नया अध्याय है, क्योंकि 
कबीरदास के पदों में ओंकार या प्रणव की महिमा खूब गायी गयी है । ज्ञ,न-चौतीसा 
के आरम्भ में ही जो यह बताया गया? है कि ओंकार का जप तो सभी करते हैं, पर 
उसका मर्म विरला ही कोई जानता है, उसका सीधा-सादा अर्थ यही है कि लोग 
बिना समभे-बूझे, ऊप री मन से या दिखावे के लिए इसका जाप करते हैं । पर इस 
पद के साम्प्रदायिक व्य.ख्याकार “मर्म' शब्द का दूसरा ही अर्थ कर लेते हैं। AA’ 
का बास्तविक अर्थ महिमा नहीं, बल्कि वास्तविक 'जहरीलापन' है! टीकाकार 
क्या नहीं कर सकते ? 

कबीरदास ने माया के सम्बन्ध में जो कुछ कहा है, वह वस्तुतः वेदान्त द्वारा 
निर्धारित अर्थ में ही । खूब सम्भव है कि कबीरदास ने भक्ति-सिद्धान्त के साथ ही 
माया सम्बन्धी उपदेश भी रामानन्दाचार्य से ही पाया था, इसीलिए वे बराबर 
भक्त को माया-जाल से अतीत समझते हैं। यहाँ इतना और कह रखा जाय कि 
कबीरदास के "निर्गुण ब्रह्म' में 'गुण' का अर्थ सत्त्व, रज आदि गुण हैं, इसलिए 
“निर्गुण ब्रह्म' का अर्थ वे निराकार निस्सीम आदि समझते हैं, निविषय नहीं । 

ऊपर की चर्चा पर से यदि किसी नतीजे तक पहुँचा जा सकता है तो वह यही 


1. क. ग्रं., पद 270 
2. वो अकार आदि जो जानै । लिखिक मेट ताहि सो माने ॥ 
वो कार कहै सब कोई । जिन्हि वह लखा सो बिरलै होई ॥--'वीजक', ज्ञानचोतीसा-1 

है कि (1) आचार्य रामानन्द ने अपने शिष्यों को किसी वेदान्तिकवाद का बन्धन 
नहीं लगाया था । वे स्वयं यद्यपि विशिष्टाद्वँतवादी थे, पर अद्वेतवादी भक्तिग्रन्थों 
को बड़े सम्मान की दृष्टि से देखते थे । उनके लिए भक्ति ही बड़ी चीज थी, फिर 
चाहे वह्‌ निर्गुण की हो या सगुण की, दवेत-भाव से हो या अद्वैत-भाव से (2) 
उनकी उपदिष्ट भक्ति भिन्न-भिन्न रुचि, विद्या और संस्कारव!ले शिष्यों में नाना 
रूप में प्रकट हुई; और (3) कबीरदास के पदों से, जैसा कि हम देखेंगे, एकेदवर- 
वाद, विशिष्टाद्वैतवःद, अद्वैतवाद, द्वताद्वतविलक्षणवाद आदि कई परस्परविरोधी 
मतों के समर्थन हो सकते हैं पर इस विरोध का कारण कबीरदास के विचारों 
की अस्थिरता नहीं है बल्कि यह है कि वे भगवान्‌ को अनुभवैकगम्य और निखिला- 
तीत तथा समस्त ऐद्वर्यों और विभूतियों का आधार समझते थे । इसलिए लौकिक 
दृष्टि से जो बातें परस्परविरोधी दीखती हैं, अलौकिक भगवत्स्वरूप में सब घट 
जाती हैं। यह्‌ बात भक्ति की दुनिया में नयी नहीं हैं। भक्‍त लोग एक ही साथ भग- 
वान्‌ के लिए कई परस्परविरोधी विशेषणों का व्यवहार करते हैं। 'लघुभागवता- 
Wa’ (पृ. 317) में बताया गया है कि प्राकृत विशेषणों से भगवन्‌ के अचिन्त्य 
रूप का बोध दुष्कर है। यही कारण है कि उनमें ऐसे अनेक विशेषणों का प्रयोग 
किया जाता है जो लौकिक दृष्टि से परस्परविरोधी जँचते हैं । इस अन्तिम बात की 
विवेचना करने का अवसर हम आगे के अध्याय में भी पायेंगे । 


निर्गुण राम 


कई बार कबीरदास के आलोचकों ने आइचयं प्रकट किया है कि उन्होंने निर्गुण राम 
की उपासना HA बतायी । वेदान्त-ग्रन्थों में ब्रह्मज्ञान के कई प्रकार के अधिकारी 
बताये गये हैं । उत्तम अधिकारी ब्रह्म के चैतन्यमन स्वरूप की उपलब्धि करके जीते- 
ही-जीते मुक्त हो जाता है, अर्थात्‌ ज्ञान प्राप्त होने के बाद यद्यपि उसका शरीर 
कुछ दिनों तक आहार, निद्रा आदि विकारों का वशवर्ती रहता है पर वस्तुतः 
उसका आत्मा छुटकारा पा गया होता है । जिस प्रकार कुम्हार का चक्का SIS के 
घूर्णन-वेग के हटा लेने पर भी पुराने वेग के कारण कुछ और देर तक घूमता है उसी 
प्रकार जीवन्मुक्त का शरीर कुछ और काल तक चलता रहता है, पर असल में 
उसका आत्मा मुक्‍त हो गया होता है। “जाग्रत, स्वप्न और सुषुप्ति इन तीन 
अवस्था-रूप जो माया है वही त्रैलोक्य का कारण है। जो कुछ दिख रहा है वह सभी 


इस माया के कारण । किन्तु, परब्रह्म के दर्शन के बाद माया की मरीचिका जाती 

रहती है और जगत्‌ असत्य भासने लगता है । सकल-वस्तु-स्वरूप वह परब्रह्म नाम 
रूप और क्रिया से रहित है । किन्तु जो इस जगत्‌ की माया के बल से सृष्टि करता 
है वह ईश्वर है । वदी ईश्वर सब-कुछ में प्रविष्ट हो रहा है” ('आत्मज्ञान' 4-5 )। 
उत्तम अधिकारी इस तत्त्व को शम-दम-नियम-संयमादि के अभ्यास के द्वारा आयत्त 
कर लेता है (पंच. 9-20), परन्तु बुद्धि की अत्यन्त मन्दता के कारण या साधनों 
के अभाववश जो व्यक्ति उत्तम अधिकारी नहीं हो सकता, वह क्या करे? क्या 
वह सगुण की ही उपासन! करे और परं निर्गुण ब्रह्म! की आशा छोड़ दे ? पंचदशी 
में विद्यारण्य स्वामी ने उत्तर में कहा है कि नहीं; वह निर्गुण तत्त्व की उपासना 
करे। यदि कहो कि जो वाणी और मन के गोचर है ही नहीं उसकी उपासना कैसे 
हो सकती है, तो set तुम्हीं से प्रत किया जा सकता है कि जो वस्तु वाणी और 
मन के परे है, अर्थात्‌ जिस तक न तो वाणी पहुँच पाती है और न मन, उसका 
अनुभव भी तो सम्भव नहीं है, उसका जान लेना भी तो सम्भव नहीं दीखता । फिर 
यदि यह सम्भव है तो उपासना क्यों सम्भव नहीं है ? 1 विद्य।रण्य स्वामी के कथन 
में ही कबीर के आलोचकों का उत्तर पाया जा सकता है, क्योंकि उन्होंने अत्यन्त 
स्पष्ट भाषा में कहा है कि निर्गुण ब्रह्मतत्त्व की उपासना असम्भव नहीं है (9, 55)। 
कुछ साम्प्रदायिक पण्डितों की ओर से इस प्रकार के 'रहस्योद्घाटन' का दावा 
किया गया है कि सन्त-मत के प्रवर्तक आदिगुरु कबीर साहब के विचार हैं कि जो 
मन्दाधिकारी सत्त्वशुद्धि के अभाव से आत्म-विचार नहीं कर सकता, वह निर्गुण 
ब्रह्मोपासना भी नहीं कर सकता, क्योंकि महाकाव्यजन्य परोक्षज्ञान से होनेवाली 
ब्रह्मोपासना मन की कल्पना है । इस कारण उससे हृदय के विकार अहंकारादि की 
निवृत्ति नहीं हो सकती, प्रत्युत महा अहंकार की उत्पत्ति होती है जो कि वासना- 
वाले मन्दाधिकारियों को हानि पहुँचा सकती है । जो हृदय वासना-पंकिल है, उसमें 
ब्रह्मदेव की प्रतिष्ठा किस प्रकार हो सकती है ? अत: विकारों को दूर करने के लिए 
भी विषयानित्यता और परिणाम-विरसता (अर्थात्‌ बिषय अनित्य है और परिणाम 
में विरस है) इत्यादिक विचार ही उपयुक्त हैं ।""कामनादिक विकारवाले पुरुष 
पूर्वोक्त विचार के बिना ब्रह्मोपासना से आत्मसाक्षात्कार नहीं कर सकते, अतः 
विकार-निवृत्ति के लिए विचार करने की अनुमति सद्गुरु ने इस प्रकार दी है: 
करु विचार fate सब दुख जाई । परिहरि झूठा केर सगाई॥ 


1. अत्यन्तबुद्धिमान्द्ाद्वा सामग्रया वाप्यसंभवात्‌ | 
यो विचारं न लभते ब्रह्म वोपासीत्‌ सोऽनिशम्‌ ॥ 
निर्गुण ब्रह्मतत्त्वस्य न ह्मपस्तेरसंभवः | 
सगुण ब्रह्मणीवात्र प्रत्ययावृत्तिसंभवात्‌ ॥ 
अवाङ्गनसगम्यं तन्तोपास्या मिति चेत्तदा । 
अवाङ्कनसगम्यस्य वेदनं न च संभवेत्‌ U 
Po यदि वेत्त्यसो । 
बागायगोचराकारामित्युपासीत नो कुतः ॥--पंच. 9, 54-57 

और 
भव अति गरुआ दुख-करि भारी । करु जिय जतन जो देखु बिचारी ॥ 
तथा 
खरा-खोट जिन्ह नहि परखाया। वहत लाभ तिन्ह मूल Ta 
| इत्यादि । 
वस्तुतः यम-नियमादि अनुष्ठापूर्वक किये जानेवाले संप्त।र।नित्यादि विचार से 
सत्त्व-शुद्धि हो जाने पर ब्रह्मोपासना की आवश्यकता नहीं रहती ।1 
इस प्रसंग में विद्यारण्य स्वामी के इस मत पर शंका प्रकट की गयी हे : 
| यावच्चिन्त्यस्वरूपत्वाभिमान: स्वस्थ जायते | 
i तावद्विचिन्त्य पश्चाच्च तथैवामृति धारयेत्‌ 1? --पंच. 9-78 
$ इस देश में विद्यारण्य स्वामी के भक्तों और समर्थकों की कमी नहीं है। वे 
विद्वान्‌ और समर्थ भी हैं । निश्चय ही वे इस शंका का जवाब दे लेंगे। हमें यहाँ उस 


| उलझन में पड़ने की कोई जरूरत नहीं है। पर कबीरदास के नाम पर प्रचलित पदों 
Hi और साखियों का सीधा-सादा अर्थ करने पर हम इस नतीजे पर पहुँचते हैं कि 


निस्सन्देह कबीरदास ने आत्म-विचार को बहुमान दिया है, पर जो लोग उसके 

अधिकारी नहीं हैं उनके लिए "निर्गुण राम' के जपने का उपदेश भी दिया है। निर्गुण 

राम के जप का अर्थ वही है जो महावाक्यों के चिन्तन का अर्थ है। नाम-जप का 

महावाक्य-चिन्तन से इतना अन्तर जरूर है कि नाम-जप करनेवाला जहाँ विचार से 

बिल्कुल शून्य रह सकता है, वहाँ महावाक्यों का मनन करनेवाला किसी-त-किसी 

कोटि के विचार में लगा ही रहेगा। महावाक्यों के स्मरण से अपने में ब्रह्मत्वा भिमान 

होने का मतलब ही यह है कि अपने को ब्रह्म समझते रहने का अभ्यास करना | 

[| हमने पहले ही लक्ष्य किया है कि कबीरदास 'भाई' सम्बोधन के द्वारा साधारण 
Hdi सांस।रिक जीवों को सम्बोधन करते हैं और उसे अपना व्यक्तिगत उपदेश देते हैं--- 
हे भाई, निर्गुण राम का जप करो । अविगति की गति लखना सहज नहीं है 
(तुल.---अवाड्मानसगम्यस्य वेदनं न च समवेत्‌--पंच. 9-56 )। वेद और पुराण, 
स्मृति और व्याकरण, शेष, गरुड और कमला भी जिसे नहीं जान सके (उसे जानने 
की चेष्टा करना साहस का कार्य है) सो, कबीरदास की सलाह है कि हरि की छ:या 


1. विचार., पृ. 21-23 

2. उपनिषदों में 'मैं ही ब्रह्म g (बृह्‌. 4-10), 'वह तू हां है! (छान्दोग्य, 6-7-8) आदि महा- 
वाक्यों से ब्रह्म के साथ जीव की अभिन्तता बतायी गथी । यह अभिन्तता जानने की चीज 
है । ज्ञान से ही वह प्राप्त होती है । पर जो व्यक्ति इस ज्ञान को प्राप्त नहीं कर सका है 
उसके लिए यह विधान किया गया है कि ag तब तक इन महाकाव्यों का मनन करता हुआ 
अपने को ब्रह्म से अभिन्त समझने का प्रयत्न करता रहे जब तक कि उसे अपने में ब्रह्मत्व का 
अभिमान (--मानना) न हो जाय | उक्त उद्धरण में इसी विचार का विरोध किया गया है । 

पकड़ो--उन्हीं की शरण में जाओ।1 अरे ओ पगले, भूला-भूला क्यों फिर रहा है ? 
कामनाओं का त्याग कर, हरि का नाम जप, वही अभयपद का दाता है, कबीरा 
कोरी की यह वात गाँठ बाँध ले 1! इस राम के साथ विषयों का कुछ अग्नि-तृण 
का-सा सम्बन्ध है । यह कहना कि पहले वासनाएँ हट जायें तभी राम आयेंगे, तो 
'वासना-पंकिल हृदय में ब्रह्मदेव की प्रतिप्ठा' सम्भव नहीं है, विषयों को राम से 
जवरदस्त समझने के समान है । कम-से-कम कबीरदास वासना को राम की अपेक्षा 
जवरदस्त मानने को तैयार नहीं थे। एक वार उनके राम--उनके निर्गुण ब्रह्म 
जिसके हृदय में आ जाते हैं, वह अनायास ही मति-बुद्धि पा जाता है। लालच और 
विषय-रस में आपादमस्तक डूबे हुए व्यक्तियों से वे ललकारते हुए कहते हैं कि “भाई, 
तरे वही जिन्होंने राम-रस का आस्वादन feat बकवादी तो डूब मरे, क्योंकि 
उन्होंने राम को कभी याद ही नहीं किया ।१ ए मेरे मन, तू अविनाशी हरि का भजन 
कर । उन्हें छोडकर और कहीं न जा । अगर तू विपय-रूप दीप के पास फिर रहा 
है तो निश्चय मान कि तू पतिगा होकर जल जायगा । जिस प्रकार भ्रमरी के ध्यान 
में मगन कीट खुद भी भ्रमरी वन जाता है, उसी प्रकार तू राम-नाम में ऐसी लौ 
लगा कि स्वयं राममय हो जा (तुल.--पंचदशी 9 1 78)। देख भाई, यह संसार 
बड़ा गुरु-गम्भीर है, इस संसार-सागर में चारों ओर विकार की लहरें तरंगायित 
हो रही हैं, तुझे आर-पार कुछ भी नहीं सूझता । अरे ओ मेरे मनसाराम, इच्छा के 
इस अपार भवसागर के लिए एकमात्र नैया राम है। बाबा, उसी की शरण जा, 
फिर देख यह महान्‌ संसार-समुद्र बछडे के खुर के समान छोटा हो जाता है कि 
नहीं ।'४ 


1. निर्गुण राम जपहु रे भाई | अविगति की गति लखी न जाई ॥ 

चारि वेद जाके सुंमृत पुरांनां । नौ व्याकरनां मरम न जांनां ॥ 

सेसनाग जाके गरुड समांनां | चरन-कॅवला कंवला नहि जांनां ॥ 

कहै कबीर जाके भेदे नाहीं । निज जन बैठे हरि की छांहीं ॥--क. ग्रं., पद 49 
2. परिहरि काम रांम कहि att सुनि सिख बन्धू मोरी । 

हरिकौ नांव अर्भपददाता कहै कबीरा कोरी ॥--क. ग्रं., पद 346 
3. रसनां रांम गुन रमि रस पीजे । गुन अतीत निरमोलिक लीज ॥ 

निरगुन ब्रह्म Hat रे भाई । जा सुमिरत सुधि-बुधि-मति पाई ॥ 

विष तजि राम न जपसि अभागे । का बूड़े लालच के लागे ॥ 

ते सब तिरे रांमरसस्वादी । कहै कबीर q3 बकवादी ॥--क. ग्रं., पद 375 
4. अव कछ राम नाम अविनासी । हरि तजि जियरा कतहु न जासी ॥ 

जहाँ जाहु तहाँ होहु पतंगा । अब जनि जरहु समुझि विष संगा 11 

राम-नाम लौ लाय सुलीन्हा fa कोट समुझि मन दीन्हा ॥ 

भव अति गरुआ दुख करि भारी | करि जिय जतन जु देखु बिचारी ॥ 

मन की बात है लहरि विकारा । तुहि नहि. सूझे वार न पारा ॥ 

साखी-इच्छा के भव-सागर॑, वोहित राम आधार | 

कहे कबीर हरि-सरन गहु, गोवछ-खुर-विस्तार ।।--'वीजक', THT 20 

राम के इस परम प्रसाद और अनुग्रह की याद दिलानेवाले पद में क्या यही 
कहा गया है कि वासना-पंकिल हृदयवाला मन्दाधिकारी, जिसे विशाल भव-समुदर 
में आर-पार कुछ भी नहीं दिखायी दे रहा, जो चारों ओर तरंगांयित विषय- 
वीचि को देखकर हतबुद्धि हो रहा है, निर्गुण उपासना का पात्र नहीं है? बल्कि 
उल्टे इस पद में क्या यह नहीं बताया गया कि अज्ञानपूर्वक व्यान करने से भी आदमी 
परमपद पा लेता है ? आखिर कीट-श्रमरी का प्रसिद्ध उदाहरण इसी बात को 
बताने के लिए ही तो प्रयुक्त होता है। फिर यह क्या आश्‍चर्य का विषय नहीं है कि 
इस पद को उपासना के प्रत्याख्यान में प्रमाणस्वरूप पेश किया गया है? कबीरदास 
ने राम-नाम की अपरम्पार महिमा-वर्णन के प्रसंग में द्विधारहित भाषा में कहा है कि 
| गणिका और asia Ga अज्ञानी पापी भी पार हो गये ।! 

4४! परन्तु यह राम या हरि कौन है ? परंब्रह्म, अपरंब्रह्म, ईश्वर या और कुछ? 
i इसमें तो कोई सन्देह नहीं कि हरि, गोविन्द, राम, केशव, माधव आदि पौराणिक 
| नामों को कबीरदास क्वचित्‌ कद।चत्‌ ही सगुण अवतार के अर्थ में व्यवहार करते 
| हैं। एकदम नहीं करते, ऐसा नहीं कहा जा सकता | पर जब वे अपने परम उपास्य 

को इन नामों से पुकारते हें तो सगुण अवतारों से उनका मतलब नहीं होता | उनका 

'अल्लाह' अलख निरंजन देव है जो सेवा से परे है; उनका “विष्णु' वह है जो संसार- 

रूप में विस्तृत है; उनका 'कृष्ण' वह है जिसने संसार का निर्माण किया है; उनका 

'गोविन्द' वह है जिसने ब्रह्माण्ड को धारण किया है; उनका 'राम' वह है जो सना- 

तन तत्त्व है; उनका 'खुदा' वह है जो दस दरवाजों को खोल देता है, 'रब' वह है 

जो चौरासी लाख योनियों का परवरदिगार है; 'करीम' वह है जो इतना सब कर 

| रहा है; 'गोरख' वह है जो ज्ञान से गम्य है; 'महादेव' वह है जो मन को जानता 

है; ‘faa’ वह है जो इस चराचर दृश्यमान जगत्‌ का साधक है; 'नाथ' वह है जो 

त्रिभुवन का एकमात्र यति या योगी है--जगत्‌ के जितने साधक हैं, सिद्ध हैं, 

पैगम्बर हैं, वे इस एक की ही पूजा करते हैं। अनन्त हैं इसके नाम, अपरम्पार उसका 

स्वरूप | वही कबीरदास का भगवान्‌' है (क. ग्रं.. पद 327 )। यह राम निरंजन है, 

उसका रूप नहीं, रेखा नहीं, वह समुद्र भी नहीं, पर्वत भी नहीं, धरती भी नहीं, 

आकाझ भी नहीं, सूर्य भी नहीं, चन्द्र भी नहीं, पानी भी नहीं, पवन भी नही, 

समस्त दृश्यमान पदार्थों से विलक्षण, सबसे न्यारा (क. ग्रं., पद 299), वह समस्त 

बेदों से अतीत, भेदों से अतीत, पाप और पुण्य से परे, ज्ञान और ध्यान का अविषय, 

स्थूल और सूक्ष्म से विवजित, भेख और भीख के अगम्य, डिम्भ और रूप से अतीत-- 
अनुपम त्रैलोक्यविलक्षण परम तत्त्व है (क. ग्रं, पद 220 )। 

जैसा कि शुरू में ही कहा गया है, कबी रदास उत्तम अधिकारी के लिए इस 

“अवाड्मानसगोचर' TA की उपासना को बहुत महत्त्व नहीं देते | परन्तु वे इस 


1, अजामल-गज-गनिका पतित करम कीन्हाँ । 
ax gate पार गये राम-नांम लीन्हा ॥--क, F., पद 320 

बात में खूब सावधान हैं, वे वार-बार याद दिला देते हैं कि यह जो उपासना बतायी 
जा रही है वह सगुण अवतार की नहीं है वरन्‌ निर्गुण राम' की है। इस प्रसंग में 
कुछ वृद्ध पण्डितों के विचारों की जानक।री आवश्यक है । उनके विचारों का सारांश 
यह है कि “निर्गुण और सगुण के विषय में जो विचार-परम्परा पुराणवादियों और 
वेदान्तवादियों की देखी जाती है, पद-पद पर वे (कवीरदास) उसी का अनुसरण 
करते दृष्टिगत होते हैं । कोई पुराण ऐसा नहीं है जिसमें परमात्मा का वर्णन इसी 
रूप में न किया गया हो । पुराणों का सगुणवाद जैशा प्रबल है वैसा ही निर्गुणवाद 
भी। वे भी वेदान्त के भावों से प्रभावित हैं और वैष्णव पुराणों में उनका बड़ा ही 
हृदयग्राही विवेचन हे । परन्तु वे जानते हैं कि निर्गुणवांद के तत्त्वों को समझना 
कतिपय तत्त्वज्ञों का ही काम है, इसलिए, उनमें सगुणवाद का ही विस्तार है, क्योंकि 
वह वोध-सुलभ है । विना उपासना किये उपासक सिद्धि नहीं पाता। उपासना- 
सोपान पर चढ़कर ही साधक उस प्रभु के सामीप्य लाभ का अधिकारी बना है जो 
ज्ञान-गिरा-गोतीत है। उपासना के लिए उपास्य की प्रयोजनीयता अविदित नहीं । 
यदि उपास्य अचिन्तनीय अव्यक्त है अथवा ज्ञान का विषय नहीं, तो उसमें भावों 
का आरोप नहीं हो सकता । ऐसी अवस्था में भक्ति किसकी होगी? प्रेम किससे 
किया जायेगा ? और किनके गुणों का मनन-चिन्तन करके मनुष्य अपनी आत्मा 
को उन्नत बना सकेगा ? इन्हीं बातों पर दृष्टि रखकर परमात्मा के सगुण रूप की 
कल्पना है । जो यह समज्ञता है कि बिना सगुणोपासना किये हम परमात्मा के 
निर्गुण-स्वरूप का ज्ञ।न प्राप्त कर लेंगे वह उसी जिज्ञासु के समान है जो विश्व- 
नियन्ता का तो परिचय प्राप्त करना चाहता है, किन्तु यही नहीं जानता कि विश्व 
क्या है। पुराण सगुण-पथ का पथिक बनाकर निर्गुण प्राप्ति कराते हैं, किन्तु बड़ी 
बुद्धिमत्ता और विवेक के साथ । यही कारण है कि मुख से निर्गुणवाद का गीत गाने- 
वाले भी अन्त में पुराण-शेली की परिधि के अन्तर्गत हो जाते हैं । चाहे कवीर साहब 
हों अथवा पन्द्रहवीं सदी के दूसरे निर्गुणवादी, उन सबके मार्गदर्शक गुप्त रूप से 
पुराण ही हैं 1” 

विचारणीय यह है: कबीरदास के उन पदों का जिनमें उन्होंने बारम्बार 
“दशरथ सुत fag लोक वखाना | राम नाम कर मरम है जाना ।--जैसी बातें 
कहकर पुराणप्रतिपादित सगुण ब्रह्म का प्रत्याख्यान करना चाहा है। क्या ऐसा 
अर्थं भी लगाया जा सकता है कि मुँह से विरोध करते रहने पर भी कबीरदास 
असल में पुराण-विरोधी नहीं थे ? लुलसीदासजी ने ऐसा नहीं समझा था। राम- 
चरित-मानस में 'दशरथ-सुत' वाली उक्ति उद्धृत करके ही उन्होंने उसका सीधी 
भाषा में प्रत्याख्यान किया है । उनके मत से इस प्रकार कथन करनेवाले वेद और 
पुराण-प्रतिपादित सद्धं के जाननेवाले नहीं थे। बालकाण्ड में पार्वती ने शिव से 


पूछा : 


[[1. हि. भा. सा, वि., पृ, 199-200 

राम सो अवध-न्‌पति-सुत सोई । की अज अगुण अलख गति कोई ॥ 
जो नृप तनय तो ब्रह्म किमि, नारिबिरह मति भोरि। 
देखि चरित महिमा gaa, भ्रमति बुद्धि अति मोरि॥ 108॥ 
इसके उत्तर में गोस्वामी तुलसीदासजी ने शिवजी के मुख से जो उत्तर faa- 
वाया है, वह ध्यान से सुनने लायक है : 
एक बात नहि मोहि सुहानी | जदपि मोहबस कहेह भवानी ॥ 
तुम्ह जो कहा राम कोउ आना । जेहि श्रुति गाव धरहि मुनि ध्याना ॥ 
कहहि-सुनहि अस अधम नर, ग्रसे जे मोह पिसाच | 
पाषंडी हरिपद-विमुख, जानहि झूठ न सांच 111411 
aq अकोबिद अंध अभागी। काई विषय मुकुर-मन लागी॥ 
i लंपट कपटी कुटिल बिसेखी | सपनेहु संत-सभा नहि देखी ॥ 
| mele ते वेद-असम्मत वानी। जिन्हके qa लाभु afg हानी ॥ 
| | मुकुर मलिन अरु नयनविहीना। रामरूप देखहि किमि दीना॥ 
| जिन्हके अगुन न सगुन विवेका । जल्पहि कल्पित वचन अनेका N 
हरिमाया बस जगत अ्रमाहीं | तिन्हहि कहत कछु अघटित नाहीं ।। 
aga भूत-बिबस मतवारे।ते नहि बोलहि बचन विचारे॥ 
जिन्ह कृत महामोह-मद पाना । तिन्ह कर कहा करिअ नहि काना ॥ 
अस निज हृदय विचारि, तजि संसय भजु रामपद | 
सुनु गिरिराज कुमारि, भ्रमतम-रविकर वचन मन॥।115॥ 


xX x. x 
j राम सच्चिदानन्द दिनेसा। नहिं तहँ मोहनिसा लवलेसा॥ 
सहज-प्रकास-रूप भगवाना। नहि . ae पुनि विग्यान विहाना॥ 
हरख-विषाद ज्ञान-अज्ञाना । जीव-धर्मं अहमिति-अभिमाना i 
राम ब्रह्म-व्यापक जग जाना । परमानंद परेस पुराना॥ 
पुरुष प्रसिद्ध प्रकास-निधि, प्रकट परापरनाथ।। 
| रघुकुल-मनि मम स्वामि सोइ, कहि सिव नायेउ माथ ॥ 
। x X > 
एहि विधि जग हरि-आश्रित रहई। जदपि असत्य देत दुख अहई ॥ 
at सपनें सिर काटे कोई। बिनु जागे दुख eft न AN 
जासु कृपा अस भ्रम मिटि जाई। गिरिजा सोइ कृपालु रघुराई॥ 
आदि-अन्त कोउ जासु न पावा | मति-अनुमानि निगम अस गावा ॥ 
fag पद चलइ सुनइ बिनु काना । कर बिनु करम करइ विधि नाना ॥ 
आननरहित सकल-रस-भोगी । विन बानी बकता बड़ जोगी॥ 
तन बिनु परस नयन fag देखा। ग्रहइ घ्रात fag वास aver N 
अस सब भाँति अलौकिक करनी। महिमा जासु जाइ नहि बरनी ॥ 

मि गावहि वेद वुध, जाहि धरहि मुनि ध्यान! 
सोइ दसरथ-सुत भगतहित, कोसलपति भगवान ॥1181 

इस उद्धरण के मोटे टाइप के शब्दों पर व्यान देकर देखा जाय तो कोई सन्देह 
नहीं रह जाता कि तुलसीदास के मन में 'दशरथ सुत तिहुं-लोक-वखाना, राम-नाम 
कर मरम है आना' वाली कवीर-पन्थियों की उक्ति ही थी। बार-बार 'दशरथ- 
सुत,' 'नृपसुत', 'नृपतनय', “ars आना' आदि पद अचानक नहीं आ गये हैं, 
जान-वुझकर और सोच-समझकर ले आये गये हैं। इससे यह तो निश्चित है कि 
तुलसीदासजी इस मत को श्रुतिसम्मत या पुराणमार्गी नहीं मानते थे। इतना ही 
नहीं, वे इसे अज्ञानजन्य पाखण्ड ही समझते रहे। यह दूसरी वात है कि उनका 
समझना ठीक था या नहीं, प्रकृत प्रसंग यह है कि गोस्वामीजी ने द्विधाहीन और 
संकोचहीन भाषा में इस प्रकार के विचारों को वेद-पुराण-बाह्य माना है। 

इस प्रकार कबीरदास के मत को वेद-पुराण-सम्मत न तो गोस्वामीजी 
जैसे विरोधियों ने माना है और न उनके पक्के अनुयायी शिष्यों ने । एक के मत 
से यह प्रवल पाखण्ड था और दूसरे के मत से स्वयं वेद-पुराण ही पाखण्ड थे। इन 
उभय कोटियों में चाहे जो भी असमानता हो, इस बात में कोई सन्देह नहीं कि 
दोनों ही यह स्वीकार करते हैं कि वेद-पुराण में वही नहीं है जो कबीरदास ने कहा 
है। फिर जो लोग कबीरदास को एकदम उपनिषद्‌ का सोलह आना अनुयायी 
समझते हैं और घोषणा करते हैं कि “यद्यपि कबीरदास ने मुक्ति का साक्षात्‌ साधन 
निविशेष आत्म-तत्त्वज्ञ।न को ही माना है तथापि परम्परा-मुक्ति के साधन सात्त्विक 
पूजा तथा अवतारोपासना, योग-जप-तप-संयम-तीर्थ-ब्रत-दानादिकों की व्यर्थता 
उन्होंने कहीं नहीं लिखी, किन्तु धर्मध्वजी पाखण्डियों के द्वारा की हुई उनकी 
दुरुपयोगिता का ही खण्डन किया है,” वे लोग क्या कहना चाहते हैं, वे ही जानें । 
कबीरदास ने तो जोरदार भाषा में और साफ-साफ आचार-मात्र का प्रत्याख्यान 
किया है, फिर चाहे वह परम्परासमथित हो या व्यक्तिविशेष के उर्वर मस्तिष्क से 
उद््‌भावित | 

कबीरदास के राम पुराण-प्रतिपादित अवतार नहीं थे, यह निश्चित है। वे न 
तो दशरथ के घर उतरे A और न लंका के राजा का नाश करनेवाले हुए; न तो 
देवकी की कोख से पैदा हुए थे और न यशोदा ने उन्हें गोद खेलाया था; नतो वे 
ग्वालों के संग घूमा करते थे और न उन्होंने गोवर्धन पर्वत को धारण ही किया 
था; न तो उन्होंने वामन होकर बलि को छला था और न वेदोद्धार के लिए 
वराहरूप धारण करके धरती को अपने दाँतों पर ही उठाया था; न वे गण्डक के 
शालिग्राम हैं, न वराह, मत्स्य, कच्छप आदि वेषधारी विष्णु के अवतार; नतो वे 
नरनारायण के रूप में बदरिका आश्रम में ध्यान लगाने बैठे थे और न परशुराम 
होकर क्षत्रियों का ध्वंस करने गये थे; और न तो उन्होंने द्वारिका में शरीर छोड़ा 
था और न वे जगन्नाथ-धाम में बुद्ध-रूप में ही अवतरित हुए। कबीरदास ने बहुत 
विचार करके कहा है कि ये सव ऊपरी व्यवहार हैं | जो संसार में व्याप्त हो रहा 

है वह राम इनकी अपेक्षा कहीं अधिक अगम अपार है।! उसको दूर खोजने की 
जरूरत नहीं, वह सारे शरीर में भरपूर हो रहा है; लोहू झूठ है, चाम झूठ है, सत्य 
है बह राम जो इस सारे शरीर में रम रहा है l? 

यह कहना कि “कबीरदास कभी तो अद्वेतवाद की ओर झुकते दिखायी देते हैं 
और कभी एकेश्‍वरवाद की ओर, कभी वे पौराणिक सगुणभाव से भगवान्‌ को 
पुकारते हैं और कभी निर्गुणभाव से; असल में उनका कोई स्थिर तात्त्विक सिद्धान्त 
नहीं था,” केवल अश्चद्धाप्रसूत है । ऐसी बातें वही लोग कहते हैं जो शुरू में ही मान 
बैठते हैं कि कबीरदास एक अशिक्षित जुलाहे थे और उल्टी-सीधी अटपटी बानियों 
से साधारण जनता पर "प्रभाव जमाना चाहते थे ! ' ऐसे कथनों का उत्तर देना 
बेकार है । बिना श्रद्धा-भक्ति लिये जिन किसी भक्त के कथनों को क्यों न पढ़ा 
जाय, इस प्रकार के निष्कर्ष निकाल लिये जा सकते हैं। वस्तुतः कबीरदास का 
एकेश्वरवाद उस प्रकार का था ही नहीं जैसा मुसलमानी धर्म में स्वीकृत बताया 
जाता है । इस मत के अनुसार ईश्वर समस्त जगत और जीवों से भिन्न और परम 
समर्थ है। कबीरदास ने स्पष्ट शब्दों में लोगों को सावधान किया है कि वह ब्रह्म 
व्यापक है, सबमें एक भाव से व्याप्त है; पण्डित हो या योगी, राजा हो या प्रजा, 
वैद्य हो या रोगी, वह सबमें आप रम रहा है और उसमें सव रम रहे हैं। यह 
जो नाना भाँति का प्रपंच दिखायी दे रहा है, अनेक घट और अनेक भाण्ड दिख रहे 
हैं, सब-कुछ उसी का रूप है। सारा खलक ही खालिक है और खालिक ही खलक 


1. ता साहिब के लागौं साथा | ga-ga मेटि जो रह्यो अनाथा । 
नां दशरथघरि औतरि आवा । नां लंका का रांव amar । 
aq कख न alate आवा । नां जसवे ले गोद खेलावा । 
ना वो खालन के संग फिरिया । गोवरधन ले ना कर धरिया | 
aaa होय नहीं वलि छलिया । धरनी वेद लेन ऊधरिया | 
गंडक सालिगरांम न कोला | मच्छ कच्छ | जलहि न डोला | 
वद्री बैठा ध्यांन नहि लावा । परसराम है खत्री न सतावा | 
द्वारमती सरीर न छांडा । जगननाथ ले प्यंड न गाड़ा। 
कहै कबीर विचार करि, ये BA व्यवहार | 7 
याहीश्रे जे अगम है, सो वरति रह्या संसार ।-_क. ग्रं., J. 242-43 
2. कहै कबीर विचारि करि, जिनि कोई खोज दूरि । 
ध्यान धरौ मन सुद्ध करि, राम र्या भरपूरि ॥ 
ae कबीर विचार करि, झूठा लोही ait! 
जा या देहि रहित है, सो है रमिता रांम ॥--क. ग्रं., पृ. 243 
3. aaa आतम तत्त विचारा । 
तब निरबैर भया सबहिनथ काम क्रोध गहि डारा । 
व्यापक ब्रह्म सवनिर्मे एकँ, को पंडित को जोगी । 


रावण-राव कवनसूं कहिये, कवन वेद को रोगी । >. 

हे 1 मैं और तू, तू और मैं, ga-ga A ही हैं। वह आप-ही-आप सब घटों में रम 
रहा हे (पद, 203) 1 

वस्तुत: जब कबी रदास निर्गुण भगवान्‌ का स्मरण करते हैं तो उनका उद्देश्य 
यह्‌ होता है कि भगवान्‌ के गुणमय शरीर की जो कल्पना की गयी है वह रूप उन्हें 
मान्य नहीं है । परन्तु 'निर्गुण' से वे केवल एक निवेधात्मक भाव ग्रहण करते हों सो 
वात भी नहीं है । वस्तुतः वे भगवान्‌ को सत्त्व, रज और तमोगुणों से अतीत 
मानते हैं और इसी गुणातीत रूप को निर्गुण शाब्द से प्रकट करते हैं । हे सन्तो, मैं 
धोखे की वात किससे कहूँ । गुण ही में निर्गुण है और निर्गुण में गुण : इस सीधे 
रास्ते को छोड़कर कहाँ बहता फिरा जाय ? लोग उसे अजर कहते हैं, अमर कहते 
हैं, पर असल बात कोई कहता ही नहीं । वस्तुतः वह अलख है, अगम्य है । 
निषेधात्मक विशेषण केवल धोखे हैं । यह तो ठीक है कि उसका कोई स्वरूप नहीं 
है, कोई वर्ण नहीं है, पर यह और भी अधिक ठीक हैं कि वह सव घट में समाया 
हुआ है(और इसीलिए सभी रूप उसके रूप हैं और सभी वर्ण उसके वर्ण हैं; फिर उसे 
अरूप या अवर्ण कैसे कहें ? )। पिण्ड और ब्रह्माण्ड की बातें कही जाती हैं, पर चाहे 
पिण्ड हो और चाहे ब्रह्माण्ड, सभी देश और काल में सीमित हैं पर उसका न तो 
आदि है और न अन्त | फिर उसे पिण्ड और ब्रह्माण्ड में ब्याप्त कह ही दिया गया तो 
उसका ठीक-ठीक परिचय मिल गया ? सही बात यह है कि वह पिण्ड से भी परे 
है, ब्रह्माण्ड से भी परे है। कबी रदास कहते हैं कि उनका हरि इन सबसे परे है। 

ह अगुण और सगुण दोनों के ऊपर है, अजर और अमर दोनों के अतीत है, अरूप 

और अवर्ण दोनों के परे है, पिण्ड और ब्रह्माण्ड दोनों के अगम्य है। यही कबीरद।स 
का निर्गुण राम है।? 

इतना ही नहीं, वह भाव और अभाव दोनों से परे है, अर्थात्‌ न तो यही कहा 
जा सकता है कि वह भाव रूप है और न यही कहा जा सकता है कि वह अभाव 
रूप है, 'भावाभावविनिर्मुक्तः' है।* फिर उसे किसी पक्षविशेष के द्वारा भी नहीं 


> इनमें आप आप सबहिनमें आप amd खेले । 
नाना भाँति पड़े सब भांडे रूप धरे धरि मैलै । 
सोचि-विचारि aa जग देखा, निरगूण कोई न वतावे । 
कहै कत्रीर गुणी अरु पंडित मिलि लीला जस गाव 1--क. ग्रं., पद 186 
1. लोका जांनि न भूली भाई । 
खालिक खलक खलक में खालिक, सव घट रह्यो समाई ।--वही, पद 5 
2. संतो, धोखा कासू कहिये । 
गुनमैं निरगुन, निरगुनमँ गुन, बाट छांडि क्यूँ afer । 
अजर-अमर FF सव कोई. अलख न कथणां जाई । 
नातिःस्वरूप-त्ररण नहिं जाके घटि-घटि रह्यौ समाई | 
प्यंड-ब्रह्मण्ड कथे सब कोई वाक आदि अर अन्त न होई । 
प्यंड-ब्रह्मण्ड छांड़ि जे कहिये कहै कबीर हरि सोई ॥--क. ग्रं., पद 180 
3. wet न उपजे उपजां नहि जाण भाव अभाव fagat । 
उदे अस्त जहाँ मति बुधि नाहीं सहजि राम ल्यो लीनां ॥--क. ग्रं., पद 179 

समझाया जा सकता । न तो वह ट्त पक्ष का विषय है, न अद्वैत पक्ष का प्रतिपाद्य | 
असल में सयाना साधु वही है जो निष्पक्ष भाव से उसको भजता है। जैसे तिनके 
से तिनका बंधा होता है वैसे ही लोग एक-दूसरे से Fa हुए हैं। जिसे आत्मदृष्टि 
प्राप्त है वही ठीक-ठीक देख पाता हे । बह जानना एकमेक होकर जानना है, एक- 
मेक अर्थात्‌ प्रेम-प्रीति से भरे मन को परम प्रीति के एकमात्र आश्रय भगवान्‌ में 
लीन कर देना । इसे ठीक-ठीक कहकर नहीं समझाया जा सकता । यह पूर्ण की 
पूर्ण दृष्टि से पूर्ण को ही देखना है ।' वह अद्वैतवादी की भाँति चिदात्मक ag- 
सत्ता में चैतन्य का विलय नहीं है, बल्कि जैसा कि स्वयं कवीर ने ही कहा है, सहज- 
भाव से एकमेक होकर राम से मिल रहना है। सहज भी ऐसा 'सहज' नहीं-- 
परम प्रेमाश्रय भगवान्‌ से सहज ही मिल रहना सहज है ।? 

फिर उसे न तो भीतर कहा जा सकता है, न बाह्र । कहो तो सद्गुरु लज्जित 
होंगे, क्योंकि सद्गुरु रूप में वह भीतर ही बैठा है और समस्त जगत्‌ को जो हम 
देव रहे हैं और पहचान रहे हैं वह इसीलिए कि वह भीतर बैठा हुआ दिखा रहा 
है और पह्चनवा रहा है, सद्गुरु को हम बाहर HA कहें ? फिर अगर भीतर कहें 
तो सारा संसार--समूची बाह्य रूप में दृश्यमान सृष्टि झूठी हो जाती है। असल 
में वह बाहर से भीतर तक ऐसा व्याप्त हो रहा है कि कहकर समझाया नहीं जा 
सकता । न तो वह दृष्टि का विषय है (बाह्य) और न मुष्टि का (आन्तर) । वह 
अलख है, अगम है, अगोचर है । उसे पुस्तक में लिखकर प्रकट नहीं किया जा 
सकता | उसे वही भली-भांति जानते हैं जो पहचानते हैं। जो नहीं जानते वे कहने 
पर विश्वास ही नहीं करेंगे ।* 


1. पषा पषोके पेषण सब जगत भुलांनां । 
निरपप होई हरि भजे सो साध सयांनां। 
ज्यू परसूं पर बाँधियाँ यूं बंधे सव लोई । 
जारकं आतम द्रिष्टि है साचा जन है सोई। 
एक एक fafa जांणियां तिनहीं सच पाया । 
प्रेम-प्रीति ल्यौलीन मनते वहुरि न आया | 
पूरे की पूरी afe पूरा करि ad 
He कबीर कछु समुझि न परई, या कछु बात अलेख ॥--क. ग्रं., पद 181 
2. सहजे सहजै सव गये सुत-वित-कांमिणि-कांम । 
एकमेक है मिलि रह्या हासि कवीरा रांम N 
सहज सहज संब कोई कहै, सहज न चीन्हें कोइ । 
जिन्ह सहजे हरिजी मिलें, सहज कहीजै सोइ ।--वही, पू. 43, साखी 408 
3. ऐसा लो तत ऐसा लो, मैं केहि विधि कहाँ गभीरा लो । 
बाहर कहाँ तो सतगुरु लाजै भीतर कहाँ तो झूठा लो । 
वाहरभीतर सकल निरंतर गूरुपरतापै दीठा लो। 
दृष्टि न मुष्टि न अगम अगोचर पुस्तक लिखा न जाई लो । 
जिन पहिचाना तिन भल जाना कहै न को पतियाई लो ॥ इत्यदि ।--पदा., शब्द 28 
यह पद हणवंत नामक नाथ-सिद्ध के नाम पर मिलता है । 

कुछ लोग उपांसना तक तो मान लेते हैं, पर प्रार्थना की वात उनकी समझ 
में नहीं आती । स्व. कविवर रवीन्द्रनाथ ठाकुर ने इस प्रसंग में जो कुछ लिखा है 
ह विशेष रूप से ध्यान देने योग्य है। यह कहना ही वेकार है कि वे ब्रह्म को 
निराकार और गुणातीत मानते थे। परन्तु किसी-किसी वैदान्तिक आचार्य की 
भांति उसे निष्क्रिय नहीं मानते थे। अपने एक प्रवचन के सिलसिले में उन्होंने 
कहा था (जिसका प्रामाणिक विवरण बाद में 'शान्ति-निकेतन' नामक प्रवन्व- 
संग्रह में छपा था) कि “कुळ लोग कहते हैं कि उपासना में प्रार्थना का कोई स्थान 
नहीं है--उपासना केत्रल-मात्र ध्यान है--ईइवर के स्वरूप को मन-ही-मन उप- 
लब्ध करना है । यह वात मैं स्त्रीकार कर लेता यदि जगत्‌ में अपनी इच्छा का 
कोई प्रकाश न देख पाता । हम लोहे से प्रार्थना नहीं करते, पत्थर से प्रार्थना नहीं 
करते--उसी के निकट अपनी प्रार्थना प्रकट करते हैं जिसमें इच्छा-वृत्ति हो। 
ईश्वर यदि केवल सत्य-स्वरूप होते, केवल अव्यर्थ नियमों के रूप में ही उनका प्रकाश 
होता तो उनके निकट प्रार्थना करने की वात हमारे मन में स्वप्न में भी नहीं आती । 
परन्तु कहा गया है वे 'आनन्दरूपम्‌ अमृतम्‌' हैं, कहा गया है वे इच्छामय, प्रेममय 
आनन्दमय हैं, इसीलिए fan 'विज्ञान' के द्वारा हम उन्हें नहीं आनते, इच्छा के 
द्वारा ही इच्छा-स्वरूप और आनन्द-स्वरूप को जानना पड़ता है 
“हमारे भीतर इस इच्छा का निकेतन हृदय है हमारा वह इच्छामय हृदय 
क्या शून्य में प्रतिष्ठित है उसकी पुष्टि मिथ्या से होती है ? उसका गम्य स्थान 
क्या व्यर्थता के ब्रीच में है? फिर भला यह विचित्र उपसर्ग (इच्छा-हूदय) कहाँ 
से आया ? किस उपाय से वह मुह॒त्त-भर के लिए यहाँ टिका हुआ है? जगत्‌ में 
क्या सिर्फ एक ही धोखा है, और वह धोखा हमारा हृदय है ? कभी नहीं । हमारा 
यह इच्छारसमय हृदय जगद्व्यापी इच्छा-रस की नाड़ी के साथ बेधा! हुआ है। 
वहीं से वह आनन्द-रस पाकर जी रहा है, न पाने से उसका प्राण निकल जाता 
है---वह अन्न-वस्त्र नहीं चाहता, विद्या-शक्ति नहीं चाहता, चाहता है अमृत 
चाहता है प्रेम जो कुछ चाहता है, उसे इसीलिए चाहता है कि वह्‌ बस्तु क्षुद्र-रूप 
से संसार में और चरम-रूप से उन (भगवान्‌) में वत्तंमान है--नहीं तो किसी 
द्वार पर सिर पटककर मरने के लिए उसका जन्म नहीं हुआ है । हृदय अपने 
को जानता है, इसीलिए यह भौ निइचय रूप से जानता है कि उसकी एक परिपूर्ण 
कृतार्थता अन्तर में वर्त्तमान है । इच्छा केबल उसी की ओर है, यह वात नहीं है, 
दसरी ओर भी है'"'दूसरी ओर भी इच्छा न होती तो वह निमेष-भर के लिए 
भी इधर नहीं रह सकती थी, एक कण-भर भी इधर ऐसी बची न रहती जिससे 
निइवास-प्रश्‍वास रूप प्राण-क्रिया भी चल सकती । इसीलिए उपनिषदों ने इतना 
जोर देकर कहा है कि--कोह्ये वाच्यात्‌ कः प्राण्यात्‌ यदेष आकाश आनंदो न स्यात 
एष ह्ये वानन्दयति ।--कौन शरीर की चेष्टा करता और कौन जी सकता था 
यदि आकाश में वह आनन्द न होता, वे ही आनन्द के दाता हैं ! 
“दो इच्छाओं के बीच दूती का कार्य करती है प्रार्थना । यह्‌ ्रा्थेना-दूती दो 

इच्छाओं के मध्यवर्ती विच्छेद के ऊपर व्याकुल वेश में खड़ी है । इसीलिए असा- 
धारण साहस के साथ वैष्णव भक्त ने कहा है कि जगत्‌ के विचित्र सौन्दर्य के भीतर 
भगवान्‌ की वंशी जो नाना सुरों में बज रही है वह सिर्फ हमारे लिए उनकी 
TAA है--हमारे हृदय को वे इसी अनिर्वचनीय संगीत के द्वारा पुकार रहे हैं। 
इसीलिए तो यह सौन्दर्य-संगीत हमारे हृदय की विरह-वेदना को जगा देता है ।?"'" 
उनकी ऐसी पुकार पर भी क्या हमारे मन की प्रार्थना नहीं जागेगी ? वह क्या 
उनके विरह की धूलि-आसन पर लोटकर रो नहीं उठेगी ? असत्य अन्धकार और 
मृत्यु के निरानन्द निर्वासन के अभिसार की यात्रा के समय यह प्रार्थना-दूती ही 
क्या अपनी कम्पित दीपशिखा को लेकर हमारा रास्ता दिखाती हुई आगे-आगे नहीं 
चलेगी ? जितने दिन तक हमारे पास हृदय है, जितने दिन तक प्रेमस्वरूप भगवान्‌ 
अपने नाना सौन्दर्या द्वारा इस जगत्‌ को आनन्द-निकेतन के रूप में सजा रहे हैं, 
तब तक उनसे मिलन हुए बिना मनुष्य की वेदना HA दूर होगी ? तब तक ऐसा 
कोन सन्देह-कठोर ज्ञ'नाभिमान है जो मनुष्य की प्रार्थना को अपमानित करके 
लौटा सके ?”'* 

इसी त्रिगुणातीत, द्वताद्वैतविलक्षण, भावाभावविनिर्मुकत, अलख, अगोचर, 
अगम्य, प्रेमपारावार भगवान्‌ को कबीरदास ने "निर्गुण राम” कहकर सम्वोधन 
किया है । वह समस्त ज्ञ न तत्त्वों से भिन्त है फिर भी सर्वमय है । वह अनुभवेकगम्य 
है, केवल अनुभव से ही जाना जा सकता है। इसी भाव को? बताने के लिए कबी र- 
दास ने बार-बार 'गूँगे का TS" कहकर उसे याद किया । 

वह किसी भी दार्शनिक वाद के मानदण्ड से परे है, त;क्रिक बहस के ऊपर है, 
पुस्तकी विद्या से अगम्य है, पर प्रेम से प्राप्य है, अनुभूति का विषय है, सहज भाव 


1. इस भाव के साथ कबीरदास के निम्नलिखित पद की तुलना की जा सकती है : 

सतिंगुरु हो महाराज मोषे सांई रंग डारा । 

सब्द की चोट लगी मेरे मन में वेध गया तन सारा ॥ 

औपध-मूल we नहि लागे क्या कर बैद विचारा । 

सुरनर-मुनीजन-पीर-ओलिया कोई न पावे पारा ॥ 

aa कबीर सर्व रंग रेंगिया रंग से रंग न्यारा ॥- शब्दा., 9 

2. शान्तिनिकेतन, विश्वभारती संस्करण, 1341 बंगाब्द, प्रथम खण्ड, पृ. 105-8 
3. बाब अगम अगोचर, कंसा, ताते कहि समुझावो ऐसा । 

जो ata सो तो है वो नांही, है सो कह! न जाई ॥ 

aman कहि समुझाओं at का गुड़ भाई। 

दृष्टि न दीसै मुष्टि न आर्व fava नाहि नियारा ॥ 

ऐसा ग्यान कथा गुरु मेरे पंडित करो विचारा ।।--पदा., शब्द 29 
4. अविगत अकथ-अनूपम देख्या कहता कह्या न जाई । 

ga करै मन ही मन रहस Tt जानि मिठाई ॥--क. ग्रं., पृ. 6 

अकथ कहाणी प्रेम की कछु कही न जाई Í 

गूँगेकेरी सरकरा बैठे मुसुकाई [--क. ग्रं., पद 156 

सैना बैना कहि समुझाओं गूंगें का गुड़ भाई ।--पदा., शब्द 29, इत्यादि 

भावित है, यही कबीरदास का निर्गुण राम हे । भक्‍त लोग इस राम को जानते 
हें और राम भी भक्तों को पहचानते हें । नैन की व्यथा बैन जानती हे, वेन की 
वेदना श्रवण । पिण्ड का दुःख प्राण जानता है, प्राण का दुःख मरण आस का 
:ख प्यास को मालूम है, प्यास का दुःख पाती को। कवीरदास का निद्चिचत 
विश्वास है कि इसी प्रकार राम भक्‍त के दुःख को जानते हैं! । 


Aut ap 


oF op 


जिन दिलों कवीरदास का आविर्भाव हुआ था उन दिनों हिन्दुओं में पौराणिक मत 
ही प्रबल था । परन्तु यह साधारण गृहस्थों का धर्म था। देश में और भी नाना 
भाँति की साधनाएँ प्रचलित थीं । कोई वेदपाठी था, तो कोई उदासी; कोई ऐसा 
न था जो दीन बना फिर रहा था, तो कोई दान-पुण्य में ही व्यस्त था; कोई मदिरा 
के सेवन को ही चरम साधना मानता था, तो कोई ततन्त्र-मन्त्र-ओषधादि की करा- 
मात से ही सिद्ध वना फिरता था; कोई सिद्ध था, कोई तीर्थव्रती था और कोई 
धूम्रपान से शरीर को काला बना रहा था। सव थे, पर कोई राम-नाम में लीन 
नहीं था । सद्गुरु (=रामानन्द ? ) की कृपा से कबीरदास को यह महामन्त्र 
मिल गया are उस समय मुनि थे, पीर थे, दिगम्बर थे, योगी थे, जंगम थे, 


1. जन की पीर हो राजा रांम जाने कहूँ काहि को माने 1 

at का दुख बेन जाने da का दुख aai ii 

qs का दुख प्रान जाने प्रान का दुख मरनां। 

आस का दुख प्यास जाने प्यास का दुख नीर । 

anit का दुख रांन जाने कहे. दास कबीर ॥--क. ग्रं., पद 286 
2. tat देखि चरित मन मोह्यो मोर, 

तार्थं निस वासुरि गुन रमौं तोर । 

इक पठहि पाठ, इक HA उदास, इक नगन निरन्तर, रहै निवास । 

इक जोग जुगुति तन हुंहि खीन, ऐसे रांम नांम संगि रहै न लीन । 

इक gfe दीन एक देहीं दांन, इक करं कलापी सुरापांन। 

इक तंत-मंत ओपध (प्र) वांन, इक सकल सिद्ध राप अपाँन । 

इक तीरथ-ब्रत करि काय जीति, ऐसे रांम-नांमसूं करे न प्रीति । 

इक धोम ध्यूंटि तन होंहि स्याम, यूं मुकुति नहीं बिन रांमनांम । 

सतगुरु . तत्त कह्यो विचार, मूल tel अनम विस्तार । 

जुरा wert भये धीर, राम कृपा भई कहि कबीर ।--क. ग्रं. पद 386 

ब्राह्मण थे, संन्यासी थे, पर सभी माया के चक्कर में पड़े हुए थे।! किसी-किसी 
सम्प्रदाय में तोप-वन्टूके TH चला करती थीं। कवीरदास हैरान होकर लोगों से 
कहा करते थे कि भई, यह भी अजव योग है कि महादेव के नाम पर पन्थ चलाया 
जाता है । लोग बड़े-बड़े महन्त बनते हैं, हाट-वाजार में समाधि लगाते हैं और 
मौका पाते ही तोप-बन्दूक लेकर पिल पडते हैं! भला दत्तात्रेय ने भी कभी 
मवासियाँ (किले) तोड़ीं या चढ़ाई की थी, शुकदेव ने भी कभी तोप संग्रह किये 
थे, नारद ने भी कभी बन्दूक दागी थी? अजीव हैं ये विरक्त जिनकी सोने की 
wheat जगमगा रही हैं, हाथी-घोड़ों के ठाठ लगे हैं, करोड़पतियों की-सी शान है ! * 
रंग-ढंग से मालूम होता है कि यह नागा लोगों की कुम्भ की चढ़ाई जैसी कोई 
घटना रही होगी । इस प्रकार बहुधा विचित्र वाह्याडम्वर-मूलक साधनाओं के बीच 
कवीरदास ने अपनी प्रेम-भवित की साधना शुरू की थी । 

जनता में सर्वाधिक प्रभाव हिन्दू मत या पौराणिक धर्म का था। इसके बाद 
ही योगियों की प्रवलता थी । ब्राह्मणों के विषय में विशेष कहने की आवश्यकता 
ही नहीं, क्योंकि जिन लोगों के हृदय में इस पुस्तक के पहुँचने की आशा है वे सभी 
लोग इस मत को भलीभाँति जानते हैं। योगियों की साधना का उल्लेख पहले ही 
हो चुका है। यहाँ संक्षेप में उन मोटी बातों की चर्चा कर लेना आवश्यक समझा 
गया है, जिन्हें कबीरदास पौराणिक ब्राह्मण धर्म की विशेषता मानते थे और 
बारम्बार प्रत्याख्यान योग्य समझते थे | 

सबसे मुख्य बात यह्‌ है कि कबीरदास ने पौराणिक हिन्दू धर्म के आचार- 
बाहुल्य को ही अधिक लक्ष्य किया था । कोई पूजा या उत्सव उनकी दृष्टि में ज्यादा 
खटकता था, पर उस पूजा या उत्सव के पीछे छिपा हुआ तत्त्ववाद प्रायः ही उनकी 
दृष्टि में उपस्थित नहीं होता था । ata की उपासना उनको बुरी लगती थी, पर 
ऐसा जान पड़ता है कि मूत्तिवाला तत्त्ववाद उन्हें मालूम ही नथा। शायद ही 
किसी दार्शनिक तत्त्ववाद या पौराणिक रहस्य-व्याख्या का उल्लेख उनके ग्रन्थ में 
पाया जाय । 


1. क. ग्रं., पद 187 
2. ऐसा लोग न देखा भाई, gar फिरै लिये गफिलाई । 
महादेव को पंथ चलावे, ऐसो ast महंत कहावे | 
हाट-बजारे लावे तारी, कच्चे सिद्ध न माया प्यारी । 
कव दत्ते मावासी तोरी, कव सुखदेव तोपची जोरी । 
नारद कव बंदूक चलाया, व्यासदेव कव बंब बजाया | 
करहि लराई मतिक मन्दा, ई अतीत की तरकस बन्दा । : 
भये बिरकत लोभ मन ठाना, सोना पहिरि wae वाना । 
घोरा-घोरी कीन्ह वटोरा, गाँव पाय जस चले ककोरा | 
साखी--(तिय) सुन्दरि ना सोहई, सनकादिक के साथ । 
कवहुंक दाग लगावई, कारी हाँडी हाथ ।॥।--'वीजक', 69व्रीं रमैनी 

वेदपाठ, तीर्थस्थान, ब्रतोद्यापन, छुआछूत, अवता रोपासना, कर्मकाण्ड इत्यादि 
सबके विरुद्ध कबीरदास ने लिखा है, पर कहीं भी उनकी गूढ़ व्याख्याओं को या 
इनकी पृष्ठभूमि के तत्त्ववाद को उल्लेखयोग्य नहीं समझा । वस्तुतः सारा हिन्दू- 
धर्म उनकी दृष्टि में एक बाह्याचारबहुल ढकोसला-मात्र था । उन्होंने योगमार्ग को 
भी ढकोसला ही समझा था, पर हमने पिछले अध्यायो में देखा हे कि इस विषय 
का वर्णन वे रस लेकर करते हैं और उसकी छोटी-छोटी विशेषताओं की भी जान- 
कारी रखते हैं । परन्तु हिन्दू-मत या तत्त्ववाद की ओर न तो उनकी वैसी जिज्ञासा 
ही है और न निष्ठा ही । 'बीजकर' में करीव एक दर्जन पद सीधे 'पण्डित' या 'पाण्डे' 
को सम्बोधन करके कहे गये हैं । इनमें से कई पद बहुत मामूली परिवर्त्तन के साथ 
“'कबी रग्रन्थावली' में भी आये हैं। इन पदों में वे पण्डित से तरह-तरह के प्रइन 
पूछते हैं । कहते हैं, छत कहाँ से आ गयी ? पवन, वीर्य और रज के सम्बन्ध में गर्भा- 
दाय में गर्भ रहता है, फिर वह अष्टकमलदल के नीचे से उतरकर पृथ्वी पर आता हे 
ऐसी हालत में यह छूत केते आ गयी ? यही वह धरती है जिसमें चौरासी लाख 
योनि के प्राणियों का शरीर सड़कर मिट्टी हो गया । इस एक ही पाट पर परम- 
पिता ने सबको fasar है तो फिर छूत HA रही ? इत्यादि i यह तर्क निश्‍चय 
ही युक्तिसंगत है, पर जिस 'पण्डित' से यह प्रश्‍न पूछा जाता है वह इसका बहुत 
सीधा जवाब जानता है । उस सीधे जवाब को प्रश्‍नकर्त्ता ने एकदम भुला दिया है । 
गलत हो या सही, 'पण्डित' यह विश्वास करता है कि wa उसकी सृष्टि नहीं है 
बल्कि एक अनादि कर्म-प्रवाह का फल है। वह विश्वास करता है कि प्राणिमात्र 
जन्म-कर्भ के एक दुर्वार प्रवाह में बहे जा रहे हैं। अगर उसे सचमुच निरुत्तर 
करना है तो या तो उसे उस अनादि कर्म-प्रवाह की युक्ति के भीतर से समझना 
चाहिए या फिर जन्म-कर्म-प्रवाह के इस विश्वास को ही निर्मूल सिद्ध कर देना 
चाहिए । यह अत्यन्त मोटी-सी वात है। पर कबीरदास के निकट 'पण्डित' या 
‘qos’ इतना अदना-सा और उपेक्षणीय जीव था कि उन्होंने कभी इस रहस्य को 
समझने की कोशिश नहीं की । 

इसी प्रकार वे पूछते हैं, “पण्डित, सोधकर बताओ तो सही, किस प्रकार आवा- 
गमन छूट सकता है और वर्म-अर्थ-काम-मोक्ष ये सब फल किस दिशा में बसते हैं ? 
अगर गोपाल के बिना संसार का कोई स्थान ही नहीं है तो भला लोग नरक कैसे 


1. पंडित, देखहुं मन महं जानी 1 
कहु at ofa कहाँ ते उपजी wate छूति तुम मानी । 
बादे बंदे रुधिर के संगे घट ही महं घट सपर्च । 
ate केवल होय पुहुमी आया छूति कहाँ ते उपजे । 
लख चौरासी नाना वासन सो सभ सरि भौ माटी । 
एके पाट सकल aot छूति लेत al काकी 1 
छूतिहि जेवन छूतिहि अंचवन छूतिहि जगत उपाया । 
कहुहि कबीर ते छूति बिवरजित जाके संग न माया ।--बीजक, शब्द 41 

जाते हैं ? देखो भाई, जो नहीं जानता उसके लिए नरक है, स्वर्ग है, परन्तु जो हरि 
को जानता है उसके लिए कुछ भी नहीं है! ।” कहना बेकार है कि इस तत्त्व से 
पण्डित अपरिचित नहीं है । वह भी जानता है कि यह स्वर्ग और नरक की कल्पना 
अविद्या की उपज है, पर वह कितने ही प्रकार के अधिकारियों के अस्तित्व में 
विश्वास करता है । उसे निरुत्तर करने के लिए इस अधिकारी-भेद के सिद्धान्तो की 
ही जड़ खोदनी चाहिए थी । इस प्रकार कबीरदास का 'पण्डित' वह पत्राधारी अध- 
कचरा ब्राह्मण है जो ब्राह्मण-मत के अत्यन्त निचले स्तर का नेता है । 

जहाँ-जहाँ भी कबीरदासने पण्डित के वाह्याचार का खण्डन किया है वहाँ उसे 
नितान्त अदना आदमी समझके किया है। वे यह जानते ही नहीं कि पण्डित के पास 
भी तत्त्वज्ञान है, मोक्ष और अपवर्ग की व्याख्या है, व्यावहारिक और पारमाथिक 
सत्ता पर बहस है, स्थूल और सूक्ष्म की मर्यादा है, कर्म और बन्ध की धारणा है । 
यह वे कल्पना भी नहीं करते कि पण्डित ऐसे प्रइनों पर अपने शास्त्रों में विचार भी 
किया करता है । 

हाँ इस कथन का यह तात्पर्य नहीं है कि कबी रदास ने वाह्याचारों की व्यर्थता 

समझने में गलती की है । यहाँ इसी वात का उल्लेख किया जा रहा है कि कबीरदास 
ने 'पण्डित' या 'पाण्डे' को कैसा समझा था या कैसा देखा था। शास्त्रीय आतंक- 
जाल को छिन्त करके और लोकाचार के जंजाल को ढाहकर वे सहज ही सहज सत्य 
तक पहुँच सके थे, इसमें कोई सन्देह नहीं | यहाँ केवल इतना ही प्रकृत है कि कवीर- 
दास का 'पण्डित' बहुत अदना आदमी है, स्वर्ग और नरक के सिवा और कुछ 
जानता ही नहीं, जात-पात और छुआछूत का अन्ध उपासक है, तीर्थ-स्नान और AT- 
उपवास Hl SS समर्थक है--तत्त्वज्ञानहीन, आत्म-विचारविवजित, विवेकबुद्धिहीन, 
अटट TAT | 

अब एक वार योगमार्ग के सूक्ष्म ज्ञान के साथ ब्राह्मण-मत के इस अल्पज्ञान की 
कल्पना की जाय तो उस 'सत्संग सिद्धान्त का महल बालू की भीत पर खड़ा दिखायी 
देगा जिसे इतना प्रचारित किया गया है । कहा गया है कि कबीरदास मुसलमान 
वंश में पैदा होकर भी 'सत्संग' के वल पर हिन्दू शास्त्रीय मतों को इतना जान सके 
थे। यह सिद्धान्त वस्तुतः किसी दृढ़ प्रमाण पर आधारित नहीं है। यह कहना तो 
अनुचित है कि कबीरदास सत्संगी नहीं थे--जरूर ही रहे होंगे, पर हिन्दू-धर्म- 


1. पंडित, सोधि कहहु समुझाई, जाते आवागंवन नसाई । 
अरथ-घरम अरु काम-मोच्छ-फल, कवन दिसा वस भाई ॥ 
उतर कि दच्छिन gua कि पच्छिम सरग-पताल कि माँहीं । 
बिनु गोपाल ठवर नरि mag नरक जात धौं काहीं ॥ 
अनजाने को सरग-तरक है, हरि जाने को ne 
जेहि डरते भव लोग डरतु हैं सो डर हमरे नाहीं ॥ 
qaga की संका नाहीं सरग-नरक नहि जाहीं | 
कहहि कबीर सुनहु हो सन्तो, जहे पद तहाँ समाहीं ॥--'बीजक', शब्द 42 

सम्बन्धी उनका ज्ञान सत्संग करके बटोरा हुआ नहीं था । वस्तुतः योगमत, द्वेताद्व॑त- 
विलक्षण-परमात्म-विश्वास, निर्गण-निराकार की भावना, समाधि, सहजावस्था 
खसम-स्वभाव आदि का सम्पूर्ण ज्ञान उन्हें अपनी कुल-परम्परा और कुल-गुरु- 
परम्परा से प्राप्त हुआ था । पौराणिक हिन्दू मत को दूर पर 4S हुए दशक की 
भाँति ही उन्होंने देखा था । इस बात की उन्होंने कोई परवा ही नहीं की कि उसके 
भीतर भी कोई आध्यात्मिक तत्त्व है या नहीं । 

हमने ऊपर लक्ष्य किया है कि बाह्याचारमूलक जिन धा।मिक क़ृत्यों का खण्डन 
कबीरदास ने किया है, लगभग उन सभी का खण्डन उनके पूर्ववर्ती हठयोगियों ने 
उसी प्रकार की चकनाचूर करनेवाली भाषा में किया है । लेकिन यह परम्परा और 
भी पुरानी तथा और भी व्यापक है । योगियों के भी पूर्ववर्ती सहजथानी सिद्धों ने 
भिन्न-भिन्न मत के वाह्याचार का वैसा ही जोरदार खण्डन किया है। सरोरुहपाद 
कहते हैं कि “ब्राह्माण ब्रह्मा के मुख से पैदा हुए थे, जव हुए थे तब हुए थे। इस समय 
तो बे भी बैसे ही पैदा होते हैं जैते दूसरे लोग, तो फिर ब्राह्मणत्व कहाँ रहा ? यदि 
कहो कि संस्कार से ब्राह्मणत्व होता है तो चाण्डाल को भी संस्कार देकर क्यों नहीं 
ब्राह्मण हो जाने देते ? अगर कहो कि ये लोग हाथ में कुस-जल लेकर घर बैठे हवन 
करते हैं; यदि आग में घी डाल देने से मुक्ति होती हो तो क्यों नटीं सबको ड।लने 
देते ? होम करने से मुक्ति हो या नहीं, gat लगने से आँखों को कष्ट जरूर होता 
है! ! ” इसी प्रकार नग्न साधुओं को लक्ष्य करके सरोरुहपाद कहते हैं कि “ये लोग 
कपट माया फैलाकर लोगों को ठगा करते हैं । तत्त्व तो ये जानते ही नहीं मलिन 
वेश धारण किये फिरते हैं और शरीर को व्यर्थ ही कष्ट देते हें । नंगे घूमते हैं और 
केश उखड़वा (aaa) देते हैं। यदि नग्न दिगम्बर को मुक्ति मिलती हो तो स्यार- 
कुत्तों की मुक्ति पहले होनी चाहिए। यदि नग्न दिगम्बर को मुक्ति होती हो तो 
ऐसे बहुतों की मुक्ति हो जानी चाहिए जिन्हें लोभ है ही नहीं । यदि पिच्छी ग्रहण 
करने से मुक्ति होती हो तो मयूर इसका प्रथम अधिकारी है। यदि उञ्छ भोजन से 
मुक्ति होती हो तो हाथी-घोड़ों की मुक्ति पहले होनी चाहिए ।”? जैन लोगों में भी 
इस प्रकार के बाह्याचारों के खण्डन की प्रवृत्ति मामूली नहीं थी । मुनि रामसिंह के 


1. ब्रह्मणेहि म जाणन्त हि भेऊ। एवइ पढ़िअउ ए च्चउ बेऊ ॥ 111 
Ret पाणी कुस लइ पढ़न्त । घरहि बइसी afer हुणन्त ।। 
कज्जे विरह हुअवह्‌ होमें । अकिख डहाविअ कहुएं धुम्में ॥ 2 ॥--ज. डि. ले., पृ. 9 
इसी पर aa की टीका देखिए (बही, पृ. 52-54) 
2. दीह णग्ग जइ मलिणों वेस । णग्गल होइ उपाडिअ केसे ॥ 
खवणेहि जाण विडंबिअ वेस । अप्पण वाहिअ मोक्ख sad N 61 
जइ णग्गा विअ होइ मुत्ति ता सुणह सिआलह । 
लोमुप्पाडणे अत्थि-सिद्धि ता aas णिअम्बइ ॥ 7॥ 
पिच्छौ-गहणे दिट्वि मोक्‍ख ता मोरह चारह। 
उञ्छे भोअणें होइ जाण ता करिह तुरंगह ॥ 8।। बहो १. 10 
और इसी पर Hear की टीका, ए. 61-2 

पाहुड-दोहों में बाह्याचारों की इसी प्रकार की धज्जियाँ उड़ायी गयी हैं। ara- 
चार और भेष की व्यर्थता दिखाने के लिए उन्होंने उसे साँप की केचुली की उपमा 
दी है। जिस प्रकार ऊपर आवरण के बदलने से सर्प का जहर नहीं जाता, उसी 
| प्रकार बाह्यवेश के परिवर्तन से चित्त-शुद्धि नहीं होती ।! एक तीर्थ से दूसरे तीर्थ 
तक घूम आने से अधिक-से-अधिक वाहरी शरीर की धुलाई हो जाती है, भीतरी 
| शुद्धि उससे कंसे हो सकती है ?* मूर्ख लोग मनुष्य के बनाये देवालयों को खोज- 
IE ia: खोजकर मरते हैं, परन्तु हृदय के उस देवालय को नहीं देखते जहां सचमुच के शिव 
EIE विराजित हैं।१ ओ पण्डित, पोथी पढ़-पढ़कर तेरा तालू सूख गया, भला ऐसा भी 
| एक अक्षर तो पढ़ के देख जिससे शिवपुरी में तुझे आसन मिल सके४; झूठा है यह 
Hi कलह, बेकार है यह टण्टा, किसते छूत मानू और किसकी पूजा HS ? जहाँ देखता हूँ 
ER i वहाँ एक ही आत्मा है; इत्यादि। ऐसे भावों के दर्जनों दोहे पाहुड़-दोहा से संग्रह 
| nad किये जा सकते हैं । ये दोहे भी सन्‌ ईसवी की प्रथम सहस्राब्दी के अन्त्य भाग के हैं। 
। i | Vf अर्थात्‌ लगभग उसी समय के हैं जवकि सहजमत के बौद्ध गान और दोहे लिखे जा 
| रहे थे। 
इस प्रकार कबीरदास ने वाह्याचारमूलक धर्म की जो आलोचना को है, उसकी 
एक सुदीर्ध परम्परा थी । इसी परम्परा से उन्होंने अपने विचार स्थिर किये थे। 
इनके समय में एक और भी प्रधान धर्ममत भारतवर्ष में आ चुका था । उसमें भी 
वाह्याचार की प्रबलता थी। कबीरदास ने स्वयं इस धर्म द्वारा प्रभावित वंश में जन्म 
ग्रहण किया था इसलिए उसकी आचार-बहुलता से वे भी परिचित थे। परन्तु 
मुल्ला और काजी को भी वे 'पण्डित' के समान ही अदना और हीनवीर्यं समझते 
रहे । ऐसा नहीं जान पड़ता कि उन्होंने मुसलमान धर्म के बाह्याचारों के सिवा उसके 
किसी अंश की गहरी जानकारी प्राप्त करने की चेष्टा की हो । उन्होंने Beta, बाँग 
1. afer मुकी कंचुलिय जं विसु तं ण मुएइ। 
भोयहं भाउ ण परिहरइ लिगग्गहणु करेइ ॥ 1511 
2. तित्थं तिस्थ भमंतयह किण्णेहा कल हुव । 
वाहिर das पाणियहं अब्भितर किम ga ॥ 16211 
facag तित्थ भमेहि बढ़ digs चम्म जलेण । 
ug मण्डु किम बोएसि gg भइलउ पाब RAT ॥ 163 11 
3. Wel जोबइ देवलडं लोयहि जाई कियाईं ) 
देह ण पिच्छइ अप्पणिय जहि सिउ संतु ठियाइं ।। 180॥ 
4. वहुयड पढियई मूढ़ पर तालू सुक्कइ जेण । 
qag fa अक्खर तं पढ़हु सिवपुरि जम्मइ जेण ॥ 97॥ 
5. कासु समाहि करहुँ को अंचउं । 
ay अछोपु भणिवि को aad | 
हल सहि कलह केण सम्माणउं | 
ह र 0 न n जैन-सम्पादित), कारंजा (दरार). 1943 
से लिये गये हैं। ; 

और कुरबानी आदिकी खरी आलोचना की है। पर चाहे मुसलमानी धर्म के 
वाह्याचार का खण्डन हो या हिन्दू मत के, उन्होंने अपने पूर्ववर्ती अकखड़ योगियों 
की भांति महज खण्डन के लिए खण्डन नटीं किया । उनका केन्द्रीय विचार भक्ति 
था । वे भक्ति को प्रधान मानते थे । उसके रहने पर वाह्याचार का होना, न होना 
गौण वात है । ऐसा जरूर है कि वे भक्ति की प्राप्ति के बाद बाह्याचारों का स्वयं नष्ट 
हो जाना जैसी बात पर विश्‍वास करते हैं । उनके मत से भक्ति और बाह्याडम्बर का 
सम्बन्ध सूर्य और अन्धकार का-सा है। एक साथ दोनों तहीं रह सकते काजी किताव 
पढ्ते-पढ़ते मर गया, पर तत्त्व कुछ नहीं समझ सका | कबीरदास कहते हैं कि यद्यपि 
उनका शरीर मुसलमानी आचार से संस्कृत बनाया जाकर मुसलमान वना लिया 
गया, पर वस्तुतः यह संस्कार वात्य और अधूरा है। उन्हें इस संस्कार द्वारा माजित 
होने का अफसोस नहीं था । वे तो भक्ति की टेक गहे हुए थे और काजी झख मारके 
भी उनको उस मार्ग से विचलित नहीं कर सकता । एक वार भवित की टेक गह ली 
तो कोई भी बाह्याचार रास्ता रोकके खड़ा नहीं हो सकता u पण्डितों ने कहा हैं 

कि कबीरदास की भक्ति में सूफी सावना का प्रभाव है.। उनकी प्रेम-विरह-सम्बन्धी 

उक्तियों में इस प्रभाव का अस्तित्व दिखाया गया है । यह बात ठीक हो सकती है । 

यद्यपि कबीरदास के खुद के वचनों के बल पर कहा जा सकता है कि प्रेम-भक्ति का 

बीज उन्हें अन्यत्र से मिला था, पर सूफी साधकों से उनका प्रभावित होना असम्भव 

नहीं है। परन्तु जो लोग उन्हें मुसलिम प्रभावापन्न सुधारक मानते हैं, वे बहुत ही 

उथले प्रमाणों पर उड़ती-उड़ती बातें करते हैं । कबीरपन्थियों का और कोई दावा 

ठीक हो या नहीं, उनका यह दावा सोलह आने संगत है कि कवीरदास मुसलमान 

नहीं थे, क्ग्रोंकि मुसलमानी वंश में जन्म और लालन-पालन होना ही किसी को 
मुसलमान नहीं बना देता। जन्म से वे मुसलमान रहे हों या नहीं, विश्वास में वे 
एकदम मुसलमान नहीं थे । उनके ऊपर मुसलमानी संस्कृति और धर्म-विइवास का 
कोई गहरा असर नहीं पड़ा था । और उन्होंने कहीं भी अपने को मुसलमान नहीं 
कहा | मुसलिम धर्म-साधना से उनका सम्वन्ध नाममात्र को ही था | पर मुसलमान- 
बंश में प्रतिपालित होने के कारण उनमें एक प्रकार का साहसिक भाव आ गया था 
और उस दार्शनिक तर्क-जाल से वे मुक्त थे जो उनके पूर्ववर्ती सिद्धो और योगियों 
को अभिभूत किये हुए था । इसलिए वे सहज बात को सहज ढंग से--विना अपर- 


1. काजी कौन कतेव वखानै । 
पड़त पढ़त केते दिन बीते गति एकं नहि जाने ॥ 
सकति से नेह पकरि करि सूनति यह न az रे भाई । 
जोर खुदाइ तुरक मोहि करता ती आपे कटि किन जाई ॥ 
हों तों तुरक किया करि सुन्नति ओंरतिसौ का कहिये । 
अधर सरीरा नारि न छूटे आधा हिन्दू रहिये॥ 
छाँडि कतेव राम कहि काजी खून करत हौ भारी । 
पकरी टेक कबीर भगति की काजी रहे झख मारी ॥--क. ग्रं., पद 59 

पक्ष की कल्पना किये--कह्‌ सके थे। यह मुसलिम-परिवार में पालित होने का 
उत्तम फल था। नहीं तो जिन खण्डनात्मक विचा रों के लिए ses मुसलिम-प्रभ।वापन्त 
सुधारक माना जाता है उनकी परम्परा बहुत पुरानी थी । 

पण्डितों ने एकेशवरवाद और अद्वेतवाद की बहस उठाकर यह साबित करने 
की कोशिश की है कि कबीरदास का अमुक विषय में एकेशवरवादी मत मुसलमानी 
भाव का सूचक है । सही बात है कि जब कबीरदास राम और रहीम की एकता की 
बात करते हैं तो उनका मतलब भारतीय परम्परा के ‘aga ब्रह्म' को सामी धर्म के 
'वैगम्बरी Gar के साथ घुला देना नहीं होता । वे अत्यन्त सीधी-सी बात अत्यन्त 
सीधे तौर पर कहते हैं कि सृष्टि के रचयिता भगव!न्‌ को यही मानते हो तो दो की 
कल्पना व्यर्थ है एक ही परमतत्त्व को राम और रहीम कह देने से वह दो नहीं हो 
जायगा। माला और तसवीह पर जप करने के कारण यह वस्तु भिन्न नहीं हो 
जायगी जो उपास्य है। इस कथन का यह तात्पर्य नहीं कि सृष्टि के रचयिता.को 
उपादान कारण या निमित्त कारण जो भी कहो, दोनों एक ही बात है, या जगत्‌ को 
ब्रह्म का परिणाम कहो या विवर्तं कहो, दोनों एक ही वात है; या खुदा को प्रकृति 
का कारण मानो या प्रकृति के साथ उसका अनिर्वचनीय सम्वन्ध मानो, दोनों में 
कोई फर्क नहीं है । बिल्कुल नहीं। इस कथन का तात्पर्य यह है कि साधारण जनता, 
जो दार्शनिक विवाद की खबर कुछ भी नहीं रखती, जिस सर्व सामर्थ्य-युक्त परमात्मा 
में विश्‍वास करती है वह एक ही है । उसके सृष्टि-रचना के प्रकार से कोई बहस 
नहीं है, सृष्टि और प्रकृति के साथ उसके सम्बन्ध को लेकर शास्त्रार्थ नहीं है, सही 
बात यह है कि नाम के बदलने से वस्तु नहीं बदल जाती। एक समाज का 'भोंदू'7 
मोटे तौर पर जिस परमात्मा की कल्पना करता है, वह दूसरे समाज के 'भोंटू' की 
कल्पना से भिन्त नहीं है। यही कारण है कि कबीरदास ने उसी अंश पर जोर दिया 
है जो सर्व-साधारण की समझ के भीतर है : 

हमरे राम रहीम करीमा, 
Ha अलह राम सति सोई | 
faafaa मेटि बिसंभर एके, 
और न दूजा कोई॥ 

यदि यह एकेइवरवाद है तो अद्वेतवाद या विशिष्टाद्वैतवाद या कोई और वाद 
क्यों नहीं है ? स्वयं कबीरदास अपने को इन 'भोंदुओं' के लिए निर्दिष्ट पद्धति से 
ऊपर देखते थे | .वे भगवान्‌ के सभी नामों से एक वस्तु का ध्वनित होना तो मानते 


Ted 


1. धरे भाइ दोइ कहाँ से मोहि बतावो । 
विचिही भरम का भेद लगावो। 
जोति उपाइ रेची है धरनीं, दीन एक वीच भई करनीं । 
राम रहीम जपत सुधि गई, उनि माला उनि तसवी लई । 
कहै कबीर चेत रे भोंदू, वोलनिहारा Ter न हिन्दू ।- क. ग्रं. पद 56 


` CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


कबीर / 305 


श्रे, पर शायद अच्छी तरह ही जानते थे कि इन नामों से अलग-अलग तरह के 
विचार उलझे हुए हैं। राम कहते ही 'दश रथ-सुत' का यांद आ जाना सम्भव है और 
अल्लाह के साथ बाँग देता हुआ मुल्ला ग्रथित है, इसलिए स्वयं वे उस परमात्मा को 
नामातीत भी मानते थे। जिस प्रकार उसका कोई रूप नहीं है, उसी प्रकार कोई 
नाम भी नहीं है; कबीरद।स की लौ इसीलिए उस परमतत्त्व पर लगी हुई थी जिसके 
यहाँ अल्लाह या राम किसी की गम नहीं है--जो भगवत्सम्बन्धी तत्तत्‌ उद्भट 
कल्पनाओं की पहुँच के बहुत ऊपर है-- 
अलह राम की गम नहीं, 
हाँ कबीर रहा लयौ लाय। 

किन्तु प्रश्‍न है कि आखिर वह कौन-सी वस्तु है जिसने कबीरदास को इतना 
महिमाशाली वना दिया है? हमने अब तक देखा हे कि उनके अधिकांश बिचार 
एक पुरानी दीर्घ परम्परा की देन हैं। यह नहीं कि कोई बात परम्परा से आने के 
कारण ही हीन हो जाती है---सत्य, दया-धर्म, करुणा-भाव आदि बातें अन।दिकाल 
से anaa हैं, फिर भी आज का सत्यवादी, दयावान और कारुणिक व्यक्ति इस 
परम्परा-विहित महत्त्व का अधिकारी होने के कारण हीन या कम महत्त्वपूर्ण नहीं 
होता। कबीरदास ने अगर मह!न्‌ आदर्श पुरानी परम्परा से लिया है तो इसलिए « 
कबीर का महत्त्व कम नहीं हो जाता। इस अध्प्रयन का उद्देश्य भी ऐसा कुछ दिखाना 
नहीं है, पर कबीरदास का पाठक जानता है कि उनके पदों में उसे एक कोई अनन्य- 
साधारण बात मिलती है, जो सिद्धों और योगियों की अकखड़ता-भरी उक्तियों में 
नहीं है, जो वेदान्तियों के तर्के-कर्कश ग्रन्थों में नहीं है, जो समाज-सुधारकों की 
'हाय-हाय' में भी नहीं है । कोई अनन्यसाधारण बात | वह क्या है ? फिर वह वस्तु 
भी क्या है जिसे रामानन्द से पाकर कबीर-जैसा मस्तमौला फक्कड़ हमेशा के लिए 
उनका कृतज्ञ हो गया ? दोनों का एक ही उत्तर है। वह वात भक्ति थी। वह 
योगियों के पास नहीं थी, सहजयानी सिद्धों के पास नहीं थी, कर्मकाण्डियों के पास 
नहीं थी, 'पण्डितों' के पास नहीं थी, 'मुल्लाओं' के पास नहीं थी, 'काजियों' के पास 
नहीं थी। इसी परमाद्भुत रत्न को पाकर कबीर कृतकृत्य हो रहे। भक्ति भी 
किसक्री ? राम की ! राम-ताम रामानन्द का अद्वितीय दान था। उनके पहले 
उत्तराखण्ड में राम विष्णु के अवतार जरूर समभे जाते थे, पर 'परात्पर परंब्रह्म” 
नहीं माने जाते थे। इस त्रिगुणातीत मायाधीश परं—्रह्म-स्वरूप राम की भक्ति को 
रामानन्द ही ले आये। राम और उनकी भक्ति--ये ही रामानन्द की कबीर को 
देन हैं । इन्हीं दो वस्तुओं ने कबीर को योगियों से अलग कर दिया, सिद्धों से अलग 
कर दिया, पण्डितों से अलग कर दिया, मुल्लाओं से अलग कर fear) इन्हीं को 
पाकर कबीर 'वीर' हो गये--सबस्े अलग, सबसे ऊपर, सबसे विलक्षण, सबसे 
सरस, सबसे तेज ! 

ऊपर बतायी हुई बाह्याचारबहुल शुष्क साधना की मरुभूमि में कबीर खड़े थे। 
वे सहज ही गल जानेवाले जीव नहीं थे। उनकी भेदक दृष्टि से वेश और भूषा की 

व्यर्थता छिप नहीं सकती थी, थोथा तर्क और कुटिल तत्त्वज्ञान उन्हें भरमा नहीं 
सकता था, कूट वचन और मधुर शब्दजाल उन्हें फंसा नहीं सकते थे । वे सर्वत्र एक 
“विचित्र प्रकार का अभाव अनुभव कर रहे थे। सारा संसार अपनी-अपनी आग में 
जल रहा था | ऐसा कोई नहीं मिलता था जिससे लगकर वे रह सके | कसाला यह 
था कि जिससे हृदय की बात कहते वही डंक मार देता, निर्भय भाव से, निःशंक 
होकर जिस आदमी से दिल की बात कही जा सके ऐसा कोई मिल नहीं रहा था ।२ 
वे व्याकुल भाव से कुछ खोज रहे थे, पर पा नहीं रहे थे; सारा मन और प्राण संशय 
के विष से जर्जर हो गये थे । हृदय बेचैन था; ऐसा प्रेमी मिल नहीं रहा था जिसके 
प्रेमपूर्ण संसर्ग से यह सारा-का-सारा हलाहल अमृत हो जाता ।* ठीक ऐसे ही समय 
में रामानन्द से उनकी भेंट हुई। यह बहुत अच्छा हुआ जो गुरु मिल गये, नहीं तो 
बड़ी हानि की सम्भावना थी। कौन जानता है, कबीर भी औरों की तरह माया-रूपी 
दीपक को अपना पूर्ण लक्ष्य समझकर पतंग की तरह न कूद पड़ते ? सारी दुनिया 
तो ऐसी ही है। कौन है जो इस माया-दीपक का पतंग नहीं बन गया? ऐसे बड़भागी 
अंगुलियों पर ही गिने जा सकते हैं, जो गुरु की कृपा से उबर जाते हैं। कबीरदास ने 
सद्गुरु को पाकर अपने को बड़भागी समझा, गुरु की सफलता केवल गुरु के ही 
महत्त्व पर निर्भर नहीं होती । शिष्य भी ऐसा ही कृती चाहिए। कबीर ऐसे ही 
शिष्य थे ।* 
अनन्त थी इस सद्गुरु की महिमा, अनन्त था उपकार। अनन्त दृष्टि उन्होंने 
खोल दी और अनन्त को दिखा दिया | क्या था वह अनन्त ? राम-नाम | इस महा- 
मन्त्र की पटतर देने लायक जगत्‌ में कौन-सी चीज है ? हाय, कवीरदास के पास 
ऐसा कौन-सा धन था जिसे देकर वे गुरु की इस महादान-जन्य कृपा पर अपनी 
कृतज्ञता प्रकट करते ।4 उन्हें सारा-सूरा तो बहुत मिले थे जो अपनी वाण-विद्या से 


1. ऐसा कोई ना मिले जासों रहिये लागि। 

सव जग जलता देखिया अपनी अपनी आगि ॥ 5॥ 

ऐसा कोई ना मिलै जासों कहूँ निसंक । 

जासों हिरदै की कहूँ सो फिरि मार डंक N 6 ॥--क. ग्रं., पद 66 
2. प्रेमी ढूंढ़त मैं फिरौं प्रेमी मिले न कोइ । 

प्रेमी कौ प्रेमी मिले तव सव विष अंम्रत होइ ॥ 12 ॥।--तही, पृ. 67 
3. भली भई जा गुर मिल्या नहि तर होती हांणि । 

दीपक दिष्टि पतंग ज्यू, पढ़ता ge जांणि ॥ 19॥ 

माया दीपक नर पतंग भ्रमि भ्रमि इवे पडन्त | 

कहै कबीर गुरु ग्यान A, एक-आंध उवरंत ॥ 20 ॥ 

सतगुरु वपुरा क्या करै झो सिप हो माहँँ चूक । 

भावे त्य प्रमोधि लै, ज्यू वंसि बजाई फूक ॥ 2[ ॥--क. ग्र, पद 3 
4. सतगुरु की महिमा, अनंत किया उपगार। 

लोचन ada उघाडिया, aaa दिखावणहार 11311 

रामनाम कै पटतरै, देवे को कछु Tiig | 

क्या ले गुरु संतोषिए, हाँस रही मन wife ॥ 4 ॥--वही, पृ. 1 

दूसरों को घायल कर दें, पर ऐसा कोई नहीं मिला था जो स्वयं चोट खाये हण हो 
और तब तक रामभकित के दृढ़ होने की आशा ही क्या थी जव तक किसी घायल 
से मुलाकात न हो जाती ! 1 इस बार उन्हें ऐसा घायल मिला--घायल जो, राम के 
प्रेम का दीवाना था, जो स्वयं भगवद्विरह की चोट खा चुका था । इस प्रकार के 
कराल द्वन्द्र से, संशय और दुविधा से छुड़ा सकनेवाले युगगुरु रामानन्द ही थे । इस 
विषय में उन लोगों को भले ही सन्देह हो जो कबीरदास के नाम उलटा-सीधा मत- 
मतान्तर चलाना चाहते हों, स्वयं कबीरदास को कोई संशय नहीं था : 
सद्‌गुरु के परताप ते मिटि गयौ सब दुख-दंद । 
कह्‌ कबीर दुविधा मिटी, गुरु मिलिया रामानन्द ॥ 
--स. क. सा., 1.8 
क्या हुआ जो वे ब्राह्मण थे और कबीरदास जुलाहे; क्या हुआ जो वे काशी के 
“आचाय थे ऑर कबीरदास कमीनी जाति के 'बन्दे' ? प्रेम दूरी नहीं जानता, भेद 
नहीं मानता, जाति नहीं मानता, कुछ नहीं देखता । कुमुदिनी पानी में वसती 
चाँद आकाश में; फिर भी जो जिसका मनभावन है वह सदा पास में ही रहता है । 
अगर गुरु वाराणसी में होते और कबीरदास कहीं समुद्र-पार, तो भी उनका वत्सल 
स्नेह शिष्य के पास पहुँचकर ही रहता, कबीरदास तो बहुत नजदीक A — 
कमोदिनी जल हरि बसे, चन्दा बसे AFTA | 
जो जाही का भावता, सो ताही कै पास॥ 
कबीर गुरु बसँ बनारसी, सिक्ख समन्दर पार। 
बिसास्या नहि वीसरै, जे गुण होइ सरीर॥ 
क. ग्रं., पृ. 67 
सो गुरु ने इस राम-नाम के अलौकिक बीज को बो दिया । कवीर ने इसके 
अंकुरः को प्रेम की धारा से सींचा (क. ग्रं., पद 216) । धन्य है वह सुन्दरी जिसने 
वैष्णवपुत्र पैदा किया, जिसने राम-नाम का सुमिरन करके निर्भयता पा ली । सारी 
दुनिया भटकती ही रह गयी ।१ इस प्रकार सारे संसार को ढुंढ-खोजकर कबीर ने 
ठोक-बजाकर देख लिया कि हरि विना इस दुनिया में अपना कोई नहीं है ।१ इस 
राम-ताम की महिमा अपरम्पार है । इस मन्त्र को पाते ही कबीरदास Fas के फूल 
हो गये और भक्त लोग भौंरों की भांति इस सौर्‌भशांली के चारों ओर एकत्र हो 


1. सारा सूरा बहु मिले, घाइल मिले न कोइ । 

घाइल.ही घाइल मिलै, तव राम-भगति दिढ़ होड 11--क. ग्रं., पृ. 67 
2. कबीर धमि बै सुन्दरी जिन जाया वैस्नो पूत । 

राम सुमरि निरभे हुआ, सब जग गया अऊत ॥ - वही, प्र. 53 
3. कबीर सब जग हंडिया, मंदिल कंधि चढ़ाइ 1 

हरि विन अपना कोइ नहिं देखे ठोकि-वजाइ ॥-र्‍वही, पृ. 6] 

गये | जहाँ-जहाँ कबीर की भक्ति गयी वहाँ-वहाँ राम का निवास हो गया -- 
कबीर भया है केतकी, भंवर भये सव दास। 
जहेँ-जहेँ भगति कबीर की, तहँ-तहँ राम निवास i 
~क. ग्रं., J. 53 
जन्म-जन्मान्तर से नाना भवचक्र में घूमते हुए कबीरदास थक गये थे, अकारण 
जीवन का व्यर्थ भार ढोते-ढोते वे हैरान थे, दुःख के बोझ ने जब उन्हें लाचार बना 
दिया था, वे हारे हुए योद्धा की भाँति संसार को सूना देख रहे थे; ठीक ऐसे ही 
समय गुरु का साक्षात्कार हुआ । प्रेमभक्ति के महारस से गुरु का भाण्डार परिपुर्ण 
था, उन्होंने बड़ी कृपा-पूर्वक वह महारस कबीर को दे दिया । इस प्रेम-भक्ति के 
असाधारण रस को पीकर वे धन्य हो गये : 
है (४३; धावत जोनि जनम भ्रमि थाके 
vy अब gah हम हारुयौरे 
i कहि कवीर गुरु मिलत महारस 
| प्रेम-भगति  विस्तार्‍यो रे ॥--वही, पृ. 292 
कबीरदास मनुष्य थे, पर इस प्रेम-रस के पान से देवता हो गये । बलिहारी 
है उस महागुरु की, जिसने मनुष्य को देखते-देखते देवता बना दिया ! 
बलिहारी गुर आपणे द्यो-हाड़ी के बार | 
fata मानिष ते देवता, करत न लागी वार ।--वही, पृ. 17 
और इस प्रकार द्रविड़ देश में उपजी हुई जिस भक्ति को रामानन्द उत्तर- 
खण्ड में ले आये थे उसे कबीर ने सप्त द्वीप और नौ खण्डों में व्याप्त कर दिया--- 
9 भक्ति द्राविड ऊपजी, लाये रामानन्द | 
पेरगट किया कबीर ने, सप्तद्वीप-तवखण्ड ॥। 
i i स. क. सा. 15.1 


स 


'सन्तो, भक्ति सतो गुरु आनी. 


कबीरदास ने वार-बार कहा है कि सद्गुरु भक्ति ले आये हैं l यह भक्ति क्या है ? 
कबीरदास की इस भक्ति की व्याख्या करने का प्रयास बहुतों ने किया है। पर या 


1. बीजक. शब्द 1; क. वच., J. 125, पद 66 
अन्याभिलपिता-शूत्यं ज्ञानकर्माद्यनावृतम्‌ | 
आनकल्येन कृण्णानुशीलनं भक्तिरुत्तमा ॥--भः र. सि. 1.9 
पः 

तो उन्हें अपढ़ गँवार समझकर इस प्रकार समाधान कर लिया गया है कि उन्हें 
निर्गुण-सगुण और द्वैत-अद्वैत आदि किसी भी विषय का ठीक-ठीक ज्ञान नहीं था 
या फिर उन्हें सर्वज्ञ सर्वनियन्ता समझकर उनके नाम पर विचित्र-विचित्र बातों का 
“सागर' निर्माण किया गया है और मनमानी कथाएँ तैयार करके सम्प्रदाय के लोगों 
को भुलावा देने का प्रयत्न किया गया है। दोनों ही राहें गलत हैं। प्रथम पक्ष तो 
यही नहीं समझ पाता कि निर्गुण अद्वैत के साथ भक्ति कैसे चल सकती है ? पाठकों 
ने अब तक देख लिया होगा कि कबीर तात्त्विक दृष्टि से अद्वेतवादी नहीं थे और 
उनके “निर्गुण राम' में और वेदान्तियों के पारिभाषिक 'निर्गण-ब्रह्म' में मौलिक 
भेद है। फिर भी इसमें तो कोई सन्देह नहीं कि कबीरदास राम को रूप-रेखा, 
आकार-प्रकार, I-AA, भाव-अभाव से परे समझते थे (देखिए ऊपर, पृ. 
293-297) । प्रश्‍न यह है कि क्या ऐसा रूपातीत भगवान्‌ भक्ति का विषय हो 
सकता है ? 
इस प्रश्‍न का उत्तर बहुत कठिन नहीं है। सर्ववादि-सम्मत मत यह है 

भक्ति भगवद्विषयक प्रेम को ही कहते हैं । (नारद-भक्तिसूत्र, 1-2) 1 भक्तिरसा- 
मृतसिन्धु में इसी बात को इस प्रकार कहा गया है कि अनुकूल भाव से भगवान्‌ के 
विषय में अनुशीलन करना ही भक्ति है। यह अनुशीलन ज्ञान और कर्म से ढका 
हुआ नहीं होना चाहिए और न अनुशीलन करनेवाले के हृदय में भगवान्‌ की भक्ति 
के सिवा और कोई अभिलाषा होती हिए भगवद्विषयक यह जो अहैतुक या 
कारणहित प्रेम है, वह न तो निरुषाधिक स्वरूप के लिए असम्भव है और न aga 
भावना के विरुद्ध । नारद-पांचरात्र में स्पष्ट रूप से कहा गया है कि भगवान्‌ के 
सर्वोपाधि-विनिर्मुक्त स्वरूप को तत्पर होकर (अर्थात्‌ अनन्य-भाव से) समस्त 


इन्द्रियों और मन के द्वारा सेवन करना ही भक्ति है |? अद्वेत-भावना भक्ति के मार्ग 
Q Q) 


में बाधक नहीं है, इसके प्रमाण हैं तुलसीदास, शंकराचार्य और अन्यान्य बहुतेरे 
शैव और तान्त्रिक साधक | इस भावना के अनुसार जीव वस्तुतः भगवान्‌ का ही 


रूप है जो भ्रमवश अपने को पृथक्‌ समझ रहा है । इस अंश की अपने स्वाभाविक 


STH फिर जाने की जो चेष्टा है वह अभेदमूलक आकर्षण है । नदी के प्रवाह का 
प्रत्येक बिन्दु जो समुद्र की महान्‌ सत्ता में विलीन होने के लिए दौड़ लगा रहा है 


वह इसी अभेद-प्रती ति-जन्य प्रेम के कारण ।? भक्त के आचार्य मानते हैं कि भगवान्‌ 


1. सर्वोपाधिविनिर्मुक्त तत्परत्वेन निर्मलम्‌ 1 
हूषीकेण हृषीकेशं सेवनं भक्तिरुच्यते ॥ 
— भ. र. सि. 1.12 

2. तु.--दरियाव की लहर दरियाव है जी, 
दरियाव औ लहर भिन्त कोयम'। 
उठे तो तीर है, बैठता नीर है, 

कहो किस तरह दूसरा होयम | ne 

का स्वरूप मानवीय चिन्तन-शक्ति के बश का नहीं है। वह अचिन्त्य है । अनन्त है 
उसकी शक्ति और अगम्य है उसकी मूत्ति कबीरदास ने इसी बात को समझाने 
| के लिए भगवान्‌ को अविगत-अकल-अनूपम कहा है (क. ग्रं. पद 6); अचिन्त्य 
और अकथ बताया है (पद 36) ; गूँगे का गुड़ (पद 68) और शर्करा (पद 156) 
कहा है। 

भक्त लोग मानते हैं कि इस अनन्त अचिन्त्य भगवान्‌ को सच्विदानन्द वाह- 
कर यद्यपि विधिरूप से कथ्रंचित्‌ समझाया जा सकता है (क्योंकि श्रृतियों में नेति- 
| नेति कह-कहकर उसे निषेधरूप में ही समझाया गया है, केवल 'सत्‌-चित्‌-आनन्द' 
| हकर ही उसके विधि-रूप की ओर इशारा किया गया है) फिर भी हम नहीं 
का जानते कि सत्ता (सत्‌), चैतन्य (चित्‌) और आनन्द के अतिरिवत उसमें और 
१३५४ क्या है । कितने ही भक्‍त होते हैं जो उसके अंश-विशेष के साथ ही अपनी अभिन्नता 
+) | अनुभव करके आत्माराम हो रहते हैं। वे भगवान्‌ के केवल चैतन्य अंश के साथ 
i अपने चित्स्वरूप को अभिन्न समझ लेते हैं । ऐसे ही भक्‍त अद्वैतवेदान्ती हैं । यद्यपि 
वे अपने को ज्ञानमार्गी कहते हैं तथापि वे भी वस्तुतः भगवान्‌ के परम प्रेम के ही 
साधक हें । एक ओर प्रकार के साधक हैं जो माया और परम पुरुष को अलग- 
अलग कर शक्ति और शक्तिमान के भेद को कभी भूलते ही नहीं । ये ऐइवर्य रूप 
के उपासक भी वस्तुतः भगवान्‌ के परम प्रेम के,ही उपासक हैं। भगवान्‌ का प्रेम 
एक ओर भखण्ड है । उसके अंश-विशेष के प्रति आसक्ति प्रकट करने मात्र से 
उसकी अखण्डता खण्डित नहीं होती । भक्ति के साथ इन साधना-मार्गो का कोई 
विरोध तो क्या होगा, वे सभी वस्तुत: भक्ति के ही प्रकार हैं । यही दिखाने के लिए 
श्रीमन्‌ जीवगोस्वामिपाद ने भागवत-सन्दर्भ में पहले ही भगवान्‌ के इस अखण्ड- 

प्रेमपरिपूर्ण रूप की वन्दना इस प्रकार की है: 


यस्य ब्रहोति संज्ञां क्वचिदपि निगमे याति चिन्मात्र-सत्ता- 

प्यशो यस्यांशकैः स्वैविदधति वशयन्नेव मायां पुमांश्च । 

एकं यस्यैव रूपं विलसति परमव्योम्नि तारायणास्यं, 

स॒ श्रीकृष्णो विधत्तां स्वयमिह भगवान प्रीति तत्पादभाजाम्‌ ॥ 
--भागवत-सन्दर्भ 1.8 


जो लोग भक्तिमूलक्र वाणियों को ऊपर-ऊपर से ही खुरचकर रस निकाल 
लेना चाहते हैं, उन्हें उस रस का साक्षात्कार. नहीं हो सकता | भक्ति भाग्य की 


> उसी के नाम को HAH लहर धरा, 
लहर के कहै क्या नीर खोयम 1 
जक्त ही फेर सब जक्त है ब्रह्म में, 
.ग्यान करि देख कब्बीर गोयम | 


--क. वच., J. 131-2, पद 80 

चीज है, प्रेम प्रीति का विषय है, वह उसे नहीं पा सकता : 
भाग विना नहि पाइये, प्रेम प्रीति की भक्त। 
विना प्रेम नहि भक्ति कछु, भक्ति Teal सव जक्त l 
--स. क. सा. 15.11 
भक्ति का साहित्य भी प्रेम की अपेक्षा रखता है IL 
yadi का यह भी दावा है कि वेदान्त में जिसे “ब्रह्म-जिज्ञासा' या 'ब्रह्म की 
जानकारी की इच्छा' कहा गया है वह वस्तुतः भक्ति ही है, क्योंकि कठोपनिषद्‌ में 
(2.22) साफ-साफ कहा गया है कि “परमात्मा में जिसकी भक्ति-श्रद्धा है उसी से 
परमात्मा प्रसन्न होते हे' और वे जिसमे प्रसन्न होते हैं वही जिज्ञासा आदि के द्वारा 
उन्हें प्राप्त करता है । और फिर यह अत्यन्त मोटी-सी वात है कि जब तक श्रद्धा 
और प्रेम अधिक नहीं हो जाते तव तक जानने की इच्छा (जिज्ञासा) भी नहीं 
जागती । इसीलिए मानो वेदान्त-दर्शन के प्रथम सूत्र 'अथातो ब्रह्म-जिज्ञासा' की 
कमी को पूरा करने के लिए ही भक्ति-सुत्रकार ने कहा, 'अथातो ब्रह्म-जिज्ञासा । 
सा परानुरकितिरीरवरे' (अर्थात्‌ ब्रह्म-जिज्ञासा और कुछ नहीं, ईश्वरविषयक परम 
अनुरक्ति ही है) । 'वोधसार' में आचार्य नरहरिपाद ने भी कहा है कि जिते वेदान्त 
में अपरोक्षानुभूति कहते हैं वह वस्तुतः प्रेमलक्षणा भक्ति का ही परिणाम है ।* 
मौर भागवत में अहैतुक निष्क्राम भक्ति का फल वैराग्य और ज्ञान ही बताया गया 
23, जो वेदान्त का भी लक्ष्य है । 
अब यह मानी हुई वात है कि प्रेम आश्रय-भेद से भिन्न हो जाता हे । रूप- 
गोस्वामिपाद ने कहा भी है कि स्वभाव, संस्कार और रुचिवश भक्त लाखों तरह 
के हो सकते हैं। इसीलिए भक्ति के अंग और भेद भी अनन्त प्रकार के कल्पना 
किये जा सकते हैं या फिर एक ही भेद माता जा सकता है। वह इस प्रकार की 
भक्ति एक ही है, केवल आश्रय-भेद से अनेक प्रकार की दीखती है (भ. र. 2.4 2-3 )। 
भक्तिशास्त्रीय ग्रन्थों में जो अंश और भेद गिनाये गये हैं, वे उपलक्षण-मात्र हैं । 
वस्तुतः जैसा कि गोस्वामी तुलसीदासजी ने कहा है, हरि भी अनन्त हैं, उनकी 
कथा भी अनन्त है और श्रुति तथा सन्त उसका अनन्त भाँति से भजन भी करते 
on 
हरि अनन्त हरि-कथा अनन्ता | 
बहु प्रकार गावहि श्रुति-सन्ता | 
सो गुरुपदाश्रय प्रभृति जो भेद भक्ति-शास्त्रों में बताये गये हैं, वे अन्तिम और 


1. नायमात्मा प्रवचनेन लभ्यो न मेधया न बहुना श्रुतेन । 
यमेवेष वृणते तेन लभ्यस्तस्यंप आत्मा वृणूते तनं स्वाम्‌ ॥-अष्टो., पृ. 6 
2. अपरोक्षानुभूतिर्या वेदान्तेषु निरूपिता 1 
प्रेमलक्षणभक्तेः स परिणामः स एव हि ॥ ; : 
3. वासुदेवे भगवति भक्तियोगः प्रयोजितः । 
जनयत्याशु वं राग्यं ज्ञानं च यदहेतुकम्‌ ।।--भागवत., 1-2-1 


= 

पूर्ण नहीं हें । श्रवण-कीर्तेन आदि प्रकार भी उपलक्षण भर ही हें । भवित के लिए 
केवल एक ही बात आवश्यक है--अनन्यभाव से भगवान्‌ की शरणागति, अहैतुक 
प्रेम, बिना शर्ते आत्मसमर्पण | कबीरदास में इन वातों की चरम परिणति हुई है । 
वे गोविन्द को बार-बार पुकारकर कहते हे, “हे गोविन्द, मैं तुम्हारी शरण आया 
| हूँ, क्यों नहीं मुझे उवार देते ? वृक्ष के नीचे आदमी छाया के लिए जाता है, अगर 
a उस वृक्ष से ही ज्वाला निकलने लगे तो उपाय ही क्या रह जायेगा ? आदमी पानी 
पीकर शीतल होने के लिए जलाशय में जाता हे, पर अगर वहाँ से आग की लपटें 
निकलने लगें तो क्या किया जा सकता है? हे नाथ, कबीर केवल तुम्हीं को जानता 
है, वह तुम्हारी ही शरण आया है, पर कैसे आइचर्य की बात है कि तुम्हीं उसे जला 
|| a रहे हो ! हे गोविन्द, सचमुच ही तुम डरने की चीज बन गये हो । कहाँ तो तुम्हें 
ane | अपने प्रेम-पीयूष से शरणागत की रक्षा करनी थी, सो तो तुमने की नहीं, see 
वियोग की ate म झुलसाने लगे ।” (पद-112) “अजी हो गुसाई, मैं गुलाम हूँ, 
३0 मुझे वेच दो। यह सारा तन-मन-धन तेरा है और तेरे ही लिए हे 1 राम ही गाहक 
| है, राम ही सोदागर । कबीर ने तो तन और मन निछावर करके अपने-आपको राम 
पर कुर्बान कर दिया है |’? (पद-113) “बालम के विना कबीरदास की आत्मा 
तड़प रही है | दिन को चैन नहीं, रात को नींद नहीं । सेज सूनी है, शरीर चर्खा 
बन गया है। आँखें थक गयी हैं, राह दिखती नहीं । हाय रे बेदरदी पिया, तूने सुध 

नहीं ली ! 3 “हाय, वह बिरह की मारी वियोगिनी पिऊ-पिऊ करके जाग दे रही 
है | किन्तु निर्गुण है वह पीव, निर्मोही है बह्‌ भगवन्‌ ! शून्य-सनेही राम ही उसके 


1. गोव्यंदे तुम्हर्थ डरपौं भारी 1 
सरणाई आयौ क्यूँ गहिये, यह कौन बात तुम्हारी | 
घूप-दाझतँ ole तकाई, मति तरवर सचपाऊं | 
तरवर माहै ज्वाला निकस, तो वया WE TATE । 
बजे बन जले त जलकूं धावे, मति जल सीतल होई | 
जल ही माँहि अगिनि जें निकसे, और न दूजा कोई । 
तारण तिरण तिरण तू तारण, और न दूजा जानौं । 
कहै कबीर सरनाई आयो, आन देव नहि मानों ।।--क. ग्रं,, पद 112 
2. मैं गुलाम मोहि afa गुर्साई । 
तन-मन-धन मेरा रामजीक ताई । 
आनि कवीरा हाटि उतारा, 
सोइ गाहक सोइ बेचनिहारा। 
बेचे राम तो राख कोत, 
राख राम तो वेचे कोन । 
कहे कबीर मैं तन-मन STAT, 
साहिब अपना छिन न बिसाऱ्या | 
3. तलफ बिन बालम मोर जिया । 
दिन नहि चैन रात नहि निदिया, तलफ तलफ क॑ भोर किया । 


तन-मन भोर रहूँट-अभ डोले सून सेज पर जनम छिया। >> à 

एकमात्र आराध्य हैं, और कौन है जो उस पतिप्राणा का दर्शनीय बन सके ! 77 
“हाय, कबीरदास के वे दिन कब आयेंगे जव उनका जीवन सफल होगा, देह धरने 
का फल प्राप्त होगा, जब पिया के साथ अंग-में-अंग मिलाकर रभस आलिगन का 
मोका मिलेगा, जब वे प्रिय के साथ हिल-मिलकर खेलेंगे, जव उनके शरीर और 
इन्द्रिय, मन और प्राण प्रियतम में एक-रूप हो जायेंगे। न जाने रामराजा वह कामना 
कब पूरी करेंगे ।”” “हाय, विरह की मारी कबीरदास की आत्मा पिया-मिलन की 
आशा लेकर कब तक खड़ी रहे ? पिया का निवास ऊँचे पर है । वहाँ जाने में कितनी 
faar है, कितनी लज्जा ! पैर उठते ही नहीं, उठते हैं तो तलमला जाते हैं । 
सात्त्विक भाव के कम्प और रोमांच से सारा अंग शिथिल हो जाता है, पैर आगे 
पड़ते ही नहीं, प्रीति-आशंका से हृदय अस्थिर हो उठता है। हाय, इसने कभी तो 
उस मधुर मिलन का अनुभव नहीं किया --निपट वारी, निपट अनाड़ी है यह । 
सँकरा मार्ग है, अटपटी चाल है, मिलन हो aT Ha हो ? सद्गुरु का उपदेश ही 
इस विपत्ति-काल में सहारा है । “अरे ओ परदेशी, पिया को पहचान ले। कुछ 
समझ में नहीं आता कि तुझे हो क्या गया है, कौन-सी बुरी आदत तूने सीख ली 
है? सारी दुनिया का चक्कर मारकर तूने क्या कर लिया, अरे ओ भलेमानस, 
लाभ की आशा में मूल ही न गवा दे। झूठे प्रपंच-जाल में भूले हुए भोले, क्यों 
दूसरों के हाथ बिका हुआ है ? जल्दी अपने असली प्रियतम को पहचान ले । आज- 


-> नैन थकित भये पंथ न सूझे, साई बेदरदी सुध न लिया । 
कहत कबीर सुनो भाई साधो, हरो पीर दुख जोर किया ।--क. वच., पृ. 141 
1. मैं अबला पिउ पिउ करूं निर्भुन मेरा पीव । 
शून्य सनेही राम बित, देखू और न जीव ॥--स. क. सा. 27-24 
. वै दिन कब आवेगे भाइ । 
जा कारनि हम देह धरी है, मिलिबौ अंग लगाइ ॥ 
हों जानूं जे हिलि-मिलि ae, तत मन मन प्रान समाइ | 
या कामनां करौ परिपुरन समरथ हा रांम राइ ॥ 
मोंहि उदासी माधव चाहे, चितवत ta विहाइ । 
सेज हमारी स्यंघ भई है, जव सोऊ तब खाइ ॥ 
यहु अरदास दास को सुनिये, तन को तर्पान बुझाइ । 
कहै कबीर मिल जै सांई, मिलि करि मंगल गाइ ॥--क. ग्रं., पद 306 
3. पिया-मिलन की आस, wel कबलीं खरी । 
ऊँचे नहि चढ़ि जाय, मने लज्जा भरी ॥ 
पाँव नहीं ठहराय, चढ़ गिर गिर परू । 
फिर फिर aes सम्हारि, चरन आगे धरूं ॥ - 
अंग अंग थहराइ, तो बहुविधि डरि रहूँ । 
करम-क्रपट मग घेरि, तो भ्रम में परि रहूँ ॥ 
बारि निपट अनारि, वे तो झीनी गैल है । 
अटपट चाल तुम्हार, मिलन कस होइ है ॥ 
छोरो कुमति-बिकार सुमति गहि लीजिये । 


N 

कल करके समय नष्ट न कर ।”” “क्यों सोचता है कि उस अविनाशी पिया की सेज 
केसी होगी ? वह अनुमान के परे है। उनकी शोभा कहकर समझने की नहीं है, 
वह देखते ही बनती है। ओ विरहिणी, चल उस अविनाशी प्रियतम की शय्या पर 
केलि करने के लिए। कबीर साक्षी है कि वहाँ परमानन्द विलास करता है। 
“हाय, ऐसा कोई परोपकारी क्या नहीं है जो उस प्रियतम से कह सके कि कबीर 
तेरे विरह में भुलस रहा हे ? जब तक उस प्रिय के साथ एकमेक होकर मिला नहीं 
जाता तव तक मन की तपन कहाँ बुझती है ?”° यही है वह अपूर्व तन्मयता, अहैतुक 
प्रेम; अनन्य-परायण विश्वास और एकान्त-निष्ठा, जो भक्ति की एकमात्र शतं है। 
कबीर निस्सन्देह ऐसे भगवान्‌ को मानते थे जो द्वन्द्वातीत है, पक्षातीत है, gaga- 
विलक्षण है, त्रिगुणरहित है, 'अपरम्पार पारपुरुसोतिम' है, अकथ है, अकल है, 
अतीत है, परन्तु कोन भक्‍त भगवान्‌ को ऐसा नहीं मानता ? जो लोग शास्त्र-ज्ञान 
का दावा करते हैं और फिर भी कबीर की भक्ति और अद्वैत-भावना और निर्गृण- 
प्रेम को परस्पर-विरोधी समझते हैं उनका उद्देश्य क्या है, यह वही जानें । हम तो 
दृढ़ता के साथ कहने का साहस करते हैं कि कबीर की भक्ति और भगवदूभावना 
में न तो युक्ति से विरोध है और न शास्त्र से। कहीं जो विरोध दीखता है तो 
उसका ऐतिहासिक कारण है । उसका समाधान कर लेना कठिन नहीं है। कबीरदास 
योग-मार्ग की ओर भुके हुए थे। उनके कुल में और कुल-गुरु-परम्परा में बह मार्ग 
प्रतिष्ठित था | बाद में उनका समागम रामानन्द से हुआ | यह बात कुछ असम्भव 
नहीं कि रामानन्द के प्रभाव में आने के पूर्व उन्होंने ऐसे बहुत-से पद लिखे हों जिनमें 
योग-सम्प्रदाय की परम्परा-प्राप्त अक्लड़ता ही परिलक्षित होती हो और भक्ति- 
रस का लेश भी न हो । कबीर जैसा फक्कड़ जिस चीज को गलत समझेगा, उससे 
इसीलिए अनन्त काल तक चिपका नहीं रहेगा कि वह्‌ कुल-परम्परा से आयी है : 


> सतगुरु शब्द arate, चरन चित दीजिये ॥ 
अन्तरपट दे खोल, शब्द उर लावरी। 
दिलबिच दास कबीर, मिले तोहिकों बावरी i, वच., पृ. 141-42 
1. अरे परदेसी पीव पिछांनि । 
कहा भयो तोकाँ, समझि न परई, लागी Hatt वांनि ॥। 
भोमि बिडारणी में कहा रातौ, कहा कियो कहि मोहि । 
लाहै-कारनि मूल mA समझावत हूं तोहि ॥ 
निस दिन तोहि क्यों नीद परत है, चितवत नाहीं ताहि । 
जम-से वेरी सिर पर ठाढ़े, पर हाथि कहा विकाई ॥ 
Lg परपंच में कहाँ लागो sé नांहीं चालि i 7 
pe कबीर कछु बिलम न कीजे कौन देखी काल्हि ॥- क. ग्रं. पद 312 
2. अविनासी की सेज का, कैसा है उनमान | 
कहिबे की सोभा नहीं, देखे ही परमान ॥ 
अविनासी की सेज पर, केर आनन्द । i 
कहै कबीर वा सेज पर, विलसत परमानन्द 11--स. क. सा., 18, 74-75 
3. है कोइ ऐसा पर-उपगारी, हरिसूं कहे सुनाइ रे । धे 
ऐसे हाल कबीर भये हैं, बिनु देखे जिय बाइ रे ॥--क. ग्र, पद 307 

तातस्य कूपोऽयमिति ब्रुवाणाः 

क्षारं जलं का पुरुषाः पिवन्ति । 
सो, जिस दिन से महागुरु रामानन्द ने कबीर को भवित-रूपी रसायन दी, 
उस दिन से उन्होने सहज समाधि की दीक्षा ली, आँख मूँदने और कान Sad के 
टण्टे को नमस्कार कर लिया, मुद्रा और आसन की गुलामी को सलामी दे दी। 
उनका चलना ही परिक्रमा हो गया, काम-काज ही सेवा हो गये, सोना ही प्रणाम 
बन गया, बोलना ही नाम-जप हो गया और खाने-पीने ने ही पुजा का स्थान ले 
लिया । हठयोग के टण्टे दूर हो गये, खुली आँखों से ही उन्होंने भगवान्‌ के मधुर 
मादक रूप को देखा, खुले कानों से ही अनहद नाद सुना, उठते-बैठते सब समय 
समाधि का आनन्द पाया और अत्यन्त उल्लास के आवेग में उन्होंने घोषित 

किया : 


साधो, सहज समाधि भली । 
गुरु-प्रताप जा दिन तें उपजी, दिन-दिन अधिक चली ॥ 
जहँ-जहँ डोलों सोई परिकरमा, जो कछु करों सो सेवा | 
जव सोवों तब करों दण्डवत, पुजों और न देवा॥ 
कहों सो नाम सुनों सो सुमिरन, खाँव-पियों सो पूजा । 
गिरह-उजाड़ एंक-सम लेखों, भाव न राखो दूजा॥ 
आँख न dat कान न Sat, तनिक कष्ट नहि थारों। 
खुले नैन पहिचानौं हँसि-हँसि, सुन्दर रूप निहारों॥ 
सवद-निरन्तर से मन लागा, मलिन वासना त्यागी । 
ऊठत-बैठत कबहुँ न Be, ऐसी तारी लागी॥ 
कह कबीर यह उनमुनि-रहनी, सो परगट करि भाई। 
ga-ga से कोई परे परमपद, तेहि पद रहो समाई ॥ 
— शब्दा. शब्द 30 

धन्य हैं वे गुरु ! वे सचमुच उस भ्रमरी के समान हैं जो निरन्तर ध्यान का 
अभ्यास कराकर कीट को भी भ्रमरी (तितली) बना देती है। कीड़ा भ्रमरी हो 
गया, नयी पाँखें फूट आयीं, नया रंग छा गया, नयी शक्ति स्फुरित हुई। उन्होंने 
जाति नहीं देखी, कुल नहीं विचारा । अपने-आपमें मिला लिया । नाले का पानी 
'गंगा में जाकर गंगा हो जाता है, कवीर गुरु में मिलकर तद्रूप हो गये । धन्य हो 
UU, तुमने चंचल मन को पंगु बना दिया, तत्त्व में तत्त्वातीत को दिखा दिया 
बन्धन से निर्वन्ध किया, अगम्य तक गति कर दी। केवल एक ही प्रेम का प्रसंग 
तुमने सिखाया, पर कैसा अचरज है कि इस प्रेममेघ की वर्षा से यह सारा शरीर 
भींग गया ! रससिक्त आत्मा में भक्ति का अंकुर लहलहा उठा : 


कबीर बादल प्रेम का, हम परि बरस्या आइ। 
अंतरि भीगी आत्मा, हरी भई बनराइ॥ 

पूरे सूँ परचा भया, सब दुख मेल्या दूरि। 
निर्मल कीन्हीं आतमा, aa सदा हजूरि॥ 
क. ग्रं., 9-4 


व्यक्तित्व-विश्लेषण 

कबीरदास की वाणी वह लता है जो योग के क्षेत्र में भवित का बीज पड़ने से 
अंकुरित हुई थी । उन दिनों उत्तर के हठयोगियों और दक्षिण के भक्तों में मौलिक 
अन्तर था । एक टूट जाता था पर भुकता न था, दूसरा भुक जाता था पर टूटता 
न था । एक के लिए समाज की ऊँच-नी च-भावना मजाक और आक्रमण का विषय 
थी, दूसरे के लिए मर्यादा और स्फूति ari और फिर भी विरोधाभास यह कि 
एक जहाँ सामाजिक विषमताओं को अन्याय समझकर भी व्यक्ति को सबके ऊपर 
रखता था, वहाँ दूसरा सामाजिक उच्चता का अधिकारी होकर भी अपने को 
“तृणादपि सुनीचेन' (तृण से भी गया-गुजरा) समझता था । योगी डटकर जाति- 
भेद पर आघात करता था, वाह्याचार और तन्मूलक श्रेष्ठता को फटकार बताता 
था, पर भीतर और बाहर योग-मार्ग का प्रत्येक अनुयायी अपने को समाज के अन्य 
निकृष्ट जीवों से श्रेष्ठ समझता था, दूसरों की बहिर्मुखी वृत्ति पर तरस खाता था, 
न.ना प्रकार की पेचीदी बातों से उसका मजाक बनाता था और आशा करता था 
कि लोग उसके अचरज-करिइमे देखकर दाँतों-तले उंगली दवा लें | भक्त जाति- 
भेद, वर्णाश्रम-व्यवस्था और ऊंच-नीच मर्यादा को शिरसा स्वीकार कर लेता था, 
अपने को भवसागर में भटकता हुआ गुमराह्‌ प्राणी मानता था, अपनी पुरानी पाप- 
भावना के लिए वार-वार पश्चात्ताप करता था और आज्या करता था कि सर्वान्त- 
यामी भगवान्‌ उसके हादिक अनुताप को जरूर सुन लेंगे और भवबन्धन से उसे 
मुक्‍त कर देंगे । एक को अपने ज्ञान का गर्व था, दूसरे को अपने अज्ञान का भरोसा; 
एक के लिए पिण्ड ही ब्रह्माण्ड था और दूसरे के लिए समस्त ब्रह्माण्ड भी पिण्ड; 
एक का भरोसा अपने पर था, दूसरे का राम पर; एक प्रेम को दुर्बल समझता था, 
दसरा ज्ञान को कठोर; एक योगी था, दूसरा भक्त | 
साधारण जनता में इन दोनों से दो प्रकार की प्रतिक्रिया हुई। एक ने श्रद्धालु 
गृहस्थ के चित्त में शंका का भाव पैदा कर दिया। वह सोचने लगा कि माया 
विकराल है, इससे छुटकारा पाना कठिन है, सिद्धि का मार्ग विघ्न-संकुल है । योग- 
क्रिप्रा-हीत व्यक्ति की न जाने कौन-सी दुर्गेति होगी, चौरासी लाख योनियों में न 

जाने कब तक भटकता फिरेगा। भवजाल विकट है, माथाचक्र अनन्त है, सावन- 
मार्ग दुरधिगम्य है, विघ्नों की वाहिनी रास्ता रोके खड़ी है और गृहस्थ लाचार 
दूसरे (भक्त) ने उसे लापरवा बना दिया । गलती से भी एक बार हरि-नाम 
जिसने ले लिया उसे कुछ और करने की जरूरत नहीं, विष्णु का तिलक एक वार 
अगर सिर पर चढ़ गया तो वैकुण्ठ का दरवाजा खुला है, तुलसी की माला यदि 
किसी प्रकार मिल गयी तो गोलोक में स्थान निश्चित है । कलियुग सब युगों से 
अच्छा हे, क्योंकि इसमें मानस-पाप का कुछ फल नहीं होता, किन्तु मानस-पुण्य 
का पूरा फल मिलता है 1 राम का नाम राम से भी बड़ा है, भय की कोई जरूरत 

हीं । योग ने गृहस्थ को जरूरत से ज्यादा संशयालु बना दिया था, भक्ति ने पूरा 
आशावादी । एक ने मुक्ति को महँगा सौदा बता दिया, दूसरे ने बहुत सस्ता | योग 
में गलदश्चु भावुकता को कोई स्थान नहीं । जो भक्ति पद-पद पर भक्त को कम्प, 
आवेग, ASAT और रोमोद्गम की अवस्था में ले आ देती है वह इस क्षेत्र में अपरि- 
चित थी । और यदि सचमुच ही भाग और विभाग कल्पित हैं, कल्प-विकल्प बेकार 
हैं, संसार मृग-मरीचिका है, परमतत्त्व विभाग और अविभाग से परे है, सूक्ष्म और 
स्थूल के अतीत है--यदि वह एक-रस है, सम-रस है, तो फिर रोने से होता क्या है? 
अखण्ड-चँ तन्य-स्वरूप अमायिक परमपुरुष के सामने यह विलाप क्यों ? उस गुणहीन, 
विकारहीन, दया-म।या-हीन की पुजा क्या और स्तुति क्या ? ! निर्ममता और अमा- 
fasar योग की पहली शर्त है इसीलिए वह अपने अनुयायी को अक्खड़ बना देता 
है । कबीरदास ने यह अक्खड़ता योगियों से विरासत में पायी थी । संसार में भटकते 
हुए जीवों को देखकर करुणा के अश्रु से वे कातर नहीं हो आते थे बल्कि और भी 
कठोर होकर उसे फटकार बताते थे । वे प्रह्लाद की भाँति सर्वजगत के पाप को 
अपने ऊपर ले लेने की वाञ्छा से ही विचलित नहीं हो पड़ते थे बल्कि और भी 
कठोर, और, और भी शुष्क होकर सुरत और विरत का उपदेश देते थे । संसार में 
भरमनेवालों पर दया कैसी, मुक्ति के मार्ग में अग्रसर होनेवालों को आराम कहाँ, 

करम की रेख पर मेख न मार सका तो सन्त कैसा : 

ज्ञान का गेंद कर सुत का SS कर 
खेल चौगान-मँदान माँहीं। 
जगत का भरमना छोड़ दे वालके 
आय जा भेष-भगवन्त पाहीं ॥ 


1. अविवेव-विवेक-विवोध इति, अविकल्प-विकल्प विवोध इति । 
यदि चेकतिरन्तरवोध इति, किमु रोदिषि मानस-मर्वसमः 11 
बहुधा श्रुतयः प्रवदन्ति यते, विददातरयं मगतोयसम: । 
यदि चॅकनिरन्तरसर्वसमः किमु रोदिषि मानस-सर्वसमः ॥ 
सविभक्ति-विभक्तिविहीन परम अनुकाय-विकाय-विहीन परम । 
याद चैकनिरन्तरसर्वे शिवः यजनं च कथं स्तवनं च कथम ॥ 


¬ गोरक्षसिद्धान्तसंग्रह' में अवधूत-गीता के वचन, पृ. 25 

K भेष-भगवंत की शेष महिमा करे 
| शेष के सीर पर चरन डारै 
! कामदल जीति के कॅवलदल सोधि के 
ब्रह्म को बेधि के क्रोध मारे i 
पदम-आसन करे पोन परिचे करे 
| गगन के महल पर मदन जारै। 
a कहत कब्बीर कोई सन्त-जन जौहरी 
HET | करम की रेख पर मेख मारै॥ 
a --शब्दा., पृ. 50 
| परन्तु अक्खड़ता कबीरदास का सर्वप्रधान गुण नहीं है । जब वे अवधू या योगी 
{ | को सम्बोधन करते हैं तभी उनकी अक्खड़ता पुरे चढाव पर होती है । वे योग के 
om | विकट रूपों का अवतरण करते हैं, गगन और पवन की पहेली बुझाते रहते हैं, सुन्न 


SREY 


कि. और सहज का रहस्य पूछते रहते हैं, देत ओर अद्वैत के सत्त्व की चर्चा करते रहते 
l हैं और अवधू के अज्ञान पर कुटिल हँसी-सी हँसा करते हैं : 
अवधू, अच्छरहूँ सों न्यारा | 
जो तुम पवना गगन चढ़ाओ, करो गुफा में बासा। 
गगना-पवना दोनों बिनसें, कहे गया जोग तुम्हारा ॥ 
गगना-मद्धे जोती झलके, पानी-मद्धे तारा। 
afer नींर बिनसिगे तारा, निकरि गयो केहि द्वारा ॥ 
मेरुदंड पर डारि दुलँची, जोगी तारी लाया। 
सोई सुमेर पर खाक उड़ानी, कच्चा योग कमाया ॥ 
इंगला विनसै, पिंगला fart, fare सुषमनि नाड़ी। 
जव उनम्नि की तारी टूटी, तब कहूँ रही तुम्हारी ॥ 
अद्वेत-विराग कठिन है भाई, अँटके मुनिवर-जोगी । 
अच्छर-लौकी WH बतावे, सो है मुक्ति-विरोगी॥ 
कह अरु अकह BET न्यारा, सत्त-असत के पारा। 
कहैं कबीर ताहि लख जोगी, उतरि जाय भव-पारा ॥ 
इसी भाषा को योगी समझते थे। ठीक भी है, यदि समाधि-मात्रगम्य निर्मम 
की भजन-पूजा विहित नहीं है तो योगी से भी तो उलट के उसी शुष्कता और उसी 
निर्ममता के साथ पूछा जा सकता है कि बाबा, उनमनि तक तो ठीक है, वहाँ तुमने 
माना कि अक्षर-पुरुष का साक्षात्कार कर लिया, परन्तु फिर ? जब समाधि भंग 
हुई, जब उनमनि की तारी टूटी, तब ? तब तो फिर उसी भवजाल में लौट 
आये | अब तुम्हारी कयां गति होगी ? सो, कबीरदास अवधूत से बात करते समय 
` पूरी अक्बड़ता से काम लेते हैं और अपने व्यक्तित्व को बहुत ऊंचे उठाकर बोलते 
हैं, क्योंकि वे अवधू के इस मनोभाव को पहचानते हैं । एक बार अगर उसे अपने 
व्यक्तित्व को ऊपर उठा ले जाने की छूट दे दी गयी तो फिर उससे पार पाना 

कठिन है । विरोधी के ही अस्त्र से विरोधी को घायल करने की कला में कबीरदास 
उस्ताद हैं । गगन और पवन के बल पर आतंक जमानेवाले से यह छोटा-सा प्रश्‍न 
कितना सहज और फिर भी कितना तिलमिला देनेवाला है: 'गगना-पवना दोनों 
बिनसे कहेँ गया जोग तुम्हारा ?’ 
यह उनकी अनधिकार चर्चा नहीं थी । वे समाधिगम्य परमपुरुष का साक्षा- 
त्कार कर चुके थे, पवन को उलटकर सहस्रारचक में ले जा चुके थे, वहाँ के गगन 
का अनन्य-साधारण गर्जन सुन चुके थे, अवशेष अमृत-वर्पी पावस का अनुभव कर 
चुके थे, उस महान्‌ पद को देख आये थे जहाँ कोई विरला ही जा सकता है, जहाँ 
वेद और कतेब की गम नहीं है, जहाँ की गगन-गुफा में किसी ta की चाँदनी 
छिटकी हुई है, जहाँ उदय और अस्त का नाम भी नही है, जहाँ दिन और रात की 
पहुँच नहीं है, जो प्रेम के प्रकाश का समुद्र है, जो सदानन्द का विशाल निर्भर है, 
जो भ्रम और '्रान्ति से परे है, जो एक-रस है, ब्रह्म की छौल में (झूले में) वे 
निश्चित रूप से झूल चुके थे : 
करत कल्लोल दरियाव के बीच में, 
ब्रह्म की छोल में हंस कूलै। 
अर्ध ओ' ऊर्ध्वं की पेंग बाढ़ी तहाँ, 
पलट मन पवन को कंवल फूले ॥ 
गगन गरजे azi सदा पावस झरे, 
होत झनकार नित वजत तूरा। 
वेद-कत्तेव की गम्म नाहीं तहाँ, 
कहे कब्बीर कोई रमै सूरा॥ 
गगन की गुफा तहेँ गैव का चाँदना, 
उदय और अस्त का नाम नाहीं। 
दिवस at रैन ag नेक नहि पाइये, 
प्रेम-परकास के , सिन्धु माहीं॥ 
सदा आनन्द दुख-दंद ब्याप॑ नहीं, 
पूरनानन्द भरपुर देखा | 
भर्म और भ्रान्ति तहं नेक आवै नहीं, 
कहैं PeT रस एक पेखा॥ 
--शब्दा., पु. 104 
परन्तु वे स्वभाव से फक्कड थे। अच्छा हो या बुरा, खरा हो या खोटा, जिससे ) 
एक बार चिपट गये उससे जिन्दगीभर चिपटे रहो, यह सिद्धान्त उन्हें मान्य नहीं 
था । वे सत्य के जिज्ञासु थे और कोई मोह-ममता उन्हें अपने मार्ग से विचलित 
नहीं कर सकती थी। वे अपना घर जलाकर हाथ में मुराड़ा लेकर निकल पड़े थे 
as उसी को साथी बनाने को तैयार थे जो उनके हाथों अपना भी धर जलवा 
सके : 5 

हम घर जारा आपना, लिया मुराड़ा हाथ । 
अब घर जारों तासु का, जो चले हमारे साथ N 
सः. कः सा, 588 
वे सिर से पैर तक मस्त-मौला थे । मस्त--जो पुराने Heat का हिसाव नहीं 
रखता, वत्तेमान कर्मो को सर्वस्व नहीं समझता और भविष्य में सब-कुछ झा ड़- 
फटकार निकल जाता है। जो दुनियादार किये-कराये का लेखा-जोखा दुरुस्त रखता 
है, वह मस्त नहीं हो सकता । जो अतीत का चिठ्ठा खोले रहता है, वह भविष्य का 
क्रान्तदर्शी नहीं बन सकता | जो इश्क का मतवाला है, वह दुनिया के माप-जोख 
से अपनी सफलता का हिसाब नहीं करता | कबीर जैसे फक्कड़ को दुनिया की 
होशियारी से क्या वास्ता ? ये प्रेम के मतवाले थे मगर अपने को उन दीवानों में 
नहीं गिनते थे जो माशूक के लिए सर पर कफन बाँधे फिरते हैं, जो वेकरारी की 
तड़पन में इश्क का चरम फल पाने का भान करते हैं, क्योंकि बेकरारी उस वियोग 
में होती है जिसमें प्रिय दूर हो--उसे पाना कठिन हो । पर जहाँ प्यारे से एक क्षण 
के लिए भी बिछोह नहीं, वहाँ तड़पन कैसी ? जो गगरी भरी है उसमें छलकन 
कहाँ ? जहाँ हेत-भावना ही मिट गयी हो उस अजब मस्ती में बेचैनी कहाँ ? 
हमन हैं इश्क मस्ताना, हमन को होशियारी sar 
रहें आजाद या जग से, हमन दुनिया से यारी sar 
जो बिछुड़े हैं पियारे से, भटकते araar फिरते । 
हमारा यार है हम में: हमन को इन्तजारी क्या | 
खलक सब नाम अपने को, बहुत कर सिर पटकता है। 
हमन गुरुनाम सांचा है, हमन दुनिया से यारी azar 
न पल fags पिया हमसे, न हम fags पियारे से | 
उन्हीं से नेह लागी है, हमन को वेकरारी sar 
कबीरा इश्क का माता, दुई को दूर कर दिल से। 
जो चलना राह नाजुक है, हमन सिर बोझ भारी क्या ॥ 
-शब्दा., पृ. 16-17 
इसीलिए ये फक्क़्ड़राम किसी के धोखे में आनेवाले न थे। दिल जम गया तो 
ठीक है और न जमा तो राम-राम करके आगे चल दिये । योग-प्रक्रिया को उन्होंने 
sent अनुभव किया, पर जँची नहीं | उन नक्रटों के समान चुप्पी साधना उन्हें 
मालूम न था जिन्होंने इस आशा पर नाक कटा ली थी कि इस बाधा के दूर होते 
ही स्वर्ग दिखायी देने लगता है | उन्हें यह परवा न थी कि लोग उनकी असफलता 
पर क्या-क्या टिप्पणी करेंगे। उन्होंने बिना लाग-लपेट के, बिना झिझक और संकोच 
के ऐलान किया : 
आसमान का आसरा छोड़ प्यारे, 
उलटि देख घट अपना जी। See 

तुम आप में आप तहकीक करो, 
तुम छोड़ो मन की कल्पना जी । 

--क. व., पू. 133, पद 87 
आसमान अर्थात्‌ गगन-चन्द्र की परम ज्योति । जो वस्तु केवल शारीरिक 
व्यायाम और मानसिक दशाम-दमादि का साध्य है वह चरम सत्य नहीं हो सकती । 
योगी लोग एक प्रकार की जड़-समाधि की बात स्वीकार करते हैं जिसमें योगी 
लक्ष्य-भ्रष्ट होकर जड़ श री र-विकार को सिद्धि समझने लगत। है । परम-पुरुष योग 
का परम प्रतिपाद्य है, आत्मा-गम्य है, वह आँख-कान का विषय नहीं है। केवल 
शारीरिक और मानसिक कवायद से दीखनेवाली ज्योति जड़ चित्त की कल्पना- 
मात्र है। वह भी वाह्य है । कबीर ने कहा, और आगे चलो | केवल क्रिया वाद्य है, 
ज्ञान चाहिए | विना ज्ञान के योग व्यर्थ है । केवल पिण्ड में--तत्रापि गगन-गुफा में 
या शून्यचक्र में यदि घटघटवासी मिलता है, तो कहीं विसमिल्ला ही गलत हो गया 
है । अगर कहते हो कि वह केवल भीतर ही है तो बाहर का यह सारा विश्वत्रह्माण्ड 
मारे लज्जा के पानी-पानी हो जाता है । क्या गगन-गुफा के वाहर सब-कुछ भगवान्‌ 
के बाहर है, क्या उसके कण-कण में प्रभु व्याप्त नहीं है, कया वह व्यर्थ ही जगत्‌ में 
पड़ा हुआ हे? पर अगर इसी की ओर ताकें, यही मानलें कि बाहर की सारी 
दुनिया में ही वह परम-पुरुष रम रहा है और भीतर उसमे शून्य है तो यह बात झूठ 
है । कबीरदास ने कितनी ही बार 'कमल-कुआ में ब्रह्म रस' का पान किया था, 
गगन से झरते हुए अमृतरस का आस्वादन किया था। यह भूठ है कि यह परम- 
पुरुष भीतर नहीं है । जो कहता है कि वह भीतर ही है बाहर नहीं, वह सारे बाह्य 
जगत्‌ को व्यर्थ ही लज्जित करता है और जो कहता है कि वह भीतर है ही नहीं, 

वह झूठा है । कबीरदास हैरान हैं कि क्या कहकर इस अकथ-कथा को कहें : 

ऐसा लो, नहिं तैसा लो। 
मैं केहि विधि wat, wars लो । 
भीतर कहूँ, तो जगमय लाजे 
बाहर कहूँ तो झूठा लो । 
बाहर-भीतर, सकल निरन्तर 
गुरु-परतापे दीठा लो। 

कबीर की यह घर-फूंक मस्ती, फक्कड़ाना लापरवाही और निर्मम अक्खड़ता 
उनके अखण्ड आत्मविश्वास का परिणाम थी। उन्होंने कभी अपने ज्ञान को, अपने 
गुरु को और अपनी साधना को सन्देह की नजरों से नहीं देखा । अपने प्रति उनका 
विश्वास कहीं भी डिगा नहीं । कभी गलती महसूस हुई तो उन्होंने एक क्षण के 
लिए भी नहीं सोचा कि इस गलती के कारण वे स्वयं हो सकते हैं। उनके मत से 
गलती बराबर प्रक्रिया में होती थी, मार्गे में होती थी, साधन में होती थी । शायद 
उनके नाम पर चलनेवाले हजारों भजनों में से एक भी हमारे इस कथन के प्रतिवाद 
में नहीं उद्धृत किया जा सकता । उनकी अखण्ड आत्मनिष्ठा में एक क्षण के लिए 

भी दुबेलता नहीं दिखायी दी। वे वीर साधक थे, और वीरता अखण्ड आत्म- 
विश्वास को आश्रय करके ही पनपती है। कबीर के लिए साधना एक विकट संग्राम- 
स्थली थी, जहाँ कोई विरला शूर ही टिक सकता था । जिसे अपने सिर को उतार- 
कर देने की कला नहीं आती, वह इस मार्ग का राही नहीं बन सकता : 
पकरि समसेर मैदान में पैसिये, 
देह-परजंत करु जुद्ध भाई | 
काट सिर वैरियाँ दाव जहेँ का तहाँ, 
आय दरवार में सीस नाई i 
करत मतवाल जहाँ संत-जन सूरमा, 
qa निस्सान तहँ गगन arg N 
कहै कब्बीर अब नाम सों FAS, 
मौज दरबार की भक्ति पाई N 
--शव्दा., पृ. 106 
कबीर जिस साईं की साधना करते थे वह मुफ्त की बातों से नहीं मिलता था। 
उस राम से सिर देकर ही सौदा किया जा सकता था : 
साँई सेंत न पाइये, बाताँ मिले न कोय। 
कबीर सौदा राम सौं, सिर बिन कदे न होय ।। 
--स. क. सा. 85-86 
रामानन्द की प्रेम-भक्ति का यह एक अभूतपूर्व परिणाम हुआ । भक्ति के अश्रु, 
स्वेद, कम्प आदि महाभाव हो गये । भगवान्‌ का प्रेम बड़ी चीज है, पर उस बड़ी 
चीज को पाने की साधना भी बड़ी होनी चाहिए। प्रेम का यह व्यापार कुछ खाला 
का घर नहीं है कि बात-बात पर मचल गये और फरमाइश पूरी हुई | यहाँ तो 
वही प्रवेश पाने का हकदार है जो पहले सिर उतारकर धरती पर रख दे 
कबीर यहु घर प्रेम का, खाला का घर नाँहि। 
सीस उतारे हाथि करि, सो पैसे घर मांहि॥ 
कबीर निज घर प्रेम का, मारग अगम-अगाध। 
सीस उतारि mafa धरे, तब निकटि प्रेम का स्वाद ।। 
क. ग्रं., पृ. 69 
यह प्रेम किसी खेत में नहीं उपजता, किसी हाट में नहीं बिकता, फिर भी जो 
कोई भी इसे चाहेगा, पा लेगा | वह राजा हो या प्रजा, उसे सिर्फ एक शतं माननी 
होगी, वह शतं है सिर उतारकर धरती पर रख ले। जिसमें साहस नहीं, जिसमें इस 
अखण्ड प्रेम के ऊपर विश्वास नहीं, उस कायर की यहाँ दाल नहीं गलेगी। हरि से 
मिल जाने पर साहस दिखाने की बात करना बेकार है, पहले हिम्मत करो, भगवान्‌ 
आगे आकर मिलेंगे | उथली भावूकता, हिस्टीरिक प्रेमोन्माद और बातूनी इश्क यहाँ 
वेकार हैं--अपने अधिगम्य पर अखण्ड विश्वास ही इस प्रेम की कुंजी है---विश्वास, 


जिसमें संकोच नहीं, द्विधा नहीं, बाधा नहीं ; 

प्रेम न Bat नीपजै, प्रेम न हाट बिकाय। 
राजा-परजा जिस रुचे, सिर दे सो ले जाय ॥ 
सुरे सीस उतारिया, छाड़ी तन की आस। 
ama हरि मुलकिया, आवत देख्या दास॥ 
भगति दुहेली राम की, नहि कायर का काम। 
सीस उतारे हाथि करि, सो लेसी हरि नाम॥ 

--क. ग्रे., पृ. 70 


कबीरदास भक्त और पवित्रता को एक कोटि में रखते थे। दोनों का धर्म 
कठोर है, दोनों की वृत्ति कोमल है, दोनों के सामने प्रलोभन का दुस्तर जंजाल है 
दोनों ही कांचन-पदधर्मी हैं--वाहर से मृदू, भीतर से कठोर; बाहर से कोमल, 
भीतर से परुष | सबकी सेवा में व्यस्त, पर एक की आराधिका पतिव्रता ही भक्‍त 
के साथ तुलनीय हो सकती है। सती की सिन्दूर-रेखा के बदले काजल नहीं दिया जा 
सकता और कबीर के नैनों में भी राम रम गया है, दसरा नहीं रम सकता 
कबीर रेख सिंदूर की, काजल दिया न जाइ। 
नैन रमइया रमि रहा, दूजा कहाँ समाइ॥ 
भक्त की यह प्रार्थना केवल सती को ही शोभ सकती है : 
नैना अंतर आव तूं, ज्यों ही नैन BIT! 
ना हौं देखौं और कूं, ना तुझ देखन देउँ॥ 
मेरा मुझ में कुछ नहीं, जो कुछ है सो तेरा। 
तेरा gaat सौंपताँ, क्या लागे है मेरा॥ 
कवी रदास में यह जो अपने प्रति और अपने प्रिय के प्रति एक अखण्ड अवि- 
चलित विशवास था उसी ने उनकी कविता में असाधारण शक्ति भर दी है। उनके 
भाव सीवे हृदय से निकलते हैं और श्रोता पर सीधे चोट करते हैं । जो लोग इस 
रहस्य को नहीं जानते वह व्यर्थ ही पाण्डित्य-प्रदर्शन से पाठकों का समय नष्ट करते 
हैं । प्रेम-भक्ति का यह पौधा भावुकता की आँच से न तो झुलसता ही है और न 
TH के तुषारपात से मुरझाता है। वह हृदय के पाताल-भेदी अन्तस्तल से अपना 
रस संचय करता है। न आँधी उसे उखाड़ सकती है और न पानी उसे ढाह सकता 
है । इस प्रेम में मादकता नहीं है पर मस्ती है, कर्कशता नहीं है पर कठोरता है। 
असंयम नहीं है पर मौज है, उच्छ खलता नहीं है पर स्वावीनता है, अन्धानुकरण 
नहीं है पर विश्वास है, उजड्डता नहीं है पर अक्खड़ता है-इसकी प्रचण्डता 
सरलता का परिणाम है, उग्रता विश्वास का फल है, तीव्रता आत्मानुभूति का विवर्त 
है । यह प्रेम वज् से भी कठोर है, कुसुम से भी कोमल ! इसमें हार भी जीत है, 
जीत भी जीत है। 
हारों तो हरि नाम है, जो जीतू तो दाव। 
पारब्रह्म सों खेलता, जो सिर जाय तो जाय॥ 
स्तः क. सा. 95-90 

इस सरलता और विश्वास के कारण ही जहाँ वे एक स्थान पर भगवान्‌ के 
तिकट अतिशय विनीत और gaat दीखते हैं वहाँ दूसरे स्थान पर चुनौती देते हुए 
भी दिख जाते हैं। पर कहीं भी उन्होंने शिकायत नहीं की, मचलने का अभिनय 
नहीं किया, उपालम्भों की झड़ी नहीं लगायी--महान्‌ की महत्‌ मर्यादा को उन्होंने 
कभी अपनी ससीमता से गंदला नहीं किया । साई के प्रति उनकी भवित अडिग है। 
वे राम के कृत्ते के रूप में अपना परिचय देते नहीं लजाते। कबीर राम का कुत्ता 
है, नाम उसका मुतिया है। राम ने ही इस मृतिया के गले में एक रस्सी बाँध दी है। 
सो वह जिधर खींचता है, मुतिया भी उधर ही जाता है। जब वह्‌ तो-तो करके 
पुकारता है तो मुतिया भी उसके पास चला जाता है और जब दुर-दुर करता है तो 
बेचारे मुतिया को भागने के सिवा और चारा ही क्या है ? कबीरदास कहते हैं कि 
भगवान्‌ जैसे रखे वैसे ही रहना श्रेयस्कर है, वह जो दे दे वही खा लेना कर्तव्य है । 
निरीह सारल्य का यह चरम दृष्टान्त है: 
कबीर HAT राम का, मुतिया मेरा नाउँ। 
गलै राम की जेवड़ी, जित aa तित जाउँ॥ 
तो तो कर at atest, दुरि दुरि करे तो जाउँ। 
va हरि राखे त्य रहौं, जो देवै सो खाउँ॥ 
क. ग्र, पृ. 20 
आत्मसमर्पण की यह हद है । इतने पर भी मन की प्रतीति नहीं होती कि यह 
प्रेम-रस पर्याप्त है । क्या जाने उस प्रियतम को कौन-सा ढंग पसन्द हो, कौन-सी 
वेशभूषा रुचिकर हो । हाय, उस अजब मस्ताने प्रिय का समागम केसा होता 
होगा : 
मन परतीति न प्रेम रस, ना इस तन मैं ढंग । 
क्या जाणों उस पीव-सूँ, केसी रहसी रंग। 
क. ग्रं., पृ. 20 
इस उक्ति को अपने प्रति अविश्वास समझना गलती होगी । इसमें केवल 
प्रेमातिशय्य और औत्सुक्य प्रकट हुआ है । भक्त को अपने ऊपर पूर्ण विश्वास है, 
पर प्रिय की उच्चता और महिमा के प्रति उसका विश्‍वास और भी अधिक है। 
अविचल प्रेमी ही यह सोचता है कि उसका प्रेमी कहीं अतृप्त न लौट जाय । अपनी 
अपूर्णता इस उत्सुकता और आशंका का कारण होती है, अपने प्रति अवज्ञा नहीं। 
पता नहीं कि कबीरदास ने 'मुतिया' नाम क्यों पसन्द किया । क्या अनुमान 
किया जाय कि उनका बचपन का नाम मुतिया था ? असम्भव नहीं । पर मुतिया 
नाम है बड़ा जानदार | इस नाम में ही कुत्ते की सारी निरीहता मानो दुम हिलाती 
हुई सामने खड़ी हो जाती है। कभी-कभी आइचर्य होता है कि क्या यह वही 
आदमी है जो बीसियों बार गगन-गुफा का चक्कर लगा लेने के वाद उधर के कोने- 
कोने से ऐसा परिचित हो गया कि बड़े-से-बड़े अवधूत को ललकार सकता है, जो 
झास्त्र और परम्परा के जटिल जाल में घुसकर इस सफाई के साथ उसकी ग्रन्थियाँ 

शिथिल कर देता है कि जाल फैलानेवाला ही आइचर्य-भरी मुद्रा से देखता रह जाता 
है, जो क्षणभर के लिए भी अपने ज्ञान को नहीं भूलना चाहता और जिसकी 
उक्तियाँ प्रतिपक्ष के ऊपर सीधा आघात करती हैं ! परन्तु इसमें आइचर्य की कोई 
बात नहीं । सरल आदमी ही प्रचण्ड होता है, विश्वासपरायण मनुष्य ही निरीह 
होता है, निष्ठावान्‌ ही विनीत होता हे । 
कबीर जव 'पण्डित' या 'शेख' पर आक्रमण करने को उद्यत होते हैं तो उतने 
सावधान नहीं होते जितने अवधूत या योगी पर आक्रमण करते समय दिखते हैं। 
कारण यह है कि 'पण्डित' और 'शेख' के ज्ञान-भण्डार को उन्होंने उतनी सूक्ष्मता 
के साथ नहीं देखा जितनी वारीकी से अवधूत की साधना देखी है । इसीलिए यह 
आक्रमण उतना उग्र भी नहीं होता वह पण्डित और शेख को इस प्रकार पुकारते 
हैं गोया वे नितान्त नगण्य जीव हों--केवल वाह्याचारों के गट्ठर, केवल कुसंस्कारों 
के गुड्डे साधारण हिन्दू-गृहस्थ पर आक्रमण करते समय वे लापरवा होते हैं और 
इसीलिए लापरवाही भरी एक हँसी उनके अधरों पर मानो खेलती रहती gl मानो 
वे इन अदने आदमियों को इस योग्य भी नहीं समझ रहे हों जिन पर आक्रमण 
किया जा सके । परन्तु इस लापरवाही के कारण ही इन आक्रमणों में एक सहज- 
हज भाव और एक जीवन्त काव्य मूत्तिमान्‌ हो उठा है। यही लापरवाही कबीर 
के व्यंगों की जान है । सच पूछा जाय तो आज तक हिन्दी में ऐसा जबरदस्त व्यंग- 
लेखक पैदा ही नहीं हुआ | उनकी साफ चोट करनेवाली भाषा, बिना कहे भी कुछ 
कह देनेवाली शैली और अत्यन्त सादी किन्तु अत्यन्त तेज प्रकाशान-भंगी अनन्य- 
साधारण है। हमने देखा है कि बाह्याचार पर आक्रमण करनेवाले सन्तों और 
योगियों की कमी नहीं है, पर इस कदर सहज और सरस ढंग से चकनाचूर करने- 
वाली भाषा कबीर के पहले बहुत कम दिखायी दी है । व्यंग वह है, जहाँ कहने- 
वाला अधरोष्ठों में हँस रहा हो और सुननेवाला तिलमिला उठा हो और फिर भी 
कहनेवाले को जवाब देना अपने को और भी उपहासास्पद वना लेना हो जाता हो। 
कबीरदास ऐसे ही व्यंग्यकर्त्ता थे : 
ना जाने तेरा साहब केसा है। 
मसजिद भीतर मुल्ला पुकारे, क्या साहब तेरा बहिरा है ? 
चिउंटी के पग नेवर बाजे, सो भी साहब सुनता है। 
पंडित होय के आसन मारे, लम्बी माला जपता है॥ 
अन्तर तेरे कपट-कतरनी, सो भी साहब लखता है। 
ऊंचा-तीचा महल बनाया, गहरी Aa जमाता Zu 
चलने का मनसूवा नाहीं, रहने को मन करता है। 
कौड़ी कौड़ी माया जोड़ी, गाड़ि जमीं में धरता है॥ 
जेहि लहना है सो लै जइहै, पापी बहि बहि मरता है। 
सतवन्ती को गजी मिलै नहि, वेश्या पहिरै खासा है॥ 
जेहि घर साधू भीख न पावै, भंडुआ खात बतासा है॥ 

हीरा पाय परख नहि जाने, कौड़ी परखन करता है। 
कहत कबीर सुनो भाई साधो, हरि जैसे को तैसा है॥ 
कबीर वच., पृ. 144 
यह भाषा झकझोर देनेवाली है, जितनी सादी उतनी ही तेज़ । पढ़ते समय 
साफ मालूम होता है कि कहनेवाला अपनी ओर से एकदम निश्चिन्त है। अगर 
वह अपनी ओर से इतना निदिचिन्त न होता तो इस तरह का करारा व्यंग्य नहीं कर 
सकता । 
कबीर के पूर्ववर्ती सिद्ध और योगी लोगों की आक्रमणात्मक उक्तियों में एक 
प्रकार की हीन भावना की ग्रन्थि या 'इनफीरियारिटी कॉम्प्लेक्स' पाया जाता है । 
वे मानो लोमड़ी के खट्टे अंगूरों की प्रतिध्वनि हैं, मानो चिलम न पा सकनेवालों 
के आक्रोश हैं । उनमें तर्क है पर लापरवाही नहीं है, आक्रोश है पर मस्ती नहीं है 
तीब्रता है पर मृदुता नहीं । कबीरदास के आक्रमणों में भी एक रस है; एक जीवन 
है, क्योंकि वे आक्रान्त के वैभव से परिचित नहीं थे और अपने को समस्त आक्रमण- 
योग्य दुर्गणो से मुक्त समझते थे । इस तरह जहाँ उन्हें लापरवाही का कवच मिला 
था वहाँ अखण्ड आत्मविश्वास का कृपाण भी । 
. कबीर उस समाज में पालित हुए थे जो न तो हिन्दुओं द्वारा समादृत था, न 
मुसलमानों द्वारा पूर्णरूप से स्वीकृत | वह कुल-परम्परा से ज्ञानार्जन के अयोग्य 
समझा जाता था। बाहर के प्रलोभन से हो या भीतर के आघात से, वह मुसलमानी 
राजत्वकाल में मुसलमान धर्म ग्रहण करने का सौभाग्य प्राप्त कर सका था, पर न 
तो राज-धर्म के ग्रहण कर लेने के कारण उसमें राजकीय गरिमा का संचार ही 
हुआ था और न प्राचीन हीनता से उद्धार ही। नाममात्र की मुसलमान इस जुलाहा 
जाति के रक्त में प्राचीन योगमार्गीय विश्वास पूरी मात्रा में वर्तमान था, पर ' 
शास्त्र-ज्ञान प्राप्त करने का दरवाजा उसके लिए रुद्ध हो गया था। ये गरीवी में 
जनमते थे, गरीबी में ही पलते थे ओर उसी में ही मर जाया करते थे। ऐसे कुल 
में पैदा हुए व्यक्ति के लिए कल्पित ऊंच-नीच भावना और जाति-व्यवस्था का 
फौलादी ढाँचा तर्क और बहस की वस्तु नहीं होती, जीवन-मरण का प्रश्‍न होता 
है। कबीरदास इसी समाज के रत्न थे | वे सामाजिक विषमताओं को बौद्धिक तर्क- 
बिलास की वस्तु न समझते रहे हों, तो यह आश्‍चर्य की बात नहीं है। सौभाग्यवश 
उन्हें वे सब युक्तियाँ नहीं मालूम थीं जो इस स्पष्ट ही अनुचित समाज-व्यवस्था 
को उचित सावित कर सकती हैं । वे उन शास्त्रीय विचारों से सर्वथा मुक्त थे जो 
सामाजिक जीवन को स्थितिशील (स्टेटिक) देखने में हो समाज का कल्याण 
समझते हैं। और भी उनमें आत्मविश्वास परिपूर्ण मात्रा में था। वह जो बाह्याचारों 
की जीवन्त प्रतिक्रिया, शास्त्रीय विचार की अनभिज्ञता के का रण निर्भीक आक्रमण- 
कारिता और अपनी निर्दोपिता का परिपूर्ण भरोसा है उसने उनके आत्मविश्वास se 
को भी आक्रामक (एग्रेसिव्ह) वना दिया था और उनकी लापरवाही को भी 5 
क्षणात्मक (डिफेन्सिव्ह) बना fear था। इसीलिए वे सीधी बात को भी 

ललकारने की भाषा में ही बोलते थे । सारी परिस्थिति का विइलेपण न कर सकने- 
वाले पण्डित इसे अटपटी वाणी समझकर सन्तोष कर लेते हैं या फिर घमण्ड और 
दम्भ समझकर कुछ आइवस्त-से हो लेते हैं । 
जो लोग पौराणिक कथाओं को जानते हैं, उन्हें मालूम है कि करीब-करीब 
सभी देवताओं और ऋषि-मुनियों के नाम ऐसी कहानियाँ मिलती हैं जिनते उनके 
चरित्र की विशुद्धता में सन्देह होता है। पर जो लोग पुराणों के तत्त्ववाद के जान- 
र हैं वे उनमें भी भगवल्लीला का आभास पाते हैं और उन्हें न तो उक्त कथाओं 
में अविश्वास होता है और न उन मुनियों या देवताओं के चरित्र के विषय में 
सन्देह | कबी रदास पौराणिक कथाओं के थोड़े-बहुत जानकार थे, पर तत्त्ववाद के 
कायल न थे, शायद जानते भी नहीं थे । इसीलिए उन्होंने कथा पर विद्वास करके 
मुनियों और देवताओं के चरित्र को उसी रूप में स्वीकार किया जिस रूप में लिखा 
गया हे । अपने ऊपर उनका विश्वास प्रबल था और पौराणिक कथाओं ने सुर-नर- 
मुनि के चरित्रों पर सन्देह करने का अवसर दिया । इसीलिए अत्यन्त सीधी और 
हज बात कहते समय भी उनके आत्मविइवास का आक्रामक रूप प्रकट हो ही 
गया : 
झीनी झीनी बीनी चदरिया । 
काहे के ताना काहे कै भरनी, कौन तार से बीती चंदरिया । 
इंगला-पिगला ताना भरनी, सुसमन तार से बीनी चदरिया ॥ 
आठ HAT दल चरखा डोले, पाँच तत्त्व गुन तीनी चदरिया । 
साई को सियत मास दस लागे, ठोक ठोक के बीनी चदरिया ।। 
सो चादर सुर-नर-मुनि ओढ़िन, ओढि के मैली कीनी चदरिया । 
दास कबीर जतन से Aller, ज्यों की त्यों धर दीनी चदरिया ॥ 
--शब्दा., पू. 74 
इसमें दम्भ का लेश भी नहीं है, घमण्ड का स्पर्श भी नहीं है । है केवल अपने 
अखण्ड विश्वास और पौराणिक कथानकों की सरलतापूर्ण स्वीकृति सचमुच ही 
तो इस पंच तत्त्व और तीन गुण की शरीर-चादर सभी मुनियों और देवताओं ने 
ओढ़ के मैली कर दी है। पुराण तो ऐसा ही बताते हैं और यह भी सच है कि 
कबीरदास ने उस चादर को मैली नहीं होने दिया । कबीर की अन्तरात्मा इस 
महासत्य का अविसंवादी साक्षी है । फिर इसमें दम्भ या घमण्ड कहाँ है? पर जो 
कोई इसे TST वह इस आत्मविश्वास के आक्रमणकारी पहलू को लक्ष्य किये बिना 
नहीं रहेगा | सारी वात कुछ इस लहजे में कही गयी है कि बह आक्रमणमूलक हो 
गयी है । 'सुर-नर-मुनि' को उंगली दिखाकर कहना और उनकी तुलना में अपने- 
आपको बैठा देना और फिर उनसे वड़ा बताना निश्‍चय ही एक ऐसा तीब्र कटाक्ष 
है जो लक्ष्यभूत श्रोता को चिढ़ाये बिना नहीं रह सकता | पर लक्ष्य करने योग्य है 
कह्नेवाले की लापरवाही। वह इतनी बड़ी चिढ़ा देनेवाली बात कह गया है लेकिन 
कटुता के साथ नहीं, और प्रत्याक्रमण की चिन्ता के साथ तो बिल्कुल नहीं । 

ऐसे थे कबीर । सिर से पैर तक मस्त-मौला; स्वभाव से फक्कड़, आदत से 
अक्खड़; भक्त के सामने निरीह, भेषधारी के आगे प्रचण्ड; दिल के साफ, दिमाग 
के दुरुस्त; भीतर से कोमल, बाहर से कठोर; जन्म से अस्पृश्य, कर्म से वन्दनीय | 
वे जो कुछ कहते थे अनुभव के आधार पर कहते थे, इसीलिए उनकी उक्तियाँ बेधने- 
वाली और व्यंग्य चोट करनेवाले होते थे । उनके पूर्ववर्ती बाह्याचार-विरोधियों ने 
स्वयं अपने लिए बाह्याचार का आडम्बर बना रखा था, इसलिए उनमें वह मस्ती- 
भरी लापरवाही नहीं थी जो कबीर को इतना आकर्षक बनाये हुए है। फिर उनके 
पूर्ववर्ती सहजयानी बौद्ध और योगी लोग जितनी भी पोथी की निन्दा क्यों न करें, 
पोथी उनकी पढ़ी होती थी और भीतर-ही-भीतर वे पोथी की महिमा से अभिभूत 
होते थे कबीर के समान निर्भीक आत्म-विइवास के साथ वे कभी नहीं कह्‌ सके 
कि--- 
मेरा तेरा मनुआ कैसे इक होइ रे ! 
में कहता हौं आँखिन देखी 
तू कहता कागद की लेखी; 
मैं कहता सुरझावनहारी 
तू राख्यो अस्झाइ रे! 
अखण्ड आत्मविश्वास और अहैतुक भक्ति के विना इतनी सफाई से कोई नहीं 
कह सकता कि तू राख्यो अरुझाइ रे ! सहज बात को सहज ही न कह व्यर्थ तके- 
फेनिल बना देना ही क्या अधिकांश 'कागद की लेखी' का कार्य नहीं है ? कबीर के 
बहुत दिन बाद एक दूसरे भक्‍त ने कहा था--शुरू से ही कुछ लोग नाना प्रकार के 
पारिभाषिक झाब्दों में सोचने का अभ्यास कर लेते हैं। इनमें जो जितना ही अधिक 
कल्पना-प्रवीण होता है उतना ही बड़ा पण्डित माना जाता है, पर सही बात यह 
होती है कि इस कौशल से.वे भगवान्‌ से क्रमशः दूर ही होते जाते हैं और अपनी 
कल्पनाओं को ही ये तक-निष्ठ लोग 'शास्त्र' नाम देते हैं: 
अभ्यासाद्य उपाधिजात्यनुमितिव्याप्त्यादिशब्दावले--- 
जन्मारभ्य सुटूरदूरभगवद्वार्ताप्रसंगा अमी । 
ये यत्राधिक कल्पनाकुशलिनस्ते तत्र विद्वत्तमाः 
स्वीयं कल्पनमेव शास्त्रमिति ये जानन्त्यहो ताकिकाः ! 
--कविकर्ण पूर, चैतन्य-चन्द्रोदय (द्वितीय अंक) 
और भी बहुत दिन बाद एक और कवि ने अचरज-भरी मुद्रा में व्यर्थ के तर्के- 
जाल को देखकर हैरान होकर कहा है--उनकी बातें मुझे चक्कर में डाल देती हैं 
लेकिन तुम्हारी बात मेरी समझ में आ जाती है । तुम्हारा आकाश है और तुम्हारी 
ही हवा है, यह तो बहुत सीधी-सी बात है : 
ओदेर कथाय धांदा लागे 
तोमार कथा आमि बुझि। 

तोमार आकाश तोमार बातास, 
एइ त सवइ सोजासुजि॥ 
रवीन्द्रनाथ ठाकुर 
HA 'ज्ञन के हाथी' पर चढ़े हुए थे, पर 'सहज का दुलीचा' डाले बिना 
नदीं; भक्ति के मन्दिर में प्रविष्ट हुए थे, पर “खाला का घर' समझकर नहीं; 
बाह्याचार का खण्डन किया था, पर निरुद्देश्य आक्रमण की मंझा से नहीं; भगवद्विरह 
की आँच में तपे थे, पर आँखों में आँसू भरकर नहीं; राम को आग्रहपूर्वक पुकारा 
था, पर वालकोचित मचलन के साथ नदीं---सवंत्र उन्होंने एकसमता (बैलेंस) 
रखी थी । केवल कुछ A-A विषयों में वे समता खो गये थे। अकारण सामाजिक 
उच्च-नीच मर्यादा के समर्थकों को वे कभी क्षमा नहीं कर सके, भगवान्‌ के नाम पर 
पाखण्ड रखनेवालों को उन्होंने कभी छूट नहीं दी, दूसरों को गुमराह बनानेवालों 
को उन्होंने कभी तरह देना उचित नहीं समझा। ऐसे अवसरों पर वे उग्र थे, कठोर थे 
और आक्रामक थे। पर गुमराह लोगों की गलती दिवाने में उन्हें एक तरह का रस 
मिलता था | व्यंग्य करने में उन्हें जैसे तृप्ति मिलती थी । निम्नलिखित पद में गंगा 
नहानेवालियों की कैसी कसकर खबर ली गयी है : 
चली है कुलबो रनी गंगा नहाय । 
सतुवा कराइन बहुरी भूँजाइन, FAT ओटे भसकत जाय। 
गठरी बाँधिन मोटरी बाँधिन, खसम के मूँड़े दिहिन धराय । 
बिछुवा पहिरिन ओंठा पहिरिन, लात खसम के मारिन धाय। 
गंगा न्हाइन जमुना न्हाइन, नौ मन मैल लिहिन azia । 
पाँच-पचीस के धक्का खाइन, घरहुँ की पूँजी आई गँवाय । 
कहत कबीर हेत कर गुरु सों, नहीं तोर मुकुती जाइ नसाय ॥ 
क. वच., पृ. 144 
भक्ति के अतिरेक में उन्होंने कभी अपने को पतित नहीं समझा; क्योंकि उनके 
दैन्य में भी उनका आत्म-विश्वास साथ नहीं छोड़ देता था । उनका मन जिस प्रेम- 
रूपी मदिरा से मतवाला बना हुआ था वह ज्ञान के गुण से तैयार की गयी थी, इसी- 
लिए अन्वश्रद्धा, भावुकता और हिस्टीरिक प्रेमोन्माद का उनमें एकान्त अभाव 
था । युगावतारी शक्ति और विश्वास लेकर वे पैदा हुए थे और युगप्रवर्तक की 
दृढ़ता उनमें वर्त्तमान थी, इसीलिए वे युग-प्रवर्तन कर सके थे। एक वाक्य में उनके 
व्यक्तित्व को कहा जा सकता है: वे सिर से पैर तक मस्त-मौला थे--वेपरवा, 
दृढ़, उग्र, कुसुमादपि कोमल, वप्त्रादपि कठोर | 

भारतीय धर्म-साधना में कबीर का स्थान 


जिस युग मे कबीर आविर्भूत हुए थे उसके कुछ ही पूर्व भारतवर्ष के इतिहास में 
एक अभूतपूर्वं घटना घट चुकी थी । यह घटना इसलाम-जैते एक सुसंगठित 
सम्प्रदाय का आगमन था । इस घटना ने भारतीय धर्म-मत और समाज-व्यवस्था को 
बुरी तरह से झकझोर दिया था । उसकी अपरिवर्तनीय समझी जानेवाली जाति- 
व्यवस्था को पहली बार जबर्दस्त ठोकर लगी थी । सारा भारतीय वातावरण 
संक्षुब्ध था । वहुत-से पण्डितजन इस संक्षोभ का कारण खोजने में व्यस्त थे और 
अपने-अपने ढंग पर भारतीय समाज और धर्म-मत को सँभालने का प्रयत्न कर रहे 
थे। 
aaa पहले यह समझ लिया जाय कि यह घटना अभूतपूर्व क्यों थी और इसमें 
नवीनता क्या थी । भारतवर्ष कोई नया देश नहीं है। बड़े-बड़े साम्राज्य उसकी 
धूल में दबे हुए हैं, बड़ी-बड़ी धामिक घोषणाएँ उसके वायुमण्डल में निनादित हो 
चुकी हैं, बड़ी-बड़ी सभ्यताएँ उसके प्रत्येक कोने में उत्पन्न और विलीन हो चुकी 
हैं, उनके स्मृति-चिह्व अब भी इस प्रकार निर्जीव होकर खड़े हैं मानो अट्टहास करती 
हुई विजयलक्ष्मी को बिजली मार गयी हो ! अनादिकाल से उसमें अनेक जातियों, 
कबीलों, नस्लों और घुमक्कड़ खानाबदोशों के झुण्ड इस देश में आते रहे हैं। कुछ 
देर के लिए इन्होंने देश के वातावरण को विक्षुब्ध भी बनाया है, पर अन्त तक वे 
पराये नहीं रह सके हैं। उनके देवता तेतीस करोड़ सिहासनों में से किसी एक को 
दखल करके बैठ जाते रहे हैं और पुराने देवताओं के समान ही श्रद्धाभाजन बन 
जाते रहे हैं-कभी-कभी अधिक सम्मान भी पा सके हैं। भारतीय संस्कृति की कुछ 
ऐसी विशेषता रही है कि उन कबीलों, नस्लों और जातियों की भीतरी समाज- 
व्यवस्था और धर्म-मत में किसी प्रकार का हस्तक्षेप नहीं किया गया है ओर फिर 
भी उनको सम्पूर्ण भारतीय बना लिया गया है । भागवत में ऐसी जातियों की एक 
पुरी सूची देकर बताया गया है कि एक बार भगवान्‌ का आश्रय पाते ही ये शुद्ध at 
गयी हैं । इनमें किरात हैं, हुण हैं, आन्ध्र हैं, पुलिन्द हैं, पुक्कस हैं, आभीर हैं, शुंग 
हैं, यवन हैं, खस हैं, शक हैं और भी निश्‍चय ही ऐसी बहुत जातियाँ हैं जिनका 
नाम भागवतकार नहीं गिन। गये! । भारतीय संस्कृति इतने अतिथियों को अपना 
सकी थी, इसका कारण यह है कि बहुत शुरू से ही उसकी धर्म-साधना वैयक्तिक 
रही है । प्रत्येक व्यक्ति को अलग से धर्मोपासता का अधिकार है। झुण्ड बाँधकर 
उत्सव हो सकते हैं, भजन नहीं । प्रत्येक व्यक्ति अपने किये का जिम्मेदार आप है । 

1. किरात हुणान्प्र-पुलिन्द-पुक्क सा: 
आभीर-शुंगाः यवनाः खसादयः 
येऽन्ये च पापास्तदपाश्चयाश्रय:--- 


qef तस्मै प्रभविष्णवे नमः ।--भागवत, 2 4-18 

श्रेष्ठता की निशानी किसी धर्म-मत को मानना या देव-विदेष की पूजा करना नहीं 
बल्कि आचार-शुद्धि और चारित्र्य है। यदि एक आदमी अपने पूर्वजों के बताये धर्म 
पर दृढ़ है, चरित्र से शुद्ध है, दूसरी जाति या व्यक्ति के आचरण की नकल नहीं 
करता बल्कि स्वधर्म में मर जाने को ही श्रेयस्कर समझता है, ईमानदार है, सत्य- 
वादी है, तो वह निश्चय ही श्रेष्ठ है, फिर वह चाहे आभीर-वंश का हो या पुक्करस- 
श्रेणी का । कुलीनता पूर्वजन्म के कर्म का फल है, चारित्र्य इस जन्म के कर्म का 
प्रतीक है देवता किसी एक जाति की सम्पत्ति नहीं हैं, वे सबके हैं और सबकी 
पूजा के अधिकारी हैं। पर यदि स्वयं देवता ही चाहते हों कि उनकी पुजा का 
माध्यम कोई विशेष जाति या व्यक्ति हो सकता है तो भारतीय समाज को इसमें 
भी कोई आपत्ति नहीं । ब्राह्मण मातंगी देवी की पुजा करेगा पर मातंग के जरिये । 
क्या हुआ जो मातंग चाण्डाल हैं ! राहु यदि प्रसन्न होने के लिए डोमों को ही दान 
देना अपनी शर्त रखते हैं तो डोम ही सही | समस्त भारतीय समाज डोम को ही 
दान देकर ग्रहण के अनर्थ से चन्द्रमा की रक्षा करेगा ! इस प्रकार भारतीय संस्कृति 
ने समस्त जातियों को उनकी सारी विशेषताओं समेत स्वीकार कर लिया । पर अब 
तक कोई ऐसा 'मजहव' उसके द्व।र पर नहीं आया था। वह उसको हज़म कर 
सकने की शक्ति नहीं रखता था | 
qaza कया है ? मज़ह॒ब एक संघटित धर्म-मत है । बहुत-से लोग एक ही 
देवता को मानते हैं, एक ही आचार का पालन करते हैं, और किसी नस्ल, कबीले 
या जाति के किसी व्यक्ति को जव एक वार अपने संघटित समूह में मिला लेते हैं तो 
उसकी सारी विशेषताएँ दूर कर उसी विशेष मतवांद को स्वीकार कराते हैं। यहाँ 
धर्म-साधना व्यक्तिगत नहीं, समुहगत होती है । यहाँ धामिक और सामाजिक fafa- 
निषेध एक-दूसरे में गुंथे होते हैं । भारतीय समाज नाना जातियों का सम्मिश्रण था । 
एक जाति का एक व्यक्ति दूसरी जाति में बदल नहीं सकता, परन्तु मज़हब इससे 
ठीक उल्टा है। वह व्यक्ति को समुद्‌ का अंग बना देता है। भारतीय समाज की 
जातियाँ कई व्यक्तियों का समूह हैं, परन्तु किसी मज़हब के व्यक्ति वृहत्‌ समूह्‌ के 
अंग हैं । एक का व्यक्ति अलग हस्ती रखता है पर अलग नहीं हो सकता, दूसरे 
का अलग हो सकता है पर अलग सत्ता नहीं रखता । 
` मुसलमानी धर्म एक 'मज्॒हब' है । भारतीय समाज-संगठन से विल्कुल उल्टे 
तौर पर उसका संगठन हुआ था । भारतीय समाज जातिगत विशेषता रखकर 
व्यक्तिगत धर्म-साधना का पक्षपाती था, इसलाम जातिगत विशेषता को लोप 
करके समूह-गत धर्म-साधना का प्रचारक था। एक का केन्द्र-बिन्दु चारित्र्य था, 
दूसरे का धर्म मत । भारतीय समाज में यह स्वीकृत तथ्य था कि विश्‍वास चाहे जो 
भी हो, चारित्र्य शुद्ध है तो व्यक्ति श्रेष्ठ हो जाता है, फिर चाहे वह किसी जाति का 
भी क्यों न हो । मुसलमानी समाज का विश्वास था कि इसलाम ने जो धर्म-मत 
प्रचार किया है उसको स्वीकार कर लेनेवाला ही अनन्त स्वर्ग का अधिकारी है, जो 
इस धर्म-मत को नहीं मानता वह्‌ अनन्त नरक में जाने को वाध्य है। भारतवर्ष को 

ऐसे मत से एकदम पाला नहीं पड़ा था | उसने कभी यह विश्वास ही नहीं किया 


कि उसके आचार और मत को न माननेवाली जाति का कुफ़ तोड़ना उसका परम 
कत्तंव्य है। किसी और का परम कर्तव्य यह बात हो सकती है, यह भी उसे नहीं 
मालूम था । इसीलिए जब नवीन धर्म-मत ने सारे संसार के कुफ्र को मिटा देने की 
प्रतिज्ञा की और सभी पाये जानेवाले साधनों का उपयोग आरम्भ किया तो भारत- 
वर्ष इसे ठीक-ठीक समझ ही नहीं सक । इसीलिए कुछ दिनों तक उसकी समन्बया- 
त्मिका बुद्धि कुण्ठित हो गयी । वह्‌ विक्षुब्ध-सा हो उठा । परन्तु विधाता को यह 
कुण्ठा और विक्षोभ पसन्द नहीं था । 
ऐसा जान पड़ता है कि पहली बार भारतीय मनीषियों को एक संघबद्ध धर्मा- 
चार के पालन की जरूरत महसूस हुई। इसलाम के आने के पहले इस विशाल जन- 
समूह का कोई एक नाम तक नहीं था । अब उसका नाम ‘fara’ पड़ा । हिन्दू अर्थात्‌ 
भारतीय, अर्थात्‌ गैर-इसलामी मत । स्पष्ट ही गैर-इसलामी मत में कई तरह के 
मत थे, कुछ ब्रह्मवादी थे, कुछ कर्मकाण्डी थे, कुछ शैव थे, कुछ वैष्णव थे, कुछ शाक्त 
थे, कुछ स्मात्तं थे तथा और भी न जाने क्या-क्या थे । हजारों योजनों तक विस्तृत 
और हजारों वर्षो में परिव्याप्त इस जनसमूह के विचारों और परम्परा-प्राप्त मतों 
का एक विशाल जंगल खड़ा था। स्मृति, पुराण, लोकाचार और कुलाचार की 
विशाल वनस्थली में से रास्ता निकाल लेना बड़ा ही दुष्कर कार्य था। स्मार्त्त पण्डितों 
ने इसी दुष्कर व्याप।र को शिरोधार्य किया । सारे देश में शास्त्रीय वचनों की छान- 
बीन होने लगी । उद्देश्य था कि इस प्रकार का सर्वसम्मत मत निकाल लिया जा 
सके, श्राद्ध-विवाह की एक ही रीति-नीति प्रचलित हो सके, उत्सव-समारोह का 
एक ही विधान तैयार हो सके । भारतीय मनीषा का शास्त्रों को आधार मानकर 
अपनी Aaa बड़ी समस्या के समाधान का यह सबसे बड़ा प्रयत्न था। हेमाद्रि से 
लेकर कमलाकर और रघुनन्दन तक बहुतेरे पण्डितों ने बहुत परिश्रम के बाद जो 
कुछ निर्णय किया बह्‌ यद्यपि सर्ववादिसम्मत नहीं हुआ, परन्तु निस्सन्देह स्तूपीभूत 
शास्त्र-वाक्यों की छःनबीन से एक बहुत-कुछ मिलता-जुलता आचार-प्रवण धर्म-मत 
स्थिर किया जा सका । निवन्ध-ग्रन्थों की यह्‌ बहुत बड़ी देन थी । जिस बात को 
आजकल 'हिन्दू-सोलिडैरिटी' कहते हैं उसका प्रथम भित्ति-स्थापन इन निबन्ध- 
ग्रन्थों के द्वारा ही हुआ था | पर समस्या का समाधान इससे नहीं हुआ | 
इस प्रयत्न की सबसे बड़ी कमजोरी इसकी आचार-प्रवणता ही थी । जो नया 
धर्म-मत भारतीय जन-समाज को संक्षुब्ध कर रहा था वह इस आचार को कोई 
महत्त्व ही नहीं देता था। उसका संगठन बिल्कुल उल्टे किनारे से हुआ था। निबन्ध- 
ग्रन्थों ने जिस आचार-प्रधान 'एकधर्म'-मत का प्रचार किया उसके मूल में ही. सबको 
स्वीकार करने का सिद्धान्त काम कर रहा था। समस्त शास्त्रीय वाक्यों को नत- 
शिर से स्वीकार करके ही यह असाध्य साधन किया गया था । पर जिस प्रतिद्वन्द्वी 
से काम पड़ा था वह बहुत वर्जनाग्रही था, अर्थात्‌ वह निर्देयतापूर्वक अन्यान्य मतों 
क्रो तहस-नहस करने की दीक्षा ले चुका था और धामिक वर्जनशीलता ही उसका 

मुख्य अस्त्र था । यद्यपि वह समाज धाभिक रूप में वर्जनशील था, पर सामाजिक 
रूप में ग्रहूणशील था, जबकि हिन्दू-समाज धामिक रूप में ग्रहणशील होकर भी 
सामाजिक रूप में वर्जनशील था । हिन्दू-समाज धामिक साधना को स्वीकार कर 
सकता था, पर किसी व्यक्ति-विशेष को धर्म-मत में ग्रहण करने का पक्षपाती नहीं 
था | उधर मुसलमानी समाज व्यक्ति को अपने धर्म-मत में शामिल कर लेने को 
परम कर्त्तव्य समझता था; परन्तु किसी विशेष धर्म-साधना को अपने किसी व्यक्ति 
के लिए एकदम वर्जनीय मानता था । निवन्ध-पग्रन्थों ने हिन्दू को और भी अधिक 
हिन्दू बना दिया, पर मुसलमानों को आत्मसात्‌ करने का कोई रास्ता नहीं 
बताया । 

इस प्रकार मुसलमानों के आगमन के साथ ही साथ हिन्दू-धर्म प्रधानतः आचार- 
प्रवण हो गया । तीर्थ, ब्रत, उपवास और होमाचार की परम्परा ही उसका केन्द्र- 
बिन्दु हो गयी । इस समय पूर्व और उत्तर में सबसे प्रबल सम्प्रदाय नाथपन्थी 
योगियों का था । हमने पहले ही देखा है कि ये लोग शास्त्रीय स्मात्त-मत को भी 
नहीं मानते थे और प्रस्थानत्रयी (अर्थात्‌ उपनिषद्‌, ब्रह्मसूत्र और गीता) पर आधा- 
रित किसी दार्शनिक मतवाद के भी कायल नहीं थे। पर जनता का ध्यानये 
आकृष्ट कर सके थे। विविध सिद्धियों के द्वारा वे काफी सम्मान और सम्श्रम के 
पात्र बन गये थे। ये गुणातीत शिव या निर्गुण-तत्त्व के उपासक थे। पर इनकी 
उपासना ध्यान और समाधि के द्वारा होती थी। विविध भाँति की शारीरिक 
साधनाओं के द्वारा, जिन्हें काया-साधन कहते थे, लोग परम-तत्त्व को पाने के 
प्रयासी थे। इनमें जो सिद्ध, साधक और अवधूत थे वे घरवारी नहीं होते थे, पर 
इनके शिष्यों में बहुत-से आश्रमभ्रष्ट गृहस्थ थे जो योगी जाति का रूप धारण कर 
चुके थे। हिन्दूधर्म इन आश्रम भ्रष्ट गृहस्थों का सम्मान तो करता ही न था, उल्टे 
उन्हें तिरस्कार की दृष्टि से ही देखता था । ये आश्रमभ्रष्ट गृहस्थ न तो हिन्दू थे-- 
क्योंकि वे हिन्दुओं के किसी मत या आचार के कायल न थे---और न मुसलमान-- . 
क्योंकि इन्होंने इसलामी धर्म-मत को स्वीकार नहीं कर लिया था। कुछ काल के 
इसलामी संसर्ग के वाद ये लोग धीरे-धीरे मुसलमानी धर्म-मत की ओर झुकने लगे, 
पर इनके संस्कार बहुत दिनों तक बने रहे । जब वे इसी प्रक्रिया में से गुजर रहे थे 
उसी समय कबीर का आविर्भाव हुआ था । 

यहाँ दो और प्रधान धामिक आन्दोलनों की.चर्चा कर लेनी चाहिए। पहली 
धारा पश्चिम से आयी । यह सूफी लोगों की साधना थी । मजह॒बी मुसलमान हिन्दू 
धर्म के मर्मस्थान पर चोट नहीं कर पाये थे, वे केवल उसके बाहरी शरीर को 
विक्षुव्ध कर सकते थे। पर सूफी लोग भारतीय साधना के अविरोधी थे। उनके 
= प्रेम-मार्ग ने भारतीय जनता का चित्त जीतना आरम्भ किया था । 
फिर भी ये लोग आचार-प्रधान भारतीय समाज को आकृष्ट नहीं कर सके। 
उसका सामंजस्य आचार-प्रधान हिन्दूधर्म के साथ नहीं हो सका। यहाँ यह बात 
स्मरण रखने की है कि न तो सूफी मतवाद और न योगमार्गीय निर्गुण परम-तत्त्व 

| की साधना ही उस विपुल वैराग्य के भार को वहन कर सकी जो बौद्ध संघ के अनु- 
| करण पर प्रतिष्ठित था । देश में पहली वार वर्णाश्चम-व्यवस्था को एक अननुभूत- 
| पूर्वं विकट परिस्थिति का सामना करना पड़ रहा था । अब तक वर्णाश्रम-व्यवस्था 
i का कोई प्रतिद्वन्द्दी नहीं था । आचार-अ्रष्ट व्यक्ति समाज से अलग कर दिये जाते 
| थे और वे एक नयी जाति की रचना कर लेते थे। इस प्रकार सैकड़ों जातियाँ और 
| उपजातियाँ सृष्ट होते रहने पर भी वर्णाश्रम-व्यवस्था एक प्रकार से चलती ही जा 
| ही थी । अब सामने एक जबर्दस्त प्रतिद्वन्द्दी समाज था जो प्रत्येक व्यक्ति और 
| प्रत्येक जाति को अंगीकार करने को बद्धपरिकर था । उसकी एकमात्र शर्त यह थी 
; कि वह उसके विशेष प्रकार के धर्म-मत को स्वीकार करले । समाज से दण्ड पाने- 
f वाला बहिष्कृत व्यक्ति अव असहाय नहीं था । इच्छा करते ही वह एक सुसंघटित 
| समाज का सहारा पा सकता था । ऐसे समय में दक्षिण से वेदान्त-भावित भक्ति का 
i आगमन हुआ, जो इस विशाल भारतीय महाद्वीप के इस छोर से उस छोर तक 
फैल गया । डॉ. ग्रियर्सन ने कहा था, “बिजली की चमक के समान अचानक इस 
समस्त (धार्मिक मतों के) अन्धकार के ऊपर एक नयी वात दिखायी दी। यह 
भक्ति का आन्दोलन है।” इसने दो रूपों में आत्म-प्रकाश किया। पौराणिक 
अवतारों को केन्द्र करके सगुण उपासन[ के रूप में और निर्गुण-परब्रह्म जो योगियों 
का ध्येय था, उसे केन्द्र करके निर्गुण प्रेम-भक्ति की साधना के रूप में । पहली 
साधना ने हिन्दू-जाति की बाह्याचार की शुष्कता को आन्तरिक प्रेम से सींचकर 
रसमय बनाया और दूसरी साधना ने वाह्याचार की शुष्कता को ही दूर करने का 
प्रयत्न किया । एक ने समझौते का राप््ता लिया, दूसरी ने विद्रोह का; एक ने शास्त्र 
| का सहारा लिया, दूसरी ने अनुभव का; एक ने श्रद्धा को पथ-प्रदर्शक माना, दूसरी 
| ने ज्ञात को; एक ने सगुण भगवान्‌ को अपनाया, दूसरी ने निर्गण भगवान्‌ को। 
प्र प्रेम दोनों का ही मार्ग था; सूखा ज्ञान दोनों को अप्रिय था; केवल वाह्याचार 
दोनों को सम्मत नहीं थे; आन्तरिक प्रेम-निवेदत दोनों को अभीष्ट था; अहेतुक 
भक्ति दोनों की काम्य थी; विना शर्ते के भगवन्‌ के प्रति आत्म-समर्पण दोनों के 
प्रिय साधन थे । इन बातों में दोनों एक थे । सबसे बड़ा अन्तर इनके लीला-सम्वन्धी 
विचारों में था। दोनों ही भगवान्‌ की प्रेम-लीला में विश्वास करते थे । दोनों का 
ही अनुभव था कि भगवान्‌ लीला के लिए इस जागतिक प्रपंच को सम्हाले हुए हैं । 
पर प्रधान भेद यह था कि सगुण-भाव से भजन करनेवाले भक्‍त भगवान्‌ को दूर 
से देखने में रस पाते रहे, जब कि निर्गु ण-भाव से भजन करनेवाले भक्‍त अपने-आप 
में रमे हुए भगवांन्‌ को ही परम काम्य मानते थे । 
लीला क्या है ? भारतीय भक्तों की सबसे ऊँची कल्पना है । हम जानते हैं 
कि भगवान्‌ अगम्य हैं, अगोचर हैं, निरंजन हैं, अकल हैं, अनीह हैं । हम यह भी 
जानते हैं कि वे अनुभवेकगम्य हैं, केवल अपने स्वरूप से ही उनक्रो साधक अनुभव 
कर सक्रता है, वे गँगे के गुड हैं, अनिवंचनीय हैं । पर यह सब ज्ञान की बातें हैं । 
भक्त लोग भगवान्‌ को ज्ञान के द्वारा अगम्य मानते हैं, क्योंकि मनुष्य की शक्ति 

सीमित है, उसकी बुद्धि की दौड़ बहुत मामूली है । परन्तु वे प्रेम से गम्य हैं ज्ञान 
के अगम्य तुम प्रेम के भिखारी हो |” क्योंकि ज्ञान सब मिलाकर हमें हमारी 
अल्पज्ञता को ही दिखा देता हे । पर प्रेम सम्पूर्ण त्रुटियों को भर देता है। ga में 
कितनी ही त्रुटियाँ क्‍यों न हों, माता उसे अपनी छाती से लगा लेती है; क्योंकि 
मातृ-स्नेह सभी कमियों को भर देता है। प्रेमी सम्पूर्ण अभावों को अपने प्रेम से 
भर देता है, 'जो मिलिये सँग सजन तो धरक नरक हूँ की न।' क्योंकि नरक 
आखिर कुछ अभावों का ही तो नाम है; दुःख तो सुख का अभाव-मात्र है और 
अभाव को दूर करने का एकमात्र ब्रह्मास्त्र प्रेम है। दरिद्रता, पीड़ा और अभाव, 
सव एक ही शब्द के पर्याय हैं और युग-युगान्तर के कवि और मनीषी अनुभव करके 
कह गये हैं कि सम्पूर्ण अभावों को दूर करने की एकमात्र शक्ति प्रेम है--'टूट खाट 
घर टपकत खटियो टूट । पिय की बाँह उसिसवाँ सुख की लूट ! !” कोई पूछे कि 
ऐसा क्यों होता है तो इसका भी कोई जवाब नहीं है । यह भगवान्‌ की माया È | 
भगवान्‌ के समान ही रहस्यपुर्ण, वैसी ही अनिर्वचनीय । और फिर दुबारा यह 
प्रश्‍न हो सकता है, माया क्यों ? क्यों पूर्ण परमात्मा को अपनी सृष्टि के अभाव को 
दूर करने के लिए इसी विचित्र वस्तु--माया की जरूरत पड़ी ? 
इस प्रश्‍न का उत्तर कठिन है । ज्ञानी इसे भी माया कहता है । विज्ञानी शायद 
'इन्स्टिक्ट' कह दे; पर एक नाम दे देने से समस्या हल नहीं हो जाती । माया है, 
यह ठीक है। क्योंकि विश्व-जगत में हम ऐसे-ऐसे रहस्यों को पाते हैं जो बुद्धि के 
परे हैं । हृदय के परे हैं । वे रहस्य हैं, माया हैं। पर 'क्यों हैं' का कोई उत्तर नहीं । 
भक्त इसका उत्तर देता है कि भगवान्‌ परम प्रेममय हैं और यह सव उनकी लीला 
है। जो कुछ भी दिल्लायी दे रहा है, जो कुछ भी घट रहा है और जो कुछ भी घटना 
सम्भव हे, वह सव-कुछ उस परम प्रेममय की लीला है, उसे खेलने में आनन्द 
मिलता है । वह भक्त की सारी अपूर्णताओं को पूर्ण करता है, इसीलिए वह परम- 
प्रेम-स्वरूप है। परन्तु भक्त क्यों प्रेम करता है ? क्योंकि वह अपने को परिपूर्ण 
करता है। भगवान्‌ को क्या कमी है जो प्रेम का भिखारी बना रहता है ? भकत 
का कहना है कि इसका और कोई कारण नहीं; यह प्रेम-व्यापार भी एक लीला ही 
है । लीला क्‍यों ? --लीला के लिए। लीला के लिए कौन-सी वस्तु ?--लीला 
ही ।--लीला का फल क्या है ?--लीला ही । 'नहि लीलाया: किचित्प्रयोजन- 
मस्ति, लीला एव प्रयोजनत्वात्‌ ।' जो इस लीला को नहीं समझता वही भ्रम में है। 
लीला भगवान्‌ के आनन्द-स्वरूप का प्रकाश है । उपनिषदों ने बताया है कि आनन्द 
से भूत-मात्र की उत्पत्ति हुई है । जो कुछ दीख रहा है, जो कुछ घटित और घटमान 
है वह आनन्द से ही है। अगर यह आनन्द न होता तो उत्पन्न होने पर भी प्राणि- 
गण जीवित नहीं रह सकते । आनन्द ही जीवन का आधार है (तैत्तिरीय 3-6 yt 
यदि आकाश के कोने-कोने में यह आनन्द भरा न होता तो कोई प्राण धारण नहीं 
कर सकता था; क्योंकि भगवान्‌ आनन्दमय है, रस-स्वरूप है। और फिर भी 
विशेषता यह कि रस पाकर ही वह आनन्दी होता है। स्वयं रसरूप होकर भी az 

रस का चाहक है, और स्वयं आनन्द-रूप होकर भी वह तब तक आनन्दवान्‌ नहीं 
होता जब तक उसे रस न मिल जाय । यह विरोधाभास है, पर भक्तों का दावा है 
कि उन्होंने अनुभव-रूप में साक्षात्कार किया हे : 
रसो वै सः। रसं ह्येवायं लब्ध्वानन्दी भवति। को ह्येवान्यात्‌ कः 
प्राण्यात्‌ यदेव आकाश आनन्दो न स्यात्‌ । (तैत्तिरीय. 2-7) 
जो तर्क से इसका अनुसन्धान करना चाहेगा उसके लिए यह बात रहस्य-सी 
दीखेगी, पर जो प्रेम की दृष्टि से देखेगा उसके लिए इसमें कोई रहस्य नहीं है, कोई 
असंगति नहीं है और न कोई विरोध ही है। उसके लिए यह भगवान्‌ की लीला है । 
वह स्वयं इस लीला का जाल पसारे हुए है, इसलिए स्पष्ट ही उसे प्रेम की भूख है । 
यह पूछना बेकार है कि उसे क्या कमी है जो यह भूख लगी ? क्योंकि यह सव 
उसकी लीला है। सही इतना ही है कि वह रस पाये बिना आनन्दी नहीं होता-- 
“रसं ह्य वायं लब्ध्वानन्दी भवति । इसी लीला के लिए प्रेम-भिखारी साई राह 
चलते भक्त पर रंग डाल देता है । जो दुनियादार हैं और जिनकी afaat वहिर्मुखी 
हैं वे उस रंग की लीला को अनुभव ही नहीं करते, अपने रास्ते चले जते हैं । पर 
जो अनुभवी हैं वे व्याकुल हो उठते हैं। उन्हें एक व्याकुल पुकार सुनायी देती है । 
जैसे प्रियतम ने छेड़खानी करके एक ऐसी पुकार फेंकी है जिसकी चोट सँभालना 
मुश्किल है | यह पुकार सारे शरीर को बेध डालती है। इसकी कोई औषध नहीं, 
मन्त्र नहीं, जड़ी नहीं, बूटी नहीं,त्रेचारा वैद्य क्या कर सकता है ? इस प्रकार 
की चोट जिसे लगी वही अभिभूत हो गया । देवता हो या मनुष्य, मुनि हो या राह 
चलता आदमी, पीर हो या औलिया, एक बार चोट लगने पर अपने को सँभाल 
रखना कठिन हो जाता है। कबीरदास गवाह हैं कि साई के इस रंग का चोट खाया 
मनुष्य सब रंगों से रंग जाता है और फिर भी इसका रंग सब रंगों से न्यारा होता 
है । स्वयं कबीरदास रग चुके थे । वे इस अकारण प्रेम-पुकार से घायल हो चुके थे । 
व्याकुल भाव से सतगुरु के पास इसका उपाय पूछने गये थे : 
सतगुरु हो महाराज, मोपै साई रंग STAT | 
सब्द की चोट लगी मेरे मन में, बेध गया तन सारा। 
औषध-मूल कछू नहीं लागै, का करे बैद बेचारा ॥ 
सुर-नर-मुनिजन पीर-ओलिया, कोई न पावे पारा। 
साहब कबीर सर्व रॅग-रेंगिया, सव रंग से रंग न्यारा ॥ 
— zeal. 5, पृ. 9 
फागुन की ऋतु नजदीक आ जाती है, प्रियतम के रंग डालने से अपने-आपको 
भूल गया हुआ भक्‍त व्याकुल भाव से सोचने लगता है - हाय, वह सुख फिर क्या 
मिल सकेगा ? क्या वह अलबेला साई फिर मिलेगा ? फिर उसके रंग की चोट खाने 
का सौभाग्य भाग्य में बदा है ? कौन है जो पिया के पास तक पहुंचा सके ? धन्य हैं 
वे जो प्रिय के साथ एकमेक होक र फाग खेलती हैं, धन्य हैं वे जो उसकी मनभावती 
हैं और अभागिन है वह सखी जो ऐचातानी में ही रह गयी | प्रिय का रूप क्या वर्णन 

किया जा सकता है ? प्रेम-दीव।नी प्रेमिका उसे अलग से कैसे समझाये ? वह तो 
सी में समा गयी है,--तन्मय हो गयी है । कबीरदास इस फाग-लीला का आनन्द 
अनुभव कर चुके थे | उनकी गवाही पर हम विश्वास कर सकते हैं कि वह फाग 
साधारण फाग नहीं है । इस पृथ्वी पर उसकी तुलना में कोई फाग खड़ा ही नहीं हो 
सकता है। वह कहने की चीज नहीं है, अनुभव करने की चीज है--“अकथ कहानी” 
है--विरलों के नसीव में इस परम सुख का अनुभव बदा है : 
ऋतु फागुन नियरानी हो, 
कोइ पिया से मिलावे ॥ 
सोई सुंदर जाकों पिया को व्यान है. 
सोइ पिया की मनमानी, 
खेलत फाग अंग नहि मोड़े, 
सतगुरु से लिपटानी । 
इक इक सखियाँ खेल घर पहुंचीं, 
इक इक कुल अरुझानी | 
इक इक नाम विना बहकानी, 
हो रही एंचातानी ॥ 
पिय को रूप कहाँ लगि वरनों, 
रूपहि माहि समानी | 
जो रग रंगे सकल छवि छाके, 
तन-मन सवहि भुलानी । 
यों मत जाने यहि रे फाग है 
यह कछु अकथ-कहानी | 
He कबीर सुनो भाई साधो, 
यह गति बिरलै जानी ॥ 
-- शब्दा. 22, पृ. 15 
यह है लीला | इसका रहस्य समझना कठिन है, क्योंकि यह रहस्य का समा- 
धान है। समाधान का समाधान केसा ? भक्‍त का दावा है कि यह अनुभव से पायी 
जाती है लीला ही लीला का मार्ग है। लीला ही साधन है, लीला ही साध्य है । 
जो साधक एक बार इसकी मस्ती से वाकिफ हो गया वह आठों पहर HAAAT बना 
हता है-- नहीं, वह आठों पहर को, सम्पूर्ण काल को निचोड़कर उसका रस पीता 
है । वह आठों पहर मस्ती से मत्त रहता है, FAR छौल में वह जीवन धारण 
करता है। छौल अर्थात्‌ आनन्द । वह भगवदानन्द की लीला में ही वास करता है। 
उसके लिए सत्य को पकड़ना आसान हो जाता है, क्योंकि वह सांच और काँच के 
ऊपर उठ जाता है | उसका जन्म और मरण का भ्रम भाग जाता है। उसे कोई भय 
नहीं होता, दुःख नहीं होता, वह निर्भय हो जाता है 

आठहूँ पहर मलवाल लागी रहे, 
आठहूँ पहर की छाक पीवै। 
awg पहर मस्तान माता रहै, 
ब्रह्म की छौल में साध जीवै। 
ata ही कहतु औ सांच ही गहतु है, 
काँच को त्याग करि साँच लागा। 
me कब्बीर यों साध निर्भय हुआ, 
जनम और मरन का भ्रम भागा। 
— शब्दा., पृ. 103-4 
भक्त की भगवान्‌ के साथ यह जो आनन्द-केलि या प्रेम-लीला है, बही मध्य- 
युग के समस्त भक्तों की साधना का केन्द्र-बिन्दु है। भगवान्‌ के साथ यह रसमय 
लीला ही भक्त का परम काम्य है--लीला, जिसका कोई प्रयोजन नहीं, फल नहीं, 
कारण नहीं, आदि नहीं, अन्त नहीं । इसी वात को मध्य-युग के अन्यतम वैष्णव 
भक्त विश्वनाथ चक्रवर्ती ने कहा था, 'प्रेम ही परम पुरुषार्थ है--प्रेमा: पुमर्थो 
महान्‌ ।' साधारणतः जिनको पुरुषार्थ कहा जाता है वे धर्म-अर्थ-काम-मोक्ष भक्त के 
लिए कोई आकर्षण नहीं रखते | और कवीरदास ने इसी बात को और शक्तिशाली 
ढंग से कहा था: 
राता-माता नाम का, पीया प्रेम अघाय। 
मतवाला दीदार का, माँग मुक्ति बलाय ॥ 
क. वच., पृ. 13 
और भक्ति के आदर्श की घोषणा करते हुए द्विधाहीन भाषा में कहा : 
भाग बिना नहि पाइये, प्रेम-प्रीति की भक्त। 
बिना प्रेम नहीं भक्ति कछु भक्ति-भरुयो सब जक्त II 
प्रेम बिना जो भक्ति है, सो निज दम्भ-विचार। 
उदर भरन के कारने, जनम गॅवायौ सार ॥' 
स.क. सा., पृ. 41 
परन्तु कब्रीरदास अपने युग के सगुण-साधना-परायण भक्तों से कुछ भिन्न थे । 
यद्यपि दोनों की साधना का केन्द्र-बिन्दु यह प्रेम-भक्ति है,--इसे आनन्दकेलि प्रीति, 
भक्ति, प्रेमलीला आदि जो भी नाम दे दिया जाय,---तथापि एक बात में वे सबसे 
अलग हो जाते हैं। हमने ऊपर लक्ष्य किया है कि भारतीय मनीषी उन दिनों स्मृति 
और पुराणग्रन्थों की छानबीन में जुटे हुए थे । उन्होंने प्राचीन भारतीय परम्परा को 
शिरोधार्य कर लिया था--अर्थात्‌ सब-कुछ मानकर, सबके प्रति आदर का भाव 
बनाये रहकर अपने चलने का मार्ग तय करना । सगुणोपासक भक्तगण भी सम्पूर्ण 
रूप से इस पुरानी परम्परा से प्राप्त मनोभाव के पोषक रहे। समस्त शास्त्रों और 
मुनिजनों को अकुण्ठ चित्त से अपना नेता मानकर उनके वाक्यों की संगति प्रेम-पक्ष 
में लगाने लगे । इसके लिए उन्हें मामुली परिश्रम नहीं करना पड़ा । समस्त शास्त्रों 

का प्रेम-भक्ति-मूलक अर्थ करने में उन्हें नाना अधिकारियों और नाना ATA- 
शैलियों की आवश्यकता स्वीक।र करनी पड़ी, नाना अवस्थाओं और अवसरों की 
कल्पना करनी पड़ी, शास्त्र-ग्रन्यो के तारतम्य की भी कल्पना करनी पड़ी | सात्त्विक, 
राजसिक ओर तामसिक प्रकृति के प्रस्तार से अनन्त प्रकृति के भक्तों और अनन्त 
प्रणाली के भजनों की कल्पना करनी पड़ी। सबको उन्होंने उचित मर्यादा दी । 
यद्यपि अन्त तक चलकर उन्हें भागवत महापुराण को ही सर्वप्रधान प्रमाण-ग्रन्थ 
मानना पड़ा था, पर उन्होंने किसी भी शास्त्र की उपेक्षा या अवहेलना न की । उनकी 
दृष्टि बराबर भगवान्‌ के परम-प्रेममय रूप और उनकी मनोहारिणी लीला पर 
निबद्ध रही, पर उन्होंने बड़े धैय के साथ अन्यान्य शास्त्रों की संगति लगायी और 
एक अभूतपूर्व निष्ठा और मर्यादा-प्रेम को समाज में प्रतिष्ठित कराया । 

कवीरदास का रास्ता उल्टा था। उन्हें सोभाग्यवद सुयोग भी अच्छा मिला 
था । जितने प्रकार के संस्कार पड़ने के रास्ते हैं वे प्रायः सभी उनके लिए बन्द थे । 
वे मुसलमान होकर भी असल में मुसलमःन नहीं थे, हिन्दू होकर भी हिन्दू नहीं थे, 
वे साधु होकर भी साधु (=अगृहस्थ) नहीं थे, वे वैष्णव होकर भी वैष्णव नहीं 
थे, योगी होकर भी योगी नहीं थे । वे कुछ भगवान्‌ की ओर से ही सवते न्यारे बना- 
कर भेजे गये थे । वे भगवन्‌ की नृसिहावतार की मानव-प्रतिमूरत्ति थे। नृसिह की 
भाँति वे नाना असम्भव समझी ज।नेवाली परिस्थितियों के मिलन-बिन्दु पर अवतीर्ण 
हुए थे | हिरण्यकशिपु ने वर माँग लिया था कि उसको मार सकनेवाला न मनुष्य 
हो न पशु; मारे जाने का समय न दिन होन रात; मारे जाने का स्वान न पृथ्वी 
हो न आकाश; मार सकनेवाले का हथियार न धातु काहो न पापाण का-- 
इत्यादि | इसीलिए Sa मार सकता एक असम्भत्र और ARATATH व्यापार AT | 
नृसिंह ने इसतील र्‌ नांना कोटियों के मिलन-विन्दु को चुना था | असम्भव व्यापार 
के लिए शायद ऐसी ही परस्पर-विरोवी कोटियों का मिलन-बिन्दु भगवान्‌ को 
अभीष्ट होता है, कबीरदास ऐमे ही मिलन-बिन्दु पर खड़े Al जहाँ से एक ओर 
हिन्दुत्व निकल जाता है और दूसरी ओर मुसलमानत्व, जहाँ एक ओ र ज्ञ।न निकल 
जाता है, दूसरी ओर अशिक्षा; जहाँ पर एक ओर योगमार्ग निकल जाता है, दूसरी 
ओर भक्तिमार्ग; जहाँ से एक तरफ निर्गुण भावना निकल जाती है, दूसरी ओर 
सगुण साधना,---उसी प्रशस्त चौ रास्ते पर वे खड़े थे । वे दोतों ओर देख सकते थे 
और परस्पर-विरुद्ध दिशा में गये हुए मार्गों के दोष-गुण उन्हें स्पष्ट दिखायी दे जाते 
थे | यह कबीरदास का भगवद्दत्त सौभाग्य था। उन्होंने इसका खूब उपयोग भी 
किया | 

जैता कि शुरू में ही बताया गया है, कबीरदास ने अपनी प्रेम-भक्तिमूला 
साधना का अभ्यास एकदम दूसरे किनारे से किया था । यह किनारा सगुण साधकों 
के किनारे से ठीक see पड़ता है । सगुण साधकों ने सव-कुछ मान लिया था, कबीर 
ने सब-कुछ छोड़ दिया था । प्रयम श्रेणी के भक्तों की महिमा उनके अथक परिश्रम 
और अव्यय धैय में है औरं कबीर की महिमा उसके उत्कट साहस में । उन्होंने सफेद 

कागज पर लिखना शुरू किया था । वे उस पाण्डित्य को बेकार समझते थे जोकेवल 
ज्ञान का बोझ ढोना सिखाता है, जो मनुष्य को जड़ बना देता है और भगवान्‌ के 
प्रेम से वंचित करता है । भगवत्‌-प्रेम पर उनकी दृष्टि इतनी दृढ़-निबद्ध थी कि इस 
ढाई अक्षर (प्रेम) को ही वे प्रधान मानते थे : 
पढ़ि पढ़ि के पत्थर भया, लिखि लिखि भया जु ईट । 
कहै कबीरा प्रेम की, लगी न एकौ छींट॥ 
पोथी पढ़ि पढ़ि जग मुआ, पंडित भया न कोइ। 
ढाई अक्षर प्रेम का, पढे सो पंडित होइ॥ 
यह प्रेम ही सब-कुछ है, वेद नहीं, शास्त्र नहीं, कुरान नहीं, जप नहीं, माला 
नहीं, तस्वीह नहीं, मन्दिर नहीं, मस्जिद नहीं, अवतार नहीं, नबी नहीं, पीर नहीं, 
पेगम्बर नहीं । यह प्रेम समस्त बाह्याचारों की पहुंच के बहुत ऊपर है। समस्त 
संस्कारों के प्रतिपाद्य से कहीं श्रेष्ठ है। जो कुछ भी इसके रास्ते में खड़ा होता हे 
बह हेय है | 
उन्होंने समस्त Tal, उपवासों और तीर्थो को एक साथ अस्वीकार कर दिया | 
इनकी संगति लगाकर और अधिकार-भेद की कल्पना करके इनके लिए भी दुनिया 
के मान-सम्मान की व्यवस्था कर जाने को उन्होंने वेकार परिश्रम समझा। उन्होंने 
एक अल्लाह निरंजन निलंप के प्रति लगन को ही अपना लक्ष्य घोषित किया । इस 
लगन या प्रेम का साधन यह प्रेम ही है; और कोई भी मध्यवर्ती साधन उन्होंने 
स्वीकार नहीं किया । प्रेम ही साध्य है, प्रेम ही साधन-- ब्रत भी नहीं, मुहरम भी 
नहीं; पूजा भी नहीं, नमाज भी नहीं; हज भी नहीं, तीर्थ भी नहीं : 
एक निरंजन अलह मेरा, हिन्दू gen gg नहि मेरा। 
राखू ब्रत न महरम जांनां, तिस ही सुमिरूं जो रहै निदांनां। 
पूजा करूं न निमाज गुजारूं, एक निराकार fete TAIME | 
नां हज जाऊं न तीरथ-पूजा, एक पिछाण्यां तौ क्या दूजा । 
कहै कबीर भरम सब भागा, एक निरंजन-सँ मन लागा। 
क. ग्रं., पद 338 
जो ये पीर-पैगम्बर, काजी-मुल्ला, रोजा-नमाज और पश्चिम की भक्ति हैं, ये 
सभी गलत हैं और वे जो देव और द्विज, एकादशी और दीवाली पूरब की दिशा 
की भक्ति हैं, वे भी गलत हैं । भला हिन्दुओं के भगवान्‌ तो मन्दिर में रहते हैं और 
मुसलमानों के खुदा मस्जिद में, पर जहाँ मन्दिर भी नहीं है और मस्जिद भी नहीं 
है वहाँ किसकी ठकुराई काम कर रही है ? कबीरदास ने इन सबको अस्वीकार कर 
दिया और उन लोगों को भी अस्वीकार कर दिया जो आँख मूंदकर चलना ही 
पसन्द करते हैं । अपने आत्माराम को ही संगी बनाकर वे निकल पड़े | बोले, ‘aT 
फकीर, तू अपनी राह चल। मन्दिर में भी मत जा और मस्जिद की ओर भी रुख 
न कर। काहे को टंटे में पड़ता है। तेरे राम-रहीमा केसौ-करीमा में तो कोई भेद 
नहीं है, तेरे लिए तो दोनों एक ही हैं, एकमेवाद्वितीयम्‌' : 

हमारे रांम-रहीम-करीमा, केसौ-अलह-रांम सति सोई । 
fafaa मेटि विसंभर एकँ, और न दूजा कोई॥ 
इनके काजी-मुलां पीर-पैगम्वर, रोजा-पछिम-निवाजा । 
इनके पूरव-दिसा देव-दिज-पूजा, ग्यारसि-गंग-दिवाजा ॥ 
तुर्क मसीति देहुरै हिन्दू, दुहुंठा रांम खुदाई। 
जहाँ मसीति-देहुरा नाहीं, तहाँ काकी ठकुराई॥ 
faz-gen दोऊ रह तूटी, फूटी अरु कनराई। 
aza उरध दसहूं दिस जित तित पुरि रह्या रांम राई॥ 
कहे कबीरा दास फकीरा, अपनी रहि चलि भाई। 
Za तुरुक का करता एके, ता गति लखी ना जाई॥ 
क. ग्रं. पद 58 
परन्तु कबीर यहीं नहीं रुके । अगर 'अल्लाह' शब्द मुस्लिम धर्म का प्रति- 
निधित्व करता है और 'राम' शब्द हिन्दू संस्कृति का, तो वे इन दोनों को सलाम 
कर देने को तैयार हैं । आखिर कोई-न-कोई शब्द तो व्यवहार करना ही पड़ेगा । 
पर अगर अरबी-फारसी के शब्द मुस्लिम संस्कृति की और संस्कृत-हिन्दी के शाब्द 
हिन्दू संस्कृति की अवश्य याद दिला देते हैं, तो कत्रीरदास इस बुद्धि-भेद को भी 
पनपने नहीं देते । ये वेद और कुरान के भी आगे बढ़कर कहते हैं : 
गगन गरजे Al सदा पावस झरे, होत झनकार नित वजत Ter । 
वेद-कत्तेव की गम्म नाहीं तहाँ, कहै कब्ब्रीर कोई रमै सूरा॥ 
--दाब्दा., पृ. 104 
इस प्रकार सब बाहरी TATA को अस्वीकार करने का अपार साहस लेकर 
कबीरदास साधना के क्षेत्र में अवतीर्ण हुए। केवल अस्वीकार करना कोई महत्त्व 
की बात नहीं है हर कोई हर किसी को अस्वीकार कर सकता है । पर किसी बड़े 
लक्ष्य के लिए बाधाओं को अस्वीकार करना सचमुच साहस का काम है। बिना 
उद्देश्य का विद्रोह विनाशक है, पर साधु उद्देश्य से प्रणोदित विद्रोह शुर का धर्म 
है । उन्होंने अटल विश्वास के साथ अपने प्रेम-मार्ग का प्रतिपादन किया । रूढ़ियों 
और कुसंस्कारों की विशाल वाहिनी से वह आजीवन जूते रहें, प्रलोभन और 
आघात, काम और क्रोध भी उनके मागं में जरूर खड़े हुए होंगे, उन्होंने उनको 
असीम साहस के साथ जीता। ज्ञान की तलवार उनका एकमात्र साधन था, इस 
अद्‌भुत शमशेर को उन्होंने क्षण-भर के लिए भी रुकने नहीं दिया | वह निरन्तर 
इकसार बजती रही, पर शील के स्नेह को भी उन्होंने नहीं छोड़ा,-यही उनका 
कवच था | इन कुसंस्कारों, रूढ़ियों और वाह्याचार के जंजालों को उन्होंने बेदर्दी 
के साथ काटा। वे सिर हथेली पर लेकर ही अपने भाग्य का सामना करने निकले 
थे। क्षण-भर के लिए भी उनकी भवें कुंचित नहीं हुई, माथे पर बल नहीं पड़ा। वे 
सच्चे शूर की भाँति जूझते ही रहे: 

एक समसेर इकसार बजती रहै 
खेल कोइ सुरमा सन्त भेले। 
काम-दल जीति करि क्रोध पैमाल करि 
परम सुख धाम ag सुरति मेलै॥ 
सील से ag करि ज्ञान को aa a 
आय चौगान में खेल aa) 
कहें कब्वीर सोइ सन्त जन सूरमा 
सीस को सौंप करि करम ठेलै॥ 
--शब्दा., पृ. 106 
जो लोग कबीरदास को हिन्दू-मुस्लिम धर्मो का सर्व-धर्म-समन्वयकारी सुधारक En 
मानते हैं वे क्या चाहते हैं, ठीक समझ में नहीं आता । कबीर का रास्ता बहुत साफ 
था। वे दोनों को शिरसा स्वीकार कर समन्वय करनेवाले नहीं थे। समस्त 
बाह्याचारों के जंजालों और संस्कारों को विध्वंस करनेवाले क्रान्तिकारी थे । 
समझोता उनका रास्ता नहीं था। इतने बड़े जंजाल को नाहीं कर सकने की क्षमता 
मामूली आदमी में नहीं हो सकती । कमजोर स्नायु का आदमी इतना भार वर्दादत 
नहीं कर सकता | जिप्ते अपने मिशन पर अण्ड विश्वास नहीं है वह इतना असम 
साहसी हो ही नहीं सकता | 
कबीर ने जो समस्त बाह्याचारों को अस्वीकार करके मनुष्य को साधारण 
मनुष्य के आसन पर और भगवान्‌ को 'निरपल्ल' भगवान्‌ के आसन पर बैठाने की 
साधना की थी, उसका परिणाम क्या हुआ और भविष्य में वह उपयोगी होगा या 
| नहीं, यह प्रश्‍न उतना महत्त्वपुर्ण नहीं । सफलता महिमा की एकमात्र कसौटी नहीं 
है । आज शायद यह सत्य निविड़ भाव से अनुभव किया जानेवाला है कि सबकी 
विशेषताओं को रखकर मानव-मिलन की साधारण भूमिका नहीं तैयार की जा 
सकती | जातिगत, कुलगत, धर्मगत, संस्कारगत, विश्वासगत, शा स्त्रगत, सम्प्रदाय- 
गत बहुतेरी विशेषताओं के जाल को छिन्न करके ही वह आसन तैयार किया 
जा सकता हे जहाँ एक मनुष्य दूसरे से मनुष्य की हैसियत से ही मिले । जब तक 
यह नहीं होता तब तक अशान्ति रहेगी, मारामारी रहेगी, हिसा-प्रतिस्पर्दधा रहेगी । 
कबीरदास ने इस महती साधना का बीज वोया था। फल क्या हुआ, यह प्रश्‍न 
हत्त्वपुर्ण नहीं है आधुनिक काल के श्रेष्ठ कवि रवीन्द्रनाथ ने विदवासपुर्वक गाया 
है कि 'जीवन में जो पूजाएँ पूरी नहीं हो सकी हैं, मैं ठीक जानता हूँ कि वे भी खो 
नहीं गयी हैं। जो फूल खिलने से पहले ही पृथ्वी पर झड़ गया, है, जो नदी मरुभूमि 
के मार्ग में ही अपनी धारा खो बैठी है, मैं ठीक जानता हूँ कि वे भी खो नहीं गयी हैं। 
जीवन में आज भी जो कुछ पीछे छूट गया है, जो कुछ अधूरा रह गया है, मैं ठीक 
जानता हूँ, वह भी व्यर्थ नहीं हो गया है । मेरा जो भविष्य है, जो अब भी अछूत है, 
वे सब तुम्हारी वाणी के तार में बज रहे हैं, मैं ठीक जानता हूँ, ये भी खो नहीं गये 

जीवने यत पूजा हलो न सारा, 
जानि हे जानि ताओ ह्य नि हारा ! 
ये फुल न फुटिते झरेछे धरणीते 
ये नदी मरुपथे हारालो धारा । 
जानि हे जानि ताओ ह्य नि हारा । 
जीवने आजो याहा रयेछे पिछे, 
जानि हे जानि ताओ हय नि मिछे, 
आमार अनागत आमार अनाहत 
तोमार वीणा तारे बाजिछे ता'रा। 
जानि हे जानि ताओ हय नि हारा ।--'गीतांजलि' 
कवीरदास की साधना भी न तो लोप हो गयी है, न खो गयी S| उनका TAM 
विश्वास था कि जिसके साथ भगवान्‌ हैं और जिसे अपने इष्ट पर अखण्ड विश्वास 
है उसकी साधना को करोड़-करोड़ काल भी झकझोरकर विचलित नहीं कर सकते: 
जाके मन विश्‍वास है, सदा गुरु है संग। 
कोटि काल झकझो रहीं, तऊ न हो चित मंग ॥ 
~स क. सा., पृ. 184 


` 


YA 


AAA का आदर्श 


हमने देखा कि कवीरदास की भक्ति-साधना का केन्द्र-विन्दु प्रेम-लीला है । किन्तु 
इस लीला का जो स्वरूप कबीरदास ने उपस्थित किया है, वह बहुत व्यापक और 
विश्ञाल है | भक्ति-रूपी प्रिया के लिए भगवान्‌-रूपी प्रेमिक ने जो चुनरी संवार दी 
है वह मामूली चुनरी नहीं है और उस चुनरी को धारण कर सकने की क्षमता भी 
मामूली नहीं है | स्वयं प्रिय ही जिस पर प्रसन्न होकर यह चुनरी दे दे वही इसे पा 
सकता है, वही इसे पहन सकता है--यमेवैप वृणुते तेन लभ्यः। कैसी है वह चुनरी? 
अप्टप्रहर-रूपी आठ हाथों की वह बनी है और पंचतत्त्व रूपी पाँच रंगों से रंगी है। 
समूचा काल उसका उपादान है और समस्त जड प्रकृति उसकी प्रकाशिका । काल 
के महान्‌ उपादान से जो आवरण-पट तैयार हुआ है उसको प्रकाशित करने के लिए 
पंचतत्त्व ही उपयुक्त रंग है। काल का अनादि-अनन्त प्रवाह सचमुच ही तब तक 
व्यक्त नहीं हो सकता था जव तक पंचतत्त्वो के द्वारा हम उस पर लकीर खींच- 
खींचके न देख लें । काल अविभाज्य है, अगणनीय है, अपरिमेय है । ठोस पदार्थों के 

द्वारा ही हम उसका विभाग करते हैं, गणना करते हैं, परिमाप करते हैं । सूर्य- 
चन्द्र-तारा-ग्रह-उपग्रह्‌ आदि बाह्य वस्तुओं से और मन-वुद्धि आदि अन्तःकरण से 
हम इस अविभाज्य काल का रस ग्रहण करते हैं। इसीलिए काल-रूप सनातन तत्त्व 
से बनी हुई चुनरी के लिए daaa (और इसीलिए लक्षण से जड़ प्रकृति ) ही 
उपयुक्त रंग है। इस महान्‌ श्यंगार-पट के आँचल में सूर्य, चन्द्र और तारों की 
जगमग ज्योति का जलना ही उपयुक्‍त चित्रण-सामग्री है। इस अनादि-अनन्त चुनरी 
को किसी ने ताने-बाने पर नहीं बुना--यह सनातन है, चिर नवीन है। पिया ने 
प्रसन्न होकर जिस प्यारी को यह श्छंगार-शाटिका दान की हो, धन्य है वह प्रियतमा, 
बलिहारी है उस {प्रियतम की ! 
चुनरिया हमरी पिया ने सवारी, 
कोई पहिरै पिय की प्यारी! 
आठ हाथ की बनी चुनरिया 
qq रग पटिया पारी। 
चाँद सुरुज जामें आंँचल-लागे 
जगमग जोति उजारी। 
fag ताने यह बनी चुनरिया 
दास कबीर बलिहारी ॥ 
यह विशाल परिधेय-पट जिस प्रिय ने दिया है वह अजीव मस्तमौला है । प्रेम 
उसका सस्ता भी नहीं है, हल्का भी नहीं है। वह fet यह चुनरी देता है उससे 
बहुत बड़ा मूल्य चुका लेता है। इस चुनरी को पा लेना सौभाग्य की बात है, पर 
इसको सँभालके रख लेना हिम्मत का काम है। भक्त-गण साक्षी हैं कि इस महान्‌ 
दान को जिस व्यक्ति ने हल्का और मुलायम समझा वह हमेशा के लिए गया । 
भगवान्‌ ने जिस उपहार को प्रेमपूर्वक दिया हो उसे हल्का और मुलायम समझना 
गलती है। प्रेम जितना ही महान्‌ होगा, उसकी कीमत भी उतनी ही अधिक होगी। 
यह्‌ तो माला नहीं है, यह उसकी तलवार है । भक्त ने भावुकता के आवेश में जिसे 
भगवान्‌ की वरमाला समझा, वह वस्तुतः तलवार निकली ! आग के समान हे 
उसकी आँच, वज्र के समान है भार ! 'हे प्रिय, तुमने कल की सुहागरात को यह 
क्या रख दिया है ? प्रातःकालीन तरुण प्रक,श ज्यों ही खिड़की के रास्ते तुम्हारी 
शय्या पर पड़ा त्यों ही मैंने देखा कि यह्‌ तो तुम्हारी तलवार है ! चहकते हुए सवेरे 
के पक्षी ते व्यंग्य किया-- नारी, तूने क्या पाया है ?' ना, यह माल्य नहीं है, 
नैवेद्य का पात्र नहीं है, गन्धजल की झारी भी नहीं है--अरे, यह्‌ तो तुम्हारी 
भयंकर तलवार है |’: 
प ए तो माला नय गो, ए ये 


aaa तोमार तरवारि । 


ज्वले ओठे आगुन येन 
aa भारी--- 

ए ये तोमार तरवारि। 
तरुण आलो जानला बैये 
पडलो तोमार शयन-छेये 
भोरेर पाखी छुधाय गेये 
“की पेलि तुइ नारी ! ' 
नहे ए माला, ए थाला। 
गंधजलेर झारी, 
ए ये भीषण तरवारि।--रवीन्द्रनाथ : 'खेया' 
भक्त हैरान है ! इसे ही क्या दान कहते हैं ? हाय, हाय, उसे वह कहाँ छिपा- 
कर रखे ? स्थान कहाँ है ? हाय प्यारे, यही क्या तुम्हारा दान है? मैं शक्तिहीना 
नारी, मुझे क्या यह आभूषण शोभेगा ? तुम्हारे इस प्रेमोपहार को रखने का एक- 
मात्र स्थान तो यह कलेजा है, पर वहाँ रखती हूँ तो प्राण व्यथा से काँप उठते हैं, 
तो भी हे प्रियतम, तुम्हारे इस दान को मैं इसी कलेजे से लगा लूँगी । मैं जान गयी 
कि तुम जिसे प्यार करते हो उसके लिए फूल की सेज नहीं देते, दु:ख का कॅटीला 
मार्ग दिखा देते हो: 
ताइ तो आमि भावि बसे 
ए कि तोमार दान? 
कोथाय एरे afer राखि 
नाइ ये हेन स्थान। 
ओगो ए कि तोमार दान? 
शक्तिहीना मरि लाजे 
ए भूषण कि आमार साजे? 
राखते गेले बुकेर माझे 
व्यथा ये पाय प्राण। 
तबु आजि बइब बुके 
एइ वेदनार मान। 
faa तोमारि एइ दान ।--रवीन्द्रनाथ : 'खेया' 
सो, उस मस्ताने प्रियतम की चुनरी सँभालना भी कठिन काम है । रणरंग का 
मतवाला सूरा दो-चार क्षण के लिए जूसता है । क्योंकि उसे जो उपहार मिला है, 
वह स्थूल है, इस उपहार का प्रेम भी स्थूल है । भले वह उपहार राज्य हो, यश हो, 
मान हो, धन हो । सती का संग्राम एकाध पलक रहता है, वह भी प्रलोभनों से 
जूझती है, पर जो धर्म उसे उपहार के रूप में मिला है वह सूक्ष्म होने पर भी 
सांसारिक है । परन्तु भकत का संग्राम दिन-रात का जूझना है, मन और प्राण की 
वाजी है । जरा-सी बाग ढीली हुई कि ag गिरा। उसका गिरना भी मामूली गिरना 
नहीं है, क्योंकि वह आसमान से गिरता है और धरती पर टुकड़े-टुकड़े होकर बिखर 
जाता है । इस भयंकर जूझ का कारण यह्‌ है कि भक्त को जो प्रेम उपहार में मिला 

है वह बहुत बेशकीमती है । उसका दाम चुकाना मामूली बात नहीं है । वह फूलों 
की सेज नहीं है, काँटों का जंगल है। यह दिन-रात का जूझना, दुःख और विपत्ति 
में बढ़ते जाना, किसी बिरले का ही काम है : 
साध का खेल तो विकट वेढा मती 
सती और सूर की चाल आगे। 
सूर घमसान है पलक दो चार का 
सती घमसान पल एक लागे। 
साध संग्राम है रैन-दिन जूझना 
देह पर्जन्त का काम भाई। 
कहैं कब्ब्रीर SH बाग ढीली करै 
उलटि मन गगन सों जगी आई। 
--शब्दा., T. 108 
तो क्या भगवान्‌ का प्रेम किसी एक व्यक्ति को ही प्राप्त होता है ? और लोग 
कया निपट ठँठे ही हैं ? नहीं; भला कौन है जिसे प्रियतम ने सनातन काल-तत्त्व की 
बनी हुई और पंच-तत्त्व की रंगी हुई चुनरी नहीं दी है? दी तो है लेकिन सँभालके 
रख सकनेवाला ही उसका प्रिय है, उस महान्‌ श्छुंगार-पट का मूल्य समझ सकने- 
वाला धन्य है। बाकी लोग जो उसे मलिन कर रहे हैं, छिन्न-भिन्न कर रहे हैं, 
हल्का मान बैठे हैं, वे दयनीय नहीं तो क्या हैं? प्रियतम तो बराबर पुकार रहा 
है-शब्द की चोट से वेध रहा है--कौन है जो उसके साथ आनन्द-केलि को 
निकल पड़ेगा ! चुतरी गन्दी हो गयी है या गन्दी हो रही है, इस बात से मत में 
पश्चात्ताप भी तो हो ! अरे ओ सुहागिन, साहब जब तुझे अपनायेगा तो तेरी 
चुनरी का दाग भी मिट जायेगा। क्यों नहीं तू एक बार उसकी पुकार पर चल 
पड़ती | — 
मोरी चुनरी में परि गयो दाग पिया । 
पाँच तत्त की बनी चुनरिया, सोलह सै बंद लागे जिया । 
यह चुनरी मेरे AF तें आई, ससुरा में मनुआँ खोय दिया | 
मलि मलि धोई दाग न छूटे, ग्यान को साबुन लाय पिया । 
कहै कबीर दागन Bled, जब साहेब अपनाय लिया॥ 
--शब्दा., पृ. 48 
इस प्रकार कबीरदास ने इस प्रेम की लीला को एक बहुत ही वीर्यवती साधना 
के रूप में देखा है। एक बार जिसे भगवान्‌ की रहस्य-केलि की पुकार सुनायी दे 
जाती है वह व्याकुल हो उठता है, प्रिय-मिलन के लिए उसकी तड़पन संसार के 
किसी और विरह-व्यापार से तुलनीय नहीं हो सकती | चकई का विरह प्रसिद्ध ठे 
पर वह भी तो रात की समाप्ति के बाद प्रिय के साथ आसानी से मिल जाती Zl 
राम का विरह इतना आसान नहीं है। एक बार जो इस विरह की चपेट में आ 
गया वह कुछ ऐसा बेहाल हो जाता है कि कहकर प्रकाश करना कठिन है। उसे न 

दिन में सुख मिलता है न रात में; न सपने में, न जागरण में; न धूप में, न छाँह में । 
राम-विरह का मारा भक्‍त हरएक साधक से पूछता रहता है कि वह कहाँ है, उसका 
प्रियतम किधर है, उसके पास जाने का रास्ता क्या है। वह ठीक उसी विरह में 
ऊबी विरहणी के समान होता है जो हर एक राहगीर से पूछती रहती है कि उसके 
प्रियतम कब आयेंगे : 
चकवी विछुरी रेणि की, आइ मिली परभाति। 
जे जन fag? राम से, ते दिन मिलें न राति ॥ 
बासरि सुख ना रैण सुख, नां सुख सपुने माँहि। 
कबीर बिछुट्या रामसूँ, ना सुख धूप न छांहि॥ 
विरहिन ऊभी पंथसिरि, पंथी pA धाइ। 
एक सवद कहि पीव का, कव रे मिलेंगे आइ॥ 
-- क. ग्र., पृ. 7-8 
रवीन्द्रनाथ ने जिसे तलवार कहा है, कवीरदास ने उसी को बाण कहा है। 
यह बाण जब प्रियतम के कमान से खिंचकर भक्त के कलेजे में लगता है तो अन्तर 
छेद देता है, HAT को वेध देता है। जब तक यह्‌ बाण लग नहीं जाता तब तक 
कुछ पता नहीं चलता और जब एक वार कलेजे में घुस जाता है तो उसकी पीड़ा 
तक ऐसी मधुर लगती है, कुछ इतनी मनभावनी होती है कि भक्त बार-बार 
प्राथना करता है कि हे प्रिय, इस बाण से फिर छेद दो, फिर इस हृदय-देश को 
कुरेद डालो । अब तो वह्‌ बाण ही जीवन-आधार हो जाता है। उसके बिना भक्त 
को कल नहीं पड़ती : 
कर कमन सर साधि करि, खेंचि जू मार्या माँहि। 
भीतरि भिद्या सुमार है, जीवै कि जीवै नाहि॥ 
जब हूँ मारा afa करि, तब मैं पाई जाणि। 
लागी चोट मरम्म की, कई कलेजा छाँडि॥ 
fafa सरि मारी काल्हि, सो सर मेरे मन बस्या । 
तिहि सरि asg मारि, सर बिनु सचुपाऊं नाहीं ॥ 
- ~क. ग्र., पु. 8-9 
परन्तु वह प्रिय बड़ा ही कठोर है, और जैसा कि रवीन्द्रनाथ ने कहा है, 'दुःख 
की रात का राजा है, अन्धकार-भरे महल का बादशःह है ! ' उसे सुख और साज 
पसन्द नहीं; अपनी प्रेयसी के विरह में वह रस लेता है। वह्‌ सहज ही नहीं गलता । 
जब दुःख की आँधी आती है, तब बिजली की कड़क के साथ वह भक्त प्रेयसी के 
छिन्न-भिन्न शयन-कन्था पर आ विराजमान होता है। उसका रास्ता दुःख का है; 
संकट का है, जूझने का है, विपत्ति का है ! भोले हैं वे, जो दुःख की इस महिमा को 
नहीं समझते । अरे कौन है वहाँ पड़ा हुआ ? खोल दे दरवाजा, जल्दी खोल दे । 
मांगल्य-शंख की गम्भीर ध्वनि से मुखरित कर दे दिगन्त को । घनी काली गहरी 
रात में अँधेरे घर का बादशाह आया है। देख, आंधी से दिशाएँ समाच्छन्न हैं, 

आकाश में बारम्बार वज्न-निनाद हो रहा है, विजली झलक रही है । खींच ले आ, 
बिछा दे अपनी फटी गूदड़ी । अचानक दुःख की रात का मेरा राजा आंधी के साथ 
आ पहुँचा है : 
ओरे दुयार खुले दे रे-- 
बाजा शंख बाजा | 
गभीर राते एसेछि आज 
आधार घरेर राजा। 
qa डाके शून्य तले 
faa झिलिक झले! 
छिन्न शयन टेने एने 
आडिना तोर साजा। 
झड़ेर साथे हठात्‌ एलो 
दुःख-रातेर राजा | रवीन्द्रनाथ : 'खेया' 
सो, कबीरदास का प्रियतम भी 'दुःख का राजा है'। उसका रास्ता देखते- 
देखते आँखों में झाई पड़ गयी हैं, नाम पुकारते-पुकारते जीभ में छाले पड़ गये हैं। 
रात-दिन आँखों से निर्भर झर रहा है, मुख से पपीहे की रट लगी हुई है--विरह- 
वेदना से सारा शरीर म्लान हो गया है । यह अजब ‘Ga’ है। लोग इसे सांसारिक 
पीड़ा समझते हैं जो केवल कष्ट देती है, केवल अभाव का प्रतिनिधित्व करती है। 
लेकिन यह पीड़ा अभाव-जन्य नहीं है, भाव-स्वरूप है। लोग जिसे दुःख कहते हैं 
saa यह भिन्न है । यह जो परमप्रियतम के लिए रो-रोकर आँखें लाल हो गयी 
हैं, यह भी एक अनिवंचनीय आनन्द है--प्रेमक्रषायित नयनों की अद्भुत खुमारी 
है। प्रियतम इस दुःख के मार्ग से आता है, रोदन ही उसका मार्ग है | वह हँसी को 
पसन्द नहीं करता, सुख को नहीं चाहता और इसलिए इस रोदन में भकत एक 
प्रकार का उल्लास अनुभव करता है, क्योंकि यह प्रेमी के मिलन का मार्ग है: 
aafsat ate पडी, पन्थ निहारि निहारि। 
जीभड़ियाँ छाला पड़ या, राम पुकारि पुकारि॥ 
नैना नीझर लाइया, रहट बसै निस-जाम। 
पपीहा ज्यू पिव पिव करों, कब रे मिलहुगे राम N 
अंखडि प्रेम-कसाइयाँ, लोग जाणे दुःखड़ियाँ। 
साँई अपणे कारणें, रोई रोई रत्तड़ियाँ॥ 
हसि हसि कन्त न पाइये, जिनि पाया तिन रोइ। 
जो हेंसि हँसि ही हरि मिलै, तो न दुहागिनि कोइ ॥ 
क. ग्रं., पृ. 9 
एक बार अगर वह्‌ प्रियतम मिल जाय तो भकत उसे नैनो में इस प्रकार बन्द 
करले कि वह और किसी को देख सके और न प्रियतम को ही किसी और के 


देखने का मौका मिले: 

नैना अन्तरि आव तूं, ज्यूँ at नैन झेपेउं । 
at हों देखों ओरकूं, ना तुझ देखन देउ ॥---क. ग्रं., प. 19 
कबीरदास के प्रेम के आदर्श सती और यूर हैं। जो प्रेम पद-पद पर भाव- 

विह्वल कर देता है, मन और बुद्धि का मन्थन कर मनुष्य को परवश बना देता है, 
जो उत्तम भावावेश प्रेमी को हतचेत बना देता है, वह कवीरदास का अभीष्ट नहीं 
हे। भक्त का संग्राम सूर के संग्राम से भी बढ़कर है, सती के आत्मबलिदान से भी 
श्रेष्ठ है । परन्तु फिर भी यदि भक्त के आत्मवलिदान की झलक कहीं दिख सकती 
है तो वह सती और शूर में ही दिखती है : 

साधु सती और सूरमाँ इन पटतर कोड नाहि। 

अगथ-पंथ कौं पग धरें, डिगे तो कहाँ समाहि॥ 31 ॥ 

साधु सती औ सूरमाँ कबहुँ न फेरे पीठ। 

तीनों निकसि जो बाहुरें, ताको मुँह मति दीठ।। 39 ॥ 

टूटै बरत अकास सो, कौन कहत है झेल। 

साधु सती अरु सूर का, अंनी ऊपर खेल || 26॥ 

"णस. क. सा., पृ. 220 
परन्तु फिर भी, 
आगि आँच सहना सुगम 
सुगम खड्ग की धार । 
नेह निवाहन एकरस 
महा कठिन व्यवहार ॥ 61 1 


यह जो एकरस प्रेम है उसका निवाहना सचमुच कठिन व्यवहार है। एक रस 
अर्थात्‌ जो भावावेग से उफन न पड़े और विरह-ताप से बैठ न जाय; जो क्षणिक 
आवेश में ज्ञान और कर्म की मर्यादा न तोड़ दे और चिर-अभ्यास से जड़ आवर्तन 
का रूप न ग्रहण कर ले। रवीन्द्रनाथ ने इस बात को बहुत ही कवित्वपूर्ण और 
मामिक भाषा में व्यक्त किया है : “हे नाथ, जो भक्ति तुम्हें लेकर अधीर हो उठती 
है, क्षणभर में नृत्य-गीत-गाने के रूप में विह्वल हो उठती है, भावोन्माद से मत्त 
बना देती है, यह ज्ञान को लोप कर देनेवाली (बेहोश कर देनेवाली) उफनती हुई 
फेनमयी भक्ति की मद-धारा मुझे नहीं चाहिए । हे. नाथ, मुझे ara भक्तिरूपी 
स्निग्ध अमृत से भरा हुआ मंगल-क्रलश दान करो-मंगलकलश, जो संसार के 
भवन-द्वार पर सुशोभित हो,--जो भक्ति मेरे समस्त जीवन में गूढ़ और गम्भीर 
भाव से फैल जायेगी, समस्त कमो में मुझे बल देगी, और हमारी उन सारी शुभ 
चेष्टाओं को भी आनन्द और कल्याण से भर देगी जो विफल हो चुकी हैं। यह 
शान्तरस-भकित मुझे सब प्रेमों में तृप्ति देगी, समस्त दुःखों में कल्याण देगी, समस्त 
सुखों में दाहहीन दीप्ति भर देगी। भावना-वेग के आँसुओं को रोककर मेरा चित्त 
परिपूर्ण, अमत्त और गम्भीर बना रहेगा”-- 

ये भक्ति तोमारे लये धैर्य नाहि माने, 
मुहूर्ते विह्वल हय नृत्य-गीत-गाने, 
भावोन्माद मत्तताय, सेइ ज्ञानहारा 
उद्श्रान्त उच्छलफेन भक्ति-मद-धारा 
नाहि चाहि नाथ । दाओ भक्त शान्तिरस, 
स्निग्ध-सुधापूर्ण करि, मंगल कलस 
संसार-भवन द्वारे। ये भक्ति-अमृत 
समस्त जीवन मोर हइबे विस्तृत 
faye गभीर, ad कर्मे दिवे बल 
व्यर्थ शुभ चेष्टारे ओ करिवे सफल 
आनन्दे कल्याण । सर्व प्रेमे दिवे तृप्ति 
सर्व दुःखे दिवे क्षेम, सर्वं सुखे दीप्ति- 
agdal समारिया भाव-अश्रुनीर 
चित्त दवे परिपूर्ण अमत्त गम्भीर। --नैवेद्य' 
सो, कबीरदास का आदश भी वही है जो क्षण-भर के भावावेश में उफन नहीं 
पडता । यह प्रेम मृत्यु का प्रेम है, सिर उतारकर ही किसी को इस प्रेम-मन्दिर में 
बैठने का अधिकार मिलता है । अगम्य है इसका मार्ग, अगाध है इसका विस्तार | 
यह खाला का घर नहीं है जहाँ मचलने और रोने से ही फरमाइश पूरी हो 
जाती है: 
कबीर यहु घर प्रेम का, खाला का घर नाहि। 
सीस उतारे हाथि करि, सो पैसे घर माहि॥ 
कबीर निज घर प्रेम का, मारग अगम-अगाध। 
सीस-उतारि पगतलि धरे, तब निकटि प्रेम का स्वाद ।। --क. ग्रं., पु. 69 
और फिर जिस सती ने हाथ में सिंदूर की डिबिया ले ली है, उसे मृत्यु का कया 
डर ? सिन्दूर की डिबिया अर्थात्‌ अचल सौभाग्य की निशानी । भक्त भी भगवान्‌ 
क्रे साथ अनन्त मिलन का अभिज्ञान जब पा जाता है तो उसे मृत्यु का कोई डर 
नहीं रहता । मृत्यु उसके लिए आनन्द है, क्योंकि इसी दरवाजे से 'पूरण परम.नर्द' 
का आगमन होता है। मृत्यु तो सीमा के अन्त का नाम है और सीमा का अन्त 
पाना ही असीम की गोद में जाना है! इसलिए भक्त मृत्यु की परवा तो करता 
ही नहीं, उल्टे उसे चाहता है, कब वह दिन आयेगा जब वह मृत्यु के द्वारा इस 
सीमा को.पार कर जायेगा और श्रसीम 'पूरण परमानन्द' में मिल जायेगा : 
अब तो ऐसी g पड़ी, मनकारु चित कीन्ह । ` 
मरने कहा डराइये, हाथि स्यँधौरा aren 
जिस मरनेंथें जग डरै, सो मेरे आनन्द । 
कब afg कब ag, पूरण परमानन्द ॥ 
z --क. ग्रं., पृ. 69 

मृत्यु ? मरना भी कोई चाहेगा ? पर भक्‍त मरना चाहता है, आत्म-हत्या 
नहीं । सांसारिक विषयी व्यक्ति आत्म-हत्या करते हैं । मृत्यु तो संग्राम में होती 
हर से होती | मरनेवाला अपने को बलिदान कर देता है। जो अपने 
को बलिदान नहों करता वह रोग-शोक का शिकार हो जाता है । उसकी मृत्यु या 
तो परवश-मृत्यु है या आत्मघात है। पर जो प्रतिक्षण अपने को उत्सर्ग कर सका 
है, जो सदा सिर हथेली पर लिये हुए है, वह जीता भी है तो मृत्यु का वरण 
करके । अपना आपा ही तो सीमा है, बन्धन है, भय है । उसको त्याग देना और 
बलिदान कर देना ही मृत्यु है। सो, कबीरदास इसी मृत्युको वरण करने की 
सलाह देते हैं । मरके मरना तो कोई मरना नहीं हुआ, क्यों न जीते ही मरा जाय? 
अपने-आपको उत्सर्ग कर देना ही जीते हुए मर जाना है ? 
हौं तोहि get हे सखी, जीवत क्यों न मराइ। 
मूंवा पीछे सत करे, जीवत क्यूँ न कराइ ॥--क. ग्र, पृ. 71 
कबीर के प्रेम का जो आदर्श है वह कविवर रवीन्द्रनाथ के प्रेम-लीला के 
आदर्श से मिलता-सा है | रवीन्द्रनाथ ने बहुत अधिक सरस और कवित्वपूर्ण मंगी 
में जिस प्रेम-लीला को व्यक्त किया है उसे कबीर ने सरल, फक्क्रड़ाना और अर्थ- 
पूर्ण भाषा में व्यक्त किया है । रवीन्द्रनाथ काव्य के सुकुमार माध्यम का सहारा 
लेते हैं और ने-पुराने, बाहर के और घर के शत-शत विचारों की सहायता से 
जिस भाव-जगत्‌ का निर्माण करते हैं वह अपूर्व है, परन्तु, यह कहने में कोई ह 
नहीं कि उनके आदर्श का वैसा ही रूप कबीर में मिल जाता है। कभी-कभी 
रवीन्द्रनाथ की कविताएँ और आलोवनाएँ कबीर को समझने में सहायक होती 
हैं। फिर भी दोनों में एक बड़ा भारी भेद है जिसे जानना कबीर के पाठक के लिए 
बड़े काम की चीज है। ऊपर हमने कई जगह लक्ष्य किया है कि कबीर और रवीन्द्र- 
नाथ दोनों की ही धारणा है कि भगवान्‌ भक्त के साथ प्रेम-केलि के लिए व्याकुल 
रहते हैं । पर रवीन्द्रनाथ की अधिकांश कविताओं और गीतियों में भक्‍त के पास 
भगवान्‌ स्वयं अभिसार करते हैं जबकि कबीर की अधिकांश कविताओं में भक्त 
ही अभिसारिका का कार्य करता है। ऐसा तो नहीं है कि रवीन्द्रनाथ में एक जगह 
भी भक्‍त अभिसार के लिए नहीं निकला हो और कबीर में कहीं भी भगवान्‌ ने 
अभिसार का प्रयत्न न किया हो, पर सव मिलाकर कबीर का भक्त अभिसार का 
प्रयत्न स्वयं करता है जबकि रवीन्द्रनाथ का भगवान्‌ निरन्तर अभिसार करता 
रहा है । 
कबीरदास की भक्त-रूपी अभिसारिका आरती सजाकर प्रिय को ढूँढने निकल 
पड़ती है, प्रेम-रस की बूँद से चुनरी भीजती रहती है : 
भीजै चुनरिया प्रेमरस-बूँदन। ` ` 
आरती साज के चली है सुहागिन, + eS 
प्रिय अपन को ढूँढ़त ।--शब्दा., पु. 9 
या फिर ag प्रियतम की ऊंची अटारी तक पहुंचकर भी लज्जा से भरी ऊपर 

जाने में संकोच करती है, पैर उसके थक गये होते हैं, यदि हिम्मत करके चढ़ने के 
लिए पैर भी उठाती है तो सीढ़ियों पर ही लड़खड़ा जाती है, अंग-अंग थहरा जाते 
हैं, चित्त भय से काँप उठता है--अनाड़ी नारी इस महीन ऊंचे-सँकरे मार्ग की 
थाह ही नहीं पाती ! और फिर भी यह कैसा मोह है, सद्गुरु के उपदेश से उसका 
अन्तरपट ज्यों ही खुलता है त्यों ही ऊंचाई गायब हो जाती है, दूरी दूर हो गयी 
होती है और थकान का पता ही नहीं रहता ! प्रियतम हृदय में ही क्रीड़ा करते 


पाये जाते हैं : 


पिया-मिलन की आस wat कबलौं खरी। 
ऊंचे नहि चढ़ि जाय मने लज्जा भरी॥ 
पाँव नहीं ठहराय चढ़ गिर गिर परूँ। 
फिर फिर aed सम्हारि चरन आगे धरूं ॥। 
अंग अंग थहराय तो केहि बिधि डरि रहूँ । 
करम-कपट मग घेरि तो भ्रम में परि रहूँ ॥ 
बारी निपट अनारि तो झीनी गैल है। 
अटपट चाल तुम्हार मिलन कस होइ है॥ 
छोरो कुमति-विकार सुमति गहि लीजिये । 
सतगुरु-शब्द सम्हारि चरन चित दीजिये॥ 

अन्तरपट दे खोल शब्द उर लाव री। 
दिल-बिच दास कबीर मिलें तोहि वावरी ॥ 


क. वच., पृ. 141-2 

या फिर वह ऊँचे-रपटीले मार्ग पर व्याकुल भाव से निकल पड़ती है, पाँव 
डगमगाते रहते हैं, मन लाज और कुल की मर्यादाओं के भंग होने के भय से TAF 
बना रहता है, नैहर की बसनेवाली होने के कारण वह नैहर में प्रियसमागम-- 
सो भी अभिसार की लज्जा नहीं छोड़ प।ती, ऊंचे महल को देखकर भौचक्का रह 
जाती है । परन्तु सद्गुरु-रूपी दूती मिलते ही प्रियतम के गले लगना उसके लिए 


सम्भव हो जाता है: 
मिलना कठिन है कैसे, मिलौंगी प्रिय जाय । 


समझि-सोचि पग धरौं जतन से, बार-बार डिग जाय । 
ऊंची ta राह रपटीली, पाँव नहीं ठहराय l 
लोक-लाज कुल की मरजादा, देखत मन सकुचाय। 
नैहर-बास बसौं पीहर में, लाज तजी नहि जाय॥ . 
अधर-भूमि जहुँ महल पिया का, हम पै चढ़यौ न जाय। 
धन भइ बारी पुरुष भये भोला, सुरत झकोरा खाय ॥। 
दूती सतगुरु मिलै बीच में, 
साहब कबीर पिया सो भेट्यौ, सीतल कंठ लगाय॥ 

~क. वच., पु. 136-7 


दीन्हों भेद बताय। 

और सही वात तो यह है कि उमे नैहर अच्छा लगता ही नहीं । उसके प्रियतम 
की नगरी--जहाँ दिन-रात मोती बरसते हैं, जहाँ प्रिय की मधुर मुरली से दिगन्त 
मुखरित होता रहता है, जहाँ बिना मूल के कभल-पुष्यो और अन्य नाना-विध 
कुसुमों के सौरभ से वायुमण्डल व्याप्त रहता है--वह नगरी उसको खींचती रहती 
है । वह अभिसार-यात्रा को निकलने को वाध्य है । चातक जे से चाँद की ओर टक 
लगाये रहता है वैसे ही वह उस प्रेममयी नगरी को ताकती ही रह जाती है : 
मोतिया बरसे रौरे देसवां दिन-राती । 
मुरली-शब्द सुनि मन आनंद भयौ, जोति बरै दिन-राती । 
बिना मूल के कमल प्रगट भयौ, फुलवा फुलत भाँति मांती । 
जैसे चकोर चंद्रमा चितवै, जैसे चातक स्वाती ।। इत्यादि । 
--शब्दा., पृ. 72 
उस परम अद्भुत नगरी के सामने क्या नैहर भा सकता है ? कैसी है वह 
नगरी ? परम रमणीय उस अद्भुत नगरी के भीतर कोई पहुँच नहीं पाता । चाँद 
और सूर्य भी, पवन और पानी भी वहाँ जाने में असमर्थ हैं। इस अगम अगोचर 
स्थान तक प्रियतम के पास विरह की मारी प्रिया का सन्देश भी तो नहीं कोई 
पहुँचा सकता ! हाय, सखी, कोई उपाय क्यों नहीं सोचती, किस प्रकार उस अजब 
सासुरे को जाऊ ? लेकिन कबीरदास को निश्चित रूप से मालूम है कि उस नगरी 
को पहुँचा दे सकनेवाला साथी एक सद्गुरु ही है। वही वहाँ तक प्रिया को पहुँचा 
सकता है । नहीं तो प्रियतम का मिलन स्वप्न में भी असम्भव ही है : 
नैहरवा हमकाँ नहीं भावै । 
साई की नगरी परम अति सुंदर, जहाँ कोई जाइ न आवे । 
चाँद-सुरुज जहेँ पवन न पानी, को सन्देस aaa ? 
दरद यह साँई, को सुनावै ? 
आगे wal पन्थ नहीं सूक, पीछे दोष लगावै । 
केहि विधि wat ata मोरी सजनी, बिरहा जोर जनावै। 
~ विषै-रस नाच नचावै । 
बिन सतगुरु अपनो नहि कोई, जो यह राह बतावै । 
कहत कबीर सुनो भाई साधो, सपने न प्रीतम पावै। 
तपन यह जिय की बुझावें | ---शब्दा., पृ.72 
सिर्फ यात्रा के विषय में ही कबीरदास की परिकल्पित भक्ताभि सारिका स्वयं 
क्रियात्मक प्रयत्न करती हो, यह बात नहीं है । प्रिय के शान्त-स्निग्ध क्रोड में शयन 
` करने का प्रयत्न भी पहले उसी की ओर से होता है--- 


ए अँखियाँ अलसानी, पिया हो सेज चलो। 
खंभ पकरि पतंग अस डोलै, बोलै मधुरी बानी । 
फूलन सेज बिछाइ जो राख्यौ, पिया बिना कुम्हलानी | 

धीरे पाँव धरौ qam पर, जागत ननेंद-जिठानी । 
कहत कबीर सुनो भाई साधो, लोक-लाज बिछलानी ॥ 
क. qa., पृ. 166 
परन्तु रवीन्द्रनाथ की भक्त-प्रेयसी और तरह की है। उसके जीवन-देवता 
उसके हृदय में अपनी प्यास बुझाने के लिए आते हैं: 
ओहे अन्तरतम, 
मिटेछे कि तब सकल पियास 
आसि' अन्तरे मम ! 
अरी ओ अभागिन, तुझे केसी नींद आ गयी थी जो प्रियतम के पास आने पर 
भी जाग नहीं सकी ! वह निस्तब्ध रात्रि में आया था, हाथ में उसके वीणा थी, 
तेरे स्वप्न में उसने गम्भीर रागिनी बजा दी और तू सोती ही रही ? हाय, जागके 
देखती हूँ, दक्थिनी हवा को पागल बनाकर उसका सौरभ अन्धकार में व्याप्त होकर 
प्रवाहित हो रहा है ! हाय, क्‍यों मेरी रात व्यर्थ चली जाती है, उसे नजदीक 
पाकर भी नहीं पा सकती, वयों उसकी माला का स्पर्श मेरे वक्षःस्थल को नहीं 
लगने पाता : 
पाशे ऐसे aafea, तबु जागिनि? 
की घूम तोरे पेयेछिल, हतभागिनि? 
एसे छिल नीरव राते, बीणाखानि छिल हाते, 
स्वपन माझे वाजिये गेलो, गभीर रागिणी। 
जेगे देखि दखिन-हओया पागल करिया | 
गंध ताहार भेसे बेड़ाय आँधार भरिया | 
केन आमार रजनी याय, काछे पेछे काछे ना पाय 
केन गो तार मालार परश, बुके लागेनि। --'गीतांजलि' 

“'शयन के सिरहाने अभी-अभी प्रदीप बुझा था, जाग उठी थी प्रभातकाल के 
कोकिल के शब्दों से। अलस चरणों से (चलकर) खिड़की पर आकर बैठी थी, 
शिथिल केशों में माला धारण की थी। ऐसे ही समय में जबकि रास्ता अरुणधूसर 
हो उठा था, राजमार्ग पर तरुण पथिक दिखायी दिया । सोने के मुकुट पर उषा का 
आलोक पड़ रहा था। गले में सुसज्जित मुक्ता की माला शोभ रही थी । कातर्‌- 
कण्ठ से पुकारा -'वह्‌ कहाँ है, कहाँ है वह ?'--व्यग्र चरणों से मेरे ही द्वार पर 
उतरकर ! मैं लाज से मरी जा रही थी, केसे कहूँ कि 'ऐ बटोही, वह मैं ही हूँ, वही 
तो मैं हूँ !’ 

“गोधूलि-वेला थी, तब भी प्रदीप नहीं जला था, मैं माथे में सोने की बेंदी पहन 
रही थी- हाथ में सोने का दर्पण लेकर खिड़की पर अपने मन से करबीर बाँध रही 
थी । ऐसे ही समय में सन्ध्या-धूसर पथ पर वह्‌ करुण नयनोंवाला तरुण पथिक रथ 
से उतरा | फेन और पसीने के कारण घोडे व्याकुल हो रहे थे। उसके वस्त्रो और 
भुषणो मे धूल भर गयी थी। कातरकण्ठ से उसने पुकारा. “वह कहाँ है ? ag 

कहाँ है ?' क्लान्त चरणों से हमारे ही द्वार पर उतरकर ! हाय, मैं लाज से मरी 
1 रही थी । कॅसे कहती कि 'ऐ थके बटोही, वह मैं ही हूं, वही तो मैं हूं 
“फागुन की रात है। घर में प्रदीप जल रहा है, दक्षिणी हवा के झकोरे छाती 
पर लग रहे हैं, यह मुखरा सारिका (मैना) सोने के पिजड़े में सो रही है, द्वार के 
सामने द्वारपाल भी सो रहा है । सोहागघर धूप के gË से धूसर हो उठा है । अगुरु 
की गन्ध से सारा शरीर व्याकुल है, मोर-पंल्ली कंचुकी मैंने पहन ली है। दुर्वा के 
समान उस इयामल वक्षःस्थल पर आँचल खींचकर विजन राजमार्ग के उस पार 
देख रही हूँ । धूल में उतरकर खिड़की के नीचे बैठ गयी हूँ । अकेली बैठी तीन पहर 
तक उदास भाव से गान गाती रही हँ--“हताश पथिक, वह मैं ही तो थी, वही तो 
मैंथी ! — अ्रष्ट-लग्त' से अनुवादित 
इसी प्रकार “हे सुन्दर, तुम आज प्रात:काल आये थे, अरुणवर्ण का पारिजात 
तुम्हारे हाथों में था । सारी नगरी निद्रित थी, रास्ते में कोई पथिक नहीं था | तुम 
अपने सोने के रथ पर अकेले ही चले गये | सिर्फ एक बार रुक मेरी खिड़की की ओर 
तुमने करुणाभरी आँखों से देखा था--हाँ, सुन्दर, तुम आज प्रात:काल आये थे ! ” 
सुन्दर, तुमि एसेछिले आजि प्राते, 
अरुण-वरण पारिजात लये हाते। 
निद्रित पुरी, पथिक छिल ना पथे, 
एका चलि गेले, तोमार सोनार रथे, 
बारेक थामिया मोर वातायनपाने 
चेये छिले तव करुण नयन-पाते । 
सुन्दर, तुमि एसेछिले आजि प्राते। 
--गीतांजलि 
स्पष्ट ही कबीर और रवीन्द्रनाथ की प्रेम-लीला एक ही प्रकार की होने पर 
भी दोनों में मौलिक भेद है । एक की केलि यत्न-साधित है, दूसरे की स्वयंप्राप्त; 
एक अपने को और अपने पौरुष को भूलकर भी भूलना नहीं जानता, दूसरा अपने को 
और अपनी शक्ति को स्मरण रखकर भी भूल जाता है; एक क्रियात्मक है, दूसरा 
भावनात्मक; एक का मार्ग साधना का मार्ग है, दूसरे का मार्ग सौन्दर्य का; एक 
करने में विश्वास करता हे, दूसरा होने में; एक प्रधान रूप से सन्त है, दूसरा कवि। 
परन्तु दोनों में प्रिय से मिलने की व्याकुलता है, दोनों का ही प्रियतम के प्रेम पर 
अखण्ड विश्वास है, दोनों में ही आत्मार्पण का भाव प्रबल है, दोनों ही प्रिय-प्राप्ति 
को सहज-लभ्य व्यापार नहीं मानते, दोनों का ही प्रेम हिस्टीरिक प्रेमोन्माद का 
परिपन्थी है । दोतों ही कठोर साधना और कोमल भक्ति के हामी हैं। अद्भुत है 
वह प्रेम, अपूर्व है उसकी ज्योति ! दुःख और इन्द्र से परे, भ्रम ओर ्रान्ति से 
अतीत यह एकरस प्रेम ही परम पुरुषार्थ है: 
गगन की गुफा Te Ta का चाँदना, उदय AY अस्त का नाम नाहीं । 
दिवस al रैन तहे नेक नहिं पाइये, प्रेम-परकास के सिंधु माहीं । 

सदा आनंद ga-ga व्यापै नहीं, पूरतानंद भरपूर देखा। 
| मर्म औ' भ्रांति तहँ नेक आवे नहीं, कहें कब्बीर रस एक पेखा॥ 
| — 3T., पू. 105 


| 
| रूप और अरूप, सीमा और असीम 
| 


इस संसार में सब-क्रुछ चंचल है । चलता जा रहा है, चूँकि कुछ भी स्थिर नहीं है, 
सब-कुछ गतिशील, परिवत्तंनीय, है इसीलिए संसार की स्थिति है। यह एक अद्‌- 
भुत विरोधाभास है, पर हे सत्य । समस्त संसरणशील वस्तुओं की अस्थिरता के 
होते हुए भी यह संसार 'है'। इसका 'हे'--भाव ही सूचित करता है कि सब चल- 
| | मान वस्तुओं के भीतर एक अविचल सत्य प्रतिष्ठित है। “जो लोग अनन्त की 
| साधना करते हैं और जो सत्य की उपलब्धि करना चाहते हैं, उन्हें बार-बार यह 
| बात सोचनी होती हे किवे चारों ओर जो कुछ देख और जान रहे हें वही चरम 
| | सत्य नहीं है; वह अपने-आपमें स्वतन्त्र नहीं है और किसी भी क्षण वह अपने-आपको 
| i पूर्ण रूप से प्रकाश नहीं कर रहा है | यदि ये वस्तुएँ ऐसी होतीं तो वे सभी स्वयम्भू- 
|| स्वप्रकाश होकर स्थिर हो रहतीं। पर उनमें एक अन्तहीन गति है, अविराम 
अस्थिरता है। ये जो अन्तहीन गति के द्वारा अन्तहीन स्थिति को निर्देश कर रहे हैं i 
| वही हमारे चित्त का आश्रय और चरम आनन्द है। अतएव, आध्यात्मिक साधना 
| कभी भी रूप की साधना नहीं हो सकती | यह समस्त रूपों के भीतर से चंचल रूप 
| | के बन्धन को अतिक्रम करके, ध्रुव सत्य की ओर चलने की चेष्टा करती है । कोई 
| 
1 
| 
| 


भी इन्द्रियगोचर वस्तु, जो अपने को ही चरम या स्वतन्त्र समझने का भान करती 

है, वस्तुतः वैसी नहीं है। साधना इरा भान के आवरण को भेदकर ही परम पदार्थ 

को देखना चाहती है, यदि नाम-रूप का यह आवरण चिरन्तन होता तो वह भेद 

नहीं कर सकती थी । यदि वे अविश्रान्त भाव से नित्य प्रवहमान होकर अपने- | 

आपकी ही सीमा तोडते हुए न चलते, तो इन्हें छोड़कर और किसी बात के लिए Fl 

f । मनुष्य के मन में स्थान भी न होता । तब इन्हें ही सत्य समझकर हम निश्चिन्त हो | 

| | रहते, तब विज्ञान और तत्त्वज्ञान इन सारे अचल प्रत्यक्ष सत्यों की भीषण श्मंखला | 
; में बंधकर एकदम मूक और मूच्छित हो रहते । इनके पीछे कुछ भी न देख सकते | 

किन्तु ये सारे खण्ड-वस्तु-समूह केवल चल ही रहे हैं, कतार बाँधकर खड़े होकर 

रास्ता नहीं रोके हुए हैं, इसीलिए हम अखण्ड सत्य का और अक्षय पुरुष का सन्धान 

पाते el” (रवीन्द्रनाथ) । इसीलिए भक्तजन रूपमात्र के इस निरन्तर गतिशील 

पहलू पर बरावर जोर देते रहते हैं । मध्य-युग में बै राग्योद्रेक के लिए इस पहल का 
अधिक उपयोग किया गया है। कबीर ने भी किया है, पर कबीर का लक्ष्य उस 
समस्त अस्थिर रूपराशि के भीतर से स्थिर अरूप-तत्त्व की ओर इशारा करना 
अधिक रहा है। बे दस दिन के लिए अपनी नौबत बजाकर इस नगर और गली को 
हमेशा के लिए नमस्कार करके चल देनेवालों को उस परमतत्त्व की वार-वार याद 
दिला देते हैं जो स्थिर है, शाश्वत है, रूपातीत है : 
कबीर नौबत आपणीं, दिन दस ag बजाइ। 
ए पुर-पाटन ए गली, बहुरि न देखे आइ ॥ 1 ॥ 
जिनके नौबति वाजती, मैंगल aaa बारि। 
एके हरि के नाँव बिन, गये जन्म सव हारि ॥ 21 
क. ग्रं., पु. 20 
इस विनाश की दुनिया में एकमात्र अविनाशी तत्त्व राम है। नष्ट होते हुए 
शरीर को अगर बचा लेना है तो इसी अविनश्वर की शरण जाओ | नहीं तो इस 
कच्चे कुम्भ के फूटने में क्या देर है ! -- 
कबीर यह तन जात है, सके तो लेह बहोड़ि। 
नागे-हाथें ते गये, जिनके लाख-करोड़ि। 371 
यहु तन काचा कुंभ है, चोट चहूं दिस खाइ। 
एक राम के नांव बिन जदि तदि परलै जाइ ॥ 38॥ 
--क. ग्रं. पृ. 24 
परन्तु रूप और सीमा चाहे जितनी भी क्यों न हो, हम उनके द्वारा ही अरूप 
और असीम को पाने की ओर उन्मुख होते हैं। साधक रूप और सीमा की सहायता 
से उस शाश्‍वत अरूप और परिव्याप्त असीम को देखता है, जो उसका चरम 
प्राप्तव्य है। कवि शब्द और अर्थ का सहारा लेकर अरूप रस की ओर उन्मुख 
होता है, कलाकार रेखा और रंग की सहायता से रूपातीत भाव की अभिव्यंजना 
करता है, और भक्त भी नाम और रूप की सीढ़ियों से ही उठकर अनाम और 
अरूप परमतत्त्व की झाँकी पाता है । यह जो रूप है और सीमा है, वह वस्तुतः जड 
प्रकृति का ही विकार है। इसी को कबीरदास 'गुण' कहते हैं। जो वस्तु गुणातीत 
है वह गुणों में नहीं है, ऐसा नहीं कह सकते | यह धोखा है, भ्रम है, जो लोग 'गुण' 
को 'निर्गुण' का उल्टा समझते हैं । 'गुण' 'निर्गुण' की विरोधी वस्तु नहीं है । निर्गुण 
परमात्मा क्या गुणों में नहीं है यह जो धरती, आकाश, चन्द्र, तारा दिखायी दे 
रहे हैं वे क्या त्रिगुणात्मिका प्रकृति के विकार नहीं हैं और इसीलिए क्या ये 
परमात्मा से खाली हैं ? यह हो नहीं सकता | सो, ये लोग भोले ही हैं, जो गुण को 
निर्गुण के बाहर या विरुद्ध मानते हैं-वस्तुतः गुण से हम निर्गुण का अनुमान करते 
हैं। दूसरे शब्दों में, रूप हमें अरूप की ओर उन्मुख कर देता है, सीमा असीम का 
सन्धान बताती है । गुण और निर्गुण केवल तारतम्य बताने के वास्ते हैं। जब कहा 


जाता है कि भगवान्‌ गुणमय नहीं हैं तो उसका मतलब यही होता है कि जो रूप 

और सीमा हमें दिख रही है वह अरूप और असीम को ठीक-ठीक प्रकट नहीं कर 
| सकती--भगव।न्‌ न तो वह रूप ही है, न उसके समान ही है। वह उससे अतीत है, 
| परे हे । 'निर्गण' कहने से यदि यह्‌ अर्थ लिया जाता है कि वह दृश्यमान गुणों से 
। बाहर है या विरुद्ध है, तो भ्रम है, धोखा है: 
| संतो, धोखा ate afer 
गुण मैं निरगुंण निरगुंण में गुण, 
बाट छाँडि क्यूँ afer? 
| अजरा-अमरा BA सब कोई, 
| कलख न कथणां “जाई, 
| नाहि स्वरूप, वरण नहि जाके, 
E र घटि घटि cat समाई॥ 
ई | प्यंड-ब्रह्मण्ड छोड़ि जे कथिये, 
| कहै कबीर हरि सोई॥ 
क. ग्रं., पद 180 
इसीलिए वह अद्भुत अनुपम रामतत्त्व कहकर बताया नहीं जा सकता | 
उसको सगृण-निर्गृण में से किसी भी नाम से पुकार नहीं सकते, पर न तो वह सगुण 
वस्तु में अविद्यमान है और न निर्गुण वस्तु द्वारा असूचयितव्य | ag इन झमेलों से 
ऊपर है। ससीम-रूपदर्शी बुद्धि उस तत्त्व को नहीं समझ सकती । उसके मुँह भी 
नहीं; माथा भी नहीं, रूप भी नहीं और रूपक भी नहीं । वह सूक्ष्म से भी सूक्ष्म है, 
पुष्प-सौर्‌भ से भी महीन है, वह अनुपम तत्त्व है: 
जाके मुंह माथा नहीं, नाहीं रूपक-रूप | 
arama पातला, ऐसा तत्त अनूप ।। 4।।--क. F., 60 
“मुंह और माथा' तो उपलक्षण-मात्र हैं। वह समस्त रूप और सीमाओं से परे 
है, वह मन और बुद्धि के भी परे है। उसमें मोह नहीं, माया-ममता नहीं | ऐसे ही 
निर्मम निर्मोही पिया से प्रेम-क्रीड़ा का ब्रत भक्तों ने लिया है। ऐसे प्रिय के मिलन 
की क्या आशा की जा सकती है ! भकत-रूपी नारी चाहे जैसी भी विरहिणी हो, 
दिन का भोजन ओर रात की नींद खो चुकी हो, सहेलियों की रंग-केलि.और 
जातिकुल को, धन-सम्पत्ति को छोड़ आयी हो; वनखण्ड में तपस्या कर चुकी हो 
और पानी से निकली हुई मछली-सी तड़प रही हो, पर प्रियतम क्यों गलेगा ? वह 
तो आकार-रूप के परे है, मोह और ममता से ऊपर है, कामना और लालसा के 
अगम्य है, वह मिलेगा HA? ममताभरी प्रेयसी का निर्मम से मेल क्या, लालसा की 
आँखों से अलख का लखाव क्या, रूप से अरूप का सामंजस्य क्या ? यह रहस्यमय 
` प्रेम-केलि चल कैसे सकती है ? कबीरदास जवाब में कहते हैं कि सिर्फ एक ही मार्ग 
है । तुम्हारे शरीर में जो जड़ विकार हैं, जो इन्द्रिय, मन और बुद्धि हैं, उनको तुमने 
गलती से अपना मान लिया है। ये उस निर्मोही की ओर उन्मुख करने के साधन 
हैं, परन्तु यदि उन्हें ही तुमने उनके मिलने का साधन भी समझा है तो यह भ्रम RI 


CC-0. In Public Domain. Gurukul Kangri Collection, Haridwar 


mh UP DTT rrr awake 


Digitized by Arya Samaj Foundation Chennai and eGangotri 


कबीर / 359 


तुम्हारे इस नाशमान ससीम जड़ विकार के बीच एक स्थिर शाइवत चेतन है, वह 
इन्द्रिय, मन और बुद्धि के अगोचर है, वही उस निर्मोही प्रियतम का वास्तविक 
आकर्षण-स्थान है । निर्मोही प्रियतम को पाना चाहते हो तो शरीर, मन और बुद्धि 
को अपना स्वरूप समझने के रूप में जो पर्दा पड़ा हुआ है उसे दूर करो । एक वार 
इस भ्रम के पर्दे को दूर कर दो तो देखो कि प्रियतम दूर नहीं है, तुम्हारी रग-रग 
में भीना हुआ है। उस भ्रम के पर्दे में भी है, पर दीखता तब तक नहीं जब तक तुम 
उस पदे को अपना स्वरूप समझते रहो । भगवान्‌ और भक्त में अब भेद नहीं रह 
सकेगा । युग-युगान्तर से ये दोनों एकमेक होकर रह्‌ रहे हैं। 
कँसे जीवेगी विरहिनी 
पिया बिन कीजै कोन उपाय। 
दिवस न भूक रैनि नहीं सुख है, 
जैसे कलियुग जाम (?) 
खेलति फाग छाँडि चलु सुन्दर 
तजु A धन at धाम॥ 
बन खेंड जाय नाम लै लावौ 
मिलि पिय से सुख पाय। 
तलफत मीन विना जल Ta 
दरसन लीजँ धाय । 
बिन आकार रूप नहि रेखा 
कौन मिलेगी आय। 
अपना पुरुष समुझि ले सुन्दरि 
- देखो तन निरताप। 
सब्द सरूपी जिव पिव qat 
छाँडो भ्रम की टेक। 
He कबीर और नहि दूजा 
जुग जुग हम तुम एक॥ 
--शब्दा., पृ. 10-11 
यही कारण है कि कबीरदास ते कामना और लालसा के त्याग को भक्ति की 
आवश्यक शर्त रखा है । जब भगवान्‌ लालसा और कामना की पहुँच के बाहर ही 
हैं तो क्यों न पहले कामना और लालसा को खत्म किया जाय ? जब तक मन में 
कहीं भी कामना है, तब तक शरीर और मन के प्रति आत्माभिमान का भ्रम है। 
यह भ्रम और भक्ति एक साथ नहीं रह सकती । सो, कबीरदास पुकार-पुकारकर 
कह गये कि सकामता का भ्रम छोड़कर ही भक्ति के मैदान में आओ: 
और कर्म सब कर्म हैं, भक्ति कर्म निष्कम । 
कहै- कबीर पुकारिकै, भक्ति करो तजि भर्म ॥ 


"णक. वच., पृ. 11 ` 

निष्कर्म अर्थात्‌ निष्काम । निष्काम भाव से ही भक्ति हो सकती है, क्योंकि 
जिस देवता की भवित करनी है वह स्वयं निष्काम है : 
| जब लगि भगति सकामतां, तव लगि fafa सेव । 
| कहे कबीर वै क्यूं मिलै, निहकांमी निज देव॥ 
| फिर एक बार समस्त कामनाओं का विसर्जन कर जब भक्ति-रूपी सुन्दरी 
| अपने निर्गुण प्रियतम का दर्शन पाती है तो जो अद्‌भुत कौतुक उसे दिखायी देता है 
| वह कहकर समझने की बात नहीं है । वह प्रितम समस्त काल की सीमाओं के 
| परे है इसलिए अनन्त है, समस्त देश के परे है इसलिए असीम है सो उस अनन्त 
| का प्रकाश अपरम्पार है, सुन्दरी कुतृहल-विस्फारित नयनों से उस अधूर्व तेज को 
| देखती है, मानो कोटि-कोटि gat की सेना खड़ी हो | वहाँ पाप नहीं, पुण्य नहीं, 
| कर्म नहीं, आचार नहीं, केवल अपरिमेय ज्योति का प्रकाश, अगम्य अगोचर तेज की 
| | झिलमिल ज्योति है। ऐसे तेजोमय अद्भत लोक में प्रवेश करते ही धी ह 
\। मुत त लेश करते ही भवत भी हद 
| | छोड़कर बेहद हो जाता है, अपने स्वधर्म और स्वभाव में प्रतिष्ठित हो जाता है : 
कबीर तेज अनंत का, मानौ उगी सूरज सेणि। 
पति सँग जागी सुन्दरी, कौतिग दीठा तेणि॥ 
पारब्रह्म के तेज का, कैसा है उनमान। 
afta सोभा नहीं, देख्या ही परमान॥ 
| अगम अगोचर गमि नहीं, तहाँ जगमग ज्योति । 
जहाँ कबीर बन्दगी, (तहाँ) पापपुन्य नहीं छोति ॥ 
ओर, 
हदै छाँड़ि बेहद गया, हुआ निरन्तर बास । 
केवल जु फूल्या फूल बिन, को निरष निज दास ॥ 
-+क. ग्रं., पृ. 12 
at अनन्त कोटि सूर्य सतत्‌ प्रकाशमान हैं, वहाँ केवल ज्योति का ही निर्झर 
झर रहा है । उस स्थान पर अगर बिना फूले ही कमल फूलता रहे तो आश्‍चर्य क्या 
है ! फूलने पर कमल के खिलने का तो हिसाब वहाँ है जहाँ रोज अन्धकार आता 
है और कमल को अनफूला कर जाता है । पर जहाँ सूर्यो की सेना खड़ी हो वहाँ 
कमल का संकोच Har! सो, यह कमल निरन्तर खिला रहता है । पिण्ड में यही 
कमल शून्य या सहस्नार-चक्र है और ब्रह्माण्ड में सर्वतोव्याप्त महा-आकाश ! यही 
परम अवकाश हृद छोड़कर बेहद होने का उपयुक्त स्थान है । एक बार पिण्डस्थित 
आकाश (शून्य) में जब भक्त पहुँच जाता है--जब इस विशाल शून्य में स्नान 
करता है--तो प्रियतम के उस क्रीड़ा-हम्यं में पहुँचता है, जो सिर्फ योग और तप 
साधनेवाले मुनियों को दुलंभ है । यह प्रेम-लोक देवताओं को भी दुर्लभ है, क्योंकि 
वे कर्म के उपासक हैं; मुनियों को अगम्य है, क्योंकि कबीरदास उन्हें योगमार्ग 
के पथिक मानते थे; पीर-औलियों को भी दुर्लभ है, क्योंकि उनका मार्गे अल्लाह 
और राम की भेद-बुद्धि का है; सबकी पहुँच के बाहर जो प्रेम-लोक है वहाँ केवल 

भक्त को ही प्रवेश पाने का अधिकार है--भक्त जो राम-नाम का छका हुआ है : 
सुर-नर मुनिजन-ओलिया, ए सब वेले तीर 
अलह-राम का गम नहीं, TE घर किया FAT 
--स. क. सा., पु. 64 
az छाँडि वेहद गया, किया सुन्नि असनान। 
मुनिजन महल न tae तहाँ किया विश्रांम॥ 
पिंजर प्रेम प्रकासिया, जाग्या जोत अनंत। 
संसा खूटा सुख भया, मिलया पियारा कन्त॥ 
“णक. ग्रं., पृ. 13 
परन्तु इस दुनिया की छोटी-मोटी रूपात्मक कल्पनाओं के आधार पर हम 
इस अनन्त तेजःपुंज लोक का अनुमान भी नहीं कर सकते | साधारण मनुष्य उस 
पर्दा-नशीन नववधू की भाँति है जो आधी खुली खिड़की पर खड़ी हुई qae के 
भीतर से संसार को देख रही है । उसके सामनेवाले रास्ते पर लोग आते रहते हैं, 
पर वह उसका कुछ भी उद्देश्य नहीं समझ पाती, क्योंकि सम्पूर्ण देखने का उसे 
अभ्यास नहीं है । कविवर रवीन्द्रनाथ ठाकुर ने इस भाव को अपनी एक कविता में 
मामिकता के साथ प्रकट किया है : 

“तुम आधी खुली खिड़की के किनारे खड़ी हो । नयी बहू हो क्या? शायद 
तुम चूड़ीवाले के इन्तजार में हो कि तुम्हारे द्वार पर आयेगा । तुम सामने देख रही 
हो कि बैलगाड़ी धूल उड़ाती हुई चली जाती है, भरी नौकाएँ हवा के जोर रो पालों 
के सहारे बही जा रही हैं। मैं सोच रहा हूँ कि इस आधी खुली खिड़की पर घूंघट 
की छाया से ढकी हुई तुम्हारी आँखों को यह विश्व कैसा दिख रहा होगा । निश्‍चय 
ही यह छायामय भुवन तुमने स्वप्नों (कल्पनाओं) से गढ़ा होगा, शायद किसी 
नानी के मुँह से सुनी हुई परियों की कहानी के सांचे में वह ढला होगा--जिसकी 
लोरियों की बनी कहानी का न आदि है, न अन्त है। 

“मैं सोच रहा हूं कि हठात्‌ यदि एक दिन वैशाख के महीने में आँधी के झोंकों 
से नदी लाज-शर्म छोड़कर बन्धनहीन सूने आसमान में नाच उठे," यदि उसका 
पागलपन जाग पड़े और फिर उस आँधी के झोंकों से तुम्हारे घर की सभी जंजीरें 
खुल जायें और तुम्हारी आँखों पर गिरा हुआ घुँघट भी उड़ जाय और फिर यह 
सारा जगत्‌ विद्युत्‌ की हँसी हंस एक क्षण में शक्ति का वेश धारण करके तुम्हारे 
घर में घुस पड़े और आमने-सामने खड़ा हो जाय, तो फिर कहाँ रहेगी यह आधे 
Sè हुए अलस दिवस की छाया, वह खिड़कीवाली दृश्यावली और सपनों-सनी 
अपनी कल्पना से गढ़ी हुई माया ?--सभी उड़ जायेंगे । 

“सोचता हूँ कि उसः्समय तुम्हारी घूँघट-रहित काली आँखों के कोने में न 
जाने किसका प्रकाश काँपेगा, अपने-आपमें खोये हुए प्राणों के आनन्द में अच्छा 
और बुरा सब-कुछ डूब जायगा और तुम्हारे वक्षःस्थल में रक्‍त की तरंगिनी उत्ताल 
ada से नाच उठेगी। फिर तुम्हारे शरीर में तुम्हारी यह कंकण और फिकिणी 

अपने चंचल कम्पनों से कौन-सा सुर बजा देंगी ! आज तुम अपने को आधी Say 
रखकर, घर के एक कोने में खड़ी होकर न जाने किस माया के साथ इस जगत्‌ को 
देख रही हो ?--मैं मन-ही-मन यही सोच रहा हूँ। तुम्हारे रास्ते में आज जो 
आवागमन चल रहा है वह निरर्थक खेल-सा लग रहा है, छोटे दिन के कामों की 
छोटी-छोटी हँसियाँ और रुलाइयाँ न जाने कितनी उठती हैं और विलीन हो जाती 
हैं ! मन-ही-मन यही सोच रहा हूँ ।” ---' खेया' 
यह जो कल्पना के गढ़े हुए रूप-जगत्‌ का व्यापार है, वह तब तक हमारी 
दृष्टि को रोके हुए है जब तक अनन्त सत्य का प्रकाश एकाएक आकर उसे छिन्न- 
भिन्न नहीं कर जाता | जिस दिन छिन्न-भिन्न कर जायगा उस दिन, कबीरदास 
गवाह हैं कि, जो दृश्य दिखायी देगा वह एकदम विचित्र होगा। न वहाँ धरती 
होगी, न गगन; न पानी, न पवन; न तिथि, नवार; Tale, सूर्य; न हाट, 
न बाट--सबसे परे, aaa विचित्र । वहाँ काल का बन्धन नहीं है, भूत-भविष्य का 
भेद नहीं है। जिसे हम लाख युग पहल की वात कहते हैं वह वहाँ प्रत्यक्ष है, जिसे 
हम कोटि कल्प बाद की बात कहेंगे वह वहाँ विद्यमान हैं; क्योंकि वहाँ अनन्त 
स्थिति है, शाइवत सत्ता है। हमारी आँखें क्षणिक और चलमान जगत्‌ की परि- 
भाषा इनमें ही देखने की अभ्प्रस्त हैं। उस अनन्त स्थितिशील देश-काल-व्यवच्छेद 
के अतीत परम प्रकाशमय लोक को हम क्या AAMT ? — 
चाँद नहीं, सूरज नहीं, हता न वो ओंकार। 
तहा कबीरा रामजन, को जाने संसार॥ 
धरती-गगन-पवनै नहीं, होत नहीं तिथि-वार। 
तब हरि के हरिजन ea, कहै कबीर बिचार ॥ 
जा दिन किरतम सा हता, नहीं हाट नहि बाट। 
हता कबीरा सन्त-जन, (जिन) देखा औघट घाट ।। 
नहीं हाट नहि बाट है, नहिं धरती नहि धीर। 
असंख्य युग परले गया, तब ही कहै कबीर ॥ 
« पवन नहीं, पानी नहीं, नहि धरती आकास | 
एक निरंजनदेव का, कबिरा दास-खवास॥ 
स. क. सा., पृ. 63-4 
उस देश का सब-कुछ विचित्र है। वह देश जहाँ वारह महीने वसन्त है, जहाँ 
प्रेम का निर्झर झरता रहता है, जहाँ अनन्त ज्योतिपुंज से महा-अमूत बरसता' 
रहता है, जहाँ जाति-कुल-वर्ण का बिशेषत्व नहीं, जहाँ आकाश और धरती में 
अन्तर नहीं, जहाँ परब्रह्म की आनन्द-केलि निरन्तर चल रही है, जहाँ अगम्य का 
दीपक बिना बाती और तेल के ही जल रहा है । अपूर्व है वह्‌ देश ! कबीर उसी 
देश के वासी थे: 
हम वासी उस देश के, जहाँ बारह मास विलास | 
प्रेम at विकसे कंवल, तेजपुंज परकास॥ 

हेम वासी उस देश के, जंहवां नहि मास बसन्त । 
नीझर झरै महा अमी, भीजत हैं सब सन्त ॥ 
हम वासी उस देश के, जहाँ जाति-बरन-कुल नाहि | 
सब्द मिलावा होय रहा, देह मिलावा नाहि 1 
हम वासी वा देण के, जहाँ पारब्रह्म का खेल । 
दीपक जरै अगम्य का, विन वाती बिन तेल ॥ 
--स. क. सा., पू. 64-5 
छ उस प्रकार का देश है जिसे रवीन्द्रनाथ ने 'सब-पाया-है-का देश कहा 
दूर का राही एक रात के लिए आकर देख ही नहीं पाता कि इस 'सब- 
पा-लिया-है-के देश' में क्या है । : 
एक रजनीर तरे हेथा, दूरेर पांथ एसे, 
देखते ना पाय, कि आळे, एइ सब पेयेछिर देशे? --'खेया' 
कबीर ने बताया है कि उस परिपूर्ण देश में शब्द-मिलावा हो रहा है--केवल- 
भावरूप में मिलन हो रहा है, देहरूप में नहीं--'शब्द-मिलावा होय रहा, देह 
मिलावा नाहि।' क्योंकि जड़ ससीम देह उस अनन्त भाव-लोक को बर्दाइत नहीं कर 
सकती । प्रश्‍न है कि वहाँ जाकर क्या भक्‍त उस अनन्त ज्योति और अनन्त प्रेम मे 
लोप हो जाता है ? क्या वह भी चिन्मय ब्रह्म में विलय हो जाता है ? कबीरदास 
ऐसे अद्वेत-भाव में विशवास नहीं करते । मिलन होगा यह ठीक है, पर भक्तजन 
वहाँ फिर भी साक्षी रूप से वर्त्तमान रहेंगे। वे दो नहीं होकर रहेंगे, भगवान्‌ से 
एकमेक होकर मिल जायेंगे; परन्तु उस मिलन के आनन्द को अनुभव करते रहेंगे । 
यह्‌ कैसे सम्भव है ? क्या एकमेक और पृथक्‌ सत्ता दोनों सम्भव हैं लौकिक 
दृष्टि से जो बातें असम्भव दिखती हैं ऐसी बहुतेरी बातें भगवान्‌ के विषय में 
सम्भव हैं। फिर इसी 'द्वैताद्वैत-विलक्षण' भाव को हम कैसे असम्भव मानें ? कब्रीर 
साक्षी है कि गगन में गहरे गम्भीर मेघ गरजते रहते हैं, अमृत की झड़ी लगी होती 
है और सन्तजन सिहर-सिह्रकर इस आनन्द-रस की वर्षा में भोजते रहते हैं, उस 
अनन्त की ज्योति छलकती रहती होती है और परम प्रेम के आनन्द-निकेतन में 
की कृपावाले सन्तजन पहुँच जाते हैं । (अवश्य ही, निगुरों की गति वहाँ नहीं 
) >>> 
गगन गरजे वरषे अभी वादल गहर गम्भीर | 
ag fafa दमके दामिनी, भीज दास कबीर ॥ 
गगन मंडल के बीच में, तहवाँ sah az 
निगुरा महल न पावई, पहुचेंगे गुरु पूर॥ 
-र्‍स. क. सा., प. 62 
गगन गरजि अंमृत चवै, कदली-कॅवल-प्रकास । 
wet कबीरा बन्दगी, कै कोई निज दास॥ 


क. ग्रं., पृ. 15 

कबीरदास का यह असीम प्रियतम का प्रेम साधना के साहित्य में अपूर्व है। 
हद के जीव का बेहद के प्रिय से मिलन में एक ऐसा अलौकिक रस है जो अनुभव 
द्वारा ही जाना जा सकता है । असीम की सीमा के लिए व्याकुलता का प्रमाण यह 
सारा विश्व है। अगर असीम अपने-आपमें ही सन्तुष्ट होता तो यह सीमा का सर्जन 
निरर्थक है। भक्त कबीर ने इस इतने बड़े विश्व-व्यापार को निरर्थक नहीं समझा | 
उन्होंने उसे इस असीम प्रियतम की लीला का उन्मेषयिता माना है। सीमा मानो 
उस असीम की ओर उठी हुई उंगली है । वह असीम का पथ बताती है, पर स्वयं 
उसी को असीम नहीं माना जा सकता । इसीलिए प्रेम तो ससीम का ही ठीक है, 
सीमा के प्रति आसक्त जीव उस पीव को नहीं पा सकता : 
हद अगाधी पीव है, ये सब हद के जीव। 
जो नर राते हद्द सों, ते कदी न पावें पीव॥ 
हममें पीव न पाइये, बेहद में भरपूर। 
हम बेहद की गम लखे, तासों पीव हजूर ॥ 
स. क. सा., पृ. 262 
कबीरदास ने इसीलिए सीमा को छोड़कर असीम का प्रेम किया था। उस 
असीम-रूपी अनन्त अवकाशवान मैदान में वे पैर फैलाकर सो रहे थे: 
ee gifs बेहद गया, रहा निरन्तर होय। 
बेहद के मैदान में, रहा कबीरा सोय॥ 
“उसे. क. M., T. 263 
पैर फैलाकर सोने लायक अवकाश सीमाओं और बन्धनों से भरी दुनिया में 
और कहाँ मिल सकता है ? कविवर रवीन्द्रनाथ अपनी 'सब-पा-लिया-है-के देश' 
वाली कविता में भी उल्लसित भाव से कहते हैं, “अहा, इस 'सव-पा-लिया-है-के 
देश' के रास्ते में ठेलमठेल और धक्क्ा-मुक्क्री नहीं है और बाजार में यहाँ शोर-गुल 
नहीं है । अरे ओ कबि, यहीं तू अपनी कुटी बना A रास्ते की धूल यहीं झाड़ दे, 
बोझा उतार दे, अपने सितार के तार ठीक कर ले और अपनी सारी खोज यहीं 
बन्द कर दे (क्योंकि तू अब अपने गन्तव्य पर पहुँच चुका है)। आज साँझ को यहीं 
पैर फँलाकर बैठ जा-- यहीं इस तारा-भरे आकाश के नीचे 'सब-पा-लिया-है-के 
देश Wy” 2 
नाइक पथे ठेलाठेलि, नाइक हाटे/ गोल, 
ओरे कवि एइ खाने तोर, कुटीरखानि तोल। 
ga फेल रे पथेर धुलो, नामिये दे रे बोझा , 
aq ने तोर सेतार खाना, रेखे दे तोर खोजा। 
पा छड़िये बस रे हेथाय, सारा दिनेर शेषे, 
तारार भरा आकाशतले, सब पेयेछिर देशे॥ Qar 
आखिर इस देश में इतनी निश्चिन्तता क्यों है? कोई इस Fee मैदान में सो 
रहता है और कोई पर फलाकर 4S रहता और सितार के तार संभालने लगता 

है, ऐसा क्यों ? यहाँ क्या मिलता है, क्या दिखता है कि इतने fafaa मनसे 
सन्त और कवि जम जाते हैं ? क्योंकि, 
हरि-संगति सीतल भया, मिटी मोह की ताप। 
निसि-वासर सुख-निधि लह्या, जब अन्तरि प्रगट्या आप ॥ 
तन पाया तन बीसरा, जब मन धरिया ध्यान । 
तपन गई सीतल भया, जव सुन्ति किया असनान॥ 
क. ग्रं., पृ. 15 
इस असीम-अनन्त शून्य में स्नान करते ही सारी व्यथा झान्त हो गयी । सारे 
कथन, सारा विज्ञापन यहाँ उपशमित हो गया । जिसे खोजा जा रहा था वह जब 
स्वयं आ गया, तो ताप कैसा, चांचल्य कैसा ?--- 
थिति पाई मन थिर भया, सतगुरु करी सहाइ। 
अनिन कथा तिन आचरी, हिरदै त्रिभुवनराइ॥ 
aq पाया सुख ऊपना, अरु दिल-दरिया पूरि। 
सकल पाप सहजै गये, जव साई मिलया हजूरि॥ 
क. ग्रं., पृ. 14 
जब एक बार इसका चस्का लग गया, जव यह परम प्राप्तव्य रत्न प्राप्त हो 
गया तब ढिंढोरा पीटने की क्या वात रही ? ढूंढने-खोजने को रह क्या गया ? 
जिन पाया सू गहि रह्या, रसना लागा स्वादि। 
रतन निराला पाइवा, जगत ढंढौल्या बादि॥ 
अव कुछ कहना वाकी नहीं रहा, इस प्रेम-नद के प्रवाह में सारा द्वतभाव अह 
गया, साखी भी आज बेकार है, शब्द भी निष्प्रयोजन हैं। जब उस fags हुए 
परमतत्त्व से मिलन हो गया तो इन प्रपंचों से क्या लाभ ? यह देखा, वह देखा; 
यह aama है, वह स्थिर है; यह यह है वह वह है--ये सारी बातें अब निरर्थक 
हैं। परमप्रिय का जब तक मिलन नहीं हुआ था--उसका रस जब तक ज्ञात नहीं 
था, तभी इनकी कीमत थी : अब इस आनन्द-रस के सामने और सब-कुछ फीका 
हैः ; 
कहना था सो कह दिया, अब कछु कहना नाहि | 
एक रही ait गई, aor दरिया माँहि॥ 
साखी-शब्दी जब कही, मौन रहे मन माँहि॥ 
बिछुरा था कब ब्रह्म सों, afer को कछु नाहि ॥ 
साखी-शब्दी जब कही, तब कछु जाना नाहि। 
बिछुरा था तब ही मिला, अब कछ कहना नाहि ॥ 
या देखा वा देखिया, या देखा वा थीर। 
यह्‌-वह्‌ दोउ UF भया, जब सतगुरु मिले कबीर ।। 
स. क. सा., पृ. 68 
यह्‌ है कबीर की असीम सत्ता की प्रीति। किन्तु कबीर परम सावधानी के 

साथ पाठक को शब्दों की संकीर्ण अर्थवत्ता की याद दिला देते हैं । Aza’ शब्द में 
साधारणत: यह भाव है कि जो हद न हो या हद के विरुद्ध हो। यह बात आंशिक 


A; 


रूप में ही सत्य है । वस्तुतः सीमा असीम से बाहर भी नहीं, उसकी विरोधी भी 
नहीं है; उसका अभाव तो एकदम नहीं । इसलिए zA की प्रीति बताते समय 
कबीरदास सावधान कर देते हैं। इसे सीमा का विरोधी समझना गलत हे । बेहद्द 
वह है जो सीमा और सीमाभाव दोनों के परे है, जो हद और गैर-हद दोनों के 
ऊपर है । इस हृद-बेहद से अतीत वस्तु को ही भाषा की सीमित शक्ति के कारण 
कबीरदास 'बेहद' कहते हैं । हद्द या सीमा में मनुष्य वसते हैं, बेहद्द या सीमाभाव 
में साधु बसते हैं, पर असल सन्त वह है जो इन दोनों को छोड़ गया है, जो 
सीमातीत असीम का प्रेमी है : 

हद में रहै सो मानवी, Aza रहै सो साधु। 

हद-वेहद दोनों तजे, तिनका मता अगाधु। 

हृद-वेहद दोनों तजी, अवरन किया मिलान । 

He कबीर ता दास पर, वारों सकल जहान ॥ 


उपसंहार 


कबीर धर्मगुरु थे । इसलिए उनकी वाणियों का आध्यात्मिक रस ही आस्वाद्य होना 
चाहिए, परन्तु विद्वानों ने नाता रूप में उन वाणियों का अध्ययन और उपयोग 
किया है । काव्य-रूप में उसे आस्वादन करने की तो प्रथा ही चल पड़ी है। समाज- 
सुधारक के रूप में, सरव-धमंसमन्वयका री के रूप में, हिऱ्दू-मुस्लिम-ऐक्य-विधायक के 
रूप में, विशेष सम्प्रदाय के प्रतिष्ठाता के रूप में और वेदान्त-व्याख्याता दार्शनिक 
के रूप में भी उनकी चर्चा कम नहीं हुई है। यों तो 'हरि अनन्त हरिकथा अनन्ता, 
विविध भाँति गावहि श्रुति-सन्ता' के अनुसार कबी र-कथित हरि की कथा का विविध 
रूप में उपयोग होता स्वाभाविक ही है, पर कभी-कभी उत्साहपरायण विद्वान्‌ 
गलती से कबीर को इन्हीं रूपों में से किसी एक का प्रतिनिधि समझकर ऐसी-ऐसी 
बातें करने लगते हैं जो असंगत कही जा सकती हैं। 
भाषा पर कबीर का जबरदस्त अधिकार था । वे वाणी के डिक्टेटर थे । जिस 
बात को उन्होंने जिस रूप में प्रकट करना चाहा है उसे उसी रूप में भाषा से 
कहूलवा लिया-बन गया है तो सीधे-सीधे, ae तो दरेरा देकर । भाषा कुछ 
कबीर के सामने लाचार-सी नजर आती है। उसमें मानो ऐसी हिम्मत ही नहीं है 

कि इस लापरवा फक्कड़ की किसी फरमाइश को नाहीं कर सके और अकह 
कहानी को रूप देकर मनोग्राही बना देने की तो जैसी ताकत कबीर की भाषा में 
है वैसी बहुत कम लेखकों में पायी जाती है। असीम-अनन्त ब्रह्मानन्द में आत्मा 
का साक्षीभूत होकर मिलना कुछ वाणी के अगोचर, पकड़ मेंन आ सकनेवाली 
ही वात है । पर AzA मैदान में रहा कबीरा' में न केवल उस गम्भीर fang तत्त्व 
को मूत्तिमान कर दिया गया है, बल्कि अपनी फक्कड़ाना प्रकृति की मुहर भी मार 
दी गयी है। वाणी के ऐसे बादशाह को साहित्य-रसिक काव्यानन्द का आस्वादन 
करानेवाला समभे तो उन्हें दोप नहीं दिया जा सकता । फिर व्यंग करने में और 
चुटकी लेने में भी कबीर अपना प्रतिद्वन्द्दी नहीं जनते । पण्डित और काजी, अवधू 
और जोगिया, मुल्ला और मोलवी--सभी उनके व्यंग्य से तिलमिला जाते हैं। 
अत्यन्त सीधी भाषा में वे ऐसी चोट करते हैं कि चोट खानेवाला केवल धूल झाड़के 
चल देने के सिवा और कोई रास्ता ही नहीं पाता । इस प्रकार यद्यपि कबीर ने 
कहीं काव्य लिखने की प्रतिज्ञा नहीं की तथापि उनकी आध्यात्मिक रस की गगरी 
से छलके हुए रस से काव्य की कटोरी में भी कम रस इकट्ठा नहीं हुआ है । 
हिन्दी-साहित्य के हजार वर्षों के इतिहास में कबी र-जैसा व्यक्तित्व लेकर कोई 
लेखक उत्पन्न नहीं हुआ । महिमा में यह व्यक्तित्व केवल एक ही प्रतिद्वन्द्वी जानता 
है : तुलसीदास | परन्तु तुलसीदास और कबीर के व्यक्तित्व में बड़ा अन्तर था । 
यद्यपि दोनों ही भक्‍त थे, परन्तु दोनों स्वभाव, संस्कार और दृष्टिकोण में एकदम 
भिन्न थे । मस्ती, HANSA स्वभाव और सब-कुछ को झाड़-फटकार कर चल 
देनेवाले तेज ने कबीर को हिन्दी-साहित्य का अद्वितीय व्यक्ति बना दिया है। 
उनकी वाणियों में सब-क्ुछ को छाकर उनका सर्वजयी व्यक्तित्व विराजता रहता 
है | उसी ने कबीर की वाणियों में अनन्य-साधारण जीवन-रस भर दिया है । कबीर 
की वाणी का अनुकरण नहीं हो सकता | अनुकरण करने की सभी चेष्टाएँ व्यर्थ 
सिद्ध हुई हैं। इसी व्यक्तित्व के कारण कबीर की उक्तियाँ श्रोता को बलपूर्वक 
आकृष्ट करती हैं | इसी व्यक्तित्व के आकर्षण को सहृदय समालोचक संभाल नहीं 
पाता और रीझकर कबीर को 'कवि' कहने में सन्तोप पाता है । ऐसे आकर्षक वक्ता 
को 'कवि' न कहा जाय तो और कहा क्या जाय? परन्तु यह भूल नहीं .जाना 
चाहिए कि ag कविरूप घलुए में मिली हुई वस्तु है। कबीर ने कविता लिखने की 
प्रतिज्ञा करके अपनी बातें नहीं कही थीं । उनकी छन्दोयोजना, उक्ति-वैचित्र्य और 
-अलंकार-विधान पूर्ण-रूप से स्वाभाविक और अयत्नसाधित हैं। काव्यगत रूढ़ियों 
के न तो वे जानकार थे और न कायल । अपने अनन्य-साधारण व्यक्तित्व के कारण 
E वे सहृदय को आकृष्ट करते हैं। उनमें एक और बड़ा भारी गृण है जो उन्हें 
अन्यान्य सन्तों से विशेष बना देता है। यद्यपि कबीरदास एक ऐसे विराट्‌ और 
आनन्दमय लोक की बात कस्ते हैं जो साधारण मनुष्यों की पहुँच के बहुत ऊपर है 
और वे अपने को उस देश का निवासी बताते हैं जहाँ बारह महीने बसन्त रहता है, 
निरन्तर अमृत की झड़ी लगी रहती है (दे. ऊपर, पृ. 362-3) फिर भी जैसा कि 

एवेलिन अण्डरहिल ने कहा हे, वे उस आत्मविस्मृतिकारी परम उल्लासमय 
साक्षात्कार के समय भी दैनन्दिन-व्यवहार की दुनिया को छोड़ नहीं जाते और 
साधारण मानव-जीवन को भुला नहीं देते । उनके पैर मजवूती के साथ धरती पर 
जमे रहते हैं; उनके महिमा-समन्वित और आवेगमय विचार, बराबर धीर और 
सजीव बुद्धि तथा सहज भाव द्वारा नियन्त्रित होते रहते हैं, जो सच्चे मरमी कवियों 
में ही मिलते हैं। उनकी सर्वाधिक लक्ष्य होनेवाली विशेषताएं हैं-- (1) सादगी 
और सहजभाव पर निरन्तर जोर देते रहना, (2) बाह्य धर्माचारों की निर्मम 
आलोचना, और (3) सब प्रकार के विरागभाव और हेतुप्रकृतिगत अनुसन्धित्सा 
के द्वारा सहज ही गलत दिखनेवाली बातों को दुर्वोध्य और महान्‌ बना देने की 
चेष्टा के प्रति वैर-भाव। (इसके लिए 'कबीर-वाणी' के 75, 78, 80 और 90 
नम्बर के पद देखिए) । इसीलिए वे साधारण मनुष्य के लिए gafea नहीं हो जाते 
और अपने असाधारण भावों को ग्राह्य बनाने में सदा सफल दिखायी देते हैं। कबीर- 
दास के इस गुण ने सँकड़ों वपं से उन्हें साधारण जनता का नेता और साथी बना 
दिया है। वे केवल श्रद्धा और भक्ति के पात्र ही नहीं, प्रेम और विश्वास के आस्पद 
भी बन गये हैं। सच पूछा जाय तो जनता कवीरदाश पर श्रद्धा करने की अपेक्षा 
प्रेम अधिक करती है । इसीलिए उनके सन्त-रूप के साथ ही उनका कवि-रूप बरा- 
बर चलता रहता है। वे केवल नेता और गुरु नहीं हैं, साथी और मित्र भी हैं । 
कबीर ने ऐसी बहुत-सी बातें कही हैं जिनते (अगर उपयोग किया जाय तो) 
समाज-सुधार में सहायता मिल सकती है, पर इसलिए उनको समाज-सुधारक 
समझना गलती है । वस्तुतः वे व्यक्तिगत साधना के प्रचारक थे। समष्टि-वृत्ति 
उनके चित्त का स्वाभाविक धर्म नहीं था । वे व्यष्टिवादी थे । सर्व-धर्म-समन्वय के 
लिए जिस मजबूत आधार की जरूरत होती है वह वस्तु कबीर के पदों में सर्वत्र 
पायी जाती है, वह बात है भगवान्‌ के प्रति अहैतुक प्रेम और मनुष्यमात्र को उसके 
निविशिष्ट रूप में समान समझना। परन्तु आजकल सर्व-धर्म-समन्वय से जिस 
प्रकार का भाव लिया जाता है, वह कबीर भें एकदम नहीं था । सभी धर्मों के बाह्य 
आचारों और अन्तर-संस्कारों में कुछ-न-कुछ विशेष देखना और सब आचारों, 
संस्कारों के प्रति सम्मान की दृष्टि उत्पन्न करना ही यह भाव है। कबीर इनके 
कठोर विरोधी थे। उन्हें अर्थ-हीन आचार पसन्द नहीं थे, चाहे वे बड़े-से-बड़े 
आचार्य या पैगम्त्रर के ही प्रवत्तित हों या उच्च-पे-उच्च समझी जानेवाली धर्म- 
पुस्तक से उपदिष्ट हों । बाह्यांचार की निरथंक पूजा और संस्कारों की विचारहीन 
गुलामी कबीर को पसन्द नहीं थी । वे इनसे मुकत मनुष्यता को ही प्रेमभक्ति का 
पात्र मानते थे । धर्मगत विशेषताओं के प्रति सहनशीलता और सम्भ्रम का भाव 
भी उनके पदों में नहीं मिलता । परन्तु वे मनुष्यमात्र को समान मर्यादा का अधि- 
कारी मानते थे; जातिगत, कुलगत, आचारगत श्रेष्ठता का उनकी दृष्टि में कोई 
मूल्य नहीं था | सम्प्रदायःप्रतिष्ठा के भी वे विरोधी जान पड़ते हैं। परन्तु फिर भी 
विरोधाभास यह है कि उन्हें हजारों की संख्या में लोग सम्प्रदाय-विशेष के प्रवत्तंक 

मानने में ही गौरव अनुभव करते हैं ! 

जो लोग हिन्दू-मुसलिम एकता के ब्रत में दीक्षित हैं वे भी कबीरदास को अपना 
मार्गदर्शक मानते हैं। यह उचित भी है। राम-रहीम और केशव-करीम की जो 
एकता स्वयं-सिद्ध है उसे भी सम्प्रदाय-बुद्धि से विकृत मस्तिष्कवाले लोग नहीं 
समझ पाते | कवीरदास से अधिक जोरदार शब्दों में इस एकता का प्रतिपादन 
किसी ने नहीं किया । पर जो लोग उत्साहाधिक्यवश कबीर को केवल हिन्दू- 
मुसलिम एकता का पैगम्बर मान लेते हैं वे उनके मूल-स्वरूप को भूलकर उसके 
एक-देशमात्र की बात करने लगते हैं । ऐसे लोग यदि यह देखकर क्षुब्ध हों कि 
कबीरदास ने “दोनों धर्मो की ऊँची संस्कृति या दोनों धर्मों के उच्चतर भावों में 
सामंजस्य स्थापित करने की कहीं भी कोशिश नहीं की और सिर्फ यही नहीं, बल्कि 
उन सभी धर्मगत विशेषताओं की खिल्ली ही उड़ायी है जिसे मजहवी नेता बहुत 
श्रेष्ठ धर्माचार कहकर व्याख्या करते हे, तो कुछ आश्‍चर्य करने की वात नहीं है 
क्योंकि कबीरदास इस बिन्दु पर से 2 Zeal को देखते ही न थे। उन्होंने रोग 
का ठीक निदान किया या नहीं, इसमें दो मत हो सकते हैं, पर औषध-निर्वाचन में 
और अपथ्य-वर्जेन के निर्देश में उन्होंने बिल्कुल गलती नहीं की यह औषध है 
भगवद्विदवास | दोनों धर्म समान-रूप से भगवान्‌ में विद्वास करते हैं और यदि 
सचमुच ही आदमी ध।मिक है तो इस अमोघ औषध का प्रभाव उस पर पड़ेगा ही । 
अपथ्य है बाह्म आचारों को धर्म समझना, व्यर्थ कुलाभिमान, अकारण ऊँच-तीच 
का भाव । कबीरदास की इन दोनों व्यवस्थाओं में गलती नहीं है और अगर किसी 
दिन हिन्दुओं और मुसलमानों में एकता हुई तो इसी रास्ते हो सकती है । इसमें 
केवल वाह्याचारवर्जन की नकारात्मक प्रक्रिया नटीं है, भगवद्विश्वास का अविदलेष्य 
सीमेण्ट भी काम करेगा । इसी अर्थ में कवी रदास हिन्दू और मुसलमानों के ऐक्य- 
विधायक थे । परन्तु जैसा कि आरम्भ में ही कहा गया है, कबीरदास को केवल 
इन्हीं रूपों में देखना सही देखना नहीं है । वे मुलतः भकत थे । भगवान्‌ पर उनका 
अविचल अखण्ड विश्वास था । वे कभी सुधार करने के फेर में नहीं पड़े । शायद वे 
अनुभव कर चुके थे कि जो स्वयं सुधरना नहीं चाहता उसे जबरदस्ती सुधारने का 
ब्रत व्यर्थ का प्रयास है। वे अपने उपदेश 'साधु' भाई को देते थे या फिर स्वयं 
अपने-आपको ही सम्बोधित करके कह देते थे। यदि उनकी बात कोई सुननेवाले न 
मिले तो वे निठिचिन्त होकर स्वयं को ही पुकारकर कह उठते: 'अपनी राह तू चले 
कबीरा ! ' अपनी राह अर्थात्‌ धर्म, सम्प्रदाय, जाति, कुल और शास्त्र की रूढ़ियों 
से जो बद्ध नहीं है, जो अपने अनुभव के द्वारा प्रत्यक्षीकृत है । 

कबीरदास का यह भक्त-रूप ही उनका वास्तविक रूप है । इसी केन्द्र के इर्द- 
fad उनके अन्य रूप स्वयमेव प्रकाशित हो उठे हैं। मुश्किल यह है कि इस केन्द्रीय 
वस्तु का प्रकाश भाषा की पहुँच के बाहर है। भक्ति कहकर नहीं समझायी जा 
सकती, वह अनुभव करके आस्वादन की जा सकती है । कबीरदास ने इस बात को 
हजार तरह से कहा है। इस भक्ति या भगवान्‌ के प्रति अहैतुक अनुराग की बात 

कहते समय उन्हें ऐसी बहुत-सी बातें कहनी पड़ी हैं जो भक्ति नहीं हैं, पर भक्ति ४ 
अनुभव करने में सहायक हैं । मूल वस्तु चूँकि वाणी के अगोचर है, इसलिए केवल 
वाणी का अध्ययन करनेवाले विद्यार्थी को अगर भ्रम में पड़ जाना पड़ा हो तो आइचर्य 
की कोई बात नहीं है। वाणी द्वारा उन्होंने उस निगूढ़ अनुभवैकगम्य तत्त्व की गोर 
इशारा किया है, उसे 'ध्वनित' किया है। ऐसा करने के लिए उन्हें भाषा के द्वारा | 
रूप खड़ा करना पड़ा है और अरूप को रूप के द्वारा अभिव्यक्त करने को साधना | 
i करनी पड़ी है। काव्यशास्त्र के आचार्य इसे ही कवि की सबसे बड़ी शक्ति बताते 
{ | हैं । रूप के द्वारा अरूप की व्यंजना, कथन के जरिये अकथ्य का ध्वनन, काव्य-शबित 
| का चरम निदर्शन नहीं तो बया है ? फिर भी वह ध्वनित वस्तु ही प्रधान है; ध्वनित 
| करने की शैली और सामग्री नहीं । इस प्रकार काव्यत्व उनके पदों में फोकट का 
`| माल है--वाईप्रोडक्ट है; वह कोलतार और सीरे की भाँति और चीजों को बनाते- 
| बनाते अपने-आप बन गया È । 
पि प्रेम-भवित को कबीरदास की वाणियों की केन्द्रीय वस्तु न मानने का ही यह 
| परिणाम हुआ है कि अच्छे-अच्छे विद्वान्‌ उन्हें घमण्डी, अटपटी वाणी का बोलन- 
हारा, एकेइवरवाद और अट्वेतवाद के बारीक भेद को न जाननेवाला, अहंकारी, 
अगुण-सगुण-विवेक-अनभिज्ञ आदि कहकर अपने को उनसे अधिक योग्य मानकर 
सन्तोप पाते रहे हैं। यह मानी हुई बात है कि जो बात लोक में अहंकार कहलाती 
है वह भगवत्प्रेम के क्षेत्र में, स्वाधीनभर्त.का नायिका के गर्व की भाँति अपने और 
प्रिय के प्रति अखण्ड विशवास की परिचायक है; जो वात लोक में दब्वूपन और 
कायरता कहलाती है वही भगवत्प्रेम के क्षेत्र में भगवान्‌ के प्रति भकत का अनन्य- 
| परायण आत्मार्पण होती है और जो बातें लोक में परस्पर विरुद्ध जँचती हैं भगवान्‌ 
के विषय में उत्तका विरोध दूर हो जाता है । लोक में ऐसे जीव की कल्पना नहीं की 
जा सकती जो कर्णहीन होकर भी सब-कुछ सुनता हो, चक्षुरहित बना रहकर भी 
सव-कुछ देख सकता हो, वाणीहीन होकर भी वकता हो सकता हो, जो छोटे-से-छोटा 
भी हो और बड़े-से-बड़ा भी; जो एक भी हो और अनेक भी ; जो बाहर भी हो और 
भीतर भी ; जिसे सबका मालिक भी कहा जा सके और सबका सेवक भी ; जिसे सबके 
ऊपर भी कहा जा सके और सर्वेमय सेवक भी; जिसमें समस्त गुणों का आरोप भी 
किया जा सके और गुण-हीनता का भी; और फिर भी जो न इन्द्रिय का विषय हो, 
न मन का, न बुद्धि का। परन्तु भगवान्‌ के लिए सब विशेषण सब देशों के साधक 
सर्व-भाव से देते रहे हैं। जो भक्त नहीं हैं, जो अनुभव द्वारा साक्षात्कार किये हुए 
सत्य में विश्वास नहीं रखते, वे केवल तर्क में उलझकर रह जाते हैं; पर जो भक्त हैं, 
वे भुजा उठाकर घोषणा करते हैं, 'अगुणहि-सगुणहि नहि कछु भेदा' (तुलसीदास )। 
परन्तु तर्कपरायण व्यक्ति इस कथन के अटपटेपन को वदतो-व्याघात कहकर सन्तोष 
कर लेता है । यदि भक्ति को कबीरदास की वाणियों की केन्द्रीय वस्तु मान लिया 
जाता तो निस्सन्देह स्वीकार कर लिया जाता कि भक्त के लिए वे सारी बातें 
वेमतलब č जिन्हें कि विद्वान्‌ लोग बारीक भेद कहकर आनन्द पाया करते हैं। 
n 

भगवान्‌ के अनिर्वचनीय स्वरूप को भक्त ने जैसा कुछ देखा है वह वाणी के प्रकाशन- 
क्षेत्र के वाहर हे, इसीलिए वाणी नाना प्रकार से परस्पर-विरोधी और अविरोधी 
ब्दो द्वारा उस परम प्रेममय का रूप निर्देश करने की चेष्टा करती है । भक्‍त उसकी 
असमर्थेता पर नहीं जाता; वह उसकी रूपातीत व्यंजना को ही देखता 
भव्ति-तत्त्व की व्याख्या करते-करते उन्हें उन बाह्याचार के जंजालों को साफ 
करने की जरूरत महसूस हुई है जो अपनी जड़ प्रकृति के कारण faye चेतन-तत्त्व 
की उपलब्धि में बाधक हैं ! यह बात ही समाज-सुधार और साम्प्रदायिक ऐक्य की 
विधात्री बन गयी है। पर यहाँ भी यह कह रखना ठीक है कि वह भी फोकट का 
माल या वाईप्रोडक्ट ही है । 
जो लोग इन बातों से ही कबीरदास की महिमा का विचार करते हैं वे केवल 
सतह पर ही चक्कर काटते हैं। कबीरदास एक जबरदस्त क्रान्तिकारी पुरुष थे। 
उनके कथन की ज्योति जो इतने क्षेत्रों को उद्भासित कर सकी है सो मामूली 
aaa की परिचायिका नहीं है । परन्तु यह समझना कि उद्भासित पदार्थ ही 
ज्योति है, बड़ी भारी गलती हे । उद्भासित पदार्थ ज्योति की ओर इशारा करते 
हैं और ज्योति किधर और कहाँ है, इस बात का निदेश देते हैं। ऊपर-ऊपर, सतह 
पर चक्कर काटनेवाले समुद्र भले ही पार कर जायें, पर उसकी गहराई की थाह 
नहीं पा सकते । इन पंक्तियों का लेखक अपने को सतह का चक्कर काटनेवालों से 
विशेष नहीं समझता । उसका दृढ़ विश्‍वास है कि कबीरदास के पदों में जो महान्‌ 
प्रकाशपुंज है, वह बौद्धिक आलोचना का विषय नहीं है। वह म्यूजियम की चीज 
नहीं है बल्कि जीवित प्राणवान्‌ वस्तु है। कबीर पर पुस्तकें बहुत लिखी गयी हैं, 
और भी लिखी जायेंगी, पर ऐसे लोग कम ही हैं जो उस साधना की गहराई तक 
जाने की चेष्टा करते हों । राम की वानरी सेना समुद्र जरूर लांघ गयी थी, पर 
उसकी गहराई का पता तो मन्दर पर्वत को ही था जिसका विराट्‌ शरीर आपाताल- 
निमग्न हो गया था : 
अव्धि्लंघित एव वानरभटे: किन्त्वस्य गम्भी रताम्‌ 
आपाताल - निमग्न - पीवरतनुर्जानाति मन्द्राचल: | 
| सो, कबीरदास की सच्ची महिमा तो कोई गहरे में गोता लगानेवाला ही समझ 
सकता है । 
फिर भी लेखक ने इस पुस्तक में जो लम्त्री व्याख्या प्रकाशित की है उसके लिए 
उसे पश्चात्ताप नहीं है कत्रीर ने जिन तत्त्वों को अपनी रचना से ध्वनित करना 
चाहा है, उसके लिए कबीर की भाषा से ज्यादा साफ और जोरदार भाषा की 
सम्भावना भी नहीं है और जरूरत भी नहीं है । परन्तु कालक्रम से वह भाषा आज 
के शिक्षित व्यक्ति को दुरूह जान पड़ती है । कबीर ने शास्त्रीय भाषा का अध्ययन 
नहीं किया था, पर फिर भी उनकी भाषा में परम्परा से चली आयी विशेषताएं 
adara हैं । इसका ऐतिहासिक कारण हे । इस ऐतिहासिक कारण को जाने बिना 
उस भाषा को ठीक-ठीक समझना सम्भव नहीं है। इस पुस्तक में उसी ऐतिहासिक 


CC-0. In Public Domain. Gurukul Kangri Collection, Haridwar 


> i SSeS 


ee 


tts eee 


O OO O aS 


Digitized by Arya Samaj Foundation Chennai and eGangotri 


372 | हजारीप्रसाद द्विवेदी ग्रन्यावली-4 


परम्परा के अध्ययन का प्रयास है | यह प्रयास पूर्णरूप से सफल हुआ ही होगा, ऐसा 
हम दावा नहीं करते; परन्तु वह ग्रहणीय नहीं है, इस वात में लेखक को कोई सन्देह 
नहीं है । 
कबीरदास ने स्वयं अरूप को रूप देने की चेष्टा की थी | परन्तु वे स्वयं कह 
गये हैं कि ये सारे प्रयास तभी तक थे जब तक परम-प्रेम के आधार प्रियतम का 
मिलन नहीं हुआ था। साखी, पद, शब्द और दोहरे उसी प्राप्ति के साधन हैं, मार्ग 
हैं। गन्तव्य तक पहुँच जाने पर मार्ग का हिसाब करना बेकार होता है। फिर इन 
साखी, शब्द और दोहरों की व्याख्या के प्रयास को क्या कहा जाय ? ये तो साधन 
को समझाने के साधन--साधन के भी साधन हैं | 
प्रसंग-क्रम से इसमें कबीरदास की भाषा और शेली समझाने के कार्य से कभी- 
कभी आगे बढ़ने का साहस किया गया है । जो वाणी के अगोचर है, उसे वाणी के 
द्वारा अभिव्यक्त करने की चेष्टा की गयी है; जो मन और बुद्धि की पहुँच से परे 
है; उसे बुद्धि के बल पर समझने की कोशिश की गयी है; जो देश और काल की 
सीमा के परे है, उसे दो-चार-दस पृष्ठो में बाँच डालने की साहसिकता दिखायी 
गयी है। कहते हैं, समस्त पुराण ओर महाभारतीय संहिता लिखने के वाद व्यासदेव 
ने अत्यन्त अनुताप के साथ कहा था कि 'हे अखिल विइव के गुरुदेव, आपका कोई 
रूप नहीं है, फिर भी मैंने ध्यान के द्वारा इन ग्रन्थों में रूप की कल्पना की है; आप 
अनिवंचनीय हैं, व्याख्या करके आपके स्वरूप को समझा सकना सम्भव नहीं है, फिर 
भी मैंने स्तुति द्वारा व्याख्या करने की कोशिश की है, वाणी द्वारा प्रकाश करने का 
प्रयास किया है । तुम समस्त-भुवन-व्याप्त हो, इस ब्रह्माण्ड के प्रत्येक अणु-परमाणु 
में तुम भिने हुए हो, तथापि तीर्थ-यात्रादि विधान से उस व्यापित्व को खण्डित 
किया है। भला जो सर्वत्र परिव्याप्त है उसके लिए तीर्थ-विशेष में जाने की ब्यवस्था 
क्या ? सो हे जगदीश, मेरी बुद्धित विकलता के ये तीन अपराध--अल्प की 
रूपकल्पना, अनिर्वचनीय का स्तुतिनिर्वचन, व्यापी का स्थान-विशेष में निर्देश-- 
तुम क्षमा करो । क्या व्यासजी के महान्‌ आदर्श का पदानुसरण करके इस लेखक 
को भी यही कहने की जरूरत है ? -- 
रूपं रूपविवजितस्य भवतो ध्यानेन यत्कल्पितम्‌, 
स्तुत्या निर्वचनीयताऽखिलगुरोटूरी कृतायन्मया। 
व्यापित्वं च निराकृतं भगवतो यत्तीर्थयात्रादिना, 
क्षन्तव्यं जगदीश, तद्‌ विकलता-दोषत्रयं मत्कृतम्‌ 1! 

परवर्ती कबी रपन्थी सिद्धान्त 


इस पुस्तक के अन्त में कब्रीर-वाणी नाम से एक संग्रह जोड़ दिया गया है। कई 
विद्याथियों और मित्रों के अनुरोध से उस पर टिप्पणियाँ भी लिखी गयी हैं जो 
संगृहीत पदों को समझने में सहायक हो सकती हैं। प्रथम सौ पदों का महत्त्व 
रवीन्द्रनाथ के अनुवाद के कारण है । इनमें कुछ पद Wadi जान पड़ते हैं । इन 
परवर्ती पदों को ठीक-ठीक समझने के लिए परवर्ती कबीरपन्थी सिद्धान्तों की 
जानकारी आवश्यक है । मैंने इस विषय पर अलग पुस्तक लिखी है । यहाँ संक्षेप 
में इन सिद्धान्तों की चर्चा कर दी जाती है। व्याख्यात्मक टिप्पणियों में जहाँ 
आवश्यक होगा वहाँ इस परिशिष्ट के अनुच्छेदों का हवाला दे दिया जायेगा | 
1. पहले यह जीव जब अपने सत्य-स्वरूप में था, उसकी सत्य-स्वरूप देह 
थी, पिण्ड और ब्रह्माण्ड सत्य-स्वरूप और पक्के थे, पाँच पक्के तत्त्व और गुण थे। 
पाँच पक्के तत्त्वों के नाम हैं- (1) धर्म, (2) दया, (3) शील, (4) विचार, 
और (5) सत्य | तीन गुण हैं--विवेक-वैराग्य, गुरु-भक्ति और साधु भाव। 
इन्हीं पाँच तत्त्वों और तीन गुणों की देह हंसा की थी । इस जीव का प्रकार और 
स्वभाव अद्वितीय था । जव इस जीव (हंसा) ने अपनी सुन्दरता का विचार किया 
तब उसको बड़ा आनन्द हुआ और उसे अपनी देह की सुधि भूल गयी 1 फिर तो 
पक्क्री देह पलटकर कच्ची देह बन गयी । तत्त्व और प्रकृति सत्र बदल गये । धर्म 
से आकाश, शील से अग्नि, विचार से जल, दया से वायु और सत्य से पृथ्वी हो 
गयी । इस प्रकार पक्के गुण से कच्चे गुण हो गथे फिर तो पचीस प्रकृति आदि 
कच्चे आकार का प्रादुर्भाव हुआ | 
2. जिस समय यह अपनी देह की ज्योति, प्रभाव और प्रकाश को देखकर 
आनन्द में वेसुध हुआ उस समय उसने आँख उठाकर शून्य में देखा । यहाँ उसकी 
छाया देख पड़ी जो स्त्री-रूप हो गयी । इसी से बाद में चलकर उसका संयोग हुआ। 

इसी को माया और ब्रह्म का संयोग कहते हैं । इसी से समस्त प्रकार की रचना हुई । 

3. बाद में इस जीव को अहंकार उत्पन्न हुआ। तब वह जानने लगा कि 
सब मैं ही हूँ । फिर तो स्वाभाविक 'एकोऽहं बहुस्यां' की स्फुरना उठी । इसी ब्रह्म 
सच्चिद\नन्द की बात सब वेद, शास्त्र, किताव आदि करते हैं, परन्तु स्वसंवेद ह 
जानता है कि यह ब्रह्म सच्विदानन्द स्वयं बन्धन में है और सर्वदा आवागमन में 
बद्ध है। जवसे यह जीव सूक्ष्म से स्थूल देह में आया तभी से भ्रम में पड़ गया और 
उसी भ्रम की अवस्था में वेद, किताब, ग्रन्थ, वाणी आदि बनाया जिसका कुछ 
वारापार नहीं | 

4. जव एक से अनेक होता है तब अज्ञानी हो जाता है और जव अद्वैत की 
ओर मुख फेरता है और आत्मज्ञान के हेतु प्रयत्न करता है, तव इसमें पुनः ज्ञान का 
प्रकाश आजाता है और संसार लय हो जाता है; क्योंकि जिनकी ओर ध्यान न 
होगा वह अवश्य ही नाश हो जावेगा, परन्तु agaga होने के बाद भी जीव में 
वासना बनी ही रहती है । जब तक वासना का बीज नहीं नष्ट हो जाता तब तक 
मुक्ति केसे सम्भव है ? यही कारण है कि जीव निरन्तर सूक्ष्म से स्थूल और स्थूल 
से सूक्ष्म की ओर चढ़ता-उतरता चौरासी लाख योनियों के भवजाल में भटकता 
रहता है। जीव अपने उपायों और युक्तियों से ज्ञ।नाग्नि को उठाता है तो ज्ञ,न।ग्नि 
प्रकट होकर कर्मो को जला देती है । जिस प्रकार लाल अंगार थोड़ी देर तक चमक 
दिखा लेने के बाद ठण्डा बतकर कोयला हो जाता है उसी प्रकार ज्ञानाग्नि भी 
उण्डी हो जाती है और ब्रह्मपद को प्राप्त जीव फिर संसार-चक्र में आ फंपता है। 
वेद-वेदांग में केवल ब्रह्मात्व-प्राप्ति का उपाय बताते हैं, पर उन्हें बिल्कुल पता नहीं 
कि ब्रह्मत्व जितना बड़ा पद भी क्यों न हो, जीव को स्थायी सुख नहीं दे सकता । 

5. पारख गुरु के सिवा इस भ्रमजाल से छुड़ानेवाला दूसरा कोई नहीं है। 
जब जीव तीर्थ-ब्रत, वेद-कुरान, रोजा-नमाज, उपासना-योग आदि करके थक 
गया और कुछ करते नहीं बना तब उसने नौ कोशों और छः देहों में अपना घर 
बनाया | नौ कोश ये हें--अन्नमय कोश, शब्दमय कोश, प्राणमय कोश, आनन्दमय 
कोश, मनोमय कोश, प्रकाशमय कोश, ज्ञानमय कोश, आकाशमय कोश, विज्ञान- 
मय कोश । छः देह इस प्रकार हैं: 

(i) स्थूल देह--पच्चीस तत्त्वों अर्थात्‌ पृथ्वी, जल, अग्नि, वायु, आकाश, 
दस इन्द्रिय, पाँच प्राण, चार अन्तःकरण और जीव । इसकी अवस्था का 
नाम जाग्रत अवस्था है । 

(it) सूक्ष्म शरीर aag तत्त्वों अर्थात्‌ पाँच प्राण, दस इन्द्रिय, मन और बुद्धि 
से बनता है | अवस्था स्वप्न है। 
(iii) कारण देह तीन तत्त्वों अर्थात्‌ चित्त, अहंकार और जीवात्मा से वनता है । 
अवस्था का ताम सुषुप्ति है । 
(iv) महाकारण देह दो तत्त्वों--अहंकार और जीवात्मा--का है। अवस्था 
तुरीया | 

(५) कैवल्य देह एक तत्त्व--चित्‌--जीवात्मा--से वना है । अवस्था तुरीया- 
तीत है 1 

(vi) हंस-देह--इसमें कोई तत्त्व नहीं है। जिस प्रकाश में यह जीव समष्टि- 
रूप था उसी प्रकाश को उसने अपना स्वरूप माना | सो ऐसा मानना 
इसका भ्रममात्र हे । 

6. 43-43 धर्मावार्य और मुनि, पैगम्बर ज्यादा-से-ज्यादा इन्हीं नौ कोशों 
और छः देहों की वात जानते हैं, और निकलने की राह नहीं पा रहे हैं। एकमात्र 
कबीर साहव इनका भ्रम छुड़ाने का सामर्थ्यं रखते हैं। यह स्पष्ट रूप से समझ 
लेना चाहिए कि हंस-देह भी श्रम ही है, यद्यपि हंस-रूप (विशुद्ध चैतन्य) ही जीव 
का स्वरूप है और उसको प्राप्त होना ही कबीरपन्थी साधक का परम काम्य 
क्योंकि जिस ब्रह्म प्रकाश में तम अर्थात्‌ अन्धकार भरा हुआ है उसको जो छठा 
हंस का शारीर मानते हो और यह भी मानते हो कि हम बही हैं, ऐसा मानकर 
उसमें निमग्न होने से तुम्हारी दशा चार प्रकार की हुई: बाल, मूक, पिशाच और 
जड़ । बुद्धि ठिकाने रही, एकदम अचेत हो गये ! पूर्ण गुरु के विना तुमको ga- 

ह कदापि प्राप्त न होगी । जिसको तुमने हंस-देह अनुमान कर रखा है सो तुम्हारी 
भूल और श्रम है। हंस का स्वरूप सद्गुरु की दया के विना कदापि प्राप्त नहीं हो 
सकता | कहते हैं, स्वयं कबीरदास ने छः देहों का परिचय बताया है और यथा- 
प्रसंग यह भी कहा है कि हंस-रूप के गुण अकथ हैं । 

7. सद्गुरु की कृपा से जब इस श्रान्त जीव को पारख गुरु का सन्निधान 
प्राप्त होता है तव इसका एक-अनेक का श्रम नष्ट होता है और वह अपने सत्य- 
स्वरूप को पा जाता है। पारख से ही इसका मन और बुद्धि स्थिर होती है और 
आवागमन छूट जाता है । स्वसंवेद के अनुसार वेद ने जो 'तत्त्वमसि' आदि महा- 
वाक्यों का उपदेश दिया है, उसके तीनों पद तत्‌--त्वम्‌--असि धोखा हैँ । इन 
तीनों के ऊपर पारख पद है । वही सत्य-पद है । उसी से जीवों की मुक्ति होती है । 
जो कोई उस पारख-पद को प्राप्त कर लेता है वही पारखी कहलाता है। वह 
पारखी सच्चा गुरु हो सकता है। चूँकि वही एकमात्र ऐसा है कि जीवों के बन्धन 
को छुड़ा सकता है | इसलिए उसे 'बन्दी छोड़” कहते हैं। वह एक-अनन्त, वाहर- 
भीतर, पिण्ड-ब्रह्माण्ड सवके भेद और कसर-खोट को भिन्न-भिन्न करके परखा 
देता है । पारख-पद को प्राप्त हुआ पुरुष फिर कभी पतित नहीं होता ! 

8. कैवल्य शरीर से लेकर स्थूल देह तक सभी नाझमान्‌ हैं, निर्मूल हैं; किसी 
में अन्धकार है, किसी में प्रकाश; किसी में थोड़ा ज्ञान है, किसी में बहुत; किसी में 
थोड़ा सामर्थ्य है, किसी में बहुत; कोई थोड़े दिन जीता है, कोई दीर्घायु होता है । 
क्या हुआ, कैसे ही पद को प्राप्त हो; परन्तु जव तक इन पाँच देहों के अहंकार से 
न छूटेगा तब तक सुख को प्राप्त न हो सकेगा । ये पांचों अहंकार काल पुरुष के हैं । 

द्वारा विवि-निषेध, दोनों कर्म के भेद बताये हैं। इसके भेद को हंस कबीर के 
अतिरिक्त दूसरा कोई नहीं जान सकता | 

9. क्षमा, सन्तोष, विचार और सत्संग, ये चारों मुक्ति के पौरिये हैं । इन 
चारों को जो धारण करेंगे, उन्हें सब-कुछ प्राप्त होगा | इनसे अन्तःकरण शुद्ध होता 
है। इन चारों के बिना किसी की मुवित का मार्ग नहीं मिल सकता । 


परिशिष्ट-2 - 


कबीर-वाणी 


[1 से 100 तक आचार्य क्षितिमोहन सेन के संग्रह से 
उद्धृत और अन्तर्राष्ट्रीय ख्याति के वे पद्य हैं जिन्होंने महाकवि 
रवीन्द्रनाथ ठाकुर जैसे व्यक्ति को आकृष्ट किया, जो उन्हें इस 
योग्य जंचे कि भारतीय मनीषा के प्रति पाश्‍चात्य विद्वानों की 
उपेक्षा और अवज्ञा को दूर कर सकंगे और इसलिए जिनका 
अंग्रेजी अनुवाद उन्होंने स्वयं किया । यूरोपीय भाषाओं में इनके 
अनुवादों से कितने ही चोटी के समीक्षक भारतीय साधना और 
साहित्य के विषय में अपना मत बदलने को बाध्प्र हुए । 


हन्दी के पाठकों को इन कविताओं के पढ़ते समय दो बातें 

ध्यान में रखनी चाहिए : (1) ये 'कविताएँ मुख्यतः पश्चिमी 

विद्वानों को दृष्टि में रखकर संगृहीत हुई थीं, और (2) इनके 

` संग्रहकर्ता आचार्य सेन ने छपी पोथियों की अपेक्षा साधुओं के 

मुँह से सुनी हुई बाणियों को अधिक ठीक माना था । प्रत्येक पद 

के अन्त में दी हुई दो संख्याएँ आचार्य सेन के संग्रह की जिल्द 
और पृष्ठ का निर्देश करती हैं। 


101 से 256 तक के पद पिछले अध्यायों में प्रतिपादित 
सिद्धान्तों का और भी अधिक समर्थन करने की दृष्टि से संगृहीत 
हुए हैं। जिस क्रम से सिंद्धान्तों का प्रतिपादन है, उसी क्रम से 
| संग्रह भी ।] 


CC-0. In Public Domain. Gurukul Kangri Collection, Haridwar 


eee de 


Digitized by Arya Samaj Foundation Chennai and eGangotri 


कबीर / 377 


| 
मोकों कहाँ ढूढ़े वन्दे, मैं तो तेरे पास में । 
ना मैं देवल ना में मसजिद, ना कावे केलास में। 
ना तो कोने क्रिया-क्र्म में, नहीं योग बैराग में । 
खोजी होय तो तुरतँ मिलिहौं, पल भर की तालास में । 
he कबीर सुनो भाई साधो, सव स्वाँसों की स्वाँस में ।।-- 1-13 


[2] 
सन्तन जात न पूछो निरगुनियाँ । 
साध ब्राहमन साध छत्तरी, सार्धे जाती बनियाँ। 
साधनमाँ छत्तीस कौम है, टेढ़ी तोर पुछनियाँ। 
साधे नाऊ साधे धोवी, सार्थं जाति है afati 
साधनमाँ रैदास सन्त हैं, सुपच ऋषि सों मँगियाँ । 
हिन्दु-तुर्क दुई दीन वने हैं, कछू नहीं पहचनियाँ 1-1-16 


1. इस पद का भावार्थ यह है कि भगवान्‌ देवल (मन्दिर), मस्जिद या तीर्थ- 
स्थानों में नहीं मिलते; बाहरी क्रिया-कर्म से या योग-वैराग्य से भी नहीं 
मिलते । वे मनुष्य के अन्तर में ही वर्त्तमान हैं। वहीं उन्हें सहज ही पाया जा 
सकता है | 
विशेष --प्रथम और दूसरी पंक्ति के बीच में छपी हुई पुस्तकों में इतना अधिक 
we 

ना मैं छगरी ना मैं भेंडी ना मैं छुरी गेंडास Ñi 

नहीं खाल में नहीं पूँछ में ना agi ना माँस Ñi 
फिर अन्तिम पंक्ति के पहले यह पंक्ति है : 

मैं तो रहों सहर के बाह्र मेरी पुरी मवास में । 

(दे. शब्दा., पृ. 111-2) - 

अधिक पायी ज।नेवाली पंक्तियों में भी यही भाव है। बलि देने के या कुर्बानी 
के जितने उपकरण हैं उनमें भी भगवन्‌ नहीं हैं। 
मवास का अर्थ ‘ALA’ बताया जाता है। 'मैं तो रहों' आदि पंक्ति का मतलब 

कि भीड़-भाड़ में या दुनिया के काम-काज में नहीं रहता । 'सहर' का 
तात्पर्यं भीड़-भाड़, काम-काज आदि से है। 'मेरी पुरी मवास में' का मतलब 
यह है कि जो सव-कुछ छोड़कर मेरी शरण आ जाता है, मैं उसको सुलभ 
होता हूँ । मैं अर्थात्‌ भगवान्‌ । 


2. साध==साधु । सार्थ = साधु ही । पुछनियाँ = पूछना, प्रश्‍न करना । सुपच 


ऋषि -- श्वपच सुदर्शन | यज्ञसागर, उग्रगीता, कबीर मन्सूर आदि कबीर- 

[3] 

साधो भाई, जीवत ही करो आसा | 

जीवत समझे जीवत ay, जीवत मुक्तिनिवासा । 

जीवन करम की फाँस न काटी, मुये मुक्ति की आसा । 

तन छूटे जिव मिलन कहत है, सो सब झूठी आसा | 

aag मिला तो dag मिलेगा, नहि तो जमपुरवासा । 

सत्त गहे सतगुरु को चीन्हें, सत्त-नाम विस्वासा। 

He कबीर साधन हितकारी, हम साधन के दासा ॥--1-57 


पन्थी ग्रन्थों में बताया गया है कि कलियुग के आरम्भ में जब कवीर साहब 
इस पृथ्वी पर प्रकट हुए थे तो काशी के सुदर्शन नामक महात्मा ने उनसे दीक्षा 
ली थी। वे जाति के भंगी थे युधिष्ठिर ने महाभारत की लड़ाई जीत लेने के 
बाद भ्रातृ-हत्या के पाप से उद्धार पाने के लिए एक बड़ा यज्ञ किया था। 
श्रीकृष्णचन्द्र ने इस यज्ञ में एक घण्टा बाँध दिया ari जब घण्टा सात बार 
बजे तभी पाप छूटेगा, ऐसा संकेत कर दिया था । हजारों ब्राह्मण और साधु 
भोजन कर चुके, पर घण्टा नहीं बजा; तब श्रीकृष्ण के कहने पर भीम काशी 
के सुदर्शन भंगी को लिवा लाने गये। भीम के अहंकार के कारण सुदर्शन ने 
जाना अस्वीकार कर दिया। तब स्वयं युधिष्ठिर जाकर उन्हें ले आये और 
भोजन कराया | उनके भोजन करने पर घण्टा बजा । प्रयाग क्षेत्र में श्री कृष्ण 
के कहने से सब लोग गये । वहाँ जल में सवने अपनी छाया देखी । केवल 
सुदर्शन को छाया मनुष्य को थी, बाकी सबकी कुत्ते आदि निकृष्ट जीवों की । 
भँगियाँ == भंगी | दान=धर्म | पहचतियाँ ==भेद, पहचान, विशेषता । 

इस पद का भाव यह है कि निर्गुण साधु की जाति पूछना बेकार है। 
सभी जाति के लोग साधु हो चक्रे हैं। आचार्य क्षितिमोहन सेन ने ‘ara’ का 
अर्थ 'साधन करते हैं' ऐसा किया है । 
विशेष --छपी पोथियों में इस पद के अन्त में ये तीन पद और हैं: 

लाखन जाति जगत माँ फैली काल को फंद पसरियाँ। 

सब तत्तनमां सन्त बड़े हैं सब्द रूप जिन देहियाँ। 

He कबीर सुनो भाई साधो सत्तरूप बहि जनियाँ। 
काल कोः" = काल का फन्दा पसारा हुआ है । तत्तनमां= तत्त्वों में | सब्द 
रूप" =जितकी देह शब्द-रूप है । सत्त'''जनियाँ ==उन्हें सत्यपुरुष का 
रूप ही समझो | 


, इस पद का भाव यह है कि जीते-जी ही सदाचार और भक्ति के द्वारा 


भगवान से मिलने की आशा करो । नाना प्रकार के तीर्थ, व्रत और तप करने 
के बाद जब मृत्यु होगी तब वैकुण्ठ मिलेगा, यह्‌ एक मिथ्या आशा हे । तन 
आसा =जो लोग यह कहते हैं कि शरीर छूटने के बाद जीव का भगवान्‌ 

[4] 
बागों ना जा रे ना जा, तेरी काया में गुलजार | 
सहस-कॅवल पर बैठ के तू देखे रूप अपार ॥--1-58 


से मिलन होगा (या परमपद मिलेगा) वह सब झूठी आशा दिखाते हैं । जो 
इस समग्र मिला है, वटी उस समय (मृत्यु के बाद) भी मिलेगा। aa 
विस्वासा ==सत्य को ग्रहण करे, सत गुरु को पहचाने और सत्य नाम पर 
विश्वास रखे, तभी मिलने की आशा कर सकता है | 
विशेष--छपी पुस्तकों Haag मिला सो' इस पंक्ति के बाद ये दो पंक्तियाँ 
अधिक हैं 
दूर दूर ढूँढे मन लोभी मिट न गर्भ-तरासा। 
साध संत की करे न वंदगी कटै करम की फाँसा। 
गर्भतरासा=- गर्भेत्रास, वार-वार जन्म-मरण के चक्कर में पड़ते रहने का डर। 
4. इसका भाव भी पद 1 से मिलता-जुलता है । बगीचे का सौन्दर्य देखने के लिए 
किसी बाहरी उपवन मे जाने की जरूरत नहीं है, शरीर में ही फूल विले हुए 
हैं । शरीर के भीतर जो सहख्रदल का कमल है, (सहस्नारचक्र), उसी पर वेठ- 
कर अर्थात्‌ पूर्ण समाधि के द्वारा अपार रूप को देख | छपी पोथियों में ag 
पद इस प्रकार है : 
वागों नाजारे नाजा, तेरी काया में गुलजार | 
करनी-क्यारी बोइ कर तू रहनी करु रखवार। 
दुर्मति कात उड़ाइ के देखे अजब बहार॥ 
मन माली परवोधिए करि संजम की वार। 
दया पौद सूखे नहीं छिमा सींच जल ढार॥ 
गुल और चमन के बीच में फूला अजब गुलाब | 
मुक्ति कली सतमाल को पहिरु गूंथि-गलहार॥ 
अष्ट कमल से BIT लीला अगम अपार | 
कहैं कबीर चित चेत के आवागमन निवार ॥ 
इस पद में बाग का रूपक पुरा-पुरा (सांग) है। इस बगीचे में करनी 
क्यारी है, रहती (== रहेने का भाव, आवरण) रखवाला है, दुर्मति (कुमति) 
बगीचे को दूषित करनेवाला काग है। मन माली है, संयम बेडा है, दया पौधा 
है, क्षमा सींचने का जल है। गुल और चमन के बीच में जो गुलाब है वह क्या 
है, यह बात साम्प्रदायिक व्याख्याओं में देखने को नहीं मिली | चमन (बाग) 
तो स्पष्ट ही शरीर है, गल सम्भवतः सहस्रार है और इन दोनों के बीच खिला 
हुआ अद्भुत गुलाव सम्भवतः समाधि या लय है । मुक्ति कली है, जिससे सत्य 
नाम की माला गूंथी जा सकती है। अष्टकमल=- आठ कमल । कबीरपन्थी 

[5] 
अवधू, माया तजी न जाई | 
गिरह तज के वस्तर बांधा, बस्तर तज के फेरी N 
काम तजे तें क्रोध न जाई, क्रोध तजे तें लोभा | 
लोभ तजे अहँकार न जाई, मान-बड़ाई-सोभा ।। 
मन वैरागी माया त्यागी, शब्द में सुरत समाई | 
कहें कबीर सुनो भाई साधो, यह गम विरले पाई ॥।--1-63 


पुस्तकों में कभी-कभी नौ कमलाकार चक्रों की वात आती है । अन्तिम या नवें 
कमल पर जब योगी पहुंचता है तो उसके संकल्प-विकल्प का लय हो जाता 
है, परन्तु बाकी आठ कमलों में वह अनेक लीलाएँ देख सकता है | 


. हे अवधूत, माया छोड़ना कठिन है | गृह छोड़ा तो वस्त्र (भेष) धारण किया 


और अब वस्त्र छोड़ा तो फेरी देने लगे--भीख माँगने लगे। इस पद्यके 
'गिरह' शब्द का अर्थ क्षितिमोहन सेन ने 'गाँठ' किया है। छपी पोथियों में 
दूसरी पंक्ति के बाद तीन पंक्तियाँ ओर हैं। इन पंक्तियों से गिरह का अर्थ 
गृह (गृहस्थी) ही संगत जान पड़ता है। पंक्तियाँ इस प्रकार हैं: 
लड़िका तजि के चेला कीन्हा ag मति माया घेरी । 
जैसे बेल बाग में अरुझी मांहि रही अरुझाई। 
छोरे से वह छूटे नाहीं कोटिन करै sms 
भाव यह्‌ है कि गृहस्थाश्रम में लड़का छोड़ दिया, परन्तु साधु होकर फिर 
तुमने चेला बनाया और वही माया फिर तुम्हारी बुद्धि को घेरे रही । यह 
माया उस लता की भाँति है जो पहले बाग में देह से उलझी और फिर बीच 
में राह-भर उलझी ही रही । किसी तरह छूटी नहीं । काम छोड़ा तो क्रोध न 
छूटा, क्रोध भी छोड़ा तो लोभ गले आ ast "इत्यादि । मन वैरागी'** 
समाई == वस्तुतः सच्चा वैराग्य वह है जहाँ मन वैराग्यवश माया को छोड़ 
देता है। (फिर आदमी चाहे गृहस्थाश्रम में रहे या साधु हो जाय, कोई हर्ज 
नहीं) --जब मन ही माया छोड़ देता है तो सुरति शब्द में समा जाती है, 
अर्थात्‌ वह स्मृतिशक्ति जिसे आरम्भ में भगवान्‌ ने जीव को अपने में अनु- 
रक्त होने के लिए दी थी परन्तु जिसे वह भ्रमवश संसार में लगाकर भव 
जाल में HT गया था, मन के वेरागी होने पर संसार से हटकर शब्द में 
लग जाती है और फिर वह क्रमशः भगवान्‌ की ओर उन्मुख होता है । (तुल- 
नीय आदिमंगल --'प्रथम सुरति समरथ fear’ इत्यादि) । आचार्य क्षिति- 
मोहन सेन ने इस पंक्ति का अर्थ इस प्रकार किया है--मन ने वैराग्यवश 
माया तो छोड़ी पर शास्त्र-वाक्य में उलझा रहा | यह गमऱ=यह्‌ रहस्य | 

[6] 
चंदा झलक यदि घट माहीं। अंची आँखन सूझै नाहीं ॥ 
यहि घट चंदा यहिघटसूर।यहि घट गाजे अनहद तूर ॥ 
यहि घट बाज तबल-निशान | बहिरा शब्द सुने नहि कान ॥ 
जत्र लग मेरी मेरी करै। तब लग काज एको नहि AT 
जव मेरी ममता मर जाय | तब प्रभु काज सँवारै आय॥ 
ज्ञान के कारन करम कमाय AA AA तव करम नसाय ॥ 
फल कारन फूलै बनराय। फल लागे पर फूल सुखाय ॥ 
मृगा हास कस्तूरी वास। आप न खोजे खोजे घास॥--1-83 


6. सीधा मतलब यह है कि इसी शरीर में वे सभी ज्योतियाँ और सभी मंगल- 
वाद्य वर्तमान हैं जो बाह्य जगत्‌ में दिखते हैं। इसी में वह विश्वव्यापी अना- 
हत ध्वनि भी सुनायी देती है । परन्तु जिसके भीतर की आँखें नहीं हैं वह इस 
ज्योति को नहीं देख पाता | जब तक ममता वनी रहती है तब तक तो कोई 
काम नहीं निकलता, पर ममता के नष्ट होते ही भगवान्‌ सहायता करते हैं 
और बिगड़ा काम वन जाता है । ज्ञान होने पर कर्म का बन्धन नष्ट हो जाता 
है, जिस प्रकार फल के आने पर फूल सूख जाता है। पर जिस प्रकार फल के 
लिए ही वृक्ष फूलता है उसी प्रकार ज्ञान के लिए ही साधक कर्म किये जाता 
है । जिस प्रकार कस्तूरी-मृग के पास कस्तूरी रहती है लेकिन वह अपने में तो 
उसे खोजता नहीं, घास में खोजता है; उसी प्रकार मनुष्य के भीतर ही परम 
सत्य वर्त्तमान है, पर अज्ञान के कारण वह विषयों के पीछे-पीछे भागता फिरता 
है । चन्द्र, सूर्य, अनहद नाद आदि पारिभाषिक भी हैं । इनके अर्थ के लिए 
पु. 234 और 262-64 देखिए । कबीरदास आदि निर्गृणमार्गी सन्त कहते थे 
कि जो कुछ ब्रह्माण्ड में है वही पिण्ड में है घट का अर्थ पिण्ड या शरीर है । 
छपी पोथियों में इस पद में कुछ सन्धाभापा की उक्तियाँ भी हैं। 'जब मेरी 
ममता' आदि पंक्ति के बाद ये पंक्तियाँ हैं : 
जब लगि सिंघ रहै वन माहि। तब लगि वह वन फूलै afg 
उलट स्यार सिंघ को खाय। तब वह बन फूले हरियाय॥ 

` प्रसंग से स्पष्ट है कि यहाँ सिंह ममता और ज्ञान है। पृ. 263-69 से 
स्पष्ट है कि सिंह आत्मा को कहते हैं, यहाँ लक्षण से अहंकार ओर ममत्व अर्थ 
है स्यार अन्तःकरण का प्रतीक है । अन्तःकरण में बुद्धि भी है जो ज्ञान का 
आश्रय है । इस प्रकार यहाँ भाव यह्‌ है कि जव तक इस मन में अहंकार-रूपी 
सिंह है तब तक वह सूखा रहता है, जव ज्ञान का उदय होता है और अहंकार 
नष्ट हो जाता है तो मन सफल होता है, अपना अभीष्ट पाता है। फूल और 
हरियाली जिस प्रकार वन में ही रहती है, उसी प्रकार परम प्राप्तव्य भी 
मनुष्य के भीतर ही है। 

| id 

E साधो, ब्रह्म अलख लखाया, जव आप आप दरसाया। 
i बीज-मद्ध ज्यों वृच्छा दरसे, बृच्छा मद्धे छाया ।। 
ज्यों नभ-मद्धे सुन्न देखिए, सुन अनन्त आकारा | 
| नि:अच्छरते अच्चर तँसे, अच्छर छर विस्तारा ॥ 
| ज्यों रबि-मद्धे किरन देखिये, किरन मद्ध परकासा | 
| परमातम में जीव ब्रह्म इमि, जीव-मद्ध तिमि स्वांसा ॥ 
j स्वाँसा-मद्धे शब्द देखिये, अर्थ शब्द के माहीं। 
| ब्रह्मते जीव जीवते मन यों, न्यारा मिला सदा ही ॥ 
Ep आपहि वृच्छ बीज अंकूरा, आप फूल-फल छाया । 
| आपहि सूर किरन परकासा, आप ब्रह्म जिउ माया ॥ 
|| | अनन्ताकार सुन्न नभ आपे, स्वाँस शब्द अरथाया । 
नि:अच्छर अच्छर छर आपे, मन जीव ब्रह्म समाया ।। 
आतम में परमातम दरसे परमातम में झाँई। 

झाँई में परछाई दरसे, लष कवीरा ais tt—1-85 


7. सम्भवतः यह पद कबीरदास का रचा हुआ नहीं है। पद का भाव यह है कि 
| ब्रह्म ही इस जगत्‌ का एकमात्र कारण है और आत्मा से अभिन्न है । बीज 
| का ही परिणत-रूप वृक्ष है और वृक्ष को छोड़कर छाया नहीं रह सकती; उसी 

| प्रकार ब्रह्म का ही परिणत-रूप वह जगत्‌ है और माया उससे अलग कोई 
सत्ता नहीं रखती । अलब अर्थात्‌ इन्द्रियातीत, जिसे आँख आदि से देखा न 

जा सके । सुन्न =शून्म, यहाँ आकाश से मतलब है। जिस प्रकार समस्त आकाश 

महाका में ही वत्त मात है, उसी प्रकार जो कुछ भी अनन्त प्रकार की वस्तुएँ 

दिख रही हैं वह ब्रह्म का ही अंग हैं। अच्छर=अक्षर=कूटस्थ जीवात्मा | 

वेदान्त मत में अविद्या में चेतना का आभास पड़ता है, उस अविद्याच्छन्त 

$ चेतन को कूटस्थ कहते हैं कूटस्य और जीव में भेद यह है कि कूटस्थ अविद्या 
से अवच्छिन्त सिर्फ चेतन मात्र को कहते हैं, जव यह चेतन के आभास और 

बुद्धि से युक्त होता है तो इसे जीव कहते हैं । सुख-दुःख की अनुभूति जीव को 

ही होती है । गीता में भगवान्‌ ने कहा है कि मैं क्षर और अक्षर से अतीत हूँ। 

इस पर से पण्डित लोग अक्षर कूटस्थ को मानते हैं और क्षर नाशवान्‌ जगत्‌ 

को । यहाँ निःअक्षरसे इसी क्षर और अक्षर से अतीत का तात्पर्य जान पड़ता 

है | सूर्य में किरण है और किरण में प्रकाश है । क्योंकि जिस प्रकार किरण 

और प्रकाश अभिन्त हैं उसी प्रकार परमात्मा में जीव है और जीव तथा 

ब्रह्म अभिन्न हैं । जीव में प्राण है, प्राण में शब्द है और शब्द में अर्थ (पदार्थ) 

हैँ । इस प्रकार ब्रह्म से लेकर अर्थ (पदार्थ, विषय-- शब्द, स्पश, ST, रस, 

[8] 
इस घट अन्तर वाग-वगीचे, इसी में सिरजनहारा | 
इस घट अन्तर सात समुन्दर, इसी में नौ लख तारा । 
इस घट अन्तर पारस मोती, इसी में परखनहारा । 
इस घट अन्तर अनहद गरजे, इसी में उठत फुहारा । 
कहत कबीर सुनो भाई साधो, इसी में साई हमारा ॥--1-10 1 


[ 9 ] 
ऐसा लो नहि तैसा लो, में केहि fafa wat गंभीरा लो । 
भीतर कहूँ तो जगमय लीजै, बाहर कहूँ तो झूठा लो ॥ 
बाहर-भीतर सकल निरन्तर चिक्त-अचित दोउ पीठा लो। 
दृष्टि न मुष्टि परगट अगोचर, वातन कहा न जाई लो ॥--1-104 


[ 10] 
तोहि मोरि लगन लगाये रे फकिरवा। 
सोवत ही मैं अपने मन्दिर में, 

सब्दन मारि जगाये रे फकिरवा। 
asd ही भव के सागर में, 

afeat पकरि समुझाये रे फकिरवा । 


गन्ध) सभी न्यारे भी हैं और मिले भी हैं। वृक्ष, अंकुर आदि सव वदी है । आतम 
में'''साई = आत्मा में ही परमात्मा है, परमात्मा में झाई ( = आभास) है 
क्योंकि परमात्मा या ईश्वर वस्तुतः मायाच्छन्त चेतन का ही नाम है, आभास 
में प्रतिबिम्बरूप समस्त जगत्‌ है । यह कबीर साँई (= स्वामी =देखने में 
समर्थ) देख रहे हैं । इस पद की अत्यधिक वैदान्तिक शब्दावली और कबीर के 
साथ प्रयुक्त 'सांई' शब्द से इसकी प्रामाणिकता में सन्देह होता है। 

छठे पद के समान भाव है । जो कछु विडे सोई ब्रह्मण्डे ॥ 


बाहर भीतर सकल निरन्तर गुरु परतापें दीठा लो। 
यहाँ 'चित्तअचित**'लो' पाठ है जिसका भाव यह है कि चेतन और अचेतन 
दोनों उसकी दो पीठें हैं । दोनों को वह व्याप्त करके वत्तं मान है । किसी-किसी 
ने पीठ का अर्थ पीढ़ा किया हैं, अर्थात्‌ भगवान्‌ चेतन और अचेतन दोनों के 
अधिष्ठान हैं। दृष्टि न मुष्टि= जो न देखने में आवे न मुट्ठी में पकड़ने में 
आवे । परगट अगोचर = प्रत्यक्ष भी और अप्रत्यक्ष भी । - 


10. ऐ फकीर, तूने ही मेरी लगन लगा दी । Aad ही==सोती थी । सब्दन 

एकै बचन वचन नहि दूजा 
तुम मोसे बंद छुड़ाये रे फकिरवा। 
कहे कबीर सुनो भाई साधो, 
प्रान प्रान लगाये रे फकिरवा।--1-121 


[11] 


l निस-दिन aaa रही सखियन az, 
| मोहि बडा डर लागे। 
| मोरे साहव की ऊंची अटरिया, 
| चढत में जियरा काँपे॥ 
| È जो सुख चहै तो लज्जा त्यागे, 
| पिया से हिलमिल लागे। 
| daz खोल अंग भर भेंटे, 
नैन आरती साजे ॥ 
ee कबीर सुनो सखि मोरी, 
प्रमे होय सो जा।ने। 
निज प्रीतम की आस नहीं है 


नाहक काजर पारे ॥-- 1-131 


मारि =संगीत की चोट से (क्षितिमोइन सेन) । कई जगह टीकाकारों ने 
| 'सब्द' का अर्थ कवीर साहब की सारवाणी किया है । asa ही --- डूबती थी | 
तुम Wa फकिरवा = तुमने मुझे बन्धन-मुक्त किया । जो पारख-पद को 
| प्राप्त कर लेता है वही पारखी गुरु होता है और उसी को 'बन्दी छोड़' कहते 
| हैं । कबीरदास 'बन्दी छोड' रूप में सम्प्रदाय में प्रसिद्ध हैं। फकीर से तात्पर्य 
गुरु से है। यदि यह पद कबीरदास का हो तो फकीर का लक्षणार्थ परमात्मा 

ही हो सकता है। 

11. जियरा =जी, हृदय । स्पष्ट है, अन्तिम अंश का अर्थ है कि कबीर कहते हैं 
कि ऐ सखी, जिसमें प्रेम होता है वही प्रिय को जानता है और उसे ही प्यार 
करता है | वाहरी साज-सिंगार से क्या होता है। तू व्यर्थ काजल पार रही 
है (Saat का आयोजन कर रही है) । प्रिय-मिलन की आशा न कर 
क्योंकि तेरे भीतर प्रेम नहीं है। भाव यह है कि बाहरी पूजा-पाठ से भगवान्‌ 
नहीं मिलते, भीतर का प्रेम चाहिए । 

[12] 

हंसा करो पुरातन वात। 

कोन देस से आया हंसा, उतरना कोन घाट। 

कहाँ हंसा विसराम किया है, कहाँ लगाये आस ॥ 

अव हीं हंसा चेत सवेरा, चलो हमारे साथ। 

संसय-सोक्र वहाँ नहि व्यापै, नहीं काल के त्रास ॥ 

हिआँ मदन-वन फूल रहे हैं, आवे सोहं बास । 

मन भौंरा fae अरुझ रहे हैं, सुख की ना अभिलास ॥--2-24 


[13] 

अनगढ़िया देवा, कौन करे तेरी सेवा । 

गढ़े देव को सब कोई पूज, नित ही लावे सेवा । 

पूरन ब्रह्म अखंडित स्वामी, ताको न जाने भेवा । 

दस औतार निरंजन कहिए, सो अपना ना होई | 

यह तो अपनी करनी भोगे, कर्ता औरहि कोई I 

जोगी जती तपी संन्यासी, आप आप में लड़ियाँ। 

He कबीर सुनो भाई साधो, राग लखै सो तरियाँ ।--2-37 


[14] 
दरियाव की लहर दरियाव है जी 

दरियाव और लहर में भिन्न कोयम्‌ । 
उठे तो नीर है बैठे तो नीर है 

कहो जो दूसरा किस तरह होयम्‌। 


12. हंता विशुद्ध चैतन्य; जीव का वास्तविक सत्य (दे. अनु. 1 और 6) 
पुरातन==पुरानी | 'संसय aH त्रास' में 'बहाँ' पद सत्य लोक का वाचक 
है। हिआँ = यहाँ = मर्त्यलोक । मदत-बन = कामदेव का वन ! सोऽहं = ब्रह्म 
के साथ जीव की अभिन्नता जो 'हंसा' का श्रम है । (दे. अनु. 5,6) 

13. अनगढ़िया देवा ==जो देवता मूर्ति रूप में नहीं गढ़ा जा सकता और जिसका 
आरम्भ नहीं है, रूपातीत अनादि । गढ़े देव = मुत्ति, अवतार; मूर्ति हाथ से 
और अवतार मन से गढ़े गये हैं। निरंजन = सगुण ब्रह्म, ईश्वर (दे. T. 28 8- 
89) राग लख सो तरियाँ = जिसने प्रेम को देखा है वह तर गया; राग = 
प्रेम । छपी पोथियों में राग के स्थान पर राम पाठ है । 

14. समुद्र और समुद्र की तरंग में कोई भेद नहीं है, केवल नाम और रूप का भेद 
है। इसी प्रकार जगत्‌ ही ब्रह्म है और ब्रह्म ही जगत्‌ है। FAT =-जगत्‌ | 

उसी का फेर के नाम लहर धरा 
लहर के कहे क्‍या नीर खोयम्‌। 
जक्त ही फेर जब जक्त परब्रह्म में 
ज्ञान कर देख माल गोयम्‌ ॥--2-56 


[15] 
जहाँ Wat बसन्त रितुराज 
जहाँ aaga बाजा वजे बाज | 
ag fafa जोति की बहै धार 
बिरला जन कोइ उतरे पार। 
कोटि कृष्ण जह जोड़ें हाथ 
कोटि विष्णु जहेँ नावें माथ। 
कोटिन ब्रह्मा पढ़ें पुरान 
कोटि महेश धरें जहेँ ध्यान। 
कोटि सरस्वती जहेँ धरै राग 
कोटि इन्द्र Fe गगन लाग। 
सुर-गंधर्व-मुनि गने न जायें 
We साहब प्रगटे आय आय। 
b चोबा चन्दन और अबीर 
पुहप-वास रस रह्यो गॅभीर।--2-57 


अमेदजन्य प्रेम के लिए दे. पृ. 309-10 । माल गोयम्‌ = परब्रह्म में एक जगत्‌ 
के बाद दूसरा जगत्‌ इस प्रकार चल रहा है जैसे जपमाला के मनके चलते हैं। 
छपी पोथी में 'कबीर गोयम्‌” पाठ है जिसका अर्थ है 'कबीर कहते हैं' । 
15. सत्यलोक का वर्णेन है। जो कुछ ब्रह्माण्ड में है वह पिण्ड में हे । हमने पहले ही 
देखा है कि साधक सहजसमाघि के द्वारा सत्यलोक का भी आनन्द अपने में 
अनुभव कर सकता है। इस सत्यलोक में नित्य वसन्त वत्तंमान है, वह परम 
पुरुष नित्य ही जीवरूप प्रिया के साथ फाग खेल रहे हैं। छपी पोथियों में प्रथम 
पंक्ति का पाठ इस प्रकार है: 
We सतगुरु खेलत रितु वसंत । परम जोत जहें साधु सन्त ॥ 
तीन लोक से भिन्न राज । We अनहद बाजा बजे बाज ॥ 
इससे.अर्थ अधिक स्पष्ट होता है। यहाँ साधु सन्त ज्योतिरूप में हैं, क्योंकि 
. सत्यलोक में हंस-देह केवल प्रकाश रूप में रहती है, जहाँ अनहद बाजा 
i बजता रहता है, प्रकाश की ऐसी धारा बहती रहती है कि कठिनाई से कोई 
| इस धारा को पार कर सकता है । कोटि-कोटि कृष्ण, विष्णु, इन्द्र, सरस्वती 
ANT Behe Domain a, रहते HAE SE! देवताओं sina SiR यत की 

[16] 
ag चेत-अचेत Gu दोउ मन रच्या है हिंडोर! 
तहं Ha जीव जहान, We wag नहि थिर ठौर। 
और चन्द-सूर दोऊ भूले नाहीं पावे अन्त। 
चौरासी लच्छहु जिव भूलें रवि-ससि धाय। 
कोटिन कल्प जुग बीतिया आने न कबहुँ हाय । 
धरनी अकासहु दोऊ भूलें, भूलें पवनहेँ नीर । 
धरि देह हरि आपहुँ भूलें जो लखहीं दास कबीर ।---2-59 


[ 17] 

1. ग्रह चंद्र तपन जोत बरत है 
सुरत राग निरत तार at 

नौवतिया घुरत है रैन-दिन सुन्न में 
pe कबीर पिउ गगन गाजे ॥ 

Il. क्षण और पलक की आरती कौन-सी 
रैन-दिन आरती विस्व गावै। 


क्या गिनती हो सकती है ! साहब ==सत्यपुरुष, भगवान्‌ । चोबा चन्दन और 
पुष्पबास तथा फाग खेलने की सामग्री है। फाग खेलना लाक्षणिक प्रयोग है । 
इसका लक्ष्यार्थं जीव और भगवान्‌ का अनन्त प्रेम और मिलनजन्य आनन्द 
है। छपी पोथियों में दो-तीन पंक्तियाँ और हैं, पर वे महत्त्व की नहीं हैं । 
माया-जाल का वर्णन है । जहाँ मन चेतन और अचेतन (जड़ और चेतन के) 
दो खम्भों पर हिँडोरा लगाकर झूल रहा है । छपी पोथियों में 'लोभ-मोह के 
खम्भ दोउ' पाठ है जो स्पष्ट है। किन्तु छपे पाठ से यही पाठ उत्तम लगता 
है। जीव-जहान=-जीव और जगत्‌ | स्थिर ठौर= स्थिर स्थान, स्थिरता । 
तीसरी पंक्ति के स्थान पर छपी पोथियों में इस प्रकार पाठ है: 

चतुरां झूले चतुराइयाँ ओ झूले राजा सेव। 

औ चंद सूर दोऊ झूलें नाहीं पावें भेव॥ 
इसमें सेव = सेवक, भेव =- मेद, रहस्य । 
चौरासी''जिव=-चौरासी लाख योनियों में भटकनेवाले जीव । आने न 
wag हाय --कोटि-कोटि कल्प से झूल रहे हैं, पर कभी मुंह से 'हाय' नहीं 
कहते । धरि ag = स्वयं विष्णु भी बार-बार अवतार लेकर इसी चक्कर 
में पड़े हुए हैं । 
इन पदों में सुरत (सुरति) और निरत (निरति) शब्द पारिभाषिक हैं । 
ग्शान्तस्थितिबोध' ओर 'सन्तोषबोध' आदि साम्प्रदायिक ग्रन्थों में इन शब्दों 

घुरत निस्सान तहेँ गैब की झालरा 

ta की घंट का नाद आवै॥ 

Il. कहें कबीर ae रैन-दिन आरती 

जगत के तख्त पर जगत साँई 
कर्म औ भर्म संसार सब करत है 

पीव की परख कोई प्रेमी जानै ॥ 
सुरत ओ' निरत धार मन में पकड़कर 

गंग और जमन के घाट आने 
नीर निर्मल तहाँ रैन-दिन झरत है 

जनम ay मरन तब अन्त पाई॥ 


| की जटिल व्याख्याएं मिलती हैं । निरति जब सुरति में मिलती है और सुरति 
जब शब्द में मिलती है तो हंस-देह की प्राप्ति होती है। यह भी कहा गया है 
कि, 
शब्द सुरति और निरति ये कहिबे को हैं तीन। 
निरति लौटि सुरतिहि मिली, सुरति शब्द में लीन । 
हमने अपनी नयी पुस्तक में इनके अर्थों की विस्तृत विवेचना की है। साधारणतः 
'रति' प्रवृत्ति को कहते हैं। निरति, बाहरी प्रवृत्ति की निवृत्ति को और सुरति 
॥ अन्तर्मुखी वृत्ति को कहते हैं। निरति वस्तुतः अभावात्मक वस्तु है और सुरति 
| भावात्मक | आचायं क्षितिमोहन सेन ने सुरति का अर्थ प्रेम और निरति का वैराग्य 
क्रिया है। जब बाह्यमुवी वृत्ति अन्तर्मुखी वृत्ति में लीन होती है तो जीव को जीव 
और ब्रह्म के अभेद की प्रतीति होती है । कबीरपन्थी लोग इसको अन्तिम अवस्था | 
नहीं मानते, क्योंकि यह भी भ्रम है। जब निरति अभेद प्रतीति-रूपी अहंभाव से 
मुक्त होकर दाब्द में लीन होती है तभी जीव अपने सच्चे रूप में स्थित होता है । 
इस जगत को अन्तःकरण और बाह्यकरणों के द्वारा ही अनुभव किया जाता है। 
a इसीलिए यह सुरति और निरति के ताने-बाने से बना है । निरति निवृत्तिरूपा होने 
के कारण स्थूल है और सुरति अन्तर्मुखी होने के कारण सूक्ष्म इसीलिए इस पद 
के आरम्भ में ही सुरति को राग और निरति को वीणा का तार कहा गया है। 

1. तपन = सूर्य। बरत है==जलते हैं। नौबतिया`"` = शून्य में नौबत बजती 
रहती है । fas = प्रिय ऐसे शून्य में विराजमान हैं छपी पोथियों के पाठ 
से इन पदों में बड़ा अन्तर है (देखिए शब्दा. 96 और आगे), जहाँ आवश्यक 
है वहीं पाठान्तरों की चर्चा इस टिप्पणी में कर दी गयी है, सवं त्र नहीं । 

11. क्षण: “गाव = क्षणभर या पलभर की आरती वहाँ नहीं होती, सारा संसार 
दिन-रात आरती उतारता रहता है। घुरत'"" = निशान बजता है। गैब= 
विचित्र, अद्‌भुत | झालरा =झालर, झिलमिल ज्योति । 

IV. देख वोजूद में अजब बिसराम है 
होय मौजूद तो सही पारव । 

सुरत की डोर सुख-सिध का झूलना 
घोर की सोर तहेँ नाद गावै । 

नीर-विन कंवल ae देख अति फूलिया 
कहैं कबीर मन भंवर छावे ॥ 


सुरत''' आरन ==अन्तर्मखी बहिर्मुखी प्रवृत्तियों को मन में लीन करके इड़ा और 
पिंगला नाड़ियों के मार्ग में उन्हें ले आवे अर्थात्‌ समाधि के लिए उद्वुद्ध करे । 
गंगा==दड़ा । यमुना = पिंगला । वहाँ निर्मल नीर झरता है । अर्थात्‌ बिशुद्ध 
aaam बह रही है। छपी पोधियों के पाठ से यह भाव अधिक स्पष्ट होता 
है और पद में तुक भी मिलती है : 
कर्म और भर्म संसार सव करतु है पीव की परख कोई सन्त जानै। 
सुरत और निरत मन पवन को पकरि करि गंग और जमुन के घाट आने ॥ 
पाँच को नाथ करि साथ सोहं लिया अधर दरियाव का सुक्ख मानै । 
we कवीर सोई संत निर्भय धरा जन्म औ मर्न का भर्म भाने॥ 

इसमें पाँच को नाथने से ज्ञानेन्द्रियों को वश में करने का भाव है । उन 
भी साथ ले लेने का निर्देश है । अधर दरियाव=शून्य में स्थित समुद्र 
(आनन्द का सागर)। भ।नै=वता सकता है या तोड़ (मंग कर) सकता है । 
वोजूद (अरबी वुजूद) =सत्ता, अस्तित्व | Fa = उस परम सत्ता (पर- 
मात्मा) में अद्भुत विश्राम मिलता है। मौजूद = परमात्मा की निकटता 
की अनुभूति । इस पंक्ति के वाद छपी पोथियों में यह पंक्ति है जो अर्थ को 
स्पष्ट करती है : 

फेर मन पवन को घेर उलटा चढे 
पाँच पच्चीस कों उलटि लावै 

भाव ऊपर के पद के समान ही है अर्थात्‌ मन और पवन को जगत्‌ की 
ओर जाने से रोककर उलटा चलावे-समाधि की ओर ले जावे और पाँच 
(ज्ञानेन्द्रिय) पच्चीस (तत्त्वों) को अन्तर्मुख करे । सुरति अर्थात्‌ अन्तर्मुखी 
वृत्ति (भगवत्प्रवृत्ति) की डोरी पर सुख-समुद्र (परम आनन्द) का झूला 
लगावे | नाद (शब्द) वहाँ मेघ की भाँति गरजता रहता है और बिना पानी 
के ही उस समाधि में कमल खिला दिखता है, मन-रूपी Fat उस पर छा 
जाता है । 

बिज्ञेब--'वज्द', 'वृजूद' और 'मौजूद' सूफी साधकों के पारमाथिक 
शब्द हैं । asa’ उल्लासमयी मत्तावस्था को कहते हैं । सूफी साधना में यह 
साधक के आरुरक्षुभाव की पाँचवीं अवस्था का नाम है । इस अवस्था में साधक 
के चित्त में उल्लासजन्य मत्तता का भाव आता है। इसके बाद जो अबस्था 

| ४. चक्र के बीज में कंबल अति फूलिया तासु का सुक्ख कोइ सन्त जान । 
। शब्द की घोर AE ओर de होत हे असीम समुंदर की सुक्ख मानै । 
; He कबीर यों डूब सुख-सिध में जन्म और मरन का भर्म WA | 
i VI. पाँच की प्यास तहूं देख पूरी भई तीन की ताप तहेँ लगे नाहीं। 
कहै कबीर यह अगम का खेल है गैव का चाँदना देख माहीं । 
जनम-मरन जहाँ तारी परत है होत आनन्द az गगन गाजे । 
i उठत झनकार तहँ नाद अनहद घुरे तिरलोक-महल के प्रेम बाजे । 
| ' VI. चन्द्र-तपन कोटि दीप बरत हैं तूर वाजे तहाँ सन्त झूलै। 
| प्यार झनकार de नूर बरसत रहै रस पीवे as भक्त झूलै | 
VII. जनम-मरन बीच देख अन्तर नहीं 
दच्छ और वाम यूँ एक आहीं। 
|$ we कबीर या सैन गूँगा तई 
वेद कत्तेब की गम नाहीं॥ 
IX. अधर आसन किया सगम प्याला पिया 
जोग की मूल जग जुगुति पाई। 
पंथ बिन जाय चल सहर बेगमपुरे 
| दया जगदेव की सहज आई | 


शुरू होती है उसे 'वुजूद' या स्थितिरूपा सत्ता कहते हें । इसमें साधक का 

चित्त fades होकर अपने में आप ही स्थिति पा जाता है। इसके बादवाली 

अवस्था का नाम 'मौजूद' हे, जिसमें साधक परमात्मा का सान्निध्य अनुभव 
। करता है और अपने को परमसत्ता में स्थित पाता है । 
V. भाव ऊपर के समान ही है । 

VI. पाँच की प्यास = विषयों का सुख (ज्ञानेन्द्रियों के पाँच विषय हैं-- - शब्द, स्पर्श, 
रूप, रस, गन्ध)। तीन की ताप = आधिभौतिक, आधिदैविक और आध्यात्मिक 
दुःख, दुःखत्रय। जनम परत है = जन्म और मरण की वहाँ ताली बजती 

रहती है। उठत वाजे = अनाहत ध्वनि की झनकार अनुभूत होती रहती 

{ है । तिरलोक""` = त्रिलोक धाम का प्रेम वहाँ बज उठा है (क्षि. मो. से. yt 
छपी पोथियों में 'त्रिकुटी-महल' पाठ है । 
VIL. स्पष्ट है । देखिए ऊपर न. 1 की व्याख्या । 
VIII. दच्छ और बाम = जिस प्रकार दाहिना और बायाँ एक ही वस्तु के दो पहलू 
हैं, उसी प्रकार जन्म और मरण भी एक ही सत्त। के दो पहलू हैं। सैन 
-" “नाहीं = गूंगा जिस प्रकार इशारे से कुछ वता सकता है, कहकर नहीं, 
उसी प्रकार यह रहस्य वचन से नहीं समझाया जा सकता वेद और कत्तेव 

E (कुरान) शब्दमय हैं, इसलिए उनकी गम्य (पहुँच) वहाँ तक नहीं है । 

i IX, शून्य के आसन पर (समाधि की अवस्था में आत्मा शून्य या सहस्रार में 

ध्यान धर देखिया नैन-विन पेखिया 
अगम अगाध सब कहत गाई। 
सहर वेगमपुरा गम्म कोना az 
होय वेगम्म जो गम्म TÄ । 
गुना की गम्म का ना अजव विसराम है 
सैन जो लख सोड सैन गावे । 
X. yaa वानी तिको स्वाद कैसे कहै 
स्वाद पावै सोइ सुक्ल मानै। 
He कबीर या सैन AAT तई 
होय गूँगा जोई सैन जानै। 
XI. छक्‍याँ अवधूत मस्तान माता रहै 
ज्ञान-वैराग्य सुधि लिया पूरा। 
स्वांस-उस्वाँस का प्रेम प्याला पिया 
गगन गरजे at at qT ॥ 
XII. बिन कर ताँतियाँ नाद गाता रहै 
जतन जरना लिया सदा खेले | 
He कबीर प्रान प्रान-सिध में मिलावे 
परम सुखधाम तह प्रान मेले ॥ 
XII. आठहू पहर मतवाल लागी रहै 
आठहू पहर की छाक पीवै । 
आठहू पहर मस्तान माता रहै 
ब्रह्म के देह में भक्‍त जीवे । 


रहता है) बैठकर साधन के अगम (रहस्यातीत) रस का प्याला पिया और 
वह योग की इस मूल युक्ति को पा गया है । यह बे-गमपुर शहर अर्थात्‌ जिस 
शहर में कोई गम नहीं है, केवल आनन्द ही आनन्द है, उसमें बिना किसी 
पत्य (सम्प्रदाय-विहित उपासना मार्ग) के पहुँच जाता है; क्योंकि उसे 
जगदेव जगदीरवर की दया सहज ही मिल जाती है । यहाँ ध्यान के द्वारा वह 
बिना आँखों की सहायता के ही उस वस्तु को देखता है जिसे अगम और 
अगाध कहा गया है । इस बे-गमपुर शहर तक पहुँच पाना कठिन है। वही 
पहुँच पाता है जो वे-गम हो जाता है, frees हो जाता है। 
X. qa -- मूर्ख तिको = उसका । गूँगे का सँन के लिए देखिए ऊपर (४111) 
XI. faa रहै = बिना हाथ के और बिना ताँत (तन्त्री=वीणा) के ही वहाँ 
नाद गाया करता है (राग बजाया करता है) । 
XII. आठहू पहर'''की व्याख्या और छपे पाठ के लिए पृ. 337-38 देखिए । 

XIV. सांच ही कहत और साँच ही गहत है 
काँच कू त्याग कर सांच लागा | 

कहैं कबीर यूं भक्त निर्भय हुआ 
जन्म और मरन का भर्म भागा। 

XV. गगन गरजे तहाँ सदा पावस झरे 
होत झनकार नित वजत तूरा । 

गगन के भवन में गैब का चाँदना 
उदय और अस्त का नांव नाहीं । 

दिवस और रैन तहं नेक नहि पाइये 
प्रेम, परकास के सिध माहीं ॥ 

XVI. सदा आनंद दुग-दन्द व्याप नहीं 
पुरनानंद भरपूर देखा । 

भर्म और भ्रांति तह नेक नहि पाइये 
he कबीर रस एक पेखा ॥ 

XVI. खेल ब्रह्माण्ड का पिंड में देखिया 
जगत की भरमना दूर भागी । 

बाहरा-भीतरा एक आकासवत 
धरिया में अधर भरपूर लागी ॥ 

XVII. देख दीदार मस्तान मैं होय war 
सकल भरपूर है नूर तेरा । 

ज्ञान का थाल भौर प्रेम-दीपक अहै 
अधर आसन किया अगम डेरा । 

He कबीर Te भर्म भासे नहीं 

जनम और मरन का मिटा फेरा ॥ 2-61 


[18] 
भद्ध अकास आप जहें बैठे, जोत सब्द उजियारा हो। 
सेत सरूप राग Te फूलै, साई करत बिहारा हो। 


XV. और XVI. छपी पोथियों का पाठ पृ. 319 पर देखिए | 
%\/]]. ब्रह्माण्ड में जो लीला है वही पिण्ड में भी। धरिया में अधर = सीमा में 
असीम। 
XVI. देख'""तेरा=तेरा दर्शन पाकर मैं मस्त बन गया हूँ । तेरी ही ज्योति 
(नूर) सर्वत्र व्याप्त है ज्ञान का' "> ज्ञान की थाली में प्रेम की बत्ती जलायी 
है, शून्य के आसन पर अगम्य को डेरा बनाया है। दे. ऊपर (1%) 
18. आप=स्वयं भगवान्‌ । ` जोत शब्द उजियारा = प्रकाशरूप शब्द का उजेला 

कोटिन चन्द-सूर छिप जैहैं, एक रोम उजियारा हो। 
वही पार एक नगर बसुत है, बरसत अमृत-धारा हो । 
कहें कबीर सुनो ध्रमदासा, लखो पुरुष दरबारा हो ।--2-77 


[19] 
परमातम गुरु निकट विराजे 
जाग जाग मन मेरे । 
धाय के पीतम चरनन लागे 
साई खड़ा सिर तेरे । 
जुगन जुगन तोहि सोबत बीता 
अजहु न जाग सवेरे 1—2-20 


[20] 
मन, तू पार उतर FS जेहो । 
आगे पंथी पंथ न कोई, कूच-मुकाम न पैहौ | 
नहि तहेँ नीर, नाव नहि खेवट, ना गुन खेचनहारा | 
धरनी-गगन-क्रल्प कुछ नाहीं, ना कछु वार न पारा। 
नहि तन, नहि मन, नहीं अपनपो सुन्न में सुद्धि न पैहो । 
बलीवान होय Gat घट में, ardi at होइहौ । 
वार हि बार विचार देख मन, अंत कहूँ मत जैहौ। 
कहें कबीर सब छाड़ि कलपना, ज्यों के त्यों ठह रैहौ ।--2-22 


[21] 
घर घर दीपक वरे, aad afg अन्ध है। 
लखत लखत लखि परै, कटे जम Fag Il 


अविरत चलनेवाले शब्द (संगीत, राग) का प्रकाश । सेतसरूप राग = 
उज्ज्वल संगीत | 

19. परमातम गुरु = परमात्मा-रूप गुरु । 

20. गुन = ताव खींचने की रस्सी | सुन्न में = शून्य में सुधि या खोज। पद का 
भाव यह है कि जीवात्मा अपने को ही ब्रह्म मान लेता है तो बह अभेदजन्य 
आन्ति का शिकार हो जाता है । अपनी कल्पना से ही वह अपने को शून्य- 
स्वरूप समझने लगता है और उसमें अपने रूप को ही नहीं खोज पाता। दे. 
अनुच्छेद 4) । कबीरदास कहते हैं कि सब कल्पना छोड़ो, तभी अपने वास्त- . 
विक स्वरूप में स्थिर होगे । 

21. घर घर दीपक'*' ==प्रत्येक घर में दीपक जलता है, अर्थात्‌ प्रत्येक व्यक्ति के 

कहन-सुनन कछु नाहि, नहीं कछु करन है । 
जीते जी मरि रहै, बहुरि नहि मरन है॥ 
जोगी पड़े वियोग, कहैं घर दूर है। 
पासहि बसत हजूर, तू चढत खजूर I 
बाह्यमन दिच्छा देता घर घर घालिहै। 
मूर सजीवन पास, तू पाहन पालिहै॥ 
| । ऐसन साहब कबीर सलोना आप है। 
| * नहीं जोग नहीं जाप पुन्न नहीं पाप है॥ 


[ 22 ] 
EEG साधो, सो सतगुरु मोहि भावे । 
| सत्त प्रेम का भर भर प्याला, आप पिव मोंहि प्यावे । 
परदा दूर करै आँखिन का, ब्रह्म दरस दिखलावै। 
जिस दरसन में सब लोक दरस, अनहद सब्द सुनावै । 
एकहि सब सुख-दुख दिखलावै, सब्द में सुरत समावे । 
कहैं कबीर ताको भय नाहीं, निर्भय पद Tart ।--2-38 


[23 ] 
fafax साँझ का गहिरा आवे, छावे प्रेम मन-तन में । 
पच्छिम दिस की खिड़की खोलो, Sag प्रेम-गगन में । 
चेत-कॅवल-दल रस पीयो रे, लहर ag या तन में । 
संख घंट सहनाई बाजे, शोभार्ससध महल में। 
He कबीर सुनो भाई साधो, अमर साहव लख घट में ।---2-40 


भीतर भगवान्‌ की ज्योति है। लखत'"'==देखने का अभ्यास करने से वह 
| दिखायी देता है 1 जीतेजी'*' --जो जीते जी ही मर गया--इच्छा-द्वेष से परे 
i हो गया, वह फिर नहीं मरने का । A =योगी भगवान्‌ को न पाकर 
वियोग में पडे रहते हैं और घर को--अपने लक्ष्य को--दूर बताते हें । पास 
ही भगवान्‌ हैं; क्योंकि वे अंग अंग में व्याप्त हैं, तो भी खजूर पर चढते हैं, 
अर्थात्‌ समाधि लगाते हैं | दिच्छा == दीक्षा, शिष्य को मन्त्र देना । घालिहै = 
चौपट करेगा । मूर सजीवन=-संजीवनी बूटी। पाहून पत्थर मूर्ति, 
शालिग्राम आदि | aa HATE का साहब ऐसा सलोना (सुन्दर) है 
« कि उसे पाने के लिए न जोग की, न जाप की, न पुण्य की, न पाप की ही 
जरूरत है, वह सहज ही मिलता है | दे. पृ. 3151 

22. सत्त प्रेम = वास्तविक प्रेम । शब्द में सुरत afar 17वें पद की व्याख्या | 

23. तिविर=अन्धकार। सायंकाल का अन्धकार पश्चिम दिगन्त की ओर से 

[ 24 ] 

जिप्तप्ते रहनि अपार जगत में, सो प्रीतम मुझे पियारा हो । 
जैसे पुरइनि रहि जल-भीतर, जलहि में करत पसारा हो | 
वाके पानी पत्र न ait, cafe चलै जस पारा हो। 
जैसे सती चढ़े अगिन पर, प्रेम-वचन ना टारा हो। 
आप जरै औरनि को जारे, राखे प्रेम-मरजादा हो। 
भवसागर इक नदी अगम है, अहद अगाह धारा हो। 

He कबीर सुनो भाई साधो, विरले उतरे पारा हो | 2-48 


[ 25] 
हरि ने अपना आप छिपाया । 
हरि ने नफीज कर दिखराया N 


गहरा होता. आ रहा है, पश्चिम की खिड़की खोल दो, प्रेम के आकाश में अपने 
को डुबा दो । सायंकाल प्रिय-समागम की तैयारी का समय है। पिण्ड में 
‘aan’ का अर्थ है पीठ की ओर--सुपुम्ना मार्ग । भक्तरूपी प्रेयसी का तन 
और मन रोमांच और औत्सुक्य से भर गया है-छावै प्रेम मन तन में । चित्त- 
रूपी कमल दल का रस पान करो--मन ही में उस परम सुख का साक्षात्कार 
करो । शरीर में प्रेम की लहरें तरंगित हों। शोभा का समुद्र जो यह महल 
है---अन्त:करण है--वहाँ मिलन का सूचक शंख-घण्टा और शहनाई आदि 
बाजे बज रहे हैं। कबीरदास कहते हैं कि साधु, तू अमर साहब को--अक्षय 
सुहाग देनेवाले स्वामी को अपने भीतर ही देख । 
सायंकाल का ATT अनेक सन्तों के काव्य में बुढ़ापे का प्रतीक है । 
किन्तु इस पद में यह प्रियसमागम-काल का प्रतीक है | पिण्ड में इसका योग- 
परक अर्थ इस प्रकार होगा-सुषुम्ना-मार्ग खोल दो और इस प्रकार गगन 
(शून्य, ear) में समाधिजन्य प्रेम का अनुभव करो | इस समाधिकाल में 
शंख, घण्टा, काहल आदि की ध्वनि पहले सुनायी देती है, फिर वह उपरत हो 
जाती है और साधक परम-ज्योति की अपूर्व शोभा देखता है और परमात्मा 
को घट में ही प्राप्त करता है | 
24. रहूनि अपार =अनन्त काल के लिए रहना; शाश्‍वत स्थिति । पुर्‌इनि= 
कमल का पत्ता, जिस पर से पानी पारे की तरह ढरक जाता है। कमलपत्र 
की उपमा उन लोगों के लिए दी जाती है जो संसार में रहकर भी संसार के 


मोह में नहीं फसते । 
25. हरि t= भगवान्‌ ने अपने-आपको छिपा रखा है। नफीज= नफीस, 
सुन्दर | 

हरि ने मुझे कठिन विच घेरी । 
हरि ने दुविधा काटी मेरी ॥ 
हरि ने सुख-दुख बतलाये। 
हरि ने सव दुंद मिटाये॥ 
ऐसे हरि पै तन-मन वारू | 
प्रार्णाह ast हरि नहीं fate 11— 2-45 


[ 26 ] 
ओंकार सबै कोई सिरजे, रागस्वरूपी अंग । 
निराकार fata अबिनासी, कर वाही को संग॥ 
नाम निरंजन नैनन-मद्धे, नाना रूप धरंत। 
निरंकार निर्गुन अबिनासी, अपार अथाह अंग॥ 
महासुक्ख मगन होइ नाचे, उपजे अंग तरंग। 
मन और तन थिर न रहतु है, महा सुक्ख के संग ॥ 
सब चेतन सव अनन्द सब हैं दुःख गहन्त। 
कहाँ आदि कह अन्त आप yaa बिच ata ॥--2-75 


[27] 
सतगुरु सोइ दया करि दीन्हा | 
ताते अन-चिन्हार मैं चीन्हा ॥ 
बिन पग चलना बिन पर उड़ना, बिना चूँच का चुगना । 
बिन नैनन का देखन-पेखन, बिन सरवन का सुनना | 
चंद न सूर दिवस नहि रजनी, तहाँ सुरत लौ लाई। 
बिना अन्न अंमृत-रस-भोजन, बिन जल तृषा बुझाई | 
जहाँ हरस तहे पूरन सुख है, यह सुख कासौं कहना । 
He कबीर बल बल सतगुरु की, धन्न सिष्य का agar | —2-81 


26. ओंकार जो सबकी सृष्टि करता है, भगवान्‌ का रागरूपी--शब्दरूपी अंग है। 
arm cata = यद्यपि उनका नाम निरंजन है तथापि वे नानारूप धारण 
करते रहते हैं । महासुक्ल' "संग = महा-आनन्द में मग्न होकर वे नाच रहे 
हैं । उनके मिलनरूपी महासुख के साथ मन और तन स्थिर नहीं रहते । आप 
ate = ये स्वयं अपने आनन्द के भीतर से ही धारण किये हुए हैं। 

27. अनचिन्हार = अपरिचित । चूँच च चोंच । सुरत लौ = अन्तर्मुखी समाधि। 
wees "ललना = बलिहारी है उस सत्यगुरु की और धन्य है उस शिष्य का ऐसे 


गुरु को पांना | 

[ 28 ] 
निरगुन आगे सरगुन नाचें, 
at सोहँग तूरा। 
चेला के पाँव गुरूजी लागें, 
यही अचम्भा पूरा॥ ---2-85 


[ 29 ] 


प्रश्‍न 
कबीर, कब से भये बैरागी | 
तुम्हारी सुरति कहाँ को लागी ॥ 


उत्तर 


बइचित्रा का मेला नाहीं, नहीं गुरू नहीं चेला । 

सकल पसारा जिन दिन नाहीं, जिहि दिन पुरुष अकेला ॥ 
गोरख, हम तबके He वैरागी | 
हमारी सुरति ब्रह्म सों लागी । 

ब्रह्मा नहि जब टोपी दीन्ही, विस्नु नहीं जब टीका । 

सिव-सक्ती के जनम नाहीं, aa जोग हम सीखा ॥ 

कासी में हम प्रगट भये हैं, रामानंद चेताये। 

प्यास अहद की साथ हम लाये, मिलन-करन को आये ॥ 

सहजै सहजै मेला होइगा, जागी भक्ति उतंग़ा। 

कहैं कबीर सुनो हो गोरख, चलो गीत के संगा ॥--2-87 


28. निर्गुण के आगे सगुण नाच रहे हैं और सोऽहं का तूर्यं बज रहा है| सोऽहं = 
“वह मैं ही हूँ ऐसी अभेद की प्रतीति । यहाँ ‘ag’ निर्गण ब्रह्म है और “मैं” जीव 
है। जीवन का अहंकार ही उसे ब्रह्म के साथ एक अनुभव करता है, ऐसा 
कबी रपन्थी मत है (दे. अनु. 4) | यह ऐसा हुआ मानो गुरु (परब्रह्म) 
चेला (जीव) के पैरों पड़ते हैं । क्योंकि सोऽहं में स: (=वह = ब्रह्म) दूर 
का होने से अप्रधान होता है और अहं (मैं = जीव) निकट का होने से प्रधान । 

29. बइचित्रा = वैचित्र्य, नानात्व, एक का अनेक होना । ब्रह्मा" "टीका = ब्रह्मा 
ने सब सृष्टि-रचना का अधिकार नहीं पाया था और विष्णु ने भी पालन 
करने का अधिकार नहीं पाया था । टोपी देना = राज्य पाना । टीका लेना = 
सिंहासन पर अभिषिक्त होना । प्यास अहद की = असीम को पाने की त॒ष्णा। 
उतंगा = ऊँची | 

[30 ] 
या तरिवर में एक पखेरू, भोग सरस वह AA रे। 
वाकी संध लखें नहि कोई, कौन भाव सों बोलै रे। 
। दुरम्म-डार'तहे अति घन छाया, पंछी बसेरा लेई रे। 
आवै साँझ उड़ि जाय सवेरा, मरम न काहू देई रे। 
सो पंछी मोंहि कोई न बतावै, जो बोले घटमाँही रे। 
अबरन-वरन रूप नहि रेखा, बैठा प्रेम के छाँही रे। 
अगम अपार निरन्तर.बासा, आवत-जात न दीसा रे । 
He कबीर सुनो भाई साधो, यह कछु अगम कहानी रे। 
या पंछी के कौन ठोर है, gat पंडित ज्ञानी रे। --2-95 


[31] 
निस-दिन सालै घाव, ate आवै नहीं । 
पिया-मिलन की आस, नैहर भावै नहीं । 
खुल गये गगन-किवाइ, मन्दिर उजियार भयो | 
f भयो है पुरुष से भेट तन-मन वार दयो ॥--2-100 


| | [ 32 ] 

नाचु रे मेरे मन मत्त होय । 

प्रेम को राग बजाय रैन-दिन शब्द सुने सब कोइ। 

राहु-केतु नवग्रह नाचे जन्म जन्म आनंद होइ। 
गिरी-समुन्दर धरती नाचै, लोक नाचे हॅस-रोइ। 
छापा-तिलक लगाइ बाँस चढ़, हो रहा जग से न्यारा । . 

सहस कला कर मन मेरौ नाचँ, WH सिरजनहारा ॥--2-103 


गीत= दाब्द--राग । यह पद गोरखनाथ और कबीर के संवाद के रूप में 
लिखा गया है और परवर्त्ती जान पड़ता है । इसका भाव है कि आत्मा ब्रह्मा, 
बिष्णु और शिव के सृष्ट होने के पुवं भी विद्यमान था । इस भाव. के दोहे 
क. ग्रं. में भी मिलते हैं (दे. पद. 117) | 

30. इस पद के पखेरू और पंछी (पक्षी) शब्द जीवात्मा (हंस) के वाचक हैं। 

| भोग रे=सरस संभोग के रस से मस्त होकर वह भूम रहा है। संध = 

| ` सन्धान, खोज, परिचय । दुम्मे == द्रुम, पेड़, यहाँ मनुष्य के शरीर से मतलब 
है। मरमः''रे = किसी को अपना मर्म (रहस्य) नहीं जानने देता । 

| 31. गगन किवाड़ == शून्य का दरवाजा, यानी साधना के पक्ष मे समाधि । 

k 32. मि दट है REAR Gee REEERE HEE नाच रहा है, ग्रह- 


ESS 

[33] 

मन मस्त हुआ तब क्यों बोले । 

हीरा पायो गाँठ गठियायो, बार बार वाको क्यों खोले । 

हलकी थी तब चढ़ी तराजू, पूरी भई तब क्यों तोले । 
सुरत-कलारी भई मतवारी मदवा पी गई बिन तोले ॥ 

हंसा पाये मानसरोवर, ताल तलैया क्यों डोले । 

तेरा साहब है घर माहीं, वाहर नैना क्यों खोले । 

He कबीर सुनो भाई साधो, साहब मिल गये तिल ओले ॥---2-105 


[ 34 ] 
मोंहि-तोंहि लागी कैसे छूटे । 
जैसे कमलपत्र जल बासा, 
ऐसे तुम साहिब हम दासा il 
जैते चकोर तकत निस चंदा, 
ऐसे तुम साहिब हम बंदा॥ 
मोंहि-तोंहि आदि-अन्त बन आई, 
अब कंसे लगन दुराई॥ 
कहैं कबीर हमरा मन लागा, 
जैसे सरिता सिंध समाई ।।--2-110 


[35] 
बालम आवो हमारे गेह रे। 
तुम विन दुखिया देह रे। 


तारिकाएँ, पहाड-समुद्र सब उल्लास के साथ नाच रहे हैं हसकर या रोकर्‌ 
सारा लोक ही नाच रहा है। फिर, ऐं मेरे मन, क्यों न मेरे साथ तू भी मत्त 
होकर नाचे? नाचना तो पड़ेगा ही, फिर प्रसन्न होकर आनन्द का नृत्य 
कर । छापा-तिलक लगानेवाले अपने को दुनिया से विशेष समझते हैं । उनका 
अपने को अलग समझना वैसा ही उपहासास्पद है जैसा धरती-पहाड़ को 
नाचते देख कोई आदमी धरती में वाँस गाइकर ऊपर जा बैठे और समझ ले 
कि वह इस विकट नृत्य से छुटकारा पा गया । मेरा मन सहस्र कला पर नाच 
रहा है और इस नाच से सिरजनहार रीझ रहा है, क्योंकि उसने लीला ही के 
लिए तो सब-कुछ सिरजा है। 

इस पद के भीतरी अर्थ के लिए पृ. 364-65 देखिए। सुरतकलारी""*तोले 
= सुरतिरूपी कलारी (मद्य बेचनेवाली) ने मत्त होकर बिना तौले ही बहुत 
पी लियह तिल aioi वेद Rahgri Collection, Haridwar 

सब कोई कहे तुम्हारी नारी, मोकों लागत लाज रे। 
दिल से नहीं दिल लगायो, तब लग कैसा सनेह रे । 
अन्न न भावे नींद न आवे, गृह-बर धरे न धीर रे। 
कामिन को हे बालम प्यारा, ज्यों प्यासे को नीर रे। 
है कोई ऐसा पर-उपकारी, पिवसों कहै सुनाय रे । 
अब तो बेहाल कबीर भयो है, विन देखे जिव जाय रे ॥---2-1 13 


Lae ~. 


[ 36 ] 
जाग पियारी अब का सोवै। 
रैन गई दिन काहे को खोवे N 
जिन जागा तिन मानिक पाया | 
तें बोरी सब सोय गँवाया ॥ 
पिये तेरे चतुर तू मूरख नारी। 
कबहुँ न पिय की सेज सवारी ॥ 
ते बोरी बौरापन कीन्ही। 
भर-जोबन पिय अपन न चीन्ही ।। 
॥ जाग देख पिय सेज न तेरे। 
ताहि wife उठि गये aà? i 
| कहैं कबीर सोई धुन जागे। 
| शब्द-बान उर-अन्तर AÌ ॥--2-126 


| 89 || 

1. सूर-परकास, तहे रैन He पाइये 

रैन-परकास नहि सूर भासे, 
ज्ञान-परकास अज्ञान कहँ पाइये 

a होय अज्ञान Te ज्ञान TA | 

काम बलवान de प्रेम He पाइये 

प्रेम जहाँ होय तहेँ काम नाहीं । 
He कबीर यह सत्त विचार है 

समझ विचार कर देख माँहीं । 

37. 1. जिस प्रकार सूर्य का प्रकाश होने से रात नहीं रहती और रात जहाँ 
होती है वहाँ सूर्य का प्रकाश नहीं रहता, उसी प्रकार जहाँ ज्ञान का प्रकाश 
होता है वहाँ अज्ञान नहीं रहता और अज्ञान जहाँ रहता है वहाँ ज्ञान नहीं 
होता । इसी प्रकार जहाँ काम बलवान है वहाँ प्रेम नहीं और जहाँ प्रेम बल- 
वान होता है वहाँ काम नहीं रहता | WA और अज्ञान का तथा प्रेम और 
दमम र पब apnee aier EA RATT है | 

Il. पकड़ समसेर संग्राम मैं पैसिये 
देह-परजन्त कर जुद्ध भाई। 
काट सिर वैरियां दाब जह का तहाँ 
आय दरग्रार में सीस नवाई॥ 
11. सूर संग्राम को देख भागे नहीं, 
देख भाग सोई सूर नाहीं। 
काम और क्रोध मद लोभ से जूझना, 
मचा घमसान तन-खेत Atay । 
सील और ata सन्तोप साही भये, 
नाम समसेर Tel खूब बाजे। 
कहै कबीर कोइ जूझिहै सूरमा 
कायराँ भीड़ te तुर्त भाजे॥ 
IV. साधको खेल तो विकट ast मती 
सती और सूर की चाल आगे। 
सुर घमसान है पलक दो चार का 
सती घमसान पल एक लागे | 
साध संग्राम है रैन-दिन जूझना 
देह परजन्त का काम भाई ।।--1-34 


[38] 
भ्रम का ताला लगा महल रे, प्रेम की कुंजी लगाव | 
कपट-किवड़िया खोल के रे, यहि बिधि पिय को जगाव ॥ 
कहैं कबीर सुनो भाई साधो, फिर न लगे अस दाव ॥--1-50 


[ 39 ] 
साधो, यह तन ठाठ तंबूरे का | 
Gad तार मरोरत खूंटी, निकसत राग हजूरे का॥ 
टूटे तार बिखरगे खूंटी, हो गया धूरम-धूरे का। 
कहैं कबीर सुनो भाई साधो, अगम पंथ काई सूरे का।। — 1-59 


11. समसेर = तलवार । (दे. पृ. 341-42) 
गा. शूर युद्ध से भागता नहीं और जो भागता है वह शुर नहीं। तनरूपी खेत 


(मैदान) में काम-क्रोध आदि शत्रुओं से घमासान मची हुई है। साही = 
साथी | 


1५. दे. पृ 
39. यह शरीर तम्बूरे का तार है । ऐंचत-* “का = जिस प्रकार तम्वुरे की afeat 


, 345-46 | बिकट बेंड़ा = अत्यन्त कठिन | 

[ 40 ] 
अवधू, भूले को घर लावे | 
सो जन हमको भावै ॥ 

घर में जोग भोग घर ही में, घर तज बन नहि जावै। 

घर में जुक्त मुक्त घर ही में, जो गुरु अलख लखावे | 
$ सहज सुन्न में रहै समाना, सहज समाधि लगावँ। 

न्मुनि रहै ब्रह्म को चीन्है, परम तत्त्व को ध्यावे । 
सुरत-निरत सों मेला करके, अनहद नाद बजावै। 
घर में बसत बस्तु भी घर है, घर ही बस्तु fears ॥ 
कहुँ कबीरा सुनो हो साधू, ज्यों का त्यों ठहराव ॥ — 1-65 


[41] 

सन्तो, सहज समाधि भली । 
साँईते मिलन भयो जा feat सुरत न अन्त चली ॥ 
आँख add कान न Sd, काया कष्ट न धारूँ। 
खुले नैन मैं हँस हँस देखूं, सुन्दर रूप |निहारूँ।॥। 
कहूँ सो नाम सुँ सो सुमिरन, जो कुछ करूँ सो पूजा । 
9 गिरह-उद्यान एकसम देखू, भाव मिटाऊँ दूजा॥ 
जहेँ FE जाऊं सोई परिकरमा, जो कुछ करूँ सो सेवा । 
जब Ws तब करू दण्डवत, É और न देवा॥ 
शब्द निरन्तर मनुआ राता, मलिन बचन का त्यागी | 
ऊठत-बैठत कबहुँ न विसरे, ऐसी तारी लागी॥ 
| He कबीर यह उनमुनि रहनी, सो परगट कर गाई | 
सुख-दुख के इक परे परम सुख, तेहि में रहा समाई॥ —1-76 


ree मरोड़ने से और तार खींचने से सुन्दर ध्वनि निकलती है, उसी प्रकार इन्द्रिय- 
| दमन और मन के संयम से भगवान्‌ का राग इसमें से प्रकट होता है। राग 
में इलेष है (1) संगीत (2) प्रेम | टूटे'*" = जब इन्द्रिय और मन-बुद्ध 
आदि का समवाय नष्ट हो जाता है, यह स्थूल और सूक्ष्म शरीर चूर्ण-विचूर्ण 
हो जाता है, तब जीव निज स्वरूप में स्थिर होता है। यह अगम पन्थ किसी 
॥ शूर का ही हो सकता है | 
| 40. सच्चा योग गृहस्थाश्रम में ही सम्भव है । सहज सुन्न''' = सहज ही शून्य में 
| समा जाय (हठयोग आदि की क्रिया से नहीं), सहज समाधि लगावे (दे. पृ. 
E 250-51) उनमुनि = उन्मनी (दे. पृ. 237.)। सुरत-निरत (देखिए ऊपर 
पद 17 की व्याख्या) । ज्यों का त्यों निजरूप, हंस देह (दे. अनु. 4) | 
| 41 (देखिए 315) 

[ 42 ] 
तीरथ में तो सब पानी है होवे नहीं कछु अन्हाय देखा । 
प्रतिमा सकल तो जड़ हैं भाई, बोलें नहीं बोलाय देखा । 
पुरान कोरान सर्वै बात है, या घट का परदा खोल देखा | 
अनुभव की वात कबीर He यह, सब है झूठी पोल देखा ॥ --1-79 


[43] 
पानी विच मीन पियासी। 
wife सुन सुन आवे हासी ॥ =: =; 
घर में वस्तु नजर नहि आवत । . a 
वन बन फिरत उदासी ॥ MA 
आतमज्ञान बिना जग AST | RP 
क्या मथरा क्या कासी। --1-82 7/5 


pay eee 


गगन मठ ta निसान उड़े । 

चन्द्रहार चेंदवा Fe ett, मुक्‍ता-मानिक मढ़े। 

महिमा तासु देख मन थिरकर, रवि-ससि जोत जरे । 

कहैं कबीर fet जोई जन, माना फिरत ati —1-97 


[45] 
साधो, को है HSA आयो । 
तेहि के मन धों कहाँ बसत है, को धौं नाच नचायो॥ 
पावक सर्वं अंग काठहिमे, को धौं डहक जगायो। 
हो गया खाक तेज पुनि वाको, कहुँ धों कहाँ समायो ॥ 
है अपार पार कछु नाहीं, सतगुरु जिन्हे लखायो | 
कहैं कबीर जेहि सूझ-वूझ जस, तेई तस आज सुनायो —1-94 


43. भाव यह है कि भगवान्‌ तो घट-घटवासी हैं, फिर भी मूर्खं लोग उन्हें बाहर 
खोजते फिरते हैं । आत्मज्ञान से ही वह मिलते हैं, तीर्थंब्रत से नहीं । 

44. गैब = अद्‌भुत | 

45..पावक'`` = काठ में सवंत्र अग्नि है, फिर यह प्रकट HI होती है और प्रकट 
होने के बाद काठ को भस्म करके कहाँ लीन हो जाती है? भाव यह है कि 
भगवान्‌ भी सर्वव्यापक हैं; साधना से मिलते हैं और साधक के स्थूल शरीर 
को समाप्त करके फिर भी सर्वव्यापक बने रहते हैं। साधक के भीतर भगवान्‌ 
की ही ज्योति जलती है। 

[ 46 ] 
साधो, सहजे काया सोधो । 
| जैसे वट का वीज ताहि में पत्र-फूल-फल-छाया | 
काया मद्धे बीज विराजे, बीजा मद्धे काया। 
अग्नि-पवन-पानी-पिरथी-नभ, ता-बिन मिलै नाहीं । 
|| काजी पंडित करो निरनय को न आपा माहीं। 
| जल-भर कुंभ जलै बिच धरिया, बाहर-भीतर सोई । 
उनको नाम कहन को नाहीं, दूजा धोखा होई। 
कहै कबीर सुनो भाई साधो, सत्य-शब्द निज सारा। 
आपा-मद्धे आपै बोले, आपै सिरजनहारा। --1-98 


[ 47 ] 


तरवर एक मूल विन oer, बिन फूले फल लागे। 
साखा-पत्र कछू नहि ताके, सकल कमल-दल AT | 
चढ़ तरवर दो पंछी बोले, एक गुरू एक चेला। 
चेला रहा सो रस चुन खाया, गुरू निरन्तर खेला। 
पंछी के खोज अगम परगट, कहैं कबीर बड़ी भारी। 
j सब ही मुरत बीज अमूरत, मुरत की बलिहारी ॥ — 1-102 


| । | [ 48 ] 
| चलत मनसा अचल कोन्ही, मन हुआ रंगी। 
| तत्त्व में निहतत्त्व दरसा, संग में संगी॥ 

46. काया (शरीर) की शुद्धि सहज ही होती है, कच्छाचार से नहीं। जिस प्रकार 
वट के बीज में ही उसके वृक्ष की सत्ता रहती है और उस सत्ता के अभाव में 
वृक्ष भी नहीं होता और पवन-पानी आदि भी नहीं पा सकता, उसी प्रकार 

{1 आपा ( = आत्मा) में ही सब-कुछ है। जीवात्मा वस्तुतः परमात्मा से 
भिन्न नहीं है । जल से भरा हुआ घडा जैसे समुद्र में डुबाया जाय वैसे भगवान्‌ 
की असीम सत्ता के भीतर ही इस शरीर से आच्छन्त भगवदंश जीव है। 
उनको*'' = उनका ताम लेना उचित नहीं; क्योंकि नाम लेने से wa हो 
सकता है कि वे मुझसे भिन्न हैं। 

47. तरवर = संसार; मूल बिना खड़ा है अर्थात्‌ मायाजन्य है | गुरु = भगवान्‌ | 
चेला = जीव | रस चुन खाया = भोग भोगता रहा । गुरु'' “खेला = भगवान्‌ 
| लीला करते रहे । मूरत'"'बलिहारी = समस्त मूत्तियों यानी रूपों में वह 

अमूरत (अमूर्ते, रूपहीन) होकर ada है, बलिहारी है उसकी इस मूत्त 
(स्वरूप) की। 

बंधते निर्वन्ध कीन्हा, तोड़ सव तंगी । 
कहें कबीर अगम गम कीया, प्रेम रंग रंगी ॥ --1-107 


[ 
जो दीस सो तो है नार्ह 
faa देखे परतीत न आ 
समझ होय तो दव्दै चीन्है, अचरज होय अयाना। 
कोई ध्यावे निराकार को, कोई ध्यावे आकारा। 
या विधि इस दोनों तें न्यारा, जानें जाननहारा। 
वह राग तो लखा न जाई, मात्रा AT न काना। 

He कबीर सो पढे न परलय, सुरत-निरत जिन जाना। —1-105 


[50 ] 
मुरली बजत अखंड सदा से, तहाँ प्रेम झनकारा है। 
प्रेम-हद तजी जव भाई, सत्त लोक की हद्द पुनि आई ॥ 
उठत सुगंध महा अधिकाई, जाको वार न पारा है। 
कोटि भान राग को रूपा, वीन सत-धुन वर्ज अनूपा ॥ ---1-1 26 


[51] 
सखियो, gag भई बलमासी । 
आयो जोबन विरह सतायो, अब मैं ज्ञान गली अठिलाती | 
ज्ञान-गली में खबर मिल गये, हमें मिली पिया की पाती । 
वा पाती में अगम aaa, अब हम मरने को न डराती | 
कहत कबीर सुनो भाई प्यारे, बर पाये अविनासी। —1-129 


[ 52] 
साई बिन दरद करेजे होय। 
दिन नहि चैन रात नहि निदिया, कासे कहूँ दुख होय । 
आधी रतियाँ पिछले पहरवा, साई बिना तरस रही सोय । 
कहत कबीर सुनो भाई प्यारे, साईं मिले सुख होय। —1-130 


[ 53] 
कौन मुरली-शब्द सुन आनन्द भयो 
जोत बरे विन arti 


51. भई बलमासी = बालम को पाने की उत्कट अभिलाषावाली हो गयी । 

बिना मुल के कमल प्रगट भयो 
फुलवा फुलत भाँति भाँती । 
जैते चकोर चन्द्रमा चितवै 
जैसे चातृक स्वाँती। 
तसे सन्त सुरत के होके 
हो गये जनम gai —1-122 


[ 54] 
सुनता नहीं धुन की खबर, अनहद का बाजा बाजता | 
रस मंद मंदिर बाजता, बाहर सुने तो क्या हुआ। 
War इक प्रेम-रस चाखा नहीं, अमली हुआ तो क्या हुआ॥ 
काजी किताबें खोजता, करता नसीहत और को। 
महरम नदीं उस हाल से, काजी हुआ तो क्या हुआ । 
जोगी दिगंबर सेवड़ा, कपड़ा रंगे रंग लाल से। 
वाकिफ नहीं उस रंग से, कपड़ा रंगे से क्या हुआ॥ 
मन्दिर-झरोखा-रावटी, गुल चमन में रहते सदा। 
कहते कबीरा हैं सही. हर-दम में साहिब रम रहा ॥--1-112 


yi [55] 


भक्ति का मारग झीना रे। 

नहि अचाह नहि चाहना, चरनन लौ लीना रे। 

साधन के रस-धार में, रहे निस-दिन भीना रे। 

राग में स्रुत ऐसे बसे, जैसे जल मीना रे। 

साँई सेवन में देत सिर, कुछ बिलम न कीना रे। 

कहैं कबीर मत भक्ति का, परगट कर दीना रे। --(1-73) 


। [56 ] 
भाई, कोई सतगुरु सन्त Hale । 
नैनन अलख AST ॥ 
प्राण पुज्य किरियाते न्यारा, सहज समाधि सिखावै | 
द्वार न Sa पवन न रोके, नहि भवखण्ड तजावे | 
यह मन जाय यहाँ लग जब- ही परमातम दरसावै। 
करम करै निःकरम रहै जो, ऐसी जुगत लखावै। 


| 54. अमली = नशा सेबन करने का अभ्यस्त | महरम = परिचित | सेबड़ा = 
Rl इवेतपट, इवेताम्बर जैन साधु । 

सदा विलास त्रास नहि तन में, भोग में जोग जगावै। 
धरती-पानी आकाश-पवत्न में अधर मंडँया छावे । 
सुन्न सिखर के सार सिला पर, आसन अचल TANI 
भीतर रहा सो वाहर देखे, दूजा दृष्टि न आवे। ---1-68 


[ 57 ] 

साधो, शब्द-साधना कीजै | 

जे ही शब्द ते प्रगट भये सव, सोई शब्द गहि लीजै॥ 
शब्द गुरु शब्द सुन सिख भये, शब्द सो विरला बूमे। 
सोई शिष्य सोई गुरु महातम, जेहि अन्तर्‌-गति सूझे ॥ 
शब्दै वेद-पुरान कहत हैं, शब्दै सठ ठहरावै। 
झाब्दै सुर-मुनि-सन्त कहत हैं, शब्द-भेद नहि पावे I 
शब्दै सुन सुन भेप धरत हैं, शब्दै कहे अनुरागी। 
पट-दर्शन सब शब्द कहत हैं, शब्द कहै बैंरागी॥ 
शब्दै काया जग उतपानी, शब्दै केरि पसारा। 
He कबीर He शब्द होत है, भवन भेद है न्यारा ॥ --1-66 


[ 58 ] 
पीले प्याला हो मतवाला 
प्याला नाम अमीरस का रे। 
कहूँ कबीर सुनो साधो 
नख सिख पुर रहा विष का रे। —-1-63 


[59 ] 

खसम न dle बावरी, का करत बड़ाई। 

बातन लगन न gait, छोड़ौ चतुराई। 

साखी शब्द संदेश पढ़ि, मत Yat भाई। 

सार-प्रेम कछु और है, खोजा सो पाई॥ —1-52 


[60] 
सुखसिंध की सैर का स्वाद तब पाइ है, 
चाह का चौतरा भूल जावे । 


58. मनुष्य का शरीर नख से शिखा तक विषयरूपी विष से भरा है । उसमें रक्षा 
पाने का साधन नामरूपी अमृत-रस का पान करना ही है । 

59. खसम > पति, परमात्मा । 

60. चाह के माँहि = इच्छा के भीतर । 

बीज के माँहि ज्यों बीज विस्तार यों 
चाह के माँहि सव रोग आवे i --1-56 


[61 ] 

सुख सागर में आय के मत जा रे प्यासा। 

asg समझ नर बावरे, जम करत निरासा ॥ 

निर्मल नीर भरे तेरे आगे, पी ले स्वाँसो स्वाँसा । 

मृगतृस्ना-जल छाँड़ वावरे, करो सुधारस आसा ॥ 

ध्रुव-प्रहला द-शुकदेव पिया, और पिया रैदासा | 

प्रेमहि संत सदा मतवाला, एक प्रेम की आसा। 

He कबीर सुनो भाई साधो, मिट गई ATH AAT --1-48 


[62] 
सती को कोन सिखावता है, 
सँग स्वामी के तन जारना जी | 
प्रम को कोन सिखावता हे 
त्याग माँहि भोग का पावना जी । --1-35 


[ 63 ] 
अरे मन धीरज काहे न धरै। 
पसु-पंछी जीव कीट-पतंगा सबकी सुद्ध करै। 
गर्भ-बास में खबर लेतु है बाहर क्यों विसरे । 
मन तू हसन से साहेब के भटकत काहे फिरे। 
प्रीतम छाँड़ और को धार, कारज इक न सरै॥ — -1-39 


[64] 
साँई से लगन कठिन है भाई । 
जैसे पपीहा प्यासा बूँद का, पिया पिया रट लाई | 


| 61. सुधारस > भगवान्‌ से प्रेम । मृगतृष्णा - विषय-सुख । 

| 63. हसन से साहेब के - सुन्दर प्रभु के रहते हुए । 

i 64. साँई, प्रिय, बालम आदि शब्दों से कबीरदास का मतलब परमात्मा से है। ये 
पद समासोक्ति पद्धति पर लिखे गये हैं । एक-दो बिशेषणों से ही इन पदों के 
वाच्यार्थ के साथ-ही-साथ अप्रस्तुत अर्थ उपस्थित हो जाता है। इलेष इनमें 
नहीं है । इसीलिए प्रत्येक पद के दो-दो अर्थ खोजना ठीक नहीं होता । ये रूपक 
भी नहीं हैं; इसलिए प्रत्येक पद में किसका आरोप किया है, यहु प्रश्‍त भी 

प्यासे प्राण ash दिन-राती, और नीर ना भाई। 
जैसे मिरगा शब्द-सनेही, शब्द सुनन को जाई। 
शब्द सुने और प्रानदान दे, तनिक्रो नाहि डराई। 
जैसे सती चढ़ी सत-ऊपर, पिया की राह मन भाई। 
पावक देख डरे वह नाहीं, gaa बैठे सदा माई। 
छोड़ो तन अपने की आसा, निर्भय @ गुन गाई। 
कहत कबीर सुनो भाई साधो, नाहि तो जनम नसाई। — 1-117 


[ 65 ] 


जव मैं भूला रे भाई, 

मेरे सतगुरू जुगत लखाई | 

किरिया-करम-अचार छाँडा, छाँड़ा तीरथ का IAT! 
सगरी दुनिया भई सयानी, मैं ही इक वौराना। 
ना मैं जानू सेवा-बेँदगी, ना घंटा बजाई। 
ना में मुरत धरी fazaa, ना मैं Get चढ़ाई। 
ना हरि रीझें जप तप कीन्हें, ना काया के जारे। 
ना हरि रीझे धोती sig, ना पाँचों के मारे। 
दया राखि धरम को पालँ, जग सो रहे उदासी | 
अपना-सा जिव सबको जानै, ताहि मिलै अविनासी। 
सहै gaa बाद को त्याग, sis गर्व-गुमाना। 


~ ` 


सत्त नाम ताही at मिलिहे कहे कबीर सुजाना ॥--1-22 


[66] 

मन ना रगाये रंगाये जोगी कपड़ा | 

आसन मारि मंदिर में बैठे 
ब्रह्म-छाँड़ि पूजन लागे पथरा॥ 

कनवा फड़ाय जटवा बढोले 
दाढ़ी वढाय जोगी होई गैले बकरा | 

जंगल जाय जोगी धुनिया रमौले 
काम जराय जोगी होय गैले हिजरा ॥ 


= 
Q 
H 


ठीक नहीं है । ये सीधे प्रेम-ख्यापक पद हैं जिनमें कुछ विशेषणों का प्रयोग 
इस प्रकार किया गय। है जिससे अप्रस्तुत भगवत्प्रेम प्रधान होकर स्वयं उपस्थित 

हो जाता है । 73, 85, 88, 95, 98 आदि पद ऐसे ही हैं। 
66. कनवा फड़ाय = कनफटे योगी कान चीरकर कुण्डल धारण करते हैं । घुनिया 
रमौले = धूनी रमाई। लबरा = झूठा। बढ़ौले = बढ़ाया। गैले = गया । 

मथवा मूँड़ाय जोगी कपड़ा रंगौले, 
गीता बाँच के होय गैले लबरा। 
कहहि कबीर सुनो भाई साधो, 
जम दरवजवा बाँधल जैबे पकड़ा ॥--1-20 


| [ 67] 
। ना जाने तेरा साहब कैसा है। 
मुल्ला होकर बाँग जो दैवे, 
क्या तेरा साहब बहरा है। 
कीड़ी के पग नेवर वाजे 
सो भी साहब सुनता है। 
माला फेरी तिलक लगाया, 
लंबी जटा बढ़ाता है। 
अन्तर तेरे कुफर-कटारी, 
यों नहि साहब मिलता है ॥--1-9 


[ 68 ] 

हमसों रहा न जाय मुरलिया कै धुनि सुनि के। 

बिना बसन्त फूल इक फूलै भँवर सदा बोलाय। 

गगन गरजे विजुली चमके, उठती हिये हिलोर। 

बिगसत कंवल मेघ बरसाने चितवत प्रभु की ओर | 

तारी लागी तहाँ मन पहुँचा, गैब धुजा फह्राय। 

कहैं HAT आज प्रान हमारा, जीवत ही मर जाय ॥---3-10 2 


[ 69 ] 
जो खोदाय मसजीद बसतु है और मुलुक केहि केरा । 
तीरथ-मूरत राम-निवासी बाहर करे को FT 


68. मुरलियाक धुन = ब्रह्माण्ड में व्याप्त अनाहत नद, जिसे साधक लोग भगवान्‌ 
की पुकार कहा करते Sl इस पद की व्याख्या समाधि के पक्ष में हो सकती 
है। बिना वसन्त का फूलनेवाला फूल शून्य का सहस्नारचक्र है। भँवर का 
लक्ष्यार्थं मत है । मेघ बरसाने = समाधि की पूर्णता की हालत में “धर्म मेघ' 
की धारासार वृष्टि होती है । उस समय योगी समस्त क्लेशों और कर्मों से 
निवृत्त हो जाता है (पातंजल सूत्र 4.29) । यहाँ उसी से मतलब है । तारी 
लगना = समाधि लगाना | 

69. पौंगड़ा (पौगण्ड) = बालक | 

पुरव दिसा हरी कौ वासा पच्छिम अलह मुकामा। 
दिल में खोज दिलहि में खोजौ इहें करीमा-रामा। 
जेते औरत-मरद उपानी सो सव रूप तुम्हारा। 
कबीर पोंगड़ा अलह्‌-राम का सो गुरु पीर हमारा ।--3-2 


[ 70 ] 
सील-सन्तोष सदा समदृष्टि, रहनि गहनि में पुरा । 
ताके दरस-परम भय भाजे, होइ कलेस सब दूरा ॥ 
निसि-वासर चरचा चित-चंदन, आन कथा न सोहावे। 
करनी-धरनी संगीत गावे, प्रेम रंग उडावे ॥ 
राग-सरूप अखंडित अविचल, निर्भय बेपरवाई। 
me कबीर ताहि पग परसो, घट घट सब सुखदाई ॥---3-9 


EES] 
साध-संगत पीतम उहाँ चल जाइये | 
भाव-भक्ति-उपदेस तहाँ ते पाइये | 
संगत ही जरि जाव न चरचा नाम क्री। 
दूलह विना वरात कहो किस काम की ॥ 
दुविधा को कर दूर पीतम को ध्याइये। 
आन देव की सेव न चित्त लगाइये ॥ 
आन देव की सेव भली नाहि जीव को | 
कहै कबीर विचार न पावै पीव को ॥--3-13 


[ 72] 
तोर हीरा हिराइल बा किचड़ेमें। 
कोई दूँढे पूरब कोई dé पच्छिम 
कोई ढूढे पानी-पथरे Ñ 
दास कबीर ये हीरा को परखें 
बांध लिहलं जीयरा के अचरे में । —3-26 


E235] 
आयौ दिन गौने क॑ हो, मन होत हुलास । 
डोलिया उठावे बीजा बनवाँ हो, जहेँ कोई न हमार ॥। 


72. हिराइल बा = खो गया है। बाँध लिहिले = बाँध लिया। 

qat तोरी लागों कहरवा हो, डोली धर छिन बार । 
मिल लेवे सखिया सहेलर हो, मिलौं कुछ परिवार ॥ 
दास कबीर गावे निरगुन हो, साधो करि ले बिचार | 
नरम-गरम सौदा करि ले हो, आगे हाट ना बाजार ॥--3-26 


[74 ] 

अरे दिल, 

प्रेमनगर का अन्त न पाया, ज्यों आया त्यों AT | 

सुन मेरे साजन सुन मेरे मीता, या जीवन में क्या क्या बीता ॥ 
सिर पाहन को बोझा लीता, आगे कौन छुड़ावँगा। 

परली पार मेरा मीता खड्या, उस मिलने का ध्यान न धरिया | 
टूटी नाव उपर जो बैठा, गाफिल गोता खावैगा ॥ 

दास कबीर He समुझाई, अन्तनाल तेरा कौन सहाई | 

चला अकेला संग न कोई, किया आपना पार्वंगा ॥---3-30 


[75] 
बेद कहे सरगुन के आगे निरगुन का बिसराम। 
सरगुन-निरगुन तजहु सोहागिन, देख सबहि निज धाम | 
i सुख दुख वहाँ कछू नहि ब्यापै, दरसन आठो जाम। 
नर ओढन नूरै डासन, AÈ का सिरहान | 
HE कबीर सुनो भाई साधो, सतगुरु नूर तमाम ।--3-55 


[ 76] 

1. तू सुरत नैन निहार वह अंड में सारा है। 
तू हिरदे सोच बिचार यह देश हमारा है। 
सतगुरु दरस होय जब भाई, 
वह दें तुमको प्रेम चिताई, 
सुरत-निरत के भेद बताई, 

तब देखे अण्ड के पारा है ॥1॥ 


74. परली पार = उस पार। टूटी नाव का लक्ष्यार्थं गलत साधना मार्ग है। 

75. वेद केवल सगुण के आगे निर्गुण ब्रह्म को बताकर कहता है कि वहीं विश्राम 
मिलता है। पर यह भी ठीक नहीं । वह निर्गुण सगुण से परे है। निर्गुण के भी 
आगे जीव सत्यपुरुष को पाता है, वही उसका अपना धाम है। (ऊपर दे. 
अनु. 4) तूरै = प्रकाश ही । तूर तमाम = परिपूर्ण ज्योति। 

76. ए, अंड = AGIs | सुरति-निरति (दे. पद 17 की टिप्पणी) । 

सकल जगत में सत की नगरी, 
चित्त भुलावे बाँकी डंगरी, 
सो पहुंचे चाले बिन पग री, 
ऐसा खेल अपार है 1121 
1. लीला Waa अनन्त वहाँ की 
जहाँ रास विलास अपारा है, 
गहन-तजन छूटे यह पाई 
फिर नहि पाना सताना है ॥3॥ 
पद निरवान है अनन्त अपारा 
सुरति मूरति लोक पसारा, 
सत्तपुरुष नूतन तन धारा 
साहिब सकल रूप सारा है ।।4॥ 
वाग-वगीचे खिली फुलवारी 
अंमृत-लहरे हो रहीं जारी 
हंसा केल करत तह भारी 
We अनहद TL अपारा है ॥5॥ 
तामध अधर सिंहासन गाजे 
पुरुष महा ae अधिक विराजे 
कोटिन सूर रोम इक लाजे 
ऐसा पुरुष दीदारा है ॥6॥ 
पंथ बिना सतराग उचारें 
जो वेधत fat मंझारा है। 
जन्म जन्म का अंमृत धारा 
तहे अधर-अंमृत फुहारा है ॥7॥ 
सत से सत्त सुन्न कहलाई, 
सत्त भडार याही के माँहीं, 
निःतत रचना ताहि रचाई 
जो सबहिन तें न्यारा है sil 
age लोक वहाँ है भाई, 
पुरुष अनामी अकह कहाई। 
जो पहुँचे जानेंगे वाही 
कहन सुननते न्यारा है ॥9॥ 
रूप-सरूप FE ae नाहीं, 
asia कछु दीसँ नाहीं। 


ii, गहन-तजन = ग्रहण ओर त्याग । 

अजर-तूल कछु दृष्टिन आई 
कँसे कहूँ सुमारा है 11101 
जापर किरपा करिहै साई 
wae मारग गावे ताहीं। 
उद्भव परलय पावत नाहीं 
जब mà दीदारा हो ulin 
He कबीर मुख कहा न जाई 
ना कागद पर अंक चढ़ाई। 
मानों at सम गुड़ खाई 
कैसे वचन उचारा हो ॥12॥- 3-48 


[ 77] 
चल हंसा वा देस जह पिया बसै चितचोर। 
सुरत सोहागिन है ,पनिहारिन, भरे ore बिन डोर ॥ 
बहि देसवाँ बादर ना उमड़ रिमझिम बरसे मेह्‌। 
चौवारे. में बैठ रहो ना, जा भीजहु faze ॥ 
बहि देसवा में नित्त पूनिमा, wag न होय अँधेर। 
j एक सुरज कै कवन वतावै, कोटिन सुरज FAT ॥--3-60 


[ 78 ] 

He कबीर सुनो हो साधो, अंमृत-त्रचन हमार। 
| जो भल चाहो आपनो, परखो करो बिचार ॥ 
| जे करतातें wat, तासों परि गयो बीच। 

अपनी बुद्धि विवेक-विन, सहज बिसाही मीच ॥ 

यहि में ते सब मत चले, यही चल्यौ उपदेस। 
निश्चय गहि निर्भय रहो, सुन परम तत्त संदेस॥ 


ree DN 


77. सुरत डोर = सुरतिरूपी सुहागिन जहाँ बिना डोरी के ही पानी भरती है। डोरी 
यहाँ ध्यान के लिए व्यवहृत है (तु. धागा टुटिया गगन बिनसिगा) । भाव 
कि वहाँ सहज ही भगवान्‌ के प्रति प्रीति बनी रहती है। मो 
आनन्दवर्षा, समाधि के पक्ष में धर्ममेघ (दे. 68 पद की टिप्पणी) । चौबारे 
निर्देह = वहाँ ओसारे में बैठ रहने की जरूरत नहीं है, वहाँ बिना देह के 
ही उस आनन्द-वृष्टि में भींगना उचित है; क्योंकि देह वहाँ होती ही नहीं । 
78. परखो = परीक्षा करो । पारख पद के लिए दे. अनु. 7 । जे “मीच = जिस 
| कर्ता से उत्पन्न हुए उससे अज्ञान के कारण तुम भिन्न हो गये हो | अपनी 
ही या विवेकशून्य बुद्धि के कारण तुमने अनायास ही मृत्यु विसाही हे (विसाहना 

केहि गावो केहि amag, छोड़ो सकल धमार | 
यह हिरदे सवको बसे, क्यों सेवो सुन्न-उजाड़ ll 
दूरहि करता mf, करी दूर की आस। 
जो करता g? हुतै, तो को जग fact पास॥ 
जो जानो यहें है नहीं, तो तुम धावो दूर। 
दूर से दूर भ्रमि भ्रमि, निष्फल मरो विसूर॥ 
दुरलभ दरसन दूर के, नियर सदा सुख-वास। 
He कबीर मोंहि व्यापिया, मत दुख पावै दास॥ 
आप अपनपौ चीन्हहू, नख-सिख सहित कबीर। 
आनंद-मंगल mag, होहि अपनपौ थीर ॥--3-63 


[79 ] 
नाहीं धर्मी नाहीं अधर्मी, ना मैं जती न कामी हो । 


ना मैं कहता ना मैं सुनता, ना मैं सेवक-स्वामी हो | 
ना मैं बंधा ना मैं मुक्ता, ना मैं विरत न रंगी हो । 
ना काहू से न्यारा हुआ, ना काहू के संगी हो। 
ना हम नरक-लोक को जाते, ना हम सुर्ग सिधारे हो । 
सव ही कर्म हमारा कीया, हम कर्मन तें न्यारा हो। 
या मत को कोई विरले gA, सो अटर हो बैठे हो । 
मत कबीर काहू को ATT, मत काहू को मेटे हो 1—3-66 


[ 80 ] 
सत्त नाम है सवते न्यारा। 
निर्गुन-सर्गुन शब्द-पसारा II 
निर्गुन बीज सर्गुन फल-फूला । 
साखा ज्ञान नाम है मूला ॥ 
मूल गहेंत सब सुख पावे | 
डाल-पात .में मूल गँवाव । 


= खरीदना) । यहि में ते'""सन्देस = इसी बुद्धि में से सव मत और सध 
उपदेश निकले हैं (जो सब अज्ञान से उत्पन्न होने के कारण भ्रान्त हैं)। तुम 
निश्चय करो और (सत्य को ग्रहण करके) निर्भय रहो और परम सत्य का 
सन्देश सुनो | धमार = गान-विशेष, हुड़दंग । दूरहि करता"`आस = wat 
को दूर रखकर उससे बिरुद्ध दूर की बात की आशा लगाते हो। विसूर = 
पछताकर, दुःख करके । 

79. Het = अटल | 

| 4 साई मिलानी सुख दिलानी। 
। निर्गुन-सर्गुन भेट मिटानी॥--3-69 


[ 81 | 
प्रथम एक जो आप आप | निरकर निर्गुन निर्जाप ॥ 

l न।हि तव आदि-अन्त-मध-तारा । नहि तव अंध-धुंध उजियारा |) 
नहि तव भूमि-पवन-आकासा । नहि तव पावक-नीर-निवासा N 
नहि तव सरसुति-जमुना-गंगा । नहि तव सागर-समुद्र-तरंगा ।। 
नहि तव पाप-पुन्न नहि वेद-पुराना । नहि तव भयो कतेब-कुराना ॥ 

ae कबीर विचारिके, तव कुछ किरया नाहि । 
परम पुरुष तहँ आपही, अगम-अगोचर माहि i 
करता कछु खावे नहि पीर्वे। करता wag मरे न जीवे । 
करता के कुछ रूप न रेखा | करता के कछु वरन न भेखा ॥ 
जाके जात-गोत कछु नाहीं । महिमा बरनि न जाय मो पाहीं । 
रूप-अरूप नहीं तेरा Ala वर्न-अबर्न नहीं तेहि ठाँव।।--3-74 


[ 82 ] 
ae कबीर विचारिके, जाके बर्न न गाँव॥ 
| निराकार और निर्गुना, है पूरन सब ठाँव ॥ 
करता आनन्द खेल लाई, ओंकारते सृष्टि उपाई ॥ 
आनन्द धरती आनन्द आकास | आनन्द चंद-सूर परकास ॥ 
आनन्द आदि-अंत-मध-तारा । आनन्द अन्धकूप उजियारा ॥ 
। आनंद सागर-समुद्र-तरंगा । आनंद सुरसुति जमुना-गंगा ।। 
करता एक और सव खेल | मरत-जनम विरह-मेल ॥ 
खेल जल-थल-सकल जहाना | खेल जानौं जमी असमाना N 
खेल का यह सकल पसारा । खेल माँहि रहै संसारा॥ 
| कहैं कबीर सव खेलन माहीं | खेलनहारकों Ale नाहीं ॥ 
| —-3-76 


[83] 
झी झी जंतर वाजे | 
कर चरन बिहुना नाचे । 


| |] 82. करता" = कर्त्ता ने आनन्द से ही सब-कुछ उत्पन्न किया है और सब-कुछ 


ji आनन्द ही है 1 खेल लीला । 
83. कर चरत विहूना = विना हाथ-पैर के | पाट न सुबास न कोई पाट है त 

कर बिनु बाजे सुने श्रवन बिनु 
श्रवन श्रोता लोई | 
पाट न सुवास सगा बिनु अवसर 
qat मुनि-जन सोई ।॥।--3-84 
[ 84 ] 
मोर फकिरवा माँगि जाय, 
मैं तो देखहू न पोल्यों । 
मंगन से कया माँगिये, 
विन माँगे जो देय । 
कहैं कबीर मैं हों वाही को, 
होनी होय सो होय॥--3-89 


[85] 

नैहर से जियरा फाट रे। 

नैहर नगरी जिनके बिजड़ी, उसका क्या घर-वाट रे। 
तनिक जियरवा मोर न लागै, तन-मन बहुत उचाट रे। 
या नगरी में लख दरवाजा, बीच समुंदर घाट रे। 
कैसेकै पारा sas सजनी, अगम पंथ का घाट रे। 
अजब तरह का बना तंबूरा, तार लगे मन मात रे। 
खूँटी टूटी तार बिलगाना, कोउ न पूछत बात रे। 
हँस हँस पूछौ मातु-पिता सों, wit सासुर जाब रे। 
जो चाहें सो वो ही करिहैं, पत वाही के हाथ रे। 
न्हाय-धोय दुल्हिन होय बैठी, जोहै पिय की वाट रे। 
तनिक घुघटवा दिखाव सखीरी, आज सोहाग की रात रे। 


सुवास है । पाट = र।ज-सिंहासन | सुवास = प्रजा के बसाने का काम | सभा 
बिनु अवसर = कोई सभा नहीं है (जो नाच देखे)। किन्तु अवसर (सर्वावसर = 
आम दरबार) है। पाँचवीं पंक्ति का पाठ “पाट बिनु वास, सभा बिनु अवसर” 
ठीक जान पड़ता है। अवसर = दरवार । भाव यह कि राज-पाट तो उसके 
नहीं हैं पर उसने सबको वास दिया है और सभा अर्थात्‌ दरवारी बैठक्र-घर 
तो उसके पास नहीं है पर उसका खुला दरबार लगा हुआ है। 

84. मेरा फकीर मुझसे कुछ माँग गया ओर मैं उसे देख भी नहीं पाया । हाय, में 
स्वयं भिखारी हूँ, मंगन से क्या माँगना ! फिर उस मंगन से माँगने का तो 
कोई प्रश्‍न ही नहीं उठता जो बिना att ही अपना सर्वस्व दे दे। फकीर 
कहते हैं कि मैं तो उसी का हूँ, अब जो होना हो सो होवे । 

| 85. तम्बूरा से शरीर का लक्ष्य है (दे. पद 39 की टिप्पणी) । खूंटी-तार इन्द्रिय 


CC-0. In Public Domain. Gurukul Kangri Collection, Haridwar 


RR 


seed DS! 


a CS S 


| Digitized by Arya Samaj Foundation Chennai and eGangotri 


418 | हजारीप्रसाद द्विवेदी प्रन्थावली-4 


कहैं कबीर सुनो भाई साधो, पिया-मिलन की आस रे। 
। भोर होत बंदे याद करोगे, नींद न आवे खाट रे ।---3-99 


[ 86 ] 
जीव महल में सिव पहुनवाँ कहाँ करत उनमांद रे। 
पहुछा देवा करिले सेवा, रैन चली आवतरे। 
जुगन जुगन करै पतीछन, साहब का दिल लागरे। 
सूझत नाहि परम सुख-सागर, बिना प्रेम वैराग रे। 
सरवन सुर बुझि साहेब से, पुरन प्रगट भाग रे। 
= कहै कबीर सुनो भाग हमारा, पाया अचल सोहाग रे ॥---3-9 6 


गगनघटा घहरानी साधो, गगनघटा घहरानी। 
पूरब दिस से उठी है बदरिया, रिमझिम वरसत पानी। 
आपन-आपन मेंड़ सम्हारो, aat जात यह पानी। 
सुरत-निरत का बेल नहायन, करै खेत निर्वानी। 
| धान काट मार घर आवै, सोई कुसल किसानी । 
| दोनों थार बराबर परस, Sa मुनि और ज्ञानी ॥--1-71 


|| [ 8 1 


आज दिनके मैं जाउं बलिहारी । 

पीतम साहेब आहे मेरे पहुना, घर-आँगन लगे सुहौना॥ 
| सब प्यास लगे मंगल गायन, भये मगन लखि छवि मनभावन ॥ 
| चरन पखारू बदन निहारूं, तन-मन-धन सब साईंप वारू il 
| जा दिन पाये पिया धन सोई, होत अनंद परम सुख होई ॥ 
। 
न 
| 


क्‍ | [ 87] 
| 
| 


सुरत लगी सत नाम की आसा, कहै कबीर दासन के दासा ॥ 
— 3-118 


और अन्तःकरण की ओर इशारा करते हैं। नैहर से इस दुनिया का और सासुर 
| से परलोक का अर्थ लक्षित है। 
| 86. पहुनवाँ >-अतिथि | सिवः=परमात्मा। सरवन'''सेऱ्ऱ्जो शब्द कानों से 
सुना था उसे साहब से समझ लो । 
87. गगनघटा (समाधि पक्ष में) समाधि-काल की धर्म-मेघ की वृष्टि | पूरब दिन 
1 {H से--पूर्व जन्म के पुण्य से मेंड़ संभालने से संयम-नियम की ओर इशारा है। 
| LH धान काटना<परम पुरुषार्थ को पाना । दोनों थार ८-सुरति-निरति की 


l | तालिम, 


4 

[ 89 ] 

कोई सुनता है ज्ञानी राग रागन में, आवाज होती पानी । 
सब घट पूरन पूर रहा है, सब सुरन के खानी। 
जो तन पाया खंड देखाया, तृस्ना नहीं बुझानी। 
अंमृत छोड़ खंडरस चाखा, तृस्ना ताप तपानी॥ 
ओं अंग सो अंग वाजा वाजे, सुरत-निरत समानी। 
He कबीर सुनो भाई साधो, यही आपकी बानी॥ 

—1-100 


[90 ] 

मैं कासों कहों आपन पिय की ब।त री । 
He कबीर fags नहि मिलिहो 

ज्यों तरवर छोड़ बनधाम री ॥--1-108 


[91 ] 

संसकिरत भाषा पढ़ि लीन्हा, ज्ञानी लोक कहो री॥ 
आसा तृस्ना में बहि गयो सजनी, काम के ताप सहो री॥ 
मान-मनीकी मटकी सिर पर, नाहक बोझ मरो री॥ 
मटुकी पटक मिलो पीतम से, साहेब कबीर कहो री ॥ 


—3-12 
[ 92] 


चरखा चले सुरत बिरहिन का। 
काया नगरी बनी अति सुन्दर, महल बना चेतन का। 


89. पानी = तीव्र, गभीर । छपी पोथियों में 'झीनी' पाठ है । जो तन*''तपानी = 
जिसने शरीर पाकर भी अपने-आपको खण्डसत्य ही दिखाया उसकी तृष्णा 
कभी शान्त नहीं हुई। क्योंकि उसने सम्पूर्ण सत्य के अमृतरस को छोड़कर 
खण्ड रस का ही आस्वादन किया । ओं अंग सो अंग = 'वे ही यह है और यही 
वे हैं' (क्षि. मो. से.) । छपी पोधियों में 'ओहं सोहं' पाठ है और पूरा पद 
योगमूलक है । कबीर सम्प्रदाय में तीन ध्वनियों की चर्चा हे--ओहं, सोहं और 
झंकार | इन तीनों की विरति होने पर छुद्ध शब्द सुनायी देता है और उसमें 
सरति और तिरति का लय हो जाता है। 

91. म।न-मनी = मानना-मनाना | 

2. सुरतिरूपी विरहिनी का चरखा चल रहा है । सुरत भाँवरी = प्रेम की भाँवर 
जो ब्याह के समय वर-कन्या देते हैं। माँझा = वर-कन्या के वे पीले वस्व 

~ 


| सुरत भाँवरी होत गगन में, पीढ़ा ज्ञान-रतन का। 
| | मिहीन सूत विरहिन काते, माँझा प्रेम भगति का। 
i कहैं कबीर सुनो भाई साधो, माला गूँथो दिन रैन का । 
पिया मोर ऐहें पगा रखिहैँ, आँसू भेंट देहौ नैन का । 
| — 3-110 


{| [93 ] 


कोटिन भानु-चन्द्र-तारा-गन छत्र की Big रहाई | 
मन में मन नैनन में नैना, मन नैना इक हो जाई । 
i सुरत सोहागिन मिलन पिया को, तनकँ नयन बुझाई। 
HE कबीर मिले प्रेम-पूरा, पिता में सुरत मिलाई ।---3-1 11 


[94 ] 
अवधू बेगम देस हमारा | 
राजा-रंक-फकीर-बादसा, सबसे कहौं पुकारा। 
जो तुम चाहो परम पद को, बसिहो देस हमारा ॥ 
जो तुम आये झीने झोके, तजो मन की भारा। 
धरन-अकास-गगन कछु नाहीं, नहीं चन्द्र नहि तारा ॥ 
। सत्त-धर्म की हैं महताबें, साहेब के दरवारा। 
| कहैं कबीर सुनो हो प्यारे, सत्त-धर्म है सारा ॥--1-9 2 


[ 95] 
साँई के संग सासुर आई । 
संग ना रही स्वाद ना जान्यो, क्यों जोबन सुपने की नाई । 
सखी-सहेली मंगल गावे, Taga माथे हरदी चढाई | 
भयौ विवाह चली बिन gag, बाट जात समधी समझाई | 
कहें कबीर हम गोने जेबे, तरव कन्त ले तूर बजाई। 
——1-109 


जो हल्दी चढ़ने पर पहने जाते हैं। माला गँथों = दिन और रात की माला 
(वर-माला) wa (उन्हीं महीन सूतों से) । पगा रखिहें = चरण रखेंगे, 
पधारेंगे | आँसू'"" = आँखों का आँसू उपहार दूंगा | 
i 94. बेगम देस = बिना गम का देश; समासोक्ति से बेगम (रानी) का देश जिसके 
tl लिए बादशाह और राजा व्याकुल रहते हैं। मन की भ।रा = मन की कल्पना 
|| को बोझ। जो ga = तुम यदि सूक्ष्म रूप में आये हो तो मानसिक 
कृल्पताओं के भार को छोड़ दो | महताबें = ज्योतियाँ | 

समुझ देख मन मीत पियरवा, 
आसिक होकर सोना क्या रे। 
पाया हो तो दे ले प्यारे, 
पाय पाय फिर खोना क्या रे। 
जब अँखियन में नींद घनेरी, 
तकिया और बिछोना क्या रे। 
we कबीर प्रेम का मारग, 
सिर देना तो रोना क्या रे।--1-75 


[97] 
साहेब हममें साहेव तुममें, जैसे प्राता बीज में। 
मत कर बन्दा गुमान दिल में, खोज देख ले तन में। 
कोटि सूर ae करते झिलमिल, नील सिंध सोहे गगन में । 
सब ताप मिट जाँय देही के, निर्मल होय बैठी जग में। 
अनहद घंटा at मृदंगा, तन aa लेहि पियार में। 
बिन पानी लागी जहाँ बरपा, मोती देखि नदीन में। 
एक प्रेम ब्रह्माण्ड छाय रह्यो है, समभे विरले पुरा। 
अंध भेदी कहा समझेंगे, ज्ञान के घर तें दूरा। 
बड़े भाग अलमस्त रंग में, कबिरा बोले घट में। 
हंस-उबारन दुःख-निवारन, आवागमन मिट छन में।--209 


[98] 

रितु फागुन नियरानी, कोई पिया से मिलावे। 

पिया को रूप कहाँ लग बरनूँ, रूर्पाह माँहि समानी। 

जो रंगरंगे सकल छवि छाके, तन-मन सभी मुलानी । 

यों मत जाने यहि रे फाग है, यह कुछ अकह-कहानी । 

कहैं कबीर सुनो भई साधो, यह गत बिरले जानी ॥--2-9 8 


[ 99] 
नारद, प्यार सो अन्तर नाहीं । 


प्यार जागे तोही जागू प्यार सोवै तब सोऊं॥ 
जो कोई मेरे प्यार दुखावे जड़ा-मूल सों खोऊं॥ 


99. जो कोई'"* = जो कोई मेरे प्यार को कष्ट देता है उसे जड़-मूल से वंचित कर 
देता हूँ । बेहद" “चरननि = प्रिय के चरणों में अनेक तीर्थ बसते हैं। ale 

जहाँ मेरा प्यार जस गावे तहाँ करों में बासा॥ 
प्यार चले आगे उठ धाऊ मोहि प्यार की आसा N 
हहद तीरथ प्यार के चरननि कोट भक्त समाय ॥ 
He कबीर प्रेम की महिमा प्यार देत बुझाय ॥--2-111 


[ 100 ] 
कोई प्रेम की पेंग झुलावे | 
भुज के खंभ और प्रेम के रस से, 
तन-मन आजु झुलाव रे। 
ननन बादर की झर लाओ, 
इयाम घटा उर छाव रे। 
आवत आवत श्रुतकी राह पर, 
फिकर पिया को सुनाव रे। 
कहत कबीर सुनो भाई साधो, 
पिया को ध्यान चित लाव रे ।-- 1-122 


[ 101] 


मैं बुनि करि सिरांनां हो राम, नालि करम नहीं ऊबरे। 
दखिन कूंट जब सुनहा Fat, तब हम सुगन बिचारा। 
| लरके परके सब जागत हैं, हम घरि चोर पसारा हो राम॥ 

l तांनां cleat बांनां लीन्हां, लीन्हें गोडके पउवा। 
इत-उत चितवत कठवत लीन्हां मांड चलवनां डउवा हो राम ॥ 


समाय = वहाँ (चरण-तल में) करोड़ों भक्‍त समा जाते हैं। 

100. भुज के खम्भ'''रे = दोनों भुजाओं के खम्भे पर प्रेम के रस से तन और 
मन को झुलाओ। आवत'''रे>कान के पास आ-आकर प्रिय को 
व्याकुलता की वात सुनाओ | 

101. हे राम, मैं बुनकर थक गया हूँ, पर यह नाल का काम खतम नहीं होता | 
(नाली = नाल, जुलाहों की नली, छूँछा ) । दक्षिणी qe (किनारे) पर 
जब सुनहा ( = कुत्ता) भौंका तब मैंने सगुन विचारा। (मुझे मालूम 
हुआ कि यद्यपि) लड़के-पड़के (बाल-बच्चे ) सभी जगे हुए हैं तथापि मेरे 
घर में चोर पेठ गया है (मृत्यु का प्रवेश हो गया है) । ताना = कपड़ा 

न gaa के लिए लम्बाई में तना हुआ सूत | बाना = चौड़ाई में बुना जाने- 
My वाला सूत । गोड = टेढ़ी बंधी हुई दो कमठी या लकड़ियाँ जो ताने को 

| दोनों तरफ से थामे रहती हैं । पउवा = 'गोड' का आधारकाष्ठ; कठवत = 
कठौती, काठ का AAA | इसे जुलाहे मांडी सानने के लिए व्यवहार करते 

एक पग दोइ पग त्रेपग, संधे संधि मिलाई | 

करि परपंच मोट बँधि आयो, किलिकिलि सवे मिटाई हो राम ॥ 
तांनां तनि करि बांनां बुनि करि, छाक परी मोहि ध्यान l 
कहै कबीर मैं बुनिकै सिरांनां, जानत हैं भगवांनां हो राम ॥ 


[ 102 ] 

को बीने प्रेम लागौ री माई को बीनै। 

राम रसाइण-माते री माई को बीनै। 

पाई पाई तूँ पतिहाई, पाई की तुरियाँ बेंचि खाई 
री माई को बीने। 

ऐसें पाई पर विथुराई, त्य. रस आनि बनायौ 
री माई को बीनै॥ 

नीचे ताना नीचै वाना, नाचे कूच पुरानां 
री माई को N 

करगहि वैठि कबीरा नाचे चूहै काट्या तानां 
री माई को an 


हैं। डउवा = डोआ, काठ की RSA | एक पग'"" = एक पग दो पग 
तीन पग बुनता हुआ, मैंने सन्धि में सन्धि मिलायी, जोड़ बैठाया परन्तु 
सब प्रपंच करने पर मोट बँध आया (कपड़ा बन नहीं सका) तब मैंने सब 
टण्टा मिटा दिया । (अब) ताना तान लेने के वाद और बान।बुन लेने के 
बाद मुझे मस्ती (छाक, छकने का भाव) का ध्यान आया है । हे राम, अब 
तो मैं बुनकर हार गया, भगवान्‌ ही जानते हैं | 

बिशेष--जुलाहे से मतलब चपल वृत्ति वाले मनुष्य से है। कपड़ा 
बुनना--सांसारिक प्रपंच में पड़ना। चोर = मृत्यु । छाक = सांसारिक 
प्रपंचों से हाथ खींचकर भगवद्भजन में निमग्न होना । (दे. पद 104) 1 
कौन बुने यह कपड़ा ! माई री, मुझे प्रेम का चस्का लग गया है, मैं राम- 
रसायन पीकर मतवाली बन गयी हूँ । (पाई = सूत को सुलझाकर aa से 
साफ करने की क्रिया। पतिहाई = पतिया गई, विशवास कर लिया। 
तुरियाँ = तुरी, कूंचा) Te a= Fe कूंचे से सृत साफ करने की 
क्रिया पा ली है, यह बात तूने विश्वास कर ली, लेकिन मैं तो पाई की 
तुरिया भी वेचकर खा गयी ! उस क्रिया का साधन भी हजम कर गयी । 
माई री कौन gA ! ऐसें इस प्रकार (इस प्रेम का) कुछ ऐसा रस बन 
आया कि मैंने पाई पर यह सारा रस फैला दिया है, कौन बुने यह कपड़ा ! 
(इस रस से मत्त होने के कारण मुझे दिख रहा है कि) ताना नाच रहा 
है, वाना नाच रहा है, HAT और भरना (ताना को भरनेवाला सूत) भी 

[ 103] 
aya बरिसँ हीरा निपजै, 
घंट पडे टकसाल। 
कबीर जुलाहां भया पारपू 
AAA उतर्‍या पार ॥। 1॥॥ 
कबीर हृरि-रस यों पिया, 
बाकी रही न थाकि। 
पाका कलस कृम्हार का, 
बहुरि न चढ़ई चाकि 11211 


[ 104 ] 
जोलाहा बीनहु हो हरिनामा, जाके सुर-नर-मुनि धरे ध्याना ॥ 
ताना तिनको agar लीन्हौ, चरखी चारिहुँ वेदा ॥ 
सर-खूंटी एक रामनरायन, पूरन, प्रगटे कामा II 
भवसागर एक कठवत कीन्हीं, TWAS, मांडी साना ॥। 
aist के मन nifs रहा है मांडी विरले ज.ना॥ 
चाँद-सुरज दुई गोडा कीन्हीं, माँझ-दीप कियो माँझा ॥ 
त्रिभुवननाथ जो माँजन लागे, स्याम मुररिया दीन्हा ॥ 


नाच रहे हैं और करिगह (बुनने के स्थान) में बैठा हुआ कबीर भी नाच 
है। माई री, इस ताने को चूहा काट गया है (यह कपड़ा बुनने के काम 


लायक रहा ही नहीं), कौन बुने भला इसे ! 


103. भगवान्‌ का साक्षात्कार होने पर जीव अपने वास्तविक स्वरूप में स्थित 
हो जाता है। उस समय अमृत की धारासार वर्षा होती है। उस वर्षा में 
हीरा (सबसे बहुमूल्य उज्ज्वल और Hee होने के कारण हीरा परम पद 
का सूचक है) उपजता है, उसकी प्रामाणिकता सूचित करने के लिए टक- 
साल का घण्टा बजता रहता है (गुरु की सार-वांणी की ध्वनि सुनायी 
देती है) । कबीर जुलाहा इसी प्रकार पारखी हुआ है (दे. परिशिष्ट 1, 
अनु. 7) और अनुभव से ही पार उतर गया ॥।1।। थाकि = स्थिति; कबीर 
ने हरि-रस इस प्रकार पिया है कि अब कोई जीने-मरने की स्थिति उसके 
लिए नहीं रह गयी है । वह कुम्हार के उस TAH कलश के समान हो गया 
है जो फिर से चाक पर नहीं चढ़ता | (वह आवागमन के चक्कर से मुक्त 


हो गया है ! ) 


104. यह 'बीजकः का प्रसिद्ध पद (शब्द 64) है। टीकाकारो ने इसके वितृत 


ad दिये हैं। 

पाई करि जब भरना लीन्हों, बै बाँधे को रामा ॥ 
वै भरा fag लोकहि ata, कोइ न रहता उबाना ॥ 
तीनि लोक एक करिगह कीन्हों दिगमग कीन्हों ताना I 
आदि पुरुष बैठावन 43, कविरा जोति समाना॥ 


अहुँठा = वस्त्र मापने का गज; यहाँ साढ़े तीन हाथ माप का 
शरीर | चरखी, वह यन्त्र है जिस पर सूत लपेटा जाता है। सर-खूँटी = 
सरकण्डे की लकड़ियाँ जो ताने को अलग-अलग किये रहती हैं । राम = 
चैतन्य | नारायण = चैतन्य का अधिष्ठान जड़ । माँड़ी = कपड़े में कलप 
देने का मसाला विशेष । चाँद-सूर्य = इडा और पिंगला नाड़ियाँ। nta- 
दीप = मध्यवर्ती द्वीप, सुषुम्ना । त्रिभुवननाथ = मन | मुररिया = (1) 
माँजते समय सूत टूट जाने पर जव उसे बाँधते हैं तो 'मुरेरा' देना कहते 
हैं, 2. मुरली को स्मरण दिलाता है। पाई = सूत साफ करने की क्रिया । 
भरना = कमठियों के बीच से सूत निकालकर ताना भरा जाता है। वै 
ata = ताना के आधे-आधे सूत नीचे-ऊपर ले जाने के लिए राछ की 
कमचियों के छेदों से एक-एक तागा निकालकर बांधते हैं उसे बै बाँधना 
कहते हैं । माझा = सूत को माँजकर साफ करना । तिहुँ लोक = तीन फेरी 
करके सूत को गाँस देते हैं उसे तिलोक कहते हैं (विइव.) | उबान = 
कपड़े में जो सूत बाहर रह जाता है उसे उबान कहते हैं। करिगह = 
कपड़ा बुनने का स्थान | दिगमग = जहाँ-तहाँ डाल देना (विश्व.) ; दूसरे 
टीकाकार 'डगमग' अर्थात्‌ चंचल ad करते हैं। बैठावन = कपड़े को 
समेटकर जुलाहा सूतों को बैठावन बैठाता है अर्थात्‌ जमाता है। पद का 
भाव यह है कि ऐ चपल वृत्तिवाले मनुष्य (जुलाहा), हरि-नाम का कपड़ा 
बुनो जिसका देवता, मनुष्य और मुनि ध्यान करते हैं। इस शरीर के 
भीतर अंगुष्ठमात्र जीव को मापने का गज बनाओ, डन. चारों वेदों को 
चरखी बनाओ जिनमें सद्‌-विचार के सूत लिपटे हुए हैं, चेतन (राम) 
और अचेतन (नारायण) को सर और खूँटी बनाओ, भवसागर को कठौता 
बनाओ और उस wala में इस त्रिगुणात्मक शरीर को ही माँड़ी समझो | 
कोई विरला ही इसे जानता है, tafe यद्यपि यह कपड़े की माँड़ी की 
भाँति फलस्वरूप है तो भी कपड़े की माँड्टी के समान ही मांँजने पर निर्मल 
बना देने का साधन भी हे। जुलाहे कपड़े में मांडी देकर माजते हैं जिससे 
कपड़े की मैल कट जाती है। यहाँ मन ही माँजनेवाला है। इस कपड़े के 
ताने को इड़ा और पिंगला नाड़ियों के गोडे से फैलाओ और मन के द्वारा 
उनकी मध्यवर्ती नाड़ी सुषुम्ना का शोधन करो (मांजो) । माँजते समय 
यदि सूत टूट जाय तो श्याम नाम की गाँठ बाँध दो जो इयाम की मुरली 
के समान तुम्हारा ध्यान अपनी ओर खीचे रहेगा। कूंचे से सुत साफ करके 

‘at [ 105 ] 

| | जहिया किरतम ना हता, धरती हती न नीर। 
| उतपति परलय ना हता, तब की कहैं कबीर ।। 


[ 106 ] 
हों तो सबही की कहों, मोकों कोउ न जान | 
तबो भला अब भी भला, जुग जुग होउँ न आन ॥ 1॥ 
कलि खाटा, जग आँधरा, सब्द न माने कोय । 
जाहि कहीं हित आपुना, सो उठि वैरी होय ॥2॥ 
मसि-कागज छूयो नाहि, कलम गही नहि हात । 
चारिउ जुग को महातम मुखहि जनाई बात ॥13॥ 
बोली हमरी पूर्व की, हमें लखे नहि कोय । 
हमको तो साई Aa, धुर पूरब का होय ॥411 


[ 107 ] 
आसन-पवन किये दृढ़ रहु रे, मन का मैल छांडि दे बोरे । 
क्या सींगी-मुद्रा चमकायें, क्या विभूति सब अंग लगायें | 
सो हिदू सो मुसलमान, जिसका दुरस रहै ईमान। 
| j सो ब्राह्मन जो कथे ब्रह्मगियान, काजी सो जानै रहेमान | 
| He कबीर कछु आन न कीजे, राम-नाम जपि लाहा लीजै । 


l जब इस हरि-नाम के वस्त्र का भरना भरो तो 'राम' नाम के दो अक्षरों 
| | का बै बाँध लो । जिस प्रकार जुलाहे बै भरने के बाद तिलोका बांधते हैं, 
I उसी प्रकार तुम भी त्रैलोक्य को इन नाम में बाँध लो, तब तो कहीं कोई 
| ' बस्तु उबात न रह जायगा। तीनों लोक को ही करिगह बनाओ, फिर 
ताना को उठाकर अलग रखो और यदि पुरुष का बैठावन बैठाओ, अर्थात्‌ 
ih इस हरिनाम के वस्त्र के प्रत्येक सूत को इस प्रकार जमाकर बैठाओ कि 
आदिपुरुषमय हो जाय और तुम्हें अपना सच्चा रूप सूझ जाय | कबीरदास 
| | * कहते हैं कि इसी प्रकार का कपड़ा बुनकर वे ज्योति में समा गये हैं | 
105. जहिया = जिस दिन । किरतम = करनेवाला, कर्त्ता । किसी-किसी टीका- 
EF > कारने कृत्रिम अर्थ किया है और किसी ने कार्य परन्तु करनेवाला ही 
E ठीक जान पडता है (तु. ऊपर 29वाँ पद) । हती = थी । 
106. पूर्व की = 1. पूर्व दिशा की 2. प्राचीन युग की । 
107. लाहा = लाभ । सींगी मुद्रा आदि के लिए दे. पु. 220-211 

[ 108 ] 

अवधू मेरा मन मतिवारा । 

उन्मुनि चढ़ा गगन-रस पीवै, त्रिभुवन भया उजियारा । 
गुड़ करि ज्ञान ध्यान करि महुवा, भव-भाठीं करि भारा । 
सुपमन-नारी सहज समानीं, पीवै पीवनहारा | 

दोई पुड़ जोडि चिगाई, भाठी चुआ महारस भारी | 
काम-क्रोध-दुइ किया पलीता, gfe गई संसारी | 

सुनि मंडल में मंदला बाजे, तहँ मेरा मन नाचे। 
गुरुप्रसादि अंमृत फल पाया, सहजि सुषमनां काछे | 

पूरा मिल्या aa सुख उपज्यो तप की तपनि बुझानी । 

कहै कबीर भववंधन we, जोतिहि जोति समानी | 


उन्मुनि > समाधि | गगनरस = शून्य चक्र में प्राप्य आनन्द, भावाभाव- 
विनिर्मुक्ता अवस्था (दे. पृ. 258 )। गुड़ करि'''संसारी = (मदिरा रूपक 
है) ज्ञान के गुड और ध्यान के महुआ से संसार-रूपी भट्टी में महारस 
(आनन्द) की मदिरा चुआयी । दोनों लोक में दो पुटों को जोड़कर यह 
रस चुआया गया है। भट्ठी को जलाने के लिए काम और क्रोध के दो 
पलीते बनाये हैं। सुषुम्ना नाड़ीरूपी नारी सहज में समाकर इस रस को 
पिला रही है और पीनेवाला छक्रकर पी रहा है। इस महारस के पान से 
संसार के बन्धन--संकोच, झिझक, लज्जा-छूट गये हैं। ala “शुन्य चक्र 
में मादल बज रहा है और वहाँ मेरा मन नाच रहा है। गुरुप्रसादि 
काछँ = गुरु के प्रसाद से सहज ही सुप॒म्ना के पास मैंने अमृत रस पा 
लिया । काययोग के द्वारा जो रस मिलता है वह क्षणिक होता है, किन्तु 
जब तक सहज समाधि को अवस्था प्राप्त नहीं होती, जब तक ज्ञान और 
ध्यान का बना हुआ महारस AT पी लिया जाता तब तक पूर्ण मिलन 
नहीं होता । पूरे के मिलने से ही वास्तविक आनन्द मिलता है । तप अर्थात्‌ 
कृच्छ-साधना का ताप दूर होता, भव-वन्धन छट जाता है और ज्योति-में- 
ज्योति मिल जाती है । 

इस पद में बताया गया है कि मदिरा (पंचमकार का एक प्रधान 
उपादान) से मत्त वनन कोई बड़ी बात नहीं है। ज्ञान और ध्यान के 
द्वारा सहज ही भगवा।न्‌ का जो परिचय मिलता है, बही वास्तविक सुख 
का कारण होता है। इच्ळू-तपों से केवल ताप ही बढ़ता है। अन्तर के 
ज्ञान से ही भगवत्प्राप्ति का परिपूर्ण आनन्द मिला है और परम ज्योति में 
आत्मज्योति मिल जाती है। 

Ply [ 109 ] 

| अवधू, भजन भेद है न्यारा । 
क्या गाये क्या लिखि बतलाये, क्‍या भम संसारा | 
क्‍या संध्या-तर्पण के कीन्हे, जो नहि तत्त विचारा । 
Hs मुड़ाये सिर जटा रखाये, क्या तन लाये छारा। 
कया पूजा पाहन की कीन्हें, क्या फल किये अहारा। 
बिन परिचे साहिब हो ad, विषय करे ब्यौपारा । 
ग्यान-ध्यान का मर्म न जानै, वाद करै अहँकारा। 
अगम अथाह महा अति गहिरा, बीज न खेत निवारा । 
महा सो ध्यान मगन | बैठे, काट करम की SIT | 
जिनके सदा अहार अंतर में केवल तत्त विचारा । 
He कबीर सुनो हो गोरख तारों सहित परिवारा। 


[ 110] 

रस गगन गुफा में अजर झरे । 
बिन बाजा झनकार उठे जहाँ समुझि परै जब ध्यान धरै । 
बिना ताल oe कंवल फुलाने, तेहि चढ़ि हंसा केलि करे । 
बिन चंदा उजियारी दरसै जहँ-तहँ हंसा नजर परै। 
ji दसवे द्वारे तारी लागी, अलख पुरुष जाको ध्यान धरे । 
काल कराल विकट नहि आवे, काम-क्रोध-मद लोभ जरे । 
जुगन जुगन की तृषा बुझानी, कर्म-भर्म-अथ-व्याधि टरै। 
|| कहै कबीर सुनो भाई साधो, अमर होय Hag न RÈI 


109. बिन-परिचे`` `ब्यौपारा = बिना परिचय के ही तुम साहेब (मालिक) हो 
| बैठे और विषयों का व्यापार करने लगे ! बाद करे = व्यर्थ ही अहंकार 
ii करते हो । अगम' ' 'छारा = इन दम्भी ATT ने “भजनभेद रूपी बीज को, 
` जो अगम, अथाह और महा गहिरा है, अपने हृदय-रूपी खेत में नहीं 
बोया; जिन सच्चे भक्तों ने उसे महा अर्थात्‌ मथा वह कर्म की मैल को 
| काटकर ध्यान में मगन हो बैठे ।” (शब्दा., पृ. 49) जिनके: ' विचारा = 
| | आहार सदा केवल अन्तर का तत्त्वविचार ही हे । 
i 110. गगन-गुफा = पिण्ड का सर्वोच्च स्थान, सत्यलोक (दे. पृ. 244 आ.) 
* अजर = जराहीन, नित्य नवीन | दसवें'' धरे = दसवें द्वार पर समाधि 
i लगी, तब वह अलख पुरुष दिखा जिसका (योगी लोग) ध्यान करते हैं 
|| (दे. पृ. 246)। बिना ताल' परे = बिना सरोवर के कमल, कमल के बिना 
| फल, चन्द्र के विना ज्योत्स्ता आदि से कबीर का तात्पर्य यह है कि 
प्रफुल्लता ल्लता या आल्हादकता प्रभूति धर्म लोक में बिना ठोस गुणमय आधार 

[ 111] 
aaa अमीरस भरत ताल Fe, शब्द उठ असमानी हो। 
सरिता उमड़ सिंधु को सोखै, नहिं कछु जात बखानी हो ॥ 
चाँद-सुरज-तारागण नहि ag, नहि ač बिहानी हो। 
वाजे बजे सितार-वाँसुरी, ररंकार मृदु बानी ati 
कोट झिलमिली जहे वह झलक, विन जल बरसत पानी हो। 
शिव-अज-विस्नु-सुरेश-सारदा, निज निज मति अनुमानी हो ॥ 
दस अवतार एक तत राजें, असतुति सहज सयानी हो। 
कहें कवीर भेद की वाते, विरला कोई पहिचानी हो। 
कर पह्चानि फेर नहि भावै, जम जुलमी की खानी हो॥ 


[ 112] 

अवधू, कुदरति की गति न्यारी। 

रंक निवाज करे वह राजा, भूपति करे भिखारी॥ 
येते लवंगहि फल नहि लागे, चंदन फूल न फूलै ॥ 
मच्छ शिकारी रमै जंगल में, सिंह agafa भूले ॥ 
रेड़ा रूख भया मलयागिर, ag fafa फूटी बासा ॥ 
तीन लोक ब्रह्मांड खंड में देखे अंध तमासा ॥ 
पंगुल मेरु सुमेर उलंघे त्रिभुवन मुक्ता डोलै। 
aim ज्ञान-विज्ञान प्रकास अनहद वानी ata 
aifa ama पताल पठाव सेस सरग पर राजे॥ 
कहै कबीर राम हैं राजा जो कछु करें सो छाजै॥ 


के नहीं दिखते, किन्तु जिस आनन्दलोक की बात वे बता रहे हैं वहाँ 
प्रफुल्लता आदि धर्म तो हैं पर उनके ठोस आधार पुष्प की आकृति आदि 
नहीं हैं और न उनके ठोस गुणमय हेतु सरोवर आदि हैं वहाँ । प्रफुल्लता, 
आल्हादकता आदि अनवच्छिन्न (Geaa) धर्म की विभूति मात्र 
होती है। 
. अमीरस = अमृत रस । आसमानी शब्द = अनाहत नाद । सरिता'` सोख 
= नदी उमड़कर समुद्र को सुखा लेती है अर्थात्‌ भक्ति भवसागर को 
सुखा देती है, सांसारिक ताप दूर कर देती है। ररंकार = घ्वनिविशेष । 
कबीर-सम्प्रदाय में तीन ध्वनियो के सुनायी देने की चर्चा आती है.-सोहं 
(ओम) और ररंकार। कोट''" = पानी-करोड़ों बिजली की झिल- 
मिलाहट वहाँ झलकती रहती है और दिन-रात (आनन्द-वारि की) वर्षा 
होती रहती है। एक तत राजे = एक समान विराजते हैं। 


112. सीधा अर्थ यह्‌ जान पड़ता है कि राम की माया, चाहे तो रंक को राजा 

| [ 113 ] 
अगिनी जु लागी नीर में, कंदू जलिया झारि। 
उतर-दखिन के पंडिता, रहे बिचारि बिचारि॥ 11 
गुरु दाझा चेला जला, बिरहा लागी आगि। 
| तिणका बपुरा sag, गलि पूरेकै लागि॥2॥ 
| west et लाइया, मिरग पुकारे रोइ। 
जा बन में क्रीडा करी, दाझत है बन सोइ॥ 31 
पाणी mè परजली भई agaa आगि। 
बहती सलिला रह गई, मच्छ रहे जल त्यागि 4॥ 
क्ष समंदर लागी आगि, नदियाँ जलि कोयला भई । 
देखि कबीरा जागि, मच्छी war चढ़ि गई ॥ 5 N 


कर दे; राजा को रंक; लौंग में फल लगा दे, चन्दन में फूल; ts को 

मलयागिरि बना दे और उससे सुगन्धी निकलने लगे; अन्धा तीन लोक 

ब्रह्माण्ड खण्ड में तमासा देखने लगे, पंगु (लॅगड़ा) मेर सुमेरु लाँघने लगे 

| और मुक्त (निर्वाध) होकर संसार में डोलता फिरे, गूंगा ज्ञान-विज्ञान 

। प्रकाशित करता फिरे और अनहद बानी बोलने लगे, आकाश को बाँधकर 

i पाताल में पठा दे और शेषनाग को स्वर्ग में भेज दे। कबीर कहते हैं कि 

| राम ही राजा हैं। जो कुछ कहें वही उन्हें शोभता है। साम्प्रदायिक 
व्याख्याओं के लिए दे. शब्द 23 पर त्रिज्या और विश्‍व. | 

113. (1) पानी में आग लगी और कंदू = भड़भूजा, आग लगानेवाला, जल 

गया । आग भगवद्विरह, पानी भव-सागर और कंदू मन की कल्पना है । 

| टीकाओं में 'कंदू' का अर्थ कीचड़ दिया हुआ है (कर्दम-कंदव-कंदू ) । उस 

अर्थ को मानने पर भाव यह होगा कि पानी कीचड़ तक जल गया, उसका 

कोई अवशेष नहीं बचा ! उतर-दखिन के पंडिता = उत्तर के ज्ञानमार्गी 

योगी, दक्षिण के वैष्णवमार्गी आचार्य नहीं समझ सके । (2) गुरु (भगवान्‌) 

ने आग लगायी । चेला = जीव का अहंकार-भाव अर्थात्‌ अपने को पृथक्‌ 

मानने का अभिमान | आग = विरहाग्नि | तिनका = शब्द के दो भाव हैं, 

एक तृण और दूसरा उनका (तदीय जन) अर्थात्‌ भक्‍त । तिनका अर्थ हुआ 

निरभिमान भक्त । गलि पूरेकै लागि = पूरे के गले लगकर, पूर्ण से 

मिलकर (भक्त बच गया) । (3) अहेड़ी = अहेरी (गुरु) । दों = दावा ०र्नि 

(विरहाग्नि) | दाझत है = जलता है । मिरग = मृग (मन)। (4) 

qot परजली = पानी में प्रज्वलित हुई। अप्रबल = बलवान्‌ । स लिला 

= नदी ।(5) समुद्र (भवसागर) ; नदियाँ = प्रवृत्तियाँ | मच्छ = जीव । 

[ 114 ] 
कासों कहों को सुने को पतियाय, फुलवा के छुवे के भंवर मरि जाय | 
गगन-मँडल महं फूल एक फूला, तरि भा डार उपर भा मूला। 
जोतिये न बोइये सिचिये न सोय, बिनु डार बिनु पात फूल एक होय । 
फूल भय फूलन मालिनि भल niaga, फुलवा बिनसि भंवरा निरासल। 
wale कबीर सुनहु संतो भई, पंडित-जन फूल रहत लुभाई। 


॥ 115 
चंद-सुर दोई खंभवा, वंकनालि की डोरि। 
झूल पंच fafai a ad पिय मोर ॥ 11 
द्वादस गम के अंतरा, तहें अमृत कौ ग्रास । 
fifa ag aaa चाषिया, सो ठाकुर हम दास ॥ 21 
सहज aft कौ नैहरी, गगन-मॅडल सिरि मोर । 
दोऊ कुल हम आगरी, जौ हम झूले fasta ॥3॥ 


114. फुलवा = कमल । भौरा = जीवात्मा | मेंवर-गुफा में 32 दल के सवेत 


115. 


कमल की बात बतायी जाती है । इसी को 'निजपद' कहते g l यहाँ पहुँचने 
पर जीव का अहंभाव नष्ट हो जाता है । परन्तु यहाँ भी उसे सच्चा ज्ञान 
नहीं प्राप्त होता | जब इस गुफा से ऊपर उठता है तब उसे निरंकार देश 
में सत्य पुरुष का साक्षात्कार होता है। फिर वह समस्त आशा-आकांक्षाओं 
और राग-विराग के ऊपर चला जाता है 1 फूल के छूने से मरनेवाला जीव 
का अहंभाव और फूल के नष्ट होने से निराश होना उसी परमपद को 
सूचित करता है । कमलों की माला गूंथनेवाली कुण्डलिनी है । 

(1) चन्द-सूर = इडा और पिंगला । बंकनालि = कुण्डलिनी । पाँच 
पियरिया = पाँच ज्ञानेन्द्रिय । पिय = मन । 

(2) द्वादस गम = बारह अन्तराल । 5 कर्मेन्द्रिय, 5 ज्ञानेन्द्रिय, मन और 
बुद्धि (तुल.- इन्द्रियाणि पराण्याहुरिन्द्रियेम्यः परं मनः, मनसस्तु परा 
बुद्धिर्यो बुद्धेः परतस्तु सः) । अमृत चाषिया = अमृत चखा, निज रूप को 
समझ सका । 

(3) सहज शून्य मेरा नैहर है, गगन-मण्डल की मौर मेरे सिर पर है 
अर्थात्‌ गगन-मण्डल मेरा सासुरा है | हम दोनों कुल की गुन-आगरी हैं । 
तभी हम दोनों fasta कूल रही हैं । मेरे लिए सहज और समाधि, दोनों 
समान रूप से आवश्यक हैं । 

(4) गंगा = इडा, यमुना = पिगला, त्रिवेणी = ब्रह्मरन्ध्र (दे. पृ. 233- 
34) । : 

(5) नाद-विद = नाद और बिंदु । कनिहार = कर्णघार, पतवार पकड्ने- 

अरध-ऊरध की गंगा जमुनां, मूल कवल कौ घाट। 
षट चक्र की गागरी, त्रिवेणी-संगम वाट॥ 4॥ 
नाद-बिद की नाव री, रामनाम कनिहार। 
कहै कबीर गुण गाइले, गुरु गंमि suet पार ॥ 5॥ 


[ 116] 
उलटि जात-कुल दोऊ बिसारी । सुन्न सहज महि gaa हमारी ॥ 
हमरा झगरा रहा न कोऊ। पंडित-मुल्ला wis दोऊ॥ 
बुनि बुनि आप आप पहिरावों। जहेँ नहीं आप तहाँ g गावों॥ 
y पंडित-मुल्ला जो लिखि दीया। छाँडि चले हम कछू न लीया॥ 
रिदै खलासु निरख ले मीरा । आजु खोजि खोजि मिले कबीरा ॥ 


[ 117] 
धरती-गगन-पवन नहि होता, नहीं तोया नहि are | 
तब हरि हरि के जन होते, कहै कबीर बिचारा ॥ 
जा दिन कृत्तम नां हुता, होता हट न पट। 
हुता कबीरा राम-जन, जिन देखे अवघट घट ॥ 


[ 118] 

l qag पंडित, करहु बिचारी, पुरुष अहे की नारी। 
amrga के घर बाम्हनि होती, योगी के घर चेली। 
कलमा पढ़ि पढ़ि भई तुरुकिनी, कलि में रही अकेली । 
बर नहि वरे ब्याह नहि करई, पुत्र-जन्म-होनिहारी। 
कारे-मूंडे एक नहि sts, अब ही आदिकूंवारी। 
रहै न मैके जाइ न Bart साँई के सँग ata 
कह कबीर वह्‌ जुग-जुग जीवै जाति-पाँति-कुल खोवै। 


वाला । गुर गमि = गुरु के बताये मार्ग से। 

116. उलटि'“'हमारी = मैंने जाति और कुल दोनों को बिस।र दिया है । शून्य 
और सहज में ही मैं अपना कपड़ा gan हूँ । बुनि बुनि आप'' "स्वयं ही 
बुनता हूँ और स्वयं अपने-आपको पहनाता हूँ ।** E गावों = जहाँ अपने- 
आपको नहीं पाता वहीं जाकर गान गाता हूँ। (गान के द्वारा अपने- 
आपको पाने का प्रयत्न करता हूँ ।) रिदै'''ऐ मीर, देख ले मेरा हृदय 
खलास है । इसमें पण्डितों और मुल्लाओं की कोई बात नहीं रह गयी है । 

117. एंक सौ पाँचवें पद्य के समान भाव है। 

| 118. माया का वर्णन है। कारे = a केशवाले, गृहस्थ; युवा । ee मुण्डित 

oR SET! रहै न मैके' * * = न मैके रहती है, न सासुरे जाती है, 

[119] 


अवधू, ऐसा ग्यान faa 

गेरे चढ़े सु अधधर डूबे, निराधार भये पारं॥ 
अधर चले सो नगरि पहुँते वाट चले ते लूटे। 
एक जेवड़ी सव लपटांनें के वांबे के छूटे॥ 
मन्दिर पँसि ag fafa भींगे, बाहरि रहे ते सूषा। 
सिर मारे ते सदा सुखारे, अनमारे ते दूषा॥ 
विन नेनन के सब जग देखे, लोचन अछते अंधा। 
कहै कबीर कछु समझि परी है, यह जग देख्या AAT ॥ 


[ 120] 


राम गुन बेलड़ी रे, अवधू गोरपनाथि जांणी। 
नाति सरूप न छाया जाके, विरध करे बिन पांणी॥ 
वेलड़िया è अणीं पहुँती, गगन पहूँती सैली। 
सहज बेलि जब फूलण लागी, डाली कूपल मेल्ही ॥ 
मन-कूंजर जाइ बाड़ी बिलग्या, सतगुर बाही बेली। 
पंच सखी मिलि पावन पयंप्या, बाड़ी पांणी मेल्ही ॥ 


फिर भी पति के साथ सोती है। माया अनादि है इसलिए उसके मैके का 
प्रश्‍न ही नहीं उठता, उसका पतिगृह समस्त जगत्‌ है अतएव सासुरे जाने 
का सवाल नहीं उठता । वह मायापति अपर ब्रह्म के साथ नित्य बनी 
रहती है। 

भेरे= भेल पर, छोटी नाव पर । पेड-पत्तों को काटकर उतराकर बहने 

लायक भेला बनाया जाता है। यहाँ जड़ शरीर से मतलब है। जो 
लोग इस जड़ शरीर-रूपी भेले को ही सव-कुछ समझकर इसी पर भरोसा 
करके भवसागर में चल पड़े वे अधवर (आधी धार में) डूब गये । निस- 
धार = शरीर को सब-कुछ न समझकर इसके भीतरवाले ATA को आधार 
करनेवाले | अधर चले = जो लोग अधर मागे से या शून्य मार्ग से चले वे 
अर्थात्‌ नगर में अपने गन्तव्य स्थान तक पहुँच गये | वाट = रास्ता, बाह्या- 
चार, मंदिर = घर | ag fafa भीगे = जो लोग विषय-वासना के मन्दिर 
में घुसे वे भीग गये, पर जो बाहर रहे वे सूखे रहे सरि = चिता पर, 
भगवद्विरह की आग से मतलब है। दूषा = दुःखी रहे। बिन नेनन = 

बाहरी आँखों के अभाव में और ज्ञान-चक्षु से। लोचन अछते = बाहरी आँखों 
के रहते हुए । 

भक्ति-रूपी राम गुन की बेल (लता) को अवधूत गोरखनाथ ने जाना था। 
न उसकी जाति (नीति) है, न रूप है, न छाया है । बिना पानी के वृद्धि 

काटत बेली कूपले Regt, सींचताड़ीं कुमिलांणीं । 
कहे कबीर ते विरला जोगी, सहज तिरन्तर जांणीं॥ 


[1201] 
सावज न होय भाई सावज न होइ, 
वाकौ ate wa सब कोइ। 
सावज एक सकल संसारा अविगत वाकी बाता। 
पेट फारि जो देखिय रे भाई, आहि करेज न आँता ॥ 
ऐसी वाको मांसु रे भाई, पल पल nig बिकाई। 
हाड़-गोड़ ले घूर पँवारे, आगि-धूआँ नहिं खाई। 
सीर-सींग किछु वो नहि वाके, पूँछ कहाँ तें पावै । 
सभ पंडित मिलि धंधे परिया, कबीर बनौरी गावै । 


पाती है । बेल के दो सिरे हैं जिनमें एक अवनी में और दूसरी गगन में फेली 
हुई है । यह सहज बेल जब फूलने लगी अपनी डालियों और कोंपलों को 
फैलाकर--तब मनरूपी हाथी ने इसके थाले को बरबाद कर दिया, फिर 
तो सतगुरु ने इस बेलि को सहारा दिया । पाँच सखियों ने मिलकर (पाँच 
ज्ञानेन्द्रियों ने) इस राम-गुन की बेल को हवा की और बाडी में पानी 
डालकर सींचा (विषय-रस से सींचा) परन्तु आइचर्य यह है कि इस बेल 
को जब काटा जाता है तब तो इसमें नये-नये कोंपल आते हैं और जब सींचा 
जाता है तो कुम्हला जाती है (क्योंकि काटने का मतलब है राम-गुण रूपी 
बेल को नीचे से काटकर ऊपर की ओर ले जाना और सींचने से मतलब है 
विषय-रस से सिक्त करना) । कोई विरला ही योगी इस निरन्तर सहज 
लता को जानता है। | 
इस पद से मिलता-जुलता एक गोरखबानी (पृ. 106-108) में छपा 
है। इस पद में 'तत बेली' अर्थात्‌ तत्त्वरूप लता की चर्चा है । कबी रत्राले 
पद में जिस स्थान पर “बेलड़यां''" ” आदि पंक्तियाँ हैं वहाँ गोरखबानी- 
वाले पद का पाठ इस प्रकार है-- 

बेलड़ियाँ at लागी अवधू, गगन पहूंती झाला। 

जिम जिम बेलीं दाझबा लागी, तब मेल्है कूपन डाला ॥ 


अन्तिम पंक्तियाँ इस प्रकार हैं: 


121. 


काटत बेली कूपले मेल्हीं सींचतड़ा कुमलाये। 
मछिन्द्रप्रसादें जती गोरख बोल्या नित नवेलड़ी थाये॥ 
सावज = शिकार (अर्थात्‌ माया द्वारा कल्पित यह्‌ मिथ्या जगत्‌), मांसु 
ad = मांस खाते हैं, भोग करते हैं। सावज'""बाताऱ=यह सारा संसार 
एक शिकार है जिसकी बात समझ में नहीं आती | आहि'''आँता = त 

[1225] earn 
संतों यह अचरज भो माई, कहौं तो को पतिआई॥ 
एकं पुरुख एक है नारी, ताकर करहु विचारा। 
एके अण्ड सकल चौरासी, मार्ग भूल संसारा॥ 
एके नारी जाल पसारा, जग में भया azar 
aint काहू अंत न पाया, ब्रह्मा-विस्नु महेसा ॥ 
नाग-फाँस लीन्हें घट भीतर, मूसि सकल जग खाई। 
ज्ञान खंग बिन सब जग जूम, पकरि काह नहि पाई I 
आपहि मूल फूल-फुलवारी, आपहि चुनि चुनि खाई। 
कह कबीर तेई जन उवरे, जेहि गुरु लिये जगाई॥ 


[ 123] 


संतो, धागा टूटा गगन विनसि गया, 

सवद जु कहाँ समाई। 
ए संसा मोहि निस-दिन व्याप, 

कोइ न कहै समझाई॥ 
नहीं ब्रह्माण्ड-प्यण्ड पुनि नांहीं, 

पंच तत्त भी नाहीं। 
इला - प्यंगला - सुपमन नांहीं, 

ए गुण कहाँ समांहीं॥ 
नहीं ग्रिह-द्वार कछू नहीं तहियाँ, 

रचनहार पुनि नाहीं। 
जोवनहार अतीत सदा सगि, 

ये गुण तहाँ समाहीं ॥ 
ro) Sadi वन शप्त ced 

जव तक होइ बिनासा। 


HAM है, न आंत है क्योंकि वह सम्पूर्ण मिथ्या है । हाइ--पंवारे = विवेकी 

लोग उसका हाड़ और गोड़ (पर) सब घूरे पर फेंक देते हैं, अर्थात्‌ उसे 

पूर्ण रूप से त्याग देते हैं। सीर = सिर। सम** “गाव = सभी पण्डित इसे 

देखकर गोरख-धन्धे में पड़ गये हैं और कबीरदास कहते हैं कि वे लोग 

“बनौरी' (अपने मन से बनायी हुई, बनावटी बातें) गा रहे हैं। : 
माया का वर्णन है । मूसि = ठगकर | 

धागा = सूत, ध्यान का सूत्र । हे सन्तो, अनेक हठयोगी क्रियाओं के बाद जो 

ध्यान रूपी सूत्र तैयार हुआ वह जब टूटा तो गगनवास या झून्य-समाधि 

भी नष्ट हो गयी और जो अनाहत ध्वनि सुनायी देती रही वह भी न 

H तब को ठाकुर अव को सेवग, 

को काके विसवासा i 
कहै कबीर यहु गगन न विनसे, 

जा धागा उनमांना। 


सीखें-सुनें-पढ़ का होई 
जो नहि cate समांना॥ 
[ 124] 


कर पल्लव के बल खेल नारि। 

पंडित जो होय सो ले बिचारि॥ 
कपरा नहि पहिरै रहे उघारि। 

निरजीवै सो धन अति पियारि॥ 
उलटी-पलटी बाजे सो तार। 

काहुहि मारे काहुहि उवार ॥ 
कह कबीर दासन के दास। 

काहुहि सुख दे काहुहि उदास॥ 


जाने कहाँ चली गयी । मुझे यह सन्देह बराबर वना हुआ है, पर कोई 
समझाके नहीं कहता (दे. खसम पर विचार) । वस्तुतः जो परमपद है 
वहाँ पिण्ड, ब्रह्माण्ड, पंचतत्त्व, इड़ा, पिंगला आदि नाड़ियाँ यह सब-कुछ 
है ही नहीं (अतएव इन्हीं के आश्रय से जिस स्थान तक गया है वह इन्हीं 
के समान नाशवान्‌ है) | जोवनहार''' = देखनेवाला आत्मा तो इनके 
अतीत है और सदा उसके साथ है, ये सब गुण उसी में समा जाते हैं। 
तबको '' 'बिसवासा = उस समय का मालिक अब सेवक हो जाता है, अर्थात्‌ 
मनुष्य का वह अहंभाव जो इन क्रियाओं के समय मालिक बना रहता है, 
परमपुरुष के साक्षात्कार होने के वाद निरहंकार होकर दास हो जाता है | 
अहंभाव इस निरहंकार पर विश्वास नहीं करता और यह उस पर नहीं। 
कहै'*' = कबीर कहते हैं कि इस सेवक-भाव का जो धागा है (निरीह भकत 
का जो ध्यानसूत्र है) वह मेरी समझ में ऐसा है जिससे कभी भी समाधि 
नहीं टूटती (क्योंकि वह सहज हो जाती है) । जो उस परमपद में एकमेक 
होकर समा नहीं गये उन्हें सीखने-सुनने और पढ़ने से क्या होता है ! 

R 124. नारि- वाणी | कपरा*'* = कपडा नहीं पहनती, नंगी ही रहती 21 
संसार को भरमानेवाले तथाकथित पण्डितों की वाणी केवल हाथ से लिखी 
हुई है (समझी हुई नहीं है) | अतएव कर-पल्लवके बल से ही खेलती है। 
उसके अर्थ गूढ नहीं होते इसलिए वह मानो ऐसी है जो कपड़ा नहीं 
पहनती, उघाड़ी फिरती l इस धन (धन्या = घर की दुलारी) को निर्जीव 

[P1257] 
ए गुनवन्ती बेलरी, तव गुन बरनि न जाय। 
we काटे तहँ हरियरी, सीचे ते कुम्हिलाय॥ 
ए qai वेलरी, हैं करुवा फल तोय। 
सिद्ध नाम जव पाइये, बेलि विछोहा होय॥ 


[ 126] 

राम तेरी माया दुंदु मचावै। 

गति-मति वाकी समझि परै नहि, सुर-नर मुनिहि नचावै ॥ 
का सेमर के साखा az, फूल अनूपम बानी। 
केतिक चातक लागि रहे हैं, चाखत सुवा उड़ानी ॥ 
कहा खजूर बड़ाई तरी, कल कोई नहीं पावै | 
fran रिस अब आइ तुलानी, छाया काम न आवै ॥ 
अपना चतुर और को सिखवे, कामिनि-कनक सयानी । 
कहै कबीर सुनो हो सन्तो, राम-चरण रति मानी ॥ 


वस्तुएँ ही प्यारी हैं। इसकी वीणा उलटी-सुलटी बजती रहती है, किसी 
को मारती है; किसी को उबारती है। परन्तु जो भगवान्‌ के भक्त हैं 
उन पर इसकी प्रभुता नहीं चलती ag उनकी दासी हो जाती है। इसी 
प्रकार वह किसी को सुख देती है, किसी को दु:ख । 
गुनवन्ती बेलरी = भक्ति (तुल. पद. 120) । करुवाई बेलि = माया । 
सिद्ध नाम = भगवान्‌ के नाम की सिद्धि। 
दुंद = FS, बखेडा | बानी = बाने का, ढंग का वर्ण-वान। चातक = 
अभिलाषी पक्षी । भला सेमर की शाखा बढ़ाने से और अनुपम ढंग का 
सुन्दर फूल खिलाने से क्या फायदा, जिसमें अनेक फलाभिलाषी पक्षी लगे 
रहते हैं, पर फल चखते ही सूआ (तोता) उड़ने को बाध्य होता है । खजूर 
की बड़ाई (लम्बाई) से क्या लाभ, जब ग्रीष्म ऋतु में उसकी छाया 
किसी काम नहीं आती । ऐसी निरर्थक बातें तुम्हारी माया ने खड़ी कर 
रखी हैं । वह अपनी चातुरी औरों को सिखा देती है और वे भी इसी प्रकार 
तिष्फल सौन्दर्य से दूसरों को धोखा देते हैं। कामिनी (स्त्री) और सोने 
में यही सयानापन है। कबीर कहते हैं कि हे सन्तो, (यह सब देखकर ) 
हमने रामचरण में ही प्रीति मानी है। 

[ 127] 


ई माया रघुनाथ की बोरी, खेलन चली अहेरा हो। 
चतुर चिकनियाँ चुनि-चूनि मारे, काहु न राखे नेरा हो। 
मौनी-वीर-दिगंबर मारे, ध्यान धरंते जोगी हो। 
जंगल में के जंगम मारे, माया किन्हहुँ न भोगी हो। 
वेद पढ़ते वेदुआ मारे, पुजा ata सामी हो। 
अरथ विचारत पंडित मारे, alas सकल लगामी हो । 
सिगी रिषि बन भीतर मारे, सिर ब्रह्मा का फोरी हो। 
नाथ मछंदर चले पीठि दै, सिहलहू में बोरी at 
साकट के घर करता-धरता हरि-भगतन की चेरी हो। 
Hele कबीर सुनहु हो सन्तो, जों वावे तों फेरी हो। 


[ 128] 


अब हम जाना हो हरि बाजी को खेल। 

डंक बजाय देखाय तमाशा, बहुरि सो लेत सकेल । 
हरि बाजी सुर-नर-मुनि TSS, माया चेटक लाया | 
घर में डारि सवन भरमाया, हिरदय ज्ञान न आया | 
बाजी झूठ बाजीगर साँचा, साधुन की मति ऐसी । 
कह्‌ कबीर जिन जैसी समझी, ताकी गति भइ तैसी । 


[ 129 ] 


बांगड़ देस लूवन का घर है, तहें जिति जाइ दाझन का डर है । 
| सब जग देखों कोइ न धीरा, परत धूरि सिर कहत अबीरा। 
l न तहाँ सरवर न तहाँ पाणी, न तहाँ सतगुरु साधू-वाणी । 
| न तहाँ कोकिल न तहाँ सूवा, ऊँचे चढ़ि चढ़ि हंसा qari 


-127. बीर = शैव-विशेष । दिगंबर = जैनियों का सम्प्रदाय-विशेष = और नागा 

> संन्यासी । जंगम = जंगम साधु। सामी = स्वामी, संन्यासी । atts: 

हो = सबको लगाम से बाँध रखा है। श्छुंगी ऋषि = वन में तप करते थे 

i —- “फिर भी स्त्री पर आसक्त हुए थे। ब्रह्मा का सिर फोड़ दिया = मति भ्रष्ट 

| - कर दी । मछन्दरनाथ सिंहल की स्त्रियों के प्रेम में आसक्त हो गये थे, 

| गोरखनाथ ने उनका उस जाल से उद्धार किया था। साकट = शाक्त, 

iy वाममार्गी | 

a 128. हरि" "खेल = भगवान्‌ की बाजीगरी का खेल; माया की लीला । 

129. वांगड़ देस = बाँगर देश, नदीहीन प्रदेश | लूवन = लू की लपटें | दाझन = 

देश मालवा गहर गॅभीर, डग-डग रोटी पग पग नीर। 
कहै कबीर धरती मन मांनां, गूँगे का गुड़ गूंगे जांणा। 


[ 130] 
रहना नहि देस विराना है । 
यह्‌ संसार कागद की पुडिया, बूँद पड़े घुल जाना है। 
यह संसार HIS की बाड़ी, उलझ-पुलझ मरि जाना है । 
यह संसार झाड औ Alay, आग लगे वरि जाना है। 
कहत कवी र सुनो भाई साधो, सतगुरु नाम ठिकाना है । 


[ 131 ] 
(afar) हँसि बोले मैं नितहीं बारि, मोसों कहु तरुनी कवनि नारि। 
दाँत गयल मोर पान खात, केस गयल मोर गंग न्हात। 
नयन गयल मोर कजरा देत, वयस गयल पर-पुरुष AT | 
जान पुरुषवा मोर अहार, अनजाने का करों सिंगार। 
(कहहि) कबीर बुढ़िया आनंद गाय, पूत भतारहि बैठी खाय । 


[ 132] 


gaet डरपत रहु भाई, तोहि डराई देत बिलाई | 
तीनि बार Set इक दिन मैं, कबहुंक खता खवाई ॥ 
या मंजारी मुगध न माँनै, सब दुनियाँ डहकाई। 
राणाँ-राव रंक कीं व्याप, करि करि प्रीति सवाई ॥ 
कहत कबीर ggg रे सुवटा, Sac हरि सरनाई। 
लाषौं माँहि ते लेत अचानक, काहू न देत दिखाई ॥। 


जलना। यह संसार की विषयवासना ही बाँगर देश है। मालवा = 
मालभूमि, उपजाऊ जमीन | : 
130. देस बिराना = (1) वीराना देश, मरुभूमि, (2) दूसरे का देश, (3) 


अज्ञात देश । 

131. बुढ़िया = माया। बारि = बाला, युवती । गयल = गया । जान पुरुषवा = 
चतुर पुरुष, जो अपने को ज्ञानी समझते हैं। अनजाने का = अज्ञात ब्रह्म 
के लिए । 

132. सुवटा = सुग्गा | बिलाई = बिल्ली | जहाँ जीव और माया से मतलब है। 
तीनि'**खवाई> कभी तो खता खा जायेगा, धोखा खा जायेगा, इस 
आशा में दिन में तीन बार राह रोककर खड़ी होती है। मजारी = 
बिल्ली । मुग्ध = मूर्ख । डहकाई = दुःख दे रही है। ant "दिखाई = 

[133 ] 
“तुम्ह घरि जाहु हमारी बहना, विष लागे तिहारे नेनां । 
अंजन छाँड़ि निरंजन राते, ना किसहीं का देनां । 
बलि जाऊं ताकी जिनि तुम्ह पठई, एक भाई एक बहनां 1!” 
“राती खाँड़ी देखि हमारा सिगारो। 
सरग-लोकथे हम चलि आई, करन कबीर भरतारी 11” 
“सरगलोक में क्या दुख पड्या, तुम्ह आई कलि मांही । 
जाति जुलाहा नांम कबीरा, अजहुँ पतीजौ नाहीं ॥ 
Tat जाहु जहाँ पाट-पटंबर, अगर चंदन घसि लीनाँ । 
आइ हमारे कहा करौगी, हम तो जाति कमीनां ॥ 
जिनि हम साजे ana निवाजे, बाँधे काचे धागे । 
जे तुम्ह जतन करौ बहुतेरा, प्राणी आगि न लागे 
साहिब मेरा लेखा माँग, लेखा क्यूं करि दीजै 
जे तुम्ह जतन करौ बहुतेरा, तो पाहण नीर न भीजै ॥ 
जाकी मैं मछी सो मेरा मछा सा मेरा रखवालू 
टुक एक तुम्हारे हाथ लगाऊं तौ राजाराम रिसालू ॥ 
जाति जुलाहा नाम कबीरा बनि बनि फिरौं उपासी 
| आसि-पासि तुम्ह फिरि फिरि सौ एक मानु एक मासी u” 


[ 134 ] 


माया महा ठगिनि हम जानी । 
तिरगुन फाँसि लिये कर डोले, बोले मधुरी बानी ॥ 


लाखों की भीड में भी अचानक धर दवोचती है, किसी को नहीं दिखायी 
देता | 

133. कबीर और माया का संवाद है। “ए मेरी बहन माया, तुम अपने घर 
जाओ, तुम्हारी आँखों में विष लगा है । हम तो अंजनरूप संसार को छोड- 
कर निरंजन में माते हैं, हमें किसी से क्या लेना-देना ! बलिहारी है उनकी 
जिन्होंने तुम्हें भेजा है। हम एक भाई और एक बहन हैं 1” इस पर माया 
कहती है---“ऐ कबीर, इस लाल तलवार (मदमत्त नयनों) को देखो, 
यह मेरा श्गंगार देखो । मैं स्वर्गलोक से कबीर को पति बनाने के लिए 
आयी हूँ 1” 
इसके बाद कबीर का उत्तर है। पतीजो > प्रतीति। जाकी'"'रखवालू = मैं 
जिसकी मछली हूँ वही मेरा मछुआ है और वही मेरा रखवाला भी है 
(तुम मुझे नहीं पकड़ सकतीं) 1 रिसालू = खीझेंगे, अप्रसन्न होंगे । 

केशव के कमला होइ बै 
पंडा के मूरत होय 
जोगी के जोगिन हो 1, राजा के घर रानी। 
काहू के हीरा होइ बैठी, काहू के कौड़ी कानी॥ 


भक्तन के भक्तिन होइ बैठी, ब्रह्मा के ब्रह्माची । 
HE कबीर सुनो भाई साधो, AS सव अकथ कहानी ॥ 


al 
a 
H 


[ 135 ] 
अव मोहि लेचलुननदके वीर अपने देसा। 
इन पंचन मिलि लूटी हूँ, संग-संग, आहि विदेसा । 
गंगतीर मोरी खेती-वारी, जमुनातीर खरिहाना | 
सातों बिरवी मेरे नीपजे, पांचूं मोर किसाना। 
कहै कबीर यह अकश कथा है, कहतां कही न जाई । 
सहज भाइ जिहि ऊपजै, ते रमि रहै समाई॥ 


[ 136] 
लावो वावा आगि जलावो घरा रे। 
ता कारनि मन धंधे परा रे। 
इक डाइनि मेरे मन में बसे रे। 
नित उठि मेरे जिय को डंसे रे। 
ता डाइनि के लरिका पाँच रे। 
निसि-दिन मोहि नचावे नाच रे। 
कहै कबीर हूँ ताकौ दास, 
डाइनि के संग रहै उदास। 


[ 137 ] 


बहुरि नहि आवना या देस । 
जो जो गये azh नहि आये, Toad नाहि संदेस । 


135. ननद के बीर > ननद के भाई, पति । पंचन = पाँच इन्द्रिय। da 
विदेसा = ये विदेश में साथ-साथ हैं | गंगतीर*** किसान = इडा के तट पर 
मेरी खेती होती है और पिंगला के किनारे खलिहान है। सातों बीज मेरे 
खेत में पैदा होते हैं। सातों बीज सात धातुएँ--चर्म, रुधिर, मांस, मेद, 
अस्थि, मज्जा, वीय॑ हैं | पाँच मेरे किसान हैं । ये पाँचों ज्ञानेन्द्रिय हैं । 

136. आगि = भगवद्विरह्‌ की अग्नि। घरा = मोह-माया की दुनिया । डाइनि = 
ममता | लरिका पाँच > पाँच इन्द्रियो के विषय । 

137. आदेस = गोरखपन्थी लोग 'आदेश'-'आदेश' कहते हैं। 

सुर-नर-मुनि और पीर औलिया, देवी-देव-गनेस । 
ii धरि aft जनम aa भरमे हैं, ब्रह्मा-विस्नु-महेस | 
| जोगी जंगम ओर संन्यासी, दीगम्वर दरवेस । 
चुंडित-मुंडित-पंडित लोई, सुर्ग-रसातल सेस । 
ग्यानी गुनी चतुर ओ कविना, राजा-रंक-नरेस । . 
कोई रहीम कोइ राम वखानै, कोई कहे आदेस । 
नाना भेष वनाय सवे मिलि, ढूँढ़ि फिरे ag देस । 
He कबीर अंत ना पेहो, बिन सतगुरु उपदेस । 


[ 138] 
डि कहूँ रे जे कहिवे की होइ ॥ 
नांको MAA को मांनै, ताथेंअचिरज मोहि॥ 
अपने अपने रंग के राजा, मांनत नाहीं कोइ ॥ 
अति अभिमान लोभ के घाले, चले अपनपौ खोइ ॥ 
मैं मेरी करि यहु तन खोयौ, समझत नहीं गॅवार॥ 
भोजलि अधफर थाकि रहे हैं, TS बहुत ATT 
मोहि आग्या दई दयाल दया करि, काहूकू समझाइ ॥ 
He कबीर मैं कहि कहि हार्‍यो, अब मोहि दोस न लाइ ॥ 
[ 139 ] 
भारी कहां तो बहु डरौं, हलका कहां तो झूठा । 
मैं का जांणों रामकं ad tag न दीठा ॥ 1॥ 
ऐसा अद्भुत जिनि कथे, अद्भुत राखि लुकाइ । 
वेद कुरानाँ गमि नहीं, wat न को पतिआइ ॥ 2॥ 
करता की गति अगम है, तूं चल ATT उनमान | 
धीरे धीरे पाँव दे, wat परवान ॥3॥ 


[ 140 ] 


ऐसा भेद बिगूचन भारी । 
बेद-कतेब दीन अरु दुनियां, कौन पुरुष कौन तारी ॥ 


138. ताथे = उससे । भौजलि```अपार = भव-जल में कुछ आधे सूधे लोग 
तैरते-तैरते थम गये हैं और न जाने कितने डूब गये । 
139. जाणों = जानूं । दीठ = दिखायी दिया । गमि = पहुँच । कह्या = कहने 
पर | आपणे उनमान = अपने अनुमान से परवान = परिणाम में, अन्त 
में। | र 
140. बिग्रूचन | उलझन | कतेब = किताब, कुरान । सूदा = शुद्र । ज्यंद = 


CC-0. In Public Domain. Gurukul Kangri Collection, Haridwar 


Digitized क | Arya Samaj Foundation Chennai and eGangotri 


कबीर | 443 


एक बूँद एके मल-मूतर, एक चाम एक गूदा। 
एक जोतिथें सव उत्पन्ना, को बाह्यमन को सूदा ॥ 
रज-गुन ब्रह्मा तम-गुन संकर, सत-गुन हरि है सोई । 
कहै कबीर एक नाम जपहु रे, हिंदू तुरक न कोई॥ 
माटी का प्यंड सहजि उपपंनां, नाद रु व्यंद समांनां। 
बिनसि गयां थें का नांव धरिहौ, पढ़ि गुनि श्र म जांनां ॥ 


[ 141 ] 
साधो एक रूप सब मांहीं । 
अपने मनहिं विचारि क॑ देखो और दूसरो नाहीं॥ 
एके त्वचा रुधिर पुनि एकँ विप्र ga के मांहीं। 


कहीं नारि कहीं नर होइ बोले गैव पुरुष वह नाहीं॥ 
सब्द पुकारि सत्त में wal अन्तर राखौं नाहीं । 
ee कबीर ज्ञान जेहि निरमल विरलै ताहि लखाहीं ॥ 


[ 142 ] 


मैं कासें gat अपने पिया की वात री । 

जान सुजान प्रान-प्रिय पिय विन, सर्वे बटाऊ जात री। 

आसा नदी अगाध कुमति बहे, रोकि काहु पै न जात री । 

काम-क्रोध दोउ भये करारे, पड़े विषय-रस मात री । 

ये पाँचों अपमान के संगी, सुमिरन को अलसात री। 
*“ कहै कबीर बिछुरी नहि मिलिहा, ज्यों तरवर बिन पात री। 


[ 143 ] 


या करीम बलि हिकमति तेरी, 
| खाक एक सुरति बहुतेरी॥ 
अर्धे गगन मैं नीर जमाया, 
बहुत भाँति करि नूरनि पाया ॥ 
अवलिय-आदम-पीर-मुलाना, 
तेरी सिफति करिं भये दिवाना i 


बिन्दु । विनसि''' = जो नष्ट हो गया उसका क्या नाम दूं ? 

141. ta पुरुष = कोई दूसरा अद्मुत पुरुष । 

142. बटाऊ= राही । 

143. करीम = दयालु। खाक एक""'बहुतेरी = एक ही मिट्टी से अनेक रूप 
उत्पन्न किये हैं। अर्ध'''तीर=मेघ का पानी। नूर = प्रकाश । 

कहै कबीर यहु हेतु बिचारा 
या रव या रब यार हमारा | 


[ 144] 


(जाके) ब।रह-मास बसंत होय, (ताके) परमारथ वूझै बिरला कोय । 
बरिसै अगिनि अखंड धार, हरिहर भौ-बन (अ) ठारह भार। 
पनिया आदर धरी न लोय, पवन गहै कस मलिन धोय । 
fag तरिवर फूलै आकास, सिव-विरंचि ad Afg बास । 
सनकादिक भूले भॅवर बोय, लख-चौरासी जोइनि जोय | 
जो तोहि सतगुरु सत्त लाव, ताते न Be चरन NTA | 
अमर लोक फल लावै चाव, कहेहि कबीर वूझ सो पाव । 


[ 145] 

sfa फदाय धन चलु रे, मिलि ae सहेली । 
दिना चारि को संग है, फिर अंत अकेली । 
दिन दस नैहर खेलि ले, सासुर निज भरना। 
बहियाँ पकरि पिय ले चले, तब उजर न करना। 
इक अँधियारी कोठरी, दूजे दिया न बाती। 
लेहि उतारि ताही घरां, ae संगिन साथी। 
इक अँधियारी Heat, दूजे लेजुर टूटी। 

हमारे अस St, मानो गागर फूटी। 
दास कबीरा यों कहै, जग नाहिन रहना। 
संगी हमरे चलि गये, gag को चलना । 


aafaa = औलिया, सन्त, महात्मा । सिफति करि = गुणगान करके | 
रब = पालनकर्त्ता। 

144. परम पद का वर्णन हे । जाके''"जोप = वहाँ बारह महीने नित्य बसन्त 
रहता है | यद्यपि अग्नि (तेज) की अखण्ड धारा बरसती रहती है तो भी बन 
अट्ठारह भार (सम्पूर्ण) हरियाली धारण किये रहता है । पानी के प्रति 
लोग आदर नहीं रखते तो भला पवन से मैल धोयी जा सकती है । पानी = 
भक्ति | पवन = हठयोग । वहाँ बिना वृक्ष के ही आकाश पुष्पों से भरा 
रहता है, शिव और ब्रह्मा उन फूलों की महक का रस लेते हैं, सनकादिक 
मुनि अमर होकर भूले हुए हैं और चौरासी लाख योनियों को देखते रहते 
él 


145. डेंडिया = डण्डे में लगी हुई एक तरह की पालकीनुमा TAT | धन = 
धन्या, दुलहिन । लेजुर > रज्जु, रस्सी | 

= [ 146 ] 

अमरपुर ले चलु हो सजना । 

अमरपुरी की सँकरी गलियाँ, अड़बड़ है चढ़ना | 
ठोकर लगी गुरु-ज्ञान शब्द की, उधर गये झपना | 
वोहि रे अमरपुर लागि वजरिया, सौदा है करना | 
वोहि रे अमरपुर संत बसतु हैं, दरसन है लहना। 
संत समाज सभा जहे बैठी, वहीं पुरुष अपना । 
कहत कबीर सुनो भाई साधो, भवसागर है तरना | 


[ 147 ] 
वावा अगम-अगोचर कैसा, TIA कहि समझाओं ऐसा | 
जो दीसै सो तो है नहीं, है सो कहा न जाई | 
सैना-वैना कहि समझाओं, Te का गुड़ भाई। 
दृष्टि न दीसै मुष्टि न आवै, विनसों नाहि नियारा। 
ऐसा ज्ञान कथा गुरु मेरे, पंडित करो विचारा । 


[ 148 ] 
रेख-रूप जेहि है नहीं, अधर धरो नहि देह | 
गगन-मॅडल के मध्यें, रहता पुरुष विदेह ॥ li 
साँई मेरा एक तू और न दूजा कोइ। 
जो साहब दूजा कहै, दूजा कुल को होइ॥ 2॥ 
सर्गृण की सेवा करो, निर्गुण का करु ज्ञान। 
| निर्गुण सर्गुण के परे, ag हमारा ध्यान ॥31 


| [ 149 ] 
साई मोर वसत अगम पुरवा जहें गमन हमार | 
आठ कूँआ नव बावडी सोरह हैं पनिहार। 
महल घइलवा थरकि गयल रे धन ST मन मार । 
छोट मोट Seat चंदनकं हो, छोट चार कहार | 


EE 


147. दृष्टि *आवै = न आँखों से दिखायी देता है, न मुट्ठी में पकड़ा जाता 
है, अदृश्य और अग्राह्य । 

149. आठ कुआँ नो बावड़ी = आठ दिशाएँ और नवखण्ड अर्थात्‌ समूचा जगत्‌ । 

व कूप और वावड़ी इसलिए कहा जाता है कि इससे जीव अपना जीवन-रस 

। संग्रह करता है। जीवन का एक अर्थ जल भी है। (तु. जीवानां भरणा- 

जाय safes वाहीं देसवाँ हो, जहाँ कोई ना हमार। 
ऊंची महलिया साहेब क॑ हो, लगी विखमी बजार । 
पाप-पुन्न दोऊ बनिया हो, हीरा लाल अपार | 
कह कबीर सुन साइयाँ मोर याँहिय देस। 
जो गये सो बहुरे ना को कहत संदेस॥ 


[ 150 ] 


पाँड़े बूझि frag तुम पानी । 
जिहि मिटिया के घर dz बैठे, ada सिस्ट समानी । 
E छपन कोटि जादव ae भीजे, मुनिजन सहज अठासी । 
पैग-पैग पैगंबर गाडे, सो सब सरि भौ माँटी। 
तेहि मिटिया के ais पांडे, वूझि frag तुम पानी ॥ 
मच्छ-कच्छ घरियार बियाने, रुधिर-नीर जल भरिया | 
नदिया नीर नरक बहि आवै, पसु-मानस सब सरिया ॥ 
asad झरि qe गरी गरि, दूध कहाँ तें आया। 
सो लै ote, जेंवन बैठे, मटियहि छूति लगाया ॥ 
वेद-कितेब छाँडि देउ पांडे, ई सव मन के भरमा । 
9 कहहि कबीर सुनहु हो Ws, ई तुम्हरे हैं करमा ॥ 


ISIE] 
साधो, पाँड़े निपुन कसाई | 
बकरी मारि भेड़ि को aa, दिल में दरद न आई। 
करि अस्तान तिलक दै बैठे, बिधि सों देवि पुजाई। 
आतम मारि पलक में बिनसे, रुधिर की नदी बहाई | 


इनसे दिच्छा सब कोई मांगे, हसि आवै मोहि भाई। 
पाप-कटन की कथा सुनावे, करम करावें नीचा। 
बूड़त दोउ परस्पर दीखे, गहे afg जम खींचा। 
गःय at सो तुरक कहावै, यह क्था इनसे छोटे। 
कहैं कबीर सुनो भाई साधो, कलि में बाह्यन खोटे it 


1 

! 
i | धारो जगदेतज्जलाशय:) | सोरह पनिहार = पाँच ज्ञानेन्द्रिय, पाँच 
| कर्मेन्द्रिय, पाँच प्राण और मन। घइलवा = घड़ा अर्थात्‌ यह शरीर 
| रूपी घट | धन = दुलहिन, जीव | घडा STH गया अर्थात्‌ जीवनी-शक्ति 


By. अति पुनीत ऊँचे कुल कहिये, सभा माहि अधिकाई। 


समाप्त हो गयी | चार कहारा = शव वहून करनेवाले आदमी । 

[ 152 ] 
तो पे बीजरूप भगवाना, 
जो पंडित का कथिसि गियाना॥ 
नहि तन नहि मन नहि अहँकारा 
नहि सत-रज-तम तीनि प्रकारा ॥ 
विष-अंमृत-फल फले अनेक, 
बेद रु बोधक हैं तरु एक॥ 


कहै कबीर इहे मन माना, 
केहिधू छूट कवन उरझाना॥ 
॥ 1551] 


पंडित बाद बदन्ते झूठा । 
राम कह्यां दुनियां गति पाबे 

खाँड tat मुख मीठा ॥ 
पावक pai पाव जे aÑ, 

जल कहि त्रिपा बुझाई। 
भोजन कह्यां भूख जे भाजे, 

तो सव कोइ तिरि जाई॥ 
नरक साथि सुवा हरि बोले, 

हरि परताप न जानै। 
जो wag उड़ि जाइ जेंगल में, 

बहुरि न सुरते am 
साँची प्रीति विषै मायासू, 

हरि भगतनि-सू दासी। 
कहै कबीर प्रेम नहि उपज्यो, 

बांध्यौ जमपुरि जासी॥ 


152. यदि भगवान्‌ बीजरूप हैं तब तो सब उन्हीं का परिणाम है। फिर तन, 
मन, अहंकार तथा सत्त्व-रज-तम आदि गुणों की पृथक्‌ सत्ता कहाँ रही ? 
वेद और वेद के बोधक ये दोनों ही वृक्ष हुए, जिसके विष और अमृत 
नाना फल लगे हुए हैं । कबीर कहते हैं कि यह सारा प्रपंच मन का कल्पित 
है, इसमें भला किससे छूटा जाय और किससे उलझा जाय। यह्‌ पद कुछ 
पाठान्तर के साथ 'बीजक' में आता है । कुछ टीकाकार लोग इसे परिण।म- 
वाद के खण्डन में लिखा हुआ बताते g | 

153. पण्डित झूठा वाद वदता है। राम कहने मात्र से यदि दुनिया गति पाती 

[ 154 ] 

पाँडे न करसी बाद-बिबादं। 

या देही विन सबद न स्वादं ॥ 
अंड ब्रह्माण्ड खंड भी माटी, 

माटी नवनिधि काया। 
माटी खोजत सतगुरु भेट्या, 

तिन कछु अलख लखाया॥ 
जीवत माटी मूवा भी माटी 

देखो ग्यान बिचारी | 
अत्ति काली माटी में वासा 

ae पाँव पसारी ।। 
माटी का चित्र पवन का थंभा 

aq संजोगि उहाया। 
भाने घड़े dam सोई, 

यहु गोव्यंद की माया॥ 
माटी का मंदिर ग्यान का दीपक 

पवन बाति उजियारा॥ 
तिहि उजियारै सव जग सूझै, 

कबीर ग्यान बिचारा ॥ 


IBS] 


तुम qag पंडित कवन नारि। कोइ नाहि विआइल रह कुमारि॥ 
येहि सब देवन मिलि हरिहि dez । तेहि चारहुं युग हरि संग cre l 
यह प्रथर्माह पद्मिनि रूप पाय। हे साँपिनि सब जग खेदि aTa 
ई बर युवती के बार नाह। अति रे तेज तिया रे निताह॥ 
कह कबीर सब जग पियारि। यह अपने बलकवे रहे मारि॥ 


तो खाँड (चीनी) कहने से मुँह मीठा हो जाता । आग कहने से दाह होता 
और पानी कहने से प्यास बुझती, इत्यादि। करके'''जानै = आदमी के 
साथ जब तक तोता रहता है तब तक हरिनाम लेता है। पर जब कभी 
जंगल में उड़ जाता है तो याद भी नहीं करता । 
154. पण्डित, वाद = विवाद न कर। यह सब-कुछ मिट्टी ही है। थंभा = खम्भा। 
aja = बिन्दु । भानै = तोडता है | घड़े = गढ़ता है । 
155. विआइल = प्रसव किया | नारि = माया । किसी ने माया को जन्म नहीं 
दिया | अर्थात्‌ वह अनादि है । रह कुमारि = वह्‌ किसी की विधिपूर्वक 

[ 156] 
चलन चलन सवको कहत है, 
नाँ जानौं वैकुंठ कहाँ है। 
जोजन एक प्रमिति नहि जान, 
anfa ही वैकुंठ बखानें॥ 
जव लग है वैकुंठ की आसा, 
तब लग नहि हरिचरन निवासा ॥ 
कहें-सुनें कैसे पतिअइये, 
जव लग तहाँ आप नहि जइये ॥ 
कहें कबीर यहु कहिये काहि, 
साधो संगति वैकुंठहि आहि ॥ 
[ 157] 
कर पकरें अंगुरी fad, मन धावे चहुँ ओर। 


| 
जाहि फिरायाँ वो मिलै, सो भया काठ की ठौर॥ 11 


eat कहा विगाडिया, जो मूँडे सौ arc 
मन कों काहे न मूँड़िए, जामैं विषै-विकार ॥ 2 1 
बैस्तौ भया तो क्या भया, वूझा नहीं विवेक | 
छापा-तिलक बनाइ करि, दगध्या लोक अनेक ।। 3 ॥ 


[ 158] 
क्या है तेरे न्हाई-धोई, आतमराय न चीन्हा सोई। 
क्या घट ऊपरि मंजन कीरये, भीतरि मैल अपारा । 


पत्नी नहीं हुई AS 'खाय = इतने पहले पद्मिनी का रूप पाया। पद्मिनी, 
सुलक्षणा स्त्री । बाद में सपिणी की भाँति सारे संसार को खा गयी । ई*** 
नाह = इस नवयुवती के नाह (पति) इसके सामने अभी बच्चे ही हैं; 
क्योंकि शिव, विष्णु आदि जिन देवताओं को 'मायापति' समझा जाता है 
वे वस्तुतः माया द्वारा कल्पित उपाधियों के कारण ही पृथक्‌-पृथक्‌ नाम- 
वाले देवता बने हुए हैं । माया अनादि है, देवगण आदि। इसीलिए यह 
स्त्री नित्य ही उनके सामने तेज बनी रहती है । निताह = नित्य ही । कह 
Ne “aft = कबीर कहते हैं कि यह माया समस्त जगत्‌ को प्रिय लगती है, 
किन्तु अपने बालकों को ही मारकर जा रही है; क्योंकि जन्म-मृत्यु के 
भव-चक्र में पड़े हुए जीव वस्तुतः माया के कारण ही नरवर शरीर आदि 
को आत्मा मानकर नाना प्रकार का क्लेश पाते हैं और बार-बार जन्म- 
ave चक्र में पड़ते हें । इस प्रकार यह माया अपने ही बालकों को मार 
रही है । 


७ ०-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


450 | हजारीप्रसाद द्विवेदी ग्रन्थावली-4 


राम-नाम बिन नरक न छूटे, जो धोवै सौ बारा। 
का नट मेखै भगवा बस्तर, भसम लगावै लोई। 
ज्यू दादुर सुरसरि-जल भीतरि, हरि बिन मुकति न होई । 
परिहरि काम राम कहि बोरे, सुनि सिख बंधू मोरी । 
हरि कौ ata अभैपददाता, कहै कबीरा कोरी। 


E159] 

मन बनियाँ बनिज न छोड़े | 

जनम जनम का मारा .वनियाँ, अजहूँ पुर न तौले। 
wat के अधिकारी aa, भूला yar डोलै। 
घर में दुविधा कुमति बनी है, पल-पल में चित तोरे । 
कुनवा वाके सकल हरामी, अंमृत में विष घोलै। 
तुमहीं जल में तुमहीं थल में, तुमही घटघट बोले । 
कहै कबीर या वा सिष को डरिये, हिरदे गाँठि न खोले ॥ 


[ 160] 

लोका मति के भोरा रे। 
जो कासी तन तज कवीरा, 

तौ रामहि कहा निहोरा रे। 
तब हम वैसे अब हम ऐसे, 

इहै जनम का लाहा रे। 
राम-भगति-परि जाको हित चित 

ताकौ अचिरज काहा रे। 
गुरु-परसाद साध की संगति, 

जन जीतें जाइ जुलाहा रे। 
कहै कबीर सुनहु रे सन्तो, 

भ्रमि परै जिनि कोई रे। 
जस कासी तस मगहर ऊसर , 

हिरदै राम सति होई रे। 


[ 161] 
पुजा-सेवा-नेम-ब्रत, गुड्यिन का-सा खेल। 
जब लग पिउ परसै नहीं, तव लग संसय मेल ॥ 


[ 162 ] 
जाति न पूछो साध की, पूछ लीजिए ज्ञान] 
मोल करो तलवार का पड़ा रहन दो म्यान ॥ 

हस्ती चढिए ज्ञान कौ, सहज दुलीचा डारि॥ 
स्वान-रूप संसार है, भूँकन दे झक मारि॥ 


[ 163 ] 


मेरा-तेरा मनुआँ कैसे इक होई रे। 
मैं कहता हों आँखिन देखी, तू कहता कागद की देखी । 


मैं कहता सुरझावनहारी, तू राख्यौ उरझाई रे। 
मैं कहता तू जागत रहियो, तू रहता है सोई रे। 
मैं कहता निर्मोही रहियो, तू जाता है मोही रे। 
जुगन जगन समुझावत हारा, कही न मानत कोई रे। 
तू तो रंडी फिरै बिहंडी, सब धन srt खोई रे। 
सतगुरु धारा निर्मल बाहू, at काया धोई रे। 
कहत कबीर सुनो भाइ साधो, तब ही वैसा होई रे। 


[ 164 ] 


दुलहिन अंगिया काहे न धोवाई । 

बालपने की Heft अँगिया विषय-दाग परि जाई। 
बिन धोये पिय रीझत नाहीं, सेजसे देत गिराई। 
सुमिरन ध्यान के साबुन करि ले सत्तनाम दरियाई। 
दुविधा के भेद खोल बहुरिया wae मैल धोवाई। 
चेत करो तीनों पन बीते, अव तो गवन नगिचाई। 
पालनहार द्वार हैं ठाढे अब काहे पछिताई। 
कहत कबीर सुनो री बहुरिया चित अंजन दे आई। 


[ 165 ] 


मोरी चुनरी में परि गयो दाग पिया । 

पाँच तत्त की बनी चुनरिया, सोरहसँ वंद लागे जिया। 
यह चुनरी मोरे Aa आई, ससुरे में मनुवाँ खोय fear 
afa मलि धोई दाग न छूटे, ज्ञान को साबुन लाय पिया । 
ae कबीर दाग कब छुटिहै, जब साहब अपनाय लिया। 


[ 166] 


तेरा जन एक आध है कोई । 
काम-क्रोध अरु लोभ विवजित, हरिपद, चीन्हैं सोई ॥ 


164. अँगिया = यहाँ शरीर से मतलव है । दुलहिन जीवात्मा है। 
166. afat = सात्त्विक । 

राजस-तामस-सातिग det, ये सब तेरी माया। 
चौथे पद कों जे जन dd, तिनहि परम पद पाया ॥ 
असतुति-निदा-आसा gig, तजे मान अभिमाना। 
लोहा-कंचन समि करि देखे, ते मूरति भगवाना॥ 
च्यंतै तो माधौ च्यंतामणि हरिपद रमें उदासा । 
त्रिसनां अरु अभिमान रहित है कहै कबीर सो दासा ॥ 


[ 167] 


अबुझा लोग कहाँ लौ बूझे बूझनहार बिचारो ॥ 
केते रामचन्द्र तपसी से जिन जग यह भरमाया। 
केते कान्ह भये मुरलीधर तिन भी अन्त न पाया ॥ 
मच्छ-क्रच्छ-वाराहसरूपी वामन नाम धराया। 
केते बौध भये निकलंकी तिन भी अन्त न पाया ॥ 
केतिक सिध-साधक-संन्यासी जिन बन वास बसाया। 
` केते मुनिजन गोरख कहिये तिन भी अन्त न पाया ॥ 
जाकी गति ब्रह्मां नहीं पाये सिव-सनकादिक हारे। 
ताके गुन नर कैसे पैहो खड़ा कबीर पुकारे ॥। 


[ 168] 


साधो, देखो जग बौराना । 

सांची कहौ तौ मारन धावे झूँठे जग पतियाना। 
हिन्दू कहत है राम हमारा मुसलमान WMT | 
आपस मैं दोऊ as मरतु हैं मरम कोई नहि जाना | 
बहुत मिले मोहि नेमी धर्मी प्रात करें असनाना। 
आतम-छोड़ि पपाने पूजें तिनका थोथा ज्ञाना। 
आसन मारि डिभ धरि बैठे मन में बहुत गुमाना। 
पीपर-पाथर पूजन लागे तीरथ-वर्न HAM | 
माला पहिरे टोपी पहिरे छाप-तिलक अनुमाना। 
साखी सब्दै गावत भूले आतम खबर न जाना। 
घर-घर मंत्र जो देन फिरत हैं माया के अभिमाना । 
गुरुवा सहित सिष्य सब ge अंतकाल पछिताना। 
बहुतक देखे पीर-औलिया पढे किताब-कुराना। 
करै मुरीद कबर बतलावें Gag खुदा न जाना। 


| 168. डिंभ धरि बैठे = दम्भ धारण करके बैठे हैं । मेहर = दया । 

हन्दु की दया मेहर तुरकन की दोनों घर से भागी। 
वह करै जिबह at झटका मारे आग दोऊ घर लागी। 
या बिधि हसत चलत हैं हमको आप कहावे स्याना | 
कहे कबीर सुनो भाई साधो, इनमें कौन दिवाना । 


[ 169 ] 

मीयाँ तुम्हसौ ateat afer नहीं आवे । 

हम मसकीन खुदाई बन्दे तुम्हरा जस मनि भावे ॥ 
aaz अवलि दीन का साहिब, जोर नहीं फुरमाया। 
मुरिसद-पीर तुम्हारे है को, कहो कहाँ थे आया॥ 
रोजा at निवाज गुजारं कलमे भिसत न होई 
सत्तरि कावे इक दिल भीतरि जे करि जानै कोई। 
aan पिछाँनि तरस करि जिय मैं, मालमतीं करि फीकी । 
आया जाँनि साँई कूं a, तव g भिस्त सरीकी। 
माटी एक भेष घरि नाँनाँ सब में ब्रह्म समानाँ। 
कहै कबीर भिस्त छिटकाई दोजग ही मनमानाँ॥ 


[ 170 ] 


वै क्यूं कासी at मुरारी । तेरी सेवा-चोर भये बनवारी i 
जोगी-जती-तपी संन्यासी । मठ देवल बसि परसे कासी ॥ 
तीन बार जे नित प्रति नहावे । काया भीतरि खबरि न पाव ॥ 
देवल देवल फेरी देहीं । नाव निरंजन कवह नलेहीं॥ 
चरन-विरद कासी कों न दैहूँ । कहै कबीर भल नरकहि 


[ 171] 


बहुविध चित्र बनाय के, हरि रच्यौ क्रीड़ा-रास। 
जेहि न इच्छा झूलिवे की, ऐसी बुधि केहि पास ॥ 


169. मीयाँ = मियाँ, तुमसे बोलते नहीं बनता। मसकीन = गरीब, दान। खुदाई 
बन्दे = भगवान्‌ के सेवक । तुम्हारा '''भावें = तुम्हें चाहे जैसा मन में 
भाव । मुरसिद = गुरु । निवाज = नमाज । भिसत = बहिइत, स्वर्ग । 
दोजग, दोजख = नरक । aA "फीकी = प्रिय को पहचानो, जरा तरस 
करो, मालमता को फीका समझो। आया! *'सरीकी = स्वामी को पास 
आया हुआ जाने । जो ऐसा जानते हैं वे ही स्वामी को जानते हैं, तब वे 
बहिश्त Ñ शरीक होते हैं । 

170. हे भगवान्‌, वे लोग काशी को क्यों छोड़ें? वे तो सेवा-चोर हो गये है 

172. 


झुलत झुलत ag कलप बीते, मन न छोड़े आस। 
रचि fester अहो-निसि हो चारि जुग चोमास ॥ 
ag ऊंच से नीच कबहूं, सरग-भूमि ले जाय । 
अति wad हिडोलवा हो, Ag नहि ठहराय॥ 


` 


डरत हों यह झूलवे को, राखु जादवराय। 
कहें कबीर गोपाल विनती, सरन हरि तुअ पास i 


[ 172 ] 


चली मैं खोज में पिय की । मिटी नाह सोच यह जिय की ॥ 
रहे नित पास ही Atl न पाऊं यार को हेरे॥ 
बिकल ag ओर को MH! aag नहि कंत को पाऊं ॥ 
धरों केहि भांति सों धीरा। गयो गिर हाथ सेहीरा॥ 
कटी जब नैन की झाई । लख्यो तब गगन में साई i 
कबीर शब्द कहि त्रासा।नयन में यार को वासा 


[ 173] 


aah बिन बालम मोर जिया। 
दिन नहि चैन रात नहि निदिया, 
तलफ तलफ के भोर किया॥ 
तन मन मोर रहेट-अस डोले, 
ga सेज पर जनम छिया। 
नैन थकित भये पंथ न gå, 
aig बेदरदी सुध न लिया॥ 
कहत कबीर सुनो भाई साधो, 
हरो पीर दुख जोर किया॥ 


तेरी सेवा से जी चुराने लगे हैं। ये जोगी-जती तपस्वी संन्यासी मठों और 
देवालयों में बैठे हुए काशी को स्पर्श कर रहे हैं । जो लोग तीन बार स्नान 
करते हैं और काया के भीतर (कितनी मैल है) इसकी खबर भी नहीं 
जानते, देवालय से देवालय तक फेरी देते हैं और निरंजन का नाम कभी 
नहीं लेते (वे लोग यदि मुक्ति के लिए काशी पर भरोसा करें) मैं 
तुम्हारे चरणों में आश्रय पाने का यश काशी को नहीं दूंगा (अर्थात्‌ यदि 
तरूँगा तो तुम्हारे चरणों के प्रताप से, व्यर्थ ही काशी में मरकर यह यश 
काशी को नहीं मिलने दूँगा) भले ही नरक ही क्यों न जाऊ। 

aerate = जब आँखों में पड़ी हुई छाया हट गयी अर्थात्‌ अज्ञान का 


आवरण हट गया | 

[ 174 ] 


अविनासी seer कब मिलिहौ, भक्तन के रछपाल। 
जल उपजी जल ही सों नेहा, रटत पियास पियास । 
में ठाढ़ी बिरहन मग जोळे, प्रियतम तुमरी आस। 
छोड़े गेह नेह लगि तुम सों, भई चरन लवलीन। 
ताला-बेलि होति घर भीतर, जैसे जल बिन मीन | 
दिवस न भूख रैन नहि निद्रा, घर अँगना न सुहाय। 
सेजिरिया वैरिन भई हमको, जागत रैन बिहाय। 
हम तो तुमरी दासी सजना, तुम हमरे भरतार। 
दीन-दयाल दया करि आओ, समरथ सिरजनहार। 
कै हम प्रान तजति हैं प्यारे, के अपनी कर लेव। 
दास कबीरा fazer अति बाढ़ेव, हमको दरसन देव ll 


[175४] 
नैना अंतरि आव तूँ, ज्यों हों नैन AAS | 
ना हौं zal और कूं, नाँ तुझ देखन देऊं ॥111 
कबीर रेख सिन्दूर की काजल दिया न जाइ। 
नैनँ रमड्या रमि Ca, दूजा कहाँ समाइ 11211 
मन परतीति न प्रेम-रस, नाँ इस तन में ढंग। 
क्या जाणौं उस dad, कैसे रहसी रंग॥3॥ 


[ 176] 


dai की करि कोठरी, पुतरी पलंग बिछाय । 
पलकों की चिक डारिकँ, पिया को लिया रिझाय ॥ 111 
प्रीतम को पतिया लिखूं, जो कहूँ होय विदेस । 
तन में मन में नैन में, ताकों कहा सेदेस॥2॥ 


174. जल sot fara पियास = यह विरहिणी उस मछली के समान है 
जो जल में ही उपजी और जल से ही उसका प्रेम है और फिर भी प्यास- 
प्यास चिल्ला रही है । भगवान्‌ में ही उत्पन्न और भगवान्‌ में ही सहज 
प्रेम होते हुए भी जीव भगवान्‌ को नहीं पा रहा है। ताला-बेलि = तिल- 
मिलाहद, छटपटाह्ट | न 

[ WIT. | 
अँखियाँ तो झाई परी, पंथ निहारि निहारि। 
जीहड़ियाँ छाला पड़ या, नाम पुकारि पुकारि॥ 1॥ 
बिरह कमंडल कर लिये, बैरागी दो नैन । 
माँग दरस मधूकरी, wh रहें दिन-रैन ॥21 
सब रंग तांत रबाब तन, बिरह बजाबे fad । 
और न कोई aft सके, के साई कै चित्त 1131 


[ 178 | 
पछा पछी के कारने, सब जग रहा भुलान। 
निरपछ हू के हरि भजे, सोई सन्त सुजान ॥11। 
अमृत केरि मोटरी, सिर से धरी उतार। 
जाहि कहां मैं एक है, मोहि कहै दो-चार॥।2॥ 


[ 179 ] 
दुलहिनि तोहि पिय के घर जाना। 
| काहे रोवो काहे गावो, काहे करत बहाना ॥ 
काहे पहिरुयौ हरि हरि चुरियाँ, पहिर्यो प्रेम कै बाना । 
Fe कबीर सुनो भाई साधो, बिन पिया नाहि ठिकाना i 


[ 180 ] 
सूतल tet मैं नींद भरि हो, पिया दिहलें जगाय । 
चरन-कंवल के अंजन हो नैनाले लूं लगाय॥ 
जासों निदिया न आवै हो नहि तन अलसाय। 
पिया के बचन प्रेम-सागर हो चलू चली हो नहाय ॥ 
जनम जनम के पापवा छिन में डारब धोवाय। 
ff यहि तन के जग दीप कियौ प्रीत बतिया लगाय॥ 
i] पाँच तत्त के तेल चुआए ब्रह्म अगिनि जगाय। 
| प्रेम-पियाला पियाइ के हो पिया पिया बौराय॥ 
बिरह अगिति तन aah हो जिय कछु न सोहाय। 
ऊंच अटरिया चढ़ि dod हो जहेँ काल न जाय॥ 
कहुँ कबीर विचारिके हो जम देख डराय॥ 


177. जीहड़ियाँ = जीभ में । j 
f 180. सूतल रहलूँ = सोई हुई थी । दिहले = दिया | 

[ 181] 

अब तोहि जानन देहूं राम पियारे, 
vi भावे त्यूं होह हमारे । 

बहुत दिनन के fast हरि पाये, 

भाग बड़े घर qs आये। 

चरननि लागि करों वरियाई, 
प्रेम-प्रीति राखौं उरझाई। 

इत मन-मंदिर रहो नित ata, 
कहै कबीर परहु मति art ul 


[ 182 ] 


तन-मन-धन बाजी लागी हो, 

चौपड़ खेलूँ पीव से रे, तन-मन वाजी लगाया। 
हारी तो पिय की भई रे, जीती तो पिय मोर हो। 
चौसरिया के खेल में रे, जुग्ग मिलन की आस। 
नदे अकेली रह गई रे, नहि जीवन की आस at 
चार बरन घर एक है रे, भाँति भाँति के लोग। 
मनसा-वाचा कर्मता कोइ, प्रीति निबाहो ओर हो। 
लख चौरासी भरमत भरमत, Wt अटकी आय। 
जो अबके पौ ना पडी रे, फिर चौरासी जाय हो। 
कहैं कबीर धर्मदास से रे, जीती बाजी मत हार। 
अबके सुरत चढ़ाय दे रे, सोई सुहागिन नार हो। 


[ 183 ] 


नाम-अमल उतरे ना भाई | 

और अमल छिन छिन चढ़ि sat, नाम-अमल दिन बढ़ै सवाई । 
देखत ad gaa हिय लागे, सुरत किये तन देत घुमाई | 
पियत पियाला भये मतवाला, पायो नाम मिटी दुचिताई । 

जो जन नाम अमल रस चाखा, तर गई गनिका सदन कसाई | 

कहै कबीर AT गुड़ खाया, बिन रसना का करे बड़ाई। 


182. जुग्ग = चौरस के खेल में दो गोटियों का एक ही कोठे में इकट्ठा होना । 
नर्द = चौरस की गोटी। पो = जीत का दाँव-विशेष । 
183. अमल = नशा | 

[ 184 ] 


हमरी ada निगोडिन जागे । 

कुमति लकुटिया निसिदिन व्यापै, सुमति देखि नहि भावं । 
निसि-दिन लेत नाम साहब को, रहत रहत रंग AÑ 
निसि-दिन खेलत रही सखियन-सँग, मोहि बडो डर लागै। 
मोरे साहब की ऊँची अटरिया, चढत में जियरा ait 
जो सुख चहै तो लज्जा त्यागै, पिय से हिल-मिलि art । 
qae खोल अंग-भर मेंटै, नैन आरती ant 
कहै कबीर सुनो भाई साधो, चतुर होय सो A 
निज प्रीतम की आस नहीं है, नाहक काजर पारे। 


[ 185 ] 


कैसे दिन कटिहें जंतन बताये जइयो । 
एहि पार गंगा ओहि पार जमुना, 
| j बिचवाँ मड़इया हमकाँ छवाये जइयो। 
अँचरा फारिके कागज बनाइन, 
अपनी सुरतिया feat लिखाये जइयो। 
कहत कबीर सुनो भाई साधो, 
बहियाँ पकरिके रहिया बताये जझयो। 


[ 186] 


कैसें जीवेगी विरहिती पिया बिन, काजे कौन उपाय। 
दिवस न भूख रैन नहि सुख है, जेसे करि जुग जाम। 
खेलती फाग छाँडि ag सुंदर, तज चलु धन औ धाम । 
बन-खेंड जाय नाम लौ लावो, मिलि पिय से सुख पाय। 
तलफत मीन बिना जल Fa, दरसन लीजे धाय। 
बिना आकार रूप नहि रेखा, कौन मिलेगी आय। 
H आपन पुरुष समझि ले सुंदरि, देखो तन निरताय। 
i सब्द सरूपी जिव पिव बूझो, vist भ्रम की ठेक। 
ee कबीर और नहि दूजा, जुग जुग हम-तुम एक । 


| [ 187 ] 

| | ` ` भींजै चुनरिया प्रेम-रस बूँदन। 

| आरत साज के चली है सुहागिन पिय अपने को ढूंढन । 
| काहे की तोरी बनी चुनरिया काहे को लगे चारों फूंदन | 
| 


$ CC-0. In Public Domain. Gurukul Kangri Collection, Haridwar 


ear 


Digitized by Arya Samaj Foundation Chennai and eGangotri 


कबीर | 459 


पाँच तत्त की बनी gafar नाम के लागे फूंदन। 
J चढिगे महल खुल गई रे किवरिया दास कबीर लागे झूलन ॥ 


[ 188 ] 


मैं अपने साहब संग चली । 

हाथ में नरियल मुख में बीड़ा, मोतियन माँग भरी । 
लिल्ली घोड़ी azz बछेड़ी, तापे चढ़ि के चली। 
नदी किनारे सतगुरु az, तुरत जनम सुधरी। 
कहै कबीर सुनो भाई साधो, दोउ कुल तारि चली। 


~ 


[ 189 ] 


गुरु मोहि घुँटिया अजर पियाई। 

गुरु मोहि dfar पियाई, भई सुचित मेटी दुचिताई। 
नाम-औषधी अधर-कटोरी, पियत अघाय कुमति गई मोरी, 
ब्रह्मा-विस्नु पिये नहीं पाये, खोजत संभु जन्म गँवाये। 
सुरत निरत करि fea जो कोई, we कवीर अमर होय सोई u 


[ 190 ] 


कबीर भाटी कलाल की, बहुतक AS आइ। 
|| सिर att सोई faa, नहीं तो पिया न जाइ॥1॥ 7. 
हरि-रस पीया जाणिये, जे कबहूं न जाइ ATE - यारा 
¢ àin घूमत रहे, नाहीं तन की सार॥2॥ 
aa रसायण मैं किया, हरि-सा और न कोइ। 
तिल इक घट मैं संचरं, तो सब कंचन होइ ॥3॥ 


[ 191] 


पीछे लागा जाइ था, लोक वेद के साथि। 
आगे थें सतगुरु मिलया, दीपक दीया हाथि॥1॥ 
दीपक दीया तेल भरि, वाती दई अघट्ट। 
पूरा किया बिसाहुणां, बहुरि न आवों हट्ट ॥2॥ 
कबीर गुरु गरवा मिल्या, रलि गया आटे aor । 
जाति-पाँति-कुल सव मिटै, नाँव धरोगे कोण 1131 


190. मैमंता = मदमाता | 
191. aag = कभी न घटनेवाली, अक्षय । शरीर दीपक है, आयु तेल है और 

सतगुरु हमसूं Ufa करि एक कह्या परसंग। 
बरस्या बादल प्रेम का, भीजि गया सब अंग।।4॥ 


[ 192 ] 


वै दिन कब आवेंगे भाइ । 
जा कारनि हम देह धरी है, मिलिबौ अंगि लगाइ। 
हौ aia जे हिल-मिलि Ga, तन मन प्रान समाइ ॥ 
या कांमनां खरों परिपूरन, समरथ हौ रांम राइ॥ 
मांहि उदासी माधौ चाहे, 
चितवन रेति बिहाइ॥ 
सेज हमारी स्यंघ भई है, 
जब सोऊं तब खाइ॥ 
यहु अरदास दास की सुनिये, 
तन की तपनि वुझाइ॥ 
कहै कबीर मिलै जे साई, 
मिलि करि मंगल गाइ॥ 


[ 193] 
। मेरी अँखियाँ जांन gaia भई | 
देवर ननद सुसर संग तजि करि, हरि पीव Tat गई I 
बालपने के करम हमारे, काटे जानि दई। 
ate पकरि करि किरपा कीन्हीं, आप समींप लई ॥ 4 
पानी की बूँदथे जिनि as साज्या, ता संगि अधिक रई॥ 
दास कबीर पल प्रेम न घटई, दिन-दिन प्रीति नई॥ 


1i [ 194 ] 

| इति बिधि uaa cat लाइ | 

चरन पाषें निरति करि, जिभ्या बिना aor गाइ । 
जहाँ स्वांतिबूँद न सीप साइर, सहजि मोती होइ । 
उन मोतियन मैं नीर पोयो, पवन अम्बर धोइ। 


i आत्मा अक्षय बत्ती है । बिसाहुणाँ = खरीदना | गुरु गरवा मिल्या = गुरु 
if गले मिले | लूंण = नमक | 
Hi 192. स्यंघ = सिंह | 
| l 193. रई = रत हुई । a 

k 194. चरण पाषे तिरति करि = चरणों के da पर नृत्य करो । जिभ्या बिना = 
Ji l CC-0. In Public Domain. Gurukul Kangri Collection, Haridwar 

हाँ धरनि बरषै गगन wit, चन्द-सूरज मेल। 
az मिलि तहाँ जुड़न लागे, करत हंसा केलि। 
एक विरष भीतरि नदी चाली, कनक कलस समाइ | 
पंच सुवटा आइ बैठे, उदै भई बनराइ। 
जहाँ fageat azi लाग्यौ, गगन बैठो जाइ। 
जन कबीर वटाऊवा, fafa मारग लियौ जाइ । 


| 195] 


करो जतन सखी साँई मिलन की। 
गुड़िया गुड़वा सुपलिया, 

तजि दे बुधि लरिकँयाँ खेलन की । 
देवता frat भुइयाँ भवानी 

यह मारग चौरसी चलन की | 
ऊंचा महल अजव रंग ANAT, 

साँई की सेह वहाँ लगी फू.लन की। 
तन-मन-धन सब अपनि कर वहाँ, 

सुरत सम्हार परु पइयाँ सजन की । 
कहैं कबीर निर्भय होय हंसा, 

कुंजी बता द्यौ ताला खुलन की ॥ 


जीभ से उच्चारण किये बिना, सहज भाव से । जहाँ"*"धोइ = स्वाति का 
बूँद, सीपी और सागर के बिना भी एक सहज मोती तुम्हारे पास है । इस 
सहज मोती के पानी से आकाश और हवा को धो दो । यह मोती विरह के 
अश्रु हैं । जहाँ" "केलि = एक ऐसा स्थान है जहाँ पृथ्वी से पानी बरसता 
है और आकाश भींजता रहता है (मूलाधार के रस से सहस्रार सिक्त 
होता है), जहाँ सूर्यं (ताभि के ऊपर का मूलाधार पद्म) और चन्द्र 
(ब्रह्मरन्ध्र ) मिल गये होते हैं और हंस केलि करता हे । एक" *बनराइ = 
एक वृक्ष (शरीर है) जिसमें नदी (कुण्डलिनी) बह रही है जो कनक- 
कलश (सहस्रार) में गिरी है और पाँच सुग्गे (प्राण) उस वृक्ष पर बैठे हैं 
और इनके कारण सारी वनराजि प्रसन्न हुई है। जहाँ ***चाइ = जहाँ से 
बिछुड़े थे वहीं जाकर लगो, शून्य में जाकर बैठो, कबीर बटोही ने रास्ता 
देख लिया है। 


195. गुड़िया' `` सुपलिया = बच्चों के खिलौने (गृहस्थी के द्योतक हैं। ) 

[ 196 ] 


मोरे लगि गये बान सुरंगी हो । 

धन सतगुरु उपदेश दियो है, होइ गयो चित्त भिरंगी हो । 
ध्यान पुरुष की बनी है तिरिया, घायल पाँचों संगी हो ॥ 
घायल की गति घायल जाने, की जाने जात पतंगी हो | 
He कबीर सुनो भाई साधो, fafa दिन प्रेम उमंगी हो ॥ 


[ 197] 
गुरु बड़े भृगी हमारे गुरु बड़े भृगी। 
कीटसों ले भंग कीन्हा आपसों रंगी। 
पाँव alt कोई सब भये भू गी पंख और और रंगी रंगी । 
जाति कुला ना लखें कोई सब भये भृ गी । 
नदी-नाले मिलै गंगै कहलावे गंगी। 
दरियाव-दरिया जा सामने संग में संगी। 
चलत मनसा अचल कीन्ही मन हुआ TAT | 
तत्त में निःतत्त दरसा संग में संगी। 
बंध तें fada कीन्हा तोड़ सब तंगी। 
He कबीर किया अगम गम नाम रेंग रंगी ।। 


[ 198 ] 


पिया मेरा जागे में कैसे सोई री। 
पाँच सखी मेरे संग की सहेली, 
उन रग रंगी पिया रंग न मिली री ॥ 
सास सयानी ननद देवरानी, 
उन डर डरी पिय सार नजानी री। 
- द्वारा ऊपर सेज faai, 
चढ़नसकों मारी लाजल जानी री ॥। 
रात दिवस मोहि कूका मारे, 
मैं नसुनी रचि नहि संग जानी री | 
he कबीर सुनु सखी सयानी, 
बिन सतगुरु पिया मिले न मिलानी री ॥ 


196. पाँचों संगी = पाँव प्राण । 

198. द्वादस ऊपर = 10 इन्द्रियः मन और बुद्धि इन वारहों से परे। रात 
दिवस “जानी री = रात-दिन मेरे हृदय में विरह्‌-वेदना उमड़ती रहती] 

[ 199 ] 


बहुत दिनन की जोवती, वाट तुम्हारी राम | 
जिय तरसँ तुझ मिलन कूं, मनि नाहीं विसराम 1111 
विरहिनि zò भी पड़े, दरसन कारनि राम। 
मूवा पीछे देहगे, सो दरसन केहि काम॥2॥ 
मूवा पीछे जिनि मिले, कहै कबीरा राम। 
पाथर-घाटा-लोह, सव पारस कौणें काम ॥3॥ 
बासरि सुख ना रेणि सुख, ना सुख सुपिने माहि | 
कबीर बिछुट्या रामसूँ, ना सुख धूप न wife ॥4॥ 


[ 200 ] 
परवति परवति में fma, नेन गँवाए रोइ। 
सो बूटी पाऊं नहीं, जातें जीवन होइ॥1॥ 
नेन हमारे afa गए, छिन छिन ate a 
at तूँ मिले न मैं खुसी ऐसी वेदन मुज्झ ।।2॥ 
सुखिया संब संसार है खाये अरु सावे। 
दुखिया दास कबीर है जागे अरु AÀ ॥3॥ 


[ 201 ] 


आइ न सकों GAT सक्‌ न तुज्झ बुलाइ। 
जियरा योंही लेहुगे, विरह तपाइ तपाइ UN 
यहु तन जालौं मसि करूं, ज्यूँ धूवाँ जाइ सरग्गि । 


मति वे राम दया करे, बरसि बुझावे अरि ॥2॥ 


यहु तन जालों मसि करों, frat राम का ATS | 


लेखणि करूँ करंक की, लिखि लिखि राम Tors 11311 


इस तन का दीवा करों, वाती मेलूं जीव। 


लोही सींचौं तेल ज्यू, कव मुख देखों पीव॥4॥ 


करंक = ठठरी | लोही = लहू, रक्त | 

है, पर मैंने उसकी आवाज़ नहीं सुनी और न उसके सहवास को ही जान 


सकी । 
201. वह राम दया मत करे । मैं वह शरीर जलाऊंगी, जलाकर राख कर दूंगी 


ताकि धुआँ आकाश में जाय (और वादल बनकर वही) इस आग को 
बरसकर बुझा दे। विरह की आग से ही वह रस पेदा होगा जो इस ताप 
को बुझा सकेगा । 


७ ७-0. In Public Domain. Gurukul Kangri Collection, Haridwar 


Ei दीदी कक की 


f 


$ 

कै बिरहिन क॑ मींच दे, के आपा दिखलाइ। 
आठ पहर का दाझणाँ, मौपे सहा न जाइ॥5॥ 


[ 202 ] 


कबिरा प्याला प्रेम का, अंतर दिया लगाय। 
रोम रोम में रमि tal, और अमल वया खाय ॥11! 
राता-माता नाम का, पीया प्रेम अघाय। 
मतवाला दीदार का, माँग मुक्ति बलाय॥।2॥ 


[ 203 ] 


ù कबीर, तें उतरि रह, संबल परो न साथ । 
संबल घटे न पगु as, जीव विराने saul 
कबीर का घर सिखर पर, जहाँ सिलहली गेल । 
पाँव न टिके पिपीलिका, खलकन लादे वैल ।।2॥ 


[ 204 ] 


काल खड़ा सिर ऊपरे, जागु बिराने मीत । 
जाका घर है गैल में, सो कस सो निचीत। 


| [ 205 ] 


wife Tat आतम मतवारा। 
पीवत रांमरस करत बिचारा'॥ 
बहुत मोलि Het गुड़ पावा। 
लै कसाब रस राम चुवावा। 
तन पाटन मैं कीन्ह पसारा। 
माँगि माँगि रस dre बिचारा ॥ 
he कबीर फाबी मतवारी। 
पीवत रांमरस लगी खुमारी ॥ 


[ 206 ] 


सव दुनी सयानी मैं बौरा। 
हम fant बिगरी जनि औरा। 


203. सिलहली = पिच्छिल, फिसलने लायक। गैल = रास्ता। खलकन = 
i दुनिया | 
| 205. कसाब = कषाय रस | पाटन = पट्टण, WET | 

मैं नहि बौरा राम कियो बौरा, 
सतगुरु जार गयौ भ्रम ART! 
विद्या न पढ़ वाद नहि जानूं, 
हरि गुन कथत-सुनत arti 
काम-क्रोध दोऊ भये विकारा, 
आपहि आप जरे संसारा ॥ 
मीठो कहा जाहि जो भावै 
दास कबीर राम गुन गावे ॥ 


[ 207] 


नैहर मैं दाग लगाय आय चुनरी । 
ऊ रंगरेजवा के मरम न जाने, 

नहि मिले धोबिया कौन करे उज री । 
तन के कूंडी ज्ञान के सौंदन 

साबुन महँग विचाय या नगरी। 
पहिरि-ओढ़िके चली ससुररिया, 

गौंवाँ के लोग we बड़ी फुहरी । 
कहैँ कबीर सुनो भाई साधो, 

बिन सतगुरु wag नहि सुधरी। 


[ 208 ] 


सील-संतोख ते सब्द जा मुख बसे, संतजन जौहरी ata मानी। 
बदन बिकसित रहै ख्याल आनंद मैं, अधर मैं मधुर मुसकात बानी। 
ata गेले नहीं झूठ बोले नहीं, सुरत में सुमति ale aes ज्ञानी । 
कहत हौं ज्ञान पुक्‍्कारि के सबन सों, देत उपदेस दिल दर्द जानी । 
ज्ञान को पूर है रहनि को सूर है, दया की भक्ति दिल माहि ठानी। 
ओर ते छोर लौं एक रस रहत है, ऐस जन जगत मैं बिरले प्रानी । 
ठग्ग बटपार संसार में भरि रहे, हंस की चाल कहूँ काग जानी। 
चपल और चतुर हैं बने बहु चकिने, वात मैं ठीक पे कपट ठानी। 
कहा तिन सों कहों दया जिनके नहीं, घात aga करें बकुल ध्यानी i 
दुर्मती जीव की दुबिध छूटे नहीं, जन्म जन्मान्त पड़ नर्क खानी । 
काग कूबुद्धि सुबुद्धि पावे कहाँ, कठिन कठोर बिकराल बानी। 
अगिन के पुंज हैं सितलता तन नहीं, अमृत और विष दोऊ एक सानी। 
कहा साखी कहे सुमति जागा नहीं, सांच की चाल बिन धूर धानी। 
सुकृति औ सत्त की चाल साँची सही, काग बक अधम की कोन खानी । 
कहैं कबीर कोउ TIC जन जौहरी, सदा सवधान पियो नीर छानी । 

[ 209 ] 


अपनपौ आप ही बिसरो | 

जेसे सोनहा काँच मंदिर मैं भरमत भूंकि मरो। 
जो केहरि बपु निरखि कूल-जल प्रतिमा देखि परो । 
ऐसे हि मदगज फटिक शिला पर दसननि आनि अरो। 
मरकट मुठी स्वाद ना विसरे घर घर नटत फिरो। 
कह कबीर ललनी के सुवना तोहि काने पकरो। 


[ 210 ] 


दरस दिवाना वावरा अलमस्त फकीरा | 
एक अकेला ह्व रहा अस मत का धीरा ॥ 
हिरदे में महबूबहै हर दम का प्याला। 
पीयेगा कोई जौहरी गुरु मुख मतवाला॥ 
पियत पियाला प्रेम का सुधरे सब साथी। 
आठ पहर झूमत रहै जस मंगल हाथी i 
बंधन काटे मोह के aor निरसंका। 
वाके नजर न आवता क्या राजा रंका। 
धरती का आसन किया तंबू असमाना। 
। चोला पहिरा खाक का रह पाक समाना ॥ 
। सेवक को सतगुरु मिले कछु रहि न तबाही | 
| कह कबीर निज चलो जहेँ काल न जाही ॥ 


[211] 


| गगन की ओट निसाना है। 

| ; दहिने सूर चंद्रका aa, तिनके बीच छिपाना है। 
| “ तनकीकमान ALT का रोदा, सब्द-वान ले ताना है। 
मारत बान बेधा तन ही तन, सतगुरु का परवाना है । 


| 209. सोनहा = कुत्ता । काँच के मन्दिर में कुत्ता अपने ही प्रतिबिम्वो को देखकर 
| भौंका करता है, वेसे ही जीव भी जगत्‌ में अपने ही अनेक प्रतिबिम्बों को 
| अपने से भिन्न समझकर लड़ता फिरता है। केहरि वपु सिंह कुएं में 
iB अपनी परछाहीं देखकर कूद पड़ा था, ऐसी कहानी हे । स्फटिक-शिला में 
i अपनी परछाहीं देख हाथी अपने दाँतों से लड़ने को अड़ जाय | ललनी के 
सुवना (सुंग्गा) = जीव (जो माया के वन्धन में है) 


210, मैंगल = मदमस्त | 

मार्‍या बान घाव नहि तन में, जिन लागा तिन जाना है । 
कहें कबीर सुनो भाई साधो, जिन जाना तिन माना है 1 


[ 202 ] 
मन मस्त हुआ तव क्यों बोले | 
हीरा पायो गाँठ गठियायो, वार वार वाको क्यों खोले । 
हलकी थी जव चढ़ी तराज, पुरी भई तब क्यों तोले। 
सुरत Hart भई मतवारी, मदवा पी गई बिन तोले। 
हंसा पाये मानसरोवर, ताल-तलैया क्यों डोले। 
तेरा साहब है घट माँही, बाहर नेना क्यों खोले । 
He कबीर सुनो भाई साधो, area मिलि गये तिल ओले ॥ 4 


265] 
सोच-समझ अभिमानी, चादर भई है पुरानी। 
टुकड़े-टुकड़े जोडि जगत-सों, सीके अग लिपटानी। 
कर डारी मेली पापन-सों, लोभ-मोह में सानी। 
ना यहि लग्यौ ज्ञान के सावुन, ना धोई भल पानी । 
सारी उमिर ओढते बीती, भली बुरी नहि जानी। 
संका मान जात जिय अपने, यह है चीज बिरानी | 
कहत कबीर धरि राखु जतन से फेर हाथ नाहि आनी ॥ 


[ 214] 


जियरा मेरा फिरे रे उदास। 
राम विना निकसि न जाई सास, 
अजहूँ कौन आस | 
जहाँ-जहाँ जाऊ राम मिलावे न कोई। 
कहौ संतो कँसे जीवन होई ॥ 
जरै सरीर यहु तन कोई बुझावें। 
अनल दहै निस. नींद न आवे ॥ 
चंदन घसि-घसि अंग लगाऊ। 
राम विना दारुन दुख पाऊं it 
सत-संगति मति मन करि धीरा । 
सहज जानि भजे राम कबीरा॥ 


6 
212. मदवा!*'तोले = विना तोले अपरिमित मद पी गयी । ओले = ओट में । 

[ 215 ] 
इब न रहूँ माटी के घर में, 
इब मैं जाइ रहूँ मिलि हरि Fu 
छनहर घर अरु झिरहर टाटी; 
घन गरजन कंप मेरी छाती॥ 
दसवे दारि लागि गई तारी, 
दूरि गवन आवन भयौ भारी॥ 
चहु दिसि बैठे चारि पहरिया, 
Hre जागत मूसि गये मोर नगरिया ।। 
! X कहे कबीर सुनहु रे लोई, 
भाँनड़ घडण संवारण सोई ॥ 


[ 216 ] 

सेजे रहेँ नैन नहीं zat 
ag दुख कासों कहुँ हो दयाल ॥ 

सासु को दुखी सुसर की प्यारी, 
जेठ क॑ तरसि डरौं रे॥ 

| ननद सुहेली गरव गहेली, 
| देवर के विरह जरों हो दयाल hi 

बाप सवन को करै लराई, 
माया सोउ मतवाली ॥ 

सगो भईया लै सलि चढ़िहूं, 
| तब ह्वे हँ ate पियारी॥ 

ii सोचि बिचारि देखो मन साँहीं 
||| औसर आइ वन्य रे॥ 


Hil 215. इव> अब माटी का घर = भौतिक शरीर । छिनहर = टूटा-फूटा । 
||| झिरहर = जर्जर | दसवें दारि = दसवें मुकाम पर । चार पहरिया = चार 
| पाहरू (मन, बुद्धि, चित्त, अहंकार )। भाँनड़ घडण = तोड़ना और गढ़ना। 
$ 216. सलि = चिता पर; माया = माता । 

i जैप्ता कि पहले ही बताया गया है ये पद समासोक्ति-पद्धति पर लिखे गये 
d हैं प्रत्येक शब्द का लक्ष्याथे खोजना सब समय ठीक नहीं होता । सास- 
Hi - ससुर, जेठ आदि पद केवल नाना प्रकार के भय, मोह भौर लाज के 
| fiT हैं | 

me कबीर, सुनहु मति सुन्दरि, 
राजा राम रमूं रे॥ 


1 219 i 


पीले प्याला हो मतवाला, प्याला नाम अमीरस का रे। 
वालपना सब Afa गँवाया, तरुन भया नारी बस का रे । 
fara भया कफ-वाय ने घेरा, खाट पड़ा न जाय खसका ZI 
नाभि कॅवल विच है कस्तूरी, जेसे मिरग फिरे वन का रे । 
बिन सतगुरु इतना दुख पाया, वेद मिला नाहि इस तनका रे | 
माता पिता वंधु सुत तिरिया, संग नहीं कोइ जाय सका रे। 
जव लग जीवे गुरु गुत लेगा, धन जोवन है दिन दस का रे। 
चौरसी जो उवरा चाहे, छोड़ कामित का चसका रे। 
कहै कबीर सुनो भाई साधो, नख-सिख पूर रहा विस का रे। 


[ 218 ] 


खेल ले नेहरवा दिन चार। 

पहिली पठौनी तीन जन आये, नौवा amga बारि। 
बावुलजी मैं पेयाँ तोरी लागौं, अबकी गवन दे टारि॥ 
दुसरी पठौनी आपै आये, लेके डोलिया कहार। 
धरि बहियाँ डोलिया बँठारिन, कोउ न at गोहार।। 
ले डोलिया जाइ बन में उतारिन, कोई नहीं संगी हमार | 
कहैं, कबीर सुनो भाई साधो, इक घर हैं दस ZIT 


[ 219 ] 
मैं भवरा तोंहि बरजिया, वन-बन वास न लेय। 
अटकेगा कहु वेल से, तड़पि-तइपि जिय देय॥1॥ 
बाड़ी के बिच भवरा था, कलियाँ लेता बास। 
सो तो भंवरा उड़ि गया, तजि वाड़ी की आस ॥2॥ 


[ 220] 


चलती चक्की देखि के, दिया कवीरा रोय। 
दुइ पट भीतर आय के, सावित गया न कोय ॥ 11 
भाई बीर बटाउआ, भरि-भरि नेन न रोय। 
जाका था सो ले लिया, दीन्हा था दिन दोय ॥21 


219. भवरा = मुग्ध जीव | बाड़ी = संसार-ताटिका | 

[ 221] 
देह धरे का दंड है, सब काहू को होय । 
ज्ञानी भुगत ज्ञान करि, मूरख भुगते रोय ॥ 11 
तकत तकावत तकि रहे, सके न AAT मारि। 
सवै तीर खाली परे, चले कमानी डारि ॥2॥ 


[ 222] 


सुपने में साई मिले, सोवत लिया जगाय। 
आँखि न ala डरपता, मत सुपना @ जाय ॥ 111 
साई केरे बहुत गुन, लिखे जो हिरदे माँहि। 
पिऊं न पानी डरपता, मत वे धोये जांहि 1121 


[ 223 ] 


अनप्रापत वस्तु को कहा तजे, प्रापत को तजे सो त्यागी है | 
सु असील तुरंग कहा फेरे, अफतर फेरे सो बागी है। 
जगभव का गावना कया गावे, अनुभव गावे सो रागी है। 
बन गेह की बासना नास करे, कब्बीर सोई बैरागी है ।। 


[ 224 ] 


तोको पीब मिलेंगे dae के पट खोल रे। 
| घट-घट में वही साई रमता, कटुक बचन मत बोल रे । 
| धन-जोबन को गरव न कीजै, झूठा Tata चोल रे । 
सुन्न महल में दियना वार ले, आसा सों मत डोल रे । 
जोग जुगत सो रंगमहल में, पिय पाई अनमोल रे। 
कहँ कबीर आनंद भयो है, वाजत अनहद ढोल रे। 


| [ 225 ] 

| पाया सतनाम गरेकै हरवा | 

साँकर खटोलना रहनि हमारी, gat gat पाँच कहँँरवा। 
ताला कुंजी हमें गुरु दीन्ही, जब चाहों तब खोलौं किवरवा । 


| 223. अनप्रापत = जो मिला नहीं । असील तुरंग = खानदानी घोड़ा । अफतर 

| _ > बिगड़ेल। बागी = बाग पकडनेवाला सवार | जगभव = संसार का 
अनुभव | वत'*'करे घर में बना हुआ भी घर की वासना जो त्याग 
करे या वत और गृह दोनों की वासना जो त्याग करे | 

25, साँकर खटोलना = सँकरा खटोला | 

प्रेम प्रीति की चुनरी हमारी, जब चाहों तव नाचौं सहरवा | 
He कबीर सुनो भाई साधो, बहुरि न ऐवं एही नगरवा ॥--95 


[ 226] 
मुरसिद नेंनों बीच नवी है । 
स्याह सपेद fadi विच तारा, अवगति अलख रबी है । 
आँखी मद्धे पाँली चमके, पाँखी मद्धे द्वारा । 
तेहि द्वारे दुर्बीन लगावै, उतरे भवजल पारा। 
सुन्न सहर में वास हमारी, तहेँ सरबंगी जावै। 
साहब कबीर सदा के संगी, सब्द महल ले ara I 


02271 


पिया ऊँची रे अटरिया तोरी देखन चली । 
अँची अटरिया जरद किनरिया, लगी नाम की डोरी। 
चाँद सुरज सम दियना वरतु है, ता बिच भूली डगरिया । 
पाँ पचीस तीन घर बनिया, मनुवाँ है चाधरिया। 
मुन्सी है कुतवाल ग्यान को, ag दिस लागी वजरिया । 
आठ मरातिब दस दर्वाजा, at में लगी किवरिया। 
खिरकी बैठ गोरी चितवन लागी, उपराँ झाँप झोपरिया | 
हत कबीर सुनो भाई साधो, गुरु के चरण बलिहरिया । 
साध संत मिलि सौदा करिहैँ, झींखें मूरक अनरिया ॥ 


[ 228 ] 


agat से आयो अमर वह देसवा । 
पानी न पान धरती अकसवा, चाँद न सूर न रैन दिवसवा | 


226. मुरसिद = मुरशिद, उपदेशक । नबी = रसूल । रबी = रब, पालनकर्ता । 
भाव यह है कि ऐ मुरशिद, रसूल तुम्हारी आँखों के भीतर है । ईश्वर इन 
आँखों में स्याह-सफेद हिस्सों के बीचवाली तारा के पीछे अविगत अलक्ष्य 
होकर वत्त॑मात है--वही आँखों को देखने की शक्ति देता है। पाँखी = 
पक्षी । आँखों में दूरदर्शक यन्त्र लगाकर देखने से ही भवसागर के पार 
उतरता सम्भव है। मेरा वास उस शून्य शहर में है जहाँ सर्वागीण 
(सम्पूर्ण अखण्ड) भाव से गाया जाता है । 

227. पाँच प्राण; पच्चीस तत्त्व; तीन गुण । आठ मरातिब = मरातिब महल 
के खण्डों को कहते हैं । आठ से आठ धातुओं का तात्पर्य है। सात धातुओं 
के साथ केश मिलाकर आठ धातु होते हैं (दे. ऊपर 135बें पद की 

बाम्हन छत्री न सूद्र बेसवा, मुगल पठान न सैयद सेखवा | 
आदि जोति नहि गौर गनेसवा, ब्रह्मा बिस्तु महेश न सेसवा | 
जोगी न जग्रम मुनि दुरबेसवा, आदि न अंत न काल कलेसवा | 
दास कबीर ले आये सँदेसवा, सार सब्द गहि चलौ वहि देसवा। 


[ 229 ] 
साहेब है रंगरेज चुनरी मेरी रंग डारी। 
स्याही रंग छुड़ायके रे दियो मजीठा रंग। 
धोय से छूटे नहीं रे दिन दिन होत सुरंग॥ 
भाव के कुंड नेह के जल मैं प्रेम रंग देइ बोर । 
दुख देह मैल लुटाय दे रे खूब रंगी झकझोर ॥ 
साहिब ने चुनरी रंगी रे पीतम चतुर सुजान। 
सबकुछ उन पर बार दूं रेतन मन धन और प्रान ॥ 
कहैं कबीर रंगरेज पियारे मुझ पर हुए दयाल। 
सीतल चुनरी ओढ़ि के रे भई हौं मगन निहाल ॥ 


[ 230 ] 


हद चले सो मानवा, बेहद चले सो साध | 
हद बेहद दोऊ तजे, ताकर मता अगाध ॥ 


[231] 
गगन दमामा बाजिया, पडत निसाने घाव । 


खेत पुकारे सूरमा, अब लड़ने का दाँव ॥ 11 
जा मरने से जग डरै, सो मेरे आनन्द । 


कब मरिहों, कब देखिहौं, पूरन परमानन्द ॥ 2॥ 


[ 232 ] 

अब गुरु दिल में देखिया, ग।वत को कछु नाहि। 
कबिरा जब हम Wad, तब जाना गुरु नाहि॥ 11) 
सुन्न मेंडल में घर किया, बाजे सब्द रसाल। 

रोम रोम दीपक भया, प्रगटे दीन दयाल ॥ 2॥ 


टिप्पणी) | दस दरवाजा = दो नेत्र, दो कान, दो नासा-छिद्र, मुख, मूत्र- 
fl द्वार, मलद्वार और ब्रह्मरन्ध | इनमें प्रथम नौ में fears लगे हैं, प्र।णा- 
Hi. | याम के द्वारा योगी इन्हें बन्द कर सकता है। 

सुन्न सरोवर मीन मन, नीर तीर सव देव। 
सुधा सिधु सुख विलसही, विरला जाने भेव ॥ 3॥ 


[233 ] 
लिखा लिखी की है नहीं, देखा देखी बात। 
दुलहा दुलहिनि मिलि गये, फीकी परी वरात ॥ 11 
कागद लिखें सो कागदी, की व्यवहारी जीव | ; 
आतम दृष्टि कहा fag, जित देखे तित पीव ॥ 2 ॥ 


[ 234 ] 
लाली मेरे लाल की जित देखों तित लाल। 
लाली देखन मैं गई, मैं भी हो गई लाल 11 1 ॥ 
जिन पावन मुइ बहु फिरे, aH देस बिदेस। 
पिया मिलन जव होइया आँगन भया बिदेस ॥ 2 1। 


॥ 2355) 
sate समाना आप में, प्रगटी जोति अनंत । 
साहेव सेवक एक सँग, खेलें सदा वसन्त ॥॥ 11 
जोगी हुआ झलक लगी, मिटि गया एंचातान। 
sate समाना आप में, हुआ ब्रह्म समान॥ 2॥ 


[ 236 ] 

सखि, वह धर सबसे न्यारा, जहाँ पुरन पुरुष हमारा ॥ 
जहाँ न सुख-दुख साँच-झूठ नहि पाप न पुन्न पसारा । 
नहि दिन रेन चंद नहि सूरज, विना जोति उजियारा ॥ 
नहि तहेँ ग्यान-ध्यान नाहि जप-तप वेद-कितेब न बानी । 
करनी, धरनी, रहनी, गहनी ये सब उहा हेरानी॥ 
धर नहि अधर न बाहर-भीतर, पिङ-ब्रह्मण्ड कछ नाहीं । 
पाँच तत्त गुन तीन नहीं तहे, साखी सब्द न ताहीं॥ 
मूल न फूल बेल नहि बीजा, विना वृच्छ फल सोहै 
ओहं-सोहं अध ऊरध नहि, स्वासा लेखन को 
नहि निरगुन नहि अविगत भाई, नहि सूछम-अस्थल । 
नहि अच्छर नहि अवगत भाई, ये सब जग के मूल ॥ 
जहाँ पुरुष तहेँवा कछु नाहीं कह कबीर हम जाना। 


हमरी संन लखे जो कोई, पावे पद निरवाना॥ 231 


236. ओहुं=ओंकार। 

[ 237 ] 


हेरत हेरत हे सखी, रह्या कबीर हिराइ। 
बूंद समानी समॅद में, सो कत हेरी जाइ॥ 1॥ 
हेरत हेरत हे सखी, रह्या कबीर हिराइ। 
BRS समाना बूँद में, सो कत STAT जाइ॥ 31 


[238 ] 
हदे छाँड़ि बेहदि गया, हुआ निरंतर बास । 
केबल जु फूल्या फूल बिन, को निरषे निज दास ॥ 11 
कबीर मन मधुकर भया, भया निरंतर बास। 
कंवल जु फूल्या जलह बिन, को देखे निज दास । 2 ॥ 
अंतरि केवल प्रकासिया, ब्रह्म-वास ae होइ । 
मन भवरा तहेँ लुबधिया, जाणंगा जन कोइ॥ 3॥ 


[ 239 ] 

हद्द छाँड़ि बेहद गया, किया सुंन्नि असनान । 

मुनि जन महल न पावई, तहाँ किया विश्राम ॥ 11 
देखो कर्म कबीर का, कछु पूरव-जनम का लेख | 
जाका महल न मुनि लहैं, सो दोसत किया अलेख ॥ 2 ॥ 


[ 240 | 


नींव fam देहरा, देह बिहूंगा देव । 
कबीर तहाँ बिलंबिआ, करे अलख की सेव ॥ 1॥ 
देवल Hie देहरी, तिल जे है बिसतार। 

ti) até पाती माहि जल, ATS पूजणहार || 2॥ 


[ 241] 
तूं तूं करता तुझ गया, मुझ में रही न हूँ । 


i वारी फेरी बलि गई, जित देखों तित तूं ॥ 11 
fi लंबा मारग दूरि घर, विकट पंथ बहु भार । 


कहो सतो क्यूं पाइए, दुरलभ हरि-दीदार 1 21 


240. नींव agm देहरा = विना नींव का देवालय । देहरी = देहली ATE 
जल = उसी में पत्र-पुष्प और उसी में जल । 
241. हूँ = अहंभाव | 

[ 242 ] 


अगम अगोचर गमि नहीं, तहाँ जगमगै जोति। 
| कवीरा बंदगी, पाप-पुन्न नहीं होति॥ 11 


[ 243 ] 
दौकी दाधी लाकड़ी, ठाढ़ी करै पुकार । 
मति वसि पडो लुहार के, जाले दूजी बार ॥ 1 11 
जो अग्य सौ atad, Beat सो कुम्हलाइ 
जो चिणियाँ सो ढहि पड़े, जो आया सो जाइ॥ 2॥ 
[ 244 ] 
दूर वे दूर वे दूर वे दूरमति, दूर की बात तोहि बहुत भावे । 
अहै हज्जूर हाजीर साहब धनी, दूसरा कौन कहु काहि गावे ॥ 
छोड़ दे कलपना दूर को धावना, राज तजि खाक मुख काहि लावे । 
पेड़ के गहे तें डार-पल्लव मिले, डार के गहे-नहि पेड़ पावे ॥ 
डार औ पेड़ और फूल-फल प्रगट है, मिले जब गुरू इतनी लखावे | 
संपति-सुख-साहबी छोड़ जोगी भये, सून्य की आस बनखंड जाबे।। 
कहहि कब्बीर बनखंड से क्या मिले, दिलहि को खोज दीदार पावे । 


[ 245 ] 
मालन आवत देख करि, कलियाँ करी पुकार | 
फूले फूले चुनि लिए, काल्हि हमारी बार ॥ 11 
फागुन आवत देखि करि, बन सूना मन माँहि। 
ऊंची डाली पात हैं, दिन दिन पीले थाँहि ॥ 21 
पात अड़ेता at कहै, सुन तरवर बनराइ। 
aah fags ना मिलें, कहि दूर पड़ेंगे जाइ॥ 31 


[ 246 ] 


कहना था सो कह दिया, अब कछु कहा न जाय। 
एक रहा दूजा गया, दरिया लहर समाय॥ 1 ॥ 


243. दौकी दाधी = दावरिन की जली हुई। आँथबे = अस्त होता है! 


fafat = जो चुना गया । 
246. उनमुनि = समाधि। चाँदबिहूना चाँदना = 
धर्ममेघ (दे. पद 68 की टिप्पणी) । 

उनमुनि सों मत लागिया, गगनहि पहुंचा आय। 


चाँद-विहूना चाँदना, अलख निरंजन राय॥ 2॥ 


गगन गरजि बरसे अमी, बादल गहिर गँभीर। 


ag fafa दमके दामिनी, vit दास कबीर॥ 31 


[ 247 ] 

अरे इन दोहुन राह न पाई | 

हिंदू अपनी करे बड़ाई गागर छुवन न देई। 
वेस्या के पाइन-तर ala यह देखो हिंदुआई। 
मुसलमान के पीर-ओलिया मुर्गी मुर्गा खाई। 
खाला केरी बेटी ब्याहैं घरहि में करे सगाई । 
बाहर से इक मुर्दा लाये धोय-धाय चढ़वाई। 
सब सखियाँ मिलि जेवन बैठीं घर-भर करै बड़ाई | 
gga की हिदुवाई देखी तुरकन की तुरकाई। 
He कबीर सुनो भाई साधो कौन राह | जाई | 


[ 248 | 


साधो, एक आपु जग माहीं । 

जादू करम-भरम है किरतिम ज्यों दरपन में छाहीं। 
जल-तरंग जिमि जल तें उपजे फिर वा माहि रहाई। 
काया आई पाँच तत्त की बिनसे कहाँ समाई। 
या fafa सदा देह गति सबको या fafa मर्नाह बिचारो । 
आया होय न्याव करो न्यारो परम तत्त निरवारो। 
सहजे रहै समाय सहज में ना कहुँ आय न जावे। 
धरे न ध्यान करे नाहि जप-त्प राम-रहीम न गावे। 
तीरथ-बरत सकल परित्यागे सुन्न डोर नहि लाबे। 
यह धोखा जब समझि परे तब पूजे काहि पुजावे॥ 
जोग, जुगत में भरम न छूटे जब लग आप न gA । 
कह कबीर सोइ सतगुरु पूरा जो कोइ समझे DA ॥ 


[ 249 ] 

(भाई रे) दुई जगदीश कहाँ ते आया, कहु कवने भरमाया। 
अल्लह-राम-करीमा केसो, (ही) हजरत नाम धराया ॥ 
गहन! एक कनक तें Weal, इनि महेँ भाव न दूजा | 
कहून-सुनन को दुरं करि पापिन, इक निमाज इक पूजा ॥ 

वही महादेव वही महंमद, ब्रह्मा-आदम कहिये। 
को हिंदू को ger कहावे, एक fafi पर रहिये i 
वेद-कितेव पढ़े वे कुतुबा, वे मोलाना वे पाँडे। 
वेगरि बेगरि नाम धराये, एक मटिया के भांडे ॥ 
कहेहि कबीर वे दूनों भूले, रामहि frag न पाया । 
वे खस्सी वे गाय कटावे, वादहि जन्म Ñam ॥ 


[ 250 ] 


संतो, राह दुनो हम डीठा । 

हदु-तुरुक हटा नहि माने, स्वाद सबन्हि को मीठा ॥ 
2g बरत-एकादसि साधे, दूध-सिंघारा सेती। 
अन को त्यागे मन को न हटके, वारन करें सगोती ॥ 
तुरक रोजा-नीमाज गुजारे, बिसमिल बाँग पुकारें। 
इनकी भिस्त कहाँ तें होइहै, ath मुरगी मारें॥ 
fag की दया मेहर तुरुकन की, दोनों घट सों त्यागी । 
वे हलाल के झटके मारे, आगि gar घर लागी ॥ 
हिंदु-तुरुृक की एक राह है, सतगुरु इहै बताई। 
Hele कबीर सुनहु हो संतो, राम न कहेउ खुदाई ॥ 


[ 251] 


बन्दे तोहि बन्दिगी सों काम, हरि बिन जाँनि और हराम । 
gfe चलणाँ कूंच बेगा Set नहीं मुकाम ॥ 

इहाँ नहीं कोई यार दोस्त, गाँठि गरथ ना दाम। 

एक एकै संगि चलणाँ, बीचि नहीं विश्राम ॥ 
संसार-सागर विषम तिरणाँ, सुमरि लै हरि-नाम | 

कहै कबीर तहाँ जाइ रहणा, नगर बसत निधाँन॥ 


1252] 


वेद-कतेब इफतरा भाई दिल का फिकर न जाई। 
टुक दम करारी जो करहु हाजिर हजूर खुदाई ॥ 
बंदे खोजु दिल हर रोज ना फिरि परेसानी माहि। 
इह जु दुनिया सहरु मेला दस्तगीरी नाहि॥ 


251. कूंच वेगा = अपरिचित स्थान की यात्रा । 
252. इफतरा = मिथ्या । दरोग = झूठ । हक = सत्य | खालिक = सृष्टिकर्त्ता। 
खलक = जगत्‌ । 

दरोग पढ़ि पढ़ि खुशी होइ बेखबर बाद बकाहि। 
हक सच्चु खालक खलकम्या ने स्याम मूरति नाहि॥ 
आसमान म्याने लहँग दरिया गुसल करद न बूद। 
करि फिकरु दाइन लाइ चसमे जह dat मौजूद ॥ 
अल्लह पाक पाक है सक करो जो दूसर होइ। 
कबीर कर्म करीम का उहु करे जाने सोइ॥ 


[253] 

मन, तुम नाहक दुंद मचाये । 

करि असनान oat नहि काहू, पाती फूल चढ़ाये। 
मूरति से दुनिया फल मागे, अपने हाथ बनाये। 
यह जग पूजे देव-देहरा, तीरथ-वरत्ते-अन्हाये। 
चलत-फिरत में पाँव थकित भे, यह दुख कहाँ समाये। 
झूठी काया झूठी माया, झूठे झूठे झूठल AMA! 
बाँझिन गाय दूध नहि देहे, माखन कहँसे पाये। 
सांचे के संग सांच वसत है, झूठे मारि हटाये। 
कहै कबीर जहाँ सांच वस्तु है, सहजे दरसन पाये ॥ 


[ 254 ] 

यह जग अंधा मैं केहि समझावों | 
इक-दुई हों उन्हें समुझावों सब ही भुलाना पेट के धंधा । 
' पानी के घोड़ा पवन असवरवा ढरकि परै जस ओस के बुंदा । 
गहरी नदिया अगम वहै धरवा खेवनहारा पड़िगा war । 
घर की वस्तु निकट नहि आवत दियना बारि के Seat अंधा | 
लागी आग सकल बन जरिगा बिन गुरुग्यान भटकिया बंदा । 
र्ण कहै कबीर सुनो भई साधो इक दिन जाय लँगोटी झार बंदा | 


[ 255 ] 


बाजन दे बाजंतरी, कलि ककुही जनि छेड़। 
तुझे बिरानी का परी, अपनी आप निबेर ॥1॥ 


| 
| 254. पानी कै घोड़ा = क्षणभंगुर शरीर | प्रवन-असवरवा = प्राण । गहरी 


नदी > माया प्रवाह | खेवनहारा = जीवात्मा। AR अंधा = घर में पड़ी 
हुई वस्तु के नजदीक तो जाता नहीं, यह अन्धा (मुग्ध मनुष्य) सारी 
दुनिया में उसे दिया जलाकर खोजता फिरता है। लागी आग = मोह की 
आग लगी हुई है। ; me 

255. बाजंतरी = यन्ती, atom कलि ककुही > निकृष्ट वाद्य । टीकाकारों 

देस-विदेसन हौं फिरा, गाँव गाँव की खोरि। 
ऐसा जियरा ना मिला, लेवे फटकि पिछोरि॥2॥ 
[ 256 ] 
शून्य मरे, अजपा मरे, अनहद हू मरि जाय | 
राम-सनेही ना मरे, कह कवीर समुझाय॥ 
००० 
| 
| 
| 
का कहना है कि बाजन्तरी से संसार के लोगों की नाना मतवाली वाणी 
और कलि ककुही से बेदुआ शास्त्री पुराणिक आदि का तात्पर्यं है ( त्रिज्या. 
प. 647), परन्तु सीधा अर्थ यह जान पडता है कि तेरे भीतर जो उत्तम 


आनन्द-ध्वनि है उसे ही बजने दे, दुनियावी टण्डों में न पड़। तुझे दूस रों की 
| पड़ी है, अपनी ही सम्हाल ! विश्व. में कलि-कुकुरी पाठ है और अर्थ यह 
किया गया है कि यह शरीर यन्त्र (वीणा) है और बजानेवाले के अधीन 
है । वह जैसा चाहेगा, बजायेगा। तू मन को “जो बैकल कुकुरियों के समान 
है', मत छेड, नहीं तो उसका विष तुझे भी बेकल कर देगा। 

256. राम के प्रति प्रेम भक्तिशुन्य समाधि, अजपाजाप और अनहुद नाद की 
अनुभूति की अपेक्षा अधिक महत्त्वपूर्णं और शाश्वत है । 

कबीरपन्थ का उपेक्षित साहित्य 


कबीर उत्तर-मध्ययुग के अत्यन्त प्रभावशाली धर्मनेता थे | उनकी वेधक दृष्टि, 
उदात्त चिन्तन, प्रेरक व्यक्तित्व और मता छोड़नेवाली शेली ने उन्हें मध्ययुग का 
सबसे बड़ा मस्तमोला धर्मगुरु बना दिया है । सारे भारतवर्ष में उन्हें सम्मानपूर्वक 
स्मरण किया जाता है । मस्ती, HASTA स्वभाव और सबकुछ को झाड़-फटकार- 
कर चल देनेवाले तेज ने कबीर को हिन्दी-साहित्य का अद्वितीय व्यक्ति बना दिया 
है। उनकी वाणियों में सबकुछ को छाकर उनका सर्व॑जयी व्यक्तित्व विराजता 
रहता है। उसी ने कबीर की वाणियों में अनन्य साधारण जीवन-रस भर दिया है । 
कबीरदास के इस गुण ने AHS वर्ष से उन्हें साधारण जनता का नेता और साथी 
बना दिया है | वे केवल श्रद्धा और भक्ति के पात्र ही नहीं, प्रेम और विश्वास के 
आस्पद भी बन गये हैं । सच पूछा जाय तो जनता कबीरदास पर श्रद्धा करने की 
अपेक्षा प्रेम अधिक करती है, इसीलिए उनके सन्त-रूप के साथ ही उनका कवि-रूप 
बराबर चलता रहता है। वे केवल नेता और गुरु नहीं हैं, साथी और मित्र भी हैं । 

नये सिरे से जिन लोगों ने उनकी वाणियों का अध्ययन आरम्भ किया है, वे 
प्रायः साहित्यिक रुचि के लोग हैं और उनके सामने सबसे बड़ी समस्या उनकी 
प्रामाणिक रचनाओं की खोज है । अत्यन्त प्रभावशाली धर्मनेता होने के कारण 
उनके नाम पर बाद में भी रचनाएँ होती रही हैं और ऐसी रचनाओं की मात्रा 
बहुत अधिक है । स्वाभाविक ही है कि उनके सन्देश और व्यक्तित्व की सही 
धारणा के लिए उनकी प्रामाणिक रचनाओं की खोज की जाये । परन्तु ऐसा करने 
से बहुत-सी रचनाएँ, जिनका धर्म-साधना के इतिहास में महत्त्वपूर्ण योगदान हो 
सकता है, उपेक्षित रह गयी हैं । यह सिद्ध हो जाने पर भी कि अमुक-अमुक रचनाएँ 
परवर्ती हैं और इसीलिए कबीर की प्रामाणिक वाणियों में उनकी गिनती नहीं हो 
सकती, उनकी उपेक्षा हमारे सांस्कृतिक और घर्म-साधना-विषयेक इतिहास की 
अनेक महत्त्वपूर्ण कड़ियों से बंचित कर सकती है। साहित्यिक दृष्टि से उनका 
उतना मुल्य नहीं हो सकता, पर मध्यकालीन घामिक आन्दोलन का सही चित्र 

प्रस्तुत करने में उनका योगदान हो सकता है । 
पिछले दो हजार वर्षा में अनेक नवीन जातियों का आगमन इस देश में हुआ 
है। अनेक पुरानी जातियों का (जिनमें बहुत-सी नवीन रूप में आर्य भाषा-भाषी 
बनी थीं और पहले कभी किरात, द्रविड़ या कौल जातीय भाषाएँ बोलती थीं) 
अभ्युत्थान हुआ है और अनेक प्रतिभा-सम्पन्न विचारकों का प्रादुर्भाव भी हुआ है । 
उनके आगमन रो हमारी भाषाओं में, अभिव्यक्ति-शेली में, उपासना-विधियों में 
महत्त्वपूर्ण बाह्य परिवर्तेन हुए हैं। उन्हें भूलाया नहीं जा सकता । मूल जीवन- 
दृष्टि को इन argadi ने नये-नये रूपों में सजाने का प्रयत्न किया है। हठयोग 
और कुण्डलिनी योग पर अधिक जोर देने के कारण नवीन साधना-मार्गो का 
प्रवत्तन हुआ है। अनेक वेद-विरोधी वामपन्थों के अभ्युदय से जीवन-दर्शन और 
आचार-परम्परा में आपात दृष्टि से एकदम भिन्न और उल्लेखयोग्य परिवर्तन हुए 
हैं। पर सब मिलाकर ये मार्ग सर्व-भारतीय जीवन-दृष्टि में बहुत अधिक विकार 
नहीं ला सके हैं। कभी इस देश में, कभी उस प्रदेश में, एक-एक अंगों पर अधिक 
बल देने के कारण ऐसा लग सकता है कि बहुत-कुछ परिवर्तन हो गया है, पर 
विश्लेषण और विवेचन के ऊपरी आवरण का विमोचन होते ही मूल भारतीय 
जीवन-दर्शन स्पष्ट हो सकता है | वस्तुतः बंगाल में मध्यकाल में जो साहित्य लिखा 
गया और उन क्षेत्रों में, जिन्हें हिन्दी भाषा-भाषी कहा जाता है, परस्पर इतना 
साम्य है कि उनको विशेषताओं का अध्ययन दोनों को एकसाथ पढ़े बिना हो ही 
नहीं सकता । मैंने बहुत पहले जोर देकर कहना चाहा था, कि हमारी भाषा का 
पुराना साहित्य प्रान्तीय सीमाओं में बेधा नहीं है । आपको यदि हिन्दी-साहित्य का 
अध्ययन करना है तो उसके पड़ोसी साहित्यों-बॅगला, उडिया, मराठी, गुजराती 
नेपाली--आदि के पुराने साहित्य के बारे में जानना जरूरी है। 
हमारे देश का सांस्कृतिक इतिहास इस मजबूती के साथ अदृश्य काल-विधाता 
के हाथों सी दिया गया है कि उसे प्रान्तीय सीमाओं में बाँधकर सोचा ही नहीं जा 
सकता | उसका एक टाँका काशी में मिल गया, तो दूसरा बंगाल में, तीसरा उड़ीसा 
में, और चोथा महाराष्ट्र में मिलेगा। और यदि पाँचवाँ मलाबार या सीलोन में 
मिल जाय तो आश्चर्य करने की कोई वात नहीं है । 'जेन पुरातन-प्रबन्ध' में 'तील- 
qe’ नामक दाशेनिकों की कहानी है । उसमें बताया गया है कि स्त्री-पुरुष के नग्न 
जोड़े एक नील वस्त्र में आवृत रहते थे और भोग-परक धर्म का उपदेश देते थे। 
राजा भोज ने उनका उच्छेद करा दिया था । बहुत दिनों तक इन नील-पटों के . 
विषय में कुछ जाना नहीं जा सका । जन-प्रवन्ध के लेखक ने इनका जो घुणित रूप 
खींचा है, उससे इनके वास्तविक रूप का विचार नहीं किया जा सकता। यदि 
हिन्द्र आचायों के विरोधी विचारों के आधार पर ही बौद्ध-मत का रूप देखने का 
प्रयत्न किया जाता तो वह्‌ चित्र कितना विकृत होता ! विरोधियों के मत से किसी 
के मत का वास्तविक रूप नहीं समझा जा सकता | हिन्दी में चर्पटीनाथ का यह पद 

j एक इवेत जटा एक पीत पटा। 
; एक तिलक जनेऊ लम्ब जटा ॥ 
एक नील पटा मत अट्ट पटा। 
भ्रम जाल जटा भव gg अटा ॥ 

ह पद मैंने तरन-तारन से प्रकाशित 'प्राण-साँकली' नामक ग्रन्थ से उद्धूत 
किया है जो सिक्खों के एक सम्प्रदाय में गुरु नानक की वाणी के खूप में समादृत 
है । इस पद में नील-पटों को संसार के बाजार में भरमनेवाले, भ्रमजाल से जकडे 
हुए, अटपटे मत को माननेवाले कहकर स्मरण किया गया है। इस प्रकार के एक 
नीलवस्त्रधारी सम्प्रदाय का पता पं. राहुल सांस्कृत्यायन ने सिंहल के 'निकाय-संग्रह' 
से उद्धूत किया है और उस विवरण से पता चलता है कि ये नीलपट वज्त्रयानियों 
से या तो अभिन्न हैं, या मिलते-जुलते हैं । सिहल का विवरण न मिलता तो इसके 
बारे में हम अन्धकार में ही रहते । श्री क्षितिमोहन सेन ने गोरखनाथ और माया के 
संवाद-रूप में प्रचलित एक पद पूर्वी बंगाल में सुना था, उससे मिलता-जुलता पद 
राजस्थान में दादू के नाम से प्रचलित देखकर उन्हें AAA हुआ था; पर वह पद 
'गोरखबानी' में गोरखनाथ के नाम पर प्राप्त है और विहार में जोगीड़ा के रूप में 
गाया जाता है। उदाहरण और भी बढ़ाये जा सकते हैं । 

मुसलमानों ,के आने के पहले इस देश में कई ब्राह्मण-विरोधी सम्प्रदाय थे । 
बौद्ध और जैन तो प्रसिद्ध ही हैं। कापालिको, लाकुल पाशुपतो, वामाचारियों 
आदिका बड़ा जोर था। नाथों और निरंजनियों की अत्यधिक प्रबलता थी। 
बाद के साहित्य में इन मतों का बहुत थोड़ा उल्लेख मिलता है । दक्षिण से भक्ति 
की जो प्रचण्ड आँधी आयी, उसमें ये सब मत बह गये | पर क्या एकदम मिल 
गये ? लोक-चित्त पर से क्या वे एकदम झड़ गये ? हिन्दी, बगला, मराठी, उडिया 
आदि साहित्यों के आरम्भिक काल के अध्ययन से इनके वारे में बहुत कुछ जाना 
जा सकता है । 

मध्यकालीन बंगला और हिन्दी-साहित्य को परस्पर स्वतन्त्र मानकर चलने- 
वाले विद्यार्थियों को कितने घाटे में रहना पड़ता है, यह बात एक उदाहरण से 
स्पष्ट हो जायेगी । परन्तु यह उदाहरण केवल बँगला और हिन्दी-साहित्यों के 
पारस्परिक सम्बन्ध और अन्तरावलम्बन का ही साक्षी नहीं है, यह स्पष्ट रूप से 
बताता है कि मध्यकाल में बने हुए समूचे भारतीय साहित्य को एक, और, अविच्छेद्य 
मानकर चलना ही उचित है। अस्तु । 

मुसलमानी आक्रमण तीर-फलक की भाँति उत्तर भारत में तेजी से घुस गया 
था। इस अप्रत्याशित घटना से दसवीं शताब्दी के बाद का धामिक-सांस्कृतिक 
बातावरण एकदम विक्षुब्ध हो गया । यद्यपि इन दिनों ब्राह्मण धर्म का प्राधान्य पूर्ण 
रूप से स्थापित हो चुका था, तथापि अनेक वेद और ब्राह्मणविरोधी साधनाऐ उन 
दिनों वर्तमान थीं । नाथों और निरंजनियों का मत उन दिनों काफी प्रबल था। 
इस तीर-फलक के चारों ओर ये साधनाएँ छितरा गयीं । कुछ के समय लिए ये 

एकदम विच्छिन्न हो गयीं और नाना स्थानों में अपने इर्द-गिर्द के वातावरण के 
अनुकूल होकर प्रकट हुई । राजस्थान में इन्होंने वैष्णव रूप धारण कर लिया, 
पंजाब में सिख धर्म का आश्रय लिया, बंगाल में धर्मपूजा या निरंजन-ठाकु र-पुजा 
के रूप में आत्मप्रकाश किया, उड़ीसा में पंच-सखाओं की साधना में अपने को छिपा 
लिया और दक्षिणी बिहार (छोटा नागपुर) तथा मध्यप्रदेश में कबीरपन्थियों के 
झण्डे के नीचे आत्म-रक्षा की । इस ऐतिहासिक विकास को संस्कृत-पोथियों के सहारे 
नहीं जाना जा सकता। इसके समझने का एकमात्र उत्तम मार्ग है, वर्त्तमान देशी 
भाषाओं के प्राचीनतर साहित्य का अध्ययन । इन बात को न जानने के कारण 
कभी-कभी बड़े-बड़े पण्डितों को भी चक्कर में पड़ता पड़ा है । धर्मपुजा को शुरू-शुरू 
में बौद्ध-धर्म का अवशेष समझा गया था । सबसे पहले महामहोपाध्याय पण्डित 
हरप्रसाद शास्त्री ने 'जर्नल आफ एसियाटिक सोसाइटी' में एक लेख लिखकर इस 
बात की ओर विद्वानों का ध्यान आकृष्ट किया था । सन्‌ 1917 ई. में उनकी 
महत्त्वपुर्ण पुस्तक 'डिस्कवरी आफ लिविंग बुद्धिज्म' प्रकाशित हुई। तबसे इस 
विषय की खूब चर्चा होती रही है । धीरे-धीरे ag विश्वास किया जाने लगा है कि 
` धर्म-पूजा-विधान वस्तुतः बौध-घर्मं का अवशेष नहीं कहा जा सकता, उससे TNT- 
वित भले ही हो सन्‌ 1911 ई. में श्री नगेन्द्रनाथ वसु ने 'मयूरभंज आरक्यो- 
लाजिकल सर्वे” की रिपोर्ट में यह प्रमाणित करने का प्रयत्न किया है कि उड़ीसा के 
पंच-सखाओं के साहित्य में बौद्ध-धर्म प्रच्छन्न रूप से जीवित है। बिहार में ata- 
धर्म चौदहवीं-पन्द्रहवीं शताब्दी में जीवित था और उसका विलयन कबीरपन्थ में 


` हो गया था, यह बात मैंने अन्यत्र दिखायी है । वस्तुतः केवल एक प्रान्त के साहि- 


त्यिक अध्ययन से इस इतिहास के सिर्फ एक ही अध्याय का पता चलेगा । सम्पूर्ण 
चित्र के लिए अन्यान्य देशी भाषाओं के साहित्य की भी जानकारी आवश्यक है। 
दसवीं शताब्दी के आस-पास योगमत बहुत प्रबल हो गया था । उन दिनों के जैन, 
बौद्ध, शाक्त, शैव आदि विभिन्न सम्प्रदाय के साधकों की भाषा में एक ही प्रकार 
के विचार घूम-फिरकर आ जाते हैं | बाह्याचार का विरोध करना, चित्त-शुद्धि पर 
ध्यान देना, शरीर को समस्त साधनाओं का आधार समझना और समरस-भाव 
प्राप्त करके स्वसंवेदन आनन्द के उपभोग को ही चरम लक्ष्य बताना उस युग की 
समस्त वेद्यबाह्य साधनाओं की विशेषता है। कभी-कभी तो 'जैन, बौद्ध/ आदि विशेषण 
पहिले से ही न मालूम हो तो रचना देखकर यह बताना कठिन हो जाता है कि 
रचयिता किस सम्प्रदाय का है। उदाहरणार्थ, जैन-साधक 'जोइन्दु' कहते हैं कि 
देवता न तो देवालय में हैं, न शिला में हैं, न चन्दन प्रभृति लेप्य पदार्थो में हैं, वह 
अक्षयःनिरंजन ज्ञानमय शिव तो सम चित्त में (समरसीभूत चित्त में) वत्तंमान हैं: 

देउ ण देवले ण वि सिलए 

ण वि लिम्पइ ण वि चित्ति । 

was णिरंजणु राणमऊ 

सिउ संठिउ समचित्ति॥ 


CC-0. In Public Domain. Gurukul Kangri Collection, Haridwar 


f 


/ 


Digitized by Arya Samaj Foundation Chennai and eGangotri 


कबीर : स्फुट रचनाएँ / 487 


/ तो उनकी यह भाषा वस्तुतः उस युग के अन्यान्य साधकों की भाषा से बहुत भिन्न 
/ नहीं है। यह शुन्य, सहज, निरंजन आदि शब्द बाद में कबीर, नानक, दादू आदि 


सन्तों की भाषा में भी परम उपास्य के लिए प्रयुक्त होते रहते हैं । दादू ने ब्रह्म सुन्न 
तहँ ब्रह्म है, निरंजन निराकार' कहकर अपने परम उपास्य को स्मरण किया है । 
कवीर ने 'एक निरंजन सों मन लागा' और “उलटे पवन चक्र षट्‌ वेधा सुन्नि सुरति लै 
लागी' कहकर शून्य को बहुमान दिया है और नानक ने “सुन्नै सुन्न कहै सव कोय, 
सुन्न रूप बैठा प्रभु सोय' कहकर प्रभु को सुन्न रूप कहा है। स्पष्ट है कि केवल शून्य 
शब्द का या निरंजन या निरालम्ब शब्द का व्यवहार देखकर ही किसी मत को 
प्रच्छन्न वौद्ध-मत नहीं कहा जा सकता | इसमें कोई सन्देह नहीं कि 'शून्य' शब्द 
बौद्ध-साधना में कभी बहुसम्मानित था, परन्तु परवर्ती साधकों की पुस्तकों से इस 
बात में सन्देह नहीं रह जाता कि ये शब्द अर्थं बदलकर साधना की अन्य धाराओं 
में भी अबाध गति से बहते हैं। यदि 'शून्य' शब्द को देखकर किसी साधना को 
प्रच्छन्न बौद्ध कह दिया जाय तो शून्य को ध्यान करते 'देव सुण्णडं पउ झताहं बलि 
बलि जोइय जाहै' कहकर अत्यन्त उल्लसित होनेवाले जोइन्द को भी प्रच्छन्न बौद्ध 
कहा जा सकता है। 

ऐसा कहना ठीक नहीं है, लेकिन कुछ बातें सचमुच ही इस प्रकार की कही 
गयी हैं । उड़ीसा के पंचसखा-भक्तों को प्रच्छन्न वौद्ध कहा गया है। 

अपनी 'गणेशविभूति टीका” नामक पुस्तक में भी बलरामदास ने शून्य रूप में 
स्थित ज्योतिःस्वरूप भगवान्‌ का ध्यान इस प्रकार किया है : 

अनाकार रूप शून्य शून्य-मध्ये निरंजनः। 
निराकार मध्ये ज्योतिः सज्ज्योतिभगवान्‌ स्वयं ॥ 

इसी प्रकार चैतन्यदेव ने उस पुरुष को अपने विष्णुगर्भ नामक ग्रन्थ में “शून्य 
रे थाई से शून्ये करई बिहार' कहकर शून्य में स्थित शून्य रूप ही कहा है। 

महादेवदास नामक वैष्णव उडिया कवि ने 'धर्मंगीता' में बताया है कि किस 
प्रकार महाशून्य ने सृष्टि करने की इच्छा से निरंजन, निर्गुण, गुण और स्थूल रूप 
में अपने पुत्रों को पैदा किया था, पर ये सभी जब सृष्टिकार्य में असमर्थ हो गये तो 
अन्त में उस महाशून्य प्रभु ने अपने को धर्मरूप में प्रकट किया। इस धर्म की 
सहायता से महामाया ने सृष्टि उत्पन्न की । 

यहाँ विस्तार-भय से मैं कबीरपन्थी निरंजन या धर्मराय की कहानी नहीं कह 
रहा हूँ, वह कहानी अब काफी परिचित हो चुकी है। परन्तु इतना स्मरण करा 
देने की आवश्यकता है कि कबीरपन्थी पुस्तकों में निरंजन की प्राप्ति के लिए 'शून्य' 
के ध्यान का विधान हे । ऐसा जान पड़ता है कि उड़ीसा के उत्तरी भाग और छोटा 
नागपुर के इलाकों को घेरकर वीरभूमि से रीवाँ तक के भूमि-भाग में घर्म-देवता 
या निरंजन की पूजा प्रचलित थी । ऐसा कहना ठीक नहीं लगता कि वह बौद्ध-धर्म 
का प्रच्छन्न रूप था | यहाँ स्पष्ट रूप से समझ लेना चाहिए कि बौद्ध-धर्म के किसी 
पारिभाषिक शब्द का परिवात्तत अर्थ में व्यवहार होने को हम बौद्ध -धमे का अब- 

शेष नहीं कह सकते । केवल अधिक-से-अधिक इतना ही कहा जा सकता है कि इन 
शब्दों का बौद्ध-साधना से सुदूर सम्बन्ध था । इस बात को प्रच्छन्न बौद्ध तो बहुत 
सोच-विचारकर ही कहना चाहिए। विहार, मानभूमि और बाँकुड़ा आदि जिलों में 
एक प्रकार के धर्म-सम्प्रदाय का पता हाल ही में लगा है । यह धर्म-मत अब भी जी 
रहा है । 
इधर यह भी दिखाने का प्रयत्न किया गया है कि 'धर्म' शब्द वस्तुतः आस्ट्रो- 
एशियाटिक श्रेणी की जातियों की भाषा के एक शब्द का संस्कृतीकुत रूप है । यह 
कूर्म या HST का वाचक है। डॉ. सुनीतिकुमार चाटुर्ज्या ने बताया है कि दुल या 
दुली शब्द, जो अशोक के शिलालेखों में भी मिलता है और उत्तरकालीन संस्कृत 
भाषा में भी गृहीत हुआ है, और जो कछुए का दाचक है, आस्ट्रो-एशियाटिक श्रेणी 
का शब्द है। सन्थाल आदि जातियों की भाषा में यह नाना रूपों में प्रचलित है । 
इन भाषाओं में 'ओम्‌' स्वार्थक प्रत्यय हुआ करता है और दुरोम, FATA, दरोम 
का अर्थ भी कछुआ होता है | इसी शब्द का संस्कृत रूप धर्म है जो संस्कृत के इसी 
अर्थ के साथ गड़बड़ा दिया गया है । इस प्रकार धर्मपूजा में कछुए का मुख्य स्थान 
सम्भवतः सन्थाल, मुण्डा आदि जातियों के विश्वास का रूप है । कबीरपन्थ में अब 
भी कूर्मजी का स्थान बना हुआ है, यद्यपि उसके दूसरे नाम 'धर्म' की इज्जत बहुत 
घट गयी है । यहाँ यह कह रखना बहुत उचित है कि मुण्डा लोगों में रमाई पण्डित 
का स्थान बहुत महत्त्वपूर्ण है। रमाई पण्डित 'शून्यपुराण' के रचयिता माने जाते हैं | 
निरंजन मत का तीसरा रूप कबीरपन्थी पुस्तकों में मिलता है । यहाँ पर 
यह बताने का प्रयत्न है कि निरंजन ही ब्रह्मा, विष्णु, शिव और उनकी शक्ति का 
जनक है, परन्तु है वह अत्यन्त धूत्त और मक्कार। उसी ने सृष्टि का जाल फेलाया 
हे और भोले-भोले जीव उसकी माया में फंस जाते हैं। वेदमार्गी, वेष्णव, शेव, 
शाक्त आदि उसी चक्कर में पड़े हुए हैं मैंने इस कथा का विस्तृत कबीरपन्थी 
रूप अन्यत्र दिया है। कबीरदास को बार-बार इस धराधाम पर भक्तों को इस 
धोखेबाज निरंजन से बचाने के लिए अवतीर्ण होना पड़ता है | ऐसा जान पड़ता है 
कि पूर्वी प्रदेशों में जिन जातियों में कबीरपन्थ को प्रचार करना पड़ा था, उनमें 
निरंजन मत का प्रचार था | कबीरपन्थी आचार्यो ने उनकी सारी परम्परा को इस 
प्रकार मोड़ दिया है कि निरंजन अपने महत्त्वपूर्ण जगन्नियन्तू पद पर बैठा हुआ भी 
शैतान बन गया है । मैंने अन्यत्र दिखाया है कि इन साम्प्रदायिक पुस्तकों से ही इस 
मूल निरंजन मत का पता चलता है । 
वस्तुतः निरंजन मत के ये तीनों ही रूप-उड़ीसावाला, बंगालवाला, और 
कबीर सम्प्रदायवाला-औओरावों और गौड़ों में प्रचलित सूष्टि-प्रक्रिया से बहुत 
मिलते-जुलते हैं । ओरावों में तो रमाई पण्डित भी सम्मानित हैं और मेरा तो अनु- 
मान है कि 'बीजक में जो 'रमेयाराम' कहकर 'धोखा ब्रह्म को बार-बार स्मरण 
किया गया है, उसमें रमाई पण्डित की स्मृति का अवशेष अवश्य खोजा जा सकता 
है । ऐसा जान पड़ता है कि मुस्लिम आक्रमण के बाद निरंजन मत का जो रूप 

/'छोटा नागपुर में रह गया, उसने वहाँ की आदिम जातियों के सम्पर्क में एक दूसरा 
/ रूप ग्रहण किया, बंगाल में तीसरा रूप ग्रहण किया और कवी र सम्प्रदाय में चोथा 
रूप ग्रहण किया । पूर्वी रूप के इन चार ही रूपान्तरों का मुझे पता है और अनु- 
सन्धान करने पर और भी रूपों का पता चल सकता है । इस सम्बन्ध में पौराणिक 
कथाएँ सम्भवतः आदिम जातियों की सुष्टि-प्रक्रिया-विषयक कथाओं के साहचर्य 
से वनी हैं, क्योंकि पड्चिम में निरंजन मत के जो रूप प्राप्त हैं उनमें इस प्रकार की 
कथाएँ नहीं हैं । राजपूताने में निरंजन-मत वेष्णव-मत के रूप में जीवित है । सिख- 
मत में निरंजन का रूप पाया जाता है। स्वयं गुरु नानक ने अलख निरंजन को इस 
अद्भुत कला-विद्या का प्रवर्तक कहकर स्मरण किया है, जो शून्य से रंग बनाकर, 
इस अद्‌भुत पृथ्वी और आकाश को वनाकर इसमें मगन हो रहा है : 
अगम निगम की कथा को, मोहि सुनावे आय । 
sat कीआ प्रकाश सुन्न ते नाना रंग AAT ॥ 
अकल निरंजन भला करि, कीना धरनि गगन i 
नानक रंग बनाइ के, रहिया होय मगन॥ 
किस प्रकार यह शून्य और निरंजन की साधना उत्तर भारत के निर्गुण सन्तों 
को आश्रय करके प्रकट हुई, यह कहानी बड़ी मनोरंजक है। मेरा अनुमान है कि 
महा राष्ट्र में भी इस मत ने वेष्णव रूप धारण किया है । सन्त ज्ञानेश्वर का सम्बन्ध 
सीधे नाथ-गुरुओं से स्थापित किया जाता है, परन्तु मैं इस विषय में विशेष नहीं 
जानता | पण्डित-मण्डली का ध्यान इस तथ्य की ओर HVS करना चाहता हूँ 
कि यदि देशी भाषाओं के साहित्य का अध्ययन उपेक्षित रहेगा, तो यह सम्भव नहीं 
है कि इस महान्‌ धामिक उथल-पुथल का सामान्य आभास भी अन्य किसी साधन 
से प्राप्त हो सके । इस धार्मिक आन्दोलन ने समूचे उत्तर भ,रत के लोकचित्त को 
शताब्दियों तक प्रभावित किया है और आज भी बहुत दूर तव कःर रहा है । 
ये एक-दो उदाहरण हैं। अन्वेषको को सोचने की उत्तेजना देनेवाली अनेक 
सामग्रियों का पता इस क्षेत्र में मिल सकता है। किस प्रकार बाप्पा रावल का 
amga 'पाशुपत-मत रावल' अर्थात्‌ लाकुल-पाशुपात-मत “रावल' और 'गल' दो 
सम्प्रदायों में विभक्त होकर बाद में 'रावलगल्ला' हो गया और धीरे-धीरे मुसल- 
मान होने को बाध्य हुआ; किस प्रकार कृष्णाचार्य के कापालिक मतावलम्बी कहीं 
मुसलमान हो गये और कहीं हिन्दुओं की अलग जाति के रूप में ही रह रहे हैं; 
किस प्रकार विमला देवी के शक्ति-सम्प्रदाय को गोरखनाथी झण्डे के नीचे आत्म- 
रक्षा करनी पड़ी और किस प्रकार राजा रसालू और पूरनभगत का सम्प्रदाय 
बारहपन्थी योगियों में अन्तर्मुक्त हुआ--ये और ऐसी ही अनेक बातें केवल धामिक 
साधना के साहित्य में महत्त्वपूर्ण सूचना ही नहीं देतीं, वे हमारी सम्पूर्ण जनता के 
भाग्य-विपर्यय की दुःखपूर्णं कहानी समझने में मदद भी पहुँचाती हैं। यह साहित्य 
उस बीज की कहानी बतायेगा, जो हजार वर्ष के बाद इस महादेश को दो परस्पर- 
विरोधी टुकड़ों में बाँटनेवाले विषवृक्ष के रूप में पनपा है। हमारी देशी-भाषाओं 

का आदिकाल का साहित्य एक-दूसरे से बुरी तरह उलझा हुआ है और एक-दूसरे 
का पूरक है । समय आ गया है कि सम्पूर्ण रूप को स्पष्ट भाव से समझने का प्रयत्न 
किया जाय । कोई ऐसी व्यापक दृष्टिवाली विद्वत्सभा स्थापित होनी चाहिए जो 
इस काल की सम्पूर्ण साहित्यिक सामग्री---लिखित और अलिखित--का संकलन 
और अध्ययन करे | 

भारतवर्ष का सुयुप्त मध्ययुग, जिसके पेट से यह हमारा आधुनिक युग उत्पन्न 
हुआ है, बहुत महत्त्वपूर्ण है । इस देश की जनता को उसके विश्वासों को और धर्म- 
परिवत्तंनों के कारणों को समझने की सामग्री इस काल के साहित्य में प्रचुर मात्रा 
में उपलब्ध होगी। इसे समझे बिना हम भारतवर्ष को ही ठीक-ठीक नहीं समझ 
सकेंगे | 

इसीलिए कबीर के नाम पर चलनेवाली बहुत-सी रचनाओं का नये सिरे से 
अध्ययन करने की आवश्यकता है । मध्यकालीन धर्मसाधना के इतिहास की अनेक 
खोयी हुई कड़ियों के इससे मिलने की सम्भावना है | साहित्यिक दृष्टि से कदाचित्‌ 
इन रचनाओं में बहुत अधिक मूल्यवान बातें न मिलें, फिर भी इनका महत्त्व है । 

तुलसीदास का स्मरण 


तुलसीदास का स्मरण करते लोगों को देखता हूँ तो यह प्रश्‍न उठता है कि क्यों लोग 
ऐसा करते हें । विद्याथियों का ऐसा करने का कारण समझ में आ जाता है । 
तुलसीदास कोर्स में रख दिये गये हैं। परीक्षा की वैतरणी पार करने के लिए यह 
आवश्यक है। मैं इसे बुरा नहीं कहता । कोई-न-कोई मतलब जरूर रखना चाहिए। 
नहीं तो कोई क्यों पचड़े में पड़े ? उपनिषद्‌ के ऋषि ने बिना झिझके कह दिया था 
कि दुनिया में सब अपने मतलब के साथी हैं; पुत्र के लिए पुत्र प्रिय नहीं होता, 
अपने लिए पुत्र प्रिय होता है; पत्नी के लिए पत्नी प्रिय नहीं होती, अपने लिए 
पत्नी प्रिय होती है। सो हर आदमी यदि अपने फायदे की बात सोचकर काम करे, 
तो उसे दोष नहीं दिया जा सकता । मैं उन लोगों में नहीं हँ जो ऐसे अवसरों पर 
कत्तव्य की याद दिलाकर लोगों को पुण्य-कार्य करने के लिए प्रेरित किया करते 
हैं । आदमी भले होते हैं, इसमें कोई सन्देह नहीं, पर जरा नीरस होते हैं । और 
हजार अपवाद मुझे दे लीजिए, लेकिन नीरस कहाना मुझे पसन्द नहीं है | खेर, 
सवाल यह है कि और दस भले आदमी जो ऐसा करते हैं, वे क्या पाते हैं ! पाते 
जरूर हैं, नहीं तो करते क्यों ? ऋषि के शब्दों को जरा बदलकर कहें तो कह सकते 
हैं कि तुलसीदास के लिए तुलसीदास प्रिय नहीं हैं, अपने लिए तुलसीदास प्रिय हैं । 
और प्रेम कुछ ऐसी रहस्यजनक वस्तु है कि उसका विश्लेषण नहीं चल सकता । प्रिय 
को कौन-सी बात प्रिय लगी, क्यों प्रिय लगी, कितनी प्रिय लगी, कैसे प्रिय लगी, 
---कौन विश्लेषण करेगा ? प्रेम ऐसी अद्भुत चीज है कि यदि इसका विवेचन करो 
E अन्तर्धान हो जाता है, न विवेचन करो तो समझ में ही नहीं आता । सो हर भले 
आदमी से यह पूछता उचित भी नहीं दिखता कि क्यों तुम्हें तुलसीदास से प्रेम है। 
पर वह पण्डित ही क्या जो अनबोलते की जबान पर बेठकर न बोले ? सो आलोचक 
पण्डित यों ही चुप रहनेवाला नहीं । आपसे पूछुंगा और यदि आप नहीं बोले तो 
Ra पर बैठकर AAT! | क्या मुझमें इतनी हिम्मत भी नहीं कि अन- 
बोलते प्रेमी की जबान पर सवारी करूं ? 

सब सोच-विचार कर देखा है तो यही उचित जान पड़ा है कि सबकी बात 
कहने के पचड़े में न पड़कर अपनी ही बात कहूँ । शायद कुछ कहने लायक कह 
HS | कम-से-कम उन सहृदयों के मत लायक तो कह ही जाऊंगा, जो समानधर्मा 
हैं, जो मेरे ही समान कर्त्त व्य-द्वन्द् के शिकार हैं, जिनके मन में कर्म-विचिकित्सा के 
साथ आत्म-ग्लानि के भाव भी उदित होते रहते हैं मुझे तुलसीदास का स्मरण 
करने में विशेष आनन्द आता है । यह जो व्यक्ति आज हमारे लिए इतना पूज्य है, 
कोटि-कोटि भारतवासियों के हृदय और मस्तिष्क को बल दे रहा है, वह कोई 
राजा-महाराजा नहीं था, लक्ष्मी का लाड़ला सपूत नहीं था, शास्त्रार्थ-सभा में 
पण्डितों को पराजित करनेवाला कीत्ति-जिजीषु पण्डित नहीं था, विद्यापीठों की 
कठोर रणभूमि के अदृष्य विकट संग्राम में विजयी महारथी नहीं था--वल्कि बहुत 
ही साधारण गृहस्थ परिवार में उत्पन्न हुआ था। औसत से कहीं नीचे उसकी 
आशिक स्थिति थी । अपनी दीनता बताने के आवेश में कभी-कभी इस महापुरुष ने 
ऐसी बातें कही हैं जो हृदय को गला देती हैं--हाय, हाय, केसा भाग्यहीन रहा 
होगा वह बालक, जिसके माँ-बाप ने जनमते ही स्वर्ग का रास्ता लिया--'माता- 
पिता जग जाय तज्यो'-- और फिर 'विधिहू न लिखी कछु भाल भलाई ।' जीवन- 
भर इस महान पुरुष को अपनी वह दारुण दुरवस्था नहीं भूली--'बारे तें ललात 
बिललात द्वार-द्वार फिरौं, जानत हौं चारि फल चारि ही चणक को ।' इतने बड़े 
पुरुष के भाग्य में क्या यही लिखा था कि 'माँगि कै खेबो मसीति को सोइवो |’ 
गरज, जनम के समय परिस्थितियाँ बड़ी विषम थीं। जो लोग कठिनाइयों में हैं, 
दद्विता की मार से त्रस्त हैं, उन्हें निराश होने की जरूरत नहीं। जब-जब मुझे तुलसी- 
दास की बात याद आती है, तब-तब लगता है कि परिस्थितियाँ मनुष्य को कष्ट 
पहुँचा सकती हैं, धक्का दे सकती हैं, पर रगड़कर नष्ट नहीं कर सकतीं । मनुष्य 
परिस्थितियों से बड़ा है aaa वह मनुष्य हो, काम-क्रोध का पुतला जड़-पिण्ड नहीं, 
लोभ-मोह का गुलाम पशु नहीं, किसी प्रकार जीवित रहकर मरने की तेयारी करते 
रहनेवाला भुनगा नहीं--'मनुष्य' ! 
परिस्थितियाँ बाल्यकाल में तुलसीदास के प्रतिकूल थीं--बहुत प्रतिकूल ! 
और युवावस्था में ?--बहुत अच्छी नहीं । कहते हैं कि स्त्री के उपदेश से उन्होंने 
घर-वार छोड़ दिया था | चोट लगी थी,यह सब जानते हैं । कितनी बड़ी चोट लगी थी, 
इसका पता किसी को नहीं। युवावस्था बहुत सुख की नहीं थी, यह तो स्पष्ट ही है । 
काशी में पण्डितों ने उन्हें बड़ा तंग किया था--गाली-गलौज, डाँट-फटकार | 
हमेशा से ही ऐसा होता आया है। बड़े तेज को बर्दाश्त नहीं कर सकने से लोग 
गाली-गलौज पर उतर आते हैं। कहना शुरू किया--यह जुलाहा है, यह्‌ अघोरपन्थी 
है, यह यह है, यह वह है । तुलसीदास हैरान ! हे विधाता, लोग इतने दारुण क्यों 
हो जाते हैं ! बोले, 'वूत कहो, अवधूत कहौ, रजपूत कहौ, जुलहा कहो कोऊ; काहू 
की बेटी सों बेटा न ब्याहब'"""इत्यादि । बड़ी मानसिक ग्लानि के समय ठुलसी- 
दास-जैसा महात्मा ऐसी बात कह सकता हैं । अपने प्रसिद्ध भजन 'कबहुँक हौं यहि 

रहनि रहौंगो' में उन्होंने कहा है कि कभी ऐसा होता कि मुझे सन्त-सुभाव मिल 
जाता और 'परुष वचन अति gaz वन सुनि तेहि पावक न दहोंगो ।--कितनी 
करुण प्रार्थना है ! परुष वचनों का प्रहार उन पर हुआ था, चोट भी लगी थी, 
तिलमिलाकर रह गये थे। उत्तर तो वे क्या देते ! इतनी मात्रा में जहर पीकर 
इतना अमृत देनेवाला आदमी चोट का जवाब चोट से केसे दे सकता था ? परन्तु 
जलन होती थी । वे अपने राम से यह प्रार्थना करते थे कि “नाथ, शक्ति दो कि इस 
आग में न जलूं।' 
वृद्धावस्था में उनकी क्या अवस्था थी, कहना कठिन है । सम्मान थोड़ा मिलने 
लगा था | डॉ. माताप्रसादजी ने खोज निकाला है कि उन्हें महन्ती भी मिल गयी 
थी कुछ दिनों के लिए--'तुलसी गुसाई भयो ais दिन भूलि गयो । लेकिन निभी 
नहीं। निभ केसे सकती है? waa अंगारे को आँचल में केसे बांधा जा सकता 
है? महन्ती छूट गयी। वृद्धावस्था में काशी में भयंकर महामारी हुई । भयंकर 
महामारी--सारा बनारस शव-संकुल हो गया | पीड़ा से व्याकुल नर-नारी, हाय- 
हाय 'उछरत उतरात हहरात मरि जात” और फिर तुलसीदास को भी बीमारी 
हुई--दारुण बीमारी | शायद प्लेग, शायद और कोई रोग जो अन्त तक ऐसा 
भीषण हुआ कि सारा रक्‍त ही विषाक्त हो उठा । उन्होंने उसे भी सहा, परुष वचन 
की चोट को निर्घात सह जानेवाले महात्मा को यह बीमारी कहाँ तक विचलित 
करती ? बोले, राम-नाम को जो मैं भूल गया उसी का यह फल है--ताते तनु 
पेखियत घोर बरतोर मिस फूटि-फूटि निकसत लोन राम-नाम को ।' सो अन्तिम 
अवस्था भी बहुत सुख की नहीं मालूम पड़ती-- औसत आदमी से कुछ खराब ही 
कही जा सकती है.। ऐसा यह महापुरुष था, जिसको कृतज्ञतापाद में बद्ध होकर 
आज कोटि-क्रोटि नर-नारी भक्ति-गद्गद हो उठते Sl क्यों यह महापुरुष 'महा- 
पुरुष' बन गया ? अपने महान्‌ लक्ष्य के प्रति अखण्ड विश्वास के कारण। उन्हें 
लक्ष्य मिल गया था । इस संसार में नित्य फेन-बुद्बुद की भाँति उठते-गिरते रहने- 
वाले मनुष्यों की कमजोरी उन्हें मालूम हो गयी थी । मालूम तो बहुत पोथी-पढ़ वों 
को हो जाती है, पर उनका विश्वास नहीं होता | उनके चित्त में वह sear नहीं 
होती कि जो कुछ अच्छा है वह इसलिए कि उससे राम का सम्बन्ध है--'नाते एक 
राम से मनियत सुहृद सुसेव्य जहाँ लं । बड़े आदर्श के सामने सब-कुछ तुच्छ है । 
संसार में जिन बातों को बड़े-से-वड़ा लेविल लगाकर विज्ञापित किया गया a 
उनका मूल्य कुछ भी नहीं है यदि वे मनुष्य के बड़े-से-बड़े आदर्श के अनुकूल नहीं हैं । 
| SSeS वस्तु उस आदर्श से सम्बद्ध होकर महान्‌ हो उठती है । परन्तु यह 
बात कहने की नहीं है, जीवन में उतारने की है। जो लोग आदर्श की बात केवल 
मुँह से किया करते हैं, जीवन में नहीं उतारते, वे बड़े नहीं हैं, न हो सकते हैं। 
तुलसीदास ने इस आदर्श को जीवन में उतारना चाहा था, इसलिए वे बड़े हुए। 
उनका जीवन उन सब लोगों के लिए आज्ञा का सन्देशवाहक है, जो परिस्थितियों 
की चोट से घबराये हैं । यदि उनका अपने लक्ष्य पर भरोसा हो, दृढ़विश्वास हो, तो 

चिन्ता की कोई बात नहीं । विपत्ति वह नहीं है जिसे हम साधारण लोग विपत्ति 
कहा करते हैं और 'हाय-हाय' किया करते हैं। आदर्श से च्युत होना, लक्ष्य से 
स्खलित होना ही विपत्ति है: 
कह्‌ हनुमन्त विपति प्रभु सोई | 
जब तब सुमिरन भजन न होई ॥ 

जब तक मनुष्य अपने लक्ष्य के प्रति स्थिर है, तव तक विपत्ति कैसी ? 

अभी तक हम जिसे तुलसीदास का कष्ट कहते आये हैं, वह सब उनके लिए 
कष्ट नहीं था; क्‍योंकि उनका लक्ष्य स्थिर था, उस पर अटूट आस्था थी, वे पहाड़ 
की भाँति स्थिर थे । हम साधारण जीवों की सबसे बड़ी विपत्ति यह है कि हमारे 
जीवन का लक्ष्य ही नहीं स्थिर हुआ । और जिसके जीवन का लक्ष्य टी नहीं स्थिर 
हुआ, वह मनुष्य कहाँ बना ? उसमें और भुनगों में क्यो अन्तर है जो नित्य उपजते- 
मरते रहते हैं ? और जो मनुष्य ही नहीं वना वह परिस्थितियों को केसे जीतेगा, 
परिस्थितियाँ ही उसकी कमर तोड़ देंगी । तुलसीदास को स्मरण करने का अर्थ 
अपने महान्‌ लक्ष्य स्थिर करना, उन पर आस्था रखना और उन्हें जीवन में 
उतारना है । तुलसीदास का जीवन औसत आदमियों को नयी आशा, नयी उमंग 
और नया उत्साह देता है । वह पुकार-पुका रकर कहता है कि 'घबराओ नहीं, बड़े 
लक्ष्य की बात सोचो, सिद्धि अवश्य मिलेगी ।' मुझे इस बात से बड़ा उल्लास अनु- 
भव होता हे और मेरा विश्वास है कि मेरे-जैसे और लोग भी होंगे जिन्हें इस बात 
से उल्लास अनुभव होता होगा | आइचय नहीं कि जो लोग तुलसीदास का स्मरण 
करते हैं, उन्हें अनजान में इसी उल्लास का अनुभव होता हो । उस उल्लास में 
थोड़ा कृतज्ञता का भाव तो रहता ही है, रहना ही चाहिए ।. 


[सभ्यता और संस्क्ृति' से] 


रामकथा सुन्दर करतारी 


गोसाईंजी स्वयं को कवि नहीं कहते थे। उनके साधक कहते हैं कि वे कवि हैं । 
उन्होंने यह कहीं नहीं कहा कि “रामचरितमानस? उन्होंने रचा। यह तो न जाने कब 
से शिव के मन में था : 
रचि महेस निज मानस राखा। 
पाइ सो समय उमा सन भाषा ॥ 
अवसर आया तो उन्होंने पार्वती से कहा । स्पष्ट है कि तुलसी निमित्तमात्र हैं 

और मानस की रचना के पीछे किसी विशिष्ट शक्ति का हाथ है । 
इस देश में 'पावंती' कितना सुन्दर शब्द है ! 'पार्वती' देश के तीन खण्डों 

का प्रतीक है---एक इसका पर्वत, दूसरा इसका मैदानी ओर तीसरा इसका समुद्री 
खण्ड | इन तीन स्थानों की तीन देवियाँ हैं और पता नहीं किस काल से संयम और 
प्रेरणा उपस्थित करती आ रही हैं । पर्वत-कन्या पावंती से अधिक महिमामय शब्द 
हम शायद कोई न पा सकें । सीता को आशीर्वाद देते समय अनुसुइया ने कहा 
था--“'पाव॑ती के समकक्ष हो ।” दूसरी देवी हैं भूमि-सुता सीता, जानकी । तीसरी 
हैं सागर-पुत्री लक्ष्मी । ये तीन देवियाँ इस देश में हमारे गृहस्थ जीवन, हमारी 
माताओं और हमारी बहनों का आदर्श रही हैं और इसी आदर्श के सहारे हम 
जीवित हैं । वस्तुत: सारी नदियाँ पार्वती हैं। शिव की जो दो पत्नियाँ कही जाती 
हैं, वे हैं गंगा और पार्वती, ऐसी पार्वती जो पवित्रता की अन्तिम कोटि हैं। ऐसी 
पार्वती के मन में कुछ सन्देह है। 'सन्देह” और “संशय'---इन दो शब्दों को तुलसी- 
दास ने बार-वार कहा है, कितनी वार कहा है, यह मैं आपको बता नहीं सकता । 
उनके मन में कोई ऐसी वात थी कि इस युग में लोग संशय या सन्देह में पड़े हैं । 
वह संशय या सन्देह उन्होंने भरद्वाज के मुख से कहलवाया, गरुड़.के-मुख दे कहल-- 
वाया और पार्वती के मुख से कहलवाया । सबसे अधिक उन्होंनें.यह: पार्वती के मुख 
से कहलवाया : ५ ies 

नाथ एक संसउ बड़ AT 

करगत बेदतत्व सब तोरें॥ 


दक्ष-सुता की शंका SLT कमी वि : 
ey 340 50228 ea 
“क्या राम वही हैं जो दशरथ के बेटे हैं या कोई दूसरे हैं ? इस प्रकार व 
शंकाएँ पार्वतीजी ने कहीं । पावेतीजी का तो यह है कि वे जव पर्वत-कन्या नहीं 
थीं, दक्ष-सुता थीं, सती थीं, तव से ही उनके मन में सन्देह था । उसका फल भी 
भोगा उन्होंने । एक बार शिव, सती के साथ विचरण कर रहे थे। उसी समय राम, 
लक्ष्मण के साथ सीता के वियोग में भटक रहे थे। सती ने अब राम को साधारण 
नर की तरह यों विलाप करते देखा तो उनके मन में सन्देह हुआ कि ये ब्रह्म नहीं 
हैं। शिव ने उन्हें बहुत समझाया और सन्देह दूर करने का बहुत यत्न किया, पर 
उनका सन्देह दूर नहीं हुआ । इस पर रिव ने कहा : 
जौ तुम्हरे मन अति संदेह । 
तौ किन जाय परीछा लेहू ॥ 
सती ने सीता का भेस धारण किया । राम ने उन्हें देखा तो पूछा, “आप यहाँ 
कैसे आ गयीं ? वूषकेतु कहां हैं ?” राम सती के छलावे में नहीं आये । 
शिव से भी उन्होंने झूठ बोला, “आपके कारण मैंने उनकी कोई परीक्षा नहीं 
ली, उन्हें प्रणाम करके ही चली आयी ।” तुलसीदास कहते हैं कि यह सब भगवान्‌ 


की माया है । 

पार्वती की शंका : शिव द्वारा निवारण 
एक दिन पार्वती ने बड़े प्रेम और विनयपूर्वक शिव से कहा कि मेरे सन्देह मिटा 
दीजिए । पार्वती के रूप में अवतरित होकर भी उनके मन से सन्देह नहीं गया-- 
“क्या राम वही अयोध्या के राजा दशरथ के पुत्र हैं या अजन्मा और निर्गण ब्रह्म 
हैं? अगर राजा के बेटे हैं तो ब्रह्म कैसे ? ” शिव ने प्रसन्न होकर कहा, “अच्छी 
बात है, जो तुम्हें पूछना है, पूछो ।” पार्वती ने तरह सवाल किये। इनका उत्तर 
रामचरितमानस” में है। पहला प्रश्‍न था कि जो निर्गुण है वह मनुष्य-वेश केसे 
धारण कर सकता है ? इसके बाद पार्वती ने रामचरित की कथा पूछी । कथा के 
बाद चार सवाल और किमे । सात सवालों में कथा आ जाती द्वै। शिव ने भक्ति 
का स्वरूप समझाया और यह भी बताया कि ज्ञानी लोग किस अवस्था में रहते हैं । 
अन्त में शिव ने यह भी कह दिया कि जो कुछ पूछने से रह गया है, उसका भी 
जवाब ले लो । इसलिए तुलसीदासजी ने बार-बार इस कथा के बारे में कहा है-- 

रामकथा सुंदर करतारी। 

aaa बिहग उड़ावनिहारी N 


तुलसी के दो रूप 


तुनसीरासजी के दो रू: हैं--एक तो aga ही सचेत कलाकार का रूप और 
दूसरा वह रूप जिसमें वे स्वयं को बिल्कुल भूल जते हैं और एकमेक हो जाते हैं। 
वे समष्टि-चित्त में एकमय हो जाते हैं । शिव के साथ एकमेक होने की स्थिति यह 
हे; 
रजि महेस निज मानस राखा। 
पांढ gaas सिवा सन भाषा॥ 
तुलसीदासजी का 'रामचरितमानस' उमा-झम्भु-संवाद है। कथा की योजना 
इस प्रकार की गयी है कि बाद में यह भरद्वाज-याज्ञवल्क्य-संवाद भी हो जाता है 
और गरुड़ तथा कागमुशुण्डि-संवाद भी । लेकिन तुलसीदासजी के मन में यह उमा- 
झम्भु-संवाद है । कथा समाप्त होने पर भी उमा-शम्मु-संवाद कहा गया है। 'उत्तर- 
काण्ड' के 52वें दोहे के बाद, सातवीं चोपाई के वाद कथा सचमुच समाप्त-सी हो 
गयी है । बहुत-से आधुनिक समालोचक कहते हैं कि काव्य को तो यहीं समाप्त कर 
देना चाहिए था, क्योंकि इसके बाद भक्ति का उल्लेख मिलता है । पार्वती ने कहा 
oe 
हरिचरित्रमानस तुम्ह गावा | 
सुनि मैं नाथ अमित सुख पावा ॥ 
लेकिन पार्वती के मुख से यह नहीं निकला कि सन्देह दूर हो गया । जब कथा 
समाप्त होती č तब पार्वती कहती हैं : 

नाथकृपा मम गत संदेहा। 
रामचरन उपजेउ नव नेहा ॥ 
यहीं कथा समाप्त होती है । सच है, जब तक प्रइनकर्त्ता का सन्देह दूर नहीं 
हो जाता, तब तक बात कैसे खत्म हो सकती है ? 


समालोचकों का पूर्वाभास 


लगता है कि उन्हें यह आभास था कि आगे चलकर कभी समालोचक यह्‌ कहेंगे 
कि कथा तो उत्तरकाण्ड के 52वें दोहे के बाद समाप्त होनी चाहिए थी, अतः 
उन्होंने शिव के मुख से कहलवा दिया : 
रामचरित जे सुनत अघाहीं। 
रस विसेष जाना तिन्ह नाहीं ।॥ 
आधुनिक आलोचक रस तक तो जाते हैं, पर रस-विशेष तक नहीं जाते। रस- 
विशेष क्या है ? तुलसीदासजी ने संकेत दिया है : 
ब्रह्म पयोनिधि मंदर ज्ञान सन्त सुर आहि। 
कथा सुधा मथि काढ़हि भगति मधुरता जाहि l 
>-यह ब्रह्म समुद्र है, सन्त देवता हैं और ज्ञान मन्दराचल पर्वत है। इस 
प्रकार मथने पर जो अमृत निकला है उसका नाम 'हरि-कथा' है। पर बात यहीं 
खत्म नहीं होती | हरि-कथा ठीक है, वह अमृत है, लेकिन भक्ति उसकी मधुरता 
है । जब तक वह नहीं तब तक कोई लाभ नहीं, इसलिए रस-विशेष और कुछ नहीं 
'भक्ति’ ही है। 
भक्ति क्या है ? इसे भी तुलसीदासजी ने बहुत ही स्पष्ट शब्दों में कहा है : 
बिरति चर्म असि ज्ञान मद लोभ मोह रिपु मारि। 
जय पाइअ सो हरिभगति देख ate बिच।रि॥ 
चर्म ढाल को कहते हैं। बुरे कर्मो से स्वयं को अलग रखना, इसे विरति कहते 
हैं। अतः विरति ढाल है और ज्ञान तलवार है । इससे मद, मोह, लोभ शत्रुओं को 
मारकर जो भक्ति पायी जाती है, वह हरि-भक्ति है । मद, मोह, लोभ से युक्त 
जो है, वह भक्ति नहीं है । यह हरि-भक्ति उस अमृत की मधुरता है । 
तुलसीदासजी ने कई स्थानों पर अपने भक्तिभाव को निचोड़कर रख दिया 
है । उस युग के लोगों में जो सन्देह थे, “रामचरितमानस' उन्हें दूर करने के लिए 
था | एक स्थान पर कहा गया है कि जो विषयी, लम्पट, बगुले, कोवे हैं वे मानस- 
स्वरूप इस सरोवर के निकट जाने का साहस नहीं करते। जब कथा समाप्त हुई 
तो शिव से पूछा गया कि आपने तो कहा था कि बगुला, काग, लम्पट आदि मानस- 
रूपी सरोवर के पास भी नहीं जाते, फिर कागमुशुण्डिजी से यह कथा कैसे सुनी ? 
इस दृष्टान्त द्वारा उन्होंने सारे भक्ति-तत्त्व को निचोड़कर रख दिया है, सारे 
उपनिषदों को दुहकर रख दिया है । 


` 

पावंती के मुख से ही क्यों ? 


तुलसीदास के मन में जो प्रश्‍न है उसे वे भरद्वाज से भी कहलाते हैं और गरुड़ से 
भी, लेकिन पार्वती से वे उसे बहुत विस्तृत रूप में इसलिए कहलवाते हैं कि पावती 
की गरिमा बहुत है, उनके मुख से जो प्रश्‍न निकलते हैं वे स्वतः गुरुतापूर्ण हो जाते 
हैं। 

“रामचरितमानस' एक तीसरा भागवतरूप है । यह एक भविष्य-निरपेक्ष और 
व्यक्ति-सापेक्ष रूप के बीच का रास्ता है। समष्टिगत चित्त की ऐतिहासिकता के 
रूप में राम की कल्पना है । इसीलिए तुलसीदास ने कहा कि पथ बहुत अच्छे हैं 
लेकिन पथ में अनन्य भक्‍त सबसे बड़ा है । अनन्य भक्‍त की बुद्धि स्थिर रहती हे । 
वह क्षणिक नहीं होती, नित्य बनी रहती है । उसे यही भासता है कि यह जो चर- 
अचर सांसारिक रूप दिखायी दे रहा है, वह भगवान का रूप है। इसी रूप में 
सगुण भगवान्‌ है । रामायण की स्थापना इसी रूप में है । 


['कादम्बिनी' अक्तूबर 1973] 


संशय पर विजय 


चार सौ वर्ष पहले तुलसीदास अवधपुरी में राम-कथा लिखने बैठे थे । लिख सकेंगे? 
संशय और असमंजस से चित्त व्याकुल था। जीवन में उन्होंने केवल दुःख ही 
सहा है, चारों ओर से उपेक्षा और अपमान की चोटें पड़ी हैं, राम-कथा पर बड़ा 
भरोसा है लेकिन मन का संशय नहीं जाता । 
करन wal रघुपति गुन गाहा। 
लघु मति मोरि चरित अवगाहा ।। 
qa न ws अंग उपाऊ। 
मन अति रंक मनोरथ राऊ ॥ 
मति अति नीच ऊँचि रुचि आछी। 
चहिय अमिय जग जुर्‌इ न छाछी ॥ 
कैसे पार पाओगे मनक्षाराम ? दुनिया इतनी सीधी नहीं है कि तुम्हारी बात 
सुन लेगी। अपने लिक्षो, अपने पढ़ो, यहाँ तक तो ठीक है : 
निज कवित्त केहि लाग न तीका | 

पर जहाँ बाहर ले गये कि गड़बड़ हुई । लोग क्या पसन्द करेंगे ? दुनिया मानेगी ? 
क्यों श्रम करना | 
जे परभनिति gaa हरपाहीं। 
मु ते वर पुरुष बहुत जग नाहीं॥ 
हीं भाई, ऐसा साहस करना ठीक नहीं है: 
जो प्रबंध बुध नहि आदरहीं। 
सो श्रम वृथा वाल कवि करहीं I 
क्या फायदा होगा इस वृथा श्रम से ? लेकिन मन नहीं मानता | राम-गुतगान 
करने में हं क्या है! सव एक ही तरह के नहीं होते | कुछ ऐसे भी होते हैं जो 
गुण ही देखते हैं, दोप की ओर दृष्टि नहीं देते ठीक है कि तुम भाग्य के हीन हो, 
पर तुम्हारी अभिलाषा खोटी नहीं है । इतना विश्वास तो तुम्हें रखना ही चाहिए 
कि दोष की उपेक्षा करके गुणों को ही ग्रहण करनेवाले सन्तजन भी हैं---राजहंसों 
के समान। राजहंस, जो दूध लेते हैं, पानी छोड़ देते हैं। हाँ, इतना विश्वास तुलसी- 
दास को है : 
सन्त हंस गुन गहहि पय 
परिहरि वारि विकार। 
एक विश्वास अवद्य है : 
भाग छोट अभिलापु बड़, 
as एक विश्वास। 
पेहहि सुख सुनि सुजन जन, 
खल करिहहि परिहास ॥ 
उन्होंने देवताओं को स्मरण किया, राम-कथा के गायकों को प्रणाम किया, 
सन्तजन की चिरौरी की, गुरु के चरणरज का वन्दन किया, खलों को भी हाथ 
जोड़कर प्रणाम किया । कथा तो लिखनी ही है । वह देवताओं को प्रिय है, सज्जनों 
को प्रिय है, शिव-पार्वती को प्रिय है, स्वयं राम को प्रिय है। फिर डर काहे का ? 
दुष्ट लोग हॅसेंगे । aa, वह भी बुरा नहीं होगा । 
जो कवित्व के रसिक नहीं हैं और रामपद में प्रीति भी नहीं रखते, वे हँसेंगे । 
ठीक है । पर जो कवित्व-रसिक हों, उनके लिए कुछ कवित्व का गुण तो होना ही 
चाहिए । न सही रामपद-प्रीति, अगर कवित्व-रसिक हे तो उसके लिए क्या कुछ 
उपाय है ? तुलसीदास असमंजस में हैं। कविता भी तो ठीक से नहीं आती । कविता 
कोई मामूली चीज है ? तुलसीदास व्याकुल हैं । उनकी दशा अपने को ही भूले हुए 
हनुमानजी की-सी है। महावीर हनुमान ! जिनकी वीरता अपरम्पार है: 
समर तैलिक यंत्र तिल तमीचर निकर, 
पेरि डारे सुभट घालि घानी ! 
वही हनुमान अपने को भूल गये थे। जामवन्त ने जब तक याद नहीं दिला दी कि 
“राम काज लगि तव अवतारा, तब तक चुप्पी साधे बैठे रहे, जैसे वह कुछ 

हों ही नहीं । भारी असमंजस है । कविता के महासमुद्र का पार पायेंगे ? हनुमानजी 
को ये स्मरण कर चुके हैं, पर झिझक जा नहीं रही है । कैसे होगा ? कविता कठिन 
साधना है: 

कवि न ae नहि वचन प्रवीनू । 

सकल कला aa विद्या हीनू॥ 

आखर अरथ अलंकृति नाना। 

छंद प्रबंध अनेक विधाना i 

भाव भेद रस भेद अपारा। 

कवित दोष गुन विविध प्रकारा ॥ 

कवित विवेक एक नहि मोरे। 

सत्य कहौं लिखि कागद कोरे॥ 
इधर से वे निराश हैं। कवित्व-रसिक को शायद वे आकृष्ट न कर सके, पर राम- 
पद में प्रीति रखनेवाले को तो कर सकते हैं ! 

भनिति मोरि सब गुन रहित, 

बिस्व विदित गुन एक। 

सो विचारि सुनिहहि सुजन, 

जिन्हके विमल बिबेक ॥ 

अच्छा, कविता का विवेक.नहीं है, कवि कहलाने की क्षमता नहीं है; पर आदमी 

तो हो, साधुशील व्यक्ति क्या कम महत्त्वपूर्ण है? पर तुलसीदास को इसमें भी 
हिचक है: 

वंचक भगत कहाइ राम के। 

किकर कंचन कोह काम के॥ 

तिन महेँ प्रथम रेख जग मोरी । 

धींग धरम ध्वज धंध्रच घोरी ।। 
जो वंचक भगत हैं--धींग (प्रा. धिग्गअ, धी-ग, सं. धिग्गय), धिक्कार योग्य, 
कंचन के किकर हैं--धमेध्वजी, पाखण्डी, कोह या क्रोध के किकर हैं--धंधरच, 
द्वन्द्व (धन्धा) कलहू रचनेवाले हैं, काम के किकर हैं--धोरी हैं, बोझा ढोनेवाले 
ee या बाजि हैं, जो आयुर्वेद में बाजीकरण के आदश हैं, उनमें मैं पहली कतार 
में हूँ । 

एक प्रकार के सन्तों का बहुत गुणगान किया गया है, वे दूसरों के परमाणु 

बराबर गुण को भी पर्वत बनाकर आनन्दित होते हैं--वे लोग 'परगुण पमाणून्‌ 
पर्वतीकृत्य नित्यं निज हृदि विलसन्तः' हें । तुलसी उनमें अग्रणी हैं पर उन दूसरे 
सन्तों की चर्चा बहुत कम की गयी है जो अपना छोटी-सी त्रुटि को पर्वत बनाकर 
प्रचार करते फिरते हैं । Al सम कौन कुटिल खल कामी, यहाँ भी वही बात 
है । कौन मानेगा कि तुलसीदास सचमुच ऐसे थे ? परन्तु किसे अपनी त्रुटियों 
के कहने का इस प्रकार का साहस है ? तुलसीदास की झिझक यहाँ भी ज्यों-की- 

त्यों है। न कवि हैं, न भगत हैं और फिर भी राम-कथा कहने की व्याकुलता फटी 
पड़ती है, रोके नहीं रुकती । तो फिर एक भरोसा और रह जाता है : 
एहि महुँ रघुपति नाम उदारा। 
अति पावन पुरान श्रुति सारा ॥ 
मंगल भवन अमंगल हारी। 
उमा सहित जेहि जपत पुरारी ॥ 
भनिति विचित्र सुकविक्ृत जोऊ। 
राम नाम विनु सोह न सोऊ॥ 
विधु वदनी सव भाँति सँवारी। 
सोह न वसन विना वर नारी॥ 
सब हो और सोहाग-वसन न हो तो सुन्दर स्त्री भी नहीं शोभती, हो तो असुन्दर 
भी अच्छी लगती है । भक्ति ही तो कविता का सोहाग है: 
जदपि कबित रस एको नाहीं। 
राम प्रताप प्रगट एहि माहीं॥ 
सोइ भरोस AR मन आवा। 
केहि न सुसंग बड़प्पनु Wari 
धूमो तजे सहज करुआई। 
अगरु प्रसंग : सुगंध बसाई॥ 
भनिति भदेस बस्तु भलि बरनी। 
राम कथा जग मंगल करनी॥ 
मंगल करनि कलिमल हरनि तुलसी कथा रघुनाथ की | 
गति कूर कबिता सरित की ज्यों सरित पावन पाथ की। 
प्रभु सुजस-संगति भनिति भलि होइहि सुजन मनभावनी । 
भव अंग भूति मसानकी सुमिरति सुहावनि पावनी ॥ 
प्रिय लागिहि अति सबहि मम भनिति रामजस संग। 
दारु विचारु कि करइ कोइ बंदिय मलय प्रसंग॥ 
स्याम सुरभि पय बिसद अति गुनद करहि सब पान। 
गिरा ग्राम्य सियराम जस mag सुनहि सुजान॥ 
यह भी ठीक है। लेकिन एक संशय अब भी है। रामकथा यदि लीक से हट जाय, 
ऐसा कुछ लिखा जाय जो अब तक नहीं लिखा गया, तो लोग क्या कहेंगे ? लीक से 
हटे बिना जो चाहते हैं वह दे नहीं सकेंगे । हटने पर अच्छे-भले लोग भी अचरज 
: a फाड़कर देखेंगे---क्या कह रहा है यह ! मगर राम-कथा की कोई सीमा 
राम अनंत अनत गुन अमित कथा विस्तार | 
E सुनि आचरज न मानिहहि जिनके बिमल बिचार u 
सैकड़ों कवियों ने रामकथा को अपने-अपने ढंग से लिखा है। यह भी कहा 

जाता है कि विभिन्न कल्पों में रामचरित में कुछ-न-कुछ भिन्नता रहती है । तुलसी- 
दास के मन में रामकथा का एक रूप है मूल रूप में शिवजी ने पार्वती को कथा 
सुनायी थी, याज्ञवल्क्य ने भरद्वाज को, कागभुशुण्डि ने गरुड़ को सुनायी थी । वही 
तुलसीदास को प्रिय है। उनके गरु ने सूकरखेत में यही कथा सुनायी थी । उस 
समय तुलसीदास बालक थे। सब बातें ठीक से याद नहीं, कुछ अन्यथा हो जाने 
की आशंका है। रामायण की कथा की उपेक्षा नहीं की जा सकती, नाना पुराणों 
और निगम-आगम में वणित आख्यान अब तक उन्हें ज्ञात हो चुके हैं, उनकी भी 
उपेक्षा वांछनीय नहीं है। दूसरे कवियों ने भी काव्य-नाटक लिखे हैं, वे भी कभी- 
कभी तुलसीदास को आकृष्ट करते थे । 
महिमा नाम रूप गुन गाथा। 
सकल अमित अनंत रघुनाथा ॥ 
निज निज मति मुनि हरि गुन गावहि। 
निगम शेष शिव पार न पार्वाह्‌॥ 
| सबको मिलाकर मनोवांछित सरस कथा लिखी जा सकती है । परन्तु इन 
| सबको समेटने में बड़े बुद्धिवल की आवश्यकता है । कहीं कुछ गड़बड़ न हो जाय | 
सबको---देवता और मनुष्य, खल और सन्त, काव्य-रसिक और भक्‍त--यहाँ तक 
कि जड़ और चेतन से भरे सम्पूर्ण चराचर जगत्‌ को अनुकूल बनाना कठिन है | 
पर सबकी चिरौरी तो करनी ही पड़ती है : 
निज बुधिबल भरोस मोहि नाहीं । 
ताते बिनय करौं सब पाहीं॥ 
विषम संकट है, 
जेहि मारुत गिरि मेरु उड़ाहीं। 
हह तूल केहि लेखे माहीं॥ 
मन में रामकथा कहने की उमंग हिलोरें मार रही है, रहा नहीं जाता । क्यों 
न मूल कथा के वक्ता की ही शरण जाया जाय | तुलसीदास का दृढ़ विश्वास है कि 
दिव-पार्वंती उनके अनुकूल हैं। क्योंकि सारी त्रुटियों के होते हुए भी श्रद्धा उनमें है, 
विश्वास उनमें है; और उमा-महेइवर श्रद्धा और विशवास के रूप में ही तो चित्त- 
भूमि में विराजमान होते हैं। अगर त्रे हैं तो संशय बेकार है। उनके रहते जो भी 
| वाणी निकलेगी वह सत्य हो जायेगी । उक्ति अपने-आपमें बड़ी नहीं होती, श्रद्धा 
i और विश्वास से ही उसमें प्रामाणिकता आती है: 
| fag बिस्वास भगति नहि, तेहि fag द्रवहिन राम। 
राम कृपा बिनु सपनेहु, जीव न लह faam 
शिव अनुकूल हैं, पार्वती अनकूल हैं, वे गल्लत केसे कहने देंगे ? भाषा-भनिति 
है तो क्या हुआ, उनकी कृपा से सव सत्य होगा : 
भपनेहँ atag मोहि पर जों हर गोरि पसाउ। 
शौ फुर होउ जो vee सव भाषा भनिति प्रभाउ ॥ 

फिर स्वयं वह परात्पर देव हैं जिनकी कृपा से कृपा भी नहीं अधाती--वह 
क्या अपने सेवक्र को बहकने देंगे ? 
मोरि सुधारिहि सो सव भाँती। 
जासु कृपा नहि कृपा अघाती॥ 
तुलसीदास अव व्यक्ति तुलसी से ऊपर उठने लगे। वे समष्टि-चेतना के साथ 
एकमेक होते गये । सारे सन्देह और असमंजस व्यक्ति-दुष्टि को प्रमुख मान लेने 
से थे । जो विइवात्मा के साथ एकमेक हो गया उसे संशय कहाँ ! 
एहि fafa सव संशय करि दूरी । 
सिर धरि गुरु पद पंकज TTI 
पुनि सबही विनवौं करि जोरी। 
करत कथा जेहि लाग न खोरी ॥ 
संशय दूर हुआ। अग-जग में विश्वास के अधिदेव महेश्वर की कृपा हुई। 
व्यक्ति-सीमा में आवद्ध तुलसी मंगलोन्मुखी समष्टि-चेतना से तादात्म्य अनुभव 
करने लगे | अव हनुमानजी की भाँति उन्हें अपनी शक्ति का अनुभव हुआ : 
सादर सिवहि नाइ अब माथा! | 
बरनौं विसद रामगुन गाथा॥ 
एक क्षण पहले जो दुविधा थी, कवि कहलाने में जो झिझक थी, वह एक ही झटके 
में दूर हो गयी । अनुभव हुआ जैसे शिव ही उनकी बुद्धि को चालित कर रहे हैं, वे 
कवि हैं ! 
उस दिन रामनवमी थी : 
संवत सोरह सो इकतीसा । 
करों कथा हरि पद धरि सीसा ॥ 
नौमी  भोमवार मधुमासा | 
अवधपुरी यह चरित प्रकासा ॥ 
जेहि दिन राम जनम श्रुति गावहि। 
तीरथ सकल उहाँ चलि आवहि ॥ 
जस मानस जेहि विधि भयउ जग प्रचार जेहि हेतु । 
अब सोई wes प्रसंग सव सुमिरि उमा वृषकेतु॥ 
इसी दिन शिव के प्रसाद से सुमति उत्पन्न हुई। तुलसी अपनी त्रुटियों के 
अहसास से मुक्‍त हुए । वे अब कवि हुए--समष्टि चेतना के साथ एकमेक--- 
शम्भु प्रसाद सुमति fet हुलसी । 
रामचरितमानस कवि तुलसी ॥ 
करइ मनोहरं मति अनुहारी। 
सुजन सुचित सुनि लेहु सुधारी ॥ 
उस दिन रामभक्ति की निरन्तर वर्षा से मानस में बाढ़ आ गयी । वह उद्दाम 
गति से कवितारूपी नदी के रूप में फूट चली : 5 

अस मानस मानस चख चाही। 

भइ कबि बुद्धि विमल अवगाही। 

WaT हृदय आनन्द उछाहू। 

उमगेउ प्रेम प्रमोद प्रबाहू ॥ 

चली सुभग कबिता सरिता सो। 

राम बिमल जस जल भरिता सो ॥ 

सरजू नाम सुमंगल सूला। 

लोक वेद मत मंजुल कूला॥ 

नदी पुनीत सु मानसनन्दिनि। 

कलिमल तृन तरु मूल निकन्दिनि i 
आरम्भ में कवि ने 'वन्दे' (संस्कृत में) और 'बन्दों' (हिन्दी में) कहकर वन्दना 
की, फिर 'प्रणवौं' कहकर अनेक ऋषि-मुनि-देवता को प्रणाम किया, रह-रहकर 
faqat कहकर गुहार भी की, परन्तु क्रिया उत्तम पुरुष की रही । शायद ही कहीं 
वह अपने सीमित 'मैं' को भूल सका हो । 'रामचरितमानस' के चौंतीसवें दोहे तक 
उसका 'मैं-पन' मुखर था । परन्तु 33वें दोहे के बाद ही इस स्थिति में परिवर्त्तन 
होने लगा । उसका 'मैं-पन' धीरे-धीरे हटता गया । तुम्हें क्या करना है बाबा, यह्‌ 
किसी एक व्यक्ति की रचना तो होने नहीं जा रही है, यह तो विश्वात्मा--शिव 
की रचना है: 

रामचरित मानस मुनि भावन। 

बिरचेउ शम्भु सोहावन पावन ॥ 

शिवजी ने ही इसे रचकर मन में रखा था। बह 'सोहावन' भी है और 'पावन' 
भी है | तुम्हारा तो इतना ही भर काम रह गया है क्रि उस विश्वात्मा के मानस के 
साथ अपने मानस को एकमेक कर दो । यहाँ से कवि ने वन्दना, प्रणाम, गुहार, 
निहोरा का रास्ता छोड़ दिया । अब एक ही रास्ता है-स्मरण ! स्मरण, जिसमें 
व्यक्ति-चित्त समष्टि-चित्त के साथ सम्बन्ध-स्थापन करता है | कवि ‘aa’, अर्थात्‌ 
इस दूसरे दौर में, 'सुमिरन' करता है। अपने 'मैं' की सीमा में बंधे मन को धीरे- 
धीरे सीमा की चहारदीवारी से मुक्त करता है : 

अब सोइ Fes प्रसंग सब, 
सुमिरि उमा - बृषकेतु। 

‘gq’ ag विञ्वात्मा के साथ सामरस्य की स्थिति में आता है । अभी थोड़े समय 
पहले तक जो 'कवि न होउ नहि चतुर कहाऊ', 'कवित विवेक एक नहि मोरे, 
सत्य कहौं लिखि कागद कोरे' आदि कहकर अत्यन्त दीनता प्रकट कर रहा था, 
ag व्यक्ति-सीमा की कुण्ठा थी । वह झिझक उसी क्षण समाप्त हो गयी जब वह 
स्मृति-रज्जु [ 'सुरति लेजुरी ( कबीर ) | के सहारे विश्वात्मा तक पहुँचा | 
बिइवात्मा के साथ सामरस्य का अहसास होते ही व्यक्ति-सीमावद्ध तुलसीदास को 
फाड़कर एक व्यक्ति-निरपेक्ष 'तुलसी' निकलता है, वह उत्तम पुरुष के सर्वनाम 

और क्रिया-रूपों का प्रयोग छोड़ देता है । ‘aa’ वह 'कवि” है: 
रचि महेश निज मानस राखा। 
पाइ सो समय उमा सन भाषा ॥ 
शम्भु प्रताप सुमति हिय हुलसी | 
रामचरितमानस कवि तुलसी ॥ 
करत मनोहर मति अनुहारी। 
सुजन सुचित aft ag सुधारी॥ 
ज्यों ही उसे शिव--अर्थात्‌ विश्वात्मा--के प्रसाद की अनुभूति हुई, उसे 
विचित्र अनुभव हुआ । अव तक जो वह ‘aq मति’, 'नीच मति', “भोरी मति' 
“रंक मन' का रोना रो रहा था, वह सीमित और पृथकत्व बुद्धि का विकल्प था । 
अव उसे सुमति के उल्लसित होने की बात कहने में रंचमात्र हिचक नहीं है । अभी 
तक वह जो 'भदेस भनिति', afafa मोर सव गुन रहित”, 'गिराग्राम्य' आदि का 
रोना रो रहा था, वह भी सीमित चित्त का विकल्प ही सिद्ध हुआ। अब 'मति 
अनुहारी', 'मनोह्र' रचना की बात करने लगा | यह नयी मति 'सुमति' है, वही 
ठोस आधार बनी | हृदय ने अगाध सरोवर का रूप धारण किया | वेद-पुराणरूपी 
अगाध समुद्र से रस खींचकर सन्तजनरूपी मेघ की धारासार वर्षा से उसका हूदय 
लवालव भर गया और फिर उमगकर कविता की स्रोतस्विनी बह चली, TASH 
बही, घहराकर चली | कवि अपने विकल्प से दोलायमान सीमित चित्त से मुक्‍त 
होकर दूर खड़ा होकर इस हृदय-सिन्धु के उद्वेल उमंग को देख रहा है--कविता- 
सरिता बह रही है ! हाँ, वह भनिति-भदेस नहीं है, वह सचमुच सुकविता है। कवि 
स्वयं स्वयं को देख रहा है । वह जैसे कोई और हो, दीन तुलसी अब वह नहीं है। 
वह सहज समाधि की अवस्था में आ गया है। सहज समाधि -AA मनसा मनः 
समीक्ष्यते', जहाँ मन से ही मन को देखा जाता है ! 
सुमति भूमि थल हृदय अगाधू। 
ES पुरान उदधि घन साधू॥ 
चली उमगि कविता सरिता सी। 
राम बिमल जस जल भरिता सी ॥ 
कविता वेगपूर्वक बह्‌ चली है। अब वह रुकने का नाम नहीं लेती । सारे विकल्पों, 
विचिकित्साओं, कुण्ठाओं को ढहाती हुई कविता चल पड़ी है। लोक और वेद, दो 
किनारों में वेगपूर्वंक बहती हुई यह मानसनन्दिनी पवित्र सरयू की धारा के समान 
ag निकली है। 'कवि तुलसी स्वयं देख रहे हैं, जैसे वह उनकी रचना न होकर 
कोई अद्भुत दृश्य हो । कविता-सरिता बह रही है, उद्दाम वेग से बह्‌ रही है-- 
उमगी हुई, उमंगित, हुलसी हुई, उल्लसित ! 
“रामचरितमानस' की कविता के 7 म फ़ी यह कहानी अद्भूत है, बिल्कुल 
रोमांचक ! 
“रामचरितमानस' को रचना के पीछे जितना असमंजस, संशय, विषाद, 

वितर्कं, faas है, वह संसार के शायद ही किसी कवि के काव्य में बताया गया हो ! 
होता सबको है, पर उद्देश्य सीमित होने के कारण उसकी चर्चा या तो की ही नहीं 
जाती या थोड़े में कह दी जाती है । “रामच्रित्मानस' का Sea बहुत बड़ा था : 
रामचरित मानस मुनि भावन। 
विरचेउ शम्भु सोहावन पावन॥ 
त्रिविध दोष दुख दारिद दावन | 
कलि कुचालि कलि कलुष नसावन ॥ 
व्यक्ति की समष्टि-चेतना के साथ निमज्जित होने की प्रक्रिया का ऐसा सच्चा 
और हृदयहारी वर्णन दुर्लभ है--शायद अलभ्य ! 'रामचरितमानस' लिखकर 
तुलसीदास ने परम विश्राम पाया था: 
जाकी कृपा लबलेस ते मतिमंद तुलसीदासहूँ। 
पायो परम विश्राम राम समान नाहीं प्रभु कहूँ ।। 
सारी कथा लिख लेने के बाद उन्होंने इसके छः गुणों का स्वयं अनुभव किया : 
यह शुभ शम्भु उमा संवादा। 
सुख सम्पादन शमन विषादा॥ 
भव भंजन WA सन्देहा । 
जन रञ्जन सज्जन प्रिय एहा ॥ 
यह आगे चलकर अक्षरशः सत्य सिद्ध हुआ । न जाने इस ग्रन्थ से कितने लोगों 
ने परम विश्राम पाया, न जाने कितनों के संशय और विषाद दूर हुए, न जाने कितनों 
को भवभीति से त्राण मिला और इसकी जनरंजनता और सज्जनप्रियता तो प्रत्यक्ष 
ae: : 
जासु नाम भव भेषज हरन घोर त्रयसूल। 
सो ang मोहि तो पर सदौ रहहु अनुकूल ॥ 
['उत्तरप्रदेश', तुलसीमानस विशेषांक | 


भवभंजन गंजन सन्देहा 


/रामचरितमानस' की कथा का उपसंहार करते हुए कहा गया है : 
यह शुभ शंभु उमा संवादा । सुखसंपादन शमन विषादा ॥ 
भव भंजन गंजन सन्देहा। जन रंजन सज्जन प्रिय एहा ॥ 
इससे पता चलता है कि ग्रन्थकार ने सबकुछ लिख लेने के बाद इसमें छः गुण पाये 

थे--1. यह सुखसम्पादन है अर्थात्‌ सुख देनेवाला है, 2. विषाद का शमन करने- 
वाला है, 3. भवमंजन है अर्थात्‌ जन्म-मरण के चक्कर को तोड़नेवाला है, 4. संशय 
का उच्छेद करनेवाला है, 5. जनमानस को प्रसन्न करनेवाला है और, 6. सज्जनों 
को प्रिय है । ग्रन्थकार ने 'रामचरितमानस' के विभिन्न प्रसंगों में इन गुणों का 
भूरिशः उल्लेख किया है । 
ऐसा लगता है कि 'रामचरितमानस' के लेखक के सामने तत्कालीन समाज 
में प्रचलित एक बड़ा भारी सन्देह का प्रश्‍न मुख्य रूप से था । वे इस सन्देह को ही 
लोकचित्त से उखाड़ देना चाहते थे । वस्तुतः सन्देह के कारण ही विषाद उत्पन्न 
होता है । पार्वती, भरद्वाज और गरुड़, सबके मन में संशय या सन्देह हुआ था | 
“रामचरितमानस बार-बार पाठकों को उस संशय से मुक्ति दिलाना चाहता है । 
प्रधान सन्देह सती के मन में ही हुआ : 
ब्रह्म जौ व्यापक विरज अज अकल अनीह अभेद। 
सो कि मनुज होई अवतरइ जाहि न जानत बेद॥ 
ब्रह्म सव प्रकार की धारणाओं से ऊपर है, व्यापक है, विरज अर्थात्‌ निर्गृण-निरंजन 
है, अजन्मा है, जिसे श्रुति 'नेति-नेति' कहकर बखानती है, वह क्या मनुष्य के रूप में 
अवतार धारण कर सकता है ? पार्वती के हृदय में यह संशय उसके पूर्वजन्म में सती 
के रूप में हुआ था और बाद में भी बना रहा। पार्वती ने शिव से दूसरी बार भी 
पूछा था कि दशरथनन्दन ही राम हैं या कोई और राम हैं। वस्तुतः यह प्रश्‍न 
कबीरदास की कही जानेवाली उक्ति “दशरथ सुत fag लोक बखाना, राम नाम 
को मरम है आना' के अनुरूप ही है ' पार्वती के मन में भी यही सन्देह था--“जो 
नृप तनय तो ब्रह्म किमि ।' शिवजो से पार्वती का उत्तर देने के पहले कहलवाया 
गया है: 
तुम जो कहा राम कोउ आना । जेहि श्रुति गाव धरहि मुनि ध्याना ॥ 
Hele सुनहि अस अधम नर, ग्रसे जे मोह पिसाच | 
पाखंडी हरिपद-विमुख, safe झूठ न साँच॥ 
इससे भी यही अनुमान होता है कि उन दिनों निर्गुण मत माननेवाले यह 
प्रचार करते थे कि दशरथसुत राम वास्तव में राम नहीं हैं; राम तो निर्गुण, अरूप 
और अजन्मा हैं । लोक में इस बात का इतना अधिक प्रचार था कि तुलसीदास 
ऐसा अनुभव करने लगे थे कि लोकचित्त में यह संशय बुरी तरह व्याप गया है कि 
वास्तविक ब्रह्म दशरथसुत राम नहीं हैं बल्कि कोई और है (कोउ आना) । 
गरुड़ के मन में भी इस प्रकार की शंका हुई थी । उन्होंने नागफाँस से बेंधे हुए 
राम का उद्धार करने के बाद इसी संशय को मन में पैदा कर लिया था : 
व्यापक ब्रह्म बिरह बागीशा । माया मोह पार परमीशा ॥ 
सो अवतरा FAs जग माहीं । देखेहँ सो प्रभाव कछु नाहीं ॥ 
भव बन्धन ते छूटहीं नर जपि जाकर नाम। 

इसी प्रकार के सन्देह और लोगों के मन में भी हुए थे और उनका निरसन करना 
रामचरितमानस" का मुख्य उद्देश्य है । 
यह सन्देह मन में उत्पन्न क्यों होता है ? गोस्वामी तुलसीदास के अनुसार 
राम की माया ही इसका कारण है : सती के मन में भी संशय हुआ था और संशय 
इतना अधिक था कि शिवजी ने कहा था कि 'तुम जाकर स्वयं परीक्षा कर लो ।' 
जौ तुम्हरे मन अति संदेह । तौ किन जाइ परीछा लेहु ॥ 
सती परीक्षा लेकर जब लौटी तब भी उनका चित्त शुद्ध नहीं हुआ था, वे झूठ 
बोल गयीं । शिवजी समझ गये । उन्होंने राम की माया की शक्ति देखकर मन-ही- 
मन उसे प्रणाम किया। 
बहुरि राम मार्याह सिर नावा । प्रेरि उमहि जहि झूठ कहावा ॥ 
गरुड़ जब व्याकुल भाव से नारदजी के पास पहुँचे और अपना संशय बताया 
तो नारद को उन पर दया आ गयी । उन्होंने कहा : 
जौ ज्ञानिन्ह कर मत अपहरई। बरिआई विमोह वस करई। 
जेहि बहु बार नचावा मोही । सोई व्यापी विहंगपति तोहीं n 
नारद ने गरुड़ को ब्रह्मा के पास भेजा | उन्होंने भी यही काहा : 
हरि माया कर अमित प्रभावा । विपुल बार जेहि मोहि नचावा ॥। 
फिर उन्होंने शिव के पास गरुड़ को भेजा और शिवजी ने उन्हें कागभुसुण्डी के पास 
भेजा । 
तुलसीदास ने इस हरिमाया को बहुत प्रबल माना है । ब्रह्मा, विष्णु, शिव, 
नारद, सती, गरुड़ एक-से-एक शक्तिसम्पन्न लोग इसके चक्कर में फंस जाते हैं | 
तुलसीदास के अनुसार कलिकाल में सन्त कहे जानेवाले बहुत-से लोग इसी माया 
के चक्कर में हैं : 
जिनके अगुन न सगुन विवेका | 
x x x 
हरि माया बस जगत अ्रमाहीं। 
तिन्हहि कहत कछु अघटित नाहीं ॥ 
fre कृत महा मोह मद पाना। 
तिनकर कहा करिय नहीं काना ॥ 
तुलसीदासजी इस संशय से साधारण जनता को मुक्त करना चाहते हैं । यही 
महामोह पैदा करता है । नारदजी ने गरुड़ से कहा था : 
महामोह उपजा उर तोरे। 
मिटहि न बेगि कहे खग मोरे॥ 
जव तक यह मोह भंग नहीं होता तब तक वास्तविक सुख नहीं प्राप्त हो 
सकता | 'रामचरितमानस' के उपसंहार में बताया गया है कि कथाश्रवण करने के 
बाद पार्वती और गरुड़ के संशय दूर हुए थे । पार्वती ने कहा था: नाव छा सग 

गये : 


मैं कृत कृत्य भइउं अव, तव प्रसाद विश्वेश । 
उपजी राम भगति दृढ़, मेटे सकल कलेश ॥ 
गरुड़ ने कहा था कि राम की माया से जो दुःख उत्पन्न हो गया था, वह रामचरित 
के सुनते ही दूर हो गया और मोहरूपी समुद्र को पार करने के लिए कागभुसुण्डी ने 
नौका के समान वनकर उन्हें बहुत सुख दिया | 
मैं कृत कृत्य भयउं तब बानी। 
सुनि रघुवीर भगति रस सानी ॥ 
रामचरन नूतन रति भई। 
माया जनित विपदि सब गई॥।। 
मोह जलधि वोहित तुम्ह भए। 
मो कहेँ नाथ परम सुख दए॥ 
इस प्रकार राम की प्रवल माया चित्त में संशय उत्पन्न करती है, जिससे 
हामोह उत्पन्न होता है; रामकथा को सुनने से वह मोहजनित क्लेश (दुःख ) दूर 
होता है और परम सुख प्राप्त होता है । 
यह ध्यान देने की वात है कि गरुड़ को जब शांका हुई थी, तो नारद ने उन्हें 
ब्रह्मा के पास भेजा था; क्योंकि उनके पास पर्याप्त समय नहीं था। ब्रह्मा ने उन्हें 
शिव के पास भेजा था; क्योंकि बे अपने को रामकथा का अधिकारी नहीं समझते 
थे । शिव रास्ते मे मिल गये, उन्होंने Tee को कागमुसुण्डी के आश्रम में भेजा 
जहाँ रामकथा हो रही थी। नारदजी की तरह शिव भी रास्ते में थे, इसलिए 
जमकर कथा नहीं कह सकते थे । संशय दूर करने के लिए थोड़ी देर का उपदेश 
पर्याप्त नहीं होता दीर्घकाल तक सुनने से ही संशय और उससे उत्पन्न विषाद 
नष्ट होता है और सुख मिलता है। तुलसीदास इस बात पर काफी बल देते हैं। 
क्षणिक उपदेश कारगर नहीं होते | निरन्तर भजन ओर सत्संग ही संशय को दूर 
कर सकते हैं । उन्होंने 'रामचरितमानस' में कहा है कि सबसे बड़ा दुःख दारिद्रय 
है और सबसे बड़ा सुख सन्त-मिलन : 
नहि दरिद्र सम दुख जग माहीं । 
संत मिलन सम सुख कछु नाहीं ॥। 
सत्संग से, निरन्तर हरिकथामृत सुनने से संशय का उन्मूलन होता है। 'रामचरित- 
मानस में अनेक प्रसंगों में इस हरिकथा को संशय का उच्छेदक बताया गया है । 
हरिकथा के बिना संशयों का उच्छेद नहीं होता । जो भवसागर को पार करना 
चाहता है, उसके लिए रामकथा ही दुढ़ नाव है : 
भव सागर चह पार जो पावा। 
राम कथा ताकर दृढ नावा ॥ 
जो लोग मतिमलीन हैं, विषयी हैं, कामी हैं, वे ही प्रभु के विषय में मोहग्रस्त 
होते हैं। माया के वशवर्ती मतिमन्द अभागे लोग, जिनके ga में परदा पड़ा हुआ 

है, भगवान्‌ के वारे में संशय करते हैं और अपनी अज्ञानता को राम पर आरोपित 
करते हैं : 

मायावश मति मन्द अभागी। 

हृदय जबनिका बहुबिधि लागी i 

ते सठ हठ वश संशय करहीं। 

निज अज्ञान राम पर धरहीं॥ 
एकमात्र हरिकथा ही ऐसी है जिससे यह भ्रम या संशय दूर होता है । राम- 
चरितमानस वही 'भवभंजन गंजन संदेहा' कथा È 


1 


सुगम अगम मृदु मंजु कठोरे 


सुगम अगम मृदु मंजु कठोरे। 
अरथ अमित अति आखर थोरे॥ 
इन पंक्तियों में क्या तुलसीदास ने प्रकारान्तर से इंगित किया है कि उत्तम भाषा 
कैसी होनी चाहिए ? 
मुझे लगता है कि यह एक विशेष अवसर पर विशेष वक्ता और विशेष श्रोता 
i के बीच हुई बातचीत के बारे में कही गयी विशिष्ट उक्ति है। तुलसीदास उस विशेष 
| l अवसर पर कही गयी इस उक्ति को बहुत आदर देते हैं, पर यह सामान्य रूप से 
i] भाषा का आदर्श नहीं है । ऐसा मानने का कारण है। स्वयं ग्रन्थकार ने इसे 'गहि 
न जाइ असि अद्भुत बानी' कहा है। 'अद्भुत वाणी' कुछ विशेष होती ही है | 
तुलसीदास मानते हैं कि कवि के पास शब्द और अर्थ ही साधन हैं। इन्हीं के 
बल पर वह कुछ कह सकता है। नट भी ताल और गति का अनुसरण करके ही 
नाचता है-'कर्विहि अरथ आखर बलु सांचा, अनुहरि ताल गतिहि नट नाचा । 
परन्तु शब्द और अर्थ का प्रयोग 'देश काल अवसर सरिस' होना चाहिए। तुलसीदास 
वचन-रचना-चातुरी के प्रशंसक हैं। यथाअवसर मृदु, मंजु और कठोर वाणी के 
सटीक व्यवहार को ये अच्छा समझते हैं। राम भी मृदु वाणी बोलते हैं। पर अवसर 
के अनुकूल वे कभी मृदु-गूढ़ वाणी बोलते हैं और कभी 'मृदु-मंजु और 'मंगलमूला' 
व,णी भी बोलते हैं । श्रोता को उचित आदर देकर उसे' वक्‍तव्य के प्रति उन्मुख 
करना मृदुता है। परशुराम से उन्होंने मृदु वाणी ही कही थी, परन्तु वह गूढ़ भी 


थी: 

विप्र बंस की असि प्रभुताई। 
अभय होइ जो तुमहिं डराई॥ 

यह गूढ़ इसलिए थी कि श्रोताओं के मन पर अपने संस्कारों के अनुकूल विभिन्न 
अर्थ देने में समर्थ थी । परशुराम मृगुवंशी थे | औरों पर इसका क्या प्रभाव पड़ा 
यह हम नहीं जानते, पर परशुराम को भृगु और विष्णु का इतिहास स्मरण हो आया। 
उनकी मति के पटल उघड़ गये । वे राम को पहचान गये। उनकी स्तुति करते समय 
इस मृदु-गूढ़ वाणी को वे नहीं भूले। 'जयति बचन रचना अति नागर' कहकर 
उनकी वचन-रचना-चातुरी के उत्कर्ष का बखान किया | 

और भी अनेक प्रसंग हैं जहाँ राम ag बोलते हैं, पर कभी वह वाणी मंजु होती 
है, कभी नहीं । 'मंजु' सव ओर से साम्य बनाये रखनेवाली शोभा को कहते हैं (सु- 
सम, जिसे अंग्रेजी में 'वैल-बैलेंस्ड' कहा जाता है)। श्रोता को उसका उचित सम्मान 
देना केवल मृदुता है, पर वक्ता की उचित स्थिति की याद दिलाकर उसे वक्तव्य 
के प्रति ग्रहणशील बनाने का भाव मंजुता है । इससे समत्व (बैलेंस) की रक्षा होती 
है--'समत्वं योग उच्यते ।' जब केवल श्रोता का गौरव बताया जाता है तब वाणी 
केवल मृदु होती है । 'तुम सुकृती हम नीच निषादा' को केवल 'मुदु' वाणी कहा 
गया है । जब वक्ता की स्थिति भी स्पष्ट कर दी जाती है तब उसमें सु-समभाव 
आ जाता है, वाणी 'मंजु' हो जाती है। कभी-कभी वाणी अवसर के अनुरूप 'नय- 
परमारथ-स्वारथ-सानी' भी हो जाती है, पर मंजु नहीं होती | वझिष्ठजी ने भरत 
की प्रशंसा की, इससे राम प्रसन्न हुए । गुरु के वारे में कुछ अच्छी वार्ते कहीं जो 
मुदु वाणी थी, पर साथ ही यह कहकर भरत-विषयक अपनी बात को रोक लिया 
कि छोटे भाई के मुंह पर उसकी बड़ाई करने में संकोच हो रहा है। इतना अवदय 
कहा कि भरत जो कहें उसी को करने में भलाई है। यहाँ वक्ता की स्थिति स्पष्ट 
करके वक्तव्य को मंजु बना दिया गया। पर साथ ही तुलसीदास इस वचन को 
मृदु और मंजु के साथ 'मंगलमूला' भी कहते हैं। क्यों कहा, यह स्पष्ट नहीं है । 
लोगों ने जो व्याख्या दी है वह बहुत सन्तोषप्रद नहीं है | कभी-कभी तो मृदु को मंजु 
और मंजु को AS कहकर व्याख्या की गयी है। आगे जो कहा जा रहा है उससे शायद 
यह बात स्पष्ट हो। पर एक बात ध्यान देने की है। असल में राम 'अरगा' गये A 
संकोच और प्रसन्नता के परस्पर-विरुद्ध-गामी संवेगों के कारण कहते-कहते रुक 
गये थे। कोई ऐसी बात उनके मन में जरूर थी जो उनकी प्रसन्नता का कारण थी | 
भरत समपित व्यक्तित्व के धनी थे। ऐसा समपित व्यक्तित्व, जिसमें अपना 
अहंकार कुछ है ही नहीं, जो कुछ है वह अखिलेशवर का है। कया ऐसे मनुष्य की 
गतिविधि मंगलमय होती है, यही तुलसीदास राम से कहलवाना चाहते थे। 

ऊपर की बातों का आशय यह है कि तुलसीदास वचन-रचना के विविध 
प्रसंगों में वचन या वाणी के अनेक गुणों का बखान करते हैं । इस प्रसंग में मुदु, मंजु 
और कठोर विशेषणों के साथ तीन और विशेषण 'सुगम', 'अगम' और «थोड़े 
अक्षरों में अमित अर्थ देनेवाला' भी दिये हैं। इतने विशेषण एक साथ उन्होंने शायद 

और कहीं नहीं दिये । प्रत्येक विशेषण का तात्पर्य है। परन्तु सभी मिलकर भी 
तुलसीदास के भाषा-सम्बन्धी सामान्य आदर्श को नहीं प्रकट करते, केवल अवसरो- 
चित वाग्वैदग्ध्य को ही स्पष्ट करते हैं। यह अवसर के अनुकूल, श्रोता-वक्ता के 
अनुरूप और तुलसीदास द्वारा सम्मत भक्तिसिद्धान्त के अनुसार ही है। और भी 
स्पष्ट करने के लिए पूरा प्रसंग विचारणीय है । 
राम जनक से 'सत्य सरल मुदु बानी' बोले थे। उसमें कोई पेंच नहीं था, 
इसलिए सरल थी; मिथिलेश के प्रति महान्‌ आदर था, इसलिए मुदु थी और उन्हीं 
की शपथ लेकर कही गयी थी कि आपकी आज्ञा सिर माथे, इसलिए सत्य थी : 
| बिद्यमान आपुन मिथिलेसू। 
| मोर कहब सब भाँति भदेसू ॥ 
राउर राय रजायसु होई। 
राउरि सपथ सही सिर सोई ॥ 
कभी-कभी मृदुता है, पर उसका उल्लेख न करके, अन्य गुणों की ओर ही 
ध्यान आकृष्ट किया गया है। भरत की बाद की वाणी को 'बिमल बिबेक धरम नय 
साली, भरत भारती मंजु मराली' कहकर उसकी मंजुता अवश्य बता दी गयी है । 
वहाँ भरत की वाणी केवल आवेग-चालित नहीं है, अपनी यथार्थ परिस्थिति की 
जानकारी के साथ कही गयी है; उसमें विवेक, धर्म और नय की उपेक्षा न होने 
से सुषमा (सु-समा) -युक्त है, इसलिए मंजु है। राम कभी 'प्रेम पयोधि अमिअ 
जनु सानी”, कभी 'सनेह सुहाई' बानी बोलते हैं । उनकी तथा अन्य श्रेष्ठ पात्रों की 
सारी बातें 'देस काल अवसर सरिस' या 'अवसर अनुसारा' या 'समय अनुसारा' 
हैं। ये विशेष देश, विशेष काल, विशेष पात्र तथा विशेष अवसर के लिए हैं, 
सामान्य आदर्श वाणी नहीं हैं । 
विचारणीय चौपाइयाँ इस प्रकार हैं : 
सुगम अगम मृदु मंजु कठोरे। 
अरथु अमित अति आखर थोरे॥ 
ज्यों मुख मुकुर मुकुरु निज पानी | 
गहिन जाइ अस अद्भुत बानी॥ 
अयोध्याकाण्ड, 294 
भरतजी चित्रकूट में रामजी को अयोध्या लोटा लाने के लिए गये हैं। अयोध्या 
के सभी गण्यमान्य व्यक्ति उपस्थित हैं। जनकजी भी अपने परिजन-पुरजन के साथ 
आ गये हैं । भरतजी रामजी को लौटाना चाहते हैं। रामजी भारी धर्मसंकट में हैं l 
लौटना उन्हें धर्म-विरुद्ध लगता है, शील-संकोच से साफ कह नहीं पाते | माताएँ 
हैं, गुरु हैं, सास-ससुर हैं और फिर भरत का प्रेम है। उधर सब लोग कुछ निर्णय 
न हो पाने से दुःख पा रहे हैं । अलग से उन्होंने गुरु से अपनी बात कहनी चाही : 
नाथ भरत पुरजन महतारी। 
सोच बिकल बनबास दुखारी ॥। 

सहित समाज राउ मिथिलेसू। 

बहुत दिवस भये सहत कलेसू ॥ 

उचित होइ सो कीजिय नाथा। 

हित सबहीकर wt हाथा॥ 
इतना ही कह सके। आगे सकुचाकर रह गये । चतुर गुरु ने आशय समझ 
लिया-- रामजी लौटना नहीं चाहते ! वे स्वयं चाहते थे कि किसी प्रकार राम 
लौट चलें, पर धर्म और स्नेह के इन्द्र से वे भी असमंजस में ही पड़े रहे। फिर वे 
जनक के पास गये और राम के वचन और शील-स्वभाव से उन्हें परिचित कराया। 
जनक महाज्ञानी थे। परन्तु यहाँ सब-कुछ देखकर उन्हें भी मोह हो ही गया | उनके 
वैराग्य ने ही वैराग्य ले लिया । विवेक कहता था कि राम का वनवास ही ठीक है । 
मन-ही-मन सोचने लगे कि यहाँ आना ठीक नहीं हुआ, क्योंकि ठीक सलाह देना 
कठिन प्रतीत हो रहा है । उचित तो यही है कि पिता की आज्ञा के अनुसार वन में 
ही रहें, पर राजा जनक इवसुर होकर यह सलाह कैसे दें ! सारी अयोध्या चाहती 
है कि राम लौट चलें तो जनक कँसे कहें कि राम का लौटना ठीक नहीं है । वशिष्ठ- 
जी ने कहा था कि जनक ही इस समय एकमात्र ऐसे व्यक्ति हैं जो 'असमंजस' दूर 
कर सकते हैं और जनकजी स्वयं असमंजस में पड़े हैं। इसी मनोभाव को लेकर वे 
भरत के पास जाते हैं। वे भरत से कहते हैं कि तुम तो राम का स्वभाव समझते ही 
हो । वे सत्यव्रत हैं, सब पर उनका शील-स्नेह भी है, संकोचवश संकट सह रहे हैं, 
जो आज्ञा दो वह उनसे कहा जाय | 

जनक भरत से ही कहलवाना चाहते हैं, पर बहुत मीठे ढंग से अपने मन की 
बात की ओर इशारा भी कर देते हैं । 
भरत को यह इशारा अच्छा नहीं लगा होगा । परन्तु जनक उनके परम पूज्य 

हैं, उन्हें कोई उत्तर देना भी कठिन है । बड़े-बड़े ऋषि-मुनि और स्वयं गुरु वशिष्ठ 
बैठे हैं। धीर भाव से उन्होंने जो कुछ कहा उसी की प्रशंसा ऊपर की पंक्तियों में की 
गयी हैं: 

प्रमु प्रिय पूज्य पिता सम आपू । 

कुल गुरु सम हित माय न बापू ॥ 

कौसिकादि मुनि सचिव समाजू । 

ज्ञान अंबुनिधि आपुन आजू ॥ 

faq सेवक आयसु अनुगामी । 

जानि मोहि सिख देइअ स्वामी ॥ 

एहि समाज थल वूझब राउर। 

मौन मलिन मैं बोलब ascii 

छोटे बदन कहां afs बाता। 

छमब तात लखि बाम बिघाता u 

आगम निगम प्रसिद्ध पुराना। 

सेवा धरमु कठिन जग जाना॥ 
स्वामि धरम स्वारथहि बिरोधू । 
ae अंधु safe न प्रबोधू॥ 
राखि राम रुख धरमु ब्रतु, पराधीन मोहि जानि। 
सबके सम्मत सर्वेहित, करिय प्रेमु पहिचानि॥ 
प्रथम दो पंक्तियों में मृदुता है, तीसरी पंक्ति में मंजुता है, चौथी और पाँचवीं 
पंक्तियों में कठोरता तो है, पर भाषा इतनी मीठी है कि सहज ही पकड़ में नहीं 
आती । पूरी बात सुगम है, थोड़े शब्दों में जो वात कही गयी है उसका अभिधेय 
आसानी से समझ में आ जाता है। आखर या वर्ण श्रोत्रेन्द्रिय-ग्राह्य हैं। केवल 
मनुष्य ने ही अपनी भाषा में वर्णों को fafaga किया है। उनको नये शब्दों 
और अर्थो के लिए जोड़ने की क्षमता मनुष्य के संस्कारी चित्त में है। विविक्त 
वाक्‌ (वाणी) के वर्णो को वाच्य-लक्ष्य और व्यंग्य आदि अर्थ-संघों की ओर और 
इन्हें रस की ओर विनयन करने की क्षमता (विनायक धर्म) संस्कारी मनुष्य में 
ही है। साधारण कवि यहीं रुक जाते हें--वर्णो को अर्थ-संघ की ओर और अर्थसंघ 
को रस की ओर ले जाकर विश्रान्त हो जाते हैँ। रामकथा यहीं तक नहीं रुकती, 
वह रस-विशेष की ओर जाना चाहती है। वह रस-विशेष, मनुष्य के चित्त को परतत्त्व 
के साथ मिलानेवाले अनुरूप लय या 'रिद्म', को खोजती है--'राम कथा जे सनत 
अघाहीं, रस बिशेष जाना तिन्ह नाहीं।' शायद इसे ही तुलसीदास 'छन्द' कहते हैं l 
परन्तु विश्वव्यापी छन्दोधारा के साथ व्यक्तिनिष्ठ छन्द का सामरस्य ही अन्तिम 
लक्ष्य है । तुलसीदास इसी को 'मंगल' कहते हैं । यह विभिन्न स्तरों पर पाया जाता 
है । वाक्तत्त्व और विनायक धर्मे के इस वैशिष्ट्य की ओर “रामचरितमानस” के 
| | प्रथम इलोक में ही इशारा कर दिया गया है। राम-कथा का लक्ष्य 'मंगल' है--- 
i | “मंगल करनि कलिमल हरनि तुलसी कथा रघुनाथ की ag व्यक्तिगत छन्द के 
| साथ समष्टि-व्यापी छन्द के सामरस्य का ही नाम है। प्रस्तुत प्रसंग में भरत की 
वाणी अर्थ की गहराई तक जाती है। उसका अभिधेयार्थ सुगम है। पर व्यंग्यार्थ 
अगम है, बल्कि ag 'गहि न जात' कहे जाने की अधिकारी 21 स्वामिधर्म और 
स्वार्थ में विरोध बताया गया है और विरोध को अन्धा भी कहा गया है। साथ ही, 
यह भी कहा गया है कि यह स्वार्थ प्रेमजन्य हे । प्रेम सब त्रूटियों को भर देता है 
और साथ ही अप्रबोध्य भी है भरत की उक्ति से स्पष्ट है कि जिसे वे स्वार्थ कह 
रहे हैं, वह कोई निजी लाभ के उद्देश्य से किया गया क्षुद्र स्वार्थ नहीं है । वह शुद्ध 
प्रेमजन्य है । इस स्वार्थ और परमार्थ में कोई अन्तर नहीं है । 
आगे वे कहते हैं कि (1) राम का रुख, धर्म और व्रत देखकर, (2) मुझे 
परवश समझकर, (3) सबका सम्मत, (4) सर्वेहित, (5) प्रेम को पहचानकर 
आप लोग निर्णय करें । 
भरत चाहते क्या हैं ? बात सुनने में सुगम लगती है, कहीं कोई पेंच नहीं है । 
पर जैसा कि आगे की पंक्तियों में कहा गया है, वह अद्भुत वाणी पकड़ में आने 

देती है, पर पकड़ना उसका कठिन है : 
ज्यों मुख मुकुर, मुकुरु निज पानी | 
गहि न जाय अस अद्‌भुत वानी ॥ 
क्या यहाँ तुलसी दास प्रेममार्ग की श्रेष्ठता प्रतिपादित करना चाहते हैं ? राम 
धर्मत्रत हैं, जनकजी के अनुसार सत्यव्रत हैं। सत्य पर दृढ़ रहना चाहिए, ज्ञानी 
जनकजी के मन में यही बात है । पर सत्य क्या है ? वचन द्वारा जो कह दिया 
गया उससे चिपक जाना या भूतमात्र का आत्यन्तिक कल्याण (सर्वंहित) ? भक्त- 
शिरोमणि नारद का वचन महाभारत में आया है : 
सत्यस्य वचनं श्रेयः सत्यादपि हितं वदेत्‌ | 
यद्‌भूतहितमत्यन्तम्‌ एतत्‌ सत्यं मतं मम ॥ 
भरत कहते हैं, सत्य और धर्म के व्रत को अवश्य देखिए, पर मैं प्रेम-परवश हूँ, 
इसका भी ध्यान रखिए और इससे भी आगे इस वात का ध्यान रखिए कि निर्णय 
“सर्वहित' हो और फिर प्रेम को पहचानकर निर्णय कीजिए | तुलसीदास इस अद्‌भुत 
प्रेम को ATA सनेह भरत रघुबर को, TS न जात मन विधि हरिहर को' और 
“मिलन प्रीति किमि जाय बखानी, कत्रि कुल अगम करम मन बानी' कहकर 'अगम' 
बता चुके हैं। उसे समझना भी अगम है और अभिव्यक्ति देना भी अगम है। यही 
“प्रेम पहिचानि' अमितार्थ अगम्य उक्ति ज्ञानमार्ग की पकड़ में नहीं आ सकती । 
“प्रेम पहिचानि' सचमुच अमितार्थं अगम्य उक्ति है । 
इसे तुलसीदास की श्रेष्ठ वचन-रचना का निदर्शव तो माना जा सकता है, 
किन्तु आदर्श भाषा का लक्षण नहीं कहा जा सकता | इसे घसीटकर उस उक्ति के 
आसपास ले जाया जा सकता है कि भणिति या उक्ति वही भली है जिससे 
'सुरसरि सम सबकर हित होई । पर वाक्‌तत्त्व अधिक सुलभ है, विनायक धर्म 
दुर्लभ है । तुलसीदास मानते हैं कि इसकी प्राप्ति राम की कृपा से ही होती है। 
इसीलिए उत्तम वाणी, भगवदनुग्रह के बिना बोली ही नहीं जा सकती : 
सारद दारु नारि सम स्वामी। 
राम सूत्रधर अन्तरजामी ॥ 
जा पर कृपा करहि जन जानी। 
कबि उर अजिर नचावहि बानी ॥ 
थोड़े में अधिक कहना भाषा का गुण है। पर यह भी देशकाल, वक्तृबौधश्य 
और अवसर के अनुकूल होना चाहिए । अवसर या समय की माँग हो तो विस्तार- 
पूर्वक कहना गुण ही है, दोष नहीं । दशरथ, पुत्रशोक में मर गये । सारे परिजन- 
पुरजन शोक में व्याकुल थे। ज्ञानी गुरु वशिष्ठ पहुँचे । 'समय-सम' (अवसर के 
अनुरूप) बोले | वहाँ 'अर्थ अमित अरु आखर थोरे! से काम नहीं चल सकता था। 
उन्हें बहुत-से इतिहास सुनाकर लोगों का शोक निवारण करना पड़ा । यही उस 
परिस्थिति में अबसर के अनुकूल था : i 9 

तब बसिष्ठ मुनि समय सम, कहि अनेक इतिहास । 
सोक निवारेउ aate कर, निज बिज्ञान प्रकास ।। 
दशरथ जब व्याकुल थे तब कौशल्या भी 'समय अनुहारी' वचन बोली थीं : 
उर धरि धीर राम महतारी। 
बोली बचन समय अनुहारी॥ 
उस समय वे थोड़े में अधिक अर्थ देनेवाली बात नहीं कह सकी, और भरत को 
शोक-व्याकुल देखकर तो, 
भाँति अनेक भरत समुझाए। 
कहि बिबेक मय वचन सुनाए॥ 
p भरतहुँ मातु सकल समुझाई 
कहि पुरान aft कथा सुहाई॥ 
उस समय यही अवसरोचित था । 
रामचन्द्र भी 'देसकाल लखि समौ समाज्‌' ही भरत से 'वानि सरवसु से 
(वाणी का सर्वस्व) वचन बोले थे । कहते-कहते मानो अवसरोचित वचन पर और 
भी बल देने के लिए दुबारा कहा था : 
मोहि सब भाँति भरोस तुम्हारा । 
तदपि कहडें अवसर अनुसारा I 
पुरे (रामचरितमानस में वाणी के अवसरोचित प्रयोग पर इतनी बार कहा 
गया है कि भाषा का देश, काल, पात्र और एक शब्द में, 'अवसर' के अनुसार 
प्रयोग ही तुलसीदास का सम्मत लगता है। अवसर उपयुक्त हो तो अटपटे वचन भी 
ठीक हैं (सुनि केवट के बैन प्रेम लपेटे अटपटे) । उनके परम उपास्य 'बचन रचना 
अतिनागर' राम जैसा बोलते हैं, उसे ही भाषा का उत्तम आदर्श माना जाना 
चाहिए : 
दीनबन्धु सुनि बन्धु के, बचन दीन छलहीन। 
देस काल अवसर सरिस, बोले राम प्रबीन ॥ 


aera’, अगस्त 1974 | 


| 
| 
| 
| 
| अजसू प्रेरणा का सोत : “रामचरितमानस' 


“रामचरितमानस मध्यकाल का AAAS ग्रन्थ है। आज से लगभग चार सो वर्ष 
पहले गोस्वामी तुलसीदासजी ने इसे लिखना आरम्भ किया था। इन चार at 

वर्षो में यह ग्रन्थ देश और काल की सीमा अतिक्रम करके संसार में समादृत हुआ 
है । यह सच्चे अर्थो में कालजयी ग्रन्थ है । प्रत्येक ग्रन्थ, भापा और अभिव्यक्ति में 
अपने काल से प्रभावित होता है । 'रामचरितमानस' भी है। परन्तु बहुत थोड़े-से 

न्थ इस सीमा को अतिक्रम करके सर्वकाल के सहृदयों को प्रभावित करने में 
समर्थ होते हैं। यह लोकोत्तर तेज संसार के गिने-चुने ग्रन्थों में ही उपलब्ध होता g | 
यही कारण है कि वह देश और काल की सीमा पार करके समस्त संसार के सहृदथों 
को प्रभावित करने में समर्थ हुआ है । 

"रामचरितमानस' के लेखक कविवर तुलसीदास जिस काल, समाज और देश 
में पैदा हुए, उससे वे प्रभावित थे । उनका व्यक्तिगत जीवन किसी-न-किसी रूप में 
उनमें स्वीकृत विचारों को रूप दे रहा था, इसलिए वे अपने देश-काल और समाज 
के संस्कारों और व्यक्तिगत रुचि, कुण्ठा और झिझक आदि से प्रभावित थे। 
“रामचरितमानस' और उनके अन्य ग्रन्थों के आलोचकों ने इन बातों पर बहुत 
विचार किया है और भविष्य में भी करते रहेंगे, परन्तु इन सब सीमाओं के भीतर 
रहकर भी उनमें एक अलौकिक दीप्ति थी जो सीमा में नहीं बॅध सकती । जिस 
प्रकार दीपक की लौ दिया, तेल, बाती और हवा के कम्पन से प्रभावित होते हुए भी 
इन सीमाओं से बाहर दूर तक अपनी दीप्ति बिखेर सकती है, कुछ उसी प्रकार 
व्यक्ति-कवि के भीतर जलनेवाली दिव्य लौ भी अपनी दीप्ति देश-काल और सीमा 
को अतिक्रम करके प्रकाशित करती रही है | 

ऐसा लगता है कि तुलसीदास के सामने तत्कालीन समाज में प्रचलित एक बड़ा 
भारी सन्देह मुख्य रूप से उनके चित्त को आन्दोलित किये हुए था। उनका प्रयत्न 
मुख्य रूप से लोकचित्त के सन्देहों को उखाड़ देना था | वस्तुतः सन्देह के कारण ही 
विषाद उत्पन्न होता है। 'रामचरितमानस' के भरद्वाज, पार्वती, गरुड़ आदि 
मुख्य श्रोताओं के मन में संशय-जनित विषाद उत्पन्न हुआ था । सन्देह यह था कि 
जो ब्रह्म सब प्रकार की धारणाओं से ऊपर है, व्यापक है, निर्गुण है, अजन्मा है, 
जिसे श्रुति नेति-तेति कहकर बखानती है, वह क्या मनुष्य के रूप में अबतार धारण 
कर सकता है ? इस सन्देह का उन्मूलन तुलसीदास का एक लक्ष्य था । जब तक यह 
सन्देह उन्मूलित नहीं होता तब तक विषाद का शमन भी नहीं होता। यह एक 
सामयिक प्रश्‍न था । तुलसीदास के पूर्ववर्ती महान्‌ निर्गुणवादी सन्तों ने सगुण राम 
का प्रत्याख्यान किया था और लोक चित्त में ऐसा संशय उत्पन्न किया था । यह एक 
तिङ्चित देश-काल में उत्पन्न स्थिति थी । इस संशय का उच्छेद, ऊपर से देखने में 
एक सामयिक प्रश्‍न था । 

तुलसीदास के चित्त में कुछ ऐसे संस्कार थे जो इस संशय को मनुष्य के लिए 
हानिकारक सिद्ध करते थे। यह एक प्रकार का द्वन्द्व था जो बाह्य समाज में बहु- 
प्रचारित सिद्धान्त और तुलसीदास के व्यक्ति-चित्त में प्रतिष्ठित रुचि और संस्कार के 
संघर्ष से उत्पन्न हुआ था । “रामचरितमानस के निर्माण में इस द्वन्द्व का महत्त्वपूर्ण 
स्थान था, परन्तु यह सामयिक तथ्य ही सबकुछ होता तो 'रामचरितमानस' खण्डन- 

मण्डन के रूप में लिखे हुए ग्रन्थों के समान अल्पकालीन प्रभाव ही छोड़ जाता। 
परन्तु ऐसा नहीं हुआ। इस द्वन्द्द ने तुलसीदास के संवेदनशील चित्त को केवल 
खण्डन-मण्डन की ओर प्रवृत्त नहीं किया, बल्कि उनकी रचनात्मक प्रतिभा को BHA 
कर दिया जिससे शाश्‍वत मानवीय मूल्यों का अद्भुत रागात्मक सर्जन हुआ | शत- 
तार वीणा को छेइनेवाली चीज यद्यपि बहुत मामूली-सी होती है, परन्तु उसके एक 
तार के झंकृत होने से अन्य अनेक तार झनझना उठते हैं और उस मोहक संगीत का 
प्रादुर्भाव होता है, जो छेइनेवाली वस्तु को एकदम अभिभूत करके अपूर्व रागात्मक 
संगीत की सृष्टि करती है। उस युग के मामूली-से प्रश्‍न ने तुलसीदास के चित्त को 
ऐसा झकझोर दिया कि उनकी सम्पूर्ण सत्ता ही उमड़ उठी । वह मनुष्यमात्र के 
रागात्मक चित्त के साथ एकमेक होकर उन चिन्मय मूल्यों की रचना कर सकी, 
जो अपूर्व कहे जा सकते Fl भारतवर्ष की साधना का जो सर्वोत्तम है, जो कुछ 
महान्‌ है, जो कुछ सरस है और जो कुछ भव्य है, वह इस बहाने अभिव्यक्ति पाने 
को व्याकुल हो उठा। इस उदात्त भव्य अभिव्यक्ति में ही 'रामचरितमानस' की 
महिमा है। देश और काल की सीमा में बंधा हुआ तुलसीदास का व्यक्ति-रूप भी 
उसमें जहाँ-तहाँ प्रकट अवश्य हुआ और कई बार उस सीमित अभिव्यक्ति ने 
भिन्न-भिन्न श्रेणी के लोगों को क्षुब्ध और उत्तेजित भी किया है। परन्तु 'राम- 
चरितमानस' की दिव्य ज्योति में यह छोटे-मोटे धब्बे कोई बाधा नहीं उत्पन्न कर 
सके । वे हैं, क्योंकि उनका होना रोका नहीं जा सकता था, परन्तु 'रामचरितमानस' 
का निर्माण उनसे अलग दिव्य अलौकिक तेज से हुआ है। कभी-कभी लोग उन 
छोटी-छोटी _बातों को लेकर ही झगड़ते हैं। वे भूल ही जाते हैं कि 'रामचरित- 
मानस' का लक्ष्य इन बातों से कहीं अधिक ऊंचा है । वह मनुष्य को उस लक्ष्य तक 
ले जाता है, जिससे बड़ा लक्ष्य और कुछ हो ही नहीं सकता । 
तुलसीदास केवल ज्ञान का ग्रन्थ नहीं लिख रहे थे। मनुष्य के नित्य जीवन में 
घटनेवाले ईर्ष्या-द्वेष, सुख-दुख और लोभ-मोह के विकारों के भीतर से उन्होंने परम 
लक्ष्य की प्राप्ति की ओर अपने पाठक को ले जाना चाहा। इसलिए उनका यह 
ग्रन्थ शुष्क आचार-संहिता या थोथे उपदेशों की पोथी नहीं है, वह मनुष्य-जीवन 
की गहराई में उतरा है और अत्यन्त सहज भाव से उसे रामोन्मुख करता रहा है-- 
राम, जो मनुष्य के समस्त आशा-आकांक्षाओं का सर्वोत्तम केन्द्र है; वहाँ काम, 


` क्रोध, द्वेष, मोह भादि टिक नहीं सकते। राम एक ऐसा सूर्य है, जिसके सामने 


मोहरूपी अन्धकार की कल्पना नहीं की जा सकती | परन्तु यह राम हमारे दैनन्दिन 
जीवन के अनुभवों के भीतर से उजागर हुआ है। वह्‌ मनुष्य रूप में अवतरित हुआ 
है, और मनुष्य की सारी कमजोरियों और विकारों के भीतर उज्ज्वल आलोक के 
रूप में निकलता चला गया है। वह ज्ञेय बनकर नहीं बल्कि अनुभवयोग्य होकर 
हमें आकर्षित करता है वह केवल अनादि, अनन्त और व्यापक सच्चिदानन्द मात्र 
नहीं है बल्कि शील, सौजन्य ओर मर्यादा का अधिष्ठाता भी है। वह केवल ज्ञान 
और उपासना का विषय नहीं है बल्कि प्रेम और भक्ति का भी आश्रय लठ वह 

केवल संसार की अपवित्रताओं के वैराग्य की भावना का उत्पादयिता नहीं हैं, बल्कि 
सव प्रकार की मानवीय दुर्बलताएँ भी उसे समपित होकर धन्य हो जाती हैं। यह 
राम सब प्रकार से मनुष्य होकर भी परमत्रह्म है । 

“रामचरितमानस' के राम शोभा और सौन्दर्य के आगार हैं, प्रेम के वद्य हैं, 
शौर्यं और पराक्रम के निधान हैं, वे आरतिहरण और शरण-सुखद हैं । नर भूपाल- 
रूप में दिखायी देने पर भी वे साक्षात्‌ परब्रह्मा हैं और समस्त देवताओं द्वारा सेवित 
हैं । इन विविध रूपों में तुलसीदास ने अद्भुत सामंजस्य और अविरोध दिखाया 
है । ऐसा चमत्कार कोई अलौकिक शक्तिसम्पन्त कवि ही कर सकता था । 

सारे संसार में भक्तों के भगवान्‌ दो रूप में स्वीकार किये जाते हैं--एक 
ओर तो गुणातीत और समस्त शक्तियों के उत्स हैं और दूसरी ओर भगवान्‌ भक्तों 
के स्व-भाव के अनुसार उनके हृदय में ही अवतीर्ण होते हें । वे माता, पिता, पुत्र, 
स्वामी, सखा, प्रिय आदि रूप में भक्तिभावना के अनुरूप रहा करते हैं और प्रत्येक 
व्यक्ति के स्वभाव और आकांक्षाओं के अनुसार उसके हृदय में आविर्भूत होते हैं। 
कभी-कभी इसे व्यक्तिगत भगवान्‌ भी कहा जाता है । तुलसीदास इन दोनों रूपों 
को अच्छी तरह स्वीकार करते हैं, परन्तु उनके सामने एक तीसरा मार्ग भी है। 
भगवान्‌ लोकचित्त में किसी-न-किसी रूप में विद्यमान रहते हैं। तुलसीकालीन 
भारतवर्ष में समष्टि-चित्त में दशरथ के पुत्र राम के रूप में प्रतिष्ठित थे। यह 
परम्परा-क्रम से समष्टि-चित्त में प्रतिष्ठित राम हैं। तुलसीदास इन 'जन मन मानस 
हंस' रूप की उपेक्षा नहीं करते, afew पुरा बल देकर उसे व्यक्तिगत भगवान्‌ और 
निरपेक्ष भगव।न्‌ के समान ही आदर देते हैं। समष्टि-चित्त में बसे हुए इस राम का 
विविध लीलाओं के रूप में उदात्तीकरण तुलसीदास जी का प्रिय कार्य था । जो राम 
जन-मानस में अनादि काल से प्रतिष्ठित है, उसे तुलसीदास ने अपने 'रामचरित- 
मानस, में पूर्ण वैभव के साथ निखारा है। 'रामचरितमानस' रसीलिए भगवत्‌- 
स्वरूप हो परिपूर्ण रूप में दिखनेवाला महान्‌ ग्रन्थ है, क्योंकि वह लोकचित्त के 
साथ ताल मिलाकर चलता है और भगवतस्वरूप के उत्तम और वैभवशाली पक्ष 
को उजागर करता है | लोक-चित्त में प्रतिष्ठित इस राम को जनता के दैनन्दिन 
संघर्षो और विषम परिस्थितियों के भीतर से पूणं ब्रह्म के रूप में प्रकाशित करना 
तुलसीदास की कठिन साधना थी | एक ओर जहाँ राम परात्पर ब्रह्म हैं, वहीं दूसरी 
ओर वे सहज भाव से जनता के अपने प्रतिनिधि भी हैं तुलसी उस भक्ति को श्रेष्ठ 
समझते हैं जिसमें भक्त के मन से यह बुद्धि कभी भी नहीं टलती कि भगवान्‌ सच- 
राचर रूप-राशि ही हैं और मैं (भक्त) इस सचराचर रूप का सेवक हूँ । लोक- 
मानस के साथ राम के घनिष्ठ रूप से जुड़े हुए होने के कारण तुलसीदास के मन में 
सेवक-सेव्य भाव ही श्रेष्ठ है । 

जीवन में मनुष्य को अनेक प्रकार के सुख-दुख और आशा-आकांक्षा के भीतर 
से गुजरना पड़ता है। प्रत्येक मनुष्य किसी-न-किसी दुर्बलता का शिकार है। इन 
दुब तताओं से पार पाना कठिन है। एकमात्र उपाय यह है कि अपनी सारी कम- 

जोरियाँ भगवान्‌ को समपित करके मनुष्य उनसे मुक्ति पाले । जो कोई भी राम 
के सम्मुख हो जाता है, उसके सारे पाप नष्ट हो जाते हैं। परन्तु जो राम से विमुख 
हैं उनके सारे वैभव व्यर्थ हो जाते हैं । राम का साम्मुख्य प्राप्त करना 'रामचरित- 
मानस' का लक्ष्य है । कोई भी व्यक्ति चाहे वह ऊचे कुल में जन्मा हो या नीच कुल 
में, उत्तम योनि में पैदा हुआ हो या अधम योनि में, सात्विक शरीर का अधिकारी 
हो या तामस शरीर का, सभी राम के सम्मुख आकर कृतार्थ हो जाते हैं। जो 
सम्मुख नहीं आ पाते, उनका जन्म अकारथ सिद्ध होता है। 'रामचरितमानस' ने 
इस महान्‌ लक्ष्य को लोकसुलभ कराने में आइचर्यजनक ढंग से परिपूर्ण सफलता 
प्राप्त की है । 

यह महान्‌ ग्रन्थ पिछले कई सौ वर्षो से मनुष्य के चित्त में उदात्त मानवीय 
मूल्यों को प्रतिष्ठित करता रहा है। इसकी भाषा, अभिव्यक्ति और भाव-प्रेक्षण- 
क्षमता अपूर्व है। यह 'रामचरितमानस' एक सुनिश्चित योजना में लिखा हुआ 
काव्य है । इसके प्रत्येक शब्द को इस कवि ने अच्छी तरह से तौलकर प्रयोग किया 
है। यदि आरम्भ में कोई शब्द किसी निश्चित अर्थ में प्रयुवत हुआ है तो अन्त 
तक उसका निर्वाह हुआ है। ऐसा लगता है कि कवि पूर्ण रूप से सचेत कला- 
कार है। परन्तु यह 'सचेत-भाव' आभास से नहीं बल्कि व्यक्तित्व के सम्पूर्ण 
विसर्जन से आया हे । सत्य यह है कि 'रामचरितमानस' का कवि पुर्ण रूप से अपने 
व्यक्तित्व को अपने लक्ष्य में निमज्जित कर सका है। यह उस श्रेणी का काव्य है 
जिसकी प्रत्येक उक्ति किसी दिव्य प्रेरणा से निकली है जैसा कि आरम्भ में कहा 
गया है, जहाँ तक व्यक्ति तुलसीदास का सम्बन्ध है, वे अपने युग और समाज से 
प्रभावित हैं, परन्तु उनका व्यक्तित्व उस महान्‌ लक्ष्य में बिल्कुल निमज्जित हो 
गया है जिससे बड़े लक्ष्य की कल्पना नहीं की जा सकती | यही कारण है कि 'राम- 
चरितमानस' उस दिव्य कोटि का ग्रन्थ बना है जो एक ही साथ काव्य और शास्त्र 
दोनों ही होते हैं। आज चार सौ वर्षो बाद इस महान्‌ ग्रन्थ के प्रणेता कवि को 
हम अपनी हादिक श्रद्धांजलि अपित करते हैं : 

बड़े भाग मानुष तनु पावा। सुर दुर्लभ सब ग्रंथन्हि गावा ॥ 
साधन धाम मोच्छ कर द्वारा | पाइ न जेहि परलोक सँवारा ॥ 


[काशी हिन्दू विश्वविद्यालय पत्रिका', मानस चतुश्शती विशेषांक, 1973-74] 

तुलसीदासजी का 'रामचरितमानस' आज से चार सो वर्ष पूर्व लिखा गया । “राम- 
चरितमानस' की महिमा आप जानते ही हैं। 'रामचरितमानस' आज संसार के सर्व- 
श्रेष्ठ ग्रन्थों में गिना जाता है। लेकिन, भारत में इसका महत्त्व विशेष रूप से है । 
भारत में यह ग्रन्थ इस प्रकार से सम्मानित है जैसे क्रिश्चियन में बाइबिल । यह 
ध्ययुग का सर्वश्रेष्ठ ग्रन्थ है । 
'रामचरितमानस' शिव-पार्वती संवाद के रूप में लिखा गया है । याज्ञवल्क्य 
ने यह कथा भरद्वाज को सुनायी और काकभुशुण्डि ने गरुड़ को । लेकिन मुख्य कथा 
कहनेवाले शिव ही हैं और मुख्य रूप से उमा-पार्वती संवाद ही है । 
ऐसा लगता है कि तुलसी के समय में कोई व्यापक सन्देह समाज में विद्यमान 
था । सर्वप्रथम यह सन्देह सती के मन में हुआ था, जिसका फल उन्हें शरीर त्याग 
कर भोगना पड़ा । पुनः पार्वती के रूप में अवतरित हुई, फिर भी कहती हैं : 
अजहूँ कछु संसय मन मोरे | 
करहु कृपा विनवउँ कर जोरे ॥ 
याज्ञवल्कय के मन में सन्देह व्याप्त है ओर वे इसकी चर्चा भरद्वाज से करते 
हैं। इसी प्रकार का संशय गरुड़ के मन में हुआ था जवकि उन्होंने नागपाश में बंधे 
हुए राम को देखा। तुलसीदासजी इस सन्देह का निराकरण करना आवद्यक 
समझते थे। 
यह सन्देह यदि एक दोहे में कहा जाय तो इस प्रकार है--सती शिव से कहती 
नः 
ब्रह्म जो व्यापक विरज अज अकल अनीह अभेद 
सो कि देह धरि होइ नर, जाहि न जानत बेद ॥ 
कया ऐसा ब्रह्म साधारण मनुष्य हो सकता है ? और फिर--- 
जों नुप तनय त ब्रह्म किमि, नारि बिरह मति भोरि। 
देखि चरित महिमा सुनत, भ्रमति बुद्धि अति मोरि॥ 
समष्टिचित्त में व्याप्त इस सन्देह को तुलसीदासजी 'रामचरितमानस' के द्वारा 
दूर करना चाहते हैं। मैं आप लोगों का ध्यान इसी 'सन्देह' तत्त्व की और आकर्षित 
करना चाहता हूँ । 
पार्वतीजी यह तो कहती हैं कि 'मुझे रामकथा सुनकर अतिशय आनन्द मिला', 
लेकिन उन्होंने यह भी कहा-- बड़े ही संयत ढंग से इस बार उन्होंने अपने सन्देह 
को भी व्यक्त किया : 
Wg कछु संसय मन मोरे । 
करहु कृपा बिनवडें कर जोरे ॥ 
इसी सन्देह को दूर करने के लिए गोस्वामीजी को कथा आगे बढ़ानी पड़ती है। 

जिनके मन में मोह है, जो विषयी हैं, वे रामकथा का मर्म क्या जानेंगे ? 
अति खल जे विषयी बक कागा। 
एहि सर निकट न जाहि अभागा ॥ 
पार्वती का सन्देह बहुत भयानक है, इसी प्रकार का सन्देह गरुड़ को भी है। 
याज्ञवल्क्य से भरद्वाजजी कहते हैं कि 'मुनिवर, आपने बहुत ही ye प्रश्‍न कर 
दिया।' अतः स्पष्ट है कि इस प्रकार से देशव्यापी सन्देह व्याप्त था जिसको 
तुलसीदासजी ने विभिन्न स्थलों पर विभिन्न पात्रों से कहलाया है । 
हमारा देश तीन भागों में विभक्त है-- पर्वत, मदान और समुद्र । पर्वतकन्या 
पार्वती, भूकन्या सीता और समुद्रकन्या लक्ष्मी हैं ये हमारे देश की देवियाँ हैं: 
ये हमारे देश की देवियों के चरित्र की नियामक हैं । पार्वती के मुँह से सन्देह का 
वर्णन कराने का तात्पर्य ही है कि यह सन्देह व्यापक था | 
शिवजी पार्वती से कहते हैं कि 'हे भवानी, तुमने बहुत ही अच्छा प्रश्‍न किया 
--राम-कथा का प्रश्‍न उठाया । लेकिन एक बात मुके अच्छी नहीं लगी । यहाँ पर 
तुलसीदासजी कबीर की इस उक्ति का जवाब देते हैं : 
दसरथ सुत fag लोक बखाना, 
राम नाम के मरम है आना। 
यही बात पार्वती के मुंह से कहला दी गयी है और इसका उत्तर देते हैं शिव-- 
एक बात नहि मोहि सुहानी, safa मोह बस कहेउ भवानी ।। 
तुम जो कहा “राम कोउ आना 
तुलसीदासजी इस ‘A शब्द से बिल्कुल उखड़ जाते हैं। बाबा बहुत गुस्सा 
जाते हैं : 
कहहि सुनहि अस अधम नर, गसे जे मोह पिचास । 
पाखंडी हरिपद बिमुख, जार्नाह झूठ न साच ॥ 
am अकोबिद अंध अभागी । काई बिषय मुकुर मान लागी ।। 
लंपट कपटी कुटिल बिसेषी। सपनेहुँ संत सभा नहि देखी॥ 
ele ते बेद असम्मत बानी । जिन्हके qa लाभु नहि हानी ॥ 
मुकुरु मलिन अरु नयन बिहीना। रामु रूप cafe किमि दीना ॥ 
जिन्हके अगुन न सगुन बिबेका । जल्पहि कल्पित बचन अनेका ॥ 
हरि माया बस जगत भ्रमाहीं। fasts कहत कछु अघटित नाहीं॥ 
बातुल भूत बिबस मतवारे । जे नहि बोलहि बचन बिचारे॥ 
जिन्ह कृत महा मोह्‌ मदपाना। तिन्हकर कहा करिय नहि काना ॥ 
पुरुष प्रसिद्ध प्रकास निधि, प्रकट परावर नाथ। 
रघुकुलमनि मम स्वामि सोइ, कहि faa नायउ माथ N 


बही दशरथ का बेटा, वही राम मेरा उपास्य है । आगे बढ़कर तुलसीदासजी और 
बहुत-सी महत्त्वपुर्ण बातें कहते हैँ: 

(विभीषण कहता है) 
तात राम नहि नर भूपाला | भुवनेस्वर कालहु कर काला ॥ 
ब्रह्म अनामय अज भगवंता । व्यापक अजित अनादि अनंता ॥ 
गो द्विज धेनु देव हितकारी । कृपा सिंधु मानुष तनु धारी ॥ 
जन रंजन भंजन खलब्राता। वेद धर्म रक्षक सुनु भ्राता ॥ 
(अंगद के मुँह से) 
राम मनुज कस रे सठ बंगा । धन्वी काम नदी पुनि गंगा॥ 
पसु FAT कल्पतरु रूखा । अन्त दान अरु रस पीयूषा ॥ 
वेनतेय खग अहि सहसानन। चितामनि पुनि उपल दसानन॥ 
सुनु मतिमंद लोक वैकुण्ठा । लाभ कि रघुपति भगति अकुंठा ॥ 


इसी प्रकार की परस्पर-विरुद्ध बाते कही गयी हैं। कामधेनु जब धेनु है तो 
ay ही होगी; गंगा आखिर नदी ही तो है; कामदेव--सुना तो है कि--पुष्प के 
धनुष-वाण चलाता हे; कल्पतरु जब तरु है तो रूखा ही होगा । तुलसीदास के मन 
में कोई व्यापक प्रश्‍न पड़ा हुआ है । वह यह कि शायद यह बात जोरों से चल पड़ी 
थी कि जो दशरथ का बेटा है, वह ब्रह्म कैसे है--'जों नृप तनय त ब्रह्म किमि ?' 
| इसी बात को लेकर इतना व्यापक प्रचार तुलसीदासजी विभिन्न पात्रों के मुँह से 
कराते हैं | समष्टि में व्याप्त सन्देह का निरूपण करते हैं । तुलसीदासजी कवि भी 
उन्हीं को ही मानते हैं जो समष्टिचित्त की अभिव्यक्ति करते हैं। तुलसीदासजी 
जब समष्टिचित्त के साथ, सामाजिक चित्त के साथ, शिव के साथ, एक हो जाते हैं 
तो अपने को कबि भी कहते हैं । वे अपनी बात नहीं कह सकते बल्कि-- 
|| संभु प्रसाद सुमति हिय हुलसी । 
| रामचरितमानस कवि तुलसी ॥ 
तुलसी दासजी “राम' का तीन रूपों में वर्णन करते हैं-पहला ब्रह्म, जो अनन्त 
है, मन-वाणी आदि से परे है; दूसरा, जो व्यक्ति अपने चित्त में उत्पन्न करता है । 
मनुष्य अपने भाव, स्वभाव से उत्पत्न करता है । मनुष्य अपने भाव को जानना 
चाहता है। बाहर से तो हम वीर हैं, भीतर से कायर भी हो सकते हैं; बाहर से तो 
पुरुष दीखते हैं, परन्तु भीतर हो सकता है कि नारी बैठी हो । जब हम अपने भाव 
को जान लेते हैं तो हमें अपना अभाव भी मालूम हो जाता हे | अगर हमारे अन्दर 
मातृभाव है तो हमें पुत्र चाहिए, क्योंकि मातृभाव के साथ पुत्र का अभाव सम्बद्ध 
है। इस अभाव के रूप में भगवान्‌ हमारे चित्त में आ जाते हैं। भगवान्‌ जब इस 
अभाव को भर देते हैं तो 'विभाव' की स्थिति मन में आ जाती है--इसी रूप में हम 
विराट्‌ पुरुष की कल्पना करते हैं। मनुष्य का PAM भावपक्ष है 1 संसार के सभी 
भक्तों ने भाव-भगति की आराधना की है। भगवान्‌ भाव भगति के भूखे हैं। 
तुलसीदासजी तीसरा रास्ता बताते हैं, वह उनकी “विभाव-पुरुष' की कल्पना है । 
“रामचरितमानस' की यह अपनी बिशेषता है का 

तू दयालु दीन हों, तू दानि हों भिखारी, 
हौं प्रसिद्ध पातकी तू पाप पुंजहारी। 
तोहे मोहे नाते अनेक मानिए जो भावे । 
ज्यों त्यों तुलसी कृपालु चरणकमल पावै ॥ 
विनयपत्रिका 
बह माता, पिता, भाई आदि रूपों में हो सकता है। हम जिस भाव में चाहें 
उसका भजन कर सकते हैं। यह तीसरा भाव हम जब तक मन में नहीं लायेंगे तव 
तक चित्त साफ नहीं होगा, मोह दूर नहीं होगा | सन्देह नहीं मिटेगा । 
कबीर ने कहा कि 'दशरथ सुत तिहुँ लोक बखाना, राम नामके मरम है 
आना', लेकिन तुलसीदासजी कहते हैं कि वह राम जो इतिहास की वारा में 
बहता चला आ रहा है, समष्टिचित्त में व्याप्त जो राम है, उसे नहीं छोड़ना 
चाहिए । प्रश्‍न तो इस बात का है कि गंगा तो नदी ही है, कामधेनु धेनु है तो पशु 
ही हुई, कल्पवृक्ष वृक्ष है तो पेड़ ही है। लेकिन नहीं, इससे भी कोई बहुत बड़ी 
चीज इसके पीछे विद्यमान है । ये कल्पतत्त्व हैं । जैसे-जैसे मनुष्य का मानस विराट 
होता जायेगा, इन तत्त्वों की कल्पना बिराट होती जायेगी | जैसे-जैसे हमारे चित्त 
का विस्तार होता जायेगा, वैसे-वैसे ये बढ़ते जायेंगे । ये साधारण तत्त्व नहीं E— 
ये कल्पतत्त्व हैं। 'राम' का वर्णन अनेक नाटककारों-कवियों-लेखकों ने किया है और 
करेंगे । आदि से अन्त तक जैसे-जेसे मानव-मस्तिष्क का विस्तार होता जायेगा, 
बैसे-वैसे 'कल्प-पुरुष' का विस्तार होता जायेगा । इसीलिए गोस्वामी तुलसीदास 
ने कहा : 
राम मनुज कस रे सठ बंगा | 
धन्वी काम नदी पुनि गंगा ॥ 
ये सब मानसिक हैं । जे से-जैसे मानसिक विस्तार होगा, वैसे-वेसे ये और बढ़ते 
जायेंगे । तुलसी दासजी कहते हैं (भरद्वाज मुनि याज्ञवल्क्य से कहते हैं) : 
चाहहु सुने राम गुण गूढ़ा । 
कीन्हेह्‌ प्रस्त मनहु अति मूढा U 
रामायण के वर्णन के बाद कथा समाप्त हो जानी चाहिए थी, लेकिन पार्वती 
ने कहा कि अभी सन्देह दूर नहीं हुआ, इसलिए तुलसीदासजी ने कथा को आगे 
बढ़ाया | तुलसीदासजी कहते हैं : 
रामचरित जे सुनत अघाहीं | 
रस बिसेष जाना तिन्ह नाहीं ॥ के 
कोई रस-विशेष है जिसकी ओर तुलसीदासजी अपने पाठक का ध्यान ल जाते 
हैं । जब सन्देह दूर हो जाता है तो रामायण भी समाप्त हो जाती है। तुलसीदास- 
जी कहते हैं कि सन्देह-तम का नाश एक दिन में नहीं होगा, बल्कि इसके लिए 
अनन्त काल तक श्रवण, मनन, भजन करना होगा, तब अज्ञान-रूपी तम का नादा 

सहज पापमय तामस देहा | 
यथा उलूकहि तम पर नेहा ॥ 
राम के संसर्ग में आते ही सम्पुर्ण संशय का नाश हो जाता है : 
रामकथा सुंदर करतारी। 
संशय विहग उडावनहारी ॥ 


“राम की कथा ऐसी ताली है जिसके बजाते ही संशयरूपी पक्षी उड़ जाते 
3 | ” 
Qe 


[काशी हिन्दू विश्वविद्यालय में 'मानस चतुश्शती समारोह 
जनवरी 1974 का उद्घाटन-भाषण] 
तुलसी : सन्दर्भ ओर समीक्षा (सं. डॉ. त्रिभुवनसिह, 1976) से साभार 

नेस्टोरियन्स दे. ग्रियसँन 

मैनुअल आफ बुद्धिज्म दे. कर्न (डॉ. ) 

मीतल, प्रभुदयाल 155 

मिश्र, मोहनलाल 75 

मिश्र, बन्धु 71 

मीराबाई 52-61 


मीननाथ 54 

मेघातिथि 54 

योगी 56 

यशोदा 92, 94, 99-105, 158, 
160, 162, 185 

रति (भाव) 49, 113, 184 

रघुनन्दन 53 


रसखानि 68, 142 

रवीन्द्रनाथ ठाकुर 39, 68, 69, 87, 
123, 163 

राग 176 

रागानुगा भक्ति 44, 46 

राधा, राधिका 34-36, 39, 50, 
82-99, 113, 177 

रासलीला 105 

राम 131 

रामानुज 36-37 

रामानन्द 36-37, 46, 52, 76 

रुक्मिणी 97 

रुय्यक 72 

रूप गोस्वामी 43, 74, 110-113 

रदास 76 

लांगुरिया देवी 156-157 

वराहमिहिर 29 

वल्लभ सम्प्रदाय 40 

वल्लभाचार्य 36, 39, 44, 52, 65- 
104, 115, 147-150, 152, 
159, 166, 185, 187, 189- 
190 

व्यास 51 

व्याससूत्र 189 

वृष्णि 29-30 

वात्सल्य (भाव) 50 

वासुदेव 27-29, 33 

विक्रमादित्य 34 

विज्ञानेश्वर 53 

विन्टरनित्ज 35, 37 

विद्यापति 75, 82-88, 92, 128 

विल्सन 121 

विशिष्टाद्वैत 187 

विष्णु 27, 28, 33 

विश्वनाथ (आ.) 41, 73 

वेबर 30-32, 70 

वैधी (भक्ति) 44-46 

वैष्णव सम्प्रदाय 38, 39 

वैष्णवीज्म-शैविज्म एण्ड माइनर 
रिलिजस सिस्टम्स दे. भाण्डारकर 

वृहद्‌ भागवतामृत 183 

शंकराचार्य 149, 186 

शाण्डिल्य सूत्र 37 

श्यामा दे. राधा, राधिका 

शास्त्री, हरप्रसाद 126 

शुक्ल, रामचन्द्र 75, 79, 152 

शुद्धाद्वैत 187 

सखा 178 

सखी 48, 50, 154, 177-178 
तथा दे. गोपियाँ 

सख्य भक्ति 183 

सख्य रस 178 

समाधि भाषा 149, 157, 189, 
190 

सम्बन्ध रूपा भक्ति 45, 46 

aya 173 

सन्ध्या भाषा 151 

सरस्वती, मधुसूदन 179 

सहजवाद 38, 57 

सहजयान 78 

सत्येन्द्र (डॉ.) 158 

स्टेनकोनो 35 

स्वकोया (भाव) 42 

स्वभाव 49 


अंकुर 279; -द्वीप 242 
अंगुष्ठमात्र पुरुष 277 

अग्नि 234, 263;-चक्र 232 
अचिन्त 239;-द्वीप 242 
अच्छर 239 

अजब योग 298 

अतद्व्यावृत्ति 276 

अट्वतवाद 274 (आ.) 


-“रामानन्दीय ? 274;-- 

स्मात्तं पन्थ 59 

सम aara आफ इण्डियन लिटरेचर 
दे. विन्टरनित्ज 

सांकृत्यायन, राहुल 128 

साहित्य दर्पण दे. विश्वनाथ (आ.) 

fag, भगवती प्रसाद 175 

सिह, शिवप्रसाद 159 

सीता 131 

सुरदासेर प्रार्थना दे. रवीन्द्रनाथ ठाकुर 

सूफीमत 56, 64 

सुबोधिनी टीका 187 

सेन दीनेशचन्द्र 78-79, 88 
-+क्षितिमोहन 28, 39, 54, 
78, 80 
—arfadt कान्त 136 

हरिशचन्द्र, भारतेन्दु 122 

हित तरंगिणी दे. कृपाराम 

हिन्दी शब्दसागर दे. शुक्ल, राम चन्द्र 

हेमाद्रि 53 


कबीर 


तुलसीदास का 274; --अध्यात्म 
रामायण का 274-275 

अनन्तलोक 361 

अनन्यभक्ति 275 

aaga नाद 234 

अनाहत नाद 221, 234 

अन्नमय कोष 280, 230 

अपरं ब्रह्म 276. 

अपरा विद्या 277 

अमरवारुनी 236 की प्रतिक्रिया 332, 337 
अमृत 269; -रस 236 ईश्वर 282, 283; --के नाम संस्कार 
अरण्यद्वीप 242, 244 305 
अरुन्धती 264 ईदवरी 264 
अवधू 216 उत्तम अधिकारी 284, 288 
अवधूत 217-218, 220 उन्मुनि रहनी 237 
अवधूती 233;-वृत्ति 218, 259 उन्मुनि की तारी 318 
अवस्थाएं 232 उपासना 280, 284 
अविद्या 282 उलटबाँसी 261, 265 
असत्कार्यवाद टि. 274. उल्टा बाना 268 
असत्ख्यातिवाद टि. 274 उल्टी गंगा 268 
| असी 264 एकेइवरवाद 292, 304 
| असीम का प्रेम (आ.) 364 ओंकार 269; -पर योगमह 224; -पर 
अहंकार 278 कबीरमत 224, 277;-का तत्व 
आकाश 269 239 
आखेटिक 265 aiat घडा 269 
आज्ञाचक्र 232 कबीर--के फूल की प्रसिद्धि 207; -- 
आठ पुरियाँ (fe.) 280 का मत और पुराण 371;— 
आत्मविज्ञान 276 और तुलसीदास 289; --के मत 
आत्मसमर्पण (आ.) 312 पर अनिश्‍चयता का आरोप 
आत्मा 276 292; --में अनन्यसाधारण तत्त्व 
आदिमंगल 252, 253 305;--की व्याकुलता 306; 
| आदेद 220, 221 के भगवान्‌ 315;--का 
| आद्यादाक्ति 242 व्यक्तित्वविदलेषण 322; का 
|: आनन्द 255, 277 प्रेम 318;--का आक्रमण 
| आनन्दमय कोष 280 364;—% व्यंग 320; --का 
i | आरम्भवाद (fe.) 274 प्रेमातिशय्य 318; --का आक्रा- 
i आयेभ्रम 276 मक रूप 364;---का एकत्व 
आलम 243 : प्रयत्न 365;--का सर्वधमं- 
आश्रमभ्रष्ट जातियाँ 206, 207 समन्वय 366; --का भक्तरूप 
आसन 235 : 366, 370, -ऱका अटपटापन 
| इंगला-विंगला 233 370, 371; --का क्रान्तिकारी 
| इच्छा 239; -RT 242 रूप 371;--के सम्प्रदाय में 
| इसलाम 330; की विशेषता 331; प्रचलित सिद्धान्त 373 (आ.) 
| ___की अन्यं धर्मो से तुलना 331, कर्मे 281, 283 
| 3 ९८ Sr Fic भाव ट म af 3 

कल्पलता 264 
काजी 305 
कापालिका 226 


कालचक्रयान 216 

HIS 264 

कुटिलांगी 264 

कुण्डलिनी 232; मार्गं 233 
का मायाप्रतीकत्व 284, 285; 
--का विश्वव्यापक रूप 232 

कुण्डली 264 

कुलीन 262 

कूटवाणी 264 

कूटस्थ 383 टि.; का जीव से भेद 
383 

कूर्म 240, 241 

केवल 235; -अवस्था 253 

कैलास 232, 233 

कोश नौ 374 

क्रममुक्ति 276 

क्षुरिका 221 

खग 264 

खप्पर 220 

खसम 257, 258, 259, 260 

खेचरी मुद्रा 235, 236 

गंगा 262, 264 

गगनगुफा 319 

गगनमण्डल 232 

गगनोपम भाव 259, 260 

गज 264 

गुण तीन पक्के 373 


गुफा 269 
गुरु 220 


गैया 264 
गोमांस-भक्षण 262 
घरनी 259, 260-61 
चन्द्र 262; 


अनुक्रमणिका / 537 


=व्रह्मरंश्र 264; अंग 264 

चक्र (छः) 232 

चाण्डाली वृत्ति 259 

चित्‌ 276, 277 

चित्रिणी 238 

छत 299, 300 

छेरी 264 

जल 268 

जबरूत 242 

जमुना (दे. यमुना) 

जाहूत 244 

जीव,--का सत्यस्वरूप 373 
--का बद्धभाव 234 

जीवन्मुक्त 284 

जोगी (जोगिया) 206 
--जाति 207;--का विश्वास 
208; --की पोथियाँ 209 

जोगीड़ा 228 

ज्ञान 278 

ज्ञानमय कोष 279, 374 

ज्ञानमार्गी भक्त 308 

ज्ञानेन्द्रिय 279 

झाँझरी द्वीप 242, 244 

टकसार वाणी 213, 241 

तत्त्वमसि 232 

तत्त्व (पाँच Tah) 373 

त्रिकोण चक्र 232 

त्रिदेवोत्पत्ति 241 

त्रिवेणी 264 

त्वचाज्ञान 241 

दर्शन 221 र 

दिन 264 


दिवस 264 
दुःख का राजा 348 
दुलहा 264, 267 
दूल्हा 266 

देवनिवास 251 ठगरूप 246;--पर यमत्व का 
देह (छः) 374 आरोप 246 ;--विषयक कबीर- 
द्वताद्वत-विलक्षण 223, 224, 225 मत 263; --का विवेचन 264; 
कबीर का 250 का वास्तविक अर्थ 267;--का 
धरती 268 Í नागपरक अर्थ 284 
aia 276 निरति 387 (आ.) 
धर्मसाधना 330-31 निरालम्ब शून्य 271 
ध्वनि 287, 299 निर्गुण---क्रा कबीरसम्मत अर्थ 250, 
नटवरबाजी 268 295 (आ.);--का गुण से 
नदी 268 अविरोध 358;--की उपासना 
ननंद (सहजयानी-अर्थ) 267 285 . (आ.)-_ब्रह्म 276, 
न-प्रकृति न-विकृति 279 277;--पर कबीर का मत 
नरक 300, 301 284, 285;--राम 285, 
नवग्रह 268 297;--का जप 287;— 
नाग 284 साधना 339, 340, 341 
नागिन 284 निर्मम-प्रिय 359 
नाथपद 222, 230, 248 निर्मल वेद 232 
नाथमत 227, 242 निर्वाण 278 
--और अद्वेतमत 227-28;-- निविशेष ब्रह्म 276 


और स्मात्तंआचार 230;--में निष्काम भक्ति 354 
सृष्टि 230 नाद 221;--पर नीर 269 

। योगमत 230;--पर qana पंडित 301 

। 232-35;--भेद 235, 236 पंचतन्मात्र 278 


| --के स्वर 236 पंचस्तोत्र 233 

i नाम-रूप 279 परंब्रह्म 276 

| नारी 264 परमपुरुष 221 

| नासूत 237 परमानन्द 256 

i निजपद 301 परमेश्वर 279 
निरंजन 224; --का अर्थ 238; पराविद्या 276 


नाथपंथीय 238;--मत के साधु परिणामवाद (टि.) 274 

238; योगी का परमसाध्य पाँच 266;--धाराएं 233; पक्के 
238;--नामक पद 239, तत्त्व 374 

269;-_का कबीर सम्मत अर्थं पारख 374; --पद 376 
242;-_की उत्पत्ति 241; पारथ 264 

क्के नाम 241; --कालपुरुष पारद 264 


नां >>> 269 

पिंगला 233 


पुत्र 264 

पुरुष 277 

पुस्तकी विद्या 225;--पर योगमत 
225, 226 ;--पर कबीर 225- 
2267 22 T0 

qa 264 

पौराणिक मत 298 

प्याला 269, 275 

प्रकृति 278; --पर तंत्रमत231; — 
उपनिषद्‌ का मत 279 

प्रकृति-विकृति 279 

प्रणव 235 

प्रथमानन्द 254 

प्रपत्ति 274, 275 

प्रयाग 233 

प्राणमय कोश 280 

प्राणायाम 236 

प्रार्थना 296 

प्रेमका कारण 337; --का आदर्श 
353; की कुंजी 324;--का 
मूल्य 343, 344;-लीला 351 
(आ.) 

बांगाली वृत्ति 259 

बाँझमाता 264 

बालरण्डा 263 

बालविधवा 262 

बाहूत 243 

बाह्याचार 302, 303 (आ.) 

बिम्ब 268 

farg (दे. विन्दु) 

बिलैया 264 

बीज 237; --पर तंत्रमत 231 

बीजक-वाणी 242 

बेहद 365 

ब्रह्म 297; ज्ञान 250, 276; नाड़ी 

233, 241;-रंत्र 264;— 
विद्या 274 

ब्रह्मा 234 

भक्त--और हठयोगी 316,---और 
पतिव्रता 322 

भक्ति 328;--का रामानन्द सम्बन्ध 
303, 304;--पर विचार 
309, 310;--की ad 307, 
315; की प्रतिक्रिया 316; 
की साधना 323;--क़ा 
सामाजिक प्रभाव 333 

भगवान्‌ 287, 320 

भाव (सांख्य) 284 

भारतीय संस्कृति 331, 332 

भावाभावविनिर्मुक्तावस्था 258 

भुजंगम 264 

भुजंगी 264 

भौंरा 265 

भ्रमर 264 

मच्छ 265 

मजह॒ब 331 

मणिपूरचक्र 232 

मंतग 265 

मत्तगजेन्द्र 264 

मध्यमार्ग 264 

मन 279, 280 

मनोन्मनी 237 

मनोमय कोश 280 

मन्दाधिकारी (आ.) 284 

मरातिब 347 

मलकूत 243 

मस्ती 320-21-22 

महान्‌ 279 

महापथ 264 

महाभूत 279 | oe: 

महामंत्र 308,309 | 

do क 

महामुद्रा 262 277; सुधारस 272 

महाबिन्दु 234 रामानन्दी मत 272 (आ.) चज 
महासुख 255 राहुत 244 1 
माछ 265 रुद्र-विष्णु-ब्रह्मा (तंत्रमत) 231 


माता 256; -का सहजयानी अर्थ 267 रूप और सीमा 356 
माया 277 (आ.) ;-प्रकृति 278-का रूपक 265 
ओपनिषद अर्थ 280; -विश्ुद्ध- रोगिया 269 
सत्त्वा 282;-अविशुद्ध 282;- रोझ 264 
का कबीरसम्मत अर्थ 283; ललना 233 
कुण्डलिनीरूपा 283;-का अन्त alga 243 
294;-और लीला 336; लिंग शरीर 276, 278 
(आ.) ;-काकारण 336;-ब्रह्म लीला 336;-सम्बन्धी मतभेद 335 


का संयोग 373 (आ.) ;--कबीर की 338 
मीन 265 (आ.) ;--साधना का केन्द्र 
मुकाम (दस) 246, 248 340;--का कबीर सम्मत रूप 
मुक्ति के पौरिये 376 346 
मुद्रा 221 ;---प्रधान 243 लोकसंस्थान 243, 247 
मुल्ला 303 लो. 235 
मूलज्ञानवाणी 212, 242 वस्त्रयान (आ.) 215 

| मूलाधार चक्र 232 वज्त्रा 233 

| मूला 264 वन 264 
मृत्यु 354 वयनजीवी 233 
मोक्ष 276 वरुण 262 
यमुना 265 वामन 277 


पोग,-- का उल्टा मत 26 [--में भोग- वारुणी 261 
i भाव 221;—far 232; विन्दु 234;--पर dana 230, 


—271 232; पर योगमत 230 
योगी 264; आश्रमभ्रष्ट 336;-- विकृति 278 
नाथपन्थी 334;--का मर्म विभूति 220 
229-30 विरजानंद 222 
योनि 235 विल 264 
योवन 265 विवत्तेवाद 274 
रसना 235 विशुद्धाख्य चक्र 232 
राजपथ 265 विष्णु 235 


राम--290;--पौराणिक 290; Aaga 242 


--रहीम 303, 304; --तत्त्व वेदान्ततत्त्त (आ.) 265 

i (asa) 250 
व्याप्र 264 
व्युत्यानकाल 233 
व्योमचक्र 231 
शक्ति 263;--तंत्रसम्मत 231 
शश 269 
शशी 269 
शाम्भवी 265; शक्ति 234 
शिकारी 264 
शिव 266; सगुण 231; --निर्गुण 
231 
श्गंगीनाद 221 
शून्य,--समाधि 237; --कैवलावस्था 
254; --का विकास 253; — 
अवस्था 255; सरोवर 256; 
-+का ब्रह्माण्ड-रूप 355 


शून्यचक्र 232 


शून्यपदवी 264 
शून्यभाव 271 


'शुन्यमार्गं 264 


शून्याशून्यावस्था 253 

शमशान 264 

श्रुति (योगमत) 225 

षट्कर्म 258 

संकेत,--का कारण 266; साम्प्रदायिक 
264-65 

सन्धाभाषा 263 

संसार 356 

सखी 264 

सगुणब्रह्म 27 6, 277 

सगुणसाधना 340 

सत्‌ 277 

सत्कार्यवाद (टि.) 271 

सत्छ्यातिवाद (टि.) 271 

सत्यपुरुष 242 


. सत्यलोक 244 

216, 254;--नाद 271;— 
भजन 271; --समाधि, 239, 
271,315 

सहजानन्द 216-17, 254 

सहजावस्था 249-259 

सहस्रार चक्र 233 

सहेलरी 264 

साउज 264 

सागर (सायर) 264 

सास 266 

सिह 264, 269 

सिद्धासन 232 

सियार 264 

सीकस 264 

सुखराज 254 

सूर्य 235, 262;--मूलाधार पद्म स्वाधिष्ठान चक्र 232 | 
264;--अंग 264 हंस 218, 373; --देह 375 | 

स्मात्तं मत 278 हस्ती 265 

